Saya: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹Tagarta ghǝ usuli Yesu Ɓorghǝn kǝ Cogn kuni Dauda, kuni Ibrahim. ²Ibrahim ta yi nǝ Daa Ishaku, Ishaku nǝ Daa Yakubu, Yakubu nǝ Daa Yahuda tǝ gyaa yeshi. ³ Yahuda ta yi nǝ Daa Farisa tǝ Zera a te ghǝ Tamar, Farisa nǝ Daa Hasuna, Hasuna ghǝn cinǝ murghǝ Daa Aram.⁴ Aram ta yi nǝ Daa Abinadab, Abinadaɓ nǝ Daa Naashon .Naashon nǝ Daa Salmon. ⁵ Salmon ta yi nǝ Daa Boaz, a te ghǝ Rahaɓ, Boaz ta yi nǝ Daa Obida a te Ruɗ. Obida nǝ Daa Jesse. ⁶ Jesse ta yi nǝ Daa guŋ Dauda, Dauda nǝ Daa Solomon a te lǝɓ kǝ gǝɗi Uriya.⁷Sulemanu ta yi nǝ Daa Rehobom, Rehobobm ghǝn nǝ Daa Abija, Abija ghǝn nǝ Daa Asa. ⁸ Asa ta yi nǝ Daa Johoshafaɗ, Johoshafaɗ ghǝn nǝ Daa Joram, Joram ta yi gos nǝ Daa Uziya.⁹Uziya ta yi nǝ Daa Jotam, Jotam nǝ Daa Ahaz, Ahaz nǝ Daa Hezikiya, ¹⁰ Hezikiya ta yi nǝ Daa Manassa, Manassa ghǝn nǝ Daa Amon, Amon nǝ Daa Josaya . ¹¹ Josaya ghǝn nǝ Daa Jekoniya tǝ gyaa yes wos. Aa kili yo ɗaŋ tǝ ta nyomshi tǝ tlǝǝri yaatl kǝ Babila.¹²Ɗaŋ tǝǝ sushi ɗi yaatl Babila, Jekoniya ta yi nǝ murghǝ ɓwaaghǝn sheltiyel , Sheltiyel ta yi gos nǝ Daa Zerubabel. ¹³Zerubabel ta yi nǝ Daa Abihudu, Abihudu ta yi nǝ Daa Eliyakim , Eliyakim nǝ Daa Azor. ¹⁴Azor ta yi nǝ Daa Zadok, Zadok nǝ Daa Akim, Akim ta yi gos nǝ Daa Alidu.¹⁵Eliuɗ ta yi nǝ Daa Eliyaza, Eliyaza ghǝn nǝ Daa Matan, Matan ta yi gos nǝ Daa Yakuɓ. ¹⁶ Yakuɓ ta yi nǝ Daa Isufu turghǝ Maremu, gyo ɗaŋ a te ghǝ lǝɓ wos kǝn tǝ ɓwaa Yesu ɗaŋ caa cim tǝ tu, Ɓorghǝn kǝ Cogn. ¹⁷ Ɓaandǝŋ usulin ngaɓ ɗi gha Ibrahim maaghǝnɗi a Dauda yi usuli dzuɓ tliiti wuɓsǝ, ngaɓkǝn ɗi a Dauda maaghen ɗi a tlǝǝrghǝn yaatl kǝ Babila usuli dzuɓ tliiti wuɓsǝ, saɗɗaɗa ngaɓkǝn ɗi gha tlǝǝrghǝn waasǝŋ yaatl kǝ Babila, manngǝn ɗi a Yesu Ɓorghǝn kǝ Cogn, yi usuli dzuɓ tliiti wuɓsǝ.¹⁸Gin nǝ tǝpm yo ɗaŋ ɓwaaghǝn Yesu Ɓorghǝn kǝ Cogn ta naa. Taa ta shiil naashi Maremu Isufu mǝn, beɗ tǝ gii annda tǝ tlǝ dǝn tuur, she tǝ ta tu tǝ tǝ ŋaa vwaa a te ghǝ zhipti var. ¹⁹ Tur ghǝ shiili wos Isufu ta yi nǝ zaar-ghǝ-zaari, nǝ gii a ta suu tǝ caa tǝ ndzuun a dlǝk zarsǝ hǝŋ, she a ta suu tǝ gǝm tii nǝ vik muuri.²⁰Ɗaŋ a ta yigha a ɓitalghǝn ngǝrshi gyaa gin she zhipti shinnghǝn Cogn ta bwaa tǝ mǝn ɗi a tluutn wul tǝ tu, "Isufu, kuni Dauda , vertǝ tǝ ngaɓkǝ a mbiighǝn Maryamu tǝ naa nǝ gǝɗi wa hǝŋ, durghǝ yo tu ngǝrshii ɗaŋ yigha vwaa woshii a tu tǝ a te ghǝ zhipti var. ²¹ Wo ɓwaa ŋaa won, ka cim tǝ tu, Yesu, durghǝ yo tu yaan ngǝn wo vum zarsǝ wos ɗi a gyaa kusǝŋsǝ ngǝtn waasǝŋ."²²Ɓuruk ngǝrshi gyaa gin wo man cik nǝ yungarghǝn ngǝtn yo ɗaŋ Daadǝn kon a teghǝ vik mǝn shinnghǝn Cogn tu, ²³ "Yelǝn ŋaa mǝǝtl wo mbii ŋaa vwaa ndǝr ɓwaa ŋaa mwaan, ta cim sǝm wos tu Immaniyel " - des tu ," Cogn ci ɓasmi"²⁴Ɗaŋ Isufu ta shishiɗi gha kuci, she a ta fi daɓak ɗaŋ gii ɗaŋ zhipti shinngǝn Cogn fuutii, she a ta mbi tii naai nǝ gǝɗi wos . ²⁵ Beɗ tǝ gii a ta mbuɗ ɓastǝ hǝŋ shǝ ɗaŋ a ta ɓwaa kunii. She a ta caa tǝ sǝm tu Yesu.

Chapter 2

¹Ɗa kaari ɗaŋ tǝ ta ɓwaa Yesui giɓ Baitalaami kǝ Yahuda a mbuɗkǝni gii ghǝn Hiridus ta yi nǝ guŋ, mǝn yisǝŋngǝn, gyaa ngoci maalǝmci tǝ ta mbwaaɗi te banndi gǝshi tǝ ta man cigha wulghǝn tu, ² "Daashii ɗaŋ tǝ ɓwaa tǝ nǝ guŋ Yahudawai ci ɗo? Mǝ yel caar wos ɗi banndi gǝshi ghǝn mǝ man mǝ mbuu tǝ." ³ Ɗaŋ guŋ Hiridus ta wum cik ata vuui monnda tǝ zarsǝ mǝn Urshelima beɗ ɗaŋ.⁴Hiridus ta jwaam dǝllǝŋsǝ pǝris tǝ mǝn dlyaadkǝn ngǝtn kǝ zarsǝ, ceɗ shi tu, "Ɗo ghǝn tǝ ɓwaa Ɓorghǝn kǝ Coghǝi yo? ⁵ Tǝ ta wul tǝ tu "Giɓ Baitalami kǝ Yahuda, durghǝ yo tu cigkǝn murghǝ shighǝn Cogn a dlyaaɗ, ⁶'Kyan bed Baitalami kǝ yaatl Yahuda, kyaan ǝŋ da kinǝ kǝ njwaati a mǝn varaŋsǝ Yahuda hŋ , duryo tu a giɓ waan ghǝn gon murghǝ guŋndu wo nyolɗi, gyo ɗaŋ wo naa nǝ murghǝ lyaaghǝn zarsǝ Israʻila."⁷She Hiridus ta cim mǝn yisǝŋngǝnes ɗi nǝ mǝǝri ceɗ shi daɓak kili yo ɗaŋ caares ta mbwaaɗi ghai. ⁸ A ta shinndar shi Baitalami wul tu, "Tlǝn aa paŋǝn kunes mbun mbun, ǝŋ kyaa tu tii, aa wulǝm vii durghǝ yo tu myan ma mǝ tlǝn mbuu tǝ ɗaŋ."⁹Ɗa kaari ɗaŋ taa sǝǝ kǝǝm gunyes, tǝ ta ci ken tǝ riighǝn waasǝŋ, she caares ɗaŋ tǝ yel ɗi banndi gǝshii a ta ndashi ken, hal a ta man dlǝǝri a lǝɓ yo ɗaŋ ŋaa kunes cighai. ¹⁰Ɗaŋ tǝ ta yel cares, a ta polshi nyaŋ-nyaŋ.¹¹Tǝ ta ndai ɗa giɓ dǝnes she tǝ yel ŋaa kunes tǝ naagos Maremu. Tǝ ta zuɓni yaatl tǝ mbuu tǝ. Annda tǝ ta tǝrǝŋ gyaa jigha waasǝŋǝi tǝ vǝr tǝ jinaari, tǝ lubban, tǝ murr. ¹² Cogn ta caa shi yirr a tluun tu tǝ sushi gha Hiridus hǝŋ, nǝ gii tǝ ta sushi a yaatl waasǝŋ a datǝpi gon mari.¹³Ɗa kaari ɗaŋ tǝ ta tlii, zhipti shinngǝn Cogn a ta mbwaa Isufu mǝn ɗi a tluutn wul tu, "Shishi aa mbi ŋaa kunin tǝ naagos aa kir aa tlii Masar. Tsǝtn ɗa ɗan she mya wulghǝ vii, durghǝ tu Hiridus cigha durghǝ ŋalghǝn kunes tǝ ɗu tii." ¹⁴ Ɗa kaviɗi gies Isufu ta shishi mbii ŋaa kunes tǝ naagos tǝ ta tlii Masar. ¹⁵ A ta tsǝtn ɗa ɗan hal mǝskǝn ngǝ Hiridus. Gin ta yugngar ngǝtn yo ɗaŋ Daadǝn ta kon a vii ghǝ murghǝ shinnghǝn Cogn, "Giɓ Masar ghǝn mǝ cim kunetn ɗi."¹⁶Ɗaŋ Hiridus ta yel tu mǝn yisǝŋngǝnin tǝ kyamas tǝ, a ta tliitǝ nyaŋ nyaŋ . A ta shin tǝ tlaa ɓuruk mǝǝri monci ɗaŋ ci giɓ Baitalami tǝ vii lyaŋshi , gyaa gyo ɗaŋ ci voni mbǝlǝm tǝ gyaa gyo ɗaŋ taa tul hǝŋ, gyo ɗaŋ yi daɓak tǝ kili yo ɗaŋ a ta wumi a mǝn yisǝŋngǝnes.¹⁷A kiles kuŋ tǝ ta yugngar konghǝn ngǝ jaan kǝ murghǝ shinngǝn Cogn, Irmiya, ¹⁸ "Tǝ wum yer won ɗi Rama, cigha ngaarghǝn tǝ raa ghǝ jii nyaŋ-nyaŋ, Rahila ghǝn caa ngwaar nǝ mǝǝri wos, nǝ gii a nyaŋgas morghǝn raa wos, durghǝ yo tu cii ɗa hǝŋ.¹⁹Kili yo ɗaŋ Hiridus mǝshii, swaaɗ zhipti shinngǝn Cogn mbwaa Isufu mǝnɗi a tluutn ɗaŋ ci giɓ Masar wul tǝ tu, ²⁰ "Shishi aa mbii kunes tǝ naagos aa tlii yaatl kǝ Israila, durghǝ yo tu mǝn ŋalghǝn rai ghǝ kunes taa mǝǝshi." ²¹Isufu ta shishi mbii ŋaa kuneshii tǝ naagos, a ta man giɓ yaatl kǝ Israila.²²Beɗ tǝ gii ɗaŋ a ta wum tu, Akilayus kǝn a ci duul ghǝ guŋndu Yahuda, she vertǝ ta ngaɓ tii a tulghǝn ɗa ɗani. Cogn ta sǝǝɗ tǝ vii a tluutn, she a ta tlii yaatl Galili, ²³a ta tlǝn tsǝtn a dǝllǝ yaatl won ɗaŋ caa cim tu Naazaraɗ. Gin ngǝn nǝ yugngarghǝn, ngǝtn yo ɗaŋ mǝn shinngǝn Cogn tǝ kon tu, ta cim tǝ tu mǝn Naazareɗ.

Chapter 3

¹ A mbuɗkǝn gyaa gii Yohanna murghǝ Baptisma ta man caa fuu shi vik Cogn dlǝk ndǝǝr ghǝ Yehudiya a ta ya wul tu, ² " Gaan kusuŋsǝ ngǝtii, durghǝ tu guŋndu ghǝ Cogn aa naa mel." ³ Gin yaan ci ngǝtn yo ɗaŋ murghǝ shinngǝn Cogn Ishaya ta ya kon tu, "Yer won caa wul ɗi dlǝk ndǝǝr tu, 'Ndǝrǝn datǝpm Daadǝn mǝnii, ndǝrǝn datǝpm woshii taŋ taŋ.'"⁴ Yohanna aa ta caa lǝŋsǝ wos ɗaŋ tǝ kǝɓ tǝ mbitlǝŋ raakuumi, aa ta ndǝr naɗ miis woshii tǝ woŋ miis kǝ laaɗ. Ngǝtn ngǝ cighǝn wos ta yi nǝ zai tǝ duum. ⁵ She mǝn Urshelima, ɓuruk tǝ mǝn Yahudiya, tǝ gyaa yaatl yo ɗaŋ ci ɓil rupm Urdun tǝ ta ya man ɓastǝ. ⁶ A ta fishi Baptisma mǝn rupm Urdun, ɗaŋ tǝ ta ya kwaan kusuŋsǝ ngǝtn waasǝŋ ɗi.⁷ Beɗ tǝ gii ɗaŋ a ta yel Farisawa tǝ Sadukiyawa monnda caa nywaal ɗi durghǝ yo tu tǝ fishi Baptisma mǝn, she a ta wul shi tu, "Kyaani mǝǝri ghǝ usuli ghǝ nyici. Nuu ghǝn a sǝǝɗ ki vii tu aa kiir tliiti yer ghǝ murghǝ manngǝn ɗii yo? ⁸Fin ngǝtn ngǝ ndaraani yo ɗaŋ wo giɗ tu kaa kaɓ ndaaɗkǝn waanii. ⁹ Ɓak mbii a raa waan tu, 'Ibrahim ngǝn ci dawaan hǝŋ. 'Myaa fuuki tu Cognvon citǝ vartǝ tǝ shisher mǝǝri Ibrahim mǝn ɗi a giɓkǝ gyaa puushi gyaa gin.¹⁰ Ɗaŋngǝni maa taa gaa romii a kǝtǝr gwaashes. Nǝ durghǝ cik gwaas yo ɗaŋ ya guur ndaraara hǝŋ she tǝ dzak tii tǝ gǝmii a wuɗ. ¹¹ Mǝ fi ki Baptisma mǝn tǝ zha tu nǝghǝ kaɓkǝn ndaaɗkǝn waan. Beɗ tǝ gii gyo ɗaŋ wo man a kaaratn a moɓm luughǝn, gyo ɗaŋ ko kwaate wos ma kǝǝm mǝ mbii hǝŋ. Yaani ghǝn wo fiki Baptisma mǝn tǝ zhipti var tǝ wuɗ. ¹² Koɗ kǝ foɗkǝn ngǝtn yigha taas wos, wo tuɗ tare shii ndaraara, wo jwaam alkama woshii shinii giɓ fuŋ wos, beɗ tǝ gii wo gǝǝpm wusulǝŋnyeshii tǝ wuɗ yo ɗaŋ ta ɗyaa ta mbǝtsǝ hǝŋ."¹³ She Yesu ta dlam ɗi yaatl kǝ Galili, a ta tlii rupm kǝ Urdun a Yohanna durghǝ tu tǝ fi tǝ Baptisma mǝn. ¹⁴ Beɗ tǝ gii Yohanna ta ŋal tu tǝ ɗak tǝ ghai, yi wul tu, Myan ɗaŋ mya suu aa fim Baptisma mǝn, kǝ mannda kǝ man ɓasǝm maa?" ¹⁵ Yesu ta sutǝɗa wul tu, " Gaa tǝ naa cik ɗaŋngǝni durghǝ yo tu tǝ yugngar zaari zaarii." She Yohanna ta kaɓii.¹⁶ Ɗa kaari ɗaŋ tǝ fi tǝ Baptisma mǝnii, Yesu ta nyolii ɗi ɗa giɓ zhes, she Tsogn gaami ta ŋǝǝr tǝ mǝnii . A yel zhipti ghǝ Cogn cigha shiighǝn ɗi ɗaŋ kumri a ta man tsǝtni a dulghǝ gaam wos. ¹⁷ Tǝ ta wum yer won ɗi tsogn gaami ca wul tu, "Gin yaan ci nǝ kunetn naa suughǝnetn gyo ɗaŋ ca polǝm ɓastǝ."

Chapter 4

¹ A kiles zhipti var ta mbii tǝ tlǝǝri dlǝk ndǝǝr durghǝ tu Shetan tǝ diiɓ tǝ. ² Ɗaŋ a ngaɓ vii nǝghǝ mbuɗkǝn tashi wuɓsǝ dzaŋ tǝ kaviɗ, ɗa kaari kusuŋ ta ngaɓ tii. ³ She murghǝ diiɓkǝn woshes a ta mbwaaɗi, wul tǝ tu, "Yaan kinǝ kuni Cogn sular gya puusen tǝ naai nǝ dugn." ⁴ Beɗ tǝ gii Yesu suɗa a wul tu,"Nǝ dlyaaɗkǝn tu nǝ dugn kurum ghǝnnda yi fuɗ zaar hǝŋ, she tǝ vii gyo ɗaŋ a nyol ɗi a Cogn."⁵ She Shetan ta mbii tǝ tlǝǝrii a yaatl kǝ ndzǝkkǝn, a gaa tii gha ryaŋndi ghǝ dǝn ngǝ Cogn, ⁶ wul tǝ tu, "Ǝŋ yaan kinǝ kuni Cogn diim ɗi yaatl. Durghǝ yo tu yi nǝ dlyaaɗkǝn tu,'Wo gaa zhipti ghǝ shinngǝn wos tǝ yaal ɗaaghǝ; 'tǝ goɓ kǝi tǝ mbiighǝi gaami a giɓ taas waasǝŋ, durghǝ tu aa ɗu yaasǝŋ a puus hǝŋ."⁷ Yesu ta wul tǝ tu," Saɗ ɗa ɗa nǝ dlyaaɗkǝni, 'Ɓak diiɓ Daadǝn Cognvon waa hǝŋ." ⁸ Saɗ ɗa, Shetan ta mbii tǝ tlǝǝrii a dul ghǝ wuur won a ryaŋndies, a ta giɗ tǝ ɓuruk guŋndu ghǝ ɗǝgn tǝ ndaraarghǝn waasǝŋ. ⁹ A wul tǝ tu, "Ɓuruk ma vǝrghǝ ngǝrshi gyaa gin ǝŋ yaan ka zuɓ kǝ mbuum."¹⁰ She Yesu wul tǝ tu, "Gaa ɗuunii, Shetan! Durghǝ yo tu nǝ dlyaaɗkǝn, 'Daadǝn Cognvon wa ghǝn ka mbuu tǝ, yaan namboŋ wos ka fi tǝ laa mǝn." ¹¹ She Shetan ta gaa tii she zhipti shinngǝn Cogn tǝ ta man fi tǝ belak mǝn.¹² Ɗaŋ Yesu ta wumi tu taa ngaɓ Yohannai she a ta shishi tlii nǝghǝ yaatl kǝ Galili. ¹³ A ta gaa Nazaraɗii a ta sutǝ Kafarnahum tǝ tsǝtnngǝn te ɓil zha kǝ Galili a aari ghǝ yaatl kǝ Zabulun tǝ Naftali.¹⁴ Gin ta naa cik durghǝ tu tǝ yugnngar konngǝn ngǝ murghǝ shinngǝn Cogn Ishaya tu, ¹⁵"Yaatl kǝ Zabulun tǝ yaatl kǝ Naptali kǝ ɓil zhak var, tǝ te dlari rupm Urdum,Galiili kǝ mǝn yo ɗaŋ cinǝ Yehudawa hǝŋ. ¹⁶Zarsǝ mǝn tsǝtnngǝn a lǝɓ jii tǝ yel dǝlle ghǝ lǝɓ yaali, kǝnnda gyaa gyo ɗaŋ caa tsetn ɗa yaatli mel tǝ mǝskǝn, a dulgaam waasǝŋ lǝɓ yaali a mbwaa shi mǝn ɗi."¹⁷ A kili giies, Yesu ta ngaɓ fuughǝn vik wusni, wul tu, "Kaɓǝn ndaaɗkǝn waanii durghǝ tu guŋndu Cogn aa naa mel."¹⁸Ɗaŋ a ta yigha riighǝni a ɓil dǝllǝ ghǝ zha kǝ Galiili, she a ta yel gyaa yestǝ won mbǝtlǝm, Siman ɗaŋ caa cim tǝ tu Biturus tǝ yesashi Andarawus tǝ ta yigha gǝmngǝn shelle zǝri. Durghǝ tu cinǝ mǝn nyomngǝn gyaas. ¹⁹ Yesu ta wul shi tu, "Manǝn, laaɓemmǝn ɗi, ma sular ki waanii nǝ mǝn nyomngǝn zarsǝ. ²⁰ Swaaɗ kyaaɗ, she tǝ ta gaa shelle zǝreshii ɗa ɗan, tǝ laaɓ tǝ.²¹ Ɗaŋ Yesu ta ciken tǝ riighǝn, she a ta yel zarsǝ; gyaa gon mbǝtlǝm, yaŋshes beɗ cinǝ yestǝ, Yakubu kuni zabaɗi, tǝ yesashi Yohanna, cigha giɓkǝ zhuŋ zha tǝ murghǝ ɓwaaghǝn waasǝŋ, Zaɓaɗi, cigha ndǝrghǝn shelle zǝri waasǝŋ. A ta cim shi, ²² swaaɗ she tǝ ta gaa murghǝ ɓwaaghǝn waasǝŋǝi tǝ zhunyes tǝ laaɓ tǝ.²³ Yesu ta ngelaŋ yaatl kǝ Galilii ɓuruk, cigha giɗkǝn zarsǝ ghai a vik Cogn a gya viin laadi Yehudawa, ca fuu shi vik wusni ghǝ guŋndes, ca ndǝr fuɗ zarsǝ gyaa gyo ɗaŋ citǝ gonngǝni. ²⁴ Vii wos ta kaɓ lǝɓii yaatl kǝ Suriya ɓuruk. Zarsǝ tǝ ta lǝǝr tǝ mǝn gonngǝn mǝn ɗi, gyaa gyo ɗaŋ citǝ giir mari mari, tǝ mǝn buŋngǝn, tǝ mǝn mǝnndǝŋsǝ, tǝ gyaa gyo ɗaŋ ngǝtn ca ɗushi, tǝ mǝn pwaaghǝni. Yesu ta fuuɗ shi waashii. ²⁵ Gutuli zarsǝ tǝ ta laaɓ tǝ ɗi tun ɗi Galili, tǝ Dikafolis tǝ Urshelima, tǝ yaatl kǝ Yehudiya hal ma tǝ te ghǝ ken tǝ Urdun.

Chapter 5

¹Ɗaŋ Yesu ta yel ɗaŋ zarsǝ taa jwaam shi, she a ta tai wuur. ²A ta ɗǝrǝ vii wos, giɗshi ghai, wul tu, ³"Shiɗshiɗi nǝghǝ mǝnyo ɗaŋ cinǝ mǝn dwaandǝ gha zhipti var, duryo tu guŋndǝ Cognvon nǝ gwaasǝŋ. ⁴Shiɗshiɗi nǝghǝ mǝnyo ɗaŋ cigha miitsǝ waaghǝni, durghǝ yo tu ta mbutarshi raa mǝnii.⁵Shiɗshiɗi nǝghǝ mǝn mbutarghǝn gaam, durghǝ yo tu yaŋshi ghǝn ta ci duul ghǝ ɗǝgn. ⁶ Shiɗshiɗi nǝghǝ mǝnyo ɗaŋ kusuŋ ca ɗushi tǝ zhak mbatlkǝni nǝ ngǝtn ngǝ mbuni, durghǝ gii vwaa waasǝŋ wo yughǝi. ⁷Shiɗshiɗi nǝghǝ mǝn yelghǝn gwaandǝ, durghǝ gii ta yel gwaandǝ waasǝŋ. ⁸Shiɗshiɗi nǝghǝ mǝnyo ɗaŋ cii tǝ raa ghǝ mbuni, durghǝ gii ta yel Cognvon.⁹Shiɗshiɗi nǝghǝ mǝnii ɗaŋ caa lǝǝr tsǝtngǝn wusni ɗi, durghǝ gii ta cim shi tu mǝǝri Cogn. ¹⁰Shiɗshiɗi nǝghǝ mǝn yo ɗaŋ caa vǝr shi forǝm, nǝ durghǝ fighǝn ngǝtn ngǝ mbuni, durghǝ gii guŋndu ghǝ Cognvon nǝ gwaasǝŋ.¹¹Shiɗshiɗi nǝ gwaan, ǝŋ yaan zarsǝ caa vyaar ki tǝǝ ndǝr tǝ vǝr ki forǝm ko tǝ caa ki vii, nǝ kusǝŋsǝ ngǝtn mari -mari kǝ mbemi, nǝ durghǝ myani. ¹² Tǝ polki nyaŋ-nyaŋ tǝ raaghǝ wusni, durghǝ yo tu ngǝtn yo ɗaŋ wo man ki mǝn ɗi tsogn yi monnda. Tǝ cik kǝn, zarsǝ tǝ ta vǝr forǝm mǝn varaŋsǝ shinngǝn kǝ ɓaandǝnyi.¹³Kyaani ghǝn ki maas kǝ ɗǝgn. Beɗ tǝ gii, ǝŋ wusǝŋngǝnes ya hamsalaghǝi, ta wurii ghǝnnda ta sular wusuŋngǝni wos ɗe? Wo naa tǝ laa ɗa hǝŋ, she de tǝ paashii, zarsǝ ta butuk tǝ yaasǝŋ. ¹⁴Kyaani ghǝn ki nǝ lǝɓ yaalghǝn kǝ ɗegn, yaatl yo ɗaŋ tǝ nal tǝ gha danndi, caayi waaɗ gos hǝŋ.¹⁵Zaarsǝ ta ngaɓ kuɓka wuɗ tǝ dlǝpm tii tǝ buŋli hǝŋ, she de tǝ gaa tǝ a duuli a lǝɓ gaaghǝn wos, durghǝ yo tu ko nuu tǝ yaal ghai. ¹⁶ Gaan lǝɓ yaali waan tǝ yaal a ken nge zarsǝ, nǝghǝ gyo ɗaŋ ta yel ngǝtn ngǝ mbuni waan, ta ndǝr ta luu Dawaan ɗaŋ ci gaami.¹⁷Kaɗ te vǝr ki tu , mǝ man tu mǝ malar ni mborki ko vii ghǝ mǝn shinngǝn Cogn hǝŋ, mǝ man tu mǝ malar shi ni hǝŋ, she de mǝ yugngar shi ni. ¹⁸ Durghǝ yo tu, jom- jomi mya fuu ki tu, hal gaami tǝ yaatl ta laatsǝi, beɗ tǝ gii ɗotɗi kǝ gaam vii namboŋ wo ɓan hǝŋ a durghǝ ɗǝǝlghǝn vii, she ko nii ya yugngarii.¹⁹Nǝ durgǝ cik, kaɓ muryo ɗaŋ ya tsal kǝ ɗaɗkǝn a giɓkǝ mborkin, ko a giɗ gyaa gon ngai tǝ ɗaŋ fi cig, ta cim tǝ tu murghǝ ɗaɗkǝn a giɓkǝ guŋgndu tsogn gaami. Beɗ tǝ gii, muryo ɗaŋ ya ɗakɗa nǝ yaŋshi ko a giɗ gyagon ngai, ta cim tǝ tu murghǝ luughǝn a giɓkǝ guŋndu tsogn gaami. ²⁰ Nǝ gii mya fuu ki tu, ǝŋ yan raa ghǝ wusni waan ya laatsǝ raa ghǝ mbuni kǝ mǝn dlyaaɗkǝn tǝ Farisawa hǝŋ , ka ɗyaa ka nda a giɓkǝ guŋndu tsogn gaami hǝŋ.²¹Kaa wumi, tǝǝ ta wul men ɓaandǝŋ tu, 'Ɓak ɗu zaar hǝŋ, hal tu muryo ɗaŋ ya ɗuu zaar, cigha giɓkǝ datǝpm ɗaŋ ta naɗ tii. ²²Beɗ tǝ gii, mya fuu ki tu, kaɓ muryo ɗaŋ ya tliitǝ a kamshi, cigha datǝpm ɗaŋ ta naɗ tii, hal tu, gon ya wul ŋaa ghǝ naa wos tu, ''Kinǝ zaar ghǝ ɓenndǝmi!' cigha giɓkǝ datǝpm dlǝǝrghǝn a ken ngǝ balgham ɗǝǝlghǝn vii; ko a wul ŋaa ghǝ naa wos tu, 'Ki nǝ ɗǝgǝr!' cigha datǝpm ghǝ ndaghǝn a giɓkǝ wuɗ kǝ zhaaɗ zhaaɗi.²³Nǝ durghǝ gii, ǝŋ yaan ka vǝr ngǝtn ngǝ nyaarghǝn waa Cogn dǝn ngǝ Cogn, she kǝ ɓital ghǝ tu, ngǝtn won aa mbii ki tǝ ŋaa ghǝ naa waa, ²⁴ to she aa gaa vǝrghǝn ngǝtn ngǝ nyaarghǝn waai ɗa dǝn ngǝ Cokes, aa tlii ngǝtn waa. Kyaɗ, wulǝn vieshii, aa ndǝǝrii tǝ zaar waai annda aa man vǝr ngǝtn ngǝ nyaarghǝni waai.²⁵Wulǝn vieshi , aa ndǝrii tǝ muryo ɗaŋ kǝ mara tǝ raa mǝn tun ɗaŋ kigha datǝpm tlǝǝghǝn a mǝn ɗǝǝlghǝn vi, durghǝ yo tu tǝǝ tlǝr ghǝi a mǝn ɗǝǝlghǝn vi hǝŋ, mǝn vares de wo gaaghǝi gha taas kǝ mǝn mborki ɗan ta tlǝǝr ghǝi jaarum. ²⁶ Jom -jomi mya fuughǝ tu, ka nyol ɗa ɗan hǝŋ she kya vǝr kaɓ wurɓa yo ɗaŋ caa laaɓkǝ.²⁷Kaa wum tǝ wul tu, 'Ɓak fi mbǝllǝ hŋ.' ²⁸Beɗ tǝ gii mya fuu ki tu, kaɓ muryo ɗaŋ ya yaal yel gǝɗ tǝ suughǝn mbǝllǝ, aa fi mbǝllǝi tǝ yaani ghǝnndi a raa wos.²⁹Ǝŋ yaan yiir waa kǝ zaari wo caaghǝ a ndaaɗkǝn ,dli tǝ a gǝmi ɗoongai . Duryo tu a moɓ namboŋ a giɓkǝ dlyaŋri dli waa tǝ naai ɓem ɗaŋ tǝ kur dli waa ɓuruk giɓkǝ wuɗ kǝ mburuŋ shetan. ³⁰Ko ǝŋ yaan taas waa kǝ zaari wo caa ghǝ ka ndaɗi ngyer tǝ aa gǝmi ɗoongai.A moɓ ndaraaghǝni a giɓkǝ dlyaŋri dli waa tǝ naai ɓem, ɗaŋ tǝ kur dli waa ɓuruk a giɓkǝ wuɗ kǝ mburuŋ shetan.³¹Tǝ man kon ɗa tu, 'Kaɓ muryo ɗaŋ wo gǝm gǝɗi woshii, to tǝ vǝrtǝ tagarta gǝmngǝni.' ³² Beɗ tǝ gii, mya fuu ki tu ko nuu ya gǝm gǝɗi woshii, ǝŋ yaan nǝ durghǝ mbǝllǝ hǝŋ, a sular tǝ nǝ murghǝ mbǝllǝ. Hal tu, ko nuu ya kaɓtǝ ɗaŋ taa gǝm tii a fi mbǝllǝ ghǝnndi.³³Ka wum, taa wul mǝn keni tu, ɓak ŋas puus waan tǝ sǝm Daadǝn hǝŋ. ³⁴ Beɗ tǝ gii mya fuu ki tu, ɓak ŋas puus hǝŋ, ko njwaantn, ko tǝ gaami durghǝ yo tu nǝ lǝɓ tsǝtnngǝn Cogn. ³⁵Ko a ɗǝgn durghǝ tu nǝ lǝɓ, gaaghǝn yaasǝŋ wos, ko tǝ Urshelima, durghǝ tu nǝ dǝllǝ yaatl guŋ vari.³⁶Ɓak a ŋas puus tǝ gama waan hǝŋ, durghǝ yo tu ka ɗyaa kǝ sular mbitlǝŋ gaam waan nǝ jii ko nǝ fyaali hǝŋ. ³⁷Gaan vii waan tǝ naa 'e, e,' ko, 'o,o,'. Kaɓ ngǝtn yo ɗaŋ ya laatsǝ ginni to a dlamɗi a shetan.³⁸Kya wumngǝn, tǝ wul tu, yir nǝ dulgaam yir, shin a dulgaam shin. ³⁹ Beɗ tǝ gii, mya fuu ki tu, a vuu tǝ kuskǝ zaar hǝŋ, bamvi cik gon ya dughǝ a koŋngaa te zaari, sutǝ kamshi mǝn ɗaŋ.⁴⁰Ǝŋ yaan gon yir ki ɗa raai ɗaŋ wo tlǝǝr ki gha mǝn ɗǝǝlghǝn vii duryo tu tǝ kaɓ luu waani, dashi gii, vǝrǝn tǝ gyaa luu waan ɗaŋ. ⁴¹Kaɓ muryo ɗaŋ ya caa ki a riighǝn fupm-fupm, ɓǝtarǝn tǝ riighǝnes mǝn ngai. ⁴² Vǝrǝn ko nuu, ǝŋ ya ceɗ ki, ɓak ɗaghar hǝŋ ǝŋ gon ya ŋal wak zhiil ɓaskǝ.⁴³Kya wumngǝn ngǝtn yo ɗaŋ tǝ kon, ka suu murghǝ tsǝtn ngǝn mel tǝ kyan, kǝ nyaŋas muryo ɗaŋ ca suughǝ hǝŋ. ⁴⁴ Beɗ tǝ gii, mya fuu ki, suun mǝn nyaŋngas kǝn waan, karan Cogn nǝ mǝni yo ɗaŋ caa vǝr ki forǝm. Aa suun mǝni yo ɗaŋ caa vǝrki forǝm aa fi gyaal gyaa gii mǝn ɗaŋ caa nyaŋngas ki hǝŋ. ⁴⁵Durghǝ tu aa naa nǝ mǝǝri Dawaan gii ɗaŋ ci tsogn gaamii . Durghǝ yo tu, ca caa dzaŋ ca nyolɗi nǝ kuskǝ zaar tǝ zaar ghǝ mbuni, hal lǝǝr von ɗi a mǝn mbuni tǝ kusuŋsǝ zarsǝ.⁴⁶Durghǝ tu, ǝŋ yaan kya suu ni mǝn yo ɗaŋ caa suu ki, nǝ shiɗshiɗi nii ghǝnnda ka tue? Mǝn kaɓkǝn wurɓa zhakka ma, cik kǝn caa fi hǝŋaa? ⁴⁷Yaan kyaa wuru ni gyaa ŋaa ghǝ naa waan ngǝtnwaasǝŋ, ka fini nii ɗaŋ a moɓ ɓances se? Cik kǝn mǝni yo ɗaŋ taa yisǝŋ Cogn hǝŋ kǝn caa fi hǝŋaa? ⁴⁸Durghǝ cik, aa naa ciɓ mǝ naa nǝ yuŋghǝni ɗaŋ gii ɗaŋ Dawaan tsogn gaami cinǝ yugnyughǝi.

Chapter 6

¹Ɗaghǝn ɗa, aa fi ngǝtn ngǝ gyaal a ken ngǝ zarsǝ tu tǝ yel ki ɗa hǝŋ, ǝŋ kyaa fi cik wo maan ki mǝn taŋ-taŋ a ken ngǝ Dawaan ɗaŋ ci tsogn gaamii hǝŋ. ² Tǝ cik, ǝŋ yaan ka vǝr ngǝtn ngǝ nyaarghǝn waan, ɓak vuɗ mwaari ɗa ɗaŋ gii ɗaŋ kusǝŋsǝ zarsǝ caa fi giɓ viin laadi tu tǝ luushii hǝŋ. Jom-jomi, mya fuu ki taa tu ɓakmi waasǝŋǝi.³Beɗ tǝ gii ǝŋ yaan ka vǝr ngǝtn ghǝ nyarghǝn waan , taas waan kǝ napti tǝ yisǝŋ ngǝtn yo ɗaŋ kǝ zaari ca fi hǝŋ , ⁴Durghǝ yo tu, vǝrghǝn ngǝtn ghǝ nyaarghǝn waan tǝ naa ni waɗkǝni. Dawaan ɗaŋ cigha yelghǝni ngǝtn yo ɗaŋ kyaa fi nǝ waɗkǝni, wo taa ki ɓakmi waan.⁵Kǝn yaan ka kara Cogn, ɓak naa ɗaŋ kusǝŋsǝ zarsǝ hǝŋ , durghǝ tu, tǝ suu karaghǝn Cogn a dlǝǝrghǝn giɓ viin laadi Yehudawa waasǝŋ tǝ vik datǝpm, duryo tu zarsǝ tǝ yelshi. Jom-jomi mya fuu ki taa kaɓ ɓakmi waasǝŋ ngai ghǝndi. ⁶ Beɗ tǝ gii ǝŋ yaan ka kara Cogn she aa ndai giɓ vin, a lǝɓ jii , aa kara Cogn waan ɗaŋ cinǝ waɗkǝni, Dawaan ɗaŋ cigha yelghǝn ngǝtn yo kigha figǝni nǝ waɗkǝni, wo vǝr ki ɓakmi. ⁷ Ǝŋ yaan ka kara Cogn a yi kon ngǝtn ghǝ nambonyi hǝŋ, ɗaŋ gyo ɗaŋ mǝn ɗǝgn caa fi, a ɓitalghǝn waasǝŋ, ta wumshi waasǝŋǝi nǝ vii waasǝŋ kwaanngǝni monnda hǝŋ.⁸Durghǝ cik, ɓak naa ɗaŋ yaŋshi hǝŋ, durghǝ tu, Dawaan aa yisǝŋ ngǝtn yo ɗaŋ kyaa ŋal annda aa kara tǝ. ⁹ Tǝ cik, she a kara Cogn ɗaŋ gin: 'Daawom gii ɗaŋ ki gaami, mǝ gaa sǝm waa tǝ ndzǝkkǝn . ¹⁰Guŋndu waa tǝ shii ɗi, ngǝtn yo ɗaŋ kya suu, tǝ fi tǝ a ɗǝgn ɗaŋ gii ɗaŋ caa fi gaamii.¹¹Vǝrmi ngǝtn ngǝ cighǝni ghǝ vyaaghǝni yaawon. ¹²Dlaami loŋsǝ kusǝŋsǝ ngǝtn wopm mǝnii, ɗaŋ gyo ɗaŋ mya dlaa loŋsǝ gyaa gyo ɗaŋ caa fimi kusuŋsǝ ngǝtn mǝn . ¹³Ɓak tlǝǝr mi a lǝɓ yo ɗaŋ ta diiɓ mi ghai hǝŋ. Aa nyolarmi wopii ɗi gha murghǝ kuskǝ ngǝtii.¹⁴Durghǝ tu ǝŋ kya dlaa loŋsǝ kusǝŋsǝ ngǝtn gya gon mǝnii, Dawaan ɗaŋ ci gaamii, yaan ma wo dlaa ki gwaan mǝnii. ¹⁵Beɗ tǝ gii, ǝŋ kyaa dlaa loŋsǝ zarsǝ mǝn hǝŋ, Dawaan wo dlaa ki loŋsǝ waan mǝn hǝŋ ɗaŋ.¹⁶Cik ɗaŋ, ǝŋ yaan ka ngaɓ vii, ɓak fi tǝ ndzoŋngǝn tsogn ken ɗaŋ mǝn yo ɗaŋ cigha miitsǝ hǝŋ, ɗaŋ gyo ɗaŋ mǝn ɗǝgn caa fi hǝŋ, durghǝ tu caa ndzoŋ tsogn ken waasǝŋ tu zarsǝ tǝ yelshi tu cigha ngaɓkǝn vii. Jom-jomi mya fuu ki, taa tu ɓakmi waasǝŋ ghǝnnɗi. ¹⁷ Beɗ tǝ gii, ǝŋ yaan kigha ngaɓkǝn vii, kaɗǝn miir gha gaam, aa ndǝr aa coɓ tsogn ken waanii. ¹⁸ Durghǝ tu zarsǝ tǝ yisǝŋ tu kigha ngaɓkǝn vii hǝŋ, she de Dawaan ɗaŋ cinǝ waɗkǝni. Dawaan ɗaŋ ca yelghǝn ngǝtn yo ɗaŋ nǝ waaɗkǝni wo vǝr ki ɓakmi.¹⁹Ɓak jwaam ytughǝn gamawaan mǝn a ɗǝgn hǝŋ, gyo ɗaŋ dǝǝpm tǝ njirmi ta malarii, mǝrǝŋsǝ ta kwaɓtǝ ta nyomii. ²⁰ Nǝ gii, jwaamǝn tughǝn waan tsogn, gyo ɗaŋ dǝǝpm tǝ njirmi ta mara tǝ hǝŋ, lǝɓ yo ɗaŋ mǝrǝŋsǝ ghai hǝŋ ɗaŋ ta kwaaɓ tǝ ci mǝǝri. ²¹ Durghǝ tu, lǝɓ yo ɗaŋ tughǝn waa yi ghai, ɗan ghǝn raa wa yighai.²²Yir, yaan ci wuɗ kǝ kuɓka kǝ dli. Durghǝ cik, ǝŋ yaan yir waa yi ndaraara, kaɓ dli waa ci yaal-yaal. ²³Beɗ tǝ gii, ǝŋ yaan yir waa yi ndarara hǝŋ, kaɓ dli waa nǝ yuŋgǝni tǝ lǝɓ jii. Durghǝ cig, ǝŋ yaan lǝɓ yaales a giɓi waai nǝ jii, ta lǝɗkǝn lǝɓ jies yi monnda wurii? ²⁴Gon wo kǝǝm fi laa Daaktǝ mbǝlǝm mǝn hǝŋ, ko tǝ nyaŋngas gon tǝ suu gon, ko tǝ laaɓ gon tǝ kemas kamshi. Wo fi hǝŋ ɗaŋ a fi laa Cogn mǝn aa ndǝr a fi laa tughǝni mǝn hǝŋ.²⁵Nǝ gii mya fuu ki, ɓak vuu nǝ riighǝn waan hǝŋ nǝ ngǝtn yo ɗaŋ ka ci, tǝ ngǝtn yo ɗaŋ ka tlya ko nǝ durghǝ dli waan, ngǝtn yo ɗaŋ ka caa a dli waan.Tu ɓaa, rai a moɓ ngǝtn ngǝ caaghǝn hǝŋaa? ²⁶ Yelǝn yetli ɗaŋ ci tsogn gaami. Caa kǝɓ ngǝtn hǝŋ, annda aa kon tlaaghǝn, caa jwaam a fuŋ hǝŋ, beɗ tǝ gii Dawaan ɗaŋ ci gaami caa yaal ɗaashi.Tǝ cik, kǝ moɓshi zinzini hǝŋaa?²⁷Nǝ nuu a giɓi waan nǝ durghǝ vuughǝn wos, wo ɗyaa ɓǝtar ŋaa muɗkǝn wos kai njwaato? ²⁸Nii a caa kyaa vuu nǝ ngǝtn yo ɗaŋ ka caa a dli waane? Yellǝn byaatli ghǝ gyaa gwaas ndǝǝr ɓa, ɗaŋ caa luuɗ. Caa fi laa hǝŋ, caa kǝɓ pǝri hǝŋ. ²⁹ Kaɓ tǝ gii mya fuu ki ko Solomon a giɓkǝ tughǝn wos a ɗyaa fi tlǝɓǝr ɗaŋ gyaa gin hǝŋ.³⁰Ǝŋ Cogn ya caa lǝŋsǝ yaar mǝn ndǝǝr, ɗaŋ yaawon cii ɗa, jaan taa shaa wuɗ kai, ta ka ɗyaa kǝ kon lǝŋsǝ yo ɗaŋ wo caa ki mǝnnaa, kyaani mǝn caaghǝn raa njwaatn? ³¹ Durghǝ cik, ɓak vuu hǝŋ ki wul tu, 'Nii ghǝn ma cie?' ko, 'Nii ghǝn ma tlyae?' ko, 'Nǝ lǝŋsǝ gyo ǝŋ ma caa a dli wopo?'³²Mǝn ɗǝgn maa caa ŋalghǝn gyaa gin kaɓ, Dawaan ɗaŋ ci gaami de aa yisǝŋǝi tu kigha suughǝn waasǝŋ. ³³ Beɗ tǝ gii ŋalǝn guŋndu wos keni tǝ gyaal wos, kaɓ ngǝrshi gyaa gin ta vǝr ki. ³⁴ Durghǝ gii, aa vuun monnda hǝŋ nǝ ngǝtn ngǝ jaan, jaan wo vuu nǝ gamas. Ko dzanyi gyo citǝ buŋnghǝni wos.

Chapter 7

¹ Ɗǝǝlǝn vii gon mǝn hǝŋ, kyaani ma ta ɗǝǝl ki mǝn hǝŋ. ² Durghǝ tu vii yo ɗaŋ kyaa ɗǝǝl zarsǝ mǝn, yaani ghuŋ ta ɗǝǝl ki mǝn ngai ɗaŋ. Cikkǝn tǝ ngǝtn yo ɗaŋ kyaa ɓǝǝɗ kai gii ghuŋ ta ɓǝǝɗ ki mǝn ngai.³ Wurii ghǝnnda kya yel yaarii ɗaŋ yigha yirr ghǝ ŋaa-ghǝ-naa waai, beɗ tǝ gii kǝ panyi mbun mbun ɗaŋ aa yel vii ŋamtsǝi ɗaŋ yigha yiri gwaai hǝŋǝǝ? ⁴ Wur ghannda ka wul yesa tu, 'Gaai mǝ mbii ghǝ ŋaa yaarii mǝn a yir waai ɗaŋ vii ŋamtsǝ yi a yiri gwaai ye? ⁵ Kyan murghǝ ryaaghǝn lǝɓ, mbii vii ŋamtsǝi a yiri gwaai gham, annda ka yaal mbun mbun kǝ yel ŋaa yaarii ɗaŋ yigha yir ghǝ yesaai.⁶ Vǝrǝn kaɗaŋshi ngǝtn yo ɗaŋ yi tǝ ndzǝkkǝni hǝŋ. Yaan cik hǝŋ ta daptsǝi a giɓ yaasǝŋ waasǝŋ, tǝ sushi tǝ taar ki waanii ngwashaklǝm.⁷ Karan, ta vǝr ki, Ŋalǝn, ka tui. Ɗun ken ɓiil, ta ɗǝrǝ ki mǝnii. ⁸ Nǝ durghǝ yo tu ɓuruk gyo ɗaŋ ya kara, ta vǝr tǝ; ɓuruk gyo ɗaŋ yaa ŋal wo tui, gyo ɗaŋ yaa ɗu ɓiil, ta ɗǝrǝ tǝ mǝnii. ⁹ Nǝ nuu a giɓi waan ǝŋ ŋaa wos yaa kara tǝ nǝ dugn wo vǝr tǝ puus so? ¹⁰ Ko yaa kara tǝ nǝ gyaas wo vǝr tǝ nyicio?¹¹ Nǝ dughǝ gii, yaan kyaani ɗaŋ ki nǝ kusuŋ shi kyaa yisǝŋ vǝrghǝni ngǝtn ngǝ mbuni mǝǝri waan, ta wur ghǝnnda Dawaan ɗaŋ ci gaami, wo vǝr ngǝtn mbuni mǝn yo ɗaŋ caa kara tǝ hǝŋe? ¹² Durghǝ gii ɓuruk ngǝrshi gyaa gii ɗaŋ kyaa suu zarsǝ tǝ fiki mǝnii, cik kǝn kyaani maa ka fishi mǝn, durghǝ yo tu ɓuruk gin ngǝn ci mborkes tǝ ngǝtn yo ɗaŋ mǝn shinngǝn Cogn tǝ giɗ.¹³ Ndan a ken ɓiili gii ɗaŋ yi meceghaɗ ɗii. Durghǝ yo tu ken ɓiili gii woŋ woŋǝi yi tǝ swaaɗ mbiighǝni ɗaŋ wo tlǝǝr ghǝ tlǝn datsǝi. Mǝn ndaghǝn ngai ci monnda. ¹⁴ Beɗ tǝ gii ɓiil yo ɗaŋ wo tlǝǝr ghǝ nǝghǝ tughǝn rai yi meceghaɗ. Mǝn tughǝn wos ɓeɗ ci ŋaa jwaatn.¹⁵ Ɗaghǝnɗa nǝ mǝn shinngǝn Cogn kǝ mberni, gyaa gyo ɗaŋ caa man ki mǝn tǝ laaɗ tǝmsa, beɗ tǝ gii, naa jom jomni cinǝ shewei mǝn basaŋngǝn tǝmsas. ¹⁶ A te guuri waasǝŋ ka yisǝŋ shi waasǝŋǝi. Zarsǝ caa ɗyaa tǝ ngaa gur darndu dǝn a yiɓka, ko caa ɗyaa tǝ ngaa gur gwaam a raɗia? ¹⁷ Cikkǝn ko gwaas mbuni gyo ca guur ni guuri mbuni. Beɗ tǝ gii kuskǝ gwaas ca yi guur ni kusuŋsǝ guuri.¹⁸ Gwaas kǝ mbuni wo guur ni kusuŋshi hǝŋ. Cikkǝn kǝnnda kuskǝ gwaas wo ɗyaa guur nǝ mbuni hǝŋ. ¹⁹ Ɗeɓaɗ gwaas yo ɗaŋ ya guur, guuri nǝ mbuni hǝŋ, ta dzak tǝ tǝ gǝmii giɓ wuɗ. ²⁰ Durghǝ gii a te guuri waasǝŋ ka yisǝŋ shi waashii.²¹ Nǝ ɓuruk muryo ɗaŋ ca wulum tu, 'Daadǝn, Daadǝn,' ghannda wo nda gha guŋndu Cogn hǝŋ, beɗ tǝ gii she muryo ɗaŋ ca fi ngǝtn yo ɗaŋ Daagǝn ɗaŋ ci gaamii ca suu. ²² Ɗa dzanyes zarsǝ monnda ta wulǝm tu, 'Daadǝn, Daadǝn, maa kon ngǝtn ngǝ jaan, mǝ nyolar mǝnndǝŋsǝ, mǝ fi dellǝŋsǝ laa monnda tǝ sǝm waa hǝŋaa? ²³ Durghǝ gii ma wulshi gha dadǝǝl tu, 'Maa yisǝŋ ki hǝŋ! Ɓǝǝlǝn ki ɓasǝm, kyaani mǝn fighǝn kusuŋsǝ ngǝtn!'²⁴ Nǝ durghǝ gii ɓuruk gyo ɗaŋ ca wum vie tii ndǝr fi laa ghai wo naa ɗaŋ murghǝ saghaɗkǝn gyo ɗaŋ a nal dǝn wos a dul ghǝ tari. ²⁵ Ɗaŋ von shii, zha man fal rupii, yetar shishi ɗi a man ɗu dǝnes, beɗ tǝ gii a ndaaɗ hŋ, durghǝ yo tu tǝ nal tǝ a dul ghǝ tari.²⁶ Beɗ tǝ gii gyo ɗaŋ ya wum vietn fi laa ghai hǝŋ, wo naa ɗaŋ muryo ɗaŋ nǝ ɗǝghǝr gyo ɗaŋ a nal dǝn wos a dulghǝ nyaatsa. ²⁷ Ɗaŋ von shii, zha man fal rupeshii, yetar vaɗ, a ɗu dǝnes, a ndaaɗii, ndaaɗkǝnes ta kuushii."²⁸ A ta naa kili yo ɗaŋ Yesu ta ɓan konngǝn vii gya ginnii, ngǝtn yo ɗaŋ a ta ya giɗ shi a ta kwasar zarsǝ ɗaŋ taa jwaamshi, ²⁹ durghǝ yo tu a ta ya giɗ shi ghai ɗaŋ muryo ɗaŋ citǝ vartǝ, ɗaŋ mǝn dlyaaɗkǝn ngǝtn yo ɗaŋ Musa ta kon hǝŋ.

Chapter 8

¹Ɗaŋ Yesu ta shishiɗi ɗa wuures, she gutuli zarsǝ tǝ ta laaɓ tǝ. ²She ndomtsǝ won ata man ɓastǝ ata mbuu tǝ, wul tu, "Daadǝn, ǝŋ kya kaɓii, ka ɗyaa ka fuuɗ mii ." ³ Yesu ta taa taas wos tǝǝn tǝ ghai, wul tu, "Maa kaɓii, fuuɗii. "Swaaɗ she ata fuuɗii a gonngǝni ndomtsǝ woshes.⁴Yesu ta wul tǝ tu, ' Aa fuu gon ngǝtn won hǝŋ. She de aa tlǝn giɗ gama a pǝris aa ndǝr aa vǝr zhiɗkǝn nyaarghǝn ɗaŋ Musa kon, durghǝ yo tu tǝ naa nǝ ngǝtn ngǝ tlyaghǝn zha ɓashi.⁵Ɗaŋ Yesu ta ndai Kafarnahum, shǝ mǝnvar mǝn maandǝ won ata man ɓastǝ kara tǝ, ⁶ wul tu, "Daadǝn, monatn cigha mbuɗkǝn dǝn nǝ pwaaghǝn, cigha buŋngǝn nǝ ŋaanyi hǝŋ." ⁷ Yesu ta wul tǝ tu, "Ma tlǝn fuɗ tii."⁸She mǝnvar mǝn maandes ta wul tu, "Daadǝn, mǝ kǝǝm ɗaŋ hal aa man ɗaam dǝn hǝŋ, beɗ tǝ gii she aa wul vii kurum, monates wo fuɗii . ⁹ Durghǝ yo tu myani maa minǝ zaar tǝ vartǝ, ɗaŋ mi tǝ mǝn maande ɗaŋ tǝ ɗaɗi ɓasǝm. Mya wul gon tu, 'Tlǝ,' she tǝ tlǝ, mǝ wul gon beɗ tu, 'Mani,' she tǝ mani, mǝ wul monatn tu, 'Fi ngǝrshi gin,' she tǝ fii.'' ¹⁰ Ɗaŋ Yesu ta wum cighǝi, she ata kwasar tǝ, hal ata wul mǝn laaɓkǝn woshes tu, ''Jomi, mya fuuki, ko giɓ Isarʻila maa tu caaghǝn raa won tlyaa -tlyaa ɗaŋ gin hǝŋ.¹¹Myaa fuuki, monnda ta dlam ɗi te banndi gǝshi tǝ banndi gaami, ta tsǝtn tǝ ci ngǝtn ngǝ cighǝn tǝ gyaa Ibrahim tǝ Ishaku, tǝ Yakuɓ a giɓkǝ guŋndǝ, ghǝ tsogn gaami. ¹² Beɗ tǝ gii mǝǝri ghǝ guŋndes she tǝ gǝmshi waashii a giɓkǝ buŋngǝni a lǝɓ jii. Ɗani ta ngwaar tǝ ŋaaskǝn taas.'' ¹³ Yesu wul mǝnvar mǝn maandes tu, ''Tli! ɗaŋ kǝ caa raai, ta fighǝ mǝn a bamvii gii.'' Daɓak a kili gies mon woshes ata byaatlii.¹⁴Ɗaŋ Yesu ta ndai dǝn gyaa Biturus, she a ta tu kawa ghǝ Biturus cigha mbuɗkǝn nǝ gonngǝn dli vaaghǝn. ¹⁵ Yesu ta tǝǝn taas wos, gonngǝn dli vaaghǝnes ta gǝm tii, a ta ndǝǝr shishi ndashi fighǝn belak mǝn.¹⁶Ɗaŋ suutu ta fii, she zarshes tǝ ta lǝǝr gyaa gon Yesu mǝn ɗi monnda ɗaŋ ci tǝ mǝnndǝŋsǝ .Ɗaŋ ata wul vii kurum ata nyolar mǝndǝŋseshii, ata ndǝǝr fuɗ mǝn gonngǝneshii ɓuruk. ¹⁷ Tǝ cik kǝnnda vik murghǝ shinngǝn Cogn, Ishaya ata tu yungnngǝni tu, "Yaan tǝ gamashi ata nyolar gonngǝn wopii, ata nyolar mi giir wopm mǝnii.''¹⁸A kili yo ɗaŋ Yesu ta yel gutuli zarshes taa ngirǝŋ tii, she ata vǝr vii tǝ tlii tǝ sushi a te dlari gii kǝ dǝllǝ zhak Galiili. ¹⁹ She murghǝ dlyaaɗkǝn won a ta man wul tǝ tu, ''Mallǝm, ma laaɓkǝ ɗeɓaɗ lǝɓ yo ɗaŋ kya kok kai.'' ²⁰Yesu ta wul tǝ tu, ''Shewai cii tǝ giir waasǝŋ, yetli gaami cii tǝ viin waasǝŋ, beɗ tǝ gii ŋaa zaar citǝ lǝɓ yo ɗaŋ wo mbuɗkai hǝŋ.²¹Gon a giɓkǝ mǝǝri dǝn wos she a wul tǝ tu, ''Daadǝn gaam mǝ tlǝn gii murghǝ bwaaghǝne tii gham. ²²Beɗ tǝ gii Yesu ta wul tǝ tu, ''Gaan mǝn mǝǝskǝn tǝ gii mǝn mǝǝskǝn waasǝŋ.''²³Ɗaŋ ata ndai giɓ zhuŋ zha mǝǝri dǝn woshes tǝ taa laaɓ tǝ. ²⁴ She dǝllǝ daagurukɗi won ata shishiɗi ɗa rupes, hal tlǝrǝŋ zhes tǝ ta nguɓ tlyaaghǝn gaam zhuŋ zhes. Beɗ tǝ gii Yesu ta yigha kuci. ²⁵ She mǝǝri dǝn woshes tǝ taa tlǝn shisher tǝ, tǝ wul tu, ''Daadǝn, vummi wopii; ma mǝǝshii!''²⁶Yesu ta wulshi tu, "Nii ca ghǝnnda vǝrtǝ ngaɓki, cighǝi ye, kyaani mǝn ɗaɗkǝn caaghǝn raa?'' Daadǝn ata shishi, ata baŋ yetares tǝ zhes. She lǝɓes ɓuruk ta tsǝtii saɗ. ²⁷Ata kwasar zarshes, tǝ ta wul tu, ''Gin nǝ zaari gyo tsǝno, gyo ɗaŋ hal gyaa yetar tǝ zha ma caa wum tii yo?''²⁸Ɗaŋ Yesu ta man a te dlari gies kǝ yaatl Garasinawa, zarsǝ mbǝtlǝm tǝ ta nywaal ɗi tǝ tu tǝ . Caa nywaal ɗi a gyaa vii giir beɗ tǝ gii tǝ ta baŋ nǝ ŋaanyi hǝŋ, hal gon ca ɗyaa mbii ɗa te datǝpes hǝŋ. ²⁹She tǝ ta dlaar vii tǝ wul tu, ''Kyani kuni Cogn, nii mbii ghǝ tǝ myaane? Kǝ man ɗuun tu aa fiir mi forǝm annda kiles tǝ tul ɗyaa?''³⁰Gutuli gyaa kaŋshi dǝn won tayi ɗa ɗani monnda ɗaŋ cii ɓashi lyaaghǝn, tǝ ta fupm tǝ yaŋshi hǝŋ. ³¹She menmdǝŋshes tǝ ta kara Yesu tǝ wul tu, ''Ǝŋ kya nyolarmi wopii, shin mi a dlǝk gutuli gyaa kaŋshi dǝn.'' ³² Yesu ta wulshi tu, ''To, tlǝn,'' She mǝnndǝŋshes tǝ ta nywaalii, tǝ tlǝn shii a gutuli kaŋshi dǝn. She ɗeɓaɗ gutuli kaŋshes tǝ ta kir tǝ tlii, tǝ vum ɗi a gǝŋcigǝŋ, tǝ shii giɓ zhaes, tǝ mǝǝshii.³³Zarsǝ mǝn lyaaghǝn gyaa kaŋshi dǝnes tǝ ta kirii, tǝ ndai ɗa giɓ yaatles, tǝ ta kwaan ngǝrshes ɗeɓaɗ, ɗak-ɗak ngǝtn yo ɗaŋ a tu mǝn mǝnndǝŋshes . ³⁴ She ɗeɓaɗ zarsǝ ghǝ yaatles tǝ ta nywaal ɗi tǝ tu Yesu. Ɗaŋ tǝ ta yel tii, tǝ ta kara tǝ tu tǝ gaa yaatleshii.

Chapter 9

¹Yesu ta ndai giɓ zhuŋ zha ata dlari tlii ɗaa tǝ yaatl. ²She tǝ ta lǝǝr tǝ murwon mǝn ɗi nǝ pwaaghǝni ata yigha mbuɗkǝn a lǝmmbuɗ . Ɗaŋ Yesu ta yel caaghǝn raa waasǝŋ, she ata wul murghǝ pwaaghǝnes tu, "Kuni, tǝ polghǝ. Taa dlaaghǝ loŋsǝ kusuŋsǝ ngǝtn waa mǝnii."³She mǝn dlyaaɗkǝn won tǝ ta wul a dlǝŋsǝ waasǝŋ tu, "Murin caa kyamas ni Cogn." ⁴ Yesu ɗaŋ aa yisǝŋ ɓitalghǝn waasǝŋǝi, a wul tu, "Nii caa annda kyaa fi kuskǝ ɓitalghǝn a raa waan ne? ⁵ Gyo ghǝn a moɓ swaaɗio, ɗaŋ tǝ wul tu, 'Taa dlaaghǝ loŋsǝ kusuŋsǝ ngǝtn waa mǝnii, ko tǝ wul tu, 'Shishi aa riinia?' ⁶Beɗ tǝ gii, durghǝ yo tu aa yisǝŋǝi ŋaa zaar ci tǝ vartǝ ghǝ dlaaghǝn loŋsǝ kusǝŋsǝ ngǝtii,..." she ata wul murghǝ pwaaghǝnes tu, "Shishi, mbii lǝmmbuɗ waai aa tlii dǝn."⁷She mures ta shishi tlii ɗaa tǝ dǝn. ⁸ Ɗaŋ gutuli zarshes tǝ ta yel cik she ata kwasarshi, tǝ ta luu Cogn, gyo ɗaŋ a vǝr zarsǝ ngǝtn ngǝ varti gii. ⁹ Ɗaŋ Yesu ta ɓǝɗ tǝ ken, ata yel murwon ɗaŋ semwos tu Matiyu ata yigha tsǝtnngǝn, cigha laa a lǝɓ kǝ kaɓkǝn zhakka. Ata wul tǝ tu, "Laaɓm ɗi." Ata shishi laaɓ tǝ.¹⁰A kiliyo ɗaŋ Yesu tayi a cighǝn ngǝtn ngǝ cighǝn ɗa dǝnes, she mǝn kaɓkǝn zhakka ghǝn cighǝni tǝ mǝn fighǝn kusuŋsǝ ngǝtn ɗaŋ ci monnda tǝ ta man, tǝ man tsǝtni tǝ ci ngǝtn ngǝ cighǝn cimshi tǝ mǝǝri dǝn wos. ¹¹ Ɗaŋ Farisawa tǝ yel cik, she tǝ ta wul mǝǝri dǝn woshes tu, "Nii ghǝn a caa ghǝnnda Mallǝm waanii ca ci ngǝtn tǝ gyaa mǝn kaɓkǝn zhakka tǝ mǝn fighǝn kusuŋsǝ ngǝte?"¹²Beɗ tǝ gii ɗaŋ Yesu ta wum cighǝi ata wul tu, "Ai mǝn yo ɗaŋ ci byaatl byaatl caa vuu nǝ murghǝ wugn hǝŋ, she mǝni gyaa gii ɗaŋ caa gonii. ¹³Ŋalǝn yisǝŋngǝn dyak kǝ ngǝrshi ginnii gham, myan ghǝn mya suuni zhiɗkǝn gwaanndǝ ba vaaghǝn ngǝtn ngǝ nyaarghǝn hǝŋ.' Nǝ durghǝ tu mǝ man mǝ ciim mǝn fighǝn ngǝtn ngǝ mbuni tǝǝ kaɓ ndaaɗkǝn waasǝŋ hǝŋ, she mǝn fighǝn kusuŋsǝ ngǝtn.¹⁴She mǝǝri dǝn ngǝ Yohanna tǝ ta man ɓastǝ, tǝ wul tu, "Nii caa myaani tǝ Farisawa myaa ngaɓ vii a duuli a duuli, beɗ tǝ gii mǝǝri dǝni gwaai caa fi cighǝi hǝŋei?" ¹⁵ She Yesu wul shi tu, "Mǝn laa ghǝ belak ta fi raaghǝ jii ɗaŋ murghǝ kaɓkǝn gǝɗ muures ci cim shaa? Ai, kiles ka manngǝnɗi ɗaŋ ta man mbii shi murghǝ kaɓkǝn gǝɗ muures mǝnii. A kili gii ngǝnnda ta ngaɓ vii.¹⁶Zaar won ɗa ɗaŋ wo caa lǝŋsǝ muuri a duuli kǝ gǝǝri hǝŋ, durghǝ yo tu luu ghǝ muures wo taari gaa kǝ gǝǝres, hal ma taarghǝnes wo moɓ gyo ɗaŋ ata yi.¹⁷Ko zarsǝ ta ɗyaa tǝ shin zhak darndu dǝn muuri a giɓ ndotsǝ jigha laaɗ hǝŋ. Ǝn yaa fi cik, she jigha laaɗes beɗ tǝ dlaatǝi zhak darndu dǝnes tǝ paashi, she jigha laaɗes tǝ laaɓ zha. A bamvi cik, caa yi shin zhak darndu dǝn muuri a giɓkǝ jigha laaɗ kǝ muuri, tǝ cik kǝnnda ta vumshi waashii beɗ mbǝlǝm kǝnndi."¹⁸Yesu ɗaŋ ci ɓashi wulghǝn vi she murwon ngǝni mǝnvar ghǝ zarshes ata man mbuu tǝ, wul tu, "Ɗaŋngǝni ghǝnnda nyietn mǝs, beɗ tǝ gii man aa gaa tǝ taas gaam, wo fuɗii." ¹⁹ She Yesu ta shishi laaɓtǝ tǝ gyaa mǝǝri dǝn wos.²⁰She gǝɗ won ngǝni gyo ɗaŋ aa fi vonii dzuɓ tliiti mbǝlǝm cigha dlaaghǝn voraŋ monnda, ata kok ɗi a te kaar ghǝ Yesu, ata tǝǝn vii laŋshi ghǝ lǝŋsǝ wos. ²¹ Durghǝ yo tu ata wul a raa wos tu, "Ko nǝ luu wos myaa tǝǝni, ma ɗyaa ma fuɗii." ²² She Yesu ta suu yir kaar, yaal yel tǝ wul tu, "Nyietn, tlyaa moɗ; caaghǝn raa waa aa fuɗkǝi. "Ɗa ɗan swaaɗ gǝɗes ta fuɗii.²³Ɗaŋ Yesu ta tulii ɗa dǝn ngǝ mǝnvar ghǝ zarshes, ata ndǝr yel mǝn vuɗkǝn myaaru tǝ gutuli zarsǝ cigha vuɗkǝn nyaŋ nyaŋ. ²⁴ She ata wul tu, "Ngaan lǝɓii!, Nyes aa mǝs hǝŋ, cini gha kuci." She tǝ ta gyomtlǝ tǝ gyomtlǝghǝn ryaaghǝni.²⁵Kili yo ɗaŋ tǝ nyolar gutuli zarshe shii ɓidlǝm, she ata ndai ɗa viini ngaɓ taas woshii, she nyies ta shishi. ²⁶ Vii a dulgaam gin ata kaɓ yaatleshii ɓuruk.²⁷Ɗaŋ Yesu ta ɓǝɗ tǝ ghai a ken, she doŋsǝ won ghǝnin mbǝlǝm tǝ ta laaɓ tǝ, ci dlaar vii, ci wul tu, "Kyan kuni Dauda, yel gwaandǝ wopm." ²⁸ Ɗaŋ Yesu ta ndai gha dǝnwon she doŋshes tǝ ta tlii ɗi ɓastǝ. Yesu ta wul shi tu, "Kaa caa raai tu mi tǝ vartǝ ghǝ fighǝn cighǝi yaa?" She tǝ wul tǝ tu, "Eh, Daadǝn."²⁹She Yesu tǝǝn yir waasǝŋ, wul tu, "Tǝ naa ki mǝn cik a bamvi caaghǝn raa waan." ³⁰ She yir waasǝŋes ta ɗǝrǝi.Yesu ta caa shi yir wul tu, "Gon tǝ wum vii gin hǝŋ. ³¹ Beɗ tǝ gii tǝ ta ŋalar cii kon vies ɗa yaatli ɓuruk.³²Ɗaŋ doŋshes mbǝlǝŋǝi tǝ ta tlii, she tǝ ta lǝǝr bǝnndǝŋ won Yesu mǝnndi ɗaŋ ci tǝ mǝnndǝŋsǝ. ³³Ɗa kaari ɗaŋ tǝ nyolar mǝnndǝŋsheshii, she bǝnndǝŋes ata wul vii, ata kwasar gutuli zarshes, tǝ ta wul tu, "Taa yi yel ngǝrshi gin giɓ Israila hǝŋ!" ³⁴ Beɗ tǝ gii Farisawa tǝ ta wul tu, "Ai, tǝ vartǝ ghǝ guŋ ngǝ mǝnndǝŋsǝ ghǝnnda caa nyolar mǝnndǝŋshes."³⁵She Yesu ta ngelaŋ dǝllǝŋsǝ yaatleshi ɓuruk tǝ gyaa mǝrǝ yaatl ata ci ken tǝ fuughǝn waasǝŋ vik Cogn a gyaa viin laadi waasǝŋes, yi fuushi vik guŋndǝ ghǝ Cognvon. Yi ndǝr fuɗ mǝn giir mari-mari tǝ gyaa mǝn gonngǝn. ³⁶Beɗ tǝ gii ɗaŋ ata yel gutuli zarsǝ monnda she ata yel gwaanndǝ waasǝŋ, durghǝ yo tu tǝ ta yigha buŋngǝn taa tsaali a raa beɗ, cini ɗaŋ tǝmsa yo ɗaŋ ci tǝ murghǝ lyaaghǝn hǝŋ.³⁷She ata wul mǝǝri dǝn wos tu, "Tlaaghǝnes yi monnda, beɗ tǝ gii mǝn laas ci njwaatn. ³⁸ Nǝ durghǝ cik she a fi motl-motl aa kara Daadǝn ngǝ tlaaghǝnes tǝ shin mǝn laa ɗi ɗa giɓes.

Chapter 10

¹Yesu ta cim mǝǝri dǝn wos dzuɓ tliiti mbǝtlǝmi jwaam shi waashi vǝrshi vartǝ a dulgaam kusǝŋsǝ zhipti, tǝ nyolar shi waashii, tǝ ndǝr tǝ nyolar ko naa gonngǝn gyoi.²Ɗaŋngǝnnin sǝmndǝ gyaa mǝǝri dǝnnes dzuɓ tliiti mbǝtlǝm ghǝn cin. Kǝ kenes kǝn nǝ Siman (gyo ɗaŋ caa cim tǝ tu Biturus), tǝ yesashi Anndarawus, tǝ Yakuɓ kuni Zabaɗi, tǝ yesashi Yohana, ³Filibus.. tǝ Bartimawus, tǝ Toma, tǝ Matta murghǝ kaɓkǝn zhakka, tǝ Yakuɓ kuni Alfa, tǝ Taɗdawus, ⁴ tǝ Siman murghǝ maandǝ yaatl, tǝ Yahuza Iskaryoti gyo ɗaŋ wo vǝr vii woshii.⁵Dzuɓ tliiti mbǝtlǝmǝn Yesu ta shinshi. A ta sǝǝɗ shi vii tu, ''Aa tlǝn a lǝǝɓ yo ɗaŋ mǝn ɗǝgn cighai hǝŋ, ko a yaatl kǝ mǝn Samariya won hǝŋ. ⁶ A bamvi gii tlǝn a mǝǝri dǝn ngǝ Isar'ila ɗaŋ ta maalii. ⁷Kili yo ɗaŋ kigha tlǝghǝn, fuughǝn vik wusni aa wul tu, 'Guŋndu tsogn a naai mel.'⁸Fuuɗǝn mǝn gonngǝnii, aa shisherǝn mǝn mǝǝskǝnii, fuuɗǝn ndomtsaŋsǝi, aa ndǝr aa nyolar mǝnndǝŋsǝi. Kǝ kaɓ ɓem, vǝrǝn ɓem ɗaŋ. ⁹Mbiin jinaari, ko azurfa, ko tagulla a taraŋ taas waan hǝŋ. ¹⁰Aa mbiin jigha riighǝn nǝ durghẹ riighǝn waan hǝŋ, ko lǝŋsǝ mbǝtlǝm, ko kwaate, ko shirǝŋ hǝŋ, durghǝ yo tu murghǝ laa aa kaɓar ni ngǝtnngǝ cighǝn wos.¹¹Ko dǝllǝ yaatli gyo, ko nǝ ŋaa yaatli gyo ǝŋ kyaa nda ghai, ŋalǝn murghǝ mbuni ɗa giɓi a tsǝtǝn ɗa ɗan hal kili yo ɗaŋ ka shishi. ¹² Ǝŋ kyaa nda ɗa dǝni, wurun shi. ¹³Ǝŋ yaan nǝ dǝn ngǝ mbuni, gaan mbuni waan tǝ naa tǝ mǝn. Beɗ tǝ gii ǝŋ yaan mbuni ghai hǝŋ, gaan mbuni waan tǝ sutǝ ɓaski.¹⁴Ɓuruk gyaa gyo ɗaŋ tǝ nyaŋngas kaɓkǝn waan, ko wumngǝn waan, ǝŋ yaan ka nywaalii ɗa dǝnes ko yaatles, posǝn guɗ guɗ kǝ yaasǝŋ waanii. ¹⁵Jom jomi myaa fuu ki, dzaŋ ngǝ ɗǝǝlghǝn vii ta moɓ yelghǝn gwaandǝ yaatl kǝ Sodom tǝ Gomora moɓ yaatli gii.¹⁶Yelǝni, mǝ shinki ɗaŋ tǝmsa a dlei ghǝ shewei, nǝ gii, naan tǝ saghaɗkǝn ɗaŋ nyici, aa naa tǝ shiili ɗaŋ kumri. ¹⁷Ɗaghǝnɗa nǝ zarsǝ! Durghǝ yo tu taa voɗ ki waani a ken ngǝ mǝn balgham, ta voɗ ki waanii a gyaa viin laadi mǝn Yahudawa. ¹⁸Taa ndǝr ta tlǝǝr ki a ken ngǝ gyaa goɓna tǝ guŋsǝ nǝ durghǝ myani, tu a vǝr tlyaaghǝn zha a ken waasǝŋ tǝ ken ngǝ mǝn ɗǝgn.¹⁹Ǝŋ hal caa vǝrki waanii, ɓak vuu nǝ ngǝtn yo ɗaŋ ka kon hǝŋ, durghǝ yo tu ta vǝrki ngǝtn ngǝ konngǝn a kili gii. ²⁰Durghǝ yo tu nǝ kyaani ghǝn kyaa wul vii hǝŋ, beɗ tǝ gii nǝ zhipti var kǝ Dawaan ghǝn wo wul vii a giɓi waan.²¹Kundaktǝ wo vǝr kundashii woshii tǝ ɗuu tii, Daktǝ wo vǝr ŋaa woshii. Mǝǝri ta shisher gyaa mǝn ɓwaaghǝn waasǝŋ mǝn, ta ndǝr ta caa tǝ ɗuushi waasǝŋǝi. ²²Ko nuu beɗ wo nyaŋngaski nǝ durghǝ sǝmatn. Beɗ tǝ gii ɓuruk gyo ɗaŋ ya dumvwaa hal ɓanngǝni, daashi gii ghǝn wo tu vumngǝni. ²³Ǝŋ caa fiir ki forǝm a yaatli gin, kiirǝn aa tlii a kǝ keni. Jom jomi mya fuu ki, ǝnnda aa ɓan ngelaŋngǝn a ɓuruk yaatl kǝ Isar'ila ŋaa zaar wo man.²⁴Ŋaa ghǝ dǝn yi moɓ maalǝm wos hǝŋ, mon beɗ yi moɓ murghǝ dǝn wos hǝŋ. ²⁵A ndara ŋaaghǝ dǝn tǝ naa ɗaŋ maalǝm wos, mon beɗ ɗaŋ murghǝ dǝn wos. Ǝŋ yaan tǝ cim murghǝ dǝnes tu Ba'alzabuul, tǝ kusǝŋsǝ sǝǝm ghǝn ta ciim mǝǝri dǝn wos kai ye?²⁶Nǝ durghǝ gii, cin vǝrtǝ waasǝŋ hǝŋ, durghǝ yo tu baa ngǝtn ngǝ waaɗi won ɗa ɗaŋ ta gaa tǝ baa nǝ bǝǝrghǝni hǝŋ, baa ngǝtn ngǝ mǝǝri won ɗa ɗaŋ ta yisǝŋ tǝ hǝŋ. ²⁷ Ngǝtn yo ɗaŋ tǝ fuu ki nǝ vii muuri, konǝn tii a lǝɓ yaali, ngǝtn yo ɗaŋ kǝ wum shi nǝ naa mǝǝri a kǝǝm waan, konǝntii a gam viin.²⁸Ɓak ci vǝrtǝ gyaa gyo ɗaŋ ta ɗyaa ta ɗuu dlii waanii, beɗ tǝ gii ta ɗyaa ta ɗuu raai waan hǝŋ. A bamvi gii, cin vǝrtǝ gii ɗaŋ wo ɗyaa ɗu ɓuruk dlii waanii tǝ raai waan giɓ wuɗ kǝ shetan. ²⁹ Caa ɗiɓar naa paalǝm mbǝtlǝm a wurɓa njwaatn hǝŋaa? Beɗ tǝ cik gin waasǝŋ won caa ndaaɗ yaatl hǝŋ ɗaŋ yi tǝ yisǝŋngǝn Dawaan hǝŋ. ³⁰ Beɗ tǝ gii ko mbitlǝŋ gaam waan beɗ cinǝ kwaanngǝn. ³¹Cin vǝrtǝ hǝŋ, durghǝ tu zǝnzǝni waan a moɓ kǝ naapaalǝm monnda.³²Nǝ durghǝ gii ko nuu ɗaŋ ya tlyam zha mǝn a ken ngǝ zarsǝ, ma tlya tǝ zha mǝn a ken ngǝ Daagǝtn gyo ɗaŋ ci tsogn gaami. ³³ Beɗ tǝ gii gyo ɗaŋ yaa nyaŋngasǝm a ken ngǝ zarsǝ, ma nyaŋngas tǝ ɗaŋ a ken ngǝ Daagǝtn gii ɗaŋ ci tsogn gaami.³⁴Ɓitalǝn ki tu mǝ man mǝ lǝǝr ni tsǝtnngǝn wusni ɗi a ɗǝgn hǝŋ. Mǝ man tu mǝ lǝǝr ni tsǝtnngǝn wusni ɗi hǝŋ, she de gita. ³⁵ Durghǝ yo tu mǝ mani mǝ caa zaar tǝ nyaŋngas Daagos, ŋaa gǝɗ tǝ nyaŋngas naashi, gǝɗ viin tǝ nyaŋngas kawoshi. ³⁶Wo maan tu gyaa gyomtli ghǝ zaar ta naa nǝ mǝn ɗaashi dǝn.³⁷Gyo ɗaŋ ya suu daagos tǝ naagos moɓǝm a ndara tǝ naa nǝ gǝtn hǝŋ, beɗ tǝ gii gyo ɗaŋ yaa suu kuni wos ko nyii wos moɓǝm a ndara tǝ naa nǝ gǝtn hǝŋ. ³⁸ Gyo ɗaŋ ya mbii hǝmmbǝli wos laaɓǝm ɗi hǝŋ a ndara tǝ naa nǝ gǝtn hǝŋ. ³⁹ Ɓuruk gii ɗaŋ caa suu tǝ gaa raa woshii wo naa tii. Beɗ tǝ gii gyo ɗaŋ ya naa raa woshii nǝ duratn wo tuu tii.⁴⁰Ɓuruk gyo ɗaŋ ya kaɓki waanii a kaɓmi ghǝnndio, ɓuruk gyo ɗaŋ ya kaɓmi a kaɓni gyo ɗaŋ a shinǝm ɗi. ⁴¹Gyo ɗaŋ ya kaɓ murghǝ shinngǝn Coghǝi tu cinǝ murghǝ shinngǝn ngǝ Cogn, wo kaɓ mbuuni ghǝ murghǝ shinngǝn Cogn. Gyo ɗaŋ ya kaɓ zaar ghǝ zaari durghǝ yo tu cinǝ zaar ghǝ zaari, wo kaɓ mbuuni ghǝ zaar ghǝ zaari.⁴²Ɓuruk gyo ɗaŋ ya vǝr namboŋ a giɓkǝ ŋaa mǝǝrin, ko ci yi nǝ koɗ kǝ zha namboŋ kǝ zhak njiri tǝ tlya durghǝ yo tu cinǝ ŋaa ghǝ dǝnatn, jom jomi mya fuu ki, wo naa ɓakmi wos hǝŋ.''

Chapter 11

¹ Ɗa kaari ɗaŋ Yesu a ta ɓan sǝǝɗkǝn vii mǝǝri dǝn woshii dzuɓ tliiti mbǝtlǝŋei, she a ta gaa lǝɓeshii durghǝ tu tǝ fuushi vii wusni gha gyaa yaatl waasǝŋ. ² Ɗaŋ Yohanna murghǝ baptisma a ta yi jaarum, a ta wum laa yo ɗaŋ Ɓorghǝn kǝ Cogn ca fi, a ta shinndar vii a te mǝǝri dǝn wos ³tǝ wul tǝ tu, "Nǝ kyan murghǝ manngǝn ɗi yaa, ko mǝ gaa yir gona?"⁴ Yesu ta suɗa, ata wul shi tu, "Tlǝn aa fuu Yohanna ngǝtn yo ɗaŋ kǝ yeli kǝ ndǝr kǝ wumi. ⁵ Doŋsǝ cigha yaalghǝn, gyaa gurumsǝ cigha riighǝn, ndomtsaŋsǝ taa naai ndzǝk ndzǝk, bǝnndǝŋsǝ cigha wumngǝn kǝǝm ɗaɗa, cigha shisherghǝn mǝn mǝǝskǝn, cigha fuughǝn gyaa naai kui vik wusni. ⁶Nǝ murghǝ shiɗshiɗi gyo ɗaŋ ca ngaa yaasǝŋ nǝ duratn hǝŋ."⁷ Ɗa kaari ɗaŋ mǝni gyaa gii tǝ ngaɓ datǝpm tǝ tlii, Yesu ta ngaɓ fuughǝn vii zarsǝ ɗaŋ taa jwaam shi a dulgaam Yohanna, "Nii ghǝn kǝǝ tlǝ ɗa yelghǝn ndǝǝre, nǝ yaar ɗaŋ yetar ca vaɗɗa? ⁸ Nǝ nii ɓar ghǝn kǝǝ nywaal ɗa yelghǝn ɗa ndǝǝre? Zaar yo ɗaŋ a ca lǝŋsǝ nyelagniya? Kǝrǝŋ kǝrǝŋ gyaa gyo ɗaŋ caa ca lǝŋsǝ ghǝ nyelakǝni caa tsǝtn dǝnsǝ ghǝ guŋsǝ.⁹ Beɗ tǝ gii kǝǝ nywaal nǝ yelghǝn nii- murghǝ shinngǝn Cogha? Eh! Mya wul ki tu a moɓ murghǝ shinngǝn Cogn. ¹⁰Gin nǝ muryo ɗaŋ tǝ ta dlyaaɗ a dul gamas tu, 'Yeli, migha shinndarghǝni murghǝ shinngǝnetn ɗi a ken waa, gyo ɗaŋ wo ndǝǝr datǝpm waa.'¹¹Ɗaŋ mya fuuki naa jom jomnin a giɓkǝ mǝn yo ɗaŋ guɗi tǝ ɓwaashi, gon wo tul Yohanna murghǝ baptisma vartǝ hǝŋ. Hal ghǝni gyo ɗaŋ a moɓm ɗaɗkǝni a giɓ guŋndu tsognvon a moɓ tǝ fonaa. ¹² Ɗaŋ a ngaɓ ɗi a mbuɗkǝn Yohanna murghǝ baptisma hal ɗan ɗaŋngǝni guŋndu tsogn cigha giɓkǝ vuughǝni, mǝn vuughǝn caa vum tǝ nǝ naa tlyaaghǝn.¹³ Durghǝ yo tu mǝn shinngǝn Cogn taa kon jaan tǝ mborki Musa kǝnnda kili ghǝ Yohanna; ¹⁴ tǝ cik ǝŋ yaan kyaa suu aa kaɓii, nǝ yaan ngǝn ci Iliya gyo ɗaŋ ata yi tu wo man. ¹⁵ Gyo ɗaŋ yir kǝǝm wumngǝn tǝ wumi.¹⁶ Nii ghǝn nǝ ngaɓi ghǝ usuli ginne? Yini ɗaŋ mǝǝri ɗaŋ caa lyaaghǝn lyaa a lǝɓ vǝǝn, gya gyo ɗaŋ caa tsǝtn cii cim dlǝŋsǝ waasǝŋ ¹⁷tǝ wul tu, 'Mǝ vuɗki busaŋndi mǝn, kǝ waa dlar hǝŋ. Mǝ waa miitsǝ, kǝ ngwaar hǝŋ.'¹⁸ Durghǝ tu Yohanna man ca ci dugn hǝŋ, ca tlya zhak darndu dǝn hǝŋ, tǝ wul tu, 'Citǝ mǝnndǝŋsǝ.' ¹⁹ Ŋaa zaar man, ca ci, ca tlya, tǝ wul tu, 'Yelǝn, murghǝ swaari tǝ murghǝ tlyaghǝn zhak baŋni, kamngǝ mǝn kaɓkǝn zhakka tǝ mǝn fighǝn kusuŋsǝ ngǝtn. Beɗ tǝ gii saghaɗkǝn caa kaɓ gamas a te laa wos."²⁰ Ɗani Yesu ta nda dlwaaghǝni yer dǝllǝŋsǝ yaatl yo ɗaŋ a fi laa wos kǝ vari ghai, durghǝ yo tu tǝ nyaŋngas kaɓkǝn ɗaɗkǝn waasǝŋ." ²¹ A gir ghǝ, Korasin. A gir ghǝ Besaida! Ǝŋ yaan taa yi fi dǝllǝŋsǝ ngǝtn ngǝ kwasarghǝn gyaa gin Taya tǝ Sidon ɗaŋ gyo ɗaŋ tǝ fi a dlei waanii ɓaandǝŋ taa yi kaɓ ndaaɗkǝn waasǝŋǝi tǝ ca lǝŋsǝ, tǝ fufuɗ ɓitlar ɓashi. ²² Beɗ tǝ gii ta moɓ kaɓkǝn Taya tǝ Sidon swaaɗ dzaŋ ɗǝǝlghǝn vii moɓki.²³ Kyan, Kafarnahum, ca vǝrghǝ tu taa dlurghǝi tsognvonaan? Yei! Ta shilarghǝi ɗi yaatl hal giir wuɗ. Durghǝ tu ǝŋ yaan ta yi ta fi dǝllǝŋsǝ ngǝtn ngǝ kwasarghǝn yo ɗaŋ tǝ fi ɗaaghǝ yaatl giɓ Sodom, daa cii yi ɗa hal ɗan ɗaŋngǝni. ²⁴ Beɗ tǝ gii, mya wul ki tu, yaatl kǝ Sodom ta tu tǝ ngǝi ngǝi dzaŋ ɗǝǝlghǝn vii ta moɓki."²⁵ A kili gii Yesu ta wul tu, "Mya luu ghǝ Daa, Daadǝn kǝ tsogn tǝ yaatl durghǝ tu kǝ waaɗ ngǝrshi gyaa ginnii a mǝn saghaɗkǝn tǝ mǝn yisǝŋngǝn, kǝ ɗǝrǝ tii a mǝn yo ɗaŋ taa giɗ shi a ngǝtn hǝŋ, ɗaŋ mǝrghǝ mǝǝri. ²⁶ Eh! Daa, durghǝ yo tu yaanes kǝn ata moɓkǝ ndaraaghǝn mǝn. ²⁷ Taa gaam mǝn taas ɓuruk ngǝtn yo ɗaŋ yi ɗi gha Daaghǝn: tǝ cik gon a yisǝŋ kunes hǝŋ, she Daa ngǝtnwos, cikkǝn gon a yisǝŋ Daa hǝŋ, she kunes ngǝtnwos, tǝ ɓuruk gyo ɗaŋ kunes ya bwaa tǝ zhiɗ tǝ.²⁸ Manǝn ɓasǝm, ɓuruk waan, mǝn buŋngǝn ɗaŋ kyaa vuu tǝ lamndǝ, ma caa ki ka ngaa laa. ²⁹ Mbii hǝmmbǝletii aa kuuɓ ɓasǝm, durghǝ yo tu a mbiim hǝŋ, mi tǝ mbitǝgaam hǝŋ, ka tu raa waan wo mbuɗni. ³⁰ Durghǝ yo tu hǝmmbǝletn yi kǝŋrǝŋ, lamndatn yi foptaŋ.

Chapter 12

¹ A kili gii, Yesu ta tlii dzaŋ Wolngi, ata nyol a te kitn won. Kusuŋ aa ta ɗu mǝǝri dǝn woshii, she tǝ ta ngaɓ suurghǝn tsǝr ngǝrshes annda cii ci. ² Beɗ tǝ gii ɗaŋ Farisawa tǝ ta yelshi, tǝ ta wul Yesu tu, "Yeli, mǝǝri dǝn waa caa fi ngǝtn yo ɗaŋ yi waari fighǝn dzaŋ Wolngi."³ Beɗ tǝ gii Yesu ta wulshi tu, "Kaa yi kwaan ngǝtn yo ɗaŋ Dauda fi kili yo ɗaŋ kusuŋ ata ɗu tii tǝ zarsǝ yo ɗaŋ tǝ ta yi cimshi hǝŋaan? ⁴Ata ndai giɓ dǝn Cogn, ci dugn ɗaŋ taa waar tǝ gaa gyo ɗaŋ yinǝ waari ɓastǝ tǝ ci. Yi waari beɗ a mǝn yo ɗaŋ ci cimshi. She gya Pǝris kǝn mborki gaashi tǝ ci.⁵ Kaa kwaan a giɓ mborki Musa hǝŋaan, tu dzaŋ Wolngi gyaa pǝris giɓ dǝn ngǝ Cogn caa malar dzaŋ Wolngi, beɗ tǝ gii yi tu taa mal hǝŋaa? ⁶ Beɗ tǝ gii mya wul ki tu gyo ɗaŋ a moɓ dǝn ngǝ Cogn ci ɗuuni.⁷ Ǝŋ yaan ka yi yisǝŋ dyak kǝ ginni, 'Mǝ suu giɗkǝn gwaandǝ moɓ ngǝtn ngǝ vaaghǝn ngǝtn ngǝ nyaarghǝn,' daa kii ɗǝǝl vii daashii mǝn ɗaŋ aa mal hǝŋ. ⁸ Durghǝ tu Ŋaa zaar ghǝn ci Daaden kǝ dzaŋ Wolnges."⁹ Ɗani Yesu ta gaa lǝɓi gii tlǝn ndai giɓ viin laadi Yehudawas. ¹⁰She murwon ngǝni ɗaŋ taas wos ta yi nǝ pwaaghǝni. She Farisawaas tǝ ceɗ Yesu, cii wul tu, "Yi ɗa giiri tǝ fuɗ zaari dzaŋ Wolngia?" Durghǝ yo tu tǝ vyaar tǝ nǝ fighǝn kuskǝ ngǝtn.¹¹ Yesu ta wul shi tu, "Nǝ nuu a giɓi waan gyo ɗaŋ ǝŋ yaan yir tǝǝm namboŋ, tǝ cik tǝǝmes ndai giɓ giir zha shoŋni dzaŋ Wolngi, wo dli tii ɗi hǝŋo? ¹² Wurii ghǝnnda ka sur zinzini zaar tǝ kǝ tǝǝme? Nǝ durghǝ gii yi ɗa giiri tǝ fi ngǝtn ngǝ mbuni dzaŋ Wolngi."¹³ Nǝ gii Yesu ta wul mures tu, "Taa taas waa." Ata taa taas wos, she taashes ta sutǝɗi byaatl byaatl ɗaŋ kamshi taashi gii. ¹⁴ Beɗ tǝ gii Farisawa tǝ ta nywaalii tǝ ɓumtsǝ kuskǝ vii a dul gamas. Caa ŋal datǝpm yo ɗaŋ ta ɗu tii.¹⁵ Yesu ɗaŋ ata yisǝŋǝi cik ata gaa lǝɓeshii. Zarsǝ monnda tǝ ta laaɓtǝ ata fuuɗ shi waashii. ¹⁶ Ata ca shi yir tu tǝ fi ngǝtn yo ɗaŋ gyaa gon tǝ yisǝŋ tii hǝŋ, ¹⁷ durghǝ yo tu tǝ naa jomi a ngǝtn yo ɗaŋ tǝ kon a vik Ishaya murghǝ shinngǝn Cognvon tu,¹⁸ "Yelǝn, monatn gyo ɗaŋ mǝ bwaa; naa nyaaretn namboŋgyo ɗaŋ ca polǝmɓastǝ. Ma gǝm zhiptetnɓastǝ, wo nger vii mǝn ɗǝgn mǝn.¹⁹ Wo vuu ko tǝ shisher raa wos hǝŋ; gon wo wum yer wos a datǝpm giɓ yaatl hǝŋ. ²⁰ Wo tsal mbatlaŋ yo ɗaŋ aa ngomndǝi hǝŋ; wo mbǝtsǝ wuɗ kuɓka yo ɗaŋ aa naa mel tǝ mbǝtsǝi hǝŋ, she ya lǝǝr ngerghǝn vii fyaali ɗi, ²¹ nǝ gii mǝn yo ɗaŋ cinǝ Yehudawa hǝŋ a sǝm wos kǝn ta gaa raa waasǝŋ.²² Tǝ gii, murwon ɗaŋ ata yi nǝ dwaan nǝ bǝnndǝŋ beɗ, a ta yi tǝ mǝnndǝŋsǝ, tǝ ta lǝǝr tǝ ɗi a Yesu. Ata fuɗ tii. Ngǝtn yo ɗaŋ ata laaɓ kaari yaan ci tu bǝnndǝnyes ata wul viiyi ndǝr yaalii. ²³ Ata kwasar ɗeɓaɗ jwaamngǝn zarshes.Tǝ ta wul tu, "Ko gin ngǝn cinǝ kuni Dauda yaan?"²⁴ Beɗ tǝ gii ɗaŋ Farisawa tǝ ta wum ngǝtn ngǝ kwasarghǝn gin, tǝ ta wul tu, Ba'alzabul kuni guŋ mǝnndǝŋsǝ ghen ca vǝr tǝ dǝǝl annda ca nyolar mǝnndǝŋsǝ." ²⁵ Beɗ tǝ gii Yesu ta yisǝŋ bitalghǝn waasǝŋǝi, she a ta wul shi tu, "Ɓuruk guŋndu yo ɗaŋ yaa ɓǝǝlii ghǝnnda caa fi kashi tǝ gamas wo dlǝǝr hǝŋ.²⁶ Ǝŋ shetan ya nyolar shetanii, ca gaani gǝǝɓ tǝ gamas a ɓǝǝlii mbǝtlǝm ghǝnndi. Wurii ghǝnnda guŋndu wos wo dlǝǝre? ²⁷ Ǝŋ yaan mya nyolar mǝnndǝŋsǝ tǝ vartǝ ghǝ Ba'alzabul, tǝ nuu ghǝn mǝn waan caa nyolar shio? Nǝ durghǝ gii yaŋshi ghǝnnda ta ɗǝǝl ki vii mǝn.²⁸ Beɗ tǝ gii ǝŋ yaan mya nyolar mǝnndǝŋsǝ tǝ zhipti var ghǝ Cogn, to guŋnɗǝ ghǝ Cogn aa man a dulgamawaan. ²⁹ Wurii ghǝnnda zaar wo nda dǝn ngǝ murghǝ tlyaaghǝn nyom tǝ ngǝtii ɗaŋ aa ngaɓtǝ naɗi keni hǝŋe? Cik ghǝnnda wo ɗyaa nyom tǝ ngǝtii ɗaa tǝ dǝn. ³⁰ Gyo ɗaŋ ci ɓasǝm hǝŋ ca gaani gǝǝɓ tǝ myani ghǝnndi. Cikkǝn gyo ɗaŋ ca sommǝm ɗa jwaamngǝn hǝŋ, ca basaŋni ni.³¹ Nǝ durghǝ gii, mya wul ki tu, ko kuskǝ ngǝti gyo tǝ kemaskǝn Cogn gyo, ta dlaa loŋshes zaar mǝnii. Beɗ tǝ gii kemaskǝn zhipti var ta dlaa loŋshi hǝŋ. ³² Ɓuruk muryo ɗaŋ ya wul vii malarghǝn a Ŋaa zaar, gii ta dlaa tǝ loŋshes mǝnii. Beɗ tǝ gii ɓuruk gyo ɗaŋ ya wul vik kemaskǝn a dulgaam ngǝ zhipti var gii ta dlaa tǝ loŋshes mǝn hǝŋ, ko a ɗǝghǝn ko nǝghǝ zhaaɗ zhaaɗi.³³Sular gwaas ndaraara guuri wos maa tǝ ndara, ko aa sular gwaas nǝ kuushi guuri wos tǝ kuushii beɗ, durghǝ tu cii yisǝŋ gwaas a te ghǝ guuri wos. ³⁴ Kyaani usuli ghǝ kazar, ɗaŋ kinǝ kusuŋshi, wur ghǝnnda ka kon ngǝtn ngǝ mbune? Durghǝ yo tu ngǝtn yo ɗaŋ yigha giɓkǝ raa ghǝn ca nyol ki mǝn ɗi a vii. ³⁵ Zaar ghǝ mbuni a giɓkǝ ngǝtn yo ɗaŋ a jwaam a raa wos ghǝn ca nywaal ɗi. Cikkǝn kuskǝ zaar, a giɓkǝ ngǝtn yo ɗaŋ a jwaam a raa wos ghǝn caa nywaal ɗi nǝ kusuŋshi.³⁶ Mya wul ki tu dzaŋ ɗǝǝlghǝn vii zarsǝ ta vǝr ɓotsǝ ghǝ ko ngǝtn ngǝ ɓenndǝmi yo ɗaŋ taa wul. ³⁷ Durghǝ yo tu tǝ wulghǝni vii waan ka vum gamawaanii, tǝ konngǝn vii waan saɗ ɗa ta ɗǝǝl ki vii mǝn ngai."³⁸ Tǝ cik maalǝmci Attaura gyaa gon tǝ Farisawa tǝ ta su Yesu ɗa tǝ wul tu, "Maalǝm, myaa suu me yel ɓalaŋ won ɓaskǝ." ³⁹ Beɗ tǝ gii Yesu ta wul shi tu, "Usuli gin kǝ kuushi tǝ mbǝllǝ caa ŋal ɓalaŋ. Beɗ tǝ gii ɓalaŋ won ɗa ɗaŋ ta zhiɗ shi hǝŋ, she kǝ Yunana murghǝ shinngǝn Cogn. ⁴⁰ Ɗaŋ gii ɗaŋ Yunana fi vyaaghǝn maayi tǝ kaviɗ maayi a vwaa dellǝ ghǝ gyaashii, cikkǝn Ŋaa zaar wo fi vyaaghǝn maayi tǝ kaviɗ maayi a giɓkǝ raa ghǝ ɗǝgn.⁴¹ Mǝn Ninevi ta dlǝǝr dzaŋ ɗǝǝlghǝn vii tǝ usuli gin tǝ ɗǝǝl shi vii mǝn. Durghǝ yo tu tǝ ta kaɓ ndaaɗkǝn waasǝŋǝi ɗaŋ Yunana ta fuushi vik Cogn. Yelǝn, gyo ɗaŋ a ngaa Yunana ɗa ci ɗuuni.⁴² Gǝɗ yo ɗaŋ nǝ guŋ mǝn Banndi zaari wo shishi dzaŋ ɗǝǝlghǝn vii tǝ mǝn usuli gin ndǝr lii shi waasǝŋǝi. A dlamɗi a te ɓanci ɗǝgn tǝ wum saghaɗkǝn kǝ Solomon. Yelǝn gyo ɗaŋ a ngaa Solomon ɗa ci ɗuuni.⁴³ Kili yo ɗaŋ kuskǝ zhipti ya nyolii gha zaar, ca yi latsǝ a lǝɓ yo ɗaŋ zha yighai hǝŋ ca ŋal lǝɓ ngaaghǝn laa, beɗ tǝ gii ca tu hǝŋ. ⁴⁴ Ɗani ca wul tu, 'Ma sum a denatn ɗaŋ mǝ dlam ɗi ghai.' Tǝ sughǝn wos ɗi, a tu dǝnes nǝ dorghǝn kali kali. ⁴⁵ Wo tlǝn nyom kusuŋsǝ mǝnndǝŋsǝ gyaa gon ɗi wottsǝmai ɗaŋ tǝ moɓ tǝ kuuskǝni, ɗeɓaɗ waasǝŋ tǝ man tsǝtnni ɗa ɗǝni. Ɗani tsǝtnngǝn mures kǝ kaari wo kuus moɓ kǝ kenes. Cikkǝn wo naa tǝ kuskǝ usuli gin.⁴⁶ A kili yo ɗaŋ Yesu cigha wulghǝn vii tǝ zarsǝ ɗaŋ taa jwaam shi, she naashi tǝ gyaa yesashi tǝ man dlǝǝr ɓidlǝm, caa ŋal tǝ wul vii tǝ yaani. ⁴⁷ Gon ta wul tǝ tu, "Yeli, nana gwaa tǝ gyaa yesa cigha dlǝǝrghen ɓidlǝm, caa ŋal tǝ wulghǝ vii."⁴⁸ Beɗ tǝ gii Yesu ta suɗa ata wul daas yo ɗaŋ a fuu tii tu, "Nuu ghǝn ci naagǝtn tǝ gyaa nuu ghǝn cinǝ gyaa yesato?" ⁴⁹ She ata taa taas wos a te mǝǝri dǝn wos wul tu, "Yelǝn gyaa Naagǝtn tǝ gyaa yesatn ngen ci ghǝni! ⁵⁰ Durghǝ tu ɓuruk muryo ɗaŋ ca fi ngǝtn yo ɗaŋ Daagǝn gii ɗaŋ ci gaamii ca suu, daashi gii cinǝ yesatn, tǝ waatsatn, tǝ naagǝn."

Chapter 13

¹Ɗa dzanyi gii Yesu ta nyoii ɗi ɗa dǝnes ata tlǝn tsǝtni a ɓil dǝllǝ zha. ² Zarsǝ monnda tǝ ta jwaamshi ɗi tǝ ta ngirǝŋ tii, she ata ndai giɓ zhuŋ zha tsǝtni ghai ɗa giɓi, ɓuruk zarses tǝ ta dlǝǝr a ɓiil dǝllǝ ghǝ zhai.³She Yesu ta fuushi gyaa ngǝtn monnda tǝ yer ghǝ vii . Ata wul tu, "Murghǝ giighǝn kitn won ta tlǝ tǝ dlaa turshi ngǝtn. ⁴ Ɗaŋ cigha dlaaghǝni turshes gyaa gon tǝ ta shiii a datǝpm, she yetli tǝ ta man ɗaashi tǝ cii. ⁵Turshi gyaa gon tǝǝ ta shii a lǝɓ puus lǝɓ yo ɗaŋ yaatl kai monnda hǝŋ. Swaaɗ kyaaɗ tǝ ta mbwaai, durghǝ yo tu yaatles ta shoŋ hǝŋ. ⁶ Beɗ tǝ gii ɗaŋ dzaŋ ta nyolii ɗi tǝ ta lanndǝi durghǝ yo tu tlǝtǝri waasǝŋ nda giɓi hǝŋ, tǝ ta kuŋǝi.⁷Turshi gyaa gon tǝ ta shii dlǝk yiɓka, yiɓkas tǝ maghaɗ shi waasǝŋǝi. ⁸ Turshi gyaa gon tǝ shii a yaalt ndaraani tǝ ta fi tsǝǝrii, gyaa gon ta fi gwaasǝŋ buŋli kuuri namboŋ, gyaa gon tashi lim gyaa gon tashi maayi. ⁹ Muryo ɗaŋ yir kǝǝm ngǝ wumngǝni, tǝ wumi."¹⁰Mǝǝri dǝnes tǝ ta man tǝ wul Yesu tu, "Nii ghǝn a caa ghǝnnda kya wul vii zarsǝ ɗaŋ tǝ jwaamshi tǝ yerghǝ vie? ¹¹Yesu ta sushi ɗa, ata wul shi tu, "Kyaani taa vǝrki dei kǝ yisǝŋngǝn mbukshi guŋndǝ tsognvon, beɗ tǝ gii taa vǝrshi gwaasǝŋ hǝŋ. ¹² Durghǝ yo tu ɓuruk gyo ɗaŋ yir, taa daɗak tǝ mǝn ngai monnda. Beɗ tǝ gii ɓuruk gyo ɗaŋ yir hǝŋ ta kaɓii ɓastǝ, hal tǝ gyo ɗaŋ yir ta kaɓii ɓastǝ.¹³Dei yo ɗaŋ a caa mya wulshi vii tǝ yer ghǝ vii ghǝni, ko ɗaŋ tu cigha yaalghǝni, ta yeli hǝŋ, ko ɗaŋ tu cigha wumngǝni, ta yisǝŋ hǝŋ. ¹⁴Ɓashi ghuŋ ta yuŋngar konngǝn ngǝtn ngǝ jaan yo ɗaŋ Ishaya kon ɗaŋ ca wul tu, 'Ǝŋ yaan kiigha sǝǝghǝn kǝǝm ka wumi, beɗ tǝ gii ka yisǝŋ hǝŋ. Ǝŋ yaan kigha yaalghǝn ka yeli, beɗ tǝ gii ka ngaɓ gaami hǝŋ.¹⁵Durghǝ yo tu raa ghǝ zarsǝn aa diɓi, taa ndǝr tǝ nyaŋngas wumngǝn, tǝ ndǝr tǝ dlǝpm yir waasǝŋǝi, durghǝ yo tu tǝǝ yeli tǝ yir waasǝŋ hǝŋ, ko tǝǝ wumi tǝ kǝǝm waasǝŋ, ko tǝ yisǝŋǝi tǝ raa waasǝŋ, durghǝ yo tu tǝǝ sushi ɗi ɗa, tǝǝ tu vumngǝni waasǝŋǝi.¹⁶Beɗ tǝ gii a mbaa yir waan nǝ durghǝ yo tu taa yeli, tǝ kǝǝm waan nǝ durghǝ yo tu taa wumi. ¹⁷Mya fuuki naa jom-jomni tu mǝn shinngǝn Cogn tǝ zarsǝ ghǝ zaari monnda tǝǝ ta suu tǝǝ yel ngǝrshi gyaa gin ɗaŋ kyaa yelin, tǝǝ ta tu tǝ yelshi hǝŋ. Taa ta suu tǝǝ wum ngǝrshi gyaa gin ɗaŋ kyaa wumin tǝ ta tu tǝ wumi hǝŋ.¹⁸Sǝǝn kǝǝm a yer ghǝ viin kǝ murghǝ kitn gyo ɗaŋ a dlaa turshi ngǝtn wos. ¹⁹Ǝŋ gon ya wum vik guŋndes beɗ tǝ gii a yisǝŋ kari hǝŋ, she murghǝ kuskǝ ngǝtii man vum ngǝrsheshii ɗaŋ tǝǝ dlaa a raa woshii. Gin nguŋ ci turshi gyaa gyo ɗaŋ tǝ shii a datǝpm.²⁰Ngǝtn yo ɗaŋ tǝ dlaa a lǝɓ puus yaan cinǝ muryo ɗaŋ tǝ wumngǝn vies swaaɗ kyaaɗ a kaɓii tǝ polghǝni, ²¹ beɗ tǝ gii yir tlǝtǝri hǝŋ, caa dum vwaa nǝghǝ kili ŋaa jwaatn . Ǝŋ vuughǝn tǝ buŋngǝni caa shishiɗi nǝ durghǝ vietn, wo ndaaɗi kyaaɗ.²²Ngǝtn yo ɗaŋ tǝǝ dlaa dlǝk yiɓka gin ghuŋ cinǝ zaar gii ɗaŋ a wum vieshii beɗ tǝ gii, vuughǝn ɗǝgn tǝ tughǝn ɗaŋ caa mor tǝ, tǝǝ maghaɗ vie shii, hal a ɗyaa fi tsǝǝri hǝŋ. ²³ Ngǝtn yo ɗaŋ tǝǝ dlaa a yaatl mbuni yaan ci gyo ɗaŋ a wum vieshii ndǝr yisǝŋǝi . A guur ndǝr fi tsǝǝri, gyaa gon hal kuri namboŋ ɗaŋ kǝ dlaaghǝni wos, gyaa gon tashi lim, gyaa gon hal tashi maayi kǝ lǝǝɗkǝni wos.²⁴Yesu ta man fuushi yer ghǝ vii gon ɗa, ata wul tu, "Guŋndu ghǝ Cognvon yini ɗaŋ tu nǝ murwon ɗaŋ a kaɓ tursǝ ngǝtn kitn wos. ²⁵ Beɗ tǝ gii ɗaŋ zarsǝ tǝ shii kuci, she gyomtli wos, a man kǝɓ busa kaɗi ghai ɗa dlǝk alkamai, tlii ngǝtn wos. ²⁶ Kili yo ɗaŋ tǝǝ tai hal tǝǝ fi tsǝǝrii , she yaar tǝǝ giɗ gamawaasǝŋǝi ɗi ɗaŋ.²⁷Monsǝ murghǝ kites tǝǝ man tǝǝ wul tǝ tu, 'Maalǝm, nǝ turshi mbuni ghuŋ kǝ ta kǝɓ a kitn waai hǝŋaan? Wurii ghǝnnda ɗaŋngǝni yi tǝ busa kaɗe?' ²⁸ Ata wul shi tu, 'Nǝ gyomtletn ghuŋ a fi gini.' Monshes tǝǝ ta wul tǝ tu, 'Kyaa suu mǝ tlǝn nuul shi waashi yaa?'²⁹Murghǝ kites ta wul tu, 'Yei. Durghǝ yo tu kǝn yaan kyaa nuulghǝn busa kaɗes, tsǝn ta kǝ nuul gyaa alkameshi ghai beɗ. ³⁰ Gaan shi tǝ luuɗ vii namboŋ hal kili tlaaghǝni. A kili tlaaghǝnes ma wul mǝn tlaaghǝnes tu, "Nuulǝn busa kaɗeshii keni aa naaɗ shi waasǝŋǝi dǝni-dǝni tǝǝ gǝǝpm shi waasǝŋǝi, beɗ tǝ gii jwaamǝn alkameshii aa shin giɓ fuŋatn.""'³¹Yesu ta fuushi vii gon ɗa. Ata wul tu ,"Guŋndǝ tsognvon yini ɗaŋ tsǝr mastaɗ gyo ɗaŋ murwon mbii kǝɓ a kitn wos. ³² Turshi gin yaan ghuŋ a moɓ ɗaɗkǝn kaɓ a turshi gyaa ngǝtn. Beɗ tǝ gii ǝŋ ya luui, a moɓ fupmngǝn ɓuruk patsǝ ngǝtn ngǝ laares. Caa naai nǝ gwaas, durghǝ yo tu yetli caa man nal viin waasǝŋ a dlyaŋri wos.³³Yesu ta man fuushi vii gon ɗaɗa. "Gugndǝ Cognvon yini ɗaŋ yiis ɗaŋ gǝɗ won mbii nyoptǝ ɗaŋ a ɓumtsǝ a koɗ maayi mburii tǝ yiis she mbores shishi.³⁴Ɗeɓaɗ ngǝrshi gyaa gin Yesu ta fuu zarshes ɗaŋ ta jwaami tǝ yer ghǝ vii naa gin, ata fuushi ngǝtn won mari hǝŋ she tǝ yer ghǝ vies. ³⁵ Gin yinǝ tu ngǝtn yo ɗaŋ tǝ kon a te murghǝ shinngǝn Cogn wo naai jomi, ɗaŋ ata wul tu, "Ma wul vii ɗaŋ gin. Ma kon ngǝrshi gyaa gii ɗaŋ tǝǝ taa yi nǝ waaɗi ɓaandǝŋ a gǝmngǝn daɗi ghǝ ɗǝghǝi."³⁶She Yesu ta gaa zarshes ɗaŋ taa jwaamii ndai giɓ dǝn. Mǝǝri dǝn wos tǝǝ ta man ɓastǝ tǝǝ wul tǝ tu, "Fuumi dyak yer ghǝ viin a dulgaam busa kaɗi kǝ kites." ³⁷ Yesu ta suɗa ata wul tu, "Muryo ɗaŋ a dlaa turshi mbunes nǝ Ŋaa zaar. ³⁸Kites yaan nǝ ɗǝgn, turshi mbunes ghǝn cini mǝǝri guŋndes . Busa kaɗes kǝn cinǝ mǝǝri murghǝ kuskǝ ngetn, ³⁹ muryo ɗaŋ ca suum hǝŋǝi ɗaŋ a kǝɓ shi waasǝŋǝi yaan nǝ shetan. Tlaaghǝnes yaan nǝ ɓanngǝn ɗǝgn, mǝn tlaaghǝnes cinǝ zhipti shinnghǝn Cogn.⁴⁰Durghǝ gii, ɗaŋ gii ɗaŋ caa jwaam yaar tǝ caa wuɗ kai, cig ghannda wo naa a ɓanngǝn ɗǝgn. ⁴¹ Ŋaa zaar wo shinndar zhipti mǝn yo ɗaŋ caa lǝǝr ndaaɗkǝn ɗi a guŋndǝ wos, tǝ gyaa gyo ɗaŋ caa fi kusǝŋsǝ ngǝtn. ⁴² Taa shin shi waasǝŋǝi giɓ wuɗi gii ɗaŋ caa mbǝtsǝ tǝ hǝŋǝi ɗan ghannda ngwaarngǝn ɗa tǝ ŋaaskǝn gamvii. ⁴³ Kili gii zarsǝ ghǝ zaari ta zǝk ɗaŋ dzaŋ a giɓ guŋndǝ Dawaasǝŋ. Murghǝ kǝǝm wumghǝni tǝ wumi.⁴⁴Guŋndu Cogn yini ɗaŋ ngǝtn tughǝn yo ɗaŋ nǝ waaɗkǝn dlǝk kitn. Mur won tui, a waaɗii. Tǝ polghǝn, ata tlǝn ɗiɓar ɗeɓaɗ ngǝtn ngǝ taas woshii ɗiiɓ kiteshii. ⁴⁵ Saɗɗa, guŋndu Cognvon yini ɗaŋ murghǝ ɗiiɓkǝn tǝ ɗiɓarghǝn won, gyo ɗaŋ caa ŋal puus kǝ zǝnzǝni. ⁴⁶Ɗaŋ a tu puus kǝ zǝnzǝni gonnii namboŋ ɗaŋ ci tǝ zǝnzǝni naŋ, ata tlii tlǝn ɗiɓar ɗeɓaɗ ngǝtn ngǝ taas woshii ɗiiɓii ghai.⁴⁷Hal ghǝni, guŋndu Cognvon yini ɗaŋ shelle zǝri gyo ɗaŋ tǝ gǝm giɓ dǝllǝ ghǝ zha, gyo ɗaŋ a jwaam ngǝtn ngǝ zha mari-mari. ⁴⁸Daŋ a yughǝi, she mǝn nyomngǝn gyaashes tǝ ta nyolarii ɗi a laŋshi. She tǝ ta tsǝtni tǝ waar ngǝrshi gyaa gii ɗaŋ nǝ mbunii giɓ koɗ , tǝ su kǝ kusuŋshes tǝ dlaai.⁴⁹Cikkǝn wo naa a ɓanngǝn ɗǝgn. Zhipti ghǝ shinngǝn Cogn ta man waar mǝn kuuskǝni a dlei mǝn mbuni. ⁵⁰Ta shinshi waashii a giɓ wuɗi gii ɗaŋ caa mbǝtsǝ hǝŋǝi, lǝɓ yo ɗaŋ ta ngwaar ghai tǝ ŋaaskǝn taas.⁵¹Kǝǝ mbii dei ɗeɓaɗ ngǝrshi gyaa ginniyaa? Mǝǝri dǝnes tǝ wul tu. "Eh!". ⁵² She Yesu ta wul shi tu, "Nǝ durghǝ gii ɗeɓaɗ Maalǝm kǝ dlyaaɗkǝn yo ɗaŋ a naa nǝ murghǝ kuɓkǝn ngǝtn ngǝ guŋndu kǝ Cognvon cini ɗaŋ murghǝ dǝn, gyo ɗaŋ a nyolar gǝrǝŋsǝ ngǝtn tǝ ngǝtn ngǝ muuri ɗi a ngǝtn ngǝ tughǝn wos." ⁵³ A kili yo ɗaŋ Yesu ta pok yer ghǝ vii gyaa ginnii, ata gaa lǝɓi geshii.⁵⁴She Yesu ta sutǝɗi ɗaa tǝ yaatl yi fuu zarsǝ vik Cogn ɗaashi viin laadi Yahudawa. Nǝ gii, ata kwasarshi ghǝnnda cii wul tu," Ɗo ghannda muri gin tu saghaɗkǝn tǝ ngǝtn ngǝ kwasarghǝn gyaa gin ɗi ɗo? ⁵⁵ Muri giin ghǝn ci kuni kafintai hǝŋaan? Nǝ yaan ghǝn caa cim naashi tu Maremui hǝŋaan ? Gyaa yes wos kǝn nǝ gyaa, Yakuɓ, tǝ Isufu, tǝ Siman, tǝ Yahudai hǝŋaan? ⁵⁶ Gyaa waatsashi ɓuruk ghǝn mi cimshin hǝŋaan? Ghǝnnda a tu gos ɗeɓaɗ ngǝrshi gyaa gin ɗi ɗo?"⁵⁷Ata tliishi ɓastǝ. Beɗ tǝ gii Yesu ta wul shi tu, "Murghǝ shinngǝn Cogn yi tu luughǝn ɗaa tǝ yaatl tǝ giɓ dǝn wos hǝŋ." ⁵⁸Ata fi ngǝtn ngǝ kwasarghǝn monnda ɗani hǝŋ nǝ durghǝ ɗakkǝn caaghǝn raa waasǝŋ.

Chapter 14

¹A kili gii, guŋ Hiridus ta wum vii a dulgaam ngǝ Yesu. ² Ata wul monsǝ wos tu, ''Gini nǝ Yohanna murghǝ baɓtismai ǝŋ a shishi ɗi a giɓkǝ mǝn mǝskǝn. Yaan a caa ca fi laa tǝ vartǝ cik.''³Yaan guŋ Hiridus ata yi ngaɓ Yohanna naɗii, gǝm tii giɓ dǝn garaŋ nǝ durghǝ Hirudiya gǝɗi kundaashi Filibus. ⁴Durghǝ yo tu Yohanna aa ta yi wul tǝ tu, ''A ndara hǝŋ ɗaŋ kǝ kaɓ gǝɗi kundai.'' ⁵Aa ta naa ɗa hǝŋ Hiridus tǝ ɗu Yohannai, beɗ tǝ gii ata ci vǝrtǝ zarsǝ nǝ durghǝ yo tu, tǝǝ ta ya mbii tǝ tu cinǝ murghǝ shinngǝn Cogn.⁶Beɗ tǝ gii dzaŋ gii ɗaŋ cigha ɓitalghǝn dzaŋ ngǝ ɓwaaghǝn Hiridus ɗaŋ ata tuluɗi, a fi belak nyii ngǝ Hiruduya ɗaŋ ata waa dlaar a kiles ata pol Hiridus kai. ⁷Nǝ durghǝ gii she ata mbii ɗa rai tǝ ŋaskǝn puus tu wo vǝrtǝ ɓuruk ngǝtn yo ɗaŋ ya ceɗ.⁸Ɗaŋ naashi ta wul tǝ, she ata wul tu, ''Vǝrǝm gaam ngǝ Yohanna murghǝ baɓtismai a dulghǝ piipiin.'' ⁹A ta tlii guŋes kai nyaŋ nyaŋ nǝ ngǝtn yo ɗaŋ nyies ata ceɗ, beɗ tǝ gii nǝ puus ɗaŋ a ŋas nǝ, nǝ durghǝ yo tu citǝ zarsǝ monnda ɗa lǝɓ belakes, she a ta vǝr vii tu tǝ fi cik.¹⁰Ata shin tǝ tlǝn dzak gaam ngǝ Yohanna ɗi giɓ dǝn garaŋ. ¹¹She tǝ ta lǝǝr gaames ɗi a piipii tǝ vǝr nyes she a ta tlǝǝr naashi mǝn. ¹²She mǝri dǝn wos tǝ ta man mbi gimmbǝlleshi she tǝ tlǝn gii. Ɗa kaari tǝ ta tlǝn fuu Yesu.¹³Ɗaŋ Yesu ta wum cik a ta nyolii ɗani tlǝn ndai giɓ ŋaa zhuŋ zha won tlii a lǝǝɓ won ngǝtn wos. Ɗaŋ zarsǝ monnda tǝ ta wum cik, tǝ ta laaɓ tǝ, tǝ yaasǝŋ ɗa giɓ yaatles. ¹⁴Ɗaŋ Yesu ta man a ken waasǝŋ ɗaŋ taa jwaamshi monndai, ata yel gwaandǝ waasǝŋ ata fuɗ mǝn gonngǝnnii a giɓi waasǝŋ.¹⁵Ɗaŋ suutu ta fii, mǝǝri dǝn wos tǝ ta man ɓastǝ tǝ wul tu, ''Lǝɓǝn nǝ ndǝǝr, dzaŋ aa ndai. Gaa zarsǝn tǝ tlǝn ŋal ngǝtn ngǝ cighǝn gamawaasǝŋ mǝn ɗi a mǝrǝ yaatl.''¹⁶Beɗ tǝ gii Yesu ta wulshi tu, ''Tǝ tlii cighǝi a ndara hǝŋ, vǝrǝnshi ngǝtn ɗi ɗaŋ ta ci'' ¹⁷Tǝ ta wul tǝ tu, ''Mǝ yir nini dugn nanndam tǝ gyaas mbǝtlǝm ɓasmi ɗuun.'' ¹⁸Yesu ta wul tu, ''Lǝǝrǝn ɗi ɓasǝm ɗuun.''¹⁹She Yesu ta wul shi tu tǝ tsǝtni a yaar. A mbii dukes nandam tǝ gyaas mbǝtlǝmes. A gǝm shiɗshiɗi ghai tsaalshi waashi vǝr mǝǝri dǝnnes. Mǝri dǝnnes tǝ ta ɓǝǝl zarshes. ²⁰ Tǝ ta ci ɗeɓaɗ waasǝŋ kǝǝm shi. She tǝ ta jwaam kwartsaŋsǝ dukes tǝ gyaashes buŋshi dzuɓ tliiti mbǝtlǝm; nǝ yugnngǝn. ²¹Mǝn yo ɗaŋ tǝ ta ci tǝ tulii zaŋngu nanndam mǝn monci ngǝnt waasǝŋ, guɗi tǝ mǝǝri ghai hǝŋ.²²Ɗani kyaaɗ ata caa mǝǝri dǝn wos tǝ ta ndai a ŋaa zhuŋ zha tǝǝ laatsǝi a ken wos a te dlari gii annda tǝ ɓǝǝlshi tǝ zarsǝi ɗaŋ tǝ jwaamii. ²³Ɗa kaari ɗaŋ ata ɓǝǝl tǝ tǝ zarshes, ata tlii dulghǝ wuur ngǝtnwos tu tǝ kara Daadǝn. Ɗaŋ sutu ta fii, ata yi ngǝtnwos ɗa ɗani. ²⁴Beɗ tǝ gii a kili gi ŋaa zhuŋ zhes ta yi ɗi ɗoongai ɗa dlǝk dǝllǝ ghǝ zhes nǝ durghǝ yo tu vuughǝn zha rupes tǝ yetar tǝ ta yi ɓashi vuughǝn nyaŋ nyaŋ.²⁵Dwaam wuɓsǝ kǝ taaghǝ ɓitlndi Yesu ta ngaɓ datǝpm maaghǝn ɗi ɓashi cigha riighǝn a dulghǝ zhes. ²⁶Ɗaŋ mǝǝri dǝn woshes tǝ ta yel tǝ a riighǝn a dulghǝ zhes, she vǝrtǝ ta ngaɓshi waasǝŋǝi tǝ wul tu, ''Gin nǝ liiri,'' tǝ gǝm riiŋ nǝ vǝrtǝ. ²⁷ Beɗ tǝ gii Yesu ta gǝmshi vii kyaaɗ wul shi tu, ''Tlyaan moɗ! Nǝ myani! Vǝrtǝ tǝ ngaɓki hǝŋ.''²⁸Biturus ta sutǝɗa wul tǝ tu, ''Daadǝn, ǝŋ yaan nǝ kyani, vǝrǝm dǝǝl mǝ man ɓaskǝ a dulghǝ zhes.'' ²⁹Yesu ta wul tǝ tu, ''Man.'' She Biturus ta nyolii ɗa ŋaa zhuŋ zhes ngaɓ riighǝn a dulghǝ zhes caa maan nga Yesu. ³⁰Beɗ tǝ gii ɗaŋ Biturus ta yel dǝllǝ ghǝ yetares vǝrtǝ ta ngaɓtii. Ata ngaɓ malghǝn ɗa zhes she ata gǝm riiŋ wul tu, ''Daadǝn, vummi!''³¹Yesu ta taa taas ngaɓ Biturushii wul tǝ tu, ''Kyani caaghǝn raa waa yi ŋaa njwaatn, nii a caa kǝ tsalii a raa wei? ³²Ɗa kaari ɗaŋ gyaa Yesu tǝ Biturus tǝ ta ndai giɓ zhuŋ zhes, she yetares ta gaa vuughǝn zheshii. ³³She mǝǝri dǝn woshes ɗa giɓ zhuŋ zhes tǝ ta mbuu Yesu tǝ wul tu, ''Jom jomi kinǝ ŋaa ghǝ Cogn.''³⁴Ɗaŋ tǝ ta dlaarii, tǝ tulii yaatl kǝ Janisarat. ³⁵Ɗaŋ mǝn yaatles tǝ ta yisǝŋǝi tu nǝ Yesu, she tǝ ta shin a mǝri yaatli gyaa gon tu tǝǝ lǝǝr gyaa mǝn gonngǝn ɗi ɓastǝ. ³⁶Tǝǝ ta kara tu tǝǝ tǝǝn ni ŋaa vii laŋshi ghǝ luu wos kurum, ɓuruk muryo ɗaŋ ata tǝǝni ata fuuɗii.

Chapter 15

¹ She Farisawa tǝ gyaa Maalǝmci ghǝ giɗkǝn mborki ghǝ Musa tǝ ta dlam ɗi Urshelima tǝ man a Yesu wul tu, ² "Nii ghǝn a caa annda mǝǝri dǝn wa caa laaɓ giir yaasǝŋ ngǝ mǝnvaraŋsǝ hǝŋee? Durghǝ yo tu caa coɓ taas waasǝŋ annda tǝ ci ngǝtn ngǝ cighǝni hǝŋ." ³ Yesu ta sushi ɗa tu, "Nǝ nii ghǝn a caa kyaani kyaa ŋaŋngas laaɓkǝn mborki ghǝ Cognvon nǝ durghǝ duul riighǝn waane?⁴ Durghǝ yo tu Cognvon wul tu, ' Luu gyaa mǝn ɓwaaghǝni waa; muryo ɗaŋ ya wul kuskǝ vii mǝn ɓwaaghǝni wos wo mǝs ni shaŋtaŋ.' ⁵ Beɗ tǝ gii kǝ wul tu, 'Ɓuruk muryo ɗaŋ ya wul mǝn ɓwaaghǝn wos tu, "Ɗeɓaɗ ngǝtn yo ɗaŋ ka tu ɓasǝm ɗaŋngǝni nǝ ngǝtn yo ɗaŋ ta vǝr Cognvon,'' ⁶ tu zaar a ndara tǝ luu murghǝ ɓwaaghǝn wos hǝŋ. A te tǝpi gin nguŋ kǝ sular vik Cogn nǝ ngǝtn won hǝŋ nǝ durghǝ duul riighǝn waan.⁷ Kyaani mǝn ryaaghǝn lǝɓ, a ndaraani ɗaŋ Murghǝ shinngǝn Cogn Ishaya ta kon ngǝtn ngǝ jaan a dulgama waan ɗaŋ a wul tu, ⁸ "Zarsǝ gyaa gin caa luu mǝni tǝ laɗ vii waasǝsŋ kurum,beɗ tǝ gii raa waasǝŋ yi ɗi ɗoongai tǝ myaan. ⁹ Caa mbuumǝni a ɓenndǝmi, nǝ durghǝ yo tu caa giɗni gwaasǝŋ mborki ghǝ zarse.'"¹⁰She ata cim zarsǝ ɗaŋ taa jwaamshi ɗi ɓastǝ wul shi tu, "Sǝǝn kǝǝm aa wumi mbun mbun aa yisǝŋǝi- ¹¹ Ngǝtn yo ɗaŋ ca nda a vii zaar annda caa malar zaar hǝŋ. Nǝ ngǝtn yo ɗaŋ ca yi nyol ɗi a vii zaar annda ca malar zaar."¹² She mǝǝri dǝn wos tǝ ta man wul tǝ tu, "Kaa yisǝŋǝi tu a pol Farisawa a vii gini hǝŋaa?" ¹³ Yesu ta sushi ɗa tu, Ɗeɓaɗ gwaas yo ɗaŋ Daagǝn ǝŋ a dluur hǝŋ ta dli tǝ ta kurii. ¹⁴ Gaan shi kas ngǝtn waasǝŋ, yaŋshi ghǝn caa ngaɓ shirǝŋ doŋsǝ mǝn. Ǝŋ yaan dwaan ngǝn wo ngaɓ shirǝŋ dwaan mǝn ɗeɓaɗ waasǝŋ ta tlǝn shii giir."¹⁵ She Bitrus ta su Yesu ɗa tu, "Fuu mi vii gyaa gin mbun mbun." ¹⁶ Yesu ta wul tu, "Kyaani maa kaa yisǝŋ hǝŋaa? ¹⁷ Kaa yisǝŋ hǝŋaa tu ɗeɓaɗ ngǝtn yo ɗaŋ yaa nda a te vii nǝ tlǝghǝni giɓ vwaa wo tlǝŋ nyolii vunndai yaatlaa?¹⁸ Beɗ tǝ gii ngǝtn yo ɗaŋ ca nyo ɗi a vii yini ɗi a giɓkǝ raa. Yaŋshi ghǝn ci gyaa ngǝtn yo ɗaŋ caa malar zaar . ¹⁹ Nǝghǝ yo tu a giɓkǝ kusuŋsǝ ngǝtn ɗaŋ caa nywaal ɗi nǝ, ɗughǝni zaar, mbǝllǝ ghǝ mǝmmonci tǝ guɗ viin, mbǝllǝ ghǝ mǝrǝ monci tǝ mǝrǝ guɗi, mǝǝr, mbeerni tǝ vyaarghǝni zarsǝ. ²⁰ Gyaa gini ghǝn caa malar zaar. Beɗ tǝ gii, cighǝn ngǝtn tǝ taas nǝ mǝǝki ghǝn caa malar zaar hǝŋ."²¹ She Yesu ta shishi tlii te yaatl kǝ Taya tǝ Sidon. ²² Gǝɗ won ɗaŋ a tayi nǝ ŋaa mǝn Kan'ana ata dlam ɗi ɗaashi yaatl. Ata gǝm vii ata wul tu, "Yel gwaandatn, Daadǝn, Kuni Dauda; Ŋaa nyietn cigha buŋngǝni monnda ɗaŋ mǝnndǝŋsǝ caa daambar tǝ." ²³ Beɗ tǝ gii Yesu ta sutuɗa hǝŋ ko ŋaa njwaatn. Meeri dǝn wos tǝ ta man kara tǝ tu tǝ wul tǝ tu, "'Kaɗ tii, ca kur mi kǝǝm tǝ ngwaarghǝni."²⁴ Beɗ tǝ gii Yesu ta sushi ɗa wul tu, "Taa ta shinǝn a gon hǝŋ she a lǝɓ temsa yo ɗaŋ taa maalii dǝn Isar'ila." ²⁵ Beɗ tǝ gii ata man zuɓ tǝ mǝn a ken wos, yi wul tu, Daadǝn, sommǝm ɗa ɓa." ²⁶ Ata sutu ɗi wul tu, "A ndara hǝŋ ɗaŋ tǝ mbii dugn meeri tǝ kur mǝrǝ kaɗaŋshi mǝn.²⁷Ata wul tu, yi cighǝi Daadǝn, beɗ tǝ gii mǝrǝ kaɗaŋshi caa yi cini damvii ghǝ murghǝ dǝn ɗaŋ ca vumndaɗi. ²⁸She Yesu ta sutǝɗa wul tu, "Gǝɗin caaghǝn raa waa nǝ vari; Gaai tǝ naaghǝ mǝn ɗaŋ gii ɗaŋ kya suui." Ŋaanyi woshes ata fuɗi a kili gies.²⁹ Yesu ta gaa ɗanii tlii a ken mel tǝ dǝllǝ ghǝ zha ghǝ Galiili. She ata tai gha donnga won tsetni ɗa ɗani. ³⁰ Zarsǝ monnda tǝ ta man ɓastǝ. Tǝ ta lǝǝr tǝ gyaa gurumsǝ tǝ gyaa doŋsǝ tǝ gyaa bǝnndǝŋ, tǝ gyaa naa kui mǝnɗi, tǝ gyaa mǝn gonngǝni monnda. Tǝ ta lǝǝr shi ɗi a ken ngǝ Yesu, she ata fuuɗshi waasǝŋǝi. ³¹ Nǝ durghǝ gii ata kwasar zarse monnda ɗaŋ tǝ ta yel gyaa bǝnndeŋsǝ a wulghǝn vii. Mǝn gonngǝn tǝ fuuɗii, gyaa gurumsǝ tǝ ta riinii, doŋsǝ tǝ ta yaalii. She tǝ ta luu Cognvon kǝ Isar'ila.³²Yesu ta cim mǝǝri dǝn wos ɗi ɓastǝ wul shi tu, "Mya yel gwaandǝ mǝnin, mi cimshi mbuɗkǝn maayi ghǝni tǝ yir ngǝtn yo ɗaŋ ta ci hǝŋ. Mya suu mǝ gaa shi cik ɗaŋ taa ci ngǝtn nge cighǝn hǝŋ nǝ durghǝ yo tu tǝ ɗǝǝmii a datǝpm hǝŋ." ³³ Mǝǝri dǝn wos tǝ wul tǝ tu, "Ma tu dughǝs teɗo ɗaŋ wo kǝǝm zarsǝi a lǝɓi gin ɗaŋ gon ngai hǝŋo? ³⁴ Yesu ta wul shi tu, "Dugn wurii ghǝn kǝ yirre?" Tǝ ta wul tǝ tu, "Wottsǝmai tǝ mǝrǝ gyaas ŋaa njwaatn." ³⁵ She Yesu ta caa shi tǝ tsǝtni yaatl.³⁶ Ata nyom dugn wattsemayii tǝ gyaashi, ɗa kaari ɗaŋ ata nyaar Cogn, she ata tsaal dughe shii ata vǝr mǝǝri dǝnes tǝ ta ɓǝǝl zarshes mǝn. ³⁷ Zarse buruk tǝ ta ci vwaa ta yughǝi. Tǝ ta jwaam kotsaŋsǝ dughes buŋshi wottsǝmai. ³⁸ Mǝn yo ɗaŋ tǝ ta ci tǝ yi nǝ mǝnmonci zaŋngu wuɓsǝ, guɗi tǝ mǝǝri ghai hǝŋ. ³⁹ She Yesu ta gaa shi waashii ndai giɓ zhuŋ zha tlii te yaatl kǝ Magadan.

Chapter 16

¹ She gyaa Faraisawa tǝ gyaa Sadukiyawa tǝ ta man tu tǝ diiɓ tǝ, tǝ ta kara tu tǝ zhiɗ shi ŋaa ɓalaŋ ɗi gaami. ² Beɗ tǝ gii ata sushi ɗa ata wul tu, "Ǝŋ suutu ya fii, kyaa wul tu, 'dzaŋ wo ndara, durghǝ yo tu kurvon nǝ zheli.'³ Yaan nǝ ɓitlndi, kǝ wul tu, 'dzaŋ ngǝ yaawonǝn a ndara hǝŋ, durghǝ yo tu gaami nǝ zheli, a ndǝr kaɓ lǝɓii.' Kaa yisǝŋ kwaanngǝn ngǝtn yo ɗaŋ kyaa yeli gha kurvon, beɗ tǝ gii kaa yisǝŋ kwaanngǝn ɓalaŋ ngǝ kili hǝŋ. ⁴Kuuskǝn tǝ mbǝllǝ ghǝ usuli caa yi ŋal ni ɓalaŋ, beɗ tǝ gii ta zhiɗ shi ɓalaŋ won hǝŋ she kǝ Yunanai." She Yesu ta gaa shi waasǝŋǝi, tlii.⁵ Ɗaŋ mǝǝri dǝnes tǝ ta tu tii te laŋshi dlari gii, laa ta malshi gha mbiighǝni dugn. ⁶ Yesu ta wul shi tu, "Ɗaghǝn ɗa nǝ yisti ghǝ Farisawa tǝ Sadukiyawai." ⁷ She mǝǝri dǝn Yesu tǝ ta ngaɓ wulghǝn vii tǝ dlǝŋsǝ waasǝŋ, tu, "Ko nǝ durghǝ yo tu mǝ lǝǝr dugn ɗi hǝŋaa?" ⁸ Yesu ɗaŋ ata yisǝŋ ginnii she ata wul tu, "Kyaani gyaa gyo ɗaŋ caaghǝn raa waan aa ɗaɗii, durghǝ nii ghǝnnda kyaa wul vii tǝ dlǝŋsǝ waan tu, ko nǝ nii ghǝnnda kǝ lǝǝr dugn ɗi hǝŋaa?⁹ Kǝ yisǝŋ kǝ ndǝr kǝ ɓitalki tu dugn nanndam ɗaŋ zarsǝ zaŋngu nanndam tǝ ta ci, kǝ jwaam damvii buŋli wurii hǝŋaa?" ¹⁰ Ko dugn wattsǝmai a zarsǝ zaŋngu wuɓsǝ, tǝ kortsaŋshi buŋli wurii kǝ ta nyom hǝŋaa?¹¹ Nǝ nii a caa kǝ ɗyaa yisǝŋ tu mya wul ki vii a dulgaam dugn hǝŋee? Ɓitalǝnki shoŋ shoŋ aa ɗakɗa nǝ yisti ghǝ Farisawa tǝ Sadukiyawai." ¹²Ɗani tǝ ta yisǝŋǝi tu caa wul shini vii a yisti gii ɗaŋ caa fi dugn ngai yi hǝŋ, beɗ tǝ gii she tu tǝ ɗakɗa nǝ ngǝtn ɗaŋ Farisawa tǝ Sadukiyawa caa giɗ.¹³ A kili gii ɗaŋ Yesu ta man te yaalt kǝ Kaisariya, Filibi, a ta ceɗ mǝǝri dǝn wos tu, "Zarsǝ caa wul tu, "Nǝ nuu ghǝn cinǝ Ŋaa Zaaro?" ¹⁴ Tǝ ta wul tu, "Gyaa gon caa wul tu nǝ Yohanna Murghǝ Baptismai; gyaa gon tu, Iliya; gyaa gon ɗa tu; nǝ Irmiya, ko namboŋ a giɓkǝ mǝn shinngǝn Cogn." ¹⁵ A ta wul shi tu, "Ta kyaani kyaa wul gwaan tu myaan minǝ nuu? ¹⁶ She Siman Biturus ata su ɗa ata wul tu, "Kyani ghǝn ki Ɓorghǝn kǝ Cogn, kuni Cogn gii ɗaŋ ci gaamii."¹⁷ Yesu ta sutu ɗa ata wul tu, "Shiɗshiɗi tǝ naa ghǝ mǝn, Siman kuni Yunana nǝ durghǝ yo tu tluu tǝ voraŋ ghǝn a fuughǝ ngǝrshi gin hǝŋ, beɗ tǝ gii nǝ Daagǝtii ɗaŋ ci tsogn gaamii ghǝn a fuughǝ. ¹⁸ Mya ndǝr mǝ fughǝ tu kyani ghǝn ki Biturus, a dulghǝ puusǝn ghuŋ ma nal zarsatn ngai. Gyaa ken ɓiil ghǝ girr mǝn mǝskǝn ta tlya gaam wos hǝŋ.¹⁹ Ma vǝrghǝ piis kǝ ɗǝrǝghǝn ɓiil ghǝ guŋndu ghǝ Tsogn gaami. Ko nii ɗaŋ kyaa naɗii gha ɗǝgn cinǝ naɗkǝn Tsognvon. Ko nii ɗaŋ kyaa tǝrǝŋǝi gha ɗǝgn, cinǝ tǝrǝŋngǝn Tsogn gaami." ²⁰ She Yesu ta fuu mǝǝri dǝn wos tu tǝ fuu gon tu yaani ghǝn ci Ɓorghǝn kǝ Coghǝi hǝŋ.²¹ A kili gii Yesu ta ngaɓ fuughǝni mǝǝri dǝn wos tu a naa ciɓ tǝ tlii Urshelima tǝ tlǝn tlya buŋngǝni monnda a taas kǝ mǝn varaŋsǝ, tǝ mǝn varaŋsǝ pǝris tǝ maalǝmci mborki kǝ Musa ta ɗu tii tǝ shisher tii gwaam a dzanyi kǝ maayi. ²² She Biturus ta jaalar tǝ gha laŋshi caa tǝ yirr tu, "Ngǝrshi gyaa gin tǝ tlǝ ɗoongai tǝ kyan, Daadǝn; ngǝrshi gin wo tughǝ vuŋ ɓar." ²³ Beɗ tǝ gii Yesu ta sutuɗa wul Biturus tu, "Sughǝ ɗaam kaar Shetan! Kinǝ dei ghǝ ngaaghǝni yaasǝŋ ɓasǝm, nǝ durghǝ yo tu kya vuu nǝ ngǝtn yo ɗaŋ nǝghǝ Cognvon hǝŋ, beɗ tǝ gii she gyaa ngǝtn yo ɗaŋ nǝghǝ ɗǝgn."²⁴ She Yesu ta wul mǝǝri dǝn wos tu, "Ɓuruk muryo ɗaŋ ca suu tǝ laaɓǝm, a naa ciɓ tǝ nyaŋngas gamas, tǝ mbii hǝmmbǝli wos tǝ laaɓǝm ɗi. ²⁵ Durghǝ tu ɓuruk muryo ɗaŋ ca suu tǝ vum gamashii, wo naa tii. Ɓuruk muryo ɗaŋ ya naa raai woshii nǝ duratn, wo tu tii. ²⁶ Nǝ durghǝ tu nǝ tughǝn yo ghǝn zaar wo tu ɗaŋ yaa tu ɗǝghǝi ɗeɓaɗ kǝnnda naa rai woshii ye? Nǝ nii ghǝnnda zaar wo ɗyaa vǝr a dulgaam bamvii raai woshe?²⁷ Yi tu Ŋaa ghǝ Zaar wo mani gha giɓkǝ vartǝ Daagos tǝ gyaa zhipti shinngǝni wos. A kili gii ghǝnnda wo taa ko zaari gyo ngǝtn yo ɗaŋ ata fi. ²⁸Jom jomi gyaa gon waan ɗaŋ cigha dlǝǝrghǝni ɗuuni ɗaŋ ta mǝǝs hǝŋ, she yaa yel Ŋaa zaar a maaghǝn ɗi gha giɓkǝ guŋndu wos."

Chapter 17

¹ Ɗa kaari tǝ mbuɗkǝn lim Yesu ta mbii gyaa Biturus tǝ Yakuɓ tǝ Yohanna yeshi ata tlǝǝr shi waashii wuur won nǝ fuɓni yaŋshi ngǝtn waasǝŋ. ² Dli wos ta sui mari a ken waasǝŋ. Tsognken wos ta yaal ɗaŋ dzaŋ, lǝŋsǝ wos tǝ ta naai nǝ felaŋshi pak pak.³ She gyaa Musa tǝ Iliya tǝ ta mbwaaɗi tǝ nguɓ wulghǝn vi cim tǝ. ⁴ Biturus ta sutǝɗa wul Yesu tu, "Daadǝn, a ndara ɗaŋ mi cimki ɗa ɗuunin. Ǝŋ kya suu ma nal mǝrǝ viin mbuughǝn Cogn maayi- namboŋ nǝ gwaa, namboŋ nǝghǝ Musa, namboŋ nǝghǝ Iliya."⁵ Ɗaŋ tǝ tayi gha wulghǝn vii, she kurvon won ngǝni nǝ fyaali pak pak, ata man dlǝpm shi waashii, she tǝ wum vii ɗi gha kurvones yi wul tu, "Gini nǝ Ŋaatn ɗaŋ mya suu tǝ nǝ ŋaanyi hǝŋ. Sǝǝn tǝ kǝǝm mbun mbun." ⁶ Ɗaŋ mǝǝri dǝn woshes tǝ ta wum cik, tǝ ta shin tsognken waasǝŋ yaatl nǝ durghǝ vǝrtǝ. ⁷ She Yesu ta man tǝǝn shi, wul shi tu, "Shinshin, vǝrtǝ tǝ ɗuki hǝŋ." ⁸ Ɗaŋ tǝ ta yaal beɗ tǝ gii tǝ ta yel gon hǝŋ she Yesu ngǝtnwos.⁹ Ɗaŋ tǝ ta yigha shiighǝn ɗi ɗa wuuri, Yesu ta vǝr shi vii wul tu, "Ɓak fuu gon zhiɗkǝn jaan gin hǝŋ, she dzaŋ gii ɗaŋ Ŋaa Zaar ya shishi ɗi a giɓkǝ mǝn mǝǝskǝni." ¹⁰ Mǝǝri dǝn wos tǝ ta ceɗ tǝ tu, "Nǝ nii ghǝn a caa mǝn dlyaaɗkǝn ngǝtn caa wul tu Iliya ghǝn wo mani kenie?"¹¹ Yesu ta sushi ɗa wul tu, "Jomi Iliya wo mani sular ngǝtn ɗi ɓuruk. ¹² Beɗ tǝ gii mya fuu ki, Iliya aa mani, beɗ tǝ gii taa yisǝŋ tǝ hǝŋ. Nǝ durghǝ gii cik, tǝ ta fitǝ ngǝtn yo ɗaŋ a polshi ghai. A te tǝpi gin ghǝn Ŋaa zaar wo buŋ a taas waasǝŋ." ¹³ Ɗani ghannda mǝǝri dǝn wos tǝ ta yisǝŋǝi tu ca wul ni vii a dulgaam ngǝ Yohanna Murghǝ Baptisma.¹⁴ Ɗaŋ tǝ ta sushi ɗi a dlǝk zarsǝ, murwon ta man ɓastǝ , ata zuɓni a ken wos wul tu, ¹⁵ "Daadǝn, yel gwaandatn, ŋaa kunetǝn ngǝtn ca ɗu tǝ ndǝr buŋ nǝ ŋaanyi hǝŋ. Dzaŋgon ca yi ɗu tǝ gǝm giɓ wuɗ ko giɓ zha. ¹⁶ Mǝ lǝǝr tǝ ɗi a mǝǝri dǝn wa, beɗ tǝ gii tǝ kǝǝm tǝ fuɗ tǝ hǝŋ."¹⁷ Yesu ta sushi ɗa ata wul tu, "Mǝn yo ɗaŋ caaghǝn raa ɗaɗki ɗa, kusuŋsǝ wusuli, hal dzaŋ gyo annda ma tsǝtn cim kio? Hal dzaŋ gyo ghǝnnda ma dum vwaa nǝ kyaanio? Lǝǝrǝn tǝ ɗi ɗuuni." ¹⁸ Yesu ta caa yir mǝnndǝes, she ata nyolii ɗi a kunes. She kunes ta fuɗii ɗa ɗani kyaaɗ.¹⁹ She mǝǝri dǝnes tǝ ta man a Yesu a lǝɓ waaɗi tǝ wul tu, Nǝ nii ghǝn a ca mǝǝ kǝǝm mǝǝ nyolar tǝ hǝŋe?" ²⁰ Yesu ta wul shi tu, "Nǝ durghǝ yo tu caaghǝn raa waan yi ŋaa njwaatn. Nǝghǝ gii mya fuu ki tu, ǝŋ yaan kitǝ caaghǝn raa ŋaa njwaatn ɗaŋ tsǝr mastaɗ, ka wul puusǝn tu, ɓǝɗ kǝ ghai aa sughǝ ɗan, wo ɗyaa ɓǝɗ tǝ ghai, ngǝtn won wo ɗyaa ɗak ki hǝŋ. ²¹Tursǝ mǝnndi gin yi nyol hǝŋ she tǝ karaghǝni tǝ zhak mbatlkǝni.²² Ɗaŋ ciigha tsǝtnngǝni Galilii, Yesu ta wul mǝǝri dǝn wos tu, "Ta vǝr Ŋaa zaarii a taas zarsǝ. ²³ Ta ndǝr ta ɗu tii, a dzaŋ ngǝ maayi wo shishi." She raa ghǝ jii ta ɗu mǝǝri dǝn wosheshii nǝ ŋaa nyi hǝŋ.²⁴ Ɗaŋ tǝ ta tuli ɗi Kafarnahum, mǝn kaaɓkǝni kumbai shekel kǝ zhakka tǝ ta man a Biturus tǝ wul tu, "Malǝm waanii ca yi vǝr kummbai ghǝ zhakka?" ²⁵ She ata wul tu, "Yi cik."Beɗ tǝ gii Biturus ta ndai giɓ dǝn, Yesu ta nguɓ tǝ wulghǝni keni vii tǝ yaan wul tu, "Ɓitalghǝni waa yini tu nii, Siman? Guŋsǝ ɗǝgn caa kaɓ zhakka tǝ wurɓa yo ɗaŋ caa kaɓ a gyaa nuu? A mǝn waasǝŋaa ko a sǝmmbǝrsa?"²⁶She Biturus ta wul tu, "A sǝmmbǝrsǝ." Yesu ta wul tu mǝn waan caa vǝr gwaasǝŋ hǝŋ ngǝnndi. ²⁷ Beɗ tǝ gii ɗaŋ mǝ ca mǝn kaɓkǝn zhakka tǝ fi kuskǝ ngǝtn hǝŋ, tlǝ a dǝllǝ ghǝ zhai aa caa ngomndi, aa ngaɓ gyaas yo ɗaŋ a man keni. Ǝŋ kya ɗǝrǝ vii wos ka tu (shekel) wurɓa. Mbii aa tlǝǝr mǝn kaɓkǝn zhakkas mǝn gǝtn tǝ gwaa.

Chapter 18

¹Daɓak a kili gii mǝǝri dǝn wos tǝ ta man a Yesu, tǝ wul tǝ tu, "Nǝ nuu ghǝn a moɓ luughǝni a guŋndǝ tsognvono?" ²She Yesu ta cim ŋaawon ɗi njwaantn ɓastǝ, gǝm tii a dlei waasǝŋ, ³ wul shi tu, "Jom -jomi mya fuu ki tu, shaŋtaŋ she kyaa su ki kǝ naa ɗaŋ mǝrghǝ mǝǝri njwotn- njwotn yaan cik hǝŋ ka kǝǝm kǝ nda a guŋndughǝ Cogn hǝŋ.⁴Durghǝ gii, ɓuruk gyo ɗaŋ ya mbutar gamas ɗaŋ ŋaa -ŋaan, yaani ghǝn a moɓ luughǝn a guŋndu tsogn. ⁵ Ɓuruk gyo ɗaŋ ya kaɓ ŋaa-ŋaa nǝ durghǝ sǝǝmatn, myani ghǝn a kaɓǝm. ⁶ Beɗ tǝ gii gon ɗaŋ ya caa namboŋ a giɓ mǝrghǝ mǝǝrin ɗaŋ tǝ caa raa ɓasmi, a fi kuskǝ ngǝtn, a kǝǝm ɗaŋ tǝ gaa tǝ puus kǝ nyiighǝn nyoptǝ mǝn a yer tǝ gǝǝm tii a giɓ dǝllǝ zha shoŋ-shoŋ.⁷Laŋngǝn wo tu ɗǝgn nǝ durghǝ kili ghǝ ngaaghǝni yaasǝŋ. A naa ciɓ kili gyagin tǝ mani beɗ tǝ gii a girghǝ kyan muryo ɗaŋ te ɓastǝ ghǝn kili gya gin ta mani. ⁸Ǝŋ yaan taas ko yaasǝŋ waa ghǝn wo caa ghǝ malghǝn, dzak tǝ aa gǝmii wo moɓ kǝ ndaraaghǝni mǝn ɗaŋ a nda tǝ rai waa ɗaŋ te dli gon nǝ dzakkǝn, ɗaŋ tǝ gǝm ngǝi giɓ wuɗ nǝghǝ zhaaɗ zhaaɗi hǝŋ tǝ gyaa taas ko yaasǝŋ waa.⁹Yaan yir waa wo caaghǝ malghǝn, dli tǝ aa gǝmii. Wo moɓ ndaraaghǝn aa tu rai tǝ yir namboŋ, ɗaŋ tǝ gǝǝmnghǝi a giɓ wuɗ tǝ yir waa mbǝlǝm.¹⁰Ɓak kemas gon a giɓkǝ merghǝ mǝǝrin hǝŋ. Durghǝ tu, ko kili gyo zhipti shinnghǝn Cogn waasǝŋ caa yel Daagǝtn ɗaŋ ci tsogn . ¹¹"Ŋaa zaar man tu tǝ kaɓ ngǝtnyo ɗaŋ a mal."¹²Ne nii ghǝn nǝ ɓitalghǝn waane? Ǝŋ yaan zaar citǝ tǝǝmsa kuri, she namboŋ maalii wo gaa taashi toknanndam tliiti toknanndam ɗa laari tǝ tlǝn ŋaal gii ɗaŋ a malii hǝŋaa? ¹³ Ǝŋ ya tu tii jom-jomi mya fuu ki wo poltǝ ɗaŋ a tu nambonyi gii ɗaŋ a malii wo moɓ kǝ taashi toknanndam tliiti toknanndamii ɗaŋ ci ɗai. ¹⁴ Yi cik ɗaŋ nǝ suughǝn Daawan ɗaŋ ci tsogn, namboŋ a giɓkǝ mǝǝrin tǝ laaɓ zha hǝŋ.¹⁵Ǝŋ yessa ya fighǝ kuskǝ ngǝtn mǝn fuutǝ ɗaŋ ki mbǝtlǝm waan, ǝŋ ya wum ngǝi kǝ sular tǝ ɗi a datǝpm ghǝnndi. ¹⁶ Beɗ tǝ gii ǝŋ ya nyaŋngas kǝ wumngǝ, tlǝn tǝ yesa gon mbǝtlǝm ko maayi tǝ naa nǝ murghǝ tlyaghǝni zha waa mǝn, durghǝ tu tǝ tlyaghǝn zha zarsǝ mbǝlǝŋ ko maayi ghǝn tǝǝ kǝǝm tǝǝ kaɓ gǝgn ɓashi.¹⁷Ǝŋ ya nyaŋgas wumghǝni waasǝŋ, she aa tlǝǝr vieshii a mǝn laaɓkǝn, ǝŋ ya nyaŋgas wumngǝn mǝn laɓkǝn she a sular tii nǝ muryo ɗaŋ aa yisǝŋ Cogn hǝŋ tǝ naai ɗaŋ mǝn kaɓkǝn zhakka.¹⁸Jom -jom mya fuuki, ɓuruk ngǝtn yo ɗaŋ kǝ naɗ a ɗǝgn, yi nǝ naɗkǝn gaami, ngǝtn yo ɗaŋ kǝ tǝrǝŋ yinǝ tǝrǝŋngǝni gaami. ¹⁹ Mya fuuki tu zarsǝ ǝŋ yaa kaɓii ɓuruk a ngǝtn yo ɗaŋ ka kara, Daagǝtn gyo ɗaŋ ci gaami wo fiki mǝnii. ²⁰Lǝɓ yo ɗaŋ zarsǝ mbǝtlǝm ko maayi ya jwaam shi ghai a giɓkǝ sǝmatn mi ɗa ɗan a dlei waasǝŋ.²¹Bitrus ta man wul Yesu tu," Daadǝn tǝpm wurii ghǝn yesatn wo fim kuskǝ ngǝtn mǝn kǝnnda mǝ dlaa tǝ loŋsǝ mǝnii ye? Hal tǝ tuli tǝpm wattsǝmai ya?" ²² Yesu ta suɗa wul tu, "Mya fuughǝ tu tǝpm wattsǝmai hǝŋ, beɗ tǝ gii wattsǝmai hal taashi wattsǝmai.²³Nǝ durghǝ gii, ta giɗ ngaɓi guŋndu Cogn tǝ guŋ won ɗaŋ caa ŋaal tǝ kwaan ngǝtn ngǝ tughǝn ɗaŋ yir a taas kǝ monsǝ wos. ²⁴ Ɗaŋ a gǝǝm daaɗi vii she tǝ ta lǝr namboŋ ɗi a giɓkǝ moŋsǝ woshii ɗaŋ ca laɓtǝ wak zhiil talanti zaŋngu dzuɓ. ²⁵ Beɗ tǝ gii ɗaŋ citǝ ngǝtn yo ɗaŋ wo vǝr ɗa bashi hǝŋ, murghǝ dǝn wos a wul tu tǝ ɗiɓar tii, beɗ tǝ gyaa gǝɗi wos tǝ mǝǝri wos ɓuruk tǝ ngǝtn yo ɗaŋ yir.²⁶She mones a ndaɗi zuɓni yaatl a ken ngǝ murghǝ dǝnes, wul tu, "Murghǝ dǝnatn mbutar raa waa ma vǝrghǝ ɓuruk ngǝtn yo ɗaŋ mǝ kaɓ." ²⁷Nǝ durghǝ tu murghǝ dǝnes ata yel gwaandǝ wos ata wul tu, aa gaa tǝ ngǝtn yo ɗaŋ ca laaɓ tǝ mǝn, she ata gǝm moneshii.²⁸Beɗ tǝ gii ɗaŋ tǝ ta gǝǝm moneshii ɗaŋ a tlii tlǝn tu kamshi moni gon ɗaŋ yaan ma ca laaɓ tǝ dinari kuri namboŋ , she ata goɓ tii ngyak tii a yer wul tu, "Vǝrǝm ngǝtn yo ɗaŋ mya laaɓkǝi ɗi." ²⁹ Beɗ tǝ gii kamshi mones kara tǝ, a wul tu, 'Dumvwaa mǝn ma sular ghǝ ɓuruk ngǝtn yo ɗaŋ mǝ kaɓ ɓaskǝ mǝn.'³⁰Beɗ tǝ gii moni kǝ keneshii a nyaŋgas. A bam vii cik a caa tǝ gǝǝm moneshii dǝn garaŋ, durghǝ tu she ya vǝr ngǝtn yo ɗaŋ caa laaɓ tii. ³¹ Ɗaŋ monsǝ gyaa gii tǝ yel ngǝtn yo ɗaŋ tǝ fi, tǝ vuui monnda. She tǝ ta tlii tǝ tlǝn fuu murghǝ dǝn waasǝŋ ngǝtn yo ɗaŋ a fi ɓuruk.³²She murghǝ dǝnes ata cimtǝ ɗi wul tǝ tu, " Kyan kinǝ kuskǝ mon, maa gaa ghǝ ngǝtn yo ɗaŋ mya laaɓ kǝ mǝn ɓuruk, durghǝ tu kǝ karam. ³³ A ndara kyani aa giɗ mbutarghǝn raa kama monǝn mǝn ɗaŋ gii ɗaŋ mǝ mbutarghǝ raa mǝnii hǝŋaa."³⁴Murghǝ dǝnes ata tlǝn ngaɓtǝ vǝr mǝn vǝrghǝni forǝm, hal she ya sular ngǝtn yo ɗaŋ caa laaɓ tǝ ɓuruk. ³⁵ Cig kǝn ci, Daagǝtn ɗaŋ ci tsogn wo fiki mǝn cik. Ǝŋ yaan tu ko nuu waan ya dlaa loŋsǝ gyaa yeshi mǝn a giɓkǝ raa hǝŋ.

Chapter 19

¹ Kili yo ɗaŋ Yesu ta ɓan vii gya ginnii, she a gaa Galilii a man a te aari waasǝŋ tǝ Yahudiya, kǝ dlarghǝn rupm Urdun. ² Zarsǝ monnda tǝ ta laaɓ tǝ, ata fuuɗ shi waasǝŋǝi.³ Farisawa tǝ ta man ɓastǝ caa suu tǝ diiɓ tǝ, tǝ ta wul tǝ tu, "A ndara a mborki Musa tu zaar tǝ gǝm gǝɗi woshii a dulgaam ko ngǝrshi gyoa?" ⁴ Yesu ta suɗa, ata wul tu, "Kaa kwaan hǝŋaan, tu gyo ɗaŋ a ndǝr shi ɓaandǝŋ mummwaan tǝ gǝɗ hǝŋaa?⁵ Gyo ɗaŋ a ndǝrshi a wul tu, 'Nǝ durghǝ dei gin zaar wo ɓǝǝl tǝ tǝ daagos tǝ naagos tǝ kaŋǝi tǝ gǝɗi wos, yaŋshi mbǝtlǝmii tǝ naai nǝ dli namboŋ hǝŋaa?" ⁶ Cii mbǝtlǝm ɗa hǝŋ, beɗ tǝ gii taa naai nǝ dli namboŋ. Nǝ durghǝ gii, ɓuruk ngǝtn yo ɗaŋ Cognvon ya ngaghǝi, gon tǝ ɓǝǝl tii hǝŋ."⁷ She tǝǝ ta wul tǝ tu, "Nii ghǝn ata ca annda Musa ta vǝr mi dǝǝl tu mǝ vǝr tagarta gǝmngǝni tǝ kaɗkǝni gǝɗe?" ⁸ Ata wul shi tu, "Nǝ durghǝ raa waan ɗaŋ nǝ datsǝghǝn, yaani ghǝn ata caa Musa ta kaɓki mǝnii tu aa dlaa guɗi waanii. Beɗ tǝ gii ata yi ɓaandǝŋ cik hǝŋ. ⁹ Mya fuu ki, kaɓ gyo ɗaŋ ya gǝm gǝɗi woshii, yaan nǝ durghǝ mbǝllǝ hǝŋ, a mannda kaɓ gǝɗi gon, ca fini mbǝllǝ ghǝnndi. Gyo ɗaŋ ya kaɓ gǝɗes gyo ɗaŋ tǝ gǝm tii, ca fini mbǝllǝ."¹⁰ Mǝǝri dǝn ngǝ Yesu tǝ ta wul tǝ tu, Ǝŋ yaan yi cik a dulgaam mummwaan tǝ gǝɗi wos to a ndara tǝ kaɓ dlǝŋsǝ waasǝŋ hǝŋ." ¹¹ Beɗ tǝ gii, Yesu ta wul shi tu, "Nǝ ko nuu ghǝn wo kaɓ ngǝrshi gin ɗaŋ caa giɗǝn hǝŋ, beɗ tǝ gii she gyaa gyo ɗaŋ caa gǝm shi dǝǝl mǝnii tu tǝ kaɓii. ¹² Gyaa gon ɗa ɗaŋ tǝ ɓwaashi nǝ puutlkǝni. Gyaa gon gwaasǝŋ zarsǝ ghǝn tǝ puutl shi. Hal ɗaŋngǝni gyaa gon gwaasǝŋ yaŋshi ghǝn tǝ sular gama waasǝŋ nǝ puutlkǝni nǝ durghǝ guŋndu ghǝ Tsognvon. Ɓuruk gyo ɗaŋ a kǝǝm tu wo kaɓ giɗkǝn gin nii, she tǝ kaɓii.¹³ She tǝ ta lǝǝr tǝ mǝrghǝ mǝǝri mǝn ɗi tu tǝ gaashi taas mǝn a gaam, tǝ kara Cogn, beɗ tǝ gii, mǝǝri dǝnes tǝ ta dlwaa shi yer. ¹⁴ Beɗ tǝ gii Yesu ta wul shi tu, "Gaan mǝrghǝ mǝǝri tǝ man ɓasǝm, ɗaghǝn shi ghai hǝŋ. Durghǝ tu guŋndu ghǝ Tsognvon nǝ gwaasǝŋ." ¹⁵ Ata gaashi taas mǝn a gaam, karashi Cogn mǝn, she ata tlii gaa lǝɓeshii.¹⁶ She murwon ta man a Yesu wul tu, "Maalǝm, nǝ ngǝtn ngǝ ndaraani yo ghǝn ma fi ghǝnnda mǝ tu raai kǝ zhaaɗ zhaaɗio?" ¹⁷ Yesu ta wul tǝ tu, "Nii ghǝn a caa annda kya ceɗǝm nǝ ngǝtn yo ɗaŋ yi ndaraarae? Nǝ gon namboŋ wos kǝn ci ndaraara. Beɗ tǝ gii ǝŋ yaan kya suu aa tu rai, laaɓ gyaa mborkin."¹⁸ Mures ta wul tǝ tu, Nǝ gyaa gyo ghǝn cii mborkesso?" Yesu ta wul tǝ tu, "Aa ɗu gon hǝŋ, Aa fi mbǝllǝ hǝŋ, aa ci mǝǝr hǝŋ, aa tlya zha mbeernigon mǝn hǝŋ, ¹⁹ luu gyaa daagwaa tǝ naagwa, aa suu ŋaa-ghǝ naa ɗaŋ kyani."²⁰ Ŋaa tlǝɓǝres ta wul tu, "Wui!, gyaa gin maa laaɓshi ɓuruk, nǝ ngǝrshi gyo ghǝn mya ŋal ɗie?" ²¹"Yesu ta wul tǝ tu, "Ǝŋ yaan kya suu aa naai taŋ taŋ, tlǝ aa tlǝn ɗiɓar ngǝtn yo ɗaŋ kǝ yir, aa vǝr gyaa naa kui, ka tu tughǝni Tsogn. She aa man aa laaɓǝm." ²² Beɗ tǝ gii ɗaŋ kun tlǝɓǝres ta wum ngǝtn yo ɗaŋ Yesu kon, ata sutu kaar tǝ raa malarghǝn, durghǝ tu cinǝ murghǝ tughǝn nǝ naa vik lyai vuŋ²³ Yesu ta wul mǝǝri dǝn wos tu, "Jom jom mya fuuki, wo naa tǝ ɗakkǝn murghǝ tughǝn tǝ nda gha guŋndu Cogn. ²⁴ Mya fuu ki ɗa ɗa tu, wo moɓ swaaɗi ɗaŋ raakumi tǝ laatsǝ a gir ghǝ aliɓra ɗaŋ murghǝ tughǝn tǝ nda a guŋndu Cogn.²⁵ Ɗaŋ mǝǝri dǝnes tǝ wum cik ngǝrshi ta kwasarshi nǝ naa vik lyaai hǝŋ. Tǝ ta wul tu, "Nǝ nuu ghǝnnda wo tu kaɓkǝnnio?" ²⁶ Yesu ta yaal yelshi, wul tu, "A zarsǝ gini wo fi hǝŋ, beɗ tǝ gii a Cogn ngǝtn won wo ɗak fighǝni hǝŋ." ²⁷ She Biturus ata suɗa, wul tǝ tu, "Yeli, maa gaa ko nii tǝ ko nii mǝ laaɓkǝ. Ta ma tuni nii?"²⁸ Yesu ta wul shi tu, "Jom jomi mya fuuki tu kyaani gyaa gyo ɗaŋ kǝ laaɓǝm, a ɗǝki kǝ muurii, kili gyo ɗaŋ Ŋaa zaar ya tsǝtni a daan kǝ zǝkkǝni kǝ guŋndu wos kyaani maa ka tsǝtni a daan guŋndu dzuɓ tliiti mbǝtlǝm kǝ yi ɗǝǝl vii giɓ dǝn dzuɓ tliiti mbǝtlǝm kǝ Isar'ila mǝn.²⁹ Ɓuruk gyo ɗaŋ ya gaa dǝnsǝ woshii, tǝ gyaa yeshi, tǝ gyaa waaci, tǝ daagos tǝ naagos, tǝ mǝǝri, ko vuɗi nǝ durghǝ sǝmatn, wo kaɓ kuri tǝm monnda ndǝr ci duul ghǝ rai kǝ zhaaɗ zhaaɗi. ³⁰Beɗ tǝ gii monnda ɗaŋ ciɗa keni ɗaŋngǝni, ta naai kaar, monnda ɗaŋ ci kaar ta naai ken.

Chapter 20

¹ Yi tu guŋndu Cognvon yi ɗaŋ murghǝ kitn, gyo ɗaŋ a nyol tǝ ɓitlndi tǝ ŋal mǝn laa fighǝni a kitn wos. ²Ɗaŋ tǝ wul wurɓa yo ɗaŋ wo vǝr mǝn laai, wurɓas dinari namboŋ ko gyo waasǝŋ a vyaaghǝn, she ata shinshi a kitn wos tǝ fi tǝ laa mǝn.³ Ata man nyol ɗa a dwaami kǝ maayi she man yel mǝn laai gyaa gon ɗa a dlǝǝrghǝn ngǝ ɓenndǝmi a lǝɓ vǝǝn. ⁴ She ata wulshi tu, 'Kyaani maa ɗaŋ, manǝn aa fi laa ɗa kiti, kaɓ ngǝtn yo ɗaŋ ya ngaɓ ma vǝr ki.' She tǝ ta tlii nǝ laa ɗa kiti.⁵ She ata man nyol a dwaam kǝ lim ɗa, ata man nyol a dwaam kǝ toknanndam ata man fi cik ɗa. ⁶ A man fi cik ɗa a dwaam dzuɓ tliiti namboŋ, a yel gyaa gon nga dlǝǝrghǝn ɗaŋ cigha ngǝrshi gon fighǝni hǝŋ. Ata wulshi tu, "Nii ghǝn a ca kigha dlǝǝrghǝni kigha ngǝtn fighǝni hǝŋ kaɓ vyaaghǝnin ne? ⁷ She tǝ ta wul tǝ tu, "Gon aa mbiimi nǝ laa hǝŋ yaan a caa.' She ata wul shi tu, 'Kyaani ma tlǝn aa fi laa ɗa kiti ɗaŋ.'⁸Ɗaŋ sutu ta fii she ata wul murghǝ yaalghǝn ɗa nǝ kiti tu, "Ciim mǝn laa fighǝnes ɗi aa vǝrshi wurɓa waasǝŋ, nguɓ tǝ mǝnyo ɗaŋ tǝ man ɗa kaari ghǝnnda kǝ keni. ⁹ Kili yo ɗaŋ gyaa gii ɗaŋ tǝ man nguɓ laa suutu tǝ man, tǝ vǝrshi wurɓa waasǝŋ ɗaŋ gyo ɗaŋ caa vǝr gha vyaaghǝni. ¹⁰ Ɗaŋ gyaa gyo ɗaŋ tǝ nguɓ laa tǝ mbitlndi tǝ man, caa yel ɗaŋkutu ta vǝrshi moɓ kǝ mǝni yo ɗaŋ tǝ man ɗa kaari, she tǝ vǝr ko nuu dinaari namboŋ namboŋ.¹¹ Ɗaŋ tǝ ta kaɓ wurɓa waasǝŋǝi, tǝ ta nguɓ mbolghǝn murghǝ kiti mǝn. ¹² Tǝ ta wul tu, 'Gyaa gin ɗaŋ tǝ man ɗa kaari, kili namboŋ ngǝn tǝ fi laa, beɗ tǝ gii kǝ vǝrshi ngǝtn ngǝ nambonyi tǝ gopm, myaani ɗaŋ mǝ buŋ a dlǝk dzaŋ.'¹³ Beɗ tǝ gii murghǝ kiti wul namboŋ a giɓi waasǝŋ tu, 'Daa kaam, maa fiki kuskǝ ngǝtn mǝn hǝŋ. Ɓaandǝŋ maa wuli tu ma vǝr ki ngǝtn yo ɗaŋ caa vǝr gha vyaaghǝni. Yi cik hǝŋaa? ¹⁴ Kaɓǝn gyo ɗaŋ nǝ gwaan, aa tlii. Myan mǝ suu cik, mǝ vǝrshi nǝ ngǝtn ngǝ nambonyi tǝ kyaani.¹⁵ Ashe a ndarammǝn mǝ fi ngǝtn yo ɗaŋ ma fi tǝ tughǝnetn hǝŋaa? Ko kǝ fi kashi tǝ ngǝtn ngǝ mbunin ɗaŋ mǝ finaan?' ¹⁶ Yi cik tu kǝ kaari ta naai nǝ mǝn ken, kǝ keni ta naai nǝ mǝn kaar." "Taa cim monnda ɗi, beɗ tǝ gii njwaatn ngǝn tǝ waar."¹⁷ Ɗaŋ Yesu ta yigha tlǝghǝn Urshelima, ata jalar dzuɓ tliiti mbǝtlǝmes a laŋshi, ɗaŋ cigha riighǝn ata wulshi tu, ¹⁸ Yelǝn, migha tlǝghǝn Urshelima, hal ta vǝr Ŋaa zaar a taas kǝ mǝn varaŋsǝ Pǝris tǝ Maalǝmci ta caa tǝ vii tǝ voɗ tǝ. Ta nger tǝ vii ɗughǝn woshii ¹⁹ ta ndǝr ta vǝr tǝ a taas mǝn ɗǝgn durghǝ yo tu tǝ ryaa tǝ, tǝ voɗ tǝ, tǝ ndǝr ta hǝmmbal tii. Beɗ tǝ gii a dzaŋ kǝ maayi ta shisher tii."²⁰ She naaghǝ mǝǝri Zaɓaɗi ata man nga Yesu tǝ mǝǝri wos. Ata man zuɓni a ken wos ca ŋal ngǝtn won ɓastǝ. ²¹ Yesu ta wul tǝ tu, "Nii ghǝn kya suu mǝ fighǝ mǝnne?" Ata wul tǝ tu, "Mya suu a vǝr mǝǝretn dǝǝl tǝ tu ndaghǝnii a giɓkǝ guŋndu waa, namboŋ a taa ghǝ zaari waa, namboŋ a taa ghǝ naɓti waa."²² Beɗ tǝ gii Yesu ta sutuɗa, ata wul tǝ tu, "Kaa yisǝŋ ngǝtn yo ɗaŋ kya kara hǝŋ. Ka ɗyaa kǝ tlya gha giɓ kolaaɗ yo ɗaŋ ma tlya a ken njwaataa?" She tǝ ta wul tǝ tu, "Ma ɗyaai." ²³ She ata wul shi tu, "Kolaaɗ yo ɗaŋ ma tlya ghai, shaŋtaŋ kyaani ma ka tlya ghai ɗaŋ. Beɗ tǝ gii tsǝtnngǝn a taaghǝ zaaretn tǝ taaghǝ naɓtetn; nǝ myani ghǝn minǝ murghǝ vǝrghǝni hǝŋ, she de nǝghǝ mǝn yo ɗaŋ Daagǝtn ɓumtsǝ gaashi mǝn. ²⁴A Kili yo ɗaŋ ɓanci mǝǝri dǝnes dzuɓ tǝ wum cik, ata tlii shi gha gyaa yestǝi mbetlǝmii.²⁵ Beɗ tǝ gii Yesu ta cim shi ɗi ɓastǝ, ata wul shi tu, "Kigha yisǝŋngǝn tu guŋsǝ ghǝ mǝn ɗǝgn, caa zhiɗ shi guŋndǝ, mǝn varaŋsǝ yaatl caa zhiɗshi vartǝ. ²⁶ Beɗ tǝ gii tǝ naa cik a dlei waan hǝŋ. A dulgaam gii, kaɓ muryo ɗaŋ ca suu tǝ luui a giɓi waan tǝ naai nǝ mon. ²⁷ Gyo ɗaŋ ca suu tǝ naa ɗa keni a giɓi waan tǝ naa nǝ mon waan, ²⁸ ɗaŋ gyo ɗaŋ Ŋaa zaar man tu tǝǝ buŋ tǝni mǝn hǝŋ, shǝ dǝ tǝ buŋ shini mǝn, tǝ ndǝr tǝ vǝr rai wos nǝ zarsǝ monnda."²⁹ Ɗaŋ tǝ ta nywaalii ɗi Jeriko, gutuli zarsǝ tǝ ta laaɓ tǝ. ³⁰ She donsǝ won mbǝtlǝm tǝ ta yi gha tsǝtnngǝn a vii datǝpm. Ɗaŋ tǝ ta wum tu nǝ Yesu ghǝn cigha laatsǝghǝni, she tǝ ta dlaar vii, cii wul tu, " Daadǝn, Kuni Dauda, yel gwaandǝ wopm." ³¹ She gutuli zarshes tǝ ta dlwaashi yer tǝ wul shi tu tǝ mwaali, beɗ tǝ gii doŋshes tǝ ta dlaar vii ghai ɗa moɓ kǝ keni, tǝ wul tu, "Daadǝn, Kuni Dauda, yel gwaandǝ wopm."³² She Yesu ta dlǝǝrii, ata ca tǝ cimshi ɗi, ata wul shi tu, "Nǝ nii ghǝn kyaa suu mǝ fiki mǝnne?" ³³ She tǝ ta wul tǝ tu, "Daadǝn myaa suu mǝǝ yaalii." ³⁴ She Yesu ta yel gwaanndǝ waasǝŋ agiɓkǝ raa wos, ata tǝǝn yir waasǝŋ. Kyaaɗ, tǝ ta yaal tǝ yel ɗǝghǝi, she tǝ ta laaɓ tǝ.

Chapter 21

¹Ɗaŋ Yesu tǝ mǝǝri dǝn wos tǝ ta naa mel tǝ Urshelima she tǝ ta man Betafaji kǝ wuur zaitun, she Yesu ta shin mǝǝri dǝn wos mbǝtlǝm, ² wulshi tu, "Ndan a ŋaa yaatl kǝ kenii ka yel ŋaa zhwaaki won nǝ naɗkǝn ɗa ɗan, tǝ ŋaawos mel ɓastǝ. Tǝrǝŋǝn shi waasǝŋǝi aa lǝǝrǝmshi mǝn ɗi. ³ Ǝŋ gon ya wulki ngǝtn won a dulgaam gii wulǝn tǝ tu, 'Daadǝn ǝŋ caa suu,' She Dashes wo shindarshi ɗi tǝ kyaani swaaɗ."⁴Tǝ fi giin nǝ durghǝ yo tu tǝ yunngar konngǝn ngǝ murghǝ shinngǝn Coghǝi. Ata wul tu, ⁵ "Fuun nyighǝ Sihiyona, 'Yel guŋ waa cigha manngǝnɗi ɓaskǝ tǝ mbutarghǝn gaam cigha dulghǝ ŋaa zhwaaki."'⁶She mǝǝri dǝnes tǝ ta tlii tǝ fi ɗaŋ gii ɗaŋ Yesu fuushi waasǝŋǝi. ⁷ Tǝ ta lǝǝr zhwaakes ɗi tǝ ŋaa nyiiwos tǝ tatl gyaa luu waasǝŋ ngai, annda Yesu ta tsǝtn a dulghǝ lǝŋshǝs. ⁸ Monnda waasǝŋ tǝ ta tatl lǝŋsǝ waasǝŋ a datǝpm, gyaa gon waasǝŋ tǝ ta ngyaar dlyaŋri ghǝ gwaas tǝ tatl ɗa datǝpi.⁹She gutuli zarshes ɗaŋ tǝ nda Yesu ken tǝ gyaa gyo ɗaŋ cigha kaar wos tǝ nguɓ dlaarghǝn vii tu, "Luughǝn nǝghǝ kuni Dauda! Nǝ murghǝ mbuni daashi gyo ɗaŋ ca man a giɓkǝ sǝm ngǝ Daadǝn ! Luughǝni tǝ naa Cogn mǝn gaami." ¹⁰A kili yo ɗaŋ Yesu ta ndai giɓ Urshelima she ɓuruk yaatli ta zhighǝɗii, cii wul tu ,"Gin nǝ nuu?" ¹¹ Gutuli zarshes tǝ ta suɗa tu, "Gin nǝ Yesu murghǝ shinngǝn Cogn a dlamɗi Nazaraɗ kǝ Galiili.¹²She Yesu ta ndai dǝn ngǝ Cogn. Ata nyolar ɓuruk gyaa gyo ɗaŋ caa ɗiiɓ tǝ ɗiɓar ɗa giɓ dǝn ngǝ Cokes ndǝr paɗ dakci viin kǝ mǝn shiimngǝn wurɓai dlaai, tǝ gyaa lǝɓ tsǝtnngǝn ngǝ mǝn ɗiɓarghǝn hummbur dǝn. ¹³ Ata wulshi tu," yi nǝ dlyaaɗkǝn, 'Ta cim dǝnatn tu dǝn ngǝ karaghǝn Cogn; beɗ tǝ gii kaa sular tii nǝ tuur ghǝ mǝŋrǝŋsǝ." ¹⁴She dwaaŋsǝ tǝ gyaa gurum tǝ ta man ɓastǝ ɗa dǝn ngǝ Cokes, a ta fuuɗ shi waasǝŋǝi.¹⁵Beɗ tǝ gii ɗaŋ gyaa dǝllǝŋsǝ pǝris tǝ maalǝmci mborki tǝ ta yel gyaa ngǝtngǝ kwasarghǝn yo ɗaŋ a fi, tǝ kili yo ɗaŋ tǝ wum mǝǝri caa dlaar vii ɗa giɓ dǝn ngǝ Cokes caa wultu, "Luughǝn nǝghǝ kuni Dauda," she raa ta wumshi nyaŋ -nyaŋ. ¹⁶ Tǝ ta wul tǝ tu," Kya wum ngǝrshi gyaa gini ɗaŋ zarsǝ caa wuliya?" Yesu ta wulshi tu, "Eh! beɗ tǝ gii kaa yi kwaan hǝŋaa, 'A vik kǝ ŋaa mǝǝri tǝ gyaa naabartu kaaghǝnetn ŋaa? ¹⁷She Yesu ta gaa shi waasǝŋǝi, nyolii ɗa dǝllǝ yaatli, tlii Betanya tlǝn mbuɗi ɗa ɗan.¹⁸Ɗaŋ lǝɓ ta tlaai tǝ ɓitlndi ɗaŋ a tayi ɓastǝ sughǝn ɗa dǝllǝ yaatli, she kusuŋ ta ngaɓ tii. ¹⁹ Ɗaŋ ata yel gwaas gwaam won a datǝpm ata tlii ɗa ɗan beɗ tǝ gii ata tu ngǝtn won ngai hǝŋ she paaci kurum. Ata wul tǝ tu, "Guuri won tǝ nyol ɗi ɓaskǝ ɗa hǝŋ hal zhaaɗ zhaaɗ." Swaaɗ gwaas kǝ gwaames ta kuŋǝi.²⁰Ɗaŋ mǝǝri dǝnes tǝ yel cik ata kwasarshi, tǝ ta wultu, "Wurii ghǝnnda gwaas gwaames a kuŋǝi swaaɗe? ²¹ Yesu ta suɗa wulshi tu, "Jomi myaa fuu ki, ǝŋ yaan kitǝ caaghǝn raa kǝ fi shiktǝki hǝŋ, ngǝtn yo ɗaŋ tǝ fi gwaas gwaamǝn wo ɗak ki fighǝni hǝŋ, beɗ tǝ gii ka ɗyaa ka wul wuurǝn tu, 'Dlii gamai a ndaaɗ a dǝllǝ giɓ zha; she cighes wo fii. ²² Ɓuruk ngǝtn yo ɗaŋ kyaa kara a giɓkǝ karaghǝn Cogn, hal ǝŋ kyaa caa raai ka tu tii.²³A kili yo ɗaŋ Yesu ta ndai ɗa giɓ dǝn ngǝ Cokes dǝllǝŋsǝ pǝris tǝ mǝn varaŋsǝ kǝ zarsǝ tǝ ta man ɓastǝ a kiles ɗaŋ ata yigha giɗkǝn tǝ wul tu, "Tǝ vartǝ gyo ghǝn kyaa fi nghǝrshi gyaa ginno?" ²⁴ Yesu ta suɗa ata wulshi tu, "Myaan ma, ma ceɗki ngǝtn namboŋ. Ǝŋ kyaa fuum, ma fuu ki ko tǝ vartǝ gyo ghǝn myaa fi ngǝrshi gyaa ginno.²⁵Batisma ghǝ Yohannai a mɓwaaɗi gha nuu? Tsogn gaamiya ko a zarsa?" She tǝ ta wul a dlei waasǝŋ, tǝ wul tu, "Ǝŋ myaa wul tu, " Tsogn gaami; wo wul mi tu, 'Ta nii ghǝn caa mǝ caa raa ghai hǝŋe?' ²⁶Beɗ tǝ gii ǝŋ myaa wul tu, 'A lǝɓ zarsǝ; myaa ci vǝrtǝ gutuli zarsǝn, durghǝ yo tu taa yisǝŋǝi tu Yohanna nǝ murghǝ shinnghǝn Cogn." ²⁷ She tǝ ta su Yesu ɗa tǝ wul tǝ tu, "Maa yisǝŋ hǝŋ." Yaani ma ata wul shi tu, "Myani maa ma fuu ki ko tǝ vartǝ yo ghǝn mya fi ngǝrshi gyaa gin ngai hǝŋ.²⁸Beɗ tǝ gii kyaa ɓital kini wurii? Murwon ci tǝ mǝǝri monci mbǝtlǝm. Ata tlii a kaɓkǝ vares wul tǝ tu, 'Kuni, tlǝ aa tlǝn fi laa yaawon a kitn ngǝ daardu dǝnatn.' ²⁹Kunes ta kaɓ tǝ ghai tu, 'Ma tlǝ hǝŋ,' beɗ tǝ gii ɗa kaari ata sughuɗ ɓitalghǝn woshii, she tlii ɗa kites. ³⁰She mures ta tlii gha kuni kǝ mbǝtlǝmi wul tǝ cik ɗaŋ kǝ keneshii, ata kaɓ tǝ ghai tu, 'Ma tlii, Daa; beɗ tǝ gii ata tlǝ hǝŋ.³¹Nǝ gyo a giɓkǝ mǝri moncin mbǝtlǝmǝn ǝŋ a fi ngǝtn yo ɗaŋ daagos kono?" Tǝ ta wul tu, "Nǝ kaɓkǝ kenes." Yesu ta wulshi ɗa tu, "Jom -jomi myaa fuu ki, mǝn kaɓkǝn zhakka tǝ mǝn mbǝllǝ ta nda guŋndu Cogn keni annda kyaani. ³² Durghǝ yo tu Yohanna man ki mǝn a datǝpm zaari, beɗ tǝ gii mǝn kaɓkǝn zhakka tǝ mǝn mbǝllǝ tǝ ta caa raai ɓastǝ. Kyaani gwaan ko ɗan tu ɗa kaari ɗaŋ kǝ yel gin kǝ caa raa ɓastǝ hǝŋ.³³Wumǝn yerghǝ vii gon ɗa. Murwon ɗaŋ ciɗa ata yi tǝ kitn wos . Ata kǝɓ kiteshii, lyaa tii tǝ kǝŋ, ndǝr ɓǝl giir tsaɗkǝn dardu dǝn ngai ɗa giɓ kites, nal dakci kǝ yaalghǝn ɗa nǝ kiti ngai she vǝr kites a taas gyaa gon tǝ yaal tǝ mǝn ɗa, tlii a yaatl won. ³⁴ Ɗaŋ kili ghǝ ngaaghǝn guur ghǝ dardu dǝni fii, a shin monsǝ wos tǝ kaɓ tǝ guures mǝn ɗi.³⁵Beɗ tǝ gii mǝn kites tǝ nyom monsǝ woshes tǝ voɗ namboŋeshii, tǝ ta ɗu kamsheshii, tǝ liiɗ kamshi gon tǝ puus. ³⁶ Murghǝ kiti ta shin monsǝ gyaa gon saɗ ɗaɗa, ɗaŋ tǝ ta moɓ kǝ keni, beɗ tǝ gii mǝn yaalghǝn ɗa nǝ kites tǝ ta firshi daɓak ɗaŋ gii ɗaŋ tǝ fi mǝn kenii. ³⁷ Ɗa kaari murghǝ kiti ta shin kuni wos, wul ta tu,"Ta sǝǝ kǝǝm kunetn.'³⁸Beɗ tǝ gii ɗaŋ mǝn yaalghǝn ɗa nǝ kiti tǝ ta yel kunes tǝ ta wul dlǝŋsǝ waasǝŋ tu, 'Gin ngǝn nǝ murghǝ cighǝn duules mǝ ɗuun tii mǝ ci duleshii. ³⁹She tǝ ta ngaɓ tǝ tǝǝ nyolarii ɗi ɗa kiti tǝ ɗu tii.⁴⁰Ta ǝŋ murghǝ kites yaa man, nǝ nii ghǝn wo fi mǝn yaalghǝn ɗa nǝ kiteshe? ⁴¹ Tǝ ta wul tǝ tu, " "Wo tlaa kusǝŋsǝ mǝn yaalghǝn ɗa nǝ kites ate kuskǝ datǝpm, ndǝr vǝr kiteshii a taas kǝ mǝn yaalghǝn ɗa gyaa gon, zarsǝ yo ɗaŋ ta vǝrtǝ guures a kili ghǝ ngaaghǝni."⁴²Yesu ta wul shi tu, "Kaa yi kwaan a giɓkǝ vik Cogn hǝŋaan, 'Puus yo ɗaŋ mǝn nalghǝn dǝn tǝ nyaŋngas, yaani ghǝn a naa nǝ puus kǝ getle viin. Gin yini gha Daadǝn, nǝ gii, nǝ ngǝtn ngǝ kwasarghǝn a yir wopm hǝŋaa'?⁴³Nǝ durghǝ gii myaa wul ki tu, ta kaɓ guŋndu Coghǝi ɓaski tǝ vǝr yaatl yo ɗaŋ wo nyolar guuri ɗi. ⁴⁴ Ɓuruk gyo ɗaŋ yaa ndaaɗ a puusǝn wo tsaali ngoshak shak.Beɗ tǝ gii ǝŋ puushi yaa ndaaɗ a gon wo ɓirghaɗii."⁴⁵Ɗaŋ dǝllǝŋsǝ pǝris tǝ Farisawa tǝ ta wum yerghǝ vii gin, she tǝ ta yisǝŋǝi tu caa wulshi ni yaŋshi. ⁴⁶ Ɗaŋ tǝ ta ŋal tǝ ngaɓtii, she tǝ ta ci vǝrtǝ zarsǝ, durghǝ yo tu zarshes taa ta mbii tǝ nǝ murghǝ shinngǝn Cogn.

Chapter 22

¹Yesu ta wulshi vii saɗ ɗaɗa a giɓkǝ yerghǝ vii ata wul tu, ²"Guŋndu Cogn yini ɗaŋ tu nǝ guŋ won ɗaŋ a ɓumtsǝ bellak kǝ kaɓkǝ gǝɗ kuni wos mǝn . ³ A shin monsǝ wos tǝ ciim gyaa gyo ɗaŋ tǝ wul shi tu tǝ man nǝ bellakes, beɗ tǝ gii tǝ nyaŋngas manngǝnɗi.⁴She Guŋyes ata man shin monse gyaa gon ɗa wul tu," "Yelǝn, maa ɓumtsǝ belagha tii, taa ngyaar dǝllǝŋsǝ galtsatn gyaa gii laaɓ-laaɓii, buruk ko nii nǝ ɓumtsǝghǝn. Manǝn nǝ belak kǝ kaɓkǝn gǝɗes."⁵Beɗ tǝ gii tǝ sǝǝ shi kǝǝm hǝŋ tǝ tlii ngǝtn waasǝŋ, gon tlii a kitn wos, gon a lǝɓ vǝǝn wos. ⁶A Ɓamvii waasǝŋ tǝ ta nyom monsǝ guŋnyeshi tǝ firshi forǝm tǝ tlaashi waasǝŋǝi. ⁷ Raa ta wum guŋnyes, ata shin mǝn maandǝ wos, tǝ ta tlaa mǝn tlaaghǝn zarsheshii tǝ caa wuɗ a yaatl waasǝŋ.⁸She ata wul monsǝ wos tu, 'Belakes nǝ ɓumtsǝghǝn, beɗ tǝ gii gyaa gyo ɗaŋ tǝ ta ciimshi ɗa, tǝ kǝǝm hǝŋ. ⁹ Nǝ durghǝ gii tlǝn a gyaa vii datǝpm aa ciim ɓuruk zarsǝ yo ɗaŋ kǝ ɗyaa ka tushi tǝ man nǝ belakes. ¹⁰Monses tǝ ta nywaal tǝ tlii gha gyaa vii datǝpm, tǝ jwaam ɓuruk zarsǝ gyaa gyo ɗaŋ tǝ tushi ɗi vii namboŋ, ɓuruk kǝ kusǝŋshi tǝ ghǝ mbuni. Tǝ cik dǝn ghǝ belakes ta yughǝi patl tǝ sǝmmbǝrsǝ.¹¹Beɗ tǝ gii ɗaŋ guŋnyes ta man tǝ yel sǝmbǝrses, ata yel murwon ɗa ɗan ɗaŋ aa caa lǝŋsǝ belak kaɓkǝn gǝɗes hǝŋ. ¹²Guŋnyes ta wul tǝ tu, 'Kamatn wurii ghǝnnda kǝ man ɗuun tǝ lǝŋsǝ belakes hǝŋnye?' Beɗ tǝ gii mures ta tu ngǝtn konngǝn hǝŋ.¹³She guŋnyes ta wul monsǝ wos tu, 'Naaɗǝn murinnii taas tǝ yaasǝŋ aa gǝm tii a giɓkǝ lǝɓ jii kuɗuk kuɗughǝi, lǝɓ yo ɗaŋ wo ngwaar tǝ ŋaaskǝn taas.' ¹⁴Durghǝ yo tu tǝ cim zarsǝ ɗi monnda, beɗ tǝ gii njwaatn ghǝn tǝ waarshi."¹⁵She Farisawa tǝ ta tlii tǝ ta ŋal datǝpm gyo ɗaŋ ta ngaɓ Yesui a vii wos ɗaŋ ca wul. ¹⁶ She tǝ ta shinndar tǝ mǝǝri dǝn waasǝŋ mǝn, mǝn ngǝ Hiridus. Tǝ ta wul Yesu tu, "Maalǝm, maa yisǝŋǝi tu kinǝ zaar ghǝ zaari, nǝ gii kya giɗ datǝpm ngǝ Cogn a giɓkǝ jom-jomni. Kyaa vuu tǝ ɓitalghǝn gon hǝŋ, kyaa ndǝr kǝ zhiɗ suughǝn gaam hǝŋ kǝ ndǝr kǝ byak a zarsǝ hǝŋ. ¹⁷ Nǝ gii, fuumi, nii ghǝn nǝ ɓitalghǝn wae? A ndara mǝ vǝr zhakka Kaisara, ko cik hǝŋaa?¹⁸Beɗ tǝ gii Yesu ta yisǝŋ kuskǝ ɓitalghǝn raa waasǝŋǝi, ata wul tu, "Kyaani mǝn ryaaghǝni lǝɓ nii ghǝn a caa ghanna kyaa diiɓ me? ¹⁹ Zhiɗǝm mǝn wurɓa zhakkas." She tǝ ta lǝǝr tǝ dinari mǝn ɗi.²⁰Yesu ta wul shi tu, "Nǝ zhipti tǝ sǝm ngǝ nuu ghǝn cighai yo?" ²¹ Tǝ ta wul tǝ tu, "Nǝ ghǝ Kaisar." Nǝ gii Yesu ta wul shi tu, "To vǝrǝn Kaisar ngǝtn yo ɗaŋ nǝghǝ Kaisar, aa vǝrǝn Cogn ngǝtn yo ɗaŋ nǝghǝ Cogn." ²² Ɗaŋ tǝ ta wum cik ata kwasarshi, she tǝ ta gaa tii tǝ tlii ngǝtn waasǝŋ.²³A dzaŋyi gii Sadukiyawa won ɗaŋ caa wul tu shishighǝn ngǝ mǝn mǝǝskǝn ɗa hǝŋ, tǝ man ɓastǝ . ²⁴ Tǝ ta ceɗ tǝ tu, "Maalǝm, Musa wul tu, 'Ǝŋ mwummwaan ya mǝshii ɗaŋ citǝ mǝǝri hǝŋ, a naa ciɓ yesashi tǝ kaɓ gǝɗeshii tǝ ɓwaa tǝ mǝǝri mǝn ngai.²⁵Gyaa yestǝ won wattsǝmai tǝ tayi ɗa. Kǝ kenes a ta kaɓ gǝɗ, a mǝshi a gaa mǝǝri hǝŋ, gǝɗi wos ta naa gyaa yesashi mǝn. ²⁶ She yes wos kǝ mbǝtlǝmi ata kaɓtii ɗaŋ, kǝ maayes maa ɗaŋ, shiighǝn ɗi hal a yeshi kǝ wattsǝmai. ²⁷ A kaar waasǝŋ ɓuruk gǝɗes ta mǝshii ɗaŋ. ²⁸Ta a shishighǝn ngǝ mǝn mǝǝskǝn, wo naa nǝ gǝɗi nuu a gyaa yesashii wattsǝmaiyi yo? Durghǝ yo tu ɓuruk waasǝŋ taa ta kaɓ tǝ."²⁹Beɗ tǝ gii Yesu ta suɗa ata wul shi tu, "Kaa maalii, duryo tu kaa yisǝŋ gyaa tagarta tǝ vartǝ Cogn hǝŋ. ³⁰ Durghǝ yo tu a shishighǝn ngǝ mǝn mǝǝskǝn kaɓkǝn gǝɗ tǝ tuur ɗa hǝŋ. A bamvii gii, cini ɗaŋ tu nǝ zhipti shinngǝn Cognvon.³¹Beɗ tǝ gii a dulgaam shishighǝn ghǝ mǝn mǝǝskǝn kaa kwaan ngǝtn yo ɗaŋ Cogn fuu ki hǝŋaan tu, ³² 'Myaan ghǝn minǝ Cogn ghǝ Ibrahim, Cogn ngǝ Ishaku, tǝ Cogn kǝ Yakubu hǝŋaa? Cogn ba nǝ Cogn ngǝ mǝn mǝǝskǝn hǝŋ, beɗ tǝ gii nǝghǝ mǝn yo ɗaŋ cii gwaam." ³³ Ɗaŋ gutuli zarshes tǝ ta wumi cik, ata kwasarshi a ngǝtn yo ɗaŋ ca giɗ.³⁴Beɗ tǝ gii ɗaŋ Farisawa tǝ ta wum tu Yesu aa kaɗ Sadukiyawa caai, she tǝ ta jwaamshi waasǝŋǝi a lǝɓ namboŋ. ³⁵ Namboŋ a giɓi waasǝŋ, murghǝ yisǝŋngǝn mborki ghǝ Musa, ata ceɗ tǝ, tǝ diiɓ tǝ- ³⁶ "Maalǝm, nǝ mborki gyo ghǝn a moɓ luughǝn ɓurughǝi yo?"³⁷Yesu ta wul tǝ tu, "Suu Daadǝn Cogn waa tǝ ɓuruk raa waa, tǝ ɓitalghǝn waa ɓuruk.' ³⁸Gin ngǝn nǝ mborki kǝ vari tǝ kaɓkǝ keni.³⁹Mborki kǝ mbǝtlǝmmes beɗ yi ɗaŋ gin- 'Suu mǝn tsǝtnngǝn mel tǝ kyan ɗaŋ gama.' ⁴⁰ A mborki gyaa gin mbǝtlǝmǝn ngǝn ɓuruk mborki tǝ konngǝn jaan tǝ dlǝǝr ghai."⁴¹Ɗaŋ Farisawos tǝ ta yi nǝ jwaamngǝn a lǝɓ namboŋ, Yesu ta ceɗ, ceɗkǝn won, wul tu, ⁴² "Nii ghǝn kyaa ɓital a dulgaam yan ɗaŋ nǝ Ɓorghǝn kǝ Coghe? Cinǝ kuni nuu? " Tǝ ta wul tǝ tu, "Nǝ kuni Dauda."⁴³Yesu ta wul shi tu, "Ta nii ta ca Dauda a giɓkǝ zhipti var ata cim tǝ tu Daadǝn, wul tu, ⁴⁴ 'Tsǝtni a taaghǝ zaaretn hal she myaa sular gyaa gyomtli waai nǝ ngǝtn ngǝ daptsǝghǝn a yaasǝnye '''?⁴⁵Yaan Dauda ta cim Ɓorghǝn kǝ Cogn tu 'Daadǝn,' wurii ghǝnnda cinǝ kuni Daudae?" ⁴⁶ Gon won ta ɗyaa sutǝ ɗa hǝŋ, gon won ta ɗyaa ceɗ tǝ ɗa hǝŋ ngaɓkǝn ɗi a dzanyi gii.

Chapter 23

¹She Yesu ta wul vii tǝ zarshes tǝ mǝǝri dǝnwos, ²ata wul tu, ''Mǝn dlyaaɗkǝn mborki Musa tǝ Farisawa caa tsǝtnngǝn gha lǝǝɓ tsǝtnngǝn Musa. ³Kaɓ ngǝtn yo ɗaŋ caa wul tu aa fii, fin ngǝrshe shii aa ndǝr aa ɗakɗa. Beɗ tǝ gii ɓak kuuɓ riighǝn waasǝŋ hǝŋ. Yi tu, ngǝtn yo ɗaŋ caa kon ngǝn caa fi hǝŋ.⁴Yi cik, caa gaaghǝn ngǝtn ngǝ laaɓkǝn, kǝ ɗakkǝn mbiighǝn, she tǝ mbii tǝ duuɗ zarsǝ mǝn nga koɓti. Beɗ tǝ gii, gwaasǝŋ, ko tǝ ŋaa taas caa tǝǝni tu tǝ mbii hǝŋ. ⁵Kaɓ laa waasǝŋ caa fi tu zarsǝ tǝ yelshi. Taa riiɓ taa luu waasǝŋ woŋ woŋ, caa ndǝr tǝ fi vii laŋshi luu waasǝŋ nǝ varaŋshi.⁶Caa suu lǝɓ tsǝtnngǝn mbuni a dǝn belak, tǝ lǝɓ tsǝtnngǝn mbuni viin laadi Yehudawa, ⁷ tǝ wurushi ɗaŋ mǝn varaŋsǝ gha lǝɓ vǝǝn, tǝǝ ndǝr tǝǝ wul shi tu, 'Maalǝm'.⁸Beɗ tǝ gii, she yaa cim shi tu 'Malǝm' hǝŋ, durghǝ yo tu, kini tǝ Malǝm namboŋ, ɗeɓaɗ waan kii nǝ gya yestǝ. ⁹Ɓak cim gon tu Daadǝn a ɗǝgn hǝŋ, durghǝ yo tu, Daadǝn namboŋ ǝŋ kǝǝ yir, yaan ghǝn ci gaami. ¹⁰Gon tǝ cim ki tu Maalǝm hǝŋ, durghǝ yo tu Maalǝm waan ci namboŋ, Ɓorghǝn kǝ Coghǝi.¹¹Beɗ tǝ gii, gyo ɗaŋ cinǝ kǝ vari a giɓi waan tǝ naa nǝ mon. ¹²Kaɓ muryo ɗaŋ ya mbii gamashi, ta kyamas tǝ. Kaɓ muryo ɗaŋ ca mbutar gamashi ta luu tii.¹³Beɗ tǝ gii, kyaani mǝn dlyaaɗkǝni tǝ Farisawa, mǝn ryaaghǝni lǝɓ! Kaa dlǝpm ɓiil guŋndu Tsogn gaami zarsǝ mǝnii kǝ nda hǝŋ, kǝ gaa mǝn yo ɗaŋ caa suu ndaghǝni tǝ nda hǝŋ. ¹⁴A gir ki kyaani mǝn dlyaaɗkǝn mborki Musa tǝ Farisawa, durghǝ yo tu kyaa tlaa gurǝŋshi. ¹⁵Kyaani mǝn dlyaaɗkǝn tǝ Farisawa, kusǝŋsǝ zarsǝ! Kya dlaar dǝllǝŋsǝ zha kǝ tlii gha yaatli gyaa gon nǝ durghǝ ŋalghǝn ŋaaghǝ dǝn namboŋ, kili yo ɗaŋ kyaa tui, kyaa sular tǝ nǝ nǝ murghǝ ndaghǝn wuɗ tǝpm mbǝtlǝm.¹⁶A gir k kyaani mǝn ngaɓkǝn shirǝŋ doŋsǝ mǝn, kyaani ɗaŋ kyaa wul tu, ko nuu ya ŋas puus tǝ viin laadi, wo fi ngǝtn hǝŋ. Beɗ tǝ gii gon ya ŋas puus tǝ jinaari ghǝ dǝn ngǝ Cogn, ŋaskǝn puus wos a ngaɓ tii. ¹⁷Kyaani ɗǝghǝrsǝ doŋsǝ! Nǝ gyo ghǝn a moɓɓo, jinaarissa ko dǝn ngǝ Cogn ɗaŋ a ca jinaares ndzǝkkǝniya?¹⁸Hal tu, gon ya ŋas puus tǝ lǝɓ dlǝǝrghǝn mǝn varaŋsǝ dǝn ngǝ Cogn, nǝ ngǝtn won hǝŋ. Beɗ tǝ gii kaɓ muryo ɗaŋ ya ŋas puus tǝ ngǝtn yo ɗaŋ tǝ gaa ɗa duules, she ŋaskǝn puus wos wo ngaɓ tii. ¹⁹Kyaani doŋsǝ! Nǝ gyo ghǝn a moɓ luughǝnio, vǝrghǝn ngǝtn ngǝ nyaarghǝni ya ko lǝɓ dlǝǝrghǝn mǝn varaŋsǝ dǝn ngǝ Cokes ɗaŋ caa gaa ngǝtn ngǝ nyaarggǝn Cogn ngayi yaa?²⁰Durghǝ cik, kaɓ muryo ɗaŋ a ŋas puus tǝ lǝɓ tsǝtnngǝn ndzǝkkǝni kǝ dǝn ngǝ Cogn, a ŋas puus tǝ yaan tǝ kaɓ ngǝtn yo ɗaŋ yi ɗa duuli. ²¹ Muryo ɗaŋ ya ŋas puus dǝn ngǝ Cogn, a ŋas puus tǝ yaani tǝ muryo ɗaŋ cigha giɓi. ²² Muryo ɗaŋ ya ŋas puus tǝ tsogn gaami, a ŋas puus tǝ daan ngǝ guŋndu Cognvon tǝ muryo ɗaŋ ca tsǝtn ɗa duuli.²³A girki, kyaani Farisawa tǝ mǝn dlyaaɗkǝn mborki Musa, mǝn ryaaghǝn lǝɓ, kusǝŋsǝ zarsǝ! Kyaa nyolar namboŋ a giɓkǝ dzuɓ kǝ ngǝtn ngǝ miisǝŋ monnda, beɗ tǝ gii kyaa vuu hǝŋ nǝ mborki Musa ɗaŋ yi tǝ ɗakkǝn-ɗǝǝlghǝn vii ɗa giiri tǝ yelghǝn gwaandǝ tǝ caaghǝn raa. Nǝ gyaa gin ngǝn a ndara aa fi, ɓak dlaa gyaa gii hǝŋ. ²⁴ Mǝn ngaɓkǝn shirǝŋ doŋsǝ mǝn, kyaa vaa mǝrǝ zheti tǝ mǝrǝ ngǝtn ngǝ lǝǝɗkǝn beɗ tǝ gii kyaa ɗǝǝɗ Rakumi!²⁵A girki, kyaani mǝn dlyaaɗkǝn mborki ghǝ Musa tǝ Farisawa, mǝn ryaaghǝn lǝɓ! Kyaa coɓ kar kolaɗii tǝ kolakda, beɗ tǝ gii, giɓi kinǝ yugnngǝn tǝ raaghǝn, tǝ mwaaɓkǝn lǝɓ tǝ kuskǝ raa. ²⁶Kyan dwan ghǝ Farisawa! she aa coɓ giɓkǝ koɗii keni tǝ kolakda durghǝ tu kaares tǝ coɓii kaɗ kaɗ.²⁷A girki, kyaani mǝn dlyaaɗkǝn mborki Musa tǝ Farisawa, mǝn ryaaghǝn lǝɓ! Kini ɗaŋ vii giiri gii ɗaŋ tǝ kaɗ tǝ mbor mǝn,kya yel ɗi ɓidlǝm yi ndaraara, ɗa giɓi she moɗ kǝ mǝn mǝǝskǝn tǝ zhoŋngǝnni mari mari. ²⁸Ki cik a yir ghǝ zarsǝ, kinǝ mǝn gyaal, beɗ tǝ gii kinǝ kusǝŋshi tǝ ryaaghǝn lǝɓ.²⁹A girki, kyaani mǝn dlyaaɗkǝn mborki Musa tǝ Farisawa, kyaa nal vii giir mǝn varaŋsǝ ghǝ shinngǝn Cogn, hal kyaa ndǝr vii giir ghǝ zarsǝ ghǝ zaari mǝn ndaraara. ³⁰Kyaa wul tu, ɓaandǝŋ a kili ghǝ gyaa Daada gopm, mǝ ta laaɓ kaar waasǝŋ hǝŋ a dlaaghǝn voraŋ ngǝ dǝllǝŋsǝ mǝn shinngǝnCogn. ³¹Durghǝ gii, kaa kaɓi tu, kyaani ghǝn kinǝ mǝǝri mǝn tlaaghǝn dǝllǝŋsǝ mǝn shinngǝn Cokes.³²She kǝ yugn kolaɗ kǝ ɓǝǝɗkǝn ngǝtn ngǝ gyaa Daawanii. ³³ Kyaani nyici! Kinǝ mǝǝri ghǝ kazar, ka fi wur annda ka nyolii a ndaghǝn giɓ wuɗe?³⁴Durghǝ cik, yeli, migha shinndarghǝn dǝllǝŋsǝ mǝn shinngǝn, tǝ mǝn saghaɗkǝn tǝ mǝn dlyaaɗkǝn mborki Musa. Kaa tlaa gyaa gon waasǝŋǝi kǝǝ ndǝr kǝ hǝmmbal shi waasǝŋǝi kaa ndǝr kǝ voɗ gyaa gon giɓ viin laadi Yehudawa, kii laaɓshi yaatl yaatl kǝ kaɗ shi waasǝŋǝi. ³⁵ Ngǝtn yo ɗaŋ wo laaɓ kaari ɗi, voraŋ ghǝ zarsǝ ghǝ zaari ɗaŋ kǝ dlaa gha ɗǝgn wo sutuɗi ɓaski, tun a voraŋ Habila, zaar ghǝ zaari hal a Zakariya kuni Barakiya, gyo ɗaŋ kǝ ɗu tǝ a dlei ghǝ lǝɓ kǝ vaaghǝn ngǝtn ngǝ nyaarghǝn tǝ lǝɓ ndzǝk nzǝki ghǝ dǝn ngǝ Cogn. ³⁶Jom jomi mya fuu ki, ɗeɓaɗ ngǝrshi gyaa gin ta man a gaam ngǝ mǝn kili gini.³⁷Urshelima, Urshelima, kyan ɗaŋ kya tlaa dǝllǝŋsǝ mǝn shinngǝn Cogn kǝ ndǝr kǝ kuur gyaa gon tǝ puus gyaa gyo ɗaŋ tǝ shinshiɗi ɓaskǝ. Tǝpm wurii mya suu mǝ jwaamki ɗaŋ gyo ɗaŋ geri ca jwaam mǝǝri gha giɓkǝ gyomtli wos, beɗ tǝ gii kǝ nyaŋngas. ³⁸ Yaaghǝnni taa gaa ki dǝn waan mǝn nǝ pǝŋtǝnyi! ³⁹Mya fuu ki, ka man yelǝm ɗa hǝŋ, she dzaŋ gii ɗaŋ kya wul tu, 'Shiɗshiɗi tǝ naa ɗeɓaɗ ka murghǝ manngǝn ɗi a giɓkǝ sǝm ngǝ Daadǝn.'''

Chapter 24

¹Yesu ta nyolii gaa dǝn Coghǝi she a ta yi a tlǝghǝn ngǝtn wos. Mǝǝri dǝn wos tǝǝ ta man ɓastǝ tǝǝ mbwaa tǝ taas a dǝn ngǝ Cogn. ²Beɗ tǝ gii ata sushiɗa wul shi tu, ''Kaa yel ɓuruk ngǝrshi gyaa gin hǝŋaa? Jom jomi mya fuu ki, puus won namboŋ ɗaŋ ta gaa a duuli kamshi ɗaŋ ta paɗ tǝ ta gǝm hǝŋ.''³A kili yo ɗaŋ a ta tsǝtnni a wuur ghǝ zaitun, mǝǝri dǝnes tǝǝ ta man ɓastǝ nǝ mǝǝri tǝ wul tǝ tu, ''Fuumi, kili gyo ghǝn ngǝrshi gyaa gin ta fio? Nii ghǝn wo naa nǝ ɓalaŋ maaghǝn waa ɗi tǝ ɓanngǝn ɗǝghe?'' ⁴ Yesu ta sushi ɗa wul shi tu, ''Ɗaghǝnɗa, gon tǝ caa ki aa maalii hǝŋ.'' ⁵Durghǝ yo tu zarsǝ monnda ta man tǝ sǝmatn, ta wul tu, ''Myaani ghǝn mi nǝ Ɓorghǝnni kǝ Cogn.'' Beɗ tǝ gii ta caa monnda ta maalii.⁶Kaa wum vik durghǝ gyaa maandǝ beɗ tǝ shesheɓi vik maandǝ. Ɗaghǝnɗa vǝrtǝ tǝ ngaɓ ki hǝŋ, durghǝ yo tu yini ciɓ tu ngǝrshi gyaa gin ta tlaa ɗi, beɗ tǝ gii ɓanngǝni ɗǝkes ɗyaghas. ⁷ Durghǝ yo tu yaatl wo shisher yaatl mǝn, tǝ guŋndu wo shisher guŋndu mǝn. Kusuŋ wo ndai tǝ zhighǝɗkǝn yaatl a lǝɓ mari mari. ⁸Beɗ tǝ gii ɓuruk gyaa gin cinǝ gǝmngǝn daɗi ghǝ cighǝn vwaa ɓwaaghǝn kurum.⁹A kaar ghǝ gii ta gǝm ki a kuskǝ buŋngǝn ta ndǝr ta tlaa ki waanii nǝ durghǝ sǝmatn. ¹⁰Nǝ gii monnda ta ngaa yaasǝŋ ta ndǝr ta vǝr vii dlǝŋsǝ waasǝŋ tǝ nyaŋngaskǝn dlǝŋsǝ waasǝŋ. ¹¹Mǝn shinngǝn Cogn kǝ mbeerni monnda ta mbwaaɗi beɗ ta maalar zarsǝ monnda.¹²Nǝ durghǝ yo tu kuskǝ raa wo lǝǝɗi, suughǝn kǝ zarsǝ monnda wo njirǝi. ¹³Beɗ tǝ gii ɓuruk gyo ɗaŋ ya duumvwaa hal ɓanngǝn, wo tu vumngǝnii. ¹⁴Vik wusni gin kǝ guŋndu ta tlǝǝr ko te ɗo a giɓkǝ ɗǝgn durghǝ yo tu tǝ naai nǝ ngǝtn ngǝ tlyaghǝn zha a ko yaatl gyo. Annda ɓanngǝnes wo man.¹⁵Nǝ durghǝ gii, ǝŋ kyaa yel ngǝtn ngǝ nyaŋ kǝ malarghǝn lǝɓ gyo ɗaŋ Daniyel murghǝ shinngǝn Cogn, ɗaŋ ata wul vii a dulgamashi, dlǝǝr a lǝɓ kǝ ndzǝkkǝn'' (she murghǝ kwanngǝn tǝ yisǝŋǝi), ¹⁶gyaa gyo ɗaŋ ci Yahudiya tǝǝ kir tǝǝ tai a gyaa wuur, ¹⁷gyo ɗaŋ cigha gam viin tǝ shii ɗi tu ca mbii ngǝtn won ɗaatǝ dǝn hǝŋ, ¹⁸ gyo ɗaŋ cigha kitn tǝ sutǝɗi nǝ mbiighǝn lukvari wos hǝŋ.¹⁹Beɗ tǝ gii wo gir gyaa gyo ɗaŋ citǝ nŋaavwaa tǝ gyaa gyo ɗaŋ cigha vǝrghǝn maam gyaa naabartu a mbuɗkǝnni gyaa gies! ²⁰ Karan Cogn tu kitar waan tǝmbwaaɗi a kili ghǝ yetar ko dzaŋ wolngi hǝŋ. ²¹ Nǝ durghǝ tu ta fi kuskǝ vuughǝn, ɗaŋ gyo ɗaŋ taa yi fii ɓanndǝŋ ɗa ɗǝkes hǝŋ she ɗaŋngǝnnin, o' oi ta man fi gii ɗa hǝŋ. Yaan tu mbuɗkǝn gyaa gies ta lǝǝɗ hǝŋ, gon wo nyol hǝŋ. ²²Beɗ tǝ gii nǝ durghǝ gyaa gyo ɗaŋ ta ɓwaa shi, ta ngaar mbuɗkǝn gyaa gii.²³Ɓuruk gyo ɗaŋ ya wulghǝ tu, 'Yeli, Ɓorghǝn kǝ Coghǝi ghǝncin!' ko, Ɓorghǝn kǝ Coghǝi ghǝn ci ɗii' ɓak caan raa ghai hǝŋ. ²⁴Durghǝ yo tu gyaa Ɓorghǝn kǝ Cogn kǝ mbeerni tǝ mǝn shinngǝn Cogn naa mberni ta man ta zhiɗ ɓalaŋ dǝllǝŋsǝ gyaa ngǝtn ngǝ kosarghǝn, durghǝ yo tu tǝ maalar zarsǝi, ǝŋ yaan wo fi, beɗ tǝ gyaa mǝn yo ɗaŋ taa waarshi. ²⁵ Yelǝni, maa fuu ki annda kiles tǝ tul ɗi.²⁶Nǝ durghǝ gii, ǝŋ caa wulghǝ tu, 'Yelǝn, ci dlǝk ndǝǝr ɓak nywaal tu ka tlii ɗa ndǝǝri hǝŋ. ²⁷Ɗaŋ gii ɗaŋ falaŋ caa tlaa ɗi banndi gǝshi caa mbaa hal tlǝghǝn ɓuruk ɓuruk banndi gaamii, cik kǝn manngǝnɗi ŋaa zaar wo naa. ²⁸Ɓuruk lǝɓ yo ɗaŋ gǝmmbǝli ghǝ tluu ghai, ɗan ghǝn ka tu gyaa koɗak ta jwaamshi ghai.²⁹Beɗ tǝ gii kyaaɗ a kaar ghǝ vuughǝn kǝ mbuɗkǝn gyaa gii dzaŋ wo diɓii, lǝpm wo man mbaa ɗa hǝŋ, gyaa caar ta ndaaɗii ɗi gaami, tǝ gyaa ghǝ tsogn gaami ta zhighǝɗii.³⁰Annda ɓalaŋ ngǝ Ŋaa zaar wo mbwaaɗi gaami a kurvon, ɗeɓaɗ zarsǝ ghǝ ta waa miitsǝ. Ta yel Ŋaa ghǝ zaar a maag ³¹Wo shin gyaa zhipti shinngǝn Cogn tǝ vuɗ tǝ mwaari tlyaa tlyaa, tǝ cik taa jwaam gyaa gyo ɗaŋ cinnǝ bwaaghǝn wos a te banndi wuɓsǝi ɓuruk ngaɓkǝn ɗi a tsogn gaami a te gin hal a te gii.³²Kuuɓǝn ngǝrshi gin a gwaas kǝ gwaam. Kyaaɗ kǝn dlyaŋri wos ya luuɗi ɗaŋ paaci nguɓ ɗǝǝlghǝni, kaa yisǝŋǝi tu kili vii von aa naai mel. ³³ Cik kǝn, kyaa yel ngǝrshi gyaagin caa naa mel ɓuruk, a ndara aa yisǝŋǝi tu ci mel, hal a ken ɓidlǝm.³⁴Jom jomi mya wul ki tu, usuli gin wo laatsǝ hǝŋ, she ɓuruk ngǝrshi gyaa gin caa fii. ³⁵ Tsogn gaami tǝ ɗǝgn ta man laatsǝi beɗ tǝ gii gyaa gǝghatn ta laatsǝ hǝŋ.³⁶Beɗ tǝ gii a dulgaam ngǝ dzaŋǝi tǝ kiles gon aa yisǝŋ hǝŋ, hal tǝ ɓuruk gyaa zhipti shinngǝn Cogn, ko ;Kunes, beɗ tǝ gii she Daashi ngǝtn wos.³⁷Ɗaŋ gyo ɗaŋ kili ghǝ Nuhu tǝ ta yi, cik kǝn wo naa a mbuɗkǝn ngǝ manngǝnɗi Ŋaa ghǝ zaar. ³⁸Ɗaŋ kaɓkǝ mbuɗkǝn gyaa gii annda von kǝ jinndi Nuhu tǝ ta yigha cighǝn tǝ tlyaghǝn, cigha kaɓkǝn guɗi, guɗi cigha kaɓkǝn tuur hal dzaŋ yo ɗaŋNuhu wo nda ɗa zuŋ zha, ³⁹ tǝ ta yisǝŋ ngǝtn won hǝŋ she ɗaŋ zha ta man nyomshi waashii ɓuruk- cikkǝn wo naa a manngǝnɗi Ŋaa zaar.⁴⁰ Wo naai tu zarsǝ mbǝtlǝm cigha kitn- ta mbii namboŋǝi ta gaa namboŋ. ⁴¹Guɗi mbǝtlǝm cigha nyiighǝn nyoptǝ a vuun ta mbii namboŋǝi, ta gaa namboŋ. ⁴²Nǝ durghǝ cik she aa naa yir gwaam, durghǝ yo tu kaa yisǝŋ dzaŋ gyo ghǝn Daadǝn waan wo man ngai hǝŋ.⁴³Beɗ tǝ gii yisǝŋǝn ɗaŋngǝnin, tu ǝŋ yaan murghǝ dǝn aa yisǝŋ ko a kili ghǝ kaviɗi gyo ǝŋ mǝǝr wo man ngai wo tsǝtn ɓumtsǝ tii baa wo gaa hal tǝ man kwaaɓ dǝnii tǝ ndai ghai hǝŋ. ⁴⁴Nǝ durghǝ gii she aa ɓumtsǝn ki waanii, durghǝ yo tu Ŋaa zaar wo man a kili yo ɗaŋ kaa ɓital ghai hǝŋ.⁴⁵To nǝ zaar ghǝ zaari tǝ saghaɗkǝn gyo ghǝn murghǝ dǝn wos wo gaa tǝ, tǝ yaal tǝ mǝn ɗa nǝ dǝn durghǝ yo tu tǝ taa tǝ ngǝtn ngǝ cighǝn a kili yo ɗaŋ a ndarao? ⁴⁶Shiɗshiɗi nǝghǝ mon yo ɗaŋ murghǝ dǝn wos wo man, man tu tǝ a laa wos a kili ghǝ sughǝn wos ɗi. ⁴⁷ Jom jomi mya wulki tu murghǝ dǝnes wo gaa tǝ ɓuruk ko nii ɗaŋ yir mǝn.⁴⁸Beɗ tǝ gii ǝŋ yaan kuskǝ mon ya wul a giɓkǝ raa wos tu, 'Murghǝ dǝnatn aa naai ɗi,' ⁴⁹she a nguɓ voɗkǝn gyaa kamci monsǝ, ndǝr fi tǝ cighǝn tǝ tlyaghǝn tǝ mǝn tlyaghǝn ɗuu hal ɗu shi waasǝŋǝi, ⁵⁰she murghǝ dǝn ngǝ mones wo man a dzaŋ yo ɗaŋ mones aa gaa raa ghai ko kili yo ɗaŋ aa ɓital hǝŋ. Murghǝ dǝn wos wo ⁵¹dzak tii dǝni dǝni wo sular tsǝtnngǝn wos ɗaŋ kǝ mǝn ryaaghǝn lǝɓ. Ta gǝm tǝ a lǝɓ ɗaŋ caa ngwaar tǝ ŋaas taas kai.

Chapter 25

¹Kili gin guŋndu ghǝ Tsogn wo naa ɗaŋ bǝtǝrsǝ dzuɓ gyo ɗaŋ tǝ mbii gyaa kuuɓka wuɗ waasǝŋ tǝ tlii tu tǝ tsal murghǝ kaɓkǝn gǝɗ muuri. ²Nanndam a giɓi waasǝŋ tǝ ta yi tǝ saghaɗkǝn hǝŋ, nanndam a dlei waasǝŋ tǝ ta yi tǝ saghaɗkǝn. ³Ɗaŋ a kili yo ɗaŋ ɗǝghǝrsǝ bǝtǝrsǝi tǝ mbii ɓanci miir waasǝŋ tǝ kǝǝndarshi hǝŋ. ⁴Beɗ tǝ gii bǝtǝrsǝ kǝ saghaɗkǝnnes tǝ ta mbii gyaa fon miir tǝ numii tǝ gyaa kuuɓka wuɗ waasǝŋ.⁵Ɗaŋ tuur muures ta naai ɗi, ɓuruk waasǝŋ tǝ ta ɗǝǝmii hal tǝ ta daɓ tǝ shii kuci. ⁶Beɗ tǝ gii ɗa dlǝk kaviɗ ɗi she tǝ ta wum dlaarghǝn vii, Yelǝn, tuur muures! 'Nywaalǝn ɗi aa tlǝn tsalǝn tǝ.'⁷She ɓuruk bǝtǝrshes tǝ ta shishii tǝ ndǝr gyaa kuuɓka wuɗ waasǝŋǝi. ⁸Ɗǝghǝrshes tǝ ta wul mǝn saghaɗkǝnnes tu, 'Ngaamǝn mi miir waanii gon durghǝ yo tu kuuɓka wuɗ wopm cigha mbǝtsǝghǝni.' ⁹Beɗ tǝ gii mǝn saghaɗkǝnnes tǝ ta sushi ɗa tu, 'Ɓaanndǝŋ maa wo tul mi beɗ tǝ kyaani hǝŋ, a bamvii gii tlǝn a mǝn ɗiɓarghǝn aa tlǝn ɗiiɓ kǝ gamawaan mǝn ɗi.'¹⁰Ɗaŋ tǝ ta nywaaalii tǝ tlǝ tu tǝ ɗiiɓ ɗi, tuur muures ta tuliiɗi, she gyaa gyo ɗaŋ taa ta ɓumtsǝshi waashii tǝ ta nywaal cimshi tǝ tlii a lǝǝɓ belak kǝ kaɓkǝn gǝɗes, she tǝǝ ta yetl ken ɓiileshii. ¹¹Ɗa kaari ɓancighǝ bǝtǝrshes tǝ ta man tǝ wul tu, 'Murghǝ dǝn, Murghǝ dǝn, ɗǝrǝ mi mǝnii.' ¹²Beɗ tǝ gii ata suɗa she wulshi tu, 'Jom jomi mya fuu ki maa yisǝŋ ki hǝŋ.' ¹³Nǝ durghǝ gii ɗaghǝnɗa, kaa yisǝŋ dzaŋ ko kili hǝŋ.¹⁴Nǝ durghǝ gii, yini ɗaŋ tu nǝ zaar ɗaŋ caa suu tǝ tlii a dlari yaatli gon. Ata cim monsǝ wos she vǝrshi tughǝn wos. ¹⁵Namboŋ waasǝŋ ata vǝr tǝ talanti ghǝ wurɓa nanndam, gon gos ata taa tǝ mbǝtlǝm, kǝ nambonyi waasǝŋ ata vǝr tǝ talanti namboŋ. Ko gyo waasǝŋ ata kaɓ ɗa giiri tlyaaghǝn wos, she mures ta tlii riighǝn wos. ¹⁶Gyo ɗaŋ ata kaɓ talanti nanndam ata tlii kyaaɗ tlǝn sughǝɗ taas kai she ata tu nanndam ngai ɗa.¹⁷Cikkǝn gyo ɗaŋ ata kaɓ talanti mbǝtlǝm ata tu mbǝtlǝmi gon ngai ɗa. ¹⁸ Beɗ tǝ gii moni gyo ɗaŋ ata kaɓ talanti namboŋǝi ata tlii ngǝtn wos, ata ɓǝl giir yaatl, she ata waaɗ wurɓa murghǝ dǝn wosheshii ghai.¹⁹Ɗaŋ a gǝrǝi monnda murghǝ dǝn ngǝ gyaa monsǝi ata sutǝɗi, durghǝ yo tu tǝ kwaan wurɓa waasǝŋǝi. ²⁰Mon yo ɗaŋ ata kaɓ talanti wurɓa nanndam. Ata wul tu, 'Murghǝ dǝn maa tu ɓakmi ɗa duuli nanndam. ²¹Murghǝ dǝn wos ata wul tǝ tu, ' Annu monnda, mon ngǝ mbuuni tǝ fighǝn zaar! Kǝ giɗ zaar a ngǝtn ŋaa njwaatn. Ma gaaghǝ a dulghǝ gyaa ngǝtn monnda. Ndai a giɓkǝ polghǝn ngǝ murghǝ dǝn waa.'²²Monni gii ɗaŋ a kaɓ talanti wurɓa mbǝtlǝmii ata man ata wul tu, 'Murghǝ dǝn, kǝ vǝrǝm talanti mbǝtlǝm. Yeli, maa tu mbǝtlǝmi gon ɗi ghai ɗa.' ²³Murghǝ dǝn wos ta wul tǝ tu, 'Annu monnda, kyan monngǝ mbuni, kaa fi zaar a ngǝtn ŋaa njwatn. Ma gaa ghǝ a duul ghǝ ngǝtn monnda. Ndai a polghǝn ngǝ murghǝ dǝn waa.'²⁴She monni gii ɗaŋ ata kaɓ talanti namboŋǝi ata man ata wul tu, ' Murghǝ dǝn. maa yisǝŋǝi tu kinǝ murghǝ ɗakkǝn. Kya tlaa ngǝtn a lǝɓ yo ɗaŋ kaa kǝɓ kai hǝŋ, cikkǝn kya nyom ngǝtn a lǝǝɓ yo ɗaŋ kaa gii ghai hǝŋ. ²⁵ Vǝrtǝ ta ɗumii, nǝ gii mǝ ta kiir mǝ waaɗ talanti waai giɓ yaatl. Yeli, kaɓ ngǝtn waai.'²⁶Beɗ tǝ gii murghǝ dǝn wos ta sutǝɗa ata wul tu, 'Kyan mon murghǝ kuskǝ raa tǝ shaaɓ mon, kaa yisǝŋǝi tu mya tlaa a lǝǝɓ yo ɗaŋ ma kǝɓ kai hǝŋ mǝ nyom ngǝtn yo ɗaŋ ma gii ghai hǝŋ. ²⁷ Nǝ durghǝ gii kii vǝr wurɓan mǝn gaaghǝn wurɓa, ɗaŋ mǝ mannǝn mii kaɓ wurɓan tǝ ŋaa zhai.²⁸Nǝ durghǝ gii kaɓǝn talanteshii ɓastǝ aa vǝr monni gii ɗaŋ yir talanti dzuɓii. ²⁹Durghǝ yo tu ɓuruk gyo ɗaŋ yir ngǝtn monna ta vǝr tǝ monnda bakdas. Beɗ gyo ɗaŋ yir ngǝtn hǝŋ, beɗ tǝ ŋaa ngǝtn yo ɗaŋ yir ta kaɓii ɓastǝ. ³⁰ Dlaan kusǝŋsǝ monsǝ ɓenndǝmii a giɓkǝ lǝɓ jii, lǝɓ yo ɗaŋ ta ngwaar tǝ ŋaaskǝn taas kai.'³¹Dzaŋ gyo ɗaŋ Ŋaa zaar wo man tǝ luughǝn wos tǝ ɓuruk zhipti shinngǝn Cogn, she wo tsǝtn a daan ngǝ guŋndu wos. ³²A ken wos kǝn ta jwaam ɓuruk mǝn ɗǝgn, wo ndǝr ɓǝǝl shi waashii mari mari, ɗaŋ gyo ɗaŋ murghǝ lyaaghǝn maaɗ ca ɓǝǝl timsai a maaɗ. ³³Wo gaa timsa a taaghǝ zaari wos, beɗ tǝ gii maaɗ a taaghǝ naɓti wos.³⁴She Gunyes wo wul gyaa gii a zaari woshii tu, ' Manǝn, kyaani Daagǝtn aa gǝm ki shiɗshiɗi mǝn, ciin duul ghǝ guŋndu yo ɗaŋ tǝ ɓumtsǝ nǝ dur waan ɓaandǝŋ tun ndǝrghǝn ngǝ ɗǝgn. ³⁵Durghǝ yo tu kusǝŋ ata ɗumii kǝǝ ta taam ngǝtn ngǝ cighǝn; zhak mbatlkǝn ta ɗumii kǝǝ ta taam zha; Mǝ ta yi nǝ sǝmmbǝr kǝǝ ta vǝrǝm lǝɓ; ³⁶Mǝ ta yi nǝ muli kǝǝ ta caam lǝŋsǝ mǝn; Mǝ ta gon kǝǝ ta yaal ɗam; Mǝ ta yi giɓ dǝ ngǝ garaŋ kǝǝ ta man ɓasǝm.'³⁷She zarsǝ mbunes ta suɗa ta wul tu, 'Daadǝn, dzaŋgyo ghǝn mǝǝ yelghǝ a kusǝŋ mǝǝ vǝrghǝ ngǝtn ngǝ cighǝnio? Ko a zhak mbatlkǝn mǝǝ vǝrghǝ zho? ³⁸Dzaŋgyo annda mǝ yelghǝ nǝ sǝmmbǝr mǝǝ vǝrghǝ viino? Ko nǝ muli mǝǝ caaghǝ lǝŋsǝ mǝno? ³⁹ Dzaŋ gyo ghǝn mǝǝ yelghǝ a gonngǝn ko dǝn garaŋ annda mǝ tlǝ ɓasko?' ⁴⁰She guŋyes wo suɗa wo wulshi tu, 'Jom jomi mya fuu ki, ngǝtn yo ɗaŋ kyaa fi namboŋ a guɓkǝ gyaa ŋaa ghǝ naatǝn, kǝǝ fi ni myani mǝn ghǝnndi.'⁴¹Wo wul gyaa gyo ɗaŋ ci gha taaghǝ napti wos tu, 'Ɓǝǝlǝnki tǝ myan, kyaani mǝn laŋngǝn, tlǝnni giɓkǝ wuɗ kǝ Hadis gyo ɗaŋ taa ɓumtsǝ tǝ gaa shetan mǝn tǝ gyaa kusuŋsǝ zhipti wos, ⁴² durghǝ yo tu kusuŋ ta ɗum kǝ ta vǝrǝm ngǝtn ngǝ cighǝn hǝŋ; zha ta mbatlǝm kǝǝ ta vǝrǝm zha mǝ tlya hǝŋ; ⁴³Mǝ ta tlǝ sǝmmbǝr beɗ tǝ gii kǝǝ ta vǝrǝm lǝɓ tsǝtnngǝn hǝŋ; mǝ ta yi nǝ muli, kǝǝ ta caam lǝŋsǝ mǝn hǝŋ; mǝ ta yigha gonngǝn beɗ tǝ gii giɓ dǝn ngǝ garaŋ kǝǝ ta tlǝn paŋǝm hǝŋ.'⁴⁴She yaŋshi beɗ ta suɗa ta wul tǝ tu, 'Daadǝn, dzaŋ gyo ghǝn mǝ yelghǝ ɗaŋ kusuŋ aa ɗughǝi, ko zha aa mbatlkǝn, ko kinǝ sǝmmbǝr, ko kinǝ muli, ko a gonngǝni, ko giɓ dǝn ngǝ garaŋ, ǝŋ mǝ fighǝ zaar mǝn hǝŋo? ⁴⁵She wo sushi ɗa wul tu, 'Mya fuu ki jom jomi ngǝtn yo ɗaŋ kǝ ɗyaa kǝ fi kǝ mbasakni a dlei ghǝ gyaa gin hǝŋ, kǝ fim mǝn hǝŋ.' ⁴⁶Gyaa gin ta tlii giɓkǝ buŋngǝn kǝ ndok ndoki beɗ tǝ gii zarsǝ ndzǝkkǝn ta tlii raai kǝ ndok ndoki.''

Chapter 26

¹A tuli ɗi a kili yo ɗaŋ Yesu ɓan ɓuruk gǝki gyaa ginni, a wul mǝǝri dǝn wos tu, ² ''Kaa yisǝŋ tu mbuɗkǝn mbǝtlǝm yaa laatsǝi belak kǝ tlǝǝghǝni a manngǝnɗi, ta vǝr Ŋaa zaarii tǝǝ hǝmmbal tii.''³She pǝris vares tǝ mǝnvaraŋsǝ zarsǝ taa ta jwaam a balgham ngǝ pǝris vares, gyo ɗaŋ sǝǝm wos ta yi tu Kaifas. ⁴Tǝǝ ɓumtsǝ vii namboŋ tu tǝǝ ngaɓ Yesui nǝ mǝǝri tǝǝ ɗuu tii. ⁵Durghǝ yo tu tǝǝ ta yi a wulghǝn tu, '' A kili ghǝ belak hǝŋ, durghǝ yo tu shisherghǝn raa tǝ shishi a dlei zarshes hǝŋ.''⁶Kili yo ɗaŋ Yesu ci Baitanya dǝn gya Siman ndomtsǝi, ⁷Daɓak kili yo ɗaŋ a tsǝtnni a laŋsǝ dakces nǝ cighǝn ngǝtn ngǝ cighǝn, she gǝɗ won ta ndaɗi tǝ puŋndi miir, kǝ wurɓa monnda, ata shin Yesu mǝn a gaam wos. ⁸Beɗ tǝ gii ɗaŋ mǝǝri dǝn wos tǝ yel cik, she ata tliishi ghai tǝ wul tu, ''Dei ghǝ malarghǝn ngǝrshi gin yini tu nii? ⁹A moɓ ndaraaghǝn aa ɗiɓar miiri gin tǝ wurɓa monndan a ɓǝǝl gyaa naa-kui mǝn.''¹⁰Beɗ tǝ gii Yesu ɗaŋ ata yisǝŋǝi, ata wulshi tu, ''Nii ghǝn a caa annda kyaa vuu raa gǝɗin mǝn ne? Durghǝ yo tu a fim ngǝtn ngǝ ndaraaghǝn mǝn. ¹¹Kii tǝ mǝn dwaandǝ ko dzaŋ gyo, beɗ tǝ gii nǝ ko dzaŋ gyo ghǝn mi cim ki hǝŋ.¹²Durghǝ yo tu ɗaŋ a kaɗǝm miirǝn mǝn a dlietn, a kaɗni nǝ durghǝ giighǝnetn. ¹³ Jomi mya wul ki tu, ɓuruk lǝɓ yo ɗaŋ vii wusni gin caa wul ghai a ɗǝgn, ngǝtn yo ɗaŋ gǝɗin fi beɗ ta kon nǝ ɓitalghǝn wos.''¹⁴She namboŋ a giɓkǝ dzuɓ tliiti mbǝtlǝmes, ɗaŋ sǝm wos tu Yahuda Iskaryoti, ata tlii a dǝllǝŋsǝ pǝrist, ¹⁵ata wul tu, ''Nii ghǝn kyaa suu aa taam ghǝnnda mǝ vǝr tii ɓaskie?'' Tǝ ɓǝǝɗ tǝ zurfa tashi maayi. ¹⁶A kiles annda ata ŋal datǝpm yo ɗaŋ wo vǝr tii ɓashi.¹⁷To ɗa dzaŋ ngǝ keni kǝ belak kǝ dugn ɗaŋ yiis kai hǝŋ dlaarghǝn mǝǝri dǝn woshes tǝ ta tlii ɗi a Yesu tǝ wul tu, ''Ɗo ghǝn kya suu mǝ ɓumtsǝ lǝɓ yo ɗaŋ ka ci ngǝtn ngǝ cighǝn ngǝ belak kǝ tlǝǝghǝnes kai yo?'' ¹⁸Ata wul tu, ''Ndan ɗa giɓkǝ yaatles ka tu murwon she aa wul tǝ tu, 'Maalǝm wul tu, ''Kili wos aa naa mel. Ma ci belak kǝ tlǝǝghǝni ɗaaghǝ dǝn, tǝ mǝǝri dǝnnatn.''''' ¹⁹Mǝǝri dǝn woshes tǝ ta fi ɗaŋ gii ɗaŋ Yesu fuu shi waashii, tǝ ta ndǝr lǝɓ yo ɗaŋ ta ci ngǝtn ngǝ cighǝn ghǝ belak kǝ tlǝǝghǝnes kai.²⁰Ɗaŋ suutu ta fii, she ata tsǝtni durghǝ yo tu tǝ ci tǝ gyaa mǝǝri dǝn woshes dzuɓ tliiti mbǝtlǝmi. ²¹Kili yo ɗaŋ cigha cighǝn, ata wul tu, ''Jomi mya fuu ki, namboŋ a giɓi waan wo vǝr vietii.'' ²² Raaghǝ jii ta ngaɓ shi waashii, tǝ ta nda tǝ ceɗkǝn namboŋ namboŋ, ''Ciɓ nǝ myani hǝŋaa, Daadǝn?''²³She ata sushiɗa tu, ''Gyo ɗaŋ mya caa taas koɗ namboŋ mi cimtǝ ngǝnnda wo vǝr vietn. ²⁴Ŋaa zaar wo tli, ɗaŋ gii ɗaŋ tǝ dlyaaɗ a gamashi. Beɗ tǝ gii wo gir daashi gii ɗaŋ te ɓastǝ annda ta vǝr Ŋaa zaar! A moɓ ndaraaghǝn ɗaŋ cii ɓwaa daashes hǝŋ.'' ²⁵Yahuda gii ɗaŋ wo vǝr tii ata wul tu, ''Maalǝm ko nǝ myannan?'' ata wul tǝ tu, ''Kaa konii tǝ gamawa.''²⁶Ɗaŋ tǝǝ ta yi a cighǝnes, Yesu ta mbii dugn, gǝm shiɗshiɗi ghai, she ata tsaalii. Ata vǝr mǝǝri dǝn woshes she wul tu, "Kaaɓǝm, cin. Gin nǝ dlietn.''²⁷She ata mbii koɗes ata nyaar, ata vǝrshi ata wul tu, ''Tlen, ɓuruk waan. ²⁸''Durghǝ yo tu gin nǝ voraŋatn kǝ mbighǝn ɗa raai gyo ɗaŋ tǝ dlaa nǝ durghǝ dlaaghǝn loŋsǝ ghǝ kusuŋsǝ ngǝtn ngǝ zarsǝ monnda. ²⁹Beɗ tǝ gii mya fuu ki, ma man tlya zhak darndu dǝnnǝn ɗa hǝŋ, she dzaŋ gii ɗaŋ ma tlya kǝ muures cimki a giɓkǝ guŋndǝ ghǝ Daagǝtn.''³⁰Ɗaŋ tǝ ta waa ngil, she tǝ ta tai wuur ghǝ zaitun. ³¹She Yesu ta wulshi tu, ''Ɓuruk waan ka nga yaasǝŋ ɗa kaviɗin nǝ durghǝ myan, duryo tu yini dlyaaɗkǝn tu, ''Ma ɗuu murghǝ lyaaghǝn tǝmsashii, gutuli tǝmsas ta basaŋǝi.' ³²Beɗ tǝ gii ɗa kaari ɗaŋ yaa shisher mii, ma tul ki Galiili keni.''³³Beɗ tǝ gii Biturus ta wul tu, ''Ko yaan yini tu ɓuruk ta ndaaɗi nǝ dur waa, myan gǝtn ma ndaaɗ hǝŋ.'' ³⁴Yesu ta wul tǝ tu, ''Jomi mya fuughǝ, ɗa kaviɗin ka ci vii tu kaa yisǝŋǝm hǝŋ tǝpm maayi annda daturshi tǝ gǝm vii.'' ³⁵Biturus ta wul tǝ tu, ''Ko yaan yini tu ciɓ ma mǝǝs mi cimngǝ ma ci vii nǝ kyan hǝŋ.'' She mǝǝri dǝn woshes ɗaŋ tǝ ɓan tǝ naai tǝ wul cik ɗaŋ.³⁶A kiles Yesu tǝǝ ta tlii ci cimshi a lǝɓ yo ɗaŋ caa cim tu Getsaimani she ata wul mǝǝri dǝn woshes tu, ''Tsǝɗǝnni ɗuun myan ma ɓǝɗǝm a ken mǝ kara Cogn.'' ³⁷Ata mbii gyaa Biturus tǝ mǝǝri Zaɓaɗi mbǝtlǝm tǝ yaan ngai she ata ngaɓ vuughǝn nǝ raa ghǝ jii. ³⁸She ata wulshi tu, ''Raatn cigha giɓkǝ vuughǝn monnda hal nǝghǝ mǝskǝn. Tsǝtǝn ɗuun mǝ sǝǝn kǝǝm.³⁹Ata ngaa ɓǝɗ tǝ ghai ken njwaatn, she ata zuɓnii tǝ tsogn ken wos yaatl, ata kara Cogn. Ata wultu, Daagǝtn, ǝŋ kya kaɓii, gaa koɗǝn tǝ laatsǝmmǝnii. Beɗ tǝ gii, nǝ suughǝnnetn ghǝn ka laaɓ hǝŋ, she suughǝnni gwaai.'' ⁴⁰Ata sutǝ a gyaa mǝǝri dǝn wos ata tushi cigha kuci, she ata wul Biturus tu, ''Aiye, ka ɗyaa kǝ ɓuɓǝm ko nǝghǝ kili namboŋ hǝŋaa? ⁴¹Tsǝtǝn gwaam, karan Cogn durghǝ yo tu aa tu gamawaan a giɓkǝ diiɓkǝn hǝŋ. Raai aa kaɓii beɗ tǝ gii dlies nǝ lyaghaɓi.''⁴²She ata sutu kǝ mbǝtlǝmi tǝ kara Cogn, ata wul tu, ''Daagǝtn, ǝŋ yaan koɗǝn wo laatsǝ hǝŋ tu she mya tlei, gaa tǝ naa nǝ a suughǝn waa.'' ⁴³Ata sutǝ ɗi ɗa, ata tushi cigha kuci, durghǝ yo tu yir waasǝŋ aa ta ɗǝǝmii. She ata gaashi waasǝŋǝi ɗeɓaɗ tlii. ⁴⁴Ɗaŋ ata sutǝ kǝ maayes cigha karaghǝn Cogn ata ya kwaan vies gyaa gon nǝ ngǝtn ngǝ nambonyi.⁴⁵She Yesu ta man a mǝǝri dǝnnes ata wul shi tu, 'Hal ɗaŋngǝnin kiigha kuci tǝ ngaaghǝn laa? Yelǝni, dǝǝles a tuliiɗi, taa vǝr vii Ŋaa zaarii a taas kǝ mǝn kuskǝ ngǝtn. ⁴⁶Shinshin, mǝǝ tlǝnnii. Yaalǝn, gyo ɗaŋ ca vǝr vietn aa tulii ɗi mel.''⁴⁷A kili yo ɗaŋ ata yi a vies wulghǝni Yahuza, namboŋ a giɓkǝ dzuɓ tliiti mbǝtlǝmes, ata tuliiɗi. Tǝ ta man tǝ gyaa gutuli zarshes ɗaŋ tǝ dlamɗi tǝ gyaa mǝn varaŋsǝ firistoci tǝ mǝn varaŋsǝ zarshes. Tǝ ta yir gyaa gita tǝ gyaa nanngole. ⁴⁸To daashes ɗaŋ wo vǝr Yesues aa ta giɗ shi ngǝtn yo ɗaŋ wo fi tu, ''Gyo ɗaŋ mya ngaɓtǝ rumtsǝk to, nǝ yaan. Ngaɓǝntii.''⁴⁹Ɗa ɗan ɗa ɗan ata man a Yesu ata wul tu, ''Annu, Maalǝm!'' she a ngaɓtii rumtsǝk. ⁵⁰Yesu ta wul tǝ tu, ''Kaam, fi ngǝtn yo ɗaŋ kǝ man ɗa.'' She tǝǝ man ngaɓ Yesui, tǝ tlǝǝr tii.⁵¹Swaaɗ, namboŋ a giɓkǝ gyaa gii ɗaŋ citǝ gyaa Yesui ata taa taas wos, ata dlii gita wos ɗi, ata dzak kǝǝm mon ngǝ dǝllǝ ghǝ Pǝrishes mǝnii. ⁵²She Yesu ta wul tu, ''Sular gita waa a giɓ kǝǝpi wos, durghǝ yo tu ɓuruk gyaa gyo ɗaŋ tǝ mbii gita yaŋshi ma a te gita ghǝnnda ta mǝǝs. ⁵³Ko kya yel ɗan tu ma ɗyaa mǝ cim Daagǝtn hǝŋaa, tǝ ndǝr tǝ shinndar gutuli zhipti mǝn shinngǝn wos ɗi ɗaŋ tǝ moɓ goɓri dzuɓ tlii mbǝtlǝm hǝŋaa? ⁵⁴ Beɗ tǝ gii wurii ghǝnnda ta yugngar vik Coghe, tu ciɓ yaa fii ginne?''⁵⁵A kiles Yesu ta wul guutuli zarshes tu, '' Kǝǝ man tǝ gyaa gita tǝ gya shirǝŋ a ngaɓǝm ngai ɗaŋkutu tu minǝ mǝǝr naa tlyaaghǝnniya? Mya tsǝtn ko dzaŋ gyo mii cim ki dǝn ngǝ Cogn migha zhiɗkǝn zarsǝ ghai, kǝǝ ngaɓm hǝŋ. ⁵⁶Beɗ tǝ gii ɓuruk ngǝrshi gin ɗaŋ tǝ fin tu tǝ yugngar ngǝtn yo ɗaŋ mǝn shinngǝn Cogn tǝ dlyaaɗ.'' She ɓuruk mǝǝri dǝnnes tǝ ta gaa tii tǝ kirii.⁵⁷Gyaa gyo ɗaŋ tǝ ngaɓ Yesues tǝ ta tlǝr tǝ a Kaifas dǝllǝ ghǝ pǝris, lǝɓ yo ɗaŋ mǝn yisǝŋngǝn mborki ghǝ Musa tǝ mǝn varaŋsǝ yaatl tǝ jwaam ngai. ⁵⁸Beɗ tǝ gii Biturus ta laaɓ tǝ ŋaa ɗoongai tǝ diidlǝŋ kǝ pǝris vares. Ata ndai giɓ dǝn ata tsǝtnni tǝ mǝn paŋngǝn tu tǝ yel ngǝtn ɗaŋ wo laaɓ kaari ɗi.⁵⁹A kiles mǝn varaŋsǝ pǝris tǝ ɗeɓaɗ mǝn balghames tǝ nda ŋalghǝn mǝn tlyaghǝn zha kǝ mbeerni a dulgam Yesu, durghǝ yo tu tǝǝ tu tǝ ɗu tii. ⁶⁰Tǝǝ ta tu ko namboŋ hǝŋ, ko ɗaŋ tu taa ta tu mǝn tlyaghǝn zha ɗaŋ taa mbwaaɗi kǝ mberni monnda ghǝn ci ɗa keni. Beɗ tǝ gii ɗa kaari she gyaa gon mbǝtlǝm tǝǝ ta nywaal ɗi. ⁶¹Tǝǝ ta wul tu, ''Muri gin wul tu, Ma ɗyaa ma wuu viin ngǝ Coghǝi mǝ ndǝr mǝ nal tii a giɓkǝ mbuɗkǝn maayi.''⁶²Dǝllǝ pǝrishes dlǝǝr wul tǝ tu, ''Ki tǝ ngǝtn ngǝ sughǝn ɗa hǝŋaa? Nii ghǝn caa kon a gama cighǝi?'' ⁶³ Beɗ tǝ gii Yesu ta mwaali kuɓ. Dǝllǝ pǝrishes ta wul tǝ tu, ''Mya ceɗkǝ tǝ sǝmngǝ Cogn murghǝ raai, fuu mi ko kyani ghǝn ki Ɓorghǝnni kǝ Cogn, Kuni Coghaan?'' ⁶⁴Yesu ta sutǝ ɗa tu, ''Kaa konii ngǝtn waa. Beɗ tǝ gii mya fuughǝ, ɗaŋ ɗaŋngǝni ka yel Ŋaa zaar a tsǝtnngǝn a taaghǝ zaari ghǝ vartǝ, cigha manngǝn ɗi a tsogn gaami giɓ kurvon.''⁶⁵She pǝris vares ta dlaatǝ luu woshii she wul tu, ''Aa kon ngǝtn ngǝ kemaskǝn! Nii caa kyaa ŋal ngǝtn yo ɗaŋ wo tlyaki zha mǝn ɗae? Yellǝn, ɗaŋngǝnin ka wum kemaskǝnneshii. ⁶⁶Nii ghǝn nǝ ɓitalghǝn waane?'' Tǝǝ ta suɗa tǝ wul tu, ''A kǝǝm mǝskǝni.''⁶⁷She tǝǝ ta pyaatsǝ tǝ nyognvii tǝǝ naɗtǝ yirii tǝǝ voɗtǝ, tǝǝ dlii tǝ taas, tǝǝ ⁶⁸ wul tu, '' Fuu mi, kyan ɗaŋ kinǝ Ɓorghǝn kǝ Coghǝi. Nuu ghǝn a ɗugho?''⁶⁹Ɗaŋ Biturus ta yi a tsǝtnngǝn ɓidlǝm, she nyi won ɗaŋ ata yi nǝ mon ata man ɓastǝ ata wul tu, ''Kyani maa kǝ tayi tǝ Yesu mǝn Galilii.'' ⁷⁰ Njiɓ tǝ gii ata ci vii ghai a ken waasǝŋ ɓuruk, yi wul tu, ''Ma yisǝŋ ngǝtn yo ɗaŋ kya wul vii ɗa hǝŋ.''⁷¹Ɗaŋ ata nyolii ɗi ɗa ɓiiles, kamshi monni gon ŋaa gǝɗ ata yeltǝ she ata wul gyaa gyo ɗaŋ ciɗa ɗan tu, ''Murin ata yi tǝ Yesu mǝn Nazareɗ ɗaŋ.'' ⁷²Ata ci vii ghai tǝ cimngǝn sǝǝm Cogn tu, 'Ma yisǝŋ mures hǝŋ!''⁷³Ata ngaa laai njwaatn gyaa gii ɗaŋ cigha dlǝǝrghǝn a laŋshes tǝ ta man tǝǝ wul Biturus tu, Kǝrǝŋ kǝrǝŋ ki namboŋ a giɓi waasǝŋ, durghǝ yo tu vii yo ɗaŋ kya wul a vii a zhiɗ cik.'' ⁷⁴She ata nguɓ laŋngǝn gamas tǝ ŋaskǝn puus tu, ''Ma yisǝŋ mures hǝŋ,'' ɗa ɗan kyaaɗ daaturshi ta gǝm vii. ⁷⁵Biturus ta ɓital a ngǝtn yo ɗaŋ Yesu ata yi kon tu, "Ǝnnda daaturshi tǝ gǝm vii ka ci vii ghai tǝpm maayi tu kaa yisǝŋǝm hǝŋ." She ata nyolii ɓǝdlǝm tlǝn ngwaar nyaŋ nyaŋ.

Chapter 27

¹Ɗaŋ lǝɓ ta tlaai she mǝn varaŋsǝ yaatl, tǝ dǝllǝŋsǝ pǝris ɓuruk tǝ ta kaŋ vii a dulgaam Yesu tu tǝǝ ɗu tii. ² Tǝǝ ta naɗ tii , tǝ tlǝǝr tii, tǝ vǝrtǝ gwamna Bilatus.³She ɗaŋ Yahuda ɗaŋ a vǝr vii woshii, ɗaŋ ata yel taa ngyer vii ɗuughǝni Yesu mǝnii, she ata kaɓ ndaaɗkǝni woshii, ata sular wurɓa zurfa tashi maayes, dǝllǝŋsǝ pǝris tǝ mǝn varaŋsǝ yaatl mǝn, ata wul tu, ⁴ "Maa fi kuskǝ ngǝtn ɗaŋ mǝ vǝr vii zaar ɗaŋ ngǝtn mbii tǝ hǝŋ. Beɗ tǝ gii tǝ wul tǝ tu, "Gii nǝ nii ɓasme? Wularghai ngǝtn waa" ⁵She ata kur wurɓa zurfa shi ɗa giɓ dǝn kǝ Coki ata gaa lǝɓǝshii nyolii tlǝn dluu yer woshii hal mǝshii.⁶She dǝllǝŋsǝ pǝris tǝǝ ta mbii wurɓa zurfashii tǝǝ wul tu, "Yi ɗa giiri mǝǝ gaa gin a taraŋ ngǝ wurɓa hǝŋ, nǝ durghǝ yo tu nǝ wurɓa voraŋ. ⁷ Tǝǝ ta wulii a dlei waasǝŋ, tǝ wurɓai tǝǝ ta ɗyiiɓ lǝɓ kai a murghǝ nalghǝn gurnga ata naa nǝ lǝɓ giighǝni sǝmmbǝrsǝ. ⁸ Nǝ durghǝ gii, lǝɓes caa cim tu, "Dǝǝl ghǝ voraŋ" hal ɗaŋ yaawon.⁹Ɗaŋ gyo ɗaŋ murghǝ shinngǝn Cognvon Irmiya ta konii a yuŋnngarii, ca wul tu, "Tǝǝ nyom zurfa tashi maayeshii, wurɓa yo ɗaŋ mǝn Isar'ila tǝǝ ngyer a dulgaamas , ¹⁰ kǝnnda tǝ vǝrii nǝghǝ lǝɓkǝ murghǝ gurnga nalghǝni ɗaŋ gii ɗaŋ Daadǝn ta fuumii."¹¹She Yesu ta dlǝǝrni a ken goɓna, she goɓna ta ceɗ tǝ tu, " Kinǝ guŋ Yahudawaa?" Yesu ta sutuɗa tu, "Kǝ kon cik." ¹²Beɗ tǝ gii ɗaŋ mǝn varaŋsǝ yaatl tǝ dǝllǝŋsǝ pǝris caa caa tǝ vii, ata suɗa hǝŋ. ¹³She Bilatus ta wul tǝ tu, "Kya wum ngǝtn yo ɗaŋ caa ngyer adulgama ɓuruk hǝŋaa?" ¹⁴ Beɗ tǝ gii ata suɗa tǝ vii won ko namboŋ hǝŋ, gii ta kwasar goɓmna nǝ naa vik lyaai hǝŋ.¹⁵Yaasǝŋ waares ta yi ɗa tu, a kili belakes goɓmna ta yi gǝm gon ɗaŋ zarsǝ yaa bwaa. ¹⁶ A kiles tǝǝ ta yir fotarfoi won dǝn ngǝ garaŋ ɗaŋ sǝm wos ta yi tu Barabbas.¹⁷She ɗaŋ tǝǝ jwaashi a lǝɓ nambonyi Bilatus ata wul shi tu, "Nǝ nuu ghǝn kyaa suu mǝ gǝm ki mǝno?Barabbasa ko Yesu Ɓorghǝn kǝ Cogha?", ¹⁸Aa ta yisǝŋǝi tu tǝǝ vǝr Yesu ɓastǝ nǝ durghǝ kashi. ¹⁹Ɗaŋ ata yi a tsǝtngǝni a daan ngǝ vii ɗǝǝlghǝni, gǝɗi wos ta shin ɗi tǝ wul tǝ tu, "Dli taas waai a muuri ɗaŋ nǝ zaar ghǝ zaarii. Durghǝ tu a dulgaam wos tluutn a yi vuum raa mǝn monnda yaawon."²⁰She dǝllǝŋsǝ pǝris tǝ mǝn varaŋsǝ yaatl tǝǝ ta tlya gaam zarshes ɗaŋ taa jwaamshi monndai tu tǝǝ kara nǝ Barabbas, yaan nǝ Yesu, tǝ ɗuu tii. ²¹ Goɓna ata ceɗ shi tu, "A giɓkǝ mbǝlǝŋǝn gyo ghǝn mǝ gǝm ki mǝno? Tǝ ta wul tu, "Barabbas." ²²Bilatus ta wul shi tu, "Mǝ fi wurii tǝ Yesu Ɓorghǝn kǝ Coghe?" Tǝǝ ta wul ɓuruk waasǝŋ tu, "Hǝmmbalǝn tii."²³She ata wulshi tu, "Nǝ nii, nǝ kuskǝ nii ghǝn a fie?" Beɗ tǝ gii tǝ ta dlaar vii tlyaa tlyaa moɓ gii ɗaŋ a yii, "Hǝmmbalǝn tii." ²⁴Ɗaŋ Bilatus ta yel wo kǝǝm fi ngǝtn won hǝŋ, beɗ ɗaŋ tu tǝǝ ta yi a durghǝ shisherghǝni raa, a ta ngaa zha coɓ taas woshii ghai a ken ngǝ zarshes ɗaŋ taa jwaam monndai ata wul tu, "A mbim ngai a voraŋ ngǝ murin ɗaŋ nǝ zaar ghǝ zaarin hǝŋ. Wularǝn ngai tǝ gaama waan."²⁵Zarshes ɓuruk tǝ ta wul tu, "Voraŋ wos tǝ naa ɓasmi tǝ mǝǝri wopm." ²⁶Annda ata gǝm shi Barabbas mǝn, beɗ tǝ gii ata voɗ Yesu mbun -mbun annda ata vǝrshi tǝǝ hǝmmbal tǝ.²⁷Kǝnnda mǝn maandǝ kǝ goɓna tǝ taa ndar Yesui dǝllǝ dǝn ngǝ goɓnati kǝnnda tǝ jwaam mǝn maandǝ kǝ dǝneshi ɓuruk. ²⁸ Tǝǝ ta dlii tǝ lǝŋsǝ mǝnii ɓuruk kǝnnda tǝǝ caa tǝ luu naa guŋshi mǝn. ²⁹Tǝǝ ta ndǝr kur gaam kǝ yiɓka tǝǝ caa tǝ mǝn gaam tǝǝ vǝr tǝ shirǝŋ tǝ ngaɓ a zaari. Tǝǝ zuuɓni a ken wos kǝnnda tǝǝ ryaa tǝ cigha wulghǝni tu, "Cogn tǝ gaa guŋ Yahudawa ɗa!"³⁰Tǝ pyaatsǝ tǝ nyogn vii, tǝǝ kaɓ shirǝnyeshii a taas wos tǝǝ voɗ tǝ ghai a gaam, tǝ man voɗ tǝ ghai a gaam ɗa. ³¹ Ɗaŋ taa ryaa tii, tǝ ta dlii luuos ɗaŋ tǝǝ caa tǝ mǝnii , tǝǝ caa tǝ luu goshii mǝn tǝ tlǝǝr tii tǝ hǝmmbal tii.³²Ɗaŋ tǝ ta nywaalii ɗi, she tǝǝ ta tu mǝn Sarina won ɗaŋ sǝm wos tu Siman, gyo ɗaŋ tǝǝ ta caa tǝ ghai tu tǝ laaɓshi, nǝ durghǝ tu tǝ kǝǝn hǝmmbǝli wos . ³³Tǝ ta tulii a lǝɓ won ɗaŋ caa cim tu Golgota, dyak sǝmes yi tu, "Lǝɓ moɗ gaam." ³⁴Tǝǝ ta vǝr tǝ zhak dlarndu dǝn ɗaŋ nǝ lǝǝghǝni tǝ ngǝtn ngǝ ndzaŋni tu tǝ tlya. Beɗ tǝ gii ɗaŋ ata ɓǝǝɗi wumi, ata nyaŋngas tlyaaghǝni.³⁵Ɗaŋ taa ta hǝmmbal tii she tǝǝ ta ɓǝǝl lǝŋsǝ woshii a ɗughǝni bwagha, ³⁶ she tǝǝ ta tsǝtni annda cii yaal ɗaa tǝ. ³⁷ Gaami a gaam wos tǝ ta dlyaaɗ ngǝtn yo ɗaŋ a fi, gyo ɗaŋ yi tu, "Gin nǝ Yesu, guŋ ngǝ Yahudawa."³⁸Zarsǝ mbǝlǝŋ ɗaŋ caa cini mǝǝr naa tlyaaghǝnii, tǝ ta hǝmmbal shi cimshi, namboŋ a taaghǝ zaari, namboŋ a taaghǝ naɓti wos. ³⁹Gyaa gon ɗaŋ tǝ ta ya laatsǝ cii vyaar tǝ annda cii righǝɗ gaam. ⁴⁰Cii wul tu, "Kyan ɗaŋ kǝ wul tu ka dluuɗ dǝn ngǝ Coghǝi, ka ndǝr kǝ nalii a mbuɗkǝn maayi vuum gamaai ǝŋ yaan kinǝ kuni Cognvon, shii ɗi ɗa hǝmmbǝles."⁴¹Cik ɗaŋ, dǝllǝŋsǝ pǝris ci ɓastǝ ryaaghǝni ci tǝ gyaa maalǝmci kǝ mborki ghǝ Musa tǝ mǝn varaŋsǝ yaatl tǝ wul tu, ⁴² "A vuum gyaa gonnii, beɗ tǝ gii wo kǝǝm vum gamas hǝŋ. Cinǝ guŋ ngǝ Israila. Tǝ shii ɗi ɗa hǝmmbǝles, kǝnnda mǝ caa vwaa wos.⁴³A gaa ni gamas a Cognvon, gaan Cognvones tǝ vum tii ɗaŋngǝni, ǝŋ Cognvon yaa kaɓii tǝ vum tii ɗi. Yaan tu hal a wul tu, "Minǝ kuni ghǝ Cognvon." ⁴⁴Cik ɗaŋ mǝŋrǝŋsǝ ɗaŋ tǝ hǝmmbal shi cimshi, tǝǝ ta wul tǝ kuskǝ vii.⁴⁵Tun ɗi dwaam kǝ limi lǝɓ ta diɓii ɓuruk ɗa yaatli hal dwaam kǝ twoknanndami. ⁴⁶Ɗaŋ dwaam kǝ twoknanndami ta naa mel, Yesu ta gǝǝm riiŋ tǝ yer tlyaa-tlyaa ata wul tu, "Eli, Eli, lama sabachthani?" gyo ɗaŋ deis yi tu,"Cognvonatn, Cognvonatn nii ghǝn a caa kǝ gǝmmii ghwai?" ⁴⁷ Ɗaŋ gyaa gon ɗaŋ tǝ ta yi a dlǝǝrghǝni ɗa ɗani tǝ wum cik, tǝ ta wul tu, "Caa cim ni Iliya."⁴⁸Swaaɗ kyaaɗ gon waasǝŋ ta kir mbii lǝtsǝmbǝr yugn tii tǝ zhak ndzaŋni, dloɓii a shirǝŋ, gaa tǝ mǝn a vii tu tǝ tlyaa. ⁴⁹Gyaa gon waasǝŋ tǝ ta wultu, "Gaan tǝ saɗ ngǝtn wos. Dlǝǝrǝnii mǝǝ yeli ko Iliya wo man vum tii." ⁵⁰She Yesu ta man gǝm riiŋ tlyaa -tlyaa ɗa she ata dlii raa taai, she ata gǝm zhipti woshii.⁵¹She lampiɗi kǝ dǝn Cogn ta hǝrɗii mbǝlǝŋ ngaɓkǝnɗi gaami hal yaatl, ɗǝgn ta zhighǝɗi, gyaa tari tǝǝ ta taarii. ⁵² Gyaa vii giir tǝ ɗǝrǝi, dlii ghǝ zarsǝ ghǝ Cognvon monnda ɗaŋ taa ta shii kuci tǝǝ ta shishershi waasǝŋǝi. ⁵³ Tǝǝ ta nywaalii ɗi a vii giir waasǝŋ, ɗaŋ tǝǝ shishi ɗi a mǝn mǝǝskǝni, tǝǝ ndai a giɓ yaatl kǝ ndzǝk ndzǝki, tǝ mbwaaɗi a zarsǝ monnda.⁵⁴Ɗaŋ mǝnvar kǝ mǝn maandǝ tǝ gyaa gyo ɗaŋ tǝ ta yigha yaalghǝn ɗa nǝ Yesu ɗaŋ tǝ ta yel yaatli zhighǝɗi tǝ ngǝtn yo ɗaŋ taa fi, she vǝrtǝ ta ɗuushi waasǝŋǝi monnda she tǝ wul tu ," Jom-jomi gin tayi nǝ kuni Cognvon." ⁵⁵Guɗi monnda gyaa gyo ɗaŋ tǝǝ ta laaɓ Yesu ɗi Galiili ɗaŋ tǝ ta ya fitǝ laa mǝn tǝ dlǝǝrɗi ɗooŋngai annda cii yaal ɗi. ⁵⁶ A giɓi waasǝŋ tǝǝ ta yinǝ gyaa Maremu Magadaliya, Maremu naa gyaa Yakubu tǝ Isufu tǝ naa mǝǝri ghǝ Zaɓaɗi.⁵⁷Ɗaŋ sutu ta fii, she murghǝ tughǝni won ta man, mǝn Aramatiya, ɗaŋ sǝm wos tu Isufu, gyo ɗaŋ a raa cinǝ ŋaa ghǝ dǝn ngǝ Yesu ɗaŋ. ⁵⁸Ata tlii a Bilatus, ceɗ tǝ nǝ gǝmmbǝli ghǝ Yesu. She ata caa tǝ vǝrtǝ gǝmmbǝles.⁵⁹Isufu ta mbii gǝmmbǝles karghaɗii a pǝri linin ɗaŋ yi kaɗ-kaɗ, ⁶⁰ ata mbutar tii a vii giir wos ɗaŋ nǝ muuri gyo ɗaŋ ata com a tari, annda ata kuruŋ dǝllǝ puus gaa ɗa ken ɓiil kǝ vii giiiri annda ata tlii ngǝtn wos. ⁶¹ Maremu magadaliya tǝ Maremu gii tǝǝ ta yi ɗa ɗan a tsǝtngǝni nǝ taaghǝ luui te vii giiri.⁶²Ɗaŋ lǝɓ ta tlaai gyo ɗaŋ caa laaɓ dzaŋ ghǝ mbǝrghǝni nǝ belak kǝ tlǝǝghǝni, she dǝllǝŋsǝ pǝris tǝ Farisawa tǝ ta jwaamshi waashii a lǝɓ nambonyi tǝ gyaa Bilatus. ⁶³ Tǝ ta wul tu, "Mǝnvar mǝǝ ɓitali tu yaan ɗaŋ ata ya mor zarsǝ ɗaŋ ata yi ɗa gwaam, a ta wul tu, "Mbuɗkǝni maayi ya laatsǝi ma shishiɗi saɗ ɗa ɗa.' ⁶⁴Nǝ durghǝ gii caa tǝ yaal ɗa nǝ vii giiri mbun-mbun, she mbuɗkǝn maayes ya laatsǝi yaan cik hǝŋ mǝǝri dǝnwos ta man ci mǝǝr woshii kǝnnda ta wul zarsǝ tu, 'Aa shishiɗi a mǝni gyaa gyo ɗaŋ taa mǝǝshii,' morghǝn kǝ kaares wo kuus moɓ kǝ kenes."⁶⁵Bilatus ta wul shi tu, "Mbiin murghǝ yaalghǝni ɗa, Tlǝn aa sular tii nǝ lǝɓ yaalghǝn ɗa mbun-mbun ɗaŋ gyo ɗaŋ ka ɗyaa." ⁶⁶ She tǝǝ ta tlǝn lyaa vii giireshii mbun-mbun, she tǝ ɗuu rǝtsǝghǝn kǝ vartǝ waasǝŋ ɗa puushi, kǝnnda tǝ gaa murghǝ yaalghǝni ghai ɗa.

Chapter 28

¹Ɗaŋ dzaŋ ngǝ wolnges ata laatsǝi, ɗaŋ taaghǝ mbintli aa naa mel kǝ dzaŋ kǝ keni kǝ mbuɗkǝn wottsǝmai, Maremu Magadaliya tǝ kamshi Maremu gii tǝ ta man tǝ yel vii giires. ²She yaatl ta zhighǝɗ monnda, yaan tu zhipti shinngǝn Daadǝn ta shii ɗi tsogn man kurǝŋ puusheshii tsǝtni ɗa duuli.³Ata yaal ɗaŋ falaŋ laŋsǝ wos nǝ fyaali ɗaŋ mbwaapm. ⁴Mǝn yaalghǝn ɗa nǝ vii giires tǝǝ ta kuŋǝi nǝ vǝrtǝ, tǝǝ ta naai ɗaŋ gyaa gyo ɗaŋ taa mǝǝshii.⁵Zhipti shinngǝn Cokes ata wul vii guɗes, ata wulshi tu, ''Kaɗ vǝrtǝ tǝ ngaɓki hǝŋ, yaan tu maa yisǝŋǝi tu kyaa ŋal ni Yesu ɗaŋ tǝ hǝmmbaltii. ⁶Ciɗa ɗuuni hǝŋ, aa shishi ɗaŋ gii ɗaŋ ata konii. Manǝn aa yel lǝɓ yo ɗaŋ Daadǝn ta mbuɗ kai. ⁷Vaan ki motl motl aa tlǝn fuu mǝǝri dǝn wos tu, 'Aa shishi ɗi a gyaa gii ɗaŋ taa mǝǝshii. Yelǝni, wo nda ki ken a tlǝghǝn Galiili. Ɗan ghǝn ka yel tǝ.' Yelǝn, maa fuu ki.''⁸Guɗes tǝǝ ta vaashi motl motl tǝ gaa vii gireshii tǝ vǝrtǝ tǝ polghǝn nyaŋ nyaŋ, tǝǝ ta kir tǝ fuu mǝǝri dǝn woshes. ⁹She Yesu taa tushi, wulshi tu, "Myaa wuru ki.'' Guɗes tǝǝ ta man ngaɓtii a yaasǝŋ tǝǝ mbuu tǝ. ¹⁰She Yesu ta wulshi tu, ''Vǝrtǝ tǝ ɗuki hǝŋ. Tlǝn aa fuu gyaa yesatn tu tǝ tlǝ Galiili. Ɗan ta yelǝm.''¹¹A kili yo ɗaŋ guɗes ciga tlǝghǝni, she gyaa gyo ɗaŋ caa yaal ɗa nǝ vii giiri tǝǝ ta ndai ɗa yaatli annda tǝǝ fuu dǝllǝŋsǝ pǝris ko nii ɓuruk ɗaŋ a fi. ¹²Ɗaŋ gyaa pǝrishes tǝǝ ta jwaamshi waashi tǝǝ mǝn varaŋsǝ yaatl, tǝǝ ta wul vii a ngǝrshes, she tǝǝ vǝr wurɓa mǝn maandes monnda, ¹³tǝǝ fuushi tu, ''Fuun gyaa zarsǝ tu, mǝǝri dǝn ngǝ Yesu, tǝǝ man kaviɗ tǝǝ man ci mǝǝr dlii woshii ɗaŋ miigha kuci.'¹⁴Ǝŋ vii gin ya tulii a goɓna, ma fi mǝǝ mbutar raa woshii, ma mbii ki vuughǝn waan mǝnii ɓaski.'' ¹⁵Nǝ durghǝ gii mǝn maandes tǝǝ ta kaɓ wurɓeshii, tǝǝ fi ɗaŋ gii ɗaŋ tǝ fuushi waashii. Vii gin ta basaŋǝi a dlek Yahudawa gyo ɗaŋ a ci ken ngai hal ɗaŋ yaawonnǝn.¹⁶Beɗ tǝ gii mǝǝri dǝnnes dzuɓ tliiti namboŋǝi tǝ ta tlii Galiili, a wuur yo ɗaŋ Yesu fuu ta shi. ¹⁷Ɗaŋ tǝ ta yel tǝ, tǝǝ ta mbuutǝ, beɗ tǝ gii gyaa gon waasǝŋ ta kaɓ hǝŋ.¹⁸Yesu ta man ɓashi ata wulshi vii she wul tu, ''Ɓuruk vartǝ ta taam gaami tǝ ɗǝgn. ¹⁹Tlǝn nǝ durghǝ gii aa sular zarsǝ kǝ yaatl mari mari tǝǝ naai nǝ mǝǝri dǝnatn. Fin shi baɓtisma mǝn a giɓkǝ sǝm ngǝ Daashǝs, tǝ kǝ Kunes, tǝ kǝ Zhipti vares.²⁰Giɗǝn shi ghai tǝǝ laaɓ ko nii ɓuruk ɗaŋ mǝ fuu ki. Yelǝni, mi ɓaski a ko kili gyo hal ɓanngǝnni ghǝ ɗǝgn.''

Mark

Chapter 1

¹Gin yan ci gǝmghǝni daɗi kǝ vik wusni kǝ Yesu ɗaŋ nǝ ɓorghǝni kuni Cognvon.²Ɗaŋ gii ɗaŋ nǝ dlyaaɗkǝni a tagarta Ishaya murghǝ shinngǝni Cognvon. ''yeli, migha shinndar ghǝn murghǝ shinngǝnetn a ken waa, gyo ɗaŋ wo ndǝrghǝ datǝpm waa mǝn. ³Yeres kǝ murghǝ cimngǝni dlek ndǝǝr, ''Naa ndǝrǝn datǝpi nǝ durghǝ Daadǝn. sularǝn datǝpm woshi taŋ-taŋ.''⁴Yohanna, aa man cigha baɓtisma dlǝk ndǝǝr tǝ fuughǝn zarsǝ tǝ kaɓ ndaɗkǝn woshi nǝ duryo tu tǝ dlaa loŋsǝ kusǝŋsǝ ngǝtn washi. ⁵Kaɓ yatl kǝ Yahudiyes, tǝ ɓuruk zarsǝ ghǝ Urshelima tǝ nywaal tǝ tlii ɓastǝ. A ta fishi baɓtisma mǝn laar Urdun, kǝnnda cii kwaan kusǝŋsǝ ngǝtn wasǝŋ.⁶ Yohanna a tayi tǝ luu ɗaŋ tǝ ndǝr tǝ mbitlǝŋ Rakumi tǝ laaɗ ɗaŋ a naɗi a mis wos, ata yaa ciin zai tǝ duum.⁷A ta yaa wul tu, ''gon cigha manngǝnɗi ɗaŋ a moɓm vartǝ fona gyo ɗaŋmǝ tul ɗaŋ mǝ zuɓ mǝ tǝrǝŋ tlǝrǝŋ kwate wos hŋ.⁸ Mya fii ki baɓtisma tǝzha, beɗ tǝ gi wo fii ki baɓtisma mǝn tǝ Zhipti var.''⁹Ata yia mbuɗkənes she Yesu taa mbwaaɗi Nazareɗ a giɗ yatl Galilii.Yohanna taa fitǝ baɓtisma mǝni rupm urdun. ¹⁰Ɗaŋ Yesu tayi a nyolghǝnni ɗa zhai, she gaami tsogn taa ŋǝǝri kǝnnda zhipti var cigha shinngǝni ɓastǝ ɗaŋ kumri.¹¹Yer won wul ɗi ɗa tsokes tu, ''kinǝ ŋaatn ɗaŋ mya suu na vik lyai hŋ. A polǝm ɓaskə monnda.''¹²Kǝnnda Zhipti var taa caa tǝ ghai tǝ tlii dlǝk ndǝǝr.¹³ A taa yi ɗavndǝǝres nǝghǝ mbuɗkǝnni tashi wuɓsǝ, kǝnnda shetan a taa yaa ɗiɓtǝ. A taa yi tǝ gya tluŋsǝ ndǝǝr kǝnnda Zhipti shingǝni Cognvon caa paŋtǝ¹⁴Ɗaŋ tǝǝ taa ngaɓ Yohannai, Yesu a taa ndai Galilii ci ɓashi fuughǝni vik wusni kǝ Cognvon.¹⁵Cigha wulghǝn tu, ''kiles a yungari, guŋdə Cognvon yi mel. Gaan kusǝŋsǝ ngǝti a caa raai a vik wusni.''¹⁶Ɗaŋ cigha righǝni a ɓil dlǝllǝk zha Galilii, a yel Siman tǝ Andarawus yeskǝ Simanes a gǝmgǝni ngǝtn ghǝ nyomgǝn gyas ɗa zhai, nǝ duryo tu tǝǝ taa yi nǝ mǝn nyomngǝǝn gyaas.¹⁷Yesu wul shi tu, ''manǝn, laaɓm, maa surki waani nǝ mǝn nyomngǝn zarsǝ.'' ¹⁸Kyaɗ tǝǝ gaa gya ngǝtn nyomngǝn gyashe shi tǝ laaɓtǝ.¹⁹Daŋ Yesu ɓǝɗtǝ ghai ŋaa njwaan, she a yel Yakuɓ kuni Zabadi tǝ Yhanna yesashi, tǝǝ taa yi giɓ zhirgi cigha ndǝrghǝn gya ngǝtn ghǝ nyomngǝn gyaas. ²⁰A cimshi she tǝǝ taa tlii gya wasǝŋ Zabadiɗa giɓ zhirges tə mən yo ɗaŋ caa fii shi laa mǝn, she tǝǝ laaɓ tə.²¹She tǝǝ taa man kafanahun , shedzaŋ wolngi , she a ndai vin ladi yahudawa kǝnnda yi giɗ shi ghai.²²Giɗkǝn woshes taa kwasarshi nǝ duryo tu a taa yaa giɗ shi ghai daŋ gyo daŋ ci vartǝ, yin ɗaŋ kǝ malǝmshi kǝ ngǝtn ɗaŋ Musa dlaaɗ hŋ.²³Swaaɗ kyaɗ, she gon ɗaŋ citǝ mǝndǝ a gǝǝm riŋ, ²⁴ci gha wulghǝni tu, nii kǝnnda maa fii tǝ kyan Yesu mǝn Nazareɗe? kǝ man a datsǝmi wopiyan? maa yisǝŋngǝi ki nǝ nui. Kinǝ kaɓkǝ ndzǝkni kǝ Cogn von'' ²⁵Yesu dlwaa yer mǝndes a wul tu ''mwali kelak, nyoli ɓastǝ!''²⁶ mǝndes taa mbi tǝ ngaa yatl she nyoli ɓastǝ cigha ngwaarghǝni tlyaa-tlyaa.²⁷Zarshes ɓuruk a ta kwasaarshi she tǝ cǝɗ dlǝŋ sǝ wasǝŋ tu ''gin nǝ nii? Nǝgiɗkǝni won nǝ muri tǝ varta? caa ɗyaa wul mǝnɗǝŋsǝ caa wumti'' ²⁸Vi adulgamas taa kaɓ ko teɗo a yatl Galilii²⁹Ɗaŋ tǝ nywaliɗi ɗi ɗa vin ladi yahudawos tǝǝ tlii dǝn gya Siman tǝ Andarawus tǝǝ gya Yakub tǝ Yohanna. ³⁰Kawa Siman a taa yi gha ɓuɗkǝn caa gon, she tǝ fuu Yesu. ³¹She a taa man, she ngaɓ taas woshi shisher ti, dlǝrni shegonngǝnes taa ɓaani, she a fiishi ngǝtn cighǝni mǝn.³²Ɗa suuti dzaŋ gi, ɗaŋ yir dzaŋ a mali, tǝ taa lǝǝr kaɓ gya ɗaŋ citǝ mǝndǝŋsǝ. ³³ Mǝn yatli ɓuruk tǝ taa jwaamshi ɗa kenɓiles. ³⁴A ta fuuɗ mǝn gonngǝni ɗaŋ citǝ gonngǝni mari-mari, nyolar mǝndǝŋ monnda, beɗ tǝ gi a taavgaa gya mǝndǝŋshes tǝ wul vi hŋ nǝ duryo tu taa yisǝŋti.³⁵A ta shishi tǝ ɓǝtlndi ɗaŋ lǝɓ dyaghas nǝ ji, a taa nyol tlii a lǝɓ won ngǝtn wos kǝnnda a kara Cogn.³⁶Siman tǝ gya gyo ɗaŋ tǝǝ taa yi cimshi tǝ taa nguɓtǝ ŋalghǝni.³⁷Tǝǝ taa tutii, she tǝ wul tə tu,''konu ci ɓaskǝ ŋalghǝni.''³⁸A wul shitu, ''mǝǝ nywalǝnni a lǝɓi gya gon , a yatli gya gi ɗaŋ tǝ ngirǝŋ mi wopi, nǝ dur yo tu mǝ fuushi vik Cogn von ɗaŋ.De yo ɗaŋ a caa mǝ nyolɗi³⁹ ɗuun nghǝnɗi. A taa ngelaŋ ko teɗo Galilii, yi fuushi vik Cogn a vin ladi wasǝŋ yi ndǝr nyolar mǝnɗǝŋsǝi.⁴⁰Ndomtsǝ won man ɓastǝ. a ta yi ɓastǝ karaghǝni, a nguɓni yatl , she wul tu, ''ǝŋ yan kya suu, ka sular mi kaɗ-kaɗ.⁴¹ Ɗaŋ gwanɗǝ wos mbi raa woshi, Yesu taa taas tintǝ ghai, cigha wulghǝni wos tu, ''mya suu naai kaɗ-kaɗ.⁴²Swaaɗ kyaɗ ndomci taa ɓani, ataa naai kaɗ-kaɗ.⁴³Yesu taa caa tǝ yir, kǝnnda gaa tǝ tlii.⁴⁴ A wul tǝ tu, ''ko njwatn a wul vi tǝ gon hŋ, beɗ tǝ gi tlǝ a giɗvgaama a pǝris, a ndǝr a vǝr ngǝnngǝ vǝrghǝni ɗaŋ Musa kon, tǝ giɗ tu katu byatl kǝni wai⁴⁵Beɗ tə gi, a taa nyol kǝnndi yi fuu konu, kǝnnda yi basaŋ ves monnda ɗaŋ Yesu taa ya man kǝǝm man nda yatl won ɗa sǝrghǝde ɗa hŋ. Nǝ durghǝ gi Yesu taa ya paŋ nǝ lǝɓigya gon kǝnnda yi tsǝtn ngai, zarsǝ tǝ yi man ɓastǝ a ko te lǝbi gyo.

Chapter 2

¹Ɗaŋ a ta sutǝɗi Kafarnahum a mɓudkǝni jwatn, tǝ ta wum tu ci dǝn. ²Zarsǝ monɗa tǝ ta jwaam shi ɗa ɗani lǝb ta yugǝi hal akemɓil, she Yesu ta wulshi vii.³She mǝni won wubsǝ tǝ ta man tǝ mǝn tǝ murwon ɗaŋ nǝ pwagǝn. ⁴Ɗaŋ tǝ ta yeltu ta ɗya ta tǝ tlǝ ɓastǝ hŋ nǝ lǝǝdkǝn Zarsǝ, sai tǝ tai ɗa gam vini nga lǝb a ta wuii taŋtaŋ a te gam Yesu,tǝ ta shilar mures ɗi nǝ pwaaghǝni. A lǝmbuɗ wos.⁵Ɗaŋ Yesu ta yel caaghən raa wasǝŋ,she a ta wul mures ɗaŋ nǝ pwagǝni tu, "kuni,ta dlaagǝ loŋsǝ kusǝŋsǝ ghǝtn wa mǝni." ⁶Gya gon a giɓkǝ mallamshi mǝn gidkǝn ngǝ yo ɗaŋ Musa dlyaad ɗaŋ tǝ ta yi tsǝngǝn ɗa ɗani, tǝ ŋaɓ ɓitalghǝn a rawasǝŋ tu ⁷"Murin caa wulni ni ghǝn ne? A kyamas ni cogn ! nǝ nu ghǝn wo dya dlaa loŋsǝ kusǝŋsǝn nghǝn ɗaŋ nǝ Cogn hŋe?"⁸Kyaɗ Yesu ta yisǝŋ ghǝn yo ɗaŋ caa ɓital a raa wasǝŋ a zhipti wos, she a ta wul shi tu "kya ɓital ki cik a raa waan nǝ ni? ⁹Gyo ŋǝǝŋ a fi suat tǝ fuu murghǝ puaghǝneso, tǝ wul tǝ tu taa dlaaghǝ loŋsǝ kusǝŋsǝ ghǝn wa mǝ nya?Koshishi a mɓi lǝmɓud wai a tlii ya?¹⁰Bet tǝ gii duryo tu a yisǝŋ tu ŋaa Zaar ci tǝ vartǝ a ɗǝŋn tǝ dlaa loŋsǝ kusǝŋsẹ ghǝn she a ata mures ɗaŋ nǝ pwaghǝni tu,¹¹ Mya wul ghǝ tu shi shi a mɓi lǝmɓud wa a tlii ɗaghǝ dǝn.¹² She mures ta shishi kyaat mɓi lǝmɓut woshi nyoli ɗa dǝǝni a ken konu nghǝshi ta kosarshi wasǝŋǝi she tǝ ta luu Coŋn tǝ ndǝǝr tǝ wul tu, "Maa yi yell nghǝn ɗaŋ gin hŋ."¹³A ta nyoli da tlii ɓilaar dǝll zha Galili zarsǝ kab tǝ ta laab tǝ she a ta giɗ shi ŋai. ¹⁴Ɗaŋ a ta ya laatsǝghǝn,she a ta yell Lawi kuni Alfawus atsǝnghǝn a ken ɓill mǝn kabkǝn zhakka she a ta wull tǝ tu "Laamɗi" She a ta shishi laab tǝ.¹⁵Ɗaŋ Yesu tayi a cigǝn ngǝtn a gib dǝn gya Lawi, mǝǝn kabkǝn zhakka tǝ mǝǝnfigǝn kusǝŋsǝ gǝtn monɗa tǝ ta yi a cigǝn cimshi tǝ mǝǝrǝ dǝn wos, Zarsǝ monɗa tǝ ta laab tǝ. ¹⁶Ɗaŋ mallamci ghǝtagarda Musa ɗaŋ ci nǝ Farisawa tǝ ta yell tu Yesu caa cighǝn tǝ mǝǝn fighǝn kusǝŋsǝ gǝtn tǝ mǝǝn kaabkǝn zhakka,she tǝ ta wull mǝǝrǝ dǝn wos tu, "Nighǝn a caa ,ca ci gǝtn tǝ mǝǝn kabkǝn zhakka tǝ mǝǝn fighǝn kusǝŋsǝ gǝtne?"Ɗaŋ Yesu wum cik she a wul shi tu, "Gya gyo ɗaŋ ci byatl-byatl a dlii caa su murŋǝ wuŋ hŋ; she mǝǝn gongǝni.Mǝ man nǝ zarsǝ gya gyo ɗaŋ ci taŋ-taŋ ken cogn hŋ she mǝn kusǝŋsǝ gǝtn."¹⁸Mǝǝri dǝǝn Yohanna tǝ mallamshi Farisawa tǝ tayi a ŋaɓkǝn vii,she mǝǝni won tǝ man tǝ man wul tu,"Ni caa mǝǝri dǝǝn Yohanna tǝ mǝǝri dǝǝn mallamshi farisawa ci ŋa ŋaɓkǝn vii, bet tǝ gii mǝǝri dǝn wa caa ŋab gwasǝŋ hŋa? "¹⁹ Yesu ta wul shi tu "Mǝǝn belak kabkǝn gǝd muuri caa ŋab vii ɗaŋ turi ci ɗa ɗanya?Hal yan tures ci ɗa ɗani,ta ŋab vii vuŋ²⁰Bet te gii dzaŋ a maaŋǝn di ɗaŋ ta mbi tureshi ɓashi, a killi gii ŋǝŋ ta ŋab vii. ²¹ Gon ɗaŋ yifi pito luu muuri wos tǝ nɗwatsǝ she pitos tǝ dlaatǝ kuskǝ taagǝni.Gon wo shi zhak dar nɗuu dǝǝn muuri a nɗotsǝ laad kǝǝn ŋǝǝn zha hŋ. ya fi cik zhak dlaar nɗos wokwaab laad kǝǝn ŋetn zheshi pashi, she tǝ naa bet zhak dlar nɗuus tǝ laad kǝǝn ŋǝn zhes. She aa shin zhak ndlaar nduu muuri a laad kǝǝn zha muuri²³Yesu ta nyol dzaŋ wolgi ɗaƙŋ a tayi ŋa latsǝŋǝn a kin she mǝǝri dǝǝn wos tǝ ta suur ŋǝshes tǝ vurŋat a taas cii ci. ²⁴She gya mallamci Farisawa tǝ ta wull tu "Ni caa ta kya fi ŋǝtn yo ɗaŋ nǝ waari dzaŋ Wolgi?"²⁵She a ta wull shi tu "Kaa yii kwaan ŋǝtn yo ɗaŋ Dauda tafi ɗaŋ kusuŋ taɗuti ŋan tǝ mǝǝni yoɗaŋ tǝta yi cimshi ŋaa? ²⁶ Kandiyo ɗaŋ a ta nɗa dǝǝn a killi gi ɗaŋ Abiyata tayi nǝ Priss kǝ varies a ci duŋ yo ɗaŋ nǝ ŋǝ Priss gyo ɗaŋ a nɗara gon tǝ ci hŋ she gya Priss ŋǝtn wasǝŋ hal a ta vǝr gya gyo ɗaŋ ci cimshi hŋaa?²⁷Yesu ta wull tu "Tǝ gaa dzaŋ Wolgi nǝ ŋaa zaar tǝ fi ŋaa nǝ dzaŋ Wolgi hŋ. ²⁸Durghǝ gii ŋaa zaar nǝ Daadǝn hal tǝ dzaŋ Wolgi bed.

Chapter 3

¹Saɗɗa Yesu tlii viin Ladi Yahudawa a tu murwon ɗaŋ taas wos nə pwaaghǝni.² She zarsǝ gyagon tǝ nda te yelghǝn mel mel ko wo fuɗ mureshii dzaŋ wolngi ɗaŋ tǝ tu tǝ vyaar tǝ ɗa.³Yesu wul mures ɗaŋ taas wos nǝ pwaaghǝnii tu, "Shishi aa dlǝǝrni a dlǝk zarsǝn." ⁴She a wul zarsǝ tu a ndara tǝ fini ngǝtn mbuni dzaŋ Wolghia ko andara tǝ fini ngǝtn nge ngǝtn; tǝ fuɗnia ko tǝ ɗuni?"Bet tǝ gii tǝ mwaali saɗ.⁵A ta yaal yelshi tǝ raa wos ta malari tǝ raaghǝ jii tu tǝ sǝǝ tǝ kǝǝm hŋ, a wul mures tu, "Taa taas waai." Mures ɗaŋ a taa taas woshii she taashes naai ndarara⁶.Farisawa tǝ nywaalii ɗi kyaaɗ tǝ tlii gha zarsǝ ghǝ Hiridus, tǝ nda naaɗkǝn lǝɓ ɗi ɗaŋ ta fi tǝ ɗu Yesui tǝ mǝshii.⁷She Yesu tǝ mǝǝri dǝn wos, tǝ tlii ɓill dǝllǝ zha, zarsǝ monda tǝ laaɓ tǝ ɗi yaatl Galili tǝ Yahudiya. ⁸Ɗa yaatl Urshalimai a tlii tǝ ken tǝ Urdun tǝ gya Taya tǝ Sidon, ɗan tǝ wum gya ngǝtn yo ɗŋ a taya fi she tǝ jwaam shi ɗi mel ɓastǝ.⁹A fuu mǝǝri dǝn wos tǝ lǝǝr tǝ zhirgi zha mǝn ɗi durghǝ tu zarsǝ taa gǝǝɗii, kaɗ tǝ butuk tii hŋ.¹⁰ A fuɗ zarsǝ monda, nǝ gii ko nuu ɗaŋ a ta byaalt tǝ hŋ taya fi mberi mberi tǝ tǝǝn tǝ tǝ fuɗi.¹¹Ko a kili gyo ɗaŋ mǝndǝŋsǝ caa yel tǝ caa dlaar vi tlyaa tlyaa tu, ''Kinǝ ŋaaghǝ Cogn."¹²A caashi yir tu bak fuun zarsǝ hŋ.¹³A tai dull wuur, she a cim gya gyo ɗaŋ caa suu tǝ tlǝn tu tǝ, she tǝ ta tlǝ tu tǝ. ¹⁴A ta bwaa zarsǝ dluɓ tliiti mbǝtlǝm (gyagyo ɗaŋ caa cimshi tu mǝǝri dǝn wos).Ɗaŋ ta tsǝtn cimshi, tǝ shinshi tǝ ndǝr tǝ ŋalar vii wos;¹⁵ a vǝr shi vartǝ nghǝ nyolarghǝn mǝnndǝŋsǝ.¹⁶She ata bwaa zarsǝ dzuɓ tliiti mbǝtlǝm: Siman, gyo ɗaŋ a vǝr tǝ sǝm tu Bitrus;¹⁷Yakubu kuni Zabadi tǝ Yahaya yeskǝ Yakubu, gyagyo ɗaŋ a ca shi sǝm tu Buwanaris, des tu mǝǝri falaŋ:¹⁸ tǝ Andarawus, Filibus,Bartamawus,Matta, Toma, Yakubu kuni Alfa, Taddawus, Saminu mǝn Kanariye¹⁹,tǝ Yahuda Iskaryoti,(gyo ɗaŋ wo vǝr tii.²⁰A kili yo ɗaŋ a ndai dǝn, she zarsǝ tǝ jwaam shi tǝ maanda tǝ yughǝi,nǝ duryo tu a ɗagshi cighǝn ngǝtn ngǝ cighǝn. ²¹Tǝ wumngǝn mǝn ɗaashi tǝ tlii tǝ tlǝn ngaɓ tii; tǝ wul tu," wui cigha ɓitalghǝn wos hŋ." ²²'Mǝn dlyaaɗkǝn ɗaŋ tǝ dlamɗi hal Urshelima tǝ wul tu, "Wui! Ba'elzabul ghǝn a nda tǝ gha dli,a vǝrtǝ vartǝ ghǝn ca nyolar mǝnndǝŋsǝ²³Yesu cimshi ɗi ɓastǝ a wulshi vi daŋ gya gini. "Wur ghǝnnda shetan wo nyolar shetane? ²⁴Ǝŋ guŋndǝ ya ɓǝǝlii dǝni mbǝtlǝm wo dlǝǝr hŋ.²⁵Ǝŋ dǝn ya ɓǝǝlii mbǝtlǝm, ca fi maandǝ tǝ gamas dǝni gii wo dlǝǝr hŋ.²⁶Ǝŋ Shetan ya shishi fi maandǝ tǝ gamashi, ɗaŋ hal guŋndu wos ɓǝǝlii, ɗaŋ hal wo ɗya kǝǝm dlǝǝr hŋ, to guŋndu wos maan ɓanngǝn ngǝnndi. ²⁷Beɗ tǝ gi gon wo ɗyaa nda dǝn murghǝ tlyaaghǝn tu ca cini mǝǝr hŋ, she ya naɗ murghǝ tlyaaghǝneshii annda wo ɗya nyomtǝ ngǝtn mǝn ɗa dǝnes.²⁸Jom jomi mya fuu ki, ɓuruk wo dlaa loŋ sǝ ŋaa zaar mǝnii, ko yaan ɗan tu kaa malar ni sǝm ngǝ Cogn ɗaŋ ka mbuɗii, ²⁹beɗ tǝ gii, ɓuruk gyo ɗaŋ ya girtǝ ya malar sǝm ngǝ zhipti var loŋsǝ wos ta dlaa hŋ hal nǝghǝ ndok ndoki."³⁰Yesu wul cig durghǝ yo tu tǝ ta wul tu "Citǝ mǝnndǝŋsǝ."³¹A kili yo ɗaŋ naashi tǝ gya yeshi tǝ tlǝn dlǝǝr ɓidlǝm, tǝ shin tǝ cim tǝ tǝ man. ³²Gutuli zarsǝ taa ta tsǝtn tǝ ngirǝŋ tii, she tǝ wul tǝ tu gya naashi tǝ gya yeshi ci ɓidlǝm, tǝ cig ci ɓaskǝ ɓuɓkǝni."³³A sushiɗa tu, "Nǝ gya nuu ghǝn cinǝ gya naagǝn tǝ gya yesato?" ³⁴A su yir yaal a dlei waasǝŋ ɗaŋ taa tsǝtn tǝ ngirǝŋ tii a wul tu,"Yelǝn naagǝn, tǝ gya yeasatn yaŋshi ghǝn cighǝni! ³⁵Kaɓ gyo ɗaŋ ya fi ngǝtn yo ɗaŋ ya fi ngǝtn yo ɗaŋ Cogn ca suu , yaan cinǝ yesatn, tǝ waatsatn, tǝ naagǝtn.

Chapter 4

¹She a ta aa ɓiil ghǝrǝŋ zha kǝnda yi sǝtshi vi. zarsə monnda tə ta ngyirəŋti, ata ndai giɓ zhirgi ɗaŋ yi ɗa ghǝrǝŋ zhes tsǝtni. Zarshes təta jwaamshi wa shi ɓuruk a danndi ɗa ɓiil zhes. ²She a kuuɓshi a ngərshi gya gon monnda ca fushi ngərshi gya gon a giɓ kuuɓarghənnes tu³Səən kǝǝn! mur won ata tlǝǝ nǝ dlaaghǝn tsǝr ngǝtn a kitn wos. ⁴Ci gha dlaaghǝn ngǝrshes, gya gon tǝ shii a datǝpm, yetli tǝ ɗaashi wa shi.⁵ Gya gon tǝ shii gwasǝŋ a paaɓar gyo ɗaŋ yatl ghai monnda hŋ. A nga laa hŋ she tǝ mbwai nǝ duryo tu yatl kǝǝm lǝɓǝs hŋ.⁶Ɗaŋ dzaŋ vashi, she tǝ ndzurǝmi nǝ duryo tu tlǝtǝri wasǝŋ a nda giɓi hŋ, she tǝ kuŋǝi. ⁷Gya gon gwasǝŋ tə shii a dlek yiɓka daŋ tǝ luuɗi , yiɓkais a kaaɓ shi washi, tǝ daɓ tǝ ta hŋ.⁸Gya gon gwasǝŋ tǝ shii a yatl kǝ mbuni, tǝ fi paatsǝi ndarara tǝ ndǝr tǝ tsǝri, tǝ luuɗi gya gon tǝtsǝri tashi maayi gya gon tashi illim, gya gon wasǝŋ kuri. ⁹She a wulshi tu, gyo ɗaŋ citǝ kǝǝm wumngǝn tǝ wumi¹⁰Yesu tayi ngǝtnwos a dǝǝli gi, gya gon ɗaŋ tǝ ta yi mel tǝ yan tǝ gya mǝri dǝn woshi dzuɓ tliti mbǝtlŋǝi tǝ ta ceɗ tǝ nǝ de ngǝrshi gya ges.¹¹ A ta wul shi tu, kyaani ta vǝrki dǝǝl nǝ ghǝ yisǝŋngǝn ngǝrshi gya gon ɗan nǝbwaaɗkǝ a guŋnɗǝ Cogn von, beɗ tǝ gi gya gi gya gon ɗaŋ cighai a dlei waan hŋ,a na tu tǝ fuushi ngǝrshi gya gi.¹² Ta yeltǝ yir wasǝŋ bǝɗ tǝ gi taa yisǝŋ ngǝtn yo ɗaŋ ci hŋ, ta wuum tǝ kǝǝm wasǝŋ, beɗ tǝ gi taa sǝǝ kǝǝm ɗa hŋ, nǝ durghǝ tu tǝ nyaŋngas tǝ man tu dlaashi loŋsǝ məni¹³A wul shi tu ''ǝnda kǝ yisǝŋ ngǝrshi gya gin hŋaa? dzaŋ gyo ǝnda ka yisǝŋ gya gi daŋ tǝ naayo?¹⁴ murghǝ dlaaghǝn ngǝti nə vik Cogn kǝn caa dlaa.¹⁵ Gya gi ɗaŋ tǝ shii gwasǝŋ a datǝpi yan ǝŋ ca giɗ tu tǝ wum vik Cogn a raa wasǝŋ, tǝ wumghǝnni a ngalaa hŋ Shetan man mbi vik Cogŋei daŋ tǝ gǝm a raa wo shes.¹⁶Cik ǝnda gya gi ɗaŋ tǝ shii a lǝɓ paabari yaŋshi ǝnda caa na wum vik Cognta kaɓtǝ polghǝnni.¹⁷ Yaŋshi ghǝ ci tǝ tlǝtǝri hŋ, ci tǝ tlaaghǝn hŋ, ǝŋ ya fiirshi forǝm ko buŋngǝni ya manshi mǝn nǝ durghǝ vik Cogn, wo ngalaa hŋ ta gǝm tǝpm Cogŋǝi¹⁸Gya go gwasǝŋ cini gya gyo ɗaŋ tǝ shii a dlek yibka, yaŋshi ghuŋ cigya gyo ɗaŋ tǝ wum vik Cogn, ¹⁹Beɗ tǝ gi suughǝn ngǝtn ghǝ ɗǝgn tǝ ngǝtn ghə taas tǝ gya gaghǝn raa a ngǝtn ɗǝgn tǝ ndǝr tǝ maalar vik Cogŋǝi, hal man naa tǝ dei ɗa hŋ.²⁰ Gya gyo ɗaŋ tǝ gǝmshi yatl a ndaarai, yaŋshi ghuŋ caa giɗ tu caa wum vikCogŋǝi, tǝ kaɓi tǝ ndǝr tǝ fi laa tǝ yan: gya gon tsǝri tashi mayi, gya ton tashi lim, gya gon wasǝŋ kuri''²¹A wulshi tu, ''caa nga pitila tǝ dlǝpmti giɓ buŋli ko tǝ caa ti gǝs galaŋaa? kya ngaɓi ka gaa tǝ a lǝɓyo ɗaŋ wo yaal lǝɓi.²² Ngǝtn won ɗa ko jwaan daŋ nǝ waɗkǝn ɗaŋ ta yisǝŋ hŋ, beɗ tǝ gi ngǝtn yo daŋ tǝ fitǝ a lǝɓ mǝǝri ta bǝǝrti a da ɗǝǝl. ²³Murghǝ kǝǝm wumghǝn, tǝ wumi!''²⁴A wulshi tu, ''ɗaghǝn ɗa nǝ ngǝtnyo daŋ kǝ wummi, Koɗ yo daŋ kǝ ɓǝǝɗ ghai, yan ghuŋ ta ɓǝǝɗkǝ mǝn ghai, hal tǝ ndǝr tǝ daɗak kǝ mǝn ghai.²⁵ Nǝ durghǝ gi muryo ɗaŋ yir ghuŋ ta vǝr tǝ gĥai ɗa, muryo daŋ yir hŋ ta kaɓ goshi ɓastǝ tǝ vǝr muri gi ghai daŋ yiri.''²⁶She awulshi tu, ''guŋdǝ Cogn von yin daŋ tu murghǝ dlaaghǝn tsǝr ngǝtn yatl. ²⁷Tǝ mbuɗkǝn jwaatn hal tsǝr ngǝrshes mbwai, ndǝr luui a yisǝŋ ko tǝ fi wuri tǝ yani hŋ. ²⁸Yatl tǝ gamas caa vǝr ngǝtn ghǝ zhiil: mbwaghǝnesɗi yan ci keni. ²⁹she kyan, kili yo ɗaŋ ngǝrshi nyaŋǝi, a mbi roɓzhi a tlaa ghai nǝ duryo tu ghistǝ a fi.³⁰A ndǝr wul tu, ''tǝ ghuŋ ma ɓuumtsǝ guŋdǝ Cogn von nghaye? nǝ dur tu ma wulni tu cini wuri? ³¹ cini daŋ tu nǝ tsǝr zarra, gyo daŋ, ǝŋ ya dlaatǝ nǝ dur tu yan ghuŋ a moɓvtsǝrvngǝtn ɗaɗkǝn a dǝgn. ³²Beɗ tǝ gi, cik kǝnda yaa dlaatǝ wo luui hal wo moɓ ɓuruk gya gwas ɗaŋ ci ndǝǝr wo fi dǝllǝŋsǝ dlernyi, hal yatli ta yi viin ɗa dlernyes³³Tǝ wulghǝn nghǝn monnda, ǝnda a wulshi vii gya gon giri yisǝŋngǝn wasǝŋ,³⁴tǝ ngǝrshi gya gi ǝnda ca wulshi vi, beɗ tǝ gi tǝ ɗyaarɗa, ca kwaan fuu mǝri dǝnwos ɗebaɗ.³⁵Ɗa dzaŋes ɗaŋ suutu fi a ta wulshi tu, ''mǝ summii tǝ dlari gi'' ³⁶she tǝ ga zarsǝeshi, tǝ tlǝŋ ndai giɓ zhirges tǝ zhirgi gya gon ghai ɗa. ³⁷She dǝllǝk dagurukɗi won ata shishiɗi tlya-tlya tǝ yitar, she tlǝrǝŋ zhes ta ya zhighǝɗ zhirges hal zha yugnti.³⁸Yesu ta yiɗa giɓ zhirges te kaar cigha tsǝtnngǝn a daan cigha kuci, she tǝ shiisher tǝ, tǝ wul tu ''malǝm ma mǝshi kya yel hŋaa?'' ³⁹Ɗaŋ a shiishi, a baŋ yitares a ndǝr wul tlǝrǝŋ zhes tu ''mbuɗni! tsǝtn saɗ!'' she yitares ta mbuɗni she lǝɓes ta tsǝti saɗ.⁴⁰A wulshi tu, ''ni ghuŋ a ca vǝrtǝ ɗuuke? hal daŋni caaghǝn raa wan yi teɗo?⁴¹ she vǝrtǝ ta ngaɓshi washi nǝ ghǝ na vik lyai hŋ cii wul dlǝŋsǝ wasǝŋ tu, ''gin nǝ nu ɓaɗ daŋ gya yitar tǝ gya tlǝrəŋ zha caa sǝǝtǝ kǝǝmo?''

Chapter 5

¹Ɗaŋ tǝ dlari dǝllǝ zhai gyo ɗaŋ yi yaatl kǝ Gerasinawa. ²Kili yo ɗaŋ Yesu ta shii ɗi ɗa giɓ zhirgi zhes she murwon ngǝni gyo ɗaŋ ci tǝ mǝnndǝŋsǝ a dli wos a nyolɗi a viigiir nǝ dur yo tu tǝ tsal tǝ.³Mures ca tsǝtn nga viigiir, ca naɗ tǝ tǝ maraŋgusa,beɗ tǝ gii ca dzaak maraŋgusas shii.⁴ Taa naɗ tǝ tǝ maraŋgusa giiri beɗ tǝ gii ca dzaag maraŋgusashii.Hal nǝ dur yo tu gon ca man kǝǝm naɗ tǝ ɗa hŋ.⁶Ɗa vii giires tǝ gya wuures mures ca tsǝtn ɗa ɗani yi dlaar vi dzaŋ tǝ kaviɗ anda yi ngyaar dli wos tǝ paal pus.⁵Ɗaŋ a yel Yesu ɗi ɗongai akili gies, she a tsal tǝ tlǝn zuɓni a ken wos.⁷A ngwaar tlyaa tlyaa a wul tu, "Nii ghǝn a mbiim tǝ kyaane, Yesu kuni Cogn Murghǝ luughǝn? Mya karaghǝ firǝm forǝm hŋ." ⁸She Yesu wul mǝndǝes tu, "nyoli ɓastǝ!"⁹She a cet tǝ tu, "Sǝm waa tu nuu?" A wul tu, "Sǝmatn tu mii monnda."¹⁰ A kara tu ɓak nyolar mii gha yaatli gin vuŋ.¹¹Mel tǝ wuures murghǝ lyaaghǝn gutuli kaŋshi dǝn won ɗa ɗani,¹² she tǝ kara tǝ tǝ wul tu, "Gaa mi mǝ shii a dli ghǝ kaŋshi dǝnii."¹³She a kaɓshi ghai a cighes. Mǝnndǝŋses tǝ ta nywaalii a dli mures tǝ tlin shii gha kaŋshi dǝnes ɗaŋ lǝɗkǝnes tayi zaŋngu.Kaŋshi dǝnes zaŋngu mbǝtlǝmi tǝ ta vum ɗi a gǝŋcigǝŋ tǝ shii zha.'¹⁴Mǝn lyaaghǝn kaŋshi dǝnes tǝ ta kir tǝ tlii dǝn tǝ ta fuu zarsǝ ngǝtn ɗaŋ a tu shi. ¹⁵Zarsǝ tǝ ta man tu Yesu citǝ mures ɗaŋ yir mǝnndǝŋsǝi cigha tsǝtnngǝni a giɓkǝ ɓitalghǝn wos aa caa lǝŋsǝ, vǝrt ta ngaɓshi waashii.¹⁶Gyagyo ɗaŋ tǝ ta man tǝ yel ngǝtn yo ɗaŋ a tu murghǝ mǝnndǝŋsǝi tǝ sushi tǝ tlǝn fuushi ngǝtn yo ɗaŋ a tu kaŋshi dǝnes.¹⁷Zarsǝes tǝ ta kara tǝ tu tǝ nyol tǝ gaa yaatleshii.¹⁸Mures ɗaŋ ata yi tǝ mǝnndǝŋsǝ a dli woshes, a kili gii ɗaŋ a yel Yesu wo ndai giɓ zhirgi zhes wo tlii, ata kara tǝ tu wo laaɓ tǝ. ¹⁹Beɗ tǝ gii Yesu ta kaɓ tǝ mǝn hŋ. A wul tǝ tu, "Sughǝ dǝn a zarsǝ waa aa fuushi gyaal yo ɗaŋ Daadǝn fighǝ mǝn." ²⁰Mures ta ndai giɓ Dikafolis ca fuushi dǝllǝŋsǝ ngetn yo ɗaŋ Yesu fitǝ mǝn, ngǝrshi ta naa shi mǝn nǝ ngǝtngǝ kwasarghǝn.²¹A kili gii Yesu ta sutǝ tlii a te dlari rupes,ɗaŋ ciɗa giɓ zhirgies zarsǝ tǝ man ngirǝŋ tii ɗa ɓill zhes. ²²She gon a giɓkǝ mǝn varaŋsǝ viin laades ɗaŋ sǝm wos tu Yayirus, ata man a ken wos man zuɓni.²³A ta kara tǝ wul tu, "A byaatl nyietn hŋ, a naa mel tǝ mǝshii. Mǝ tlǝ ɗaam dǝn mya karaghǝ a gaa tǝ taas gaam nǝ durghǝ yo tu tǝ fuɗii."²⁴ Tǝ ta tlii cim tǝ nǝ dur yo tu zarsǝ monnda tǝ ta laɓ shi hal cii matsǝ tǝ.²⁵She geɗ won ngǝni ɗaŋ aa fi voni dzuɓ tliiti mbǝtlǝm cigha dlaaghǝn voraŋ. ²⁶Aa buŋ nǝghǝ naa vik lyai vuŋ, aa ɗu wurɓa monda nǝghǝ tlǝghǝn a lǝɓ wugn,beɗ tǝ gii gonngǝnes ca cini ken. ²⁷Ɗaŋ a wum durghǝ Yesu. A kokɗi te ɗaa tǝ kaar ɗaŋ cigha dlǝk zarsǝ, a tǝǝn luu wos²⁸A wul tu, "Hal ǝŋ mya tǝǝn luu wos ma byaatlii."²⁹Ɗaŋ a tǝǝn tǝ tsǝn she shiighǝn voraŋes ta ɓanii, vuughǝn wos ta ɓanii ata byaatlii wum dli wos tlyaa tlyaa.³⁰A ngaa laa hŋ Yesu wum vartǝ nyol ɓastǝ a wul tu, "Nuu ghǝn a tǝǝn luo to?" ³¹Mǝǝridǝn wos tǝ ta wul tu, "A zarsǝn ɗaŋ taa man ngirǝŋngǝ tsǝnin anda ka wul tu nuu ghǝn a tǝǝn ngaa?" ³²Beɗ tǝ gii Yesu ta yaal kaar wos nǝ durghǝ yo tu tǝ yisǝŋ nuu ghǝn a tǝǝn tǝ.³³Gǝɗes ta man tǝ vǝrtǝ tǝ waaghǝn dla-dlar nǝ durghe yo tu aa yisǝŋ ngǝtn yo ɗaŋ ci ɗa man zuɓni a ken ngǝ Yesu fuu tǝ nǝghǝ naa jom jomni. ³⁴A wul gǝɗes tu, "Nyietn, caaghǝn raa yo ɗaŋ kǝ yir ghǝnda a fuɗkǝ. Tlǝ byaatl byaatl gonngǝn waai aa ɓanii."Kili yo ɗaŋ cigha wulghǝn vi tǝ gǝɗes she mǝnwon ngǝn cin tǝ dlamɗi dǝn gya mǝnvar ghǝ viin laadi tǝ wul tu, "Vuu raa Malǝm mǝn hŋ, nyi waa aa mǝshii."³⁶Beɗ tǝ gii kili yo ɗaŋ Yesu wum ɗaŋ tǝ kon a wul menvar ghǝ viin laades tu, "Caa raa waa ɓasǝm vǝrtǝ tǝ ngaɓkǝ hŋ." ³⁷A dlǝlar zarsǝi ɓuruk nǝ durghǝ yo tu Bitrus tǝ Yakubu tǝ Yohanna yeskǝ Yakubu kǝnda tǝ ta laaɓ tǝ. ³⁸Ɗaŋ tǝ tuli ɗa dǝn gya menvar ghǝ viin laades a yel zarsǝ cigha raaghǝ jii, cigha waaghǝn miitsǝ.³⁹Kili yo ɗaŋ a ndai ɗa dǝnes a wul zarsǝ tu, " Kya ngwaar nǝnii? Nyies aa mǝs hŋ a ndani kuci."⁴⁰ Tǝ gyomtlǝ tǝ nyaŋ nyaŋ. Beɗ tǝ gii a nyolar shi waasǝŋǝi ɗeɓaɗ ɓidlǝŋ. A cim daa nyies tǝ naa nyies tǝ zarsǝ gyagon ngai tǝ ndai a lǝɓ yo ɗŋ tǝ gaa nyies kai.⁴¹A ngaɓ taas nyieshii a wul tǝ tu, "Talitha koum," yan yi tu, "Ɲaa nyiin shishi, mǝ wul ghǝ tu, shishi." ⁴²Swaaɗ kyaaɗ nyies shishi nguɓ riighǝn (durghǝ tu voni wos aa ta fii dluɓ tliiti mbǝtlǝm). A ngaa laa hŋ ngǝrshi ta kwasar zarsǝ nǝghǝ naa vik lyai hŋ. ⁴³A caa shi yir mbun mbun tu gon tǝ yisǝŋ hŋ. A wul shi tu tǝ vǝr tǝ ngetn ngǝ cighen tǝ ci.

Chapter 6

¹A ga yatli gi a tli ɗatǝ yatl mǝǝri dǝn wos tǝ ta labtǝ. ²A kili gi ɗaŋ dzaŋ wolgi ta tuliɗi a ta nɗai viin ladi Yahudawa, nǝ durghǝ tu tǝ gid zaarsǝ ghai .Zarsǝ monɗa ɗaŋ tǝ wum ɗaŋ ca gid zaarsǝ ghai she akosarshis .Ci nɗǝr tǝ wul tu , "A tu kuub nghǝn gin ɗo?" " A tu yisǝnghǝn gin di te ɗo?" " Nǝ yisǝnghǝn yo ǝnghǝn cogn vertǝ cigyoz?" Nǝ nghǝn ghǝ kosar ghǝn yo nghǝn ca fi cigyo?"³ Gini nǝ kuni Maryamui mǝrghǝ datkin viin ɗan cini yeskǝ Yakubu tǝ waachi Yosi tǝ Saminu hŋaan? A wusuŋ shi mǝna raa hŋ nǝ durghǝ Yesu.⁴She Yesu wul shi tu,"Mǝrghǝ shinghǝn ca yi tu luughǝn ɗatǝ dǝn tǝ yatl wos tǝ zaarsǝ wos hŋ.⁵ A ta ya ɗya fi nghǝn kosarghǝn won ɗa hŋ.She tǝ ta ga taas a zaarsǝ njwaatn tǝ fud shi wa shi.⁶ A na ni nghǝn kosarghǝn ɗan ca raa ɓastǝ hŋ. She a tli a mǝǝri yatl ǝn ɗa yi kuɓarshi.⁷She a ciim mǝǝri dǝn woshi dzub tliti mbǝlǝn ǝi a shinshi mbǝlǝŋ-mbǝlǝŋ a vershi varte a gaam kusǝŋsǝ mǝndǝŋsǝ, ⁸ a ndǝr fushi tu ɓak nǝ nghǝrwon nǝghe righǝn wan hŋ she shirǝŋ. Gon tǝ ɓi duuŋ hŋ tǝ taraŋ tǝ wurɓa a dliwos.⁹ Bed tǝ gi caa kwate a caa luu mbǝtlǝŋ hŋ.¹⁰A wul shi tu, "Dǝn yo ɗaŋ kya nɗa ai tsǝɗǝn ɗa ɗan hal dzaŋ yo ɗaŋ ka dǝnes.¹¹ Ɓuruk yatl daŋ kya tlǝ in ya kabki hŋ posǝn gudgud yasǝn wani tǝ gid tu ka ga yatleshi."ƙ¹²She tǝ ta tlii ci yi ŋalar vik cogn zaarsǝ mǝn ci wul tu gaan kusǝŋsǝ nghǝn wani. ¹³Tǝ nyolar gya mǝndǝŋsǝ monda ci nɗǝr ciyi ɓorshi miir mǝn tǝ fudshi wasǝŋsei.¹⁴Gung a wum vii gini nǝ duryo tu Yesu cini muryo ɗaŋ ta yisǝŋ ti ɓuruk ɗa lǝǝɓes. Gya gon ca wul tu nǝ ."Yohanna mǝrghǝ fighǝn babtismai ǝn ghǝn a shi shi a mǝn mǝsskǝn ca fi nghǝngh kwasarghǝn gi a bamvi wos.¹⁵ "Gya gon ca wul tu ,"Nǝ Iliya " Saɗɗa gya gon ca wul tu nǝ namboŋ gon ɗaŋ nǝ mǝrghǝ shinghǝn cogn ɗaŋ a ta yi."¹⁶A kili gyo ɗaŋ gung Hiridus wum gi a wul tu, Yohanna gyo ɗaŋ ma dzak tǝ gaam mǝni a ǝŋ shishi."¹⁷ Nǝ durghǝ yo ɗaŋ Hiridus a ta nghab Yohanna yetl jarum nǝ durghǝ Hirodiya gǝǝɗi kundashi Filibus.¹⁸Durghǝ yo tu Yohanna a fu Hiridus tu. " A nɗaraŋ gon tǝ kab gǝǝdi yeshi hŋ." ¹⁹She Hirodiya a ta naɗɗi ɗa rai tu wo ɗuu Yohannai, bed tǝ gi a ta fi tǝ nghǝn won hŋ, ²⁰ yi tu Hiridus ca wum Yohanna .Yan ci a yisǝnghǝn tu Yohanna nǝ zaar mɓuni tǝ ɗzikǝn nǝ durghǝ gi Hiridus a su nghǝn won tǝ tu Yohanna hŋ, raa wos caa yi marai ǝŋ ya wum Yohanna ɗaŋ ca fushi vik cogn.Bed tǝ gi caa yi sǝǝ kǝǝm tǝ polghǝni tǝ wum tǝ.²¹Bed tǝ gi Hirodiya a tu dǝǝl woni ɗaŋ wo fi nghǝr won ɗaŋ ca su tǝ fi.A kili yo ɗaŋ ca ɓital nǝ dzaŋ ɓwaghǝn wos ǝn Hiridus a ga belak wos kai nǝ durghǝ yo tu mǝn varaŋsǝ yo ɗaŋ ca fi laa a balgham wos mǝn tǝ mǝn varaŋsǝ gya gon ɗaŋ ci gib Galili. ²²Nyi ghǝ Hirodiya a washi dlar mǝn, dlares pol gung Hiridus kai tǝ sǝmbǝrs wos .She gung wul nyes tu, "Ced ɓuruk ɗaŋ kya su ma fighǝ mǝn."²³Yi tu ma ŋaas puus tu nghǝrwon ɗaŋ kya cet mavǝrghǝ , ǝn yan tu kya sun kumɓe ghǝ guuŋdatn."²⁴She nyes ta nyoli sǝǝn ced naashi tu, "Ni ǝŋ ma kon mya su tǝ vǝrme?" A wul tu gaam ghǝ Yohanna mǝrghǝ baptismai." ²⁵She a sutuɗi mwatlak ɗa gib viin byalakes a wul tu , "Mya su a vǝrǝm gaam Yohanna mǝrghǝ baptismai a dul pipii."²⁶Raaghǝ gung nyes a marai nyaŋ- nyaŋ,durghǝ tu a ɓyitǝ a raa wos a ken ghǝ mǝn varaŋsei,wo kǝǝm nyangas hŋ. ²⁷ She gung shin mǝrghǝ gaaghǝn yiri nɗǝr wul tu tǝ sǝǝn nger gaam Yohanna ɗi jarum . ²⁸ She a ta sǝǝn lǝr tǝ gammes mǝni ɗi a pipii she vǝr nyes, nyes ta vǝr nashi. ²⁹Mǝǝri dǝnwos ɗaŋ tǝ ta wum vii gi tǝ ta man ɓi gimmɓǝli tǝ dlǝmti tǝ nɗǝr tǝ gii.³⁰Mǝǝri dǝn wosshes tǝ man a Yesu ǝn tǝ fu tǝ ɓuruk nghǝryo ɗaŋ tǝ fi tǝ nɗǝr kuuɓar.³¹ She a fushi tu tǝ tlǝ a lǝǝb won ɗaŋ caa girǝnti tǝ ai jwanni, "Nǝ durghǝ tu zaarsǝ ca latsǝghǝn,tǝ tu dǝǝl ngha la hŋ nǝ durghǝ tu tǝ ci nghǝn cighǝn.³² Tǝ ta nɗai ɗa gibkǝ jirgi zhes yaŋshi nghǝn wasǝŋ tǝ ta tlǝi a lǝǝɓ won.³³zZaarsǝ monda tǝta yelshi ɗaŋ cigha tlǝǝghǝn tǝ ta yisǝǝŋ shi wasǝǝŋ, ɗaŋ tǝ ta nyoldi ɓuruk a gibkǝ yatl wasǝŋ tǝ kitar a lǝǝbwon daŋ ta dlǝr ai in tǝ ta tuldi.³⁴ A kili gi ɗaŋ yesu tuliɗi a ɓil zha ,ɗaŋ a yel zaarsǝ she a yel gwadǝ wasǝŋ nǝ durghe tu zaarsǝn cini ɗaŋ tǝǝmsa gyo ɗaŋ ci tǝ mǝrghǝ lyaghǝni hŋ. Shea ciken tǝ gidkǝn wasǝŋ nghǝn monda.³⁵Ɗanŋ suutu fi she mǝǝri dǝn wos tǝ man ɓastǝ tǝ wul tu, "lǝbǝn nǝ lǝǝb won ɗaŋ yi ni byakǝni nǝ durghǝ tu lǝǝb a latsǝi.³⁶ Gǝǝm zaarsǝni nǝ tu tli a yatl a ɗaŋ yi mel ɓashi durghǝ tu tǝ ɗiib nghǝrwon ɗaŋ ta ci.³⁷Bed tǝ gi a sushiɗa tu ,vǝrǝnshi nghenghǝ cighǝni tǝci ɓa. She tǝ ta wul tǝtu ,Ma dya ma sǝn diib dugn di nǝ kǝ kuri nanɗam tǝ man cia? ³⁸She a wul shi tu, "guruŋshi dunges kǝyirshi ci wuri? Tla yelǝn. "Ɗaŋ tǝ ta yeli,tǝ wultǝ tu yi gurungshi wubsǝ tǝ gyas gurunshi mbǝtlǝm.³⁹She a wul zaarsǝ ɓuruk tu tǝ tsidni a yar dyaki. ⁴⁰Tǝ tsǝn dǝni -dǝni gya gon tashi nandam.⁴¹She a ɓi gurunshi duuunes shi nandam tǝ gyaas mbǝlem a yal gaami agǝǝm mɓuni wos kai a tsal gurunsǝ duun ŋasshi a vǝr mǝǝri dǝn wos nǝ durghǝ tu tǝ mɓǝl zaarsǝ mǝn ɓuruk ɗaŋ tǝ jwaam shi washi.⁴²Ɓuruk wasǝŋ tǝ ta ci kǝmshi. ⁴³Tǝ ta jwaam damvi duun ŋes tǝ gyaas shes bungli dzub tliti mbǝtlǝm . ⁴⁴Zaarsǝ yo ɗaŋ tǝ ci duun tǝ gyaas shes zangu nandam.⁴⁵Kyad a ta wul mǝǝri dǝn wos tǝ ndai ɗa zhǝrgi zhes tǝ na latsǝ Betsaida ǝn ta tǝ labshi, yanes a dlǝǝri tu tǝ dlaa zaarsǝ monda ǝn ta tǝ tlǝ.⁴⁶ Ɗaŋ a ghalai she a sǝn tai wuur nǝ durgh tu tǝ kara cogn.⁴⁷ Ɗaŋ sutu fi, zhǝrges ciɗa dle- dle lari, yani ci gosɗi a danɗi nghǝn wos.⁴⁸Yani ɗaŋ a yelshi yatara a vushi wasǝŋǝi cighǝ mɓuŋni a righǝn.Ɗaŋ yi dwam wubsǝ kǝ taɓintlǝ a ta tli ɓashi cigha righǝn a dul ghǝ zha , ca ŋaal tǝ ɗashi ken.⁴⁹ Kili gi ɗaŋ tǝ yeltǝ caa righǝn a dul ghǝ zha ca ga yirtu nǝ liiri. She tǝ ta ɗu kaghǝni . ⁵⁰Kab wasǝŋǝi vǝrtǝ dushi wasǝŋǝi .Motlak a wul vii tǝ yaŋ shi a wul tu, "Vǝrtǝ tǝ ɗuki hŋ tlyaan mod! nǝ myan !vǝrtǝ tǝ ɗuki hŋ!"⁵¹A ta ndai ɗa giɓ zhǝrg zhes ɓashj ,yetares ɗaŋ a ta vushi raai adliiri . She ngǝrshes ta kwasarshi wasǝƙŋǝi monda⁵².Yanshes ca ta yisǝŋ nghǝrwon nghai hŋ a dulgaam duun ŋǝi a cikkǝn gaam wasǝŋ ta tlai monda .⁵³A kili gi tǝ ta dlari yatl kǝ Janairita tǝ ta nad zhǝrgeshi tǝ marangusa.⁵⁴ Ca na nyolɗi ɗa gib zhǝrges zaarsǝ tǝ ta yisǝƙŋǝi tu nǝ Yesu. ⁵⁵Zaarsǝ tǝ ta dla kitar tǝ sǝǝn lǝǝr zaarsǝ wasǝŋ ɗi a lǝb won ɗaŋ ca tsǝn nghai, ɗaŋ ca gon tǝ tlǝr shi a lǝmɓut tǝ ga Yesu mǝn,ɗaŋ tǝ wumi ci amaghǝn ɗi.Kaab mǝrghǝ yatl tǝ dǝǝlǝŋsǝ yatl ɗaŋ ya ɗa ai tǝ ga mǝn gongǝn mǝn kasuwa.Ci karatǝ tu tǝ tǝǝn taghǝ luuwos, kaab gya gyo ɗaŋ tǝ ta tǝni tǝ ta byatali.

Chapter 7

¹Farisawa tǝ jwaamshi a Yesu tǝ gya mǝn dlyaɗkǝn tǝ dlamɗi Urshelima²She tǝ yel tu mǝrighǝ dǝn Yesu caa cighǝn duŋ taas nǝ mǝki, tu taa coɓ taas hŋ.³ (Dur yo tu Farisawa tǝ Yahudawa ɗeɓaɗ caa cii ngǝtn cighǝn hŋ she caa coɓ taashi mbun-mbun nǝ dur yo tu caa ɗakɗ nǝ ngǝtn yo ɗaŋ mǝnvaraŋsǝ wasǝŋ caa fi.⁴ Yan Farisawa caa dlapmɗi kasuwa, ana ciɓ tǝ coɓ shi washi ǝnnda tǝ ci ngǝtn cighǝn. Ngǝtn ghǝ fighǝni gya gon ɗaŋ caa ɗyaar shi,ɗaŋ gya copkǝn koɗ-zhak tlyaghǝn, shaŋndi, tǝ gya koɗ tǝ vin cighǝn ngǝtn cighǝn.)Farisawa tǝ gya mǝn dlyaaɗkǝn tǝ ceɗ Yesu tu, ''Ni a caa mǝri dǝnwa caa ri gha ngǝtn ghǝ fighǝn mǝnvaraŋshi hŋ, ɗaŋ caa ci ngǝtn cighǝn tǝ taa nǝ mǝke?''⁶Beɗ tǝ gi a wul shi tu,'' Ishaya ɓanndǝŋ a yi wul vi nǝ dur ryaghǝn lǝɓ wasǝŋ, ata dyaaɗ ɗa tu mǝnin caa luu mǝni a vi. Beɗ tǝ gi raa wasǝŋ yi di ɗoŋghai tǝ myani. ⁷Mbuughǝni ɓemmi ghǝ caa fimmǝn, caa giɗ nǝ ni zarsǝ.⁸Kaa ungǝtn yo ɗaŋ Cogn kon kǝ ɗlai kǝ ngaɓ kǝ zarsǝiv'' ⁹A ndǝr wulshi tu, ka ci tǝ nyangas kǝn mborki Cogn tǝ gaa kǝ zarsǝi! ¹⁰Musa ndǝr wul tu, 'luun mǝn ɓwaghǝniwan, hal gyo ɗaŋ yaver dagos tǝ nagos wo mǝs nǝ ni shaŋtaŋ.'¹¹Beɗ tǝ gi ǝŋ zaar ya wul mǝn ɓwaghǝn wos tu, ɗyaɓaɗ ngǝtn yo ɗaŋ a ndara a tu was nǝ gaaghǝni ''(tu ma vǝr Cogn von)'' ¹²Nǝ durghǝ gi kaa vǝr tǝ dǝl tǝ fi kuskǝ ngǝtn mən ɓwaghən wos mən hŋ. ¹³Kǝ sular mborki Cogn a bamvi ngətn won hŋ, nə durghə ngər yo ɗaŋ kə vəshi. yan a caa kya fii ngərshi gya gon monnda cik.''¹⁴A ndǝr wul mǝnes ɗaŋ tǝ jwaamshi tu, ''sǝn kǝǝm ɓasǝm a wumi, Ngǝtn yo ɗaŋ yi ɓədlǝŋ ɗaŋ ya nda zaar wo ngaɓ tǝ malari hŋ.¹⁵ Nǝ ngǝtn ɗaŋ caa nyolɗi a vi zaar ǝŋ malar tǝ. ¹⁶Mur ghǝ wumngǝn kǝǝm tǝ wumi.''¹⁷Ɗaŋ Yesu galǝɓ jwaamngǝneshi, a ndai dǝn ,mǝri dǝn wos tǝ ceɗ tǝ tu, tǝ fuushi gaam ves. ¹⁸She Yesu wulshi tu, ''kya yisǝŋ gwan ngǝtn won hŋaa? kaa yisǝŋ tu ngǝtn yo ɗaŋ caa nda a zaar yani ǝŋ caa malar tǝ hŋaa! ¹⁹Nǝ dur yo tu a nda a giɓ raawos hŋ, beɗ tǝ gi a nɗani a vwa wos a nyintii ɗi.'' Tǝ vi gin, Yesu sular ngǝtn cighǝn ndarara ɗeɓaɗ²⁰A nǝr wul ngǝtn yo ɗaŋ yi gha giɓ raa zaar yani ǝŋ caa tǝ.²¹Nǝ dur yo tu ngǝtn yo ɗaŋ yi a zaar yi ɗi a giɓ raa wos, kusǝŋsǝ gya ɓitalghǝn mari -mari mblǝllǝ, mǝǝr, ɗuughǝn zaar,²² ngalghǝn guɗi tǝ mǝn monci, ginɗǝ, kuskǝ raa mbitǝ gaam,kashi caaghǝn vi.²³ Ɗeɓaɗ ngǝtn kushi gya gin caa nywalɗi a giɓ kǝ raa ǝnnda caa malar zaar.²⁴̀Ɗaŋ a shishi ɗuun she a tli ce Taya tǝ Sidon.A ndai dǝnwon tu tǝ ca suu gon tǝ yisǝŋ lǝɓ yi ɗaŋ ci ghai hŋ, beɗ tǝ gi a dya waɗ tǝ hŋ.²⁵ Beɗ tǝ gi gǝɗwon ɗaŋ mǝnɗǝ a nda nyiwos a wum dur Yesu she a man kyaɗ man zuɓni a ken wos. ²⁶Gǝɗes ŋaa mǝn Girka a yatl Fomishiya. A kara tǝ tu tǝ nyolar mǝnɗǝŋǝi ɗaŋ caa vuu raa nyi woshi mǝn.²⁷She a wul gǝɗes tu, ''gayi tǝ vǝr ngǝtn cighǝn mǝri gham. Nǝ ngǝtn yo tu a ndara tǝ vǝr ngǝtn cighǝn yo ɗaŋ nǝ kǝ mǝri kaɗaŋshi hŋ.''²⁸ Gǝɗes sutǝɗa tu, ''yi cik daa dǝn. Kaɗaŋshi ta cini nghǝtn cighǝn yo ɗaŋ caa vunɗa ɗi mǝri ǝŋ.²⁹A wul tǝ tu, ''ɗaŋ wul cighǝi, ka ɗya ka tlǝi nǝ yo mǝnɗes a gǝm nyi wai.''³⁰ Ɗaŋ a sutǝ dǝn a tleŋ tu nyes a mbuɗkǝn a danndi, mǝndes a nyoli a nyes³¹She a sutǝ nyoliɗi ɗa giɓ yatl kǝ Taya a kǝnɗi yatl kǝ Sidon te dǝllǝ zyak Galilii a te yatl kǝ Dikafolis.³² Tǝ lǝǝr tǝ bǝnndǝŋ mǝnɗi ɗaŋ caa wul vi hŋ, tǝ kara tǝ tu tǝ gaa taas ɓastǝ.³³She a nyolar tə ɗi a dlǝk zarsǝ a laŋshi, ɗaŋ a pyatsǝ nyogn she mbi taas tintǝ kǝǝm tǝ risǝŋ wos mǝn ghai. ³⁴A yal gami, a sǝǝ a wultǝ tu, ''Ifatha'' yan ci tu ''ɗǝrǝi!''³⁵ Ɗa ɗani kyaɗ a sular tǝ wumngǝn kǝǝm wos mǝni, ngǝtn yo ɗaŋ a kaaɓ tǝ risǝŋ mǝni gǝmtii ngaɓ wulghǝn vi ndarara.³⁶Yesu ca shi yir tu, tǝǝ fuu gon hŋ. Beɗ tǝ caghǝn yir yo ɗaŋ a ca shi ca ndǝr tǝ fuu zarsǝ ko ɗo.³⁷ Ci ɓashi kwassarghǝn tu, a fi ngǝtn monnda ɗaŋ yi ndarara, a caa bǝnɗǝŋ caa wum kǝǝmi, mǝn yo ɗaŋ caa wul vi hŋ, caa wulghǝn vi

Chapter 8

¹A mbuɗkǝnes, zarsǝ monnda tǝ tayi jwaamshi, tǝ ta yir ngǝtn cighǝn ɗaŋ ta ci hŋ. Yesu ta cim mǝri dǝnwos wulshi tu, ²''mya yel gwanɗǝ zarsǝn nǝ duryo tu, ta ngalei tǝ myan nǝkǝ mbuɗkǝn mayi ghǝnin taa ci ngǝtn hŋ.³ Ǝŋ myaa wulshi tu tǝ tlii dǝn ɗaŋ taa ci hŋ, taa tlǝn naai a datǝpm, gya gon wasǝŋ tǝ dlapmɗi ɗonghai.'' ⁴Mǝri dǝnwos tǝ suɗa tu, ''ɗo ǝnnda ma tu dugnngai monnda a ndǝǝri gin ɗaŋ wo kǝǝmvzarsǝ yo?''⁵Ɗugn wuri ǝŋ kǝ yiire? ''ceɗ shi, tǝ wul tu, ''wattsǝmai''⁶ A caa gutuli zarshes tǝ tsǝtnni yatl. She mbi dugn wattsǝmayeshi, a nyar ghai, she tsaalishi washi a vǝr mǝri dǝn wos tǝǝ ɓǝǝl shi mǝn,tǝǝ taa ɓǝǝl zarshes mǝn.⁷Tǝ ta man yir gyaas njwaan saɗɗaɗa ɗa kaari ata nyarghai, ndǝr caa mǝri dǝnes ghai ɗa ɗa. ⁸Ɗaŋ tǝ ci kǝmshi , tǝ ta ɗa ngersaŋshes ɗaŋ tǝ ta naa,hal buŋli varaŋshi wattsǝmai.⁹ Tǝ ta yi zarsǝ zaŋngu wuɓsǝ Ɗadan a ta gǝm shi wasǝŋǝi. ¹⁰Swaaɗ ata ndai gha zhirgi zha tǝ mǝri dǝn wos, tǝ ta tlii ŋaa yatl kǝ Dalmanuta.¹¹Ɗaŋ farisawa tǝ nywalɗi, she tǝ taa nda sughǝɗkǝn yer tǝ yani.Tǝ taa ya ŋaal tu tǝ giɗ shi ngǝtnwon ɗaŋ yi gami dur yo tu tǝ diiɓ tǝ.¹² A ta sǝǝ a zhipti wos she wul shi tu, ''ni caa usuli gin caa ŋaal tǝ shi ngǝtnwane? Ngǝtn won ɗaŋ ta giɗ usuli gin hŋ, mya fuuvki naa jom-jomnin.'' ¹³Ɗani ata gashi wasǝŋǝi, man ndai gha zhirgi zhes ɗa, tlii ate laŋshi gǝrǝŋ zhes.¹⁴Ɗaŋnin, laa mal mǝri dǝnwoshes a mbighǝn dugn.Dugn yo ɗaŋ tǝ tavyyir ɗa giɓ zhirgi zhes ta latsǝ namboŋ hŋ. ¹⁵A sǝǝɗ shi vii a wul tu, ''ɗaŋnin ɗa nǝ yisti farisawa tǝ kə Hiridushi.''¹⁶Mǝri dǝnwos tǝ ta nda wulghǝn vii tǝ dlǝŋsǝ wasǝŋ, ''mǝ yir bdugn hŋ ǝŋ a caa.'' ¹⁷Yesu ata wulshi tu, ''ni a caa kya wul vii tǝ dlǝŋsǝ wan a dulgam dugn ɗaŋ kǝ yir hŋe? hal ɗaŋnin ka yisǝŋ hŋaa? Hal ɗaŋnin kii tǝ yisǝŋngǝn hŋaan? ngǝrshi diɓ ki raa mǝni yaan?¹⁸Ki tǝ yir, kyaa yaal hŋaa? ki tǝ kǝǝm kya wum hŋaa? kya mbital ki hŋaa.?¹⁹ kili yo ɗaŋ mǝ ta tsal dugn nandam a giɓ zarsǝ zaŋngu nandam, kǝ nyom ngyersaŋshi buŋli-buŋli wuri?'' tǝwul tu,dzuɓ tliti mbǝtlǝŋ.''²⁰Ɗaŋ mǝ ta tsal dugn wattsǝmai a giɓ zarsǝ zaŋngu wuɓsǝ, kǝ ta nyom ngyersaŋshes buŋli wuri? tǝ ta wul tu, '' wattsǝmai.''²¹ A ta wul shi tu, ''hal ɗaŋni kǝ yisǝŋ hŋaa?''²²Tǝ man Betseda. zarsǝ ɗanes tǝ ta lǝǝr tǝ dwaan won mǝnɗi tǝ rata Yesu tǝ tintǝ. ²³Yesu ta ngaɓ dwaaneshi a taas, nyolar ti ɗa ŋaa yatles. Kili yo ɗaŋ a pyatsǝ nyognvi a yir wos she ga taas ɓastǝ, ceɗ tǝ tu, ''kya yel ngǝtiya?''²⁴A yal gami, wul tu, ''mya yel zarsǝ caa yaal ɗaŋ tu nǝ gwas cagha righǝn'' ²⁵A man gaa tǝ taas man a yir ɗa, mures tavɗǝrǝ rir woshi, yaal ghǝn wos ta sutǝɗi, a ta yel koni taŋ-taŋ.²⁶ Kyaɗ Yesu ta gaatǝ tǝ tli ɗa tǝ dǝn wos wultu, ''Ɓak nda giɓ yatli hŋ.''²⁷Yesu tǝ mǝri dǝn wos tǝ ta ndai mǝri yatl Kaisariya kǝ filibi. A datǝpm a ta ceɗ mǝri dǝn wos, ''zarsǝ caa wul tu ''mini nuu?'' ²⁸Tǝ ta suɗa tu, ''Yohanna murghǝ baɓtima. gya gon tǝ wul tu, ''Iliya, gya gon ɗa tu, nǝ nambŋ a giɓ kǝ mǝn shinngǝn Cogn.''²⁹A ceɗ shi tu, ''kyaani kya wul bgwan tu minǝ nuu? Biturus wul tu, ''kyan ǝŋ ki Ɓorghǝn kǝ Cogn.³⁰ Yesu ta caa shi yir tu, ''ɓak tǝ fuu gon a dulgashi hŋ.³¹A ta ndashi kuɓarghǝn tu yi ciɓ ŋaa zaar tǝ tlyaa forǝm aa ngǝtn monnda, mǝn varaŋsǝ yatl tǝ mǝnvaraŋsǝ yisǝŋngǝn ngǝtn ɗaŋ Musa dlyaaɗ ta nyaŋngas tǝ, ta ɗuti, tǝ mbuɗkǝn mayi wo shishi.³² A kon gin gǝri-gǝri. She Biturus jalaati a laŋshi she motsartǝ.³³Beɗ tǝ gi Yesu yal mǝri dǝn wos gha ndǝr caa yir Biturus tu, ''ɓǝǝlghǝ tǝ myaan Shetan! kyaa gaa raa a ngǝtn yo ɗaŋ cinǝ kǝ Cogn hŋ, beɗ tǝ gii she ngǝtn yo ɗaŋ nǝghǝ zarsǝ.³⁴'' Ɗaŋni a ciim zarsǝ tǝ mǝri dǝnwos a lǝɓ namboŋ wulshi tu, ''ɓuruk gyo ɗaŋ caa suu tǝ laaɓm, a na ciɓ tǝ nyaŋngas gamas, tǝ mbi ghǝmbǝli woshi tǝ laaɓm.³⁵Nǝ dur yo tu ɓuruk muryo ɗaŋ caa suu tǝ gaa raa woshi nǝ durghǝ myan tǝ vii wusni, wo ga tǝ ni. ³⁶Nǝ mbuni nii ghǝn tǝ zaare ǝŋ ya tu ɓuruk dǝŋǝi a bamvi raa wosei? ³⁷Nǝ nii ghǝn zaar wo vǝr a bamvi raa wosei?³⁸Ɓuruk gyo ɗaŋ yaa ci ndzutatn tǝ vetn a usuli kǝ mbǝllǝ gin nǝ yuŋngǝn tǝ kusǝŋsǝ ngǝtn, ŋaa zaar wo ci ndzuun wos a kili yo ɗaŋ yaa man tǝ zhimghǝn Daagos tǝ kǝ gya zhipti mǝn shinngǝn wos!''

Chapter 9

¹A wul shi tu, jom mya fuu, ''gya gon ɗa dleiwan ɗuu ɗaŋ ta yel mǝskǝn hŋ, hal she caa yel guŋdǝ Cognvon ya shiɗi tǝ vartǝwos.''² A kaar mbuɗkǝn lim gha, Yesu ta mbi Biturus tǝ Yakuɓ tǝ Yohanna tǝ tai cimshi dul wur fupmni, yanshi ngǝtnwos. ³She dliwos ta sui a yirwasǝŋ. She luk dliwos ta sui nǝ fyali pak-pak yo ɗaŋ murghǝ mbaghǝn wos a dǝgn ɗa hŋ.⁴A kili gyes Iliya tǝ Musa tǝ bwaaɗi mǝnɗi ǝŋɗa tǝ ta ya wulghǝn viibtǝ Yesu.⁵ Biturus ta su Yesu ɗa tu, ''malǝm, a ndara ɗaŋ mi ɗuun, gaami mǝ ndǝr vin mbuɗkǝn mayi, namboŋ kǝ Musa, namboŋ kǝ Iliya.'' ⁶A kili gi a ta yisǝŋ ngǝtn ɗaŋ wo kon hŋ, durghǝ tu vǝrtǝ ta ngaɓshi washi.⁷A kili gi kurvon ta man dlǝpmshi washi. Yer won ta nyolɗi ɗa kurvones tu, ''gin nǝ kunetn ŋaa nyaritn. sǝn tǝ kǝǝm.'' ⁸Gaɓak ɗaŋ tǝ ta yaal, tǝ ta man yel gonwom cimshi ɗa hŋ she Yesu ngǝtnwos.⁹Ɗaŋ tǝ ta ya shighǝnɗi ɗa yatl wuri, a ta caashi yir tǝ fuu gon ngǝtn yo ɗaŋ tǝ yeli hŋ, hal she ŋaa zaar a shishiɗi a giɓkǝ mǝn mǝskǝn. ¹⁰Nǝ gi tǝ ta gaa vughǝneshi a dleiwasǝŋ tu, ''shishiɗi agiɓkǝ mǝn mǝǝskǝn'' Nǝ ni ghoi.?¹¹She tǝ ta ceɗ tǝ tu. ''nighǝn a ca mǝn yisǝŋngǝn ngǝtn ɗaŋ Musa dlyaaɗ tǝ wul a na ciɓ Iliya ghǝn tǝ man keniya?" ¹²A ta wulshi tu, ''kǝrǝŋ-kǝrǝŋ Iliya ǝŋ a man keni tǝ fuɗ ko ngǝrshi gyo ta nighǝn a ca nǝ dlyaaɗkǝn tu a naa ciɓ ŋaa zaar tǝ tlya forǝm mari-mari tǝ ndǝr tǝ sular tǝ nǝ gonwon ɗaŋ ci tǝ mbuni hŋe? ¹³Beɗ tǝ gi mya fuuki tu Iliya a man ǝnda tǝ ta fitǝ kaɓ ngǝtn yo ɗaŋ vik Cogn kon a dulgamashi.''¹⁴Ɗaŋ tǝ ta sushiɗi a mǝridǝn woshes, tǝ ta yel gutuli zaarsǝ ta ngilǝŋshi washi ǝnnda mǝn yisǝŋngǝn ngǝtn ɗaŋ Musa dlyaaɗ ca sǝǝɗyer cimshi. ¹⁵paraɗ ɗaŋ tǝ yel Yesu, she a ta kwasar zarshes ɓuruk, tǝ ta kir tǝ tsaltǝ tǝ wurǝ tǝ. ¹⁶A ta ceɗ mǝri dǝnwoshes ''nǝ nighǝn nda kya sǝrɗyere?''¹⁷Gon a giɓ gutuli zarshes a ta sutǝɗa, ''malǝm,ma lǝǝr kunetn ɗi ɓaskǝ. ci tǝ zhipti won ɗaŋ ca ɗaktǝ a wulghǝn vi. ¹⁸A kili yo ɗaŋ ya shishi tǝ mǝnɗi, ca mbi tǝ lii yatl yi ca viwos fi fufuki, mǝ kara mǝri dǝnwa tǝ ngyolar ti a ɗakshi''¹⁹ A ta sushi ɗa tu, ''kyani mǝn usuli gin ɗaŋ ki tǝ caaghǝn raa hŋ, hal dzaŋ gyo ghǝn mayi duŋvwa mǝ tsǝtn tǝ kyane? lǝǝrmǝn tǝ mǝnɗi.''²⁰Tǝ ta lǝǝr kunes ɗi ɓastǝ. Ɗaŋ zhiptes ta yel Yesu, kyaɗ a ta mbi kunes tli ǝnnɗa dliwos yi wa dladlar. kunes ata mbi ɗaaɗi yatl ǝŋ viwos yi fi fufuki ɗi. ²¹Yesu ta ceɗ daaghǝ kunes, ''ɗzaŋ gyo ghǝn ngǝrshi gin ngaɓ kunesso? Daaghǝ kunes ta suɗa tu, ''ɓanɗǝŋ a ŋaawos.'' ²²A tlyatǝ liiɗkǝn giɓ wuɗ tǝ giɓ zha durghǝ tu tǝ ɗuti. ǝŋ yaan ka ɗyaa ka fi ngǝtnwoni, yel gwanɗǝwopm a sommiɗa.''²³Yesu wul tǝ tu, ''ǝŋ yaan ma ɗya ya? ai koni nǝ ngǝtnngǝ ɗyaghǝn a daas yo ɗaŋ citǝ caaghǝn raa''²⁴ Kyaɗ she murghǝ ɓwaghǝn kunes gǝm vii tu, ''mǝ tǝ caaghǝn raa! som mǝn ɗaɗkǝn caaghǝn ratn ɗa'' ²⁵Ɗaŋ Yesu ta yel gutuli zarshe a kitar maghǝn ɗi ɓashi, a ta dlwaa yer kuskǝ zhiptes tu, ''kyaan mǝnɗǝ, nǝ bǝndǝŋǝi, mya caaghǝ tu a nyoliɗi ɓastǝ, a man nda ɓastǝ ɗa hŋ.''²⁶̀Mǝndes ta gǝm vi mbi kunes lii yatl, nyoli ɗi. kunes ta yaal ɗaŋtu nǝ gyo ɗaŋ a mǝshi, hal zarsǝ tǝ ta ya wul tu, ''a mǝshi'' ²⁷Yesu ta ngaɓ taas woshi mbi tǝ dluri she kunes ta dlǝrni.²⁸Ɗaŋ Yesu ta ndai ɗa viini. she mǝri dǝnwos tǝ ta ceɗ a lǝǝɓ waɗi tu, ''ni ghai caa ghǝn mǝ ɗyaa mǝ nyolar hŋe?''²⁹ A wul shi tu, ''naa ngǝrshi gin yi nyol hŋ she tǝ karaghǝn Cogn.''³⁰Tǝ ta nywaali ɗi ɗan she tǝ kǝǝn giɓ Galilii. A ta suu gon tǝ yisǝŋ lǝǝɓ yo ɗaŋ cighai hŋ, ³¹duryo tu a ta yi a kuɓarghǝn mǝri dǝnwos. A ta wulshi tu, ''ta vǝr ŋaa zaari a taas zarsǝ, ta ɗuti, ǝŋ ya mǝshi, a dzaŋ kǝ mayi wa shishi.'' ³²Beɗ tǝ gi, tǝ yisǝŋ deghǝ ves hŋ, vǝrtǝ ta ɗakshi a ceɗkǝn wos saɗ.³³Ɗaŋ tǝ ta ndai ɗi Kafarnahum. Ɗa kaari ɗaŋ a ta ndai dǝn a ta ceɗshi tu, nghǝn kya wul vii ghai a datǝpe?'' ³⁴Beɗ tǝ gi ta mwaali. Duryo tu ciyi a wulghǝn tǝ dlǝŋsǝ wasǝŋ tu, nuu amoɓ luughǝnno.³⁵ Ɗaŋ a tsǝtnni, she cim dzuɓtliti mbǝtlǝmes lǝǝɓ nanboŋ wulshi tu, ''ǝŋ yaan gon ca suu tǝ naa nǝghǝ keni, a naa ciɓ tǝ naai nǝkǝ njwaati, nǝ mon konu.''³⁶A ta mbi ŋaa njwaan gǝm a dlie wasǝŋ. a ta mbiiti ɗatǝ gyaŋmuŋ wulshi tu,³⁷ ''Ɓuruk gyo ɗan ya kaɓ ŋaa njwaan ɗaŋ gin a giɓkǝ sǝǝman, a kaɓni myaanngǝndi, hal tǝ gi ɗaŋ a shinǝm ɗi.''³⁸Yohanna wu tǝ tu, ''malǝm, maa yel gon gha nyolarghǝn mǝnɗǝŋsǝ a giɓ sǝəm wa, mǝ ɗaghartə duryo tu ci ɓasmi hŋ.'' ³⁹Beɗ tǝ gi, Yesu wul tu, ''ɗagharǝntə hŋ, duryo tu gon wan wo fi laaghǝ vartə won a giɓ sǝəman, ɗa kaari ǝnda yi kwan kusǝŋsǝ ngǝtn a dul gaman hŋ.⁴⁰Ɓukuk gyo ɗaŋ ca nyaŋngasmi hŋ cinǝ gom.⁴¹ Ɓuruk gyo ɗaŋ ya vǝr koɗ zha a tlya nǝ duryo tu kinǝ kǝ Ɓorghən kǝ Cogn, jom mya fuuki, wo naa mbuniwos hŋ.⁴²Ɓuruk gyo ɗaŋ ya caa namboŋ a giɓkǝ mǝrin ɗaŋ caa caa raa ɓasǝm ngaghǝn yasǝŋ, wo moɓ dashi gi cii mbi dǝllǝ puusbvuun tǝ naɗtǝ mǝn a yer tǝ gǝmti dǝllǝ zha. ⁴³Ǝŋ yan taaswa ca caaghǝ malghǝn, wo moɓkǝ mǝn a dzakti. wo moɓ a nda dǝn Cogb tǝ taas nǝ nɗuri, ɗaŋ a ndai giɓ wuɗ tǝ taas wa beɗ mbǝtlǝm a giɓ wuɗ ɗan caa mbǝtsǝ hŋǝi.⁴⁴ ''Lǝǝɓi ɗaŋ zhiɓǝrwos caa mǝǝs hŋǝi, wuɗes beɗ caa mbǝtsǝ hŋ.⁴⁵Ǝŋ yan yasǝŋ wa caa ghǝ malghǝn, dzaktǝ a kuri. wo moɓ kǝ mǝn a ndai dǝn Cogn tǝ yasǝŋ namboŋ, ɗaŋ a ndai tǝ yasǝŋ wa mbǝtlǝm giɓ wuɗ.⁴⁶ Lǝǝɓi ɗaŋ zhiɓǝrwos caa mǝǝs hŋǝi, wuɗes beɗ caa mbǝtsǝ hŋ.⁴⁷Ǝŋ yan yirwa ca caaghǝ maalghǝn, dliti a kuri. wo moɓ kǝ mǝn a ndai giɓ guŋndu Cogn tǝ yir namboŋ, ɗaŋ a naa tǝ yir mbǝtlǝm beɗ tǝ gi tǝ ggǝmghǝi giɓ wuɗ. ⁴⁸lǝǝɓi ɗaŋ zhiɓǝrwos caa mǝǝs hŋǝi, wuɗes beɗ caa mbǝtsǝ hŋ.⁴⁹Durghǝ tu tǝ wuɗ ǝnnda ta tsǝnnga konu ghai. ⁵⁰Maas a ndara, beɗ tǝ gi ǝŋ ya bǝǝltǝ tǝ wusǝŋngǝn wos, wo fi wuri ǝnnda ka sulartǝ wusǝŋ-wusǝŋ ɗe? naa tǝ wusǝŋngǝn ɗaŋ maas a dlei wan, a naa nǝ mǝn tsǝtnngǝn wusni tǝ konu.

Chapter 10

¹Yesu ta ga te lǝɓi gi a ta tlii te Yahudiya tǝ te dlari rupm Urdun. shezarsǝ monnda tǝ ta laɓ tə, cata yi ɓashi zhiɗkǝn ɗaŋ ca fi. ²she Farisiyawa tǝ ta man ɓastǝ tǝ, tǝ dyiɓtǝ tǝǝ ta ceɗ tǝ tu, ''a ndara zaar tǝ gǝm gǝɗi woshiya?''³ A ta sushiɗa tu, ''Musa ta wul ki tu ni?'' ⁴Tǝ ta wul tu, ''Masa ta wul mii ghai tu zaar tǝ dlyaaɗ tagarta gǝmghǝn tǝ vǝr gǝɗi wos, tǝ gǝmtǝ tǝ tlii.''⁵Yesu ta wulshi tu, ''a ta nǝ ɗakkǝn wan ǝŋ a ta dlyaaɗ ki bwarki gi mǝn''.⁶ ''Beɗ tǝ gi, a ndǝr ghǝn dǝŋ keni, Cogn ta ndǝr gǝɗ tǝ momwan.⁷Nǝ dei gin ǝŋ momwan wo ɓǝǝl tǝ tǝ daagos tǝ naagos wo na tǝ gǝɗi wos kurum. ⁸Yashi mbǝtlǝmi ta nai namboŋ.' nǝ durghǝ gi ci mbǝtlǝm ɗa hŋ, tǝǝ naa nǝ dlii namboŋ. ⁹Nǝ ngǝtn yo ɗaŋ Cogn kaaŋ gon tǝ ɓǝl shi hŋ.''¹⁰Ɗaŋ tǝ ta gya giɓ dǝn, she dǝn wos tǝ ta ceɗ nǝ viigin ɗa. ¹¹A ta wul shi tu, ''gyo daŋ ya gǝm gǝɗi woshi a kaɓ gon ɗa, ca fi nǝ mbǝllǝ tǝ yaan. ¹²cik kǝn gǝɗ ya gǝm tur woshi ya kaɓ turi gon ɗa ca finǝ mbǝllǝ tǝ yaan.''¹³She zarsǝ tǝ ta lǝǝr mǝri wasǝŋ di tu tǝ tiin shi beɗ tǝ gi mǝri dǝnes tǝ ta dlwa shi yer.¹⁴Beɗ tǝ gi, ɗaŋ Yesu ata yisǝi ata poltǝ ghai hŋ, she ata wul shi tu.. ''gaan mǝri-mǝri tǝ man ɓasǝm, aa kaɗ shi ghai hŋ dur yo tu guŋndǝ Cogn nǝ ghǝ gya gi ɗaŋ cinǝ daŋ yanshi,¹⁵Jom-jom mya fuu ki tu konu ɗaŋ wo guŋndǝ Cogn ɗaŋ gyo ɗaŋ ŋa-ŋaa ca kaɓ hŋ, wo nda ghai hŋ shaŋtaŋ.'' ¹⁶she ata nyomshii a gyaŋ wos gǝmshi mbuniwos mǝn¹⁷Ɗaŋ ata nguɓ tlǝǝghǝ she murwon ta kiir man ɓastǝ, man dzuɓni a ken wos man ceɗ tǝ tu, ''malǝm murghǝ mbuni, nǝ ni gǝn ma fi mǝ tu raa nɗok-nɗoki?'' ¹⁸She Yesu ta wul tǝ tu, ''ni ca kǝ cimǝ tu, murghǝ mbune? Gon cinǝ mbuni hŋ, She Cogn ngǝtn wos. ¹⁹Kaa yisǝŋ mborki Cogn, ɓak ɗuu zaar hŋ, ɓak fi mbǝllǝ hŋ, ɓak ci mǝǝr hŋ, ɓak tlya zha mbyerni go mǝn hŋ, a kaɓ ngǝtn gon mǝn tǝ tlyaghǝn hŋ, Zhiim daagwa tǝ naagwa.''²⁰She mures ta wul tǝ tu, ''malǝm, ngǝrshi hya gi ɓukuk ma taa laaɓshi ɗaŋ mǝ ta yi nǝ tlǝɓǝr. ²¹She Yesu ta yaal yeltǝ yelghǝn suughǝn, she wul tǝ tu, ''ngǝtn namboŋ a naa ghǝ, tlǝ a ɗiɓar ngǝtn yo ɗaŋ kǝ yiir ɗeɓaɗ a ɓǝǝl gya naakui mǝn, ka tu ndaghǝnni gaam. She a man laaɓǝm.'' ²²ɗaŋ ata wumi cik she raa wos ata malari, ata tlii tǝ raa nǝ malarghǝnni duryo tu cinǝ murghǝ tughǝnni naŋ.²³Yesu ta yaal yel mǝri dǝn wos she ata wul tu, ''yi ɗak-ɗak mǝn tughǝn tǝ nda a guŋdǝ Cogn.²⁴ Ves ta kwasar mǝri dǝnwos, beɗ tǝ gi Yesu wul shi ɗa tu, murghǝ ndaghǝn guŋndu Cognvon yi ɗak-ɗak! ²⁵Amoɓ swaɗi rakumi tǝ latsǝ a giir aliɓra ɗaŋ murghǝ tughǝn tǝ ndai guŋndǝ Cognvon.²⁶Ves ta kwasar mǝri dǝn wos she tǝ wul dlǝŋsǝ wasǝŋ tu, ''yan yi cik ta nu ǝŋ wo fuɗiyo?'' ²⁷ Yesu yaal yelshi she ata wulshi tu, ''a zarsǝ nǝ ndzar ɗi, beɗ tǝ gi koni nǝ ngǝtn ghǝn a Cogn. ²⁸She Biturus ata wul tǝ tu, ''yeli maa ga koni mǝ laaɓ kǝ.²⁹Yesu ta wulshi tu, ''jom-jom may fuu ki tu konu gaa dǝnsǝ ko yestǝ, ko watsǝktǝ, naktǝ, daktǝ, mǝri, tǝ kitn nǝ dur ratn tǝ vik wusǝŋnin,³⁰ Ɗaŋ wo naa tughǝn ngǝtn yo ɗaŋ a tul tǝm kuri ɗaŋ gii ɗaŋninɗa a ɗǝki gin: dǝnsǝ, yestǝ tǝ wasaktǝ tǝ naaktǝ tǝ mǝri tǝ kitn tǝ buŋngǝni, ǝŋmda a ɗǝki gi wo tu raai. ³¹Beɗ tǝ gi gya gon ɗaŋ cii ken ta naai kaar, gya gon ɗaŋ cii kaar taa naai ken.³²Cigha ringhǝn caa man Urshelima, Yesu a ndashi ɗa keni ngǝrshi pwa mǝri ɗǝn woshi, zarsǝ ɗaŋ ci ɓashi laaɓkǝn vǝrtǝ ɗushi wasǝŋǝi. She Yesu a man byak dzuɓ tliiti mbǝtlǝme shi ata nguɓ shi fuughǝn ngǝtn ɗaŋ wo tutǝ ya ngalai: ³³Yellǝn mya tlǝn Urshelima ta vǝr ŋaa zaari a taas dǝllǝŋsǝ pǝris tǝ malǝmshi mǝn yiseŋngǝn ngǝtn ɗaŋ Musa dlyaaɗ.³⁴ Taa ngyer vii ɗughǝn woshi ta vǝr tǝ a taas gya gyo ɗaŋ cinǝ Yahudawa hŋ taa rii tǝ kaar, ta pyatsǝ tǝ nyognvi, taa voɗ tǝ ɓoɓtsǝ, ttaa ɗuuti, ya ɓuɗi mayi woshi.''³⁵Yakuɓ tǝ Yohanna mǝri zabaɗi tǝ ta man tǝ man wul tǝ tu, malǝm, mya suu a fimii koni ɗaŋ mǝ karaghǝ ɗa. ³⁶A wulshi tu, ''nighǝn kya suu mǝfi ki mǝn ne?'' ³⁷ Tǝ wul tǝ tu, ''gam mǝ tsǝtn cinghǝ ndzǝkni, gon a taaghǝ zarriwa, gon a taaghǝ naɓti wa.''³⁸Yesu sushi ɗa tu, ''ka yisǝŋ ngǝtn yo ɗaŋ kya ceɗ hŋ, ka tlya kǝ zha a koɗ yo ɗaŋ matlya ko ka dlu vwa tǝ baɓtima yo ɗaŋ ta fim mǝna? ³⁹She tǝ wultǝ tu, ''ma ɗyai'' Yesu wul shi tu, ''zhak koɗ yo ɗaŋ ma tlya kyani ka tlya ɗaŋ, baɓtisma yo ɗaŋ ta fim taa fiki ɗaŋ.⁴⁰ Beɗ tǝ gi, tsǝtnngǝn a taaghǝ zaaryatn ko taaghǝ naɓtyatn nǝ ngǝtn ɗaŋ ma vǝr hŋ, nǝ kǝ gya gyo ɗaŋ taa ɓumtsǝ shi mǝn.⁴¹Mǝri dǝn wos dzuɓ ɗaŋ tǝ naai, tǝ wum gin she tǝ ta ngaɓ loŋsǝ gya Yakubu tǝ Yohanna.⁴² Yesu ta cimshi ɗi ɓastǝ wul shi tu, ''kaa yisǝŋ tu gya gyo ɗaŋ taa yisǝŋ a guŋndu gyavgyo daŋ cinǝ Yahudawa hŋ, caa mwaaɓ shi guŋsǝ varaŋshi wasǝŋ cayi zhiɗ shi vartǝ.⁴³Beɗ tǝ gi, wo naa cik a dlei wan hŋ. Kaɓ gyo ɗaŋ caa ŋaal tǝ naai nǝ kǝ vari a dlei waan, ciɓ tǝ naai nǝ mon waan. ⁴⁴konu ɗaŋ caa suu tǝ naai ken a dlei waan, ciɓ tǝ naai ngǝ konu. ⁴⁵Nǝ durghǝ gi ghǝn ŋaa ghǝ zaar a man tu tǝ fi tǝ laa mǝn hŋ, she yan tǝ fi shi mǝn. Tǝ ndǝr tǝ vǝr raawos a bamvi zarsǝ monnda.⁴⁶Ɗaŋ tǝ ta tuliɗi Yeriko, ci gha durghǝ nyolngǝn tǝ ga Yeriko ǝnndi, yan tǝ mǝri dǝnwos tǝ zarsǝ monnda, she dwaan wan ghǝni ɗaŋ caghai karaghǝn ngǝtn, sǝǝm wos tu, Bartimawus kuni Timawus cigha tsǝtnngǝn a datǝpm. ⁴⁷Ɗaŋ a ta wum tu nǝ Yesu mǝn Narareɗ ghǝn cigha laatsǝ ghǝn, ata nguɓ vii tlya-tlya tu ''Yesu kuni ghǝ Dauda yal gwandǝan!'' ⁴⁸Zarsǝ monnda tǝ ta dlwaa tǝ yer tu mwaali she daɗak dlarghǝn vesghai tlya-tlya yi wul tu, ''kuni Dauda yel gwaandǝan!''⁴⁹Yesu ta dlǝri wulshi tu, ''cimǝn tǝɗi'' she tǝ ta wul dwaanes tu, tlya moɗa shihi ɗi ca cimghǝ.''⁵⁰ Dwaanes ta kur lǝŋsǝ woshi kiir tlii a Yesu.⁵¹Yesu ta ceɗ tǝ tu ''kya suu mǝ fighǝn ni mǝne?'' dwaanes ta wul tu, ''malǝm, mǝ tu yalghǝnni.'' ⁵²Yesu ta wul tǝ tu, tlǝ ngǝtn wa caghǝn raawa a fuɗ kǝi, ɗa ɗan kyaɗ yir wos ta yali, ata laaɓ tǝ.

Chapter 11

¹Ɗaŋ tǝ ta tulidi Urshelima, myel tǝ Befataji tǝ Betanya,ɗaŋ yi wur Zaitun, a shin mǝǝri dǝn wos mbǝtlǝm ² she a wulshi tu, "Tlǝn a ŋaa yatl won taghǝlui tǝ myani. Ǝŋ kyana nda kayel ŋaa zwaki ɗaŋ nǝ nɗadkǝn, gon ayi taghai h³ŋ tǝrǝŋ ti a lǝǝrǝm mǝn di. Ǝŋ gon ya ced ki tu, 'Ni ca kya fi cighǝie'? Wulun tu "Daadǝn caa nŋal,wo nŋaala hŋ wo sular tǝ di ɗun.' "⁴Tǝ tlii tǝ tu ŋaa zwaki nǝ nɗadkǝn a vik datǝpm,myel tǝ kenɓil she tǝ tǝrǝŋ ti.⁵ Gya gon tǝ tayi a dlǝǝrghǝn ɗa ɗan, tǝ wulshi tu "Ni ǝŋ kya fi, kya tǝrǝŋ nǝ ŋaa zwakiya?" ⁶Tǝ ta fushi ɗaŋ gi ɗaŋ Ɗaadǝn fushi washi, she mǝnes tǝ ta gashi tǝ tlii.⁷Mǝǝrǝ dǝn wos mɓǝtlmes tǝ ta tlǝǝr tǝ ŋaa zwakes mǝndi tǝ gǝmtǝ lǝŋsǝ mǝngai, ɗaŋ Yesu tǝ ta ŋai.⁸ Zarsǝ monda tǝ ta tatl gya lǝŋsǝ wasǝŋ ɗa tǝpii, gya gon tǝ dzaak patsǝɗi a dǝǝl tǝ man shin ɗa tǝpii.⁹ Gya gon cigha ken wos tǝ gya gyo ɗaŋ caa laɓtǝ kar tǝ ngub wulghǝn tlya ̱tlya tu, "Hosana! mɓuni nǝ kǝ gya gyo ɗaŋ a man gib kǝ sǝm Daadǝn.¹⁰Mɓuni nǝ kǝ guŋdǝ yo ɗaŋ ca manl nǝ kǝ dawopm Dauda ! Hosana nǝ nǝghǝ games!"¹¹She Yesu ta nɗai Urshelima she a tli dǝn ghǝ cogn paŋ lǝb ɗeɓad. Ɗaŋni,dzaŋ a ndai, a ta tli Betani tǝ dzub-tliti mbǝtlǝmes.¹² Ɗaŋ lǝb tlai,ɗaŋ tǝ sushi ɗi Betanya kusuŋ a ta ngabti.¹³Ɗaŋ ci ɗi ɗonghai a yel gwas gwam ɗi ɗaŋ citǝ paci, a tli duryo tu wo tu guri ghai she atu ghai hŋ de tu a yin kili yo ɗaŋ ca gur hŋ. ¹⁴A ta wul gwamess tu," Gon wo ci guri wa ɗa hŋ."She mǝǝri dǝnwos tǝ ta wumi.¹⁵Tǝ ta tuli Urshelima, a ta nɗai dǝn cogn sǝn nɗa katkǝn mǝn ɗiɓkǝ tǝ mǝn ɗiɓarghǝn ɗa dǝn cognkes.A ta sughǝd gya dakci viin kǝ mǝn fighǝn kwaɓkǝn wurɓa tǝ gya lǝb tsǝnghǝn mǝnyo ɗaŋ ca ɗiɓar kumridǝn.¹⁶ A ta gaa gon tǝ kǝǝm tǝ ɓi ghǝn yo ɗaŋ ta ɗiya tǝ ɗiɓari ɗa dǝn cogkes hŋ.¹⁷A gid shi ghai wulshi tu,"Nǝ dlyaadkǝn hŋaa, 'Ta cim dǝnan tu nǝ dǝnghǝ karaghǝn cogn nǝ yatl ɗeɓadɗa? Bed tǝ gika sular a naai nǝ tuur mǝrǝŋsǝ." ¹⁸Ɗaŋ gya dǝlǝŋsǝ Pǝris tǝ mǝn kwaaghǝn ngǝtn yo ɗaŋ Musa dlyaɗ tǝ tǝpm yo ɗaŋ ta ɗuutǝ. Tǝ cik tǝ ci vǝrtǝ duryo tu zaarsǝ tǝ ta yi ɗa ɗan monda ɗaŋ nghǝn yo ɗaŋ ca kosarshi¹⁹.Ko sutu gyo ca nywal tǝ ga yatleshi.²⁰Tǝ ɓiltdi ɗaŋ ci a latsǝghǝn,she tǝ yel gwas gwames a kuŋyi.²¹ Bitrus a ɓital a wultu ,"Mallam ! yelli! gwami ɗaŋ kǝ laŋti akuŋǝi."²²Yesu ta sushi ɗa wulshi tu, '' tǝ caan raa a cogn.'' ²³Tǝ cik , mya fu ki tu ,ɓuruk gyo ɗaŋ ya wul pus tu shishi ɗuun a ɗaɗtn a dǝǝllǝk gǝrǝŋ zha, ɗaŋ raa wos a tsal hŋ ,bed tǝ gi ya caa raa ai cik kǝn wo nai tǝcik kən cogn wo fi .²⁴Tǝ cik mya fu ki ,ɓuruk nghǝn yo ɗaŋ kya kara ,kǝ caa raa ai tu ka tuyi ,cik kǝn wo naa nǝ gwan.²⁵ Ko a kili gyo ɗaŋ ka kara Cognvon dlan loŋsǝ mǝnyo ɗaŋ ta fiki kusuŋsǝ nghǝn mǝn ,tǝ cik Daawan wo dlaa ki loŋsǝ kusuŋsǝ nghǝn wan mǝni hŋ.²⁶Dagwaan ɗaŋ ci gami wo dlaaki kusuŋsǝ wan mǝni ɗaŋ"²⁷Daŋ tǝ sushi Urshalima .Yesu ci ngha righǝn ɗǝncogn .she dǝǝlǝŋsǝ Pǝris .tǝ mallaci mǝn gid nghǝn yo ɗaŋ Musa dlyaad ,tǝ mǝn varaŋshi yatl,tǝ man ɓastə. ²⁸Tǝ wul tǝ tu ,"Tǝ vartǝ nu nghǝn kya fi ghǝshi g gya gin ngaiyo? Ko nuughǝn a taaghǝ vartǝ fighǝn wasǝŋo?²⁹She Yesu wulshi tu, " Maa ced ki a sumɗa tǝ cik ma fu ki ko tǝ vartǝ ghǝ nuu ǝŋ mya fi laaghǝ gin ngaiyo.³⁰Baɓtisma ɗaŋ Yohanna a taya fi yin ɗi gami ko nǝ kǝ zaara? sumɗa.³¹She tǝ naa a wulghǝni addlǝŋ-wasǝŋ tu, "Ǝŋ mya wultu a ɓwaɗi gami .wo wul tu ."Ni ghǝn,a ca ǝŋ ɗa kǝ ca raa ɓastǝ hŋ?³² Ǝŋ mya wul tu a ɓwaɗi a zaar tta kurmi tǝ pus ' tǝ cik ca ci vǝrtǝ tu zaarsǝ ta yisǝŋ tu Yohanna nǝ zaar shinghǝn cogn.Tǝ wul Yesu tu ta yisǝŋ hŋ ³³ .She Yesu wul shi tu "Ma fu ki hŋ tǝ vartǝ yo ɗaŋ mya fi la gya gin gai."

Chapter 12

³¹Yesu ta nguɓ shi zhiɗkǝn ngai tǝ yerghǝ vii. Wul tu, "Murwon gii kitn darndu dǝn, ngirǝŋ tii tǝ darne,ɓǝl giir tsaɗkǝn zhak darnduos. A nal viin ɓuɓ ndǝr gaa kiti a mǝn laaghǝ kiti a taas mǝn laaghǝ kiti tlii riighǝn.²Ɗaŋ kiles tuliɗi she a shin mon wos won a mǝn laaghǝ kiti tǝ kaɓtǝ guuri gyagon mǝn ɗi kǝ gwaas darnduos. Beɗ tǝ gii, tǝ ta ngaɓ tii tǝ voɗ tii tǝ gaa tǝ tlii taas vati.⁴Ata shin moni gon ɗa, tǝ ta ngaa tǝ wus ka gaam tǝ sular tǝ nǝ ngǝtn ndzuun. ⁵Hal ghǝni ata shin gon ɗa, gin ngǝn tǝ ta ɗu tii. Cikkǝn tǝ ta fi tǝ gyagon monda, tǝ voɗ gya gonnii, tǝ tlaa gyagonnii.⁶Hal ghǝni ata yir namboŋ gonda ɗaŋ wo shin,ŋaa, suughǝn wos. Yaan ǝŋ ata yi nǝ zaar kǝ kaari ɗaŋ ata shin. Ata wul tu,"Ta yel luughǝn kunetn. ⁷"Beɗ tǝ gii mǝn laaghǝ kites tǝ wul dlǝŋsǝ waasǝŋ tu, "Gin ngǝn cinǝ gami wos. Manǝn mǝ ɗu tii, duules wo naai nǝ gopm."⁸Tǝ ta ngaɓ tǝ tǝ ɗu tii tǝ kur tii a laŋsǝ kitn darndu dǝnes. ⁹Nǝ gii nii ghuŋ murghǝ kitn darndu dǝneswo man fi tǝ mǝn laa ghǝ kitn darndu dǝnes see? Wo man datsǝ mǝn laa ghǝ kitn darndu dǝneshii vǝr kiti gyagon.¹⁰Kaa kwaan vik Coki gin hŋaan? "Puushi gii ɗaŋ mǝn nalghǝn viin tǝ nyaŋngashii, yaan nguŋ a naa nǝ puus gyetlei. ¹¹Gin a Daadǝn nǝ ngǝtn ngǝ kwasarghǝn a yir wopm.' ¹²"Tǝ ta ŋal tǝ ngaɓ Yesui, beɗ tǝ gii tǝ ta cl vǝrtǝ zarsǝ nǝ durghǝ yo tu taa yisǝŋǝi tu a kon yerghe vii gin a dulgama waasǝŋ. Nǝ gii tǝ ta gaa tii tǝ ngaɓ tǝpm tǝ tlii¹³She tǝ ta shinndar tǝ Farisawa tǝ Hiridiyawa gyagon mǝn tǝ ngaɓ tii nǝ konngǝn vii wos. ¹⁴Ɗaŋ tǝ ta man, tǝ wul tǝ tu, "Malǝm maa yisǝŋǝi kya vuu tǝ ɓitalghǝn gon hŋ, kha zhiɗ ni tǝpm Cogn naa jom jomni. Yi waari mǝ vǝr zhakka Kaisaraa ko yei? Mǝ vǝraa ko mǝ vǝr hŋaa? ¹⁵Beɗ tǝ gii Yesu aa yisǝŋ kuuskǝn waasǝŋǝi, a wulshi tu, "Kyaa diiɓǝm nǝ nii? Lǝǝrǝm wurɓa mǝn ɗi mǝ yeli."¹⁶Tǝ lǝǝr Yesu mǝn ɗi namboŋ. "Nǝ zhipti ghǝ nuu ghǝn yi ɗuunio?" ca wulshi, tǝ wul tu,"Nǝ kǝ Kaisar." ¹⁷Yesu wul tu, "Vǝrǝn Kaisar ngǝtn yo ɗaŋ nǝghǝ Kaisar,aa vǝr Cogn ngǝtn yo ɗaŋ nǝghǝ Cogn. Ata kwasarshi nǝ ŋaanyi hŋ.¹⁸She Sadukiyawa yaŋshi ɗaŋ caa wul tu shishighǝn mǝn mǝskǝn ɗa hŋ, tǝ ta man ɓastǝ tǝ ceɗ tǝ tu,¹⁹ "Malǝm, Musa dlyaaɗ mi mǝn tu yeskǝ zaar ya mǝs ɗaŋ a gaa gǝɗi wos tǝ ŋaa hŋ, mures tǝ kǝǝn gǝɗi yesashii, tǝ ɓwaa mǝǝri yesashi mǝn."²⁰Gya yestǝ won tǝ tayi wottsǝmai; kǝ nambonyi ta kaɓ gǝɗ, ata mǝshi a gaa mǝǝri hŋ.²¹ Cikkǝn kǝ mbǝtlǝmi ta kǝǝn gǝdeshii, yaanvma a mǝshi a gaa mǝǝri hŋ. Kǝ mayes ma cikkǝn ci. ²²Ɗeɓaɗ wottsǝmaiyi tǝ ta gaa mǝǝri hŋ. Ɗa kaari ɗeɓaɗ gǝɗes ta mǝshii ɗaŋ. ²³A shishighǝn mǝn mǝskǝn, ǝŋ caa shishi ɗa gǝɗes wo naa nǝghǝ nuu? Durghǝ tu ɗeɓaɗ yestǝi wottsǝmaiyi taa kaɓtǝ nǝ gǝɗi waasǝŋ."²⁴Yesu wul tu, "Tǝ dyak gin ngǝn kyaa maal hŋaa, durghǝ tu kaa yisǝŋ vik Cogn tǝ vartǝ Cogn hŋaan? ²⁵Yini tu ǝŋ yaa shishi tǝ mǝn mǝskǝn, kaɓkǝn gǝɗ ɗa hŋ, cikkǝn verghǝn gǝɗ ɗa hŋ, beɗ tǝ gii cini ɗaŋ zhipti shinngǝn Cogn gaami.²⁶Beɗ tǝ gii a dulgaam mǝn mǝskǝn ɗaŋ ta shishi, kaa kwaan hŋaan a giɓ ngǝtn yo ɗaŋ Musa dlaaɗ ɗaŋ Cogn wul tu, 'Myan mi Cogn ngǝ Ibrahim tǝ Ishaku tǝ Yakuɓ hŋaa? ²⁷Cinǝ Cogn mǝn mǝskǝn hŋ, nǝghǝ mǝn gwaam. Kǝ maali monnda."²⁸Namboŋ a giɓkǝ maalǝmci ghǝ attaura ɗaŋ a wumshi gha wulghǝn vi tǝ dlǝŋsǝ waasǝŋ; a yel tu Yesu ca sushi ɗa ɗa giiri. A ceɗ tu, "Nǝ mborki yo ghǝn a ndara moɓ ɗeɓaɗɗo?"²⁹ Yesu su ɗa tu, "Kǝ ndaraani ɗeɓaɗ, aa 'Wumǝn Isar'ila, Daadǝn wopm Cogn, Daadǝn ci namboŋ.³⁰Yi ciɓ aa suu Daadǝn Cogn wa tǝ ɗeɓaɗ ɓitalghǝn wa, tǝ raa wa tǝ ɗeɓaɗ tlyaaghǝn wa.' ³¹Mborki kǝ mbǝtlǝmi nǝ gin, "Yi ciɓ aa suu muryo ɗaɗ ci mel tǝ kyanɗaŋ gama.'Mborki won ɗa ɗaŋ tǝ man moɓ gyagin ɗa hŋ."³²She Malǝm kǝ mborki Musa's a wul tu, "Malǝm naa mbuni! Kǝ konni jomi tu Cogn ci namboŋ, tǝ cig gon ci da hŋ. ³³Aa suu tǝ tǝ ɗeɓaɗ raa, tǝ ɗeɓaɗ yisǝŋngǝn, aa ndǝr aa suu murghǝ mel tǝ kyan ɗaŋ gama, gin a moɓ ɗeɓaɗ baiko tǝ vaaghǝn ngǝtn ngǝ nyaarghǝn kǝ gǝǝpii. ³⁴Ɗaŋ Yesu yel tu a suɗa taŋ taŋ a wul tǝ tu, "Kaa fupm tǝ guŋndu Cogn hŋ." A kaari gii gon ta man tlyaa waa tǝ ceɗ tǝ nǝngǝtn won ɗa hŋ.³⁵Yesu suɗa ɗaŋ cigha zhiɗkǝn ngai dǝn Cogn a wul tu, "Nii caa ghannda Malǝmci ghǝ ngetn yo ɗaŋ Musa dlaaɗ tǝ wul tu nǝ kuni Daudae? ³⁶Dauda ngǝtn wos a giɓ zhipti var, a wul tu, ' Daadǝn a wul Daadǝnatn tu, tsǝtni a taaghǝ zaretn, hal she mya sular kusǝŋsǝ zarsǝ waai a kar yaasǝŋ waa."³⁷ Dauda gamashi a cim tǝ tu, 'Daadǝn,' tǝ cig wo fi wur ghǝnnda Ɓorghǝn Kǝ Coghǝi wo naa nǝ kuni Daudae?" A pol jwaamngǝn zarshes a wumngǝn wos.³⁸A zhiɗkǝn wos Yesu wul tu, "Ɗaghǝnɗa nǝ Malǝmci ghǝ ngǝtn yo ɗaŋ Musa dlyaaɗ, mǝn suughǝn ngyelaŋngǝn tǝ dǝllǝŋsǝ luu, caa su tǝ yi wuru shi a lǝɓ ɗiiɓkǝn tǝ ɗiɓarghǝn,³⁹Caa yi tǝ tsǝtn a lǝɓ tsǝtn ngǝn ndaraani viin laadi Yahudawa tǝ gya lǝɓ jwaamngǝn polghǝn. ⁴⁰Taa ndǝr tǝ kaɓ densǝ guɗi gyagii mǝnii ɗaŋ gya tur waasǝŋ taa mǝǝshii, tǝ karaghǝn Cogn fupm fupm durghǝ yo tu zarsǝ tǝ yelshi.Mǝni gyagi ta tu forǝm nǝ naa vik lyai hŋ."⁴¹She Yesu tsǝtn mel tǝ koɗ kǝ baiko ɗa te dǝn ngǝ Coghes; cigha yelghǝn zarsǝ ɗaŋ caa gǝm wurɓa ɗa koɗ kǝ baikoi.Zarsǝ mǝn tughǝn monda caa gǝǝm wurɓa ɗa giɓi.⁴²Ɗani gǝɗ won ɗaŋ turwos aa mǝshii cinǝ kui a man gǝm anini mbǝtlǝm ɗa giɓ koɗ baikos.⁴³She a cim mǝǝri dǝn wos wulshi tu, "Jom jomi mya fuu ki tu gǝɗin ɗaŋ turwos aa mǝshii a gǝm ngǝtnyo ɗaŋ a moɓ kǝ ɓuruk mǝnyo ɗaŋ tǝ gǝm baikon. ⁴⁴Durghǝ yo tu tǝ vǝr ni njwaatn a giɓkǝ monnda ɗaŋ tǝ yirr. Beɗ tǝ gii, gǝɗin ɗaŋ turwos aa mǝshii tǝ dwaandǝ wos a vǝr ni ɗeɓaɗ wurɓa yo ɗaŋ yirr."

Chapter 13

¹Ɗaŋ Yesu tayi gaghǝni dǝn ngǝ Cognvon gon a giɓkǝ mǝǝri dǝn wos a wul tǝ tu, "Malǝm yaal aa yel ndaraghǝni puushi gyagin tǝ ndaraghǝni dǝnsǝn." ²A wul tǝ tu, "Kǝ yel dǝllǝŋsǝ dǝnsǝnni ya? Puus won namboŋ ɗaŋ wo naa a dulghǝ kamshi ɗaŋ ta paa ta gǝm hŋ.³Ɗaŋ a tsǝtni a dul ghǝ wuur ghǝ zaitun ɗaŋ yi dlari tǝ dǝn ngǝ Coghei, Biturus, Yakub, Yohanna tǝ ceɗ tǝ nǝ waaɗi, ⁴"Fuu mi ɗi, dzaŋgyo ghǝrshi gyagin ta fio?Nii ghǝn wo Zhiɗ tu ngǝrshi gyagin ta nguɓe?"⁵Yesu nguɓshi wulghǝn tu, "Ɗaghǝn ɗa mbun mbun kaɗ gon tǝ maalar ki waanii hŋ. ⁶Monnda ta man tǝ sǝmatn tǝ wul tu, 'Myan mi yaanio, tǝ maalar monndai.⁷Ǝŋ kyaa wum vik maandǝ tǝ ŋalarghǝni vik maandǝ, ɓak vuu hŋ; ngǝrshi gyagin ciɓ she yaa fishi waashii, beɗ tǝ gii ɓanngǝnes aa fi hŋ.⁸Yaan tu zarsǝ ghǝ yaatli gon ta shisher zarsǝ ghǝ yaatli gon mǝn, guŋndu gon wo shisher guŋndu gon mǝn. Yaatl mari mari ta zhighǝɗi tǝ ndaghǝni kusuŋ. Gyagin ngǝn ci gǝmngǝn daɗi ghǝ wumngǝni vwak ɓwaaghǝni.⁹Tsǝtǝn gwaam. Ta tlǝǝr ki waanii a ken mǝn yaatl, ta voɗki waanii viin laadi Yahudawa. Ta tlǝǝrki, ka dlǝǝrni a ken gya goɓna tǝ gya guŋsǝ nǝ duratn, kǝ tlyam zha mǝn. ¹⁰Beɗ tǝ gii ciɓ keni she yaa fuu vik wusni yaatl ɓuruk.¹¹Kǝŋ yaa nyomki waanii, ɓak vuu nǝ ngǝtn yo daŋ ka kon hŋ. Yaan tu daɓag a kiles ta vǝrki ngǝtn yo ɗaŋ ka konii; wo naa tu kyaani ghǝnda kya wul vi hŋ; beɗ tǝ gii nǝ zhipti var. ¹²Zaar wo ver vi yesashii tǝ ɗu tii, tǝ daktǝ wo vǝr ŋaa woshii. ¹³Ko nuu wo nyaŋngaski nǝ sǝmatn. Ko nuu ɗaŋ yaa dluu vwaa hal ɓanngǝnes ta vum tii¹⁴Ǝŋ kya yel ngǝtn ngǝ nyaŋ tǝ kemaskǝni a dlǝǝrghǝni a lǝɓ yo ɗaŋ a ndara tǝ dlǝǝr ghai hŋ ( kyan murghǝ kwaanngǝni yisǝŋǝi), gyagyo ɗaŋ ci giɓ yaatl Yahudiya tǝ kirr tǝ tai wuur,¹⁵ yan kigha dulghǝ viin aashii ɗi giɓ dǝn hŋ, ko tu aa nyolar ngǝtn wonnii hŋ,¹⁶ yaan kigha dǝǝl ɓak sughǝɗi tu kya mbi ngǝtnwon hŋ.¹⁷Beɗ tǝ gii a gir mǝn mǝǝri tǝ mǝn maam tlyaghǝn a mbuɗkǝni gyagii! ¹⁸Karan tu kaɗ gii tǝ man a kili yetar ḣŋ.¹⁹Yaan tu dǝllǝ ghǝ buŋngǝni wo mbwaaɗi gyo ɗaŋ tayi nda ghai dzaŋgon hŋ tun ɓaandǝŋ a gǝmngǝn daɗes, ɗaŋ Cognvon ta ndǝǝr ɗǝgn, hal ɗan ɗaŋngǝnin, annda ta man fi ɗa hŋ hal nǝghǝ mbeɗi.²⁰She de Daadǝn ya woɗ mbuɗkǝnii ba cig hŋ ta vum gon hŋ. Beɗ tǝ gii nǝ gya gyo ɗaŋ taa waar shi waasǝŋǝi gyagyo ɗaŋ a bwaashi waasǝŋǝi wo caa mbuɗkǝnes wo naa ŋaa njwatn.²¹Kǝnnda ǝŋ gon ya wulghǝ tu, 'Yel gii ɗaŋ nǝ mborghǝnii ɗuunio, ko, Yel yanci ɗii,' ɓak caa raa ghai hŋ. ²²Yaan tu mǝn mberni taa mbwaaɗi monnda tu yaŋshi ghuŋ ci gyo ɗaŋ taa ɓortii, tǝ mǝn shinngǝni Cognvon, ta fi ngǝtngǝ kwasarghǝni tǝ ngǝrshi gyagon monnda, nǝ durghǝ tu tǝ mor lǝɓ,ǝŋ yaan ta kǝǝmii ci yi beɗ tǝ gyagii ɗaŋ nǝ waarghǝnii.²³Mbǝrǝn ki waanii! Maa fuuki ngershi gyagin annda kili waasǝŋ.²⁴Beɗ gii a kaar buŋngǝni gyagin, kǝ dzanyi gya ges, dzaŋ wo diɓi, lǝpm wo man mbaa ɗa hŋ, ²⁵gya caar ta vunndai ɗi gaami tsogn, tǝ vartǝ yo ɗaŋ ci gaami ta zhighǝɗi. ²⁶Kǝnnda ta yel ŋaa zaar cigha manngǝnɗi a giɓ kurvon tǝ vartǝ wos monnda tǝ zǝkkǝni wos. ²⁷Kǝnnda wo shin zhipti shinngǝni wos.Wo jwaam mǝnyo ɗaŋ cinǝ bwaaghǝni ɓuruk ate bandi gǝshi tǝ bandi gaami, tǝ banndi zaari tǝ banndi naɓti, gyo ɗaŋ tǝ poktii yatl tǝ poktii gaami.²⁸Kuuɓǝn ngǝtn won a gwaas gwaam, kyaa naa yel dlaŋri ya nguɓ ɗǝǝlghǝn kǝ yisǝŋǝi tu waatlǝŋ aa naa mel.²⁹ Yi cig ɗaŋ, ǝŋ kya yel yaa nguɓ ngǝrshi gyagin fighǝni aa yisǝŋ tu ci mel, ndok tǝ ken ɓiil.³⁰Jomi mya fuukini usuli gin wo laatsǝ hŋ she yaa fi ngǝrshi gyagin nii. ³¹Gaami tǝ yaatl ta laatsǝi, beɗ tǝ gii, vietn wo laatsǝ hŋ hal nǝghǝ ndok ndoki.³² Beɗ tǝ gii a dulgaam dzanyi ges, ko kiles, gon won ɗaŋ a yisǝŋ hŋ, hal ko yaŋshi zhipti shinngǝn Cogn gaami, ko yaan kunes,beɗ tǝ gii she Daashes.³³Mbǝrǝn ki waanii! Gaan yirr durghǝ yo tu kǝ yisǝŋ yini a kili gyo hŋ.(Ndosaŋsǝ tǝ tagarta gyagon tǝ dlyaaɗ tu,Naan gwaan gaan yirr tǝ karaghǝn nǝ dur yo tu..³⁴.Yini ɗaŋ muryo ɗaŋ a tlii riighǝni a gaa dǝn woshii, she a gaa monsǝ wos tǝ paŋ dǝnes, ko gyo tǝ laa wos, a fuu mǝn yaalgheni ɗa nǝ dǝni tǝ naa gwaam.³⁵Nǝ durghǝ gii naan gwaam durghǝ yo tu kaa yisǝŋ ko a kili gyo ghǝn murghǝ dǝni wo mani hŋ. Wo ɗyaa manni sutua, nǝ dlǝk kaviɗ kǝ varra, nǝ kili gǝmngǝn vii geria, ko nǝ ɓitlndi.³⁶ Ǝŋ ya mbwaaɗi gaɓag kaɗ tǝ man tughǝ a kuci hŋ.³⁷ Ngetn yo ɗaŋ mǝ fuu ki mǝ fuu ni ko nuu: Gaan yirr!

Chapter 14

¹Ana mbuɗkǝn mbtlǝŋ belaŋ kǝ tlǝghǝnni tǝ belakduŋ gi ɗaŋ yis ghai hŋǝi, tǝ fi mǝnvaraŋshi pǝris tǝ mǝnvaraŋsǝ yisǝŋ ngǝtn ɗaŋ Musa dlyaaɗ tǝ ŋaal tǝpm yo ɗaŋ ta tu nǝ mǝri tǝ ngaɓYesui ghai. ²Ci gha wulghǝn wos tu, ''Beɗ tǝ gi a kili belaŋ gin hŋ dur yo tu ma shesher raa zarsǝ mǝn.''³Yesu ci Betanya dǝn gya Saminu ɗaŋ cinǝ ndomtsə, ci ɓastǝ turgǝn ngǝtn cighǝn mǝn, she gǝɗwon ghǝnni ɗaŋ a mbi ŋaa byaaŋ miir zhoǝni dlǝrǝŋ-dlǝrǝŋ kaɓ kǝ wurɓa monnda a kaɗ tǝ mǝn a gaam wos. ⁴Mǝn yo ɗaŋ ci tǝ gya Yesu a ta tliishi ghai, cigha gǝs kǝ vi wulghǝn tu, ⁵ ''Gin nǝ miir zhoǝni dlǝrǝŋ-dlǝrǝŋ na wurɓa monnai, a moɓ ɗaŋ ci ɗiɓari tǝ ɓǝǝl wurɓas gya naakui'' mǝn hŋa? maraghǝn wurɓa gin nǝ kǝ ni''⁶Yesu wulshi tu, ''tǝ ga tǝ kas. ni a caa kya gomsaŋte? ⁷ǝŋ yan ki yi tǝ raa vǝrghǝn ngǝtnwon gya naakui, ki ciinshi ko dzaŋgyo,beɗ tǝ gi myan ma na tǝ kyaani ko dzaŋ gyo hŋ.⁸ Gǝɗin a fi ngǝtn ɗaŋ laa wo mal zarsǝ ɓastǝ hŋ nǝ dur yo tu a ndǝr datǝpm ghǝ giighǝnni.⁹ Jom-jomi mya fuu kii kaɓ lǝǝɓ yo ɗaŋ ta wul vik wusni ghǝ Cognvon a ɗǝghǝn, laa wo mal zaarsǝ a ngǝtn won ɗaŋ a fim mǝn hŋ.¹⁰Tǝ wumghǝn cik, Yahuza Iskaryoti, namboŋ a giɓkǝ dǝllǝŋsǝ mǝn shinmgǝn wos a kir tlǝ gha dǝllǝ ghǝ pǝris duryo tu tǝ vǝr ti ɓashi. ¹¹Ɗaŋ mǝnvaraŋshi pǝris tǝ wum cik a ta polshi nǝ ŋaanyi hŋ, tǝ ta ga tu ta vǝr wurɓa Yahuza. Kyaɗ a nguɓ ŋalghǝn datǝpm wo ɗaŋ wo vǝr Yesu mǝnes.¹²A mbuɗkǝn kǝ ke ni kǝ belak ghǝ dugn gi ɗaŋ yis gha hŋǝi, tǝ belak kǝ vaghǝn daguɓzhi ghǝ tlǝghǝn, mǝri dǝnwos tǝ wul tǝ tu, ''Maa dǝǝr lǝɓ jwaamngǝnnes te ɗo kǝ belak ghǝ tlǝghǝnneso? ¹³A shin mbǝtlǝŋ a giɓ kǝ mǝri dǝn wos tu, ''tǝǝ nda giɓ dǝllǝ yatl, kaa tu morwom ɗaŋ a mbi zhaɗi gha penndi, kaɓ dǝn yo ɗaŋ ya nda ghai laaɓǝn tǝ.¹⁴ Wulǝn murghǝ dǝnni tu, malǝm a wul tu, ''vin nǝ jwaamnngǝn ghǝ belak ghǝ tlǝghǝni tǝ mǝri dǝnatn yi teɗo?''¹⁵Wo zhiɗ ki dǝllǝ ghǝ suumi nǝ ndǝrghǝn.She a ndǝǝrmi koni mǝn ɗa ɗan.¹⁶ Ɗaŋ mǝn shinngǝn wos tǝǝ shi ɗa giɓ dǝllǝ yatles, tǝ tu koni daŋ gi daŋ a fuushi washi. Ɗanngǝn tǝ ndǝr koni nǝ ghǝ belak kǝ tlǝghǝni ghai.¹⁷Ɗaŋ suutu ta fi, a ta tlǝi tǝ dzuɓ tliti mbǝtlmes.¹⁸ Ɗaŋ cigha tsǝtnngǝn, cigha cighǝn ngǝtn cighǝnes, Yesu wulshi tu, ''taŋ-taŋ mya wul ki tu, gon ɗaŋ migha cighǝn cimtǝ ɗuun, wo sum kaar mǝni. ¹⁹Tǝ vui, tǝ cǝɗ tǝ namboŋ-namboŋ tu, nǝ myani hŋaa?''²⁰Yesu sushiɗa tu, ''gon a giɓ dzuɓ tliti mbǝtlǝmmǝn ɗaŋ mya caa ghǝn taas koɗ namboŋ cimtǝ. ²¹ŋaa ghǝ zaar wo tli ɗaŋ gyo ɗaŋ nǝ dlyaaɗkǝn a dul gamashi, beɗ tǝ gi dashi ɗaŋ a vǝrti tǝ ngwar nǝ gamashi, wo moɓ gyo daŋ cii ɓwa tǝ hŋ beɗ.²²Kili yo ɗaŋ cigha cighǝn ngǝtn cighǝn, Yesu mbi duuŋ a gǝm mbuni ghai, a tsalii a vǝrshi, ca wulghǝn tu, ''gin nǝ dlietn.²³ A ndǝr mbi kolaaɗ, a nyar ghai, a vǝrshi, tǝ tlya tǝ koɗi. ²⁴A wul tu gin nǝ voraŋatn kaɓkǝ mbighǝn ɗa raai ɗaŋ tǝ paas nǝ zarsǝ monnda.²⁵ Jom-jomi mya fuuki ma man tlya zhak darndu dǝn ɗa hŋ,she dzaŋgi ɗaŋ ma tlya kǝ muuri a giɓkǝ guŋdǝ Cognvon.²⁶Dzaŋ tǝ waa ngil luughǝn Cogn mǝn, tǝ tlii wuur zaitun. ²⁷Yesu wulsji tu, ''kaɓwaan kaa nga yasǝŋ kǝ ndǝ kǝ ndaɗi nǝ durratn, yini dlyaaɗkǝn tu, 'ma ɗuu murghǝ lyaghǝn tǝmsai, tǝmsas taa basaŋǝi.²⁸Beɗ tǝ gi, ǝŋ mya shishi, ma ndaki ken mǝ tul ki Galilii keni.'' ²⁹Biturus wu tǝ tu, ǝŋ ɗeɓaɗ wasǝŋ caa ndaɗi myan ma ndaɗ hŋ.''³⁰Yesu wul tǝ tu, taŋ-taŋ mya fuu ghǝ, kǝnnda gǝmghǝn vii daturshi kǝ ɓintli, ka wul tu ka yisǝŋ mǝ hŋ tǝpm mayii.³¹Beɗ tǝ ga Bitrus wul ɗa tu, ''ko yan taa tla mi wopi cimghǝ ma ci vii a yisǝŋngǝn hŋ'' ɗeɓaɗ wasǝŋ tǝ mbi ɗa raai cik.³²Ɗaŋ tǝ tuli lǝɓwon ɗaŋ ca cimtǝ tu Getsamani, Yesu wul mǝri dǝnes tu,na tsǝɗǝn ɗuun duryo tu ma tlǝ kara Cogn. ³³A mbi Biturus tǝ Yakuɓ tǝ Yohanna. she tǝ nguɓ tǝ wumghǝn a vughǝni laɓ-laɓ.³⁴ A wulshi tu, ''raatn cigha buŋghǝn dan kutu ma mǝshi. Na ɓuɓǝnmǝ ɗuun a tsǝdǝb gwaam.''³⁵Ɗaŋ Yesu ɓǝttǝ ghai ken njwaan ndaɗi yatl a kara Cogn, ³⁶ca wulghǝn tu, Daagǝn ko ni ka ɗya ka fii, mbim buŋghǝnin mǝni, beɗ tǝ gi paŋ mbitalghǝnetn hŋ, she gwai.³⁷Ɗaŋ a sutǝ ɗi a tlǝn tushi cigha kuci, a wul ''Biturus tu, Siman kini a kucya? ka ɗya ka tsǝtn gwaam kǝ ŋaa dǝǝl hŋaa?³⁸ Tseɗǝn gwaam, karan Cogn duryo tu tǝ dyiɓ kii hŋ. Yi cik tu zhipti varatn ca suughǝn, beɗ tǝ gi dlietn a tsaal.'' ³⁹A suu tǝ kaar ɗa-ɗa a kara Cogn, ca kwaan ngǝtn yo ɗaŋ ayi kwaan keni.⁴⁰A sutǝ ɗa a man tushi cigha kuci duryo tu kucia ɗǝǝmshi washi ɗaŋ tǝ ɗya tǝ wul tǝ vii hŋ. ⁴¹A sutu ɗa kǝmayi, a wulshi tu, ''kini gha kuci saɗɗa? ki gha ngaghǝn laa! afii cik, kiles a tuliɗi ta vǝr ŋaa zaari a taas ghǝ mǝn kusǝŋsǝ ngǝtn fighǝn. ⁴²Shishin mǝ tlǝnni, muryo ɗaŋ a vǝr vetn a tuliɗi mel.⁴³Kyaɗ, ɗaŋ aa daɓ dlǝpm vii hŋ, Yahuza, a giɓ kǝ dzuɓ tliti mbǝtlmitǝ zaasǝ ɗaŋ ta jwaamshi tǝ yir dǝllǝŋsǝ sǝɓǝr na-ngole. mǝn varǝŋsǝ pǝris tǝ mǝnvaraŋsǝ mǝn yisǝŋngǝn ngǝtn ɗaŋ Musa dlyaɗ tǝ mǝnvvaraŋsǝ gya gyo ta shishi ɗi. ⁴⁴Muryo ɗaŋ a vǝrti a kaŋ vi tǝ yaŋshi tu, ''gon ɗaŋ ma tiin tǝ tǝ laɗvi yan cinǝ mures, ngaɓǝnti a tlǝǝr tǝ a ganti. ⁴⁵Ɗaŋ Yahuza tuliɗi, a man gha Yesu a wul tǝ tu, ''malǝm'' she tintǝ tǝ laɗvi.⁴⁶ mǝnes tǝ ngaɓti, tǝ tlǝrti.⁴⁷Beɗ tǝ gi gon agiɓkǝ mǝn dlǝǝr ghǝn ɗa ɗan, a dli ɗǝllǝkǝ sǝɓǝr wos ɗi a kǝɓ mon ghǝ dǝllǝ ghǝ pǝris ghai, dzak tǝ ghai hal ngyer tǝ kǝǝmi. ⁴⁸Yesu wulshi tu, kǝǝ nywaal ɗi ɗaŋ kutu kya ngaɓni mǝǝr tǝ dǝllǝŋsǝ sǝɓǝr tǝ na-ngole tu kya ngaɓni myaniya? ⁴⁹Kili yo ɗaŋ mi gha giɗkǝn waan ghai vin ladi, ko dzaŋ gyo kǝ ngaɓm hŋe? Beɗ tǝ gi tǝ na cik nǝ duryovtu tǝ yungar ngǝtn yo ɗaŋ vik Cog kon.⁵⁰ Ɗa ɗan, kaɓ mǝnyo ɗaŋ tǝ ta yi tǝ gya Yesu tǝ ta gatǝ tǝ kiiri⁵¹Kun tlǝɓǝr won ɗaŋ cinǝ tǝ lǝŋsǝ a dli, a laaɓtǝ tǝ ta kǝɓ ti,⁵² yan de a gashi lǝŋses mǝn a kiiri nǝ muli⁵³Kyaɗ ɗa ɗan tǝ ta tlǝr Yesui a dǝllǝ pǝris ɗaŋ ta jwaan mǝn varaŋsǝ yatl kaɓ tǝ ɗǝllǝŋ pǝris tǝ dǝllǝŋsǝ zarsǝ tǝ mǝnvaraŋsǝ mǝn yisǝŋngǝn ngǝtn ɗaŋ Musa dlyaaɗ, tǝ man jwaamshi ɓastǝ.⁵⁴ Biturus a laaɓ shi kaar-kaar hal tǝ tuli dǝn gya pǝrishe. A tsǝtn tǝ mǝn yaalghǝn ɗa nǝ dǝn Cognvon cigha buuskǝn wuɗ.⁵⁵Ɗaŋ mǝnvaraŋsǝ pǝris tǝ balgham Yahudawa tǝ yaal tǝ yel mǝniyo ɗaŋ taa wul tu ta yel tǝ ndǝr tǝ wum Yesu a fighǝn kusǝŋsǝ ngǝtn dur yo tu tǝ ɗuuti ɗa, Beɗ tǝ gi tǝ tu ngǝtn ghǝ konghǝn hŋ. ⁵⁶Kǝ monnda tǝ tlya zha mberni, beɗ tǝ gi, vii wasǝŋ a man lǝɓ naŋboŋ hŋ.⁵⁷Gya gonɗa tǝ shishi tu tǝ man tlya zha mberni a dul gaamas tǝ wul tu,⁵⁸ ''Mǝǝ wum tu, yo dluɗ dǝn ghǝ Cogn ghǝi ɗaŋ zarsǝ tǝ ta naali, tǝ ndǝr tǝ naal gon a mbuɗkǝn mayi nǝ naal ghǝn zaar hŋ beɗ,⁵⁹ Kaɓ tǝ cik vi wasǝŋ ta man namboŋ hŋ.⁶⁰Ɗǝllǝ pǝris a shishi dlǝrni a dlei wasǝŋ aceɗ Yesu a wul tu, kitǝ ngǝtn won ɗaŋ ka kon a dulgam ngǝtn yo ɗaŋ mǝnin tǝ kwaan a dul gaama? ⁶¹Beɗ tǝ gi a mwal tǝ saɗ, she dǝllǝ pǝrishes a man cǝɗ tǝ ɗa tu, Kyan kinǝ Daadǝn murghǝ luughǝnniya? ⁶²Yesu nǝ mya kaa yel ŋaa zaar a tsǝtnngǝn a taaghǝ zari murghǝ vartǝ, hal ma cigha maghǝnɗ a giɓ kǝ kurvon.⁶³Dǝllǝ ghǝ pǝrishes a dlatǝ gya lǝŋsǝ woshi a wul tu ''nǝ ni kǝnnda mya ŋaal mǝ wumi a dul gamawos ɗe?''⁶⁴Kya wumghǝn ngǝtn ghǝ kyamaskǝn ɗaŋ a kon kǝ yel gwaan wuri? kaɓ wasǝŋ tǝ ngyer tǝ vi mǝn tu a ndara tu tǝ ɗuuti. ⁶⁵Gya gon tǝ nguɓ tǝpyatsǝghǝn nyogn vi, tǝ naɗ tǝ yiri tǝ voɗ tǝ caa ceɗ tǝ tu, ''nughǝn a voɗkǝo?'' mǝn laaghǝ dǝn Cogn beɗ tǝ voɗ tǝ a kwanga.⁶⁶Biturus ci didlǝŋ giɓ dǝnnes, ŋaa gǝɗ won ɗaŋ ca fi laa dǝllǝ ghǝ pǝris mǝn a man ɓastǝ⁶⁷ Ɗaŋ a yel Biturus ca wuɗ buuskǝn,a yaal yel tǝ saɗ awul tǝ tu, ''Kyan ma ki tǝ mǝn Nazaraɗǝn Yesu''. ⁶⁸Beɗ tǝ gi a ci vi ghai, a wul tu, ''ma ɓitalǝm nǝ ngǝtn yo ɗaŋ kya kon hŋ ma kǝnnda mǝ yisǝŋ'' Ɗaŋ a nyoli ɗi balgham.⁶⁹Nyi ɗaŋ ca fi laa ɗa dǝni, a yel tǝ a wul mǝnǝ gya gi ɗaŋ ca dlǝrghǝn ɗa tu, murin beɗ cigha giɓi wasǝŋ. ⁷⁰Beɗ tǝ gi a ci vi ghai saɗɗa. A ngalaa hŋ, gya gi ɗaŋ cigha dlǝrghǝn ɗa ɗani tǝ wul Biturus tu, shaŋtaŋ ki namboŋ a giɓi wasǝŋ dur yo tu kini mǝn Galilii.⁷¹A nguɓ mbolghǝn gamas mǝn, ca ŋas puus wul tu, ''ma yisǝŋ dashi yo ɗaŋ kya wul vii a dul gamas hŋ.'' ⁷²Kyaɗ, geri gǝm vii kǝ mbǝntlǝmi, Biturus ɓital vi yo ɗaŋ Yesu ta fuu tǝ tu, ''anda geri tǝ gǝm vi kǝ mbǝtlǝmi, ka wul tu, ka yisǝŋmǝ hŋ tǝm mayi.'' She a nguɓ ngwarghǝn nyaŋ-nyaŋ.

Chapter 15

¹Tǝ taa ghǝ ɓintlǝ, mǝn varaŋsǝ ghǝ viin ladi tǝ jwaam shi tǝ mǝn varaŋsǝ yatl tǝ malamci attaura tǝ ɗebad balgham ghǝ Yahudawa. Tu tǝ naad Yesui, tǝ caa tǝ ken tǝ vǝrtǝ Bilatus. ²Bilatus ced tǝ tu ,"Kyan ghǝ kinǝ gung Yahudawa?"A suuɗa tu, "cik ɗaŋ kǝkoni." ³Mǝn varaŋsǝ viin ladies cii kwaan kusǝŋsǝ ngǝtn a dul gam Yesu.⁴Bilatus ced tǝ ɗa,"Ki tǝ ngǝtn kon hŋ ŋaa? Yel ɗaŋ ca kon kusǝŋsǝ ngǝtn a dul gama. ⁵Bed tǝ gii Yesu ɓok vii Bilatus ɗa hŋ, she ngǝrsshi kwasartǝ.⁶Ɗaŋ nin akili belak, Bilatus ɓaanɗǝŋ caa yi gǝǝm shi zaar won ɗaŋcigib jarum mǝn , zaar ghǝ jarum yo ɗaŋ caa kara ɗa. ⁷Ɗa dan murghǝ shisher ghǝn raa wonɗa gib jarumes, nǝ nanboŋ a gib kǝ gya gi ɗaŋ tǝ nyomshi nǝ durghǝ shisher raa zaarsǝ mǝn.A ta yi nǝ murwon ɗaŋ ca cim tǝ tu Barabbas.⁸ Gutuli zaarsǝ tǝ man a lǝǝb Bilatus she tǝ nɗatǝ karaghǝn tu tǝ fi shi mǝn ɗaŋ gyo ɗaŋ cayi fii.⁹Bilatus suu shiɗa tu, "Kya su mǝ gǝmki gung Yahudawa mǝni ya? ¹⁰Duryo tu a yisǝŋǝi tu nǝ kashi ǝŋ da mǝn varaŋsǝ viin ladi tǝ lǝǝr Yesu ɗi ɓastǝ.¹¹ Bed tǝ gi mǝnvaraŋsǝ viin ladies tǝ ca gutuli zaarsǝ ghai tu tǝ kaa tu tǝ gǝǝm shi Barabbas mɛni ɗa bamvies.¹²Bilatus man sushj ɗa tu, "Ni ǝŋ ɗa ma fi tǝ gung Yahaudawai?" ¹³Tǝ dlaar vii ɗatu, "ghǝmbalǝnti."¹⁴Bilatus wul shi tu," nǝ kuskǝ nghǝrshi gyo ɗaŋ a fio?" Bed tǝ gi tǝ ta daɗak ɗlaarghǝn vii ghai, "Ghǝmbalǝnti." ¹⁵Bilatus ta ya suu tu tǝ mɓutar raa gutuli zaarshes mǝni,she a ta gǝǝm shi Barabbas mǝni.A voɗ Yesui nɗǝr vǝr shi tu tǝ ghǝmbalti.¹⁶She mǝn mandes tǝ ta nyolarti ɗa yatles tǝ nɗǝr tǝ ciim ɓuruk mǝn manɗǝ ɗi.¹⁷ Tǝǝ caa tǝ luu gungdǝ mǝn tǝ ndǝr tǝ karghǝd tǝ yiɓka a daɗ gaam.¹⁸Ǝŋ da cii wurǝ tǝ tu, " cogn tǝ gagghǝ ɗa gung Yahudawa!"¹⁹Tǝ ɗutǝ shirǝŋa gaam tǝ ndǝr tǝ pyatsǝ tǝ nyognvi a cognken .She tǝ ta zubni a kenwos cii ryaa tǝ tu caa luu tǝ ni.²⁰Ɗaŋ tǝ ta ɓan ryaaghǝn neshii she tǝ dlii luu guŋnde shii tǝ sular tǝ goshii mǝn she tǝ nyolarti ɗa yatli tu tǝ tlǝn ghǝmbalti. ²¹She tǝ caa sǝǝmbǝr won ɗaŋ ca latsǝni tu tǝ ́mɓi ghǝmbǝli Yesui.Sǝm mures tu Siman mǝn Kairawoni (Daa ghǝ gya Alizanda tǝ Rufus ).²²She mǝnw mandes tǝ nyolar Yesui tǝ tlǝǝr ti a lǝɓ won wai Golgota (lǝǝb kǝ moɗ gaam ǝŋdi).²³ Tǝ vǝrtǝ zhak darɗu dǝn ɗaŋ lǝǝ ghǝn tǝ mur ,bed tǝ gi a tlya . ²⁴Tǝ ghǝmbal tǝ ɗu bwagha tǝ lǝŋsǝ wos nǝ durghǝ tu tǝ gi shi lǝǝkǝn ngǝrci luu yo ɗaŋ ko murghǝ mandǝ gyo ɗaŋ a ndara tǝ tu.²⁵Tǝǝ ta ghǝmbaltiǝ a tayi dwam mayi suutu.²⁶ Tǝ daaɗ nghǝtn caaghǝn wos vii gami tǝ yan tu, "Gin nǝ gung Yahudawa ." ²⁷Tǝ ghǝmbalti tǝ mǝrǝŋsǝ won mbǝtlǝm, ²⁸gon a te napti wos,gon a te zari wos .Tǝ ta fi cik tu ngǝtnɗaŋ tǝ kon a vik cogn tǝ yugǝi.²⁹Mǝn laatsǝ ghǝn ciyi vyartǝ ciyi righǝɗ gaam ci yi wul tu, "Kyan ɗaŋ ka ɗya ka dluɗ vin ladi kǝ nɗǝr kǝ nali a mɓudkǝn mayi,³⁰ vum gammai a shiiɗi ɗa ghǝmbales ɓa!"³¹Cik kǝn mǝnvaraŋsǝ vin ladies tǝ malamci attaures cii ryaa tǝ ni cii wul tu,"A vum gya goni bed tǝ gi a kǝǝm vuum gaamas hŋ.³² Gaan gi ɗaŋ nǝ ɓorghǝnii gung mǝn Israilai tǝ shishiɗi ɗa hǝm ɓǝles, nǝ durghǝ tu mǝ yeli mǝ nɗǝr mǝ kabi." Mǝn yo ɗaŋ tǝ hǝmbalshi cim tǝ tǝ ryaa tǝ ɗaŋ.³³A dwaam li she ɓuruk yatles ta mɓi diɓi ,hal she ɗaŋ dwaam toknandam tafi . ³⁴A dwaam toknandames she Yesu ta gǝǝm viŋ tya-tlya ,"Eloi eloi lama sabacthani?" Gyo ɗaŋ de wos tu ,cogntn-cogntn ni ca kǝ nyom taashi ɓasme?" ³⁵Zaarsǝ yo ɗaŋ ci gha dlǝrghǝn ɗaɗan ɗaŋ tǝ wum cik she tǝ wul tu wumǝn cigha cimghǝn Iliya .³⁶She gon wasǝŋ ta vaatǝ tlǝŋ mɓi lǝtsǝmɓǝr caa a zhak darnɗu ɗǝn kǝ ndzaŋni ga adul shirǝŋ ta tǝ tu tǝ tlya .Mures wul tu, "Dlǝr sad mǝ yel yan Iliya wo man shirti. ³⁷She Yesu gǝǝm riŋ tlya-tlya she a mǝshi . ³⁸She lampiɗi yo ɗaŋ cayi gib vin ladita taari mbǝtlǝm a ngabɗi gami hal yatl.³⁹Ɗaŋ mǝnvar ghǝ mǝn mandes ,gyo ɗaŋ a dlǝr mɓiyir yel Yesu ghai tu a mǝs a tǝpi gin, she a wul tu, "Jom-jomi murin nǝ ŋaa ghǝ cogn.⁴⁰ Gudi won ɗaŋ tǝ dlǝrɗi ɗonghai ǝn da ca yeldi ɗaŋ. A gibi wasǝŋ nǝ gya Maryamu Magadaliya,Maryamu (naaghǝ tǝ ŋaa yeshi yusufu),tǝ Salomi . ⁴¹Ɗaŋ a ta yi Galili gudi gya gin ǝn da tǝ ta ya laab tǝ tǝfi tǝ laa mǝn.Gudi gya gon monda tǝ man cimshi hal Urshelima.⁴²Ɗaŋ suutu tafi, durghǝ tu a ta yini dzaŋ ɓumtsǝ ghǝn ,yan cinidzaŋ ǝnda dzaŋ Wolgi . ⁴³Yusufu mǝnArimataya a ta man ɗa ɗan . A tayi nambonŋ a gib kǝ mǝn balgham ɗaŋ caa sǝǝshi kǝǝm, gyo ɗaŋ a tayi gaghǝn yir nǝ guŋndǝ cogn .A shishi tǝ vǝrtǝŋ tlǝn tu Bilatus ced tǝ dli Yesu .⁴⁴ Nghǝrshi ta kwatsar Bilatus ɗaŋ a wum tu Yesu a mǝshi , a cim mǝnvar mandǝ ced tǝ yan Yesu a mǝshi.⁴⁵Ɗaŋ Bilatus wum a mǝnvar mǝn manɗǝs tu Yesu a mǝshi ,she a vǝr dlei Yusufu.⁴⁶ Yusufu a ɗiɓ pǝriɗi .A shirti ɗa hǝmbǝles karghaɗ ti tǝ pǝres she gǝǝm ti ɗa vii gires ɗaŋ tǝ com tǝ puus,she kuruŋ dǝrǝŋ dlǝpm tǝpm nɗaghen ɗa lǝǝɓ vik gires. ⁴⁷Maryamu Magadaliya tǝ Maryamu naghǝYusufu ǝnda tǝ yel lǝǝb yo ɗaŋ tǝ gii Yesu ghai.

Chapter 16

¹ ɗan dzaŋ kə waingi ta latsəi, maryamu magadaliya tə maryamu murgha ɓwaghən yakub, tə salomi, tə ta ɗiib miir kaɗkəndi, naa zhoŋni tu tə tiəən kad dlii ghə Yesu mən. ²Tə taghə bintli a dzaŋ kə keni kə watsəmayes,tə ta tlii ɗa vii giires ɗan dzaŋ ta ŋyoliɖi.³Tə ta yawulghən diəŋsəwasəŋ tu,"Nughən ɗa wo kuruŋmi puushes mən ɗan təɖ ɖan tə diəmp vii giires ghaiyo?" ⁴Ɗaŋ tə yaal gami,she tə yel puushes nə kurungən gaaghen a iyaŋshi,durghə tu puushi nə vari.⁵Ɗaŋ tə nɗai ɗa vii giires, she tə yel kuntləɓər won tə lukfyali, cigha tsətngən a te taghǝ zaari, ngəshi ta kwasarshi. ⁶A wulshi tu,"vərtə tə ɗuki hŋ. Kya ŋal ni Yesu mən Nazaret, gyo ɗan tə ta ghəmbəli. Aa shishi, ci ɗuuni hŋ, yeiən ləəɓ yo ɗaŋ tə ta gaa tə ghai. ⁷Beɗ tə gii tlən, wulən gya məəri dənwos tə Biturus tu, wo nɗaki ken tləghən Galili. ɗani ghən ka yel tə ɗan gyo ɗan a fuuki wanii.⁸Tə ta kir tə nyaali ɗi ɗa vii giires tə dladlar nə durghə kwasarghəni. Tə ta wul gon vii won hŋ durghə tu vərtə ta ngaɓshi nyaŋ-nyaŋ.⁹Tə taghə ɓitlndi a dzaŋ kə keni kə watsəmayes, ɗa kaari ɗaŋ a ta shishi, a ta zhiɗ gamashi keni a Maryamu magadaliya, gyo ɗan aa ta yi ŋyolar mənɗəŋsə wattsəmai ɗi ɓastə. ¹⁰She a ta tlii tləəŋ fuu gya gyo ɗaŋ tə ta yi cimshi, ɗan tə ta yi a miitsə, tə ngwarghəni. ¹¹Tə ta wum tu ci gwaam durghə tu a yeltə, beɗ tə gi tə ta caa raa ghai hŋ.¹²A kaari ngərshi gya gin ɓuruk, a ta nyol zaarsə mɓətləŋ mənɗi tə dlii gon mari, ɗan tə ta yi a righən a datəpm. ¹³Tə ta tlii tə tləəŋ fuu ɓanci məəri dənwos, beɗ tə gii tə ta caa raa a kongən waasəŋ hŋ.¹⁴Ɗa kaari Yesu ta nyol dzub tliiti nambonyes mən ɗi, a ta caa shi yir nə ɗaɗkən caaghən raa, tə tlaaghən raa wasənyi durghə tu tə ta caa raa a ngətn yo ɗan gya gon ɗaŋ tə yeltə tə kon hŋ. ¹⁵Ɗa kaari ɗəgn a fuu vik wusni buruk ngətn yo ɗaŋ Cogn ndər. ¹⁶Ɓuruk gyo ɗaŋ ya caa raai, tə nɗǝr tə fi tə baftisma mənii, wo tu fuuɗkəni. ɓuruk gyo ɗaŋ ya nyaŋngas caaghən raa, wo məəsni zhaaɗ-zhaaɗ.¹⁷Ngərshi gyagin wo rii tə mən yo ɗaŋ citə caaghən raa: A giɓkə səmatn ta nyolar mənɗəŋsə. Ta wul vii tə riisəŋ mari-mari. ¹⁸Ta mbi nyici tə taas waasəŋ wo fishi ngətn hŋ. Ko caa tlya ni wugn, wo fishi ngətn hŋ. Ta gaa taas waasəŋ a mən gonngən, ta byatlii."¹⁹Ɗa kaari ɗaŋ Daadən ta ɓan wulghən vii tə yaŋshi, tə mɓi tii gaami Tsognvon, a ləəɓ yo ɗaŋ wo tsətnnghai a taaghə zaari Cogn. ²⁰Məəri dənes tə ta tlii ko te ɗo, tə yi kon vik wusni Cogn. Daadən ta fi laa tə yaŋshi, yi yungar vii wos tə ngətn kwasarghən yo ɗaŋ a ta ya rii tə yaŋshi.

Luke

Chapter 1

¹Zaarsǝ monda taa larshi tǝ vǝr a dulgam gya ngǝtn won ɗaŋ taa yungar a dlei wom, ²ɗaŋ gyo tǝ vǝrmi a taas,gyo ɗaŋ a gǝmgǝn daɗi cin murgǝ gya tlaghǝn zha tǝ monsǝ kǝ shingǝn wos. ³Tǝ cik ɓasǝm maa ɗaŋ a yaal ndaara ɗaŋ mǝ paŋ mǝ yeli ndaara vya ngǝtn yo ɗaŋ a kǝn ɓuruk ngǝshi gya gin ɗi keni mǝdlyaad kǝ mǝn avii-avii, gyo ɗaŋ a mob vartǝ Tiyofilas.⁴ Gin yi tu a yisǝŋ jom -jomeshi a dulgam ngǝtn yo ɗaŋ ta kuub kǝ ghai⁵A mbudkǝn ghǝ Hiridus, Guŋ mǝn Judiya, pǝris won ɗa ɗan ɗaŋ sǝm wos tu Zakariy,a gibdǝn kǝ Abija. Gǝdi wos a ta yi namboŋ a gibkǝ mǝrǝ gudi ghǝ Haruna,tǝ cik sǝm wos ta yi tu Elizabatu. ⁶Tǝ tayi nǝ zaarsǝ zaari a ken Cogn,mǝnlankǝn ɓorki ɓuruk tǝ kǝ gya labkǝn Daadǝn. ⁷Bed tǝ gii tǝ ta yi tǝ ŋaa hŋ, a duryo tu Elizabatu a taya ɓwa hŋ, tǝ ik taa ta nɗwatǝi bed wasǝŋ a kiles.⁸A ta man a kili yo ɗaŋ Zakariya a tayi a ken ghǝ Cogn a fighǝn laa ghǝ Pǝris a tǝmp ngǝ laa wos.⁹ A laabkǝn duul yo ɗaŋ caa bwa pǝris,yo ɗaŋ wo fi laa, she caa gǝm bwagǝn ghǝn ta tǝ fi laa a dǝn ghǝ Daadǝn duryo tu tǝ gǝǝp mir ghǝ dlǝrǝŋ-dlǝrǝŋ.¹⁰ Ɓuruk gutuli zarses tǝ tayi a karaghǝn cogn ɓǝlǝm akili yo ɗaŋ cigha gepm kǝn mir ghǝ dlǝrǝŋ -dlǝrǝŋes¹¹A kili ges murghǝ shi gǝ Cogn a ta ɓǝl gamas cigha dlǝrghǝn a te taghǝ ghǝ zari mir ghǝ dlǝrǝŋ -dlǝrǝŋ ghǝ dakci vin ghǝ labkǝn .¹²Ɗaŋ Zakariya yel tǝ ,a ta kogharti vǝrtǝ ta nda tǝ vwa. ¹³Bed tǝ gii murghǝ shigǝn Cogn a ta wultǝ tu, "Vǝrtǝ tǝ ngab kǝ hŋ ,Zakariya, duryo tu karaghǝn wa taa wumi. Gǝɗi wa Elizabatu wo ɓwa ghǝ ŋaa mǝn.Ka cim sǝm wos tu Yohanna.K¹⁶Zaarsǝ monda mǝn Israila ta a Daadǝn cognvon wasǝŋ. ¹⁷Wo rin taŋ -taŋ a ken ghǝ Daadǝn a gib kǝ var tǝ var tǝ vartǝ Iliya . Wo fi cik duryo tu,tu sughǝd ɓitalghǝn gya Daawasǝn adlii mǝri wasǝŋ, duryo muryo ɗaŋ caa wum kǝǝm hŋ tǝ rii a yasǝŋ riighǝn mǝn wumnghǝn vartǝ Cogn. Duryo tu tǝ caa zaarsǝ tǝ ndǝr tǝ nai yir gwam nǝ yani."¹⁸Zakariya wul zhipti shingǝn Cogn tu, "Wuri ghǝn ma yisǝŋ gine? Ya yighǝ nin ma ndwatsǝi gǝden bed citǝ voni monda."¹⁹ Zhipti shingǝn Cogn a suɗa tu a wul tǝ tu ," Myani ǝŋ mini Jibrailu , gyo ɗaŋ caa dlǝǝr a ken Cogn. Tǝ shinǝmdi mǝ fughǝ vimuri kǝ wusni gin. ²⁰Sad tǝ cik ka nai nǝ bǝndǝŋ,ka ɗyaka ka wul vii hŋ ,she dzaŋ gyo ɗaŋ nghǝshig gya gin caa yughǝi . A na cik tu bak kǝ caa raa a gǝŋan hŋ ,gyo ɗaŋ ta yungari a kiles nɗaɓ."²¹Zaarsǝ tǝ ta yi a ɓubkǝn Zakariya . A nashi mǝn tǝ kwasarghǝn tu angalai monda a gib dǝn Cogn. ²²Bed tǝ gii ɗaŋ a ta nyolɗi ɓǝdlǝm a ta ɗya wul vii cimshi hŋ. Tǝ ta ɓital tu a yel gidkǝn Cogn a kiliyo ɗaŋ a ta yi ɗa gibdǝn Cognkes.A ciken tǝ fighǝn wasǝŋ taas vi nǝ ŋabkǝn. ²³A ta tuli ɗaŋ dzaŋsǝ laa wos tǝ ɓani a ta tlii dǝn wos.²⁴A kar ghǝ ɓudkǝn gya gin, gǝdi wos Elizabatu a ta mbi ŋaavwa tǝ lǝpm nandam a ta waɗar gamashi. A wul tu,²⁵ "Gin ghǝn nǝ nghǝtn yo ɗaŋ Daadǝn fim mǝn ɗaŋ a yelǝm tǝ shid shiɗi ɗaŋ tu tǝ kaɗǝ dzuutanmǝni a ken Zaarsǝ."²⁶A lǝpm lim ,Jibrailu mǝn shigǝn Cogn. Cogn ta shin tǝ agib kǝ yatl Galili sǝmes tu Nazarat,²⁷ a lǝb ŋiiwon ɗaŋ a yisǝŋ mwamwan hŋ gyo ɗaŋ ta shiil murwon ɗaŋ sǝm wos tu Yusufu. Cinǝ kuni dǝn gya Dauda tǝ ŋiies sǝm wos tu Maryamu.²⁸A ta man ɓastǝ a ta wul tǝ tu ," Mya wuru ghǝ ,kyan ɗaŋ ki tǝ shidshidi mbun-mbun! Daadǝn ci tǝ kyan."²⁹ Bed tǝ gi a ta vui ɓuruk nǝ gya gǝŋ wos a ta natǝ mǝn tǝ kosarghǝn tu nǝ naa wurughǝn gyo ǝŋdyo.³⁰Murghǝ shingǝn Cogn a ta wul tǝ tu,"ɓak ci vǝrtǝŋ,Maryamu ,duryo tu ka tu shidshidi a Cogn.³¹ Yeli,ka mbi ŋaavwa a gib vwa vwa ka ndǝr ka ɓwaa ŋaa mwan ka cim wos 'Yesu'. ³²wo nai nǝ vari ta ndǝr ta tǝ tu ŋaa ghǝ gyo ɗaŋ a mob lughǝn . Cognvon wo vǝrtǝ guŋdu ghǝ kǝ wusuli wos Dauda.³³ Wo fi guŋdu wos a dǝn ghǝ Yakub hal nǝ kǝ nɗok- nɗoki, tǝ cik guŋdu wos wo ɓan hŋ.³⁴Maryamu a wul zhipti shingǝn Cogn tu,"Wuri ghǝ gin wo fe,hal ɗaŋ tu ɓak ma mbud mwamwan hŋaa?"³⁵ Murghǝ shingǝn Cogn suɗa a wultǝ tu ," Zhipti var wo shidi a dul gama ,tǝ cik vartǝ ghǝ gyo ɗaŋ a mob lughǝn wo man ɗaghǝ gam.Tǝ cik ŋaaghǝ dzǝkkǝnin ɗaŋ ta ɓwai ta cim tǝ tu ŋaa ghǝ Cogn.³⁶Yeli,dǝŋgi wa Elizabatu a mbi ŋaavwa a voni ghǝ ɗwaatsǝ wos. Gin ngǝn lǝpm na limi ǝŋni, ɗaŋ yan tǝ ta ya wul tǝ tu caa ɓwa hŋ. ³⁷Tǝ gi ɓak ngǝtn won ɗa ɗaŋ wo ɗak Cogn hŋ." ³⁸Maryamu wul tu, "Yeli , myan minǝ ŋaagǝd mon ghǝ Daadǝn.Tǝ nam mǝn ɗaŋ gyo ɗaŋ kǝ koni." She zhipti shingǝn Cogn ta tlii gaa tǝ.³⁹She mɓudkǝn gya gi Maryamu ta shishi vatǝ tlii a dandi ghǝ yatl, agib dǝllǝ yatl kǝ Judiya. ⁴⁰A tlii gib dǝn gya Zakariya she wuru Elizabatu. ⁴¹She a kili yo ɗaŋ Elizabatu ta wum wurughǝn Maryamu, ŋaai ɗa vwai a ta dim, tǝ cik Elizabatu ta yughǝi tǝ zhipti var⁴²A ta ndǝrǝ vii wos wul tla-tlya, "Shidshidi nǝ gwa a gib kǝ guɗi, tǝ cik shidshidi nǝ ŋaa vwa wa.⁴³ Nini ghǝn a tume tu naaghǝ Daadǝnen tǝ man ɓasma?⁴⁴ Yeli ,a kili yo ɗaŋ mǝ wum yer ghǝ wurughǝn wa a kǝǝman, ŋaa ɗaŋ ci ɗam vwa a dim nǝ durghǝ polghǝn. ⁴⁵Shidshidi nǝ yan gyo ɗaŋ a caa raai tu dzaŋ ngǝ yuŋar ghǝn caa maghǝnɗi nǝ gya ghǝtn won ɗaŋ tǝ ta fu tu a Daadǝn."⁴⁶Maryamu wul tu, "Raan luu Daadǝn, ⁴⁷tǝ cik gib raan a poltǝ a Cogn murghǝ vumghǝnen.⁴⁸Tǝ cik a paŋ yelii a bungǝn yo ɗaŋ cighai kǝ mon wos ŋaa gǝd. Tǝ cik yeli, ɗaŋnin a ngab ɓuruk gya wusuli ta cim mǝm tu murghǝ shidshidi.⁴⁹Tǝ cik gyo ɗaŋ ci nǝ vari a fim nghǝtn mbuni mǝn monda ,tǝ cik sǝm wos yi tǝ dzǝkkǝn.⁵⁰Yelghǝn gwandǝ wos caa ngalai nǝ kǝ wusuli tǝwusuli nǝ gya gyo ɗaŋ caa wum vartǝ wos. ⁵¹A zhid tlyaaghǝn tǝ gaŋ wos ;a basaŋ gya gyo ɗaŋ tǝ tayi tǝ mbitǝgam a mbitalgǝn ghǝ raa wasǝŋ.⁵³A shilar gya mǝri guŋsu a daan guŋdu wasǝŋ tǝ cik a shisher gya gyo ɗaŋ cin mǝn buŋghǝn.⁵² A yuŋghar mǝn kusuŋ tǝ gya nghǝtn mbuni , bed tǝ gii a shin gya mǝn tughǝn taas vati.⁵⁴A som mon wos ɗa Israila, duryo tu tǝǝ mɓital tǝ zhid gwandǝ ⁵⁵ (ɗaŋ gyo ɗaŋ a fuu gya Daagom) Ibrahim tǝ gya wusuli wos kǝ ndok-ndoki."⁵⁶Maryamu a ta tsǝtn tǝ Elizabatu nǝ kǝ lǝpm maai ǝnda a ta sutu ɗaa tǝ dǝn.⁵⁷ Ɗaŋ kili ghǝ ɓwaghen ghǝ Elizabatu ta tulidi she a ta bwa ŋaa mwan. ⁵⁸Mǝn meli tǝ yan tǝ gya dǝngi wos tǝ ta wum tu Daadǝn zhid gwandǝ nǝ vari ɗaa tǝ,tǝ ta fi polghǝn tǝ yan.⁵⁹Ɗaŋnin a ta fii a dzaŋ ngǝ kǝ tantani ɗaŋ tǝ ta man tǝ sǝrǝ ŋaashi. A ta yin tu ta cim tǝ tu "Zakariya"akar ghǝ sǝm daagwas. ⁶⁰Bed tǝ gii nagwos ta suɗa she wultu,"O,oi; ta cim tǝ tu Yohanna." ⁶¹Tǝ ta wultǝ tu ," ɓak gon a gya dǝngi wan ɗaŋ caa cim tǝ tǝsǝmi gin hŋ ŋaa."⁶²Tǝ ta fii taas Daagwos wuri ghǝn caa su tǝ caa tǝ sǝm mǝ ne. ⁶³Daagwos ta ced tǝ lǝǝr tǝ ghǝtn dlyaadkǝn mǝndi she dlyaad ,"Sǝm wos tu Yohanna." Ɓuruk wasǝŋ nhǝshi ta kosarshi.⁶⁴Kyaad vii wos ta ɗǝrǝi risǝŋ wos a ta tǝrǝŋǝi ɗaŋ.A ta wul vi she luu Cognvon.⁶⁵Vertǝ ta ngab konu ɗaŋ ci gha tsǝnghǝn adlei wasǝŋ.Ɓuruk ves ta bǝli a dandi yatl kǝ Judiya.⁶⁶Ɓuruk gya gyo ɗaŋ tǝ ta wum ves tǝ ta gai a raa wasǝŋ, caa wultu ,"Wuri ghǝn ŋaai gin wo man nae?" Duryo tu taas kǝ Daadǝn a tayi tǝ yan.⁶⁷Daagos Zakariya ta yughǝi tǝ zhipti var she fi kon ghǝn jan tu,⁶⁸ "luughǝn tǝ na nǝ kǝ Daadǝn ,Cogn kǝ Iseaila tu a man tǝ a somshiɗa a nder yuŋar cobkǝn ghǝ zarsǝ woshi a malghǝn."⁶⁹A ta dlilar ŋeri ghǝ vum ghǝn nǝ durghǝ myaani a gibdǝn ghǝ monwos Dauda, ⁷⁰ɗaŋ gyo ɗaŋ a kon vik kǝ monwos kǝ dzǝkkǝn gya gyɗaŋ tǝ ta yiɗ ɓaandǝŋ, ⁷¹wo kǝǝn vum ghǝn ɗia dlǝk mǝn gaghǝn gǝǝbtǝ myaani tǝ taaghǝ mǝn won ɗaŋ tǝ nyaŋngasmi.⁷²Wo gin tǝ zhid gwandǝ a gya daagom tǝ ndǝr tǝ ɓital mbiɗa rai wos kǝ dzǝkkǝn.⁷³ŋaaskǝn pus ɗaŋ a ta fuu daagom Ibrahim. ⁷⁴A ta ŋas pus tu wo kab mighai ,a karyo ɗaŋ caa vummi wopi a tass kǝ mǝn gagǝn gǝǝb wom,mǝ ɓuu tǝ mǝn tǝ vǝrtǝ hŋ,⁷⁵ a gib kǝ dzǝkkǝn tǝ zari a ken wos ɓuruk mɓudkǝn wom.⁷⁶Cik,kyan ɗaŋ ,ŋaa ,ta cim ghǝ tu kinǝ murghǝ kongǝn jan gyo ɗaŋ a mob luughǝn,duryo tu ka tlǝ a ken ghǝ Daadǝn ka ndǝr tǝ gya tǝpm wos mǝni, a ɓumtsǝ zarsǝi nǝ durghǝ maghǝn wos, ⁷⁷tǝ vǝr yisǝŋgǝn ghǝ vumghǝn zarsǝ wos a tǝpm ghǝ dlagǝn loŋsǝ kǝ kusǝŋsǝ ghǝtn wasǝŋ.⁷⁸Gin wo cik nǝ dueghǝ yelghǝn gwandǝ ghǝ Chognvon wom, duryo tu gyo ɗaŋ dzaŋ wo nyolɗi gaami wo man tu tǝ sommiɗa,⁷⁹ tǝ mɓaa a gya gyo ɗaŋ tǝ tsǝtn a lǝǝb jii tǝ shiis kǝ mǝskǝn. Wo gin tǝ yal nǝ yasǝŋ wom a gib kǝ tǝpm raa wusni."Ɗaŋnin ŋaesa lui ndǝr nai tǝ tlyaagǝn a gub kǝ zhipti var tǝ cik a ta yi ɗi ndǝǝr she ɗaŋ dzaŋ ngǝ zhidkǝn gammas a lsraila.

Chapter 2

¹Ciɗa a giɓkǝ mbuɗkǝnnes, she Kaisar Augustas a ta gǝmvi ndǝr kon tu tǝ kwaan zarsǝi ɓuruk ɗaŋ ca tsǝtn a giɓkǝ ɗǝgn.² Gin ghǝn a ta yi nǝ kwaanngǝn kǝ kenni ɗaŋ tǝ ta fi a kiliyo ɗaŋ Kiriniyus a ta yi nǝ guŋngǝ Suriya.³ Nǝ durghǝ cik, ko nu tǝ sutǝ ɗatǝ yatl duryo tu tǝ dlaaɗ sǝmwoshi nǝ durghǝ kwaanngǝnnes.⁴Yusufu beɗ a ta shishi ga yagl ghǝ Nazareɗ ɗi tlii nǝ ghǝ yatl ggǝ Baitalami ɗaŋ yi Yahudiya, gyo ɗaŋ caa cimtǝ tuyatl ghǝ Dauda, duryo tyvcinǝ wusuli ghǝ giɓ dǝn ghǝ Dauda.⁵ A ta tlii ɗan tu tǝ dlaaɗ sǝmwoshi tǝ gǝɗiwos Maryamu gyo ɗaŋ nǝ gǝɗ shiiliwos ɗaŋ ci tǝ ŋaavwaa.⁶A naai tu ɗaŋ ci ɗa ɗan, kili ta fi ɗaŋ wo ɓwaa kuniwos. A ɓwaa kuniwos, kuniwos kǝ keni ghǝnndi, a ta karghaɗti ndarara tǝ gya vwaapm. ⁷A ta gǝmti a giɓ kumbur ghǝ tǝmsa, nǝ dur yo tu viin ghǝ kaɓkǝn sǝmmbǝrsǝ ta yi ɗa nǝ dur wasǝŋ hŋ.A giɓkǝ lǝɓi ges, mǝn lyaaghǝn tǝmsa won ɗa ɗani ɗaŋ caa tsǝtn a dǝǝl cigha paŋngǝn gutuli tǝmsa wamsa waasǝŋ kavidɗ. A ngaalaa hŋ, she zhlpti ghǝ shinngǝn Daadǝn a ta man ɓashi, luughǝn ghǝ Daadǝn a ta mbaa lǝɓeshi ɗaŋ cighai, she vǝrtǝ ta ngaɓshi waashi mbun- mbun.she zhipti ghǝ shinngǝnes a ta wulshi ta, '' bak wum vǝrtǝŋ, nǝ dur yo tu mǝ lǝǝrkini vik wusni mǝnndi daŋ wo caaki polghǝn monnda tǝ ɓuruk zarsǝ. ya won ta ɓwaaki murghǝ vuumngǝn waan mǝn a giɓkǝ yatl kǝ Dauda! yan nǝ gi daŋ nǝ ɓorghǝni Daadǝn! gin ghǝn ci giɖkǝn yo daŋ ta vǝrki. ka yel ŋaa na bartu nǝ karghadkǝn tǝ vwaapm cigha mɓuɗkǝn giɓ kumbur tǝmsa.''¹³Swaaɗ, she dǝllǝk jwaamngǝn won ghǝnndi gaami tǝ gya zhipti ghǝ shinngǝn Cogn cigha luughǝn Cogn, ci wultu,¹⁴ ''luughǝn a Cogn gaami, gaan wusni tǝ naa a ɗǝgn a dlǝk kǝ zarsǝn ɗaŋ ca wum wusǝŋngǝn waasǝŋ''¹⁵A naai a kiliyo ɗaŋ gya zhipti shinngǝn Cogn tǝ ta gaashi washi tǝ taai gaami, she mǝn lyaaghǝn tǝmsais tǝ wul dlǝŋsǝ wasǝŋ tu, ''mǝ tlǝnni Baitalami mǝ yel ngǝrshi gin ɗaŋ a fiin,gyo ɗaŋ Daadǝn giɗmi wopǝn.'' ¹⁶Tǝ fi motl-motl tǝ tlii ɗa ɗannestǝ tu Maryemu ci tǝ Yusufu, tǝ yel ŋaa nabartuyes a mbuɗkǝn a giɓ kumbar tǝmsais.¹⁹Ɗa kaari ɗaŋ tǝ yel gini, tǝ fuu zarsǝ ngǝtn yo ɗaŋ tǝ fuushi a duulgaam kuni gines.¹⁸ Ɓuruk mǝn yo ɗaŋ tǝ wum, a kwasarshi monnda a duulgaam ngǝtn yo ɗaŋ mǝn lyaaghǝn tǝmsais tǝ fuushi. ¹⁷Beɗ tǝ gi yan Maryemu a ciken tǝ ɓitalghǝn a ngǝrshi gya gi ɗaŋ a wummi, cigha ɓitaghǝn shoŋ-shoŋ a giɓkǝ raawos.²⁰ Mǝn lyaaghǝn tǝmsais tǝ ta sushi cigha luughǝn tǝ zǝghǝrghǝn Cogn nǝ durghǝ ɓuruk ngǝrshi gya gi ɗaŋ tǝ wummi, tǝ ndǝr tǝ yelli, yin ɗaŋ gi ɗaŋ tǝ fuushi washi.²¹Ɗaŋ a tuli mbuɗkǝn tan- tan, kiliyo ɗaŋ ta sǝǝrǝ kuneshi, she tǝ ta caa tǝ sǝǝm tu Yesu, sǝǝm yo ɗaŋ zhipti shinngǝnes ta vǝrtǝ ghǝnndi annda tǝ mbi ŋaavwa wos.²²Ɗaŋ mbuɗkǝn ghǝ coɓkǝn voraŋ ghǝ nabartuyes ta latsǝi, ɗaŋ gi ɗaŋ Musa dlyaaɗi, Yusufu citǝ Maryemu tǝ ta lǝǝrti giɓ vin ladi Urshelima duryo tu tǝ vǝrtǝ Cogn.²³ Ɗaŋ gi ɗaŋ tǝ dlyaaɗ a mborkighǝ Daadǝn, ''ta ciim ɓuruk ŋaa kǝ gami tu, ndzǝkni ghǝ Daadǝn.'' ²⁴Tǝ ta man tu tǝ vǝr ngǝtn ɗaŋ gi ɗaŋ tǝ kon dǝǝl ghǝn vighǝ Daadǝn, ''kumri mbǝtlǝm tǝ vumbur mbǝtlǝm.''²⁵Yanngǝnni, murwon ciɗa ɗaŋ sǝǝmwos tu Siman. Mures nǝ zarbghǝ taŋ-taŋnyi tǝ mbuughǝn Cogn beɗ. Ci gha ɓuɓkǝn murghǝ mbutarghǝn raa mǝn Isar'ila, zhipti var ghǝ ndzǝkni ci ɗa tǝ gaam.²⁶ Tǝ giɗtǝ a te zhipti var kǝ ndzǝkǝn tu wo mǝs hŋ hal she ya yel gi ɗaŋ nǝ ɓorghǝn ghǝ Daadǝnni.²⁷Dzaŋ gon won Siman ta man vin ladi a te cimngǝn ghǝ zhipti var ghǝ ndzǝkkǝni. Ɗaŋ mǝn mbwaaghǝn woshes tǝ ndar kuneshi ɗi ɗa giɓes, Yesu ghǝnndi, nǝ duryo tu, tǝ yugn ngǝtn yo ɗaŋ ɗǝǝlghǝn ves ca suu.²⁸ Siman kaɓti a giɓ ghǝ taaswos, a zǝghǝr Cogn wul tu, ²⁹ɗaŋni ga mon wa tǝ tli tǝ wusni ghǝ raa, Daadǝn, ɗaŋ gi ɗaŋ kǝ koni.³⁰Nǝ duryo tu yiratn a yel kaɓkǝni wai, ³¹gyo ɗaŋ kǝ ɓumtsǝ a ken ghǝ zarsǝ ɓuruk.³² Nǝ mbaaghǝn ghǝ giɗkǝn Cogn a zarsǝ ɓuruk, beɗ tǝ luughǝn ghǝ zarsǝwa Isar'ila.''³³Daaghǝ kunes tǝ naashi, a kosarshi, nǝ durghǝ ngǝtn yo ɗaŋ tǝ kon a gamashi. ³⁴Siman gǝmshi mbuni mǝn a wul naashes Maryemu tu, ''wum gin ndarara, kunin wo na nǝ dekkǝ ndaaɗkǝn tǝ shishighǝ zarsǝ monnda ghǝ Isar'ila, nǝ giɗkǝn tu ta nyaŋngas tǝ. ³⁵Dur tu wo taar raa wai ɗaŋ gi ɗaŋ ɓitalghǝn zarsǝ wo giɗ.''³⁶Gǝɗ won murghǝ shinngǝn Cogn ɗaŋ sǝǝmwos tu Annatu ciɗa ɗuun. Nǝ nyighǝ Fanuliya giɓ dǝn ghǝ Ashiru. A ta yi nǝ ndotsǝ gǝɗ. A ta yi tǝ tuurwos ɗaŋ a kaɓtǝ tǝ voni wattsǝmai ɗaŋ tǝ laatsǝ. ³⁷Ɗaŋ tuurwos mǝs, a ta fi tsǝtnngǝn wos nǝghǝ voni tashi tan-tan tliti wuɓsǝ. A ta ga vin ladi hŋ, a ta ciken tǝ luughǝn Daadǝn, dzaŋ tǝ kaviɗ.³⁸ A kili gya ges, a ta tai ɓashi nda nyarghǝn Cogn. A ta fuu ɓuruk gya gon ɗaŋ cigha ɓuɓkǝn ghǝ kaɓkǝn Urshelima.³⁹Ɗaŋ tǝ ɓan konighai ɗaŋ caa su tǝ fes ɗaŋ gi ɗaŋ dǝǝlghǝn vi ghǝ Daadǝni, tǝ ta sushi Galili, tǝ tlii giɓ yatl wasǝŋ, Nazareɗ. ⁴⁰Kunes ta luui ndǝr tlyaa, saghaɗkǝn wos ta ɓeɗghai, gyal ghǝ Daadǝn beɗ a ta yi ɗaa tǝ gaam.⁴¹Mǝn ɓwaaghǝn wos ca yi tlǝ Urshelima ko voni gyo nǝ durghǝ zakkǝn lǝpm kǝ tlǝghǝnni. ⁴²Ɗaŋ ci voni dzuɓ tliti mbǝtlǝm, tǝ ta taai ɗa ɗa daɓ a kili ghǝ zakkǝn lǝpm ɗaŋ gi ɗaŋ caa yi.⁴³ Ɗa kaari ɗaŋ tǝ ɓan mbuɗkǝn ghǝ zakkǝn lǝpeshi, tǝ ta ndashi sughǝnndi dǝn. Beɗ tǝ gi ŋaa kunes Yesu a ta naai kaar tsǝti Urshelima, tǝ cik mǝn ɓwaaghǝnwos taa ta yisǝŋ hŋ.⁴⁴ Caa caraa tu citǝ zarsǝi gya gon ɗaŋ cigha riighǝnndi cimshi, tǝ ta ciken tǝ riighǝn nǝ ghǝ mbuɗkǝn namboŋ. Tǝ ta nda ŋalghǝnwos a giɓkǝ zarsǝ wasǝŋ tǝ gya kamsa wasǝŋ.⁴⁵Ɗaŋ tǝ yeltǝ hŋ, tǝ ta sushi Urshelima tǝ nda tǝ ŋalghǝn ɗa ɗan⁴⁶Ɗaŋ mbuɗkǝn maayi ta laatsǝi, tǝ ta tutii giɓ vin laadi, cigha tsǝtnngǝn a dlek malǝmshi, ci ɓashi sǝǝghǝn kǝǝm cigha ceɗkǝn wasǝŋ beɗ.⁴⁷Ɓuruk gya gyo ɗaŋ caa wumtǝ a kosarshi tǝ yisǝŋ ngǝtn yo ɗaŋ yir tǝ suughǝn yo ɗaŋ ca sushiɗa.⁴⁸Ɗaŋ tǝ yeltǝ, a kosarshi mbun-mbun . Naashi wultǝ tu, ''kunetn, ni ghǝn ca kǝ fimii cighǝi? Wumi, Daagwa tǝ myan mi ɓaskǝ ŋalghǝn tǝ raa malarghǝn.'' ⁴⁹A wul shi tu, ''Ni ca ghǝnnda kya ŋalme? kaa yisǝŋ tu a naa ciɓ mǝ na a dǝnngǝ Daagǝtn hŋaa?'' ⁵⁰Beɗ tǝ gi tǝ yisǝŋ ngǝtn yo ɗaŋ a kon a viwoshes hŋ.⁵¹She a shishi a laaɓshi tǝ sushi Nazareɗ ci cimshi a ciken tǝ wumngǝn vi mǝn ɓwaaghǝn wos. Naashi ta num ɓuruk ngǝrshi gya gi a raawos cgha ɓitalghǝn ghai.⁵² Beɗ tǝ gi Yesu ciken tǝ yisǝŋngǝn tǝ luughǝn, a ndǝr tu kaɓkǝn a Cogn tǝ zarsǝ.

Chapter 3

¹A voni ghǝ dzuubtliti nandam ɗaŋ Tibariyus Kaisar tayi a guŋndǝ Bilatus Babunte a ta yi nǝ gobna Yahudiya, Hiridus tayi a guŋndǝ Galili ,kundashi Filibus a tayi a guŋndǝ te Ituriya tǝ Tirakonitis ,Lisaniyas, a tayi gha guŋdǝ a te Abiliya ,² a kili yo daŋ gya Hanna tǝ Kayafa tǝ tayi nǝ Pǝris varaŋshi, vik Cogn a ta man a Yohanna kuni Zakkariya,ɗaŋ a tayi ndǝǝr.A ŋaal a kab mǝǝrǝ yatl yo ɗaŋ tǝ ngilǝŋ ruum Urduni, yi wulvi zaarsǝ tu tǝ kab ndaat kǝn wasǝŋ tǝ fishi baptisma mǝn nǝ duryo tu tǝ tu dlaagǝn loŋsǝ kusǝŋsǝ ngǝtn wasǝŋ.Ɗaŋ gyo ɗaŋ taa ta dlyaad a tagarta murgǝ shingǝn Cogn Ishaya tu, " Yer gon caa cim ɗi dlǝǝk ndǝǝr, aa ndǝr tǝǝm daadǝn mǝni,aa ndǝr gya datǝm woshi.⁵Ta yuŋ ko na wuruŋ -wuruŋi gyoi ta wuu ko wuri gyoi ,gya tǝm yo ɗaŋ cii nǝ taab kǝni hŋ, ta taab shi wasǝŋǝi, gya tǝm yo ɗaŋ cii ndara hŋ ta ndǝǝ shi wasǝŋǝi. ⁶Zaarsǝ ɓuruk ta yel kaɓkǝn Cogn."'She Yohanna ta ngub waulgǝn zaarsǝ ɗaŋ taa man jwaamshi ɓastǝ tu tǝ fishi babtisma mǝǝn tu, "Kaani mǝǝri kusǝŋsǝ nyici,nuu sǝǝdki vii tu a kiir loŋsǝ Cogn murgǝ maagǝn dii mǝn no?Nǝ gii vǝrǝn guuri yo daŋ a zhid kabkǝn ndaatkǝn waan,aa ngub wulgǝn a raa waan tu ,' Ibrahim nǝǝ dawom hŋ,' mya fuuki tu Cogn wo ɗyaa shisher mǝǝri Ibrahim mǝn a gya puushi gya gin.Ɗaŋ ngǝnin,ta ga romi a dat gwas, kab gwas yo ɗaŋ ya guur ndarara hŋ , ta dzaak tii tǝ gǝmi gib wud."¹⁰She zaarsǝ ɗaŋ tǝ ta jwaamshi tǝ ta ced tǝ tu, "Tama fi ni nii? " ¹¹She a ta sushi ɗa tu, " Gyo ɗaŋ yirr hŋ,gyo ɗaŋ gyo ɗaŋ yiir ngǝtn cigǝn ma cik."¹²Mǝǝn kabkǝn zyaaka ma tǝ ta man nǝ duryo tu tǝ fishi babtisma mǝǝn,tǝ ta wul tǝ tu ," Malǝm mafini gom nii?" ¹³A wulshi tu ," Aa kab wurɓa tǝ mob ngǝtn yo ɗaŋ tǝ fuuki hŋ."Mǝǝn maandǝ gya gon tǝ ta man ced tǝ tu," Ta myaani fa? mafi wuri? A ta wulshi tu a kab wurba gon mǝn na tlyaagǝni hŋ, bed tǝ gi a caa vii mberni gon mǝn hŋ .Gan gaam a wurɓa lǝmb waan."¹⁵Ɗaŋ zaarsǝ tǝ ta yi a ɓubkǝn maagǝn gii ɗi ɗaŋ nǝ ɓorgǝni,konu taya ɓital a raa wos a dul gaam Yohanna tu ko yani ci gii ɗaŋ nǝ ɓorgǝni.¹⁶ Yohanna ta sushi ɗa ɓuruk tu." Myaan mǝ fi ki baptisma mǝǝn tǝ zyaa, bed tǝ gii gon amaagǝn ɗi gyo ɗaŋ a moɓǝm vartǝ ,gyo ɗaŋ ko tlǝǝrǝŋ kwate wos ma kǝǝm ma tǝǝrǝŋ hŋ. Yani ngǝŋ wo fiki baptisma mǝn tǝ zhipti var tǝ wudKod taas wos yi a taas wos nǝ duryo tu tǝ ndǝǝr tǝ dor tari woshi ndarara, tǝ jwaam alkama woshi tǝ shinii a vuŋ wos.Bed tǝ gii wo gǝǝm somsheshi tǝ wud yo ɗaŋ caa mbǝtsǝ hŋ."¹⁸Tǝ sǝǝdkǝn vii monda a ta fuu vii wusni zaarsǝ.¹⁹Yohanna a ta dlwaa yer guŋ Hiridus nǝ dur yo tu a ta kab gǝɗi kundashi,Hirudiya ,tǝ ngǝshi gya gon ɗa. ²⁰Hiridus a ta fi kuskǝ ngǝshi gonɗa, a ta caa tǝ yetl Yohannai gib jarum.²¹Ɗaŋ tǝ ta fi zaarsǝ ɓuruk baptisma mǝǝn ,tǝ ta fi Yesu baptisma mǝǝn ɗaŋ,ɗaŋ a ta a karagǝn Cogn she gami ta ɗǝrǝi.²² Zhipti varar ta shiitǝ mǝnɗi ɗaŋ kumri, yer won ta wul ɗi gamitu." Kyaan ki kunen naa suugǝn nen. Caa polǝm ɓaskǝ."²³Ɗaŋ Yesu ta ngublaa wos, a tayi voni taashi maai . Cinǝ kuni (ɗaŋ gyo ɗaŋ zarsǝ caa ɓital )Yusufu kuni Heli, ²⁴ kuni Matat, kuni Lawi,kuni Malki ,kuni Yanna, kuni Yusufu.²⁵Kuni Matatiya ,kuni Amos, kuni Nahum ,kuni Hiashi ,kuni Najaya , ²⁶kuni Maata, kuni Matatiya ,kuni Shemiya, kumi Yuseka ,kuni Yoda,²⁷kuni Yowana, kuniResa, kuniZerubabila, kuni Sheyeltiyel, kuniNiri, ²⁸ kuni Malki, kuni Addi, kuni Kosama, kuni Almadama ,kuni Er, ²⁹kuni Joshuwa ,kuni Aliyaza,kuni yorima Kuni Matat kuni Lawi³⁰Kuni Saminu, kuni Yahuda, kuni Yusufu, kuni Yonana, kuni Aliyakima ,³¹ kuni Malaya, kuni Mainana,kuni Matata, kuni Natan,kuni Dauda,³² kuni Yesse, kuni Obida, kuni Buaza, kuni Salmon, kuni Nashon,³³kuni Aminadab, kuniAdimi, Kuni Arama, Kuni Hesruna, kuni Feresa, kuni Yahuda,³⁴ Kuni Yakubu, kuni Ishaku, kuni Ibrahim,kuni Tera, kuni Nahor, ³⁵kuni Serug, kuni Regu kuni Feleg, kuni Abiru, kuni Shela,³⁶Kuni Kainana, kuni Arfakshada, kuni Shem, kuni Nuhu, kuni Lamek,³⁷ kuni Metusela, kuni Anuhu, kuni Yeret, kuni Mahalel, kuni Kainana,³⁸ kuni Enosh,kuni Shitu, kuni Adamu, kuni Cogn.

Chapter 4

¹She Yesu,ɗaŋ ata yi nǝ yuŋǝn tǝ zhipti vaar,a ta sutǝɗa ruum Urdun ,she zhipti vaar ta tlǝǝr ti nɗǝǝr. ²Shetan a tayi ɓastǝ diipkǝn nǝ ghǝ mbukǝn tashi wubsǝ. A ta ci ngǝtn cigǝn a mbudkǝni gya gii hŋ, ɗa kari kusuŋ a ta ɗuti³Shetan ta wultǝ tu "Yan kinǝ kuni Cogn ,caa gya puusǝn tǝ naai nǝ duŋ."⁴ Yesu ta sutǝ ɗa tu,"Nǝ dlyaadkǝn tu zaar wo fuɗ tǝ nghǝtn cigǝn viwos hŋ."⁵Shetan a ta tlǝǝrtǝ a duli won nǝ fubni,a ta zhitṫǝ guŋdǝ ɗǝgǝn ɓuruk aŋaa dǝǝl.⁶ Shetan a ta wultǝ tu, "Ma vǝrgǝ guŋdu gya gin ɓuruk tǝ zhimgǝn wasǝŋ. Duryo tu taa vǝrǝm mǝ vǝr gyo ɗaŋ mǝ suu.⁷ Nǝ ghǝ gii,yaŋ ka ngubni kǝ mbuum, ɗeɓad ta naa nǝ gwa."Bet tǝ gii Yesu a ta sutǝ ɗa tu, "Nǝ dlyaadkǝn tu, ka mbuu daadǝn wa Cogn , yan ngǝtn wos ngǝn ka fitǝ laa mǝn."⁹Shetan ta tlǝǝr Yesui Urshalima tlǝŋ tar ti yeŋdi gǝ viin Cogn ,a wultǝ tu," Yaŋ kini kuni Cogn, diim aa ndai yatl. ¹⁰Duryo tu nǝ dlyaadkǝn tu, "Wo fuu zhipti shingǝn wos tǝ tlyaagǝ ;¹¹ a,ndǝǝr wul ɗa tu,'Ta mbiigǝ gaami a taas wasǝŋ nǝ duryo tu a ngaa yasǝŋ a puus hŋ'."¹²Yesu sutǝ ɗa tu, "Ne kongǝn tu aa diip daadǝn wa Cogn hŋ'."́ ¹³Daŋ Shetan ta ɓan diipkǝn Yesui, she a ta tlii ga tǝ sad tu she a kili gon ɗa.¹⁴She Yesu a ta sutǝ ɗi Galili a vartǝ gǝ zhipti vaar, she vii a dul gamashi a basaŋǝi ɓuruk a te yatles.¹⁵ She ngubshi kuuɓar gǝn ngai viin Ladi Yahudawa wasǝŋ, zarsǝ ɗeɓad tǝ ta mbuu tǝ.¹⁶Dzaŋ gon she a ta ndai gib Nazarat,lǝǝb yo ɗaŋ a luu ghai.She a ta ndai gib viin ladi Yahudawa wasǝŋ dzaŋ Wolgi ɗaŋ gyo ɗaŋ cayi fi a ta shishi dlǝǝrni tǝ kwaan tagarda wasǝŋ.¹⁷She tǝ ta vǝǝrtǝ tagarda ngǝ murgǝ shingǝn cogn,Ishaya. Ɗaŋ a ta ɗǝǝrǝ tagardeshi , she a ta tu lǝǝb yo ɗaŋ nǝ dyaadkǝn tu,¹⁸"Zhipti var Daadǝn yi mbasǝm,duryo tu aa ɓomii tu mǝ fuu gyaa naa kwui vii wusni.Aa shinǝm mǝ gǝm vii gǝmgǝn ngǝ mǝni yo ɗaŋ ci nǝ naadkǝn,tǝ tugǝn yalgǝn mǝni yo ɗaŋ cinǝ dwansǝ,mǝ dlaa mǝni yo ɗaŋ ca buŋǝn.¹⁹Mǝ gǝm vii voni tugǝn gyaal ngǝ Daadǝn.²⁰She a ta karghad tagarta shi,sular murgǝ laa viin ladi Yahudawas mǝǝn tsǝdni.She yir zarsǝ ɗa viin ladi Yahudawos ɗeɓad tǝ ta nai ɓastǝ.²¹ She a ta ngubshi wulgǝn vii,"Yawon vii gina yugǝi a kǝǝm waan²².Ɗeɓad mǝni yo ɗaŋ tǝ tayi ɗa dan tǝ wum ngǝtn yo ɗaŋ a kwaan she vii gyal yo ɗaŋ a ta kwaan a ta pwashi wasǝ ŋǝi ɓuruk tǝ ta ngubced kǝn tu ,"Giin nǝ kuni Yusufu hŋ ŋaan?²³She a ta wulshi tu kǝrǝŋ -kǝrǝŋ ka wulǝm gam vii gin tu ,"Murgǝ wuŋ fud gamai .Ngǝtn yo ɗaŋ mǝǝ wumi kya fi gib Kafarnahum fi ɗagǝ yatl ɗaŋ.²⁴"Bed tǝ gii a ta wul shi tu, "Jom -jom mya fuki tu murgǝ shingǝn Cogn yii luu ɗaatǝ yatl hŋ.²⁵Bed tǝ gii mya fuki na jom jomi tu gya guɗi yo ɗaŋ gua tur wasǝŋ ta mǝǝshi tǝ tayi monda gib Israila a kili ghǝ Iliya ,ɗaŋ von a ta shii hŋ nǝ gǝ voni maai tǝ kumbai, dǝǝlǝ kusuŋ a ta ndai ɗa yatli ɓuruk. ²⁶Bed tǝ gii tǝ ta shin Iliya a gon wasǝŋ hŋ,she a gǝǝd yo ɗaŋ turwos aa ta mǝǝshi gib Zarefat a yatl kǝ Sidon.²⁷ Ndomtsaŋsǝ tǝ tayi ɗa monda gib Israila a kili gya Elesha murghǝ shingǝn Cogn,bed tǝ gii gon wasǝŋ a ta tu fud kǝn hŋ she Naaman mǝn Suriyai."²⁸Ɗaŋ zaarsǝ ɗa viin ladi Yahudawos tǝ ta wum vii gya gin kab raa wasǝŋ a ta malari. ²⁹Tǝ ta nyolarti naa tlyaagǝn a yatl wasǝŋ.Tǝ ta tlǝǝrti amɓill wur yo ɗaŋ yatl wasǝŋ yi ɗa duli, tu tǝ paa tǝ gǝǝmi ɗi yatl.³⁰ Bed tǝ gii a ta nyoli a dlei wasǝŋ tlii a lǝɓi gon.³¹She a ta tlii Kafarnahum ,a gib yatl Galili a ta ngabshi kuuɓargǝn ngai dzaŋ Wolngi.³²Ngǝtn yo ɗaŋ a ta ya kuɓarshi ngai a ta pwashi wasǝŋǝi duryo tu a ta ya kuɓarshi ghai tǝ vartǝ.³³Murwon a ta yi ɗa viin ladi Yahudawos ɗaŋ ci tǝ mǝndǝŋsǝ , a ta dlaar vii tlya-tlya tu,³⁴ "Wui ni mbimi tǝ kyan,Yesu mǝn Nazaredi ye? Kǝ man a tlaa miwopiya ? Ma yisǝŋǝi , kyan ki nǝ murgǝ ndzǝkkǝni ngǝCogn!"³⁵Yesu ta dlwaa yer mǝndes tu," A wuul vii hŋ ,nywallǝn ni ɗi ɓastǝ!" Ɗaŋ mǝndes a ta mbitǝ lii yatl a dlei wasǝŋ ɓuruk , a ta nyoli ɓastǝ ,a ta man fi tǝ ngǝtn ɗa hŋ. ³⁶Ngǝrshi a ta pwaa zaarsǝ ɓuruk, tǝ ta dafa wulgǝn vii ɗa dulgami a dlei wasǝŋ . Ci wul tu, "Gin nǝ naa vii gyo ngǝnio? A wul vii mǝndǝŋsǝ tǝ vartǝ tǝ nywalli.³⁷ Nǝ gii,vii a dul gamashi a ta basaŋǝi ɗeɓad ɗa te yatli.³⁸She Yesu a ta gaa viin ladi Yahudawoshi a ta ndai dǝn gǝ Siman. A kili gii kawa ghǝ Simanes a ta ya gon nyaŋ-nyaŋ ,she tǝ ta kara Yesu nǝ dul gamashi.³⁹ She Yesu ya dlǝǝr ɗa tǝ gaam ,a ta dlwaa yer gongǝnes, gongǝnes a ta gaa yi. Kyaad ɗa ɗan, a ta shi shi fi shi laa mǝn⁴¹Ɗaŋ dzaŋ a ta tlii nɗagǝn ,zaarsǝ tǝ ta lǝǝr Yesu mǝn gongǝn mǝnɗi tǝ giir mari - mari . A ta gaa taas wos mɓashi fuud shi wasǝŋi. ⁴⁰Mǝndǝnŋsǝ monda tǝ ta nywaldi a zaarsǝ monda ,ci yi dlaar vii," Kyaan kinǝ kuni cogn!" Yesu ta dlwaa yer mǝndǝŋshes ndǝr ɗak shi a wulgǝn vii , dur yo tuta yosǝŋǝi yani ǝŋ cinǝɓorgǝni⁴²Ɗaŋ lǝǝb ta tlaai she a ta wor gamashi tlii a lǝǝb won ɗaŋ ba gon ngai hŋ.Zaarsǝ monda tǝ yayi ɓastǝ ngalgǝn she tǝ ta tuli a lǝǝb yo ɗaŋ cighai .Tǝ ta suu tǝ ɗak tǝ mbashi gaagǝn .⁴³Bed tǝ gii a ya wulshi tu."A naa cib mǝ vǝǝr vik wusni cogn a yatli gya gon ɗa monda duru tu nǝ dei gin ghǝntǝ shinǝmɗi.⁴⁴She a ta ciken tǝ vǝrgǝn vik Cogn a vinsǝladi Yahudawa ɓuruk yatl Yahudiya.

Chapter 5

¹A naai nǝghǝ yo ɗaŋ zarsǝ tǝ jwaamshiɗ a Yesu cigha wumngǝn vik Cogn, cigha dlǝrghǝn a ɓil zhakkǝ Janisarata. ²A yel zhirgi zha mbǝtlǝm a dlǝrghǝn ɗa ɓil zhes. Mǝn nyomngǝn gyahes taa nwaalɗi ɗa giɓ zhirges cigha coɓkǝn ngǝtnngǝ nyomngǝn gyashes.³ Yesu ndai a giɓ zhirgi zhei gon ɗaŋ nǝghǝ Biturus, a wultǝ tu tǝ ɓǝtar zhirges ghai njwatn ɗa giɓ zhes. A tsǝtnni ndǝr kuɓar zarsǝ ɗaŋ ciɗa giɓ zhirges.⁴Ɗaŋ a ɓan viwos wulghǝnni, a wul Siman tu, ''ɓǝtar zhirges ghai a lǝǝɓ shoŋni a gǝm ngǝtnngǝ nyomngǝn gyas waai ghai nǝ dur yo tu a nyom gyas.''⁵ Siman sutǝ ɗa a wultu, ''Daadǝn , mǝ mbuɗnǝni a laan maa ngaɓ ngǝtn hŋ, beɗ tǝ gi ma man gǝm ngǝtn nyomngǝnnes ɗa.''⁶ Ɗaŋ tǝ fi cik, tǝ nyom gyas monnda, hal ngǝtnnghǝ nyomngǝn gyashes ta ngɓ taarghǝn.⁷ Tǝ ta kara gya kamsawasǝŋ ɗaŋ ca fi laa cimshi ɗaŋ cigha kamshi zhirgi gon tu tǝ mab somshiɗa. Tǝ ta man tǝ yugn zhirge shi beɗ wasǝŋ mbǝtlǝm tǝ gyas, hal tǝ ta nguɓ ndaghǝn giɓi.⁸Beɗ tǝ gi Siman Biturus, ɗaŋ a yel cik a nguɓni a ken ghǝYesu, a wultu, ''ɓǝǝlghǝ tǝ myan Daadǝn, nǝ duryo tu minǝ murghǝ kuskǝ ngǝtn.'' ⁹Nǝ duryo tu a kosartǝ, tǝ ɓuruk gya gyo ɗaŋ ci cimshi, nǝ durghǝ lǝǝɗkǝn gyas yo ɗaŋ tǝ nyom.¹⁰ Gi a ta yi nǝ gya Yakubu tǝ Yahaya mǝri Zabadi kamngǝ laa Siman. She Yesu ta wul Siman tu, ''ɓak wum vǝrtǝ hŋ, duryo tu ɗaŋ ɗaŋnin, ka yi nyomni zarsǝ.''¹¹ Ɗaŋ tǝ nyolar zhirgi wasǝŋǝi ɗi ɓǝdlǝŋ a dul yatl, tǝ ta koni tǝ laaɓtǝ.¹²A kili yo ɗaŋ a ta yi ɗa giɓ yatli gon, murwon ɗaŋ citǝ ndomtsǝ a ta yi ɗa lǝǝɓes. Ɗaŋ a yel Yesu, a ndaaɗ a ken wos hal yatl ca karatǝ, ca wultu, ''Daadǝn ǝŋ kya kaɓi, ka ɗya ka fuuɗmi.''¹³ Yesu taa taaswos tǝntǝ ghai, ndomtses ta ɓǝltǝ tǝ yan.¹⁴A wultu ɓak tǝ fuu gon hŋ, beɗ tǝ gi a wultǝ tu, ''Tlǝ a a giɗ gamawa a pǝris a ndǝr a vǝr ngǝtn Cogn nǝghǝ byatlkǝn wa, ɗaŋ gi ɗaŋ Musa koni, gi wo ca zarsǝ ta yisǝŋǝi tu ka fuɗi.''¹⁵Beɗ tǝ gi vesta kaɓ lǝɓi hal ndoŋngai, zarsǝ monnda tǝ ta jwami ɓastǝ dur yo tu tǝ wumtǝ, tǝ ndǝr tǝ tu byatlkǝni nǝ gya gonngǝn yo daŋ tǝ yir. ¹⁶Beɗ tǝ gi ca ɗya nyoli tlii a lǝɓ yo ɗaŋ gonngai hŋ nǝ karaghǝn Cogn.¹⁷A naai namboŋ a giɓkǝ mbuɗkǝn yo ɗaŋ ca kuɓar, Farisiyawa tǝ malǝmshi ngǝtn ɗaŋ Musa dlyaaɗ ɗaŋ caa tsǝtn a lǝɓkǝ gya gi ɗaŋ tǝ dlamɗi te mǝri yatl yo ɗaŋ ta ngiriŋ Galilii tǝ Yahudiya tǝ gya yatl kǝ Urshelima. Vartǝ Daadǝn citǝ yaan nǝ durghǝ byatlkǝn zarsǝ.¹⁸A kili gin, mǝnwon tǝ man taa mbi murwon ɗi nǝ pwaaghǝn dulghǝ lǝmmbuɗ, tǝ ndǝr tǝ ndǝr tǝ ŋal tǝpm yo ɗaŋ ta ndartii giɓi, duryo tu tǝ mbutar tǝ a kenngǝ Yesu.¹⁹ Tǝ tu tǝpm yo ɗaŋ ta ndalar tǝ ghai hŋ, nǝ durghǝ jwaamngǝn zarsǝ, she tǝ ta tai a gam dǝnnes, tǝ shilartiɗi ɗa mboi gam dǝnnes, a dulghǝ lǝmmbuɗwos, ɗa dlǝk zarshes, taŋ-taŋ a ken Yesu.²⁰Ɗaŋ a yel caaghǝn raa wasǝŋ,Yesu wultu, ''murghǝ dǝn, taa dlaaghǝ loŋsǝ kusǝŋsǝ ngǝtn wa mǝni.'' ²¹Mǝn dlyaaɗkǝn tǝ Farisiyawa tǝ nguɓ wulghǝn ngǝrshi gya gon ci wultu, ''Gin nǝ nu ǝŋ ca kemas Cognvon cighǝiyo? Nu ǝŋ wo ɗya dlaa loŋsǝ kusǝŋsǝ ngǝtiyo? ǝŋ yan nǝ Cogn ngǝtnwos hŋo?''²²Beɗ tǝ gi ɗaŋ Yesu yisǝŋ ngǝtn ɗaŋ caa ɓital, a sushiɗa a wultu, ''Ni caa ǝnnda kya ceɗ ngǝrshi gya gi a giɓ raawane? ²³Gyo ǝŋ a moɓ swaaɗ ɗaŋ tǝ wultu, 'Taa dlaa loŋsǝ kusǝŋsǝ ngǝtn wai' ko tǝ wultu, ' shishi a riinio?''²⁴ Beɗ tǝ gi ka yisǝŋǝi tu ŋaa zar vitǝ dǝǝl ghǝ dlaaghǝn loŋsǝ kusǝŋsǝ ngǝtn adǝgn, mya wulghǝ tu, 'shishi, mbi lǝmmbuɗ wai, a tlii ɗaghǝ dǝn.'''²⁵Swaaɗ a ken wasǝŋ a shishi mbi lǝmmbuɗeshi ɗaŋ ca mbuɗ ghai, a ta sutǝ ɗatǝ dǝn cigha luughǝn Cogn. ²⁶A kosar konu tǝ ndǝr tǝ luu Cogn. Vǝrtǝ ta ngaɓshi washii, cii wultu, ''yawon maa yel ngǝtnngǝ kosarghǝn.''²⁷A kaarghǝ ngǝrshi gya gi, Yesu ta nyoliɗi ɗa ɗan ata yel murghǝ kaɓkǝn zhakka ɗaŋ sǝǝmwos tu Lawi caa tsǝtnngǝn a lǝǝɓ kǝ kaɓkǝ zhakka. A wul tǝ tu, ''Laaɓmɗi.''²⁸ Lawi ga koni, a shishi laaɓ tǝ.²⁹Lawi fi dǝllǝ byalak ɗatǝ dǝn, mǝn kaɓkǝn zhakka monnda ci ɗa ɗan, tǝ mǝri gya gon ɗaŋ ci a tsǝtnngǝn a kenngǝ tebǝl ghǝ byalakes ci a cighǝn ngǝtn cighǝn cimshii. ³⁰Beɗ tǝ gi Farisiyawa tǝ mǝn dlaaɗkǝn tǝ nguɓ wulghǝnbvi a dulgam mǝri dǝnwos, cii wultu, ''Ni ǝŋ a ca kyaa ci kǝ tlya tǝ mǝn kaɓkǝn zhakka tǝ zarsǝ mǝn fighǝn kusǝŋsǝ ngǝte?'' ³¹Yesu wulshi tu, Mǝnyo ɗaŋ cii byatl-byatl caa ŋal lǝɓ murghǝ wugn hŋ, gya gi ɗaŋ a byatlshi hŋ ǝnnda caa ŋal lǝɓ murghǝ wugn. ³²Mǝ man nǝ durghǝ cimngǝn mǝ fighǝn ngǝtnngǝ mbuni hŋ, beɗ tǝ gi mǝ man nǝ cimngǝn mǝn fighǝn kusǝŋsǝ ngǝtn tǝǝ man kaɓ ndaɗkǝn wasǝŋǝi.³³Tǝ wultu, ''mǝri dǝnngǝ Yahaya caayi ngaɓ vi tǝ karaghǝn Cogn, cik kǝn mǝri dǝnngǝ Farisiyawa caa fi cik ɗaŋ. Beɗ tǝ gi mǝri dǝnwa cigha cighǝn tǝ tlyaaghǝn.''³⁴ Yesu wulshi tu, ''Gon ciɗa ɗaŋ wo ca kamndǝ ghǝ murghǝ kaɓkǝn gǝɗ muuri a ngaɓkǝn vi, a kiliyo ɗaŋ ya murghǝ kaɓkǝn gǝɗmures ciɗa ɗaniya?³⁵ Beɗ tǝ gi dzaŋ a manngǝnɗi ɗaŋ ta mbi murghǝ kaɓkǝn gǝɗ muureshi ɓaski, ɗa dzaŋes ǝnnda taa ngaɓ vi.³⁶Yesu fuushi ngǝrshi gya gon ɗa ɗa. ''Gon wo dlaatǝ luu muuri wos, tu tǝ tǝ ndǝr gǝrǝ luu wos ghai hŋ. Ǝŋ ya fi cighǝi, wo naa tu a ngaɓ luu muures dlaatǝi, riɓkǝn ghǝ muures wo ndara tǝ kǝ gǝres hŋ.³⁷Cik ɗaŋ, gon wo shin zhak gurghǝ darndu dǝn muuri a giɓkǝ ndotsǝ jigha hŋ. ǝŋ ya fi cik zhak darndu dǝn muures wokwaɓ jigha shi, cikǝn zhak gurghǝ darndus wo paashi, jigha wo ndǝr laaɓ zha. ³⁸Beɗ tǝ gi a ngaɓ ciɓ tǝ shin zhak gurghǝ darndu dǝn muures a jigha muuri. ³⁹Gon ɗa ɗaŋ wo moɓ suughǝn zhak darndu dǝn muuri, ɗa kaari ɗaŋ a tlyaa kǝ mwames hŋ, wo wul tu, ' kǝ mwames moɓ kǝ muures.''

Chapter 6

¹Dzaŋ wolngi wonYesu ta yi a laatsǝghǝn kittn, she mǝri dǝnwos cii nga ngǝtnngǝ kites cii vurghaɗ tǝ taas cii yi ci.² Beɗ tǝ gi Farisiyawa gya gon tǝ wultu, ''Nǝ durghǝ ni kyaa fi ngǝtnwon ɗaŋ a ndara tǝ fi dzaŋ wolngi hŋe?''³Yesu sushiɗa a wultu, ''kaa kwan ngǝtn yo ɗaŋ Dauda fi a kiliyo ɗaŋ a wum kusǝŋ hŋaa, yan tǝ zarsǝ yo ɗaŋ ci cimshiya? ⁴A tli a giɓ dǝn Cogn, a mbi dugn ngǝ Cogn a ta ndǝr cii, a ta ndǝr vǝr mǝn monci yo ɗaŋ tǝ ta yi cimshi tu tǝ ci, ko ɗaŋ yi tu gon wo kǝǝm ci hŋ she pǝris ngǝtn wasǝŋ ǝnnda taa ci'' ⁵A ta wulshi tu, ŋaa zaar ghǝn ci Daadǝn dzaŋ wolngi.''⁶A ta naai tu a dzaŋ wolngi won a ta ndai giɓ vin laadi ndǝr ndǝr kuɓar zarsǝ beɗ ɗa ɗan. Murwon a ta yi ɗa ɗan gyo ɗaŋ gyaŋ te zariwos nǝ pwaaghǝn.⁷ Mǝn dlaaɗkǝn tǝ Farisiyawa cigha gaaghǝn yir ɓastǝ tǝ yel ko wo fuuɗ goni dzaŋngǝ wolngi, nǝ duryo tu tǝǝ tu dekkǝ caaghǝnwos vii nǝ fighǝn ngǝtn won ɗaŋ yi ndarara hŋ. ⁸Beɗ tǝ gi a ta yisǝŋ ɓitalghǝn wasǝŋǝi, a ta wul murghǝ gyaŋ pwaaghǝnnes tu, ''shishi, dlǝǝrni ɗuun a dlek zarsǝ'' mures ta shishi dlǝǝrni ɗa ɗan.⁹Yesu ta wulshi tu, ''mya ceɗki , nǝ ni ghǝn a ndara tǝ fi dzaŋ wolnge tǝ fi nǝ ngǝtn mbuniya ko ngǝtn kuushiya, tǝ fuɗni raa ko tǝ ɗuutǝniya?'' ¹⁰A paŋshi ɓuruk, a wul mures tu, ''Taa gyaŋ waai'' A fi cik gyaŋwos byatlii.¹¹ Beɗ tǝ gi a tlishi ghai nyaŋ-nyaŋ, tǝ ta nguɓ vi wulghǝn tǝ dlǝŋsǝ wasǝŋ nǝ ngǝtn yo ɗaŋ ta fi tǝ Yesu.¹²A naai a mbuɗkǝnnes, a ta tai wuur nǝ duryo tu tǝ kara Cogn. A ta ciken tǝ mbuɗi cigha karaghǝn Cogn. ¹³Ɗaŋ ɓintli fi, a ciim mǝri dǝnwos ɗi ɓastǝ, a ta ndǝr bwaa dzuɓ tliti mbǝtlǝŋ a giɓi wasǝŋ, gya gyo ɗaŋ a cimshi tu ''mǝn laa Cogn.¹⁴Sǝmndǝ mǝn laa Cokes ghǝn nǝ gya Siman (gyo ɗaŋ a ndǝr cimtǝ tu Biturus) tǝ yasashi Andarawus, Yakubu, Yahaya, Filibus, Bartalamawus, ¹⁵Matta, Toma Yakubu kuni Halfa, Siman gyo ɗaŋ caa cimtǝ tu Zaloti, ¹⁶Yahuda kuni Yakubu, Tǝ Yahuda kuni Iskaryoti, gyo ɗaŋ a ta ɗiɓar Yesui.¹⁷Yesu ta shiiɗi ɗa wuures ci cimshi, tǝ ndǝr tǝ dlǝǝrni a lǝɓwon pǝɗ-pǝɗ. Mǝri dǝnwos monnda ci ɗa ɗan, tǝ gya zarsǝ monnda ɗaŋ tǝ dlamndi Yahudiya tǝ Urshelima, tǝ ɓil zhakkǝ Taya tǝ Sidon. ¹⁸Tǝ man nǝ duryo tu tǝ wum tǝ, tǝǝ ndǝr tǝ tu fuɗkǝnni a ɓuruk gya gonngǝn wasǝŋ. Zarsǝ gya gyo ɗaŋ cigha vuughǝn tǝ kusǝŋsǝ mǝnndǝŋsǝ beɗ tǝ ta tu fuɗkǝni. ¹⁹Ɓuruk jwaamngǝn ngǝ zarshes caa mbǝrshi tu tǝ tiintǝ nǝ duryo tu vartǝ ghǝ fuɗkǝn cigha nyolghǝnɗi ɓastǝ, a fuuɗshi washi ɓuruk.²¹A yaal yel mǝri dǝnwoshes a wultu, ''A mbaaki kyaani gya naakui, nǝ duryo tu guŋndǝ ghǝ Cogn nǝ gwaan. ²⁰A mbaaki kyaani ɗaŋ kya wum kusǝŋ ɗaŋngǝni, nǝ duryo tu vwa waan wo yugnngǝi. A mbaaki kyaani ɗaŋ kigha ngwarghǝn ɗaŋngǝni, nǝ duryo tu kaa gomtlǝ.²³A mbaaki kyaani ǝŋ zarsǝ ya nyaŋngaski, tǝ giɗki worghǝn ci sular sǝmndǝ waan nǝkǝ kuuskǝn, nǝ durghǝ ŋaa zaar.²² Ka fi polghǝn, nǝ duryo tu cik ka tu bamves nǝ vari gaami, duryo tu cik gya jiɗwaan tǝ fi mǝn laa Cogn.²⁴Beɗ tǝ gi wo girki mǝn tughǝn! Nǝ duryo tu kaa tu mbutarghǝn raavwaani. Wo girki kyaani ɗaŋ ka ci kǝǝmki ɗaŋni! Duryo tu kaa wum kusǝŋ ken.²⁵ Wo girki kyaani mǝn gyomtlǝghǝn ɗaŋni! Duryo tu kaa wa mitsǝ kǝ ndǝr kǝ ngwaar ken.²⁶Wo girki ǝŋ zarsǝ ɓuruk caa luuki! nǝ duryo tu cik ǝnnda gya jiɗwan tǝ fi mǝn shinngǝnngǝ mberni.²⁸Beɗ tǝ gi mya wulki tu kyaani mǝn sǝǝghǝnetn kǝǝm, suun mǝn nyangaskǝn wan, a ndǝr a fi mbuni mǝni gya gi ɗaŋ caa suuki hŋǝi. ²⁷Gǝ mǝn mbuni mǝn vǝrghǝnwan, a ndǝr a kara nǝ gya gyo ɗaŋ caa fiirki forǝm.²⁹Gyo ɗaŋ ya maaraki a te kwaaŋnga gi, sughǝɗǝn tǝ te kamshes mǝn. Ǝŋ gon ya mbighǝ ngǝtnngǝ dlǝpmngǝn wa mǝni. Ɓak ɗaghartǝ luu wa mǝn hŋ.³⁰ Vǝrǝn muryo ɗaŋ ya karaki. Ǝŋ gon a mbi ngǝtnwoni ɗaŋ nǝ gwaan, ɓak ngalǝn tu tǝ sularɗi hŋ.³¹Ɓuruk ngǝtn yo ɗaŋ kya su zarsǝ tǝ fighǝ mǝn, fishi mǝn cik ɗaŋ.³² Ǝŋ kya suuni mǝn suughǝnwan kurum, nǝ ngǝtn mbuni yo ǝŋ kaa tu ye? mǝn fighǝn kuskǝ ngǝtn beɗ caa suu mǝn suughǝn wasǝŋ. ³³Ǝŋ kyaa giɗni gyal a mǝn yo ɗaŋ caa fiki gyal mǝn kurum, ngǝtnngǝ mbuni yovghǝn ka tuye? mǝn fighǝn kuskǝ ngǝtn beɗ caa fi cik ɗaŋ.³⁴ Ǝŋ kyaa vǝr ngǝtn zarsǝ yo ɗaŋ kǝ caa raa ɓashi ta sularki mǝn kurum, ngǝtnngǝ mbuniwaan yi ɗo ɗuniyo? mǝn fighǝn kuskǝ ngǝtn caa vǝr mǝn fighǝn kuskǝ ngǝtn ɗaŋ, caa caara tǝ sularshi mǝn ɗyakcak ɗaŋ gi ɗaŋ.³⁵Beɗ tǝ gi suun mǝn nyaŋngaskǝn waan, a ndǝr a fi shi gyal mǝn, vǝrǝnshi ngǝtn, ɓak caanraa tu tǝ sularki mǝn hŋ, nǝ duryo tu bamvi fighǝn cik wo naa nǝ vari, kaa naai nǝ mǝri murghǝ moɓkǝn ɓurukǝi, nǝ duryo tu yan tǝ gamas ca giɗ gyal a mǝni gya gi ɗaŋ caa nyar hŋǝi tǝ kusǝŋsǝ zarsǝ.³⁶ Naan nǝ mǝn yelghǝn gwanndǝ, duryo tu Daawan nǝ murghǝ yelghǝn gwanndǝ ɗaŋ.³⁷Ɓak naan nǝ mǝn ɗǝǝlghǝn vi hŋ, kyaani beɗ ta ɗǝǝlki vi mǝn hŋ, ɓak ɗuun hŋ, kyaani beɗ taa ɗuuki hŋ. Dlaan loŋsǝ gya gon mǝni, kyaani beɗ ta dlaaki loŋsǝ mǝni.³⁸Vǝrǝn gya gon, kyaani beɗ ta vǝrki monnda. A kolaaɗ zuk-zuk, tǝ ndǝr tǝ tǝk-tǝktǝ yugn hal yi paas, taa paas hal a cign wan. Duryo tu ɓuruk kolaaɗ yo ɗaŋ kǝ ɓǝǝɗghai, tǝ yan ǝnnda taa ɓǝǝɗki mǝn ghai.³⁹A ndǝr fuushi ngǝrshigya gon, ''Dwaan wo ɗya ngaɓ dwaana? ǝŋ ya fi cik, ɓuruk wasǝŋ mbǝtlǝm taa ndaɗi giɓ giir, yi hŋaan? ⁴⁰Murghǝ kuuɓkǝn wo moɓ murghǝ giɗkǝn woshes hŋ, beɗ tǝ gi ɓuruk gyo ɗaŋ ya tu kuuɓarghǝnni ndaara wo ɗya naai ɗaŋ murghǝ giɗkǝn woshes.⁴¹Ni ca ǝnnda kya yel ŋaa yaar a yirvŋaa na ye, beɗ tǝ gi kǝ ɗya kǝ yel vik ŋaantsǝ yo ɗaŋ yigha yiri gwaayi hŋǝi?⁴² Ni ca ǝnnda ka wul ŋaa na tu, 'ŋaa na, ga mǝ dlighǝ ŋaa yaari mǝni a ɗaŋ yi a yirwai', ɗaŋ kyan tǝgama ka ɗya kǝ yel vik ŋantsǝ yo ɗaŋ yigha yiri gwaai hŋei? kyan kuskǝ zaar! Dli vik ŋantsǝi a yir waai keni, ǝnnda ka yaal ndarara nǝghǝ yo ɗaŋ a dli ŋaa yaar yo ɗaŋ yigha yir ŋaa na.⁴⁴Nǝ duryo tu gwaas won ɗa ɗaŋ ci ndaara wo guur nǝ kusǝŋshi hŋ, ko kuskǝ gwaas ɗaŋ wo guur ndarara hŋ.⁴³ Nǝ duryo tu caa ɗya tǝ yisǝŋ ko gwaashi gyo a te guuri yo ɗaŋ ca vǝr. Duryo tu zarsǝ caa ɗya tǝ tsal gurghǝ gwaamɗi a tsogn yiɓka hŋ, ko tǝ ngaa darndu dǝn a tsogn raɗi hŋ.⁴⁵Zarghǝ mbuni a giɓkǝ tughǝnngǝ raawos ǝnnda ca vǝr ngǝtn ndarara, beɗ tǝ gi kuskǝ zar a giɓkǝ kusǝŋsǝ ngǝtn yo ɗaŋ a num a raa wos ǝnnda ca fi kuskǝ ngǝtn. Duryo tu ngǝtn yo ɗaŋ yi gha raawos ǝnnda viwos ca kon.⁴⁶Ni ca ǝnnda kyaa cumtu, 'Daadǝn', beɗ tǝ gi kyaa kaaɓ vetn hŋe?⁴⁷ Ɓuruk gyo ɗaŋ ya man ɓasǝm tǝ wum ngǝtnyo ɗaŋ mya wul tǝ ndǝr tǝ laaɓshi, mya fuuki ko ci wuri.⁴⁸ Cini ɗaŋ zaar yo ɗaŋ cigha nalghǝn dǝn, gyi ɗaŋ a ɓǝlti shoŋ-shoŋ hal daɗ yatl ǝnnda a gǝm daɗ vin woshes a dulghǝ taari. Ɗaŋ zha man, zhes man ndu dǝnnes, beɗ tǝ gi a ɗya zhighǝɗ tǝ hŋ, dur yo tu tǝ naalti ndarara.⁴⁹Beɗ tǝ gi, muryo ɗaŋ ya wum ngǝrshi gin ɗaŋ mya wullǝn ua ndǝr laaɓshi, cin ɗaŋ zaryo ɗaŋ a nal vinwos a dul yatl daɗes yi ndarara hŋ. Beɗ gi ɗaŋ zha man ɗuu daɗes, swaaɗ she a wuui, dǝnnes fi kuskǝ wuughǝn nǝ vari.

Chapter 7

¹Ɗa kaari ɗaŋ Yesu ɓannɗar konngǝn ɓuruk gyaa ngǝtn yo ɗaŋ a ta ya kon a kǝǝm zarshes, she a nɗai Kafarnahum.²Mǝnvar mǝnmannɗǝ won da yi tǝ mon ngǝ naa sughǝmiwos, a ta yaa gon, hal a ta naa mei tǝ mǝskǝn. ³Ɗaŋ mǝnvar mǝnmannɗǝes a ta wum durghǝ Yesu, a ta shinnɗar tǝ mǝnvaraŋsǝ ghǝ Yahudawa mǝn, tu tǝ karatǝ tǝ man fuɗ monwoshi. ⁴Ɗaŋ tǝ ta man gha Yesu, tǝ ta karatǝ gyaŋ-ŋyaŋ tǝ yi wultu, "A kǝǝm a fitǝmnǝn cik, ⁵duryo tu caa suu yaatlwom, nǝ yaani saɗ kǝŋ a nalmi vinlaaɗi Yahudawa mǝn."⁶Nǝ gii Yesu ta tlii tǝ yaaŋshi, bǝɗ tǝgii ɗaŋ aa ta naaɗi ɗoŋngan hŋ tǝ dǝnes, mǝnvar mǝnmannɗǝes ta shin kamtsashi tǝ wultǝ tu, "Daadǝn, vular gama hŋ, duryo tu maa kǝǝm nǝ gyo ɗaŋ a man ɗam dǝn vuŋ. ⁷Na gin ghǝn a caa mǝ yel maa kǝǝm ɗaŋ mǝ man ɓaskǝ vuŋ, beɗ tǝ sii wulvii kurum monatn wo fuɗii. ⁸Durtu myaam beɗ minǝ Zaar yo ɗaŋ mitǝ vartǝ, mitǝ mǝmmanɗǝ a kenatn. Myaa wulgii tu, 'tiǝ', caa tlii, mǝ wul gon tu, 'mon', caa man, myaa wul monatn, 'fi gin', caa fii."⁹Ɗaŋ Yesu wum cik, a ta kwasartǝ gha mwres, a sutii gha gutulies ɗaŋ caa laaɓtǝ wultu, "myaa fuuki, ko a giɓ Isarila ɓak maa tu murghǝ caaghǝnraa ɗaŋ gin hŋ." ¹⁰Ɗaŋ gyaa gyo ɗaŋ tǝ shinshi tǝ sushiɗi ɗa dǝmi tǝ tu monnes a fuɗii.¹¹Swaaɗ a kaar gii, Yesu ta tlii a dǝr yaatlwon ɗaŋ caa cim tu Na'im. Mǝǝri dǝnwos tǝ gutuli zarsǝ monɗa tǝ ta tlii cimshi. ¹²Ɗaŋ a ta tuli mel tǝ mɓiil yaatli, parat she murwon ghǝncin ɗaŋ a mǝshi ɗaŋ taa ta mɓiitǝ, yaan cinǝ ŋaa namboŋ a lǝǝɓ nanagos ɗi da giɓ yaatli ci cimtǝ beɗ.¹³Ɗaŋ Daadǝn ta yeltǝ, a ta yughǝi tǝ gwannɗǝ nǝ durwos she wultǝ tu, "Ɓak ngwaar hŋ." ¹⁴She a ta tlii tlǝn tǝǝn ŋamtsǝes ɗaŋ taa ta mɓii gǝmmɓǝlies kai, she mǝn mɓiighǝnes tǝ ta dlǝǝrii. A wultu, "Tlǝɓǝrǝn, myaa wulghǝ, shishi." ¹⁵Murghǝ mǝskǝnes ta shishi tsǝɗni she nguɓ wulghǝn vii, she Yesu ta vǝrtǝ nanagos.¹⁶She vǝrtǝ ta ngaɓshi waasǝŋǝi ɓuruk, tǝ ta nguɓ mɓuughǝn cogn, tǝyo wultu, '"taa shisher dǝllǝ murghǝ shinngǝn cogn a giɓiwopm, Daadǝn aa man tǝ paŋ zarsǝwos." ¹⁷Viimuri gin a dulgaam Yesu ta bǝllii a ɓuruk Yahudiya tǝ ɓuruk gyaa yaatl yo ɗaŋ tǝ ta yi nǝ ngirǝŋngǝn tǝ yaari.¹⁸Mǝǝridǝnngǝ Yohana tǝ ta fuutǝ a dulgaam ɓuruk ngǝshi gyaa gin. ¹⁹She Yohana ciim mǝǝri dǝnwos mɓǝtlǝŋ shinshi gha lǝb Daadǝn tǝ wultu , "Nǝ kyaan ghǝn nǝ gyo ɗaŋ wo mania, ko mǝ gaa yir gonnaa?" ²⁰Ɗaŋ tǝ ta man mel tǝ Yesu, she mǝnes tǝ wultu, "Yohana murghǝ Batisma ghǝn a shinmiɗi ɓaski mǝ wultu, ' Nǝ kyaan ghǝn gyo ɗaŋ caa mania, ko mǝ gaa yir gonnaa?"²¹A kili gii a fuɗ Zarsǝ monnɗa tǝ gyaa gonngǝni tǝ gyaa wuughǝni, tǝ gyaa kusuŋsǝ zhipti, tǝ Zarsǝ monnɗa ɗaŋ cinǝ dwoŋsǝ a ta vǝrshi yaalghǝn. ²²Yesu suɗa a wulshi tu, "Ǝŋ kyaa tlii, fuun Yohana gyaa ngǝtnyo ɗaŋ kǝ yeli kǝ nɗǝǝr kǝ wumi. Gyaa dwoŋsǝ caa yaalghǝn, mǝn pwaaghǝn caa riighǝn, caa sur gyaa ɗomtsǝ tǝ ɗzǝkkǝm, bǝnɗǝŋ caa wumngǝn kǝǝm, cigha shisherghǝn mǝn mǝǝskǝn, caa fuu gyaa naakui viimuri kǝ wusuŋni. ²³Das yo ɗaŋ a gaa caaghǝnraa ɓassǝm hŋ nǝrghǝ gyaa laa yo ɗaŋ myaa fi cinǝ murghǝ shishiɗi."²⁴Ɗaŋ mǝn yo ɗaŋ Yohana ta shinshi tǝ tlii, Yesu ta nguɓ wulghǝn gutulies a dulgaam Yohana, "Niighǝn kǝ tlǝ a yeli dlǝk nɗǝǝre? Yaar yo ɗaŋ yetar caa zhighǝɗtǝa? ²⁵Ta niighǝn kǝ gwaai a yelie? Zaar yo ɗaŋ a caa luu ŋyelaknia? yel, gya gyo ɗaŋ ca caa luu vǝǝn caa nɗǝǝr tǝ fi tsǝtnngǝn a giɓkǝ wusni caa tsǝ nǝni balgham guŋsǝ. ²⁶Beɗ tǝ gii niighǝn kǝ ngwaal a yelie? Murghǝ shinnghǝn cognyaa? Eh, myaa fuuki, a moɓ murghǝ shinngǝn cogn.²⁷Gin ngǝn nǝ yaan ɗaŋ tǝ dlyaaɗ a gamashi, 'yel, migha shinnɗarghǝ shinngǝnetn a ken waan, gyo ɗaŋ wo nɗǝǝrghǝ tǝpm mǝn a kenwaa.' ²⁸Myaa funghǝ tu, a giɓkǝ gyaa gyo ɗaŋ guɗi tǝ ɓwaa, gonwon ɗa ɗaŋ a moɓ Yohana hŋ. Beɗ tǝ gii gyo ɗaŋ nǝ kǝ ŋwaati a goɓkǝ guŋnɗu cognvon a moɓ tǝ lunghǝni."²⁹(Ɗaŋ ɓuruk Zarshes tǝ wum gin, tǝ gyaa mǝn kaɓkǝn gannɗues, tǝ tlazha tu cogn nǝ murghǝ̀ zaari, duryo tu taa fishi batisma mǝn tǝ batisma ghǝ Yohana. ³⁰Bǝɗ tǝ gii Farisawa tǝ gyaa gyo ɗaŋ cinǝ ngamɗaŋshi a ngerghǝnvii kǝ Yahudawa tǝ nyaŋngas ngǝtn mɓuni kǝ cogn nǝ durwaasǝŋ,duryo tu Yohana ǝŋ ata fishi batisma mǝn hŋ.)³¹She Yesu wultu, "Tǝ nii ghǝn ma ɓuntsǝ Zarsǝ kǝ usuli ginghaye? Tǝ ta nǝ mi? ³²Cini ɗaŋ mǝǝri yo ɗaŋ caa lya lyaa giɓ kasuwa, gyaa gyo ɗaŋ caa wulvi tǝ dlǝŋsǝwaasǝŋ tu, 'Mǝ vuɗki myaaru mǝn, kǝ waa dlar hŋ. Mǝ waaki ngil miitsǝ mǝn, kǝ ŋgwaar hŋ.'³³Ɗur tu Yohana murghǝ batisma man a ci dugn hŋ a tlya zhak drndu dǝn hŋ, she kǝ wultu, 'ci tǝ mǝnnɗǝ.' ³⁴Ǝaazaar ma caa ci caa tlya beɗ tǝ gii kǝ wultu, 'yel, cinǝ Zarghǝ swaari tǝ murghǝ tlyaghǝn zhak darnɗu dǝn monnɗa, tǝ kamnɗǝ mǝn kaɓkǝn gaanɗu tǝ mǝn kuskǝngǝtn!' ³⁵Bǝɗ tǝ gii yisǝŋngǝn cogn caa tlyaa zha nǝ ɓuruk mǝriwos."³⁶Dzaŋgonwon bafarise won ta kara Yesu tǝ man ci ngǝtn cighǝn tǝ yaani. Da kaari ɗaŋ Yesu ta nɗai dǝnngǝ bafarises, a ta tsǝtni a dakci tu tǝ ci ngǝtncighǝn. ³⁷Parat, she gǝɗwon ghǝncin murghǝ kuskǝ ngǝtn ɗaŋ a nyolɗi ɗa giɓ dǝllǝ yaadli. Ɗaŋ a wum tu Yesu cigha cighǝn ngǝtncighǝn a dǝnnghǝ bafarises, a kǝn pennɗi miir alabastar ɗi zhoŋngǝn wusuŋ-wusuŋ. ³⁸Ɗaŋ a dlǝǝr mel tǝ yaan lyaŋshi ghǝ yaasǝŋwos ǝŋnɗa yi ngwaar, she a nguɓ diighǝn gyaa yaasǝŋwos tǝ zhalǝmwos, ǝŋnɗa yi saaɗ gyaa yaasǝŋwos tǝ ɓitlǝŋ gaamwos, yi tǝn gyaa yaasǝŋwoshes tǝ laɗ viiwos yi nɗǝǝr kaɗ gyaa yaashes miir dlǝrǝŋ dlǝrǝŋ mǝn.³⁹A kili yo ɗaŋ bafarises ɗaŋ a cim Yesu ɗi tǝ ci ngotn cighǝn cimtii a yel cik, she a ɓitaltǝ a giɓkǝ raawos, caa wultu, "ci yi tu murin nǝ murghǝ shinnghǝn. Cogn, daa ci yi yisǝŋǝi ko nǝ naa gǝɗi gyo ghǝncio ɗaŋ caa tǝǝn tǝn, tu cinǝ murghǝ kuskǝ ngǝtn." ⁴⁰Yesu suɗa a wultǝ tu, "Siman, myaa suu mǝ funghǝ ngǝtnwon." A wultu, "konnii, malǝm!"⁴¹Yesu wultu,"Murghǝ vǝrghǝn baashiwon caa laaɓ Zarsǝ mɓǝtlǝŋ wurɓa. Namboŋyes caa laaɓ dnari kuri nannɗam, kamshes caa laaɓtǝ dinari tashi nannɗam. ⁴²Ɗaŋ tǝ ɗyaa tǝ surtǝ mǝn hŋ, a dlaashi loŋsǝes mǝni. Nǝ durghǝ gii, nuu a giɓwaasǝŋ wo suntǝ moɓɓo?" ⁴³Siman sutǝɗa a wultu. "Myaa yel nǝ gii ɗaŋ a dlaa tǝ loŋsǝ mǝmii monnɗari" Yesu wultǝ tu, "kaa ngyer viieshi taŋ-taŋ."⁴⁴Yesu shi a gǝɗies a wul siman tu, "kǝ yel gǝɗinniya. Mǝ nɗa ɗaaghǝ dǝn, kǝ vǝrǝm zha nǝ durghǝ gyaa yaasǝŋyǝn hŋ, beɗ tǝ gii a dii yaasǝŋyetii tǝ zhalǝmwos nɗer saaɗi tǝ mɓitlǝŋ gaamwos. ⁴⁵Kǝ rumtsukghǝn hŋ, beɗ tǝ gii ɓannɗǝŋ a kiyi yo ɗaŋ mǝ nɗaɗi, a gaam rumtsukkǝni hŋ.⁴⁶Kǝ kaɗǝm miir mǝn a gaam hŋ, bǝɗ tǝ gii aa kaɗǝm miir dlǝrǝŋ mǝn a gyaa yaasǝŋyen. ⁴⁷Nǝ durghǝ gii myaa funghǝ, gyaa kuskǝ ngǝtuwos,ɗaŋ tǝ ta yi monnɗai, taa dlaatǝ loŋsǝes mǝnii-durtu a zhiɗ suughǝn monnɗa. Beɗ tǝ gii gyo ɗaŋ tǝ dlaatǝ loŋsǝmǝn njwaatn, a zhiɗ suughǝn njwaatn."⁴⁸She a wul gǝɗes tu, "Taa dlaaghǝ loŋsǝ kusuŋsǝ ngǝtnwamǝnii." ⁴⁹Gyaa gyo ɗaŋ cigha tsǝtnngǝn tǝ yaani tǝ nguɓ wulghǝn a adlǝŋsǝwaasǝŋ, "Nuughǝn nǝ gin ɗaŋ har caa dlaa loŋsǝ kusuŋsǝ ngǝtio?" ⁵⁰She Yesu wul gǝɗes tu, "Caaghǝn ǝaawaa aa kaɓkǝi. Tlǝ a giɓkǝ raawushui."

Chapter 8

¹ Ɗa kaari Yesu tǝ mǝǝri dǝn wos dzuɓ tliiti mbǝtlǝm tǝ ngyelaŋ s gya dǝllǝŋsǝ tǝ mǝrǝ yaatl mari mari ci ŋal tǝ fuu vik wusni a dlugaam guŋndu Cognvon. Dzuɓ tliiti mbǝtlǝŋes tǝ tayi cimtǝ, ² guɗi gyaa gon ɗaŋ Yesu ta fuuɗshi gya kusuŋsǝ mǝnndǝ tǝ gya gonngǝ tǝ ta yi cimshi: A giɓi waasǝŋ citǝ Maremu gyo ɗaŋ caa cim tǝ tu Magadaliya, gii ɗaŋ a nyolar mǝnndǝŋsǝ ɗi ɓastǝ wottsǝmai ɓastǝ. ³ Tǝ Yewaina gǝɗi Kuza murghǝ laaɓkǝn kaarghǝ Hiridus, tǝ Suzana tǝ beɗ guɗi gyagon monnda, gya gon ɗaŋ a giɓkǝ ngǝtn taas waasǝŋ, tǝ vǝr nǝ durghǝ waasǝŋ.⁴ Ɗaŋ tǝ ta jwaam gutuli zarsǝ monda, durghǝ yo tu zarsǝ tǝ taya man yaatl yaatl durghǝ yo tu tǝ yel Yesu, a fuu shi vii a dulgaam ngǝtn kuuɓkǝn. ⁵ Murghǝ kitn won a tlii tu tǝ kǝɓ tursǝ ngǝtn wos. Ɗaŋ cigha keeɓkǝni, turshi gyagon tǝ shii gha datepm, she zarsǝ tǝ butughǝi, gya yetli tǝ ɗaa gyagon tǝ cii. ⁶ Gyagon tǝ shii gha dul puus ɗaŋ yaatl kai monnda hŋ, ɗaŋ tǝ mbwaai ɗi, tǝ nguɓ luuɗkǝn, she kyaaɗ tǝ kuŋǝi durghǝ yo tu tǝ tu damci hŋ.⁷ Gyagon tǝ shii a giɓkǝ yiɓka, gya yiɓkas gya yiɓkas tǝ luuɗ vii namboŋ tǝ gya turshes ɗaŋ tǝ kǝɓii, tǝ kaaɓshi waasǝŋǝi har nǝ yo ɗaŋ tǝ ɗyaa tǝ luuɗ ɗa hŋ. ⁸ Beɗ tǝ gii turshi gyagon tǝ shii gha yaatl ndaraani, tǝ luuɗii nyelaaɗ, tǝ fi tsǝǝrii monnda hal a moɓ tǝm kuri. Ɗa kaari ɗaŋ Yesu kon ngǝrshi gya ginnii, a sǝǝɗ vii a wul tu, "Ɗeɓaɗ gyo ɗaŋ citǝ kǝǝm ngǝ wumngǝn, tǝ wumi."⁹ Mǝǝri dǝn wos tǝ ceɗ tǝ fuushi dyak yerghǝ vii gin. ¹⁰ A wul tu, "Kyaani ghǝn tǝ vǝr ki yisǝŋngǝn sǝǝr kǝ guŋdu Cogn. Beɗ tǝ gii, nǝ ɓanci zarsǝ mya wul vii a giɓkǝ yerghǝ vii durghǝ tu ko caa yeli baa ta yisǝŋ hŋ, ko caa wumi ta tu gaami hŋ beɗ."¹¹ Ɗaŋngǝni gin ngǝn nǝ dyak kǝ yerghe viin: tsǝǝres nǝ vik Cogn. ¹² Turshi gyo ɗaŋ tǝ vunnda gha datǝpm nǝ zarsǝ yo ɗaŋ tǝ wum vik Coghǝi, she ɗa kaari shetan man man mbii viieshi a giɓkǝ raa waasǝŋ durghǝ tu tǝ caa raai tǝ tu vumngǝni hŋ. ¹³ Gyagii a dulghǝ puushii nǝ gyagyo ɗaŋ ǝŋ caa wum viieshii tǝ kaɓi tǝ polghǝni. Beɗ tǝ gii citǝ tlǝrti vniuŋ; caaghǝn raa waasǝŋ nǝghǝ dǝǝl jwaatn; a kili ghǝ diiɓkǝni caa yi ndaaɗi.¹⁴ Turshi gyagyo ɗaŋ tǝ vunnda a giɓkǝ gya yiɓka nǝ zarsǝ yo ɗaŋ tǝ wum viieshii, bǝɗ gii ɗaŋ tǝ ci ken tǝ riighǝni, she tǝ gaa vuughǝni tǝ tughǝni tǝ wumngǝn wusǝŋngǝn kǝ ɗǝghǝn tǝ mbii raa waasǝŋǝi she a man tu guuri waasǝŋ aa nyaŋ hŋ. ¹⁵ Beɗ tǝ gii, turshi gyagyo ɗaŋ tǝ vunnda a yaatl ndaraani, gyagin nǝ zarsǝ gyagyo ɗaŋ tǝ wum viieshii tǝ raaghǝ mbuni tǝ ngaɓtii tlyaa tlyaa, fi guurii tǝ morghǝn raa tǝ dumngǝn vwaa.̇¹⁶ Daŋngǝni gon yi ngaɓ kuɓka kǝ wuɗ dlǝpm tii tǝ koɗ ko caa tii gǝs galaŋ hŋ. A bamvi gii she tǝ gaa tii a lǝɓ tsǝtnngǝn wos, durghǝ tu ɓurug muryo ɗaŋ yaa ndaɗi tǝ yel mbaaghǝn woshii. ¹⁷ Ngǝtn won yinǝ waaɗi ɗaŋ wo naa bǝǝrghǝnii hŋ, ko sǝǝr won ɗa ɗaŋ wo naa yisǝŋngǝŋǝi a lǝɓ yaali hŋ. ¹⁸ Sǝǝn kǝǝm mbun mbun, muryo ɗaŋ yir ta daɗag tǝ mǝn ngai monda, gyo ɗaŋ yirr hŋ, ko gii ɗaŋ ca ɓital tu yirrii ta kaɓii ɓastǝ."¹⁹ She naana gos tǝ gya yesashi tǝ man ɓastǝ, bǝɗ tǝ gii tǝ ɗyaa tǝ man ɓastǝ mel hŋ nǝ durghǝ gutuli zarsǝ. ²⁰She gon wul tǝ tu, Naana gwa tǝ gya yesa cigha dlǝǝrghǝn ɓidlǝm, caa suu tǝ yelghǝ." ²¹Beɗ tǝ gii a suɗa, a wul tu, "Naana gǝn tǝ gya yesatn nǝ gyagyo ɗaŋ caa wum vik Coghǝi tǝ fi ngǝtn yo ɗaŋ caa kon."²² Dzaŋgon Yesu ta ndai giɓ zhuŋ ngǝ zha tǝ mǝǝri dǝn wos, she a wulshi tu, dlaarǝnnii a te dlari ghǝ gǝrǝŋ zhaes." She tǝ nguɓ tlǝghǝn durghǝ tu tǝ dlaarii. ²³ Beɗ tǝ gii ɗaŋ cigha dlaarghǝni she ata ndai kuci. Dǝllǝ ghǝ yetar von won a ta nguɓ vaɗkǝn ɗi ɗa gǝrǝŋ zhaes. Kyaaɗ she zhirgies ta nguɓ yugnngǝn tǝ zha. Tǝ ta ndai a vuughǝni.²⁴ She mǝǝri dǝn ngǝ Yesui tǝ ta man ɓastǝ tǝ shisher tǝ gha kuci, tǝ wul tǝ tu," Daadǝ! Daaden! Maa naa ɗaŋ mǝǝ mǝǝshii!" A ta shishi dlwaa yer yetares tǝ maanndǝ zhaes, she tǝ dlǝǝri, lǝɓ ta mwaali kelak. ²⁵ She a wul shi tu, "Caaghǝn raa waan ɗo? "She vǝrtǝ ta ngaɓ shi waasǝŋǝi. A ta kwasarshi she tǝ nguɓ ceɗkǝn dlǝŋsǝ waasǝŋ. Gin nǝ nuu, gyo ɗaŋ hal wo dlwaa yer yetar tǝ zha tǝ ndǝǝr tǝ sǝǝ tǝ kǝǝmo?²⁶ Tǝ tlii te yaatl kǝ Gerasinawa, gyo ɗaŋ yi mel tǝ Galili.²⁷ Ɗaŋ Yesu ndai ɗa yaatli, she murwonǝn yaatlies ɗaŋ citǝ mǝnndǝŋsǝ a ta tsal tǝ. Aa ngaa laai mures ca caa lǝŋsǝ hŋ. Ca tsǝtn dǝn hŋ ɓeɗ. A bamvii gii ca tsǝtn nga gya vii giir.²⁸ Ɗaŋ a yel Yesu a gǝm riiŋ tlyaa tlyaa a tlǝn zuɓni a ken wos wul tǝ tǝ yer tlyaa tlyaa tu, "Kyaa suu aa fi mǝni wurii, Yesu Ɲaa ghǝ Cogn Murghǝ Zhimnǝn? Mya karaghǝ ɓak vǝrǝm forǝm hŋ." ²⁹ Durghǝ Yesu aa ta caa mǝndǝŋshies tǝǝ nywaali ɗi a mures. Durghǝ tu mǝnndǝŋshe taa tlya tǝ ngaɓkǝni, ko caa naaɗ tǝ ni tǝ maraŋgusa tǝ ndǝr tǝ lyaa tii, ca tlaa maraŋgusashii, she kuskǝ mǝnndes ca mbi tǝ tlǝǝrii dlǝk ndǝǝr.³⁰ She Yesu ceɗ tǝ tu, "Sǝm waa tu nii?" She a wul tu, "Mi monnda," durghǝ tu mǝnndǝŋshes taa ta ndai monnda ɓastǝ. ³¹ Tǝ ci ken tǝ karaghǝn wos tǝ shinshi waashii a giir shoŋnii hŋ.³² Dǝllǝ ghǝ gutuli kaŋshi dǝn tǝ ta yi ɗa ɗan ɗaŋ cigha lyaaghǝn waasǝŋ. Mǝnndǝŋshies tǝ ta kara Yesu tǝ gaa shi tǝ tlǝn ndai a kaŋshi dǝnes. She a ta vǝrshi dǝǝl. ³³ Mǝnndǝŋshies tǝ ta nywaali a mures tǝ shii a kaŋshi dǝnes. She kaŋshi dǝnes tǝ ta shii ɗi a gǝŋcigǝŋ tǝ shii ɗa gǝrǝŋ zhaes tǝ mǝǝshi.³⁴ Ɗaŋ mǝn lyaaghǝn kaŋshi dǝnes tǝ ta yel ngǝtn yo ɗaŋ a ta tlaa ɗi, she tǝ ta kiri tǝ tlǝn fuu zarsǝ yo ɗaŋ ci ɗa giɓ yaatli, tǝ yaatli gya gyo ɗaŋ ci mel tǝ yaatles ngǝtn yo ɗaŋ a tlaa ɗi. ³⁵ She zarsǝ tǝ ta nywaal ɗi tǝ yel ngǝtn yo ɗaŋ a tlaa ɗi. She tǝ man nga Yesu tǝ man tu mures ɗaŋ mǝnndǝŋsǝ tǝ nywaal ɗi ɓastii a tsǝtnngǝn a yaasǝŋ Yesu aa caa lǝŋsǝ ɗi ɓitalghǝn wos aa ta sutǝɗi.She vǝrtǝ ta ngaɓ shi waasǝŋǝi.³⁶ Zarse ɗaŋ tǝ ta yel ngǝtn yo ɗaŋ a tlaaɗi tǝ fuu gyagon datǝpm ngǝ fuɗkǝn mures ɗaŋ mǝnndǝŋsǝ ca fi vartǝ tǝ yaanii. ³⁷She ɓurug zarse kǝ yaatl Gerasinawas tǝ wul Yesu tu tǝ tlii tǝ gaa shi yaatl waasǝŋ mǝn durghǝ tu vǝrtǝ aa ta ngaɓ shi waasǝŋǝi nǝ naa jomjomni. She a ta ndai giɓ zhuŋ nge zha tǝ ta sushi kaar.³⁸ Mures ɗaŋ mǝnndǝŋsǝ tǝ ta nywaal ɓastii a ta kara tu tǝ gaa tǝ tǝǝ tlii cim tǝ. Beɗ tǝ gii Yesu ta sular tǝ kaar wul tu, ³⁹"Sughǝ kaar dǝn aa fuu zarsǝ dǝllǝŋsǝ ngǝtn yo ɗaŋ Cogn aa fighǝ mǝn." Mures ta mbi datǝpm wos tlii annda yi fuu zarsǝ ghǝ dǝllǝŋsǝ yaatl ɓurug gya ngǝtn yo ɗaŋ Yesu fitǝ mǝn.⁴⁰ A kili yo ɗaŋ Yesu sutǝɗi, zarsǝ tǝ tsal tǝ, ɓurug waasǝŋ tǝ tayi ɓastǝ ɓuɓkǝn. ⁴¹ Swaaɗ murwon ghǝn cighǝni ɗaŋ sǝm wos tu Yayirus, gyo ɗaŋ ci namboŋ a giɓkǝ mǝn varaŋsǝ viin ladi Yahudawa. A man man ndaaɗ a ken ngǝ Yesu, she a kara tǝ tu tǝ man ɗaa tǝ dǝn, ⁴² durghǝ yo tu nyii wos namboŋ, ŋaa ghǝ voni dzuɓ tlii ti mbǝtlǝm, a ta yi a mǝskǝn. Ɗaŋ Yesu ta yi a tlǝghǝn wos gutuli zarsǝ tǝ ta gomtsak tǝ.⁴³ Gǝɗ won tayi ɗa ɗan ɗaŋ caa dlaa voraŋ nǝghǝ voni dzuɓ tliiti mbǝtlǝm, aa ɗu wurɓa woshii ɓurug a mǝn wugn, beɗ tǝ gii gon ɗyaa fuɗ tǝ hŋ. ⁴⁴ She a ta man te kaar Yesu man tǝǝn luu wos. She swaaɗ dlaaghǝn voraŋ nyes ta dlǝǝrii⁴⁵ She Yesu ta wul tu, Nuu ghǝn a tǝǝn mi yo?" Ɗaŋ ɗeɓaɗ tǝ ci vii ghai Biturus wul tu, "Daadǝn, ɗaŋ ɓurug zarsǝ taa ngirǝŋngǝi ci ɓaskǝ gomtsakkǝn."⁴⁶ Yesu wul tu, "Gon tǝǝnǝn, durghǝ tu mǝ wum ɗaŋ vartǝ nyol ɓasǝm."⁴⁷ Ɗaŋ gǝɗes a yel ɗaŋkutu wo ɗyaa waaɗ tǝ hŋ, she a man tǝ vǝrtǝ man ndaaɗ a ken wos. A ta kon a ken zarsǝ ɓurug dei yo ɗaŋ a caa a tǝǝn tǝ tǝ yo ɗaŋ a byaatlii swaaɗ kyaɗ. ⁴⁸ She a wul gǝdes tu, " Nyiin, caaghǝn raa waa a caa kǝ byaatlii. Tlǝ tǝ raaghǝ wusni."⁴⁹ Ɗaŋ ata yigha wulghǝn vii she gon ta dlam ɗdǝn ngǝ mǝnvar ghǝ viin laadi Yehudawai man wul tu, "Nyii wai aa mǝshii, vuu raa Malǝm mǝn ɗa vuŋ." ⁵⁰ Beɗ tǝ gii ɗaŋ Yesu wum gin, ata wul Yayirus tu, "Vǝrtǝ tǝ ngaɓkǝ hŋ, caa raai kurum, nyi waai wo fuɗi."⁵¹ Ɗaŋ ata man ɗa dǝnes ata gaa gon tǝ nda tǝ laaɓ tǝ hŋ, she Biturus,tǝ Yohanna tǝ Yakuɓ, tǝ daa nyees tǝ naagos. ⁵² Ɓurug zarse tǝ ta yi gha miitsǝ tǝ ngaarghǝn nǝ mǝskǝn nyees.Beɗ tǝ gii Yesu wul shi tu, "Ngwaarǝn hŋ; aa mǝs hŋ, cini gha kuci." ⁵³ Beɗ tǝ gii tǝ ta gyomtlǝ tǝ, durghǝ tu taa yisǝŋǝi nyees aa mǝshii.⁵⁴ She ata ngaɓ taas wos cim tǝ wul tu, "Nyiin, shishi." ⁵⁵ Zhipti wos ta sutǝɗi, she ata shishi swaaɗ. Ata caa shi tǝ ŋal tǝ ngǝtn ngǝ cighǝn mǝn ɗi tǝ ci. ⁵⁶ A ta kwasar mǝn bwaaghǝn wos, beɗ tǝ gii Yesu ta caa shi yir tǝ fuu gon ngǝtn ɗaŋ a fi hŋ.

Chapter 9

¹A ta cim dzuɓ tliiti mbǝtlǝŋǝiɗi a lǝǝɓ namboŋ, she a vǝrshi tlyaaghǝnni tǝ vartǝ a dulgam mǝndǝŋsǝ ɓuruk tǝǝ ndǝr tǝ fuuɗ ko gonngǝnni gyo.²A shinshi tǝ nywali tǝ fuu zarsǝ vik guŋndu Cognvon tǝ fuuɗ mǝn gonngǝnni.³A wulshi tu, ''mbin ngǝtn won hŋ nǝ durghǝ righǝnnes hŋ, nǝ shirǝŋaa nǝ jigha wurɓa, nǝ dugha, nǝ wurɓa, nǝ laai gon ɗa ɗaa. ⁴Ko yan nǝ dǝni gyo ɗaŋ kya ndaghai naan ɗa ɗan she dzaŋ gi ɗaŋ kya ga dǝnneshi.⁵Ko teɗo kǝn ya kaɓki hŋ, yan ka ga yatleshi, posǝn guɗ guɗ kǝ yatleshi a yasǝŋ wan, yan nguŋ wo tlyaki zha mǝn a dulgama wasǝŋ''. ⁶Kǝnnda tǝǝ taa nywali ngyelaŋ a mǝri yatl, cii fuushi vik wusni tǝ ndǝr tǝǝ fuuɗ mǝn gonngǝnni ko teɗo.⁷Yan murghǝ guŋndǝ kǝ Galilii, wum koni ɗaŋ a yigha riighǝni, she a taa vui, nǝ duryo tu gya gon tǝǝ taa ya wultu Yohanna murghǝ baɓtisma a shishiɗi a giɓkǝ mǝn mǝǝskǝn,⁸ tu caa wultu Iliya a mbwaaɗi, saɗ ɗaɗa gya gon tu murghǝ shinngǝnni Cogn gon won kǝ ɓaadǝŋ a shishiɗi.⁹ Hiridus wul tu, ''Ma ta dzak gaam Yohannai, beɗ tǝ gi gin nǝ nuu nguŋ mya wum ngǝshi gya gini a dulgamashi yo?'' she a mbǝr tǝ tu tǝ yeltǝ.¹⁰Ɗaŋ mǝn shinngǝnes tǝǝ taa sushiɗi tǝǝ fuutǝ koni ɗaŋ tǝ fii. She a taa nyomshi washi, tǝ taa tlii nǝ vik muri abyatl won ɗaŋ sǝǝm wos tu Bersheda.¹¹ Beɗ tǝ gi, zarsǝ monnda ɗaŋ tǝ wumi cik, she tǝ taa laaɓtǝ, she a kaɓshi washi tǝ polghǝnni, a taa fuushi vik guŋndǝ Cogn, she fuuɗ mǝn gonngǝnshi washi.¹²To, dzaŋ a taa man ndaghǝnni, she dzuɓ tliiti mbǝtlǝŋǝi tǝ man ɓastǝ, tǝ wul tu, ''shinndar zarsǝn monnda tǝ tliuba gya mǝǝrghǝ yatl tǝ gya gi a vik laŋshi tǝ ŋal ngǝtn cighǝnni tǝ gya lǝǝɓ mbuɗ, nǝ duryo tu migha lǝǝɓ yo ɗaŋ yi a laŋshi ngǝtn wos.''¹³ Beɗ tǝ gi, a taa wulshi tu, ''kyani vǝraŋshi ngǝtn yo ɗaŋ ta cii.'' Tǝǝ wul tu, ''Mǝǝ yir ngǝtn yo ɗaŋ a laatsǝ guruŋ dugn nanndam tǝ gyaas mbǝtlǝm hŋ, she yan maa tlǝǝn ɗyiɓ ngǝtn cighǝn zarsǝ mǝn ɗi ɓuruk.'' ¹⁴(Mǝn moncivtǝ taa wul tǝ fii zarsǝ zarsǝ zaŋngu nanndam.) ''A wul mǝri dǝnwos tu, ''Gan shi tǝ tsǝtn dǝni dǝni ɗaŋ taa naa ɗaŋ tǝ fii tashi nanndam nanndam.¹⁵She tǝǝ ta fi cik, tǝ gaa zarshes tǝǝ ta tsǝtni. ¹⁶A taa nyom dugn guruŋshi nandamni tǝ gyaas mbǝtlǝmi, a taa yal Tsogn gaami, a taa gǝǝm mbuuni ghai, tsalii njetn njetn, she vǝr mǝri dǝn woshes tǝǝ gaa zarshes mǝn monndai a ken wasǝŋ.¹⁷ Ɓuruk wasǝŋ tǝ taa cii hal kǝǝmshi vwaa yughǝi, kuŋni a ɓan naa ɗa, tǝǝ taa nyom hal tǝ fii buŋli dzuɓ tliiti mbǝtlǝm.¹⁸A ta mbwaaɗi a kili won ɗaŋ Yesu yan gamas a taa ya karaghǝn Cogn, gya mǝri dǝnwos tǝ ta yi ɗa ɗani, A taa ceɗshi cigha wulghǝnni tu, ''Zarsǝn monndan caa wul tu mya nǝn mi nǝ nuu?'' ¹⁹Tǝǝ ta suɗa tu, Yohanna murghǝ baɓtisma. Beɗ tǝ gi gya gon caa wul tu Iliya, saɗɗaɗa gya gon caa wul tu, nǝ namboŋ a giɓkǝ mǝn shinngǝnni Cogn kǝ ɓanndǝŋi ghuŋ a shishiɗi.²⁰Kǝnnda a wulshi tu.. Beɗ tǝ gi kyaani kya wul gwan tu minǝ nuu?'' Biturus suɗa tu, ''Ɓorghǝnni kǝ Cognvon.²¹ Beɗ tǝ gi a ta caa yir nyaŋ nyaŋ tu tǝ fuu gin gon won hŋ, ²²cigha wulghǝn tu, ''Ŋaa zaar wo buŋ mari mari monnda, mǝn varǝŋsǝ yatl, tǝ gya dǝllǝŋsǝ pǝris tǝ malamshi ngǝtn ɗaŋ Musa dlyaaɗ, taa nyaŋngas tǝ, taa ɗuuti, kǝnnda dzaŋ kǝ mayi taa shishir ti.''²³Kǝnnda a wulshi ɓuruk wasǝŋ tu, ''konu ɗaŋ caa suu tǝ laaɓǝm, she tǝ nyaŋngas gamas, kǝnnda tǝ nbii ghǝmmbǝli wos ko dzaŋ gyo tǝ laaɓǝm. ²⁴Ko gyo ɗaŋ ya wul tu wo vuum raai woshi wo naa ti, beɗ tǝ gi ko gyo ɗaŋ ya naa raai woshi nǝ duratn, wo vuum ti. ²⁵Mbuunes yi ɗo ɗaŋ zaar tǝ tuu ɗǝgnǝi ɓuruk, kǝnnda tǝ vuum gamas hŋe?²⁶Ko gyo ɗaŋ ya ci ndzuunatn tǝ vietn, yan nguŋ Ŋaa zaarbwo ci dzuun wos kǝn ya nan a giɓjǝ zǝkkǝnni wos, tǝ zǝkkǝnni kǝ Daa, tǝ kǝ zhipti shinngǝni kǝ ndzǝkkǝnni. ²⁷Beɗ tǝ gi mya wul ki jom jomni tu, gya gin cigha dlǝǝrghǝnni ɗuui hŋ, kǝnnda tǝ yel guŋndu Cogn von.''²⁸Ɗaŋ a wul fi mbuɗkǝn tan tan a kaar vi gya gin ɗaŋ Yesu wulǝn, a nyom gya Biturus tǝ Yohanna tǝ Yakuɓ a ta tai wur tǝǝ kara Cognvon. ²⁹Ɗaŋ cigha karaghǝnni Cognvon she tsogn ken wos sui, gya luu wos tǝ taa mbai pak pak.³⁰Kurum cik, she zarsǝ mbǝtlǝm tǝ ta yigha wulghǝn vi cimshi, gya Musa tǝ Iliya. ³¹Gyo ɗaŋ tǝbtaa mbwaaɗi tǝ zǝkkǝn monnda. Tǝǝ ta wul vi a dulgam gaaghǝn wos ɗaŋ naa ɗaŋ tǝ ɓanti guɓkǝ Urshelima.³²Gya Biturus tǝ gya gyo ɗaŋ tǝ yi cimshi kuci a taa ɗuushi washi monnda, beɗ tǝ gi ɗaŋ tǝ byatli a kuces, tǝ taa yel zǝkkǝ woshi tǝ zarsǝ mbǝtlǝmi gya gu ɗaŋ tǝ ta yi a dlǝǝrghǝnni cimshi. ³³Ɗaŋ tǝ ta yi a gaaghǝn Yesui, Biturus ta wul Yesu tu, ''Murghǝ dǝn, a ndara ɗaŋ mii ɗa ɗuuni. Dlǝǝri mǝ nal vin ɓuɓ mayi, namboŋ nǝ gwaa, nambiŋ nǝ kǝ Musa, namboŋ nǝ kǝ Iliya. (A taa yisǝŋ ngǝtn yo ɗaŋ ca wul hŋ.)³⁴Ɗaŋ cigha wulghǝnni cighǝi, she kurvon won ta man dlǝpm shi washi, vǝrtǝ ye ɗuushi washi monnda, ɗaŋ kurvonnes ta dlǝpmshi washi. ³⁵Yer won taa wulɗi ɗa dlek kurvoni tu, ''Gin nǝ kunetn, gyo ɗaŋ ta bwaati, sǝǝn tǝ kǝǝm.'' ³⁶Ɗaŋ yeres ta wul vieshi, she tǝ taa tu Yesu ngǝtnwos. Tǝǝ taa ngaɓ vi washi kelak, tǝ fuu gon hŋ a mbuɗkǝni gya gi a ngǝtn yo ɗaŋvtǝ yeli hŋ.³⁷To ɗaŋ lǝǝɓ ta tlaai, ɗaŋ tǝ shiɗi ɗa wuri, zarsǝ monnda tǝ taa man ɓastǝ.³⁸ Kurum cik, she gon a dlek zarshes a gǝǝm vi tlya tlyaa tu, ''Malǝm, mya karaghǝ a yel gwanndǝ kunetn ci nǝ ŋaatn teŋraŋ. ³⁹Yeli, kuskǝ zhipti caa nda ɓastǝ she tǝ gǝǝm riŋ kurum cik, yi catǝ tǝ ɗǝǝl riktsǝk riktsǝk vi wos yi fi fufuki. ca gaa tǝ swaaɗ hŋ hal she ya ngaa tǝ kuskǝ wus. ⁴⁰Mǝ kara mǝri dǝn wa tǝ nyolar ti, beɗ tǝ gi tǝǝ kǝǝm hŋ.''⁴¹Yesu suɗa, a wul tu, ''kyani wusuli ɓenndǝmi ɗaŋ kii tǝ caaghǝn raa hŋ, ma gǝrǝni wur cimkii kǝnnda mǝ dluu vwa tǝ kyaaniyo? lǝǝr kuniwaai ɗi ɗuun'' ⁴²Ɗaŋ kunes cigha manngǝnɗi she mǝnndes mbi tǝ ngaa yatl, she caa kunes yi ɗǝǝl riktsǝk riktsǝk. Beɗ tǝ gi Yesu ta dlwaa yer kuskǝ zhiptis, fuuɗ kuneshi, a taa sular tǝ daagos mǝn.⁴³She ɓuruk wasǝŋ a taa kosarshi tǝ vartǝ kǝ Cogn. Kiliyo ɗaŋ a yi ɓashi kosarghǝnni a ngǝtn yo ɗaŋa taa yagha fighǝnni, she a wul mǝri dǝn wos tu, ⁴⁴''Dlǝǝrǝn ni, vi gya gin tǝ ndakibwaani kǝǝm shoŋ shoŋ: Ta vǝr vi Ŋaa zaari a taas kǝ zarsǝ.'' Beɗ tǝ gi, tǝ taa mbi dek vin hŋ. ⁴⁵A ta yi nǝ waaɗkǝni ɓashi, nǝ durghǝ gi tǝ taa yisǝŋ dei wos hŋ, ko ɗaŋ tu yi cighǝi, nǝ durghǝ vǝrtǝ tǝǝ ta kǝǝm tǝ ceɗ tǝ ɗa nǝ ves ɗaŋ a wuli hŋ.⁴⁶She sǝrɗkǝn yer ta ndai a dlei wasǝŋ tu nǝ nuu ghuŋ wo naa nǝ kǝ vares a dlei wasǝŋ ŋo. ⁴⁷Beɗ tǝ gi, ɗaŋ Yesu a yisǝŋ ɓitalghǝni wasǝŋǝi, a mbi ŋaa ŋaa won,ba gaa ti a laŋsǝ wos,⁴⁸ she a wulsi tu, ''konu ɗaŋ ya kaɓ ŋaa ŋaani tǝ polghǝnni a giɓkǝ sǝǝmatn, a kaɓmi tǝ polghǝn, konu ɗaŋ ya kaɓmi, a kaɓni muryo ɗaŋ a shinǝm ɗi. Yan tu konu ɗaŋ cighǝ njwati a giɓi wan ɓuruk yani ghuŋ ci kǝ vares.⁴⁹Yohanna suɗa tu, ''Murghǝ dǝn, Mǝǝ yel gon ɗaŋ cigha nyolarghǝn mǝnndǝŋsǝ tǝ sǝǝm wa, she mǝǝ ɗaktǝ ghai nǝ duryo tu caa laaɓmii ɗaŋ hŋ. ⁵⁰''Ɓak ɗakti ghai hŋ, Yesu wul cik, ''yan tu konu ɗaŋ a nyaŋngaskǝ hŋ cinǝ gwaa.''⁵¹Ɗaŋ mbuɗkǝni taaghǝni Tsogn wos ta ndokghǝi ɗi, a ta gaa gamken wos taŋ taŋ tǝ tlii Urshelima. ⁵²A taa shin mǝn shinngǝnni tǝ ndatǝ kǝn, she tǝ taa tliu a ŋaa yatl kǝ mǝn Samaraya won, tǝ ɓumtsǝ tǝ koni mǝni. ⁵³Beɗ tǝ gi, mǝnes ɗa ɗan tǝ taa kaɓtǝ tǝ polghǝni hŋ, nǝ duryo tu a ta gaa gam kǝn woshi caa maan Urshelima.⁵⁴Ɗaŋ mǝri dǝn wos gya Yakuɓ tǝ Yohanna tǝ yel cik she tǝ wul tu, Daadǝn, kya suu mǝ caa wuɗ tǝ shiɗi gaami tǝ man datsǝshi washi ya?'' ⁵⁵Beɗ tǝ giba ta sutǝ dlwaa shi yer. ⁵⁶She tǝǝ ta latsǝi a ŋaa yatli gon.⁵⁷Ɗaŋ cigha riighǝni a datǝpm,gon won a wul tǝ tu, ''maa laaɓkǝ ko kya kǝǝn teɗo.'' ⁵⁸Yesu wultǝ tu, ''Shewai cii tǝ giir wasǝŋ. yetli cii tǝ vin wasǝŋ, beɗ tǝ gi Ŋaa zaar ci tǝ lǝǝɓ yo ɗaŋ wo gaa gam wos ghai hŋ.''⁵⁹Kǝnnda a wul gon ɗa tu, ''laaɓǝmɗi'' Beɗ tǝ gi a wul tǝ tu, ''Daadǝn gaam mǝ tlii, mǝ tlǝn gii daagǝti keni gham. ⁶⁰Beɗ tǝ gi a wultǝ tu, ''Gaa mǝn mǝskǝn tǝ gi mǝn mǝskǝni wasǝŋ.'' Beɗ tǝ gi kyan gwaa tku avŋaalar vik guŋndǝ Cognvon ɗuun mel tǝ ɗongai.''⁶¹Kǝnnda gon saɗ ɗaɗa, a wul tu, ''Maa laaɓkǝ, Daadǝn, beɗ tǝ gi gamken mǝ tlǝn wul mǝn dǝnatn tu maa tlii.'' ⁶²Yesu sutǝ ɗa tu, ''Gon won ɗa hŋ, ɗaŋ ya ngaɓ jir galtsǝi kǝnnda caa yal kaar, ɗaŋ a tuli nǝghǝ guŋndu Cognvon.''

Chapter 10

¹Ɗa kaari, Daadǝn war gya gon zarsǝ tashi wottsǝmai tliti mbǝtlǝŋ a shinndarshi mbǝtlǝm mbǝtlǝm tǝ tli a ko mǝǝrghǝ yatl gyo tǝ lǝɓi gya gyo.. a ken wos kǝnnda yan gamas tǝ tlii ghai. ²A wulshi tu, ''Ngǝtn yo ɗaŋ taa tlaa yi monnda, beɗ tǝ gi mǝn laai ci ŋaa njwaatn. Nǝ durghǝ gi karan Daadǝn gyo ɗaŋ taa tlaatǝ mǝn tǝ shindar mǝn tlaaghǝnni ɗi.³Ngaɓǝn datǝpm wan. Yelǝn, mya shinndarki ɗaŋ tǝǝmsa dlyak shewai.⁴ Ɓak kǝnnda hŋ nǝ jigha wurɓa nǝ jigha righǝnniya, nǝ kwateya, a wurǝn gon won a datǝpm hŋ.⁵Ko dǝni gyo ɗaŋ kyaa nda ghai, wulǝn keni tu.. Raaghǝ wusni tǝ naa dǝnnǝn mǝn.'⁶ Ǝŋ yan zaarghǝ wusni ci ɗa ɗan, raa wusn wan wo naa ɓastǝ, beɗ tǝ gi ǝŋ yan cik hŋ raaghǝ wusni wan tǝ sutǝɗi ɓaski. ⁷Naan a dǝni gyes, kya cighǝnni tǝ tlyaaghǝnni ngǝtn yo ɗaŋ ya taa ki, murghǝ laa a ci bamvi laa woshi. Bak ŋal a dǝn mari mari hŋ.⁸Ko yatli gyo ɗaŋ kya nda ghai.. yaa kaɓki waani, cin koni ɗaŋ ya gaa a ken waan.⁹ Fuuɗǝn mǝn gonngǝn ɗaŋ ci ɗa ɗani. Wulǝnshi tu, 'Guŋndes kǝ Cognvon a tuliɗi ɓaski mel.'¹⁰Kǝn kya nda a ko yatli gyo kǝnnda tǝ kaɓki hŋ, koghǝn a datǝpm wasǝŋ a wul tu, ¹¹'Beɗ tǝ gya guɗ guɗ kǝ yatl wan ɗaŋ a ngaɓ a yasǝŋ wopm beɗ pos ki mǝn tǝ tlyaami zha mǝn a dulgam wan. ¹²Beɗ tǝ gi yisǝŋ gin nii.' Guŋdes kǝ Cogn a tuli ɓaski mel. Mya wulki tu, dzaŋngǝ ɗǝǝlghǝn vi wo wusǝŋ mǝn Sǝdoma mǝn moɓ yatli gi.¹³A girki, Corazin! A girki, Besheda! ǝŋ yan dǝllǝŋsǝ laa yo ɗaŋ tǝ fiiki mǝn yan ci fini gya Taya tǝ Sidon mǝn taa yi kaɓ ndaraghǝn kǝni wosǝŋǝi ɓanndǝŋ ɓanndǝŋ, tǝ tsǝtnngǝn a ɓitlar.¹⁴ Beɗ tǝ gi wo wusǝŋ gya Taya tǝ Sidon moɓki a dzaŋngǝ ɗǝǝlghǝni vi.¹⁵ Kyan Kafarnawum, kighai tu ta zǝghǝrghǝ hal tsoghan? yei, taa shilarghǝi hal nyamri.¹⁶Gyo ɗaŋ ya sǝǝki kǝǝm a sǝǝni kǝǝm myan, gyo ɗaŋ a nyaŋngas mǝni tǝ gya gyo ɗaŋ a nyaŋngasǝm a nyaŋngas gyo ɗaŋ a shinnǝmɗi.''¹⁷Taashi wottsǝmai tliti mbǝtlǝmes tǝ sushiɗ tǝ polghǝn, cigha wulghǝn tu Daadǝn ko gya mǝnndǝŋsǝ beɗ tǝ mbutarmi gaam wasǝŋ mǝn, a giɓkǝ sǝǝm waa.''¹⁸ Yesu wulshi tu, mǝ tayi a yelghǝn ɗaŋ Shetan ta ndaɗi Tsogn gaami caa tlaaɗi ɗaŋ falaŋ¹⁹ Yelǝn, raa vǝrki a daɓtsǝ gya nyici tǝ gya nannjaŋ tǝ vartǝ a dulghǝ gya moɓkǝnni kǝ murghǝ nyaŋngaskǝni, tǝ tu ngǝtn won ɗaŋ wo ɗyaa tuki a ko te datǝpi gyo. ²⁰Ko ŋaa njwatn tǝ polki a gin hŋ, beɗ tǝ gi tǝ polki tǝ moɓ cik yan tu taa rǝtsǝ sǝǝmndǝ wani Tsogn gaami.²¹A kili ges aa ta poltǝ a zhipti var nǝ naa vik lei hŋ, she a wul tu, ''Mya luughǝi, Daadǝn Tsogn gaami tǝ yatl nǝ duryo tu ka waɗ ngǝshi gya gini a mǝn saghaɗkǝ tǝ mǝn ɗyaaghǝnni, kǝ giɗni gya gyo ɗaŋ taa giɗshi a ngǝtn won hŋ, ɗaŋ gya mǝri mǝri. Ey Daa tu a ta yi tǝ polghǝnni monnda a ken wa.''²²''Koni tǝ taa gaa giɓ:-)muŋatn, ɗaŋ yiɗi a Daadǝn, gon ɗaŋ a yisǝŋ kunes hŋ she Daashi, tǝ tu gon ɗaŋ a yisǝŋ Daashi hŋ she kunes tǝ gya gyo ɗaŋ kunes bwaashi tǝ giɗshi ghai.''²³Kǝnnda sutǝ a te mǝri dǝnes wulshi ngǝtn wasǝŋ nǝ waɗkǝni. ''A mbaa gya gyo ɗaŋ tǝǝyel ngǝrshi gya gi ɗaŋ kya yeli.²⁴ Mya wulki tu, mǝn shinngǝnni Cogn tǝguŋsǝ monnda tǝ suu tǝ yel ngǝtn yo ɗaŋ kyaa yeli tǝta yelihŋ, kǝnnda tǝ wum ngǝtn yo kyaa wumi tǝ taa wumshi hŋ.''²⁵She de, malǝm won kǝ mborki Yahudawa, a shishi dlǝǝrni tu tǝ dyiɓ tǝ, a wul tu, Malǝm maa fi wur ghǝnnda mǝ tu raai nǝ kǝ ndok ndoke?''²⁶ Yesu wul tǝ tu, ''Nǝ nii ghuŋ tǝndlyaaɗ a mborke? kya kwaan tǝ tu nii?''²⁷ A suɗa, a wultu, ''Absuu Daadǝn Cognvon waa tǝraa wa ɓuruk tǝ tlyaaghǝn waa ɓuruk tǝ saghaɗkǝn waa ɓuruk, suu ŋaa naa ɗaŋ gaama.'' ²⁸Yesu wul tǝ tu, ''kǝ kon ɗa giri. Fi cik, ka tu raai.''²⁹Beɗ tǝ gi, duryo tu malǝmes ca suu tǝ coɓ gaamashi, a wul Yesu tu, Ta nuu ghuŋ ci ŋaa naato?''³⁰ Yesu sutǝ ɗa a wulntu, ''Murwon ɗa giɓ Urshelima a shini Jeriko. A nda a taas kǝ mǝǝrǝŋsǝ tǝ kaɓtǝ koniwos mǝni, tǝǝ voɗtǝ tǝ gaa tǝ ɗaŋ tu a mǝǝshi.³¹Cognvon gaa pǝris won cigha latsǝghǝni ɗa datǝpi ges, ɗaŋ a yeltǝ, a gyayi a laŋshi te ɗan latsǝi. ³²Cik ɗaŋ mǝn laaghǝ dǝn Cogn won, ɗaŋ a ta tuli ɗa ɗani ɗaŋ a yeltǝ, a gyayi te ɗan latsǝi.³³Beɗ tǝ gi, mǝn Samariya won ɗaŋ cigha riighǝn ɗa datǝpi, she a tuli ɓastǝ. Ɗaŋ a yeltǝ she yel gwanndǝ wos.³⁴ A taa ɓǝɗtǝ ɓastǝ, coɓtǝ gya wushi mǝni, shin gya miir tǝ gya zhak darndu dǝn, naaɗtǝ gya wushi mǝni. Mbi tǝ gaa a zhwaki wos, tlǝǝrti a dǝnngǝ sǝmmbǝrsǝ, a ta yal ɗaatǝ.³⁵ Ɗaŋ lǝǝɓ ta tlaai a ta nyom dinari mbǝtlǝm, she taa murghǝ dǝnnes she wul tu, 'yal ɗaatǝ, koni ɗaŋ kǝ ɗuu ya moɓ tsǝn, mya sumɗi ma sularghǝ mǝn.'³⁶Gyo a giɓkǝ gya gin mayin kyaa ɓitallo, gyo ɗaŋ dǝn wasǝŋ mel mel ghǝn a nda a taas mǝrǝŋsǝ?³⁷ Malǝmes wul tu, gyo ɗaŋ a yel gwanndǝ woshu.'' Jeesu wultǝ tu, ''tlǝ a fi cik ɗaŋ.''³⁸Ɗaŋ cigha riighǝni wasǝŋ, a taa ndai a ŋaa yatl won, gǝɗ won ɗaŋ sǝǝmwos tu Marta, a ta kaɓtǝ ɗaatǝ dǝn tǝ polghǝnni.³⁹ A taa yi tǝ watsashi ɗaŋ sǝǝmwos tu Maryemu, gyo ɗaŋ a tsǝtn te yasǝŋ Daadǝn kǝnnda yi wum viwos.⁴⁰Beɗ tǝ gi, Marta a lartǝ a laaghǝ durghǝ ngǝtn cighǝnni. A ta man tuu Yesu wultǝ tu, ''Daadǝn kǝ vuu hŋ ɗaŋ watsatǝn gaam ngǝtan mǝ fi laanaa? Nǝ durghǝ gi fuutǝ tǝ sommǝɗa.'' ⁴¹Beɗ tǝ gi, Daadǝn suuɗa, a wultǝ tu, ''Marta, ngǝtn monnda taa mbighǝ raa waai, ⁴²beɗ tǝ gi, ngǝtn namboŋ kurumngǝn a naa ciɓ. Maryemu a bwaa ngǝtn yo ɗaŋ a moɓ ndaraghǝn, gyo ɗaŋ taa kaɓi ɓastǝ hŋ.''

Chapter 11

¹ Kili yo ɗaŋ Yesu tai a karaghǝn Cogn a lǝɓ won she namboŋ a giɓ mǝǝri dǝn wos wul tǝ tu, "Daadǝn, giɗ mi a karaghǝn Cogn ɗaŋ Yohanna zhiɗ mǝǝri dǝn wos kai."² Yesu wul shi tu, "Yaan ka kara Cogn wulǝn tu, 'Daa tǝ gaa sǝm waa tǝ ndzǝkkǝn. Guŋndu waa tǝ shii ɗi.o³ Vǝrmi ngǝtn ngǝ cighǝn ɗaŋ ma ci Ko dzany gyo.⁴ Dlaa mi loŋsǝ kusuŋsǝngǝtn wopm mǝnii,ɗaŋ gyo ɗaŋ myaa dlaamǝn yo ɗaŋ myaa dlaa mǝn yo ɗaŋ caa fimi kusuŋsǝ ngǝtn mǝ.Tlǝǝr mi a lǝɓ yo ɗaŋ ta diiɓ mi ghai hŋ."⁵ Yesu wul shi tu, "Nǝ nuu a gibi waan yaan yir kamnde wo tlǝ ɓastǝ dlǝk kaviɗ wul tǝ tu, "Daa kaam vǝrǝm gurnyi dugn mayi,⁶ ɗaŋ kamatn won dlam ɗi riighǝn ɗaŋngǝni mǝ yir ngǝtn won ɗaŋ ma vǝr tǝ tǝ ci hŋ.' ⁷ She muryo ɗaŋ ci giɓes sutǝ ɗa wul tǝ tu, "Vuum raa mǝn hŋ. Ɓaanndǝŋ maa yetl ɓiila tii, myan tǝ mǝǝretn maa mbutni, ma dyaa ma shishi ma vǝrghǝ dugn hŋ ⁸ Mya fuu ki tu ǝŋ yaan wo shishi vǝrghǝ dugn hŋ tu durghǝ tu kinǝ kamshi, beɗ tǝ gii durghǝ nghaɗkǝn waa kǝ wum shaam hŋ, wo shishi vǝrghǝ guruŋshi dugn a bamvi ngǝtn yo ɗaŋ kya suu⁹ Mya wul ki ɗa tu, "Karan, ta vǝr ki, ŋalǝn ka tui, ɗun ɓiil ta ɗǝrǝ ki mǝnii. ¹⁰ Nǝ durghǝ tu, ɓurug murghǝ karaghǝn caa kaɓii, ɓurug murghǝ ŋalghǝn ca tu; gyo ɗaŋ ya ɗu ɓiil ta ɗǝrǝ tǝ mǝnii.¹¹ Nǝ daktǝ yo agiɓi waan, ŋaa wos ya kara tǝ nǝ gyaas wo vǝr tǝ nyici a bamvi gyaas so? ¹² Ko yaa kara tǝ nǝ mbuutl wo vǝr tǝ nannjaŋo? ¹³ Durghǝ gii kyaani ɗaŋ kinǝ kuushi kaa yisǝŋ vǝrghǝn mǝǝri waan ngǝtn yo ɗaŋ yi ndaraara. Wurii ghǝnnda Dawaan gyo ɗaŋ ci gaami wo vǝr zhipti var mǝn yo ɗaŋ caa karatee?"¹⁴ Kili won Yesu ta yi gha nyolarghǝn mǝnndǝ won ɗaŋ nǝ bǝnndǝŋ. Ɗaŋ mǝnndǝi nyolii she mures ɗaŋ nǝ bǝnndǝŋǝi ta wul vii, a ta kwasar jwaamngǝn zarshes!¹⁵ Beɗ tǝ gii gyagon tǝ wul tu, "Tǝ vartǝ Ba'alzabuba guŋ ngǝ mǝnndǝŋsǝ ǝŋ ca nyolar mǝnndǝŋshes."¹⁶ Gyagon tǝ diiɓ tǝ tǝ ŋan tǝ zhiɗ shi ngǝtn zhiɗkǝn tsognvon. ¹⁷Bǝɗ tǝ gii Yesu yisǝŋ raa waasǝŋǝi, a wul shi tu,"Ɗeɓaɗ guŋndu yo ɗaŋ yaa ɓǝǝlii mbǝtlǝŋ caa gaa gǝǝɓ tǝ gamas a dluɗii ghǝnndi, ǝŋ dǝn yo ɗaŋ yaa ɓǝǝlii mbǝtlǝm, ca gaa gǝǝɓ tǝ gamas wo ndaaɗii..¹⁸Ǝŋ shetan yaa ɓǝǝlii mbǝtlǝm ca gaa gǝǝɓ tǝ gamas, guŋndu wos wo dlǝǝr wurii? Nǝ durghǝ tu kǝ wul tu kǝ wul tu mya nyolar mǝnndǝŋsǝ tǝ vartǝ Ba'alzabuba. ¹⁹ Yan mya nyolar mǝnndǝŋsǝ tǝ vartǝ Ba'al zabuba tǝ nuu ghǝn mǝn laaɓkǝn waan caa nyolar shee? Durghǝ gii yaaŋ shi ghǝn ta naa nǝ mǝn ɗǝǝlghǝn waan vii mǝn. ²⁰ Beɗ tǝ gii ǝŋ yaan tǝ taas kǝ Cogn ghǝnnda mya nyolar mǝnndǝŋse, a maan ghǝnndi tu guŋndu Cogn aa man baski²¹Yaan zaar tlyaaghen gyo ɗaŋ aa mbǝrtii ayy tlya dǝn woshii, ngǝtn wos tǝ fuuɗii, ²²beɗ tǝ gii ǝŋ yaan muri gon ɗaŋ a tlya moɓ tǝ yaa man vumi ɓastǝ wo mbi ngǝtn maanndeshii gha mures, ndǝr nyom tǝ ngǝtii.²³ Muryo ɗaŋ ci te ɓasǝm hŋ ca gaa ni gǝǝɓ tǝ myan, muryo ɗaŋ ca jwaam tǝ myan hŋ ca basaŋ ni.²⁴ Kili yo ɗaŋ kuskǝ zhipti yaa nyol gha muresshii, ca yi nyol gha te lǝɓ yo ɗaŋ zha ghai hŋ, ca ŋal lǝɓ yo ɗaŋ wo sǝǝ ghai. Yaa tu hŋ , she tǝ wul tu, 'Ma sum a dǝnatn ɗaŋ mǝ gaa ɗi.' ²⁵Ɗaŋ a sutǝɗi man tu taa tuɗ dǝneshii ndaraara. ²⁶ She a sutǝ tlǝn nyom mǝnndǝŋsǝ gyagon ɗi wottsǝmai gyagyo ɗaŋ tǝ moɓ tǝ kuuskǝn tǝ man tsǝtn ɗa lǝɓi. She ɓaandǝŋ murii moɓ keni wos kuuskǝn.²⁷ A naa tu ɗaŋ a kon ngǝrshi gyagin gǝɗ won a wul tǝ tǝ yer tlya tlya a dlǝk zarsǝ tu, "A mbaa vwaa gyo ɗaŋ a bwaaghǝ tǝ maam yo ɗaŋ kǝ tlya." ²⁸ She yaan a wul tǝ tu, "A mbaa mǝn yo ɗaŋ caa wum vik Cogn tǝ fi laa ghai."²⁹ Ɗaŋ zarsǝ caa daɗak jwaamngǝn ɗi ghai, Yesu nd wulghǝn tu, "Wusuli gin nǝ kuskǝ wusuli. Caa ŋal ngǝtn giɗkǝni ko ɗaŋkutu ngǝtn ngǝ giɗkǝn won ɗa ɗaŋ ta giɗ shi hŋ she giɗkǝn kǝ Yunanai. ³⁰ Nǝ durghǝ tu ɗaŋ Yunana naai nǝ ngǝtn ngǝ giɗkǝn a mǝn Ninevi, cikkǝn ŋaa ghǝ zaar wo naa a wusuli gin.³¹ Ɗaŋ guŋ gǝɗ kǝ Banndi zaari wo dlǝǝr a ɗǝǝlghǝn vii tǝ mǝmmonci kǝ wusuli gin ndǝr datsǝ shi waashii, durghǝ yo tu a dlam ɗi a lǝɓ fuɓni durghǝ tu tǝ sǝǝ kǝǝm saghaɗkǝn Solomon. Yeli gyo ɗaŋ a moɓ Solomon ci ɗuuni.³² Memmonci Ninevi ta dlǝǝr ta dlǝǝr a ɗǝǝlghǝn vii tǝ zarsǝ ghǝ wusuli gin ta ndǝr tǝ datsǝtii nǝ durghǝ yo tu nǝ vik Cogn ɗaŋ Yunana fuushi tǝ gaa kusuŋsǝ ngǝtn waasǝŋǝi. Yeli gon ɗaŋ a moɓ Yunana ci ɗuuni.³³ Gon won ɗa hŋ ɗaŋ wo ngaɓ kuɓka wuɗ yaalghǝni gaa tǝ a lǝɓ waaɗi ko dlǝpm tǝ buŋli hŋ, she de tǝ gaa tǝ gha lǝɓ gaaghǝn wos durghǝ yo tu mǝn ndaghǝn tǝ yel yaalghǝn wos. Yir waan yaan ci kuɓka wuɗ kǝ dli. Yaan yir waan ca yaalii, dli waan wo yaalii ɗeɓaɗ. Yaan yir waan ca yaal mbun mbun hŋ dlii waan wo naa a lǝɓ jii. ³⁵ Nǝ durghǝ gii ɗaghǝn ɗa nǝ lǝɓ yaali yo ɗaŋ yi ɓaski tǝ naai nǝ dugn hŋ. ³⁶ Yaan cighǝi ɗeɓaɗ dli waan nǝ yugnngǝn tǝ lǝɓ yaali, ɗaŋ te laŋshi gon yigha lǝɓ jii hŋ, shǝ ɗeɓaɗ dli waan tǝ naai ɗaŋ gii ǝŋ kuɓka wuɗes yaa vǝr yaalghǝn wos ka gama waan."³⁷ Ɗaŋ aa ɓan wulghǝn viiyi she mǝn Farisawa won wul tu tǝ man tǝ tlii ɗaa tǝ dǝn tǝ ci ngǝtn ngǝ cighǝn, she Yesu ndai tlǝn tsǝtni. ³⁸ Ngǝrshi kwasar mǝn Farisawai tu Yesu coɓ taas keni ghǝnnda tǝ ci ngǝtnngǝnes hŋ.³⁹ Beɗ tǝ gii Daadǝn wul tǝ tu, "Ɗan cin kyaani Farisawa kya coɓni gwaan kar kolaaɗ tǝ bangaji, beɗ tǝ gii giɓes nǝ yugnngǝn tǝ nyaŋ tǝ kuuskǝn. ⁴⁰ Kyaani zarsǝ mǝn dwaandǝ ɓitalghǝn! Muryo ɗaŋ a ndǝr kaares yaan ghuŋ a ndǝr giɓes hŋaan? ⁴¹ Vǝrǝn gya naa kui ngǝtn yo ɗaŋ yi giɓi tǝ cig kannda ɓuruk ngǝtn wo naa kaɗ kaɗ ɓaski.⁴² Beɗ tǝ gii a girki Farisawa, durghǝ yo tu kyaa kaɓ zhakka tǝ gagmashi tǝ mbǝltsǝ tǝ paatsǝ ghǝ ngetn ngǝ laar beɗ tǝ gii kaa nyaŋngas mborki tǝ suughǝn kǝ Cogn. A naa ciɓ a fi ngǝtn mbuni aa suu Cogn ,baa tǝ gaaghǝn fighǝn ngǝrshi gyagon hŋ.⁴³A girki Farisawa, durghǝ yo tu kyaa suu tǝ vǝrki lǝɓ tsǝtnngǝn kǝ ndaraani giɓ viin laadi Yehudawa tǝ ŋalghǝn tǝ luu ki yaan ta wuru ki a lǝɓ vǝǝn. ⁴⁴ A girki durghǝ yo ɗaŋ tu kini ɗaŋ vii giir yo ɗaŋ tǝ dlyaaɗ ngǝtn won ngai ɗaŋ tǝ giɗ tu ngǝtn ɗa ɗan hŋ ɗaŋ zarsǝ caa rii ghai ɗa duuli tǝ yisǝŋngǝn waasǝŋ hŋ."⁴⁵ Namboŋ a giɓ malǝmci mborki ghǝ Yehudawa a wul tǝ tu, "Malǝm, ngǝtn yo ɗaŋ kǝ kon a cimi raa ɗaŋ." ⁴⁶Yesu wul tu, "A girki kyaani Malǝmci mborki! Durghǝ tu kaa naaɗ ngǝtn mgǝ kǝǝn ngǝn zarsǝ mǝn laaɓ laaɓ gyo ɗaŋ yi shi mǝn tǝ ɗakkǝn mbiighǝn,beɗ tǝ gii kya tǝǝn ngǝtn ngǝ kǝǝn ngǝ nes tǝ namboni mǝrǝ taas waan hŋ.⁴⁷ A gir ki durghǝ tu kyaa ɓǝl vii giir nǝ durghǝ mǝn shinngǝn Cogn, ɗa bamvies nǝ jiɗ kǝ gya jiɗ waan ngǝn tǝ tlaa shi. ⁴⁸ Nǝ ghǝ kinǝ mǝn tlyaghǝn zha tǝ yisǝŋngǝn laa ghǝ gya jiɗ waan, durghǝ tu yaŋshi ghǝn tǝ tlaa mǝn shinngǝn ghǝnnda kyaani kya nal gwaasǝŋ.⁴⁹ Nǝ durghǝ dei gin nguŋ saghaɗkǝn Cogn wul tu, "Ma shinndarsh mǝn shinngǝn Cogn mǝn tǝ mǝn shinngǝn Yesu,vta fir shi forǝm tǝ ndǝr tǝ tlaa gya gon waasǝŋǝi.' ⁵⁰ Wusuli gin wo mbi voraŋ jii ghǝ voraŋ ɗeɓaɗ mǝn shinngǝn Cogn ɗan tǝ dlaa ɓaandǝŋ fighǝn ɗǝgn, ⁵¹ ngaɓkǝn ɗi a voraŋ Habila tǝ voraŋ ngǝ Zakkariya gyo ɗaŋ tǝ ɗu a te bagadi tǝ lǝɓ ndzǝk ndzǝki. Eh! Myaa fuu ki taa ŋal voraŋ jii waasǝŋ a wusuli gin.⁵² A girki kyaani malǝmci mborki Yehudawa nǝ durghǝ tu kaa mbi piis kǝ yisǝŋngǝn ngǝni, kyaani gama waan kǝ nda hŋ, kǝ ndǝr kǝ ɗaghar ndaghǝni a mǝn ndaghǝni."⁵³ Ɗa kaari ɗaŋ Yesu gaa lǝɓeshii, mǝn dlyaaɗkǝn tǝ Farisawa tǝ ta gaa gǝǝɓ tǝ yaan tǝ ndǝr tǝ sǝrɗ yer tǝ yaan nǝ dulgaam ngǝtn monda, ⁵⁴ caa mɓershi tu tǝ ca tǝ laɓm mǝn durghǝ yo tu tǝ tǝ ngaɓii a vii wos .

Chapter 12

¹ Ɗaŋ a ngaa laai njwaatn zarsǝ zaŋngu monnda taa ta jwaam shi waashii ɗaŋ hal caa daptsǝ dlǝŋsǝ waasǝŋ, she Yesu nguɓ vii wulghǝn keni ɓurug tu, "Ɗaghǝn ɗa nǝ yis kǝ Farisawai, yaan tu ryaaghǝn lǝɓ.² Beɗ tǝ gii ngǝtn yo ɗaŋ dlǝpmngǝni tu ta ɗyaa ta ŋǝǝr tii hŋ ŋoon, cikkǝn ngǝtn yo ɗaŋ nǝ waaɗi, ta yisǝŋ tii. ³ Beɗ tǝ gii ngǝtn yo ɗaŋ dlǝpmngǝni tu ta ɗyaa ta ŋǝǝr tii hŋ ŋoon, cikkǝn ngǝtn yo ɗaŋ nǝ waaɗi, ta yisǝŋ tii.⁴ Mya fuu ki gya daakam, ɓak cin vǝrtǝ muryo ɗaŋ wo ɗya ɗu ni dli hŋ. Ǝŋ yaa ɗu ki waanii wo kǝǝm fi ngǝtn won ɗa hŋ. ⁵ Gaan mǝ fuu ki muryo ɗaŋ ka ci vǝrtǝ wos. Cin vǝrtǝ mruyo ɗaŋ yaa ɗui wo ɗyaa gǝmii giɓ wuɗ. Hal jom mya fuu ki tu yaani ghuŋ ka ci vǝrtǝ wos.⁶ Caa yi ɗiɗar naavyakdǝni nanndam a wurɓa anini mbǝtlǝm ŋaan? Beɗ tǝ gii, laa yi mal Cognvon a gon waasǝŋ hŋ.⁷ Hal maa mbitlǝŋ gaam waan aa yisǝŋǝi. Cin vǝrtǝ hŋ. Kǝ moɓ naavyakdǝni ɓastǝ vaan.⁸ Mya fuu ki tu ɗeɓaɗ muryo ɗaŋ ya tlya zhatn a ken zarsǝ , ŋaa zaar ma wo tlya zha wos a ken zhipti shinngǝn Cogn. ⁹ Muryo ɗaŋ yaa nyaŋngasǝm a ken zarsǝ yaani ma ta nyaŋngas tǝ a ken zhipti shinngǝn Cogn. ¹⁰ Ɗeɓaɗ gyo ɗaŋ ya wul vi kemaskǝn a dulgaam ŋaa zaar, ta dlaa tǝ loŋsǝ mǝnii. Beɗ tǝ gii gyo ɗaŋ ya wul vik kemaskǝn a dulgaam zhipti var, ta dlaa tǝ loŋsǝ mǝn hŋ.¹¹ Ǝŋ yaa tlǝǝr ki viin laadi Yehudawa a ken mǝn ɗǝǝlghǝn vii, a ken mǝn guŋndu, aa vuu nǝ ngǝtn yo ɗaŋ ka wul aa nyolar gamawaan ngai ko ngǝtn yo ɗaŋ ka kon hŋ, ¹² durghǝ yo tu zhipti var wo fuu ki ngǝtn yo ɗaŋ ka kon a kili gies."¹³ She gon won a dlǝk zarsǝ a wul tǝ tu, "Malǝm, wul yesatii tu tǝ ɓǝǝl duul ghǝ dawopii mi cimtǝ." ¹⁴ Yesu wul tǝ tu, "Murin, nǝ nuu ghǝn a sularǝm nǝ murghǝ ɗǝǝl vii ko ndaghǝn a dlei waan no?" ¹⁵ A wul shi ɗa tu, "Ɗaghǝn ɗa, aa naa nǝ mǝn swaari hŋ, durghǝ yo tu ngǝtn ngǝ ɗǝgn yo ɗaŋ kǝ yir yaani ghǝn a moɓ tsǝtnngǝn waa yaawon hŋ¹⁶ She Yesu man fuu shi vii gon ɗa tu, "Kitn murghǝ tughǝn won a tu ngǝtn ngai ndara nǝ ŋaanyi hŋ, ¹⁷a ɓital tǝ a raa wos a wul tu,'Nǝ nii ghǝn ma fie durghǝ tu, mi tǝ lǝɓ ɗaŋ ma shin ngǝtn ngǝ kitatn ngai ɓurug hŋ?' ¹⁸ She a wul tu, 'Ngǝtn yo ɗaŋ ma ghǝni, ma dluuɗ fuŋatii mǝ nal kǝ varaŋshi, mǝ shiin ngǝtn ngǝ kitatn ngai tǝ ngǝrshi gyagon ngai ɗa.¹⁹ Ma wul raatn tu, "Raatn, kǝ yir ngǝtn monnda ɗaŋ nǝ gaaghǝn nǝghǝ voni monnda. Sǝǝ sǝriiɗ,aa ci,aa tlya, tǝ polghǝ.'"²⁰ Beɗ tǝ gii Cogn wul tǝ tu, "Ɗǝghǝr zaar, ɗa kaviɗin caa ŋal rai waa. Ngǝtn yo ɗaŋ kaa jwaam, kǝ ndǝr gama mǝn ta naa nǝ kaɓkǝ nuu?' ²¹ Cikkǝn muryo ɗaŋ yaa jwaam ngǝtn gamas mǝn ɗaŋ yaan yir tughǝni a ken ngǝ Cognvon hŋ."²² Yesu wul mǝǝri dǝn wos tu, "Nǝ gii mya wul ki tu, ɓak vuu nǝ durghǝ tsǝtnngǝn waan-nǝ ngǝtn yo ɗaŋ ka ci, ko nǝ durghǝ dli waan ngǝtn yo ɗaŋ ka caa hŋ. ²³ Durghǝ tu rai moɓ ngǝtn ngǝ cighǝn, dli a moɓ lǝŋsǝ.²⁴ Yaalǝn aa yel gya yetli ɓa, caa kǝɓ ngǝtn hŋ, caa tlaa hŋ, tǝ yir fuŋ hŋ, tǝ lǝɓ gaaghǝn ngǝtn ngǝ cighǝn hŋ, beɗ tǝ gii Cognvon ca taa shi ngǝtn ngǝ cighǝni. Zhimngǝni waan a moɓ kǝ yetli ɗuun mella? ²⁵ Nuu a gibi waan nǝ durghǝ vuughǝn wos wo ɗya bǝtar mbuɗkǝn wos kai njwaato? ²⁶ Ǝŋ yaan ka keem kǝ fi mǝrghǝ ngetn ɗaŋ gya gii hŋ, nii a caa annda kya vuu nǝ ngǝtn yo ɗaŋ tǝ ɓan tǝ naae?²⁷ Yaalǝn a yel shilghǝɗ- ɗaŋ caa luuɗ. Caa fi laa hŋ, saɗɗa ca mbwaa mbwaapm hŋ. Mya fuu ki tu guŋ Solomon gamas tǝ zǝkkǝn wos a caa luu ndaraara ɗa namboŋni waasǝŋ hŋ. ²⁸ Ǝŋ yaan Cognvon wo caa lǝŋsǝ yaar mǝn ndara cig, yaar ɗaŋ yaawon ci ɗa, jaan taa caa wuɗ kai. Kyaani ma wo ɗya caa ki lǝŋsǝ mǝn ɗaŋ a moɓ cig. Caaghǝn raa waan yi ŋaa njwaatn!²⁹ Ɓak vuu tǝ ngǝtn yo ɗaŋ ka ci tǝ ngǝtn yo ɗaŋ ka tlya a ndǝr aa vuu gama waan hŋ. ³⁰ Yini tu mǝn ɗǝgn caa ŋal ngǝrshi gyagin ɓurug, kyaani gwaan Dawan aa yisǝŋǝi tu kyaa ŋal ngǝrshi gyagin.³¹ Beɗ tǝ gii ŋalǝn guŋndu Cognvon, wo daɗakki ngǝrshi gyagin mǝn ngai. ³² Cin vǝrtǝ hŋ, kyaani ɗaŋ ki ŋaa jwaatǝn, durghǝ tu tǝ polghǝni Dawan wo vǝrki guŋndes.³³ Ɗiɓarǝn ngǝtn yo ɗaŋ kǝ yir aa vǝr wurɓas gyaa naa kui. Ndǝrǝn taraŋ wurɓa gama waan mǝn gyo ɗaŋ wo malar hŋ, gaan ngǝtn waan tsogn gaami ɗaŋ wo ɗyaa ɓan hŋ, lǝɓ yo ɗaŋ meŋrǝŋsǝ ta ɗya ta tul ghai hŋ, gyaa zhiɓǝr ta ɗya ta malar tǝ hŋ. ³⁴ Nǝ dirghǝ yo tu lǝɓ yo ɗaŋ tughǝn waa ghai, ɗani ghannda raa waa yighai.³⁵ Mbǝrǝn ki aa njag lǝŋsǝ fuupmshi waanii aa naɗii tǝ mom miis waan, aa gaa kuɓka wuɗ waan a cigheni dzaŋ tǝ kaviɗ. ³⁶ Aa naa ɗa hŋ monsǝ yo ɗaŋ cigha ɓuɓkǝn murghǝ dǝn waasǝŋ wo sutǝɗi a lǝɓ belak kaɓkǝn gǝɗ, ǝŋ yaa man man ɗu ɓiil, ta man ɗǝrǝ tǝ ɓiili mǝnii kyaaɗ³⁷ Mǝn mbuni nǝ monsǝ gyagii ɗaŋ Daadǝnes wo man tushi a gaaghǝn yir ǝŋ yaa sutǝɗi. Jomjom mya fuu ki tu wo mbǝr tǝ naɗ luu woshii, caa shi tǝ tsǝtni a dakci cighǝn ngǝtn ngǝ cighǝn vǝrshi ngǝtn ngǝ cighǝn yan gamas. ³⁸ Ǝŋ Daaden waasǝŋ yaa man kaviɗ, dlǝk kaviɗ kǝ var, yaa man tushi taa ɓumtsǝi cigha ɓuɓkǝn wos, monsǝ gyagin nǝ mǝnyo ɗaŋ ta tu shiɗshiɗi wos.³⁹ Yisǝŋǝn ɗa tu yaan murghǝ dǝn tayi yisǝŋ dzaŋ maaghǝn mǝǝrii ɗi, wo gaa mǝǝr tǝ nda tǝ mǝ dǝn hŋ. ⁴⁰ Nǝghǝ gii ɓumtsǝn tsǝtnngǝn waanii nǝ durghǝ yo tu kaa yisǝŋ dzaŋ yo ɗaŋ Ɲaa Zaar wo sutǝɗi hŋ.⁴¹She Biturus a wul tǝ tu, "Myaani ghǝn kya fuu mi viinna ko nǝ ko nuu tǝ ko nuu?" ⁴²She Daaden wul tu. "Nǝ nuu ghǝn ci mǝnvar naa jomjomi, murghǝ saɗkǝni gyo ɗaŋ Daadǝn wos yaa man gaa tǝ monsǝ wos mǝn a taas wos tu tǝ paŋshi, tǝ vǝrshi ngǝtn ngǝ cighǝn waasǝŋ a dzaŋ waasǝŋ ŋoo?

⁴⁴ Nǝ naa jomjomni ghǝn mya fuu ki , wo gaa tǝ duul wos mǝn ɓurug⁴⁵ Beɗ tǝ gii ǝŋ yaan mones ya wul gha raa wos tu, 'Daadǝnatn a man swaɗ hŋ she a nguɓ voɗkǝn monsǝ dǝnes. guɗi tǝ mǝn monci ɗaŋ caa fi laa cimshi, a ci a tlya zha hal ngaɓtii, ⁴⁶ daaden monǝn wo man a dzaŋ yo ɗaŋ mones aa ca raa ɗa hŋ, a kili yo ɗaŋ aa yisǝŋ hŋ, wo ndǝr fi tǝ forǝm monnda man gǝm tǝ a mǝn kusuŋsǝ ngǝtn fighǝn.⁴⁷ Monǝ a yisǝŋ raa ghǝ daadǝn woshii, beɗ tǝ aa yisǝŋ ngǝtn yo ɗaŋ daaden wos ca suu hŋ. Wo tlya ɓoptsǝ nǝ ŋaa nyi hŋ. Wo tlya voɗkǝn tǝ ɓoptsǝ monnda. ⁴⁸ Beɗ tǝ gii muryo ɗaŋ aa yisǝŋ hŋ, a fi ngǝtn yo ɗaŋ yi ndaraara hŋ, wo tlya voɗkǝn tǝ ɓoptsǝ ŋaa njwaatn. Ɗeɓaɗ muryo ɗaŋ taa taa tǝ ngtn monnda, ta ŋal ngǝtn ɓastǝ monnda ɗaŋ. Saɗɗa muryo ɗaŋ ya vǝrte ngǝtn monnda ngaɓkǝni , ta ŋal ngǝtn yo ɗaŋ a moɓ lǝǝɗkǝni ɓastǝ.⁴⁹ Mǝ man mǝ caa ni wuɗ ka ɗǝgn. Nǝ suughǝnetn taa yi nuɓ cighǝn ɓaandǝŋ ⁵⁰ Mitǝ Baptisma yo ɗaŋ ta fim Baptisma mǝn ngai. Maa vui tu she mya ɓan tii.⁵¹ Kyaa gaa gwaan tu mǝ lǝǝr ni tsǝtn ngǝn wusni ɗi gha ɗǝghaan? Ko njwaatn! Ma fuu ki nǝ hǝrɗkǝni ghǝn mǝ lǝǝr ɗi. ⁵² Ɗan ɗaŋngǝni zarsǝ nanndam a dǝn nambonyi ta ɓǝǝlii, zarsǝ mayi ta nyaŋngas mbǝtlǝmmes,mbǝtlǝmmes cigha nyaŋngaskǝn mayes. ⁵³ Naktǝ tǝ Daktǝ ta nyaŋngas dlǝŋsǝ waasǝŋ. Ɲaa wo nyaŋngas daagos. Naktǝ wo nyaŋngas ŋaanyi wos, nyes cig wo nyaŋngas naashi, kawoktǝ wo nyaŋngas gǝɗi kuni wos, gǝɗi kunes wo nyaŋngas kawoshi."⁵⁴ Yesu a man wul zarsǝ yo ɗaŋ tǝ jwaamshi ɗa tu, "Tǝ yelghǝn kurvon ya shishiɗi te banndi gaami, kyaɗ kǝ wul tu, "Von wo shi,' cikkǝn cayi naa cig. ⁵⁵Ǝŋ kya wum yetar ya vaɗ ɗi te banndi zaari, kyaa yi wul tu, " lLǝɓ wo vaa nǝ ŋaanyi hŋ,' ca yi naa cig. ⁵⁶ Kyaani gya mǝn ryaaghǝni lǝɓ, kaa yisǝŋ waarghǝn gya kili ghǝ ngǝtn gaami tǝ yaatl, beɗ tǝ gii kaa ɗyaa worghǝn ngǝtn yo ɗaŋ wo fi ɗaŋngǝni hŋaa?⁵⁷ Nǝ nii a caa ka yisǝŋ ngǝtn yo ɗaŋ wo somkiɗa hŋe? ⁵⁸ Ǝŋ yaan kya tlǝghǝn a lǝɓ ɗǝǝlghǝn vii tǝ muryo ɗaŋ a tlǝǝr vii waa, fi taas ɗa aa ɓumtsǝi kyaaɗ a datǝpm, nǝ durghǝ yo tu tǝ tlǝǝrghǝ a mǝn ɗǝǝlghǝn vii hŋ. Durghǝ tu murghǝ ɗǝǝlghǝn vi tǝ tlǝǝr ghǝ a mǝn paŋngǝn jaarum, yaan murghǝ paŋngǝn jaarumes wo zhiɗkǝ tu aa yisǝŋngǝi hŋ. ⁵⁹ Mya fughǝ tu ka ɗya kǝ nyol hŋ she kya sular ɗeɓaɗ wurɓa yo ɗaŋ ca laaɓkǝi."

Chapter 13

¹A kili gin, mǝn won tǝ ta fuutǝ a dulgam mǝn Galilii gya gi ɗaŋ Bilatus lǝǝ voraŋ wasǝŋ tǝ ngǝtnngǝ vaaghǝn giɗkǝn nyarghǝn.² She Yesu ta sushi ɗa tu, ''Kya yel ɗan tu mǝn Galiliin ǝŋ tǝ moɓ fighǝn kuskǝ ngǝtn ɓuruk mǝn Galiliya durtu tǝǝ buŋ a tǝpi giniya? ³O, oi, Mya fuuki. beɗ ǝŋ kya ga ɗeɓaɗ kusǝŋsǝ ngǝtn wan hŋ ka datsǝi ɗaŋ yanshi.⁴ko mǝni dzuɓ tliiti tanbtanni ɗaŋ tǝ ta yi siluwam ɗaŋ gwaghaɗ ta ndaɗɗi ɓashi man tlaa shi washi, ca vǝrki tu tǝ moɓ ɓuruk ɓanci mǝn Urshelima kuskǝ ngǝtan?⁵ Mya fuuki tu yi cik hŋ. Beɗ tǝ gi ɗeɓaɗ muryo ɗaŋ ya kaɓ ndaaɗkǝn wos hŋ, ɗeɓaɗ wasǝŋ ta datsǝi.⁶Yesu fuushi gya gin ɗa tu, ''Mur won yir gwaam yi ɗaŋ dluur a kitn darndu dǝnwos a man nǝ ngaghǝn gurghǝ gwashes beɗ tǝ gi tu hŋ. ⁷She mures wul murghǝ paŋngǝn kites tu, yeli voni mayi ghǝn mya man nǝ gurghǝ gwaamǝn beɗ tǝ gi myaa tu hŋ. Dzakti. Wuri ǝŋ ma gaatǝ yi lyaa lǝǝɓ a ɓyeemiye?'⁸She murghǝ paŋngǝn kites a suɗa wul tu, vǝrtǝ ŋaa dǝǝl njwatn nǝ ɓǝl giir mǝ shiintǝ juŋ mǝn ngai.⁹ Ǝŋ yan ya guur nǝ kǝ ɗiinjini, a ndaara; beɗ tǝ gi ǝŋ ya guur hŋ ǝnnda a dzaktii!'''¹⁰Dzaŋ gon won Yesu ta yi gha giɗkǝni zaarsǝ ghai vin ladi Yahudawa dzaŋ ghǝ Wolngi. ¹¹She gǝɗ won ɗa ɗani voni wos dzuɓ tlitii tan tan tǝ kuskǝ mǝnndǝ, a nguui ɗeɓaɗ, caa kǝǝm tǝ taa tǝ daŋngaɗ hŋ.¹²Ɗaŋ Yesu yel tǝ, she a cim tǝ wul tǝ tu, ''Gǝɗin taa fuuɗghǝi a kuskǝ gonngǝnin.'' ¹³She Yesu a mbii taas wos gaa tǝ mǝn a gaam, ɗa ɗani she a shishi dlǝǝrni ngaɓ luughǝn Cogn. ¹⁴Beɗ tǝ gi a tlǝi munvar ghǝ vin lades nǝ yo tu a fuuɗ zaarbdzaŋ ngǝ wolngi. She munvares wul zarsǝ tu, ''Dzaŋ ciɗa liim ɗaŋ a ndara tǝǝ fi laa mǝnǝn ngai tǝ fuuɗki wani yei tǝ dzaŋ wolngi.¹⁵Beɗ tǝ gi Daadǝn sutu ɗa a wul tu, ''Mǝn ryaaghǝni lǝǝɓ! Gon wan wo dlii zwaaki ko gaal wos a tlǝrǝŋ ɗaŋ wo tlǝǝrtǝ laar nǝ zhatlyaghǝn zha wolngi hŋaa? ¹⁶Kǝnda nyi ghǝ Ibrahim, gyo ɗaŋ Shetan a naɗtii nǝ kǝ voni dzuɓ tliiti tantan, tavkǝǝm tǝ tǝrǝŋtǝ dzaŋngǝ wolngi hŋ kǝnndiya?''¹⁷Ɗaŋ a kon ngǝrshi gya gin, ɗeɓaɗ wasǝŋ tǝ nyaŋngas tǝ ndzuun ndǝr ngaɓshi washi, ɓuruk zarsǝ ɗaŋ tǝ jwaamshi ɗa ɗani a ta polshi tǝ gya ngǝtn mbuni yo ɗaŋ a fishi.¹⁸She Yesu wul tu, ngaɓi guŋɗǝ Cognvon yin ɗaŋ ni, ma ndǝr ma ɓumtsǝ tǝ tǝ ni? ¹⁹Yin ɗaŋ ŋaa tsir ciɗ gyobɗaŋ murwom ya mbii gǝm a ŋaa kitn wos, a mbwa luui naai nǝ dǝlǝghǝn gwas, gya yetkii tǝ man yi dǝn tǝ ɗuu voni a gya dlǝŋri wos.''²⁰A man wul ɗa tu, ''Tǝ ni ǝŋ ma ɓumtsǝ guŋndǝ Cognvone? ²¹Yin ɗaŋ ŋaa yisti won gyo ɗaŋ gǝɗ won mbii tǝ mbuur tǝ nyoptǝ waa koɗi mayi nǝ yo tu tǝ tlǝǝshi''²²Yesu a nda ko a ŋaa yatli gyo ɗaŋ cigha tǝpmwos nǝ kǝ tlǝghǝn Urshelima ǝŋnda yi giɗ zarsǝ ghai. ²³She gon won wul tǝ tu, ''Daadǝn, mǝn yo ɗaŋ ta tu kaɓkǝn a guŋndǝ wa ci ŋaa njwata?'' Se a wulshi tu, ²⁴''fin taas ɗa a nda a te ɓilghǝ mecaaghaɗ nǝ duryo tu mǝ wul tu, zarsǝ monnda ta ŋal ndaghǝni beɗ tǝ gi ta kǝǝm ta nda hŋ.²⁵Ǝŋ yan murghǝ dǝn a yetl ɓǝdlǝŋi, ǝnnda ka dlǝǝr ɓǝdlǝŋ ki ɗuu ɓiil, ki wul tu, 'Daadǝn, Daadǝn, gaami mǝ ndai giɓii.'' She wo sushi ɗa wul ki tu, myani ma yisǝŋ lǝǝɓ yo ɗaŋ kǝ dlamɗi ghai hŋ.'²⁶ Ǝnnda ka wul tu, maa ci maa tkyaa a ken wa, kaa ndǝr kǝ giɗ a gya datǝpm wopm!' ²⁷Beɗ tǝ gi wo suɗ wul tu, ''mya fuuki maa yisǝŋ kǝ dlamɗi te ɗo hŋ, tlǝnni, ɗeɓaɗ wan mǝn fiighǝn kusǝŋsǝ ngǝtn!'²⁸Kaa ngwar tǝ ŋaaskǝn shin dzaŋ gi ɗaŋ kya yel Ibrahim tǝ Ishaku tǝ Yakuɓ mǝn shinngǝn Cogn a guŋndǝ Cognvon, beɗ tǝ gi kyaani ta gaaki wani ɓǝdlǝŋ. ²⁹Ta nbwaaɗi a te bandi gǝshi tǝ gaami, tǝ zaari tǝ napti ta ci a dakci ghǝ cighǝna guŋndǝ Cogn von. ³⁰Yisǝŋǝi gya ginni, ''mǝn kaari ta man keni, mǝn ken ǝŋ ta man ɗa kaari.''³¹Ɗa ɗanni gya Farisiwa won tǝ man tǝ wul tǝ tu, '' Gaa ɗuuni nǝ yo yo tu Hiridus caa ngal tǝ ɗuughǝi'' ³²Yesu wul tu, ''Tlǝn a tlǝŋ fuu Shawayi tu yellǝn maa nyolar mǝndǝŋsǝ, mya fuuɗkǝni zaarsǝ yawon tǝ jaan, ǝnndi a dzaŋ ghǝ kǝ mayes ma manndar laa tii. ³³ko ɗaŋ wuri a na ciɓ mǝ ci ken tǝ riighǝn yaawon tǝ jaan tǝ ɗiini ghai nǝ yo tu a ndara tǝ dur murghǝ shinngǝn Cogn ɗoŋngai tǝvUrshelima hŋ.³⁴Urshelima, Urshelima, mǝn tlaagǝn mǝn shinngǝn Cogn, mǝn liiɗkǝn gya gyo ɗaŋ tǝ shinshiɗi ɓaski. Tǝpm wurivǝŋ mya su mǝ jwaam mǝri wa ɗaŋ gi ɗaŋ geri caa yi jwaam nǝriwos a giɓ gyomtliwos, beɗ tǝ gu kǝ su gin hŋ. ³⁵Yelli, taa bushuk dǝn wayi. Mya ndǝr mǝ fuuki tu ka man yellǝm ɗa hŋ she dzaŋngi ɗaŋ kya wul tu, ''Mbuni tǝ na muryo ɗaŋ caa nanba sǝmngǝ Daadǝ.''

Chapter 14

¹Daŋ wolngi, a ta nda dǝn gya murwon ɗaŋ cinǝ namboŋi a gib kǝ mǝn varaŋsǝ Farisuyawa nǝ cighǝn ngǝtn cighǝn, zarsǝ tǝ ta ngab tǝ gaaghǝni yir. ² She murwon cighǝni a ken wos ɗaŋ caa gon taas tǝ yasǝŋ wos ta tlǝǝɗi. ³ Yesu a ced mǝn yisǝŋgǝn ngǝtn yo ɗaŋ Musa dlyaad tǝ Farisawa," A ndara tǝ fuud zaar dzaŋ Wolngya ko cib hŋ ŋaa.?"⁴Bed tǝ gii tǝ mwaali saɗ. Yesu ngab tii, a fuud tii, a ndǝr gǝǝm tlii. ⁵ She a wulshi tu," Nǝ nu agibi wan yan yir zhwaaki ko ŋaa pǝrshi ya nɗaaɗi gib giir ghǝ zha dzaŋ Wolngi wo nyolar tǝ kyaaɗ hŋ ŋo?" ⁶She tǝ ta ɗyaa tǝ sutuɗa nǝ ghǝrshi gyaa gin hŋ.⁷Ɗaŋ Yesu paŋni yeli,tu gya gi ɗaŋ tǝ cimshiɗi tǝ man bwa lǝb tsǝtn ghǝn mbuni, she a wulshi vii gin tu, ⁸"Ǝŋ yan gon wo cimki nǝ belak kaɓkǝn gǝd, tsǝtǝtn a lǝb yo ɗaŋ a mob ndarani hŋ,nǝ yo tu ǝŋ yan taa cim gonɗi ɗaŋ a mobkǝ zǝkkǝni. ⁹ Ǝŋ yan muryo ɗaŋ acimki ɗi bedwan mbǝtlǝŋ ya man ,wo wulghǝ tu, ' Vǝr muri gin lǝǝb wayi, ɗani ǝŋ da ka sughǝva lǝǝb tsǝtn yo ɗaŋ a mob ɗadkǝn tǝ dzuun.¹⁰Bed tǝ gii ǝŋ ya cimghǝ a lǝǝb belak, she a tlǝn tsǝdni a lǝǝb yo ɗaŋ a mob ɗdkǝni,nǝ durghǝ yo muryo ɗaŋ a cimghǝ ya man, wo dya wul ghǝ tu, "Daakam taci ɗi ɗuun." Ɗani ǝŋ da ka tu luughǝni a ken ngǝ ɓuruk mǝn yo ɗaŋ cigha tsǝnghǝn ɗa ɗani a dakcies. ¹¹Ɗeɓad muryi ɗaŋ ya luu gamas ta mbatsak tii, muryo ɗaŋ ya mbi gamas nǝ ghǝrwon hŋ, yani ǝŋ ta luutǝ."¹²Yesu a wul muryo ɗaŋ a cimtǝɗi tu,ǝŋ yan ka cim zaar nǝ cighǝn ngǝtn cighǝn ko belak , ɓak cim gya daakama ko gya ŋaa naa ,ko mǝn dǝnwa,ko muryo ɗaŋ kya tsǝtn cimtǝ mel,mǝn tughǝn ,ɗaŋ giɗaŋ ta cimghǝ ɗaŋ ta dya ta fighǝ men ɗaŋ.¹³Bed tǝ gii yan ka cim nǝ belak she acim gya na kui,tǝ gya gyo ɗaŋ taas tul kaar hŋ,tǝ gya gurum ,tǝ gya doŋsǝ, ¹⁴ ka tu mbuni ɗaŋ yaŋshi tǝ yir lǝǝb sularghǝn wa mǝn hŋ. Nǝ yo ɗaŋ ghǝ jan ta sularghǝ mǝn a dzaŋ ghǝ shishighǝn zarsǝ ghǝ zari."¹⁵Ɗaŋ nambooŋi wasǝŋ a gya gi ɗaŋ caa tsǝngǝni a dakci tǝ gya Yesu a wum ghǝshi gya gini , she awul tǝ tu, " Shishiɗi wo na nǝ muryo ɗaŋ wo cingǝtn civhǝn aguŋdu ghǝ Cogn von." ¹⁶ Bed tǝ gi Yesu a wiultǝ tu," Nǝ murwon a fi dǝllǝ belak a cim zarsǝɗi monda. ¹⁷ Ɗaŋ dzaŋ belakes a fii ,she a shin mǝnwos tǝ wul gya gi ɗaŋ yǝ cimshi ɗi tu, 'manǝnɗi nghǝtn nǝ ɓumtsǝghǝni ɓuruk."¹⁸She ɗeɓad wasǝŋ , tǝ ngab lǝǝrghǝn de wasǝŋɗi. kǝ keni a wul tu,'ma ɗiib kitan a na cib mǝ tlǝŋ yeli. Mya karaghǝ matulɗi hŋ . ¹⁹ She gon wul tǝ tu, ' Maa ɗiib jir galtsaǝ nandam , mya su mǝ tlǝ dyaghǝn wasǝŋ . Mya karaghǝ ma tuldi hŋ.²⁰ Muri gon ɗa a wultu, ' Maa kab gǝd muri nǝ ghǝ gi ma kǝǝm ma tlǝ hŋ.'²¹Ɗaŋ mones a man fuu murghǝ dǝn wos vii gya gin ,she a tlii murghǝ denes , a wul monwoshes tu, 'Tlǝ motlak a laab gya dǝllǝŋsǝ datǝpm gib yatl tǝ gya mǝǝri datǝpm a lǝǝr gha na kui, tǝ gya mǝn yo ɗaŋ taas tul kar hŋ tǝ doŋsǝ tǝgurum.' ²² She mones a wul tu," Murghǝ dǝn , nghǝtn yo ɗaŋ kǝ kon a ɓani, bed tǝ gi hal ɗaŋgǝni lǝǝb ɓan ɗeghas.²³She murghǝ dǝnes a wul mones,' Tlǝ a dǝllǝŋsǝ datǝpm dongai tǝ gib yalt a mbii raa zarsǝ mǝn tǝ man shiɗi tǝ yuŋ dǝnnati.²⁴ Nǝ duryo tu mya fuuki tu, gon won a a gibkǝ zarsǝi ɗaŋ mǝ cimshiɗi keni wo ɓǝɗi nghǝtn ghǝ belakes hŋ.²⁵A dǝli gi mǝnyo ɗaŋ ta, taa jwamshiɗi cigha righǝn cimshi ,she a sutu ɓashi wulshi tu, ²⁶ "Buruk muryo ɗaŋ wo man ɓasǝm bed tǝ gi ǝŋ ya nyaŋngas daagos ,tǝ naagos , tǝ gǝɗiwos ,tǝ mǝri wos , tǝ gya ŋaa nawos mǝn monci tǝ guɗi hŋ - eh hal tǝ raa wos kai,wo dya na nǝ ŋaa dǝnan hŋ. ²⁷Ɗeɓad muryo ɗaŋ ya mbi ghǝmbǝli wos ya laabǝm ɗi hŋ , wo dya nanǝ ŋaa dǝnan hŋ.²⁸Nǝ nu agib wan ɗaŋ a caa ɗa rai tu wo nal dǝn ɗaŋ wo tsǝtn kwaan nghǝtn yo ɗaŋ wo ɗuughai keni,ko yir wurɓa yo ɗaŋ wofi laashiya?²⁹ Ne ghǝ tu ,tǝ man naa ɗa kari tu ya gǝm dad vineshi ,tǝ man ɗak ɓannghǝn nalghǝni hŋ,hal gya gon ɗaŋ tǝ yeli tǝ ngabtǝ ryaghǝni, ³⁰ ǝŋ ta tayi wultǝ tu, 'Murin ɗaŋ a ngub dǝn nalgǝni bed tǝ gi a kǝǝm naltǝ mban hŋ.'³¹Ko nǝ guŋi gyo ǝŋ wo tlǝ nǝ mandǝ tǝ guŋi gon wo ysǝtn kyaad paŋi yel ko yan murghǝ nǝn manɗǝ zangu dzub wo dja fi mandǝ tǝ muryo ɗaŋ yir mǝn mandǝ wos zangu tashi mbǝlǝnǝiya? ³² Ǝŋ yan wo ɗya hŋ ,kyaad muri gi ɗaŋ ɗyagastǝni dongai ,she tǝ shin gon tǝ tlǝn ŋaal ghǝn tsǝghǝn wusnitǝ yani. ³³Tǝ gi cig , gon won a gibi wan ɗaŋ ya bǝǝltǝ ɓuruk tǝ ngǝtn yo ɗaŋ kǝ yir hŋ wo ɗyaa naa nǝ ŋaa ghǝ dǝnan hŋ.³⁴Maas nǝ ngǝtn ghǝ mbuni ,bed tǝ gii ǝŋ yan maas ya amsalaghǝi ,tǝ ni ǝŋ ta man ndǝr tǝ ɗe? Wo man yir laa won a yatl ɗa hŋ ,ko tǝ naa nǝ juŋ .She tǝ paas tǝ ǝŋ ɗi.³⁵ Ɗebad muryo ɗaŋ citǝ kǝǝm ghǝ wumghǝni tǝ wumi.

Chapter 15

¹To ɓuruk mǝn kabkǝn zhakka tǝmǝn fighǝn kusǝŋsǝ ngǝtn tǝ taya man a Yesu ciyi wum nghǝtn yo ɗaŋ caa kon. ²Ɓuruk Farisawa tǝ mǝǝn dlyaadkǝn,cigha mbolghǝn a dlǝŋse wasǝŋ ci yi wul tu " Daashin caa kab mǝn fighǝn kusǝŋsǝ ghǝtn ,hal caa hal caa ci nghǝtn cighǝn cimshi."³Yesu kon nghǝtn ghǝ gidkǝn gin wultu,⁴ " Ǝŋ yan gon wan citǝ tǝmsa kuri, she namboŋ mali mya wulyu wo gaa tashi twaknandam tliti toknandam mǝn ɗa laar lyaghǝnes tli nǝ paŋngǝn namboŋes ,she ya tuti hŋ ŋaa? ⁵ Ǝŋ ya tuti she mbitǝ a jaŋyer ghǝnnda yi poltǝ.⁶Ǝŋ ya sutǝɗi dǝn wo cim gya kamtsashi tǝ gya gon ɗaŋ dǝn wasǝŋ mel wulshi tu,' sommǝnnda nǝ polghǝn durghǝtu ma tu tǝmmati ɗaŋ a mali.⁷ Myaa fuuki, cig kǝŋ tafi pokghǝn tsoŋgaami, a dulgaam murghǝ kuskǝ ghen ɗaŋ a kab ndadkǝnwos.⁸Ko gǝɗi gyo ɗaŋ, ɗaŋ citǝ azurfa dzub ,ǝŋ namboŋ ya mali wo ngab wuddi tud Dǝneshi yi ŋaal tǝ,she ya tuti hŋaa?⁹ Ǝŋ hal ya tuti she tǝ jwaam gya kamtsashiɗi tǝ gya gon ɗaŋ dǝn wasǝŋ yi mel cimshi, she tǝ wulshi tu sommǝnɗa nǝ polghǝ nǝ durghǝ tu ¹⁰ma tu wurba ti ɗaŋ amali. Cig kǝn myaa fuuki wo naa nǝ ngǝtn ghǝ polghǝn a mǝn shigǝn Cogn ǝŋ murghǝ kuskǝ ngǝtn namboŋ ya kab ndadkǝnwosui."¹¹She Yesu wultu ," Murwonɗa tǝ meri monci mbǝtlǝŋ ,¹² she ŋaa jwaates wul Daagos tu' Daagǝn, vǝṛǝm duuli ghǝn di ghai a gibkǝ ghen yo ɗaŋ kǝyir. She daagwasǝŋ a ɓǝlshi tughǝn wos a dle wasǝŋ.¹³Tǝ mbudkǝn jwatn ,she kǝ jwates a jwaam ghǝtn yo ɗaŋ atu , a ngab tǝpm a tli a yatl won fum-fum. Ɗa ɗani a ɗu wurɓa woshi ,caadiip nghǝtn yo ɗaŋ wo vumtǝ hŋ, ndǝr ɗu wurbas a ghǝtn ghǝ ɓendǝmi.¹⁴ Ɗa kaari yi ɗaŋ a ɗu ɓuruk nghǝtn yo ɗaŋ ayir, she dǝllǝ kusuŋ won a ndai ɗa yatli she andai a buŋngǝni.¹⁵She a tlǝn vǝr gamas nǝ laa a murwon ɗa yatli, she shintǝ akitn wos nǝ durghǝ tu ci vǝr alede ghǝn cighǝn.¹⁶ Hal tǝ polghǝn cayi cia gibkǝ nghǝtn yo ɗaŋ gya Aledes caa ci durghǝ yotu gon ca vǝrtǝnghǝtn ghǝ cighǝn hŋ.¹⁷Bed tǝ gi ɗaŋ raa wos sutuɗi ,a wul monsǝ kǝ daagǝtn ci wuriɗaŋ citǝ ngǝtn ghǝ cighǝne, bed tǝ miɗuun amǝskǝn nǝ durghǝ kusuŋ! ¹⁸Ma shishi ma sum a daagǝtn, mǝ wultǝ tu," Daagǝtn mafi Cogn kuskǝ ngǝtn mǝn mandǝr mǝ mali ɓaskǝ. ¹⁹ Mǝ kǝǝm tǝ cim ɗa tu minǝ kuni wa ɗa hŋ, sularmi a gibkǝ monsǝ waai."²⁰She a shishi tli a daagos .Bed tǝgii ɗaŋ ɗyagas tǝɗi ɗoghai , she daagos a yelti ɗi ,she aywl gwanndǝwos,she a kir motlak tlǝn ngabti rumtsuk tǝ ngab dlǝŋsǝ wasǝŋǝi.²¹ Kunes wultǝ tu ' Daagǝtn ,ma fi kuskǝ ngǝtn Cognvon mǝn ma malarghǝ raa mǝni. Mǝ tul tǝ man cim tu kuni wa ɗa hŋ.'²²Bed tǝ gii, daagos wul monsǝ wos tu,'Motlak lǝrǝntǝ lǝŋsǝ kǝ ndarani a caan tǝ mǝn ,caan tǝ sari monde a taas wos,tǝ caatǝ kwate a yasǝŋ wos. ²³Ɗaŋni ngab ŋaa gaali ɗi laɓ-laɓi a gyeri mǝ fi belak kǝ polghǝn ghai. ²⁴ Ɓanndǝŋ a ta mǝshi ,bed tǝ giɗaŋnghǝni ciɗa gwaam . Ɓanndǝŋ a ta mali ,bed tǝgi ɗaŋnghǝni maa tuti." she tǝ ngub belakes.²⁵A kili gi ŋaawos kǝ vari a ta yiɗi a kitn. Ɗaŋ a ta tuli ɗi mel dǝn , a ta wum cigha vudkǝn gul tǝ ngil waghǝni .²⁶ She a ta cim moni gon ɗa dǝnes ced de ghǝrshi gya gin. ²⁷Mones wul tǝ tu yasai ǝŋ a sutuɗi dǝn ǝŋ murghǝ bwaaghǝn waani a ngyertǝ gaali gi mǝn lab-laɓi, duryo tu a sutuɗi dǝn byatl-byatl.'²⁸Bed tǝ gii a ta tli yeshes , a ta nyaŋngas tǝ nda gibdǝn , daashes a ta nyolɗi ma karatǝ.²⁹ ŋaa kǝ vares a ta su daagos ɗa tu, ' Yeli ɓuruk lǝdkǝn vonin ɗaŋ mya buŋghǝmǝn, ma kyamaskǝ hŋ, bed tǝ gi dzaŋgon ɗaŋ ka vǝrǝm ko ŋaa mad mǝ ngyer mǝ ci tǝ hya kamtsatn hŋ.³⁰ Bed tǝ gii ɗaŋ kuni wan man, ɗaŋ a malar tughǝn wai a guuɗi mbenndǝmi,kǝ nger tǝ ŋaal gi mǝn laɓ-laɓi.'³¹She daagoshes a wul tu,'kunentn, ai ko dzaŋ gyo mi cimghǝ, ɓuruk nghǝtn won ɗaŋ nǝ gǝtn nǝ gwaa. ³²Bed tǝ gii a ndara tǝ polmi nyaŋ-nyaŋ durghǝ tuyes wan a ta mǝshi, bed tǝgi ɗaŋni a sutuɗi gwaam ,a ta mali ,bed tǝ gi ɗaŋni ta tu ti."

Chapter 16

¹Yesu wul mǝǝri dǝnwos tu, "Murwon ɗa nǝ murghǝ tuughǝn ɗaŋ citǝ murghǝ shinghǝn wos, she tǝ tlǝr vii wos tǝ wul tu murghǝ shingǝnes caa malar tǝ tuughǝn wos mǝn. ² She murghǝ tuughǝnes a cimtǝɗi wultǝ tu nǝ vii muri ni ngǝtn mya wum adul game? Lǝr ɓotso laa yo ɗaŋ kafi.Durghǝ tu ka man naa ni murghǝ fighǝn latn ɗa hŋ.³She murghǝ shinghǝn woshes a wul araa wos tu ,mafi wuriɗaŋ murghǝ dǝnetn wo kaɓ laas shi a taasate? Yaghǝni mitǝ tlyaghǝn kǝ kitn gii ghǝn hŋ. Ma wum dzuun nǝ kara ghǝn ngǝtn.⁴ Mayisǝŋ ngǝtn won ɗaŋ mafi ǝŋ ya nyolarmi a laatn, zarsǝ ta kabmi a dǝnsǝ wasǝŋ.'⁵She mures a cim ko namboŋi wasǝŋ gyo ɗaŋ mutghǝ dǝnwos caa laɓ tǝ wutɓa , a wul kǝ kenes tu, wuri murghǝ dǝnetǝn caa laɓke? ⁶Awul tu,' shalaŋ miir kuri ,she a sutuɗa,tu tagarda ghǝnin motlak tsǝtni dlyaad tashi nandam."⁷ A wul gon ɗa ,"Wuri ngǝn caa labke? A wul tu kerkenn kuri kǝ tsǝǝr alkama . A wul tǝ tu ngab tagartawa ngǝni a dlyaad tashi tantan.⁸She murghǝ dǝnes a nyaar mures mǝn ɗaŋ cinǝ kuushi nǝ durghǝ saghaɗ kǝn wos .Yan tu Mǝǝrimǝn ɗǝgn tǝ mob mǝǝri lǝb yali saghadkǝn a ysǝnghǝn wasǝŋ. ⁹Mya fuuki tu ngabǝn kamdǝ kǝ tughǝn tǝ ghǝ jom-jomihŋ. Nǝ dughǝ tu ya ɓani tǝ kabki wania dǝnsǝ wasǝŋ kǝ mɓed -mɓedi.¹⁰Gyo ɗaŋ cinǝ zaar mbuni a ngǝtn ŋaa jwatn, nǝ zaar mbuni a ngǝtn vari ;gyo ɗaŋ cinǝ murghǝ jom -jomi hŋ a ngǝtn jwatn nǝ murghǝ jom- jomi hŋ angǝtn vari. ¹¹ Ǝŋ kya fi ngǝtn mbuni tǝ tuughǝn zaaryo ɗaŋ cinǝ mbuni hŋ, Nuughǝn wo kabkǝ mǝni tǝ tuughǝn na jom -jomme? ¹²Ǝŋ kyaa fi ngǝtn mbuni tǝ wurba gya gon hŋ, Nuughǝn wo verki wurɓa won ɗaŋ nǝgwano?Ɓak mon won ɗaŋ wo mbuu mǝn dǝnwos mbǝtlǝm hŋ, she tǝ nyaŋngas namboŋ tǝ suu namboŋ ,ko tǝ kab namboŋas tǝ kyamas namboŋes . Ka kǝǝm kǝ mbuuCogn mǝn kǝ ndǝr kǝ mbuu tuughǝn mǝn hŋ."¹⁴Farisawa gya gyi ɗaŋ caa suuwurɓa tǝ ta wum ghershi gya gini, tǝ ta kyamastǝ. ¹⁵She a ta wulshi tu, " Kyani ghuŋ kyaa su a gid a ken zaarsǝ tu kini zarsǝ mbuni ,bed tǝ gi Cogn ayisǝŋ raa wani. Ngǝtn yo ɗaŋ zarsǝ caa luutǝ nyaŋ-nyaŋ nǝ ghǝn ghǝ nyaaŋ aken Cogn.¹⁶Mborki ghǝ Musa tǝ tagarda mǝn shinghǝn Cogn tǝ tayi gha laa she ɗaŋ Yohanna man. A ngubɗi a kili gin tǝ ta ŋaalar vii wusni kǝ guŋdǝ cognvon , konu cigha vaaghǝn wos tǝ nda ɗa gibi. ¹⁷Bed tǝ cig, wo mob swaad tsogn tǝ yatl tǝ ɓani , ɗaŋ ko ɗokǝn namboŋ kǝ mborki Musa tǝ lab zha.¹⁸Ɓuruk gyo ɗaŋ ya gǝm gǝɗi woshi akab gin da ,a fini mbǝllǝ, muryo ɗaŋ a kab gǝd yo ɗaŋ cinǝ gǝm ghǝni caa fiinǝ mbǝllǝ.¹⁹Murwon ciɗa ,ɗaŋ ca caa lǝŋsǝ kǝna ɗuughǝn gǝǝɓi ,citǝ wurɓa cigha tsǝtn gǝn wusni ko dzaŋgyo. ²⁰Caa gaa murwon ɗaŋ cinǝ nakui a kenɓǝlǝŋ wos ,ɗaŋ sǝm wos tu Liazarugyo ɗaŋ ɓuruk dlii wos nǝ wushi. ²¹Yanes caa su tǝ ci ɓubti ghǝn cighǝn gyo ɗaŋ caa shiɗi a dakci mures .Hal kaɗaŋshi caa man nǝ ɓadkǝn wushes.²²Ɗaŋ ciɗa she nakuiyes ta mǝshi, zhipti ghǝ shighǝnCogn tǝta man mbiti tǝ tlǝrti a gǝǝb Ibrahin . Murghǝ tughǝnes ma a ta mǝshi tǝ gii ti. ²³ciɗi nyemri caa tlyaaghǝn forǝm, she ambi yir a yel Ibrahim ɗi ɗonngai tǝ Liazaru a taas wos .²⁴She a cim a wul Daa Ibrahim,yel gwanndan a shin tǝcaa ŋaa taas wos a zha tǝ diim risǝŋan mǝni, durghǝ tu mya tlyaghǝn forǝm gibkǝ wuɗɗǝn.²⁵Bed tǝ Ibrahim a wul tu, 'Kuni ,ɓitalghǝ a tsǝtn wa kǝ ɗǝgn kaa ta ci tuughǝn wa ,ka kaɓ ghǝn ndarara.bed tǝ Liazaru gos she buŋghǝni. Bed tǝ gii ɗaŋngǝni tsǝtnghǝn wusni kǝn cighai , kyan nguŋ kigha tlyaghǝ forǝm . ²⁶Nǝ gii ngǝtnwos hŋ, giir adlei wopm cimki shoŋ-shoŋ durghǝ tu gya gon ɗaŋ vaa suu tǝ dlaar ɓaski tǝ kǝǝm hŋ. Yan tu gon wo kǝǝm dlaarɗi ɓasmk hŋ'²⁷She murghǝ tughǝnes a wultu 'Mya karaghǝ Daa,Ibrahim ,shin tǝ dǝn a gyaa murghǝ ɓwaaghǝnen -²⁸ duryo tu mi tǝ yestan nandam,tǝ tlǝ tǝ tlǝn sǝǝd shi vii tu, tǝ man alǝb forǝmǝn hŋ.'²⁹Bed tǝ gii Ibrahim wul tǝ tu, ci tǝ gya Musa tǝ mǝn shighǝn Cokes ,gaa tǝ wumshi. ³⁰She murghǝ tughǝnes a suɗa tu, Yei Daa, Ibrahim, ǝŋ gon agib mǝn mǝskǝn ya tlǝ ɓashi ta kab nɗadkǝn wasǝŋǝi.³¹ Bed tǝ gi Ibrahim wultǝ tu, 'Ǝŋ yaan hal ta wum Musa tǝ mǝn shinngǝn Cikes hŋ, gin ya shishi a mǝn mǝskǝni ma wo tlyashi raa mǝn hŋ.'"

Chapter 17

¹Yesu ta wul mǝri dǝnwos tu, ''Ngǝtn yo ɗaŋ taca zarsǝ tǝ ndaɗi ta mbwaaɗi shaŋtaŋ, beɗ tǝ gi, wo giir dashi ɗaŋ wo na nǝ tǝpm maalghǝn wasǝŋ.² Ɗaŋ gon tǝ ca gon a mǝri mǝrin tǝ fi kuskǝ ngǝtn, wo moɓ ndaraghǝn tǝ naɗtǝ dǝllǝ lamɗǝ mǝn a yerwos tǝ kurtii giɓ gǝrǝŋ zha.³Ɗaghǝnɗa nǝ gama wan ǝŋ yessa ya fighǝ kuskǝ ngǝtn mǝn, dlwaa tǝ yet, ǝŋ ya wulghǝ tu a ndaaɗi, dlaa loŋseshi. ⁴Ko ya fighǝ kuskǝ ngǝtn mǝn tǝpm wattsǝmai ɗaŋ a polghǝ ghai hŋ a dzaŋ namboŋyi, hal yaan ca wul tu, ''Ma ndaaɗi, dlaam loŋshi mǝni, she a dlaa loŋsheshi.⁵Mǝn laa Cokes tǝ wul Daadǝn tu, ''Daɗak mii caaghǝn raawopm ngai.''⁶ She Yesu ta wul tu, ''yan kǝ yir caaghǝn raa ɗaŋ a tuli ko ŋannjwatn ɗaŋ tsǝr mastaɗ, ka wul dǝllǝ gwasǝn tu, ga lǝbǝnni a tlǝn dluur gamai dlǝk rupm, cik kǝn wo laaɓ ngǝtn yo ɗaŋ kǝ kon tu tǝ fi.⁷Ɗaŋngǝni, nǝ nu a giɓi wan yan yir mon ɗaŋ ca fitǝ laa mǝn ɗaŋ ya sutǝɗi a lǝǝɓ laa, wo wul tǝ tu, ''fi motlak a man tsǝtnni a ci ngǝtn cighǝnio? ⁸A bamvi gi, ka wultǝ tu, ''tuurǝm ngǝtnngǝ cighǝn suutu mǝni, a lǝrǝm mǝnɗi mǝ ci, mǝ tlya, ɗa kaari annda a ci gwa hŋaa'?⁹Taa yi nyar mon mǝn duryo tu a fi laa woshi ɗa giiri ya? ¹⁰Cik kǝn kyaani beɗ, yan kyaa fi ngǝtn yi kaɓ ɗaŋ caa wulki tu a fi, she a wulǝn tu, ''Minǝ gom nǝ monsǝ. Myanni gopm migha fighǝn laa yo ɗaŋ yigha dul gama wopm mǝǝ fi.''¹¹Ɗaŋ Yesu ngaɓ tǝpm tlǝghǝn Urshelima, She a ta mbi a vi teghǝ Samariya tǝ galilii. ¹²Ca na nda a ŋaa yatl won, she ndomtsǝ dzuɓ tǝ dlǝǝrɗi ŋaɗonngai tǝ yan, ¹³tǝǝ wul tlya tlya tu, ''Yesu, Daadǝn, yel gwanndǝ wopm.''¹⁴Ɗaŋ Yesu yelshi, she a wulshi tu, ''Tlǝn a giɗ gamawan a gya pǝris.'' Cigha tǝpm tlǝghǝn kǝnndi, she ndomtsǝ ta ɓanni. ¹⁵Ɗaŋ namboŋ wasǝŋ a yel a fuuɗi, she a tabsutǝ a Yesu, yi luu Cognvon tlya tlya. ¹⁶A ta man zuɓni a keb Yesu nyar tǝ mǝn. Mures ta yi nǝ mǝn Samariya.¹⁷Yesu wul tu, tu ɓaa, nǝ zarsǝ dzuɓ kǝn mǝ fuɗshi hŋaan? ¹⁸Toknanndames ci ɗo? Ni ǝn a ca she sǝmmbǝrǝn teŋraŋ annda a sutǝɗi tǝ nyar Cognvon mǝnne?¹⁹ Yesu wul tǝ tu, ''Shishi a tlii ngǝtnwa, caaghǝn raa wa a fuɗkǝi.''²⁰Dzaŋ gon Farisawa tǝ ta ceɗ Yesu nǝ kili yo ɗaŋ wo nda guŋndǝ Cognvon wo man ngai, she a ta wulshi tu, Ai manngǝnɗi guŋndǝ Cognvon caa yi yeli tǝ yir hŋ. ²¹Gon wo kǝǝm wul tu, ''Ai yaghǝni ko yaghǝnɗi hŋ, duryo tu guŋndǝ Cognvon yi ɓaski.''²²Yesu ta man wul mǝri dǝnwos tu, ''Dzaŋ a manngǝnɗi ɗaŋ suu a yek dzaŋ namboŋ a giɓkǝ dzaŋngǝ ŋaa zaar, beɗ tǝ gi ka tu ka yel hŋ. ²³Zarsǝ ta wulki tu, 'yaalǝn ɗan, ko yaalǝn ɗuun!' beɗ tǝ gi bak kaɓ tu kyaa tlǝ tu a yeli hŋ.²⁴ Kili yo ɗaŋ ŋaa ghǝ zaar wo man sutǝɗi ɗa, wo man ɗaŋ falaŋ ɗaŋ ca tlaɗi gaami yaal ko lǝǝɓi gyoi ɓuruk.²⁵Beɗ tǝ gi she ŋaa zaar ya buŋ monnda gham, hal zarsǝ a kili gi tǝǝ ta ndǝr tǝ nyaŋngastǝ. ²⁶Ɗaŋ gi ɗaŋ a ta yi a jinndi Nuhui, cik kǝn wo na a kili yo ɗaŋ ŋaa zaar wo sutǝɗi. ²⁷Zarsǝ cigha cighǝn tǝ tlyaaghǝn, mǝn monci cigha kaɓkǝn guɗi, guɗi cigha kaɓkǝn tuur, hal dzaŋngi ɗaŋ Nuhu ta ndai giɓ zhirgi zha, von ta tufana ta man dlǝmpshi washi kaɓ.²⁸Cik kǝn a ta yi a kili Loɗ, ko nu ta yi a cighǝn tǝ tlyaghǝn, cigha ɗiɓkǝn tǝ ɗiiɓarghǝn, cigha giighǝn kitn, cigha nalghǝn dǝnsǝ.²⁹ She dzaŋngi ɗaŋ Loɗ ta nyol ga Sodomi von wuɗ tǝ gǝzǝrnyi ta shiiɗi gaami, a ta tlaashi washi ɗeɓaɗ.³⁰Cik kǝn wo man na dzaŋngi ɗaŋ ŋaa zaar wo mbwaaɗi. Dzaŋngi gon ɗaŋ ci dul gamvin, tǝ buŋ a ndaghǝn giɓ vin tu tǝ nyom woshi hŋ. ³¹Cik kǝn muryo ɗaŋ cigha kitn giighǝn, tǝ sutǝ dǝn hŋ beɗ.³²Ɓitalǝn gǝɗi Loɗ. ³³Ɓuruk gon ɗaŋ ya suu raai wos naŋ, wo nati, gon ɗaŋ ya vǝr raai woshi, wo tutii.³⁴Mya fuki, a kaari gi ɗaŋ ta fi ngǝrshes, zarsǝ mbǝtlǝm cigha mbuɗkǝn a lǝǝɓ mbuɗ, ta mbi namboŋǝi ta ga namboŋ ɗa ɗan. ³⁵Guɗi mbǝtlǝm cigha nyighǝn nyoptǝ a vun, beɗ wasǝŋ, ta mbi namboŋǝi tǝ ga namboŋ ɗa ɗan.'' ³⁶''Mǝn monci won mbǝtlǝm ta bwaa goni ta ga kamshi ɗa ɗa'' ³⁷She mǝri dǝnes tǝ ta ceɗ tǝ tu, ''Teɗo Daadǝn? A ta wulshi tu, ''lǝǝɓ yo ɗaŋ ngǝtn mǝskai, ɗan ǝŋ koɗaksǝ ta jwaamshi ghai.

Chapter 18

¹Dzaŋ gin on Yesu a fu mǝǝri dǝnwos vi yo ɗaŋ wo gid shi tu, a ndara ci yi kara Cogn a ko kili gyo,laa tǝ ɗuushi hǝŋ. ² A wultu, "Murghǝ ɗǝǝlghǝn vi won ta yi ɗa, a yatl won , ɗaŋ ca ci vǝrtǝ Cogn von hǝŋ,caa mbi gon nǝ ngǝtn won hŋ.³Ɗa yatli ɗaŋ gǝdwon ɗa ɗan ɗaŋ turwos a mǝshi, gyo ɗaŋ a ta man a murghǝ dɗǝǝl ghǝn vies , caa kara tǝ tu, 'som ɗa akab ghǝtan mǝni ɗaŋ tǝ mwabmi !' ⁴Keni a nyaŋngas, bed tǝ gi ɗa kari , a wultu a raa wos tu,'Bed ɗaŋ tu mya ci vǝrtǝ Cogn von hŋǝi , ⁵ mafi taas ɗa tu mǝ yeli tu, a tu ngǝtn yo ɗaŋ caa karai, nǝ suryo tu manghǝn woshi ɗa dulitǝ nɗam mǝni a dli hǝŋ."⁶She Daaghǝ dǝn wultu, " Wummǝn ghǝn yo ɗaŋ kuskǝ murghǝ ɗǝǝlghǝn vi wul.⁷ To zaarsǝ ɗaŋ Cognvon bwaashi, caatlǝǝrtǝ ngwarghǝn mǝn dzaŋ tǝ kavid, wo fishi ngǝtn mǝn ɗa giiri hŋaa? ⁸ Mya fuuki , wo fishi ngǝtn mǝn ɗa giiri, motl -motl ma . Bed tǝ gi ŋaa zaar ya sutǝɗi , wo man tu murghǝ caa gǝn raayi ɗǝgha?"⁹Yesu man fuushi vi gkn ɗa a dukgam zarsǝ gya gi ɗaŋ caa mbi gama wasǝŋ tu cinǝ zarsǝ taŋ-taŋ , ciyi kyamas zarsǝ ɓuruk , ¹⁰ a wul tu, "Zarsǝ won mbǝlǝm ci ɗa, ɗaŋ tǝ tlǝdǝn Cogn von tǝ kara tǝ. Gon a gibi wasǝŋ , nǝ mǝn Farisawa won, kashes nǝ murghǝ kabkǝn zhakka.¹¹She Farisiwa a shishi dlǝrni,a ngub karaghǝn Cogn, ca wul tu ," Cognvon ,mǝ nyar ghǝ mǝn , mini ghǝn ɗa gya gon hŋ , mǝrǝŋsǝ ,mwabkǝn zarsǝ nǝ tlyaghǝni mǝn labkǝn guɗi .Mi ghǝn ɗsŋ murghǝ kabkǝn zhakka hŋ.¹² Mya ngab vi tǝ mbǝlǝm a ko mbudkǝ watsǝmai gyo ,mya ndǝr mǝ dǝni dzub nǝ koni ɗaŋ mya tu.'¹³She murghǝ kabkǝn zhakkas a dlǝǝr gos ɗi ɗongai a kǝǝm mbi yir gaami hŋ bed , nǝ raaghǝ jiɗaŋ yir, yi vod gǝǝb wos yi wul tu, Cognvon yel gwanndan, myan murghǝ kuskǝ ghǝn! ¹⁴ Yesu wul tu, mya fuuki tu, yan murghǝ kbkǝn zhakkas ǝŋ a suutǝ ɗa tǝ dǝn ,ci nǝ murghǝ kuskǝ chǝn hŋ a ken ghǝ Cogn von , ɗaŋ kamshi murigi hŋ. Yan tu ɓuruk muryo ɗaŋ ya luu gamashi , ta sular tǝ ngǝtn won hŋ . Bed tǝ gi, konu ɗaŋ ya mbi gamas ,nǝ chǝnwln hŋ,ta luuti.¹⁵Gya gon tǝ lǝǝ mǝǝri wasǝŋɗi nǝ duryo tu Yesu tǝ gǝmshi mbuni mǝn . Ɗaŋ mǝǝri dǝnwos tǝ t'yel cig , she tǝ ngub shi dlwaaghǝn yer. ¹⁶ Bed tǝ gi Yesu cim mǝrghǝ mǝǝes ɗi , awulshi tu , gaan mǝǝri tǝ man ɓassǝm. Ɗaghǝn shi ghai hŋ. Ɓanndǝŋ ,guŋdǝ Cogn von nǝ gwaasǝŋ.¹⁷ Jom- jomi, mya mya fuuki ɓuguk , muryo ɗaŋ ysla kab guŋdǝ Cognvon ɗaŋ kǝ ŋaa-ŋaa hŋ, wo kǝǝm nda ɗa gibi hŋ¹⁸Mǝn var Yahudawa won a ced Yesu, a wultu, " Mallǝm , murghǝ mbuni, mafi wuri ghǝnda ma tu rai nǝ byede?" ¹⁹ Yesu ced tǝ a wul tu , 'Ni ǝŋ a caa kǝ cim tu murghǝ mbune? She Cogn von gǝtn wos. ²⁰ Kyan de kayisŋ ngǝtn yo ɗaŋ de ci waari.Alaab guɗi hŋ , a ci mǝr hŋ ,A̵ tlya zha mberni mǝn hŋ .A luu gya Daagwatǝ naagwa ." ²¹Mures wul tu , "Ɓannɗǝŋ ɗaŋ minǝ ŋaa ,ma dyaarɗa nǝ ghǝrshi gya gin ɓuruk.²²Tǝ wumghǝn cig she Yesu wultu ,"Ngǝtn ɗa namboŋ ɗaŋ a naaghǝ mǝn ɗaŋ kafi. Ɗibar koni ɗsŋ kǝ yir , aɓǝǝl gya nakui mǝn , ka tu ghǝn gaami tsoŋ, ǝŋ nda a man laabm ɗi. " ²³Tǝ wum ghǝn vi gin ,she mures raa wos ta malari,dur yo tu mures cinǝ murghǝ tughǝn na vik lei hŋ.²⁴Ɗaŋ Yesu yel raa maraghǝn wos,she a wul tu," Wo naa tǝ ɗakkǝn nǝ na vik lei hŋ, ɗaŋ mǝn tughǝn tǝ tundaghǝn a guŋndu Cognvon! ²⁵ A mob swaaɗi ɗaŋ Rakumi tǝ nda a giir alura ɗaŋ murghǝ tughǝn tǝ nda a guŋdu Cogvon."²⁶Zarsǝ ɗaŋ tǝ wum vi gini, tǝ ced tǝ tǝ wul tu," Ǝŋ yan yi cig , nǝ nu ghǝn wo tu vumghǝni yo? ²⁷Yesu wultu,"Ngǝtn yo ɗaŋ a ɗak zaar nǝ ghǝ ndzaŋraŋ ,wo ɗak Cognvon hŋ."²⁸She Bitrus wultu, "Ya ghǝni, maa ga dǝnsǝ womɗi mǝ laabkǝ." ²⁹ Yesu wultǝ tu, " Ma yisǝŋǝi cig ,myandǝr mǝ fuuki tu, gon won ɗaŋ wo gaa dǝnwosa,nǝ gǝdwosa ,nǝgya na ŋaa wosa, nǝ mǝn ɓwaaghǝn wosa ,nǝ mǝǝri wosa,nǝ durghǝ guŋdǝ Cognvon, ³⁰ ǝŋ ndatǝ na tu a tu monda a dǝghǝn hǝŋ, rai kǝ ndok-ndoki a ɗǝghǝn ɗaŋ ca maghǝnɗi."³¹She Yesu tlǝǝrshi yaŋ shi dzubtliti mbǝlǝŋeshi avik laŋshi tǝ namboŋ , a wul shi tu, "Yanghǝni mya tlǝni Urshelima, lǝb yo ɗaŋ koni ɗaŋ mǝn shighǝn Cogn tǝ dlyaad a dulgam ŋaa zaar wo nai jomi. ³² Ta vǝrti a taas mǝn yo ɗaŋ cinǝ Yahudawa hǝŋ, ta ryaa tǝ,ta fiir tǝ forǝm, tǝ nɗǝr tǝ pyatsǝ tǝ nyogn vi. ³³ Ta vodtǝ tǝ ɓobtsǝ,tǝ ndǝr ta ɗuti ,bed tǝ gi a dzaŋi kǝ mayes wo shishi.³⁴Bed tǝ gi mǝǝri dǝnes tǝ ngab gaam vies ɗaŋ Ysu wul hŋ ,tǝ waadshi dek vies mǝni ,yan aca tǝ ngab gaam vies hŋ.³⁵Ɗaŋ Yesu na mel tǝ Jeriko, she dwaan won ghǝnin, cigha tsǝtn ghǝn a vik datǝpm, cigha karaghǝn ngǝtn. ³⁶ Ɗaŋ a wum zasǝ monda cigha laatsǝghǝn ,she a ced tu ko nǝ ni ǝŋ caagha fighǝne? ³⁷Tǝ wul tǝ tu, "Wui, Yesu mǝn Nazaraɗi ǝŋ cigha laatsǝghǝnio.³⁸She dlaar vi tlya -tlya awul tu, " Yesu ,kuni Dauda ! yel gwaadan." ³⁹She gya gon ɗaŋ ciɗa keni tǝ dlwaatǝ yer tu tǝ mwali, a ciken tǝ ngwarghǝn tlya-tlya, "Kuni Dauda yel gwanndan."⁴⁰She Yesu dlǝǝri, tǝ lǝǝr tǝɗi ɓastǝ . Yesu ced tǝ tu, ⁴¹"Ni ghuŋ kya suu mǝ fighǝ mǝne ?" She dwaanes a suɗa ,a wul tu , "Daaghǝdǝn ,mya suu mǝ yaali."⁴²Yesu sutǝ ɗa, a wultu,"Kab yalghǝn wa. Caaghǝn raa wa a fudkǝi. ⁴³Kyad ɗa ɗan ,a yaali, a laab Yesu, cigha zhimghǝni Cognvon . Ɗaŋ zarsǝ tǝ yel gi, she ɓuruk tǝ luu Cognvon.

Chapter 19

¹Yesu ta ndai cigha latsǝghǝn te yeriko. ²Swaaɗ she murwon ghǝncin sǝmwos tu zakka. Cinǝ munvar ghǝ kaɓkǝn zhakka, cinǝ murghǝ tughǝn beɗ.³A ta ya fi tǝ yel ko nuughǝn nǝ Yesuo, duryi tu a luu hŋ. ⁴She a ta kir ndai ken tlǝn tai gha dǝllǝ gwaas won tu tǝ yeltǝ, duryo tu Yesu wo kǝǝn te tǝpi gyes.⁵Ɗaŋ Yesu ta tuliɗi ɗa lǝɓi, a ta yaal gaami wultu, ''Zakka, shiiɗi motl motl duryo tu yawon ciɓ ma mbuɗ ɗaghǝ dǝn .'' ⁶She a ta vaatǝ shiiɗi yatl kaɓtǝ tǝ polghǝn.⁷ Ɗaŋ konu ta yel gin, she ɓuruk tǝ kwaan mǝri vii, tǝ yi wultu, ''A tlǝni sǝmmbǝr gha muryo ɗaŋ nǝ murghǝ kuskǝngǝtn.⁸Zakka dlǝǝr wul Daadǝn tu, ''yel, Daadǝn, ma vǝr gya naakui kummbai ghǝ tughǝnetn, ghǝn yan hal ma mwaaɓ gon nǝ ngǝtnwon, ma sular tǝ mǝn dǝni wuɓsǝ.''⁹ Yesu wul tǝ tu, ''yawon kaɓkǝn a man a dǝnǝn, duryo tu yan beɗ cinǝ ŋaaghǝ Ibrahim ɗaŋ.¹⁰ Duryo tu ŋaa zaar man tǝ ŋaal tǝ ndǝr tǝ vum ni zarsǝ mǝn maalghǝ.''¹¹Ɗaŋ tǝ wum ngǝrshi gya gin, a ci ken tǝ wulghǝn vi ǝnnda fuushi yervi, duryo tua ta naa mel tǝ Urshelima, she tǝ ta mbiigha raa tu guŋndu Cogn wo fi mbwaaɗi swaaɗ.¹² She a wultu, ''Murghǝ guŋndu won ɗa ɗaŋ a tlii a yatlwon ɗongai tu tǝ kaɓ guŋndu gamashi mǝnɗi ghǝnnda tǝ sutǝɗi.¹³A cim monsǝwos ɗi dzuɓ she wulshi tu, 'suntaas ghai ǝnnda mǝ sumɗi.' ¹⁴Beɗ tǝ gi zarsǝwos tǝ ta nyaŋngas tǝ she tǝ ta shin mǝn shinngǝn a kaarwos tu 'ɓak ma suu mǝ ga muri gin tǝ fi guŋndu a dulgamawopm hŋ.' ¹⁵She a ta man a kiliyo ɗaŋ a sutǝ ɗi kaar saɗɗa, ɗaŋ a ta tu guŋdeshi, she a ta caa tǝ cim gya monsǝi ɗaŋ a ta vǝrshi wurɓai, duryo tu tǝ yisǝŋ duul yo ɗaŋ tǝ tughai a sughǝn taashes.¹⁶Kǝ keni a ta man ɓastǝ, wultu, 'Daadǝn, pam wa a lǝǝr pam dzuɓɗi ɗa duuli.'¹⁷ Murghǝ guŋndes wultǝ tu. 'she kyan vaan, monngǝ mbuuni. Duryo tu kǝ fi zaar a ngǝtn ŋaa njwaatii, ka naa tǝ vartǝ a dǝllǝŋsǝ yatl dzuɓ.¹⁸Kǝ mbǝtlǝmi ta man , caa wultu, 'pam wa Daadǝn a lǝǝr pam nandamɗi ɗa dulli.' ¹⁹Murghǝ guŋndes wultu, 'mbii vartǝ kǝ dǝllǝŋsǝ yatl nanndam.'²⁰Gon beɗ a man, wultu, 'Daadǝn, pam wa ghǝni, ɗaŋ mǝ gaa tǝ ndaara a giɓkǝ pǝri, ²¹Dur tu mǝ ci vǝrtǝ wa, duryo tu kinǝ zaarwon ɗakvɗak. kya mbii ngǝtn yo ɗaŋvkyani ǝŋ kǝ ga hŋ, kya tlaa ngǝtn yo ɗaŋ kyani ghǝn kǝ kǝɓ hŋ.'²²Murghǝ guŋndes wultǝ tu, 'Tǝ ngǝtnsǝ wa ghǝn ma ngyerghǝ vi mǝn, kyan kuskǝ mon. kaa yisǝŋǝi tu minǝ zaar ɗak ɗak, mya mbii ngǝtn yo ɗaŋ myani ghǝn mǝ gaa hŋ, mǝ ndǝr mǝ tlaa ngǝtn yo ɗaŋ mǝ kǝɓ hŋ.²³ Ta niighǝn a caa kǝ tlǝn gǝm wurɓe tǝn giɓ fugn wurɓa gaaghǝn hŋe, duryo tu ɗa kaari ghǝn mya sumɗi mǝ nan kaɓ tǝ duli hŋe?'²⁴Murghǝ guŋndes a wul gya gyo ɗaŋ cigha dlǝrghǝn ɗa ɗan, ' kaɓɓǝn pammeshi ɗaŋ yi ɓastii, a vǝrǝn murghǝ pam dzuɓii.²⁵ Tǝǝ wultǝ tu, 'Daadǝn, citǝ pam dzuɓ.'²⁶Mya fuuki tu, ɓuruk gyo ɗaŋ yir ma daɗak tǝ mǝn ghai, beɗ tǝ givgyo ɗaŋ yir hŋ, ko gi ɗaŋ yiiri beɗ taa kaɓi ɓastǝ. ²⁷Beɗ tǝ gi gya mǝn nyaŋngaskǝnnetn, gya gyo ɗaŋ caa suu mǝ fi guŋndu a dulgamawasǝŋ hŋǝi, lǝǝrǝnshiɗi ɗuun a tlaashi washi a kenan.'''²⁸Ɗaŋ a kon ngǝrshi gya ginni, a ci ken tǝ tlǝghǝn Urshelima.²⁹Cigha cighǝi she a kiliyo ɗaŋ tǝ tuli mel tǝ Batafaji tǝ Batani, a dulghǝ wuurwon ɗaŋ caa cim tu Zaitun, a ta shin mǝǝri dǝnes mbǝtlǝŋ,³⁰ Wul tu, ''Ndan giɓ yatl kǝ keni. Ǝŋ kyaa nda, ka tu ŋaa zhwaaki ɗan taayi taghai hŋ. Tǝrǝghǝntii a lǝǝrǝmtǝ mǝnɗi. ³¹Ǝŋ gon ya ceɗki, ''nighǝn a ca kyaa tǝrǝŋte?' wulǝn tu, 'Daadǝn ǝŋ caa suu.'''³²Gya gyo ɗaŋ tǝ shinshiwasǝi tǝ ta tlǝn tu ŋaa zhwaakes daɓak ɗaŋ gyo ɗaŋ Yesu fuushi. ³³Ɗaŋ tǝ ta yigha tǝrǝŋngǝn ŋaa zhwaakes, she mǝn zhwaakee tǝ ta wulshi tu, ''Ni ca kyaa tǝrǝŋ ŋaa zhwaakesse?'' ³⁴Tǝ ta wultu, ''Daadǝn ghǝn ca suuo.''³⁵ Tǝ ta tlǝǝr Yesu mǝn, tǝ ta tatl lǝŋsǝ wasǝŋ a dul ŋaa zhwaakes she tǝ mbii Yesu tǝ gaa ghai. ³⁶Ɗaŋ cigha tlǝghǝn tǝ ta tatl lǝŋsǝ wasǝŋ a datǝpm.³⁷Ɗaŋ a naa mel tǝ lǝɓi ɗaŋ wuur Zaitun zoɓɗighayii, she ɓuruk gutǝli mǝridǝnnes a ta nguɓshi polghǝn cii luu Cogn tǝ yer tlyaa tylaa nǝ ɓuruk ngǝtn kosarghǝn yo ɗaŋ tǝ yelli, ³⁸Cigha wulghǝn tu, ''murghǝ mbuuni ghǝn nǝ guŋ yo caa man a giɓkǝ sǝmngǝ Daadǝn! Raa wusni tǝ tsogn gaami, zhimngǝn tǝ naa tsogn von.''³⁹Farisawa gya gon a giɓkǝ gutules tǝ wul tu, 'Malǝm dlwaa yer mǝri dǝnwan.''⁴⁰ Yesu suɗa a wultu, ''Mya fuuki, ǝŋ caa mwaali, gya puus tavnguɓ dlaarghǝn vii.''⁴²Ɗaŋ a naa mel tǝ dǝllǝ yatles, she a ngwaar nǝ durwos,⁴¹ Yi wultu, ''kǝn hal yan kaayi yisǝŋ dzaŋǝnni ya wonǝn, ko kyaani beɗ, gya ngǝtn yo ɗaŋ caa lǝǝki raa wusni mǝnɗi! Beɗ tǝ gi ɗaŋngǝnin cinǝ waaɗkǝn a yirwan.⁴³Duryo tu dzaŋ wo man ki mǝn ɗaŋ gya mǝn nyaŋngaskǝn wan ta nal gwaghaɗ mek ɓaski, tǝ ngirǝŋ ki waanii, ta ndǝr ta ɗaaɗki mǝnɗi a ko le laŋshi gyo. ⁴⁴Ta zaŋ zaŋ ki waani yatl kyaani tǝ mǝri wa. Ta gaa puus kǝ dǝnsǝ waan gon namboŋ a dul kamshi hŋ, duryo tu ɓak kǝ ga raa ghai a dǝǝl yobɗaŋ Cogn ta ya suu tǝ kaɓkiwani hŋ.''⁴⁵Yesu ta ndai ɗa vinlades kǝnnda yi nyolar gya gyo ɗaŋ tǝ ta yigha ɗiɓarghǝn ngǝtn,⁴⁶ Yi wulshi tu, ''yinǝ dlyaaɗkǝn, Dǝnnatn wo naa nǝ dǝn karaghǝn Cogn, beɗ tǝ gi kaa sulartii nǝ tuur mǝrǝŋsǝ.''⁴⁷Ɗaŋ Yesu ta ya kuɓar shi ghai giɓ vin ladiko dzaŋgyo. Tsǝnwaari vari tǝ munvaraŋsǝ mǝn dlyaaɗkǝn waar tǝ mǝnvaraŋsǝ yatl tǝǝ ta ya suu tu tǝ ɗuuti,⁴⁸ Beɗ tǝ gi tǝǝ ta tu mboi hŋ, duryo tu zarsǝ tǝǝ ta yi a sǝǝggǝn wos kǝǝm mbun mbun.

Chapter 20

¹Ɗaŋ dzaŋ gon won, ɗaŋ Yesu ta yigha giɗkǝni zarsǝ ghai guɓ dǝn Cognvon kǝnnda ci ɓashi fuughǝn vik wusni, she dǝllǝŋsǝ pǝris tǝ malǝmshi tǝ mǝn varaŋsǝ tǝ man ɓastǝ.² Tǝǝbtaa wul vi, cigha wulghǝnni wos tu, '' Fuumi ɗi tǝ vartǝ gyo ghuŋ kya fi ngǝrshi gya giniyo? Nǝ nuu ghuŋ a vǝrghǝ vaetesso?''³A sushi ɗa a wulshi tu, ''Myan beɗ na ceɗki ɗaŋ. fuumǝn ɗi a durghǝ,⁴ baɓtisma Yohanna. A taa mbwaaɗi tsogn gaamiya? ko a zarsa?⁵Tǝǝ wuli a dlei wasǝŋ cigha wulghǝnni tu, ''ǝŋ myaa wul tu, 'yiɗi tsogn gaami, wo wul tu, 'kǝnnda ni ca kǝn kǝ caa raa ɓastǝ hŋe?' ⁶Beɗ tǝ gi ǝŋ myaa wul tu, 'yiɗi gha zarsǝ, 'zarsǝn ɓuruk taa liiɗ mii tǝ puus, yan tu taa kaɓi ɗa raai tu Yohanna ta yinǝ murghǝ shinngǝni Cognvon.''⁷Nǝ durghǝ gi tǝǝ ta suɗa tu tǝǝ yisǝŋ lǝǝɓ yo ɗaŋ ambwaaɗi ghai hŋ.⁸ Yesu wulshi tu, ''cik ɗaŋ myan beɗ ma fuuki ko tǝ vartǝ nuu ghiŋ mya fii ngǝrshi gya gini hŋ.''⁹A fuu zarsǝ vi gini, ''Gon won a gii kitn ngǝ darndu dǝn wos a vǝr mǝn yo ɗaŋ caa paŋ kiti naa ginǝn, she a tli a yatli gon gǝrǝi ɗi. ¹⁰Kili yo ɗaŋ a tuli ɗi a shin mon wos gon a mǝn paŋngǝn kites, tu tǝ ngaa tǝ gurghǝ darndu dǝnes gonɗi. Beɗ tǝ gi, mǝn paŋngǝn kites tǝ vɗ tii, a sutǝ taas vati.¹¹A man shin moni gon ɗa, yan beɗ tǝǝ voɗtii, tǝ caatǝ ndzun, a sutǝ taas vati. ¹²A shinndar kǝ mayi saɗɗaɗa yan beɗ tǝ ngaa tǝ wus tǝ kurti ɓǝdlǝŋ.¹³Nǝ durghǝ gi Daadǝn murghǝ kitn darndu dǝnnes wul tu, 'Ni ǝŋ ma fiye? Ma shin ŋatn na suughǝnnetn. Gon hŋ taa sǝǝtǝ kǝǝm.¹⁴ Beɗ tǝ gi ɗaŋ mǝn paŋngǝn kites tǝ yeltǝ, tǝǝ wul a dlei wasǝŋ, tu, gin ǝŋ nǝ murghǝ duuli. Mǝǝ ɗuunti, duryo tu duules tǝ naa mii mǝn.'¹⁵Tǝǝ nyolar tii ɗa kites, tǝ ɗuutii. Ni ghuŋ Daadǝn murghǝ kitn darndu dǝnnes wo fishiye? ¹⁶Wo man tlaa mǝn paŋngǝn kiteshi, she vǝr kites gya gon mari.'' Ɗaŋ tǝ cik, tǝǝ wul tu, ''Cogn tǝ lyaa taa kai!''¹⁷Beɗ tǝ gi, Yesu yal yelshi saɗ shebwul ty, ''Dei yinǝ tu nii a gi ɗaŋ nǝ dlyaaɗkǝnni ye?¹⁸ Puus gii ɗaŋ mǝn nalghǝn dǝn tǝ nyaŋngashi, ta naai nǝ kiili puushes'? Konu ɗaŋ ya ndaɗ a puushes wo tsaali ɓorarak. Beɗ tǝ gi kǝn ya ndaɗ a konu wo nyiiti ɓilǝklǝk!''¹⁹Nǝ durghǝ gi gya malǝmshi ghǝ ngǝtn ɗaŋ Musa dlyaaɗ, tǝ dǝllǝŋsǝ pǝris tǝ ŋal tǝ ngaɓ a kili ges, yan tu taa yisǝŋǝi tu vi gini yinǝ a dulgama wasǝŋ. Beɗ tǝ gi tǝǝ taa yaa ci vǝrtǝ zarsǝ.²⁰ Tǝǝ gaa tǝ yir, she tǝ shinndar zarsǝ gy gyo ɗaŋ caa giɗ tu cinǝ zarsǝ mbuuni, tu tsǝn ta tǝǝ tu ngǝtn won ɗaŋ wo kon ɗa giiri hŋ, nǝ duryo tu tǝ vǝrti a taas ghǝ guŋndu tǝ vartǝ goɓna.²¹Tǝǝ ceɗ tǝ tu, ''Malǝm, maa yisǝŋǝi tu kya kon kǝ ndǝr kǝ giɗghai taŋ taŋ, gon caa ɗyaa sughǝɗ kǝ raa mǝn hŋ, beɗ tǝ gi kya giɗni jom jomni kǝ datǝpm Cognvon. ²²Yigha datǝpm ndaara mǝ vǝ zhakka Kaisara ko mǝ vǝr hŋaa?''²³Beɗ tǝ gi, Yesu ngaɓ nyaŋngǝn wasǝŋ, a wulshi tu, ²⁴''Giɗǝm danari. Nǝ zhipti tǝ sǝǝmngǝ nuu yiɗa dulesso?'' Tǝǝ wul tu, nǝ Kaisar.''²⁵A wulshi tu, '' yan cik vǝrǝ Kaisar ngǝtn ɗaŋ nǝ kǝ Kaisar, Cognvon ngǝtn yo ɗaŋ nǝ jǝ Vognvon.'' ²⁶Tǝǝ tuu malghǝn a ngǝtn yo ɗaŋ akon a ken zarsǝ hŋ, beɗ tǝ gi, she yi kosarshi ni a ngǝtn yo ɗaŋ a kon, she tǝǝ ta mwali saɗ.²⁷Ɗaŋ mǝn Sadukiyawa gya gon tǝ man ɓastǝ, yashi ɗaŋ tǝ ta wul gwasǝŋ tu mǝn mǝǝskǝni taa shisii hŋǝi, ²⁸Tǝǝ ceɗ tǝ tu, ''malǝm Musa dlyaaɗ mi mǝn tu, ǝŋ yeskǝ zaar ya mǝshi ɗaŋ ci tǝ giɗ, a gaa ŋaa hŋ beɗ, daashi tǝ kǝǝn gǝɗi yes wosheshi, tǝ tuu ŋaa yes wos mǝn ngai.²⁹Gya yestǝ won tǝ taa yiɗa watsǝmai, kǝ kenes taa kaɓ gǝɗi a man mǝǝshi, citǝ ŋaa hŋ,³⁰ gyo ɗaŋ caa laaɓtǝ cik daŋ. ³¹Kǝ mayes taa kǝǝn tǝ ɗaŋ, ko wattsǝmayes cik ɗa ɗaŋ a gaa ŋaa hŋ, a taa mǝǝshi.³² Ɗa kaari gǝɗes beɗ a taa mǝshi.³³ A shishighǝn mǝn mǝskǝnni, wo naa nǝ nǝ gǝɗi nuu? Yan ta ɓuruk wattsǝmayii ta kaɓtǝ nǝ gǝɗi wasǝŋ.''³⁴Yesu wulshi tu, mǝri mǝn ɗǝghǝn caa kaaɓ guɗi tǝ kaaɓ tuur. ³⁵Beɗ tǝ gi gya gyo ɗaŋ tǝ tuli ɗa giiri ɗaŋ taa shishi a mǝn mǝskǝnni taa kaaɓ guɗi ko tuur hŋ.³⁶ Beɗ ɗaŋ tu taa man mǝǝs ɗa hŋ, nǝ dur yo tu taa naai daɓak ɗaŋ zhipti shinngǝnni Cogn cinǝ mǝri Cognvon nǝ mǝri Cognvon kǝ shishighǝni a mǝn mǝskǝnni.³⁷Beɗ tǝ gi taa shishir mǝn mǝskǝnni, Musa ta giɗ beɗ ɗaŋ ma a te durghǝ zaktǝghǝri, ɗaŋ a cim Dauda tu Cognvon kǝ Ibrahim, tǝ Cognvon kǝ Ishaku tǝ Cognvon kǝ Yakubu. ³⁸Cinǝ Cognvon kǝ mǝn gwaam. Yan tu ɓuruk cigwaam ɓasyǝ.''³⁹Gya gon a mslǝmshi kǝ ngǝtn ɗaŋ Musa dlyaaɗ tǝ suɗa tu, ''Malǝm kǝ suɗa, ɗa giri ndara.'' ⁴⁰A man girshi tǝ ceɗ tǝ ngǝshi gya gon ɗa hŋ.⁴¹Yesu wulshi tu, ''A fi wur kǝnnda tǝ wul tu yan ɗaŋ taa ɓortii cinǝ kuni Daude? ⁴²Yan yu Dauda gamas a wul a tagarta ngil tu, Daadǝn wul Daadǝnatn tu, tsǝtni a taaghǝ zaretn,⁴³ she mya sular mǝn nyaŋngaskǝni wa nǝ lǝǝɓ yasǝŋ wa.'⁴⁴ Yan Dauda a cim gi ɗaŋ nǝ ɓorghǝnni tu, 'Daadǝn, a wurghǝn kǝnnda cinǝ kuni Daude?''⁴⁵A kǝǝm zarsǝ ɓuruk a wul mǝri dǝn wos tu,⁴⁶ Ɗaghǝnɗa nǝ malǝmshi kǝ ngǝtn yo ɗaŋ Musa dlyaaɗ, gya gyo ɗaŋ suughǝni raa wasǝŋ yin tu tǝ caa dǝllǝŋsǝ luu kǝnnda ciyi riighai, caa suu tǝ yiwurǝshi naa mari kasuwa kasuwa, tǝ lǝǝɓ tsǝtnngǝnni kǝ mǝn varaŋsǝ vin ladi Yahudawa, tǝ lǝǝɓ tsǝtngǝngǝ mǝn varaŋsǝ a lǝǝɓ belak. ⁴⁷Caa basaŋ dǝnngǝ guɗi gya gi ɗaŋ tuur wasǝŋ mǝǝshi, tǝǝ zǝghǝr gaama wasǝŋ caa gǝrǝi a karaghǝn Cognvon zarsǝ ɗaŋ gya gin girghǝn wasǝŋ yi monnda.''

Chapter 21

¹Yesu mbii yir a yel zarsǝ mǝn tuughǝn gya gyo ɗaŋ caa gǝm baiko wasǝŋ a giɓ lǝǝɓ gaaghǝn wurɓes. ²A yel naakui gǝɗbwon ɗaŋ turwos a mǝshi caa gǝmngǝn anini mbǝtlǝm.³ Durghǝ gi a wul tu, ''Mya fuuki naa jom jomni, naakui gǝɗin ɗaŋ turwos a mǝshi a gǝm ngǝtn yobɗaŋ a moɓ gwasǝŋǝi ɗeɓaɗ. ⁴Ɓuruk gya gin tǝ vǝrmi ngǝtn vǝghǝn a giɓ kǝ monnda wasǝŋ. Beɗ tǝ givgǝɗin ɗaŋ turwos a mǝshi.. a giɓ kui wos, a vǝrni ɗebaɗ ngǝtn yobɗaŋ yir a tsǝnngǝn wos.⁵Ɗaŋ yo ɗaŋ gya gon tǝ wul vi vin lades, yo ɗaŋ tǝ ɓumtsǝtǝ tǝ puus zǝn zǝni tǝ vǝrghǝ mari mari, a wul tu, ⁶A dulgam ngǝrshi gya gin ɗaŋ kya yekǝn, dzaŋ ta man ɗaŋ puus won namboŋ wo naa a duuli kamshi ɗa ta paɗ tǝ tǝ gǝm yatk hŋ.''⁷Durghǝ gi tǝ ceɗ tǝ, tǝ wul tǝ tu, ''Malǝm, dzaŋ gyo ǝnnda ngǝrshi gya gin ta fiye? Yesu suɗa, ''Ɗaghǝnɗa tǝ morki hŋ, ⁸ Duryovtu monnda taa man tǝ sǝmatn, caa wul tu, Nǝ Myan yan, tǝ cik.. Dǝǝles yi mel. ' Ɓak kaaɓǝn shi hŋ.⁹ Kili yi ɗaŋ kyaa wum manndǝ tǝ shisherghǝn raa, vǝrtǝ tǝ ngaɓki hŋ, durghǝ tu yi ciɓ ngǝrshi gyaa gin taa fi keni, beɗ tǝ gi ɓanngǝni wo man swaaɗ kyaɗ hŋ.''¹⁰A ndǝr wul shi tu, ''Yatl wo shisher yatl mǝn, tǝ guŋndǝ wo shisher guŋndǝ. ¹¹Ta fi dǝllǝ zhighǝɗkǝn yatl, a lǝɓ mari mari ta fi kusuŋ tǝ giir. Ta fi dǝlkǝŋsǝ ngǝtn vǝrtǝ tǝ dǝllǝŋsǝ ngǝtn giɗkǝn ɗi gami tsogn.¹²Beɗ tǝ gi ǝnnda ngǝrshi gya gin kaɓ, ta ngaɓ ki waani tǝ fiirki forǝm, ta vǝrki a vin ladi Yahudawa tǝ jarum, tǝ lǝǝr ki a ken guŋsǝ goɓnoni nǝ durghǝ sǝmatn. ¹³Wo naa ki mǝni nǝ dǝǝl yo ɗaŋ ka tlya zha gamawan.¹⁴Nǝ durghǝ gi mbiin a raa wan ɓak a ɓumtsǝn ngǝtn yo ɗaŋ ka suɗa hŋ, ¹⁵nǝ duryo yo tu ma vǝrki vi tǝ saghaɗkǝn gyo ɗaŋ mǝn nyaŋngaskǝn wan ta ɗya dlǝǝlarghǝn ko tǝ tsal hŋ.¹⁶Beɗ tǝ gi mǝn ɓwaaghǝn, tǝ gya yestǝ wan, tǝ mǝn giɓdǝn, tǝ tlaa gya gon waani. ¹⁷Ko nuu wo nyaŋngaski nǝ durghǝ sǝmatn. ¹⁸Beɗ tǝ gi mbitǝ gam waan won wo datsǝ hŋ. ¹⁹Tǝ dumngǝn vwa waan ka tu raai waani.²⁰A kili yo ɗaŋ kya yel Urshelima nǝ ngirǝŋngǝn tǝ mǝn naaɗkǝn miis, a yisǝŋ tu kwaaɓkǝn wos a naa mel. ²¹She mǝn yo ɗaŋ ci Yahudiya tǝ kiir tǝ tai dul wuur, mǝn yo ɗaŋ ciɗ dkei yatli tǝ tlii, ɓak tǝ gaa mǝn yo ɗaŋ ciɗa giɓ yatli tǝ ndaɗi ɗa guɓi hŋ. ²²Duryo gya gin nǝ dzaŋngǝ surghǝn, nǝ durghǝ tu ɗeɓaɗ ngǝrshi gya gin ɗaŋ tǝ dlyaaɗǝn tǝ yughǝi.²³A girshi yaŋshi mǝn ŋaavwaa tǝ yaŋshi mǝn yo ɗaŋ caa vǝrghǝn maam a dzaŋngi gya gii! Nǝ durghǝ tu ɗani dǝllǝghǝ matsǝghǝn ɗa yatli, tǝ tkiiti yer a dulgam zarsǝ gya gin.²⁴ Ta ndaaɗ gha sǝɓǝr yo ɗaŋ ta twaa veshi pel pel tǝ tlǝǝr shi washi nǝ buŋngǝn ɗeɓaɗ yatl, mǝn ɗǝgn ta daɓtǝ Urshelimai, hal gha kili yo ɗaŋ mǝn ɗǝgn ta yughǝi.²⁵Ta yel ngǝtn giɗkǝn a giɓ a giɓ dzaŋ, tǝ giɓ lǝpm, tǝ giɓ caar,btǝ dulghǝ ɗǝgn. A ɗǝgn.. yatl ta tlya matsǝghǝn, ta vuui nǝ durghǝ dlaarghǝn vi dǝllǝghǝ zha tǝ tlǝrǝŋ zha. ²⁶Ɗani mǝn monci gya gon ta fi ɗaŋ taa mǝshi nǝ vǝrtǝ tǝ ɓitalghǝn ngǝtn yivɗaŋ ta ndaaɗ ɗǝgn mǝnnɗi.bNǝ duryo tuvvartǝ gaami tsognvon wo zhighǝɗi.²⁷Ɗani ta yel ŋaa zaar a shighǝnɗi a giɓ kurvon tǝ vartǝ tǝ zhimngǝn nǝ ŋaa nyi hŋ. ²⁸Beɗ tǝ gi kili yo ɗaŋ ngǝrshi gya gin caa nda fighǝn, shishin a dlǝǝrǝnni a mbii yir gaami, duryo tu vuumngǝn waan a tuliɗi mel.''²⁹Yesu fuushivyer vi, ''yalǝn a gwas gwam, tǝ ɓuruk gwas. ³⁰Kili yi ɗaŋ paatsǝ wasǝŋ caa nda dǝǝlghǝn, kya yeli tǝ gamawan kǝ yisǝŋǝi tu kili gǝmngǝn waa tari a naaɗi mel. ³¹Cikkǝn, kilibyo ɗaŋ kyaa yel ngǝrshi gya gin caa nda fighǝn, kǝ yisǝŋǝi tu guŋndu Cogn a naa mel.³²Jomi, mya fuuki, wusuli gin wo laatsǝ hŋ, she ɗeɓaɗ ngǝrshivgya gin caa fi. ³³Tsogn gaami tǝ yatl tǝ laatsǝ beɗ tǝ gi vetn wo laatsǝ hŋ.³⁴Beɗ tǝ gi ɗaghǝnɗa nǝ gamawan, duryo tu a gaa laaɓkǝn raa wan mǝn hŋ tǝ ngǝtn tlyaaghǝn zha darndu tǝ tlyaaghǝn kusǝŋsǝ wugn, tǝ vuughǝn tsǝtngǝn yaawon, duryo tu dzaŋǝi wo yetl ki gaam gaɓak ɗaŋ ngǝtn ngaɓkǝn.³⁵ Durghǝ tu wo man a gaam ko nuu ɗaŋ caa sǝǝghǝn abyir ɗeɓaɗ ɗǝgn.³⁶Beɗ tǝvgi tsǝtnvgwaan ko kilivgyo, kiyi kara Cogn duryo tu a ɗya ty tlyaghǝn ɗaŋ ka dal ɓuruk ngǝrshi gya gin ɗaŋ tǝ fi, tǝ yo ɗaŋ ka dlǝǝr a ken ŋaa zaar.''³⁷Tǝ dzaŋ a ta ya zhiɗ giɓ vin ladi, tǝ kaviɗ a ta ya nyol tlǝn tsǝtn a dulghǝ puus kǝ Zaitun. ³⁸Ɗeɓaɗ zarsǝ tǝǝ ta ya man tǝ taaghǝ ɓintli tǝ wum tǝ giɓ vin laɗi.

Chapter 22

¹Ɗaŋnin ɗaŋ belakes kǝ dugn gyo ɗaŋ yiis kai hŋ ɗaŋ a ta na mel, gyo ɗaŋ caa cim tǝ tu belak ghǝ dlaarghǝn.² Dǝllǝ Pǝrishes tǝ mǝn dlyaadkǝn tagarda Musa, tǝ ta tsǝtn ngai tu wuri ghǝn ta fi tǝ ɗuu Yesu tǝ mǝǝshi, nǝ duryo tu tǝ ta ya cin vǝrtǝ zarsǝ.³She Shetan ta ndai a Yahuza Iskaryoti,namboŋi a gib kǝ dzub tliti mbǝlǝm.⁴ Yahuza ta tlii a dǝllǝ ghǝ pǝris tǝ gya mǝn varaŋsǝmǝn mandǝ tǝ ta tsǝtn ngai wurghǝn wo vǝr Yesue.⁵A ta polshi ,tǝ ta kabi, tǝ tavǝrtǝ wurɓa. ⁶ A ta kabshi ghai, a ta ngal mboi wan ɗaŋ wo vǝrshi Yesu ghai lǝb yo ɗaŋ zarsǝ ghai hŋ.⁷Dzaŋes kǝ dugn yo ɗaŋ kai hŋ a ta tuliɗi, gyo ɗaŋ yin cib gǝghǝbm,ŋaa tiim kǝ belak kǝ dlarghǝn. ⁸ Yesu ta shin gya Bulus tǝ Bitrus , a ta wul tu," Tlǝǝnǝn asǝn fi fibǝn mi nghǝtn ghǝ idi dlarghǝn mǝn,ɗaŋ ma ci."⁹ Tǝ ta ced tǝ, " kyeɗo ghǝn kya suu mǝ fighai yo?"¹⁰A ta sushi ɗa , "Womǝn,ǝŋ kya ndai ɗa gib yatli, murwon citǝ shellaŋ ghǝ zha wo tkǝn fu ki. Laabǝn tǝ a dǝn yo ɗaŋ wo nda ghai. ¹¹She a wullun murghǝ dǝnes tu,"Malǝǝmes a wul mi tu 'vin ngǝ sǝmbǝrsǝ yiɗo ,lǝb yo ɗaŋ ma ci nghǝtn cighǝn tǝ mǝǝri dǝnan ghai yo?"'¹²Wo zhid ki ghai a dǝllǝk viin yo ɗaŋ lǝb tsǝtn ghǝn ghai turǝn ɗa ɗan." ¹³ She tǝta tli ,tǝ cig tǝ ta sǝn tu ɓuruk gya nghǝtn yo ɗaŋa fushi she yǝ ta tur nghǝn cighǝni kǝ idi ghǝ dlarghǝn ɗa ɗan.¹⁴Ɗaŋ kiles ta tuliɗi, a ta tsǝtnni tǝ gya mǝǝri dǝn ngǝ mǝnshigǝnes. ¹⁵ She a wul shi tu,"Myan nǝ suughǝ nan mbun -mbun tu mǝ ci nghǝn cighǝn ghǝ idi ghǝ dlarghǝncimki ǝŋ ɗa mǝ bugn.¹⁶ Ǝŋ mya wulki tu,ma man cighǝn cighǝnɗahŋ. She yayughǝi a guŋdu ghǝ Cogvon."¹⁷She Yesu ta mbi kot tlyaghǝn zha ɗaŋ a tapok nyar Cogn mǝn she a wultu, " Kaɓɓǝn gin ambǝlǝn dlǝŋsǝwan mǝn. ¹⁸Mya wul ki tu ,ma tlya zhak gur ghe dardu dǝn hŋ, she hal guŋdu ghǝ Cogvon ya man."¹⁹Ɗaŋ a mbi dugn,she a nyar ghai ,a tsaal tii,a wul tu, " Gin nǝ dlyen gyo ɗaŋ mǝ vǝrki - fin gin nǝ ɓitalghǝn nǝ myan."²⁰ A mbi kot tlyaghǝn zhes ɗaŋ gyo ɗaŋ ai mbi kǝ dugn ,ca wultu, "Gin ghǝn nǝ kot tleghǝn zha kǝ mbighǝn ɗa rai kǝ muri a gib voraŋ ngan , gyo ɗaŋ a paas nǝ kyani.²¹Bed tǝ gi sǝǝn kǝǝm,gyo ɗaŋ wo vǝr vetn mi cim tǝ a dakci vinǝn.²² Tǝ gi ŋaa ghǝ zaar,jom-jomi ca rin ɗaŋ gyo ɗaŋ taa caa raa. Bed tǝ gi buŋgǝn nǝ kǝ gyo ɗaŋ wo vǝr vetn.!" ²³ Tǝ ta ngub ced kǝn dlǝŋsǝ wasǝŋ ,nǝ nu ghǝn wo fu ghǝshi gino.²⁴She ɗaɗan wutluŋnghǝn ta ndai a dlei wasǝŋ a dulgam tu nughǝn wo nani mǝn vari agib wasǝŋngo. ²⁵ A wulshi tu," Guŋ mǝn tsadkǝn waar nǝ mǝnvar a dlei wasǝŋ ,tǝ gya gyo ɗaŋ tǝ yiir vartǝ a dulgam wadǝŋ caambi shi, ɗaŋ gya gyo ɗaŋ ca fini nghǝn mbuni zarsǝ wasǝŋ mǝn.²⁶Bed tǝ gi tǝnaa tǝ kyani ɗaŋ gin hŋ . A bamvi gi tǝ naa tu gyo ɗaŋ cin kǝ vari a gib wan tǝ nai ɗaŋ ŋaa jwatn, tǝ cig tǝ nai tu gyo ɗaŋ a mob mbunes tǝ nai ɗaŋ gyo ɗaŋ yan ca buŋǝi. ²⁷ Tǝ gi nughǝn cin kǝ vario, gyo ɗaŋ caa tsǝtn a dakca,ko gyo ɗaŋ buŋǝi ya? Mɓak nǝ gyi ɗaŋ a tsǝtn a dakci ya? Hal ɗaŋ nin migha dlei wan ɗaŋ gon ɗaŋ caa buŋni.²⁸Bed te gi kyani ghǝn kini gya gyo ɗaŋ ki tǝ myan a diibkǝna tǝn. ²⁹Mǝ vǝrki guŋdu,ɗaŋ gyo ɗaŋ daagǝn vǝrǝm guŋdu, ³⁰ duryo tu a ci a tlya a dakci vin a gib kǝ guŋdan, ka ndǝr ka tsǝtn a daan ghǝ guŋdu kǝ ɗǝǝl vi a balgham Israila dzub tliti mbǝlǝmi.³¹Siman,Siman ɗakɗa,shetan a ced tu tǝtu mboi mboi ɓaskǝ, ɗaŋ tu tǝ tsǝnga ghǝ ɗaŋ alkama. ³²Bed tǝ gi ma kara Cogn nǝ kyan, tucaaghǝn raa wa wo nɗaad hŋ. Ɗa kari kya ǝŋ kyasughǝɗi ɗa,tlya mod gya yestǝ wa."³³Bitrus wul tǝ tu,"Daadǝn, ma mbǝrmi mǝ tli cim gǝ jarum tǝ meǝskǝn baɗ." ³⁴ Yesu suɗa tu, "Mya fu ghǝ Bitrus ,ǝŋ da geri tǝ gǝm vii yawon, she kya ci vighai tǝ maii tu ka yisǝŋ mǝhŋ."³⁵She Yesu wul shi tu,"Ɗaŋ mǝta shin ki a nywal ɓak taraŋ taas, numǝn ghǝn cighǝn ko tǝ gya kwate hŋ, kǝta naa ngǝshi gya gyo ?" Tǝ ta suɗa ," Ko ngershi gon." ³⁶ She a ta wulshi, " Bed tǝ gi ɗagnin, gyo ɗaŋ citǝ taraŋ taas ,gaan tǝ, tǝǝ mbi tǝ gya taraŋ,numǝn ghǝn cighǝn. Gyo ɗaŋ citǝ dellǝk sǝɓǝr hŋ tǝ ɗibar ghǝn dlǝmghǝn woshi tǝ ɗiib namboŋai.³⁷Ǝŋ mya wulki tu, ngǝtn won ɗaŋ nǝ dlaadkǝn a dulgaman yin cib tǝ yughǝi, 'Tǝ mbi tǝ a gib kǝ tsalghǝn mborki .' Duryo tu ngǝtn won ɗaŋ tǝ kon a gaman a yughǝi." ³⁸She tǝ wultu,"Daadǝn ,yaal! yaghǝnin dǝllǝŋsǝ sǝḅǝr mbǝlǝm." A wul shi tu,A fii."³⁹Ɗaŋ tǝ ta ci ngǝtn cighǝn kaviɗi,Yesu ta nyoli tli ,ɗaŋ gyo ɗaŋ cayifi, a wur Zaitun,she mǝǝri dǝnwos tǝ ta laabtǝ. ⁴⁰ Ɗaŋ tǝ ta tuli, a ta wulshi tu, "karan Cogn tu a ndaɗ a gibkǝ diibkǝn hŋ."⁴¹A ta ɓǝdtǝ ghai ŋaa ken tǝ yaŋshi,she a ngubni tǝ gaŋvwaraŋ yatl a kara Cogn. ⁴²Caa wultu, " Daagǝn,ǝŋ kya kabi a mbi koɗǝn ni ɓasǝm. mɓak nǝ suughǝnen hŋ ,bed tǝ gi gwa ǝŋ tǝ yughǝi."⁴³She zhipti shighǝn Cogn dii gami a ta mbwa tǝ mǝnɗi, yi tlyaa tǝ mod. ⁴⁴ Cigha kuskǝ buŋngǝn ,a kara Cogn na jom -jomni ,hal lǝbvagǝn wos caa nɗwaak ɗaŋ tu nǝ guruŋshi voraŋ yo ɗaŋ ca bwa ndad yatl.⁴⁵Ɗaŋ ashishi a karaghǝn Cogn,a man amǝǝri dǝnes , a tushi a kuci nǝ durghǝ raa ghǝ ji wasǝŋ, ⁴⁶She a ced shi,"Ni ghǝn a ca ki gha kuce? shinshin akara Cogn tu a nda adibkǝn hŋ."⁴⁷Ɗaŋ caa wulghǝn vii ,she gutuli zarsǝ tǝ mbwaɗ ,tǝ gya Yahuza,namboŋ a gibkǝ dzub tliti mbǝlǝm a ndashi ken . A ta man mel tǝ Yesu tu tǝ ngab tǝ rumtsuk,⁴⁸ bed tǝ gi Yesu wul tǝ tu ."Yahuza kya vǝrni ŋaa zaar tǝ rumtsǝkǝniya?"⁴⁹Gya gon ɗaŋ taa ,ta ngirǝŋ Yesui tǝ ta yel ngǝtn yo ɗaŋ caa rii tǝ ta wul tu,"Daadǝn, mǝ dzak shi tǝ dǝllǝk sǝɓǝra?" ⁵⁰She gon wasǝŋ ta dzak mon ghǝ dǝllǝk pǝris, a ta ngyer tǝ kǝǝm te zariwos mǝni. ⁵¹Yesu ta wultu,"Gi a fi" She a tin kǝǝm mones,a ta byalti.⁵²Yesu wul dǝllǝŋsǝ pǝris,tǝ mǝn ɓub a dǝn Cogn ,tǝ mǝn varaŋsǝgya gyo ɗaŋ caa gaa gǝǝb tǝ yan ,"Kǝnywalɗi ɗaŋ tu kya ngabni mǝǝr, tǝ gya dǝllǝk sǝbǝr tǝ gya shirŋaa? ⁵³ Ɗaŋ mǝ tayi kodzaŋ gyo mi cimki a gibkǝ dǝn ghǝ Cogn,kǝ ta taas ɓasǝm hŋ. Bed tǝgi gin nǝ dǝǝl wan, tǝ vartǝ lǝb jii."⁵⁴Tǝngab ti, tǝ kǝǝn ti, tǝ tlǝr tǝ dǝn gya dǝllǝk pǝris. Bitrus ma a labshi kar mbwatiɗi ɗoŋngai.⁵⁵ Ɗa kari ɗaŋ tǝ ngab wud a dlek didlǝŋ ta tsǝtni a lǝb namboŋ,Bitrus ma a tsǝtni a dlei wasǝŋ.⁵⁶Gǝd won ɗaŋ cinǝ mon a yel tǝ a lǝb yaali ghǝ wud, ayel tǝ taŋ -taŋ she a wul tu,"Muri gin ma a ta yi cimtǝ ɗaŋ."⁵⁷ Bed tǝ gi Bitrus ci vi ghai yi wultu,"Gǝdǝn ma yisǝŋ tǝ hŋ." ⁵⁸Ɗaŋ a ngaalai jwatn gon won mari a yeltǝ, she a wultu,"Ki namboŋ a gib wasǝŋɗaŋ." Bitrus wultu , "Murin, mighai hŋ."⁵⁹Ɗaŋ a ngaalai nǝ ghǝ dwam namboŋ,muri gon a ɗaghǝi ghai a wultu,"Jom -jomimuri gin a ta yi cimtǝ ɗaŋ, cin mǝn Galili." ⁶⁰Bed tǝ gi Bitrus wultu,"Murin, mayisǝŋ ghǝr won ɗaŋ kya kon hŋ." Kyaɗ ɗaŋ cigha wulghǝn vi, geri gǝm vi.⁶¹Daadǝn sughudtǝ yal yel Bitrus ,she Bitrus ta ɓital vik Daadǝn ,ɗaŋ a ta wul tǝ tu," Ǝŋda geri tǝ gǝm vi yawon ka ci vi adulgaman tǝ maai tu ka yisǝŋ mǝ hŋ." ⁶² Bitrus nyoli ɓǝdlǝm tlǝn ngwar nyaŋ-nyaŋ.⁶³She mǝn yo ɗaŋ caa fi ɓub kǝ Yesu,tǝ ta riyatǝ,tǝ ndǝr tǝ vod tǝ.⁶⁴ Tǝ dlǝm tii yir mǝn tǝ ced tǝ tu,"Fi konghǝn jan! Nǝ nu ghǝn a vod ko?" ⁶⁵Tǝ ɓotak kusǝŋsǝ vi a dulgam Yesu monda, tǝ yi kemastǝ.⁶⁶Kyad ɗaŋ a ta yi tǝ dzaŋ, mǝn varaŋsǝ wasǝŋ tǝ gya dǝllǝŋsǝ pǝris,tǝ gya mǝn dlyaadkǝn tagarda Musa. Tǝ ta jwami gam wasǝŋǝi ,tǝ ta tlǝr ti balgam. ⁶⁷ She, tǝ ta wultǝ tu , Ǝŋ yan kyan ǝŋ kini ɓorghǝni, fuumi." Bed tǝ gi a wul shi tu," Ǝŋ mya fuuki ,ka kab hŋ, ⁶⁸ tǝ cig ǝŋ mya ced ki, ka suɗa hŋ.⁶⁹Bed tǝ gi ɗaŋnin, a ngab ŋaa zaar wo tsǝtn a taaghǝ zari tǝ vartǝ ghǝ Cogn." ⁷⁰Ɓuruk wasǝŋ tǝ ta wul tu, "Tu kini ŋaa ghǝ Cognŋaa?" Yesu wulshi tu, "Kǝ wultu nǝ myan." ⁷¹ Tǝ wultu, " Nighǝn a caa hal ɗaŋi mya ngal murghǝ tlyaghǝn zhe?" Myani tǝ kǝǝm wom maa wum a vi wos."

Chapter 23

¹She ɓuruk jwamngǝn zarsǝ tǝ shishi tǝ lǝǝr Yesu ɗi a ken Bilatus. ²Tǝ caa tǝ vi tu, ''Mǝ tu murin ca mor zarsǝ yatl wopm. A ndaara ciɓ tǝ vǝr Kaisar zhakka hŋ, ca wul tu yan gamas nǝ ɓorghǝni, guŋ.³Bilatus a ceɗ tǝ tu, ''Kyan ghǝn kinǝ Guŋ Yahudawa? she Yesu suɗa tu wul tu, ''Yi cik ɗaŋ kǝ koni.'' ⁴She Bilatus wul mǝn varaŋsǝ pǝris tǝ zarsǝ ɗaŋ tǝ jwaamshi monnda, ''Mǝ tuu malghǝn namboŋ a murin hŋ. ⁵Beɗ tǝ gi ci wul tu ca shisher raa zarsǝ mǝn tǝ kuɓarghǝn ɓuruk Yahudiya, a nguɓɗi Galilii hal a lǝǝɓi gin.''⁶A kili yo ɗaŋ Bilatus a wum gini, she a ceɗ tǝ tu ko murin nǝ mǝn Galiliiyan, ⁷Kili yo ɗaŋ a yisǝŋǝi tu cighǝi laaɓkǝn guŋndu kǝ Hiridus, she a shinndar Yesu a lǝǝɓ Hiridus, gyo ɗaŋ yani tǝ gashi ci Urshelima a mbuɗkǝn gya gin.⁸A kili yo ɗaŋ Hirodus yel Yesu, she a yughǝi tǝ polghǝn nyaŋ nyaŋ, durghǝ tu caa suu yelghǝniwos ɓnndǝŋ. Ɓanndǝŋ a wm ngǝtn won nǝ yan, she a ga yir tǝ yel ngǝtnngǝ kosarghǝn ɗaŋ wofi. ⁹Hirudus a ceɗ Yesu gǝgn monnda, beɗ tǝ gi Yesu sutǝ ɗa hŋ. ¹⁰She dǝllǝŋsǝ pǝris tǝ mǝn dlyaaɗkǝn tǝ ta dlǝǝri ci ɓaantǝ toɗak.¹¹Hiridus tǝ mǝn maanndǝ tǝ ɓanntǝ ci riitǝ kaar tǝ caa tǝ lǝŋsǝ mǝn ndaara. A kili gi a man tlǝr tǝ a lǝǝɓ Bilatus. ¹²She Hiridus tǝ Bilatus tǝ naai nǝ kamndǝ a dzaŋngi (tǝ ta ya gyomtlǝ dlǝŋsǝ tǝ wasǝŋ hŋ).¹³Bilatus cim mǝnvaraŋsǝ pǝris ɗi ɓuruk tǝ mǝn guŋndu tǝ zarsǝ ɗaŋ tǝ jwaamshi, ¹⁴She a wulshi tu, ''kǝ lǝǝrǝm murin mǝnɗi ɗaŋ tu caa riitǝ zarsǝ a kusǝŋsǝ ngǝta, yelǝn ma ceɗ tǝ a ken wan mǝ tu malghǝnwon namboŋ ɓastǝ hŋ a ngǝtn yo ɗaŋ kya kon a dulgamas hŋ.¹⁵Yei Hiridus ma a mannda suular tǝ ɓasmi, ka yeli, ngǝtn won ɗaŋ a fi ɗaŋ a kǝm mǝskǝni hŋ. ¹⁶Nǝ durghǝ gi ma vǝrtǝ forǝm mǝ gǝǝmtii.'' ¹⁷(A naa ciɓ Bilatus tǝ gǝǝm Yahudawa murghǝ naɗkǝn won namboŋ a kili belakes)¹⁸Ɓuruk wasǝŋ tǝ ta ɗuu kaaghǝn vii namboŋ tǝ wul tu, ''Tlǝr murin ni, she a gǝǝmi Barabas mǝni!''¹⁹ Barabas nǝ zaar yo ɗaŋ ta ta gǝǝmtǝ giɓ jarum duryo tu a ta shisher raa zarsǝ mǝn ɗa giɓ yatli tǝ ɗuughǝn zaar.²⁰Bilatus wul shi saɗɗa tu, caa suughǝnatn tu tǝ gǝǝm Yesui. ²¹Beɗ tǝ gi tǝǝ ta dlaar vi tlya tlyaa tu, ''ghǝmmbalǝnti ghǝmmbalǝntii,'' ²²She a wulshi kǝ mayi tu, ''Nǝ durghǝ ni, nǝ kuskǝ ni ǝŋ murin fe? Ma tu tǝ ngǝtnwon ɗaŋ a tul nǝ dyak kǝ mǝskǝn wos hŋ. Nǝ durghǝ gi ma vǝrtǝ forǝm mǝ gǝǝmtii.''²³Beɗ tǝ gi tǝ ɗakghǝi nǝ dlaarghǝn vi tlya tlyaa tu caa suu tu tǝ ghǝmmbalti. She dlaarghǝn vii wasǝŋes a lǝǝɗi, ²⁴she Bilatus kaɓ gwaasǝŋǝi. She Bilatus a kaɓi tǝ fishi ngǝtn yo mǝn ɗaŋ caa suu. ²⁵A gǝǝm gyo ɗaŋ tǝ ceɗ tǝ ɗa, gi ɗaŋ ci giɓ jarumi, duryo tua ta shisher raa tǝ ɗuughǝn zaar. Beɗ tǝ gi a ta vǝr Yesui kaɓkǝ suughǝn raa wasǝŋ.²⁶Ɗaŋ ci ɓastǝ tlǝrghǝn, She tǝ goɓ Siman mǝn Sarinai ɗaŋ a dlamɗiba ŋaa yatl won, tǝ ga tǝ ghǝmmbales mǝn tǝ kǝni, nda laaɓkǝn Yesu.²⁷Zarsǝ monnda tǝ jwaamshi tǝ guɗi gya gyo ɗaŋ raa wasǝŋ malarghǝn tǝ waaghǝ mitsǝ nǝ durwos cii ɓastǝ laɓkǝn. ²⁸Beɗ tǝ gi Yesu suu yir te ɓastǝ a wul tu, ''Guɗ mǝn Urshelima, ngwaarǝn nǝ myani hŋ, ngwaarǝn nǝ gama wan tǝ mǝri wan.²⁹Yelǝnni, dzaŋ a manngǝnɗi gyo ɗaŋ ta wul tu, 'shiɗshiɗi nǝkǝ guɗi yo ɗaŋ taa yi ɓwaa hŋ, Ta yi vǝr maam hŋ. ³⁰Ta ngaɓ wulghǝn tu gya wuur, ndaaɗi ɓasmi, tǝ gya danndi tu, 'dlǝpǝn mii wopi. ³¹Caa fi ngǝrshi gya gin tǝ gwaas ɗaŋ ɗyaghas nǝ ɗyaki, Nighǝn wo fi ǝŋ ya kuŋǝi ye?''³²Mǝni won ci mbǝtlǝŋ ɗaŋ nǝ mǝrǝŋsǝ tǝǝ ta tlǝǝrshi washi ciimshi tǝ ɗuushi washi.³³Ɗaŋ tǝ maan a lǝǝɓ gi ɗaŋ caa cimtǝ tu, ''Moɗ gam'' ɗa ɗan tǝ ghǝmmbalti, tǝ kusǝŋ zarses namboŋ a zaari namboŋes a naɓti. ³⁴Yesu wul tu, ''Daa dlaa shi loŋsǝ mǝni taa yisǝŋ ngǝtn yo ɗaŋ caa fi hŋ.'' She tǝ ta ɗuu bwaagha. tǝ ɓǝl lǝŋsǝ woshi.³⁵Zarsǝ yo ɗaŋ tǝǝ dlǝǝr ca yelghǝn mǝn guŋndǝ ci riitǝ kaar tǝ wulghǝni tu, ''caa vum gya goni.. tǝ vum gamashi ɓa ǝŋ yan cinǝ Ɓorghǝn kǝ Cogn ɗaŋ tǝ bwaatǝ.'l³⁶Mǝn manndǝ tǝ ta duundu tǝ ciyi man ɓastǝ tǝ vǝr tǝ zha ndzaŋni, ³⁷Ciyi wul tu ǝŋ yan kinǝ guŋ Yahudawa, ''vum gaamai ɓa.'' ³⁸Tǝǝ dlyaaɗ ngǝtn won a gaami wos tu, '' Gin nǝ guŋngǝ Yahudawa.''³⁹Namboŋ a giɓkǝ mǝrǝŋshes ɗaŋ cinǝ ghǝmmbalghǝni a ta vertǝ wul tǝ tu.. ''Kyani kinǝ Ɓorghǝn kǝ Cogn hŋaan? vum gaamai tǝ myaani ɓa.'' ⁴⁰Beɗ tǝ gi kamshi gi a ta dlwaa tǝ yer a wul tǝ tu, ''Kya ci vǝrtǝ Cogn hŋaan? paŋ tǝ ngyerki vii mǝn namboŋǝi. ⁴¹Myaani ɗaŋ mi ɗuun mya kaɓni bamvi ngǝtn yo ɗaŋ mǝ fi. Beɗ tǝ gi murin a fi ngǝtn won ɗaŋ yi ɗa giri hŋ.''⁴²She wul ''Yesu tu ɓital tǝ myan ǝŋ kya man a guŋndu waa.'' ⁴³Yesu wultǝ.'' Yesu wul tǝ tu, ''Jon jomi mya fuughǝ yawon mi cimngǝ a dǝnngǝ wusnetn.⁴⁴Ɗaŋ dwaam lin fi lǝǝɓ ta diɓi ɗa yatl ɓuruk ɗaŋ dwaam toknandam ta fi.⁴⁵ Ɗaŋ yir dzaŋ a maan ndaghǝni lampiɗi a ta dlaatǝi hal yatl.⁴⁶Yesu gǝǝm riiŋ tǝ yer tlya tlyaa a wul tu.. ''Daa, a giɓkǝ taas wa ǝŋ mǝ gaa zhiptetn'' ɗaŋ a wul cik she a gǝǝ raai woshi. ⁴⁷A kili gi ɗaŋ murghǝ manndes yel ngǝtn won ɗaŋ tǝ fi, she a luu Cogn, she wul tu, ''Ciɓ gin nǝ zaar zaari.''⁴⁸A kili gi ɓuruk zarshes ɗaŋ tǝ man vii namboŋ tǝ yel ngǝrshi gya giin tǝ fin, tǝ sushi cigha voɗkǝn gǝǝɓ. ⁴⁹Beɗ tǝ gi ɓuruk wasǝŋ ɗaŋ ta yisǝŋ ti tǝ guɗi ɗaŋ tǝǝ laaɓ tǝ ɗi Galilii, tǝǝ dlǝǝrni ɗi ɗonngai cii yel ngǝrshi gya gin.⁵⁰Yellǝn, murwon ɗaŋ sǝǝm wos tu Yusufu, cigha mǝn varaŋsǝ yalt. Cinǝ zaar mbuni tǝ zaar zaari. ⁵¹Murin a kaɓ vii won ɗaŋ mǝn varaŋsǝ yatl tǝ dlǝǝrghai tǝ gyo ɗaŋ tǝ fi hŋ. Mures cinǝ mǝn Judiya a yatl kǝ Arimatiya,ɗaŋ caa gaa yir nǝ guŋndu Cogn.⁵²Muri gines a tlǝ a guŋ Bilatus a ceɗ tǝ nǝ dlii Yesu.⁵³ A shilariɗi, a karghaɗti tǝ lǝŋsǝ gaati vik giir gyo ɗaŋ tǝ ndǝr tǝ puus, gyo ɗaŋ taa yi gǝǝm gonngai hŋ.⁵⁴Gini nǝ dzaŋngǝ wolngi, dzaŋ wolnges a ta na mel. ⁵⁵Guɗi yo ɗaŋ tǝǝ laaɓtǝɗi hal Galilii tǝ laaɓshi tǝ tlǝn yel vi giri tǝ datǝpm yo ɗaŋ tǝǝ gaa dliiwos ghai. ⁵⁶Tǝ ta sushi kaar tǝ ndǝr miirghǝ dlǝǝrǝŋ dlǝǝrǝŋi. Kǝnnda tǝ ngaa laa dzaŋ wolnges ɗaŋ gi ɗaŋ nǝ konngǝni.

Chapter 24

¹Dzaŋ lades ,taaghǝ ɓitntli kǝ mbudkǝn wotsǝmai,gudes tǝ ta tlii ɗa vii giiri tǝ ngǝtn ghǝ dlǝrǝŋ dlǝrǝŋes ɗaŋ tǝ ndǝr. ² She tǝ ta tu taa ɓǝrǝŋ pushi ɗa ɓill vi giiri tǝ ga a laŋshi .³ Tǝ ta ndai ɗa gibi, bed tǝ givtǝ yel ghǝmbli Daadǝn Yesu hŋ.⁴Ɗaŋ ghǝshi ci ɓashi vuughǝn raa mǝn, she gya gon ghǝnin zarsǝ mbǝlǝm a dlirghǝni ,mel tǝ yaŋshi, taa ca luk fyalaŋshiɗi pak-pak nǝ ŋaanyi hŋ. ⁵ Ɗaŋ vǝrtǝ ɗushi monda, gudes tǝ ta caa gami giir , mǝnes tǝ wulshi tu, "Nǝni a caa kya ŋaal murghǝ gwaam a gibkǝ mǝn mǝskǝne?⁶Ciɗa ɗuun hŋ, a shishi. Ɓitalǝnki aghǝn yo ɗaŋ ata fuuki ɗaŋ ci Galili. ⁷ A ta wultu ,taa vǝr ŋaa zaar a taas kǝ mǝn kuskǝ ngǝtn, ta ghǝmbalt, a dzaŋ kǝ mayes ta shisherti."⁸She gudes tǝ ta ɓital vi woshe shi, ⁹ ɗaŋ tǝ ta sushiɗi ɗa vi giiri, she tǝ fuu dzub tliti namboŋes tǝ zaarsǝ ɓuruk ghǝshi gya gin. ¹⁰ Gudes ɗaŋ tǝ fuu dǝllǝŋsǝ mǝn shighǝnes ghǝn yo ɗaŋ ci,nǝ gya Maryamu Magadaliya, tǝ Yawaina ,Maryemu naa Yakub , tǝ guɗi gyagon ɗaŋ ci cimshi.¹¹Bed tǝ gi dǝllǝŋsǝ mǝn shighǝnes tǝ mbi vi gudes ɗaŋ vik mbuni hŋ , nǝ durghǝ gi tǝ ta kab hŋ.¹² Bed tǝ gi Bitrus ta shishi wup! a ta tli ɗa vi giires tǝ kitar . A ta tlǝn zubni a paŋ giɓes , a yel pǝres nǝ gaaghǝn a laŋshi te namboŋ . She asutǝ dǝn,ngǝtn yo ɗaŋ a ta fi a ta kwasartǝ.¹³A dzaŋi gi saɗ-ɗaɗa, mbǝlǝm a gibkǝ mǝn labkǝn Yesu civha tlǝghǝn a yatl won ɗaŋ ca cimtǝ tu Immawus, gyo ɗaŋ a ngaa fupi tǝ Urshelima. ¹⁴ Cigha wulghǝn te dlǝŋsǝ wasǝŋ a dulgam ghǝn yo ɗaŋ ci, ci gha vi wasǝŋ, tǝ paŋ ghǝtn ghǝn yo ɗaŋ a fi kab.¹⁵Ɗaŋ cigha vi wasǝŋ tǝ paŋ ghǝyn yo ɗaŋ ci ,Yesu gamas a man mel cigha riighǝn cimshi. ¹⁶ Bed tǝ gi ta dlǝmshi yiri ɗaŋ tǝ yisǝŋ tǝ hŋ.¹⁷She a wulshi tu ,"Nǝ vik ni ghǝnda kya wul tǝ dlǝŋsǝ waan kigha riinghǝne?" ¹⁸She tǝ dlǝǝri saɗ,raa wasǝŋ nǝ malarghǝn. Namboŋ a gib wasǝŋ ɗaŋ sǝm wos tu ,Kiliyobas,a sutuɗa a wul tǝ tu, "Kyan ngǝtn wa ghuŋ kini sǝmbǝr ɗa Urshelima ɗaŋ kǝ yisǝŋ ngǝtn yo ɗaŋ tǝ fi ɗa ɗani a mbudkǝnin hǝŋaa?¹⁹She a wul shi tu ghǝshi gya gyo ? Tǝ wul tǝ tu," Ngǝtn yo ɗaŋ tǝ fi tǝ Yesu mǝn Nazarat. Cinǝ murghǝ shinghǝn Cogn, murghǝ fighǝn dǝllǝŋsǝ ngǝtn ghǝ kwasarghǝn , hal tǝ wul ghǝn vi a ken Cogn tǝ zarsǝ ɓuruk . ²⁰ Ɗaŋ cinǝ muryo ɗaŋ dǝllǝŋsǝ pǝris tǝ mǝn varaŋsǝ wopm tǝ vǝrti tu tǝ ɗuti .She tǝ ghǝmbalti.²¹Mǝ ya yel tu yan wo vum Israila. Daŋ ghǝnin mbuɗken mayi ghǝnin,ɗaŋ tǝ fi ghǝshi gin.²²Gi hǝŋ ma,guɗi,gya gon a gibi wopm,tǝ kwasae'rmi tǝ tlǝ ɗa vii giiri ɗa ɓintlin, ²³ɗaŋ tǝ tu dliwos hŋ, she tǝ sushiɗi tǝ wul tu , tǝ yel zhipti shinghǝn Cogn, ɗaŋ tǝ wulshi ɗa tu ci gwaam. ²⁴ Gya gon agib wopm ma tǝ tlǝ ɗa vi giiri, tǝ tlǝŋ tu ɗaŋ gi ɗaŋ gudes tǝ koni, bed tǝ gi yanes gamas tǝ yeltǝ hǝŋ."²⁵She Yesu wulshi tu,kya ɓitalki hŋ,kǝ byatl a kabkǝn ghǝn yo ɗaŋ mǝn shighǝn Cogn tǝ konhŋ. ²⁶ Yi cib tu murghǝ ɓorghǝn tǝ buŋ nǝ ghǝrshi gya gin,tǝ ndǝr tǝ ndai a gibkǝ luughǝn woshǝŋaa?" ²⁷She a gidshi ɓuruk ghǝn yo ɗaŋ cinǝ dlyaadkǝn,ɗaŋ vik Cogn kon a dul gamashi, ɗaŋ a ngab a mborki Musa hal a ngǝtn yo ɗaŋ mǝn shighǝn Cogn tǝ dlyaad ɓuruk.²⁸Ɗaŋ a ta na shi mel tǝ ŋaa yatl won ɗaŋ ca man ghai, she Yesu fi ɗaŋ tu wo latsǝi. ²⁹ Bed tǝ gi tǝ vu tǝ raa mǝn, tǝ wul tǝ tu, ".Mbudi ɗuun suutu a fi dzaŋ a nda ngalai." She a ta labshi.³⁰Ɗan tǝ tsǝtni tǝ ci ngǝtn cighen, she ambi dugn a nyar Cign mǝn , a tsal vǝrshi. ³¹ Kyad yir wasǝŋ ta yaali, tǝ yisǝŋǝi tunǝ yani, bed tǝ gia mali. ³²Tǝ wul dlǝŋsǝwasǝŋ tu, "A pol mi a gib raa monda , ɗaŋ a wul vi tǝ myani a datǝpmi,ɗaŋ ca gid mi a vi Cogn hŋaa?"³³Tǝshishi kyad tǝ su shi Urshelima, tǝ tu dzub tliti namboŋi cigha lǝb namboŋi ,tǝ zarsǝ gya gon, ³⁴cigha wulghǝn tu, " Daadǝn a shihi jom-jomi hal a mɓadi a Bitrus." ³⁵ Yaŋshi mbǝlǝŋǝi tǝ fuushi ghǝn yo ɗaŋ a tushi a datǝpm, ɗaŋ tǝ yisǝŋǝi tu nǝ yani ɗaŋ a tsal dughǝi.³⁶Ɗaŋ cigha wulghǝn vi a djlgam ghǝshi gin, she Yesu ghǝnin gamas dlǝrghǝn adlei wasǝŋ, awulshi tu,"Raa wusni tǝ naaki mǝn." ³⁷ Vǝrtǝ ngabshi , dli wasǝŋ yi wan dlar,ca vǝrshi tu nǝ liri ǝŋ caa yeli³⁸She Yesu wulshi tu," Ni ghun a ca kya ci vǝrtǝ cighǝ? kǝ ndǝr kǝ gadlar raa wani ya?³⁹ Paŋǝni gya taasatn tǝ gya yaasǝŋan ayeli, nǝ myan gaman, tǝnnǝm a wumi ,nǝ durho tu liri ci tǝ tluu tǝ mod hǝŋ, ɗaŋ kya yel mǝn, mǝ yirshi." ⁴⁰ Ɗaŋ a wul cighǝi, a gid shi gya taas wos tǝ gya yaaseǝŋ wos.⁴¹Ɗaŋ tǝ dyaghas shi tǝ gadlarghǝn raa ,nǝ durghǝ polghǝni monda tǝ kwasarghǝn ,she a wulshi tu, "Ki tǝ ghǝn ghǝ cighǝn ɗuunya?" ⁴² Tǝ vǝrtǝ gyas nǝ vaghǝni, ⁴³a kab cii, ci ɓastǝ yelghǝn.⁴⁴She awul shi tu,gya gin ghun mǝ wul vi a dul gama wasǝŋ ɗaŋ mǝ dyaghasǝm cimki ɓanndǝŋ, tu, shaŋtaŋ, tafi ghǝn ɓuruk ɗaŋ tǝ dlyad a dul gaman ɗaŋ Musa dlyaad, tǝ ngǝtn yo ɗaŋ nǝ dlaad kǝn a ngil, tǝ ghǝ mǝn shingǝn Cogn."⁴⁵She atlaashi raa mǝni, tǝ yisǝŋ ghǝn tlyaaghǝn vik Cogn. ⁴⁶ A ndǝr wulshi tu, cik kuŋ tǝ dlyaad tu," A nai tu murghǝ ɓorghǝn Cogn wo buŋ ,a dzaŋi kǝ mayi tǝ shishidi a mǝn mǝskǝn. ⁴⁷A gib sǝm wos ta fuu zaarsǝ a ɗǝgn vi wusni kǝ kabkǝn ndadkǝn wasǝŋ tǝ dlaaghǝn loŋsǝ kusǝŋsǝ ngǝtn wasǝŋ, tangub ɗi Urshelima.⁴⁸Kinǝ tleghǝn zha ghǝrshi gya gin ɓuruk. ⁴⁹ Myani gaman, ma shindarki ngǝtn yo ɗaŋ Daaghǝn mbi araa wos.Bed tǝ gi na ɓubǝn gib yatl, she caa vǝrki vartǝ ɗi tsogn gami gami⁵⁰She a nyolar shi washi , te ga gib yatli , tǝtuli Betani. Ɗaɗani a nyom taas wos gami , a shinshi mbuni mǝn. ⁵¹ Ci ɓashi shinghǝn mbuni mǝn ghǝndi she a ɓǝǝl tǝ yaŋshi, tǝ mbitǝ tǝtlǝǝri gaami.⁵²She tǝta mɓutǝ, tǝ sushi Urshelima ,tǝ polghǝn nyaŋ-nyaŋ . ⁵³ Ko dzaŋ gyoci gib dǝn Cogn cigha luughǝn wos.

John

Chapter 1

¹Ɗa daɗes Gǝgn ta yiɗa, Gǝghes ta yiɗi a Cogn, Gǝghes ta yi nǝ Cogn. ²Gin nǝ gyo ɗaŋ a ta yi a daɗi tǝ Cogn. ³Ɓuruk ngǝtn tǝ ndǝr te ɓastǝ, nǝ durwos hŋ ngǝtnwon namboŋ cii ndǝr ɗaŋ taa ndǝr hŋ.⁴Giɓi wos raai ghai, raayes ta yi nǝ lǝǝɓ yaali a ɓuruk zarsǝ. ⁵Lǝǝɓ yaales yaal a lǝǝɓ jii, lǝǝɓ jiyes moɓtǝ hŋ.⁶Murwon ta yi ɗa gyo ɗaŋ Cogn ta shin tǝ, sǝǝm wos tu Yohana. ⁷A man tǝ tlyaa zha a dulgam lǝǝɓ yaales, tu ɓuruk tǝ caa raa te ɓastǝ. ⁸Yohana ta yinǝ lǝǝɓ yaales hŋ, beɗ tǝ gi a man tu tǝ tlyaa zha a dulgam lǝǝɓ yaales.⁹Lǝǝɓ yaali jomes, gyo ɗaŋ a vǝr lǝǝɓ yaali ɓuruk zarsǝ, a ta yi a manngǝnɗi a ɗǝgn.¹²Beɗ tǝ gi ɗaŋ monnda tǝ kaɓtii, gyo ɗaŋ a caa raa a sǝǝm wos, a vǝrshi dǝǝl tǝ naai nǝ mǝriCogn. ¹³Gya gin nǝ ɓwaaghǝnngǝ voraŋ hŋ, ko nǝ ɓitalghǝn kǝ dlii, ko ɓitalghǝnngǝ zaar, she kǝ Cogn.¹⁴Gǝghes ta naai nǝ dlii a ta tsǝtn a dlei wopm. Ma yel luughǝn wos, luughǝn kǝ namboŋ teŋraŋ ɗaŋ mbwaaɗi a Daa, yugnngǝn tǝ gyal tǝ jommi. ¹⁵Yohana tlyaazha dulgam wos a gǝǝm vi, ca wul tu, ''Gin ǝn ci gyo ɗaŋ mǝ wul tu, 'Gyo ɗa wo man a kaaratn a moɓǝm, duryo tu a ta yi a kenatn.'''¹⁶Nǝ yugnngǝn wos ǝŋ mǝ tu ɓuruk gyal a dulghǝ gyal. ¹⁷Duryo tu mborki tǝǝ vǝr a te Musa. Gyal tǝ jomi a mbwaaɗi a te Yesu gi ɗaŋ nǝ Ɓorghǝnni. ¹⁸Gon a yi yel Cogn a kili won hŋ. Cogn namboŋ teŋraŋ, gyo ɗaŋ a laŋshi Daa, taa yisǝŋ tii.¹⁹Gin nǝ tlyaaghǝn zha kǝ Yohana a kiliyo ɗaŋ Yahudawa tǝ ta shiin gya pǝris ɗi ɓastǝ Urshelima tǝ man ceɗtǝ, ''Nuu nǝ kyanno?'' ²⁰A kon gaɗe, ndǝr ci vi ghai hŋ, beɗ tǝ gi a suɗa, ''Myan mi nǝ Ɓorghǝnni hŋ.'' ²¹She tǝ ceɗtǝ, ''Kinǝ nuu ǝnnɗiyo? kinǝ Iliya?'' A wul tu, ''Mi nǝ yan hŋ.'' Tǝǝ wul tu, ''kinǝ murghǝ shinngǝn Coghaa?'' A wul tu, ''O oi.''²²She tǝǝ wul tǝ tu, ''Kinǝ nuu, duryo tu mǝǝ su mǝǝni ɗaŋ tǝ shiin miɗiyo? Ni kǝ kon a dul game?''²³ A wul tu, ''Mǝnǝ yer, gǝǝmngǝn vi dlǝk ndǝǝr: 'Mǝ ndǝr datǝpm Daadǝnni taŋ taŋ, 'ɗaŋ gyo ɗaŋ Ishaya murghǝ shinngǝn Cogn kon.''²⁴Ɗaŋngǝnnin ta shiin Farisawa gya gon ɗi, ²⁵she tǝǝ ceɗ tǝ wultǝ tu, ''Ni caa kya fi baɓtisme ǝŋ yan kinǝ gi ɗaŋ nǝ Ɓorghǝnni ko Iliya ko murghǝ Shinngǝn Cogn hŋ?''²⁶Yohana sushi ɗa, a wul tu, ''Mya fi baɓtisma tǝ zha. Beɗ tǝ gi gon a dlǝǝrghǝn a dlei wan ɗaŋ kaa yisǝŋ tǝ hŋ. ²⁷Yan cin gyo ɗaŋ a man a kaaratn, gyo ɗaŋ tlǝrǝŋ kwatewos Maa gǝǝm ma tǝrǝŋ hŋ.''²⁸ Ngǝrshi gya gin tǝ fi giɓ Batani ce kamshi laŋshi ghǝ Urdun, gyo ɗaŋ Yohana ta ya fi baɓtisma ghai.²⁹Ɗaŋ lǝǝɓ ta tlaai Yohana yel Yesu a manngǝnɗi ɓastǝ a wul tu, ''Yel, ŋaa timngǝ Daadǝn gyo ɗaŋ dlaa loŋsǝ kusǝŋsǝ ngǝtn kǝ ɗǝgn! ³⁰Gin ǝŋ nǝ gyo ɗaŋ mǝ wultu, 'Gyo ɗaŋ a man a kaaratn a moɓǝm, duryo tu a ta yia kennatn.' ³¹Mya yisǝŋ tǝ hŋ, beɗ tǝ gi nǝ jomi ɗaŋ tu ta zhiɗ tǝ Isar'ila tu Mǝ man fi baɓtisma tǝ zha.''³²Yohana tlyaa zha, wul tu, ''Ma yel zhipti a shiighǝnɗi tsognvon ɗaŋ kumri, a tsǝtn dul gamas.³³ Mya yisǝŋ tǝ hŋ, beɗ tǝ gyo ɗaŋ a shinǝm ɗi mǝ fi baɓtisma tǝ zha a wulǝm tu, 'a gyo ɗaŋ kǝ yel zhipti shiiɗi ndǝr tsǝtii ɓastǝ, yan cinǝ gyo ɗaŋ ca fi baɓtisma tǝ zhiptivar ndzǝkni.' ³⁴Mya yel mǝ ndǝr mǝ tlya zhei tu yan cinǝ Ŋaa Cogn.''³⁵Ɗa ɗa, dzaŋ kǝ kenes, ɗaŋ Yohana ta yi a dlǝǝrghǝn tǝ mǝri dǝn wos mbǝtlǝm, ³⁶tǝǝ yel Yesu a riighǝn, she Yohana wultu, ''Yal, ŋaa timngǝ Cogn!''³⁷Mǝridǝn wos mbǝtlǝm tǝǝ wumtǝ a kon gin she tǝ laaɓ Yesu. ³⁸She Yesu sutǝ a yelshi a laaɓkǝn wos she a wulshi tu, ''Kya suuni nii?'' Tǝǝ suɗa, Rabbi (yan tu malǝm), kya tsǝtn teɗo?'' ³⁹A wulshi tu, ''Manǝn a yel.'' she tǝǝ man tǝǝ yel lǝǝɓ yo ɗaŋ ca tsǝtnngai; tǝǝ tsǝtii cimshi dzaŋes, duryo tu a ta yi dwam dzuɓ mel.⁴⁰Namboŋ a giɓi mbǝtlǝmi gyo ɗaŋ tǝ wum Yohana wul vi ndǝr laaɓ Yesu a ta yi nǝ Andarawus, yeskǝ Siman Biturus. ⁴¹A tu yesashi keni gham Siman she a wul tǝ tu, ''Maa tu gi ɗaŋ nǝ ɓorghǝnni''. ⁴²A lǝǝr tǝ Yesu mǝnɗi, she Yesu yal yeltǝ a wul tu, ''Kinǝ Siman kuni Yohana, taa cimngǝ tu kefas'' (Yan nǝ Biturus).⁴³Mbuɗkǝn kǝ kenes, kiliyo ɗaŋ Yesu ta ya suu tǝ tlii Galilii, a ta tu Filibus she wul tǝ tu, ''Laaɓǝm ɗi.'' ⁴⁴Ɗaŋ Filibus ta yi Baɗseda, giɓ yatl gya Andarawus tǝ Biturus.⁴⁵ Filibus tu Nataniyel a wul tǝ tu, ''Yan gyo ɗaŋ Musa dlyaaɗ a mborki, tǝ mǝn laa Cogn, Myaa tutii: Yesu kuni ghǝ Yusufu, mǝn Nazareɗ''⁴⁶Nataniyel wul tǝ tu, ''Ngǝtn mbuuni won wo nyolɗi Nazareɗɗa? Filibus wultǝ tu, ''Man a yel.'' ⁴⁷Yesu yel Nataniyel a manngǝnɗi ɓastǝ she a wul a dul gamas, ''Yel, ɓwaaghǝn mǝn Isar'ila, gyo ɗaŋ citǝ mberni hŋ ko njwatn!''⁴⁸ Nataniyel wultǝ tu, ''Wur ǝnnda kǝ yisǝŋ me?'' Yesu sutǝ ɗa a wul tǝ tu, ''Ǝnnda Filibus tǝ cimngǝ ɗaŋ kigha daɗ gwaami ma ta yelghǝi.''⁴⁹Nataniyel suɗa tu, ''Rabi, kinǝ Ŋaa ghǝ Cogn! kinǝ guŋngǝ Isar'ila!'' ⁵⁰Yesu suɗa she a wul tu, ''Duryo tu Mǝ wul tu mǝ yelghǝ daɗ gwas gwaam,' kǝ caa raaya? ka yel dǝllǝŋsǝ ngǝtn ɗaŋ tǝǝ moɓ gin.''⁵¹ She a wul tu, jom jomi, jom jomi, Mya wul ki tu, kaa yel tsognvon a ɗǝǝrǝi, mǝn shinngǝn Cogn a taghǝn tǝ shiighǝn a dulgam Ŋaa zaar.''

Chapter 2

¹Ɗaŋ ngalai tə mbuɗkən maai, balak kə kabkən gəd gib Kana kə Galili, she naa ghə Yesu tayi ɗa ɗan. ²Yesu tə mərə dən wos taa ta fushi belak kə kabkəngəɗes.³Ɗaŋ zhak ɗarduɗən ata pokghəi, naa ghə Yesu ta wul tə tu "ci tə zhak darnduɗən hŋ". ⁴Yesu ta wultə tu, "Gəɗən, nighən caa kə man basme." kilen a dab tuldi hŋ." ⁵Nana gwos a wul montsəi tu "Buruk ngətn yo daŋ ya fuki, fin nii."⁶Ɗaŋin gya bənnɗə ghə puus ɗaŋ ci lim ɗa ləɓi gyo daŋ Yahudawa caa fi laghai nə belak kə cobkən, ɗaŋ ko gyo wo dya mbi dəromi. ⁷Yesu wul shi tu, "Yughənngarən gya bən ndai shi tə zha." she təta yugngar gya bənndai shi fek. ⁸she ata wul mən laitu," Nyomən ɗa giɓi a sən vərən mənvar ghə belakes." cik kən təta fi.⁹Mənvar belakes ata wum zhes ɗaŋ a naa nə darndudən, beɗ təcik a yisəŋ ləb yo ɗaŋ a mbwaɗi ai hŋ ( beɗ tə gi mən lai ɗaŋ tə nga zhes taa yisəŋəi } She a cim tures. ¹⁰she wul tə tu, "ko zaari gyo caayi səl zhak darndudən kə mbuni keni, əŋnda kə benndəmi a kar yoɗaŋ taa tlya kə mbuneshi. Beɗ tə gi kyani kə gaa kə ɓuneshi she daŋnin."¹¹Gin nə gidkən kə keni ɗaŋ Yesu a fi gib kana kə Galili, tə cik a zhid lughən woshi, she məən dən was təta caa raai ɓastə¹²Akarghə gin Yesu, tə nashi, tə yestə was tə məəri dən was təta tlii Kafarnahum tə cik təta tsətn nəghə mbuɗkən ǰwatn ɗa ɗan.¹³Ɗaŋnin ɗaŋ Idi dlarghən kə Yahudawa ata nayi mel, she Yesu ta tai Urshelima. ¹⁴Ata tu mən ndiɓarghən galtsə tə gya timsa tə gya vumɓurdən mən kwabkən wurba beɗ təta yi a tsətnngən ɗa ɗan.¹⁵Ata myer ɓobtsə ghə tlərəŋ she kadshi ghai ɓuruk ɗa dən cogkes, hal tə gya timsa tə gya galtsə. Ata bazaŋ gya tsər wurba tə mən kwaɓkən wurba ndər pad gya dakci ghə vin dlai yatl. ¹⁶Ata wul gya mən ɗiɓarghən kad bara, "Nyolarən ngəshi gya ginni ɗuun. Ganən naalarghən dən ngə Daadən ləɓ dibarghon ngətn."¹⁷Məəri dən was təta ɓital tu yinə dlyaɗkən, "Raa ghə fighən nədurghə dənwa wo cimi." ¹⁸She mənkaraŋsə Yahudawa təta suɗa təta wul tətu, "Nə zhidkəni gyo ghən ka zhid mighai yo, ɗaŋ duryo tu kya fi ngəshi gya gino?" ¹⁹Yesu a suɗa, "Ɗluɗən vin ladi gineshi, beɗ tə gi a gib kə mbudkən maai ma nal fi."²⁰She mənvaraŋsə Yawudawa tə wul tu," Tə mbi voni tashi wubsə tliti lim əŋnda tə nal vin ladi gines, ka mɓi mbudkən maăi a nalghən vin ladi ginesa?" ²¹Beɗ tə gi ata ya wul nin vi adulgam vinladi ghə dli wos. ²²A karyo daŋ ata shishi di ŋyamri, she məəridənwas təta ɓital tu ayi kon cik, təta caa raai a vikcogn tə vi gin daŋ Yesu ta kon.²³Ɗaŋ ata yi Urshelima a belak kə Idi dlarghən, zarsə monnda təta ca raai a səm was akili yo ɗaŋ tə yel gya ngətn yo ɗaŋ a fii. ²⁴Beɗ tə gi Yesu ata caa raa ɓashi hŋnə ɗuryo tu ata yisəŋ shi washi ɓuruk. ²⁵Ɗuryo tu ɓak ata ya ngal gon won tə tlya tə zhamən a dulgam zaar hŋ duryo to ata yisəŋəi nighən yi a zaar.

Chapter 3

¹Farisawa won ta yiɗa ɗaŋ sǝmwos tu Nikodimus, ɗaŋ mǝ mǝnvar a yatl Yahudawa. ²Mures ta man a Yesu tǝ she wul tǝ tu, ''Rabbi, ma yisǝŋǝi tu kinǝ malǝm yo ɗaŋ a mbwaaɗi a Cogn, duryo tu ɓak gon wo kǝǝm fi gya zhiɗkǝn gin ɗaŋ kya fi hŋ, she gyo ɗaŋ Cogn ci ɓastǝ.³Yesu ta sutǝ ɗa tu, ''Jom jommi, ǝŋ yan gyo ɗaŋ ta ɓwaa tǝ ɗa hŋ, wo tu yelghǝn guŋndu ghǝ Cogn hŋ.'' ⁴Nikodimus ta wul tǝ tu, ''wurghǝnɗa ta ɓwaa zaar yo ɗaŋ a ndwatsǝi ye? wo ɗya nda a vwaa naagos kǝ mbǝtlǝmi tǝ ɓwaa tǝ hŋ, wo ɗyaa?''⁵Yesu sutǝɗa, ''jom, jommi, ǝŋ yan gyo ɗaŋ taa ɓwaatǝ nǝ kǝ ɓwaaghǝn zha tǝ kǝ zhipti hŋ, wo tu ndaghǝn guŋndu ghǝ Cognvon hŋ. ⁶Yan gyo ɗaŋ nǝ ɓwaaghǝn zhipti nǝ ghǝ zhipti.⁷Ɓak tǝ kosar ghǝ tu mǝ wulghǝ tu, ''a naa ciɓ tǝ ɓwaa ghǝ ɗa.' ⁸Yatar caa vaɗ a lǝǝɓyo ɗaŋ caa suu, kyaabwum yerwos, beɗ tǝ gi kaa yisǝŋ lǝǝɓ yo ɗaŋ a ɓwaaɗivghai hŋ, tǝ lǝǝɓ yo ɗaŋ caa tlǝghai. Tǝ cik nǝ konu ghǝn nǝ ɓwaaghǝn zhipti.''⁹Nikodimus a sutǝ ɗa she wul tǝ tu, 'Wurghǝn ngǝrshi gya gin taa naai?''¹⁰ Yesu suɗa wul tǝ tu, 'kinǝ malǝm mǝn Isar'la, ǝŋ hal ɗaŋnin kaa yisǝŋvngǝshi gya gin hŋaa? ¹¹Jom jom, mya wul ki tu, 'Mya wul vi yovɗaŋ maa yisǝŋǝi, mya tlyazha a dulgam ngǝtn yo ɗaŋ mya yeli. Hal ɗaŋnin kaa kaɓ tlyaaghǝ zha wopm hŋ.¹²Ǝŋ mya fuughǝ a dulgam gya ngǝtn ɗaŋ kaa kaɓ ghai hŋ, ǝŋ wurghǝn ka kaɓ ghai ǝŋ mya fuughǝ a dulgam gya ngǝtn tsogn game? ¹³Gon yon a yi taa tsogn gaami hŋ she gyo ɗaŋ a yi shiɗivtsogn gaami kǝ ŋaa zaar.¹⁴Ɗaŋ gyo ɗaŋ Musaba zhak nyici gaami dlǝk ndǝr, yin ciɓ ŋaa zaar tǝ zhak tǝ gaami, ¹⁵duryo tu ɓuruk gyo ɗaŋ ya caa raai ɓastǝ wo ɗya tu raai kǝ ndok ndoki.¹⁶Duryo tu Cogn suu ɗǝgn, hal a vǝr ŋaa wos namboŋ tak, tu ɓuruk gyo ɗaŋ ya caa raai ɓatǝ wo mǝs hŋ, she tǝ tu raai kǝ ndok ndoki. ¹⁷Nǝ duryo tu Cogna shin ŋaa wosɗi tu tǝ dkuuɗ ɗǝghǝi hŋ, she tǝǝ vum ɗǝghǝi te ɓastǝ.¹⁸ Yan gyo ɗaŋ a caa raai ɓastǝ yo mǝs hŋ, yan gyo ɗaŋ a caa raa a sǝmngǝ yanes tǝ yani tak ŋaa ghǝ Cogn hŋ.¹⁹Gin ngǝn ci deghǝ ɗǝǝlghǝn vi; lǝǝɓ yaali a man ɗǝgn, tǝ cik zarsǝ tǝ suu lǝɓji moɓ lǝǝɓ yaali nǝ duryo tu ɓuruk laa wasǝŋ a ta yi nǝ kusǝŋshi. ²⁰Nǝ duryo tu ɓuruk gyo ɗaŋ ca fi kuskǝ ngǝtn caa suu lǝǝɓ yaali hŋ tǝ gi caa man a lǝǝɓ yaali hŋ nǝ duryo tu kusǝŋsǝ ngǝtn wos tǝ bǝlli hŋ. ²¹She yan gyo ɗaŋ, yan caa fi kǝ jom jomni ǝŋ wo man a lǝǝɓ yaali nǝ duryo tu laa wos tǝ yaali kǝrǝŋ kǝrǝŋ tu laa wos tǝ fin a Cogn.''²²A kaar ghǝ gin, Yesu tǝ mǝri dǝn wos tǝǝ ta tlii Juda. Daɗan a tabnga tsǝtn cimsji njwatn fi shi baɓtisma mǝn. ²³Yohana ɗaŋ a ta ya fishi baɓtima mǝn Ainon mel tǝ Salim duryo tu zha ɗa ɗan monnda. Zarsǝ yǝ ta ya man ɓastǝ a ta fi shi baɓtisma mǝn. ²⁴Nǝ duryo tu taa ta daɓ tǝ gǝm Yohana ɗi giɓ jarunm hŋ.²⁵Daɗan wutlǝŋngǝtn ta shi shi a dlei ghǝ gya mǝri dǝnngǝ Yohana a dulgam dul ghǝ coɓkǝn. ²⁶Tǝ ta tlii a Yohana tǝ wul tǝ tu, 'Rabbi, gyo ɗaŋ a ta yi tǝ kyan a te kamshi dlari laar ghǝ Judai, gyo ɗaŋ kǝ ta tlyaa zha a dulgamashi, yeli, cigha fighǝn baɓtisma, tǝ cik zarsǝ ɓuruk cigha tlǝghǝn ɓastǝ.''²⁷Yohana ta suɗa tu, ''Zaar won wo ɗya tu ko ngǝtn won hŋ she yan tǝ vǝrtǝn ɗi tsogn.²⁸ Kyan tǝ gamavka tlyaazha ngǝtn won ɗaŋ mǝ wul tu, 'Myan ngǝn mini Ɓorghǝn Cokes hŋ,' ɗa bamves she tu, 'tǝ shinǝmɗi keni ǝnnda yan.'²⁹Gǝɗ muuri nǝ kǝ tures. Ɗaŋnin kamngǝ tures, gyo ɗaŋ caa dlǝǝr tǝ wum tǝ, cigha polghǝn mbun mbun nǝ durghǝ yer ghǝ tures.³⁰ Gin, yanngǝn nǝ polghǝn ɓuruk. Yin ciɓ tǝ gǝǝɗi, myan mǝ woɗi.³¹Yan gyo ɗaŋ a mbwaaɗi gaami a moɓ ɓuruk. ³²Yan gyo ɗaŋ a mbwaaɗi ɗǝgn, nǝ kǝ ɗǝgn, beɗ tǝ gi ɓuruk a ta ya wulnin vi a dulgam ɗǝgn. Yan gyo ɗaŋ a dlamɗi tsogb a moɓ ɓuruk.³³ A tlyaa zha ɗa nǝ ɓuruk gya ngǝtn yo ɗaŋ a wum ndǝr yel, gon won kaɓ hŋ. Yan gyo ɗaŋ a kaɓ tlyaaghǝn zha wos a paŋ yeli tu Cognvon ciɗa jomi.Duryo tu yan gyo ɗaŋ Cognvon a shin tǝ cabwulvi a dulgam vik Cogn. Duryo tu a vǝr zhiptu tǝ koɗ ɓǝǝɗkǝn hŋ. Dagoshes a suu ŋais, a vǝr ɓuruk koni a taas wos. Yan gyo ɗaŋ a caa raai a ŋaes citǝ raai kǝ ndok ndoki, beɗ tǝ gi gyo ɗaŋ a kyamas ŋaes wo yel raai hŋ, beɗ tǝ loŋsǝ ghǝ Cognvon yigha dulgamas.''

Chapter 4

¹Ɗaŋ Yesu yisǝŋǝi tu Farisawa taa wum tu caa tughǝn mǝri dǝn ca ndǝrghǝn tughǝn mǝn fighǝn baɓtisma moɓ Yohana ²(ko ɗaŋ tu nǝ Yesu gamas ǝŋ ca fi baɓtismai hŋ, beɗ tǝ gi nǝ mǝri dǝn wos).³ A ta gaa Yahudiyai sutǝ Galilii.⁴Beɗ tǝ gi a ta naan ciɓ tǝ gyaa te Samariya. ⁵A ta mana yatli gon Samariya, tu Sika, mel tǝ lǝǝɓi ɗaŋ Yakuɓ ta vǝr ŋaawos Yusufu.⁶Giir zha kǝ Yakuɓ a ta yi ɗa ɗan. Ɗaŋ Yesu ta rii kǝǝri she a ta tsǝtnni ɗa ɓil giir zhes. A ta naa mel dwam dzuɓ kǝ dzaŋ tǝ fi.⁷ Gǝɗ won, mǝn a ta man nǝ ngaaghǝn zha, shebYesu ta wultǝ tu, ''Ngaam zha mǝ tlya.'' ⁸Duryo tu mǝri dǝnwos taa ta ndai giɓ dǝllǝ yatl nǝ ɗiɓkǝn ngǝtn ngǝ cighǝni.⁹She gǝɗ mǝn Samariyes ta wul tu, Wuri kyan mǝn Yahudiya kya ceɗǝm nǝ zhak tlyaaghǝnni, myan ɗaŋ minǝ ŋaa mǝn Samariye?''¹⁰ Duryo tu mǝn Yahuda tǝǝ taa ya ngak tǝ mǝn Samari hŋ. She Yesu wul tǝ tu, kǝn yaan ka yi yisǝŋ vǝrghǝnngǝ Coghǝi, gyo ɗaŋ a wulghǝ tu, 'vǝrǝm zha mǝ tlya,' ki karatǝ, cii vǝrghǝ zha kǝ raai.''¹¹She gǝɗes wultǝ tu.. Maalǝm, yaaghǝni kǝ yir ngǝtn ngaaghǝn hŋ, yaaghǝni giir zhes shoŋǝi. Ka tu zha rayes ɗo? ¹²Kǝ moɓ Dawopm Yakuɓ hŋ. Ko kǝ moɓ tǝ yan muryo ɗaŋ a vǝrmi giir zhes.. yan gamas ɗaŋ a ta tlya tǝ mǝri wos tǝ galtǝ wosatn''¹³Yesu suɗa a wul tǝ tu, ''Ɓuruk muryo ɗaŋ ya tlya zha gin wo man wum zhak mbatlkǝn ɗa, ¹⁴Beɗ tǝ gi ɗeɓaɗ muryo ɗaŋ ya tlya zha gin ɗaŋ ma vǝrtǝ, wo man wum zhak mbatlǝkǝn ɗa hŋ. Ɗa bamves, zha yo ɗaŋ ma vǝrtǝ wo naa ɓastǝ ɗaŋ zhak nyaatsa gyo ɗaŋ wo yi gǝǝɗ ɗi hal raai nǝ kǝ mbeɗi.''¹⁵Gǝɗes wul tǝ tu, ''Malǝm, vǝrǝm zha gines mǝ tlya duryo tu mǝ man wum zhak mbatlkǝni ɗaŋ hŋ, mǝ ndǝr mǝ man ɗuuni nǝ ngaaghǝn zhaɗa hŋ.''¹⁶ Yesu wul tǝ tu, '' Tlǝ a cim murghǝ dǝn waɗi a man cimtǝ.''¹⁷Gǝɗes ta suɗa wul tǝ tu, ''Mitǝ tuur hŋ.'' Yesu wul tǝ tu, ''kǝ kon ɗa giiri ɗaŋ kǝ wul tu, ''Mi tǝ tuur hŋ,'¹⁸ Duryo tu ka kaɓ mǝn monci hal nanndam, Muri gin ɗaŋ ki cimtǝ ɗaŋngǝni nǝ turwa hŋ. Ngǝtn yo ɗaŋ kǝ kon yi jomi.''¹⁹Gǝɗes wul tǝ tu.. Malǝm, mǝ yisǝŋǝi tu ki ni murghǝ shinngǝn Cogn.²⁰ Gya jiɗ wopm tǝǝ taa mbuu a puusǝn, beɗ tǝ gi kǝǝ wul tu Urshelima ghǝn nǝ lǝǝɓ yo ɗaŋ a ndara zarsǝ tǝ mbuughai.''²¹Yesu wul tǝ tu, ''Gǝɗǝn.. caa raai ɓasǝm, tu dzaŋ a manngǝnɗi gyo ɗaŋ ka mbuu Daa mǝn hŋ ko a dulghǝ puusǝn ko Urshelima. ²²Kyani kya mbuuni ngǝtn won ɗaŋ ka yisǝŋ hŋ. Myaani mya mbuuni ngǝtn won ɗaŋ mǝ yisǝŋ, dur yo tu vumngǝni yiɗi a mǝn Yahuda.²³Dzaŋ a manngǝnɗi, hal beɗ a fi, gyo ɗaŋ mǝni gin ǝŋ Daa caa ŋal tǝǝ naa nǝ mǝn mbuughǝn wos. ²⁴Cogn nǝ zhipti, zarsǝ yo ɗaŋ ta mbuutǝ, a naa ciɓ tǝǝ mbuutǝ a zhipti tǝ jom jomn.''²⁵Gǝɗes wul tǝ tu, Ma yisǝŋ Ɓorghǝn kǝ Cogn caa manngǝnɗi (gyo ɗaŋ caa cimtǝ tu Ɓorghǝn). kili yo ɗaŋ yaa man, wo giɗ mi ko ngǝrshi gyo. ²⁶Yesu wultu, ''Nǝ myan, gyo ɗaŋ caa wulghǝn vi.''²⁷Daɓak a kili gin, mǝri dǝn wos tǝǝ taa sushiɗi. De yo ɗaŋ a ta caa a ta ya wul vi tǝ gǝɗes ta kosarshi, beɗ tǝ gi gon ta ɗya wul tu, ''Ni kya suue?'' ko, ''Kya wul vi tǝ yani nǝ nii?''²⁸She gǝɗes ta ga shalaŋ woshi, sutǝ giɓ dǝllǝ yatl, wul zarsǝ tu, ²⁹''Manǝn a yelǝn mur won ɗaŋ a fuum ɗeɓaɗ ngǝtn yo ɗaŋ ma yi fi. Gin ghǝn cin gi ɗaŋ ɓorti hŋaa?'' ³⁰Tǝǝ taa gaa yatleshi tǝǝ tlii ɗi ɓastǝ.³¹Ɗa kaari gi, mǝru dǝnwos tǝǝ ta yi ɓastǝ karaghǝn tu, ''Malǝm, ci.''³² Beɗ tǝ gi a ta wulshi tu, ''Mitǝ ngǝtnngǝ cighǝni ɗaŋ kaa yisǝŋ ngǝtn won ngai ɗa dul gaami hŋ.'' ³³She mǝri dǝn wos tǝǝ ta wul dlǝŋsǝ wasǝŋ, ''Gon a lǝǝr tǝ ngǝtn won mǝnɗi tǝ ci hŋ.. ko gon ɗaan?''³⁴Yesu wul shi tu, ''Ngǝtnngǝ cighǝneatn yan mǝ fi ngǝtn yo ɗaŋ murghǝ shinngǝnnatn caa suu, mǝ ndǝr yugn laa woshi. ³⁵Caa fi ɗaŋ tu kyaa yi wul tu, 'A naa lǝpm wuɓsǝ kǝnnda gistǝ tǝ fi hŋaa?' Mya wulki tu, mbin yir aa yalǝn kitn wan ngai, ɓanndǝŋ taa kǝǝm tlaaghǝni. ³⁶Yan muryo ɗaŋ ca tlaa ngǝtn caa kaɓni ngǝtn zhiil tlǝǝr nǝ kǝ kaai zhaɗ zhaɗ, tǝ cik yan murghǝ kǝɓkǝni tǝ murghǝ tlaaghǝni ta fi polghǝn vi namboŋ.³⁷Duryo tu yin a vi gin tu, ''Gon caa kǝɓkǝ.. gon ca tlaa ni gos.'' Maa shinki a tlaa ngǝtn yo ɗaŋ kaa fi laaghai ɗa dul gaami hŋ.³⁸ Gya gon taa fii laai, kyaani beɗ ka ndai a giɓ buŋngǝn wasǝŋ.³⁹Mǝn Samariyes kǝ vari ɗaŋ cigha yatli gin tǝǝ caa raai ɓastǝ nǝ durghǝ vi muuri kǝ gǝɗi ɗaŋ a vǝr tlyaaghǝn zha, ''A fuum ɓuruk ngǝtn yo ɗaŋ ma yi fi.'' ⁴⁰Kili yo ɗaŋbmǝn Samariya tǝǝ taa man ɓastǝ, she tǝǝ ta kara tǝ tu, tǝ tsǝtn tǝ yanshi nǝ kǝ mbuɗkǝn mbǝtlǝm.⁴¹Gya gon monnda tǝǝ taa caa raai nǝ durghǝ viwos. ⁴²Tǝǝ ta wul gǝɗes tu, ''Ma caa raai, nǝ durghǝ vi wai hŋ, beɗ tǝ gi myaani gama wopm maa wumi, ɗaŋ maa ndǝr mǝǝ yisǝŋǝi tu kǝrǝŋ kǝrǝŋ gin yan ci murghǝ vumngǝn ɗǝgn.''⁴³A kaar mbuɗkǝnni gya gin mbǝtlǝmi.. a ta gaa lǝɓeshi tlii Galilii. ⁴⁴Duryo tu Yesu gamas a wul tu, caa luu murghǝ shinngǝn Cogn ɗaatǝ yatl hŋ. ⁴⁵Ɗaŋ a ta man Galilii, mǝn Galiles tǝǝ taa kaɓtǝ taashi mbǝtlǝm. Ta yel ɗeɓaɗ ngǝshi gya gyo ɗaŋ a fi Urshelima lǝǝɓ belakes, dur yo tu yanshi ma tǝǝ ta tlii nǝ belakes.⁴⁶A ta ndǝr sutǝ Kana kǝ Galilii lǝǝɓ yo ɗaŋ a ta sular zha naai nǝ zhak darndu dǝn murwon ta yi ɗa ɗaŋ caa fi laa dǝn gya guŋ gyo ɗaŋ ŋaa wos ta ya gon ci Kafarnahum. ⁴⁷Ɗaŋ a wum tu Yesu a ga Yahudai sutǝ Galilii, She a ta tlii a Yesu, kara tǝ tǝ man fuɗ kuni woshi ɗaŋ a naa mǝskǝn meli.⁴⁸Yesu wul tǝ tu, ''kǝn yan ka yel ngǝtn giɗkǝn tǝ ngǝtn kosarghǝn hŋ, ka caa raa hŋ.'' ⁴⁹Murghǝ laa dǝn gya guŋes wul tǝ tu, ''Malǝm, shiiɗi annda kunetn tǝ mǝs.'' ⁵⁰Yesu wul tǝ tu, ''Tlǝ waa. Kuni a fuɗi.'' Mures ta caa raai a yo ɗaŋ Yesu fuutǝ, she a tlii ngǝtnwos.⁵¹Ɗaŋ cigha shiighǝnɗi yatl, monsǝ wos tǝǝ ta tu tǝ, caa wultu, ŋaa wa ci gwam. She a ta ceɗshi kili yo ɗaŋ a nda tughǝn byatlkǝn dlii ghai. ⁵²Tǝǝ sutǝ ɗa tu, ''Nayaawon dwaam wattsǝmai a naa ɓǝǝltǝ tǝ dlii vaaghǝnnes.''⁵³She Daa ghǝ kunes ta yisǝŋǝi tu daɓak kili ginngǝn Yesu wul tǝ tu, Tlǝ waa kuni wa ci gwam.'' Nǝ durghǝ gii, yan tǝ ɓuruk dǝnwos tǝǝ taa caa raai.⁵⁴ Ginngǝn ci ngǝtn giɗkǝn kǝ mbǝtlǝmi ɗaŋ Yesu ta fi a kaar yo ɗaŋ a ta gaa Yahuda tliiɗi Galilii.

Chapter 5

¹Cik ɗa kaari ghǝ byaak kǝ Yahudawa, saɗ Yesu a ta tlii Urshelima.² Ɗa giɓ Urshelimes mel tǝ ɓilghǝ tǝmsa zha won ɗa ɗan, gyo ɗaŋ caa cimtǝ tu Baitasda tǝ vik Ibraniyanci, citǝ mǝrǝ viin tǝmsa nanndam.³ Jwaamngǝn ghǝ zarsǝ monnda mǝn gonngǝn, ndomtsǝ tǝ gya gurum tǝ mǝn pwaaghǝn cigha mbuɗkǝn ɗa ɗan (cigha ɓuɓkǝn tu tǝ kas zhes). ⁴Nǝ yo tu zhipti shinngǝnngǝ Daadǝn ca yi shiiɗi a giɓkǝ zhes tǝ kas zhes, gyo ɗaŋ ya tiin zhes keni she tǝ byatli ko nǝ gonngǝn gyo yiro.⁵Murwon ɗa ɗan ɗa ɓil zhes cigha mbuɗkǝn citǝ gonngǝn hal nǝghǝ voni taashi maayi tliti tan-tan.⁶ Ɗaŋ Yesu yeltǝ cigha mbuɗkǝn ɗa ɗan a yisǝŋǝi tu a ngalai ɗa ɗan.. a wultǝ tu, ''kya suu a byatliya?''⁷Mures ɗaŋ a byatl tǝ hŋǝi a wultu.. ''malǝm, mi tǝ gon ɗaŋ wo gǝmmǝ ɗa zhes hŋ ǝŋ zhes ya kas. ⁸yan mi ɓasǝm mbǝrghǝn gon wo ndam keni.'' Yesu wul tǝ tu, ''shishi a mbi lǝmmbuɗ wa a tli.''⁹Swaaɗ mures byatli, a mbi lǝmmbuɗ woshi a tlii. Dzaŋes a ta yi nǝ dzaŋ wolngi.¹⁰Yahudawa tǝ wul mures ɗaŋ tǝ byatl tii tu, ''nǝ dzaŋngǝ wolngi a ndara a mbi lǝmmbuɗ waa dzaŋngǝ wolngi hŋ.¹¹ A sushiɗa a wul tu, ''nǝ muryo ɗaŋ a byatlǝm, yan ghǝn a wulǝm tu, 'mbi lǝmmbuɗ waai a tlii.''¹²Tǝ ceɗ tǝ, ''muri gyo ghǝn a wulghǝ tu, 'mbi lǝmmbuɗ waai a tli yo?''¹³ She tu, gyes ɗaŋ tǝ byatltes, a yisǝŋ nǝ nu ghǝn a byatl tǝ hŋ, duryo tu Yesu a ta tli nǝ waaɗi, duryo tu gutuli zarshes tǝ ta yi ɗa ɗan.¹⁴Cik ɗa kaari, Yesu ta tu tǝ vin laadi, wul tǝ tu, ''yeli, kǝ byatli. Ɓak fi kuskǝ ngǝtn tǝ man tughǝ ɗa hŋ.'' ¹⁵She mures ta tli tlǝn fuu Yahudawa tu Yesu ghǝn a byatl tǝ.¹⁶Nǝ durghǝ cik Yahudawa tǝ ta nda nyaŋngaskǝn Yesu, nǝ yo tu a fi ngǝrshi gya a dzaŋ wolngi.¹⁷ Yesu ta suushiɗa wulbtu, ''Daagǝtn cigha laa hal ɗaŋngǝni, myan beɗ migha laa.''¹⁸ Nǝ durghǝ cik, Yahudawes tǝ nda tǝ ŋalghǝn tu tǝ ɗuuti nǝ fighǝn ngǝtn a dzaŋ wolngi kurum hŋ, nǝ yo tu caa sular gamashi ɗaŋ Cogn.¹⁹Yesu suushiɗa a wultu, ''jom-jomi, mya fuuki, kunes ca fi ngǝtn ngǝrwos hŋ, she ngǝtn yo ɗaŋ ya yel Daagos cigha fighǝni, ɓuruk ngǝtnyo ɗaŋ Daagoshes cigha fighǝn, kunes beɗ ca fi ngǝrshi gya gi ɗaŋ.²⁰ Nǝ duryo tu Daagoshes ca suu kuniwoshes, ca ndǝr giɗtǝ ɓuruk ngǝtn yo ɗaŋ yan tǝ gamas ca fi, wo ndǝr giɗtǝ ngǝrshi gya gon ɗaŋ tǝ moɓ gya gi, dur yo tu tǝ kosarki.²¹Ɗaŋ gi ɗaŋ Daa ca shisher mǝn mǝǝskǝn ndǝr fuɗshi washi, cik kunes ca vǝr fuɗkǝn a ɓuruk gyo ɗaŋ a suu. ²²Tu Daashes wo ngyer vi gon mǝn hŋ, she tǝ ga ɓuruk ngyerghǝn ves kunes mǝn.²³ Duryo tu a vǝr luughǝn kunes, ɗaŋ gi ɗaŋ caa luu Daagoshes. Gyo ɗaŋ ya luu kunes hŋ, caa luu Daagoshes ɗaŋ a shintǝ ɗi hŋ.²⁴Jom-jomni, ɓuruk murghǝ wumngǝn vetn, ɗaŋ a ndǝr caa raa tǝ gyo ɗaŋ a shinnǝmɗi, citǝ raa nǝ kǝ ndok-ndoki ta ndǝr ta ɗuutǝ hŋ, duryo tu a kokɗi a te mǝskǝn nǝghǝ raai.²⁵Jom-jomni, mya fuuki, kili a manngǝnɗi, hal a fi beɗ ɗaŋ mǝn mǝǝskǝn ta wum yerghǝ Kuni Cogn, mǝn yo ɗaŋ tǝ wumi ta fuuɗi.²⁶Ɗaŋ gi ɗaŋ Daa citǝ raai a giɓiwos, cik kǝn a vǝr Kunes tu tǝ naa tǝ raai a giɓkǝ gamas.²⁷ Daagoshes a vǝr Kunes vartǝ ghǝ ngyerghǝn vi, nǝ duryo tu yan ghǝn cin ŋaa zaar.²⁸Tǝ kosarki nǝghǝ ngǝrshi gin hŋ, nǝ duryo tu kili a manngǝnɗi ɗaŋ ɓuruk gya gyo ɗaŋ ci giɓ giir ta wum yer woshi ²⁹ta ndǝr ta nywaaliɗi gya gyo ɗaŋ tǝ fi ngǝtnngǝ mbuuni ta shishi nǝghǝ raai, gya gyo ɗaŋ tǝ fi kuskǝ ngǝtn ta shishi nǝ kǝ ngyerghǝn wasǝŋ vi mǝn.³⁰Ma ɗya mǝ fi ngǝtnvwon myan ngǝtan hŋ. Ɗaŋ gi ɗaŋ mya wum, cik kǝnnda mya ngyer ves, Ngyerghǝn vetn nǝ kǝ taŋ-taŋnyi, nǝ duryo tu nǝ suughǝn ghǝ gamatn ghǝ mya laaɓhŋ, she tu nǝ suughǝn ghǝ gyo ɗaŋ a shinnǝmɗi.³¹ Ǝŋ mya tlya zha gamatn, tlyaghǝn zhak gamatn wo naa nǝ kǝ jom-jomni hŋ.³² Gon won ciɗa ɗaŋvca tlam zha mǝn, ma ndǝr mǝ yisǝŋǝi tlyaghǝn zha yo ɗaŋ ca vǝr a gamatn yi jomi.³³Kǝ shin nǝ Yahaya, yan beɗ a ndǝr tlya zheshi jomi.³⁴ Ɓuruk tǝ cik tlyaghǝn zha yo ɗaŋ mǝ kaɗ nǝghǝ zar hŋ. Mǝ kon ngǝrshi gya gin nǝ duryo tu a tu vuumngǝnni. ³⁵Yahaya nǝ lǝɓ yaali ɗaŋ ca yaal, nǝ murghǝ mbaaghǝn beɗ, kaa kaɓi tǝ mbaaghǝn wos nǝ kǝ kiliwon njwatn.³⁶Beɗ tǝ gi tlyaghǝn zha yo ɗaŋ mǝ yir a moɓ kǝ Yahayai tlyaaghǝn. Duryo tu laayo ɗaŋ Daa vǝrǝm mǝ fi, nǝ tu ɓwaaghǝn laai gya gin ɗaŋ mya fiin, yanshi ghǝn caa tlyan zha mǝn tu, Daa ghǝn a shinǝmɗi. ³⁷Daa gyo ɗaŋ a shinǝmɗi, yan tǝ gamas a tlya zhati. ³⁸kaa yi wum yerwos dzaŋgon hŋ, ko yelghǝn taghǝnwos hŋ. Viwos a ndǝr tsǝtn a raa waan hŋ, duryo tu kǝ caa raa tǝ gyo ɗaŋba shinǝmɗi hŋ.³⁹Kyaa paŋ vikCogn, nǝ ɓitalghǝn waan tu agiɓi wasǝŋ ka tu raai nǝghǝ ndok-ndoki, nǝghǝ yo tu yan ghǝn ca tlyam zha mǝn.⁴⁰ Beɗ nǝ yo tu kya suu manngǝnɗi ɓasǝm hŋ nǝ duryo tu a tu raai.⁴¹Mya kaɓ luughǝn a lǝɓ zarsǝ hŋ,⁴² Beɗ tǝ gi ma yisǝŋǝi tu ki tǝ suughǝn Cogn a raa waan hŋ.⁴³Mǝ man a giɓkǝ sǝmghǝ Daagǝtn, beɗ tǝ gi kǝ kaɓǝm hŋ. Ǝŋ gonvya man tǝ sǝmngǝ gamashi, kaa kaɓti.⁴⁴ Wuri ghǝnnda kaa caa raaye, kyani ɗaŋ kya kaɓ luughǝn a lǝǝɓ yo ɗaŋ ca dlamɗi a lǝǝɓ dlǝŋsǝ waan, beɗ tǝ gi kya ŋal luughǝn yo ɗaŋ ca dlamɗi a lǝǝɓ Cogn hŋaa?⁴⁵Ɓak ɓitalǝn tu ma caaki vi a lǝǝɓ Daa hŋ. Murghǝ caaghǝn waan vi nǝ Musa, gyo ɗaŋ kǝ caa raa waan ɓastǝ. ⁴⁶Ǝŋ yan kii caa vwa Musai, kii caa vwati ɗaŋ duryo tu a dlyaɗ ngǝtn a dul gamatn.⁴⁷ Ǝŋ kya caa vwa ghǝ ngǝtn yo ɗaŋ a dlyaɗ hŋ, Wuri ghǝnnda kaa caa vwa ngǝtn yo ɗaŋ mya wule?''

Chapter 6

¹A kaar ghǝ ngǝshi gya gi, Yesu ta dlar dǝllǝk zhak Tibariya. ²Jwaamngǝn zarsǝ monnda tǝta laaɓtǝ nǝ duryo tu cigha yelghen ngǝrshi gya gon ɗaŋ ca fi a dulgam mǝn gonngǝn.³ Yesu ta taai wuur tsǝtnni ɗa ɗan tǝ gya mǝri dǝnwos.⁴(Tǝ belak ke dlarghǝn rupm,nǝ yo tu nǝ belak kǝ Yahudawa , a na mel.) ⁵Ɗaŋ Yesu mbi yir wos a yel dellek jwaamngǝn ngǝ zarsǝ cigha maghǝnnɗi ɓastǝ, she a wul Filibus tu, ''Teɗo ghǝnnda ma ɗiiɓ dugn yo ɗaŋ zarsǝn ta cio?'' ⁶(A wul cik nǝ duryo tu tǝ diiɓtǝ, nǝ duryo tu yan gamas a yisǝŋ ngǝtnyo ɗaŋ wo fi.)⁷Filibus sutǝ ɗa, ''Dukes kǝ dinari kuri mbǝlǝŋ wo kǝm ɗaŋ konu wasǝŋ tǝ tu njwaatn hŋ''.⁸ Namboŋ a giɓkǝ mǝridǝn woshes, Andarawus, Yeskǝ Siman Bitrus, a wul tǝ tu, ⁹''ŋaa kuni won ghǝni tǝ guruŋshi nandam kǝ dugn, tǝ gyas mbǝtlǝŋ.Beɗ tǝ gi nǝ nighǝn ngǝshi gya gi ta fi zarsǝn mǝn monnda tsǝne?''¹⁰Yesu wul tu,''Fuun zarsǝ tǝ tsǝtnni.'' (lǝɓes yaar ghai.) Mǝnmonces tǝ tsǝtnni, tǝ tuli nǝghǝ zaŋngu nandam. ¹¹Yesu ta mbi Dughes, ɗa kaari ɗaŋ a nyaar ghai, a ta ɓǝǝl gya gi mǝn ɗaŋ cigha tsǝtnngǝni. Cik ɗaɗa a ta ɓǝǝl gyashes men ɗaŋ gi ɗaŋ wo tul shi waashi.Ɗaŋ¹² zarshes tǝ ci kǝǝmshi, a wul mǝri dǝn wos tu, jwaamǝn ɓanci dukes ɓak tǝ laaɓ zha hŋ.''¹³Tǝǝ yugn buŋli dzuɓ tkiiti mbǝtlǝŋǝi tǝ gya ngersaŋshi ghǝ dukes nadam ɗaŋ a naai ɗa kaari ɗaŋ konu waasǝŋ a ci.¹⁴ Ɗaŋ zarsǝ tǝ yel ngǝtn yo ɗaŋ a fi, tǝ wul tu. ''Yi cik gin ghǝn nǝ murghǝ shinngǝn yo ɗaŋ wo man giɓkǝ ɗǝgn.'' ¹⁵Ɗaŋ Yesu yisǝngǝi tu ta mbǝrshi waashi tǝ mbi ti na tlyaaghǝni tǝ tlǝn naɗtǝ guŋndu, she a ta sutǝ tai wuur ngǝtnwos.¹⁶Ɗaŋ sutu fi, mǝridǝn wos tǝ tli a dǝllǝk zha. ¹⁷Tǝǝ shi a giɓ zhirgi, tǝǝ dlaari nǝ kǝ Kafarnahum. (A kiles lǝɓa ta diɓi, Yesu a ta daɓ tulɗi ɓashi gham hŋ.) Yetar won ¹⁸tlya tlyaa a ta yi a vuughǝn, beɗ tǝ cik dǝllǝk zhes a ta yi gha gǝǝtlkǝni.¹⁹Ɗa kaari ɗaŋ mǝridǝn woshes cigha kaskǝn zhirges hal nǝ kǝ mil taashi mbǝtlǝŋ tliti nanndam ko tashi mayi. ²⁰She tǝǝ ta yel Yesuɗi cigha riighǝn a dul zha a ndǝr naaɗi mel tǝ zhirges, she vǝrtǝ ta ngaɓshi washi.²¹ Ɗa ɗani tǝ mbi a raa wasǝŋ tu tǝ kaɓti zhirges, swaaɗ zhirges tuli a gǝŋcigǝŋ.²²Ɗaŋ lǝǝɓ yaali, ɓanci zarshes ɗaŋ taa jwaamshi a dlaari gi she tǝ yeltu zhirgi gon ɗa ɗani hŋ she namboŋes, Yesu cigha giɓkǝ zhirges tǝ mǝri dǝnwos hŋ, beɗ tǝ gi mǝridǝn woshes tǝ tli yaŋshi ngǝtn wasǝŋ. ²³Ɗaŋ, zhirges gya gob ɗa ɗan tǝ dlamɗi Tibariya mel tǝ lǝǝɓ yo ɗaŋ jwaamngǝ zarshes tǝǝ ta ci dugn wasǝŋes ghai ɗa kaari ɗaŋ Daadǝn ta gǝm mbuuni ghai.²⁴A kil gi ɗaŋ mǝn yo ɗaŋ tǝǝ ta jwaamshi tǝ yisǝŋǝi tu Yesu tǝ mǝridǝn wos ci ɗa ɗani hŋ, yanshi tǝ gamawsǝŋ tǝǝ ndai a giɓ zhirgi wasǝŋ tǝ tlii Kafarnahum nǝ ŋalghǝn Yesu.²⁵ Ɗaŋ tǝǝ ta tuli a dlari ges, tǝǝ wultǝ tu, ''Malǝm, dzaŋ gyo kǝnnda kǝ man ɗuuno?''²⁶Yesu sushiɗatu, ''yi cik, kii ɓasǝm ŋalghǝn, kyaa ŋallǝm nǝ ngǝtnyo ɗaŋ mǝ fi hŋ, beɗ tǝ gi nǝ kǝ dughǝi ɗaŋ kǝ ci. ²⁷Gaan buŋngǝni nǝ ŋalghǝn ngǝtnngǝ cighǝn yo ɗaŋ wo malari, she nǝ ngǝtnngǝ cighǝn yo ɗaŋ wo malar hŋ gyo ɗaŋ wo lǝǝrki nǝ kǝ raai kǝ ndok ndoki gyo ɗaŋ ŋaa zaar wo vǝrki, duryo tu Daadǝn Cogn a ga taas wos a dulul gamashi.''²⁸Tǝǝ wul tǝ tu, '' Maa fi nǝ nii nǝ duryo tu mǝǝ fi laaghǝ Coghe?²⁹ Yesu suɗa tu, ''Gin ghǝn ci laaghǝ Cogn: tu caa raa a gyo ɗaŋ a shinǝmɗi.''³⁰She tǝ wul tu, ''Giɗkǝn yo ghǝn ka fiyo, durtu mǝ yel mǝ caa raa ɓaskǝ o? Ni ghǝn ka fe? ³¹gya jiɗwopm tǝ ci manna ndǝǝr, ɗaŋ gi ɗaŋ nǝ dlyaaɗkǝn tu, ''a vǝrshi dugnɗi tsogn gaami tǝ ci.''³²Ɗa ɗani Yesu wulshi tu, ''jom jommi, mya fuuki tu nǝ Musa ghǝn avǝrki dughǝnɗi tsogn gaami hŋ, beɗ tǝ gi Daagǝtn ghǝn a vǝrki dugh ghǝ na jom jomniɗi tsogn gaami.³³ Durghǝ Cogn yan ghǝ ca shiiɗi tsogn gaami ca ndǝr raai mǝn dǝgn.'' ³⁴She tǝǝ wultǝ tu, ''Malǝm, yi vǝrmi dugnǝi na gi kodzaŋ gyo.''³⁵Yesu wulshi tu, ''Myan mi dugn yo ɗaŋ mya vǝr raai. Gyo ɗaŋ ya man ɓasǝm wo wum kusǝŋ hŋ, gyo ɗaŋ ya caaraa ɓasǝm wo man wum zhak mbǝtlkǝn ɗa hŋ. ³⁶Beɗ tǝ gi maa fuuki tu.. jomi ka yelǝm, beɗ tǝ cik kǝ caa raa wan ɓasǝm hŋ. ³⁷Ɓuruk gyo ɗaŋ Daa a vǝrǝm wo man ɓasǝm.. gyo ɗaŋ ya man ɓasǝm myan ma kaɓtǝ hŋ ko njwatn.³⁸Duryo tu mǝ shiiɗi tsogn gaami nǝghǝ yo tu mǝ laaɓ ngǝtnngǝ gaman hŋ, she ngǝtnngǝ gyo ɗaŋ a shinnǝmɗi. ³⁹Gin ngǝn nǝ ngǝtnngǝ gyo ɗaŋ a shinnǝmɗi, tu mǝ naa ko namboŋ a giɓ kǝ gya gin a vǝrmǝn hŋ, she tu mǝ shisherkii a dzaŋngǝ ɓanngǝnni. ⁴⁰Duryo tu gin ghǝn ci konngǝn Daagǝtn, ɓuruk gyo ɗaŋ ca yel kunes ndǝr caa raa tǝ yan wo tu raai. nǝ kǝ ndok ndoki. Myan ma ndǝr mǝ shisher tǝ a dzaŋngǝ ɓanngǝnni.⁴¹She Yahudawa tǝǝ nguɓ mbolghǝn ɓastǝ, duryo tu a wultu, ''yan ghǝn ci dugn yo ɗaŋ a shiɗi tsogn gaami.''⁴² Tǝǝ wul tu, Gin ghǝn nǝ Yesu kuni Yusufu gyo ɗaŋ Daashi tǝ Naashi mǝ yisǝŋshi washi hŋaa? Wuri ghǝnnda ɗaŋni wo wultu, 'a shiɗi tsogn gaame?⁴³Yesu sushi ɗa, a wul shi tu,''ɓak mbolǝn dlǝŋsǝ waan mǝn hŋ. ⁴⁴Gon wo ɗya man ɓasǝm hŋ she gyo ɗaŋ Daagǝtn ɗa a shinǝmɗi ya shintǝ ɗi, Myan ghǝnnda ma shishertǝ a dzaŋngǝ ɓanngǝnni. ⁴⁵Yi nǝ dlyaaɗkǝn a giɓkǝ tagarta ghǝ mǝn shinngǝn tu, 'ɓuruk wasǝŋ Cogn wo giɗshi ghai.' Ɓuruk gyo ɗaŋ ya wumi ndǝr kuuɓ a lǝǝɓ kǝ Daagǝtn ca yi man ɓasǝm.⁴⁶Yinǝ tu gon a yi yelni Daagǝtn hŋ, she gyo ɗaŋ ciɗa a lǝǝɓ kǝ Cognvon yan ghǝn a yel Daagǝtn. ⁴⁷Jom jimi, gyo ɗaŋ ya caa raai, citǝ raai nǝ kǝ ndok ndoki.⁴⁸Myan mi dugn ghǝ raai. ⁴⁹Gya jiɗwaan tǝ ta ci manna dlǝk ndǝǝr, tǝǝ ta ndǝr tǝ mǝǝshi.⁵⁰Dugn ghǝn ɗaŋ a shiiɗi tsogn gaami, nǝ duryo tu zaar tǝ ci a giɓwos duryo tu wo mǝs hŋ. ⁵¹Myan mi dugnngǝ raai ɗaŋ a shiiɗi tsogn gaami. Ɓuruk gyo ɗaŋ ya ci dukes, wo fuɗi hal nǝkǝ ndok ndoki. Duggǝi gin ɗaŋ ma vǝrǝn nǝ dletn nǝ durghǝ kaɓkǝ ɗǝgn.''⁵²She a tlii Yahudawa fyak tar a dlǝŋsǝ wasǝŋ tǝǝ ngaɓ jenndalggǝn, tu, ''wuri ghǝnnda murin wi ɗya vǝrmi tluk dliwos mǝ ce? ⁵³She Yesu wulshi tu, ''Jom jomi, ǝŋ kyaa ci tluk dlighǝ ŋaa zaar hŋ, kǝ ndǝr kǝ tlya voraŋwos hŋ, ka tu raa a giɓi waan hŋ.⁵⁴Ɓuruk gyo ɗaŋ ya ci tluk dletn ndǝr tlya voraŋatn citǝ raai nǝ kǝ ndok ndoki, myan ma ndǝr mǝ shishertǝ a dzaŋngǝ ɓanngǝnni. ⁵⁵Nǝ duryo tu tluk dletn nǝ ngǝtnngǝ tlyaghǝn na jomi. ⁵⁶Ɓuruk muryo ɗaŋ ya ci tluk dletn, ndǝr tlya voraŋatn ghai cigha tsǝtnngǝn ɓasǝm, nyan beɗ mi ɓastǝ ɗaŋ.⁵⁷Ɗaŋ gi ɗaŋ Daagǝtn gi ɗaŋ ci gwaam a shinǝmɗi, nya ndǝr mǝ fi tsǝnngǝnetn nǝ durghǝ Daagǝtn, cik ɗaŋ gyo ɗaŋ a ci tluk dletn wo fuɗi nǝ durghǝ myan. ⁵⁸Gin ghǝn ci dugn yo ɗaŋ a shiiɗi tsogn gaami, yin ɗaŋ gi ɗaŋ gya jiɗwan tǝǝ ta citǝ mǝǝshi hŋ. Ɓuruk gyo ɗaŋ ya cidukes wo fuɗi hal nǝ kǝ ndok ndoki.''⁵⁹ Yesu ta kon ngǝrshi gya gi vin ladi kili yo ɗaŋ cigha giɗkǝni Kafarnahum.⁶⁰Tǝ wumngǝn cik, monnda a giɓkǝ mǝridǝnwoshes tǝ wul tu, ''Vi gin yi tlya tyaa, nu ghǝn wo ɗya wumiyo?'' ⁶¹Yesu, ɗaŋ gi ɗaŋ a yisǝŋǝi a ra wos tu mǝridǝn wos cigha mbolghǝn ghai, she a wulshi tu, ''Gin naai nǝ ngǝtnngǝ malarghǝn raa ɓaskyaa?''⁶²Wuri kǝnnda ǝŋ kyaa yel ŋaa zaar cigha taghǝn a lǝǝɓ yo ɗaŋ a ta yi ghai yo?⁶³ Zhipti var ghǝn ca vǝr raai, dli ca vǝr ngǝtnwon hŋ. Vi yi ɗaŋ mǝ fuuki nǝ zhipti var, tǝ raai ghai.⁶⁴Beɗ tǝ gi gya gon wan ghai ɗaŋ taa caa raa ghai hŋ. Duryo tu ɓanndǝŋ Yesu a yisǝŋ gya gyi ɗaŋ citǝ caaghǝn raa ghai hŋ, tǝ gyo ɗaŋ wo vǝr viwoshi.⁶⁵ A kon tu, ''yanghǝn a ca mǝ fuuki, gon wo ɗya man ɓasǝm hŋ, she a te Daagǝtes.''⁶⁶Cik ɗa kaari monnda a giɓkǝ nǝridǝnwos tǝ sushi kaar, tǝ man rii tǝ yan ɗa hŋ. ⁶⁷She Yesu wul dzuɓ tliti mbǝtlǝmes tu, ''kyaani kyaa suu a tlǝ hŋ, yi ck hŋaa? ⁶⁸Biturus sutǝ ɗ a wultu,'' Daadǝn, lǝǝɓ nuughǝn maa tlǝo? Kyan ki tǝ vik raai nǝ kǝ ndok ndoki.⁶⁹ Myaani mi tǝ caaghǝn raa maa ndǝr mǝǝ yisǝŋǝi kyan kinǝ murghǝ ndzǝkni kǝ Cogn.''⁷⁰Yesu wulshi tu, ''Myan mǝ bwaaki, dzuɓ tliti mbǝtlǝm hŋaa, beɗ tǝ gi namboŋ wan nǝ shetan?''⁷¹ Nǝ yo tu ca wulni vi a dulgam Yahuda kuni Siman Iskaryioti, yan ghǝn ci namboŋ a giɓkǝ dzuɓ tliti mbǝtlǝmi, gyo ɗaŋ wo vǝr vi Yesui.

Chapter 7

¹A kaar ngǝrshi gya gin Yesu ngyelaŋ giɓ Galilii, durtu ɓak caavsuu tǝ nda giɓ Yahudiya hŋ duryo ty Yahudawa caa ŋaalghǝn tǝ ɗuuti. ²Ɗaŋngǝnnin belak kǝ ngaaghǝn laa kǝ Yahudawa a naaɗi mel.³She yestǝwos tǝ wultu, ''shishiin a tlǝ Yahudiya, duryo tu mǝri dǝnwaa tǝ yel gya laayo ɗaŋ kyaa fi ɗaŋ. ⁴Ɓak gonɗa ɗaŋ caa fi ngǝtnwon nǝ waaɗi hŋ ghǝn yan caa suu tu konu tǝ konu tǝ yisǝŋti. Ɗaŋ kya fi ngǝrshi gya gin, zhiɗ gama a ɗǝgn.⁵Duryo tu gya yestǝwos beɗ tǝ caa raa ɓastǝ hŋ.⁶ Yesu wulshi tu, ''kiliyan a figham hŋ, beɗ tǝ gi kyaani dǝǝlwan yi ko dzaŋgyo. ⁷Ɗǝgn wo ɗyaa nyaŋagaski hŋ, beɗ tǝ gi aa nyaŋngasǝm duryo tu mya kon tu gya laawos nǝ kusǝŋshi.⁸Tlǝn a lǝǝɓ belakes hŋ duryo tu dǝǝllan a figham hŋ.'' ⁹Ɗa kaari ɗaŋ a fuushi ngǝrshi gya gin, a dlǝǝri giɓ Galilii.¹⁰Beɗ tǝ gii ɗa kaari ɗaŋ gya yestǝwos tǝ tlǝǝ a lǝǝɓ belakes, yan beɗ a tlii ɗaŋ.. beɗ tǝ gi nǝ mǝri ɓak adǝǝl hŋ.¹¹ Duryo tu Yahudawa tǝ ta yigha ŋalghǝnwos ɗa lǝǝɓ belakes, cigha wulghǝn tu, ''ciɗo?''¹²Mǝrivii ta yi ɗa monnda a dulgamas a giɓkǝ gutules. Gya gon caa wultu, ''Cinǝ zarghǝ mbuuni.'' gya gon beɗ caa wultu, o oi, caa maalar nǝ zarsǝ'' ¹³Beɗ tǝ cik gon a wul vi a dǝǝl a dulgashi hŋ duryo tu caa ci vǝrtǝ Yahudawa.¹⁴Ɗaŋ tǝ ta ghǝrɗ belakeshi, she Yesu ta ndai giɓ vinladi nguɓ giɗkǝn.¹⁶ She a ta kosar Yahudawa tǝ ta ya wultu, ''wur ghǝnnda murin yisǝŋngǝtn wos lǝǝɗ tsǝne? yan ɗaŋ a fi makaanta hŋ.¹⁵ Yesu sushi ɗa a wultu, ''Giɗkǝnatn nǝ gǝn hŋ, beɗ tǝ gi nǝ kǝ gyo ɗaŋ a shinǝmɗi.''¹⁷Ǝŋ gon yan caa su tǝ fi ngǝtn suughǝnwos, wo yisǝŋ giɗkǝnni gin ko a nyolɗi a lǝǝɓ Cogn ŋaa, ko cighǝn nǝ kǝ gǝn ngǝtan mya kon. ¹⁸Ɓuruk gyo ɗaŋ caa wulvii nǝ kǝ gamas caa ŋalni luughǝn gamashi ghǝnndi, beɗ konu ɗaŋ ya ŋal luughǝn kǝ dashi ɗaŋ a shinǝmɗi, dashin nǝ murghǝ jomi, beɗ ngǝtnngǝ naptiwon a giɓiwos hŋ.¹⁹Musa a vǝrki mborki hŋaa? beɗ tǝ gi ɓuruk tǝ cik murghǝ laaɓkǝn mborkes ɗa hŋ. Niighǝn a caa kya ŋal duniye? ²⁰Gutules tu sutǝ ɗa, ''kitǝ mǝnɗǝ. Nuughǝn caa ŋaal tǝ ɗunio?''²¹Yesu a sushi ɗa a wul tu, ''Mǝ fi laa namboŋ, a kosar ki tǝ ngǝrshi ɓurujwan. ²²Musa vǝrki sǝrǝghǝn (ɓak a lǝǝɓ Musa ghǝn a mbwaaɗi hŋ, beɗ tǝ gu a lǝǝɓ mǝn ɓwaaghǝn kǝ kaari), nǝ gi dzaŋ wolngi ghǝn kyaa sǝrǝ zaar.²³Ghǝn zaar ya kaɓ sǝrǝghǝni dzaŋ wolngi, duryo tu ɓak tǝ tsal mborki Musa hŋ, ni ghǝn a caa ghǝnnda a tliiki tu mǝ byatl gon dzaŋ wolnge? ²⁴Ɓak a ngyer a te lǝǝɓ yelghǝn yir hŋ, beɗ tǝ gu ngyerǝn vii naa zaari.²⁵Gya gon wasǝŋ ɗi Urshelim tǝ wultu, ''Nǝ gin ghǝn caa ŋaal tǝ ɗuuti hŋaa?'' ²⁶Yellǝn, ca wulvii a dǝǝl beɗ tǝ wultǝ ngǝtn won hŋ. Ɓak wo man cik hŋ tu mǝn ngyerghǝn viu ta yisǝŋǝi tu gin nǝ ɓorghǝn Cogn, ko cik hŋaa? ²⁷Tǝ cik, mǝǝ yisǝŋ lǝǝɓ yo ɗaŋ murin a nyolɗi ghai. Beɗ tǝ gi ghǝn ɓorghǝn Cogn ya man, gon won wo yisǝŋ lǝǝɓ yo ɗaŋ a dlamɗi gha hŋ.²⁸She Yesu wulvii tlya tlyaa ɗa giɓ vinlades, cigha giɗkǝn tǝ wulghǝn tu, kaa yisǝŋ mi kaa yisǝŋ lǝǝɓ yo ɗaŋ mǝ dlamɗi ghai beɗ. Mǝ man nǝ gamman hŋ, beɗ tǝ gi gyo ɗaŋ a shinǝmɗi nǝ jomi kyaani kaa yisǝŋ tǝ hŋ beɗ. ²⁹Ma yisǝŋtii duryo tu mǝ dlamɗi ɓastǝ, nǝ yan ghǝn a shinǝmɗi beɗ.³⁰Tǝ ta yigha durghǝ tu tǝ ngaɓtii.. beɗ tǝ gi gon ta ɗya ga taas ɓastǝ hŋ duryo tu dǝǝlwos a ta tulɗi gham hŋ.³¹ Beɗ tǝ gi gya gon monnda a giɓkǝ gutules tǝ ta caa raa ɓastǝ tǝ wultu, ''ghǝn ɓorghǝn Cogn ya man, wo fi ngǝtn giɗkǝn latsǝ kǝ dashi gin ɗaŋ a fiya? ³²Farisawa tǝ wum gutules a wulghǝn vii gya gin a dulgam Yesu, she dǝllǝŋsǝ pǝris tǝ Farisawa tǝ shin mǝn manndǝ tǝ ngaɓtii.³⁴She Yesu ta wultu, ''Mitǝ kyaani nǝ kǝ dǝǝl njwatn, ghǝnnda mǝ tlǝ a lǝǝɓ kǝ gyo ɗaŋ a shinnǝmɗi.³³ Kaa yellǝm beɗ tǝ gi kǝǝ tum hŋ, lǝǝɓ yo ɗaŋ mǝ tlǝ, kaa ɗya ka manghai hŋ.''³⁵She Yahudawa tǝ wul dlǝŋsǝ wasǝŋ tu, ''Ɗo ghǝn murin wo tlǝ ɗaŋ maa ɗya maa tutǝ hŋoo? ko wo tlǝ a Helinawa kǝ basaŋngǝnii ndǝr kuɓ Helinawa ghai yan?³⁶ Nighǝn nǝ gǝgn gin ɗaŋ a kon, kaa yelǝm beɗ tǝ gi kǝǝ tum hŋ, lǝǝɓ yo ɗaŋ ma tlǝghai ka ɗya ka manghai hŋe?''³⁷Ɗaŋngǝnin a dzaŋ kǝ ɓanngǝnin, dǝllǝ dzaŋ kǝ belakes, Yesu dlaar vi tlya tlyaa, yi wul tu, 'ghǝn yan gon citǝ zhak mbatlkǝn, tǝ man ɓasǝm tǝ tlya. ³⁸Gyo ɗaŋ ya caa raa ɓasǝm, ɗaŋ yo ɗaŋ vik Cogn kon tu, laarghǝ zhak raai wo nyolɗi gha giɓ vwawos.''³⁹Beɗ tǝ gi a wulshi a dulgam zhipti, gya gyo ɗaŋ tǝ caa raai ɓastǝ ta kaɓ; Zhiptes ta daɓ tǝ vǝrgham hŋ durtu Yesu a tu luughǝn gham hŋ.⁴⁰Gya gon a giɓkǝ gutules ɗaŋ tǝ wum gǝgnsǝ gya gin, tǝ wultu, ''kǝrǝŋ kǝrǝŋ gin nǝ murghǝ shinngǝn Cogn.''⁴¹ Gya gon tǝbwultu, ''Gin nǝ ɓorghǝ Cogn.'' Beɗ tǝ gi gya gon tǝ wultu, ''Ɓorghǝn Cogn wo mbwaaɗi Galiliyan? ⁴²Vik Cogn kon tu ɓorghǝn Cogn wo mbwaaɗi a dǝnngi ghǝ Dauda, te Baitalami, te yatl yo ɗaŋ Dauda mbwaaɗi ghai hŋaa?''⁴³Nǝ gi tǝ ta tu ɓǝǝlghǝn a giɓkǝ gutules nǝ dur yani. ⁴⁴Daa gya gon tǝ ta ngaɓti, beɗ tǝ gi gon ta ga tǝ taas hŋ.⁴⁵She mǝn manndes tǝ ta sushigha gya dǝllǝŋsǝ pǝris tǝ Farisawes, gya gyo ɗaŋ tǝ ta wulshi tu, ''Ni ca kǝ lǝǝr tǝ ɗi hŋe? ⁴⁶Mǝn manndes tǝ suɗa, ''Gonwon aa yi wul vi ɗaŋ gin hŋ.''⁴⁷Farisawai tǝ sushiɗa tu, ''kyaani beɗ taa maalarki waniyan? ⁴⁸Munvar won a caa raa ɓasta, ko gon a giɓ kǝ Farisawa?⁴⁹ Beɗ tǝ gi gutuli gin ɗaŋ taa yisǝŋ mborki hŋǝi, cinǝ laŋngǝn.''⁵⁰Nikodemus wulshi tu (gyo ɗaŋ a ta man a lǝǝb Yesu ɓannɗǝŋ, namboŋ a giɓkǝ Farisawa),⁵¹ Mborki wopm ca ngyervi zaar ǝŋ myaa wum ɓastǝ keni mǝǝ yisǝŋ ngǝtn yo ɗaŋ a fi gham.⁵² Tǝǝ suɗa tǝǝ wultǝ tu, ''Kyan beɗ ki Galilii ɗaŋaan? paŋ a yel murghǝ laa Cogn won wo mbwaaɗi Galilii hŋ.⁵³She konu tlii ɗatǝ dǝn.

Chapter 8

¹Ɗaŋ ko nuu tlii dǝn she Yesu tai wuur Zaitun. ²Tǝ mbitlndi she a ndai viin laadi, kaɓ zarsǝ tǝ man ɓastǝ , a tsǝtni, she a nguɓ shi giɗkǝn ngai. She malǝmci ghǝ Attaura tǝ³ Farisawa tǝ lǝǝr tǝ gǝɗ won mǝn ɗi ɗaŋ tǝ ngaɓ tǝ gha mbǝllǝ. She tǝ gǝm tii dlei.⁴She tǝ wul tǝ tu," Malǝm, gǝɗin mǝ ngaɓ tǝ cigha fighǝn mbǝllǝ.⁵ To, mborki kǝ Musa a wul tu, kaɓ muryo ɗaŋ yaa ngaɓ tǝ gha gin fighǝni, tǝǝ liiɗ tǝ, hal tǝ mǝshii, kyan kǝ wul gwa tu nii?" ⁶Tǝ kon cig tu, tǝ tu tǝpm ngǝ tlǝǝrgjǝn vii wos a mǝn ɗǝǝlghǝn vii. Beɗ tǝ gii Yesu a ziɓni, she a dlyaaɗ ngǝtn won yaatl tǝ ŋaa taas.⁷Ɗaŋ tǝ matsǝ tǝ mǝn tǝ, tǝ ceɗkǝn, she a mbi gaam , a wul shi tu,"Muryo ɗaŋ caa fi kuskǝ ngǝtn hŋ tǝ lii tǝ keni tǝ puus."⁸ She a zuɓni ɗa a nguɓ dlyaaɗkǝn a yaatl.⁹Ɗaŋ tǝ wum cig she tǝ nguɓ nywaalghǝn namboŋ namboŋ, ngaɓkǝn ɗi gha mǝn vares, hal a njwaati; tǝ gaa Yesu ngǝtn wos tǝ gǝdes a dlei waasǝŋ.¹⁰ She Yesu a mbi yir, a wul gǝɗes tu,ci teɗo gho? Gon a gibi wasǝŋ a kǝǝm liighǝ hŋa? A wul tu,"Gonda hŋ ,Daadǝn." ¹¹She Yesu wultu,"Myan ma ,ma lighǝ hŋ. Tlii ghǝn wa.Bak ma fi kuskǝ ghen da hŋ.¹²She Yesu fushi ɗa tu , myan minǝ lǝb yali dǝgn muryo daŋ caa labm wo rii gha lǝb ji hŋ bet tǝ tu wo tu lǝb yali ghǝ rai.¹³ Tǝ cik , Farisawa tǝ wul tu,"kyani ghǝ yeli kǝ ndǝr kǝ wumi, yelghǝn tǝ wumghǝn wa,mǝ caa vwa wos hŋ.¹⁴Yesu sushi ɗa,a wul tu,"Myani ǝŋ mǝ yeli gaman yelghǝn tǝ wumghǝn yi jom-jomi. Duryo tu mayiseŋ lǝb yo ɗaŋ mǝ dlamɗi ghai tǝ lǝb yo ɗaŋ mya tlǝ ghai. ¹⁵Kyani kyadǝǝl vii na mǝn ɗǝgn . Myan mya ɗǝǝl vii gon mǝn hŋ. ¹⁶Bet tu yaan ma ɗǝǝl vi, dǝǝlghǝn vetn wo na nǝ na jom-jomi, duryo tu nǝ myan ghǝ tan hŋ, minǝ tǝ Daagǝn ɗaŋ ashinǝm ɗi.¹⁷Nǝ dlyaadkǝn gha Attaura wani tu, mǝn yeghǝn mbǝtlǝmi, vi wasǝŋ a dliiri. Myani ǝŋ. ¹⁸ mǝyeli tǝ gaman , Daagǝn ɗaŋ a shinǝmɗi ,yan ma a yeli.¹⁹Tǝ cik, tǝ wul tǝ tu,"Daagwa ciɗo"? Yesu wulshi tu ," Kayisǝm hŋ, ka yisǝŋ Daagǝn hŋ bet, kayisǝŋ mi hŋ. Yan ci yi tu, kayisǝŋ mi, da ki yisǝŋ Daagǝti." ²⁰A wul viigin a lǝb gaghǝn wurba ghǝ vii Cogn, a kili yo ɗaŋ ca gidkǝn zarsǝ ghai ɗa ɗan, kab tǝ cik, gon ngab tǝ hŋ, duryo tu kili wos atulɗi hŋ.²¹She a ndǝr wulshi tu, " Ma tli righǝn ka ŋallǝm , bet tu ka mǝss tu kusǝŋ sǝ ghǝnwan. Lǝb yo ɗaŋ mya tlǝghai,ka kǝǝm ka tlǝ ghai hŋ.²² Tǝ cik shǝ Yahudawa tǝ ta wul tu, "Wo duu gamashi ghǝndi, ɗaŋ a wul tu, lǝb yo ɗaŋ mya tlǝ ghai , ka kǝǝm ka tlǝghsi hŋ.²³She a wulshi tu,"Kyani kǝ dlamdi a yatl, myan mǝ dlam ghǝndi gami. Kyani kinǝghǝ dǝgn, bet tu,myan minǝ ghǝ Daagǝn hŋ.²⁴ yan a ca mǝ wul tu, ka mǝǝs tǝ kusǝŋsǝ ghǝnwan. Duryo tu, kǝ kaɓi tu nǝ myani hŋ, ka mǝǝs tǝ kusǝŋsǝ ghǝn wan."²⁵She tǝ wul tǝ tu, "Kyan ki nǝ nu?" Yesu wul shi tu, Yi cik, ɗaŋ mǝ fuki wani.²⁶ Nghǝda monda ɗaŋ ma fuki a dulgam wan, mǝ ndǝr mǝ dǝǝl ki vii mǝn, bet tu muryo ɗaŋ a kǝǝrǝmdi ,nǝ murghǝ jom-jomi.Ghǝn yo ɗaŋ mǝ wum di ɓastǝ,yan mya fuu mǝn dǝgn. ²⁷Tǝ yisǝŋ ghǝn yo ɗaŋ Daadǝn ca fushi hŋ.²⁸She Yesu wulshi tu," Dzaŋgi ɗaŋ kya mbi ŋaa zaar, dzaŋgi ka yisǝŋ tu nǝ myani ɗaŋ yaani, mya fi ghǝn won ghǝtan hŋ, she ɗaŋ gi ɗaŋ Daadǝn gidǝm ghai,cik kuŋ mya kon. ²⁹Muryo daŋ a shinǝmdi, mi cimtǝ, a gam myan ghǝtan hŋ,duryo tu ko dzaŋ gyo, mya fini ghǝn yo ɗaŋ ca su. ³⁰Ɗaŋ Yesu ca konghǝn cik, zaarsǝ monda tǝ caa raai ɓastǝ.³¹She Yesu wul Yahudawos daŋ tǝ caa raai ɓastǝ tu," Ǝŋ kya caa gha ghǝn yo ɗaŋ mǝ kon , shaŋtaŋ,ki ni mǝn shinghǝnan, ³²ka yisǝŋ jom-jomi, jom-jomi kǝŋ wo vumki." ³³Tǝ sutǝ ɗa tǝ wul tu, myani minǝ balgham Ibrahim , maa mbuu gon dzaŋ gon hŋ, ta wuriǝŋ kǝ wul tu ta vum me?"³⁴She Yesu sushiɗa, a wul tu, "Jomjom mya fuu ki tu, kaɓ muryo ɗaŋ ca fi kusuŋsǝ ngǝtn, cinǝ mon ngǝ kuskǝ ngǝtn.³⁵ Ai mon ca dlǝǝr ɗa dǝni hal zhaaɗ zhaaɗ hŋ; ŋaas ca dlǝǝrii. ³⁶Nǝ durghǝ gii, ǝŋ ŋaas ya kaɓkǝ gǝmii ka naai sǝrghǝde jomjomi.³⁷Maa yisǝŋǝi tu kinǝ wusuli ghǝ Ibrahim, beɗ tǝ gii kyaa ŋal aa ɗumii durghǝ yo tu vietǝn a ndaki ghai hǝŋ.³⁸ Mya konni ngǝtn yo ɗaŋ maa yeli a Daagǝn, kyaani kyaa fini ngǝtn yo ɗaŋ kǝ yeli a daagwaan."³⁹Tǝ kaɓtǝ ghai tǝ wul tu, "Ibrahim ǝŋ nǝ Daagopm." Yesu wulshi tu, "Yaan ciyi tu Ibrahim nǝ dawaan, daa ki fi laa yo ɗaŋ Ibrahim fi. ⁴⁰Yaaghǝni, kyaa ŋal aa ɗumii, myan zaar yo ɗaŋ mǝ fuu ki jomjomni ngǝtn yo ɗaŋ mǝ wum ɗi gha Cogn.Ibrahim ta fi cig hŋ.⁴¹ Kyaa fini ngǝtn yo ɗaŋ dawaan ca fi." Tǝ wul tǝ tu, "Tǝ ɓwaa mi a tǝpm ngǝ mbǝllǝ hŋ, Dawopm namboŋ: Cogn.⁴²Yesu wul shi tu, "Yaan ci yi tu Cogn ngǝn ci Dawaan, dda kii suum, durghǝ yo tu mǝ dlamɗi gha Cogn, myan min; mǝ man nǝ gamatn hŋ, yaan nguŋ a shinǝm ɗi.⁴³ Nii ghǝn a caa ghannda kyaa yisǝŋ vietǝn hŋe? Durghǝ yo tu kyaa suu aa kaɓ vi yo daŋ mya wul hŋaa? ⁴⁴Kyaani kinǝ ghǝ dawaan Shetan. Suughǝn waan tu, aa fi ngǝtn yo ɗan dawaan ca fuu ki. Keni maa cinǝ murghǝ dlaaghǝn voraŋ saɗɗa ca tsǝtn a mbuni wos hŋ, durghǝ yo tu ngǝtn mbii tǝ tǝ jomjomni. Kaɓ kili yo ɗaŋ yaa ngaa mberni, ca yi wul ni a tǝpm yo ɗaŋ tsǝtnngǝn wos ci, durghǝ yo tu cinǝ murghǝ ngaaghǝn mberni, guŋ ngǝ ngaaghǝn mberni.⁴⁵Durghǝ tu mya kon ngǝtn ngǝ jomjomni kǝ wumǝm hŋ ɓarr. ⁴⁶Nuu a giɓi waan wo kon tǝ Cogn wos tu maa fi kuskǝ ngǝto? Ǝŋ yaan tu nǝ jomjomi ǝŋ mya kon nii fi ghǝn kǝ caa vwaatn hŋe? ⁴⁷Kǝ Cogn ca wum ngǝtn yo ɗaŋ Cogn ca fuu tǝ. Ngetn yo ɗaŋ a caa kyaa sǝǝm keem hŋ ngǝnndi, durghǝ yo tu kinǝ kǝ Cogn hŋ.⁴⁸Yahudawa tǝ sutǝɗa, tǝ wul tu, " Mǝ kon jomjomi hŋaa ɗaŋ mǝ wul tu, kyan kinǝ mǝn Samariya, ki tǝ mǝnndǝ?" ⁴⁹Yesu sushiɗa, a wul tu, "Mi tǝ mǝnndǝ hŋ, mya luu ni Daagǝn, kyaani kyaa kemasǝm.⁵⁰Nǝ myani ghǝn mya ŋal luughǝn gamatn hŋ; namboŋ ghǝn ca ŋal ɗaŋ wo ɗǝǝl vii. ⁵¹Jomjomi, mya fuu ki tu muryo ɗaŋ ya gaa vietǝn a raa wo mǝs hŋ hal zhaaɗ zhaaɗ."⁵²She Yahudawa tǝ wul tǝ tu, "To, ɗaŋngǝni mǝ yisǝŋǝi tu kitǝ mǝnndǝ. Ibrahim maa aa mǝshi, cikkǝn dǝllǝŋsǝ mǝn shinngǝn Cogn. Kya ndǝr kǝ wul tu ko nuu ɗaŋ ya wum vi waa ɗaŋ a numii wo mǝs hŋ hal zhaaɗ zhaaɗi.⁵³ Yini kǝ moɓ daada gopm Ibrahim daŋ yaan maa aa mǝshi yaa? Dǝllǝŋsǝ mǝn shinngǝn Cogn maa taa mǝǝshii! Kya sular gama nǝ nuu?⁵⁴Yesu sushiɗa, a wul tu, "Ǝŋ mya luu ni gamatn, luughǝn gamatn yi vi ngǝtn won hŋ. Daagǝtn yaan ci muryo ɗaŋ wo luum, gyo ɗaŋ kyaa wul tu yaan ci Cogn waan. ⁵⁵Kyaani kaa yisǝŋ tǝ hŋ. Myan kam maa yisǝŋ tii, 'Yaan ci yi tu mǝ yisǝŋ tǝ hŋ, daa mi naa nǝ murghǝ mberni ɗaŋ kyaani. Beɗ tǝ gii maa yisǝŋ tii mya ndǝr mǝ dyaar nǝ vii wos. ⁵⁶A pol Dawaan Ibrahim nyaŋ nyaŋ ɗaŋ a yel kilietn, a ndǝr yeli a pol tǝ ghai".⁵⁷Hal ɗaŋngǝni ka tul voni tashi nanndam hŋ, hal tu kaa yel Ibrahim! ⁵⁸She Yesu wulshi tu, "Jomjomi mya fuu ki tu, tun taa bwaa Ibrahim hŋ, Nǝ Myani."⁵⁹ Durghǝ cig she tǝ nyom puus ɗi tu ta liiɗ tǝ ghai. Yesu ta waaɗ gamashii she nyoli ɗa viin laadies.

Chapter 9

¹Daŋ yesu ta a yigha latsǝ ghoni a yel gon ɗaŋ tǝ ɓwaa tǝ ɗi nǝ dwan.²Mǝǝrǝ dan wos to ceɗ to ta, ''malǝm , nǝ nuu ghuŋ a fi kuskǝ ngǝte so, nǝ murina komǝn ɓwaaghoni wosa kon a caa tǝ ɓwaatǝ ɗi nǝ dwana?''³Yesu suɗa tu,''Nǝmurin ko mǝn ɓwaaghoni wos hŋ, beɗ tǝ gi yan tu taa gin laaghǝ cognvon ɓastǝ. ⁴A naa ciɓ mǝǝ fi laaghǝ muryo ɗaŋ, a shindarǝm ɗi ɗǝgn dzaŋ ɗyaghas. Kaviɗ a mangǝnɗi ɗaŋ gon won wo kǝǝm fi laaɗa hŋ. ⁵A kilyo ɗaŋ mǝ tayi a ɗǝgn mǝ ta yinǝ lǝǝɓ yaali ɗǝgn.''⁶Ɗaŋ Yesu a wul vi gya gini a pyatsǝ nyognvi yatl, a mbur yatleshi, she a kaɗtǝ mǝn ɗa yiri. ⁷A wul tǝ tu, ''Tlii, coɓ yireshi, kǝnnda sutǝɗi cigha yaalghǝni.⁹She gya kamndǝ mǝ tsǝtnngǝni wos, gya gyo ɗaŋ taa yisǝŋ tǝ ɓanndǝŋ tu caa yi kara ngǝtn ci wul tu, ''Nǝ muri ɗaŋ ca yi tsǝtn kara ngǝti hŋaa?⁸ Gya gon tǝ wul tu, ''nǝ yani.'' Gya gon tǝ wul tu, ''yei, beɗ tǝ gi a tatǝ.'' Beɗ tǝ gi a wul ty, ''Nǝ myaaniyo?¹⁰She tǝǝ wul tǝ tu, ''A fi wur ghǝnnda kya yali ye?''¹¹ A suɗa tu, Muri ɗaŋ ca cimtǝ tu Yesui, a mbur vya, a kaɗǝm mǝn a yir she wul tu, ''Tlii Siloam a coɓi, she mǝ tlǝn coɓi she mǝ yalii.''¹² Tǝǝ wul tǝ tu, '' ci ɗo?'' A suɗa tu, Mǝ yisǝŋ hŋ.''¹³Tǝǝ taa tlǝr mureshi ɗaŋ a ta yi nǝ dwanni a gya Farisawa. ¹⁴A ta yinǝ dzaŋngǝ wolngi ɗaŋ Yesu ta mbur vya jaɗ mures mǝn a yir she a taa yali.¹⁵ Saɗ ɗaɗa, Farisawes tǝǝ ta ceɗ tǝ tu wurghǝnnda a tuu yali ye.. A wulshi tu, ''A kaɗǝm vya mǝn a yiratn, mǝ coɓi kǝn mya yalǝn.''¹⁶Farisawa gya gon tǝ qul tu, ''Murin a mbwaaɗi a Cogn hŋ nǝ duryi tu ca ɗyar ɗa nǝ dzaŋ wolngi hŋ.'' Gya gi tǝǝ wultu, ''Wurghǝnnda muryo ɗaŋ cinǝ murghǝ kuskǝ ngǝtn wi fi ngǝrshi gya gine?'' Nǝ durghǝ gi tǝǝ ta ghǝrɗi mbǝtlǝm.¹⁷ She tǝǝ ta man ceɗ mures ɗa, ''Kǝ wul tuni a dulgaam wos ɗaŋ aa ca ka yaali ye?'' Dwannesbwul tu, ''Cinǝ murghǝ shinngǝni Cognvono''¹⁸ Yahudawa tǝǝ kaɓ hŋ tu a yi nǝ dwan kǝnnda ɗaŋnin ca yali hŋ she ɗaŋ tǝǝ cim mǝn ɓwaaghǝnwos ɗi yan ɗaŋ aa yalii.¹⁹Tǝǝ ceɗ mǝn ɓwaaghǝni woshes, ''Gin nǝ kuni waani ɗaŋ kǝ wul tu tǝ ɓwaatǝ nǝ dwani ya?²⁰ A fi wurghǝnnda ɗaŋngǝni cigha yalghǝne?'' Nǝ durghǝ gi nǝn ɓwaaghǝni wishes tǝ suɗa tu, ''Maa yisǝŋǝi tu gin nǝ kuni wopm tǝ taa ɓwaatǝ nǝ dwan. ²¹Wurghǝnda ca yali ɗaŋngǝni, mǝǝ yisǝŋ hŋ, nǝ nuu ghuŋ a ca a yaliyi mǝǝ yisǝŋ hŋ. ceɗǝn tǝ, Cinǝ zaar var wo ɗya wul vi nǝ gamas.''²²Mǝn ɓwaaghǝn wos tǝǝ wul gin, yan tu ca ci vǝrtǝ Yahudawa. Yin tu Yahudawa ɓannɗǝŋ taa kaɓi tu ǝŋ gon won ya kon tǝ viwos tu, Yesu ǝn cin ɓorghǝnni Cogn, taa jaɗ tǝ ɗa vin ladi Yahudawes. ²³Nǝ durghǝ gi, mǝn ɓwaaghǝniwos tǝ wultu, A fi zaari, ceɗǝn tǝ.''²⁵Nǝ durghǝ gi tǝǝ cim mures ɗaŋ tǝ ɓwaatǝ nǝ dwani kǝ tǝpm mbǝtlǝmi, tǝ wul tǝ tu, ''Luu Cognvon. Maa yisǝŋǝi tu murin cinǝ murghǝ kuskǝ ngǝtn.''²⁴ Kǝnnda yan nures sushi ɗa tu, ''Mǝ yisǝŋ hŋ yan cinǝ murggǝ kuskǝ ngǝtn. Ngǝtn namboŋ ɗaŋ nǝ yisǝŋ: Mǝ taa yi nǝ dwan, ɗaŋngǝni mya yalii.''²⁶Kǝnnda tǝǝ wul tǝ tu, ''A firghǝni wuri? A ɗǝrǝǝni yir waai naa wuri? ²⁷A suɗa, ''Ma fuuki ɓannɗǝn kǝ nyaŋngas wumngǝnni! Nǝ ni kǝnnda kyaa suu a man wum ɗe? Kyaa suu a naa nǝ nǝri dǝn wos ɗaŋ hŋaa, kyaa suu a?'' ²⁸Tǝǝ taa vyartǝ tǝ wultǝ tu, ''kyan kinǝ ŋaa dǝn wos, beɗ tǝ gi mii gom nǝ mǝǝri dǝnngǝ Musa. ²⁹Maa yisǝŋǝi tu Cogn a taa wul vi tǝ Musa, beɗ tǝ gi mǝǝ yisǝŋ lǝǝɓ yi ɗaŋ gun mbwaaɗi ghai hŋ.''³⁰Mures sushi ɗa a wul tu, ''Gin nǝ dǝllǝk ngǝtn, tu kǝ yisǝŋ lǝǝɓ yo ɗaŋ a mbwaaɗi hŋ, ko ɗaŋ tu a ɗǝrǝm yir mǝni.³¹ Ma yisǝŋ tu Cognvon ca wum mǝn kusjǝ ngǝtn hŋ, beɗ tǝ gi ǝŋ muryo ɗaŋ ya vǝr gaamashi nǝ dur wos, wo fi ngǝtn yo ɗaŋ raa ca suu, ca sǝǝtǝ kǝǝm.³²Ɓanndǝŋ a nguɓkǝni ɗǝgn taa yi wumi tu gon ɗǝrǝǝ yir zaar ɗaŋ tǝ ɓwaa tǝbnǝ dwan hŋ. ³³Ǝŋ yan murin cu nbwaaɗi a Cignvob hŋ, ci ɗya fi ngǝtn won hŋ.'' ³⁴Tǝǝ suɗa tǝ wul tu, ''Tǝǝ ɓwaaghǝ vi namboŋ a kusjǝ ngǝtn, kǝnnda jya giɗmi ghai ya?'' Tǝǝ taa nyolar ti ɓǝdlǝŋ.³⁵Yesu taa wum tu taa kaɗ tǝ ɗa vin ladi Yahudawes. Ɗaŋ a tuu ti a wul tǝ tu, ''kǝ caa raau a Ŋaa zaara? ³⁶A suɗa tu, ''yan cinǝ nuu, Daadǝn ɗaŋ ma caa raa ɓasto?'' ³⁷Yesu wul tǝ tu, '' ka yel tii, nǝ yan kǝn caa wul vi tǝ jyani.'' ³⁸She mures wul tu, ''Daadǝn, ma caabraai'' She a mbuu tǝ.³⁹Yesu wul tu, ''Nǝ ngyerggǝni vi kǝn mǝ man a ɗǝghǝn nǝ dur yo tu gya gyo ɗaŋ ca yal hŋ tǝ yali, nǝ duryi tu gya gyi ɗaŋ ca yali tǝ naai nǝ donsǝ.''⁴⁰ Farisiyawa gyabgyi ɗaŋ tǝǝ ta yi cimshi, tǝǝ ta wum ngǝshi gya gini, she tǝǝ ceɗ tǝ, ''Myani beɗ minǝ donsǝ ɗaŋaa?'' ⁴¹Yesu wulshi tu, ǝŋ yan ki yinǝ donsǝ, kii yi tǝ kuskǝ ngǝtn hŋ, beɗ tǝ gi ɗaŋ ɗaŋngǝnin kǝ wultu, 'Myaa yalii, nǝ gi kuskǝ ngǝtn wan a naa ɓaski.

Chapter 10

¹Jom jomni, mǝ wulki tu, gya ɗaŋ a nda a te ken ɓil tǝǝmsa hŋ, beɗ tǝ gi a taami a te datǝpi gyo mari, cinǝ mǝǝr, tǝ murghǝ ndaghǝnni nǝ naa tlyaaghǝnni. ²Muryo ɗaŋ a nda a kenɓil ci murghǝ lyaaghǝnni ɗa nǝ tǝǝmsa.³Murghǝ yalghǝnni ɗa nǝ kenɓili wo ɗǝǝrǝ tǝ mǝni. tǝǝmsas taa wum yer woshi, kǝnnda wo cin tǝǝmsa goshi tǝ sǝǝmndǝ wasǝŋ she nyolarshi washi.⁴ Kǝn ya nyolar goshi ɓuruk, wo ndai abkenbwasǝŋ, tǝǝmsas taa laaɓtǝ nǝ duryo tu taa yisǝŋ yer woshi.⁵Taa laaɓ sǝmmbǝr won mari hŋ a bamvi gi taa kiirtǝ, nǝ dur yo tu taa yisǝŋ yer ghǝ sǝmmbǝres hŋ'' ⁶Yesu ta fuushi vi gin, beɗ tǝ gi tǝǝ ngaɓ gaam ngǝrshi gya gin ɗaŋ a taa ya fuushi washi hŋ.⁷Kǝnnda Yesu wulshi saɗɗaɗa tu, 'yan jomi mya tu, myan mi kenɓil kǝ tǝǝmsas. ⁸Konu ɗaŋ a taa manǝm keni nǝ ndǝr tǝ mǝn mǝǝr na tlyaaghǝnni, beɗ tǝ gi tǝǝmsa tǝǝ ta sǝǝshi kǝǝm hŋ.⁹Myan mi kenɓili, ǝŋ go ya nda te ɓasǝm, wo tu vuumngǝnni, wo nda nyol, wo ndǝr tuu lǝǝɓ yo ɗaŋ taa lyaa tǝ ghai. ¹⁰Mǝǝri wo mani hŋ ǝŋ yani wo tuu tǝ ci mǝǝri tǝ ɗuui, tǝ daɓtsǝi. Mǝ man duryo tu tǝǝ tuu raai, tǝ tuuti bakdas.¹¹Myan mi murghǝ lyaaghǝn maɗ kǝ mbuuni. Murghǝ lyaaghǝn naɗ kǝ mbuuni, wo vǝr gamashi nǝ tǝǝmsa wos. ¹²Muryo ɗaŋ tǝ ɓital nǝ naa wurɓai cinǝ murghǝ lyaaghǝn maɗ hŋ, tǝǝmsas cinǝ gos hŋ. Ya yel she wai a manngǝni ɗi wo kir gaa tǝǝsas, kiri nǝ gamas, she shewai yes tǝ nyom gya gon ni, tǝ ɓanshi tǝ basaŋǝi. ¹³A kiri nǝ duryo tu ca finǝ naa wurɓai, a vuu nǝ tǝǝmsai hŋ.¹⁵Myan mi murghǝ lyaaghǝn maɗ kǝ mbuuni, ma yisǝŋ gǝti, gǝtn taa yisǝŋ mi. ¹⁴Daa a yisǝŋ mi, ma yisǝŋ Daai, mǝ vǝr raatn nǝ tǝǝmsas. Mǝ yir tǝǝmsai gya gon ɗaŋ ci nǝ tǝǝmsa dǝni gin hŋ. ¹⁶Ma lǝǝrkshi ɗi ciɓ ɗaŋ, taa wum yerati nǝ dur yo ɗaŋ tu tǝ naai nǝ tǝǝmsa namboŋyi, murghǝ lyaaghǝn wasǝŋ namboŋ.¹⁷Gin ngǝn a caa Daa suim, Mǝ gǝǝmni raatn nǝ durghǝ tu Ma man mbiti ɗa. Gon won wo vumi ɓasǝm hŋ, beɗ tǝ gi myanngǝn mǝ gǝǝm tǝ gamatn.¹⁸ Mǝ yir vartǝ yo ɗaŋ ma gǝǝmtii yatl, mǝ yir vartǝ yo ɗaŋ ma mbiti ɗa. Ngǝtn yo ɗaŋ Daagǝtn vǝrǝm mǝ fi ghǝnndi.''¹⁹She Yahudawa tǝ ghǝrɗi dǝni mbǝtlǝŋ nǝ vi²⁰ gya gu ɗaŋ a wuli. Monnda ta wultu, ''citǝ mǝnndǝŋsǝ a tlaa hŋ. Nǝ nii kǝn a caa kyaa wum te? ²¹Gya gon tǝ wul tu, '' vi gya gin nǝ kǝ muryo ɗaŋ citǝ mǝnndǝŋsǝ hŋ. Mǝnndǝ wo ɗǝrǝ yir dwan mǝni ya?''²²De, a liles a ta yi nǝ kili belak kǝ mbighǝnɗa tǝ ɗǝǝghǝnni dǝnngǝ Cognvon giɓ Urshelima. ²³A ta yi a lǝpm yetar, Yesu ta yi a riighǝnni ɗa dǝnngǝ Cokes a didlǝŋngǝ Sulemanu. ²⁴She Yahudawa tǝ man ngirǝŋ tii she tǝǝ wultǝ tu, ''Hal she dzaŋ gyo ka gaami a ɗogu ɗogo? ǝŋ yan kyan kinǝ gyo ɗaŋ nǝ ɓorghǝnni, fuumiɗi taŋ taŋ ɓa.''²⁵Yesu a sushiɗa tu, ''Ma fuuki beɗ tǝ gi kǝǝ caa raa ghai hŋ. Gya laayo ɗaŋ mya fi a giɓkǝ sǝǝmngǝ Daagǝtn, gya gi caa kon ngǝtn a dulgamatn. ²⁶Beɗ tǝ gi kǝǝ caa raa ghai hŋ,bduryo tu kinǝ tǝǝsatn hŋ.²⁷Tǝǝmsatn caa wum yeratii, mayisǝŋshi washi, caa laaɓǝm. ²⁸Mǝ vǝrshi raai kǝ ndok ndoki; taa man mǝǝs ɗa hŋ, gon wo kǝǝm vumshi washi a giɓ taasatn hŋ.²⁹Daagǝtn, ɗaŋ a vǝrǝm shi, a moɓ ko nuu ɓuruk gon won ɗa ɗaŋ wo ɗya vumshi a taas ghǝ Daa hŋ.³⁰ Myan tǝ Daais mii namboŋ.'' ³¹She Yahudawa tǝǝ nyom puus tu caa liɗtǝ ni ghainɗa ɗa.³²Yesu sushibɗabtu, ''ma giɗki laa kǝ mbuuni monnda kǝ Daa. Kǝ gyo a giɓi wasǝŋ kǝnnda kyaa liɗǝm ɗo? ³³Yahudawes tǝ suɗa tu, Myaa liɗkǝ nǝ durghǝ laaghǝ mbuuni won hŋ, beɗ tǝ gi nǝ durghǝ kemaskǝni,bduryo tu kyan a zaar waa, kya suur gaama nǝ Cognvon.''³⁴Yesu sushiɗa tu, ''Nǝ dlyaaɗkǝni a mborki wa tu, 'Mǝ wul tu, 'kinǝ gya Cogn hŋaa'''?'' ³⁵Ǝŋ ya cimshi tu gya Cogn yan ɗaŋ vik Cognvon man ɓastii, (yan tu vik Cognvon tss kǝǝm tsaltii hŋ),³⁶ Kaa wultǝ yan ɗaŋ Daa byaktimari, shintǝɗi a ɗǝgn tu, Kyaa kemastǝni ya, nǝ dut yo tu mǝ wul tu, Minǝ kuni Cognvona'?³⁷Ǝŋ yan mya finǝ laaghǝ Daagǝtn hŋ, kaɗ a caa raa ɓasǝm hŋ.³⁸ Beɗ tǝ gi yan mya fishini ko yan kaa caa raa ɓasǝm hŋ caa raa a laas tsǝnta kǝǝ kǝǝ ɗya kǝ yisǝŋǝi tu Daa ci ɓasǝm a giɓen Myan beɗ migha giɓ kǝ yan Daa³⁹. Tǝǝ taa fibtǝǝ gwoɓti ɗa ɗa, beɗ tǝgi a nyoli a giɓ taas wasǝŋ.⁴⁰A nyoli tlii ɗa ɗa, ken tǝ rupm Urdun, a lǝǝɓ yo ɗaŋ Yohanna ta nguɓ fighǝ baɓtima ghai a ngaa laai dan. ⁴¹Zarsǝ monnda tǝǝ ta man ɓastǝ tǝǝ wul tu, ''Yohanna gos a ta giɗ ngǝtn won nǝ kǝ kosorghǝni hŋ, beɗ tǝ gi koni ɗaŋ Yohanna a ta kon a dulgaam murin cii jom jomi.'' ⁴²Zarsǝ monnda tǝ caa raa ghai Yesu ɗa ɗan.

Chapter 11

¹Murwon mǝrghǝ sǝm Lyaazaru a ta ya gon .A ta yin mǝn Betanya , ŋaa yatl gya Maryamu tǝ watsa shi Matta. ²A ta yi nǝ Maryamu gii ɗaŋ a ya ɓor Daadǝn tǝ miir muur ndǝr saad tǝ yaasǝŋ mǝni tǝ mɓitlǝŋ gaamwos ,gyo ɗaŋ yeshi Lyaazaru tayi a gon gǝn.³Gya watsak tai tǝta shin Yesu mǝn tu, "Daadǝn yeli, muryo ɗaŋ kya sui caa gon." ⁴Ɗaŋ Yesu wum gii a wul tu , "Gongǝn giinba nǝ mǝskǝn hŋ, bed tǝ gii ɗa bashes nǝ ghǝ zhimnghǝn Cogn duryo tu , nǝ gongǝnes ta zhim ŋaa Cogn ghai."⁵Yesu caa suuMatta tǝ watsa shi tǝ Lyaazaru.⁶ Ɗaŋ a ta wum tu Lyaazaru caa gon, Yesu ta ciken tǝ tsǝn ghǝn a lǝǝb yo ɗaŋ cighai nǝ ghǝ mbudkǝn mbǝtlǝŋ.⁷ A kar gii a wul mǝǝri dǝnes tu," Mǝtlǝǝnni Yahudiya ɗa.⁸Mǝǝri dǝnes tǝ wultǝ tu ,"Malǝm ɗaŋnghǝni Yahudawa caa ŋaal tǝ liid kǝ tǝ puss,ka sughǝ kaar ɗa ɗan saɗɗa?" ⁹Yesu suɗa,"Lǝb yaali nǝghǝ dǝǝl dzub tlitimbǝlǝŋ a dzaŋ hŋaa?Muryo ɗaŋ caa rii tǝ dzaŋ wo ngaa yaasǝŋ hŋ, nǝ duryo tu caa yaal tǝlǝb yaali ɗǝgǝn.¹⁰Bed tǝ gii,ǝŋ ya rii tǝ kavid wo ngaa yasǝŋ nǝ duryo tu lǝb yi tǝ mǝn yaal-yaal hŋ."¹¹Yesu kon ngǝrshi gya gin a kaar ngǝrshi gya gin , a wulshi tu ,Daakam wopm lyaazaru a ndai kuci bed tǝ gii ma tlii duryo tu mǝ shisher tii akuci."¹⁴Durghǝ gii mǝǝri dǝnes tǝ wultǝ tu,"Daadǝn yaan a ndani kuci wo ngaaɗi." ¹³Yesu wul ni vii a mǝskǝn Lyaazarus,bed tǝ gii taa mbi gwasǝŋ tu caa wul ni vii a dull gaam kuci na ngaaghǝn laai.¹² Ɗani Yesu fuushi gǝri-gǝri tu,"Lyaazaru a mǝshi¹⁵A mbaam nǝdur waan,ɗaŋ mi ɗa ɗan hŋ duryo tua caa raai. Mǝ tlǝnni ɓastǝ."¹⁶ Toma, gyo ɗaŋ caa cim tǝtu ŋaa pashi a ta wul gya kamci mǝǝri dǝn tu," Myaani ma mǝ tlǝnni ɗaŋ nǝ duryo tu mǝ mǝǝs tǝ Yesu.¹⁷Ɗaŋ Yesu taa man, a ta tu Lyaazaru a fi mbudkǝni wubsǝ gib giir.¹⁸Betanya tayi mel tǝ Urshalimánǝ ngǝtn ngǝ Stadia dzubtliiti nandam a laŋ.¹⁹Yahudawa monda tǝ ta man a Matta tǝ Maryamu, tǝ mbutarshi raa mǝn nǝ yes wasǝŋ.²⁰Ɗaŋ Matta a ta wum tu Yesu cigha maaghǝnɗi,a ta tlii tǝ tsaltǝ,bed tǝ gii Maryamu caa tsǝtn ghǝn ɗa gib dǝni.²¹Matta wulYesu tu, "Daadǝn yaan ki yi ɗa ɗuun, yasatn tǝ mǝs hŋ.²²Ɗaŋni ma ,maa yisǝŋ konii ɗaŋ kyaa ced a lǝb Cogn wo vǝrghǝ.²³"Yesu wultǝ tu yasatn wo fuɗi."²⁴Matta wultǝ tu, "Maa yisǝŋ wo fuɗi a shishighǝn mǝn mǝǝskǝn a dzaŋ ɓangǝn.²⁵Yesu wultǝ tu," myaan ghǝn min shishighǝn mǝn mǝǝskǝn tǝ mǝn gwaam;²⁶ gyo ɗaŋ ya caa raa ɓasǝm , wo fuɗi; tǝ muryo ɗaŋ ci gwaam caa ndǝrcaa raa ɓasǝm wo mǝs hŋ. Ka caa raai a ginaa?"²⁷A wultǝ tu,"Ei,Daadǝn, maa caa raai tu kinǝɓorghǝn kǝ Cogn, kuni Cogn,gyo ɗaŋ caa maaghǝnɗi dǝgn.²⁸" Ɗaŋ a ta wul gin,a ta sutǝ cim waaci Maryamu nǝ waaɗi.Wultǝ tu" Malames ci ɗuun ,caa cim ghǝ." ²⁹Ɗaŋ a ta wum gin ' a ta shishi motl -motl tlii a Yesu.³⁰Yesu a ta dab nɗa ɗa ŋaa yaatli hŋ, a ta ɗyaghastǝ a lǝb yo ɗaŋ Matta ta tu tǝ ghai.³¹Ɗaŋ Yahudawa, gyaa gyo ɗaŋ ci cimshi ɗa gib dǝni gyaa gyo ɗaŋ tǝ ta yaa mbutar tǝ raa mǝn,tǝ ta yel Maryamu shishi swaad caa nyolghǝn,tǝ ta laab tǝ ,ɓital ghǝn wasǝŋ tu caa maanɗa vii giiri tǝ tlǝn ngwaar ɗan.³² Ɗaŋ Maryemu ta man ɗa lǝb yo ɗaŋ yesu cighai a ta yeltǝ, a ta nɗaad yaatl a yaasǝŋ wultǝ tu,"Daadǝn,yaan ki yi ɗuun,yasatǝn ci mǝs hŋ."³³Ɗaŋ Yesu ta yel tǝ a ngaarghǝn tǝ Yahudawa gya gyo ɗaŋ tǝ man cim tǝ caa ngwaarghǝn ɗaŋ,a ta wum gwaandǝ a raa wos nɗǝr vuui; ³⁴a wultu, kǝǝga tǝ ɗo? Tǝ wultǝ tu, "Daadǝn man a yeli."³⁵ Yesu ta ngwaar.³⁶She Yahudawa tǝ wultu yel ɗaŋ caa su Lyaazaru!" ³⁷Bed tǝ gii gya gon wasǝŋ tǝ wultu, "Nǝ murin hŋaan, ɗaŋ a ta ɗǝrǝ yiir dwaani mǝn, ǝŋ a ɗak fighǝn mǝskǝn murin hŋaa?"³⁸Yesu tǝ wumnghǝn gwaandǝ raa wos saɗɗa, a ta tlii ɗa vii giiri . Vii giiri tayi tuur, nǝ dlǝpmnghǝn tǝ puus. ³⁹Yesu wultu, "jaalarǝn puusheshi." Matta, watsǝ Lyaazaru murghǝ mǝskǝnes a wul Yesu tu ," Daadǝn ɗan kili gin dlies a fi mbudkǝnii wubsǝ tǝ mǝskǝn .⁴⁰Yesu wultǝ tu,myaan eŋ mǝ wulghǝtu ǝŋ kyaa caa raai,kayel zhimnghǝnCogn hŋaa?"⁴¹She tǝ ta jaalar pusheshi.Yesu ta mbii yiir wos gaami she wultu, " Daa mǝ nyaar ghǝ mǝn duryo tu ki ɓasǝm wumnghǝn.⁴²Maa yisǝŋ ki ɓasǝm wumnghǝn ko dzaŋ gyo ,bed tǝ gii nǝ durghǝ jwaamnghǝn zarsǝn ɗaŋ taa dlǝǝr tǝ ngirǝŋ mi ghannda mǝ kon gin,durghǝ tu tǝ caa raai tu kaa shinǝm ɗi."⁴⁴Ɗa kaari ɗaŋ a kon gin , a wul vii tǝ yar tlyaa-tlyaaa,"Lyaazaru,nyolɗi!" ⁴³Murghǝ mǝskǝnes ta nyoliɗi, yasǝŋ tǝ gyaŋ wos nǝ naadkǝn tǝ lǝŋsǝ, yiir wos nǝ dlǝpmghǝn tǝ sǝma. Yesu ta wulshi tu,"Tǝrǝghǝn ti a gaa tǝ, tǝ tlii."⁴⁵Ɗani Yahudawa kǝ vari ɗaŋ tǝ ta man a Maryemu tǝ ta yel nghǝtn yo ɗaŋ Yesu fi,tǝ ta caa raai ɓastǝ.⁴⁶Bed tǝ gii gya gon wasǝŋ tǝ ta tlii a Farisawa tǝ fuushi nghǝrshi gyaa gon ɗaŋ Yesu a fi.⁴⁷Ɗan pǝris varaŋshi tǝ Farisawa tǝ ta jwaam mǝn balghameshi a lǝb namboŋ tǝ wultu," Nǝ ni nghannda ma fee? Murin a fi nghǝn gidkǝn monda.⁴⁸ Myaa gaa tǝ sad ɗaŋ gin, ɓuruk ta caa raai ɓastǝ ;Romawa ta man kab lǝb wopi tǝ yatli ɓuruk."⁵⁰Bed tǝ gii, murwon a gib wasǝŋ ,Kayefas, gyo ɗaŋ a yinǝ dǝllǝ pǝris a vones, a wulshi tu, " Kaa yisǝŋ nghǝtn hŋ. ⁴⁹Ka paŋ kǝ yeli tu a moɓki nɗaraghǝn mǝn zaar namboŋ tǝ mǝs nǝ durghǝ zaarsǝ ɗaŋ tu ɓuruk yatl tǝ laab zha."⁵¹A kon nghǝrshi gin nǝ durghǝ gamas hŋ. Bed tǝ gii nǝ dur yo tu cin dǝllǝ pǝris ɗa vones, a kon nghǝtn jaan tu Yesu wo mǝs nǝ durghǝ yatli;⁵² nǝ durghǝ yatli ɗyaŋraŋ hŋ ,bed tǝ gii nǝ durghǝ tu tǝ jwaam mǝǝri Cogn ɗaŋ cin waŋzaŋngǝn ko teeɗo a lǝb namboŋ.⁵³ Nǝ durghǝ gii ɗa dzaŋiɗaŋ ata tlǝ ǝŋ tǝ taa ɓumtsǝ dughǝn Yesu.⁵⁴Yesu ta ɓǝǝltǝ tǝ riighǝn sǝrghǝde a dlei Yahudawa, bed tǝ ata sutǝ a te yaatli gon mel tǝ ndǝǝr a yatl won ɗaŋ caa cim tǝ tu Ifraimu , ɗani a ta tsǝtn tǝ mǝǝri dǝnes. ⁵⁵Byalak laatsǝ ghǝn kǝ Yahudawa a fii ɗi mel, kǝ vari tǝ ta tlii Urshelima ɗa tei ngyerghǝn yatles ghannda dzaŋ byalak nǝ duryo tu tsaɗ gama wasǝŋei.⁵⁶Tǝ taya ghalghǝn Yesu, caa wulghǝn tǝ dlǝŋsǝ wasǝŋɗaŋ taa ɗlǝǝr ɗa gib viin laades, "Kǝ mɓital wuuri? Tu wo man ɗa byalaghas hŋaa?"⁵⁷ Ɗaŋghǝni dǝllǝŋsǝ pǝris tǝ Farisawa taa vǝr viitu gyo ɗaŋ a yisǝŋ lǝb Yesu,tǝkon durghǝ tu tǝ ngabti.

Chapter 12

¹Ɓudkǝn lim ghannda byalak kǝ laatsǝghǝnes, Yesu ta man Betanya, lǝb yo ɗaŋ Lyaazaru gyo ɗaŋ Yesu ta shishertǝ a mǝn mǝskǝn cighai. ²Ɗani tǝ ta fitǝ ghǝn cighǝn mǝn, ɗa ɗani Matta ǝŋ a ta yi fi laai, bed tǝ gii Lyaazaru ta yi namboŋ a gib mǝn yo ɗaŋ tǝtayi a tsǝnghǝn ɗa dakci tǝ Yesu.³ She Maryamu ta mbii miir na zhoŋni ɗaŋ tǝ fi tǝ miir nard, ɓor yasǝŋ Yesui ghai,ndǝr saad yasǝŋ Yesu mǝni tǝ mbitlǝŋ gaam wos .Dǝni ta kaɓi tǝ zhoŋ miires.⁴Yahuza Iskaryoti, namboŋ a gib kǝ mǝǝri dǝnwos, gyo, gyo ɗaŋ wo vǝrtǝ, a wultu, ⁵"Wur ghannda ta ɗiiɓar miir na zhoŋnin nǝ dinari kuuri mayi tǝ vǝr gyaa na kui hŋee?"⁶ A kon gin, nǝ durghǝ tu caa vuu tǝ,tǝ gya nakui hŋ,bed tǝ gii a kon cik nǝ duryo tu cinǝ mǝǝr:a ta ya ngaɓ taraŋ wurɓa ndǝr yi nyom ghǝtn yo ɗaŋ tǝ shin ghai ɗa gibi nǝ mǝǝri.⁷Yesu wultu,"Gaan tǝ, tǝ gaa ghǝtn yo ɗaŋ yiir nǝ dzaŋ giighǝ nan. ⁸Gyaa na kui ci cimkiko kili gyo ;bed tǝ gii myaan ko kili ǝŋ ka tum hŋ."⁹Ɗaŋ dǝllǝ jwaamghǝn Yahudawa tǝ yisǝŋǝi tu Yesu ciɗan, she tǝ ta man, nǝ durghǝ yelghǝn Yesu ghǝn wos hŋ, tǝ nɗǝr tǝ yel Lyaazar bed, muryo ɗaŋ Yesu shisher a gib kǝ mǝn mǝskǝn.¹⁰ She pǝris kǝ varaŋshi tǝ ta ɓumtsǝ kuskǝ ghǝtn,nǝ durghǝ tu tǝ ɗu Lyaazarui ɗaŋ;¹¹ tu nǝ dur wos Yahudawa kǝ vari tǝ ta nywali tǝ caa raai a Yesu¹²Ɗaŋ lǝb ta tlaa, zarsǝ tǝ ta jwaamshi monda ɗa belakkes. Ɗaŋ tǝta wum tu Yesu caa magǝnɗi Urshelima, ¹³ she tǝ ta nyom patsǝ dabino tǝ nywaali tǝ tu tǝ ghannda ciyi dlaar vii tu, "Hossanna! nǝ ghǝ murghǝ shidshiɗi gyo ɗaŋ caa man a gib kǝ sǝm ghǝ daadǝn Gugnghǝ Israila."¹⁴Yesu ta tu ŋaa zhwaaki taci tsǝnni ɓastǝ ; ɗaŋ gii ɗaŋ yin dlyaadkǝni,¹⁵ "Ci vǝrtǝ hŋ, kyaan nyighǝ siyona,yeli gugn wa a maghǝnɗi ,tsǝtnnghǝn aduli ŋaa zhwaaki."Ɗa keni mǝǝri dǝnwos taa ta yisǝŋ ghǝrshi gya gii hŋ,bed tǝ gii ɗa kaari ɗaŋ tǝ ta zhim Yesu, tǝ ɓital tu taa dlyaad ghǝrshi gya gin a dulgamas, tuta ndǝr ta fitǝ ngershi gya gin.¹⁷She zarshes tǝ ta vǝr tleghǝn zha tu tǝ tayi tǝ gya Yesu ɗaŋ a ta cim Lyaazaru a vii giir ndǝr shisherti a mǝn mǝskǝn.¹⁸ Tǝ dyek ginbed ǝŋ jwaamghǝn zarshes tǝ ta nywaal tǝ tu tǝ, nǝ duryo tu ta wum tu a fighǝtn gidkǝn gin. ¹⁹Durghǝ gi Farisawa tǝ ta wul adlǝŋsǝ wasǝŋtu, "Yelǝn, kǝ yir ghǝtn fighǝn hŋ ;kǝ yel dǝgn a kuur laab tǝ.²²A gib wassǝŋ,Helinawa tǝ tayi ghai ɗaŋ tǝ ta tlǝ nǝ ɓuughǝn ɗa belakes .²⁰ Gyaa gin tǝ ta tlii a Filibus, mǝn Betsaida ɗaŋ yi Galili tǝ ced tǝ , tǝ wultu, "Malǝm,myaa su mǝ yel Yesu." ²¹Filibus ta tlǝn fuu Andarawus;tǝ ta tlǝn fuu Yesu.²³Yesu ta sushiɗa wultu, "Dǝǝl a man ɗaŋ ta zhim ŋaa zaar.²⁴ Jom, jomi mya wulki tu ,ǝŋ tsǝr dlaad ya nda yatl ya mǝs hŋ, wo na ɗa yatli ngǝn wos , bed tǝ gii eŋ ya mǝshi, wo ɓwaa mǝǝri monda.²⁵Muryo ɗaŋ yaa su raa wos, wo naati, bed tǝ hii muryo ɗaŋ ya nyaŋ ngas raa wos a dǝghǝn wo gaati nǝ ghǝ ɗok- ɗoki.²⁶Gyo ɗaŋ caa buŋǝn mǝn tǝ laaɓǝm ɗi; lǝb yo ɗaŋ mighai,ɗani ghǝn monetn wo man ɗaŋ. Gyo ɗaŋ ya buŋǝm mǝn, daagǝn wo luuti.²⁷Ɗaŋ ghǝni raatn cigha gib vuughǝni:ni ghannda ma konee? 'Daa vummi a dǝǝli gin'? ²⁸Daa,zhim sǝmwaa."She yer won ta bwaaɗi gaami a wultu, "Maa zhim tǝ ma,man zhimtǝɗa."²⁹ Ɗa ɗuun she jwaamghǝnnes ɗaŋ tǝ tayi gha dlǝǝrvhǝn tǝ ta wum yeres tǝ ta wultu falaŋ a byaatl. Gyaa gon tǝ wultu ,"zhipti shinghǝn Cogn a wultǝ vii."³⁰Yesu ta su shi ɗa tu," Yer gin man nǝ durghǝ myaan hŋ, bed tǝ gii nǝ dur waan.³¹ Ɗaŋ ghǝni ta ɗǝǝl vii ɗǝghǝn mǝni. Ɗaŋ ghǝni ta kad murghǝ gugndǝ dǝghǝnni.³²A dǝǝli gin ǝŋ caa mbimii a dǝghǝn ma lǝǝr ɗeɓad zaarsǝi ɗi ɓasǝm." ³³A kon gin tǝ zhid mǝskǝn won ɗaŋ wo mǝs.³⁵Jwaamghǝn zaarshes tǝ ta sutuɗa tu,"Mǝ wum a mborki tu ɓorghǝnghǝ Cogn wo tsǝti nǝ ghǝ bǝɗi. Wuri ghǝnnda ka wultu 'A na cib tǝ mbii ŋaa zaari gaamee?³⁴ Nuughǝn cin ŋaa zaari gino?" Yesu wulshi tu, " Ɗuun tǝ dǝǝl njwaan ka naa tǝ lǝb yaali. Riin gha kili yo ɗaŋ kǝ ɗyaghaski tǝ lǝb yaali, nǝ durghǝ tu dugn tǝ dlǝpmki waani hŋ. Gyo ɗaŋ caa rii a gib dugn a yisǝŋ lǝb yo ɗaŋ caa man ghai hŋ.³⁶ Kili yo ɗaŋ kǝ yir lǝb yaales,caan raa a lǝb yaales durghǝ tu ka naa nǝ mǝǝri lǝb yaali."Ɗaŋ Yesu ta kon ghǝrshi gyaa gin a ta tlii tlǝn waad gamashi ɓasshi.³⁷Bed tǝ ghǝtn gidkǝn monda ɗaŋ Yesu fi aken wasǝŋ, bed tǝ gii tǝ caa raa ɓastǝ hŋ, ³⁸nǝ durghǝ vii Ishaya murghǝ shinghǝn tǝ yughǝi, ɗaŋ a wultu: "Daadǝn, nǝ nuu acaa raa akongǝn wopm, tǝ nuu ghǝnnda tass Daadǝn giɗee?"³⁹Nǝdyek gin tǝ caa raa hŋ, durghǝ tu Ishaya man wulɗa tu, "⁴⁰A dwaan shi yiirii ,ndǝr tlyaashi raai,cik hŋ ta yaal tǝ yiir wasǝŋ tǝ yisǝŋǝitǝ raa wasǝŋ, tǝ sushiɗi,ma caa ta byaatli."⁴¹Ishqya kob ghǝrshigya gin nǝ durghǝ tu a yel zhimngǝn Yesu ndǝr kon a dul gamashi .⁴² Bed tǝ gii mǝn gugndǝ monda tǝ caa raa aYesu, bǝd tǝ gii nǝ durghǝ Farisawa, tǝ kabtǝ a dadǝǝl hŋ,nǝ durghǝ tu tǝkad shi wasǝŋǝi ɗa viin ladi Yahudawas hŋ. ⁴³Caa su luughǝn yi ɗaŋ wo mɓwaaɗi a zaarsǝ mob luughǝn yo ɗaŋ caa mɓwaaɗi a Cogn.⁴⁴Yesu wul vii tlyaa-tlyaa,a wultu, Gyo ɗaŋ a caa raa ɓasǝm,caa caani raa ɓasǝm ngǝntan hŋ bed tǝ caa caani raa gha muryo ɗaŋ a shinǝmɗi,⁴⁵gyo ɗaŋ ya yalǝm a yel muryo ɗaŋ a shinǝmɗi⁴⁶Mǝ man adǝgn ɗaŋ lǝb yaali, nǝ durghǝ yo tu ɓuruk muryo ɗaŋ ya caa raa ɓasǝm wo tsǝtn alǝb ji hŋ. ⁴⁷Ɓuruk gyo ɗaŋ caa wum vetn bed tǝ gii vaa fi laaghai hŋ, ma ngyer tǝ vii mǝn hŋ ; nǝ durghǝ tu mǝ man mǝ man mǝ ngyer vii ɗǝgn mǝn hŋ, bed tǝ nǝ durghǝ tu vum ɗǝghǝi .⁴⁸Gyo ɗaŋ ya nyaŋngasǝm, ndǝr nyaŋ ngas vetn, murghǝ nyerghǝn wos vii mǝn ɗa.vii won ɗaŋ mǝ kon ǝŋ wo ngyertǝ vii mǝn dzaŋ ɓanngǝn dǝgn. ⁴⁹Durghǝ yo tu myaa kon vii nǝ durghǝ gaman hŋ, bed tǝ gii nǝ Daa gyo ɗaŋ a shinǝmɗi, gyo ɗaŋ a vǝrǝm mborki a dul gaam ngǝtn yo ɗaŋ ma kon tǝ ngǝtn ɗaŋ ma wul.⁵⁰ Maa yisǝŋ tu borki wos nǝ gh mbeɗi; durghǝ gii mǝ wultu- ɗaŋ yo ɗaŋ Daa ghǝn fuum,cik ghannda myaa koni.

Chapter 13

¹Kǝnnda belak laatsǝghǝn tǝ man. A kili gi ɗaŋ Yesu wo yisǝŋǝi tu wo shishi a ɗǝghǝn tlii a Daa. A suu mǝn wos a ɗǝghǝn, suughǝn wasǝn hal nǝ kǝ ɓanngǝnni. ²Ɗaŋngǝnni Shetan a caa a raaghǝ Yahuda Iskaryiti kuni Siman, tu tǝ vǝr vi Yesui.³A yisǝŋǝi tu Daa a gaa koni a taas wos, ɗaŋ gi ɗaŋ a dlamɗi a Cogn, wo ndǝr sutǝ a Cogn. ⁴A shishi a cighǝnngǝ ngǝtn cighǝn, a ca gya luuwos gaai. A mbii tawul dlǝpm gam woshi ghai. ⁵Ɗuun a shin zha a koɗtaas won, a ngaɓ coɓkǝn yasǝŋ mǝri dǝnwos mǝn, yi saɗshi tǝ ŋaa tawulles ɗaŋ a dlǝpm dlii wos ghai.⁶Ɗaŋ a man avSiman Biturus, she Biturs a wul tǝ tu, ''Daadǝn ka coɓǝm yasǝŋ mǝni ya?'' ⁷Yesu sutǝɗa tu, ''Ngǝtn yo ɗaŋ mya fi ka yisǝŋ ɗaŋnin hŋ, beɗ tǝ gi ɗa kaari ka man yisǝŋǝi.'' ⁸Biturus a wul tǝ tu, ''Ka coɓǝm gǝtn yasǝŋ mǝ 'n hŋ.'' Yesu sutǝɗa wul tǝ tu, ''Ǝŋ yan mya coɓkǝ nǝn hŋ, ki tǝ bamvi bgǝtn won ɓasǝm hŋ.'' ⁹Biturus a wul tǝ tu, ''Daadǝn, nǝ yasǝŋatn ɗaŋ ka coɓ ngǝtn wos hŋ, beɗ tǝ gya taasatn tǝ gaamatn.''¹⁰Yesu wul tǝ tu, ''Ɓuruk muryo ɗaŋ a coɓti ca man suutǝ coɓtǝ ɗa hŋ, she tǝ coɓni yasǝŋwos, beɗ tǝ gi cinǝ coɓkǝn kali kali ɗeɓaɗ; kinǝ coɓkǝn kali kali, beɗ tǝ gi nǝ ɗeɓaɗ wan hŋ.'' ¹¹(Nǝ jǝ gi Yesu a yisǝŋ gyo ɗaŋ wo vǝr viwoshi yan a ca a wul tu, ''Ɗeɓaɗ wan ǝn kinǝ coɓkǝn kali kali hŋ.'')¹²Ɗaŋ Yesu coɓshi yasǝŋ wasǝŋ mǝni, a mbi lǝŋsǝ woshi tlǝn tsǝtni, wul shi tu, ''kaa yisǝŋ ngǝtn yo ɗaŋ mǝ fiki mǝniya? ¹³Kyaa yi ciimǝ tu 'malǝm' tǝ 'Daadǝn', kya kon ndarara, nǝ kǝ yo tu mi cikghes. ¹⁴Ǝŋ yan minǝ Daadǝn tǝ malǝm, ma ciɓki yasǝŋ wan mǝni, a ndara kyani a coɓ dlǝŋsǝ wan mǝn ɗaŋ. ¹⁵Gin yan nǝ ngǝtn yo ɗaŋ mǝ giɗ kii ghai nǝ kǝ yo tu a fi ɗaŋ gi ɗaŋ mǝfi ki mǝni.¹⁶Cik na jom jomni, mya fuuki, mon yi moɓ murghǝ dǝnwos luughǝnni hŋ, muryo ɗaŋ tǝ shiintǝ ni yi moɓ muryo ɗaŋ a shinntes luughǝnni hŋ. ¹⁷Ǝŋ yan kaa yisǝŋ ngǝrshi gya ginni, kaa naai nǝ mǝn mbuunibyan kyaa fishi washi. ¹⁸Yin tu mya wulni vi a gamawan ɗeɓaɗ hŋ, ma yisǝŋ gya gyo ɗaŋ mǝ bwaashi beɗ tǝ gi duryo tu ngǝtn yo ɗaŋ nǝ dlyaaɗkǝ tǝ yughǝi: 'Muryo ɗaŋ a ci dugnatn a shisherǝm mǝn.'¹⁹Mya fuuki gin ɗaŋnin kǝnnda gin tǝ man naa cik, nǝ kǝ yo tu ya man naa cik a caa ɗa raai tu nǝ myani.²⁰ Jom jommi mya fuuki, muryo ɗaŋ ya kaɓ gyo ɗaŋ mǝ shintǝ ɗi, myani ǝŋ a kaɓ, muryo ɗaŋ ya kaɓmi, a kaɓ ni muryo ɗaŋ a shinǝmɗi.''²¹Ɗa kari ɗaŋ Yesu kon cik, she a vuui a zhipti. a tlya zha gamas wul tu, ''Yi cik jom jommi, Mya fuuki tu bamboŋ a giɓi wan wo vǝr veti.'' ²²Mǝri dǝnwos tǝǝ yel dlǝŋsǝ wasǝŋ cagha ŋa raa jii tu ves yin a dulgamngǝ nuu.²³Namboŋ a giɓkǝ mǝri dǝnwos, gyo ɗaŋ Yesu caa suutǝ, cigha dakci a gantii a gǝǝɓ Yesu. ²⁴Siman Biturus a wul ŋaa dǝnnes tu, ''fuumiɗi a dul gamngǝ nu ǝŋ ca wul veso'' ²⁵She a sutǝ gaantii a gǝǝɓ Yesu, a wul tu, ''Daadǝn nǝ nu?''²⁶She Yesu sutǝ ɗa tu, ''Nǝ muryo ɗaŋ ma tsal dugn ma ca ɗa koɗi mǝ taatǝ, She a tsal dukes caai ɗa koɗi she a vǝr Yahuda kuni Siman Iskaryoti. ²⁷Ɗa kaari ɗaŋ a ci dukeshi, she Shetan a ndai ɓastǝ, she Yesubwul tǝ tu, ''Ngǝtn yo ɗaŋ kighai fi tii motl motl.²⁸Gon won a dakci ɗaŋ a yisǝŋ de yo ɗaŋ a caa a fuu tǝ ngǝrshi gin hŋ. ²⁹Gya gon tǝ ɓitalshi tu, yan Yahuda ɗaŋ ci tǝ jigha wurɓes, Yesu wul tǝ tu, ''ɗiiɓ ngǝtn yo ɗaŋ ma su nǝ belakes'', ko tǝ vǝr ngǝtn won gya nakui. ³⁰Ɗa kaari Yahuda kaɓ dugheshi, she a nyoli kyaaɗ. A ta yinǝ dlǝ kaviɗ.³¹Ɗa kaari ɗaŋ Yahuda a tlii, Yesu wul tu, ''Ɗaŋngǝnni taa zhim ŋaa zaari, ta ndǝr tǝ zhim Coghǝi nǝ durwos. ³² Cognvon wo zhimti a giɓkǝ gamashi, wo ndǝr zhimti kyaaɗ. ³³Ŋaa mǝri njwatn njwatn, mi ciimki nǝ ŋaa kili won njwatn, ka ŋallǝm, ɗaŋ gi ɗaŋ mǝ fuu Yahudawai, lǝǝɓ yo ɗaŋ mya manngai ka kǝǝm ka tlǝǝ ɗani hŋ. Ɗaŋngǝni nya fuuki gin.³⁴Mya vǝrki mborki muri tu, a suun dlǝŋsǝ wan; ɗaŋ gi ɗaŋ mǝ suuki, kyani ma a suu dlǝŋsǝ wan. ³⁵Tǝ cik ǝŋ konu wo yisǝŋǝi tu kǝ nǝ mǝri dǝnatn, yan kya suu dlǝŋsǝ wan.''Siman Biturus a wul tǝ tu, ''Daadǝn, kya maan teɗo?'' Yesu sutǝɗ tu, ''Lǝǝɓ yo ɗaŋ mya manghai ka kǝm ka laaɓ ɗaŋngǝnni hŋ, beɗ tǝ gi ka laaɓ ɗi ɗa kari.'' Biturus a wul tǝ tu, ''Daadǝn, ni a caa kǝnnda ma kǝǝm na laaɓkǝ ɗaŋngǝni hŋǝi? Ma vǝr raayetn nǝ kyani.'' Yesu sutǝɗa tu, ''ka vǝr raa wa nǝ myaani? yi cik jomi, mya fuughǝ tu kǝnnda gyeri tǝ gǝm vii ka ci vi a yisǝŋngǝnetn tǝpm mayi.

Chapter 14

¹Raa wan tǝ malar hŋ. caan raa Cogn, caan raa ɓasǝm beɗ. ²Lǝǝɓ tsǝtnngǝn ɗa dǝn ngǝ Daagǝtn monnda. Yan ci yi cik hŋ, ma yi fuuki, nǝ yo tu ma tlǝ ma tlǝn ndǝǝrki lǝǝɓ mǝni. ³Ǝŋ mya tlǝn ndǝǝr ki lǝǝɓ mǝni, ma sumɗi mǝ man kaɓki wani ɓasǝm nǝ duryo tu lǝǝɓ yo ɗaŋ mighai kyaani beɗ a tsǝtnnghai ɗaŋ.⁴Ka yisǝŋ lǝǝɓ yo ɗaŋ ma tlǝ ghai.'' ⁵Toma a wul Yesu, ''Daadǝn, ma yisǝŋ lǝǝɓ yo ɗaŋ kya manngai hŋ, wurǝghǝnnda ma yisǝŋ datǝpeshiye?⁶ Yesu wul tǝ tu, ''Myan ǝŋ minǝ datǝpes, myani ǝŋ minǝ jom jomnes myani ǝŋ minǝ raayes, gon wo kǝǝm tlǝ a Daa hŋ, she te ɓasǝm. ⁷Yan ka yisǝŋmi, ka yisǝŋ Daagǝtii ɗaŋ. Beɗ tǝ gi ɗaŋngǝni kaa yisǝŋtii, hal ka yeltǝ.''⁸Filibus wul Yesu tu, 'Daadǝn, 'giɗmi Daashi gin wo kǝǝmmi wopi.⁹ ''Yesu wul tǝ tu, ma ngalai cimki monnda, beɗ tǝ gi hal ɗaŋngǝni ka yisǝŋ hŋaa? Deɓaɗ muryo ɗaŋ a yelǝm, a yel Daa. wur ǝnnda ka wultu, Giɗmi Daate'?¹⁰Kǝ caa raa tu migha giɓkǝ Daagǝtn, Daagǝtn cigha giɓen ɗaŋ hŋa? Gya vi yo ɗaŋ mya fuuki, yin tǝ vartǝ gaman hŋ, beɗ tǝ gi Daagǝte beɗ cigha tsǝtnngǝn a giɓen ǝŋ ca fi laawos. ¹¹Gaan raa wan ɓasǝm tu migha Daagǝtn, Daagǝtn ma ci ɓasǝm ɗaŋ, ko a caa raa a gya laa gamawasǝŋ.¹²Yi cik jomi mya fuuki tu, ɗeɓaɗ gyo ɗaŋ ya caa raa ɓasǝm wo fi laa yo ɗaŋ mya fi, wo ndǝr fi laa moɓ gya gin, nǝ yo tu ma tlǝ a Daa. ¹³Ɗeɓaɗ ngǝtn yo ɗaŋ kya kara tǝ sǝman, ma fi tii nǝ yo tu Daa tǝ tu luughǝnni nǝ kunes.¹⁴ Ǝŋ yan kya kara mǝ nǝ ngǝtn ɓuruk a giɓ sǝman, ma fi tii.¹⁵Ǝŋ yan kya suu mǝ, ka ɗakɗa nǝ gya mborken,¹⁶ ma kara Daa wo vǝrki murghǝ mbutarghǝn raa mǝn nǝ duryo tu wo tsǝtn tǝ kyaani nǝ kǝ zhaɗ zhaɗi,¹⁷ Zhipti ghǝ jom jomni. Gyo ɗaŋ ɗǝgn wo ɗya kaɓ hŋ nǝ duryo tu a yel tǝ hŋ ndǝr yisǝŋ tǝ hŋ. Beɗ tǝ gi kaa yisǝŋ tǝ gon hŋ, nǝ duryo tu ci ɓaski wo ndǝr tsǝtn a giɓi wan.¹⁸Ma gaki ngǝtn won hŋ, ma sumɗi ɓaski. ¹⁹A na ŋaa njwan, ɗaŋ ɗǝgn wo man yelǝm ɗa hŋ, beɗ tǝ gi kyani ki ɓasǝm yelghǝn. Nǝ duryo tu mi gwam.. kyani ma kaa naa gwam ɗaŋ. ²⁰A dzaŋi gi ka yisǝŋ tu migha giɓkǝ Daadgǝtn, kyani beɗ kigha giɓen, Myani beɗ kigha giɓen, myani ɗaŋ migha giɓiwan ɗaŋ.²¹Muryo ɗaŋ yir gya mborken ca ndǝr tǝ fishi washi yani ǝŋ ca suum, muryo ɗaŋ caa suum, Daagǝtn wo suutǝ ɗaŋ. Myani beɗ mya suutǝ ma ndǝr ma zhiɗ gaman ɓastǝ.'' ²²Yahuda gyo ɗaŋ (Iskaryoti hŋ) a wul Yesu tu, ''Daadǝn, ni a caa kya ngal a zhiɗ gama ɓasmi ɗaŋ ka giɗ gama a ɗǝgn hŋe?''²³Yesu a sutǝ ɗa wul tǝ tu, ''konu ɗaŋ caa suum wo ɗyabɗa nǝ vetn, Daagǝtn wo suu tǝ, ma man ɓastǝ mǝ tsǝtn cimshi. ²⁴Gi ɗaŋ caa suum hŋǝi, caa ɗyar ɗa nǝ vetn hŋ. vi yo ɗaŋ kya wumi nǝ ngǝtn hŋ, beɗ tǝ gi a mbwaaɗi a Daa gyi ɗaŋ shinǝm ɗi.²⁵Mǝ fuuki ngǝrshi gya gin ɗaŋ mi ciimki. ²⁶Yan ci tu, mutghǝ mbutarghǝn raa zhipti var gyo ɗaŋ Daa wo shinɗi a giɓkǝ sǝman, wo zhuɗ ki ngǝtn ɓuruk, wo ndǝr ɓitalki ɓuruk ngǝtn yo ɗaŋ maa fuuki.²⁷ Mya gaa ki tǝ raa wusni, mya vǝrki raa wusnen. Gyo ɗaŋ ɗǝgn ca yi vǝri ǝn mya vǝrki hŋ. Raa wan tǝ malari hŋ, a ndǝr a ci vǝrtǝ hŋ.²⁸Kaa wumi ɗaŋ mǝ fuuki wani, tu ma tlii, ma ndǝr suumɗi ɓaski. yan kya suum, wo polki nǝ yo tu ma tlii a Daa nǝ dur yo tu Daa a moɓǝm luughǝnni.²⁹ Ɗaŋngǝni mya fuuki kǝnnda ngǝrshin tǝ nguɓ nǝ kǝ yo tu, kǝn ya nguɓ a caa raai ghai. ³⁰Ma naa a vi won wulghǝn monnda tǝ kyaani ɗa hŋ, murghǝ guŋmdǝ ɗǝgn caa manngǝnɗi. Citǝ vartǝ a dulgaman hŋ. ³¹Beɗ tǝ gi nǝ yo tu ɗǝgn tǝ yisǝŋǝi tu mya suu Daa, mǝ fi ɗaŋ gi ɗaŋ Daa a fuumi. Mǝ shinshi mǝ ga ɗuuni.

Chapter 15

¹Myaan ghǝn minǝ gwaas dardudǝn kǝ jom-jomi ,Daagǝn yan ciǝ murghǝ kites.² Caa nger buruk dlaŋri gi ɗaŋ ci ɓasǝm ɗaŋ caa guur hŋ, gyo ɗaŋ caa guur wo ndǝǝr ti ndarara nǝ durghǝ tu tǝ daɗak vǝrgǝn guri ghai .³Kii nǝ dzikǝni nǝ durghǝ viin ɗaŋ mǝ fuuki.⁴ Tsǝɗǝnni ɓasǝm myaan ma mǝ tsǝnni ɓaski, yan yi tu dlaŋri ghǝr wos caa guur hŋ,she yan ciɗa gwaashi, yan citu kyaani ghǝrwan ka kǝm hŋ,she kyaa ysǝdni ɓasǝm.⁶Myaan minǝ gwaas dlardu dǝnes,kyaani kinǝ dlaŋres, gho ɗaŋ ya tsǝ ɓasǝm,myaaninma, ma tsǝdni ɓastǝ wo vǝr guuri monda,ǝŋ yan tǝ myaan hŋ ka kǝm kafi nghǝrwon hŋ.⁵Gyo ɗaŋ mi cim tǝ hŋ, ma dzakti mǝ kuri,tǝ kuŋui ;mǝ jwaam ti mǝ shinti wudtǝ ghǝbpi. ⁷Ǝŋ kyaa tǝdni ɓasǝm, vetn ma ya tsǝn ɓaski,she a kars ghǝr yo ɗaŋ kyaa suu fi mǝn.⁸Nǝ durghǝ gii ghǝn caa luu Daagǝn,a vǝr guuri monda yini tu kiǝ mǝǝri dǝnan.⁹Ɗaŋ gi ɗaŋ Daagǝn suumi ,myaan ma mǝ suuki ɗaŋ tsǝɗǝnni a gibkǝ suughǝnan¹⁰Ǝŋ kyaa kab borketi,ka tsǝdni a gibkǝ suughǝnan ɗaŋ gi ɗaŋ mǝ kab borki Daagǝ ti migha tsǝnghǝn agib kǝ suughǝnwos.¹¹ Myaa fuuki vii gyaa gin yan tu polghǝnen tǝ naa ɓaski , kyaani a tsǝntǝ polghǝn ndarara.¹²Gin nǝ vii won ɗaŋ myaa fuuki tu suun dlǝŋsǝ wan, ɗaŋ gi ɗaŋmǝ suuki wani.¹³Gon citǝ suughǝn yo ɗaŋ a mob tǝ vǝr gaamas nǝ gyaa kamci hŋ.¹⁴Kinǝ gya kamtsan, in yan kya fighǝn ngǝrwon ɗaŋ mya fuuki. ¹⁵A ken gon wo ma wulki tu kinǝ monsǝ ɗa hŋ,nǝ durghǝ tu mon a yisǝŋ ngǝrwon ɗaŋ murghǝ dǝn wos caa fi hŋ. Mǝ cim ki tu gyaa kamtsan mǝ ndǝr mǝ fuuki buruk ngǝrwon ɗaŋ mǝ wumi a Daagǝn.¹⁷Kyaani nghǝn kǝ bwam hŋ myaani ǝŋ mǝ bwaaki, mǝ shinki tu a fuun zarsǝ vik Cogn,ɗaŋ tǝ nai nǝ zarsǝ mbuni. Gini na tu buruk ngǝryo ɗaŋ kya kara daagǝn agib kǝ sǝǝman wo fiki mǝni.¹⁶Mǝ kon ki borki gin mǝn nǝ durghǝ tu a suu dlǝŋsǝ wan.¹⁸Ǝŋ dǝgn ya nyaŋgaski yisǝŋǝi tu a nyaŋ gasǝm keni ghaanda tǝ nyaŋgaski. ¹⁹Ǝŋ ya kiyi nǝ kǝ dǝgn, dǝgn ci suuki ɗaŋ gos; bed tǝ gii nǝ durghǝ tu kinǝ kǝ dǝgn hŋ mǝ bwaaki a gib dǝgn yaan nghǝn a caa dǝgn caa nyaŋgaski.²⁰Ɓitalǝnki tǝ won ɗaŋ mǝ fuuki mon yi mob murghǝ dǝnwos luughǝn hŋ.'ǝŋ yaa vǝrǝm forǝm kyaani ma ka tu ɗaŋ ,ǝŋ ya fi laa tǝ vetn, ta wumki wani ɗaŋ. ²¹Ta fiki ghǝshi gya gin mǝn buruk nǝ durghǝ sǝman ,nǝ durghǝ tu ta yisǝŋ gon ɗaŋ ashinǝmɗi hŋ. ²²Ǝŋ yan mǝ wulshi vii hŋ ,bak ciyi nǝ mǝn kuskǝ ghǝnhŋ; ɗaŋni citǝ nghǝn kon ghǝn won nǝ kusǝŋsǝ nghǝn wasǝŋ hŋ.²³Buruk wan gyo ɗaŋ ya nyaŋgasǝm a nyaŋgas daagǝ nghǝndi. ²⁴Ǝŋ ya mǝfi nghǝrwon ɗaŋ gon a gibi wasǝŋ a fi hŋ yaŋshi ciyi tǝ kuskǝ nghǝ hŋ; bed tǝ gii ɗaŋni caa yeli tǝ nyaŋgasm ,bedwom tǝ daagǝn. ²⁵Tǝ fi gini nǝ durghǝ tǝ yuŋgar vii yo ɗaŋnǝ dlyaadkǝni a gibkǝ borki wasǝŋ ; tǝ nyaŋgasǝm tǝdyek hŋ.²⁶A kili yo ɗaŋ murghǝ mbutar ghǝn raa gyo ɗaŋ Daagǝ wo shindarki mǝndi yan nǝ zhipti na jom -jomi, gyo ɗaŋ gyo caa dlamdi a daagǝn,ɗaŋ wona nǝ murghǝ tlyagǝn zha a dulgaman.²⁷Kyaani ma kya tlyam zha mǝn nǝdurghǝ tu mi cimki ɓaanɗǝŋ.

Chapter 16

¹"Mǝ fuuki gini tu a ngha yasǝŋ hŋ. ²Ta nyolarki wani viin ladi; bed tǝ gi dzaŋ caa maghǝndi; gyo ɗaŋ ya ɗuuki wo mbi ɗaŋ tu nǝ laa Cogn ca fi.³Ta fi cighǝi nǝ durghǝ tu ta yisǝŋ tu mitǝ daagǝn hŋ.⁴Myaa fuuki nghǝrshi gyaa gin tu kili yo ɗaŋ wo fii,a mɓitalki tu ma fuuki .Mǝ fuuki nghǝrshi gya gin ɓaandǝŋ hŋ, yan ci tu mya tsǝnghǝn cimki.⁵Ɗaŋni ma tlii agon ɗaŋ a shinǝmɗi; bed tǝ gii, ɓuruk a dlei wan gon wan won a ced ǝm tu mya man ceɗo hŋ? ⁶Bed tǝ gi mǝ fuuki nghǝrshi gyaa gin raa wan a yugǝi tǝ raaghǝ ji.⁷ Myaa fuuki jom -jom: wo mobki mǝn ǝŋ myaa tlii a Daaagǝn ǝŋ mya tlǝ hŋ murghǝ mbutar ghǝn raa wo mani hŋ; ǝŋ mya tlii, ma shindar tǝɗi ɓaski.¹⁰Ǝn ya mani murghǝ mbutarghǝn raas wo fuu dǝgn kusǝŋsǝ ghǝn wasǝ,tǝ raa mbuni tǝ ngeeghǝn vii-⁹Dulgaam kusǝŋsǝ ghǝn tǝ caa raa ɓasǝm hŋ; ⁸durghǝ mbuni wasǝŋ ma tlii a daagǝn ta man yalǝm ɗa hŋ; ¹¹nǝ durghǝ ngerghǝn vii, baandǝŋ taa nger vii murghǝ gugndu dǝgn mǝni.¹²Ngǝn monda ɗaŋ myaa suu mǝ fuuki, ɓak ka yisǝŋ ɗaŋni hŋ. ¹³Nǝ durghǝ gii kiliyo ɗaŋ zhipti na jom-jomi ya mani wo rii tǝ kyaani ɓuruk na jom -jomi; yan ci tu wo wul vii nǝ vii nǝ gaamas hŋ; she ngǝr won ɗaŋ ya wumi, nghannda yani wo kon; yani ǝŋ wo fuuki ngǝrwon ɗaŋ wo naa. ¹⁴Wo luum, wo mbi ghǝrwon ɗaŋ nǝ ghǝn wo fuuki.¹⁵Ɓuruknghǝr won daaǝn yir nǝ gǝn ; nǝ durghǝ gii ǝŋ mǝ wultu wo mbi nghǝr won ɗi ɗaŋ nǝ gǝn wo fuuki. ¹⁶Ya ngalai ŋaa jwaan, kama yelǝm ɗa hŋ; ya ngalai ɗaɗa ka yelǝm."¹⁷She mǝǝri dǝn wos gya gon wasǝŋ tǝ ta wul dlǝŋaǝ wasǝŋ tu," Nǝ nighǝnta caa fuu me, ǝŋ ya nghalaiŋaa jwaan ka man yelǝm ɗaŋ hŋ,'ya ngalai ǝŋ ta ka yelǝm ,'nǝ durghǝ tu maa tlii a Daa'?" ¹⁸Bed tǝ gi tǝ wultǝ tu , "Nǝni ǝŋ ta caa wultu yavngaalai jwaate?Maa yisǝŋ ngǝrwon ɗaŋ hŋ."¹⁹Yesu ɗaŋ a yel ca ŋal tǝ ced tǝ ,she a wul shi tu," Kya ced dlǝŋsǝ wan nǝ nghǝrwon ɗaŋ mya kon tu 'ya nghalai jwaan ka man yelǝm ɗa hŋ, ǝŋ ya ghalai kaman yelǝm ɗa'? ²⁰Jom -jomi mya fuuki ka ngwar tǝ wagǝn mitsǝ, bed tǝ gi wo pol dǝgn ghai, ka yuŋǝi tǝ raa ghǝ ji,bed tǝ gi raa ghǝ ji wan wo nai nǝ polghǝn.²¹Gǝd caa yi wum dlii wumghǝn a kili yo ɗaŋ vwa ɓwaaghǝn ngabtǝ,bed tǝ gi caa na ɓwa ŋaas,caa man ɓital tǝ ,tǝ dlii wumghǝnes ɗaŋ hŋ.yan yi tu citǝ polghǝn tu a ɓwa ŋaa zaar ɗi a dǝgn.²²Ɗaŋni ki tǝ raa ghǝ malarghǝni , bed tǝ gi ma yel ki ɗa, gon won ɗaŋ wo kabki polghǝn wan mǝn hŋ.²³ Dzaŋgi gon wan wo cedǝmnghǝrwon hŋ. Jom-jomi mya fuuki ɓuruk nghǝrwon ɗaŋ kya ced Daagǝn tǝ sǝǝman wo vǝrki.²⁴Hal yawon kaa ced nghǝrwon tǝ sǝǝman hŋ; ceɗǝn ta vǝrki nǝ durghǝ tu polghǝn wan tǝ yugǝi.Myaafuuki vii gin gibi-gibi dzaŋ caa maghǝndi ́ɗaŋ ma man fuuki vii gin gibi-gibi ɗa hŋ abmvi gi ma fuuki a lǝb mbari-mbari nǝ durghǝ Daadǝn.²⁶Ɗa dzaŋes ka kara a hibkǝ sǝǝman, mya wutu ma kara daagǝn nǝ durghǝ wan hŋ;²⁷ yan yi tu daagǝn gaamas caa suuki , yan yitu kǝ suum kǝ caa raa ɓasǝm tu mǝ dlamɗi a daagǝn. ²⁸Mǝ dlamɗi a daagǝn, ɗaŋ mǝman dǝgn ,hal yawon ma ga dǝgngǝima suum adaagǝn."²⁹Mǝǝri dǝnwos tǝ wultǝ tu," Yeli ɗaŋni ǝŋ kya wul vii a dadǝl ɗaŋ nǝ yer viihŋ. ³⁰Ɗaŋni mǝ yisǝŋ tu kayisǝŋ nghǝti ɓuruk, yi tu she gon ya ced kǝ hŋ.Tǝ cik kǝn mǝ caa ɓaskǝ tu kǝ dlamɗi a Cogn. ³¹Yesu sushiɗa tu, "Ɗaŋni ka caa raai ɓasta?"³³Yeli dzaŋ caa maghǝnɗi, dzaŋes a tuliɗi ɗaŋ ta basaŋ kiwani konu wo tlii dǝnwos, ka gam ghǝtan .Bed tǝ gii mi ghǝtan hŋ,mi tǝ daagǝn.³² Mya fuuki gi tu ɓasǝm ka tu mbudkǝn raa. A dǝgn ka tu forǝm, bed tǝ gii dluun vwa: Ma vumi a taas kǝ dǝgn.

Chapter 17

¹Daŋ Yesu kon cig, she ambi gam gami, wul tu ,"Daadǝn, dzaŋi a fi luu kuni wa, duryo tu kuni wa tǝ luu ghǝ - ²tun daŋ kǝ vǝr tǝ luughǝn ɗebad a ŋaa zaar tu tǝ vǝr rai ghǝ dok-doki, kab muryo ɗaŋ kǝ vǝrtǝ.³Rai kǝ dok-doki, yan ci tu tǝ yisǝŋǝi,Cogn kyan ghǝn wa kǝ jim -jomi , hal tǝ Yesu Daadǝn ɗaŋ kǝ shintǝɗi.⁴ Mǝ mbi ghǝ gami gha dǝgn, tun ɗaŋ mayuŋar la yo kǝ vǝrǝm mǝ fi.⁵ Ɗaŋni Daadǝn,mbim gami tlǝghǝni gha luughǝn wa tǝ guŋdǝ ɗaŋ mǝ yir tǝ kyan anda tǝ ndǝr dǝgn.⁶Mǝ nyolar sǝmwa a zaarsǝ yo ɗaŋ kǝ vǝrǝm a gibkǝ dǝgn. Ɓandǝŋ mana nǝ gwa , kǝ ndǝr kǝ vǝrǝm ɗebat, tǝ ndǝt tǝ ɗyaar ɗa nǝ vi wa. ⁷Ɗaŋni ta yisǝŋ kab ghǝr yo ɗaŋ kǝ vǝrǝm, yin ɗi ɓaskǝ, ⁸duryo tu vi yo ɗaŋ kǝ fuum, yǝ ndǝr tǝ kabi ,tǝ ndǝr tǝ yisǝŋǝi, tu jom-jomi tu mǝ mbwadi ɓaskǝ, tǝ ndǝr tǝ ca rai ghaitu tu kyan kǝ shinǝmɗi.⁹Myan mya karaghǝni nǝ dulgam wasǝŋ . Mya karaghǝ nǝ dǝgn hŋ,she de gya gyo ɗaŋ kǝ vǝrǝm,duryo tu cinǝ gwa.¹⁰ Kab gǝn nǝ gwa kab gwa nǝ gǝn bed.Ta ndǝr tǝ mbim gami a gib kǝ raa wasǝŋ.¹¹ Ɗaŋghǝni tsǝnghǝnetn a dǝgnɗa hŋ. Bed tu gya gin ci gha dǝgn mya de mya maghǝndi ɓaskǝ. Daadǝn wom murghǝ dzǝkkǝn lyashi a dlim shi washi tǝ vartǝwa, ɗaŋ kǝ vǝrǝm tǝ nanambog ɗaŋ gyo ɗaŋ kǝ vǝrmi.¹²Kili yo ɗaŋ mi cimshi , mǝ dyarshi tǝ sǝm ghǝ vartǝ wa ɗaŋ kǝ vǝrǝm Ma lyashi gon wasǝŋ ɗaŋ a na ɓem hŋ, she de gi ɗaŋ ci ɓemi,duryo tu konghǝniwa tǝ na jom -jomi. ¹³Bed tu ɗaŋghǝni mya maghǝndi ɓaskǝ .mya wul gin tu ɗaŋ migha dǝgn, duryo tu polghǝnan tǝ yungari a gib kǝ raa wasǝŋ. ¹⁴Ma fushi vi wa, dǝgn de a nyaŋgas shi,duryo tu cini kǝ dǝgn hŋ ɗaŋ gyo ɗaŋ myani ma minǝ ghǝdǝgn hŋ.¹⁵Mya karaghǝni tu a mbi shi washi ɗa ɗǝki hŋ, she de a lyashi washi a kusskǝ muri. ¹⁶Yaŋ shi cinǝ ghǝ dǝgn hŋ ɗaŋ gi daŋ myan ma minǝ ghǝ dǝghǝn hŋ .¹⁷ Tsǝŋ gashi washi a gib kǝ jom-jomi. Vi wa yaci jom-jomi.¹⁸Ɗaŋ gyo ɗaŋ kǝ shinǝm ɗi a ɗǝgn cig kǝn myan ma ma shin shi dǝgn.¹⁹ Duryo tu ,nǝ yaŋ shi mya vǝr gaman, duryo tuyaŋ shi ma tǝ tsǝŋ gashi washi a gibkǝ jom-jomi.²⁰Nǝ durghǝ gya gin ghǝ mya karashi ɗa hŋ, hal tǝ gya gyo ɗaŋ ta caa raa wadǝŋɓasǝm, a te wulghǝn vi wasǝŋ .²¹ Duryo tu kab wasǝŋ tǝ nai namboŋ ,ɗaŋ gyo ɗaŋ kyan Daadǝn , mi cim ghǝ, myan ma mi cimghǝ. Cig kǝn yaŋshi tǝ na a gib wom,duryo tu ɗǝgn tǝ ca rai ghai tu kyan ǝŋ kǝ shinǝmɗi.²²Mbigǝn gami yo ɗaŋ kǝ fi ,yani ǝŋ mǝ fishi mǝn, duryo tu,tǝ naai namboŋ:²³ Myan a gibi wasǝŋ, kyan ma a giben, duryo tu tǝ naai namboŋ, taŋ-taŋ ,ɗǝŋn tǝ yisǝŋǝi tu kyan kǝ shinǝmɗi, tǝ ndǝr tǝ yisǝŋǝi tu kya suushi ɗaŋ gho ɗaŋ kǝ suum.Daadǝn wom ,kyan murghǝ mbuni dǝgn de a yisǝŋ ghǝ hŋ ,duryo tu myan ma yisǝŋǝi. Gya gin de ta yisǝŋǝi tu kyani kǝ shinǝmdi.²⁵Daadǝn kǝ mbuni , dǝgn a yisǝŋ hŋ , myan mayisǝŋǝi ,tǝ yisǝŋǝi tu ky kyan kǝ shinǝmdi. ²⁶Ma fushi sǝmwa , mǝ ndǝr mǝ fushi duryo tu suuchǝn wa ɗaŋ kǝ suum tǝ na a gibi wasǝŋ, myan ma nǝ na agibi wadǝŋ.

Chapter 18

¹Ɗa kaari ɗaŋ Yesu a wul vi gya gini, tǝ nywali tǝ mǝri dǝnwos a dlari te gi kǝ vetar kǝ kindǝron lǝǝɓ yo ɗaŋ kitn ngai tǝ ndai ghai.² Yahuda yan ɗaŋ wo vǝr vi woshi yan beɗ a yisǝŋ lǝɓeshi, yan Yesu caa yi tlǝ ɗani ngeɗ ngeɗ tǝ mǝri dǝn wos. ³She Yahuda a nda ken ŋaa tunnga nǝn naandǝ tǝ mǝn varaŋsǝ pǝris tǝ Farisiyawa tǝ shin shi ɗani tǝ gya pitǝla tǝ gya toci tǝ ngǝtnngǝ maandǝ wasǝŋ.⁴She Yesu ɗaŋ a yisǝŋ koni ɗaŋ ci ɓastǝ tuughǝnni, a ɓǝɗtǝ ɗi a ken a ceɗshi tu, ''kyaa ŋalni nu?'' ⁵Tǝǝ suɗa tu, ''Yesu mǝn Nazareɗi.'' Yesu wulshu tu, ''Nǝ Myaniyo.'' Yahuda gyo ɗaŋ a vǝr viwoshes beɗ a ta yi a dlǝǝrghǝn ɗa ɗan tǝ mǝn manndes.⁶Ɗaŋ a wulshi tu, ''Nǝ myaniyo,'' tǝ sushi kaar tǝ ndaɗɗi yatl.⁷ A man ceɗshi ɗa ɗa tu, ''kyaa ŋalni nu?'' Saɗ ɗaɗa tǝǝ wul tu, ''Yesu mǝn Nazareɗ.''⁸Yesu sushi ɗa tu, '' Ma fuuki tu nǝ Myaniyo, nǝ durghǝ gi ǝŋ yan kyaa ŋalni myan, gan gya gi tǝ tlii.'' ⁹Gin yin tu tǝ yugbgar vi gi ɗaŋ a wul tu, ''A gya gi ɗaŋ kǝ vǝrmi gon namboŋ mali hŋ.''¹⁰She Siman Biturus yan ɗaŋ a ta yir gitai, a dliiɗi a dzak kǝǝm taaghǝ zaari monngǝ dǝllǝk pǝris nǝni. Sǝǝmngǝ mones ta yi tu Malkus. ¹¹Yesu wul Biturus tu, ''sular gitas ɗa kǝpi, mya tlya koɗ zhai gi ɗaŋ Daa vǝrmi hŋaa?''¹²She tunnga mǝn manndǝ tǝ gya munvar wasǝŋ tǝ mǝn varaŋsǝ kǝ mǝn yalghǝn nǝ dǝn Cogn kǝ Yahudawa tǝ gwoɓ Yesui tǝ naaɗ ti. ¹³Tǝǝ tlǝǝr tǝ Annas mǝn keni, yan a taa yinǝ jiɗ kǝ Kayafas, gy ɗaŋ a ta yi nǝ dǝllǝk pǝris kǝ voni gi. ¹⁴Kayafas kǝn a ta vǝr vi Yahudawa a ndara moɓ ɗaŋ zaar namboŋ tǝ nǝǝs nǝ zarshes.¹⁵Siman Biturus a ta laaɓ Yesu, cik ɗaŋ mǝri dǝn wos gon beɗ ɗaŋ yan mǝri dǝnes gin, dǝllǝk pǝrishes a yisǝŋ ti, she a ta ndai tǝ gya Yesu ɗa didlǝŋngǝ gya dǝllǝk pǝrishes. ¹⁶Beɗ tǝ gi Biturus ta yi gosɗi a ken ɓǝdlǝŋ. She yan ŋaa dǝn Yesu gi, gyo ɗaŋ dǝllǝk pǝris a yisǝŋtii, a ta nyoli tlǝn wul vi tǝ gǝɗ yo ɗaŋ ca yalɗa nǝ ken ɓidlǝŋǝi, a ta ndar Biturushi giɓi.¹⁷She gǝɗes ɗaŋ nǝ moni, ɗaŋ ca yal nǝ ken ɓidlǝŋǝi a wul Biturus tu, ''ki namboŋ a giɓkǝ mǝri dǝnngǝ murin hŋaa?'' Biturus eul tu, ''Mighai hŋ.''¹⁸ Gya monsǝ tǝ gya mǝnvaraŋsǝ mǝnmanndǝ tǝǝ ta yigha dlǝǝrghǝnni ɗa dan, taa shaa wuɗ tǝ buus nǝ durghǝ tu lǝǝɓ ta yi njirǝrǝ, tǝǝ ta yigha buuskǝn wuɗes Biturus yan beɗ a ta yi a dlei wasǝŋ, cigha dlǝǝrghǝnni ɗa ɗani cigha wumngǝn wuɗes.¹⁹She dǝllǝk pǝrishes a ceɗ Yesu a dulgam mǝri dǝnwos tǝ ngǝtn yo ɗaŋ caa giɗes. ²⁰Yesu sutǝɗa tu, ''Ma fuu vietn ɗǝgn a dadǝǝl. Ngeɗ ngeɗ mǝ ta ya giɗ zarsǝ ghai vin ladi Yahudawa tǝ giɓ dǝnngǝ Cognvon lǝǝɓyo ɗaŋ Yahudawa caa manngai vi namboŋ, mya yi wul ngǝtn won a lǝǝɓ waaɗi hŋ.²¹ Ni ghuŋ a ca kya ceɗ me? Ceɗǝn gya gyo ɗaŋ taa wum ngǝtn yo ɗaŋ ma kob. Yeli, mǝni gya gin taa yisǝŋ ngǝtn yo ɗaŋ na wuli.''²²Ɗaŋ yesu a suɗa cghǝi, she gon a giɓkǝ mǝn varaŋsǝ mǝn manndes ɗaŋ ciigha dlǝǝrghǝn ɗa ɗanes, a ŋas maari Yesu, a wul tu, ''Ka su dǝkkǝk pǝris ɗa cighaa?²³ Yesu sutǝ ɗa tu, ''ǝŋ mya wul ɗa giri hŋ, kon kǝ kuushiɗi, beɗ tǝ gi ǝŋ yan yi ɗa giri hŋ, nǝ nii ghuŋ a ca kǝ ɗuume?'' ²⁴She Anas ta shinndarti nǝ naɗkǝni a Kayafas dǝllǝk pǝrishes.²⁶Siman Biturus cigha dlǝǝrghǝnni cigha buuskǝn wuɗ. She zarshes tǝ wul tǝ tu, '' kyan beɗ kinǝ namboŋ a mǝri dǝnwos hŋaa? ''A ci vi ghai a wul tu, ''Mighai hŋo.''²⁵ Namboŋ a giɓkǝ monsǝ kǝbdǝllǝk pǝrishes, gyo ɗaŋ Biturus dzak tǝ kǝǝm mǝni a wul tu, ''Mya yel ki tǝ gya yani hŋaa?''²⁷ Biturus ci v ghai ɗa ɗa, kyaɗ she geri gǝǝm vii.²⁸she tǝǝ nyolar ti ɗǝn gya kayafa tǝǝ tlǝǝr ti dǝnngǝ gomnati ko vares. A ta yi tǝ taaghǝ ɓitlǝndi, tǝǝ taa kǝǝm tǝ nɗa ɗa ɗǝnngǝ gomnati kǝ vares hg, yan ta kaɗvtǝ ɓotǝ gaama wasǝŋ ɗaŋ tǝ ɗakshi a cighǝni ngǝtnngǝ belak kǝ tlǝǝghǝni hŋ. ²⁹Nǝ durghǝ gi Bilatus taa nyol tlǝn tushi ɓitlǝŋ, a wulshi tu, ''Ni ghaŋ kyaa ver murin ɗa, ɗaŋvkǝ lǝǝr ti ne?'' ³⁰Tǝǝ sutu tǝɗa tǝǝ wul tu, ''ǝŋ yan tu murin ci yi nǝ murghǝ fighǝn kuskǝ ngǝtn hŋ, da mi vǝrtii a taas wa hŋ.''³¹Nǝ gi she Bilatus wulshi tu, ''Tlǝǝrǝnti ngǝtn wan, a ɗǝǝl tǝ vi mǝn a te mborki wan.'' Yahudawes tǝ wultǝ tu, ''Mborki gǝǝmi dǝǝl mǝn mǝǝ ɗuu gon hŋ.'' ³²Tǝǝ gin cik yan tu vik kǝ Yesu wo yugnngar gyo ɗaŋ a kon gyo ɗaŋ a giɗ datǝpm mǝǝskǝni yo ɗaŋ taa ɗuutǝ ghai.³³She Bilatus ta sutǝ ndai dǝllǝk dǝnngǝ goɓnati kǝ vares, she a cim Yesu a wultǝ tu, ''kyan kinǝ guŋngǝ Yahudawa?'' ³⁴Yesu suɗa tu, ''Kya wulni kǝ gaama, ko gya gon kǝn tǝǝ wulghǝ vi a dulgamata?''³⁵ Bilatus suɗa tu, '' mi nǝ mǝn Yahudawa hŋ, Mi cik ghan? zarsǝ wa tǝ gya dǝllǝŋsǝ pǝri tǝ vǝrghǝi ɗi ɓasǝm, kǝ finǝ nii?''³⁶Yesu a suɗ tu, ''Guŋndatn nǝ kǝ ɗǝghǝn hŋ. ǝŋ yan guŋndatn ci yinǝ kǝ ɗǝghǝn, sonsatn ci fi maandǝ tu kaɗ tǝ vǝrmi a taaskǝ Yahudawa hŋ. Beɗ tǝ gi guŋndatn nǝ kǝ ɗuni hŋ.'' ³⁷Shǝ Bilatus wul tu, ''kinǝ guŋ kǝnndiya?'' Yesu a suɗa tu, ''Kǝ wul tu minǝ guŋ. Nǝ durghǝ de gin ngǝn tǝ ɓwaam ɗa, nǝ de gin ngǝn mǝ man a ɗǝgn, nǝ duryo tu mǝ tlya zha kǝ jom jomes mǝn. Konu ɗaŋ cinǝ kǝ jom jomnes wo sǝǝ kǝǝm a yeratn.''³⁸Bilatus wul tǝ tu, ''Nǝ nii ghuŋ ci jom jomne?'' Ɗaŋ a wul cik, she a nyoli ɓidlǝŋ a Yahudawes, a wul shi tu, Mǝ tuu ngǝtnngǝ malghǝnni won a murin hŋ. ³⁹Beɗ tǝ gi kǝ yir ngǝtn wan won ɗa tu mǝ gǝǝm ki zaar namboŋ mǝn a belak kǝ tkǝǝghǝnni. Nǝ durghǝ gi kyaa suu mǝ gǝǝm ki guŋ Yahudawa mǝniya? ⁴⁰She tǝǝ dlaar vi tlya tlyaa saɗ ɗaɗa tǝǝ wul tu,''Nǝ muri gin hŋ, beɗ tǝ gi she Barabbas'' Barabbas ta yi nǝ zaar yo ɗaŋ caa ci mǝǝr naa tlyaaghǝnni tǝ ngǝtnngǝn maandǝ.

Chapter 19

¹She Bilatus a voɗ Yesui tǝ ɓoɓtsǝ. Mǝn manndǝ tǝ ndǝr woŋ gam kǝ yiɓka. ²Tǝ ndǝr tǝ mbi tǝ caa Yesu mǝn a gaam tǝ caa tǝ luuk na guŋndǝ mǝn. ³Tǝ man ɓastǝ wul tu, ''Cogn tǝ gaaghǝ ɗa, guŋngǝ Yahudawa!'' she tǝǝ voɗtǝ.⁴She Nilatus sutǝ nyoli ɓǝdlǝŋ wul shi tu, ''yellǝn ma lǝǝr ki mures mǝnɗi duryo tu mǝ tu tǝ a fi kuakǝ ngǝtn won hŋ.''⁵ Yesu ɗaŋ a nyoliɗi tǝ woŋ gaam kǝ yiɓkais tǝ luu kǝ guŋndes. She Bilatus a wul tu, Mures kǝn ciin!'' ⁶Ɗaŋ gya mǝn varaŋsǝ pǝris tǝ mǝnvaraŋsǝ yatl ɗaŋ tǝ yel Yesui she tǝ gǝǝm vi tǝ wul tu, Ghǝmmbalǝnti Ghǝmmbalǝnti, she Bilatus a wul shi tu, ''tlǝǝrǝnti a tlǝn ghǝmmbalti, myan gǝtn mǝ tutǝ tǝ kuskǝ ngǝtn hŋ.''⁷She Yahudawa tǝ wul tu, ''Myaani mǝ yi mborki, a mborkes a kǝm ɗaŋ tǝ mǝshi nǝ duryo tu a sular gamashi tu cinǝ ŋaa ghǝ Cogn.'' ⁸Ɗaŋ Bilatus wum vi gini, she vǝrtǝ ngaɓtǝ nǝ ŋaanyi hŋ, ⁹she a sutu ɗa balghami guŋndes a wul Yesu tu, ''Kǝ dlamɗi ɗo?'' beɗ tǝ gi Yesu sutǝ ɗa hŋ.¹⁰She Bilatus wul tǝ tu, ''Ka wul vi hŋaa? ka yisǝŋ tu mitǝ vartǝ mǝ gǝmngǝi, mǝ ndǝr mǝ ghǝmmbalghǝi hŋaa?''¹¹ Yesu a sutǝ ɗa tu, ''Kǝ yir vartǝ won ɓasǝm hŋ, she de ya taaghǝɗi tsogn gaami. Nǝ gi muryo ɗaŋ a vǝrǝm a taaswa yani a moɓ fighǝn kuskǝ ngǝtes.''¹²Ɗaŋ a wumi cik, she Bilatus a fi fi tu tǝ gǝmtii beɗ tǝ gi she Yahudawa tǝ gǝǝm vi tǝ wul tu, ''ǝŋ kya gǝǝm murini, kinǝ kamngǝ Kaisar hŋ. Ɗebaɗ muryo ɗaŋ ya sular gamas nǝ guŋ a kyamas Kaisar.'' ¹³Ɗaŋ Bilatus wum vi gya gin, she a nyolar Yesu ɗi ɓǝdlǝm a ndǝr tsǝtni a dul dan ngǝ ngyerghǝn vi a lǝǝɓ yo ɗaŋ ciim tǝ vik Yahudawa tu, ''Gabbata.''¹⁴Yi tu dzaŋ gi tǝ ta yin gha ɓumtsǝghǝni nǝ durghǝ belak kǝ tlǝghǝnni, a ta yi dwam dzuɓ tkǝti mbǝtlǝm a dlek dzaŋ, Bilatus a wul Yahudawa tu, ''Guŋ wan ghǝnni!'' ¹⁵She kǝnndi tǝ ta gǝǝm vi tu, ''nyolarǝntii, nyolarǝntii; ghǝmmbalǝn ti!'' Bilatus a wulshi tu, ''Mǝ ghǝmmbalti guŋ wan mǝniya?'' She mǝn varaŋsǝ pǝris tǝ wul tu, ''Mǝ yir guŋ won hŋ she Kaisar'' ¹⁶She Bilatus ta shi Yesu duryo tu tǝ ghǝmmbalti.¹⁷She tǝ nyolar Yesui, a nyolɗi tǝ ghǝmmbales cigha tlǝrghǝnni a lǝǝɓ yo ɗaŋ caa cimtǝ tu, ''lǝǝɓ moɗ gaam,'' gyo ɗaŋ yi tu vik Helinawa tu, ''Golgota.''¹⁸ Tǝǝ ta ggǝmmbal Yesui ɗa ɗani tǝ gya gon won mbǝtlǝm, namboŋ a ko taashi gyo, Yesu kǝn ciɗa dlei.¹⁹Bilatus dlyaaɗ ngǝtn won a gaami ghǝmmbales tu: YESU MƎN NAZAREƊ, GUŊ NGƎ YAHUDAWA. Yahudawa monnda tǝ ta kwan ngǝrshi gin nǝ yo tu lǝǝɓ yo ɗaŋ tǝ ta ghǝmmbal Yesu ghai a ta yi mel tǝ dǝllǝk yatl. ²⁰Ngǝtn yo ɗaŋ tǝ ta dlyaaɗes a ta yi tǝ vik Yahudawa tǝ mǝn Roma, tǝ kǝ Helinawa.²¹She mǝn varaŋsǝ pǝris kǝ Yahudawa tǝ wul Bilatus tu, 'Ɓak dlyaaɗ tu guŋ Yahudawa hŋ, beɗ tǝ gu tu, ''gini a wul tu myaani kǝn minǝ guŋ Yahudawa.''²² Bilatus a sushi ɗatu, ''Ngǝtn yo ɗaŋ mǝ dlyaaɗ, mǝ dlyaaɗi kǝnndi.''²³Ɗakaari ɗaŋ mǝn manndǝ tǝǝ ghǝmmbal Yesui, she tǝ ta ɓǝǝl gya lǝŋsǝ woshi dǝni wuɓsǝ, ko murghǝ manndi gyo tǝ gos, she a na nǝ lukvari wos. Luk vares tǝ riɓtǝni gos hŋ, tǝ kǝɓtǝni gos cik gaami hal yatl. ²⁴She tǝ wul dlǝŋsǝ wasǝŋ tu, ''Mǝ dlatǝn luk vares hŋ, beɗ tǝ gi manǝn mǝ gǝǝmǝn bwaaghai mǝ yelli nu ǝŋ wo mbiyo''. Tǝ fi gin nǝ kǝ yo tu ngǝtn yo ɗaŋ nǝ dlyaaɗkǝn tǝ yughǝi tu, ''Taa ɓǝǝl lǝŋsǝ a dlǝŋsǝ wasǝŋ, tǝ ndǝr tǝ vǝǝm bwaagha a luk varatn.''Gin ngǝn nǝ ngǝtn yo ɗaŋ mǝn manndes tǝ ta fi.²⁵Naa ghǝ Yesu tǝ waci Maryemu gǝɗi Kilibas tǝ Maryemu Magadaliya. Guɗi gya gin tǝ ta yi gha dlǝǝrghǝnni mel tǝ lǝǝɓ yo ɗaŋ tǝ ghǝmmbal Yesu ghai. ²⁶Ɗaŋ Yesu yel murghǝ ɓwaghǝnni wos tǝ ŋaa dǝn yo ɗaŋ ca suutǝ cagha dlǝǝrghǝn mel tǝ dlǝŋsǝ wasǝŋ, a wultu, ''Gǝdin, yel kuni wa! ²⁷She a wul kun dǝn wos tu, ''yel naana gwai! Ɗa ɗan kies kun dǝn woshes a mbii naa Yesuishi tlǝǝrti ɗa tǝ dǝn.²⁸Ɗa kaari gin, Yesu duryo tu a yisǝŋǝi tu ɗaŋngǝni koni a ɓumtsǝ, nǝ yo tu ngǝtn yo ɗaŋ tǝ dlyaaɗ yi cik, a wulshi tu, ''Mya wum zakmbatlkǝn''²⁹ A laŋshi wasǝŋ byaŋ won ɗa ɗan tǝ zha darndu dǝn ɗaŋ a ndzaŋǝi, She tǝ caa lǝtsǝmbǝra giɓ byaŋes tǝ naɗi a shirǝŋ won she tǝ taa gaa tǝ mǝn a vi.³⁰ Ɗaŋ Yesu dluu zhak ndzaŋnes she a wul tu, ''A ɓani'' She a shiɗ gaam woshi.. gǝm zhipti woshi.³¹She Yahudawa, nǝ duryo tunǝ dzaŋ ngǝ ndǝrghǝ nǝ duryo tu dlii wasǝŋ tǝ naa a ghǝmmbǝles hal dzaŋngǝ wolngi wasǝŋ hŋ. (Nǝ duryo tu dzaŋ wolngi nǝ dǝllǝk dzaŋ ɓashi.) Tǝ ta kara Bilatus tǝ tsalshi yashi mǝni tǝ shiilar shi washi.³² She gya mǝn manndes tǝ man tsal yasǝŋ kǝ zaari gi ɗaŋ ciɗa keneshi tǝ zaar na mbǝtlǝmes, gya gyo ɗaŋ tǝ ghǝmmbalshi tǝvgya Yesu. ³³Ɗaŋ tǝ tulɗi a Yesu she tǝ tutǝ a mǝshi, ɓandǝŋ she tǝ daɓ tǝ tsal yashi goshi hŋ.³⁴Beɗ tǝ gi, gona giɓkǝ mǝn manndǝ a man dloɓtǝ tǝ gwar a lyakmur, kyaɗ she voraŋ tǝ zha tǝǝ shiiɗi.³⁵ Muryo ɗaŋ a yel gini yani ǝŋ a na nǝ murghǝ tlyaaghǝn zhai, tlyaaghǝn zhawos nǝ jom jomni. A yisǝŋi tu ngǝtn yo ɗaŋ a kon nǝ jomi nǝ duryo tubkyaani a caa raai ghai ɗaŋ.³⁶Ngǝshi gya gin tǝ fin tu ngǝtn yo ɗaŋ tǝ dlyaaɗ tǝ yughǝi tu, ''moɗ namboŋ a giɓ kǝ moɗ wos ɗeɓaɗ ɗaŋ tǝ tsal gon hŋ.'' ³⁷Saɗɗa nǝ dlyaaɗkǝn a lǝǝɓi gon ɗa tu, Taa yal tǝ yel muryo ɗaŋ tǝ dloɓtǝ.³⁸A karghǝ ngǝshi gya gin, Yusufu mǝn Armatiya won, gyo ɗaŋ cinǝ ŋaa dǝn Yesu (nǝ waaɗkǝn nǝ durghǝ vǝrtǝ Yahudawa) a kara Bilatus nǝ durtu tǝ mbii dlii ghǝ Yesui. Bilatus a vǝrtǝ dǝǝl, she Yusufu a man mbii dleshi. ³⁹Yan Nikodimus a man, muryo ɗaŋ a taa man keni a Yesu dlǝk kaviɗi, a lǝǝr miir ɗaŋ a lǝǝsi washi kaɓkǝ gya muur tǝ alul gyo ɗaŋ nǝ lǝghǝni zhoŋ zhoŋ wusǝŋ wusǝŋ gyo ɗaŋ laaɓkǝni wasǝŋ a wur fi kuri namboŋ.⁴⁰She tǝ mbii dlii Yesu tǝ karghaɗi a pǝri tǝ gya ngǝtn ngǝ zhokni, nǝ duryo tu cik kǝn Yahudawa caa gii zaarbwasǝŋ. ⁴¹A lǝǝɓ yo ɗaŋ tǝ ghǝmmbaltǝ ghai yi gha lǝǝɓ yo ɗaŋ dluur gya mǝri gwas ghai, ɗa ɗani vi giir won ghai ɗaŋ taa yi gii gon ngai hŋ. ⁴²Ɗaŋ nǝ dzaŋngǝ ndǝrghǝn lǝǝɓ kǝ dzaŋngǝ wolngi kǝ Yahudawa, nǝ duryo tu vik giir yi mel she tǝǝ ta gǝm dlii ghǝ Yesui ghaibɗa giɓi.

Chapter 20

¹Tǝ ɓitlii dzaŋ keni kǝ mbudkǝn watsǝmai ɗaŋ lǝb ra ɗighas nǝ ji,Maryamu Magadaliya a ta man ɗa vii giri,she a ta yel ta kuruŋ pushe shi.²She a ta kir tlǝn fuu Saminu Biturus tǝ ŋaa dǝn Yesui gi ɗaŋ caa suti,a wulshi tu ,"Ta mbiDaadǝni ɗa vib giri mǝyisǝŋ lǝb won ɗaŋ tǝ gatǝ ghai hŋ.³She gyaa Biturus tǝ dǝnes tǝ ta nywaali tǝ tlii ɗa vii giires.⁴Ɓuruk wasǝŋ tǝ ta nywaal tǝ kitar,bed yǝ gii namboŋ ŋaa dǝnes a ta tul Biturus keni ɗa vii giires.⁵A ta zubni gid gam ɗa gibi she a ta yel lǝŋsǝ kǝ lilin ɗaŋ ta gii zaar ghai ɗa gibi, yanes a ta nda ɗa gibi hŋ.⁶She Siman Biturus a ta tuli a kar wos a ta ndai ɗa gib girii she yel lǝŋsǝ kǝ lilin ɗaŋ nǝ gaaghǝn a laŋshi.⁷Tsǝmma fyales ɗaŋ yi gha gaam wos tǝ ta ga tǝ a lǝb maci tǝ lili nes hŋ,a ta yinǝ gaghǝni a libi gon mari.⁸She ŋaa dǝni ɗaŋ a ta tlǝ kyaɗi, a ta nda yel ndǝr caa raa woshi ghai. ⁹A kili gi ta, ta yisǝŋmbǝri yo ɗaŋ a wul tu Yesu wo mǝs ndǝr shishi a gib mǝn mǝskǝn.¹⁰ Mǝǝri dǝnes tǝ ta sushi kar dǝn wasǝŋ.¹¹Bed tǝ gi Marymu ta dlir ɗa vii gires ǝŋ ta yi ngwar ,a kili ci ɗaŋ cigha ngwaar ghǝn a ta zubni gid gaam ɗa vii giri. ¹²She a ta yel zhipgi shighǝn Cogn zaarsǝ mbǝlǝm tǝ lǝŋsǝ felaŋshi a tsǝnghǝn ,gon a te gaam gon a te yasǝŋ a lǝb yo ɗaŋ tǝ mbutar Yesu ghai.¹³ Tǝ ta wul tǝ tu, "Gǝǝdǝnkya ngwaar nǝni?"She a wul shi tu," Ta mbi Daadǝn ne ti mǝ yisǝŋ lǝb yo ɗaŋ tǝ ga tǝ ghai hŋ."¹⁴Ɗaŋ a wul cik , a sutǝ hel Yesu a dlirghǝn ɗa ɗan, bed tǝ gi a yisǝŋ tu nǝ Yesu hŋ.¹⁵Yesu wul tǝ tu," Gǝǝdǝn,nǝ caa kyaa ngwaare?" Kya ŋal nǝ nu? Ca yel ɗaŋ tu yani ghǝn caa paŋ kites,she a ta wul tǝ tu,"Murin , ǝŋ yani kyani kǝ mbi tǝ, fuum lǝb yo ɗaŋ kǝgǝǝm tǝ ghai mǝ mbiti."¹⁶Yesu wul tǝtu ,"Maryamu" she a yal awul tǝ vik Armeniy tu, "Raboni" yan ci, tu "Malǝm"¹⁷ Yesu wultǝ tu,"Tǝ nǝm hŋ, durghǝ tu ma dab mǝ tlǝ a daagǝn hŋ; tlǝ a gya yasan a wulshi tu,ma tlii gami a daagǝn tǝ daawan,Cogngan tǝ Cognwan." ¹⁸Maryamu Magadaliya tlǝ sǝ fuu mǝǝri dǝnes tu," Ma yel Daadǝn "she a wulshi tu a fuum ghrǝshi gya gin .¹⁹Suutǝ kǝ dzaŋ keni a mbudkǝn wattsǝmai, mǝǝri daadǝn cinǝ yetlkǝ a viin won nǝ vǝrtǝ Yahudawa, Yesu ta man dlir a dlei wasǝŋ wulshi tu,"Raa wusni nǝ gwano."²⁰ Ɗaŋ a fuushi vighǝi ,she a ta gid shi taas tǝ lek mur wos. Ɗaŋ mǝǝri dǝnes tǝ ta yel Yesu a ta polshi.²¹Yesu wulshi ɗa tu ," Raa wusni wan.Ɗaŋ gi ɗaŋ Daagǝn shinǝmɗi ,cik kǝn mya shinki ɗaŋ." ²²Ɗaŋ Yesu fuushi cik ,she a fotshi sǝǝghǝn wos mǝn awulshi tu, kabǝn zhipti var.²³ Ɓuruk gyo ɗaŋ kya dlaa tǝ loŋsǝ kusǝŋsǝ ghǝn mǝni, loŋsǝ wos wo ɓani; gyo ɗaŋ ki tǝ loŋsǝ nghǝn wos, loŋsǝ wos nǝ dlaagǝn hŋ.²⁴Toma gyo ɗaŋ ci namboŋ agib kǝ dzub tliitim mbǝlǝŋǝi ɗaŋ caa cim tǝ tu na pashi gyo ɗaŋ a tayi ɗani a kiliyo ɗaŋ Yesu ta gid gamas mǝǝri dǝn woshes hŋ. ²⁵Mǝǝri dǝn gya gi tǝ ta wultǝ tu ms yel Daadǝn,she a ta wulshi tu," She mya ye lǝ yo ɗaŋ tǝ dattǝ dwam mǝn,mǝ tǝn lek mur wos tǝ taas san ǝŋ ta mǝ caa raaghai hŋ."²⁷Tǝ mbudkǝn tantan ɗaŋ tǝ latsǝ mǝǝri dǝn caa tsǝngǝn gib dǝn citǝ gya Toma ɓil wasǝŋ nǝ yetlkǝn ,Yesu ndai a dlei wasǝŋ she wulshi tu, Raa wusni wano."²⁶ She a wul Toma tu, " Lǝr ŋaa taas waa tǝn gib taasan;a tǝn lek muran nǝ durghǝ tu a nai nǝ gyo ɗaŋ ci tǝ caaghǝn raa hŋ.A nai tǝ caaghǝn raa.²⁸Toma kabtǝ ghai tu," Daadǝnan tǝ Cognŋan" Yesu wultǝ tu ,"Ɗaŋ kǝ yelǝm ǝŋ kǝ caa raa.²⁹ Shishiɗi tǝ naa a gya gon ɗaŋ ta yelǝm hŋ ,bed tǝ gi tǝ caa raa ghai.³⁰Yesu fi nghǝrshi gya gon mari-mari monda a ken ghǝ mǝǝri dǝnwos, gyo ɗaŋ nǝ dlyaadkǝni a takardan hŋ. ³¹Tǝ dlyaad gin tu a caa raa wani tu Yesu yani nghǝ cinǝ ɓorghǝni ,ŋaa Cogn, tu ǝŋ kya caa raai a tu fuudkǝni a gib kǝ sǝǝm wos.

Chapter 21

¹Da kari, Yesu a man nyolar gamashidi da ghǝ mǝri dǝn wos, a lǝill dǝllǝ ghǝ zha ghǝ tibariya. Yaghǝni, daŋ a nyolar gamas di. ²Bitrus tǝ Tomo, gi daŋ ca cintǝ tu; Da mɓǝtli tǝ Nata'alǝ kǝ kana gyo daŋ ci yatl Galili, tǝ mǝǝr mǝǝr kǝ zabani, hal tǝ mǝǝri dǝnwos mbǝtlǝm, kab ci cimshi debat. ³She Bitrus wul shi tu, "ma thi nǝ gyas nymghǝn. Tǝ wul tǝ nɗai gha jirgi. Bet tǝ gi, ɗa kavidi, tǝ nɠab ghǝn won hǝŋ ko namboŋ.⁴Daŋ lǝb ca na tla, she Yesu ghǝnin gha bill zha, bet tǝ gi tǝ yisǝŋ tu nǝ hǝŋ. ⁵She Yesu wulshi tu, "Tlǝbǝrtǝn, kǝ yir gyas sa?" Tǝ sutǝda, tǝ wul tu, O'oi." ⁶A wul shi te, ɠǝmmǝn ghǝn ghǝ nyomghǝn ghyashi a te zari ghǝ jirges, ka nyom." Tǝ ɠǝm, hal ghǝn ghǝ nyomɠhǝn gyashi dak dlighǝni, nǝ yunghǝn gyeshi.⁷She mǝǝri ɗǝri gon ɗaŋ Yesu ca sun a wul Bitrus tu, "Nǝ Daaɗǝn nan! Daŋ Bitrus wumi tu nǝ Daaɗǝn, she a nad mishi tǝ luu ghǝ peri wos, duryo tu ci nǝ muli, she a nɗai gib ɗǝllǝ zhes.⁸ Mǝǝi dǝni gyagon tǝ man a gibkǝ yjirgi gon, cigha nyolarghǝn ghǝn ghǝ nyomghǝn gyashi, nǝ yunghǝn tǝ gyas, duryo tu, tǝ fulm tǝ bill zha hǝŋ. Yin daŋ nɠabkǝn taas kuri kuri mbǝtlǝm kurum.⁹ Daŋ tǝ nywal di gha mɓill shes, she tǝ yel ɠǝzǝrǝry wud mel ɗa dan, tǝ gyas ghai, hal tǝ duŋ.¹⁰Yesu wul shi tu, "Lǝǝrǝn gyashi gon di a duli gyagi ɗaŋ kǝ ngabi, ɗaryghǝni. ¹¹She Bitrus tai a dulghǝ jirɠes, a nyolar ghǝn ghǝ nyomghǝn gyashi di a dandi, nǝ yunghǝn tǝ dǝllǝrysǝ gyas kuri nambory tǝ tashi nandam tlati mayi. Bet tǝ gi tǝ lǝǝdkǝn gyashi, ghǝn ghǝ nyomghǝn gyashi a dlatǝ hǝŋ.¹²She Yesu a wulshi tu, "manǝn a cin ghǝn ghǝ cighǝn." A gibkǝ mǝri dǝni, gon daŋ a dlu vwa tǝ cet tǝ tu, yan cinǝ nhu hǝŋ, duryo tu ta yisǝjǝi tu nǝ Daadǝn. ¹³She Yesu a man mbi duyes, a vǝr she, cik keŋ gyashes. ¹⁴Ginin ɗe, yan ci ghǝ mayes daŋ Yesu shid gamas gha mǝǝri ɗǝn wos a kari yo daŋ tǝ shi sher tǝ di a mǝn mǝǝskǝn.¹⁵Daŋ tǝ ci ghǝ ghǝ cighǝnes, Yesu wul Bitrus tu, "Bitrus , kuni Yahaya, kǝ suu gyagin kǝ mobma?" a wul te tu, yi cik Daadǝn. Ka Yisǝyǝi tu mya suughǝ", Yesu wul tǝ tu, "ka lyam tǝmsan mǝn na? ¹⁶A man wul tǝ da tu, kaghǝn kǝ mbǝtlǝmi, "Bitrus, kuni Yahaya, kya suumma?" A wul tǝ tu, "yi cik Daadǝn, ka yisǝryǝi tu mya sunghǝ." Yesu wul tǝ, Yaal dǝ nǝ tǝmsan."¹⁷Yesu futǝ, konghǝn kǝ mayi. "Bitrus, kuni Yahaya, kya sunma?" She a tli Bitru ghai nǝ konghǝn ghǝ mayi, a wul tǝ tu, "kya suumma?" Yan de a wul tǝ tu, kyan Daadǝn, ka yisǝry koni debat, ka nɗǝr kǝ yisǝŋǝi tu mya sunghǝ. Yesu wul tǝ tu, ka lyam tǝmsa mǝnna? ¹⁸Jomi-jomi, miya fughǝ, kili yo daŋ ki nǝ tlǝbǝr, kǝ ta tlǝ ko tedo daŋ kya suu, bet daŋ kǝ ndwatsǝi, ka taa taas wa gami, gon wo caghǝ luu mǝn, wo tlǝr ghǝi gha tǝb won daŋ ka hǝŋ.¹⁹A wul cik, ca kon ni mǝskǝn yo daŋ Bitrus wo mǝs, tǝ luu cogn. Da kari daŋ a wul cik, a wul tǝ tu, "laabdi."²⁰Daŋ Birtus a sukar, a yel namboŋ a gilokǝ mǝri dǝni gyo Yesu ca suu tǝ, gyo daŋ ca laabshi, gyo daŋ a ɠǝnta dab tǝ Yesu a kili ghǝ cighǝn belak ghǝi daŋ a usul tu, "Nǝ nu ghǝ wo vǝrghǝ kar ro?" ²¹Daŋ Bitrus a yel tǝ, a wul Yesu tu, "daadǝn wom, gin fa?"²²Yesu wul tǝ tu, "Daadǝn wom, gin fa?" bǝighǝn, hal mǝ man, gwa nǝ ni da gibbe?" kyan de lapm di! ²³Durghǝ cik viin a basǝry kab lǝbi debat a mǝnwom, tu namboŋ a gibkǝ mǝri dǝnes wo mǝs hǝŋ. Ko daŋ tu Yesu a futǝ tu wo mǝs hǝŋ, a wul ni tu, "yan ma ma suu tǝ tǝ bǝlghǝhal tǝ man, ne ni a mbi tǝ ghai ye?"²⁴Gin nǝ namboŋ a gibkǝ mǝri dǝn wos daŋ ca kon ghǝn yo daŋ a yeli ndǝr wumi a ghǝn yo daŋ ca righǝn, a ndǝr dlyad shi washi, ma ndǝr mǝ yisǝŋǝi tu ghǝn yo daŋ a yeli a ndǝn kon, kǝrǝŋ, kǝrǝŋ, yi jom-jomi. ²⁵Ngǝshi gyagon ci da mnda daŋ Yesu a fishi, ǝŋ an ci dlyad shi ni namboŋ-namboŋ, mya yel kutu da dǝgn nɠhǝnwos ci yi dya bi nghǝn yo daŋ tǝ tlyod hǝŋ

Acts

Chapter 1

¹Ɗaŋ mǝ ta dlyaad kǝ kennes ,Tiyofilus ,a kon nghǝrshi gya gon ɗaŋ Yesu gid. ²Hal dzaŋ gi ɗaŋ tǝ ta mɓiti kaari ɗaŋ a ta fuu mǝnshinnghǝn wos ɗaŋ a bwashi tǝ fighǝn zhipti var. ³A kaar buŋnghǝn wos a giid gamashi ɓashi gwaam tǝ nghǝrshi gya gon monda daŋ taa caa vwaa woshi .Mɓudkǝn tashi wuɓsǝ a tagiid gamas ɓashi ca wulshi vi nǝ durghǝ guŋdǝ Cogn.⁴Ɗaŋ a tayi a tsǝnghǝn tǝ yaŋshi a lǝǝb namboŋ a ta caa shi yir ɓak gaan Urshelima hŋ ,bed tǝ gi tǝ ɓuɓ mbinghǝn ɗa raai kǝ Daadǝn ,gyo ɗaŋ caa wul tu, "Kǝ wum ɓasǝm ⁵ nǝ dur tu ciɓ Yahaya a ta fi baftismai tǝ zha, bet tǝ gii ta fiki gwan mǝn tǝ zhipti var ɗuun tǝ mɓutkǝn njwaatn⁶Kili yo ɗaŋ ci ciimshi she tǝ ced tǝ, "Daadǝn, a kili giin kǝnnda ka sular guŋdǝ Israila mǝ naa?" ⁷A wulshi tu, "Yisǝŋ nghǝn kili tǝ dzaŋ yo ɗaŋ Daagǝn fii tǝ vartǝwos nǝ gwaan hŋ.⁸ Bed tǝ gii ka kaɓ vartǝ , ǝŋ zhiptǝ var ya shiiɗi ɓaski ,kiles kǝnnda kaa tlyem zha mǝn giɓ Urushalima tǝ ɓuruk gib Yahudiya tǝ Samariya hal tǝ ɗeɓad ɓanci ghǝ Ɗǝgn.⁹Kili yo ɗaŋ Daadǝ Yesu kon nghǝrshi gya giin,ɗaŋ cigha yaalghǝn gaami ,she tǝ ta mɓitii gaami, kurvon ta waad tii a yir wasǝŋ¹⁰. Ɗaŋ tǝ ta ciken tǝ yaalghǝn gaami ɗaŋ aa tlii, gaɓak she mǝnmonci won mbǝlǝm a ken wasǝŋ tǝ lǝŋsǝ pak-pak.¹¹ Tǝ wulshi tu "kyaani mǝnGalili ni caa kya dlǝǝr ɗuun kyaa yaal gamme? Yesu a a tai gammi wo suutǝ ɗi daɓak ɗaŋ gii ɗaŋ kǝ yel taghǝn wos gaami.¹²Ɗaŋ tǝ sushiɖi ɗa wuur Zaitunes tǝ tlii Urushelima ,gyo ɗaŋ yi mel tǝ Urshalima ,nǝ ghǝ riighǝn vyaghǝn dzaŋ. ¹³Ɗaŋ tǝ ta tulidi , she tǝ ta dlaari tǝ nɗaai giiɓ suumi lǝɓ yo ɗaŋ caa tsǝtn ngai .Yaŋshi kǝn ci gyaa Biturus ,Yohanna, Yakub,Andarawus,Filibus, Toma,Bartalamalus,Matta, Yakub kuni Alfa ,Siman murghǝkashi yatl wasǝŋ ,tǝ Yahuza kuni Yakub. ¹⁴Ɓuruk wasǝŋ tǝ jwaam gaam wasǝŋǝi vi nambong, tǝ ken tǝ naghaɗ kǝn a karaghǝn Cogn .Yaŋshi tǝ gyaa guɗi, Maryamu naa Yesu, tǝ yesashi.¹⁵A giib kǝ mbuɗkǝni gya gii Biturus ta shishi dlǝǝrni a dlei gya ŋaa naa lǝǝdkǝn wasǝŋ ta fii kuri nambong tǝ tashi mbǝlǝŋ ,a wultu, ¹⁶"Mǝnwopm ,a ta naa ciɓ vik cogn tǝ yughǝi ɗaŋ zhjptǝ var kon ɗa kaari a vik Dauda nǝ dur Yohuza ,gyo ɗaŋ a nda mǝn nguɓken Yesu ɗa kenni.¹⁷Duryo tu a tayi namboŋ a giiɓi wopm a ta nɗǝr kaɓ mɓaki woshi kǝ laa yo nɗaŋ a fii." ¹⁸(Muurin diib lǝǝb wos tǝ vǝǝnnghǝ kuskǝ raa an ndaaɗi, a dlar vwaa woshi ,wotka wos tǝ paashi ɗi. ¹⁹Mǝn Urshalima ɓuruk tǝ wum nghǝrshi gii, nǝ durghǝ gii tǝ ciim lǝǝɓes tǝ viwasǝŋ tu, "Akeldama" nǝ dur tu "nǝ leebkǝ voraŋ")Nǝ durtu nǝ dlyaadkǝn a ngil ghǝ Dauda, 'Gaan lǝǝbwos tǝ naayi nǝ pǝŋtǝŋ, ɓak gaan gon tǝ tsǝtn ɗaɗanigǝŋ , gon ta kaɓ lǝɓkǝ mǝnvartǝ woshi.'²¹Nǝ durghǝ gii a naa ciɓ namboŋ a giib kǝ gya gyo ɗanŋ,mii ciimshi ɓaŋ ɗǝŋs kiliyo ɗaŋ Daadǝn Yesu a ta ya nda-nyol a dlei wopm. ²²Ngabkǝnɗi a baftisma Yohanna hal ɗi a dzaŋ yo ɗaŋ tǝ ta mɓiiti gaami,wo naa namboŋ tǝ myanni agib kǝ mǝn tlyaghǝn zhakǝ shishii ghǝn wos. ²³Tǝ dlǝǝlar zaarsǝ mbǝlǝŋ a ken wasǝŋ ,Yusufu gyo ɗaŋ sǝm wos tu Barsabbas, gyo ɗaŋ caa ciim tǝ tu Matayas.²⁴Tǝ kara Cogn tǝ wul tu, "Daadǝn,kaa yisǝŋ raaghǝ zaarsǝi ɗeɓad, giidmi muryo ɗaŋ kǝ bwaami mǝn a mǝnin mbǝlǝŋǝn ²⁵ nǝdurghǝ tu tǝ kaɓ laaghǝ mǝnshigǝn yo ɗaŋ Yahuza gaami tlii a lǝbwos. Tǝ gǝm bwaagha a gaam wasǝŋ."²⁶ bwaaghǝnes naa gaam Matayas, nǝ gii tǝ ta kwaan tǝ a giib kǝ mǝnshinngǝn tǝ dzuɓ tlitii namboŋyes.

Chapter 2

¹Ɗaŋ dzaŋ ngǝ Fentakos ta tuliɗi, yǝ ta yi lǝɓ namboŋ ɓuruk wasǝŋ.² kyaɗ she yerwon wulɗi gaami ɗaŋ dǝllǝk yitar, ata shiiɗi yuŋ ɓuruk dǝn yo ɗaŋ tǝ ta yi ghai. ³She ngǝrwon ta shiiɗi ɗaŋ riisǝŋ wuɗ a gaam ko gyo wasǝŋ. ⁴Zhiptivar yugnshi waashi nguɓ wul ghǝn vii tǝ riisǝŋ gyaa gon. mǝnyo ɗaŋ zhiptivar vǝrshi tǝ wul vii.⁵A kilis Yahudawa gya gon tǝ ta yi Urshelima, mǝnngǝ Cogn ɗaŋ cii ko yatli gyo a dǝgn. ⁶Ɗaŋ tǝ wum wulghǝn ngǝrshes tǝ vuui ɗeɓaɗ tǝ jwaamshiɗi nǝ duryo tu konu caa wum ɗan kutu ca wul tǝ riisǝŋ wasǝŋ. ⁷A kwasarshj, tǝ wul tu, ''beɗ gya gii ɗaŋ caa wullǝm cin mǝn Galilii yan?⁸Wuri kǝnnda konu wasǝŋ caa wul vii wope?⁹ Fisiyawa tǝ Mediyawa tǝ elimawa, tǝ Yahudawa tǝ Kafadokiya, giɓ Fontus tǝ Asiya. ¹⁰Giɓ Firgiya tǝ Bamfiliya, giɓ Masar tǝ te Liɓiya tǝ te kaar sur, tǝ sǝǝɓǝrsǝ ɗaŋ tǝ dlamɗi Roma.¹¹ Yahudawa tǝ gya gyo ɗaŋ nǝ Yahudawa hŋ, Kiritawa tǝ Larabawa, ɗeɓaɗ mǝ wum shi caa wul vii wopm tǝ fighǝn laaghǝ laa Cogn.¹²Ɗeɓaɗ wasǝŋ aa kwasarshi hal tǝ tǝ vuui, tǝ wul dlǝŋsǝ wasǝŋ tu, ''Dek gin nǝ nii?'' ¹³Beɗ tǝ gi gya gon wasǝŋ tǝ ryaa tǝ wul tu, ''zhak darndu dǝn kǝ muri kǝnnda caa ɗuushi''¹⁴Beɗ tǝ gi Biturus tǝ dzuɓ tliiti namboŋes tǝ ta shishi a taashi vii tu ''mǝn Yahudiya tǝ ɓuruk mǝn tsǝtn ngǝn Urshelima, yisǝŋǝn gin, sǝǝn kǝǝm vetn .¹⁵ Nǝdur tu mǝniin nǝ zhak darndu dǝn kǝnnda tǝ tlya hŋ, dur tu daŋni yi dwaam toknandam kǝ ɓintlɗi¹⁶Beɗ tǝ gi nǝ ngǝtn yo ɗaŋ shinngǝn Cogn Yowel.¹⁷ Cogn wul tucikkǝn wo naa a ɓuɗkǝn ɓanngǝni giin, Ma shindar zhipti varanɗi a zarsǝ ɓuruk mǝri guɗiwan tǝ mǝn monci ta na nǝ mǝn konghǝn ngǝtn jaan tlǝɓǝrtǝ wan ta na nǝ mǝn yelghǝn zhiɗkǝn Cogn, beɗ tǝ gi ndwasaŋsǝ tlutn wo wurǝshi¹⁸Cik kǝnnda amonsǝ guɗi tǝ mǝn monci wan a mbuɗkǝni gya gin ma shinndar zhipti var ɗi, beɗ tǝ gi ta na nǝ mǝn konghǝn ngǝtnnghǝ jaan. ¹⁹ma giɗ kwasarghǝn a dǝǝl gaami tǝ ngǝtn ghǝ giɗkǝn a dǝgn, voraŋ tǝ wuɗ tǝ kuurvon.²⁰Dzaŋ wo suui nǝ dugn, lǝpm wo suui nǝ voraŋ saɗɗa kǝnnda dzaŋ manngǝn Daadǝn. ²¹wo nani tu gyo ɗaŋ ya cim sǝm Daadǝn wo tu vuumghǝ ni.²²Mǝn Isar'ila, sǝn kǝǝm a vin. Yesu mǝn Nazareɗ gyo ɗaŋ Cogn giɗ tǝ ɓaski a tǝpm fighǝn ngǝtn ghǝ kwasarghǝ ɗaŋ a giɗ a dlie wan ɗaŋbgi ɗaŋ kǝ yisǝŋ.²³ Nǝ dur gi, caaghǝn raa a Cogn kǝ yisǝŋ tǝ vǝrbti a mǝn tlyaghǝn raa kǝ ghǝmbalti, kǝ ɗuti. ²⁴Cogn shisherti a mbi tǝ wumghǝn mǝskǝnni nǝ dur yo tu tǝ naa a dliwos hŋ²⁵Nǝ durghǝ yaan, myaa yel Daadǝn ɓasǝm ko dzangyo, nǝ duryo cigha taaghǝ zaretn ma wuum vǝrtǝ hŋ. ²⁶Nǝ dur ghǝ gi caa polǝm raatn, riisǝŋaan caa luusǝmwos. beɗ tǝ gi maa tsǝtn sǝǝriɗ.²⁷Beɗtǝ gi kaa tlǝǝrǝm nyamri hŋ, kaa gaa murghǝ ndzǝkkǝn waa tǝ rashii hŋ. ²⁸Giiɗǝm tǝpm raai yugn mi tǝ polghǝn waa kǝn myaa yel kenwa³⁰Gyaa kaam, ma wul vii sǝriɗi a dulghǝ Daadǝn Dauda! ata mǝs tǝ gii, vii giir wos yi ɓasmi ɗuun hal yaawom.²⁹ Nǝ durghǝ gi, yaan cii murghǝ shinngǝn yo ɗaŋ a yisǝŋ Cognǝi, a caa raa ɓastǝ tǝ ŋaskǝn puus tu a giɓ kǝ Usuli wos kǝnnda murgh Daa variwo nyolɗi.³¹ A ta yel ngǝrshe shiiɗi tun ɓaanndǝŋ ata wul vi a dulgam shishiighǝn gi ɗaŋ nǝ Ɓoorghǝni, beɗ tǝ gi tǝ fi bwaaghaɗ tǝ yaan nyaamri hŋ, dliwos ndǝr raais hŋ.³²Yesui Cogn shisherti, gyo ɗaŋ ɓuruk wopm mǝ tlyaa zha woshi. ³³Beɗ tǝ gi a ta yi a taaghǝ zarii Cogn a ndǝr mbii ɗa raai nǝ zhipti var kǝ Daadǝn, yaan wo shiiɗi ɓasmi gyo ɗaŋ kyaa yel kǝ ndǝr kǝ wuumi.³⁴Dauda ata taa gaami hŋ, beɗ tǝ gi a wul tu, ''Daadǝn a wul Daadǝn a wul Daaghǝ dǝnatn tu' tsǝtn a taaghǝ zaretn, ³⁵Hal she myaa suular mǝn nyaanngaskǝn waa nǝ ngǝtn daɓtsǝghǝn a yaasǝŋ wa, ³⁶''Beɗ tǝ gi, dǝnngǝ Isra'ila tǝ yisǝŋǝi kǝrǝŋ-kǝrǝŋ tu Yesu ɗaŋ kǝ ghǝmbalti Cogn sularti nǝ Daadǝn tǝ Ɓorghǝnwos.³⁷Ɗaŋ tǝ wum cik raa wasǝŋ ta mbiŋ, tǝ wul Biturus tǝ gyaa mǝn shinngǝnes tu, ''mǝnwopm maa fii wuri?'' ³⁸Biturus wul shi tu, ''kaɓǝn ndaɗkǝn waani a maan tǝ fiki baɓtisma mǝn, a giɓ kǝ sǝǝmngǝ Yesu ɗaŋ nǝ Ɓorghǝn nǝ dur gi Cogn tǝ dlaa ki loŋsǝ mǝnni, nǝ dur tu kaa kaɓ vartǝ kǝ zhipti var. ³⁹Dur mbighǝn ɗa raai yo ɗaŋ nǝ yiir ɓaski tǝ gya mǝri waan tǝ gya mǝn ɗongai, ɗeɓaɗ zarsǝ yo ɗaŋ Daadǝn Cogn wo cimshi.⁴⁰Tǝ wumngǝn vik zarsǝ monnda a tlya zha washi ndǝr tlyashi moɗ ; a wul tu,''nyolarǝn gama wani a kuskǝ wusulin. ⁴¹Ɗaŋ tǝ wuum neshi tǝ ndǝr tǝ fiishi baɓtismai, ɗaŋ dzaŋes tǝ ta tu zarsǝ zaŋngu mayi. ⁴²Tǝ ci ken tǝ wumngǝn kuɓar ghǝn kuɓarghǝn mǝnshinngǝn tǝ raapari a dlǝŋsǝ wasǝŋ, tǝ tsalghǝn dugn tǝ karaghǝn Daadǝn.⁴³Vartǝ ngaɓ ko gyo wasǝŋ ɗaŋ cigha sǝǝghǝn, tǝ ndǝr tǝ fii ngǝtn ngǝ kwasarghǝn tǝ ngǝrshi gyaa gon monnda ate mǝn shinngǝn.⁴⁴ Beɗ tǝ mǝnyo ɗaŋ tǝ caa raa wasǝŋ a dlei wasǝŋ ngǝtn wasǝŋ nǝ ghǝ ko gyo wasǝŋ.⁴⁵ Tǝ ɗiɓar ngǝtn wasǝŋǝi tǝ ɓǝǝl a dlei wasǝŋ, a giɓkǝ datǝpm yo ɗaŋ ko gyo wasǝŋ caa suu.⁴⁶Tǝ ci ken, ɓitaghǝn wasǝŋ naai namboŋ ko dzaŋ gyo nǝ ghǝ dǝn Cogn. caa tsal dugn a dlǝŋsǝ wasǝŋ, tǝ ci ngǝtn cighǝn tǝ dlǝŋsǝ wasǝŋ tǝ polghǝn a raa.⁴⁷ Caa luu Cogn tǝ ndǝr tǝ tuu kaɓkǝni a zarsǝ monnda. Daadǝn nǝ gi ca gǝɗshi mǝn vuughǝn ko dzaŋ gyo.

Chapter 3

¹Ɗaŋ Biturus tǝ Yohaana tǝ ta ya man vin Cogn a kili karaghǝn Cogn kili kǝ toknanndami. ²Murwon ta yi ɗaŋ te ta ɓwaatǝ nǝ gurum, caa mbi tǝ ko dzaŋgyo tǝ tlǝǝr tǝ a ken ɓiil dǝn Cogn gyo ɗaŋ caa cim tu ndaraara ci kara wurba a mǝn ndaghǝn ɗa viin Coghes. ³Ɗaŋ a ta yel gya Biturus tǝ Yohanna cigha ndaghen ɗa dǝn Cokes, she ata kara shi nǝ wurɓa.⁴Biturus ta caa yirr yel tǝ ghai, cikkǝ Yohanna ata wul tǝ tu, "Yaal aa yel mi."⁵Gurumes ta yaal yelshi ca gaa raa tu wo tu ngǝtn won ɓashi. ⁶Beɗ tǝ gii Biturus ta wul tu, "Mii tǝ azurfa ko jinari hŋ, beɗ tǝ gii ngǝtn yo ɗaŋ mǝ yir ma vǝrghǝ, "A giɓkǝ sǝm Yesu kǝ Ɓorghǝnii mǝn Nazaraɗii,myaa wulghǝ tu shishi aa riini."⁷Biturus ta ngaɓ tǝ gha taas kǝ zaari wos shishertii,kyaaɗ ɗa ɗani yaasǝŋ wos tǝ gorgwaatl wos tǝ ta tlyaa.⁸ Gurumes ata diim shishi dlǝǝrni nguɓ riighǝn, ata laaɓ gya Biturus tǝ Yohanna giɓ dǝn ngǝ Cokes, cigha riighǝn, cigha diimngǝn cigha luughǝn Cogn⁹Buruk zarsǝ tǝ ta yel tǝ ɗaŋ cigha riighǝn chigha nyaarghǝn Cogn. ¹⁰Tǝ ta yisǝŋǝi tu nǝ murii ɗaŋ ca yi tsǝtn a ken ɓiil kǝ ndaraara kǝ dǝn Coghǝi yi kara wurɓai, ngǝtn yo ɗaŋ tǝ yeli ata kwasarshi naŋ.¹¹Ɗaŋ ata ciken tǝ ngaɓkǝni gya Biturus tǝ Yohanna, ngǝrshi ta kwasar zarsǝ kaɓ she tǝ ta ɓǝɗ shi ɗi mel ɓashi mel ɓashi a dǝǝli gii ɗaŋ nǝghǝ Suleimanui. ¹²Ɗaŋ Biturus yel cig she a wulshi tu, Kyaani mǝn Isar'ila, ngǝrshi gin a kwasarki nǝ nii? Nii caa kya caacyir kǝ yel mi daŋkutu mǝ caa murin tǝ vartǝ wopm ko nǝ ngǝtn ngǝ mbuni wope?¹³Cogn ngǝ Ibrahim tǝ Ishaku tǝ Yakub, Cogn ngǝ gya dawopm a luu mon wos Yesui, yaani ghen kǝ ta vǝrtii, kǝ nyaŋnhas tǝ a ken Bilatus ɗa awul tu wo gǝm tii. ¹⁴Kǝ ta nyaŋngas tǝ, yaan murghǝ ndzǝkkǝni tǝ zaar ghǝ zaari, a bamvi gii tǝ ta gǝm ki murghǝ ɗughǝnzaar mǝn¹⁵Kǝ ɗu gyo ɗaŋ a ɓwalar rai ɗi gyo ɗaŋ Cogn ta shisher tǝ ɗi a mǝskǝni, myaani ghǝni mǝn tlyaghǝ zha ngǝrshi gin.¹⁶Ɗaŋngǝnin nǝ caaghǝn raa a sǝm wos murin ɗaŋ kya yel tii ɗaŋ kaa yisǝŋǝn tǝ ɓeɗ, a sǝmi gineskǝn a ca ci tlyaa tlyaa. Caaghǝn raa a sǝm ngǝ Yesu a vǝrtǝ dlii wusni wos a ken waan ɓuruk.¹⁷Ɗaŋngǝ gua ŋaaghǝ naa, mǝ yisǝŋ kǝ fi gii gha maalghǝni ɗaŋ gii ɗaŋ gya guŋsu waan tǝ fii.¹⁸ Beɗ tǝ gii gya ngǝtn yo ɗaŋ Cogn ata kon a vii mǝn shinngǝn wos ɗi yaan tu, gii ɗaŋ nǝ Ɓorghǝnii wo buŋ a yugngarii ɗaŋngǝnin.Nǝ gii nyomǝn yaatl aa suki ɗi¹⁹ durghǝ yo tu ta saaɗ ki kusǝŋsǝ ngǝtn waan mǝnii, durghǝ yo tu kili yo ɗaŋ Daadǝn wo sularki nǝ muuri a ken ngǝ Daadǝn ²⁰aa tuliɗi durghǝ yo tu tǝ shinndar gii ɗi nǝ ɓorghǝnii gyo ɗaŋ a bwaa tii nǝ durghǝ waanii, Yesu.²¹Yaani ghǝn a naa ciɓ gaami Tsogn tǝ kaɓ tii hal dǝǝl ghǝ sulargheni ko nii tǝ gya ngǝtn yo ɗaŋ aa ta kon ɓaandǝŋ ɓaandǝŋ a vii mǝn shinngen wos kǝ ndzǝk ndzǝki.²² Musa ta wul tu, ciɓ Daadǝn Cogn wo shisher murghǝ shinngen wos a dlei waan ɗaŋ myan, a dlei gya yes waan, seen tǝ kǝǝm a ko nii ɗaŋ wo fuu ki. ²³Wo man maan tu gyo ɗaŋ ya sese keem Murghǝ Shinngǝn Coki gii hŋ ta datsǝ tii a dlǝk zarse wos.Eh²⁴Eh! kaɓ mǝn shinngǝn Cogn ɗaŋ a ngaɓ ɗi a Samaila tǝ gya gyo ɗaŋ tǝ man a kaar wos tǝ kon tǝ ndǝǝr tǝ wul vii nǝ mbuɗkǝni gyagin. ²⁵Kyaani ghǝn ki mǝǝri ɗaŋ mǝn shinngǝnes tǝ ɓwaa tǝ ghǝ mǝn mbighǝn ɗa rai ɗaŋ Cogn ta fi tǝ gya jiɗ waan, ɗaŋ gii ɗaŋ ata fuu Ibrahim tu, "Ɓaskǝ ghǝn kaɓ dǝnsǝ ɗegn ta tu shiɗshiɗi.' ²⁶Ɗaŋ Cogn ta shisher mon wos ata shinndar tǝ ɓaski keni durghǝ yo tu tǝ shin ki shiɗshiɗi wos mǝn ɗaŋ ata nyolar ko nuu waanii ɗi buŋngǝn kusuŋsǝ ngǝtn wos.

Chapter 4

¹A kili gi ɗaŋ Biturus tǝ Yohanna cigha wulghǝn vii tǝ zarsǝ, gya sǝŋwaari (Priest) tǝ gya mǝn varaŋshi ghǝ viin laadi tǝ gya Sadukiyawa tǝ man ɗaashi.² Taa ta vuyi ndzarɗ nǝ durghǝ yo tu gya Biturus tǝ Yohanna cigha zhiɗkǝn ngǝtn tǝ fuughǝn zarsǝ a dulgaam ngǝ shishighǝn Yesu a mǝn mǝskeni. ³Tǝ ta nyom shi waashii tǝ tlǝn yetlii giɓ jaarum tǝ gaa shi waasǝŋǝi tu she lǝɓ yaa tlaa gham durghǝ tu suutu a ta fii. ⁴Beɗ tǝ gii zarsǝ monnda te wum vies tǝ kaɓ tǝ gaai ɗa raai; yugngǝn mǝn yo ɗaŋ tǝ kaɓ tǝ gaa ɗa raas tǝ ta fii zaŋngu nanndam.⁵Gya guŋsu tǝ mǝn varaŋsǝ tǝ gya mǝn dlyaaɗkǝn waasǝŋ tǝ jwaamshi waashii giɓ Urshelima. ⁶Annas dǝllǝ ghǝ sǝŋwaari (Priest) ata yi ɗa ɗan. Kefas tǝ Yohanna tǝ Aleksanda, ɗeɓaɗ gya wusuli ngǝ dǝllǝ sǝŋwaares (Priest). ⁷Ɗaŋ tǝ gǝm gya Biturus tǝ Yohanna a dlei waasǝŋ, tǝ ceɗ shi tu, "Tǝ vartǝ gyo ko tǝ sǝm ngǝ nuu ghǝn kǝ fi ngǝrshi ginno?"⁸She Biturus nǝ yugngǝn te zhipti var, a wulshi tu, "Kyaani guŋsǝ ghǝ zarsǝ tǝ mǝnvaraŋsǝ, ⁹ǝŋ yaan yaawon kyaa ndami nǝ ngǝ mbuni yo ɗaŋ mǝ fi murghǝ gonngǝnin mǝn-tu tǝ wur ghǝnnda murin a fuɗi ye? ¹⁰Gin tǝ naaki mǝn tǝ yisǝŋngǝn ɗeɓaɗ waan tǝ mǝn Isar'ila tu, a giɓkǝ sǝm ngǝ Yesu ghǝ Nazarat, Ɓorghǝn kǝ Cogn, gyo ɗaŋ kǝ hemmbal tii, gyo ɗaŋ Cogn ata shisher tǝ agiɓkǝ mǝn mǝskǝn nǝ dur wos kǝn murin caa dlǝǝrghǝn ɗin byaatl byaatl a ken waan.¹¹Yesu Ɓorghǝn kǝ Cogn kǝn cinǝ puus gyo ɗaŋ kyaani mǝn nalghǝn viin kǝ nyaŋngas tǝ, beɗ tǝ gii yaan nguŋ a naa nǝ puus getle viines.¹² "Ka tu kaɓkǝn a gon hŋ ɓar, nǝ durghǝ yo tu taa vǝr sǝm won a ɗǝgn ɗaŋ wo ɗyaa kaɓmi hŋ."¹³Ɗaŋ tǝ ta yel ŋaskǝn raa gya Biturus tǝ Yohanna, ɗaŋ tǝ yisǝŋǝi tu cinǝ gyagon won toɗak, mǝn gaam jii, she ata kwasarshi,tǝ man yisǝŋei tu gya Biturus tǝ Yohanna tǝ ta yi tǝ gya Yesu.¹⁴Nǝ durghe yo tu tǝ yel murii ɗaŋ tǝ fuɗ tii cigha dlǝǝrghǝn ɓashi, tǝ yir ngǝtn yo ɗaŋ ta ko hŋ.¹⁵Beɗ tǝ gii ɗa kaari tǝ ta caa mǝn shinngǝn tu tǝ nywaali ɗa balghami te ta wul gha gama waasǝŋ. ¹⁶Tǝ ta wul tu, "Nǝ nii ghannda ma fi mǝnin ne? Nǝ durghǝ yo tu nǝ jom jomi dǝllǝŋsǝ ngǝtnngǝ kwasarghǝn yo ɗaŋ tǝ fi, ko nuu a yaatl kǝ Urshalima aa yisǝŋǝi, ma kǝǝm ma nyaŋngas hŋ.¹⁷ Beɗ tǝ gii ǝŋ yaan myaa suu tǝ ciken a dlǝk zarsǝ hŋ, a naa ciɓ mǝ motsar shi tǝ man wul vii gin gon tǝ sǝmǝn ɗa hŋ. ¹⁸Tǝ cim gya Biturus tǝ Yohanna ɗi giɓi tǝ caashi yirr tu tǝ man kon viin ko tǝ giɗ gya gon ngai a giɓkǝ sǝm Yesu ɗa hŋ.¹⁹Beɗ tǝ gii Biturus tǝ Yohanna tǝ sushi ɗa tǝ wulshi tu, "Ko yi ndaraara a ken Cogn mǝ laaɓ gwaanii tǝ moɓ goshii, ngerǝn ngetnwaan.²⁰ Ma ɗyaa ma dlǝǝlar konngǝn ngǝtn yo ɗaŋ maa yeli mǝ ndǝr mǝ wumi hŋ.²¹Ɗan tǝ ɓan sǝǝɗkǝn vii gya Biturus tǝ Yohanna tǝ gaa shi tǝ tlii. Durghǝ yo tu tǝ tushi tǝ ngǝtn yo ɗaŋ wo caa ta vershi forǝm hŋ, nǝ durghǝ yo tu ɗeɓaɗ zarsǝ cigha luughǝn Cogn nǝ ngǝtn yo ɗaŋ a fi. ²²Murin ɗaŋ ata yisǝŋ ngǝtn ngǝ kwasarghǝn aata moɓ voni tashi wuɓsǝ²³Ɗaŋ tǝ ta dlaa shi waasǝŋǝi ,Biturus tǝ Yohanna tǝ ta man nga men waasǝŋ tǝ fuushi ɗeɓaɗ ngǝtn yo ɗaŋ gya sǝŋwaari varashi tǝ fuushi ɗi.²⁴Ɗaŋ tǝ ta wumii tǝ ta wul ɗeɓaɗ waasǝŋ tlyaa tlyaa tu, "Daadǝn kyan kǝ ndǝr gaami tǝ ɗǝgn tǝ dǝllǝŋsǝ zha tǝ ɗeɓaɗ gya ngǝtn yo ɗaŋ ciɗa giɓi, ²⁵kyan ɗaŋ kǝ ta wul vi a te zhipti var a te vii mon wa, dawopm Dauda, tu, "Nǝ nii a caa mǝn ɗǝgn ca fi tliiti yer, ɓitalghǝn zarsǝ yigha ɓenndǝmi a ko nii?"²⁶Kǝ wul tu guŋsǝ kǝ ɗegn taa jwaam gama waasǝŋǝi lǝɓ namboŋ. Guŋsu taa jwaamshi waashii a lǝɓ namboŋ caa gaa gǝǝɓ tǝ Daadǝn tǝ Ɓorghǝn woshii.'²⁷Taŋ taŋ, gya Hiridus tǝ Bilatus ɗeɓaɗ tǝ gya mǝn ɗǝgn tǝ gya mǝn Isar'ila tǝ jwaamshi a yaatlǝn nǝ gaaghǝn gǝǝɓ tǝ mon wa Yesu, Murghǝ Ndzǝkkǝnii gyo ɗaŋ kǝ ɓor tǝ.²⁸ Taa jwaam shi ɓuruk tǝ fi ngǝtn yo ɗaŋ taas wa kǝ fuɗkǝn a zhiɗ ngǝtn ngǝ giɗkǝn tǝ kwasarghǝn a giɓkǝ sǝm kǝ ndzǝkkǝn mon waa Yesu."²⁹Ɗaŋngǝni Daadǝn, yaal aa yel sǝǝɗkǝn vii waasǝŋ a vǝr monsǝ wa varte kǝ konngen vii waa tǝ ŋaskǝn raa.³⁰ Taa taas wa kǝ fuɗkǝn aa giɗ ngǝtn ngǝ giɗkǝn tǝ kwasarghǝn a giɓkǝ sǝm ndzǝkkǝn kǝ mon wa Yesu. ³¹Ɗaŋ tǝ ta ɓan karaghen Daadǝnii lǝɓ yo ɗaŋ tǝ ta jwaamshi ghai ɗeɓaɗ waasǝŋǝi ta zhighǝɗii. Zhipti var ta yugn shi waashii tǝ ngaɓ vik Cogn kwaanngǝn tǝ ŋaskǝn raa.³²Mǝnes monnda ɗaŋ tǝ ta caa rrai gaam waasǝŋ tayi namboŋ. Gon waasǝŋ ta wul tu ngetn yo ɗaŋ yir nǝ gos hŋ, nǝ ko nii waasǝŋ ta yi namboŋ.³³ Tǝ tlyaaghǝn vartǝ mǝn shinngǝnes cigha konngǝn tlyaghǝn zha waasǝŋ dul gaam shishighǝn Daadǝn Yesu, gyaal vari ta yi ɓashi laaɓkǝni.³⁴Gon a giɓi waasǝŋ ɗan tu a naa ngǝtn won nii hŋ, ɗeɓaɗ mǝn yo ɗaŋ tǝ yir lǝɓ tǝ dǝnsǝ tǝ ɗiɓarii³⁵ tǝ lǝǝr wurɓas ɗi tǝ man gaa a kenngǝ mǝn shinngǝnes, tǝ ɓǝǝlii ko nuu kaɓ ko nii ɗaŋ caa suu.³⁶Yusufu, muryo ɗaŋ ca fi laa dǝn Cogn, nǝ mǝn Kubrus, gyo ɗaŋ mǝn shinngǝnes caa cim tǝ tu Barnabas (tu murghǝ tlyaaghǝn raa)³⁷ Yir kitn wos ɗaŋ ɗiɓari a lǝǝr a lǝǝr wurbas ɗi a ken mǝn shinngǝnes.

Chapter 5

¹Murwon ɗa sǝǝmwos tu Hananiya ci tǝ Safiratu gǝɗi wos, tǝ ɗiɓar ŋaa kitn wasǝŋ won, ²she a nga wurɓes waɗi tǝ (tǝ yisǝŋghǝn gǝɗi wos) tǝ lǝǝr wurɓes ɗi man gaa a ken mǝn shinngǝnes.³Beɗ tǝ gi Biturus a wultu, ''Hananiya ni a ca ǝŋnnda shetan yughǝ raa mǝn nǝ ɓerni ngaghǝn zhipti var mǝn ɗaŋ kǝ nga wurɓ kitn was ɗaŋ kǝ ɗiɓar kǝ waɗiya? ⁴Ɗaŋ ka ta ɗiɓar hŋ, nǝ gwa hŋaan? wuri ǝnnda kǝ ɓital gin a raa wa cighǝye? kǝ ngani ɓerni zaar mǝn hŋ, beɗ tǝ gi nǝ Cogn'' ⁵Ɗaŋ a wum cik, Hananiya ndaɗ mǝshi, vǝrtǝ ngaɓ ɗeɓaɗ mǝn yo ɗaŋ tǝ wum ngǝrshes. ⁶Tlǝɓǝrsǝ won tǝ ta shiɗi tǝ man karghaɗti tǝ mbi tii tǝ tlǝ tlǝn giiti ɗi.⁷Ɗaŋ a ngalei ŋaanjwaan gǝɗiwos ndai ɗi, a yisǝŋ ngǝtn yo ɗaŋ ca riighǝn hŋ. ⁸Biturus a wul tǝ tu, ''fuumɗi kǝ ɗiɓar kitn wanes wuri?'' sheba futǝ tu ''ai mǝ ɗiɓar tsǝni''⁹She Biturus a wul tu, ''wuri ǝnnda kǝ kaŋ vii tu a diɓ zhipti var ghǝ Daadǝne? yeli yasǝŋ mǝn yo ɗaŋ tǝ tli g turwaɗi ǝŋ cigha ken ɓiil ǝnndi, ta mbi ghǝ ta nyolari cik daŋ.¹⁰ kyaɗ ɗa ɗan a ta ndaɗ mǝshi. Ɗaŋ tlǝɓǝrsǝ tǝ ndaɗi, tǝ tu a mǝshi, tǝ mbitǝ tǝ nyolari tǝ tlǝn giiti mel tǝ turwos.¹¹ Dǝllǝ vǝrtǝ ngaɓ mǝn vin ladeshi tǝ muryo ɗaŋ ngǝrshi gin.¹²Ngǝtn ghǝ kwasarghǝ monnda a fi a te tas ghǝ mǝn shinngǝnnes. Tǝ ta jwaamshi a ɗiidlǝŋ dǝn ghǝ Sulemanu.¹³ Beɗ tǝ gi, gon won ta ɗya mbǝrtǝ tlǝn tushi hŋ; nǝ yo tu zarsǝ caa luushi nǝ ŋaanyi hŋ.¹⁴Hal ghǝnni mǝn caghǝn raa ca daɗakkǝn mangǝnɗi a Daadǝn, zarsǝ monnda mǝn monci tǝ guɗi, ¹⁵Nǝ yo tu caa nyom mǝn gonghǝnɗi tǝ lǝǝr shiɗi a datǝpm a lǝǝɓ mbuɗkǝn wasǝŋ tu yan Biturus ya man nǝ latsǝghǝ zhipti wos tǝ tǝǝnshi.¹⁶ Saɗɗa zarsǝ monnda tǝ manɗi a gya yatlǝi, gya gon daŋ ciɗi te Urshelima, ciyi lǝǝr gya gonghǝn ɗi tǝ gya ɗaŋ mǝndǝŋsǝ tǝ ngaɓshi, ɗeɓaɗ tǝ byatlii.¹⁷Beɗ tǝ gi, pǝris vari shishi tǝ mǝn yo ɗaŋ ci cimshi ɗeɓaɗ (gya Sadukiyawa ǝnnɗi); ¹⁸tǝ ngaɓ kashi she tǝ ngaɓ mǝnshinngǝnnes, she tǝ njyak shi washi jarum.¹⁹Ɗa kaviɗi murghǝ shinnghǝn Cogn kǝ Daadǝn a ɗǝrǝ ɓiil jarumeshi a nyolarvshi washi awul tu, ²⁰Tlǝnni a ɗǝrǝ vinladi a kon afuu zarsǝ ɗeɓaɗ vik wusni kǝ fuuɗkǝn.'' ²¹Ɗaŋ tǝ wum cik tǝ ndai viin lades a dlǝk zdaŋ tǝ kuɓar. Beɗ tǝ gi ɗaŋ dǝllǝk pǝrishes man tǝ mǝnwos, a cim mǝn balgham wasǝŋes ɗi, tǝ gya mǝn varaŋsǝ zarsǝ ghǝ Isar'ila tu, tǝ tlǝŋ nyolar mǝn mǝnshinngǝnes ɗi ɗa jarumes.²²Beɗ tǝ gi ɗaŋ mǝn varaŋshes tǝ tlǝ tu mǝn shinngǝnnes ɗa jarumes hŋ, she tǝ sushi ɗi tǝ man kon tǝ fuushi tu, ²³''Ɗaŋ mǝ tlǝ mǝ tu jarumes nǝ yatlǝkǝn, mǝn yalghǝn cigha dlǝrghǝn ɗa ɓiili, beɗ tǝ gi ɗaŋ mǝ ɗrǝ mǝ tu gon ɗa giɓi hŋ.''²⁴Ɗaŋ mǝnvar ghǝ vinlades tǝ pǝris vares tǝ wum ves, she tǝ ta vuui ndzarɗ, tǝ wul tu ni ǝŋ wo laaɓ kaari. ²⁵Cighai cik gon won man wulshi tu, ''mǝni ɗaŋ kǝ shin shi giɓ jarumi yan ci ɗi a dlǝǝrghǝni viinladi a durghǝ giɗkǝn zarsǝ ǝnndi.''²⁶Ɗa cik mǝnvar vinlades tǝ mǝn wos gya gon tǝ tlǝŋ sularshi ɗi, gin tǝ shisher ghǝn raadhai hŋ, nǝ yo tu ca ci vǝrtǝ zarsǝ ta lliɗshi tǝ puus. Ɗaŋ tǝ ta lǝǝr shi ɗi.²⁷ she tǝ ta gashi ɗa balgham jwaamngǝnnes. She pǝris kǝ vares ngaɓ shi ceɗ kǝn²⁸ tu, ''ma ca ki yir tu a man kuɓar a giɓkǝ sǝǝmǝn ɗa hŋ, hal ghǝni ka man yugn Urshelima tǝ giɗkǝn wan, kya ndǝr kǝ ndǝr kǝ ŋaal voraŋ muri shii ɓasmi.''²⁹She Biturus tǝ gya mǝn shinngǝnni gya gon tǝ suɗ tu, ''A na ciɓ mǝ laɓ ngǝtn yo ɗaŋ Cogn kon, ɗaŋ mǝ fi nǝ kǝ zarsǝ.³⁰ Cogn ghǝ Daawopm ghǝ a shishir Yesu, gyo ɗaŋ kǝ ta ɗutii kǝ ghǝmbaltii a gwas. ³¹Cogn ɓital tǝ a taaghǝ zariwos tǝ na nǝ ŋaa guŋ tǝ murghǝ kaɓkǝn tǝ kaɓkǝ ndaaɗ kǝn Isar'ila tǝ dlaaghǝn loŋsǝ kusǝŋsǝ ngǝtn. ³²Ma tlya zha ngǝrshi gya gin ɓuruk, cikǝn Zhipti var gyo daŋ caa wum kǝǝm viwoshi.³³Beɗ tǝ gi, mǝn Farisawa ca cimtǝ tu Gamaliyel. ³⁴murghǝ giɗ kǝn mborki yo ɗaŋ Musa dlyaaɗ muryo ɗaŋ zarsǝ caa luu tǝ ŋaanyi hŋ, a shishi dlǝrni,a wul tu, mǝnshinngǝnnes tǝ nywalib ɓǝdlǝŋ gham ŋaa njwaatn.³⁵She a wulshi tu, ''mǝnwopm Isar'ila, ɗakghǝn ɗa tǝ ngǝtn ɗaŋ kya ŋaal a fi mǝnin. ³⁶A mbuɗkǝn wan murwon tu Tadiyas ca mbi gamashi tu cinǝ gonwon, zarsǝ monnda ɗaŋ tǝ ta kuri wuɓsǝ tǝ ta laaɓtǝ ɗaŋ tǝ ta ɗutii, mǝn laaɓkǝn wos tǝ ta pashi tǝ na nǝ ngǝtn won ɗa hŋ. ³⁷A kili muri gin, Yahuza mǝn Galilii won ata shishi ɗi a jinnɗi kwaanghǝn zarsǝi,a ta man mor zarsǝ monnda. Yan beɗ a ta laaɓ zha, ɗeɓaɗ mǝn wos ɗaŋ caa laaɓ tǝ ta pashi ɗaŋ.³⁸Ɗaŋnin mya wulki tu, janki kar a mǝnin a gashi saɗ, nǝ yo tu, yan ngǝtn won ɗaŋ caa fighǝn zarsǝ wo man malari. ³⁹Beɗ tǝ gi,ǝŋ yan nǝ kaɓkǝ Cognvon, ɗeɓaɗ wan gon wo ɗyaa sughǝɗtǝ hŋ, wo na tuvkya finǝ mandǝ tǝ Cognvon. Ɗani ǝŋ mures ta jaa shi raa mǝni⁴⁰Ɗaŋ tǝ ta ciim mǝn shinngǝnnesɗi giɓi tǝ ta voɗshi washi tǝ ndǝr tǝ caashi yir tu tǝ man wul vii tǝ sǝǝm Yesui ɗa hŋ, she tǝ ta gashi tǝ tlǝi.⁴¹ Mǝn shingǝnnes tǝ ta ga balghame jwaamngǝnneshi tǝ polghǝn tu tǝ tuli ɗaŋ tǝ tlyavforǝm nǝ sǝmmes. ⁴²Ɗa kari gi ko dzaŋ gyo a giɓ vin lades tǝ yi laɓ dǝn-dǝn tǝ ciken tǝ giɗkǝn tǝ fuughǝn zarsǝ tu Yesu yan cinǝ Ɓorghǝnni kǝ Cogn.

Chapter 6

¹A mbuɗkǝn gyaa gin, ɗaŋ lǝǝɓkǝn mǝri dǝnngǝ mǝn shinghǝn Yesu ta ciken tǝ bǝlghǝn, she Yahudawa gyaa gii ɗaŋ caa tsǝtn yatl Helinawai tǝ ta nda bwalghǝn a dulgam Yahudawa Isar'ila, dur yo tu ca vuu shi tǝ guɗi wasǝŋ gyaa gii ɗaŋ gyaa gurwasǝŋ taa mǝǝshi hŋ, a te ɓǝǝl ghǝn ngǝtnngǝ cighǝn ko dzaŋ gyo.²Mǝn shinghǝnni dzuɓtliiti mbǝtlǝŋǝi tǝ ta cim jwaamngǝn mǝri dǝn mǝn shinngǝnni tǝ wulshi tu, ''A ndara mǝ ga vik Cognŋǝi mǝ sumi a vik laa bǝǝlghǝn ngǝtn cighǝn hŋ.'' ³Nǝ durghǝ gi, bwaan gyaa ŋaa naa mǝn monci zarsǝ wattsǝmai a giɓ waan, mǝn yo ɗaŋ citǝ zinzini, gyaa gyo ɗaŋ nǝ yugnngǝnni tǝ zhiptivar tǝ yisǝŋngǝn, gya gyo ɗaŋ ma bwaashi nǝ laan.⁴ Myaani, ma ciken tǝ karaghǝn Cogn ko dzaŋ gyo tǝ laa vik Cogn.''⁵vii wasǝŋ ta pol ɓuruk zarsǝ ghai, tǝ ta bwaa Istifanus, zaar yo ɗaŋ cini yugnnghǝn caaghǝn raa tǝ zhiptivar, tǝ Filibus, Birokoros, Nikanar, Timon, Barnimas, tǝ Nikolas, mǝn Atakiya muryo ɗaŋ a ndai laaɓkǝn Yahudawa. ⁶ Mǝn laaɓkǝnnes tǝ ta lǝǝr mǝni gya gesɗi a ken mǝn shinngǝn, tǝ ta kara Cogn tǝ ndǝr tǝ gaa taas ɓastǝ.⁷Vii Cogn ta bǝlli, yugnngǝn mǝri dǝn ghǝ mǝn shinghǝn ta ci ken ghai tǝ yugnngǝn, gyaa pǝris monnda kǝ Yahudawa tǝ ta naa tǝ caaghǝn raa.⁸She Istifanus nǝ yugnngǝn tǝ shishili tǝ vartǝ, ata fi ngǝtn kwasarghǝ tǝ ngǝtn giɗkǝn a dlǝk zarsǝ. ⁹Beɗ tǝ gi zarsǝ gya gon ɗaŋ tǝ ta mbwaaɗi viin ladi Yahudawa gyo ɗaŋ caa cim tu, viin ladi Yahudawa kǝ mǝn sǝkkǝn, yan gyaa Kuramiyawa tǝ Kilikiyawa tǝ gyaa gon tǝ ta sǝrdyer tǝ Istafanus¹⁰Beɗ tǝ gi tǝ ta ɗyaa tǝ lii Istafanus hŋ, nǝ durghǝ yisǝŋngǝn tǝ zhipti yo ɗaŋ ata ya wul vii ghai. ¹¹She tǝ ta zǝghǝr gya gon nǝ mǝri tǝ tlǝn wul tu, ''mǝ wum Istafanus caa wul vii kyaskǝn avdul gam Musa tǝ Cogn.''¹²Tǝ tavzǝghǝr zarshes, tǝ mǝn varaŋsǝ tǝ mǝn dlyaaɗkǝn tǝ nda Istafanus ɗa, tǝ ta lǝǝrtǝ ɗi balgham.¹³ Tǝ ta lǝǝr mǝn tlyaghǝn zha wasǝŋ kǝ mberniɗi, tǝ wul tu, ''murigin halghǝni a gaa vii gaaghǝn gǝǝɓ tǝ ndzaɗ-ndzaɗkǝn tǝ mborki Cogn hŋ. ¹⁴Nǝ durghǝ yo mǝ wum tǝ caa wul tu, Yesu nǝn Nazareɗɗi wa dluɗ lǝɓǝnni sughǝɗ duul wan ɗaŋ Musa gaami mǝn.'' ¹⁵Ɓuruk mǝn yo ɗaŋ yǝ ta yi ɗa balghames tǝ yaal tǝ yeltǝ, she tǝ yel yirwos ɗaŋ kǝ zhipti shinngǝn Cogn.

Chapter 7

¹Pǝris vares wul tu, ''ngǝrshi gya gin ci jome? ²She Istafanus suɗ tu, gya daaghǝn tǝ gya kun daan, sǝǝn mǝn kǝǝm Cogn ghǝ luughǝn a ta bwaa dawan Ibrahim mǝn ɗi ɗaŋ ata yi yatl Mesopotamiya, ǝnnda tǝ tsǝtn Haran.³ Ata wul tǝ tu, '' gaa yatl wa i tǝ zarsǝ wa a tlii a yatl yo ɗaŋ a zhiɗ tǝ ghai.''⁵A ta gaa yatl Kaldiyawai a ta man tsǝtn Haran, ɗaŋ dagos a ta mǝshi, she Cogn ta lǝǝr tǝ ɗi abyatl giin ɗaŋ kya tsǝtn ghai ɗaŋnin.⁴ Beɗ tǝ gi Cogn abta vǝrtǝ duul ɗa yatlii hŋ, ko lǝǝɓ caa ghǝn yasǝŋ. Beɗ tǝ gii a ta vǝrshi mbighǝ ɗa raai tu, Ibrahim ta yi tǝ ŋaa hŋ, tu wo vǝrtǝ yatlii nǝ duul tǝ zarsǝwos tǝ mǝn kaarwos.⁶Cogn a ta wul vii tu mǝnwos a kaarwos tavtsǝtn a yatl won nǝ sǝmbǝri, tu mǝn yatli ta fiirshi forǝm, ta caa shi a laa mon hal nǝghǝ voni kuri wuɓsǝ. ⁷Cogn wul tu,ma fiir forǝm yatl yo ɗaŋ tǝ ta fiir shi forǝm ɗa kaari ta nywal ɗi tǝ mbuum a lǝɓi gin . ⁸She Cogn tavvǝǝr Ibrahim mbighǝn ɗa raaighǝ sǝrǝghǝn, nǝ ghǝ Ishaku, a ta sǝǝrǝti, a dzaŋngi ghǝn tantani Ishaku ata naai nǝ daaghǝ Yakuɓ, Yakuɓ ghǝn nǝ daaghǝ Isar'ila dzubtliiti mbǝtlǝmi.⁹Duryo tu yestǝ Yusufu fǝ ta yi tǝ loŋsǝ wos, tǝ ta ɗiɓar tii Masar, beɗ tǝ gii Cogn a ts yi tǝ yani. ¹⁰A ta vum ti a koni ɗaŋ ata tu tǝ at avvǝrvYusufu shiɗshiɗi tǝ saghaɗ avken Fir-auna guŋ Masar, a ta nalarti nǝ goɓna Masar tǝ dǝn wos ɓuruk.¹¹She kusǝŋ ta ndai ɓuruk a yatl kǝ Masar tǝ Kannan, buŋghǝn ta nda, gya dawos tǝ ta ngǝtn cighǝn hŋ. ¹²Beɗ tǝ gii ɗaŋ Yakuɓvta wum tu ngǝtn cighǝn ɗa yatl Masar, she ata shin nǝ gya jiɗ wom a riighǝn wasǝŋ kǝ keni. ¹³A riighǝn wasǝŋ kǝ mbǝtlǝŋǝi, Yusifu a ta zhiɗ gamashi gya yestǝwos, Fir-auna tavyisǝŋ gya yestǝ Yusufu a kili gi.¹⁴Yusufu ta shin gya yestǝwos a daagos tǝ wul tǝ tu, tǝ man Masar, yan tǝ kaɓ dǝn wos, zarsǝ tashi wattsǝmai tliiti nandam ɓuruk wasǝŋ.¹⁵ Nǝ gii Yakuɓ a ta tlii Masar ata man sǝǝ ɗa ɗan yan tǝ gya jiɗ mom.¹⁶ Tǝ ta nyomshi tǝ tlǝǝr shi Shekem tǝ ta giɗshi a vgiir ɗaŋ Ibrahim ata ɗiiɓ a mǝri Hamor tǝ wurɓa azurfa.¹⁷Ɗaŋ kili gaaghǝn ɗa raai ɗaŋ Cogn a ta ga Ibrahim mǝn ata tu li ɗi, zarshes tǝ tavlǝǝr tǝ yughǝi ɗa Masar. ¹⁸Hal she ɗaŋ guŋǝi gon a ta shishi ɗa yatl Masari ɗaŋ ata yisǝŋ Yusufu hŋ. ¹⁹Guŋǝi ges ata moor mǝnwopm,fir gya jiɗ wopm kushi-kushi, tǝ taya caa gya jiɗ wopm tǝ dlaa mǝri nabartu wasǝŋǝi duryo tu tǝ mǝshi hŋ.²⁰A kili gii ǝŋ tǝ ta bwa Musa, a ta yinǝ ŋaa ndarara a ken Cogn naashi ata bwaa tǝ nǝ kǝ lǝpm mayi adǝn dagos. ²¹Ɗaŋ tǝ ta ga tǝ ɓidlǝŋ, nyighǝ Fir-auna ata mbi tǝ ɓuuɗ tǝ naai nǝ kuniwos.²²Tǝ ta kuɓar tǝ Musa yisǝŋnghǝn ghǝ yatl Masar, ata yi nǝngamndi a wulghǝn vii tǝ laawos.²³ Beɗ tǝ gi ɗaŋ ata tuli voni taashi wuɓsǝ, she ata ɓital tu tǝ tlǝ a gya mǝri naawos mǝri Isar'ila. ²⁴Ɗaŋ ata yel ci a Firghǝn forǝm kun Isar'ila won, she a ta kaɓ vii kun dashe shi, a ta ɗuu mǝn Masareshi.²⁵ A ta ɓital tu gya kundawos ta tlyaaiɗi a raa tu Cogn a suu tǝ kaɓni mǝn Isar'ila a te taaswos, beɗ tǝ gii tǝ ta tlya a raa hŋ.²⁶Ɗaŋ lǝǝɓ ta tyai ata yel mǝri Isar'ila won a manndǝ, she a ta ndai a dlei wasǝŋ ata wulshi tu, ''gya kun daa kinǝ yestǝ kya fi manndǝ nǝ ni? ²⁷Beɗ tǝ gi gyo ɗaŋ ata ŋal wulngai ata paa tǝ gǝmi wul tǝ tu, ''nu ghǝ naaɗ kǝ guŋ tǝ murghǝ ɗǝlghǝn vi a dul gama wopo?²⁸ kya suu a ɗuum ni ɗaŋ gi ɗaŋ kǝna ɗuu mǝn Masari naa yawoniya?'²⁹Ɗaŋ Musa wum cik she ata kiri tlǝŋ naai nǝ sǝǝbǝr a yatl kǝ Madayana, ɗan ata naai nǝ daaghǝ mǝri monci mblǝtlǝm. ³⁰Ɗaŋ voni tashi wuɓsǝ tǝ ta latsǝi, she zhipti shinngǝn Cogn ata man tǝ mǝn dǝllǝk ndǝǝr wuur sinaai a risǝŋ wuɗ ɗa ndǝǝri.³¹Ɗaŋ Musa ta yel wuudes, ngǝrshi ta kwasartə she ata ɓǝt tǝvghai mel tǝ yel ngǝrshi, she ata wum yerghǝ daadǝn a ta wul tu,³²''Myan mi Cogn gya dagwan, Cogn ghǝ Ibrahim tǝ Ishaku tǝYakuɓ, vǝrtǝ ta ɗuu Musai hal ata ɗyaa ɗǝerǝ yir tǝ yaal hŋ.³³Daadǝn ta wul tǝ tu, ''dli kwate wai duryo tu lǝɓvyo ɗaŋ kya dlǝǝrghai yi tǝ ndzǝkkǝni.³⁴ma yel buŋngǝn zarsati, ma wum nguwarghǝn wasǝŋǝi, ma man mǝ kaɓshi wasǝŋǝi, ɗaŋnin ''ma mǝ shin ghǝ Masar''³⁵Musai ɗaŋ tǝ ta nyaŋngasti ɗaŋ tǝ ta wul tu,'' nu ghǝn a naɗkǝ guŋ tǝ murghǝ ɗǝǝlghǝn vii wopo? ya ǝŋ Cogn ta shintǝ, nǝ guŋ tǝ murghǝ kaɓkǝn. Cogn a ta sjintǝ a te taas ghǝ zhipti shinngǝn Cogn gyo ɗaŋ ata man Musa mǝn dlǝk ndǝǝr. ³⁶Musa a ta nyolar shi ɗi Masar a kaar ngǝtn ghǝ kwasarghǝn ɗaŋ a ta fi yatl Masar tǝ rupm gorgǝɓɗǝ tǝ dlǝk ndǝǝr nǝ ghǝ voni tashi wuɓsǝ. ³⁷Nǝ Musai ɗaŋ ata wul mǝri Isar'ila tu , ''Cogn wo shisher ki murghǝ shinnghǝn Cogn mǝn a mǝri daaktǝ wan, murghǝ shinghǝn Cogn won ɗaŋ myan.³⁸Gin ǝŋ ci muryo ɗaŋ ata yi ɗa dlǝk zarshes tǝ zhipti shinghǝn Cogn ɗaŋ ata wul vii tǝ wuur sinaai, muri giin ǝŋ ata yi tǝ gya dawopm yani ǝŋ ata kaɓ vii Cognvon ghǝ sǝǝghǝn ɗi vǝr mi. ³⁹Muri gin ǝŋ gya dawopm tǝ ta gǝmi a laŋshi, taa ta mbi a raa wasǝŋ tu, ta sushi kaar Masar,⁴⁰ A kili gin tǝ ta wul Haruna tu, ndǝr mi gya Coki gya gon mǝn ɗaŋ ta nda mi ken. Musan ɗaŋ a nyolarmiɗi Masari, maa yisǝŋ ngǝtn yo ɗaŋ a tu tǝ hŋ.⁴¹She tǝ ta ndǝr ŋaa gaalba mbuɗkǝni gya gi tǝ ta vaa tǝ ngǝtn nyarghǝn waar wasǝŋ mǝn, polshi nǝ laaghǝ taas wasǝŋ.⁴² Beɗ tǝ gi Cogn ta zhiɗ shi kaar, tǝ ta mbuu gya caar ɗaŋ ci gaami, ɗaŋ gi ɗaŋ nǝ dlaaɗkǝn a tagarta mǝn shinngǝn Cogn, kǝ taam tluŋsǝ dǝn a voni gya gin taashi wuɓsǝ ŋa? kyani mǝn Isar'ila''⁴³Kǝ kaɓ dǝn loɗ molek tǝ caar ghǝ cogn Refan, tǝ gya ngǝtn yo daŋ kǝ ndǝr kya mbuushi: ma nyom ki wani mǝ tlǝǝri ken tǝ Babila⁴⁴Gya daawopm tǝ ta yi tǝ dǝǝ loɗ giɓ ndǝǝr, ɗaŋ gi ɗaŋ Cogn ta kon ɗaŋ ata wul vii Musa tu,tǝ ndǝǝr tǝ ɗaŋ gyo ɗaŋ a yeli.⁴⁵ Gin ǝŋ nǝ dǝn viin ɓuɓ ɗaŋ gya daawopm tǝ ta kaɓ, tǝ lǝǝri ɗi ɗa yatli tǝ gya Joshuwa. a ken ghǝ gya gi ɗaŋ Cogn ta kaɗshi ɗa yatli tǝ ta kaɓi naai nǝ gwasǝŋ. Dǝn viin ɓuɓes a ta naa ɗa yatli hal kili Dauda.⁴⁶ Ata tuu shishiɗi a ken Cogn she ata ŋal tu tǝ naal dǝn nǝ Cogn gha Yakuɓ mǝn.⁴⁷Beɗ tǝ gi nǝ Sulemanu ghǝn ata naal dǝn nǝ Cogn. ⁴⁸She murghǝ luughǝn caa tsǝtn a dǝnsǝ yo tǝ naal tǝ taas hŋ, ɗaŋ gyo ɗa murghǝ shinngǝn Cogn kon, ⁴⁹gami nǝ daan guŋnduan, dǝgn nǝ lǝǝɓ gaa ghǝn yasǝŋan. Cogn wul tu, ''nǝ dǝnni ghǝn ka naalǝm mǝne? ko bǝǝɓi gyo ghǝn ma ngalaa ghai yo? ⁵⁰Taasan ghǝn a ndǝr koni hŋaa?⁵¹Kyani mǝn ɗakkǝn wumghǝn kǝǝm, kii nǝ sǝrǝghǝnniŋ a raawan tǝ kǝǝm waan, a ko kilibgyo kya nyaŋngas zhipti vaar; kyafi ɗaŋ gyo ɗaŋ gya daawan tǝ ta ya fi. ⁵²Nǝ gyo a giɓ kǝ mǝn shinngǝn Cogn gya dawam tǝ ta ya fiir shi forǝm hŋa? tǝ tabya tlyaa mǝn shinngǝnCogn ɗaŋ ta yi ǝnnda manngǝnɗi gii ɗaŋ nǝ ɓorghǝnni; kyaani ɗaŋngǝnin kaa naai nǝ mǝǝn nyomghǝn yasǝŋ tǝ mǝǝn ɗughǝn wos ɗaŋ. ⁵³Kyaani ghǝn kǝǝ ta kaɓ ''mborki Cogn ɗaŋ zhipti shinngǝn Cogn a ta lǝǝr ɗi, beɗ tǝ gii kǝ ta laaɓ hŋ''⁵⁴Ɗaŋ mǝnvaraŋsǝ tǝ ta wum gin she raa wasǝŋ ta malari hal tǝ ta yavŋaas shin wasǝŋ nǝ tliighǝn yar wasǝŋ nǝ Istafanus.⁵⁵ Beɗ tǝ gi, Istafanus ɗaŋ a ta yi nǝ yungǝn tǝ zhiptivaar, ata yaal saɗ gaami tsogn, ata yel luughǝn Cogn ɗi ata yel Yesu a dlǝǝrghǝn a taaghǝ zaari Cogn. ⁵⁶She Istafanus ta wul tu, ''Yellǝn mǝ yel gaami a bǝri, ŋaa zaar dlǝǝghǝn a taaghǝ zaari Cogn''⁵⁷Ɗaŋ tǝ ta wum cik she mǝnvarŋshes tǝ ta datsǝ kǝǝmi tǝ dlaar vii tlyaa-tlyaa vii namboŋ tǝ ta man ngaɓti. ⁵⁸Tǝ ta nyolarti a yatl wasǝŋ tǝ nguɓ tǝ liiɗkǝn tǝ puus. mǝn tlyaghǝn zha, tǝ ta caa gya luu wasǝŋ tǝ jom a ken kun tlǝɓǝr won ɗaŋ caa cim tǝ tu Shawulu.⁵⁹Ɗaŋ tǝ ta yi ɓastǝ liiɗkǝ Istifanus a ta yigha ciimghǝn Daa dǝn yi wul tu, ''daa dǝn Yesu kaɓ zhipte ti'' ⁶⁰A ta nguɓ yatl wul tlya-tlyaa tu, ''ngǝrshi gin a num kuskǝ ngǝrshi gin a gamawasǝŋ hŋ'' ɗaŋ a ta wul cik she ata ndai kuci.

Chapter 8

¹Bulus ta kaɓii tǝ mǝskǝn wos. A dzany forǝm mes ta ciken tǝ lǝǝdkǝn a viin laadi yo ɗaŋ ata yi Urshalima; she mǝn laaɓkǝnes ɓuruk tǝ ta basaŋǝi ko te ɗo a yaatl kǝ Yahudiya tǝ Samariya, mǝn shinngen wos kurum ngǝn tǝ ta naa. ²Zarsǝ kǝ mbuni tǝ ta gii Istifanus, tǝ waa dǝllǝ ghǝ miitsǝ nǝ yaani. ³Beɗ tǝ gi Shawulu ta fir mǝ laaɓkǝn nyaŋ nyaŋ; ata laaɓ dǝdǝn annda yi nyolar zarsǝ mǝnmonci tǝ guɗi, yi yetl shi giɓ jaarum.⁴Beɗ tǝ gii mǝn laaɓkǝn ɗaŋ tǝ ta basaŋǝi, ta tlǝn ciken tǝ fuughǝn vik wusni ghǝ Cognvon. ⁵Filibus ta tlii Samariya tlǝn fuushi vik Ɓorghǝn kǝ Coghǝi.⁶Ɗaŋ jwaamngǝn zarsǝes tǝ wum tǝ ndǝr tǝ yel ngǝtn yo Filibus taya fi, ɗeɓaɗ waasǝŋ tǝ ta sǝǝ kǝǝm a ngǝtn yo ɗaŋ ata ya wul. ⁷Kusuŋsǝ zhipti tǝ nywal ɗ a zarsǝ monnda ɗaŋ tǝ ta sǝǝ tǝ kǝǝm, cii gǝǝm riiŋ tlyaa tlyaa,vgya mǝn pwaaghǝn tǝ gurumsǝ tǝ ta byaatlii.⁸Nǝ gii polghǝn monda tayi ɗa yaatli.⁹Beɗ tǝ gii murwon ta yi ɗa yaatli ɗaŋ caa cim tǝ tu Siman, ɓanndǝŋ cinǝ murghǝ zugn; ca yi fi ngetn kwasarghǝn zarsǝ mǝn Samariya, anda yi cim gamas tu, "Zaar ghǝ mbuni."¹⁰Ɗeɓaɗ mǝn Samariya mǝn varaŋsǝ tǝ mǝǝri, tǝ taya sǝǝ tǝ kǝǝm ci wul tu, "Cinǝ vartǝ Coghǝi ɗaŋ caa cim tu vartǝ Cogn." ¹¹Tǝ ta see tǝ kǝǝm dur yo tu aa ta ngalai a kwasarghǝn waasǝŋ tǝ gya ngǝtn ngǝ zugn wos.¹²Beɗ tǝ gii ɗaŋ tǝ ta caa raai a vik wusni kaɓkǝ Filibus a dulgaam guŋndu Cognvon tǝ sǝm Yesu, Ɓorghǝn kǝ Coghǝi, tǝ ta fishi Baptisma menii mummonci tǝ guɗi. ¹³Hal Siman tǝ gamas ata caa raai,ɗa kaari ɗaŋ tǝ ta fitǝ baptisma mǝnii tǝ ta tsǝtn tǝ Filibus ɗaɗdaɗaɗ. Ɗaŋ ata yel ngǝtn tǝ dǝllǝŋsǝ ngǝtn, ata kwasar tǝ.¹⁴Ɗaŋ mǝn shinngǝnes gyagyo ɗaŋ tǝ tayi Urshalima tǝ wum Samariya taa kaɓ vik Coghǝi, tǝ ta shinndar shi Biturus tǝ Yohanna mǝn. ¹⁵Ɗaŋ tǝ ta tuliɗi, tǝ ta karashi Cogn mǝn, durghǝ yo tu tǝ kaɓ zhipti varii.¹⁶ Durghǝ yo tu a kili gii zhipti var aa ta shiidi gha gaam gon waasǝŋ hŋ. Taa ta fishini baptisma mǝn kurum a giɓkǝ sǝm Daadǝn Yesu. ¹⁷She Biturus tǝ Yohanna tǝ ta gaa shi taas mǝn anda tǝ kaɓ zhpti var.¹⁸Ɗaŋ Siman ta yel mǝn shinngǝnes caa vǝr zhipti var a te lǝɓ gaaghǝn taas waasǝŋ, ata vǝrshi wurɓa. ¹⁹A ta wul tu, "Vǝrmǝn vartǝ, durghǝ tu myan ma ɓuruk muryo ɗaŋ mya gaa tǝ taas tǝ kaɓ zhipti varii."²⁰Beɗ tǝ gii Biturus wul tǝ tu, "Azurfa waa tǝmalarii tǝ kyani ghai, durghǝ yo tu ɓital tu ka ɗiiɓ vǝrghǝn kǝ Cghǝi ǝ wurɓa.²¹ Ki tǝ ngǝtn won ko ngǝtn ngǝ mbiighǝn won a dei gin hŋ, durghǝ yo tu raa waa nǝ napti gha Cogn. ²²Nǝ durghǝ gii nyom yaatl nǝ kuskǝ raa wai, aa kara Daadǝn, durghǝ tu dlaaghǝ loŋsǝ kuskǝ raa waa mǝnii.²³ Durghǝ yo tu maa yeli kigha giɓkǝ raa malarghǝn tǝ kuskǝ ngǝtn.²⁴Siman sutuɗa a wul tu, "Ɗeɓaɗ ngǝtn yo ɗaŋ kǝ kwaan kara Cogn tǝ tum hŋ."²⁵Ɗaŋ Biturus tǝ Yohanna tǝ zhiɗ tlyaghǝn zha tǝ ndǝr te kwaan vik Daadǝn, tǝ ta sushi Urshalima, cii fuushi vik wusni a mǝrǝ yaatl Samariya ɓuruk.²⁶Ɗaŋngǝnin zhipti shinngǝn Cogn a wl Filibus vii tu, "Shishi aa tlii te banndi gǝshi a tǝpi gii ɗaŋ ambi te Urshelima tlǝghǝn Gaazai." (Tǝpi gin yini dlǝk ndǝǝr). ²⁷Ata shishi tlii, she murwon ngǝni ɗaŋ a dlamɗi Habasha, cinǝ puutlkǝn, dǝllǝ murghǝ vartǝ gha Kandakatu, guŋ won ɗaŋ cinǝ gǝɗ Habasha. Yaan ata yi tǝ guŋndu buruk a ngǝtn ngǝ taas kǝ gǝɗes. A ta man Urshalima nǝ mbuughǝni.²⁸ Ata yigha sughǝn wos ɗi cigha tsǝtnngǝn a keke mǝnndǝ,annda yi kwaan vik dlyaaɗkǝn kǝ murghe shinngǝn Cogn Ishaya.²⁹Zhipti var ta wul Filibus tu, "Tlǝ aa tsǝtn mel tǝ keke mǝnndǝi.³⁰"She Filibus ta kir tlii ɓastǝ ata wum tǝ cigha kwanngǝn vik dlyaaɗkǝn kǝ Ishaya murghǝ Shinngǝn Cogn. A ta wul tǝ tu, "Kǝ yisǝŋ ngǝtn yo ɗaŋ kya kwaani ya."³¹ Mǝn Habashas ta wul tǝ tu, "Wur ghannda ma yisǝŋe, she gon ya zhiɗǝm ngai hŋaan. A ta Filibus to nda ɗa keke mǝnndes tǝ tsǝtn cimtǝ³²Gin ngǝn nǝ mbǝres ɗaŋ mǝn Habashas taya kwaan, "Tǝ ta tlǝǝr tii ɗaŋ tǝǝm a lǝɓ ngyerghǝn, ɗaŋ ŋaa tǝǝm a taas kǝ mǝn ɓǝǝlghǝn a mwaali, a ɗǝ vii wos hŋ. ³³Agiɓkǝ mbutarghǝn gaam wos tǝ naɗ tii tǝ yel gwaandǝ wos hŋ. Nuu ghǝn wo ɗyaa kon ɓwaaghǝn wusuli wosso? Durghǝ tu aa mbi rai woshii a ɗǝgn.³⁴She zaarghǝ puutl kǝnes ceɗ Filibus a wul tu mya karaghǝ, "Nuu ghǝn Murghǝ shinngǝn Coghǝi ca wul vii ghai yo, nǝ gamassa ko gon mari?" ³⁵Filibus ta ngaɓ wulghǝn vii, ata ngaɓ tǝ dlyaaɗkǝn kǝ Ishaya ndǝr fuu tǝ vii a dulgaam Yesu.³⁶Ɗaŋ tǝ ta yi gha tǝpm, tǝ man a lǝɓ won ɗaŋ zha ghaizaar ghǝ puutlkǝnes ta wul tǝ tu, "Yeli,zha ghǝni ɗuun, nii ghǝn wo ɗag tu aa fim baptisma mǝne?" ³⁷Filibus wul tu, "Ǝŋ kya caa raai, tǝ raa wa ɓuruk, ta ɗya ta fighǝ baptisma mǝnii." ³⁸Mǝn Habashas a wul tu, "Maa caa raai tu Yesu Ɓorghǝn ngǝ Cogn nǝkuni Cognvon." Nǝ gii mǝn Habashas ta ca keke mǝndes tǝ dlǝǝrii. Tǝ ta shii tǝ ndai ɗa zhas bet waasǝŋ she Filibus ta fitǝ batisma mǝnii.³⁹Ɗaŋ tǝta nywaali ɗi ɗa zhais zhipti Daadǝn ta mbi Filibus tlǝǝrii. Murghǝ puutlkǝnes ta man yel tǝ ɗa hŋ, ata ci ken tǝ riighǝn wos anda yi pol tǝ. ⁴⁰Beɗ tǝ gii Filibus ta mbwaɗi Azotus annda yi fuu vik wusni dǝllǝŋsǝ yaatles, hal annda ata tul ɗi Kaisariya.

Chapter 9

¹Shawulu beɗ tə gi ata ci ken tə wulnyən Vik gəmngən vərtə nə duryotu wo tlaa gyaa mən Shinngən Daadəni, a tli a dəllə pəris. ²A Karatə ndər tlyaaɗ tagarta vər viin laadi yahudawa daŋ ci Dimaskus, nə duryotu yaa tu gon tə ɗan, gəɗ ko məmmwaan, wo tləərshi waashi Urshalima naaɗ shi waashi.³Ɗaŋ ci ɗa təpes, anaa mel tə Dimaskus, aa ngaalaŋ she ləɓ yaaliwon a mbwaadi tsogn gəmti dlei. ⁴A ɖaaɗi yatl ndər wuum vi won tu "Shawulu, Shawulu, ni caa kya Vərəm Forəmme?"⁵Shawulu wul tu, "nə kyan nuu, Daadəna? Daadən wul tu" nə myaan Yesu gii ɗaŋ kyaa nyaanngas mi; ⁶Beɖ tə gi shi shi a ndaai giiɓ dəllə yatles, ta fuughə ngətnwon ɗaŋ ciiɓ aa fii. ⁷Mənes ɗaŋ caa riighən cimtii tə dləəri Saɗ tə tu ngətn konngən hŋ, caa səə kəəm ves, beɗ tə gii tə yel gon hŋ.⁸Shawulu ɗaŋ aa shii shii ɗa yatles, aa bəə yiir wos, a ɗyaa yel ngətn won hŋ; tə ngaaɓ taas wos tə ndaai giɓ dəllə yalt Damaskus. ⁹A fi ɓuuɗ kəni maayi aa yaal hŋ, aa ɗyaa ci hŋ kənnda tə naa nə tlyaaghən zha.¹⁰Mərədən won taayi Damaskus ɗaŋ səəm wos tu Hananiya; Daadən ta wul tə vii a giɓ kə konngən ngətn jaan, a wul tu "Hananiya" a wul tu "yeli, myaan miin Daadən". ¹¹Daadən wul tə tu, "shi shi tlə aa datəpii ɗaŋ ca cimtu taŋ-taŋəi, dən gya Yahuza cet murwon ɗan nə mən Tarsus Səəm wos tu Shawulu; nə duryo tu cigha Karaghən cogn. ¹²A yel a giɓkə konngən gətn jaan gon ɗaŋ səəm wos tu Hananiya ci gha ndaghən ɗi dur yotu tə gaa tə taas gaam, nə yo tu yiir wos tə ɗərəi".¹³Beɗ tə gi Hananiya wul tu, "Daadən, maa wuum dur wos aa zarsə monnda, tə kuuskən yo ɗaŋ a fi a zarsə waa mən dzikkən ɗaŋ ci Urshalima. ¹⁴Dəllə pəris vərtə dəəl nə dur yo tu tə ngaɓ beɗ mur yo ɗaŋ ca cim səəm waa". ¹⁵Beɗ tə gi Daadən wul tu, tlə, nə dur yo tu maa bwaatə tə fim laa mən, gyo ɗaŋ wo tlər vetn a zarsə ɓuuruk tə gya Guŋsə tə mən Israila; ¹⁶Nə dur yo tu ma giɗ tə buŋ ngən yo ɗaŋ wo tu tə nə səəmatn".¹⁷Hananiya taa tlii, tləəŋ ndai ɗa dənes. A gaa tə taas gaam, wul tu "ngaa naa Shawulu, Daadən Yesu gyo ɗaŋ aa giiɗ gaamas ɓaskə a kili yo ɗaŋ kigha təpm manngənɗi, aa shiinəm di nə duryo tu aa yaali zhipti var tə maan ɓaskə. ¹⁸A ngaalaŋ ngərwon vuunnda ɗi a yir Shawulu, a nɗər yaali; aa shii shii tə fii tə baftismai. ¹⁹A cii ngətn tə nɗər tə tyaatə moɗ. A tsətn tə mərədən ɗa Dimaskushes kə mbuuɗkən monnda.²⁰A ngaalaŋ aa ngub ngalar ngən səəm Yesu giɓ vin laadi Yahuzawa, caa wul tu yan ci nə kuni cogn. ²¹Gyaa gyo ɗaŋ ci ɖa ɗaan ɓuuruk tə səətə kəəm hal a kosarshi tə wul tu " Gin ghən ci gyo ɗaŋ caa tlaa zarsə Urshalima nə cim ngən səmatn hŋaan? aa maan ɗuun nə durtu tə naaɗ mii tə tləər pəris mən. ²²Beɗ tə gii Shawulu a tu vartə monnda, beɗ tə gii kənnda caa ləər vuughənɗi aa dlek Yahudawa yo ɗaŋ cii Damaskus nə giɗ kən tu Yesu yaan ghən ci ɓorghən cogn .²³Ɗaŋ aa ɓuuɗi monnda, Yahudawas tə mbərshi waashi duryo tu tə ɗuuti. ²⁴Beɗ tə gi shawulu yisəŋ ngətn yo ɗaŋ cighai aa duul gaamashi. Ci muudtəni aa te ken ɓiil ghə yatles dzaŋ tə kaaviɗ, duryo tu tə duuti. ²⁵Beɗ tə gii kaaviɗ məridənwos tə gəmtii giiɓ buŋgli, tə nyolaar ti a lantargha yatles.²⁶Kili yo ɗaŋ a tuli Urshalima, Shawulu taa suu tə jwaam gaam tə məri dən, beɗ tə gi vərtə ngaab shi waashi ɗeɓaɗ, duryo tu tə caa vwaawos hŋ, duryotu ci naamboŋ a giɓ kə mərədən hŋ. ²⁷Beɗ tə gi Barnabas mbii tə tləri a mənshingən. Afuushi nə yo ɗaŋ Daadən giɗ gaamas a Shawulu ɗaŋ cigha datəpm, hal Daadən wul vi tə yaan, Shawulu ndər fuu vik cogn giɓ Dimaskus səriiɖ tə səəm ngə Yesu.²⁸Kili yo ɖaŋ cigha ndaghən tə nyolghən giɓ Urshalima. A fuushi vik cogn səərid a giɓ kə səəm Daadən Yesu. ²⁹Caa sərɗ yər tə Yahudawa kə Helenanci, Beɗ tə gi tə ci ken nə dur ɗuughənwos. ³⁰Mənwos ɗaŋ tə yisəŋəi cik, tə tlərti kaisariya, tə ndəər tə ɓətaartə ngai Tarsus.³¹A kiles mən laaɓkən yo ɗaŋ tə ta yi yatl kə Yahudawa, Galili tə Samariya tə tu tsətn ngən wuusni tə tuughən, tə ci kən tə riighən a giɓkə vərtə kə Daadən, tə wuum ngən mbutaarghən raa a giɓkə zhipti var, Jwaamghən mən laaɓkən ata ləəɗi. ³²Hal ata tuli, ghənda Biturus taa ngyəlaŋ ɓuuruk te yatleshi , ndəər suutə di a mən laaɓkənyo ɗaaŋ ci yatl kə Lidda.³³Ɗa ɗaani ata tuu murwon ɗaŋ səəmwos tu Iniyasu gyo ɗaŋ ci nə pwaaghəni, cigha ɓuuɗ kən a daandal nəghə voni taantan. ³⁴Bitutus wul tə tu "Iniyasu, Yesu ɗaŋ nə mborghəni aa fuuɗ kəi. Shi shi a karghaɗ ləəmbuɗ waai" swaaɗ a shi shi. ³⁵Ɓuuruk mən yatl kə Lidda tə yalt kə Sarona tə yel mures, tə ndəər tə suu shi di a Daadən.³⁶Gəɗ won Yafa ɗaŋ nə murshinngən, səəmwos tu Tabita, dei tu "Dokas" gəɗes nə murghə fighən gyaal tə yelghən gwaandə gyaa naa kui. ³⁷A ta tuli nə yo tu a mbuɗ kə nəs ata gon hal məshi; ɗaŋ tə coɓ ghəmbəle shi tə gaati ɗa suumes.³⁸Nə duryo tu Lidda yi mel tə Yafa, Məridən Biturus ɗaŋ tə wum tu Biturus ci ɗan, tə shin zarsə mbatləŋ mɓastə.Ca karatə , tu tə vaatəɗi. ³⁹Biturus tə ta shi shi tə tli cim shi, tə tulghən wosɗi, tə tar tii ɗa suumes. Ɗeɓaɗ guiɖi yo ɗaŋ gyaa turwaasəŋ taa məəshi tə dləər mel ɓastə cii gwaar, tə nyom gyaa luuɗi tə gyaa ləŋsə ɗaŋ Dokas ta riiɓ shi mən a kili yo ɗaŋ ata yi gwaam.⁴⁰Biturus ta nyolar shiwaashi ɗa giɓ vines, ata zuuɓni, kara cogn, ata suutə a te ghəmbəles wul tu " Tabita, shi shi ". Ata ɗərə yirwoshi, ɗaŋ a yel Biturus, a tsətnni. ⁴¹Biturus ta tataaswos shishertə; a kiles ata ciim mənlaaɓkən tə gyaa guɗi yo ɗaŋ gyaa turwaasəŋ taa məəshi, a vərshi Tabitas gwaam. ⁴²Ata na nə ngətn ngǝ yisəŋən ɓuruk giɓ Yafa beɗ tə gi zarsə monnda tə ta caa raa wasəŋəi a Daadən. ⁴³Ata naai tu, Biturus tə tsətn ɗa Yafai nəghə mbuɗkənmonnda cii tə murwon ɗaŋ səəmwos tu saminu murghə monngən laaɗ.

Chapter 10

¹Murwon ta yi ɗa a giɓkǝ yatl kǝ Kaisariya, ɗaŋ ca cimmtǝ tu Karniliyas, nǝ munvar mǝn manndǝ won ɗaŋ caa cimtǝ tu Italiya. ²Nǝ zaar ya ɗaŋ ca ci vǝr tǝ Cogn, gyo ɗaŋ a vǝr gamashi tə mǝn dənwos nǝ laaghǝ Cogn, ca vǝr wurɓa monnda Yahudawa tǝ som shiɗa nǝ ngǝrshi gya gon fighǝn ca ndǝr tǝ kara Cogn ko dzaŋ gyo.³Ɗaŋ suutu ta fi, ɗa kaari, tǝvta futǝ zhiɗkǝn Cogn tu, Zhipti shinngǝn Cogn cigha maghǝndi ɓastǝ. Zhipti shinngǝn Cokes ta wul tǝ tu, ''Karniliyas!'' ⁴Karniliyas a yaal, yel zhipti shinngǝn Cokes saɗ tǝ raa ghǝ vǝrtǝ, wul tǝ tu, ''Nǝ ni murghǝ dǝnatn? she zhipti shinnghǝn Cokes wul tu, ''karaghǝn Cogn wai tǝ somghǝn zarsǝ ɗa, tǝ naakui..⁵ ɗaŋ kya vǝrni Coŋǝi, a tuli tsogn gami, ɗaŋ nǝ ngǝtn ghǝ mbitaghǝn a ken Cogn. Ɗaŋnin, shin zarsǝ Yafa tǝ lǝǝr zaar won ɗaŋ ca cimtǝ tu Saminu gyo ɗaŋ ca cimtǝ tu, Biturus.⁶ ca tsǝtn tǝ Saminu murghǝ laaɗ monghǝn, gyo ɗaŋ dǝnwos yi ɓill dǝllǝ zha.⁷Ɗaŋ zhipti shinngǝn Cokes wul tǝ vi, a tli, Karniliyas a cim mbǝtlǝm a giɓ kǝ mǝn fighǝn laa tǝ dǝn tǝ gya gon ɗaŋ ca yaal tǝ mǝn nǝ dǝn tǝ ndǝr tǝ fi tǝ laa mǝn. ⁸Karniliyas a fuushi koni ɗaŋ tǝ fi annda a shin shi Yafa.⁹Ɗaŋ lǝɓ tlai, adzaŋ ɗaŋ cigha riighǝn, tǝ na mel tǝ dǝllǝ yatl won, she Biturus tai a sumi won tǝ kara Cogn. ¹⁰She a wum kusǝŋ, ca ŋaal ngǝtn won ɗaŋ wo ci, beɗ tǝ gi mǝnes cigha turghǝn ngǝtn ghǝ cighǝnes, she a yel gon wo a zhiɗkǝn Cogn. ¹¹A yel tsogn a ŋǝǝri, tǝ koɗ won a shighǝn ɗi tǝ ngǝtn won ɗaŋ pǝri cigha shighǝnɗi a ɗegn, ca dlwaghaɗ tǝ ɗi tǝ banndi wuɓsǝ,¹² A giɓi wasǝŋ, tluŋsǝ gya gon ɗaŋ ca tlwani vwa yatla ɗǝgn tǝ yetli gami.¹³She yerwon a wul vi tǝ yaan, a wul tu, ''shishi Biturus, nger a ci'' ¹⁴Beɗ tǝ gi Biturus wul tu, ''cik hŋ Daadǝn, ma yi ci ngǝtn won ɗaŋ nǝ ndzǝkkǝnni hŋ'' ¹⁵Beɗ tǝ gi yeres a mantǝ mǝn ɗa kǝ mbǝtlǝmi tu ''ngǝtn yo ɗaŋ Cogn citǝ ndzǝkkǝn, tǝ man wul tǝ tu nǝ kushi ɗa hŋ'' ¹⁶Ngǝrshi gin a fi tǝpm mayi, she tǝ mbi koɗe shi gaami.¹⁷Ɗaŋ Biturus cigha vuughǝn nǝ zhiɗkǝn Cogn ɗaŋ a yeli, she zarsǝ won ghǝni ɗaŋ Karniliyas a shin shi ɗi cigha dlǝǝrghǝn a ken ɓil dǝni, tǝ ceɗ datǝpm dǝni, ¹⁸she tǝ tu ken ɓili,Saminu, gi ɗaŋ caa cim tǝ tu, Biturus, a shiɗi ɗuuniya?¹⁹ɗaŋ Biturus cigha ɓitalghǝnwos a zhiɗkǝn Cogn, Zhiptivar wul tǝ tu, ''yaal, zarsǝ mayi ci ɓaskǝ ŋaalghǝn.²⁰ Shishi a laaɓ shi, dǝrtǝ tǝ ngaɓkǝ ghai hŋ, duryo tu myan mǝ shinshi.²¹ Biturus a shiɗi a man tu mǝnes, a wulshi tu, ''nǝ myaan ɗaŋ kya ŋaalmi, kǝ man nǝ ni?²²Mǝnvar mǝn mǝn naɗkǝ gǝskǝ vwa, Karniliyas, zaar ghǝ mbuni ɗaŋ ca luu Coŋǝi, Yahudawa ca luu tǝ nǝ ŋaa nyi hŋ, yani ǝŋ zhipti shinngǝn Cogn ɗaŋ ci dzǝk dzǝk ghǝi a shintǝ tǝ shintǝ man ɗaghǝ dǝn tǝ wum vii won ɓaskǝ.²³She Biturus tǝ shii vin tǝ tsǝtnni . Ɗaŋ lǝǝɓ tlyaa, she tǝ tlii tǝ yaŋshi. Mǝn wasǝŋ gya gon ɗaŋ tǝ dlaamɗi Yafa tǝ mbǝr tǝ.²⁴Ɗaŋ lǝɓ ta tlai ɗa, tǝ ta ndai Kaisariya. Karniliyas ci ɓashi ɓuɓkǝn hal a tuu mǝnwos tǝ gya kamci ɗaŋ ci mel.²⁵Ɗaŋ Biturus a ndai ɗi, Karniliyas a tutǝ, a zuɓni a mbuu tǝ. Biturus ngaɓtǝ tǝ shishi.²⁶ Awul tu, shishi adlǝǝrni ni, ''myan beɗ minǝ zaar.''²⁷A kili daŋ Biturus ci ɓastǝ wulghǝn vii, ɗaŋ a ndai giɓi, a tu zarsǝ monnda ta jwaamshi a lǝɓ namboŋ. ²⁸A wulshi tu, ''kyani ka yisǝŋ tu Yahudawa caa tsǝtn a lǝǝɓvnamboŋ, tǝ ŋaal, tǝ ndǝr tǝ tlǝ a dǝn zarsǝ gya gon mari mari hŋ. Beɗ tǝ gi Cogn wulǝm tu a ndara mǝ wul gon tu ci tǝ ndzǝkkǝnni hŋ cik, beɗ ma tu dashi nǝ kuskǝ zaar hŋ. ²⁹Yan a ca mǝ man ki mǝn taŋ taŋ a kili yo ɗaŋ kǝ cimǝ dur yo tu mǝ ceɗ ki tu kǝ cimǝ nǝ ni.''³⁰Karniliyas wul tu, mbuɗkǝn wuɓsǝ ɗaŋ a latsǝ, mya karaghǝn Cogn a kiles ɗa dǝnes hal dwaam toknandam, she mǝ yel gon a dlǝǝrghǝn a kennatn tǝvluu pak pak, ³¹A wullǝm tu, Karniliyas, Cogn gha wum karaghǝn wai, ngǝtn yo ɗaŋ kya fi gya naa kui mǝn a ca mǝ ɓital ghǝ.³²durghǝ cik, shin gon Yafa, tǝ cim Saminu gyo ɗaŋ caa cimtǝ tu Biturus ɗaŋ ca tsǝtn a dǝn ghǝ Saminu murghǝ monghǝn laaɗi ɗaŋ ci ɓil zhai. ³³Ǝŋ ya man wo wul vi tǝ kyan.³⁴She Biturus wul tu, ɗaŋnin mǝ yisǝŋ tu Cogn ca yaŋngas gon hŋ.³⁵ A dulghǝ gi, a giɓkǝ zarsǝ kaɓ, muryo ɗaŋ ca mbu Cogn ndǝr laaɓ ngətn yo ɗaŋ Cogn kon, cinǝ murghǝ kaɓkǝn ɓastǝ.³⁶Kyani, kaa yisǝŋ shinngǝn yo ɗaŋ a ga mǝn Isar'ila mǝn, a kili yo ɗaŋ a ta fuushi ngǝtn wusni a giɓkǝ Yesu ɗaŋ nǝ ɓorghǝn Cogn gyo ɗaŋ cinǝ Daadǝn ɗebaɗ.³⁷ Kyaani ngǝtn wan ka yisǝŋ ngǝtn yo ɗaŋ a na cik gyo ɗaŋ aa fi giɓ Yahudiya ɗaŋ a ngaɓɗi Galilii, a kaar ghǝ konghǝn baɓtisma ghǝ Yohanna ɗaŋ ata fii. ³⁸Ngǝtn yo ɗaŋ Yesu mǝn Nazareɗ a ta fi, ɗaŋ Cognvon dlǝpmtǝ tǝ Zhipti var kǝ ndzǝkni tǝ vartǝ ǝnndi. A ci ken tǝ fighǝn laaghǝ gyaal tǝ ɓanghǝn gonghǝn zarsǝ mǝn tǝ mǝni yo ɗaŋ Shetan a naɗshi, durghǝ tu Cogn ci tǝ yaan.³⁹Mǝ tayi ɗa dan a ghǝn yo ɗaŋ a fi giɓ Yahudiya tǝ Urshelima yan Yesu tǝ ɗuuti a te datǝpm ghǝ hǝmbalghǝn a ŋamtsǝi.⁴⁰ Murin, Cogn shisher tǝ a giɓkǝ mbuɗkǝn mayi a ndǝr sular tǝ tu ko nu tǝ yisǝŋ ti. ⁴¹Nǝ ɗeɓaɗ zarsǝ ǝŋ tǝ yeli hŋ , she gya gyo ɗaŋ Cogn bwaashi keni tǝ myaani gamawopm, mǝni yo ɗaŋ mǝ ta ci mǝ ndǝr mǝ tlyaa cimtǝ, ɗaŋ a ta shi shi a mǝn mǝǝskǝn.⁴²A fuumi tu mǝ fuu zarsǝ vik wusni ghǝ Cognvon mǝǝ ndǝr mǝ fuu shi jom jomi tu, nǝ yani ǝŋ Cogn bwaatǝ tǝ ɗǝǝl vi zarsǝ mǝn tǝ mǝn mǝskǝn tǝ mǝn yo ɗaŋ ci gwaam.⁴³ Ɓastǝ ghǝn mǝn varaŋsǝ shinngǝn Cogn tǝ yeli tǝ ndǝr tǝ kon, durghǝ tu konu ɗaŋ a c raa wos ɓastǝ ta dlaa tǝ loŋsǝ kusǝŋsǝ ngǝtn wos mǝni.⁴⁴Ɗaŋ Biturus ca wulghǝn vi gha dulgam ngǝrshi gya gin, she zhipti var shiɗi, kaɓ a mǝniyo ɗaŋ ca wulghǝn vik wusni ghǝ Cogn. ⁴⁵Mǝni yo ɗaŋ cigha giɓkǝ mǝn laaɓkǝn, ɗaŋ tǝ kaɓi nǝ sǝrǝghǝn zaar, tǝ mǝni yo ɗaŋ tǝ gya Biturus, ngǝrshes ta kwasarshi nǝ zhipti var ɗaŋ a shiɗi gha mǝni yo ɗaŋ ta yisǝŋ Cogn hŋ.⁴⁶Duryo tu tǝ wum gya gi ɗaŋ tǝ ta nyaŋngas kaɓkǝn Yesui ca wul vi tǝ riisǝŋ mari mari caa luu Cogn.⁴⁷ She Biturus kaɓshi ghai tu, ''Nǝ nu ghǝn wo ɗak gya gin fighǝn baɓtisma tǝ zha, ɗaŋ tǝǝ kaɓ zhipti var kǝ ndzǝkni ɗaŋ myaaniyo? ⁴⁸She a wul shi tu, motlak tǝ fi baɓtismai a giɓ kǝ sǝǝm Yesu Ɓorghǝn Cogn. She tǝ kara tu tǝ ngale ɓashi nǝ kǝ ŋaa mbuɗkǝn njwaatn.

Chapter 11

¹Ɗaŋǝni, dǝllǝŋsǝ mǝn shinngǝn Cogn zarsǝ gya gyo ɗaŋ ci giɓ Yahudiya tǝ wum tu mǝn fighǝn kusǝŋsǝ ngǝtn ma ta kaɓ vi Coŋǝi. ²Ɗaŋ Biturus tlǝ Urshelima, gya gyo ɗaŋ ta sǝrǝ shi washi tǝ kaɓtǝ a ngǝrshes hŋ; ³tǝ wul tǝ tu mǝni yo ɗaŋ ta sǝrǝ shi hŋ kya ci ngǝtn ghǝ cighǝn cimshi.⁵Beɗ tǝ gi Biturus a ci ken tǝ fuughǝn wasǝŋ dal gha dal, a wul tu, ⁴migha karaghǝn Cogn giɓ yatl kǝ Yafa she zhiɗkǝn Cogn wullǝm a dulgaam koɗ ɗaŋ cigha shinghǝnɗi dan kutu nǝ dǝllǝ pǝri ɗaŋ tǝ shilar ɗi tsognvon a te bandi wuɓsǝ she a shiɗi ɓasǝm.⁶ Ɗaŋ mǝ yaal saɗ, mǝ yel tǝ, mǝ ɓitalǝm ghai mǝ yel tluŋsǝ mǝn yasǝŋ wuɓsǝ kaɓkǝ dǝgn kusǝŋsǝ tluŋsǝ, tǝ kaɓkǝ tlwaghǝn vwa yatl tǝ yetli ɗaŋ caa tliiɗ gami.⁷She mǝ wum yer won caa wul tu, ''shishi, Biturus a ngyer a ci'' ⁸Mǝ wul tu yi cik hŋ daadǝn ma yi ci ngǝtnwon ɗaŋ ci tǝ ndzǝkkǝnni tǝ kuskǝ ngǝtn a vetn hŋ.'' ⁹Beɗ tǝ gi, yer Coŋai a wullǝm tu, ''ngǝtn yo ɗaŋ Cogn cim tǝ tu, ngǝtn ghǝ ndzǝkkǝnni, gon tǝ wultǝ nǝ ngǝtn ndzǝkni hŋǝŋ. ¹⁰Gini a fi tǝpm mayi she koni sutǝ tsognvon.¹¹Zhiptiwos a wullǝm ti mǝ laaɓshi, mǝ giɗshi tu mi mari-mari hŋ. ¹²Gya zarsǝ lim mǝ laaɓǝm mǝ tlǝ ndai dǝn mures.¹³ A fumi kaɓ ngǝtn yo ɗaŋ tǝ fi ɗaŋ Zhipti shinngǝn Cogn a dlǝr ɗa tǝ dǝn ca wul tǝ tu, ''shin zarsǝ tǝ tlǝ Yafa tǝ ci Saminu gi ɗaŋ caa cim tǝ tu Biturus. ¹⁴Gyo ɗaŋ wo fuki shinngǝn ɗaŋ kyan tǝ dǝn wa, ka tu kaɓkǝnni a ken Cogn''¹⁵Ɗaŋ mǝ nguɓ wulghǝn vii tǝ yaŋshi, she zhiptivar shiɗi ɓashi ɗaŋ gi ɗaŋ a ta shiɗi ɓashi keni.¹⁶ She mǝ ɓitallǝm vik Cogn ɗaŋ Yohanna fi baɓtisma tǝ zha, beɗ gi kyani ta fiki mǝn tǝvzhipti var.¹⁷Ǝŋ yan Cogn a vǝrshi vartǝ ɗaŋ gopi, kili yo ɗaŋ mǝ ca raa a Yesu daadǝn, minǝ nu ǝnnda mǝ wul Cogn tu yi cik hŋo? ¹⁸Ɗaŋ tǝ wum nǝrshi gya gin, yǝvtu ngǝtn konghǝn hŋ, beɗ tǝ gi tǝ luu Cogn tǝ wul tu.. ''mǝn fighǝn kusǝŋsǝ ngǝtn beɗ Cogn caa kaɓ ndaɗkǝn wasǝŋǝi''¹⁹She gya gon ɗaŋ tǝ ta basaŋ nǝ forǝm ɗaŋ tǝ ta tlya a kili yo ɗaŋ Istafanus ta mǝshi, tǝ ta basaŋǝi tǝ kaɓ lǝǝɓi hal yatl Finikiyawa, Kubrus tǝ Antakiya, beɗ tǝ gi tǝ taa ya fuuni vik Yesu Yahudawa ngǝtnwasǝŋ.²⁰ Beɗ tǝ gi zarsǝ gya gon ɗaŋ tǝ dlamɗi Kuburus tǝ Kurane, tǝ Antakiya tǝ ta man wul vi tǝ Hellenawa, ca fuushi vik Daadǝn Yesu. ²¹Hal ɗa ɗa vartǝ Daadǝn yi ɓashi, daŋ a ca zarsǝ monnda tǝ ta caa raa ghai Cogn tǝ sushiɗi a Daadǝn.²²ngǝtn yo ɗaŋ ca fi ves ta tuliɗi kǝǝm balgham vin ladi Urshelima hal tǝ sushiɗi a datǝpm Daadǝn anda tǝ shin Barnabas tǝ tlǝ Antakiya. ²³Ɗaŋ a man, a yel ghǝn mbuni ɗaŋ Cogn a vǝrshi, a poltǝ a tlyashi moɗ, ɗebaɗ tǝ tlya moɗ raa wasǝŋ. ²⁴Durghǝ tu mures nǝ zaar mbuni, zhipti varva yunŋ ti tǝ caaghǝn raa. She zarsǝ monnda tǝ tu tlyaghǝn a datǝpm Daadǝn.²⁵She Barnabas a tli Tarsus, duryo tuvtǝ tlǝ ŋaal Shawulu ɗi. ²⁶Ɗaŋ a tuti,a tlǝr tǝ Antakiya. Ana ɗa ɗan, hal voni namboŋ ca jwaamshi tǝ balgham vin ladi ca fuu zarsǝ vik Cognvon. Giɓ Antakiya ǝŋ tǝ ta nguɓ cimghǝn mǝri dǝn tu, ''mǝn laaɓkǝn.''²⁸A mbuɗkǝnes, mǝn varaŋsǝ mǝn shinngǝn Cogn tǝ ta dlamɗi Urshelima tǝ Antakiya, ²⁷gon giɓi ɗaŋ sǝǝm wos tu, Agabas, a dlam ɗiv shishi dlǝrnia wul vi tǝ zhiptivar,tu ta fi kuskǝ kuŋndǝ a dǝgn. Gin a ta fi a kili ghǝ Kalaudiya.²⁹She mǝri dǝnes tǝ ta mbi ɗ raa tǝ tlyaghǝn wasǝŋ tǝ vǝrghǝn yo ɗaŋ wo som mǝn Yahudiya nǝ ngǝrshi gya gon fighǝni. ³⁰Tǝ ta fi cik , tǝ shin balgham vin ladi tǝ wurɓa a taas kǝ gya Barnabas tǝ Shawulu.

Chapter 12

¹Kili yo ɗaŋ Hiridus a caa taas kai tu tǝ vǝr forǝm mǝn laaɓkǝni.² She aɗu Yakuɓ yeskǝ Yahayai tǝ delle ghǝ sǝɓǝr.³Ɗaŋ a yeli a nda Yahudawa a raa, she a ngaɓ Biturushi ɗaŋ. ⁴A caa mǝn 'yaalghǝn wos wuɓsǝ, cigha suughǝn tlǝǝrghǝn wos a mǝn varaŋsǝ ǝŋ belak kǝ tlǝǝghǝni yaa laatsǝi.⁵To taa ngaɓ Biturushi Abet tǝ gii gya kamci mǝn varaŋsǝ viin laadi cigha karaghǝ Cogn nyaŋ nyaŋ nǝ dur wos. ⁶Aa naa ɗa hŋ lǝɓ tǝ tlaai, ɗaŋ Hiridus wo dlii tii ɗa kaviɗi, Biturus cigha kuci a dlei ghǝ mǝn lyaaghǝn wos, nǝ naɗkǝn tǝ maraŋgusa mbǝtlǝm, mǝn lyaaghǝn wos ci ɓastǝ gaaghǝn yirr a ken ɓiil dǝnes.⁷Cig toɗag zhipti shinngǝn Cogn .a bwaaɗi ɓastǝ, wuɗ yaal ɗi ɗa viini, she a ǝn Biturus a laŋshi a wul tǝ tu, "Shishi motlak." She maraŋgusas tǝ tǝrǝŋǝi a dlii wos. ⁸Zhipti shinngǝn Coghes wul tǝ tu, Naɗ miis waai aa ca kwate waai." Biturus fi cig; Zhipti shinngen Coghes wul tǝ tu, "Gǝm pǝri waai a yer waa aa laaɓǝm ɗi."⁹Biturus laaɓ zhipti shinngǝn Coghes tǝ nywaalii ɓidlǝm. A ngaɓ gaam ngǝtn yo ɗaŋ zhipti shinngǝn Coghes ca fi taŋ-taŋ hŋ, ca fitǝ ɗaŋkutu nǝ zhiɗkǝn Cogn.¹⁰Ɗaŋ tǝ laatsǝ mǝn lyaaghǝnes kǝ kenii tǝ kǝ mbǝtlǝmi, tǝ tulii a ɓiili gii ɗan tǝ ndǝr tǝ dwaamii, datepm gyo ɗaŋ a tlǝni giɓ yaatl, a ɗǝrǝi ngǝtnwos, tǝ nywaalii tǝ mbi datǝpm var,ɗa ɗan kyaɗ zhipti shinngǝn Coghes gaa tii.¹¹Ɗaŋ Biturus sutǝɗi a gaam wos a wul tu, "Taŋ taŋ ,ɗaŋngǝni mǝ yisǝŋǝi tu Daadǝn ǝŋ a shin zhipti shinngǝn wos ɗi tǝ vummi a taas kǝ Hiridus tǝ ngǝn ɗaŋ Yahudawa tǝ gaa gha raa.¹²Ɗaŋ a yisǝŋ cig a tlii dǝn gya Maryamu, naa Yahaya, gyo ɗaŋ sǝm daagos tu Markus mǝn laaɓkǝn monda taa jwaam shi cigha karaghǝn Cogn.¹³Ɗaŋ a ɗu ken ɓiil dǝnes she nyi won ɗaŋ ca fi laa ɗa dǝnes ɗaŋ sǝm wos tu Ruda, a manɗǝrǝ ɓiili. ¹⁴Ɗaŋ a yisǝŋ yer ghǝ Biturushii, a ɗyaa ɗǝrǝ ɓiili ɗa hŋ nǝ polghǝni, tǝ a sutu kaar motlak tǝ fuu shi tu Biturus ghǝn cigha ken ɓiil. ¹⁵Tǝ wul tǝ tu, "Kaa ɗǝghǝrii." Beɗ tǝ gii a dlǝǝri ghai daɗ tu yi jomi. Tǝ wul tu, "Nǝ zhipti shinngǝn Cogn wos."¹⁶Beɗ tǝ gii Biturus ciken tǝ dlǝǝrghǝn ɗa ɓiili. Ɗaŋ tǝ ɗǝrǝ ɓiili she tǝ yel nǝ yaan, ngǝrshes kwasarshi monnda. ¹⁷Biturus wul shi vii tǝ taas tu tǝ mwaali. She a fuu shi tǝpm yo ɗaŋ Daadǝn nyolar tǝ ɗi a lǝɓ yo ɗaŋ tǝ naɗ tǝ ghai ɗa jaarumi. A fuushi tu. "Fuun gya Yakuɓ tǝ mǝn waasǝŋ kaɓ ngǝtn yo ɗaŋ a tum." She a gaa ɗanii a tlii a lǝɓi gon¹⁸Ɗaŋ lǝɓ tlaai mǝn yaalghǝn nǝ Biturus tǝ vuui monnda ɗaŋkutu ta fini maandǝ tǝ dlǝŋsǝ waasǝŋ nǝ ngǝtn yo ɗaŋ a tu Biturus. ¹⁹Ɗa kaari ɗaŋ Hiridus a ŋal tǝ a tu tǝ hŋ, a ceɗ mǝn yaalghǝn ɗa nǝ dǝnes. A wul tu tǝ tlaa shi waasǝŋǝi. She a shiidi te Yahudiya maaghǝnɗi Kaisariya a tsǝtii ɗa ɗan.²⁰Ɗaŋngǝni a tli Hiridus nyaŋ nyaŋ a mǝn Taya tǝ Sidon. She tǝ ta tlii ɓastǝ ci cimshi; tǝ tlǝn kara Bilastas, muryo ɗaŋ ca laaɓ guŋ, durghǝ yo tu tǝ somshi ɗa tǝ ndǝr tsǝtngǝn waasǝŋǝi durghǝ yo tu caa tu ngǝtn ngǝ cighǝn ɗi te ɓastǝ.²¹ Dzaŋ yo ɗaŋ tǝ gaa Hiridus naɗ vwaa wos tlyaa tlyaa tǝ lǝŋsǝ tlǝn tsǝtni a daan guŋndu wos, kǝnnda a sǝǝɗshi vii.²²Zarse tǝ dlaar vi tǝ wul tu gin nǝ yerghǝ cogn won, nǝghǝ zaar hŋ.²³ Kyaaɗ Zhipti shinngǝn Cogn ɗu tǝ gǝmii durghǝ yo tu ngetn yo ɗaŋ a fi a vǝr Cogn luughǝni hŋ. Ɗa ɗan kyaaɗ zhiɓǝr tǝ citii hal a mǝshii.²⁴Beɗ tǝ gii vik Cogn ci ken tǝ basaŋngǝn. ²⁵Ɗa kaari ɗaŋ gya Barnaba tǝ Shawulu tǝ ɓan laa waasǝŋǝi Urshelima, ci ɓashi sughǝn ɗi, tǝ man tǝ gya Yahaya gii ɗaŋ gii ɗaŋ sǝm daagos tu Markus. Barnaba tǝ Shawulu tǝ sushi Urshelima.

Chapter 13

¹A giɓ vin ladi kǝ Antakiya, mǝn shinngǝn Cogn tǝ malǝnshi tǝ ta yi ɗa. Tǝ ta yi nǝ gyaa Barnabas tǝ Saminu (gyo ɗaŋ caa cim tǝ tu jii) tǝ lukiya mǝn Kuramiya tǝ manayim(gyo ɗaŋ tǝ fi naa numvyaari wos tǝ guŋ Hiridus murghǝ guŋndui), tǝ Shawulu. ²A dǝǝl yo ɗaŋ tǝ ta ya mbuughǝn Daadǝn tǝ ngaɓkǝn vii, zhipti var ta wul tu, ''gaa mǝn Barnabas tǝ Shawulu mǝn, tǝ fi laa yo ɗaŋ mǝ cimshi.'' ³Ɗa kaari ɗaŋ tǝ ta kara Cogn tǝ ngaɓkǝn vii, tǝ ta gaa taas ɓashi tǝ gaashi tǝ tlii.⁵she shawulu te Barnabas te ta laaɓ kǝn ngǝn ngǝ zhipti var tǝ ta tlii Sulukiya; tǝ ta gaa lǝǝɓi gi tǝ dlaari ɗandi kubrus. ⁴Ɗaŋ tǝ ta yi giɓ kǝ yatl Salami,tǝ ta giɗ vik Cogn vin ladi Yahudawa. tǝ ta yi gya Yohanna markus murghǝ somghǝn wasǝŋ ɗa.⁶Ɗa kaari ɗaŋ tǝ ngilǝŋ dandes ɗaŋ tǝ dlaar ghai ɓuruk hal Bafusa, daŋ tǝvta tu mǝn Yahudawa won murghǝ sǝǝm tu Bar-yeshuwamurggǝ zuŋ tǝ murghǝ mbyerni. ⁷Murghǝ zuŋes gyo ɗaŋ cii tǝ Makadas,Sarjus Bulus muryo ɗa ci tǝ dlwaŋnga nǝ ŋaa nyi hŋ. Mures ta cim Shawulu tǝ Barnabas duryo caa suu tǝ wum vik Cogn.⁸ Beɗ tǝ gi Elimas ''murghǝ zuŋ''(sǝǝm wos ɗaŋ tǝ sughǝɗ ǝnndi) a ga gǝǝɓ tǝ yanshi, caa su tǝ sughǝɗ Makadeshes caaghǝn raa mǝni.⁹Beɗ tǝ gi Shawulu wuryo ɗaŋ caa cim tǝ tu Bulus ɗaŋ nǝ yugnngǝn tǝ var a ta ngaɓ tǝ yel ¹⁰she wul tu, ''kyan kuni shetan, kinǝ yugnngǝn tǝ ɓuruk ngǝtn yo ɗaŋ nǝghǝ morghǝn tǝ kuskǝnni. kinǝ murghǝ nyaŋngaskǝn ɓuruk ngǝtn mbuuni.ka gaa ngwamdakǝn datǝpm taŋ taŋ kǝ Cogn von hŋaa?¹¹Yeli, taas Daadǝn yi duul ɓaskǝ ɗaŋnin, ka naai nǝ dwaan. ka yel dzaŋ gon nǝ dǝǝl njwatn. ''swaaɗ she ɓwaan tǝ lǝɓ jii tǝ dlǝpmtǝ yiri a ta ngaɓ vuughǝn caa ŋal zarsǝ ɗaŋ ta giɗ tǝ ghai a lǝɓ. ¹²Ɗa kaari ɗaŋ Makadashes a yel ngǝtn yo ɗaŋ a fi, a ca raai, nǝ duryo tu giɗkǝn a dulgam Daadǝn a kwasartǝ.¹³Bulus tǝ gya kamsashi tǝ ta ndi a zhirgi zha Bafusa tǝ tlii Firjiya giɓ Bamfiliya. Beɗ tǝ gi Yohanna ta gashi washiwasǝŋi sutǝ Urshelima. ¹⁴Bulus tǝ gya kamsashi tǝ ta shishi Firjiya tǝ tlii Antakiya kǝbyatl Bisidiya. Ɗaŋ tǝ ta ndai vin ladi Yahudawa a dzaŋ wolngi tǝ tsǝtni.¹⁵ Ɗa kaari ɗaŋ tǝ ta kwaan mborki mǝn shinngǝn Cogn, mǝn varaŋsǝ vin ladi yahudawes tǝ ta shinndarshi ngǝtn konghǝn mǝnɗi tu, ''mǝn wopm, ǝŋ yan kǝyir ngǝtn konngǝn won ɗuun nǝ kǝ tlyaghǝn moɗ zarsǝ, kwanǝnɗi.''¹⁶Bulus ta shishi fishi taas, wul tu, ''mǝn Isar'ila kyani ɗaŋ kyaa luu Cogn, wumǝn.¹⁷ Cogn ghǝ zarsǝ Isar'ila bwaa gya jiɗ wopm ndǝr fi zarshes tǝ lǝǝɗ nǝ kǝ kwaanghǝ hŋ a kili gi ɗaŋ tǝ ta yi giɓ yatl Masari, tǝ var tǝ wos ǝŋ a ta nyolar shiɗi ɗa giɓ yatli. ¹⁸A ta duumvwa tǝ yaŋshi ɗa ndǝǝri nǝ kǝ voni tashi wuɓsǝ.¹⁹Ɗa kaari ɗaŋ a ta datsǝ yatl wattsǝmai giɓ yatl kǝ Kan'ana ata vǝr gya jiɗ wopm yatl wasǝŋ nǝ duul.²⁰ Ɓuruk ngǝrshi gya gin taa fi nǝ kǝ voni kuri wuɓsǝ tǝ taashi nandam ɗaŋ a ta latsǝ a kaar ɓuruk ngǝrshi gya gin Cogn ta vǝr shi mǝn ɗǝǝl ghǝn vi hal manngǝn murghǝ shinngǝn Cogn Samaila.²¹She zarsǝ tǝ ta kara Cogn tǝ vǝrshi guŋ, Cogn ta vǝr shi Sawul kuni Kish, mǝn vuɗi ghǝ gya Banyami ta naai nǝ guŋ hal nǝghǝ fupm ghǝn vonivtaashi wuɓsǝ. Ɗaŋ Cogn ta dliti ɗa ɗan guŋndǝwos a ta mbi Dauda ta naai nǝ guŋwasǝŋ. ²²A dulgam Dauda ǝŋ Cogn ta wul tu, ''matu Dauda kuni Yessi, zaar yo ɗaŋ raatn ca suu; ca fivɓuruk ngǝtn yo ɗa mya su tu tǝ fi.²³A vuɗi murin gin ghǝn Cogn ta lǝǝr Isar'ila murghǝ kaɓkǝn wasǝŋ mǝn ɗi, Yesu, ɗaŋ a ta mbi raa tu wo fi. ²⁴Ngǝrshi gin ta fi ǝŋnda Yesu ta man, Yohanna ta gǝmki vi nǝ baɓtisma kǝ gaghǝn kusǝŋsǝ ngǝtn ɓuruk zarsǝ Isar'ila.²⁵ Ɗaŋ Yohanna ta ɓan laawoshi, a wul tu, ''a ɓitalghǝn wan minǝ nu? minǝ yaan hŋ. Beɗ tǝ gi wummǝn, gon cigha manngǝnɗi a kaaran, gyo ɗaŋ ma ɗya mǝ tǝrǝŋ tlǝrǝŋ kwate wos hŋ.''²⁶Mǝn wopm, mǝri vuuɗi Ibrahim, tǝ gya gon a giɓi wan caa mbuu Chogn mǝn, nǝ duryo ɗaŋ ta shinndar vik kaɓkǝn ɗi. ²⁷Nǝ durghǝ gya gi ɗaŋ caa tsǝtn giɓ Urshelima, tǝ guŋsǝ wasǝŋ, taa yisǝŋ tǝ hŋ, taa ndǝr tǝ yugn konngǝn mǝn shinngǝn Cogn ɗaŋ caa kwaan ko dzaŋ wolngi gyo a te ɗuughǝn wos.²⁸Beɗ ɗaŋ tu tǝ tu kariwon mbun mbun nǝ kǝ mǝǝskǝ wos hŋ, tǝǝ kara Bilatus tu tǝ ɗuuti.²⁹ Ɗaŋ tǝǝ ta ɓan ɓuruk ngǝrshi gya gi ɗaŋ tǝ dlyaaɗ a dulgamashi, she tǝ shilarti ɗi a hǝmbǝlli tǝ gǝmti giɓ giir.³¹Beɗ tǝ gi Cogn shisherti amǝn mǝǝskǝn.³⁰ Gya gyo ɗaŋ tǝ yiɗi Galilii tǝ Urshelima cimshi ɗaŋ tǝ ta manni, tǝǝ ta yel tǝ nǝ kǝ mbuɗkǝn monnda. Zarshi gya gin cii ni mǝn zarsǝ.³²Mǝ lǝǝr kinǝ vik wusni mǝnɗi ɗaŋ Cogn ta wul tu wo fi gya jiiɗ wopm mǝn: ³³A yungar mi mǝni, mǝri wasǝŋ, durghǝ gi a ta shisher Yesu a mǝn mǝǝskǝn. Ɗaŋ gi ɗaŋ yi nǝ dlyaaɗkǝn a ngil ghǝ Dauda kǝ mbǝtlǝmmi: ''kinǝ kuniyatn, yawon ma naai nǝ daagwa.''³⁴ Dek kǝ shisher ghǝ wos a mǝn mǝǝkǝn nǝ duryo tu dlii wos tǝ ras hŋ, Cogn wul vi ɗaŋ gin: ''ma vǝrghǝ ndzǝkkǝnni tǝ shilli shiktǝki ɗaŋ mǝ ta cagha raatn tu ma fi Dauda mǝn.''³⁵Nǝ givǝŋ a man wul a ngil Dauda ɗa tu, ''kaa gaa murghǝ ndzǝkkǝn wa tǝ rashi hŋ.'' ³⁶Ɗa kari ɗaŋ Dauda fi laa Cogn mǝn a giɓ raa wos ngǝtn tǝ yo ɗaŋ Cogn ca suu tǝ fi, a mǝǝshi; tǝǝ ta giiti tǝ gya jiiɗ wos dliiwos ta rashi,³⁷ beɗ tǝ gi gyo ɗaŋ Cogn shishir a ras hŋ.³⁸Mǝǝm wopm, yisǝŋ ghǝnni tu a te murin ǝŋ ta fuuki vi dlaa ghǝn loŋsǝ kusǝŋ ngǝtn.³⁹ Te ɓastǝ, ɓuruk muryo ɗaŋ ya ca raai wo nyolli a ngǝtn yo ɗaŋ mborki Musa nyollarki hŋ.⁴⁰Durghǝ gi ɗaghǝnɗa tǝ ngǝtn yo ɗaŋ mǝn shinngǝn Cogn tǝǝ kon tǝbtu ki hŋ: ⁴¹''yellǝn, kyani mǝn kemaskǝ lǝǝɓ, kaa vuui nǝ durghǝ kwasarghǝn kǝ ndǝr kǝ laaɓ zha.'' duryo tu mya fighǝ laa a mbuɗkǝn wan, laa yo ɗaŋ kaa kaɓ hŋ, ko gon ya konki mǝn.''⁴²Ɗaŋ gya Bulus tǝ Barnabas tǝ tlii, zarsǝ tǝ karashi tu. 'tǝǝ man giɗ vi gya gin ɗa a wolngi gi.⁴³ Ɗaŋ mbughǝn ɗa vin ladi Yahudawos tǝ ta ɓani, Yahudawa monnda tǝ gyaa gyo ɗaŋ tǝ nda a lǝǝkǝ Yahudawes tǝ ta laaɓ gya Bulus tǝ Barnabas, tǝ ta sǝǝɗ shi vi tǝ ci ken tǝ laa gyalghǝ Cogn.⁴⁴Ɗaŋ dzaŋ wolngi ta tuliɗi, kǝ vari mǝn yatles tǝ jwaamshi a lǝǝɓ namboŋ dur yo tu tǝ wum vi Daadǝn.⁴⁵ Kili gi ɗaŋ Yahudawa tǝ ta yel jwaamngǝn zarsǝ, tǝǝ ta nguɓ kashi cii nyaŋngas ngǝtn yo ɗaŋ Bulus kon she cii vyar tǝ.⁴⁶Beɗ tǝ gi Bulus tǝ Barnabas tǝ ta wul vi tǝ ŋaskǝn raa tǝ wul tu, ''A na ciɓ mǝ fuuki vi Cogn. Yel ghǝn tu kǝ kaɗ tǝ kǝ dlaa gamawan mǝni kǝ ndǝr kǝ sular gaama waan raa ghǝ mbeɗi a kaɓarki hŋ, durghǝ gii ma sumi a mǝn yo ɗaŋ cinǝ Yahudawa hŋ.⁴⁷ Durghǝ gii Daadǝn caami yir, tu, ma caa a naa nǝ caar a mǝn ɗǝgn nǝ dur yo tu a lǝǝr kaɓkǝn ɗi a dǝgn ɗeɓaɗ.⁴⁸Ɗaŋ mǝn ɗǝgn tǝ ta wum gin ata polshi tǝ ndǝr luu viighǝ Daadǝn. Ɓuruk gya gyo ɗaŋ tǝ bwaashi tǝ tu raa nǝ kǝ mbeɗi tǝ ta gaa kusǝŋsǝ ngǝtn wasǝŋǝi. ⁴⁹vii Daadǝn ta ɓǝli ɗa ɓuruk yatli.⁵⁰Beɗ tǝ gii Yahudawa tǝ ta zǝghǝr guɗi gya gon mǝn mbuughǝn, mǝn zinzini tǝ mǝn varaŋsǝ mǝn monci yatli. Gin ta shisher buŋngǝn Bulus mǝn tǝ Barnabas hal tǝ ta nyolarshi waashi a tei kǝ yatl wasǝŋ. ⁵¹Beɗ tǝ gi Bulus tǝ Barnabas tǝ ta pwaashi guɗ guɗ kǝ yaasǝŋ wasǝŋ mǝn. Tǝ ta tlii yatl kǝ Ikoniya. ⁵²Beɗ tǝ gi mǝn shinngǝnnes tǝ ta yunŋǝi tǝ polghǝn tǝ zhipti var.

Chapter 14

¹Dzaŋ gon ɗaŋ gya Bulus tǝ Barnabas tǝ ta man Ikoniya tǝ ndai viin ladi ghǝ Yahudawa tǝ tlǝŋ wul vii wusni ɗaŋ zaarsǝ monda a gib kǝ Yahudawa tǝ gya Helinawa tǝ ca raa ghai.²Bed ti gi Yahudawa yo ɗaŋ tǝ nyangas wum ghǝn kǝǝm , tǝ shisher raa mǝn ɗǝgh tu tǝ mɓii raa tǝ vii gya kundaktǝ wasǝŋ.³Nǝ ghǝ gi tǝ ta tsǝn tǝ nghalai ɗa dani nda tǝ fushi vii tǝ ŋaskǝn raa tǝ vartǝ Daadǝn, ɗaŋ caa gid a dul gam shinghǝn ghǝ gyal wos . A fi gin tǝ vǝrghǝn gǝtn gid kǝn tǝ kwasarghǝn gin a gya Bulus tǝ Barnaba. ⁴Nǝ ghǝ gi mǝn yatles kǝ va ri tǝ ta mɓǝlii mbǝlŋ; gya gon tǝ ta lab Yahudawa gya gon mǝnshigǝnnes.⁵Mǝn ɗǝŋ tǝ gya Yahudawa tǝ nghal jaghǝn raa mǝn varaŋshi wasǝŋ mǝn tǝ fir shi forum, tǝ ndǝr tǝ liid gya Bulus tǝ Barnaba, ⁶ ɗaŋ tǝ wuumi tǝ kir tǝ tlii yatl kǝ Ikoniya tǝListira tǝ Darbe,gya yatl gyo ɗaŋ ci mel ɓashi. ⁷ ɗani sad tǝ ci ken tǝ fuughǝni wasǝŋ vi wusni.⁸Ɗa Listiras murwon ɗaŋ a tsǝni,ci tǝ tlyaaghǝni a te yasǝŋ hŋ, nǝ gurum ɓanɗǝŋ ɓwavhǝn wos ,a yi rii dzaŋ gon hŋ.⁹Mures a wum Bulus a wul ghǝn vii.Bulus a yal yeltǝ sad, tu ci tǝ caaghǝn raa tǝ fuuɗi.¹⁰ A wul tǝ tlya-tlya tu, "Shishi adlǝrni tǝ yasǝŋ wa." She mures diim ngab righǝni ɗa ɗani.¹¹Ɗaŋ zaarsǝ tǝ yel ghǝn yo ɗaŋ Bulus fi, tǝ wul vi tlya -tlya a risǝŋ mǝn Likoniya tu, "Mǝǝɗǝŋsǝ ta man a saighǝ zaarsǝ." ¹² Tǝ ta ciim Barnaba tu "zeus" (murghǝ nɗǝr ghǝn ɗǝgn) tǝ ciim Bulus gos tu,"Hermes" nǝ durghǝ yo tu yan ghǝ caa kwaan vies.¹³ Sǝŋ waari ghǝ ' Zeus ' shes, lǝb waar wos yi ɗi mbǝdlǝŋ,yatles, a ta tlǝǝr galtsǝ ɗi mbǝtlǝŋ,byatli gwas ɗaŋ ta karghad shi ɗaŋ lǝǝtsǝ yan tǝ zaarsǝ wos ca suu tǝ vǝrtǝ ghǝtnghǝ nyarghǝn mǝn ghai.¹⁴Bed tǝ gi ɗaŋ gya Barnaba tǝ Bulus tǝ wumi ci, she tǝ ta dlaa tǝ gya luu wasǝŋǝi motlak tǝ ndai a dlǝk zaarsǝ tǝ riiŋ¹⁵tǝ ngab wulghǝn, "Mǝn wom nǝ nighǝn a caa kya fi ghǝrshi gya gine? myani ma mini zaarsǝ ɗaŋ kyani, mya wum ghǝr yo ɗaŋ kyani ma kya wumi ɗaŋ.Mǝ lǝǝe kini vii wusni mǝndi,tu a ga gya kusǝŋsǝ ghǝeshi gya gin a mandi a Cogn yo ɗaŋ ci gwaam gyo ɗaŋ a ndǝr tsogn tǝ dǝgn tǝ gya dǝllǝŋsǝ zha tǝ gya ghǝtn won ɗaŋ ci ɗa ɗebaaɗ. ¹⁶A ta yi ɓandǝŋ , Cogn ta mǝn yatl ɓuruk tǝ rii a datǝpm wasǝŋ.¹⁷Bed tɛ gi ɗaŋni, Cogn a man muryo ɗaŋ wo tlyatǝ zha mǝn hŋ, nǝ duryo tu a fi ghǝn mɓuni, a vǝrmi vongami tsogn tǝ gya gǝfǝǝd tǝ watllǝŋ caa mbutarmi raa mǝn tǝ ghǝtn ghǝ cighǝn tǝ raa wusni.¹⁸Tǝ gya vi giin Bulus tǝ Barnaba tǝ ta fi tǝ ŋaaghii hŋ kǝnda tǝ dlǝlashi a vaghǝni ghǝn nyarghǝn wasǝŋ mǝn.¹⁹Bed tǝ gi gya yahudawa mǝn Antiyok tǝ kǝ mǝn Ikoniya tǝ ta man tǝ suughǝd shi raa mǝn,tǝ ta liid Bulus tǝ puus tǝ jaa tǝ,tǝ kuri ɗi bǝdlǝǝŋ, cighai tu a mǝshi. ²⁰Cik mǝǝri dǝ Yesu tǝ tayi a dlǝrghǝn nǝ nghirrǝŋǝn ɓastǝ, a ta shishi she ndai ɗa gib yatl. Ɗaŋ lǝǝb ta tlai ,ta tliiɗi Darba tǝ Barnaba.²¹Ɗaŋ tǝ ta kwaan vi wusni ɗa gib kǝ yatles tǝ ta tu mǝn labkǝn wasǝŋ monda, tǝ ta sushidi Listira tǝ Ikoniya tǝ mɓwaaɗi Antakiya. ²²Tǝ ci ken tǝ tlyaaghghǝn mod raa ghǝ, mǝǝri dǝnes mǝn ,tu tǝ mɓǝrshi tǝ ci ken tǝ caaghǝn raa, tii wu tu,"A na cib mǝnda a gugndǝ Cogn tǝ bunghǝni.²³Ɗaŋ tǝ ta bwashi mǝn varaaŋsǝ mǝn a ko vin ladi gyo, tǝkaraghǝn Cogn tǝ ngabkǝn vi tǝ ta gashi a tass Daadǝn gyo ɗaŋ tǝ caa raa wasǝŋ ɓastǝ .²⁴Tǝ cik tǝ ta ciken tǝ latǝi Pisidiya tǝ tuliɖi Bamfiliya. ²⁵Ɗaŋ tǝ ta man kwaan gǝgn Biriya tǝ ta boɗi Italiya. ²⁶ Ɗaŋ tǝ ta dlaarii Antakiya ɗani ghǝn da tǝ gashi a gyal ghǝ cogn nǝ laa yo ɗaŋ tǝfi dii.²⁷Ɗaŋ tǝ ta tuliɗi Antakiya, she tǝ ta jwaam mǝn vin ladeshi ɗiɓuruk a lǝb namboŋ kwaan ghǝn yo ɗaŋ Cogn a fishi mǝn,tǝ yo ɗaŋ a ɗǝrǝ ɓil caa ghǝn raa mǝn Ɗǝgn mǝn.²⁸ Gya Bulus tǝ Barnaba tǝ ta ŋaalei monda tǝ mǝri dǝn wasǝŋes.

Chapter 15

¹Zarsǝ gya gon tǝ ta dlanɗi Yahudiya tə man Antakiya tǝ man giɗ gya gon ŋaa na tu, ''ka tu raai nǝ kǝ ndok ndoki hŋ, ǝŋ yan ta sǝǝri ki a kon a duul Musa hŋ.''²Ɗaŋ gya Bulus tǝ Barnabas tǝ ndashi sǝrɗkǝn yer, she gya ŋaa naa tǝ ta ngyer vi gya Bulus tǝ Barnabas tǝ gya gon tǝ tlii Urshelima a lǝɓ shinngǝn tǝ mǝnvaraŋsǝ yatl nǝ dul gaam vii gin.³Tǝ gi ɗaŋ nǝ vinladi shinshi washi, she tǝ ta nyol te Finikiya tǝ te Samariya tǝ kon kaɓkǝn vik wusni mǝn dǝgn mǝn. Tǝ ta lǝǝr dǝllǝ polghǝn ɗi a lǝɓ gya ŋaa naa. ⁴Ɗaŋ tǝ ta tuli ɗi Urshelima, mǝn laaɓkǝn tǝ mǝn shinngǝn tǝ mǝn varaŋsǝ kon kaɓ ngǝtn yo ɗaŋ Cogn fi tǝ yaŋshi.⁵Beɗ tǝ gi, zarsǝ gya go ɗaŋ tǝ ta caa raa ɗaŋ cigha giɓ Farisawa, tǝ ta shishi tǝ wul tu, yi ciɓ tǝ sǝǝrǝ shi wasǝŋǝi tǝ ndǝr tǝ laaɓ mborki Musa.'' ⁶She mǝn shinngǝn tǝ mǝn varaŋsǝ tǝ ta jwaamshi dur yo tu tǝ paŋ ngǝtn wan ves.⁷A kaar sǝrɗkǝn yer monnda, Biturus ta shishi wul shu tu, ''mǝn wopm kaa yisǝŋ ŋaa dǝǝl gin ɗaŋ a laatsǝ, Cogn ta fi bwaaghǝn giɓi waan, tu te ven mǝn dǝgn ta tu wumghǝn vik wusni tǝ ndǝr tǝ caa raa. ⁸Cogn, murghǝ yisǝŋngǝn raa, a tlyashi zha mǝn, ndǝrvǝr shi Zhiptivar ɗaŋ gi ɗaŋ a fimi mǝni; ⁹ a warmi ɓashi hŋ, a te caaghǝn raa a coɓshi raa mǝni kaɗ kaɗ.¹⁰Tǝ cik, nii caa kya ɗiiɓ Cogn, kiyi caa mǝri dǝn mǝn shinngǝn a yer yer gya gyo ɗaŋ ɗaŋ jiɗ wom tǝ myaani beɗ maaɗyaa mǝ mbi hŋaa? ¹¹Beɗ tǝ gi maa caa raai tu ma tu kaɓkǝ ni, a te lǝɓ gyal ghǝ Daadǝn Yesu, ɗaŋ gwasǝŋǝi ɗaŋ cii.¹²Ɓuruk jwaamngǝn zarshes tǝ ta mwali kyalak tǝ sǝǝkǝǝm gya Bulus tǝ Barnabas ɗaŋ caa kwaan ngǝtn giɗkǝn tǝ ngǝtn kwasrghǝn yo ɗaŋ Cogn a fi mǝn ɗǝgn mǝn te ɓashi.¹³Ɗaŋ tǝ taɓan vii wulghǝnni, Yakuɓ ta suɗa wul tu, ''mǝn wopm,sǝǝ mǝn kǝǝm. ¹⁴Siman aa kon yo ɗaŋ Cogn ta ngaɓ giɗ kǝn gyaa mǝn ɗǝgn duryo tu tǝ mbii zarsǝi a giɓ wasǝŋ nǝ durghǝ sǝǝm wos.¹⁵Vii mǝn shinngǝn Cogn a kaɓ ginni ɗaŋ gyo ɗaŋ nǝ dlyaaɗkǝnni, ¹⁶A kaar ngǝrshi gya gin ma sumɗi ma nal dǝn Dauda mǝn ɗa, gyo ɗaŋ a ndaaɗi yatl, mǝ man nal karguɓte shi ɗa mǝ dlǝlartii. ¹⁷Duryo tu ɓanci zarsǝ tǝ ŋal Daadǝn, hal tǝ mǝn ɗǝgn ɗeɓaɗ ɗaŋ caa cimshi tǝ sǝmǝn. ¹⁸Ngǝrshi ǝŋ Daadǝn kon gyo ɗaŋ aa fi ngǝrshi gya gin ɗaŋ zarsǝ tǝ yisǝŋ ɓanɗǝŋ.¹⁹Durghǝ gii, a yelghǝnnatn, ɓak mǝ matsǝ mǝn ɗǝgn gya gii mǝn ɗaŋ tǝ sushi ɗi a Cogn hŋ.²⁰ Beɗ tǝ gii maa dyaaɗ shi mǝn tu dyaaɗǝn nǝ malarghǝn gamawasǝŋ tǝ waar, tǝ mbǝllǝ, tǝ gǝmmbǝli tǝ voraŋ.²¹ Ɓanɗǝŋ caa giɗ mborki Musa ko yatli gyo a viin ladi Yahudawa ko dzaŋ wolngi gyo.''²²A ta ndara mǝn shinngǝnnes mǝn tǝ mǝn varaŋsǝ, tǝ ɓuruk mǝn viin lades, tǝ bwaa Yahuza ɗaŋ caa cim tǝ tu Barsabas, tǝ Sila, gyaa gyo ɗaŋ tǝ ta yi nǝ mǝn varaŋsǝ viin lades, tǝ shin shi Antakiya tǝ Bulus tǝ Barnabas. ²³Tǝ ta dlyaaɗ gini, ''Gin yi gha mǝn shinngǝn tǝ mǝn varaŋsǝŋ, gyaa ŋaa naa waar, tlǝghǝn a mǝn ɗǝgn, gyaa ŋaa naa ɗaŋ ci Antakiya, tǝ Suriya tǝ Kilikiya, myan wurǝ ki monnda.²⁴Mǝ wum tu zarsǝ gyaa gon a giɓ wopm ɗaŋ maa gashi ɗa hŋ, taa nywaali a giɓ wopm ta giɗ ki a ngǝtn won ɗaŋ a mbii ki raa mǝni.²⁵ Gin yi cik, ɗaŋ ɓuruk wopm mǝ kaɓi mǝ bwaa zarsǝ mǝ shinndarshi ɓaski Bulus tǝ Barnabas,²⁶ Zarsǝ yo ɗaŋ tǝ vǝr raa wasǝŋi nǝ durghǝ sǝmngǝ Daadǝn Yesu Ɓorghǝn kǝ Cogn,²⁷Durghǝ gii mya shin Yahuzatǝ Sila gya gyo ɗaŋ ta fuuki daɓak ngǝrshi gya gin yaŋshi ngǝtn wasǝŋ tǝ vii wasǝŋ.²⁸ Nǝ durghǝ gi anda Zhipti var tǝ myaani, ɓak mǝ caa ki laɓkǝ hŋ hal tǝ moɓ ngǝrshi gya gin hŋ.²⁹ Tu gaan fighǝn ngǝtn vaaghǝn nyaarghǝn waar mǝni, tǝ voraŋ, tǝ gǝmmbǝli, tǝ mbǝllǝ. ǝŋ kyaa ɓǝǝlki tǝ fighǝn ngǝrshi gyaa gin ka tsǝtn byatl byatl. mǝ ngaale gham.³⁰Ɗaŋ tǝ ta gaashi tǝ tlii, she tǝ ta tlii Antakiya. Ɗaŋ tǝ ta jwaam zarsǝ she tǝ ta vǝrshi tagardes. ³¹Ɗaŋ tǝ ta kwaantii, she tǝ ta fi polghǝn nyaŋ nyaŋ nǝ durghə tlyaa ghǝn moɗ.³² Yahuza tǝ Sila, ɗaŋ cinǝ mǝn shinngǝn Cogn saɗɗa, tǝ ta tlyaa moɗ gyaa ŋaa naa tǝ ngǝtnsǝ monnda.³³Ɗaŋ tǝ ta ngaa mbuɗkǝni ɗa ɗan she tǝ ta gaa shi tǝ tlii tǝ raa wusni a gyaa ŋaa naa ɗaŋ tǝ shinshi ɗi. ³⁴Beɗ gi a ta pol Sila ghai tǝ tsǝtn ɗa ɗan. ³⁵Beɗ tǝ gi Bulus tǝ Barnabas tǝ ɓanci gya ŋaa naa tǝ ta tsǝtnni Antakiya caa giɗ ciyi kon vii Daadǝn³⁶A kaar mbuɗkǝn jwaan, Bulus ta wil Barnabas tu, ''ɗaŋni mǝ sumi mǝ tlǝ nǝ yelghǝn ɓuruk gya ɗaŋ maa kon ɗaŋ ci ko te ɗo yatli gyo ɗaŋ maa kon shi vii wusni kǝ Daadǝn mǝn, mǝ yelshi ɗaŋ ci.³⁷ Barnabas tavyaavsuu tǝ tlǝ gya Yohanna gi ɗaŋ caa cimtǝ tu Markushi. ³⁸Beɗ tǝ gi Bulus ta ɓitaltǝ tu, a ndara mǝ tlǝǝr Markus hŋ, ɗaŋ ata gashi washi Bamfiliya man laaɓ shivɗa nǝ laaichŋǝi.³⁹Sǝrɗkǝn yer ta shishi, tǝ ta ɓǝǝli tǝ dlǝŋsǝ wasǝŋ, Barnabas ta mbi Markushi tǝ ta tlii Kubrus. ⁴⁰Ɗa kaari ɗaŋ gyaa ŋaa na tǝ ta kara gyal ghǝ Daadǝn tǝ yaal ɗashi, Bulus ta bwaa Sila tǝ ta tlii.⁴¹ Bulus ta tlii Suriya tǝ Kilikiya, ngelaŋ vin ladi vin ladi ǝnnda yi tyaa shi moɗ.

Chapter 16

¹Bulus a ta tuli Darbi tǝ Listra ɗa ɗaŋ ,ŋaa dǝn won tǝ sǝǝm tu Timotawus a yi ɗani, naashi nǝ ŋaa Yahudawa gyo ɗaŋ a caa raai, daagos ta yi nǝ mǝn Helinawa. ²Tǝǝ yaa wul vik mbuni adul gaam,yaŋshi gya yes wopm ɗaŋ ci Listra tǝ Ikonum.³ Bulus a taa ya suu ci rii cimtǝ : she a cim tǝ tlǝn sǝrǝti, nǝ dur yo tu Yahudawa tǝ ta yi a lǝɓi gya ges, yan tu taa tayisǝŋǝi daagos nǝ mǝn Helinawa.⁴Daŋ cigha righǝni wasǝŋɗa dǝllǝk gya yatles, tǝǝ vǝr gya ikilisiya gǝtn yo ɗaŋ taa fuushi tǝ laaɓ, gya ghǝshes ɗaŋ taa laaɓi nǝ gya mǝn laaghǝ shinngǝni tǝ mǝn varaŋshi ɗi Urshelima kǝn tǝ dlaad.⁵ Nǝ durghǝ gi gya Ikilisiyes tǝ taa tlyaaghǝn moɗi a caaghǝni raa zarsǝ tǝdaɗak kai ko dzaŋ gyo⁶Bulus tǝ gya kamtsǝ laawos tǝ ta ndai a te yatl kǝFirgiya tǝ Galatiya, tun ɗaŋ zhipti var a ɗakshi atlǝǝrghǝni vik cogn a yatl kǝ Asiya.⁷ Ɗaŋ tǝǝ man mel tǝ Misiya.tǝǝ boɗi nɗaghǝni Bitiniya, bed tǝ gi zhipti Yesu ɗakshi ghai⁸.Ɗaŋ tǝ latsǝi tǝ Misiya,she tee tuli agib yatl Tǝros.⁹Zhidkǝni Cogn mɓwaa Bulus mǝn ɗi a kaviɗ a yel mǝn Makidoniya won adlǝǝrghǝni ɗa ɗani,ciɓastǝ cimngǝni tu, "Man dlaari ɗuuni gib Makidoniya a sommiɗa."¹⁰ Ɗaŋ Bulus yel zhiɗkǝni cokeshi kyaɗ mǝǝ nywali mǝtlim Makidoniya, mǝǝ mɓii tu Cognvon kǝǝn caa cimmi mǝǝ tlǝn fuushi vik wusni.¹¹Nǝ durghǝ gi mǝ ngaɓ zhirgi taŋ-taŋ ɗa Tǝros , she mǝǝ boɗi Samotǝras, ɗaŋ lǝb tlai she mǝǝ taa tuli Niapolis.¹² Mǝǝshishi ɗani she mǝ boɗi Filipi , gyo ɗaŋ nǝ yatl kǝ Makidoniya, ya ɗaŋ cinǝ vares ɓuruk a gugndǝ yatl Makidoniya , gya gyo ɗaŋ caa laab gugndǝ Roma,mǝǝ ŋaa mɓudkǝni ɗa gib yatli. ¹³Dzaŋ Wolgi mǝǝ taa nyol mɓilar mǝǝ gaa gib yatleshi ,a ɓitalghǝni wopm yin tu maa tuu lǝb karaghǝni cogn. mee taa tsǝtni kǝnnda mǝǝta wul vii tǝǝ guɗi ɗaŋ taa njwaammi.¹⁴Gǝd won ɗaŋ sǝǝm wos tu Lidiya,caa ɗiɓar lǝŋsǝ kǝ zhak shuni zheli, a mɓwaaɗi gib yatl Tiatira. gyo ɗaŋ caa mɓuu cogn a ta sǝǝmi kǝǝm. Daadǝn ta vǝrtǝ raa ɗaŋ wo sǝǝ kǝǝm a Bulus.¹⁵ Ɗaŋ yan tǝ mǝn dǝn wos tǝ taa fishi baftismai ,a karami nyaŋ- nyaŋ cigha wulghǝni tu, "Ǝŋ kya yel ɗaŋcaaghǝni raatn a Daadǝn akǝǝmi, manin a tsǝtn ɗini ɗam dǝn." Hal raa wopm ta ndai ghai.¹⁶A ta mbwaaɗi tu ɗaŋ migha tlǝǝghǝni a lǝb ɗaŋ cii tǝ zhipti yelghǝni jan a ta tumi . A taya lǝǝr tughǝni gya mǝrghǝ dǝn wos mǝn monda nǝ durgǝ fuughǝni janes. ¹⁷Naa gǝdes taa laaɓmi tǝ gya Bulus cigha dlaaghǝni vi tu, "Mǝnin cinǝ monsǝ ghǝ Cogn von murghǝ moɓkǝni ɓurukghǝi.Caa fuukini datǝpm yo ɗaŋ ka tu vuumghǝni."¹⁸A ta mbudkǝni cighai cik, bed tǝ gii ɗaŋ raaghǝ Bulus malarii monda a nyes , suutǝ kaar she wul zhiptes tu, "Mya dlwaaghǝ yer tu nyoli ɓastǝ a gibkǝ sǝǝmghǝ Yesu ɗaŋ nǝ ɓorghǝni." She kyaad a ta nyoliɗi.¹⁹Ɗaŋ gya mǝn dǝn wos tǝǝ yel tu tǝǝ man yir gǝtn caaghǝn raa a datǝpm tuughǝniwasǝŋ ɗa hŋ, she tǝǝ nyom gya Bulus tǝ Silai naa tlyaaghǝni,tǝ nyomshi tlǝǝr a lǝb yo ɗaŋ caa ci kasuwa ghai, tǝ a mǝnvaraŋshi. ²⁰Ɗaŋ tǝ tlǝǝrshi washi ɗi a mǝn ɗǝǝlghǝn vii, she tǝ wul tu, "Mǝnin cigha shisher ghǝni raa ɗa yatli cinǝ Yahudawa. ²¹Caa kwaan ngǝtn ɗaŋ caa fi gya gyo ɗaŋ a ndara Romawa mǝn tǝ kab ko ci yi fii hŋ."²²She zarshes ɗaŋ ci mondai, tǝ ta shisher gya Bulus mǝn tǝ Sila vi namboŋ, she mǝn ɗǝlghǝni vi tǝǝ tarshi luu mǝni, tǝǝ caa tǝ vodshi washi tǝ shirǝŋ.²³ Ɗaŋ tǝ ta vodshi washi nyaŋ-nyaŋ tǝ cashi washi jarum,tǝǝ wul murghǝ jarum tu tǝ paŋshi mbun-mbun.²⁴ Ɗaŋ tǝ ta fuuti cik murghǝ jarumes, a ta shin shi washi hal daaguŋshi,lǝŋ caahi washi a garaŋ.²⁵Dlǝk kavid var ɗaŋ gya Bulus tǝ Sila cigha waaghǝni ngil tǝ karagheni Cognvon,mǝni gya gi ɗa jarumes cii ɓashi wumghǝni. ²⁶Gaɓak she yatli taa zhighǝɗi monda nǝ durghǝ gi daɗkǝ jarumes ta zhighǝɗ; swaɗ kyad kenɓiless ɓuruk tǝ taa ɗǝrǝi,konu marangusa wos taa ngyaari.²⁷Murghǝ jarumes ɗaŋ a ngaaɗi kuci she yel kemɓil jarumes cinǝ ɗǝrǝghǝni,she a dlii gita wos caa ŋal tǝ ɗuuni gaamas ,nǝduryo tu mǝn yo ɗaŋ ci ɗa jarumes ta kirii. ²⁸She Bulus wul tlyaa-tlyaa tu. "Bak ngaa was gaama hŋ,nǝ duryo tu miiɗ duuni buruk"²⁹Murghǝ jarumes a caa tǝ lǝǝrtǝ wuɗ mǝnɗi she a ta kiir ndai ɗa jarumi, dlii wos a dlaar waaghǝni ɗaŋ vǝrtǝ a ɗuuti,she a ngubni aken gya Bulus tǝ Sila. ³⁰She a nyolar shi washi ɗi ɗa gib jarumes. she wul tu, "Gya malǝm maa fini wur kǝnnda ma tu vuumngǝni ye?" ³¹ Tǝ wul tǝ tu. "Caa raai a Daadǝn Yesu, ka tu vuumnghǝni, kyan tǝ mǝn dǝnwaa.³²Tǝ taa fuutǝ vik Daadǝn tǝ konu ɗaatǝ dǝn.³³ She murghǝ jarumes ta nyomshi ɗa dlǝk kaviɗi,coɓshi gya wushi mǝni,kyad tǝ yan tǝ konu ɗaatǝ dǝn tǝ ta fishi baɓtima mǝni. ³⁴Ɗaŋ a nyolar gya Bulus tǝ Silai ndarshi washi ɗaatǝ dǝn tlǝǝn gaa ngǝtn cighǝni a ken wasǝŋ a poltǝ nǝ na vik lei hŋ tǝ yan tǝ mǝn dǝn wos, yan tua caa raai a Cognvon.³⁵Ɗaŋ lǝɓ ta tlai, gyagya mǝn ɗǝlghǝn vies tǝ shi mǝn yalghǝn ɗa nǝ jarumi tǝ vii tu, "Dlaan mǝǝni tǝ tlii." ³⁶Murghǝ jarumi a fuu Bulus ngotn yo ɗaŋ tǝǝ kon tu,"Mǝn ɗǝlghǝni vies tǝ shinɗi tu mǝ wul ki tu a tlǝǝni ngǝtn waano,nǝ durgǝ gi she a nywal a tlǝǝni tǝ raa wusni."³⁷Bed tǝ gi, Bulus a wul shi tu, "Ta vod mi wopi a dlǝk zarsǝ,tǝǝ ɗǝǝl minǝ vi mǝn hŋ,ko ɗaŋ tu minǝ Rimani,tǝǝ ndǝr tǝ caa mi wopi jarum. Kǝn caa suu tǝ nyolarmi wopi nǝ wadkǝnia?Tǝ man ngǝtn wasǝŋ tǝ man nyolar mi wopi. ³⁸Mǝn yalghǝni ɗa nǝ jarumes tǝ fuu mǝn ɗǝlghǝn vies, ɗaŋ tǝ wum gya Bulus tǝ Sila tǝǝ tayi nǝ mǝn Romawa ,she vertǝ taa ngabshi washi. ³⁹Mǝn vi ɗǝǝlghǝnes tǝ taa man tǝ nyomshi yatl tǝ nyolarshi washi ci ɓashi wulghǝni tu tǝǝ nywaal tǝ gaa yatleshi.She gya Bulus tǝ Sila tǝ taa nywaali ɗa jarumi tǝ ta tlii dǝn gya Lidiya . Gya Bulus tǝ Sila ɗaŋ tǝ yel gya ŋaa naa wasǝŋ tǝ tlyaashi mod ,she tǝ gaa yatleshi

Chapter 17

¹Ɗaŋngǝni ɗaŋ taa laatsǝ dlǝk gya yatl kǝ gya Amfiliya tǝ Apoloniya she tǝ tuli a gya yatl kǝ Tasaloniya, lǝb yo daŋ viin ladi Yahudawa ghai. ²Bulus ɗaŋ gi ɗaŋcayi fi a tlii ɓashi,nǝghǝ dzaŋ wolgi mayi, a yaa wul shi vi a vik Cognvon.³A ta ɗǝrǝshi vik Cogn von mǝn kǝnnda yi ɓokshi mǝn tu a naa cib yan ɗaŋ nǝ ɓorghǝni tǝ buŋ tǝ shishi ɗa,a mǝn mǝskǝni tǝpm namboŋ tak. A wul tu, Yesu ɗaŋ mya fuuki waanǝn yan kǝn cinǝ kabkǝ ɓorgghǝni." ⁴Yahudawa gya gon a ta ɓishi raa meni, tǝ ta laaɓ gya Bulus tǝ Sila, yi cik ɗaŋ,tǝ monda ghǝ dǝllǝŋsǝ mǝnvaraŋsǝ guɗi.⁵Bed tǝ gi Yahudawa gya gi daŋ tǝ kab hŋǝi, raaghǝ kashi wasǝŋ shishi, tǝta nyom kusǝŋsǝzarsǝ ɗi a lǝb yo ɗaŋ a ci kasuwa ghai,tǝ jwaam zarǝi monda, tǝ vuu raa gib yatles mǝn. Tǝ taa tlǝn nda dǝn gya Jason pushuk, caa suu tu tǝ nyolar gya Bulus tǝ Silai ɗi dlǝk zarsǝ. ⁶ Bed tǝ gi ɗaŋtǝ ta ta tuushi hŋ tǝ ta nyom gya Jasoni tǝ Yesto gya gon nǝ naa tlyaaghǝni tǝ tlǝǝri a ken mǝnvaraŋsǝ yatl,cigha wulghǝni tlya-tlya tu, "Mǝn ɗaŋ taa tuli duun ɗaŋ.⁷ Mǝnin ɗaŋ Jaso kaɓshi caa fi ngǝtn ɗaŋ caa nyaŋgasni ɓorki ghǝ Siza, caa wul tu gugnyi gon ɗa tu Yesu.⁸Gutuli zarsǝ tǝ gya Mǝnvaraŋ shi yatli ɗaŋ tǝum cik a vuushi raa mǝni.⁹Bed tǝ gi mǝn varaŋshes tǝ tu Jason tǝ zarsǝ gya gi cimshi washi tǝ vǝr wurɓa nǝgghǝ yelghǝni ɗa nǝ yatl tǝ taa dlaashi washi.¹⁰Ɗa kaviɗi gya kamtsǝ wasǝŋtǝ ta shinɗar gya Bulus tǝ Silai,Biriya. Ɗaŋ tǝ taa tuli ɗa ɗani tǝ taa tlii vin ladi Yahudawa. ¹¹Ɗaŋni mǝni gya gi tǝ taa yi nǝ zarsǝ tǝ moɓ mǝn Tasolinika,yan tu tǝ ta kaɓ vies tǝ raa namboŋ ɗaŋ ta mɓii, cii paŋ vik Cogn ko dzaŋ gyo tǝ yel ko ngǝshi yi cik. ¹²Nǝ durghǝ gii monda tǝtaa caa wuumshi washi kǝ mǝn Helinawa guɗi tǝ mǝmonci¹⁵Bed tǝ gii daŋ Yahudawa mǝn Tasolinika tǝ ta wuumi Bulus cigha fuughǝni vik Cogn mǝn Beriya, tǝ ta tuli ɗa ɗani kǝnɗa tǝ yi vuu raa zarsǝ monda mǝni tǝ ndǝr tǝ caa shi a mɓuluŋ ɗuughǝni.¹⁴ Kǝnda kyaɗ gya yesashi yan tǝ mǝn laabkǝni tǝǝ shinɗar ti a dlǝk zha, bed tǝ gigya Sila tǝ Timotawus taa naai ɗa ɗani. ¹³Gya gyo ɗaŋ tǝ ya nda Bulus ɗa keni tǝ taa tular ti hal yatl Atlǝniya . Ɗaŋ tǝ ga Bulushi ɗan, taa fuushi vi ɗaŋ taa fuu ggya Sila tǝ Timotawus , tǝ labtǝ mon-motl yan ta ɗyaai.¹⁶Ɗaŋ Bulus tayi ɓashj ɓuɓkǝni ɗa Atlǝniyei , ɗaŋ a yel waar yo ɗa ci ɗa yatli, zhipti wos taa roghashi.¹⁷ She tǝ ta wul gai tǝ Yahudawa ɗashi viin ladi.tǝ mǝni gya gi ɗaŋ caa mbuu Cognvon, cik ɗaŋ maa kasuwa wasǝŋ tǝ konu.¹⁸Bed tǝ gi tǝ ta vuutǝ ghai tǝ gya mǝn ɓitalghǝni a gya ngǝtn monda gya gon tǝ wul tu. "Zaar ɓennɗǝmi gi ni ghǝn caa ŋal tǝ kon?" Gya gon ɗa tǝ wul tu , " A fi ɗaŋ tu, caa ŋal tǝ wulni zarsǝ tu tǝ laaɓni tursǝ Cognvon won," duryo tu a taa ya wulni vii a dulgam Yesu tǝshishighǝni wos a mǝn mǝskǝni¹⁹Tǝ ta mbi Bulus tǝ tlǝǝrti ɗa Arepagus a gha wul ghǝni tu, "Mya su mǝ yisǝŋ ngǝtn ghǝ muri ɗaŋ kaa gidi. ɗaŋ gi ɗaŋ kyaa wulghǝniyo? ²⁰ Yan tu kya lǝǝrmi ngǝtn mǝnɗi ɗaŋ nǝ sǝmɓǝr a kǝǝm wopm.Nǝ durghǝ gi mya suu mǝ yisǝŋ dei ghǝ ngǝshi gya gii."²¹( Ɗaŋ nghǝni mǝn Ateniya tǝ sǝmɓǝrsǝ ɗaŋ Ci ɗa ɗani caa vyaa a righǝn ngǝtn won hŋ, she de tǝ wum ko tǝ kon ghǝn yo ɗaŋ yi nǝ muri.)²²Bulus dlǝrni ɗa dlǝk Arepagushes a wul tu," Kyani mǝn Atlǝniya,mǝ yel kinnǝ mǝn laabkǝni Cogn na gwaami nǝ na vik lei hŋ .²³ Ɗaŋ migha riighǝni ɗaŋ mǝ yaal mbun-mbun, mǝ yel gya ngǝtn yo ɗaŋ kya mbuu , she yel lǝbi gon ɗaŋ kanal nǝ dlaadkǝni ghai tu, "Kǝ coki gi ɗaŋ nǝ yisǝghǝni hŋ ŋǝi." Ngǝshi gi ɗaŋ kyaambuuti tǝ yisǝŋ gǝni waanhŋǝi, yani ngǝŋ mya fuuki waani.²⁴Cognvones ɗaŋ yan kǝn a nɗǝr ɗǝkǝs tǝ koni ɗaŋ yiɗa giɓi, tun ɗaŋ yanci Daaghǝ dǝn yatl tǝgaami, caa tsǝtn dǝn ɗaŋ tǝ tass hŋ²⁵.Cik hŋ ma caa fitǝ nghǝtn mǝn tǝ taas zaar hŋ,kǝn da tu caa ŋal gya ngǝtn won,tun ɗaŋ tu yan ngǝŋ caa vǝr zaar rai tǝ sǝǝghǝni wos tǝ koni ɗeɓad.²⁶Tǝ zaar nanboŋ a nɗǝr zaarsǝ ghǝko yatlgyo a dulghǝ ghǝ ɗǝghǝn,ɗaŋ ɓanɗǝŋ a yi ɓumtsǝ ari kǝ kili wasǝŋei tǝ ngyarghǝni wasǝŋ. ²⁷Nǝdurghǝ gi a ndara tǝ ŋal Cognvon, gyo ɗaŋ taa ŋal tǝ tuu ti ko ɗanŋ tu u ci ɗoghai tǝ myani hŋ.²⁸Yan tu a gibi wos kǝn migha tsǝtn ghǝn ghai mǝǝ ŋnal, ɗaŋ mǝǝ tuu gama wopm nghai ɗaŋ gi ɗaŋ murghǝ yisǝŋǝni waan a ta kon, 'Yan tu tturshi wopm mǝ mbwaaɗi ɓastǝ.' ²⁹Yan ɗaŋ ta mǝ mbwaaghǝni wopm yia Cognvon ne durghǝ gi Cognvon cini ɗaŋ gya jinari ko azurfa,ko puus hŋ gyo ɗaŋ mǝ ɗǝrtǝ a ɓitalghǝni zaar hŋ.³⁰Nǝ durghǝ gi Cognvon a ga mɓighǝni yiiri nǝngǝtn ɗŋ a yisǝŋ hŋ. ɗaŋnighǝni caa wul zarsǝ ko te ɗo tu tǝǝ kab kab ndatkǝni wasǝŋǝi. ³¹Gin yi cik yan tu a gaa dzaŋŋǝi ɗaŋ wo ɗǝǝl vi ɗǝgn mǝn nghai a taŋ-taŋyi wasǝŋ tǝ zaari gi ɗaŋ a bwaai . Cognvon a gid tu yi cik a zaari gin, a konu ɗaŋ ashisherti a mǝn mǝskǝni."³²Ɗaŋ mǝn Atlǝniya ɗaŋ wumn durghǝ shisherghǝni mǝni ɗaŋ taa mǝshi,gya gon tǝ rya Bulus ; bed tǝgi tǝ wul tu,"Maa man wumn ghǝ ɗ adulgaam ngeshi gin." ³³Ɗa kaari Bulus ga shi washi. ³⁴Bed tǝ gi mǝnmonci gya gon tǝ laabte tǝ caa raai ,tǝ taa yini gya Diyonisiyus ɗaŋ nǝ mǝn Arepagus tǝ gǝd wonɗaŋ sǝǝm wos tu Damaris tǝ gya gon ngai ɗaŋ tǝ taa yi ciimshi.

Chapter 18

¹Ɗaa kaari Bulus ta tli Antakiya,a ta boɗi Korinti. ²A ta tu mǝn Yahudawa won ɗaŋ sǝǝm wos tu Akila ɗa dǝnes, cinǝ kun mǝn Buntus; aa ngaala tǝ tleeghǝn ɗa yaltles hŋ. Adlaamɗi Italiya tǝ gǝdiwos ɗaŋ sǝǝm wos tu Biskila, nǝ durghǝ yo tu Kalaudiyas a ta gǝm vi tu ɓuruk Yahudawa tǝga Romai,; she Bulus ta tli ɓastǝ;³ Bulus ta tsǝtn ɗashi dǝn duryo tu ghen ghe sughǝdkǝn tass wos nǝ gǝtn namboŋni, tu nǝ mǝnlaaghǝ laaɗ fighǝn.⁴Bed tǝ gii a ta ya ylii vin ladi Yahudawa.Ciyi paŋ vik Cogn cimshi ko dzaŋ wolgi gyo. Kǝnda yi sutǝ mbmɓi raa Helinawa tǝ Yahudawa mǝn ghai.⁵ A kiles ɗaŋ silla tǝ Timoti tǝ tuli makidoniya, zhjpti var ta caa Bulus tǝ fuu Yahudawa tu Yesu nǝ muri ɗaŋ nǝ ɓorghǝni. ⁶Kiles Yahudawa tǝ ta du tǝ buluŋ mǝn tǝ caa tǝ vi. Bulus ta taar luu woshi a yir wasŋ wultu,"Votaŋŋes tǝ naa a gaam wan, ɗaŋ ni ma sum a mǝn yo ɗaŋ cimǝ Yahudawa hŋ.⁷Daŋ a ga lǝb yo ɗaŋ cighai a tli dǝn gya Titus Yustus mǝrghǝ luughǝn Cogn . Dǝn wos mel tǝ vin ladi Yahudawa. ⁸ Krispus yan ghen ci mǝnvar vinladYahudawos , yaan tǝ dǝnwos ɓuruk tǝ nai nǝ mǝn caaghǝn raa a Daadǝn .Korintiyawa monda tǝ wuum vik Bulus hi tǝnaai nǝ mǝn caaghǝn raa , tǝ taa fi shi baftismai.⁹Ɗa kaviɗes Daadǝ fuu Bulus a gibkǝ gid kǝnCogn , "Civǝrtǝ hŋ,bed tǝ gi wulshi vi, ɓak mwaali hŋ. ¹⁰Nǝ duryo tu mi mɓaskǝ ɓanɗǝŋ,gon wo fighǝ kuskǝ ghǝn hŋ,nǝ duryo tu mi tǝ zarrsatn a yatlǝn." ¹¹ Bulus tsǝn ɗa ɗaan hal nǝ ghǝ voni namboŋ tǝ lǝmb liim, caa fuushi vik Cogn.¹²Bed ti gi Galiyo a ta nai nǝ gwamna mǝn Akaya,Yahudawa tǝ ta duu buluŋ Bulus mǝn hal tǝ tlǝǝrti a kenghǝ danndal ghǝ ɗǝlghǝn vi; ¹³ Caa wultu, "Murin caa mɓǝrtǝ nǝ suughǝd kǝn raa zaarsǝ mǝn tǝ mɓuu Cogn gyo ɗaŋ nǝ waari ɓasmi."¹⁴Bed tǝ gi kǝnnda Bulus ta wul vi, Galiyo wul Yahudawa tu , "Kyani Yahudawa yaa n ciyini tu vii gyo ɗaŋ kǝ dlǝǝrɗi nǝ dǝllǝk ghǝtn ghǝ maalghǝn won kǝnnda a fi,mǝ nger vieshi. ¹⁵Bed tǝ gi ,tun ɗaŋ nǝ gǝtn a dulgaam vi waari tǝ sǝǝmndǝ tǝ mborki waan mbutarǝn vieshi nǝ gwaan maa naa nǝmuurghǝ dǝǝlghǝni a ngǝshes."¹⁶Galiyo kadshi ɗa danndalghǝ ngyerghǝn ves. Nǝ durghǝ cik tǝ ta ngab Sastanisui ,tǝ taa voɗtǝ nǝ ghǝ na vik lei hŋ a kenngǝ dandal ghe ngyerghǝn ves .¹⁷Bed tǝ gi Galiyo ta vuu ko tǝ ɓannɗar ves wuri hŋ.¹⁸Bulus ɗa kaari ɗaŋ aa tsǝtn cimshi nǝ ghǝ mɓudkǝn monda, a gaa mǝnwoshi laaɓ zhirgi zha nǝ ghǝ Suriya,ci tǝ gya Birskila tǝ Arkila. Ɗaŋ tǝ ga lǝbkǝ gaaghǝn gya zhirgi zhe shi ɗaŋ yi Sankuriyei,a ta tli nǝ duryo tu tǝ tlaa gaam woshi ,a mbi ɗa raai ɗaŋ zaar bakummbai. ¹⁹Ɗaŋ tǝ ta tuli Afisa, Bulus ta gaBirskila tǝ Akila ɗa ɗan.She a ta ndai vin ladi Yahudawa ci paŋ vik Cogn cimshi.²⁰Ɗaŋ tǝ kara Bulus tu tǝ tsǝtn cimshi nǝ ghǝ kili monda, a nyaŋgas shi mǝn. ²¹A ngab tǝpm tli gashi wul tu, " Cogn ya kaɓin mǝni ma suumndi ɓaski dzaŋgo." A ta ndai ɗi zhirgi zha,Afisa.²²Caa naa shi Kaisariya tsǝn ,a ta Urshelima tǝ wuuru mǝn Laabkǝn tǝ ndǝr tǝ boɗi Antakiya. ²³Ɗaŋ a tsǝtn ɗa ɗaan nǝ kili njwaan, Bulus ta ngab tǝpm tlii tǝ gya Galatiya tǝ Firjiya ɗa ɗan a ta tlyaa mod mǝrǝdǝnɓuruk.²⁴Mǝn Yahudawa won ɗa ɗaan sǝǝ wos tu Afolos, nǝ bwaaghǝn Iskandariya,a man Afisa. Nǝ mǝrghǝ yisǝŋ ghǝn vik cogn.²⁵ Tǝ gid Afolos vik cogn shoŋ ̵ shoŋ. Cinǝ muryo ɗaŋ caa dartǝghai a zhipti caa fuushi tǝ gid kǝni a dulgam Yesu ɗa giiri bed tǝ gii ayisǝŋni baftisma yohana kurum. ²⁶Afolos a ngab fuughǝni vik cogn zarsǝ tǝ tsalghǝni raa hŋ a gib viin ladi Yahudawa. Birskila tǝ Akila ɗaŋ tǝ wum tǝ tǝǝ tlen ngab kamɗǝ tǝ yaan ,da ɗak fuukǝn ghai nǝ durghǝ tǝpm Cogn.²⁷Ɗaŋ a nda laatsǝghǝn gib Akaya mǝnghǝ Cogn tǝ ylyaa tǝ moɗ,tǝ dlaad tagarta mǝri dǝn wasǝŋ ɗaŋ ci raya,duryo tu tǝ kaɓtǝ taashi mbǝlǝŋ. Ɗaŋ a ta tuli ɓashi,a tlyaa mod mǝnwos ɗaŋ taa caa raa wasǝŋǝi nǝ durghǝ gyaal Cogn. ²⁸Afolos a fii ngǝtn ghǝ kosar ghǝn a mǝn Yahudawa nǝ gǝtn ghǝ vartǝ ɗaŋ yir tǝ ɗyaaghǝn wos,nǝ ghǝtu caa gid shi a gibkǝ vik cogn tu Yesu yaan ci nǝ ɓorghǝni.

Chapter 19

¹A kili gi ɗaŋ Apolos ci Koranti.Bulus ta nghelaŋɗi yatl kǝ dandi mǝǝri yatl Afisa man tu mǝǝri dǝn ɗ ɗan.² Bulus wul shi tu, "Ka kab zhipti var ɗaŋ kǝ ta caa raaghaiya?" Tǝ ta sutǝɗa tu o,oi dzaŋ gon ma vii zhipti var hŋ."³Bulus wul shi tu, "Tǝ fi shi babtisma mǝn a gyo." Tǝ suɗa tu. "Baptisma kǝ Yohanna." ⁴ Buulus sushi ɗa tu,"Baptisma kǝ Yohanna,nǝ baptisma kǝ kabkǝn ɗaɗkǝn. A wul zaarshes tu tǝ caa raa a gyo ɗaŋ wo man a karwos, yan a gib kǝ Yesu.⁵Ɗaŋ zaarsǝ tǝ ta wum gi tǝ ta fi babtisma tǝ sǝǝm Daadǝn Yesu. ⁶Ɗaŋ Bulus ta gashi taas mǝn, zhipti var ta man zhimshi wasǝngǝi ci yi kwaan vii ghǝ gya gon daŋ yi ken .⁷ Kab wasǝng tǝ tayi zarsǝ dzub tliti mbǝlǝm.⁸Gǝri-gǝri Bulus ta ndai ɗa viin ladi yi kuubar shi nǝ ghǝ lǝmb mayi,caa fuu zaarsǝ caa ghǝn raa wasǝng nǝ ghǝr yo ɗaŋ nǝghǝ guŋndǝ Cognvon⁹.Yahudawa gya gon tǝ ta sǝ tǝ kǝǝm hŋ, tǝ tlya raa wasengǝi ci yi kwaan kusuŋsǝ vii a ken ghǝ zaarshes. She Bulus ta ga ɗan nyom mǝǝri dǝnnes shi bastǝ yi kuuɓar shi giib viin Tiranus.¹⁰ Gin ta ɓishi voni mɓǝlǝm kaɓ gyo ɗaŋ tǝ tayi Afisa ɓuruk tǝYahudawa tǝ Helinawa tǝ ta wum vii Daadǝn ni¹¹Dǝlǝŋsǝ ngǝtn ɗaŋ Cogn von cafi a taas kǝ Bulus .¹²Bed tǝ gi mǝǝri tsǝma won ɗaŋ tǝ yir in ya tǝǝn Bulus kai ɓuruk gon ghǝn wasŋ mǝndǝŋshes a taya ɓani¹⁴Bed ti gii mǝn yi ghǝn zugn Yahudawa caa nywal a datǝpm ɗa ɗan, ci yi ciim sǝǝm Daadǝn Yesu tǝ tu vartǝ a kusǝŋsǝ mǝnđdǝŋsǝ,in ya wul tǝ vartǝ ghǝ sǝǝm Yesu ɗaŋ Bulus caa koni she tǝ nyoli. ¹³Dǝllǝ pris Yahudawa ɗaŋ yir mǝǝri watsǝmai,sǝǝm wos tu Siba caa fi gini¹⁵She kusǝŋsǝ mǝndses sushi ɗa tu," mayisǝŋ Yesui tǝ Bulus;kyaani fa kinǝ gya nu?" ¹⁶She kusǝŋsǝ mǝndǝŋshes ɗaŋ cigha mures a diim nɗaat a mǝn zuunges moɓshi tlyagghǝn votshi.Tǝ kiir nǝ muli,tǝ gya voraŋ a dlii wasǝŋ.¹⁷ Vii gin ata kab lǝɓi a gib Yahudawa tǝ Helinawa gya gyo ɗaŋ tǝ tayi Afisa.vǝrtǝ ta ŋaɓ shi wasǝŋǝi,sǝǝm Daadǝ Yesu a ta tu luughǝni.¹⁸Ɓuruk mǝn caaghǝn raa tǝ kwaan kusǝŋsǝ ngǝtn wasǝŋ ɗaŋ ta fi.¹⁹ Mǝn zuunges monda wasǝŋ tǝ ta nyom ngǝtn ghǝ zuunges tǝ caa wud kai,a yir zarse.Ɗaŋ tǝ ta sular ngǝtn wasǝŋes a wurɓa a ta tuli guruŋshi azurfa zanga tashi nandam .²⁰Durghǝ cigǝi vii Daadǝn ta kaɓ lǝɓi monda tǝ vartǝ ko tǝpmi gyo .²¹Ɗaŋ Bulus ta ɓanɗar vii wusne shi Afisu, zhipti ɓitǝ lǝri Makidoniya tǝAkiya a tlǝghǝn Urshelima;awul tu, "A na tǝ cib tǝ tlii Roma."²² Bulus ta shiin mǝǝri dǝn wos mɓǝlǝm mǝn som ghǝn wos ,gya Timoti citǝ Irastus tǝ tlǝ Makidoniya yang shi ɗaŋ tǝ ta som tǝ ɗa nǝ laa Bed tǝ gi a ta sǝŋ ngalei Asiya njwaan.²⁴A dǝǝl gi vuughǝn ta shi shi Afisa nǝ durghe datǝpmes. ²³Mǝrghǝ vatkǝn vat won sǝǝm wos tu Damatrayus ca vat ghen won daŋ a ta Diyana,gyo ɗaŋ a nai nǝ ghǝn ghǝ tughǝn wurba wasǝŋ.²⁵ A jwaam mǝn laa te goshi ,wul shi tu, "ka yisǝŋ tu tǝ laa gin ghǝn mya tu wurɓa ghai monda.̇²⁶Yi tu Kya wum ghǝn,kya yelghǝ Bulus ɗaŋ cigha morghǝn zaarsǝ monda mǝn Afisa hal Asiya.Caa wul tu Cogn wan ɗaŋ tǝ vat tǝ taas hŋ.²⁷ Yi tunǝ vatkǝn vat wop ghǝn wos kǝn ma tu vughǝn ghai hŋ bed tǝ dǝn waar wopi ɗaŋ sǝǝm wos tu Dianai wona kari ghai hŋ. Ɗaŋ Asiya tǝ Ɗǝŋ kab tana luughǝni wos .²⁸A kili gi ɗaŋ tǝ ta wum cik raaghǝ ji nghabshi wasǝŋǝi tǝ ɗu kaaghǝn tǝ wul tu, "Diana kǝ Afisa."²⁹Zaarsǝ ɓuruk tǝ ta vui ɗa yatli tǝ kir tǝ tlǝi da viin jwaam ghǝnnes.Tǝ nghab mǝn righǝn Bulus shiɗi gya Gayus tǝ Aristakas gya gyo ɗaŋ tǝ dlamɗi Makidoniya.³⁰Bulus tǝ ya suu tǝ nɗai adlǝk zaarsǝ, bet tǝ gi mǝri dǝnwos tǝ ta dak tǝ ghai. ³¹Hal ɗaŋ nigya gyo ɗaŋ ci nǝ mǝnvaraŋsǝ yatl Asiya gya kamsashi tǝ ta shin tǝ mǝn caa karatǝ tǝ nda ɗa viin jwamm ghenes hŋ.³² Zaarsǝ gya gon tǝ ta ya dlaarghǝn vii mari-mari durghǝ tu lǝɓes a gya gon wasǝŋ tǝ yisǝŋ ghǝrshi gon ɗaŋ a tler shi hŋ³³Ɗaŋ Yahudawa tǝ ta tlǝr Iskandari a ken zarasǝ.Iskandari a ta mɓi taas gaami duryo tu tǝ kon ghǝrshi gon. ³⁴Bet tǝ gi ɗaŋ tǝ yisǝŋǝi tu nǝ kun Yahudawa .Ɓuruk wasǝŋ tǝ ta dlaar vii nǝ ghǝ dwaam mbǝlǝm ,"Kab kǝ vari yanǝ Diana kǝ Afisa."³⁵A kili gi ɖaŋ mǝrghǝ dlǝǝrghǝnes awul zaarsǝ tǝ mwali , a wul tu kyani mǝn Afisa nǝ nu ghǝn a yisǝŋ dǝllǝ yatlǝ daŋ Cogn wopǝn Diana ɗaŋ tǝvǝrɗi cogngǝi ŋaan?³⁶ A yel ghǝn gi tu ghǝn ghǝ ciighǝni vii ghai hŋ, mwalǝn ngǝtn ghǝ motl- motli ghai hŋ. ³⁷Kǝ lǝǝrmǝni gya gin mǝnɗi ɗaŋ cini mǝrǝŋsǝ kǝ dǝn cogn tǝ malar ghǝn sǝǝm cogn wopi hŋ.³⁸Ǝŋ yan Damatrayas tǝ mǝn vat kǝn vat ci tǝ ghǝn kon ngǝtn a mǝnin , a dǝlghǝn vin, nǝɗǝrǝghǝn konu tǝ wum . Ga tǝ tlǝr vi dlǝŋsǝ wasǝŋ. ³⁹Bed tǝ gi vii won ɗaŋ kǝ lǝǝrɗi ɓuruk ma wulti a viin ɗǝlghǝn wopǝn. ⁴⁰ Nǝ durghǝ yi tu migha gibkǝ kuskǝ caa ghǝn vi a ghershi gya ɗaŋ va vuu a mɓutkǝnǝn.⁴¹ Ɗaŋ a wul cik she abasaŋ zaarsǝi.

Chapter 20

¹Ɗaŋ vughǝnes ta mbuɗni, Bulus ta ciim meeri den wos tǝ tlaa shi moɗ, she gǝm shi waasǝŋǝi tlii Makidoniya. ²Kili yo ɗaŋ atlii yaatl gya gii yi tlta shi moɗ kaɓ boɗi yaatl kǝ Helinawa.³ Ɗaŋ a tsǝtn ɗaɗani nǝghǝ lǝpm mayi she Yahudawa tǝ ta naɗ vii a gamashi ɗaŋ ata yigha tlǝghǝn Suriya ata sutǝ ɗi Makidoniya⁴Gya Sobatarus kuni Burus ɗan ci Biriya: Gayus Derbe, Timoti tǝ Aristakus tǝ Sakundus kaɓ waasǝŋ ɗan ci Tasolinika tǝ Tikikis tǝ Trofinus ɗaŋ tǝ laatsǝ ɗi Asiya.⁵ Yi tu beɗ zarsǝ caa laatsǝi Taruwasa ci ɓasmi ɓuɓkǝn. ⁶Ɗaŋ tǝ nda gha zhirgi tǝ dlaari Filibi tǝ mbuɗkǝn ɗuun ɗaŋ Yistiyaia hŋ. Tǝ mbuɗkǝn nandam mǝ ta yelshi ɗa Taruwasa: ɗa ɗan mǝ mbuɗ wattsǝmai⁷Dzaŋ namboŋ kǝ mbuɗkǝn wattsǝmai mǝ ta jwaammi wopii mǝ ta kaɓ ɗuun tǝ mǝn caaghǝn raa ɗaŋ Bulus tu shi. Ɗaŋ ci ɓashi wulghen vii hal kaviɗ kǝ var ghǝnndi ɗaŋ lǝɓ wo tlaa wo tlii.⁸ Ɗaŋ tǝ ta yi ɗa Suumes pitila ta yi ɗaɗan monnda⁹Ɗaŋ tǝ tayi ɗa ɗan kuni won sǝm wos tu Aftikos ata yigha tsǝtngǝn mel tǝ mboi viini ndai kuci shoŋ shoŋ. Kunes ta ndaaɗii ɗi yaatl mǝshii ɗa suumi kǝ mayi ɗaŋ Bulus ta gǝri gha wulghkǝn vii ghayi. ¹⁰Beɗ tǝ gii Bulus shishi ɗi ngaɓtii rumtsǝg ɗa yaatli wul shi tu, "Vuun hŋ, ci gwaam, cigha sǝǝghǝn. Aa mǝs hŋ."¹¹Ɗa kaari tǝ sushi tǝ tai ɗa suumes tǝ ta tsaal dugn tǝ cii, cigha wulghǝn vii hal lǝɓ ta yaalii annda a gaa shi.¹²Ɗaŋ tǝ lǝǝr kunes ɗi ɗaŋ aa fuɗi ata polshi ghai nǝ naa vik lyai hŋ.¹³Tǝ ta laatsǝi a ken tǝ mbi Bulushi a zhirgi zha tǝ dlaarii Asos lǝɓ yo ɗaŋ caa suu tǝ mbi beɗ tǝ gii a ta suu gos tǝ rii tǝ yaasǝŋ. ¹⁴Ɗaŋ ata tlǝ tu mi Assos mǝ ta mbi tii ɗa zhirgi zhes mǝ tlii Mitilitus.¹⁵Ɗaŋ me ta dlari dlari tǝ mbuɗkǝn namboŋ te yaatl Kiyos. Mǝ ta tlii Militus. ¹⁶Bulus ta ndai a zhirgi laatsei ken Afisa nǝ durghǝ tu wo ngaa laa Asiya hŋ. Ca vaa tǝ tǝ tlii Urshelima nǝ dzaŋ Pentekos ǝŋ yaa kǝǝmi ghǝnndi.¹⁷Ɗaŋ ci viin laadi Militus a shin mǝn varaŋsǝ mǝn laaɓkǝn ɗan ci Afisa tǝ man. ¹⁸Ɗaŋ tǝ tuliɗi ɓastǝ a wul shi tu, ki tǝ yisǝŋngǝn tu dzaŋgii ɗaŋ mǝ caa yaasǝŋ ɗi Asiya ɗaŋ mya tsǝtn tǝ kyaani.¹⁹ Tǝ naɗkǝn vii yo ɗaŋ Yahudawa tǝ fi mya mbuu Daadǝn tǝ mbutarghǝn raa.²⁰ Ki tǝ yisǝŋnǝn ngetn ɗaŋ nǝ ngetn nge mbuni hŋ tǝ giɗkǝn yo ɗaŋ mya giɗ zarsǝ ghai tǝ tlǝghǝn dǝn-dǝn.²¹ Mya fuu Yahudawa tǝ Helinawa buruk aa gaa kusuŋsǝ ngǝtn waanii aa caa raa gha Daadǝn Yesu²²Ɗaŋngǝni mya man Urshelima zhipti var kǝ ndzǝkkǝni a wulum tu ciɓ mǝ tlii, maa yisǝŋ ngǝtn yo daŋ wo tum ɗa ɗani hŋ. ²³She ngǝtn yo ɗaŋ zhipti var ya zhiɗǝm ngai tu ko yaatli gyo tu, maraŋgusa tǝ buŋngǝni ci ɓasǝm ɓuɓkǝn. ²⁴Beɗ tǝ gii mǝ mbi tsǝtngǝnetn nǝ ngǝtnwon hŋ yaan ma ɓan laaghǝ zhiɗkǝn ɗaŋ Daadǝn Yesu verem ɗi tǝ zhiɗkǝn vik wusni mbuni kǝ Cogn.²⁵Ɗaŋngǝni yel, ɗeɓaɗ waan mǝn yo ɗaŋ mya ŋal mǝ fuushi guŋndu Cognvon ta yel yiratn ɗa hŋ.²⁶ Nǝ durghǝ gii myaa fuuki yaawon tu taasatn aa tǝǝn ngǝtngǝ voraŋ gon hŋ. ²⁷Durghǝ yo ma nyaŋngas ki fuughǝn ngǝtn yo ɗaŋ Cognvon ca suu hŋ.²⁸Durghǝ gii yaalǝn nǝ gama waan tǝ dɗeɓaɗ mǝn laaɓkǝn yo ɗaŋ zhipti var a vǝr ki aa yaal shi ɗa. Ɗaghǝnɗa nǝ lyaaghǝn zarsǝ viin laadi kǝ Cogn gyo ɗaŋ a ɗiiɓ tǝ voraŋ wos.²⁹ Maa yisǝŋǝi tu ǝŋ mya gaa ki waanii kusuŋsǝ shewai ta nda a dlei waan, ta basaŋ gutule shii. ³⁰Maa yisǝŋǝi a giɓi waan mǝnmonci gyagon taa man sughǝɗ raa waanii durghǝ yo tu ta basaŋ mǝǝri dǝnes ɗa kaar.³¹Nǝ durghǝ gii gaan yir,ɓitalǝnki tu voni mayi ma nyaŋnngas ki fuughǝn tǝ zhelǝm dzaŋ tǝ kaviɗ.³²Ɗaŋngǝni mya gaa ki a taas Cogn tǝ gyaal wos, gyo ɗaŋ citǝ vartǝ ghǝ luughǝni waan tǝ vǝrghǝn waan duul tǝ gyagyo ɗaŋ cinǝ ghǝ tsǝtngǝn Cogn³³Maa fi kashi azurfa tǝ zinariya tǝ lǝŋsǝ gon waan hŋ.³⁴ Kyaani ngǝtn waan kaa yisǝŋǝi tu mǝ fi laa tǝ taasatn. Mǝ ŋal ngetnge taasatn tǝ kǝ zarsatn ɗaŋ mi cimshi. ³⁵A ko nii mǝ naa ki mǝnii nǝ ngǝtnngǝ kuɓken ɗaŋ ka som gya naa kuyi nǝ laa tǝ gyo ɗaŋ kǝ ɓital vik Daadǝn Yesu, vii yo ɗaŋ yaan gamas a kon. Verghen moɓ kaɓkǝn shiɗshiɗi.³⁶Ɗa kaari ɗaŋ a wul vi gii cig a zubni tǝ gamvoraŋ a kara Cogn cimshi.³⁷ Ɗebaɗ waasǝŋ tǝ ngwaar nyaŋ nyaŋ tǝ maghaɗ tǝ.³⁸Tǝ wum raa ghǝ jii nǝ ngǝtn yo ɗaŋ ata wul shi tu, ta man yel yir wos ɗa hŋ.She tǝ ɓǝɗ tǝ ɗa zhirges.

Chapter 21

¹A kili gi, tǝ ta gashi washi tǝ shii a zhǝrgi tantan tǝ tli kos. Tǝ mbudkǝn namboŋ tǝ boɗi nghǝ yatl Rodusa tǝ Batara. ²A kili gi ɗan tǝ ta tu zhǝrgi tǝ dlari Ponisiya³Ɗaŋ mǝta yel yatl kǝ kubrus məta gati a nabti mə boɗi Suriya məsən shishi taya, laɓ won ɖaŋ zhərges wo dlər ghai. ⁴Məta tu məəri dəŋ ɗa ɗan mə tsən nəghə mbudkən watsamai ciim shi. Dan məəri daŋ nə yunghar nghən tə zhibti var tə wul Bulus tu tə dlir Urushalima hŋ.⁵Tə mbudkən jwaatn məta ciken tə righən wopm. Ɗeɓaɗ wasəŋ tə gudi wasəŋ tə məri wasəŋ tə ta laabshi hal kar yatl. She mə zumni a ɓil zha mə kara Cogn mə ɓəlmi tə dləŋsə wopm. ⁶She mə ta ndai giɓ zhirgi zha mə sumi dən. She tə suushi dəŋ ɗaŋ.⁷Ɗaŋ mə ɓan righən wopi di Taya mə ta tulidi Talamayas. Ɗani ghən nda mə ta wurə mi tə zarsə wopm, mə tsətn cim shi nə ghə ɓuɗkən namboŋ. ⁸Ɗaŋ ləɓ ta tlai mə ta tli Kaisariya. Mə ndai dən gya Filibus, murghə ŋyalarghən vik Cogn, gyo ɗaŋ a ta yi a giɓkə waatsəmai, mə ta ngaalai cimtə. ⁹Mures ci tə məre guɗi wuɓsə mən konngən nghən ngə jaan.¹⁰Ɗaŋ mə ngaalai ɗan nə ghə nga mɓudkən murghə shinnge cognwon ɗaŋ səəm wos tu Agabus mən Yahudiya. ¹¹A maan ɓasmi a mbi woŋmis kə Bulus. Tə yaan nghənnda a naaɗ yaasəŋ tə taas wos ghai, "A wultu ngətn yo ɗaŋ zhipti var kon, yi cik, tu Yahudawa ɗaŋ ci giɓ Urshalima tə naad muryo ɗaŋ yir woŋ mishi, tə vərtə gya gyo ɗaŋ ta yisən Cogn hŋ."¹²Ɗaŋ mə wum ngərshi gya gin, myaan tə zarsə yo ɗaŋ mya tsətn ɗa ləɓi mə kara Bulus tə tlə Urshalima hŋ. ¹³She Bulus a sushii ɗa tu, "Ni ghən kigha fighəne, ngwaarghən tə tsalghən raa? Maa mbərmi nə naɗkən ngərwos hŋ, beɗ ma əŋ yaan ma məshi Urshalima nə səm ngə Daadən Yesu." ¹⁴Ɗaŋ Bulus suu morghən hŋ, mə ta gaatəkas tu, Daadən wo filawos."¹⁵Ɗaŋ dzanyi gya yin tə laatsəi mə ta nyom taraŋ wopi mə tli Urshalima. ¹⁶Məridən gya gon tə laaɓmiɗi, tə dlamdi Kaisariya tə ta ler murwondi ɗaŋ səm wos tu manason, ɗaŋ a dlamdi Kuburutus dotsə məri dən, gyo ɗaŋ maa tsətn ni cimtə.¹⁷Ɗaŋ mə ta tuli Urshalima zarsə wopm tə kaɓmi tə polghən. ¹⁸Ɗaŋ ləb ta tlai gya Bulus tə ta tlii a Yakubu, kaɓ tə mən varaŋsə yatl tə ta yi ɗa ɗaan. ¹⁹Ɗaŋ a wurə shi a fuushi namboŋ-namboŋ ngətn yo ɗaŋ Cogn fi a giɓkə mənyo ɗaŋ taayisən Cogn hŋ.²⁰Ɗaŋ tə wum cik, tə luu Cogn, te wultə tu, "Yeli, yesatn, Yahudawa zaŋgu wuri ghən ta caa raa waasəŋəi gha ye. Ta kaɓi kaɓ tu ta naai nə zarsə mbuni. ²¹Taa fuuki tu, kya kuɓar Yahudawa ɗaŋ cigha tsətn ngən a giɓ zarsə yo ɗaŋ ta yisəŋ Cogn hŋ tu tə gaa laɓ Musai, kya fuushi tu tə sərə məri waa səŋ hŋ, dur yo tu tə laaɓ ngətn ngə gəri waasəŋ hŋ.²² Ni ghən a ndaara mə fe? Shaŋ-Shaŋ ta wumi tu ka maan. ²³Nə durghə gi fi ngərwon ɗaŋ mə fughə a fi ɗaŋ ni: Mi tə zarse wuɓsə ɗaŋ taa ngaas puus. ²⁴Tlii tə mənii a naa tə dzəkkəŋ cim shi, a yaal ɗaashi duryo tu tə wutl gaam waasəŋəi. Tə cik kən konu wo yisəŋəi tu ngərshi gyaa gin ɗaŋ tə kon a gaamatn nə mberni. Ta yisəŋei tu kinə murghə laaɓkən ɓorki.²⁵Beɗ tə gi zarsə gya gi ɗaŋ tə caa raa waaseŋəi ghai, mə ndər mə tlyaaɗ shi mən ɗeɓaɗ mə ɗər mə fuushi tə nyolar gamawasəŋəi tə vərghən ngətn ngə waar, tə voraŋ, tə ngətn yo ɗaŋ aa məshi, tə mbəllə. ²⁶Ɗaŋ ləɓ tlai Bulus mbi mən dənes, a caa shi tə naai tə ndzikkən ɗeɓaɗ waasəŋ, tə tlii vin laadi Yahudawa a fuushi dzaŋ ngə ndzikkənes, ngənnda tə vər ngətn yo ɗaŋ ca yi nə ko gyo waasəŋ.²⁷Ɗaŋ dzaŋ ngə ɓuɗkən waaɗtsəmai wo ɓani, Yahudawa won tə dlaamɗi Asiya, tə yel Bulus vin laadi Yahudawa tə ca zarsə ghai tə ngaɓti. ²⁸Cigha dlaarghən vii, tu, "Mən Israila somən mi ɗa. Gin nə muryo ɗaŋ ca giɗ zarsə ko teɗo tu tə fi kusəŋsə ngatn yo ɗaŋ zarsə caa suu hŋ, tə ɗəəlghən vii a ləɓi gin. Beɗ tə cik a ləər Helinawa ɗi giɓ vin laadi Yahudawa, ləɓ ndzikkənes naai tə mbəllə." ²⁹Gi ata ca tə ta yel Tarofimas mən Afisai tə ta yi tə Bulus ɗa giɓ yatli, tə ta yeli kutu Bulus lərte ɗi vin laadi Yahudawa.³⁰Yatles ta vuui zarsə tə ta man ngaɓ Bulushii tə nyolarti ɓədləŋ ngə vin laadi Yahudawa wos, she kyaaɗ tə yeti ɓileshi. ³¹Ɗaŋ ca su tə ɗuti ghənndi she ves ta tuli a dəllə mənvar mən manndə tu Urshalima aa vuui.³²Kyaɗ she a nyom mən manndə wos tə shii a dlək zarshes. Ɗaŋ zarshes tə ta yel mənvar mən manndes tə zarsəwos tə ga voɗkən Bulushi. ³³Mənvar mən manndes ta tləŋ naaɗti tə maraŋgusa mbətləŋ. A ceɗ tə tu kinə nu, ni ghən kə fə.³⁴Gya gon ɗa dlək zarshes cigha dlaarghən vii gya gon tə kon gi gya gon tə kon tsən. Ɗaŋ mənvar mən manndə ɗaŋ a yisəŋ ngətn yo ɗaŋ ca kon hŋ nə dlarghən vi wasəŋ, ata ca shi tu tə ləər Bulus ɗi dii dləŋ mən manndə. ³⁵Ɗaŋ tə tuli ɗa ɓədləŋes mən manndes tə ta mbi Bulushi nə durghə vuughən zarsə. ³⁶Ɗaŋ zarshes tə ta laabshi ɗi kaar ca dlarghən vi ci wultu, "Ɗuunti!"³⁷Ɗaŋ a naa mel tə ndalar ti ɗa giɓ diidləŋes Bulus ata wul mənvar mən manndes, tu "Ka kaaɓi mə wul vii tə kyaana?" Mənvar mən manndes a wultə tu kya wul Helenanciya? ³⁸Kyan ghən ki Bamasare, ɗaŋ kəta caa zarsə shi sherghən raa, kəta nyom zarsə zaŋgu wuɓsə kə tləər naamtsəi hŋaan?³⁹Bulus wultu, minə mən Ibraniyawa yatl kə Tarsus ɗaŋ yi Kilikiya. Minə ngaaghə dəllə yatles. Mə ceɗkə, a vərəm dəll mə wul vii tə mənes. ⁴⁰Ɗaŋ mənvar mən manndes ta vərtə dəll Bulus dlər ɗa ɓədləŋes a mɓi taas gaami tu tə mwaali. Ɗaŋ tə ta mwaali kyalak, Bulus a wul shi vii tə Ibraniyanci.

Chapter 22''Gya kunda tǝ gya daawopm, sǝǝn kǝǝm a wul vuumghǝnatn ɗaŋ ma fuuki ɗaŋngǝnni'' Ɗa zarshes tǝ wum Bulus a wulshi vi tǝ vik Ibraniyawa, tǝ fii kyalak. A wul tu,''Minǝ mǝn Yahuda ɓwaghǝn ŋaa yatl Tarwasa kaɓ kǝ kilikiya, beɗ tǝ gi a vwak Gamaliya a yatlǝn ǝŋ tǝ ta kuɓarǝm. Tǝ ta giɗǝm ghai nyaŋ nyaŋ a laaɓkǝn datǝpm mborki kǝ mǝn ɓwaaghǝn wopm. mi tǝ kashi nǝ durghǝ laaɓkǝ Cogn ɗaŋ kyani kǝ yir ɗaŋ. Ma fir forǝm a datǝpi gin hal nǝ kǝ mǝǝskǝn, ma naɗ mǝn monci tǝ guɗi mǝ ndǝr mǝ njyakshi giɓ jarum. Ɗaŋ gyo ɗaŋ sǝŋwari vari tǝ ɓuruk mǝn varaŋsǝ tǝ tlyam zha mǝn. Mǝ ta kaɓ tagata ɓashi nǝ kundaktǝ ɗaŋ ci Dimasko, durghǝ tu mǝ tlǝn naɗshi mǝ sularɗi kaar Urshelima, ǝnnda tǝ buŋngarshi.A ta maan tu ɗaŋ mǝ ta yi gha datǝpm, ɗaŋ mǝ ta naa mel tǝ Dimasko, a dlǝk dzaŋ swaaɗ she dǝllǝ wuɗ ta mbwaaɗi tsogn von man ngyirǝŋmi tǝ mbaghǝn. mǝ ndaɗi yatl ǝnnda mǝ wum yer won wullǝm tu, ''Shawulu, Shawulu, ni ca kya firǝm forǝmme?'' Mǝ ta suɗa, ''kyan kinǝ nuu, Daadǝnna?'' a wullǝm tu, ''Nǝ myani Yesu mǝn Nazareɗ gyo ɗaŋ kya firǝm forǝm.''Gya gyo ɗaŋ mǝta yi cimshi tǝ yel wuɗes, beɗ tǝ gi tǝ wum yer daswon ɗaŋ ata wullǝm vi hŋ. Mǝ wul tǝ tu, ''ma fi wuri, Daadǝn? Daadǝn wullǝm tu, ''shishi a ndai giɓ Dimasko; ɗanni ghǝn ta fuughǝ ɓuruk ngǝtn yo ɗaŋ a ciɓ a fii.'' Mǝ ta ɗya mǝ yel lǝǝɓ hŋ nǝ durghǝ mbaghǝ wuɗes, gya gyo ɗaŋ mǝ tayi cimshi tǝǝ ta ngaɓǝm tǝ ndari giɓ Dimasko.Ɗanni mǝ ta tu murwon ɗaŋ sǝǝm wos tu Ananiya, murghǝ vǝrtǝ Cogn a te mborki, tǝ sǝǝm ndarani a kenghǝ Yahudawa won ɗaŋ tǝ ta yi ɗa ɗani. A ta man ɓasǝm wul tu, ''kundaa Shawulu, kaɓ yaalghǝn wai! daɓak a kili ges mǝ ta yaali.Ǝŋnnda a ta wul tu, ''Daadǝn kǝ mǝn ɓwaaghǝn mǝn bwaaghǝn wopm a yisǝŋ suughǝn raawoshi, a yel zarghǝ zaari, a ndǝr wum yer won ɗaŋ ca nyolɗi a viwos. Nǝ duryo tu ka naa nǝ murghǝ tlyaghǝn zhawos a zarsǝ ɓuruk a dulgam ngǝtn yo ɗaŋ kǝ yelli kǝ ndǝr kǝ wummi. Ɗaŋngǝnin kya ɓuɓnǝ ni? Shishi tǝ fighǝ baɓtisma mǝn, tǝ coɓkǝ kusǝŋsǝ ngǝtn waan mǝni a yi cimmǝn sǝǝmwos.''Ɗa kaari ɗaŋ mǝ ta sum Urshelima, ɗaŋ mǝ ta yigha karaghǝn Cogn giɓ vin ladi, she mǝ ta kaɓ yelghǝn ngǝtnngǝ jaan. Mǝ yel tǝ a wullǝm tu, ''motlak nyol a gaa Urshelimai, duryo tu taa kaɓ tlyaghǝn zha wa a dulgaman hŋ.''Mǝ ta wul tu, ''Daadǝn, yaŋshi ngǝtn wasǝŋ taa yisǝŋ tu, ma ta shinshi giɓ jarum, mǝ ndǝr mǝ voɗ gya gyo ɗaŋ tǝ caa raa ɓaskǝ a ko viin ladi Yahudawa gyo. Ɗaŋ tǝ ta ya paaskǝn voraŋ murghǝ tlyaghǝn zhawa Istafanus, mǝ ta yi a dlǝǝrghǝn ɗaɗan migha, naɗkǝn kaari, migha yaalghǝn nǝ lǝŋsǝ gya gyo ɗaŋ tǝ ta ɗuutǝ.' Beɗ tǝ gi a ta wullǝm tu, 'tlǝ duryo tu ma shin ghǝ ɗoŋngai a mǝn ɗǝgn.''Tǝ ta sǝǝtǝ kǝǝm hal she ɗaŋ a ta kon ginnin ǝŋnda tǝ ta gǝm vii tǝ wul tu, ''Nyolarǝn murin ni a ɗǝgn duryo tu a ndara tǝ naɗa gwaam hŋ.'' Ɗaŋ tǝ ta yigha gǝmghǝn vii, tǝ tǝ yi kuur lǝŋsǝ wasǝŋ tǝ ndǝr tǝ shisher guɗ guɗ, munvar mǝn manndes a ta caa tǝ lǝǝr Bulus ɗi ɗa giɓ dǝnni. A ta ca tǝ ceɗtǝ tǝ voɗkǝnni, duryo tu yaan ngǝtnwos tǝ yisǝŋ dyek yo ɗaŋ yo ɗaŋ caa ca mya gǝǝm vii tǝ gaaghǝn gǝǝɓ tǝ yan.Ɗaŋ tǝ ta naɗtii tǝ tǝrǝŋ, Bulus ta wul munvar mǝn mandes ɗaŋ a ta dlǝǝr laŋsǝ ɓastǝ tu, ''yighǝmǝn nǝ waari a voɗ mǝn Romawa gya gyo ɗaŋ taa maal hŋaa?'' Ɗaŋ munvar mǝn manndes ta wum cik, a ta tlii a kamshi munvar mǝn manndǝ gon wul tǝ tu, ''nighǝn kya suu a fiye?'' duryo tu murin nǝ ŋaa yatl Romawa.''munvar mǝn manndes ta man wul tǝ tu, ''fum, kinǝ kun mǝn Romawa? Bulus wul tu, ''Eh.'' Munvar mǝn manndes ta suɗa tu, ''Tǝ wurɓa monnda ǝŋ mǝ ta ɗiɓ tagarta naghǝn nǝ ŋaa yatl. ''beɗ tǝ gi Bulus wul tu, ''tǝ ɓwaam nǝ ŋaaghǝ yatl Roma.'' She zarsǝ yo ɗaŋ taa taman tǝ ndatǝ ɗa tǝǝ gaati swaaɗ. munvar mǝn manndes yan beɗ vǝrta ta ngaɓti, ɗaŋ a ta yisǝŋǝi tu Bulus kun mǝn Roma, duryo tu a ta naɗti.Tǝ lǝǝɓ tlaaghǝn, munvar mǝn manndes ta suu tǝ yisǝŋ jom jomnighǝ caa ghǝn vii yo ɗaŋ Yahudawa caa ca Bulus. she a ta tǝrǝŋti ndǝr caa dǝllǝk pǝris tǝ balgham kǝ mǝn varaŋsǝ tǝ jwaamshi. Ǝŋnda a ta lǝǝr Bulus ɗi. man gaa a dleiwasǝŋ.

Chapter 23

¹Bulus ta yaal taŋ taŋ a mǝn balghammes a ta wul tu, ''mǝnwopm maa fi riighǝn a ken Daadǝn tǝ raaghǝ mbuni hal nǝ kǝ yaawon.'' ²Dǝllǝ pǝris Ananiya ta caa gya gyo ɗaŋ tǝ dlǝr cimtǝ tǝ voɗtǝ a viwos.³ Ǝnda Bulus ta wultǝ tu, Cogn wo voɗkǝ kyaan murghǝ kuskǝ raa. kya tsǝtn tu a ɗǝǝlǝm vii mǝn tǝ mborki, beɗ tǝ gi kǝ caa tǝ voɗǝm, a konngǝn mborki hŋaa.?''⁴Gya gyo ɖaŋ tǝ ta dlǝǝr a laŋshi tǝ ta wul tu, tǝ cik ǝŋ ka ver dǝllǝ pǝris kǝ Coŋaa?'' ⁵Bulus wul tu, maa yisǝŋ hŋ, mǝn wopm, tuvcinǝ dǝllǝ pǝris. Dur yo tu yi nǝ dlyaaɗkǝn, kon ngǝtn kushi won a dulgam murghǝ guŋndu zarsǝwa hŋ.''⁶Ɗaŋ Bulus ta yel tu kunɓe mǝn balghammes nǝ Sadukiyawa, te kumɓe gon nǝ Farisawa. a ta wul tlya tlya tu, ɗa giɓ balghami.. ''Mǝn wopm, mi nǝ Bafarise, ŋaa ghǝ Farisawa. Nǝ duryo tu myaa ŋaas raa nǝ gaaghǝn yir shishighǝn mǝn mǝǝskǝn ǝŋ kyaa dǝǝlǝm viimǝn. ⁷Ɗaŋ a ta kon gin, sǝrɗkǝn yer ta ndai a dlei Farisawa tǝ Sadukiyawa, she jwaamngǝnes ta ɓǝǝli dǝni mbǝtlǝm.⁸ Dur tu, sadukiyawa tǝ wul tu, ''Shinshighǝn mǝn mǝǝskǝn ɗa hŋ, Zhipti shinngǝn Cogn ɗa hŋ, Zhiptivar ɗa hŋ, beɗ gi Farisawa tǝ wultu ngǝrshi gya gin ɓuruk ciiɗa.⁹Nǝ gii sǝrɗkǝn yer ta shishi nǝ ŋaa nyii hŋ, mǝn dlyaaɗ kǝ Farisawa tǝ gyaa gon tǝ ta shishi tǝ sǝrɗyer tu, '' mǝǝ tu maalghǝn won a muri hŋ. Ko nǝ Zhipti shinngǝn Cogn a tǝ Zhipti var ghǝn tǝ wul vii tǝ yaania?'' ¹⁰Ɗaŋ dǝǝl sǝrɗkǝn yer ta shishi, munvar mǝn manndǝ vǝrtǝ ta ngaɓ ti tu kaɗ tǝ dlaatǝ Bulushi hŋ, a ta caa mǝn manndǝi tǝ ngaɓtiivɗi tǝ ɗi a giɓ mǝn balgham, tǝ ndaarti ɗi giɓdǝn.¹¹Ɗa kaviɗ kǝ dzaŋes Daadǝn ta dlǝǝr mel ɓastǝ wul tu ''wum vǝrtǝ hŋ, ɗaŋ ya ɗaŋ kǝ tlyam zha mǝn Urshelima.. a naa ciɓ a tlyam zha mǝn Roma ɗa''¹²Ɗaŋ lǝǝɓ ta tlaai Yahudawa gya gon tǝ ta kaŋ viwasǝŋǝi tǝ mbi laŋngǝneshi a gama wasǝŋ tu, taa ci ko taa tlyaa ngǝtn won hŋ, hal she caa ɗuu Bulushi. ¹³Mǝnyo ɗaŋ tǝ ta kaŋ vii gin tǝ ta moɓ tashi wuɓsǝ.¹⁴Tǝ ta tlii a fǝllǝ pǝris tǝ munvaraŋsǝ tǝ wul tu, ''maa gamawopm a laŋngǝn tu mǝǝ ci ko mǝǝ tlyaa ngǝtn won hŋ, hal she myaa ɗu Bulushi.¹⁵ Ɗaŋngǝnnin, nǝ gi gaan balgham tǝ wul mǝnvar mǝn mannɗǝ tǝ vǝr dǝǝl tǝ lǝǝr tǝ ɗi ɓaski, ɗaŋ tu ɓa wo nger viishitaŋ taŋ''¹⁶Beɗ tǝ gi kuni waatsǝ Bulus ta wummi ɗaŋ cigha muɗkǝn she a ta tlǝn ndai ɗa dǝnes fuu Bulus. ¹⁷Bulus ta cim mǝnvar mǝn manndǝ gonɗi wul tu, ''mbi tlǝɓǝrǝn a tlǝǝr tǝ a munvar mǝn manndǝ duryo tu ci tǝ ngǝtn won ɗaŋ wo fuu tǝ.''¹⁸Nǝ gi murghǝ manndǝ ta mbi ŋaa tlǝɓǝres tlǝǝrtǝ a munvar mǝn manndes wul tu, ''Bulus ɗaŋ ci jarum i a cim mǝ wulǝm tu mǝ lǝǝrghǝ ŋaaghǝ tlǝɓǝrǝn mǝnɗi. ci tǝvngǝtn won ɗaŋ wo fuughǝ'' ¹⁹Munvar mǝn manndes ta ngaɓtǝ jalari lǝǝɓ waaɗi ceɗ tǝ tu, nighǝn kyaa suu a konne?''²⁰Ŋaa ghǝ tlǝɓǝres wul tu, ''Yahudawa taa kaɓi tǝ karaghǝn a lǝǝrshi Bulus mǝn balgham jaan ɗaŋ tu ta paŋ nǝ ves na jom jomni. ²¹Beɗ tǝ gi sǝǝshi kǝǝm hŋ, durghǝ tu zardǝ tǝ ta moɓ tashi wuɓsǝ ɗaŋ cigha ɓuɓkǝnwos, taa mbi laŋngǝnni a gamawasǝŋ tǝ ci ko tǝ tlyaa ngǝtn won hŋ, hal she caa ɗuuti, ko ɗaŋngǝnni maa taa mbǝǝrshi washi cigha ɓuɓkǝn a vǝr shi dǝǝl.''²²Nǝ gii munvar mǝn manndes a ta gaa ŋaa tlǝɓǝres tǝ tlii ɗa kaari ɗaŋ a ta caa tǝ yir, ''ɓak fuu gon tu kaa fuum ngǝrshi gyaa gin hŋ.''²³ She a ta cim mǝnvarasǝŋ mǝn manndi mbǝtlǝm wul tu, mbǝrǝn mǝn manndǝ kuri mbǝtlǝm, mǝn mbighǝn gwaar kuri mbǝtlǝm tǝ tlii Kaisariya a dwaam mayi kǝ kaviɗ'' ²⁴A ta ndǝr caashi tǝ ŋaal tluŋsǝ gyo ɗaŋ Bulus wo taghai tǝ tlǝǝrti byatl byatl a Filikus goɓna.²⁵She a ta dlaaɗ shinngǝn ɗaŋ gin ²⁶''Myaa wuru Kuludiyas Lisiyes tǝ murghǝ vartǝ goɓna Filikus.²⁷ Yahudawa tǝ ngaɓ muri gin caa suu tǝ ɗuuti, mǝ nɗashi mǝnɗi tǝ mǝn manndǝ mǝǝ vuumtii, ɗaŋ mǝ ta yisǝŋǝi tu cinǝ mǝn Roma.²⁸Mǝ ta suu mǝ yisǝŋ ɗek yo ɗaŋ tǝ caa tǝ vii, sshe mǝ ta lǝǝrtii ɗashi balgham. ²⁹Mǝ yisǝŋǝi tu tǝ caa tǝ ni vii tǝ ceɗkǝnni a dulgam mborki wasǝŋ, beɗ tǝ gi nǝ caaghǝn viiwon ɗaŋ aa kǝǝm tǝ ɗuutii ko naɗti hŋ.³⁰ Ɗaŋ tǝ ta wuum tu cigha ɓumtsǝghǝn kuskǝ raa a dulgam mures, she swaaɗ mǝ shinndartǝ ɓaskǝ, mǝ ndǝr mǝ caa mǝn caaghǝnwos vii tǝ tlǝǝr vii wasǝŋ abken wa. Mǝ ngaale gham .³¹Nǝ gii mǝn manndes tǝ ta laaɓ vii yo ɗaŋ tǝ ta caa shi ɗa: Tǝ ta mbi Bulus tǝ tlǝrtii lǝɓ Antibatris tǝ kaviɗ. ³²Ɗaŋ lǝɓ ta tlaai, mǝn pǝrshi tǝ ta tlǝǝrtii she ɓanci mǝm manndes tǝ ta sushiɗi dadǝǝl.³³ Ɗaŋ mǝn pǝrshes tǝ ta tulli Kaisariya, tǝ ta vǝr shinngǝn dlyaaɗkǝn goɓna tǝ ndǝr tǝ vǝr tǝ Bulus ghai.³⁴Ɗaŋ goɓna ta kwaan shinngǝn dlyaaɗkǝnes, she a ta ceɗ tu Bulus mbwaaɗi te yatli gyo. Ɗaŋ a ta yisǝŋ tu a mbwaa ɗi te kilikiya, ³⁵a ta wul tu, ''Ma sǝǝghǝ kǝǝm nyaŋ nyaŋ ǝŋ mǝn caaghǝn wa caa tuliɗi.'' she a ta caa tǝ yetltii a balgham guŋndu Hiridus.

Chapter 24

¹Ɗaŋ mbuɗkǝn nanndam ata laatsǝi she Ananias Pǝris vari tǝ mǝn varaŋsǝ guagon tǝ murghǝ ɗyaaghǝn vii won sǝm wos tu Tatulus tǝ ta tlii ɗaɗan. Tǝ ta ndar vii ɗi adulgaam Bulus a goɓnai. ²Ɗaŋ Bulus ta shishi dlǝǝrni she Tatalus ta nguɓ tǝ caaghǝn vii, ata wul goɓnai tu, "Nǝ dur wa mi tǝ raa ghǝ wusni naŋ, ɓitalghǝn ken wa alǝǝr mi ndǝǝrghǝn mǝn ɗi monnda a yaatl wopm. ³Nǝ gii myaa kaɓ ko nii ɗaŋ kǝ fi tǝ nyaarghǝn, Feliks.⁴Nǝ durghǝ yo tu mǝ gaa ghǝ a tsǝtnngǝn monnda hŋ, myaa kara tu aa sǝǝm keem mǝ kon vietn njwatn.⁵Mǝ tu murin ca lǝǝ lǝɓ mari mari, ca caa Yahudawa a ɗǝn ɗeɓaɗ a jenndalghǝni. ca shisher mǝnvaraŋsǝ mǝn. Cinǝ mǝnvar gam wugn. ⁶Hal ma aa sular viin Coghǝi nǝ lǝɓ nyaŋ. Nǝ gii ghǝn mǝ ngaɓ tiii ɗi.(Mǝ suu mǝ ɗǝǝl tǝ vii mǝn ɗaŋ gyo ɗaŋ mborki wopm kon).⁷⁸Beɗ tǝ gii Usaiyas ata man kaɓtii a taas wopm nǝ naa tlyaaghǝni. Ǝŋ kya ceɗ Bulus a dulgaam ngǝrshi gyagin, ka yisǝŋ tu ngǝtn yo ɗaŋ myaa caa tǝ vi ɗa yi jom jomi.⁹Yahudawa kaɓ tǝ ta naɗ kaar caaghǝn vies.¹⁰A kili yo ɗaŋ gobnai ta fi taas Bulus tu tǝ wul vii, Bulus ta wul tu, "Mǝ yisǝŋǝi tu voni monnda ghǝni kigha guŋndu a yaatlǝn, nǝ gii ma fuughǝ vii gha dul gamatn tǝ polghǝn.¹¹Kaa dyaa kǝ yisǝŋǝi tu aa moɓ mbuɗkǝn dzuɓ mbǝtlǝm hŋ ɗaŋ mǝ tlǝ nǝ mbuughǝn Cogn giɓ Urshalima. ¹²Ɗan tǝ tum giɓ viin Cogn, maa ta sǝrɗ yer tǝ gon hŋ, maa ta ca zarsǝ gha ngǝtn won viin laadi Yahudawa ko ɗa giɓ yaatli hŋ,¹³ nǝ gii citǝ ngǝtn won ɗaŋ ta zhiɗ a dulgamatn ɗaŋ a caami vii ghai yaawon hŋ.¹⁴Mǝ kaɓi tu ɗaŋ gyp ɗaŋ caa yeli mǝn nge waari dlaaghǝn gaam, cikkǝn mya mbuu Cogn ngǝ gya daagǝn, mya laaɓ mborki yaatl wopm tǝ ngǝtn yo ɗaŋ mǝn shinngǝn tǝ Cogn tǝ ta dlyaaɗ.¹⁵Mi tǝ raa feɗi ɗaŋ mǝnin ɗaŋ tu nǝ mǝni yo ɗaŋ ci taŋ taŋ tǝ mǝni yo ɗaŋ ci taŋ taŋ hŋ. Nǝ gii mya mbǝrǝm tu mǝ nai tǝ raa feɗi a ken Cogn tǝ zarsǝ. ¹⁶Nǝ gii mya mbǝrǝm tu mǝ naai tǝ raa feɗi a ken Cogn tǝ zarsǝ.¹⁷Ɗaŋ voni monnda tǝ ta laatsǝi mǝ man ma som yaati ɗa, mǝ lǝǝr wurɓa mǝn ɗi. ¹⁸Ɗaŋ mǝ ta fi cig she Yahudawa gyagon ɗaŋ tǝ ta dlam ɗi Asiya tǝ ta tum giɓ dǝn ngǝ Cogn a belak kǝ coɓkǝni, a giɓkǝ zarsǝ hŋ, a mwaaɓkǝn lǝɓ hŋ. ¹⁹A ndara mǝnin tǝ kon ngǝtn yo ɗaŋ tǝ yirr a dulgaam yaan tǝ yirr.²⁰Ǝŋ yaan cik hŋ, she tǝ kon ngǝtn yo ɗaŋ tǝ tu a dul gamatn ɗaŋ mǝ ta dlǝǝr a ken mǝn varaŋsǝ Yahudawa. ²¹She ko yaa yini gha dul gaam ngǝrshi gin namboŋ ɗaŋ mǝ ta dlǝǝrni mǝ kon tlyaa tlyaa ɗaŋ mǝ ta dlǝǝr a dlei waasǝŋ, 'A ta yi gha dulgaam mǝn mǝǝskǝn yaan a caa ci ɓasǝm ɗǝǝlghǝn vii mǝn a ken wa yaawonǝn.²²She Festus, gyo ɗaŋ aa ta yisǝŋ vieshii mbun mbun ata ɓǝtar vies kai ken wul tu, "Ǝŋ Lisiyas, komandai ɗaŋ ci Urshalimai ya sutǝɗi, ma paŋ vii waai.²³ She ata wul mǝnvar soja ɗa ɗan tu tǝ lyaa Bulushii, beɗ tǝ gii tǝ vǝr sǝgkǝn tǝ ɗag gya kamtsashi ɓastǝ yelghǝn hŋ.²⁴Ɗaŋ ata mbuɗii njwaatn, she Festus ta man tǝ gǝɗi wos Briskila, ŋaa Yahudawa, a ta shin tǝ lǝǝr Bulus ɗi, she a ta wum durghǝ caaghǝn raa a Daadǝn ɓastǝ. ²⁵Beɗ tǝ gii ɗaŋ Bulus ata wul vii a dulgaam zaari zaari tǝ ngaɓkǝn gaam, tǝ maaghǝn ɗi dzaŋ ɗǝǝlghǝn vii, she vǝrtǝ ta ngaɓ Festushii, ata wul tǝ tu, "Tlǝ ngǝtnwaa, ǝŋ mya tu dǝǝli gon ɗa ma cimngǝ ɗi."²⁶A ta ya gaa raa tu Bulus wo vǝr tǝ wurɓa, nǝ gii a ta ya cim Bulus kyaaɗ kyaaɗ tǝ wul vi cim tǝ. ²⁷Ɗaŋ voni mbǝtlǝm tǝ ta laatsǝi, she Borkiyas Festus ta naai nǝ Goɓna a kaar Filikus, beɗ tǝ gii Festus a taya suu tǝ tu kaɓkǝni a a Yahudawa she ata ci ken tǝ gaaghǝn Bulus nǝ yetlkǝn.

Chapter 25

¹Ɗaŋ Festus ta ndai gha kumbai ghǝ yaatli tǝ mbuɗkǝn mai, ata Kaisariya tlii Urshelima. ²Dǝllǝ Pǝrishes tǝ delleŋsǝ mǝn yaatl Yahudawa tǝ tlǝǝr vik Bulus.³ Tǝ ta kara tǝ cim Bulus tǝ tlii Urshelima durghǝ yo tu tǝ tlǝn ɗu tii gha datǝpm.⁴Beɗ tǝ gii Festus ta sushi ɗa tu, Bulus nǝ kun dǝn jaarum kǝ Kaisariya,tǝ gii wo ngaa laa hŋ wo sutu yaan ngǝtn wos ɗa ɗan.⁵ "Tǝ cig gyagyo ɗaŋ ta ɗyaa ta laaɓǝm ɗi. Ko ǝŋ yaan citǝ malghǝn a dul gamashi she aa caa tǝ vii ɗa ɗan."⁶Tǝ mbuɗkǝn taantaan ko dzuɓ ata sutu shii ɗi Kaisariya. Ɗaŋ lǝɓ tlai ata tlǝn tsǝtii gha daan ngǝ ɗǝǝlghǝn vii she shin tǝ tlǝn lǝǝr tǝ Bulus mǝn ɗi. ⁷Ɗaŋ ata tuliɗi ,she Yahudawa ɗi Urshelima tǝ ta tsǝtn mel ɗaŋ tǝ ngaa mberni yo ɗaŋ tǝ ɗya tǝ caa voi hŋ. ⁸Bulus dlǝǝr nǝ gamas tu, "Maa fi ngǝtn yo ɗaŋ a maal gha mborki ghǝ Yahudawa, dǝn Cogn, ko Kaisar hŋ."⁹Tǝ gii Festus suu Yahudawatǝ suu tǝ fuu Bulus kya suu aa tlii Urshelima mǝ tlǝn ɗǝǝlghǝ vii gyagin mǝn ɗan ɓurugha?" ¹⁰Bulus wul tu, "Maa dlǝǝr a ken daan ngǝ ɗǝǝlghǝn vii ghǝ Kaisar lǝɓ yo ɗaŋ yini ciɓ tǝ ɗǝǝlǝm vii mǝn ngai. Maa maal Yahudawa mǝn hŋ ɗaŋ gyo ɗaŋ kǝ moɓ yisǝŋngǝn.¹¹Ǝŋ yaan maa mal ni ko yaan maa fini ngǝtn won ɗaŋ a kǝǝm mǝskǝni maa nyaŋngas hŋ. Beɗ tǝ gii ǝŋ yaan caaghǝn vii waasǝŋ nǝ mberni gon wo ɗyaa verǝm hŋ. Matlǝǝr vieshii gha Kaisar."¹²Ɗaŋ Festus ɓan wulghǝ vii tǝ mǝn balgham wos a su ɗa a wul tu, "Ka tlǝǝr vieshii a Kaisar. A Kaisar ghǝn ka tlǝ.¹³Tǝ ɓuɓkǝn njwaatn guŋ Agaribas tǝ Barniki tǝ ta tulii Kaisariya sǝmmbǝr kǝ mǝn varanse a Festus.¹⁴ Ɗaŋ a ngaa mbuɗkǝn monnda, she Festus ta ngaa shini guŋ vies a dulgaam Bulus tu, "Murwon ɗuun nǝ naɗkǝn jaarum ɗaŋ Filikus gaa tǝ. ¹⁵Ɗaŋ mǝ tayi Urshelima dǝllǝ ghǝ pǝris tǝ mǝn varaŋsǝ Yahudawa tǝ ta lǝǝrǝm vii wos mǝn ɗi monnda, tǝ wul tu mǝ ngertǝ vii ɗughǝn mǝn.¹⁶ Mǝ wulshi tu gii nǝ ngǝtn yo ɗaŋ Romawa caa yi fi ɓaandǝŋ hŋ. She ko caa vǝr gyo ɗaŋ tǝ lǝǝr vii wos ɗi tǝ nyolar gamas a ken ngǝ mǝn caaghǝn vii wos, beɗ tǝ gii she yaan citǝ ngǝtn yo ɗaŋ wo kon tǝ nyolar gamashi ghai.¹⁷Tǝ cig ɗaŋ tǝ man ɓasǝm ɗuun a lǝɓ namboŋ, mǝ ɓuɓ hŋ, tǝ gii ɗaŋ lǝɓ tlai she mǝ ta tlǝn tsǝtn a daan ɗǝǝlghǝn vii she mǝshin tǝ lǝǝr mures ɗi. ¹⁸Ɗaŋ mǝn caaghǝn vies tǝ ta dlǝǝr ɗaa tǝ caaghǝn vii, maa ta wul tu ko nǝ mgǝtn ngǝ zinzini. ¹⁹She ghǝn yaan tǝ yir tǝni gha raa a dulgaam vi laaɓkǝn waasǝŋ tǝ kǝ Yesu gyo ɗaŋ ata mǝshii, gyo ɗaŋ Bulus caa wul tu ciɗa gwaam. ²⁰Mǝ yisǝŋ wurghǝn ma paŋ a gaam vies hŋ, nǝ cig mǝ ceɗ tǝ tu caa suu tǝ tlǝ Urshelima tǝ naa tlǝn ɓuɓ vies ɗania?²¹Ɗaŋ Bulus ta ŋal Kaisar tǝ ɗǝǝl vii wos, she mǝ ta wul shi tu tǝ gaa tii hal she mya shinndar tǝ Kaisar mǝn."²² Agaribas wul Festus tu,"Myan maa ma suu mǝ sǝǝ kǝǝm mures." Festus wul tu jaan ka sǝǝ tǝ kǝǝm."²³Ɗaŋ lǝɓ tlai Agaribas tǝ Barniki tǝ man tǝndar zarsǝ tǝ ndai ɗa viin belaghes tǝ mǝn varaŋsǝ maandǝ tǝ gyagyo ɗaŋ caa kon ɗa dǝllǝ ghǝ yaatli. Ɗaŋ Festus shin tǝ lǝǝr Bulus ɗi ɓastǝ. ²⁴Festus wul tu, Guŋ Agaribas, tǝ buruk zarsǝ,kaa yel mureshi ya; ɗebaɗ Yahudawa kǝ Urshalima tǝ kǝ ɗuun maa tsǝtn cimshi, caa dlaarǝm vi gaam tu, a ndara mǝ gaa murin tǝ naa ɗa gwaam hŋ.²⁵Ɗaŋ mǝ yisǝŋ tu murin aa fi ngǝtn yo ɗaŋ a ndra tǝ mǝshii hŋ; beɗ tǝ gii tu a suu tǝ tlǝǝr vieshii Kaisar, mǝ pok ɓitalghǝnetn tu mǝ shinndar tii.²⁶ Mi tǝ ngǝtn naa zaari ɗaŋ mǝ shinndar Kaisar mǝn hŋ. Tǝ gii ma lǝǝr tǝ ɗi ɓaski, ɓaandǝŋ kyan guŋ Agaribas. Durghǝ yo tu mǝ tu ngǝtn monnda ɗaŋ taa dlyaaɗ a dulgaam vies.²⁷ A yelghǝnetn a ndara mǝ shin zaar yo ɗaŋ cinǝ nɗkǝni tǝ maraŋgusa ɗaŋ mǝ dlyaaɗ ngǝtn yo ɗaŋ aa fi hŋ.

Chapter 26

¹She Agarbas ta wul Bulus tu,"Ka ɗyaa ka nyolar gamai. She bulus ta mbi taas gaami kon ngǝtn yo ɗaŋ wo nyolar gamashi.² "A polǝm ngai Guŋ Agaribas,nǝ dulgaam ɗǝǝlghǝn viin ɗaŋ Yahudawa tǝ lǝǝr ɗi a ken wa yaawon nǝ caaghǝn vii waaseŋ ɗaŋ tǝ caam ɗeɓaɗ. Hal ma ɗaŋ kitǝ yisǝŋngǝn shoŋ shoŋ ngǝtn yo ɗaŋ Yahudawa³ tǝ ta ya fi tǝ ngǝtn yo ɗaŋ taa fi ɓuru.Tǝ cik mya karaghǝ aa sǝǝm kǝǝm.⁴Jomi ɗeɓaɗ Yahudawa ta yisǝŋ tsǝnngǝnetn hal ɗaŋ mǝ ta yi nǝ tlǝɓǝr giɓ ɗaam yaalt tǝ Urshalima. ⁵Taa yisǝŋ mii tun ɓaandǝŋ andara tǝ kaɓii tu tsǝtnngǝnetn yini ɗaŋ kǝ mǝn Farisawa nǝ zarsǝ won gyo ɗaŋ mǝ moɓv tlyaaghǝni a ngǝtn yo ɗaŋ mya laaɓ⁶Ɗaŋngǝnin mya dlǝǝr tu ɗǝǝlǝm vii mǝn durghǝ tu maa yisǝŋ mbiighǝn ɗa rai yo ɗaŋ Cognvon ata gya daagopm mǝn. ⁷Gii ghǝn cinǝ mbiighǝn ɗa rai waan ɗaŋ giɓ dǝn wopii dzuɓ tliiti mbǝtlǝmmii taa ta caa raa da tu ɗan caa mbuu Cognvon kaviɗ tǝ dzaŋ. Nǝ durghǝ gaaghǝn rai gin, Guŋ Agaribas ghǝn Yahudawa caa caam vii ɗa. ⁸Nii caa gon waan wo ɓital tu nǝ ngǝtnngǝ kwasarghǝn Cognvon tǝ shisher mǝn mǝǝskǝne?⁹A dǝǝ ɓitalǝm tǝ gamatn tu a ndara ma fi ngǝrshi gyagon ɗaŋ ma fi maandǝ tǝ sǝm Yesu Mǝn Nazarat. ¹⁰Maa fi ngǝrshi gyagin giɓ Urshalima yaatl zarse mǝn laaɓken giɓ jaarum tǝ vartǝ yo ɗaŋ mǝ tu ɗi a gya dǝllǝŋsǝ pǝris, ɗaŋ tǝ ta yi ɓasshi tlaaghǝni, mǝ ta laaɓ kaar waasǝŋ. ¹¹Maa vǝrshi forǝm a kili monnda a ɓuruk viin laadi Yahudawa, mǝ ta ndǝr mǝ caa shi ghai tǝ kemas Cogn. Mǝ ta yi tǝ malarghǝn raa nǝ naa vik lyai hŋ a dulgaam waasǝŋ, tǝ gii mǝ nder mǝ laaɓshi mǝ vǝrshi forǝm a yaatl gyagon.¹²Ɗaaŋ mǝ taya fi gin , mǝ ta tlii Dimaskas tǝ vartǝ ghǝ dǝllǝŋsǝ Pǝris:¹³ A tǝpm migha tlǝghǝn, a dlǝk dzaŋ nguŋ mǝ ta yel lǝɓ yaal ɗi gaami ɗaŋ a ta moɓ yaalgheni dzaŋ ɗaŋ a yaal a laŋsatn tǝ ko nuu ɗaŋ migha riighǝn cimshi.¹⁴ Ɗaŋ ɓuruk ɗaŋ mǝ ndaaɗ yaatl, mǝ wum yer ɗi gaami ɗaŋ ca wulum vii a vik Ibraniyawa tu Saul,Saul, nii caa kya kuusem mǝne? Yi tǝ ɗakkǝn a mbwaa duwam yo ɗaŋ citǝ gya gakrǝmi.¹⁵She mǝ wul tu ,"Nǝ kyan nuu Daadǝn?" Daadǝn ta suɗa tu nǝ myan Yesu gyo ɗaŋ kya fiǝm forǝm. ¹⁶Ɗaŋngǝni shishi aa dlǝǝrni tǝ yaasǝŋ waai;nǝ durghǝ gii mǝ mwaaghǝni mǝn ɗi mǝ bwaaghǝ aa naai nǝ mon tǝ mur ghǝ tlyaaghǝn zhaetn a dulgaam gya ngǝtn yo ɗaŋ ma zhiɗkǝ ɗa kaari; ¹⁷tǝ cig mayi vungǝi a taas zarsǝ wa tǝ gya gyo ɗaŋ cinǝ Yahudawa hŋ gyagyo ɗaŋ ma shin ɗaaghǝ¹⁸ ɓashi. A ɗǝrǝ yir waasǝŋǝi a nyolar shi ɗi a lǝɓ jii aa tlǝǝrii a lǝɓ yaali tǝ vartǝ shetani tǝ tlii a Cognvon, tu tǝ tu dlaaghǝn loŋsǝi tǝ duul ɗaŋ ma taashi gya gyo ɗaŋ fa maa ta bwaa nǝ gamatn nǝ te caaghǝn raa ɓasǝm.¹⁹Nǝ gii Guŋ Agaribas, mǝ ɗaghasǝm laaɓkǝn giɗkǝn Cogn ɗaŋ mǝ yel ɗi gaami hŋ,²⁰ beɗ tǝ gii a lǝɓ gyagyo ɗaŋ ci Dimaskas kǝni tǝ Urshelima, tǝ buruk yaatl kǝ Yahudawa,beɗ tǝ mǝn yo ɗaŋ cinǝ Yahudawa hŋ mǝ taashi shinngǝn gin tu tǝ kaɓ ndaaɗkǝn waasǝŋǝi tǝ sushi gha Cogn, gya ngǝtn yo ɗaŋ taa fi tǝ kaɓ ndaaɗkǝn waasǝŋǝi.²¹Dei gin nguŋ Yahudawa tǝ ngaɓmii gha dǝn ngǝ Cogn caa suu tǝ ɗu mii.²²Cogn aa somǝm ɗa hal ɗaŋ ɗaŋngǝnin ɗaŋ mǝ ɗyaa mǝ dlǝǝr a ken zarsǝ gya naa kui tǝ mǝn varaŋsǝ,mǝ ɗyaa mǝ zhiɗ tu ɗeɓaɗ gya ngǝtn yo ɗaŋ zarsǝ shinngǝn Cogn tǝ ngǝtn yo ɗaŋ Musa taya kon wo naai cig, ²³yin tu ciɓ Kǝ Ɓorghǝn Coghǝi wo buŋ wo ndǝr naai nǝghǝ keni gyo ɗaŋ wo mǝs ndǝr shishiɗi a mǝn mǝskǝn wo ndǝr ŋalar vik lǝɓ yaali a Yahudawa tǝ gya gyo ɗaŋ nǝ Yahudawa hŋ."²⁴Ɗaŋ Bulus ɓan vii kaɓkǝn gamashii, Fetus wul tlyaa tlyaa tu, "Bulus kaa nderii; yisǝŋngǝn waa monda a caa kǝ daɓ kǝ ɗǝghǝrii." ²⁵Beɗ tǝ gii Bulus wul tu, maa ɗǝghǝr hŋ, Cogn tǝ gaa Fetus ɗa; beɗ tǝ gii tǝ ŋaskǝn raa ghen mya wul vik jomjomni tǝ mbutarghǝn raa. ²⁶Durghǝ tu guŋes ǝŋ aa yisǝŋ ngǝsheshii ɓuruk ǝŋ a caa mya wul tǝ raa feɗ,ma lya zha waashii mǝ waaɗ ngǝrshi gon ɓasǝm hŋ, dur yo tu tǝ fi ngershi gyagin a lyaŋshi hn, Agaribas.²⁷Ko ka caa raai a mǝn shinngǝn Cogn ,Guŋ Agaribas? ²⁸Agaribas wul tu a ŋaa dǝǝlǝn kya ŋal a surǝm mǝ naai nǝ murghǝ laaɓkǝnian?" ²⁹Bulus wul tu. "Mya kara Cogn, ko kili ŋaa njwaatn ko kǝ ɗoongai nǝ kyan ngǝtn waa hŋ, beɗ tǝ gii ko nuu ɗaŋ ci ɓasǝm wumngǝn yaawon tǝ naai ɗaŋ myani beɗ tǝ gya maraŋgusa jaarumatn hŋ."³⁰She gunyi a shishi dlǝǝrni tǝ gomnas tǝ Banice tǝ gya gyo ɗan tǝ ta yigha tsǝtngǝn cimshi.³¹Ɗan tǝ ta gaa dellǝ ghǝ viinii, tǝ ta wul vii tǝ dlǝŋsǝ waasǝŋ tu, Murin aa fi ngǝtn yo ɗaŋ a ndara ndara tǝ ɗu tii ko tǝ naɗ tii hŋ." ³²Agaribas wul Festus tu, Muri gin a kǝǝm cii gǝm tii yaan taa yi tlǝǝr vii wos a Kaisar hŋ."

Chapter 27

¹Ɗaŋ tǝ ta kaɓi tu ma dlaar yatl Italiya tǝ ta vǝr Bulus tǝ gya mǝn wom ɗaŋ cin nɗadkǝn a taas ghǝ dǝllǝ murghǝ mandǝ ghǝ gugn dǝ Romawa sǝǝm wos tu yuliyas, nǝ kǝ gugndǝ dǝllǝ yatl. ² Mǝ ta ndai a zhirgi zha hal Adratamatiya gya goyo ɗaŋ cigha durghǝ shishigǝn mel tǝ lyaŋshi vik dǝllǝk zhak Asiya. She mǝ ta tli a dǝlle zhes. Aristakus nǝ mǝn Tasolinika ɗaŋ ci yatl Makidoniya tǝ ta tli cimshi.³Ɗaŋ lǝb ta tlai tǝ ta tuli a dǝllǝ yatl kǝ Sidon,a lǝb yo ɗaŋ a ta dzid zaari hal yi ga tǝ tli ngelaŋ a gya kamshi tǝ paŋtǝ bed. ⁴Ɗa ɗan mǝ laab tǝ dǝllǝ zha mǝ tuli dandiSipurus duryo tu dǝllǝ yetar tayi ken wom daŋ wo vuumi raai. ⁵Daŋ mǝ ta dlaari yatl kǝ yatl kilikiya tǝ Bamfiliya, mǝ ta man Mira tǝ dǝllǝ yatllisiya. ⁶Ɗa ɗuun dǝllǝ murghǝnɗad kǝn mis ke Romawa a ta tu zhirgi zha a guɓbdi Iskandariya gya gyo ɗaŋ mǝ tli Italiya .she tǝ ta shinn miɗa gibi.⁷Ɗaŋ mǝ ta kab mǝ bodi sho -sho kǝ mbudkǝn monda ɗa kaari ɗaŋ mǝ ta tuli tǝ buŋgǝni mel tǝ Sinidus, yetar ta ɗakmi a righǝn, she ɗaŋ mǝ ta kog te Karita , mel tǝ Salmina. ⁸Mǝ paŋ zhirgi zha agǝŋcigǝŋ tǝ lǝbvagǝn, she ɗaŋ mǝ ta tulia lǝb won tu lǝb watkǝn nɗara gyi ɗaŋ yi mel tǝdǝllǝ yatl kǝ Lasiya.⁹Ɗaŋ ni mǝ mbi dǝllǝ dǝǝl ,ɗaŋ nin kili ngabkǝn vi, Yahudawa a latsǝi, righǝnes bed tǝ gi a nai tǝ kushi. Bulus a sǝǝdshi vii, a wul tu, ¹⁰"Zarsǝ ma yisǝŋǝi turighǝn wo man na mi mǝntǝ gya malarghǝn tǝ vuughǝn monda, vuugǝ nes yin tu gya ngǝtn wom ko zhirgi hŋ hal tǝ gya rai wom ghai.¹¹ Bed tǝ gi dellǝ mǝnvar mǝn mandǝ Romawa a mob mɓighǝn gam a vik mǝnvaswas tǝ murghǝ zhirgi zhai ,amob ngǝtn yo ɗaŋ Bulus kwaan¹²Tǝ cik ɗaŋ lǝb jwamghǝni zhirges wo wusǝŋ tǝ tsǝnghǝn tǝ yetar hŋ, zarsǝ monda ta sǝǝd vi mǝ ga lǝɓeshi, to tǝ cik mǝ ta tuli ayatl Finikiya nǝlǝb jwamghǝn zhirgi zha a yatl Karita,ci tǝ bandi gami tǝ zari tǝ bandi gǝshi tǝ zari . ¹³A kili gyo ɗaŋ yitar ya ɗa vatkǝni tǝ bandi zari sho-sho she kitar ghǝn zhirgi zhes tǝ ta ga tu ghǝn yo ɗaŋ ca ŋal ta tui. She tǝ tǝrǝŋ tlǝrǝŋ zhirgi zhes tǝ lab te Karita mel tǝ ɓilaar.¹⁴Bed tǝ gi,tǝ mbutkǝn jwaan she yitar won tǝ tlaaghǝni ɗaŋ caa cim tǝ tu Yurokildon, a ngub mi ɗughǝn di ɗa dandi. ¹⁵Akili yo ɗaŋ zhirgi zhes a ta ɗya tu yitari hŋ, she mǝ ta laab lǝb yo ɗaŋ a laabkai.¹⁶ She mǝ ta laab lǝb yo ɗaŋ mǝ ta som ghǝnda mel tǝ te dandi ɗaŋ caa cim tǝtu,Kauda; bed tǝ gi mǝ naɗ ŋaa zhirgi zhes a kǝ vari.¹⁷Ɗaŋ tǝ ɓiti, tǝ fi laa tǝ tlǝrǝŋ tu tǝ nad zhirges nǝ kirghǝn tu zhirges tǝ ndai a nyatsa ghǝ Sirtis, tǝ gazhirges ci a tlǝghǝn. ¹⁸Mi gha vuughǝn tǝ yetar von nǝ ŋaa jwan hŋ, ɗaŋ lǝb tlai mǝn laa zhirges thǝ naa ngyomghǝn gya ghǝtn wasǝŋ dlaghǝn ɗi.¹⁹A dzaŋkǝ mayi mǝn laaghǝ zhirges tǝ ta pas gya ghǝtnwasǝŋ di ɗa gib zhirges tǝ tas wasǝŋ.²⁰ Mbudkǝn monda mayel lǝb yalii dzaŋ ko caar hŋ .Dǝllǝ yitar von ǝŋ caa ɗuumi, kwata wopm ma ta nyolar raai tu ma fud hŋ.²¹Ɗaŋ tǝ nghalai ta ci ghǝncighǝn hŋ,she Bulus a shishi a ken mǝnlaah zhirges a wul tu, "Zarsǝ ǝŋ ya kya wum kǝǝmati,mi shishin a yatl karita hŋ , ǝŋ ta mǝ yel buuŋǝn tǝ naaghǝn gya ghǝtn hŋ. ²² Ɗaŋnin mya kara kia duumvwa,tǝ cik gonma naa raa woshi hŋ,she zhirges ghǝnma naai tak.²³Na yawon tǝ kavid zhipti shighǝn Cogn gyo ɗaŋ yan mya laab tǝ gyo ɗaŋ mya mbutǝ zhipti shighǝn wos a dlǝǝr ɓasǝm mel . ²⁴She awul tu, "Wum vǝrtǝ hŋ , Bulus . Yin cib a dlǝǝr a ken ghǝ kaisar ,a yel, Cognvon tǝ mbuni wos a vǝrghǝ buruk gya gyo ɗaŋ kya rin cim shi. ²⁵Nǝ cik tlyan vwa zarsǝ duryo tu ma caa raa a Cogn tu ci ken mayeli, ɗaŋ gi ɗaŋ afuu mi. ²⁶Bed tǝ gi yin cib zhirges tǝ sǝŋ ŋashi a yatlwon ɗaŋ ghirǝŋǝn tǝ zha²⁷Ɗaŋ kavid kǝ dzub tliti wubsǝs ɗaŋ atulli ɗi caa ŋaalarmi ken tǝ karɗa gib dǝllǝ zhak Adriyat ,mel tedlǝkavid var , mǝn laaghǝ zhirges tǝga tu ta naa mel tǝ yatl won. ²⁸Ɗaŋ tǝ paŋ ghǝn paŋǝn shoŋǝn zha she tǝyel shoŋǝni wos azhidshi tu yi taashi mbǝlǝŋ aŋaalaŋ , tǝ paŋ ɗa a nai ngabkǝn taashi dzub tliiti nandam. ²⁹Vǝrtǝ ta nghabshi washi tu ko ta duui a puus ɗa zhes, tǝ shin tlǝrǝŋ wubsǝ kǝ ngabkǝn zhirges yatl , she tǝ ta nghab kara ghen Cogn ɗa tu lǝb tǝ tlai kyad.³⁰Mǝnlaaghǝ zhirges tǝ ta yighagjal ghǝn tǝpi gyo ɗaŋ ta gaa dǝllǝ zhirgi zhai ,gi tǝ fi tu ta ngǝ ŋaa jwaati ɗa zhai, she tǝ fi ɗaŋ tu ta gǝmni tlǝrǝŋ ngǝ z zhirgi vares ɗa zhai. ³¹Bed tǝ gi Bulus wul gya mǝn var mǝn mandes tǝ gya mǝn mandes tu, "Yan ta tsǝtn ghǝn wan ɗa gib zhirges hŋ ta mǝǝshi." ³²She mǝn mandes tǝ gyar gya tlǝrǝŋ nadkǝn ŋaa zhirgeshi tǝ ga tǝ zha tǝ ɓoɗi tǝ yan.³³Ɗaŋ lǝb nda yalghǝn ,Bulus a karashi ɓutuk wasǝŋ tu tǝ ci ghǝn cighǝn .A wul, "Yawan nǝ mbudkǝn dzub tliti wubsǝ ɗaŋ mbubkǝn ɗaŋ kaa cighǝn won hŋ. ³⁴Mya karaki tu a ɓǝǝl ghǝn cighǝn a ci, gi na ciɓ ɗaŋ a fuuɗi. Gon wan wo naa ko mbǝtlǝŋ gaam namboŋ hŋ.³⁵Ɗaŋ akwaan cik, she a mbi ɗung an yar Cogn a yirghǝ konu. She a tsaali a nda cighǝn.³⁶A ta tlyaashi mod konu ta ci ngǝtn. ³⁷Mǝ tayi zarsǝ 275 ɗa gib zhirges. ³⁸Ɗaŋ tǝ ta ci a kǝmshi,she tǝ ta nyom alkama tǝ kuuri ɗa gib zhai tu zhirges tǝ nai fobtaŋ.³⁹Ɗaŋ lǝb tlai ,tǝ ta yisǝŋ tu ta tuli ɗa yatli hŋ,bed tǝ gi ,tǝ yal ɗaŋ dandi gǝrǝŋ zheshi tǝ ɓill zhe ɗaŋ ngyatsa ghai she tǝ ta wul tu tǝ kas zhirges tǝ tuli ɗa dani.⁴⁰ She tǝ ta ngyaar gya tlǝlǝŋ ngeshi tǝ gaashi a gib dǝllǝ zhes.Tǝ tǝrǝŋ gya lǝrǝŋ shi vii namboŋ ɗaŋ caa filaai tǝ kas zhirges kai tǝ cik tǝ gaa ngabti ghǝ kaskǝn.zhirges yetar nyom tǝ ta ngab tlǝghǝn taŋ-taŋ ɗa laari.⁴¹Bed tǝ gi tǝ ta tuli a lǝǝb yo ɗaŋ tlǝrǝŋ zha mɓǝlǝŋ tǝman kaŋ ghai she dǝllǝ zhirges ta kir sǝn ngaɓi yatl .She kǝmes ta ŋashi ɗaŋ te ta kǝǝm ɓǝdshi ai hŋ ,bed tǝ gi she ŋantsǝ tǝ kari zhirges tǝ ngub tsalghǝn nǝ durghǝ tlaaghǝn tlǝrǝŋ zhes⁴²Men mandes tǝ ta mɓumtsǝ tu ta tlaa mǝn jarumi buruk duryo tu ta ndya ta tlyaa zha ta kiri.⁴³Bet tǝ gi mǝ varghǝ mandes caa sutǝ vum Bulus , she ata dlǝǝlar ngǝtn yo ɗaŋ tǝ mbuntǝi wulshi tu,buruk ɗaŋ wo dya tlaaghǝn zheyi tǝ dim tǝ ndai tǝ tuli da dandes .⁴⁴ Ǝŋ da mǝnmonci gyagi ɗaŋ tǝ nai tǝ labshi ɗ a kaari, gya gon wasǝŋ a dulghǝ ŋamtsǝ ɗaŋ tǝ tsa li ,gya gon a dulghǝ gya ghǝtn yo ɗaŋ ci ɗ gib zhirges . Tǝ cik kǝn buruk wom mǝ tuli ɗa dandes byatl-byatl.

Chapter 28

¹A kili gii ɗaŋ tǝ ta tuli byatl-byatl,she tǝ ta fumi tu sǝǝm danɗes tu Malita.² Mǝn yatles tǝ ta kaɓmi tashi mblǝlǝŋ ,tǝ ta nɗǝr tǝ shami wud mǝn tu mǝ buus, durghǝ yo tu von a tayi a shighǝn, lǝǝb tayi ng Irǝrǝ.³Ɗaŋ Bulus ta jwaam ŋantsǝ she ɗaŋ a ta shiin ɗa wuuɗi she ŋiici kazar ata nyolɗi ɗa wuuɗes ,tai a taas kǝ Bulus. ⁴Ɗaŋ mǝn yatlii tǝ ta yel ɗaŋ ngices caa kaaɓ tǝ a tas wos she tǝ ta wul dlǝǝŋsǝ wasǝŋ tu," Na jom-jomni murin, nǝ mǝrghǝ duughǝn zaar bed tǝ gii ɗaŋ a dya nyoli ɗi azhak ruum,bed tǝ gii ɗǝǝlghǝn vii a ga tǝ tǝ sǝǝghǝn hŋ."̃⁵Ɗaŋ a ta zhighǝd taas wos she ngici-kazares ta vunɗai ɗa wuuɗes,a ta fi tǝ ngǝrshi gon hŋ. ⁶Mǝnes tǝ gwaasŋ a gaaghǝn yir tugonghǝn won wo ngaɓ ti ko ya ngalei wo mǝshi. Ɗaƙŋ tǝ ta ga yir nǝ ghǝ kili monda, she tǝ ta manda tǝ wul tu ɓaŋɗǝŋ wos ci nǝ waar.⁷Mel ɗa yatles gya kiin won cii ɗa ɗani, ɗaŋ nǝghǝ guŋn yatli, sǝǝm wos tayi tu Babiliyas. A ta kaɓmiwopi ndǝr virmi ngǝn won ɗaŋ mya suu,hal nǝghǝ mɓudkǝn mayi. ⁸She a ta naa tu, Daaghǝ Babiliyas taya gon ,dlii vaghǝn tǝ jwaaddkǝn taya vuutǝ. She Bulus ta ndai ɓastǝ,ga taas ɓastǝ karatǝ Cogn mǝn,she a ta fudi. ⁹Ɗaŋ ngǝrshi gii a ta fi cik , mǝn gon ghǝn won ɗaŋ tǝ ta yi ɗa dandi yatlii tǝ ta man hal tǝ fuuɗi ɗaŋ. ¹⁰Mǝnes tǝ ta zhimmi, tǝ zhimghǝni monda.Ɗaŋ mǝ ta ya ngal mǝ tlii, tǝ ta vǝrmi ngǝr yo ɗaŋ mya su.¹¹Ɗaŋ lǝmb mayi ta latsǝi mǝ ta sumi kaar a gib zhirgi zha wonɗaŋ a ta cinǝ watlǝŋ ɗa dandes , zhirgi zha mǝn Iskandariya,yo ɗaŋ ci tǝ zhipti mǝnmonci mbǝlǝŋ. ¹²Ɗaŋ mǝ ta tuli dǝǝllǝ yatl kǝ Sirakus,she mǝ ta fi mbukǝn mayi ɗaɗan.o¹³Mǝ ta manda mǝ ga yatli gii mǝ tlii dǝǝlǝ yatl Rigiyum. A gib kǝ righǝn wom tǝ mɓudkǝn namboŋ yitar tlya-tlya a ta yishiɗi, a gibkǝ mɓudkǝnmbǝlǝm mǝ ta tuliButiyoli.¹⁴Ɗa ɗani mǝta tu mǝnwom,ɗaŋ tǝ ta karami mǝ ta fi mɓudkǝn wodtsǝmai. A tǝpmi giin ghǝn mǝ ta man Roma. ¹⁵Ɗaŋ mǝn wom tǝ ta wuum vii a dulgaam wom, she tǝ ta nywaal tǝ tsal miɗi,nǝgǝǝ lǝb ɗiɓar ghe gǝtn mǝn Abiyas tǝ Rumfuna mayi. Ɗaŋ Bulus taye mǝn woshes a ta nyar Cogn mǝn,ndǝr tu tlyaghǝn modi¹⁶A kili gii ɗaŋ mǝ ta ndai gib Roma ,she tǝ ta vǝr dǝǝl Bulus tǝ tsǝn ngǝnwos tǝ mǝrghǝ mandǝ won ɗaŋ caa paŋǝ.¹⁷ Ɗa kaari tǝ mɓudkǝn mayi Bulus ta ciim mǝnvaraŋsǝ Yahudawa. Ɗaŋ tǝ ta jwaami, a ta wulshi tu, "Mǝn wom, durghǝ yo ɗaŋ, ma fi kuskǝ ghǝtn won mǝnǝn mǝn ko mǝ tsal ghǝr yo ɗaŋ gya daawom tǝ gami mǝn hŋ, bet tǝ gii, tun mi Urushelima tǝ gǝǝmi jarum a taas mǝn Roma.¹⁸ Ɗaŋ tǝ ta ceɗǝm, teta su tǝ gǝmmi,nǝ durghe tu mafi ghǝrwon ɗaŋ wo caa ta duumi hŋ.¹⁹Bed tǝ gi Yahudawa tǝ ta dlǝǝri a ɓital ghǝn wasǝŋ, A naa mǝn cib mǝ ɓetar vies kai a ken Kaisar. Mǝ yir ghen yo ɗaŋ a caa ma tlǝǝr vii mǝn yatlǝn hŋ.²⁰ Nǝ durghǝ vii ginǝn ghǝŋ mǝ su yel ngǝtn wan mǝ wul vii tǝ kyani. Ne durghǝ gaaghǝn raa Israila ghǝn a caa mi nǝ nadkǝn tǝ marangusan "²¹She tǝ ta wul tǝ tu. "Maa tu shinghǝn ghǝ dlyaadkǝn won a mǝn Yahudiya a dull gama hŋ,gon a man a giɓ kǝ mǝn wom ɗaŋ a lǝǝrvii wa ɗi hŋ. ²²Myaa suu mǝǝ wum ɓital ghǝn wa tǝ ghǝtn won ɗaŋ kǝ yeli a dul gaam mǝnes, mitǝ yisǝŋ ghǝn tu caa kon kuskǝ ngǝtn ko te ɗo a dul gama wasǝŋ."²³Ɗaŋ tǝ ta ga tǝ dzaŋ mǝn,zaarsǝ monda tǝ ta man ɓastǝ a lǝǝb won ɗaŋ caa tsǝn ghai .A ta fushi vies, a ta ya fuushi jom-jomni ghǝ guŋndǝ Cognvon.A ta su tǝ lǝǝr ɓital ghǝn wasǝŋ ɗi a dulgam Yesu. a gib kǝ tagarda Musa hal tǝ kab kǝ mǝnshingǝn Cogn. A tafi cik mɓintlǝ hal suutu.²⁴ Gya gon tǝ kaɓ nghǝtn won ɗaŋ ta kon gya gon tǝ ta ngyaŋ ghas caa ngǝtn raa.²⁵Ɗaŋ tǝ kaɓ bital ghen dlǝǝŋsǝ wasǝŋ hŋ,she tǝ ta tlii nǝ vii won namboŋ ɗaŋ Bulus ta kon,"Zhipti var a wul gya jidwom,a te vii ghe Ishaya merghe shinngǝni Cogn.²⁶ A wul tu,' Tlǝ a mǝnǝn a wultu, "Ka wumi ,bed tǝ gika yeli ka ɗyaa ka yisǝŋ ngǝtn yo ɗaŋ kǝ yeli hŋ.Bet tǝ gi raa mǝnes yi tlya-tlya,caa wuum tǝ kǝǝm wasǝŋ taŋ-taŋ hŋ, ta dlǝǝm yi wasǝŋǝi. Nǝ durghǝ yo tu ta yeli hŋ ta yisǝŋei hŋ, ta wumi tǝ kǝǝm wasǝŋ,tǝ yisǝŋǝi a raa wasǝŋ, ta sushi ɗi ɓasǝm myan ma fuɗshi wasǝŋei.²⁸Nǝ durghǝ gin,yisǝŋǝn tu vuumngǝn Cogn nguŋ a shindar gya gyo mǝn ɗaŋ cini mǝn Israila hŋ, yaŋshi ma ta kaɓi." ²⁹Ɗaŋ a ta kwaan vii gyan ni, she Yahudawa tǝ ta basaŋǝi. Tǝ tayi tǝ loŋsǝ tǝ dlǝŋsǝ wa sǝŋ.³⁰Bulus ta tsǝtn a dǝn ɗaŋ caa byani wurɓai nǝghǝ voni bǝtkǝm, ɓuruk gon ɗaŋ ya man ɓastǝ caa kabtǝ tashi bǝtlǝm.³¹A taya ŋalar guŋndǝ ghǝ Cogn yi ndǝr kuuɓar ngǝtn a dulgam Yesu ɗaŋ nǝ ɓorghǝni tǝ tlyaghǝn vwa.Gon won ɗa ɗaŋ a ta dlǝlartǝ hŋ.

Romans

Chapter 1

¹Bulus, monngǝ Yesu Ɓorghǝn kǝ Cogn, tǝ cimtǝ tǝ naai nǝ dǝllǝ murghǝ shinngǝn Cogn, tǝ ɓumtsǝtii nǝ durghǝ vik wusni kǝ Cogn. ²Gin ǝn nǝ vik wusni yo ɗaŋ a ta mbiiɗa raa ɓanndǝn a te lǝǝɓ mǝn shinngǝnwos a te gya tagarta wos kǝ ndzǝkkǝn. ³Yinǝ a dulgam kuniwos gyo ɗaŋ tǝ ta ɓwaatǝɗi a usuli ghǝ Dauda a te lǝəɓ dlii.⁴A te lǝǝɓ shishighǝn wos ɗi a mǝn mǝskǝn tǝ ta gaatǝ tǝ naai tǝ vartǝghǝ kuni Cogn a te lǝǝɓ zhiptivar kǝ ndzǝkkǝn Yesu Ɓorghǝn kǝ Cogn Daadǝn wopm. ⁵A te lǝǝɓ wos, mǝ kaɓ gyal, tǝ laaghǝ dǝllǝŋsǝ mǝn shinngǝn, nǝ durghǝ laaɓkǝnngǝ mbuuni a giɓkǝ ɓuruk zarsǝ ɗǝgn, nǝ durghǝ ndaraghǝn sǝmwos.⁶ A giɓkǝ zarsǝ gya gin, kyaani beɗ tǝ cimki ɗi ɗaŋ, tu a naa nǝ kǝ Yesu Ɓorghǝnngǝ Cogn.⁷Dlyaaɗkǝn gin yi nǝ ghǝ ɗeɓaɗ wan ɗaŋ ki giɓ Roma, gya naa suughǝni kǝ Cogn, gya gyo ɗaŋ tǝ cimshi tǝ naa nǝ zarsǝ mǝn ndzǝkkǝn. Gaan gyal tǝ naa tǝ kyanani, tǝ raa wusni ɗi a lǝǝɓ Cogn Daadǝn wopm, tǝ Daadǝn wpom Yesu ɗaŋ nǝ Ɓorghǝnni.⁸Ngǝtn kǝ keni de mya nyaar Cogn mǝn a te lǝǝɓ Yesu ɓorghǝn kǝ Cogn nǝ durghǝ caaghǝn raa wan ko te ɗo a ɓuruk ɗǝgn.⁹ Duryo tu Cogn ǝŋ nǝ murghǝ tlyaghǝn zhatn, gyo ɗaŋ mya mbuutǝ a giɓkǝ raai, a giɓkǝ laaghǝ vik wusni kǝ kuniwos, ɗaŋ yo ɗaŋ mya fuuki ko dzaŋ gyo. ¹⁰Ko a kili gyo mya kara a giɓkǝ karaghǝn Coghatn, duryo tu a ko tǝpi gyo mǝ naai tǝ mbarzaŋnyi a te suughǝn Cogn a maaghǝnɗi ɓaski.¹¹Duryo tu migha suughǝn mǝ yelki, durghǝ tu mǝ vǝrki ngǝtnngǝ vǝrghǝni won kǝ raai, duryo tu mǝ tlyaaki moɗ.¹² Yan tu, mya suu tu mǝ tu tlyaaghǝn moɗi a giɓiwan, a te lǝǝɓ caachǝn raavkǝ dlǝŋsǝ wopm, yan nǝ gǝtn tǝ gwan.¹³Ɗaŋngǝnnin gǝtn, mya suu a ɗak yisǝŋngǝnii hŋ, tu a kili monnda mya yi suu mǝ man ɓaski, (beɗ tǝ gi tǝ ta ɗaghǝm ghai hal she ɗaŋngǝnni), durghǝ tu mǝ tu mǝri kǝ raai a dlei wan, ɗaŋ yo ɗaŋ mǝ ta tu a gya ɓanci ghǝ mǝn ɗǝgn.¹⁴ Mi mbighǝn tǝ laaɓkǝn kǝ Helinawa tǝ ɓannci ghǝ mǝn ɗǝgn, tǝ mǝn saghaɗkǝn, tǝ ɗǝghǝrsǝ.¹⁵ To, myan gǝtn ma ɓumtsǝi mǝ konki vik wusni mǝn beɗ, kyaani ɗaŋ ki giɓ Roma.¹⁶Duryo tu mitǝ ndzuun ngǝ vik wusnes hŋ, durghǝ tu cinǝ vartǝ ghǝghǝ Cogn nǝ kaɓkǝni, nǝ durghǝ konu ɗaŋ a caa raai keni, nǝ durghǝ Uahudawa, she tǝ Helinawaghai. ¹⁷Duryo tu a giɓi wos ǝŋ mbuuni ghǝ Cogn bǝlɗi a caaghǝn raa tǝ caaghǝn raa, ɗaŋ yo ɗaŋ yinǝ dlyaaɗkǝn, ''zaarghǝ zaari wo fi raai a te lǝǝɓ caaghǝn raa.''¹⁸Duryo turaa wumngǝn kǝ Cogn a bǝlniɗi tsogn gaami nǝ nyaŋngaskǝn tǝ ɗeɓaɗ gya mǝǝki raa tǝ kusǝŋsǝ ngǝtn kǝ zarsǝ, gya gyo ɗaŋ caa dlǝlar jom jomni a te lǝǝɓ ngǝtn kuushi wasǝŋ. ¹⁹Des yan yi tu ngǝtn yo ɗaŋ a kǝǝm tǝ yisǝŋǝi a dulgam Cogn a bǝli a ken wasǝŋ. Duryo tu Cogn a fuushi.²⁰Duryo tu gya ngǝtnwos ɗaŋ caa ɗya tǝ yeli hŋǝi yinǝ bǝlghǝ ɓannɗǝŋ a ndǝrghǝn ɗǝgn. Caa ɗya tǝ yisǝŋshi wasǝŋǝi a te lǝǝɓ gya ngǝtn yo ɗaŋ tǝ ndǝr, ngǝrshivgya gin beɗ ǝŋ cinǝ vartǝwos kǝ ndok ndoki, nǝ durghǝ gi.. zarsǝ gya gin citǝ nyolghǝn hŋ.²¹ Des yan yi tu,vko ɗaŋ tun caa yel tu taa yisǝŋ Coghǝi, tǝ ta zhimtǝ a daɗwos kǝ Cogn, ko tǝ nyar tǝ mǝn hŋ. A bamvi gi, tǝ ta naai nǝ ɗǝghǝrsǝ a ɓitalhgǝn wasǝŋ, raawasǝŋ kǝ kuskǝ ɓitalghǝnni a ta ndǝr diɓii.²²Caa yel tu tǝǝ sagharɗ beɗ tǝ gi cinǝ ɗǝghǝrsǝ. ²³Tǝ ta sjiimzhimngǝni kǝ Cogn murghǝ vartǝi tǝ laaghǝ gya ngǝtn yo ɗaŋ ci tǝ vartǝ hŋ, kaɓkǝ zaar.. tǝ gya yetli.. tǝ tluuŋsǝ mǝn yasǝŋ wuɓsǝ, tǝ mǝn jaaghǝn vwaa yatl.²⁴Nǝ durghǝ gi, Cogn vǝrshi wasǝŋǝi a gyaa ngǝtn mbiighǝn raa kǝ mǝǝki, durghǝ tu tǝ ɓolar gya dliwasǝŋ a dlǝŋsǝ wasǝŋ. ²⁵Nǝ yanshi ǝŋtǝ ta shiim jom jomnighǝ Coghǝi tǝ mberni, tǝ ndǝr tǝ mbuu tǝ ɓuŋ gya ngǝtnngǝ ndǝrghǝn mǝn a bamvi murghǝ ndǝrghǝnes, gyo ɗaŋ citǝ zhimngǝn kǝ ndok ndoki. Tǝ naa cik.²⁶Nǝ durghǝ gin, Cogn vǝrshi wasǝŋǝi a ngǝtn mbiighǝn raa wasǝŋ kǝ mbǝllǝi, hal gya guɗiwasǝŋ tǝ shiim mborki ghǝ njokɗi a dleighǝ gǝɗ tǝ mwamwan, ci yi fi mbǝllǝ gǝɗ tǝ gǝɗ, ²⁷Mǝnmonci wasǝŋ beɗ tǝ gaa njokɗi tǝ guɗi wasǝŋ, tǝ guɗiwasǝŋ, tǝ shiim mborki ghǝ njokɗi a dlei gǝɗ tǝ mwamwan, tǝ yi fi mbǝllǝ a dlei wasǝŋ. Tǝǝ kaɓ gyaa bamvighǝ laawasǝŋ kaɓkǝ nyaŋ.²⁸Nǝ duryo tu tǝ gaa a raa wasǝŋ tu taa yisǝŋ Coghǝi hŋ, a vǝrshi wasǝŋǝi a raa kǝ maalghǝn wasǝŋ.. duryo tu tǝ fi ngǝtn yo ɗaŋ yi giiri hŋ.²⁹Cinǝ mǝn ŋalarghǝn vi tǝ malarghǝn zaar, tǝ nyaŋngas Cogn. Cinǝ mǝn mbuluŋ, mǝn janndalghǝn, tǝ mǝn mbitǝgam.³⁰ Cinǝ mǝn suughǝ fighǝn kusǝŋsǝ ngǝtn, tǝ mǝn nyaŋngaskǝn wumngǝn mǝ ɓwaaghǝn wasǝŋ. ³¹Mǝn raaghǝ diɓni, mǝn yo ɗaŋ tǝ caa vwa wasǝŋ hŋ, citǝ suughǝn a raawasǝŋ hŋ, citǝ yelghǝn gwanndǝ hŋ beɗ.³²Citǝ yisǝŋngǝ ngǝ mborki Cogn tu, mǝn fighǝn ngǝrshi gya gin taa kǝǝm mǝskǝni. Beɗ tǝ gi finǝ ngǝrshi gya gin kurum hŋ, caa ndǝr tǝ naɗ kaar gya gon ɗaŋ ca fi.

Chapter 2

¹Nǝ durghǝ cik ki tǝ dei hŋ, kyan zaar, kyan ɗaŋ kyaa dǝǝk ves ɗa a gya goni, kǝ dǝǝl nǝ vi gamawan mǝn tǝ gamawan. duryo tu ngǝtn yo ɗaŋ kya dǝǝl ves kyaa fi ngǝrshi gya ges ɗaŋ. ²Beɗ tǝ gi maa yisǝŋǝi tu mborki kǝ Cogn nǝ kǝ jom jomni a kili yo ɗaŋ wo ndaaɗɗi a gaam mǝn fighǝn ngǝrshi gya gu.³Beɗ tǝ gi ɗakɗa nǝ gin, kyan zaar, murghǝ gǝmngǝn mborki ghǝ mǝn fighǝn ngǝrshi ɗaŋ. ka ɗya kǝ kiir ngyerghǝn vi Coghǝi ya? ⁴Ko kya kemas vǝrghǝnngǝ gyalwos a te dluughǝn vwaghǝ mborki wos, tǝ morghǝn raa wosa? ka yisǝŋ tu gyalwos tanndaŋ yinǝ durghǝ tu tǝ tuti nǝ kǝ kaɓkǝn ndaaɗkǝn hŋaa?⁵Beɗ tǝ gi nǝ durghǝ jenndalghǝn wan tǝ raaghǝ nyaŋngas kǝn kaɓkǝn ndaaɗkǝn, kya lǝǝr gamawan tliiti yer mǝnɗi, a dzaŋngǝ tliiti yer, nǝ yo tu yan nǝ dzaŋngǝ ɗǝǝlghǝn vi kǝ zarsǝ ghǝ mbuuni kǝ Cogn. ⁶Wo vǝr ko daashi gyo ɗyak cak bamvi ghǝ laawos: ⁷A gya gyi ɗaŋ tǝ dluuvwaa tǝ fighǝn ngǝtnngǝ gyaal ɗaŋ tǝ gǝm dzaŋǝi hŋ, ta ŋal gamawasǝŋ mbuughǝn mǝn tǝ luughǝn, tǝ raai nǝ kǝ ndok ndoki.⁸Beɗ tǝ gi a mǝn suughǝn gaam, gya gyo ɗaŋ tǝ nyaŋngas wumngǝn kǝǝm kǝ jom jomni, tǝ sǝǝkǝǝm nǝ ngǝtnngǝ mberni, tlitii yer tǝ loŋsǝ va va wo ndaɗ shi mǝnnɗi.⁹ Beɗ tǝ gi Cogn wo shinndar kuskǝ ngǝtnɗi raaghǝ jii a ko raa ghǝbraai gyo ɗaŋ a fi kuskǝ ngǝtn, a Yahudawabkeni, kǝnnda Helinawa.¹⁰Beɗ tǝ gi zǝghǝrghǝn, zǝnzǝni tǝ raa wusni wo man a ɓuruk gya gyo ɗaŋ tǝ fi ngǝtnngǝ gya, a Yahudawa keni ghǝnnda Helinawa. ¹¹Duryo tu Cognvon citǝ suughǝn gaam hŋ. ¹²A gya gyo ɗaŋ tǝ fi kuskǝ ngǝtn a te mborki hŋ tǝ fi kuskǝ ngǝtn a giɓkǝ mborki beɗ tǝ ta ngyershi vimǝn ate mborki.¹³Duryo tu mǝn wumngǝn ngyerghǝn vi ghǝ ci mǝnngǝ mbuuni a ken ngǝ Cogn hŋ, beɗ tǝ gi mǝn fighǝn wos ta tu vumngǝni. ¹⁴Nǝ duryo tu mǝn ɗǝgn ɗaŋ ta yisǝŋ mborki hŋ, a te yasǝŋ waar ta fi ngǝtnyo ɗaŋ nǝ kǝ mbirki, taa ndǝr tǝ nyolar gamawasǝŋǝi a mborki, ko ɗaŋ yi tu mborki a gamawasǝŋ hŋ.¹⁵A ɗǝki cik beɗ tǝ giɗ tu ngǝtnyo ɗaŋ mborki caa ŋal yi ɗa nǝ dlyaaɗkǝn a raa wasǝŋ. Ɓitalghǝn wasǝŋ beɗ caa tlyashi zha mǝn, ɓitalghǝn wasǝŋ beɗ, caa lǝǝrshi ndaɗkǝn mǝnndi ko tǝ vumshi washi. ¹⁶Cik kǝnnda yigha Cogn. Gi wo maan cik dzaŋ gi ɗaŋ Cogn wo ngyer vighǝ ngǝtnngǝ waaɗi kǝ ɓuruk zarsǝ a te vik wusni kǝ giɓkǝ Yesu gi ɗaŋ nǝ Ɓorghǝnni.¹⁷Ɗaŋ yi tu kyaa cim gamawa tumǝn Yahudiya, ki ni avtsǝtnngǝn ngǝ mborki, kya finǝ sǝrǝɗi a giɓkǝ Cogn, ¹⁸kaa yisǝŋ ɓitalghǝn woshi, ka ndǝr kǝ yisǝŋ ngǝtn yo ɗaŋ tǝ byakshi a cighes, ka ndǝr kǝ tu giɗkǝn a giɓkǝ mborki, ¹⁹ǝŋ yan yi tu ki tǝ sǝrǝɗi tu ki nǝ jyaŋi a dontsǝ, lǝǝɓ yaali a gyavgyo ɗaŋ cigha ɗuu, murghǝ fighǝn forǝm a mǝn yo ɗaŋ tǝ saghaɗ hŋ,²⁰ murghǝ giɗkǝn gya mǝri nabartu, beɗ a giɓkǝ mborki kitǝ ngǝtn yo ɗaŋ a tlǝn yisǝŋngǝ tǝ jom jomni, ta wuri ǝnnda gya gin tǝ tiin nǝ ɗaŋ kyaa fi tsǝtnngǝn wane?²¹Kyaani ɗaŋ kya giɗ gya gon ghai, kya giɗ gamawan ghai hŋaa? kyaani ɗaŋ kyaa fuu vik wusni tu ɓak cin mǝǝr hŋ, kyaa ci mǝǝraa?²² Kyaani ɗaŋ kya fuu vik wusni tu ɓak fin mbǝllǝ hŋ, kyaa fi mbǝlla? kyaani ɗaŋ kya ɗaghar nbuughǝn waari, kyaa ci mǝǝr vin ladi hŋaa?²³Kyaani mǝn ɗughǝn gǝǝɓ tǝ ɗǝǝlghǝn vi, kyaa fiir firǝm Cogn a giɓkǝ maalghǝn wan kǝ nyaŋngaskǝn laaɓkǝn mborki hŋaa? ²⁴Duryo tu, ''fiir sǝǝm Cogn forǝm a mǝn ɗǝgn nǝ durwan.'' Ɗaŋ gi ɗaŋ taa dlyaaɗi.²⁵Kǝrǝŋ kǝrǝŋ sǝrǝghǝn wan citǝ ɓakmi ɓaski, ǝŋ kyaa laaɓ mborki, beɗ tǝ gi ǝŋ yan kinǝ nǝn laaɓkǝn mborki hŋ sǝrǝghǝn wan wo naa ɗaŋ tu sǝrǝki hŋ. ²⁶Duryo tu ǝŋ yan zaar yo ɗaŋ taa sǝrǝtǝ hŋ, wo laaɓ ɗeɓaɗ ngǝtnngǝ mborki, taa ɗya tǝ mbii sǝrǝghǝ wasǝŋ ɗaŋ taa fi hŋ a tsǝtnngǝnngǝ mǝn sǝrǝghǝn hŋaa?²⁷ Ɗaŋngǝnnin ǝŋzaar yo ɗaŋ taa sǝrǝtǝ a te voraŋ hŋ wo ɗyar ɓuruk mborki wo ɗya ɗǝǝlki vi mǝn kyaani mǝn sǝrǝghǝn a te mborki hŋaa? Cik kǝnnda a naa duryo tu kitǝ mborkes nǝ dlyaaɗkǝn tǝ sǝrǝghǝnes beɗ tǝ gi kyaa laaɓ mborki hŋ!²⁸Duryo tu yanes nǝ mǝn Yahuda ɓǝdlǝŋ hŋ; beɗ tu nǝ murghǝ sǝrǝghǝn yo ɗaŋ tǝ taar laaɗeshi hŋ.²⁹ Beɗ tǝ gi nǝ mǝn Yahuda te giɓi, ɗaŋngǝni beɗ nǝ murghǝ sǝrǝghǝnngǝ raa tǝ kǝ zhipti ɓak te dlyaaɗkǝn hŋ, dashi gin mbuughǝnwos yiɗi gha zarsǝ hŋ, beɗ tǝ gi yiɗi gha Cogn.

Chapter 3

¹Tughǝn dǝǝl ni ǝŋ Yahudawa tǝ yire? nǝ ɓyakmi ni ǝŋ yigha sǝrǝghǝnne? ²Yi nǝ vari ko tǝpi gyo. Keni de Yahudawa ǝŋ Cogn ta vǝrshi yelghǝn jaan.³Ta wuri ǝŋ yan Yahudawa gya gon tǝ ta yi tǝ caghǝn raa wasǝŋ wo ɗak vartǝ Cogn a fighǝn laa? ⁴Tǝ naa cik hŋ. A bamvi gi, tǝ naa tu tǝ tuu Cogn ci jomi ko ɗaŋ tu ko zarigyo ǝ murghǝ ɓyerni. Ɗaŋ yi nǝ dlyaaɗkǝn tu, ''Duryo tu tǝ zhiɗ tu kini zaar ghǝ zari a wulghǝn vi wa, aa tu mbǝrzaŋyi a kili yo ɗaŋ ya tlǝǝrghǝ kǝn mǝn dǝǝlghǝn vi''⁵Beɗ tǝ gi ǝŋ laa wopm ɗaŋ nǝ kǝ zaari hŋ ya zhiɗ zaari Cogn, ma wul tu nii? Maa wul tu Cogn nǝ kǝ zaari hŋ ɗaŋ shilar loŋsǝ wos ɗi ɓasmya? (Mya wulni vi gha ɓitalghǝnnatn na zarsǝi.) ⁶Tǝ naa cik hŋ, yan ci yi cik ta Cogn wo ɗǝǝl vi ɗǝgnǝn mǝn wuri?⁷Beɗbtǝ gi ǝŋ jom jomni ghǝ Cogn a te ɓyerni ca lǝǝr tǝ tuughǝn mǝnɗi monnda, nii caa hal ɗaŋni ca ɗǝǝlǝn vi tu minǝ murghǝ fighǝn kuskǝ ngǝte? ⁸Ta niwo ɗak tǝ kon ɗaŋ gi ɗaŋ caa ngaa ɓyerniva dulgamawopm, gya gon tǝ mbii tu maa kon cik, ''ǝŋ mǝ fi kusǝŋsǝ ngǝtn duryo tu ngǝtn mbuuni tǝ mani''? Ɗǝǝlghǝn via dulgamawasǝŋ yi ɗa giiri.⁹Ta nǝ nii ghǝnde? mya vǝrni dek nyolarghǝn gama wopa? ko njwatn. Duryo tu maa caa vi Yahudawa tǝ Helinawa tu, ɓuruk wasǝŋ ci gha vartǝ kusǝŋsǝ ngǝtn. ¹⁰Ɗaŋ gi ɗaŋ nǝ dlyaaɗkǝn tu, ''gon nǝ zarghǝ zaari hŋ, gon ɗa hŋ ko namboŋ.¹¹Gon ɗa nǝ murghǝ yisǝŋngǝn hŋ, gon ɗa nǝ murghǝ ŋalghǝn Cogn hŋ.¹² Ɓuruk wasǝŋ gaa tǝpi. Ɗeɓaɗ wasǝŋ taa naai ɓyem. Gonɗa ɗaŋ ca fi ngǝtnngǝ mbuuni hŋ, gonɗa hŋ ko namboŋ.¹³Shirivwasǝŋ yinǝ ɗaŋ vik giir yo ɗaŋ nǝ ɗǝrǝghǝn. Risǝŋ wasǝŋ wasǝŋ caabkon kusǝŋsǝ ngǝtn. Wuŋ nyici yi a laaɗ viwasǝŋ. ¹⁴Vi wasǝŋ nǝ yugnngǝn tǝ laŋngǝn tǝ vi baŋ baŋ.¹⁵Yasǝŋ ca byatl nǝ dlaaghǝn voraŋ. ¹⁶Tǝpm wasǝŋ yi tǝ buŋngǝntǝ laŋngǝn. ¹⁷Mǝni gi taa yisǝŋ tǝpm raa wusni. ¹⁸Vǝrtǝ Cogn a yir wasǝŋ hŋ.''¹⁹Ɗaŋngǝnin maabyisǝŋǝi tu ɓuruk ngǝtn yovɗaŋbmborki kon, ca wul ni vi a dulgam mǝniyo ɗaŋ cigha daɗi wos, duryo tu ko vi gyo tǝ dlǝǝpi, duryo tu ɗaŋngǝni ɗebaɗ tǝ suu viɗi a ken Cogn. ²⁰Gin yi nǝ duryo tu, a ken wos gonwo tu njimngǝnni nǝ laaɓkǝn mborki hŋ. Duryo tu a te mborki ǝŋ yisǝŋngǝn kuskǝ ngǝtn a man.²¹Beɗ tǝ gi ɗaŋngǝnni tǝ zhiɗ yisǝŋngǝn laaghǝ zaari Cogn a te mborki, ǝŋ gyo ɗaŋ zarsǝ shinngǝn Cogn tǝ mborki caa tlyaa tǝ zha mǝn, ²²ǝnndi tu laaghǝ zaari Cogn a te caaghǝn raa a Yesu ɗaŋ nǝ Ɓorghǝnni nǝ ɓuruk gya gyo ɗaŋ caa ga raa ɓastǝ. Duryo tu worghǝn ngai hŋ.²³Nǝ duryo tu zarsǝ ɓuruk taa fi kusǝŋsǝ ngǝtn taa ndaɗi a zǝkkǝnngǝ Cogn. ²⁴Tǝ sularmi nǝ zarsǝ mbuuni nǝ gyal wos abte kaɓkǝn ɗaŋ yi a Yesu ɗaŋ nǝ Ɓorghǝnni.²⁵Beɗ tǝ gi, Cogn a vǝr Yesu ɗaŋ nǝ Ɓorghǝnni gyo ɗaŋ yan cibngǝtnngǝ vaaghǝn nǝ tughǝn kaɓkǝn a te caghǝn raa a voraŋwos. A vǝr gi nǝ Ɓorghǝnni nǝ dek zhiɗkǝn ɗǝǝlghǝn vi wos, duryo tu a kwaan kusǝŋsǝ ngǝtn won kǝ ɓyenndǝmi hŋ. ²⁶Nǝ dluughǝn vwaa wos. Ngǝrshi gya gin ɓuruk tǝ fi tǝ zhiɗ ni laaghǝ zaaribwos a kili gin. Gin a ta yi nǝ duryo tu tǝ zhiɗ gamashi tu cinǝ murghǝ ɗǝǝlghǝn viibkǝ jom jomni, duryo tu tǝ zhiɗ tu ci nǝ murghǝ kaɓkǝn konu nǝ caaghǝn raa a Yesu.²⁷Taa ɗuughǝ gǝǝɓ yi te ɗo? Taa nyolar tii. A dlei gyo? Nǝ laa mbuuniya? O oi, beɗ tǝ gi nǝ caaghǝn raa. ²⁸Nǝ ginngǝn mǝ ɓandar tu caa tu vuumngǝ caaghǝn raa wos, nǝ laaɓkǝn mborki.²⁹Ko Cogn nǝ kǝ Yahudawa ngǝtn wasǝŋaa? cinǝ Cogn ngǝ mǝni yo ɗaŋ cinǝ Yahudawa hŋ ɗaŋ hŋaa? ei cinǝ Cogn ngǝ mǝni yo ɗaŋ cinǝ Yahudawa hŋ ɗaŋ.³⁰ Ǝŋ yan Cogn ci namboŋ, wo kaaɓ gya gyo ɗaŋ cinǝ sǝrǝghǝn a te caaghǝn raa tǝ gya gyibɗaŋ ci nǝ sǝrǝghǝn hŋ avte caaghǝn raa ɗaŋ.³¹Mǝ sular mborki ɓyemngǝnɗi nǝ caaghǝnbraa? wo naa cik hŋ. A bamvi gii mya ɗyarni mborki ǝnndi.

Chapter 4

¹Nǝ ni nakon a dul gaam Ibrahim jid wom adlii, a ta tuni nii? ²Duru tu ǝŋ yaan Ibrshim a ta fuudkǝn nǝ laa, cinaa tu dyek duughǝn gǝǝb,bed tǝ gii a ken Cogn hŋ. ³Nǝ gii vik Cogn kon tuni? " Ibrahim a ta caa raa a Cogn, she tǝ ta kwaan tǝ gii mǝn nǝ ghǝ zaari ɓastǝ."⁴Ɗaŋ ghǝnin gyo ɗaŋ caa fi laa,ghǝtn yo ɗaŋ caa kab ta kwaan tǝ mǝǝn abamvi gyaal hŋ, bed tǝ gi nǝ ngǝtn yo ɗaŋ nǝ gos. ⁵ Bed tǝ gii gyo ɗaŋ caa fi laa hŋ, a bamvi gii caa ca raa a gya gyo ɗaŋ caa vum mǝǝn fighǝn kusǝŋsǝ ghǝtn, tǝ kwaan tǝ caaghǝn raa woshi mǝǝn nǝ ghǝ zari ɓastǝ.⁶Dauda ta kwaan ghǝn ghǝ mbuni a zaar yo ɗaŋ Cogn a kon tu ci ni zaar ghǝ zari nǝ laa wos hŋ. ⁷ A ta wjl tu, "Gya gyo ɗaŋ taa dlaa shi kuseŋsǝ ngǝtn wasǝŋ mǝnii cini ngǝ shishiɗi, gya gyo ɗaŋ kusǝŋsǝ nghǝtn easǝŋ nǝ dlǝm ngǝn. ⁸ Zaar yo ɗaŋ ko njwan tǝ Daadǝn wo kwaan tǝ kusǝŋsǝ ngǝtn mǝǝn hŋ nǝ zaar ghǝ zari.⁹Ta ngǝ shishiɗin ɗaŋ tǝ koni yini a gaam mǝni yo ɗaŋ cinǝ sǝrǝghǝn ngǝn wasǝŋ ? Ko tǝ mǝni yo ɗaŋ cinǝ serǝnvǝn hŋ wasǝŋa? ko tǝ mǝni yo ɗaŋ cinǝ sǝrǝghǝn hŋ ɗaŋaa? Duru tu mǝ wul tu," Tǝ ta kwaan caaghǝn raa Ibrahim mǝǝn ghǝ zaari ɓastǝ." ¹⁰ Tǝ ta kwaan tǝ mǝn wuri? Ɗaŋ Ibrahim a ta yi nǝ sǝrǝghǝn na ko ǝnnda tǝ tǝ sǝrǝta? A ta ya kili yo ɗaŋ a ta yi nǝ sǝrǝghǝn hŋ, bed gii ǝnnda tǝ sǝrǝtǝ .¹¹Ibrahim a ta kab ngǝtn yo ɗaŋ ata gid sǝrǝghǝn . Gin ghǝn cin ngǝtn ngǝ lidkǝn ngǝ ngǝtn ghǝ zaari ghǝ caaghǝn raa ɗaŋa ta yir ɓanndǝŋ ǝnnda tǝ sǝrǝtǝ . Shidshiɗi ghǝ ngǝtn ghǝ zhidkǝni ngǝn a caa a naa nǝ Daa ghǝ mǝni yo ɗaŋ ta caa raa , ɓuruk ko ɗaŋ tu cinǝ sǝrǝghǝni hŋ. Dei yi tu ngǝ zaari ngǝ ta kwaan shi mǝǝn.¹² Dei gin ɗa tu Dawom Ibrahim a ta naa nǝ Daa ghǝ sǝrǝghǝn nǝ mǝǝni yo ɗaŋ sǝrǝghǝn ghǝn wasǝŋ hŋ hal tǝ mǝn yo ɗaŋ caa laab tǝpm ghǝ caaghǝn raa kǝ Daawom Ibrahim ɗaŋ a ta yi nǝ sǝrǝghǝn hŋ.¹³Mbighǝn raa ɗaŋ tǝ ta fi Ibrahim mǝn tǝ mǝǝn kaar wos tu yani ghǝn wo naa murghǝ duli ghǝ ɗǝghǝn a ta man tǝ mǝǝn a te borki hŋ, bed tǝ gi a te ngǝtn ngǝ zaari kǝ caaghǝn raa. ¹⁴ Duru yo tu, ǝŋ mǝni yo ɗaŋ caa tsǝtn a tee borki ghǝn ya naa nǝ mǝn dull, caaghǝn raa a nai ɓem , mbighǝn raa a nai vati. ¹⁵ Duru tu borki, ngǝn caa lǝǝr loŋsǝɗi,bed tǝ gii lǝǝb yo ɗaŋ borki ghai hŋ , fighǝn kuskǝ ngǝtn ghai hŋ.¹⁶Nǝ dei gin yini nǝ caaghǝn raa, duru tu caaghǝn raas tǝ naa nǝ gyaal nǝ ghǝ mǝǝn kaar ghǝ Ibrahim ɓuruk, tǝ na ni mǝn yo ɗaŋ cigha dadkǝ borki ghǝtn wasǝŋ hŋ, bed tǝ gi ngǝ mǝni yo ɗaŋ citǝ ɓakmi ngǝ caaghǝn raa ngǝ Ibrahim . Yaningǝ ci dawom ɗeɓad. ¹⁷ Ɗaŋ gi ɗaŋ nǝ dlyaadkǝn tu, " Na natar ghǝ nǝ Daa ghǝ yatl monda." Ibrahim a ta yia ken ghǝ gyo ɗaŋ a gaa gaam ɓastǝ, gyo ɗaŋ caa vǝr rai mǝǝn mǝskǝn caa cim mǝǝniyoɗaŋ.¹⁸Bed tǝngǝtn yo ɗaŋ a ta yi ɗa dǝǝli ,Ibrahim a ta caa raa a Cogn tǝ raa namboŋ nǝ ngǝtn yo ɗaŋ wo fi ken. Nǝ gii a ta na ni Daa ghǝ yatl monda,ɗaŋ gii ɗaŋ ta,ta kon tu," Cig kǝn mǝǝn kaar wa ta naa." ¹⁹ A ta yi nǝ lyakɓi a caaghǝn raa hŋ. Ibrahim a ta kabi to dlii wos a ta nɗwatsǝi(duru tu a ta wur fi voni kuri namboŋǝi). A ta kabi ɗa tu vwa ghǝ Saratu wo ɗya ɓwaa mǝǝri ɗa hŋ.²⁰Bed tǝgii nǝ mbighǝn raa ghǝ Cogn, Ibrahim a ta ɗak caaghǝn raa hŋ, a bamvi gi a ta tu tlyaaghǝn a caaghǝn raa, ata luu Cogn. ²¹A ta yisǝŋǝi s raa wos shok tu ngǝtn yo ɗaŋ Cogn aa mbi raa ɗa, wodya yuŋgharti. ²² Nǝ gii tǝ ta kwaan tǝ gin mǝn tu,nǝ ghǝn ghǝ zarii.²³Tǝ ta dlyaad gin gin nǝ ɓakmi ngǝtn wos hŋ ɗaŋ tǝ ta kwaan tǝ mǝnii. ²⁴ Tǝ ta dlyaad nǝ myaani bed ɗaŋ ta kwaan mi mǝni, myaani ɗaŋ mǝcaa raa a yani ɗaŋ a shilar Daadǝn wom Yesu a mǝǝn mǝǝskǝni. ²⁵ Gin ghǝn ci gyo ɗaŋ tǝ ta vǝrtǝ nǝ kusǝŋsǝ ngtǝtn wom tǝ ta ndǝr tǝ shilartii nǝ kabkǝn wom.

Chapter 5

¹Ɗaŋ yi tu maa tu vumm ghǝni, nǝ durghǝ caghǝn raa, maa tu tsǝn ghǝn wusni yǝ Cogn a te Yesu ɗaŋ nǝ ɓorghǝni.² A te lǝb wos bed mǝ ndǝr mǝ tuli a gyal nǝ yo ɗaŋ mǝ dlǝǝr a mbuni ghǝ caaghǝn raa wopm . mya fi polghǝn tǝ sǝrǝɗi yo ɗaŋ ma wum aken a gibkǝ zhimghǝn ghǝ Cogn.³Nǝ cig kurumhǝŋ, bed tǝ gi mya fi polghǝn tǝ buŋnghǝn wom . Maa yisǝŋǝi tu buŋnghǝn caa ɓwaa duumghǝn vwa.⁴ Duumghǝn vwa bed va lǝǝr caaghǝn vwaɗi, caaghǝn vwa caa lǝǝr raa feɗi ɗi nǝ ghǝtn yo ɗaŋ wo fi ken. ⁵ Sǝrǝɗi gin nǝ caaghǝn raa yo ɗaŋ aa tumi, nǝ duryo tu taa gidmi suughǝn Cogn a gibkǝ raawopm a te zhipti var ɗaŋ tǝ vǝrmi.⁶ Nǝ duryo tu ɗaŋ mǝ tayi nǝ tsalghǝn a raa gi ɗaŋ ɓorghǝni a ta a kili yi ɗaŋ yi cig nǝ durghǝ mǝnyo ɗaŋ cigha labkǝn hǝŋ. ⁷ Yi tǝ ɗakkǝn ɗaŋ Zarwon tǝ mbi a rawos ɗaŋ tǝ mǝs nǝ zarghǝ mbuni . Wo man tu, gon wo dya fi cig mbi a rawos tǝ mǝs nǝ ngtǝnngǝ gyal zar.⁸Bed tǝ gi Cogn gid sularghǝn wos ɓasmi, nǝ duryo tu mǝ tayi nǝ mǝn daaɗkǝn , ɓorghǝn mǝs nǝ myani. ⁹ Kǝnnda ma ɗaŋni,ɗaŋ ta vummi wopi tǝ voraŋ wos,ma fuuɗi a te loŋsǝ Cogn.¹⁰Bed tǝ gi tu, ɗaŋ mǝ tayi nǝ ngǝtnnghǝ nyaŋngaskǝn tǝ ndǝr tsǝnghǝn wopi tǝ Cogn a te mǝskǝn ŋaa wos,kǝnnda ma, ɗaŋni ɗaŋ ta ndǝr tsǝnghǝn wopi ɓastǝ, ma fuuɗi tǝ ɓastǝ. ¹¹Cig hǝŋ ma, bed tǝ gi ca polmi a Cogn a te Daadǝn wopm Yesu gyo ɗaŋ nǝ ɓorchǝni ,gyo ɗaŋ a te ɓastǝ kennda mǝ tu ndǝrghǝn tsǝnghǝn.¹²Nǝ durghǝ cig, ɗaŋ gi ɗaŋ a te zar namboŋ kuskǝ ngǝtn nɗaɗi a gibkǝ ɗǝgn, tǝ cig mǝskǝn ndaɗi a dekkǝ kuskǝ ngǝtn.¹³ Nǝ durghǝ gi ghǝnnda tǝ vǝr ɗǝǝghǝn vi, kushǝ nghǝtn ci ɗa a ɗǝcn, bed tǝ gi caa kwaan kuskǝ ngǝtn ɗǝǝghǝn vi ghai hǝŋ.¹⁴Buruk tǝ cig meskǝn ta bǝldi a Adamu,hal Musa, hal tǝ gya gyo ɗaŋ tafi kuskǝ nghǝn ngǝ tsalghǝn ɗaŋ gi ɗaŋ tǝ ta fuu Adamu hŋ ,gyo ɗaŋ caazhidmi murghǝ manghǝnɗi ken. ¹⁵Bed tǝ gi vǝrghǝ nes yin ɗaŋ ghǝ tsalghǝn ghǝ borki hŋ. Duryo tu ǝŋ yam nǝ malghǝn ghǝ zar namboŋǝi, monda ghǝnda caa mǝǝs, cig jǝnnda gyal wos tǝ verghǝn wos a te zar namboŋes, Yesu ɗaŋ nǝ ɓorghǝni,she verghǝnes tǝ tughǝn nǝghǝ mǝn monda.¹⁶Nǝ duryo tu vǝrghǝnes yin abamvi gi ɗaŋ a fu kuskǝ ngǝ̵ti hŋ. Ɗaŋ gines kǝnnda nyerghǝn ves tǝ vaaghǝn wos tǝ man nǝ durghǝ kuskǝ ngǝtn ngǝ zar namboŋes. Hal ɗaŋni vǝrghǝn gines kǝ vumghǝn a man a kaar ghǝ mǝn malghǝn monda. ¹⁷ Ne durtu , ǝŋ yan nǝ malghǝn namboŋes, cig kǝnnda gya gyo ɗaŋ ta kab gyal monda tǝ vǝrghǝn ghǝ mbuni a te rayes, Yesu ɗaŋ nǝ ɓirghǝni.¹⁸Nǝ durghǝ cig, gi ɗaŋ kuskǝ ngǝtn kǝ namboŋes a canyerghǝn vi a na a dulgam konu, cig kǝnnda laaghǝ mbuni kǝ namboŋes wo lǝr vummghǝniɗi tǝrai a zarsǝ monda. ¹⁹ Ɗaŋgi ɗaŋ, muryo ɗaŋ, a wum kǝǝm hŋ a caa zarsǝ monda ghǝ jom-jomi tǝ nai nǝ mǝn fighǝn kuskǝ ghǝtn, cig kǝnnda tǝ wumghǝn ghǝ kǝǝm ghǝ namboŋes zarsǝ monda ghǝ jom-jomi taa tu mbuni.²⁰Bed tǝ gi ɗǝǝlghǝn vi wo man,gyo ɗaŋ a caa fighǝn kuskǝ ghǝtn a bǝli. Bed tǝ gi lǝb yo ɗaŋ kuskǝ ghǝtn bǝl tǝ ɓakmi. ²¹ Gi a ta fi ig, nǝ yo ɗaŋ tu kuskǝ ghǝtn bǝli nǝghǝ mǝskǝn, cig kǝnnda gyal aa bǝli nǝghǝ mbuni tǝfai nǝghǝ ndok-ndoki a te Yesu Daadǝn wopm ɗaŋ nǝ ɓoeghǝni.

Chapter 6

¹Ni kǝnnda maa wul ɗaŋne? maa ci ken tǝ fighǝn kuskǝ ngǝtn durghǝ tu gyal tǝ bǝlliya?² wo dya naa cik hŋ. wuri ghǝ ta wul tu myaani ɗaŋ mǝǝ mǝǝs a giɓkǝ fighǝn kuskǝ ngǝtn ma ci ken tǝ tsǝtnngǝn giɓi wose? ³ka yisiŋ tu ɓuruk gyavgyo ɗaŋ ta fishi baɓtisma mǝn a giɓ kǝ Yesu gi ɗaŋ nǝ ɓorghǝnni hal nǝ kǝ mǝskǝn wos hŋaa?⁴Tǝ giimi wopi tǝ gya yan, a te baɓtisma a te mǝskǝn wos. cik kǝnnda a naa nǝ durghǝ tu ɗaŋ gi ɗaŋ nǝ ɓorghǝnni a shishi a mǝn mǝskǝn a giɓkǝ luughǝn Daa. Bamvi cik myaani beɗ mafi riighǝn a giɓkǝ muurighǝ tsǝtnngǝn.⁵ Duryo tu ǝŋ yan mitǝ yaani a giɓkǝ taghǝn mǝskǝnwos maa dya maa tsǝtn tǝ yaan hal nǝghǝ taghǝn shishighǝn wos.⁶Maa yisǝŋǝi beɗ tu, tǝ ghǝmbal ndotsǝ ghǝ daashi wopǝn tǝ yan, nǝ duryo tu tǝ ɗuu dliighǝ kuskǝ ngǝti. ⁷Gin naa cik nǝ duryo tu ɓak mǝ ci ken tǝ mbuughǝn kuskǝ ngǝtn hŋ. Ɓuruk beɗ gyo ɗaŋ a mǝs tǝ cimtǝ a luughǝn zar mbuni a dulgam kuskǝ ngǝtn.⁸Beɗ tǝ gi ǝŋ myaa mǝs tǝ gi ɗaŋ nǝ ɓorghǝnni, mii tǝ caa ghǝn raa maa tsǝtn tǝ yaan.⁹ Mi tǝ yisǝŋngǝn tu tǝbshidher gi ɗaŋ nǝ ɓorghǝnni a giɓkǝ mǝn mǝskǝn, nǝ cik cinǝ mǝskǝn ɗa hŋ. Mǝskən beɗ citə vartə ɓastə hŋ.¹⁰Nǝ durghǝ mǝskǝn yo ɗaŋ a fi nǝ kuskǝ ngǝtn, yi tǝpm namboŋ tǝ cik nǝ kǝ ɓuruk. Tsǝtnngǝn yo ɗaŋ ca fi, tǝ cik ca fi nǝ ghǝ Cogn.¹¹ Nǝ cik kyaani beɗ mbiin gamawan a luughǝnngǝ mǝn mǝskǝn nǝ kuskǝ ngǝtn, beɗ tǝ gi kini fuuɗkǝn a giɓkǝ gi ɗaŋ nǝ ɓorghǝnni Yesu.¹³Nǝ dei gi ɓak gan kuskǝ ngǝtn tǝ fi guŋndǝ a giɓkǝ dliwan hŋ, hal a sǝǝ kǝǝm nǝ ghǝ mbighǝn raa hŋ. ¹²Ɓak vǝrǝn gya dli waan nǝ fighǝn kuskǝ ngǝtn nǝ luughǝn ngǝtn yo ɗaŋ nǝ mbuuni hŋ. Beɗ tǝ gi vǝrǝn gamawan Cogn a tsǝtnngǝn ngǝtnngǝ laaghǝ taŋ-taŋnyi. ¹⁴Ɓak vǝrǝn dǝǝl fighǝn kuskǝ ngǝtn tǝ fi guŋndǝ ɓaski hŋ, duryo tu kinǝ a tsǝtnngǝngǝ mborki hŋ, beɗ tǝ gi kinǝ a tsǝtnngǝngǝ gyal.¹⁵Kǝnnda ni? she mǝ fi kuskǝ ngǝtn nǝ yo tu miini a tsǝtnngǝnngǝ mborki hŋ, beɗ tǝ gi tu nǝ gyal. wo na cik hŋ.¹⁶ Kaa yisǝŋ tu ɓuruk nǝ gyo ɗaŋ kǝ vǝr gamawaan nǝ yo tu kinǝ monsǝ, beɗ tǝ gi monsǝ hŋaa? gin nǝ naa jom-jomni, nǝ tu kinǝ monsǝ nǝ kuskǝ ngǝtn yo ɗaŋ a tuli nǝkǝ mǝskǝn nǝ yo tu monsǝ nǝ kǝ sǝǝghǝn kǝǝm gyo ɗaŋ a tuli nǝ kǝ taŋ-taŋnyi.¹⁷Beɗ tǝ gi nyaarghǝn tǝ naa a Cogn! nǝ duryo tu kǝ taa yi nǝ monsǝ ghǝ kuskǝ ngǝtn, beɗ tǝ gi kǝ fi sǝǝghǝ kǝǝm a raa waan nǝ kǝ kuɓarggǝn yo ɗaŋ tǝ vǝrki. ¹⁸Taa vumki waaniɗi a buŋngǝn ghǝ fighǝn kuskǝ ngǝtn, taa ndǝr tǝ sular ki waani nǝ monsǝ ghǝ fighǝn ngǝtnngǝ taŋ-taŋnyi.¹⁹Mya wul vi tǝ kyaani ɗaŋ zar, nǝ duryo tu ɗaɗkǝn waan nǝghǝ dli tǝ voraŋ. Ɗaŋ gi ɗaŋ kǝ vǝr dli waan gya gon nǝ mbǝllǝ tǝ kusǝŋsǝ laa, cik kǝnnda ɗaŋni vǝrǝn dli waan gya gon a tsǝtnngǝnngǝ fighǝn ngǝtnngǝ taŋ-taŋnyi.²⁰ Nǝ duryo tu a kili yo ɗaŋ kǝ taa yi nǝ monsǝ ghǝ fighǝn kuskǝ ngǝtn, kinǝ kaɓkǝn nǝ fighǝn ngǝtnngǝ taŋ taŋnyi.²¹ A kili gin ngǝtnngǝ mbuni yo ghǝn kǝ tu nǝ laayo ɗaŋ kyaa wum dzuun waasǝŋ ɗaŋngǝniyo? duryo tu a bamvi ghǝ laai gya gin yan ghǝn ci mǝskǝn.²²Beɗ tǝ gi ɗaŋni ɗaŋ tǝ ta vumkiɗi a kuskǝ ngǝtn tǝ sularki waani nǝ monsǝ ghǝ Cogn, ndaraghǝn wos ɓaski ghǝn ci ndzikkǝn waan. Bamves yan ghǝnci raa nǝghǝ ndok-ndoki. ²³Nǝ duryo tu bamvi ghǝ kuskǝ ngǝtn ghǝn nǝ mǝskǝn. Beɗ tǝ gi vǝrghǝ ghǝ Cogn yan nǝ raa nǝ ghǝ ɓanngǝn hŋ a giɓkǝ gi ɗaŋ nǝ ɓorghǝnni Yesu Daadǝn wopm.

Chapter 7

¹Kǝ yisǝŋ hŋaan, gya kunda (duryo tu myaa wulni vii tǝ mǝnyo ɗaŋ citǝ yisǝŋngǝn mborki), tu mborki ghǝn ca lyaa zaar a fupmngǝn raawossa?²duryo tu gǝɗ cinǝ naɗkǝn tǝ mborki hal yaan tuuri cigha sǝǝghǝn, beɗ tǝ gi ǝŋ tuuri yaa mǝshi, wo tu tǝrǝŋngǝnni a mborki tsǝtnngǝn dǝn tuur.³ Nǝ durghǝ gi, ǝŋ yaan tuuri cigha sǝǝghǝ, ya tlǝn tsǝtn tǝ muri gon mari, taa cimtǝ tu murghǝ mbǝllǝ. Beɗ tǝ gi ǝŋ yaan tuuri ya mǝshi, a tu sǝkkǝnni a mborki, nǝ gi wo naa nǝ murghǝ mbǝllǝ hŋ ǝŋ ya tsǝtn tǝ muri gonɗa.⁴Nǝ durghǝ gin, yaan kundatn, a caa kyaani beɗ kaa mǝshi mborki a te dliighǝ Ɓorghǝn kǝ kǝ Cogn. Nǝ duryo tu tǝ kaŋki waani tǝ gon, yaan nǝ, dashi gi ɗaŋ tǝ shisher tǝɗi a giɓkǝ mǝn mǝskǝnni, nǝ yo ɗaŋ tu mǝǝ ɓwaa mǝǝri Cogn mǝn. ⁵Duryo tu ɗaŋ mǝ tayi a giɓkǝ dlii, kuskǝ ngǝtn kǝ mbighǝn raawopm ta zhighǝɗɗi tǝ mborki, ǝnnda yi fi laa tǝ myaani mǝǝ ɓwaa mǝǝri nǝ kǝ mǝskǝn.⁶Beɗ tǝ gi ɗaŋnin taa vupmmiwopiɗi gha mborki. Maa mǝshi a dulgam ngǝshi ɗaŋ a naaɗmiwopi. Gin nǝ duryo tu mǝǝ fi laa mbuuni tǝ sughǝɗkǝn raa kǝ zhitiwopm, ɓak a giɓkǝ dlyaaɗkǝn ghǝ ndotsǝ mborki hŋ.⁷Ni ghǝn ma kon ghǝnde? yan mborki gamas nǝ kuskǝ ngǝtaa? wo naa cik hŋ. Beɗ tǝ gi, yan a te lǝǝɓ mborki hŋ, mii yisǝŋ kuskǝ ngǝtn hŋ. Ci yi nǝ durghǝ mborki hŋ mii yisǝŋ tu nyaŋngaskǝ nǝ kuskǝ ngǝtn hŋ, hal she ɗaŋ mborki wultu, ''Ɓak zhiɗ nyaŋngaskǝn hŋ.''⁸ Beɗ tǝ gi kuskǝ ngǝtn mbi dǝǝghǝ mborki, lǝǝr kuskǝ ngǝtn suughǝn raa a giɓɓen. Duryo tu nǝ durghǝ mborki hŋ kuskǝ ngǝtn nǝ mǝskǝn.⁹A kiliwon mǝ ta yi gha sǝǝghǝn a te lǝǝɓ mborki hŋ, beɗ tǝ gi ɗaŋ mborki man, kuskǝ ngǝtn sutǝ fuɗɗi, she mǝ mǝshi.¹⁰ Mborki yo ɗaŋ a ta kǝǝm tǝ lǝǝr raaiɗi she mǝ ta tutǝ nǝ mǝskǝn.¹¹Duryo tu kuskǝ ngǝtn ta mbi dǝǝlghǝ mborki maalarmi. A te lǝǝɓ mborki a ta ɗuumi. ¹²Nǝ durghǝ cik ves citǝ ndzǝkkǝn, mborkes citǝ ndzǝkkǝn, ci taŋ-taŋ ci ndarara.¹³Ta nǝ cik ngǝtn ndarani naam mǝni nǝ mǝskǝnnaa? wo kǝǝm naa cik hŋ. Beɗ tǝ gi kuskǝ ngǝtn nǝ duryo tu tǝ giɗ tu cinǝ kuskǝ ngǝtn a te lǝǝɓ ndarani, a lǝǝr mǝskǝnɗi a giɓɓen. Gin ta maan cik nǝ duryo tu a te lǝǝɓ mborki, kuskǝ ngǝtn tǝ naai nǝ zhak-zhak kuskǝ ngǝtn. ¹⁴Duryo tu maa yisǝŋǝi tu mborki nǝ ngǝtn zhipti, Beɗ tǝ gi myan migha giɓkǝ dlii. Taa ɗiiɓarmi nǝ monghǝ kuskǝ ngǝtn.¹⁵Duryo tu ma yisǝŋ tsǝr ngǝtnyo ɗaŋ ma fi hŋ, Nǝ gibngǝtn yo ɗaŋ myabsuu mǝ fi yan ghǝn mya fi hŋ, ngǝtn yo ɗaŋ mya suu hŋ, yan ǝnnda mya fi. ¹⁶Beɗ tǝ gi ǝŋ mya fi ngǝtn yo ɗaŋ mya suu hŋ, mya kaɓi tu mborki ci ndarara.¹⁷Beɗ tǝ gi ɗaŋnin nǝ myan ǝŋ mya fi hŋ, kuskǝ ngǝtn ɗaŋ caa tsǝtn a giɓɓen. ¹⁸Duryo tu ma yisǝŋǝi a giɓɓen ya nǝ dlietn, ngǝtn ndarani won ghai hŋ. Duryo tu suughǝn fighǝ ngǝtn ndarani yi a giɓɓen, beɗ tǝ gi mya ɗya mǝ fi hŋ.¹⁹Diryo tu ngǝtn ndarani ɗaŋ mya suu mǝ kǝǝn mǝ fi hŋ, beɗ tǝbgi ngǝtn kushi ɗaŋ mya suu hŋ, ya ni ǝnnda mya fi.²⁰ Ɗaŋngǝnin mya fi ngǝtn yo ɗaŋ mya suu fighǝnni hŋ, a naai tu nǝ mya ǝŋ mya fi hŋ, beɗ tǝ gi nǝ kuskǝ ngǝtn yo ɗaŋ ca tsǝtn a giɓɓen. ²¹Nǝ gi she mǝ tuu ngǝtn laaɓkǝn won a giɓɓen ɗaŋ citǝ suughǝn fighǝtn ngǝtn ndarani, beɗ tǝ gi kuskǝ muri cigha tsǝtnngǝn a giɓɓen.²²Duryo tu a giɓɓen ca polǝm a mborki Cogn.²³ Beɗ tǝ gi mya yel ngǝtn laaɓkǝn mari mari a giɓkǝ gya dlyernyi dlietncaa fi manndǝ tǝ ngǝtn laaɓkǝn kǝ muuri ɗaŋ yigha giɓkǝ ɓitalghǝnnatn, caa caam nǝ laa mon a te lǝǝɓ ngǝtn laaɓkǝn kǝ kuskǝ ngǝtn ɗaŋ yi a giɓkǝ dlyernyi dlietn.²⁴Mini zaar ghǝ mbuuni! Nuu ghǝn wo vummiɗi a mǝskǝnno? ²⁵Beɗ tǝ gi nyarghǝn a Cogn durghǝ Yesu gi ɗaŋ nǝ Ɓorghǝnni Daadǝn wopm! tǝ cik. Myan gamatn ma buŋ mborki Cogn mǝn tǝ raatn. Beɗ tǝ gi a te lǝǝɓi gon mya buŋ ngǝtn laaɓkǝn kǝ kuskǝ ngǝtn mǝn a te dlietn.

Chapter 8

¹Nǝ durghǝ gi ɗaŋngǝnin ngǝtnngǝ tliighǝn wonɗa hŋ nǝ gya gyo ɗaŋ cihha giɓkǝ Ɓorghǝn kǝ Cogn Yesu.² Duryo tu ngǝtnngǝ laaɓkǝn kǝ raai a giɓkǝ Ɓorghǝn kǝ Cogn Yesu a sularmi sǝriɗ a ngǝtn laaɓkǝn kǝ kuskǝ ngǝtn tǝ mǝskǝn.³Duryo tu ngǝtn ɗaŋ mborki ta ɗyaa fi hŋ nǝ durghǝ ɗaɗkǝn wopm a te lǝǝɓ dli, Cogn fii. A shinndar kuniwosɗi a saighǝ dlighǝ kuskǝ ngǝtn tǝ naai nǝ vǝrghǝn nǝ durghǝ kuskǝ ngǝtn, tǝ cik a lii kusǝkǝ ngǝtii a giɓkǝ dlii.⁴ A fi gin nǝ duryo tu suughǝnngǝ mborki tǝ tu yugnngarghǝni a giɓiwopm, myaani ɗaŋ myaa rii a giɓkǝ dlii hŋǝi, beɗ tǝ gi a giɓkǝ zhipti var.⁵Gya gyo ɗaŋ caa rii a giɓkǝ dlii caa sǝǝ kǝǝm ngǝtnngǝ dlii, beɗ tǝ gi mǝn riighǝn a giɓkǝ zhipti caa sǝǝ kǝǝm a ngǝtnngǝ zhipti.⁶Nǝ durghǝ gi caaghǝn raaghǝ dlii nǝ mǝskǝn, beɗ tǝ gi caaghǝn raa gha zhipti var nǝ raai tǝ wusni.⁷ Caaghǝn raa ghǝ dlii ca gaani gǝǝɓ tǝ Cogn, duryo tu ca laaɓni mborki Cogn hŋ, ghǝnnda tǝ ɗya fighǝnni.⁸ Gya gyo ɗaŋ cigha giɓkǝ dlii ta ɗya ta mbaa Cogn raa mǝn hŋ.⁹Beɗ tǝ cik, kigha giɓkǝ dlii hŋ kinigha giɓkǝ zhipti var, ǝŋ yan nǝ jommi tu zhipti Cogn caa tsǝtn a giɓiwaan. Beɗ tǝ gi ǝŋ yan gon citǝ zhipti ghǝ Ɓorghǝn kǝ Cogn hŋ, cinǝ gos hŋ. ¹⁰Ǝŋ yan Ɓorghǝn kǝ Cogn cigha giɓiwaa, dliiwaa nǝ mǝskǝn nǝ durghǝ kuskǝ ngǝtn, beɗ tǝ gi zhipti citǝ raai nǝ durghǝ taŋ-taŋni.¹¹Ǝŋ yan zhipti dashi ɗaŋ a shisher Yesu ɗi a mǝn mǝskǝn caa tsǝtn a giɓiwaan, daashi ɗaŋ a shisher Ɓorghǝn kǝ Cogn ɗi a mǝn mǝskǝnni wo vǝr raai dlii wan kǝ mǝskǝnni a te zhipti varwos, gyo ɗaŋ caa tsǝtn a giɓiwan.¹²Nǝ durghǝ gi, gya yestatn, mii tǝ ngǝtn ɗam gaam, beɗ tǝ gi a tedlii hŋ tu mǝ fi tsǝtnngǝtn a te dlii hŋ.¹³ Duryo tu ǝŋ kyaa fi nǝ durghǝ dlii kaa mǝǝshi ǝnndi, beɗ tǝ gi a te lǝǝɓ zhipti ǝŋ kyaa ɗuu gya laaghǝ dlii, kaa fuuɗi.¹⁴Duryo tu ɓuruk gya gyo ɗaŋ zhipti Cogn ca rii tǝ yanshi, cinǝ mǝǝri Cogn.¹⁵ Duryo tu ka kaɓ laaghǝ mon ɗaŋ ca caa vǝrtǝi hŋ. A bamvi gi, kaa kaɓ zhipti numghǝnni, a te lǝǝɓwos ghǝn myaa cim tǝ yer tlya-tlyaa, ''Abba Daa!''¹⁶Zhiptes ngǝtnwos ca tlyami zha mǝn tǝ zhiptiwopm tu minǝ mǝri Cogn. ¹⁷Ǝŋ yan minǝ mǝri Cogn, nǝ gi minǝ mǝn duul saɗɗa, mǝn duulghǝ Cogn. Minǝ duul namboŋ tǝ Ɓorghǝn kǝ Cogn, jommi ǝŋ myaa tlyaa forǝm cimtǝ, ta ndǝr ta luumi cimtǝ ɗa.¹⁸Gǝn maa paŋ mǝ yel tu, forǝmngǝ usuli gin taa kǝǝm tǝ gaashi tǝ luughǝn yo ɗaŋ taa giɗmii hŋ.¹⁹ Nǝ gii ngǝtn ɗaŋ tǝ ndǝǝr citǝ suughǝn ɓuɓkǝn nǝ giɗkǝnngǝ mǝǝri Cogn ɗi.²⁰Duryotu taa mbutar gaam ngǝtn ɗaŋ tǝ ndǝǝr mǝnii kǝ ɓyemmi, tǝ suughǝnwos hŋ, she kǝ daashi ɗaŋba mbutartǝ gaam mǝni. Cigha giɓkǝ raafeɗi ghǝ mbighǝn ɗa raai. ²¹Tu ngǝtn ɗaŋ tǝ ndǝǝr yan gamas wo tu vumngǝnniɗi a laaghǝ mon kǝ raskǝn, ghǝnnda ta ndǝr ta lǝǝrtii ɗi a zǝghǝrghǝn ghǝ luughǝnni kǝ mǝǝri Cogn.²² Duryo tu maa yisǝŋ ɓuruk ngǝtn yo ɗaŋ tǝ ndǝǝr caa ngur nǝ wumngǝnngǝ ɓwaaghǝn hal ɗaŋngǝni.²³Cik kurum hŋ, beɗ tǝ gi hal myaani ngǝtnwopm, ɗaŋ minǝ mǝǝri kǝ kenni kaɓkǝ zhipti myaani ngǝtnwopm maa ngur a giɓiwopm, nǝ ɓuɓkǝnngǝ numghǝnni wopm yan nǝ kaɓkǝn ngǝ dliiwopm ǝnndi.²⁴ Duryo tu tǝ raa feɗi gin ghǝn tǝ kaɓmi. Beɗ tǝ gi ngǝtn yo ɗaŋ mii tǝ raafeɗi ghai tu wo man maa yeltǝ gham hŋ, duryo tu nuughǝn wo ɓuɓ tǝ raa feɗi a ngǝtn yo ɗaŋ cigha yelghǝnno?²⁵ Beɗ tǝ gi ghǝnvyan miitǝ raafeɗi a dulgaam ngǝtn yo ɗaŋ maa yeligham hŋ, nǝ gi ma ɓuɓ tǝ morghǝn raa nǝ durwos.²⁶Taŋ-taŋ zhipti caa sommi a lyaghǝnwopm tu myaa yisǝŋ yo ɗaŋ ma kara cogŋ hŋ beɗ tạ gii zhipti tǝ gamawos caa kara a bamviiwopm tạ ngurghạn daŋ vii wo ɗya kon hŋ. ²⁷Yaami ɗaŋ caa waskaɗ giɓkǝ raa a yisaŋ ɓitalghǝn ghǝ zhipti dạŋ yo tu caa kara bamvii ghǝ mǝn laaɓkạn suughǝnghǝ cogn.²⁸maa yisǝŋǝi tu gya gyo ɗaŋ caa suu Cogn caa yi fi ɓuruk konii nɗarara nǝ yaŋshi nǝ durghǝ gya gyo ɗaŋ ta cimshi nǝ dyek mbuniwos.²⁹ Duryo tu gya gyo ɗaŋ ɓaŋɗəŋ a yisəŋshi waashi yaaŋshi ghəŋ a gaa tu tǝ ta ken kuniwos, nə gii tə naa nə ŋaa kə keni a gya ŋaanaa monnɗa. ³⁰Gya gyo daŋ a gaashi, cimshi saɗ. Gya gyo ɗaŋ a cimshi, a vumshi waashi. Gya gyo ɗaŋ vumshi a luushi waashi.³¹Nii ghən ma kon a dulgaam ngəshi gyaa ginne? ɦhəŋ yaan cogn citə myaani nuughəŋ wo gaa gəəɓ təmyaanio?³² Yaanii ɗaŋ a ɗaghar gaawos hŋ,beɗ tǝ gi a vǝrtii nǝ durwopm ɓuruk, wurghǝnnda wo taami ɓuruk ngǝtn bakdas tǝ yaani hŋe?³³Nuughǝn wo lǝǝr caaghǝn vii wonɗi gha gya gyo ɗaŋ cinǝ bwaaghǝn Cognŋe? Cogn ǝŋ cinǝ murghǝ vumngǝnni.³⁴ Nuughǝn cinǝ murghǝ ngyerghǝn veso? Ɓorghǝn kǝ Cogn yaan ǝŋ a mǝs nǝ myaani, ngǝtn ɗaŋ a moɓ gin beɗ, tǝ ta shisherti saɗ. Cigha guŋndu tǝ Cogn a lǝǝɓ kǝ zǝkkǝn, yaani ǝŋ caa kara nǝ durwopm.³⁵Nuughǝn wo ɓǝǝl mi tǝ suughǝn Ɓorghǝn kǝ Cognyo? buŋngǝnna ko raaji ko nyaŋngaskǝn ko kusǝŋ ko dliivati, ko kuushi ko gitaa? ³⁶Ɗaŋ yo ɗaŋ yinǝ dlyaaɗkǝn, ''Nǝ durghǝ ɓakmi wa caa tlaami ɓuruk vyaaghǝn, taa surmi ɗaŋ tu nǝ tǝmsa kǝ ngyarghǝn.''³⁷A ngǝshi gya gin ɓuruk maa laatsǝ gyo ɗaŋ ta cimmi tu mǝn tlyaghǝn gaam a lǝǝɓ gi ɗaŋ caa suumiwopi. ³⁸Duryo tu ma tu morghǝnni tu ko mǝskǝn, ko raai, ko zhipti shinngǝn Cogn, ko gya guŋndu, ko ngǝtnsǝ kǝ ɗaŋngǝnni, ko ngǝtnsǝ kǝ manngǝnɗi, ko vartǝ,³⁹ ko fupmngǝn, ko shoŋngǝn, beɗ ko ngǝrshi gya gyo ɗaŋ tǝ ndǝr ta ɗya ta ɓǝǝlmi tǝ suughǝn kǝ Cogn ɗaŋ yigha giɓkǝ Ɓorghǝn kǝ Yesu Daadǝnwopm hŋ.

Chapter 9

¹Mya fuuki jom jomnes a giɓkǝ gi ɗaŋ nǝ Ɓorghǝnni. Mya ngaani ɓyerni hŋ, raatn kǝ giɓi caa tlyaam zha mǝn a giɓkǝ zhioti var.² Yan tu ɓasǝm yi nǝ dǝllǝk raa maraghǝni ɗaŋ wumngǝnnes caa ɓan a giɓ raatn hŋ.³Da mǝ suu tu myan gaamatn da ci laŋ mi tǝ waar mi mari tǝ yan ɗaŋ nǝ Ɓorghǝnni, nǝ dulgaam gya yesatn, gyo ɗaŋ wusuli wopm yi namboŋ a te naa zaari. ⁴Cinǝ mǝn Isar'ila. Cini m'numngǝnni a giɓ muŋ, tǝ yir zǝkkǝni, tǝ mbighǝnni ɗa raa kǝ Cognvon, tǝ vǝrghǝnni wasǝŋ mborkes tǝ mbuughǝnni Cognvon, tǝ gya ngǝtn gaaggǝnnu raa.⁵ A te juɗ wasǝŋ jǝn gyo ɗaŋ nǝ Ɓorghǝnni a man ngai, a te naa zaari yan ɗaŋ nǝ Cognvon a dulgaam koni ɓuruk. Tǝǝ luu tǝ nǝkǝ ndok ndoki, tǝ naa cik.Beɗ tǝ gi yin ɗaŋ tu gya ngǝtnngǝ gaaghǝn raa kǝ Cognvon taa ɗakghǝi hŋ. Cinǝ mǝn Isar'ila hŋ. Cik ɗaŋ yinǝ tu konu ɗaŋ Ibrahim nǝ jiɗashi taa nǝ ŋaawos hŋ. Beɗ tǝ gi, ''A te ghǝ Ishaku kǝnndi taa cimshi ttu wusuli waa''⁸Yan tu mǝǝri ɗaŋ nǝ ɓwaaghǝni ŋaa zaar kǝn ci mǝǝri Cognvon hŋ. ⁹Beɗ tǝ gi mǝǝri kǝ gya ngǝtnngǝ naaghǝn raai kǝn tǝ naa ɗaŋ wusules. Yan tu gin yan ci gǝgn kǝ gaaghǝn raa ''A kili gin ma man, Saratu wo tuu ŋaa mwan.¹⁰Nǝ gin kurum hŋ, beɗ tǝ gi, ɗa kaari ɗaŋ Rabeka taa mbi ɗa vwai a te daawopm Ishaku. ¹¹Yan tu ɗaŋ a taa ɓwaa mǝres hŋ ta daɓ tǝ fi ngǝtn won ɗa giiri ko nǝ Cognvon a te ɓwaaghǝnni tǝ dlǝǝri, nǝ durghǝ yan ɗaŋ a cimmii,¹² Tǝǝ taa wultǝ tu, ''kǝ vares wo buŋ kǝ njwaati mǝn'' ¹³Yi ɗaŋ gi ɗaŋ taa dlyaaɗi ''Mǝ suu Yakubu, beɗ tǝ gi mǝ nyaŋngas Isuwa.''¹⁴Maa wulni tu ni kǝnnde? kǝ taŋ taŋ hŋ kǝ Cognvon ɗaŋaa? hal ndzarɗ wo naa cik hŋ. ¹⁵Yan tu a wul Musa tu, ma fi gyal gyo ɗaŋ mafi tǝ gyal mǝn, tǝ ma yel gwanndǝ wos.¹⁶ Nǝ dur yo tu, nǝ yani ɗaŋ ca suui hŋ, ko tun nǝ kǝ yan ɗaŋ caa kiir ɗai hŋ, beɗ tǝ gi nǝ durghǝ Cognvon ɗaŋ ca fi gyal.¹⁷Yan tu vik Cognvon a wultu Fir auna tu, ''yan tu nǝ dei gin daɓak kǝn mǝ luughǝi ɗa nǝ duryo tu mǝ giɗ vartatn ɓaskǝ, nǝ duryo tu tǝ wum sǝǝmati a ɗǝgn ɓuruk.'' ¹⁸Nǝ duryo tu, cik kǝn Cognvon caa fi gyal gyo ɗaŋ caa tǝ tǝ yi mbi raa baraŋndaŋ baraŋndaŋ.¹⁹Kaa wulǝm tu yan cik.. Ni kǝnnda ca, caa ngaɓmi nǝ kuskǝ ngǝte? yan tu nu kǝn wo kǝǝm dlǝlar ɓitalghǝni woso? ²⁰Ko ɗaŋ tu, zaar, kǝn nǝ ɗaŋ ka suu Cognvon ɗo? Ngǝtn yo ɗaŋ tǝ nal tǝ wo su murghǝ nalghǝni wos ɗa tu, ''Ni a caa kǝ nalǝm tsǝte?''²¹ Murghǝ nalghǝnni gurnha a kǝǝm ɗaŋ a gurǝŋ gurna namboŋ tǝ nal gon nǝ laa kǝ naa kos koshi tǝ gon nǝghǝ ko dzaŋ gyo hŋaa?²²Ǝŋ tu Cognvon, yan a suughǝnni wos tǝ giɗ raa maraghǝnni woshi, tǝ yisǝŋ vartǝ woshi, a dluu vwa monnda ngǝrshi gya gi ɗaŋ tǝ ndǝrshi nǝghǝ dutsǝghǝnni fa? ²³Ǝŋ tu ya fi cik yin tu a naa tu wo ɗyaa caa tǝ yisǝŋ bǝlghǝnni zǝkkǝniwos a dulgaam ngǝrshi gya gi ɗaŋ tǝ ndǝr nǝ shiliwos, gya gi ɗaŋ keni ɓannɗǝŋ tǝ raa yinǝ nǝghǝ zǝkkǝnni woshe? ²⁴Ǝŋ yan tu a fi gin nǝ myaani beɗ ɗaŋ, myaani ɗaŋ a taa cimmi ɗaŋǝi, a giɓkǝ Yahudawa kurum hŋ, beɗ tǝ gi a giɓkǝ mǝn yo ɗaŋ nǝ Yahudawa hŋe?²⁵Ɗaŋ gi ɗaŋ a wul saɗ ɗaɗa, a tagarta Hosaya tu: ''Ma cim mǝn yo ɗaŋ tǝ taa yi nǝ zarsatn hŋ tu zarsatn, tǝ gya gyo ɗaŋ nya sushi, ɗaŋ mǝ taa ya suushi hŋ.²⁶ Kǝnnda a lǝɓi ɗaŋ tǝ taa ya wulshi tu, ''kii ni zarsatn hŋ' ɗaŋ kǝn taa cinshi tu, 'mǝǝri Cognvon ɗaŋ ci ɗa.''²⁷Murghǝ shinngǝn Cogn, Ishaya a wultu tlyaa tlyaa a dulgam Isar'ila tu, ''ko ɗaŋ tu lǝǝkǝni mǝrghǝ Isar'ila cinǝ ɗaŋ nyatsa ɓi rupm, wo naa tu ŋaa ɓances kǝn taa vuumshi,²⁸ Yan tu Daadǝn wo fi ngǝtn yo ɗaŋ a koni aɗǝgn, ɓuruk wos, tǝ gǝrǝghǝnni hŋ.''²⁹ Ɗaŋ gi ɗaŋ murghǝ shinngǝnni Cognvon Ishaya taa kon keni, ''ǝŋ Daadǝn murghǝ moɓkǝni, Ɓurukghǝi ci gaami wusuli mǝn hŋ. Mǝǝ naa ɗaŋ mǝn Sodom, da mii kaɓar mǝn Gomora.³⁰Maa wul tuni kǝnnde? Tu gya gyo ɗaŋ nǝ Yahudawa hŋ, gya gyo ɗaŋ tǝ taa ya laaɓ taŋ taŋnyi hŋ, tǝǝ tuni taŋ taŋnyi a te caaghǝnni raa. ³¹Beɗ tǝ gi Isar'ila, yashi ɗaŋ tǝ laaɓ taŋ taŋnyi a te mborki, tǝǝ tulghai hŋ.³²Nǝ ni nguŋ a caa cik hŋe? yin tu tǝǝ laaɓ tǝ a te caaghǝn raa hŋ. Tǝǝ ngaa yasǝŋ a puus kǝ ngaaghǝn yasǝŋ. ³³Ɗaŋ gi ɗaŋ nǝ dlyaaɗkǝni tu, ''yelǝnni migha gaaghǝn a giɓkǝ Sǝhiyona puus kǝ ngaaghǝn yasǝŋ tǝ dǝrǝŋ kǝ raa maraghǝnni. Gyo ɗaŋ a caa raa woshi ghai ndzuun woɗuutǝ hŋ.''

Chapter 10

¹Gya yesatn suughǝnni vaatn, tǝ ngǝtn yo ɗaŋ mya ceɗ Cognvin yin nǝ dur wasǝŋ.² Yan tu mya wul a dulgaam wasǝŋ tu tǝ yin jashi nǝ Cognvon, beɗ tǝ gi yinǝ a te yisǝŋngǝnni hŋ.³ Yan tu tǝ yisǝŋ taŋ taŋ nyi kǝ Cognvon hŋ, caa ŋal tǝ dlǝlar taŋ taŋ nyi kǝ gama wasǝŋǝi a taŋ taŋnyi kǝ Cognvon.⁴Yan tu yan ɗaŋ nǝ Ɓorghǝnni yan ci yugnngaghǝnni kǝ taŋ taŋnyi gyo ɗaŋ a mbwaaɗi a mborki: kǝ konu ɗaŋ caa raai. ⁵Yan tu Musa a dlyaaɗ ni a dulgaam taŋ taŋnyi gyo ɗaŋ a mbwaaɗi a mborki ''Zaar yo ɗaŋ caa fi taŋ taŋnyi kǝ mborki, wo tu vuumngǝni a te taŋ taŋnes.''⁶Beɗ tǝ gi,btaŋ taŋnyi gyo ɗaŋ a mbwaaɗi a te caaghǝn raa, a wul tsǝn, ''Ɓak wul a giɓkǝ raa wa hŋ tu, 'Nu wo taa ɗa gaamesso? (yan tu tǝ shilar yan ɗaŋ nǝ Ɓorghǝnni ɗi yatl.) ⁷Ɓak wul hŋ ɗa tu, Nu wo shii ɗa dǝllǝk gir shoŋ shoŋeso?''' (yan tu tǝ talar yan ɗaŋ nǝ Ɓorghǝnni gaami, a gya gi ɗaŋ taa mǝǝshi.)⁸Beɗ tǝ gi a wul tu ni? ''gǝghes yi ɓaski mel, a giɓkǝ v waan tǝ raa wan.'' yan cin vi kǝ caaghǝn raa, gyo ɗaŋ mya kon.⁹ Yan tu tǝ vi waa kǝn ka wul tu Yesu nǝ Daadǝn, kǝ caa raa a giɓkǝ raa waa tu Cognvon aa shisher ti ɗi a giɓkǝ gya gi ɗaŋ taa mǝǝshi, taa vuumngǝi. ¹⁰Yan tu tǝ raa ghǝn zaar ca caa raa a taŋ taŋes, tǝ vi kǝn caa kon akǝ tuughǝnni vuumngǝni.¹¹Yan tu vik Cognvon wul tu, ''konu ɗaŋ a caa raai ɓastǝ taa vǝrtǝ ndzuun hŋ'' ¹²Yan tu ngǝtn won ɗa ɗaŋ a ɓǝǝl gya gyo ɗaŋ nǝ mǝn Yahudawa tǝ gya gyo ɗaŋ nǝ mǝn Yahudawa hŋ. Yan tu Daadǝn kǝn ci Daadǝn kǝ ɓuruk, caa fi konu mǝn ɗaŋ ya cimtǝ.¹³Konu ɗaŋ ya cim sǝǝm kǝ Daadǝn wo tuu vuumngǝnni.¹⁴Taa fi wur kǝnnda taa cimtǝ yan ɗaŋ taa caa raa ɓastǝ hŋe? Taa caa raa ɓastǝ wuri yan ɗaŋ taa wum tǝ hŋe? Taabwum wuri yan murghǝ fuughǝnibwasǝŋ ɗaŋ ŋo?¹⁵ Taa wur kǝnnda taa fuushi vik wusnese ǝŋ yan taa shin hŋe? Ɗaŋ gi ɗaŋ nǝ dlyaaɗkǝni, ''Ngaɓi wos yi wur kǝ gya gyo ɗaŋ yasǝŋ wasǝŋ caa lǝǝr vi kǝ wusǝŋngǝnni kǝ gya ngǝtn yo ɗaŋ ci ndarara!''¹⁶Beɗ tǝ gi ɓuruk wasǝŋ kǝn tǝǝ sǝǝ kǝǝm a vik wusnes hŋ. Yan kǝn Ishaya wul tu, l' Daadǝn nu caa raa a bgǝtn yo ɗaŋ mǝ konesso?¹⁷ Yan caaghǝn raa a mbwaaɗi a wumngǝnni, kǝnnda wumngǝnnes a nbwaaɗi a gǝgn kǝ yan ɗaŋ nǝ Ɓorghǝnni.¹⁸Beɗ tǝ gi mǝ wul tu, ''Tǝǝ wumi Eh, ciɓ shaŋ taŋ, ''Yer wasǝŋ a nyoli a giɓkǝ ɗǝgn ɓuruk tǝ tu vi wasǝŋ a tuli hala ɓanngǝnni ngitali ɗǝgn.''¹⁹Daɗakkǝni wos mǝ wul tu, ''Isar'ila taa yisǝŋ hŋaa?'' keni Musa wul tu, Maa dlwaghaɗ ki raaghǝ kashi mǝn ɗi tǝ gyo ɗaŋ nǝ yatlvwon hŋ. A te yatl yo ɗaŋ tǝ ci tǝ ɓitalghǝnni won hŋ, maa shisher ki tlitǝ yer mǝn ɗi.''²⁰Yan cik Ishaya taa yi tǝ ŋaskǝn raa monnda ɗaŋ a wul tu ''Mǝn yo ɗaŋ tǝǝ ya ŋalǝm hŋ kǝn tǝ taa tum. Mǝ taa ceɗ nǝ duratn hŋ.'' ²¹Beɗ tǝ gi a wul Isar'ila tu, ''Mǝ vyani a taaghǝni taas zarsǝ gya gyo ɗaŋ caa wum kǝǝm hŋ, gaam wasǝŋ a baŋngǝi.

Chapter 11

¹She mǝ wul tu Cogn a nyaŋngas zarsǝ wosan? Wo fi cg hŋ. Nǝ durghǝ tu myaan ma mini mǝn Israila ɗaŋ usuli ghǝ lbrahim, gibdǝn ghǝ Banyami.² Cogn a nyaŋngas zarsǝ wos hŋ, gya gyo ɗaŋ a yisǝŋ . Ka yisǝŋ ghǝn yo ɗaŋ vik Cogn kon a dulgam Iliya hǝŋaan,yo ɗaŋ atlǝǝr vi Israila a ken Cogn ŋaa? ³ "Daadǝn taa tlaa mǝǝn shinghǝn wai, taa tsaal bagaɗi waa tǝ dlai yatl. Myaan ngǝtan ǝŋ m naa,caa ndǝr tǝ ŋal tǝ ɗumi."⁴Bed tǝ gii Cogn sutǝɗa tǝni? A wul tu, Maa byak gaan zarsǝ zaŋngu wattsǝmai mǝn yo ɗaŋ tayi zub baal mǝn tǝ gaŋvwaraŋ wasǝn hǝŋ.⁵ Tǝ cig ma, a kili gin ɓwaaghǝ kǝ gyaal ɗyaghas.⁶Tǝ cig gii ǝŋ yan yini a gyaal ɗyaghas. Bed tǝ gii ǝŋ yan yini a gyaal ,a laa hŋ, Cig ǝŋ ,gyaal wo naa nǝ gyaal ɗaŋ gǝndi. ⁷ Yin tuni? Ngǝtn yo ɗaŋ Israila caa ŋal, taa tu hŋ, bed tǝ gii gya gyo ɗaŋ tǝ bwaa taa tui, ɓances tǝ mbii gam. ⁸ Ɗaŋ gii ɗaŋ yini dlyaadkǝni, " Cogn vǝr shi zhipti kǝ ɗakkǝn yisǝŋ ghǝn , yir ghǝni bed tǝ gii tǝ ɗyaa tǝ yaal hŋ, kǝǝm ghǝni bed tǝ gii tǝ dya tǝ wum hŋ, hal a dzanyi gin."Dauda wul tu," Dakci viin wasǝŋ tǝ naii nǝ ngǝtn nyomghǝn gyass, tǝ ngǝtn ngabkǝn, tǝ naai nǝ puus ngaaghǝn yaasǝŋ tǝ ngǝtn suughǝn ɗa ɓashi. Tǝ caa yir wasǝŋ tǝ diɓi nǝ duryo tu tǝ ɗyaa tǝ yaal hŋ, kaar wasǝŋ tǝ ngomndǝi nǝ ghǝ mɓeɗi."¹¹Mǝ wultu, " Tǝ ngaa yaasǝŋ durghǝ tu tǝ ndaaɗiyan?" Ngǝtn won tǝ ficig hŋ. Ɗa bamves tǝ nadkǝn wasǝŋ, vum ghǝ a man mǝn ɗǝgn mǝn, nǝ durghǝ tu,tǝǝ caa tǝ fi kashi. ¹² Ɗaŋn nghǝni ǝŋ yan ɗadkǝn wasǝŋ nǝ tughǝn ghǝ ɗǝgn, naaghǝn wasǝŋ nǝ tughǝn ghǝ mǝn ɗǝgn, wuri ǝn gidkǝn luughǝn wos wo naa ǝŋ caa man ɓanngǝne?¹³Bed tǝ gii ɗaŋ ghǝni mya wul ni vii tǝ kyaani ɗaŋ ki mǝn ɗǝgǝi, ɗaŋ yo ɗaŋ myaan ǝŋ minǝ murghǝ shinghǝn a mǝn ɗǝgǝi,mya ɗu gǝǝb a gib laan.¹⁴ Gon cig ta mǝ caa kashi mǝni gyaa gii ɗaŋ mi dlii namboŋ ǝi. Gon cig ta mǝ vum gyaa gon wasǝŋǝi.¹⁵Nyaŋngaskǝn wasǝŋ a lǝǝ ndǝr ghǝn ɗi a ɗǝgn, kab kǝn wasǝŋ wo na wuri ghǝnde? Wo naai nǝ sǝǝghǝn ghǝndi gha mǝskǝn. ¹⁶ Yan guuri kǝ keni ci ɗa,vikkǝn byaatki wasǝŋ, yan tlǝtǝriɗa, cikgkǝn dlyanyi wo tsǝtn.¹⁷Bed tǝ gii ǝŋ caa tsaal dlyanyi gya goni, ǝŋ kyaani, yan kini ɓwaaghǝn dlyanyi zaitun ɗaŋ tǝ tu a dlei wasǝŋ, ǝŋ yan kya ɓǝǝl cimshia gib gwas zaitunes. ¹⁸Duun gǝǝb tǝ dlyaŋres hŋ. Bed tǝ gii kyaa du gǝǝb kai ǝŋ kyaani ǝŋ kyaa gǝ tǝ hŋ yan ghǝnda caa gǝm ki.¹⁹Ka ɗyaa ka wulyu, " Taa tsaal dlyaŋreshi duryo yu tu tǝ tum ɗ gibi." ²⁰Gii yii jomi nǝ durghǝ ɗakkǝncaaghǝn raa wasǝŋ tǝ tsaal shi washi, bed tǝ gii dlǝrǝn tlya-tkya a gibkǝ caaghǝn raa waan. Ɓak a luu gamawan gami-gami hŋ,bed tǝ gi cin vǝrtǝ. ²¹ Durghǝ tu, yan Cogn cigha dlyaŋres hŋ,wo gaa ki hŋ.²²Paaghǝnni ɓa ,iri laa ɗakkǝn Cogn. Te gyaŋyi gon ɗakkǝni caa yi man adulgaam Yahudawa gya gyo ɗaŋ taa ndaaɗi. Bed tǝ gii a te gyaŋnyi gon , ǝŋ kyaa ciken a gib shili wos ta dzakki hŋ. Bed tǝ gii ǝŋ kya nyaŋngas taa dzakki wani.²³Cigkǝn yaŋshi, ǝŋ caa ciken tǝ ɗakkǝn caaghǝn raa wasǝŋ hŋ, ta sularshj ɗa gwaashes . ²⁴Duryo tu Cogn wo ɗya sularshiɗa. Duryo tu ǝŋ caa nyǝrghǝi ɗa ɓwaaghǝn gwaas zaitun kǝ ndǝǝr, hal gon tsǝtn ta caa kaŋghǝ tǝ ɓwaaghǝn gwaas zaitun, ta wuri ghǝnnda, a mǝn Yahudawa gya gyo ɗaŋ cini ɓwaaghǝn dlyaŋri, ɗaŋ tǝ sularshiɗi a ɓwaghǝn gwaas zaitun wasǝŋe?Mǝnwom, myaa su mǝ ga ki a lǝb ji hŋ a dul gaam ngǝtn waɗin, duryo tu a tsǝtn tǝ saghadkǝn a gib ɓitalghǝn waan hŋ. Ngǝtn wadkǝnes yan ci tu tkyaaghǝn gaami gin a fi a gib Israila,hal she ɗaŋ mǝn ɗǝgn tǝ nɗaɗi ɗagibi.²⁶Cig ɗa ɓuruk Israila tǝ tatu vumghǝn, ɗaŋ gi ɗaŋ nǝ dlyaadkǝnii, " A gib Siyona ghanda murghǝ kabkǝn wo nyolɗi. Wo nyolar ngǝtn ghǝ nyaŋǝi a gib Yakub, ²⁷ gin wo naa nǝ ngǝtn mbighǝn a raan tǝ yaŋshi,a kili yo ɗaŋ ma mbishk kusǝŋsǝ ghǝn wasǝnmǝni."²⁸Ate laŋshi gonɗa, dulgaam vii wusni ,cini mǝn nyaŋngaskǝn a ba waan . A te tasshi gon a bwaaghǝn Cogn, cini mǝn suughǝn nǝ durghǝ gya jid.²⁹ Durghǝ vǝrghǝn tǝ cimghǝn Cogn caa sughǝd hŋ.³⁰Durghǝ tu kyaani ma kǝtayi sǝǝ kǝǝm Cogn hŋ, bed tǝ giiɗaŋngǝni ta yel gwaandǝ waan nǝ durghǝ ɗakkǝn wumghǝn kǝǝm wasǝŋ. ³¹Daɓak ɗaŋgin, Yahudawa gya gin ta naai nǝ mǝn ɗakkǝn wumghǝn kǝǝm. ngǝtnyo ɗaŋ a laab kaari yan citu, gwaandǝ waan ɗaŋ tǝyeli, yaŋshi ma taa dya tǝ yel gwaanndǝ wasǝŋ.³² Duryo tu Cogn a dlǝm kǝǝm konuui a ɗakkǝn wumghǝn kǝǝm, nǝ durghǝ tu tǝ gid gwaandǝ a dulgaam konu.³³Tǝ ni ghǝnnda ma gid shoŋnghǝn tughǝn ghǝ saghadkǝn tǝ yisǝŋ ghǝn kǝ Cogn! Ngyerghǝn vii wos nǝ ghǝ waskadkǝn hŋ, datǝpm wos tǝ laatsǝ yisǝŋghǝni!³⁴ " Durghǝ tu nuu ghannda a yisǝŋ raa Daadǝni konǝ nuu ghannda a yi naa nǝmurghǝ sǝǝd kǝnwos vio?.³⁵Konǝ nuu ǝŋ a yi vǝr ngǝtn won Cogn, ɗaŋ yi cib Cogn tǝ sular tǝ mǝne? " ³⁶ Durghǝ tu yiɗi ɓastǝ, tǝte ɓastǝ bed tǝ ɓastǝ ɓuruk ngǝtn ci. Ye ɓastǝ ǝŋ zhimghǝn kǝrǝŋ-kǝrǝŋ nǝghǝ ndok -ndoki.Tǝ naa cig.

Chapter 12

¹Ne gi mya karaki , mǝn wom tǝ gwandǝ kǝ Cogn, vǝrǝn dli waan nǝ ngǝtn vaaghǝn ɗaŋ ci gwaam, tǝ dzǝkkǝn ngǝtn kabkǝn a Cogn . Gin ǝŋ ci ɓwaaghǝn laaman .² Fin nghǝnwaan ɗaŋ kǝ ɗǝghǝn hŋ, bed tǝ gii tun sughǝdkǝn a te sularghǝn raa waan nǝ muuri. Fin cig nǝ durghǝ tu kǝ yisǝŋ nghǝtn yo ɗaŋ nǝ mbuni , ngǝtn kabkǝn nǝ yuŋnghǝn tǝ suughǝn Cogn.³Durghǝ gii, mya wul tu, nǝ durghǝ gyal yo ɗaŋ tǝ vǝrǝm ,tu gon agib wan tǝ ɓital hal tǝ latsǝ ɓital ghǝn wan ɗaŋ a ndara tǝ fi hŋ. A bam vi gii, tǝ fi ɓitalghǝn a tǝpm saghaɗkǝn,giiri yo ɗaŋ Cogn vǝr konu caaghǝn raa.⁴Nǝ duryu tu mǝ yir nguuri monda adlii namboŋ, bed tǝ gii nǝ ɓuruk nguures caa fi laa nǝ ngǝn namboŋyi hŋ. ⁵ Cig kǝn ɓasmi, myani ɗaŋ mi monda mi dlii namboŋ a gibkǝ Cogn,ɓuruk wom mini nguuri dlǝŋsǝwom.⁶Mitǝ vǝrghǝn mari-mari a te shilli yo ɗaŋ tǝ vǝrmi .Yan verghǝn kǝgon gwas nǝ kwaangǝn ngǝtn jan , tǝ fi tǝ a giiri caaghǝn raa wos. ⁷ Gyo ɗaŋ citǝ vǝrghǝn fighǝn laa,tǝ fi laa wos. Gyo ɗaŋ citǝ vǝrghǝn kǝ zhidkǝn tǝ zhid. Gyo ɗaŋ vǝrghǝni gwas nǝ kǝ tlyaaghǝn mod,tǝfi ta tlyaaghǝn mod. ⁸Gyo ɗaŋ vǝrghǝn wos nǝ kǝ verghǝn,tǝ vǝr tǝ ɗamtse hŋ. Yan verghǝn kǝ gon nǝ mǝnvartǝ , tǝfi tǝ ɗakkǝn . Gyoɗaŋ vǝrghǝn gwas nǝ kǝ gidkǝn gwaandǝ ,tǝ fi tǝ polghǝn raa.⁹Suughǝn tǝ naa tǝ ryaghǝn hŋ .Nyaŋngasǝn ngǝtn yo ɗaŋ nǝ kushi; ngabǝn ngǝtn yo ɗaŋ nǝ mbuni.¹⁰ A dulgam suughǝn gyaa ŋaa naa , suun dlǝŋsǝ waan ɗa giiri.Dulgaam luughǝn luun dlǝŋsǝwaan.¹¹Te lǝb mbǝrghǝn, fin tǝ njiiri hŋ. Te ghǝ zhipti var, mbǝrǝn ki ghai. Yan nǝ ghǝ te Daadǝ fin tǝ laamǝn. ¹² Tǝ polki a laa fyeɗi ɗaŋ kǝ yirdulgam ghǝn ghǝ ken. Dulgam shisherghǝn raa, yughǝnni tǝ duumghǝn vwaa. mbǝrǝnki a karaghǝn Cogn. ¹³Nan nǝ mǝn vǝrghǝn mǝn laabkǝn ngǝtn yo ɗaŋ caa ŋal. Nan nǝ mǝn kabkǝn sǝmbǝrsǝ.¹⁴Shinǝn shidshiɗi mǝn fighǝn wan forǝm, laŋghǝnshi hŋ. ¹⁵Fin polghǝn tǝ mǝn polghǝn, shjnǝn zhelǝm tǝ mǝn shinghǝn zhelǝm. ¹⁶ Ɓitalghǝn wan tǝ naa namboŋ tǝ dlǝŋsǝ waan. mbitalghǝn wan tǝ naa nǝghǝ mbiti gaam hŋ, bed tǝ gii kabǝn gya naa kuii. Gon tǝ mbii ɓitalghǝn wos a mob kǝ gon hŋ.¹⁷Suularǝn kuushi gon mǝn tǝ kushi hŋ. Fin ngǝtn mbuni a yirghǝ zarsǝ ɓuruk. ¹⁸Yan wo fi ɗaŋ yo ɗaŋ yi ɓaski, fin tsǝtnghǝn wusni tǝ zarsǝ ɓuruk.¹⁹Mǝnwop sular kushi tǝ gamawa hŋ,bed tǝ gii gaan loŋsǝ Cogn mǝn.Duryo tu nǝ dlyaadkǝn, " Sularghǝn ngǝtn nǝ ghǝtn; Ma sular Daadǝ kon." ²⁰ Bed tǝ gii ǝŋ yan murghǝ nyaŋgaskǝn waan caa wum kusuŋ, vǝrtǝ ghǝn ghǝ cighǝn tǝ ci. Yan caa wum zhak mbatlkǝn,vǝrtǝ zha tǝ tlya. Duryu tu kyaa fi gin, kyaa shin tǝ nl gǝzzǝrǝŋ wud dlǝk gaam. ²¹Ɓak gaan kushi tǝ ndaki ken hŋ, ɗa bamves ndan kushi ken tǝ fighǝn ngǝtn yo ɗaŋ nǝ mbuni.

Chapter 13

¹ Naan nǝ mǝn kǝǝm wumngǝn tǝ mǝn vii ɗǝǝlghǝn, beɗ tǝ gii gon ɗaŋ cinǝ murghǝ ɗǝǝlghǝn vii she gyo ɗaŋ a dlam ɗi gha Cogn. Mǝn ngerghǝn vii ɗaŋ ci ɗuun Cogn ǝŋ a bwaa shi. ² Nǝ durghǝ gii, ɓurug gyo ɗaŋ ya jenndal mǝn ɗǝǝlghǝn vii mǝn a jenndal ni mborki chǝ Cogn mǝn. Yaan tu ɓurug gya gyo ɗaŋ tǝ nyaŋngas mǝn ɗǝǝlghǝn vii taa tlya ngerghǝn vii.³ Nǝ gii mǝn ngerghǝn vii cinǝ ngǝtn ngǝ vǝrtǝ gha ngǝtn ngǝ mbuni hŋ, she mǝn fighǝn kuskǝ ngǝtn.Kyaa suu tu aa naa ni mǝn vǝrtǝ ghǝ mǝn ɗǝǝlghǝn vii hŋaa? Fin ngǝtn ndarara ka tu luughǝn a fighǝn cig. ⁴ Nǝ durghǝ tu cinǝ mon ghǝ Cogn ɓaskǝ nǝ ngǝtn ngǝ mbuni. Beɗ tǝ gii ghǝn kyaa fi ngǝtnwon kuushi kuushi ka ci vǝrtǝ, durghǝ tu aa mbi sǝɓǝr ɗaŋ yi tǝ kari hŋ. Yaan ci tu cinǝ mon ngǝ Cogn ɗaŋ ca vǝr kuskǝ zaar gyo ɗaŋ a fi ngǝtn tǝ malarghǝn raa. ⁵ Nǝ durghǝ gii a naa shaŋtaŋ aa wum kǝǝm. Nǝghǝ malarghǝn raa hŋ, beɗ tǝ gii, nǝ yisǝŋngǝn.⁶ Nǝ durghǝ gii ghǝn kyaa vǝr zhakka. Yaan tu mǝn guŋndu nǝ monsǝ Cogn gya gyo ɗaŋ caa fi cighǝi ko dzaŋ gyo. ⁷ Vǝrǝn ko nuu ngǝtn yo ɗaŋ nǝ gwaasǝŋ, vǝrǝn zhakka murghǝ zhakka, vǝrǝn wurɓa murghǝ dlaarghǝn zha, murghǝ lyaaghǝn lǝɓ vǝrǝn tǝ ngǝtn yo ɗaŋ nǝghǝ vǝrtǝ, vǝrǝn luughǝn gyo ɗaŋ luughǝn nǝ gos.⁸Ɓak ngaɓ ngǝtn ngǝ gon mǝn hŋ, she de aa suu dlǝŋsǝ waan. Durghǝ tu ɓurug gyo ɗaŋ ya suu ŋaa ghǝ naa a ɓanndar mborkii. ⁹ Gya mborkies: "Ɓak fi mbǝllǝ hŋ, ɓak ɗu zaar hŋ, ɓak ci mǝǝr hŋ, ɓak suu ngǝtn ngǝ gon hŋ, yaan mborki won ɗa, caa nger tǝ a gin ɗaŋ mǝ kwaanii. Suu ŋaa-ghǝ-naa ɗaŋ gama." ¹⁰ Suughǝn ca wolce gyo ɗaŋ ci mel tǝ kyan hŋ. Nǝ durghǝ gii suughǝn yaan ci ɓanndarghǝn ngerghǝn vii.¹¹ Nǝ durghǝ gii ka yel kiles aa tuliɗi. Shishin a kuci. Yan ci tu kaɓkǝn wopa tuliɗi mel ɗaŋ gyo ɗaŋ myaa gaa yir. ¹² Kaviɗ aa laatsǝi, lǝɓ aa naa tlaaghǝn mel. Nǝ durghǝ gii shǝ mǝ ɓǝǝl mi tǝ ngǝtn nge lǝɓ jii. Mǝ caa ngǝtn ngǝ maandǝ kǝ lǝɓ yaalii.¹³ She mǝ fi riighǝn yo ɗaŋ a ndara ɗaŋ gyo ɗaŋ yi a dzaŋ, baa ɗaŋ gii ɗaŋ yi gha giɓ kǝ mbǝllǝ ko ɗuu tlyaghǝn; Kaɗ mǝ rii a giɓkǝ mbǝllǝ ko rashi ngaɓkǝn gaam a mbǝllǝ, baa tǝ wulnga ko kashi hŋ.¹⁴ She de aa caa Daadǝn Yesu Ɓorghǝn kǝ Cogn, aa gaa ngǝtn nge dli tǝ tǝ bǝl suughǝn ngǝ ɗǝgn hŋ.

Chapter 14

¹Kaɓkǝn ɗeɓaɗ muryo ɗaŋ caaghǝn raa wo a tlyaa hŋ, nǝ yo tu she kya nyaŋngas vi wos hŋ.² Gon ci tǝ caaghǝn raa tu wo ci koni, gon ɗaŋ caaghǝn raa wos tu tlyaa hŋ wo cinǝ gos gya patsǝ.³Gon ɗaŋ ca ci gos ɓuruk ngǝti tǝ kyamas gyo ɗaŋ ca ci gos ngǝrshi gon hŋǝi. Gyo ɗaŋ ca ci gos ɗeɓaɗ ngǝtn hŋǝi, tǝ ngyer vi mǝni mǝn ɗaŋ caa ci ɗeɓaɗ ngǝtii hŋ. Nǝ duryo tu Cogn a kaɓtii. ⁴Ki gwa nu, ɗaŋ kya yel ndaɗkǝn monghǝ gonne? Dlǝǝrghǝn wos tǝ ndaɗkǝn wos yi nǝ a taas ghǝ murghǝ dǝn wos. Beɗ tǝ gi Daadǝ citǝ vartǝ ghǝ dlǝlarghǝn wos.⁵Gon caa luu dzaŋ gon moɓ dzaŋngi gya gon. Gon caa luu dzaŋi ɓuruk namboŋ. Ko nu tǝ tsǝtn a ɓitalghǝn raa wos. ⁶Muryo ɗaŋ ya paŋ dzaŋi goshi, tǝ paŋ tǝ nǝ durghǝ Daadǝn. Saɗɗa muryo ɗaŋ ya ci ngǝtn a ci nǝ durghǝ Daadǝn. Yan ma caa nyar nǝ Cognvon mǝn. Muryo ɗaŋ ci hŋ, a nyaŋngami nǝ durghǝ Daadǝn. Yan ma caa nyarni Cogn.⁷Nǝ duryo tu gon won caa tsǝtn nǝ gamas hŋ, saɗɗa gon wo mǝs nǝ gamas hŋ. Nǝbduryo tu yan miɗa gwam, mi gwam nǝ Daadǝn.⁸ Ǝŋ mya mǝshi, mǝ mǝshi nǝ durghǝ Daadǝn. Yan yi cik, yan miɗa gwam, ko maa mǝshi, minǝ jaɓkǝ Daadǝn.⁹ Nǝ durghǝ de gin yan ɗaŋ nǝ Ɓorghǝnni a ta mǝs ndǝr shishi, nǝ yo tu tǝ naa nǝ Daadǝnngǝ mǝn mǝǝskǝnni tǝ gya gyo ɗaŋ ciɗa gwam.¹⁰Beɗ tǝ gi, ni a caa kya nger vi gya yestǝ wan mǝne? kyan saɗɗa ni a ca kya kyamas gya ŋaa naa wane? Ɗeɓaɗ wopm ma tlǝn dlǝǝr a ken danndal ɗǝǝlghǝn vi Cognvon. ¹¹Nǝ yo tu nǝ dlyaaɗkǝn tu, ''Ɗaŋ migha sǝǝghǝ'' Daadǝn wul tu, ''ko gamvoraŋi gyo wo man zuɓǝm mǝn, ko risǝŋi gyo wo luu Cognvon.''¹²Nǝ duryo tu konu wopm wo kwan ngǝtn ɗaŋ aa fi tǝ gamas a ken Cogn.¹³ Nǝ durghǝ gi, mǝǝ ngyerǝn vi dlǝŋsǝ wopm mǝn hŋ, nǝ durghǝ gi nǝ mbiin gin ɗa raai tu, gon won tǝ na nǝ puuskǝ ngaaghǝn yasǝŋ ko ndaaɗkǝn ŋaa naa mǝn hŋ.¹⁴Ma yisǝŋǝi ma caa ɗa raai a dlei wom tǝ Daadǝn Yesu, ngǝtn wom cigos ɗa nǝ kuushi tǝ gamashi hŋ. She a muryo ɗaŋ a mbii tǝ tu nǝ kuushi ǝnnda wo na nǝ kuushi ɓastǝ ngǝtnwos.¹⁵ Ǝŋ yan hal ngǝtnngǝ cighǝn wan nǝ kuushi a ŋaa naa wa, kya man rii giɓ kǝ suughǝn ɗa hŋ. Malarǝn gon wan ɗaŋ Yesu mǝs nǝ durwos a dukgam ngǝtn cighǝn hŋ.¹⁶Nǝ durghǝ gi ɓak mbii gya ngǝrshi gya gi ɗaŋ ci ndarara tǝ naa nǝ ngǝtnngǝ verghǝn a gya gonvhŋ. ¹⁷Nǝ duryo tu guŋndu Cogn nǝ vik cighǝn tǝ tlyaghǝn hŋ, beɗ tǝ gi yi nǝ a fighǝn zaar ghǝ zaari, raa wusni tǝ polghǝn a giɓ kǝ zhipti var.¹⁸Nǝ gin gyo ɗaŋ ca fi laa yan dan nǝ Ɓorghǝnni mǝn a datǝpi gin, Cogb a kaɓi, zarsǝ beɗ taa mbii cik ɗaŋ.¹⁹ Nǝ gi mǝǝ ŋalǝn gya ngǝtn wusni tǝ gya ngǝtn yo ɗaŋ ma luuɗi ghai²⁰Malar laaghǝ Cogn nǝ durghǝ ngǝtn cighǝn hŋ. Konibyi ndarara, beɗ tǝ gi nuryo ɗaŋ ca cighǝn ɗaŋ wo caatǝ ndaaɗkǝn a girtǝ gos. ²¹A ndara ɗaŋ a cuvtluu ko a tlyaa ɗuu tǝ gya ngǝtn yo ɗaŋ wo lǝǝr ndaaɗkǝ ŋaa naa wa mǝn ɗi hŋ.²²Caaghǝn raavyo ɗaŋ kǝ yirtǝ, gaantii a dlei wan tǝvCognvon. Wo na nǝ ngǝtn mbuuni a muryo ɗaŋ a nyaŋngas gamas hŋ tǝ ngǝtn yo ɗaŋ a mbii tǝ ɗa raai. Muryo ɗaŋ a mbii ɗa raai hŋ a ɗuu gamashi tǝ ngǝtn yo ɗaŋ a ci, nǝ duryo tu yigha caaghǝn raavwos hŋ.²³ A ɓanngǝnnes ɗeɓaɗ ngǝtn yo ɗaŋ yigha caaghǝn raawan hŋ nǝ kuskǝ ngǝtn.

Chapter 15

¹ Ɗaŋngǝni ɗaŋ mi tlyaa tlyaa, a ndara mǝǝ mbi laɓkǝn gyagon ɗaŋ ci nǝ ɗaɗkǝni ɓasmi. A ndara mǝ zhiɗ shi suughǝn gaam hŋ ² Ko nuu tǝ mbaa raa muryo mǝ ɗaŋ ci mel tǝ yaani. Yaan yi tu yi ndaraara durghǝ tu tǝ nal tii.³ Yaan yi tu, Ɓorghǝni kǝ Cogn a mbaa raa gamas mǝn hŋ. Ɗa bashi, a ta yi ɗaŋ gii ɗaŋ nǝ dlyaaɗkǝ nii tu, "Verghǝn ɗaŋ gyagon tǝ vertǝ a ndaaɗ ɓasǝm." ⁴ Yaan yi tu ngǝtn won ɗaŋ tǝ dlyaaɗ ɗa kaari tǝ dlyaaɗ tu tǝ sǝǝɗ mi vii. Yaan tu tǝ mbutar raa tǝ tlyaaghǝn moɗ a ngǝtn yo ɗaŋ nǝ dlyaaɗkǝni.⁵ Ɗaŋngǝni Cogn kǝ shiili ghǝ raa tǝ tlyaaghǝn moɗ tǝ som ki ɗa raa waan tǝ naa namboŋ tǝ dlǝŋsǝ waan a giɓkǝ sǝm ngǝ Ɓorghǝn kǝ Cogn Yesu. ⁶ Yaan yi tu tǝ fi gii tǝ raa namboŋ durghǝ tu aa luu Cogn, Daa Daa ghǝ dǝn wopm Yesu, Ɓorghen kǝ Cogn. ⁷ Nǝ durghǝ gii kaɓǝn dlǝŋsǝ waan ɗaŋ gii ɗaŋ Yesu kaɓki waanii durghǝ tu tǝ zhim Cogn.⁸ Nǝ durghǝ gii mǝ wul tu tǝ sular Ɓorghǝn ke Cogn nǝ mon ngǝ sǝrǝghen a bamvii jomjoni kǝ Cogn, durghǝ tu tǝ yugngar mbiighǝn ɗa rai yo ɗaŋ tǝ ta vǝr daktǝ ⁹tǝ kǝ mǝn yo ɗaŋ nǝ Yahudawa hŋ tu tǝ luu Cogn nǝ gwaandǝ wos. Yi ɗaŋ gii ɗaŋ nǝ dlyaaɗkǝni tu, "Nǝ durghǝ gii, ma zhim ngǝ a dlǝk mǝn yo ɗaŋ nǝ Yahudawa hŋ ma waa ngil zhimngǝn sǝm waa."¹⁰ Saɗɗa a wul tu, "Tǝ polki, kyaani ɗaŋ kinǝ Yahudawa hŋ,tǝ zarsǝ wos." ¹¹Saɗ ɗaɗa, "Luun Daadǝn, ɗeɓaɗ kyaani ɗaŋ kinǝ Yahudawa hŋ; gaan ɗeɓaɗ zarsǝ tǝ luu tǝ."¹² Saɗɗa, Ishaya wul tu. "Kǝtǝri kǝ Jesse won ɗa, gyo ɗaŋ wo shishi wofi guŋndu a gya gyo ɗaŋ ba nǝ Yeahudawa hŋ. Gyagyo ɗaŋ Yehudawa hŋ ta tlyaa moɗ ɓastǝ."¹³ Ɗaŋngǝni Cogn murghǝ tlyaaghǝn moɗ tǝ yugn ki waanii ɓurug tǝ polghǝn tǝ raaghǝ wusni nǝ caaghǝn raa waan, durghǝ tu aa naa tǝ tlyaaghǝn moɗ a te ghǝ vartǝ ghǝ zhipti var.¹⁴ Myan gamatn maa caa vwaa waanii, gya yesatn. Maa caa vwaa waanii tu ko kyaani gamawaan kinǝ yugn yugn tǝ ngǝtn ngǝ mbuni, nǝ yugngǝn tǝ ngǝtn yisǝŋngǝn. Maa caa vwaa waanii tu ka ɗyaa ka sǝǝɗ vii dlǝŋsǝ waan.¹⁵ Beɗ tǝ gii mya dlyaaɗ ki mǝn kǝrǝŋ kǝrǝŋ a dulgaam ngǝrshi gyagon durghǝ tu mǝ ɓital ki ɗaɗa nǝ durghǝ vǝrghǝn ngǝ Cogn ɗaŋ a vǝrǝm. ¹⁶ Vǝrghǝnes ta yini tu mǝ naa nǝ mon ngǝ Ɓorghǝn kǝ Cogn Yesu, gyo ɗaŋ tǝ shin tǝ ɗi a gyagyo ɗaŋ cinǝ Yehudawa hŋ, tǝ vǝr ɗaŋkutu nǝ pǝris vii wusni kǝ Cogn. Mǝ fi gin durghǝ tu tǝ kaɓ vaaghǝn ngǝtn ngǝ nyaarghǝn ngǝ mǝn yo ɗaŋ cinǝ Yehudawa hŋ, gyagyo ɗaŋ Zhipti var sur shi ndzǝk ndzǝk.¹⁷ Polghǝnetn yini gha giɓkǝ Ɓorghǝn kǝ Cogn Yesu tǝ a giɓkǝ ngǝtn ngǝ Cogn. ¹⁸ Ma kǝǝm ma wul vii a ngǝtn won hŋ she gyo ɗaŋ Yesu aa fii te ɓasǝm nǝ nǝ laaɓkǝn ngǝtn yo ɗaŋ ci nǝ durghǝ mǝnyo ɗaŋ nǝ Yehudawa hŋ. Gin nǝ ngǝtn yo ɗaŋ nǝghǝ konngǝn tǝ fighǝn, ¹⁹ tǝ vartǝ ghǝ ɓalaŋ, tǝ ngǝtn ngǝ kwasarghǝn, tǝ vartǝ ghǝ zhipti var. Gini tayi ni durghǝ tu tun ɗi Urshelima, ngirǝŋngǝn ɗi hal ɗi Illirikum, mǝ ci ken tǝ basaŋngǝn vii wusni ghǝ Ɓorghǝn kǝ Cogn.²⁰ A datǝpi gin, vuughǝnetn tu mǝ basaŋ vik wusni, baa a lǝɓi gii ɗaŋ taa yisǝŋ Yesui hŋ, durghǝ tu mǝ nal a daɗi kǝ gon hŋ. ²¹ Yini ɗaŋ gii ɗaŋ taa dlyaaɗii tu: "Gyagyo ɗaŋ vii a dulgamashi a man shi mǝn hŋ ta yel tǝ. tǝ gyagyo ɗaŋ taa wumi hŋ ta yisǝŋǝi."²² Nǝ durghǝ gii ngǝtn monnda tǝ ɗaghǝm a maghǝn ɗ ɓaskǝ. ²³ She de ɗaŋngǝni baa mǝ yir lǝɓ won ɗa a yaatli gyagin hŋ, ma suu tun ɗi voni monnda tu mǝ mani ɓaskǝ²⁴ Kaɓ kili yo ɗaŋ mya tlǝ Spain, mya gaa raa tu ma yelghǝ a laatsǝghǝni, kili yo ɗaŋ a polǝm a tsǝnngǝn tǝ kyan jwaatn. ²⁵ She de mya maan Urshelima mǝ tlǝn fi laa mǝn laaɓkǝn mǝn.²⁶ A ta yi tǝ suughǝn raa ghǝ mǝn Makidoniya tǝ mǝn Akayya ghǝn tǝ ta jwaam ngǝtn nǝ mǝn laaɓkǝn gyagyo ɗaŋ tǝ ta yi nǝ kui gyagyo ɗaŋ tǝ yi giɓ Urshelima. ²⁷ Eh, a ta yi nǝ ngǝtn ngǝ polghǝn ɓashi, saɗɗa, yaŋshi ghǝn tǝ ta naa nǝ mǝn vǝrghǝn waasǝŋ ngǝtn ko kili gyo. Ǝŋ yaan mǝn yo ɗaŋ cinǝ Yehudawa hŋ ta fi gya ngǝtn a dulgaam ngǝ zhipti var, a naa shaŋtaŋ tǝ fishi ngǝtn ɗaŋ a duul ɓǝǝlghǝn gya ngǝtn ngǝ taas.²⁸ Nǝ durghǝ ǝŋ myan ɓan laai gin nii ɗaŋ mǝ yisǝŋǝi tu taa kaɓ ngǝtn yo daŋ mǝ ta kaɓ ɗi, Ma tlii Spain mǝ yelghǝ a datǝpm tlǝghǝnetn. ²⁹ Maa yisǝŋ tu ǝŋ mya man ɓaskǝ, ma man a giɓkǝ yugnngǝn ngǝ shiɗshiɗi kǝ Ɓorghen kǝ Cogn.³⁰ Ɗaŋngǝni mya tlyaa ki moɗ gya yesatn, a sǝm Daaghǝ den Yesu Ɓorghǝn kǝ Cogn, tǝ suughǝn kǝ zhipti var, tu aa lar ki gha karaghen Cogn waan ɗaŋ gǝtii nǝ myan. ³¹ Karan Cogn tu mǝ nyolghǝni a mǝnii ɗaŋ cinǝ jenndalghǝn Judiyai, tǝ laatn nǝghǝ Urshelima tǝ tu kaɓkǝnii a mǝn yo ɗaŋ citǝ caaghǝn raa hŋ. ³² Karan Cogn durghǝ tu mǝ man ɓaski a giɓkǝ polghǝn a te ghǝ vartǝ ghǝ Cogn, saɗ ɗa ɗaŋ myan, tǝ kyaani, ma tu ngaaghǝn laa.³³ Gaan Cogn ngǝ mbuɗkǝn raa tǝ tsǝtn a dlei waan ɗeɓaɗ. Tǝ naa cig.

Chapter 16

¹ Mya giɗki Fibi. waatsa wopm gyo ɗaŋ ca fi laa tǝ mǝn laaɓkǝn giɓ Kankiriya,²durghǝ tu aa kaɓtii a giɓkǝ Daadǝn. Fin a datǝpm ngǝ mǝnm laaɓkǝ aa yaal ɗaa tǝ a ko nii ɗaŋ wo suu tu aa fi tǝ mǝn ɗaŋ ca ŋal ɓaski. Durghǝ tu yaan gamas aa naa nǝ murghǝ somngǝn zarsǝ ɗa monnda.³ Wurun Briskila tǝ Arkila gya kamtsa waan kǝ man laa a giɓkǝ Yesu Ɓorghǝn kǝ Cogn, ⁴ gyagyo ɗaŋ nǝ durghǝ myani tǝ vǝr raa waasǝŋ. Mya nyaar shi mǝn, baa myaan ngǝtatn hŋ, she de ɗeɓaɗ viin laadi ghǝ mǝnyo ɗaŋ baa cinǝ Yehudawa hŋ. ⁵ Wurun mǝn viin laadi gii ɗaŋ yi ɗashi dǝnii. Wurun Abainitas naa suughǝnetn, gyo ɗaŋ a kaɓ Ɓorghǝn kǝ Cogn Ashiya keni.⁶ Wurun Maryamu gyo ɗaŋ a fi ki laa mǝn nyaŋ nyaŋ.⁷ Wurun Andaranikus tǝ Yuniyas gya yesatn tǝ gya kamtsatn kaɓkǝ jaarum. Cinǝ yisǝŋngǝn a giɓkǝ mǝn shinngǝn . Cinǝ varaŋshi a giɓkǝ mǝn shinngen, gya gyo ɗaŋ taa ta kaɓ Ɓorghǝn kǝ Cogn annda myan. ⁸ Wurun Amfiliyas, naa suughǝnetn a giɓkǝ Daadǝn.⁹ Wurun Urbanas kam wopm kǝ mǝn laa wopm a giɓkǝ Ɓorghǝn kǝ Cogn, tǝ Istakis naa nyaaretn. ¹⁰ Wurun Abalis, gyo ɗaŋ ma ca vwaa woshii a giɓkǝ ɓorghǝn kǝ Cogn. Wurunm gya gyo ɗaŋ dǝn gya Aritobulus. ¹¹Wurun Hirudiya, yesatnn tǝ gyaa gyo ɗaŋ ci dǝn gya Narkissa ɗaŋ ci giɓkǝ Daadǝn.¹² Wuru gya Tarfaina ɗa tǝ Tarhussa, gya gyo ɗaŋ tǝ fi laa mbun mbun nǝ durghǝ Daadǝn. Wurun Farsis ɗa naa suughǝni, gyo ɗaŋ aa fi laa mbun mbun nǝ Daadǝn. ¹³ Wurun Rufus ɗa, bwaaghǝn nǝ Daadǝn, tǝ naana gos tǝ gǝn. ¹⁴ Wurun Asinkiritus tǝ Filogona tǝ Hermes tǝ Faturobas tǝ ɗeɓaɗ gya ŋaa ghǝ naa yo ɗaŋ ci cimshi.¹⁵ Wurun Filolugus tǝ Juliya tǝ Niriyas tǝ gya yestǝ wos tǝ Ulumfas tǝ ɓuruk mǝn ndzǝk ndzǝki ɗaŋ ki kaɓ cimshi. ¹⁶ Wurun dlǝŋsǝ waan tǝ ngaɓkǝn dli naa ndzǝk ndzǝki. Ɓuruk zarsǝ Ɓorghǝ kǝ Cogn caa wuru ki.¹⁷ Ɗaŋngǝni mya karaki gya yesatn, ɓitalǝnki tǝ mǝn yo ɗaŋ caa ɓǝǝlghǝn tǝ ngaaghǝn yaasǝŋ ɗi. Tǝ ngǝtn yo ɗaŋ yi mari tǝ ngǝtn yo ɗaŋ kǝ kuuɓ. Jaan ki ɗooŋngai ɓashi. ¹⁸ Durghǝ yo tu gyagi caa mbuu Daadǝn Yesu mǝn hŋ she vwaa wasǝŋ. Tǝ nyelaaɗ vii ryaaghǝn waasǝŋ caa mor raa ghǝ zarsǝ gyagyo ɗaŋ a mbiivshi hŋ.¹⁹ Nǝ durghǝ sai ghǝ mbutarghǝn gaam waan aa tuli gha ko nuu. A opǝm ɓaski, beɗ tǝ gii myaa suu aa naa saghaɗ saghaɗ ɗaŋ kǝ gyo ɗaŋ yi ɗa giiri, tǝ naaghǝn feɗ a ngǝtn yo ɗaŋ nǝ kuushi. ²⁰ Cogn ngǝ mbutarghǝn raa wo nyi Shetanii a giɓ yaasǝŋ waan. Gyaal ghǝ Daadǝn wopm Yesu Ɓorghǝn kǝ Cogn tǝ naa ɓaski.²¹ Timotawus, kamatn murghǝ laatn, ca wuru ki, tǝ Lukiyas, tǝ Yason, tǝ Susibaras, tǝ gya yestatn. ²² Myan, Tartiyas, gyo ɗaŋa dlyaaɗ tagartan, mya wuruki a giɓkǝ sǝm Daaden²³ Gaius, gyo ɗaŋ myaa tsǝtn ɗaa tǝ dǝn tǝ murghǝ ngaɓkǝnmǝn laaɓkǝn ɗuun ɗeɓaɗ ca wuru ki. Arastas murghǝ gaaghǝn wurɓa yaatli ca wuru ki. ²⁴ Gyaal ghǝ Daadǝn wopm Yesu Ɓorghǝn kǝ Cogn tǝ naa tǝ kyaani ɓuruk. Tǝ naa cig.²⁵Ɗaŋngǝni luughǝni nǝghǝ gyo ɗaŋ a ɗya ca kǝ dlǝǝr a kaadi ghǝ vii wusnietn tǝ fuughǝni vii wusni Yesu Ɓorghǝn kǝ Cogn, a kaadi ghǝ zhiɗkǝn kǝ Cogn kǝ ngǝtn ngǝ kwasarghǝni ɗaŋ tǝ gaa nǝ sǝǝr gǝrǝ gǝrǝ tun ɓaandǝŋ, ²⁶ beɗ tǝ gii aa ŋǝǝrii ɗaŋngǝni a te ghǝ dlyaaɗkǝn ngǝ konngǝn jaan ɗaŋ tǝ yisǝŋǝi a yaatl ɗeɓaɗ, a laaɓkǝn konngǝn ngǝ Cogn ngǝ zhaaɗ zhaaɗi, nǝ mbutarghǝn gaam nǝ caaghǝn raa.²⁷ A Cogn namboŋǝi ngǝtnwos a te Yesu Ɓorghẹn kẹ Cogn, luughǝn nǝghǝ zhaaɗ zhaaɗi. Tǝ naa cig.

1 Corinthians

Chapter 1

¹Bulus, cimngən kə yesu Ɓorghən ngə Cogn, tə naai nə murghə shinngən Cogn a suughən ngə Cogn, tə sastanisu yes wopm, ² a vinladi ghə Cogn ɗaŋ yi korinti, tə gya gyo ɗaŋ ta gaashi nə ndzəkkǝn a giɓkə gi ɗaŋ nə Ɓorghənni Yesu, gya gyo ɗaŋ ta cimshi tu tə naai nə zarsə ndzəkni. Mya ndər mə dlyaaɗni nə ɓuruk gya gyo ɗaŋ caa cim səəmngə Daadən Yesu Ɓorghənngə Cogn a ko ləəɓigyo, Daadən wasəŋ tə gom. ³Gyal tə raa wusni tə naa tə kyaani hal a Cogn Daa wopm tə Daadən Yesu ɗaŋ nə Ɓorghənni.⁴A ko kili gyo mya nyar Cogn von mən nə dur wan, nə durghə gyalghə Cogn ɗaŋ Ɓorghən Cogn Yesu a fi kii mən. ⁵A vərki tughən ko a təpi gyo, a giɓkə ɓuruk wulghǝn vi tə ɓuruk yisəŋngən. ⁶Ɗaŋ gyo ɗaŋ tlyaghən zha a dulgam gi ɗaŋ nə Ɓorghənni a zhiɗ kərəŋ kərəŋ jom jomni a dlei wan.⁷Nə durghə gi ɓak kaa naa zhipti ghə vərghən hŋ ɗaŋ gyo ɗaŋ kyaa wum kusəŋ ɓuɓkən bəlghən ghə Daadən wopm Yesu ɗaŋ nə Ɓorghənni. ⁹ Wo ndər tlyaaki moɗ hal nə kə ɓanngən, nə duryo tu a naa tə verghən hŋ a dzaŋngə Daadən wopm Yesu ɗaŋ nə Ɓorghənni. ⁸Cognvon nə murghə caaghənwan, gyo ɗaŋ a cimngə a giɓkə raapari ghə ŋaawos, Yesu ɗaŋ nə Ɓorghənni Daadən wopm.¹⁰Ɗaŋni mya kara kii, yestə a teghə səmngə Daadən wopm Yesuɗaŋ nə Ɓorghənni, tu ɓuruk kaa kaɓi ghai, tu ngoshakən gaan wo man a dlei wan hŋ. Mya kara ki tu raa wan tə ɓitalghən wan tə naai nə ngətn namboŋəi. ¹¹Mitə yisəŋngən ɗaŋnin kərəŋ kərəŋ, gya yestatn duryo tubasaŋngən gam a dlei wopm.¹²Mya ɓitalnin gin: ko gyo wan caa wul tu, ''mya laaɓni gən Bulus.'' ko ''mya laaɓni gən Afollos.'' ko ''Mya laaɓni gən Kefas.'' ko ''Mya laaɓni gən gi ɗaŋ nə Ɓorghənni.'' ¹³Gi ɗaŋ nə Ɓorghənni cin ɓəlghənniya? Taa ghəmmbal Bulus nə durwanna? ko taa fi ki baɓtisma mən tə səm Bulus sa?¹⁵Mya nyar Cogn mən duryo tu ɓak ma fi gon wan baɓtisma mən hŋ, shede krifus tə Gayus. ¹⁴ Mə fi gin tu ɓak gon wan tə wul taa fiki baɓtisma mən a giɓkə səman hŋ. ¹⁶ (Ma ndər mə fi baɓtisma mən dən gya Stifanu mən. A kaar ghə gi, ɓak ma yisəŋ hŋ yan ma fi baɓtisma gya gon mən.)¹⁷Nə duryo tu Ɓorghən kə Cogn ɓak a shinəmɗi tu məfi baɓtisma hŋ beɗ tə gi mə fuu vik wusni. Ɓak a shinnəm mə fuu vik wusni tə gya gəgn ghə yisəŋngən zarsə hŋ, duryo tu ɓak ghəmbəli ghə gi ɗaŋ nə Ɓorghənni tə naa vartə wos hŋ.¹⁸Duryo tu vik wusni ghə ghəmmbəli nə ɗəghər nə gya gyo ɗaŋ caa cigha məəskən. Beɗ tə gi a dlieghə gya gyo ɗaŋ Cognvon cigha vuumngən, nə vartə ghə Cognvon. ¹⁹ Duryo tu nə dlyaaɗkən, ''Ma malar yisəŋngən mən saghaɗkəb. Ma ɗak yisəŋngən ngə mən yisəŋngən a səghən.''²⁰Murghə saghaɗkən ci teɗo? Murghə vi jə ɗəgn ŋən ci teɗo? Cognvon a sughəɗ yisəŋngən ngə kə ɗəŋən a naai nə ɗəghərghən hŋaa? ²¹ Ɓanndəŋ a yisəŋngən ɗaŋ bak a yisəŋ Cogn hŋ, a pol Cogn a ɗəghər ghə fuughən vik Cogn tə vuun gya gyo ɗaŋ tə caa raai.²²Duryo tu Yahudawa tə ceɗ nə zhiɗkənngə kosarghən tə Helinawa tə ŋal yisəŋngən. ²³ Beɗ tə myaa fuuki ni vik Ɓorghən Cogn nə ghəmmbəlti, puskə ngaghən yasəŋ a Yahudawa tə ɗəghərghən a Helinawa.²⁴Beɗ tə gi nə gya gyo ɗaŋ Cogn cim, ɓuruk Yahudawa tə Helinawa, myaa fuuki vik gi ɗaŋ nə ɓorghənni a saighə vartə tə yisəŋngənngə Cognvon. ²⁵ Duryo tu ɗəghər ghə Cogn a moɓ saghaɗkənngə zarsə, tə cik lamshak kə Cognvon a moɓ tlyaghən zarsə.²⁷Paŋ cimngən wan, yestə. Ɓak nə ɓuruk wan ənnda kitə saghaɗkən a yelghənngə zaar hŋ. Ɓak nə ɓuruk wan eŋ kitə vartə hŋ. Ɓak nə ɓuruk wan əŋ kitə vartə hŋ. Ɓak nə ɓuruk wan əŋ kəta yitə bwaghən kə guŋndu hŋ. ²⁶Beɗ tə gi Cogn a bwaa ɗəghər ghə ɗəgn tə vər ndzuun mən saghaɗkən. Cogn a bwaa ngətn yo ɗaŋ yi lamshak a giɓkə ɗəgn tə vər ndzuun ngətn yo ɗaŋ yi tlya tlyaa.²⁹Cogn a bwaa ngətn yi ɗaŋ yi yatl ɗaŋ tə ndər tə nyaŋngas tə a ɗəgn. A ndər bwaa gya ngətn yo ɗaŋ caa mbishi ɗaŋ a bamvi ngətn yon hŋ, duryo tu sur nə ngətn ɓyenndəmi gya ngətn won ɗaŋ caa mbishi nə ngətn zhimngən. ²⁸A fi gin nə duryo tu ɓak gon won tə tu de ghə mbitəgam a ken wos hŋ.³⁰Nə durghə ngətn won ɗaŋ Cogn fi, ɗaŋnin kigha giɓkə Ɓorghən Cogn Yesu gyo ɗaŋ a naa mi mən nə saghaɗkən a ləəɓ Cogn. A naa nə zaar ghə zaari wopm, tə ndzəkkən, wopm tə vuumngən wopm. ³¹ Nə durghə gi, ɗaŋ gyo ɗaŋ vik Cogn kon, ''Ganən gyo ɗaŋ ca mbigamas, tə mbigamas a giɓkə Daadən.''

Chapter 2

¹Ɗaŋ mǝ ta man ɓaski, yestǝ, mǝ ta manki mǝn tǝ ɗyaaghǝ vi ko yisǝŋngǝn hŋ, ɗaŋ mǝ ta gǝmvi ngǝtn yo ɗaŋ nǝ waɗkǝni dul gaam Cogn. ²Duryo tu ɗaŋ mǝ ta yi a dlei wan, mǝ ta suu mǝ yisǝŋ ngǝtn won hŋ she Yesu ɗaŋ nǝ ɓorghǝnni, yan ɗaŋ tǝ ta ghǝmbaltii.³Nǝ ta yi ɓaski a ɗaɗkǝn, tǝ vǝrtǝ tǝ dli dla dlar monnda. ⁴Shinngǝnatn tǝ gǝmngǝn vetn tǝ ta yi tǝ saghaɗkǝn tǝ mbiighǝn raa hŋ. ⁵A bamvi gi, tǝ ta yi tǝ zhiɗkǝn zhipti tǝ vartǝ, duryo tu tlyaghǝn raa wan tǝ maan a saghaɗkǝn zarsǝ hŋ. Beɗ tǝ gi a vartǝ ghǝ Cogn.⁶Ɗaŋngǝni, mya wul vi a dul gaam yisǝŋngǝn zari, beɗ tǝ gi yisǝŋngǝn mǝn ɗǝgn ko guŋsǝ ghǝ kili gin ɗaŋ caa ɓanngǝn nii hŋ.⁷ Beɗ tǝ gi, mya wul vi a dulgam yisǝŋngǝn Cogn ngǝ jom jomni ɗaŋ nǝ waɗkǝnni, yisǝŋngǝn ɗaŋ nǝ waɗkǝni ɗaŋ Cogn a ta gaa nǝ ndzǝkkǝn wopm ɓanndǝŋ.⁸Gon a giɓi guŋsǝ kili gin ɗaŋ a ta yisǝŋ saghaɗi gin hŋ, yan taa ta yisǝŋǝi a kili gi, ci gimmbal Daadǝnngǝ luughǝn hŋ.⁹ Beɗ tǝ gi ɗaŋ nǝ dlyaaɗkǝni tu, ''ngǝǝtn yo ɗaŋ yir a yelli hŋ, kǝǝm won aa yi wummi hŋ, raa won aa yi ɓital hŋ. Ngǝtn yo ɗaŋ Cogn aa gaa nǝ gya gyo ɗaŋ caa suu tǝ.''¹⁰Ngǝrshi gya gin ngǝn Cogn a zhiɗmi a te zhipti. Duryo tu zhiptes caa woskaɗ gos koni, hal ngǝtnngǝ Cogn yi shoŋ shoŋ.¹¹ Nuu ghǝn wo yisǝŋ ɓitalghǝn raa zaaro, ǝŋ yan nǝ zhipti dashes ɗaŋ yigha giɓi wos hŋo? yi cik, gon aa yisǝŋ ngǝtnngǝ Cogn shoŋ shoŋ hŋ, she zhipti Cogn.¹²Mǝ kaɓni zhipti ghǝn ɗǝgn hŋ, beɗ tǝ gi nǝ zhipti ghǝ gya ɗaŋ ci ɗa a Cogn, duryo tu mǝ ɗyaa mǝ yisǝŋ ngǝtn yo ɗaŋ Cogn a vǝrmi ɓyem. ¹³Mya wul vi a dulgam ngǝrshi gya gin ɗaŋ vik yo ɗaŋ yisǝŋngǝn zaar wo ɗya kuɓar hŋ, beɗ tǝ gii, gyo ɗaŋ zhipti ca kuuɓmi ghai, zhipti ca sughǝɗ vik zhipti tǝ yisǝŋ zhipti.¹⁴Zaar yo ɗaŋ nǝ kǝ zhipti hŋ, caa kaaɓ ngǝtn yo ɗaŋ nǝ kǝ zhipti hŋ. Duryo tu ci nǝ ngǝtn ɗǝghǝrghǝn ɓastǝ. Wo ɗyaa yisǝŋshi hŋ duryo tu caa yisǝŋ shi a te zhipti.¹⁵ Gyo ɗaŋ ci ni a zhipti wo ɗǝǝl vii ngǝtn mǝn ɓuruk, beɗ tǝ gi yan gamashi gon ca ɗǝǝl tǝ vi mǝn hŋ. ¹⁶''Nuu wo ɗya yisǝŋ raa ghǝ Daadǝnni ɗaŋ tǝ kuuɓ tǝ nighai hŋo? Beɗ tǝ gi miitǝ ɓitalghǝn gi ɗaŋ nǝ ɓorghǝnni.

Chapter 3

¹Tǝ myan, gya yestǝ, mya wul vi tǝ kyaani ɗaŋ tu kinǝ zarsǝ yo ɗa cin tǝ zhipti hŋ, beɗba bamvi gi ɗaŋ zarsǝ yo ɗaŋ cigha dlii, ɗaŋ tu nǝ Ɗaa mǝrimǝri a Ɓorghǝn kǝ Cogn. ²Mya ɓuuɗki tǝ zhak maam, ɓak ngǝtnngǝ tlyaaghǝn hŋ, duryo tu kaa ta ɓumtsǝ ki hŋ.Duryo tu hal ɗaŋngǝnni ki a dlii. Nǝ duryo tu tǝ ta yitǝ kashi tǝ ɗaakkǝn a ta yigha dlei wan, Yin tu kya riinǝn a tǝpmngǝ righǝ ghǝn ŋaa zaar taŋ taŋ hŋa? Nǝ duryo tu gon ya wul tu, ''Mya laaɓǝnngǝn Bulus'' tǝ gon ghai wul tu, ''Mya laaɓǝnngǝn Afollos.'' tsǝtnngǝn won nǝ kǝ zarsǝŋ hŋ ǝnndiya? Nughǝn nǝ Afolos so? Nughǝn nǝ Bulus so? monsǝ yo ɗaŋ a te ɓashi ɓashi ǝŋ kǝ naa tǝ caaghǝn raa, nǝ beɗwasǝŋ ɗaŋ Daadǝn vǝrshi laa.⁶Myan ǝŋ mǝ dluur, Afollos vǝr zha ghai, beɗ tǝ gi Cogn ǝŋ caa vǝr luuɗkǝn. ⁷Tǝ cik, tǝ yan gyo ɗaŋ a dluur, tǝ yan gyo ɗaŋ a vǝr zha ghai cigha bamvi ngǝtn won hŋ. Beɗ tǝ gi Cogn ǝŋ caa vǝr luuɗkǝnes⁸Ɗaŋngǝn ɓuruk gyo beɗ cin a dluur tǝ gyo ɗaŋ a vǝr zha ghai beɗ a dluur tǝ gyo ɗaŋ a vǝr zha ghai beɗ ngǝtn namboŋǝi, beɗ wasǝ konu wo tu ɓakmi wos a bamvi laa yo ɗaŋ a fi.⁹ Nǝ duryo tu minǝ mǝn laaghǝ Cogn ɓuruk. Kinǝ kitn Cogn, dǝnngǝ Cognvon.¹⁰A dulgam gyal ghǝ Cogn ǝŋ tǝ ta taam ɗaŋ muryo ɗaŋ a moɓcyisǝŋngǝtn nalghǝn dǝn. ¹¹Duryo tu ɓak gon won ɗaŋ wo gǝm daaɗi mari, tǝ gyo ɗaŋ tǝ gǝm, yanighǝn nǝ Ɓorghǝn kǝ Cogn.¹²Ɗaŋngǝni ǝŋ konughǝn ya nal a duulghǝ daaɗi tǝ zinariya, azurfa, puus ndzǝn, ŋamtsǝ, yaar ko mbatlaŋ, ¹³laa wos wo bǝlli, duryo tu yalghǝnngǝ dzaŋ wo zhiɗ tii. Duryo tu wozhiɗiɗa giɓ wuɗi. Wuɗes wo diiɓ wum mbuunighǝ niighǝn kono wasǝŋ ɗaŋ a fii.¹⁴Ɓuruk gyo ɗaŋ laa wos a naaɗa, wo tu bamvi laa wos; ¹⁵Beɗ ǝŋ gyo ɗaŋ laawos ya gǝǝpi ɓuruk, wo buŋ ɗa nǝ laaɓkǝn zhes, beɗ tǝ gi yan gamas ta vumtii ɗaŋ gyo ɗaŋ a nyol dlǝk wuɗ.¹⁶Kaa yisǝŋ tu kinǝ dǝn Cogn tǝ tu zhipti ghǝ Cognvon ɓaskii hŋaa? ¹⁷Ǝŋ gon ya malar dǝn Cogn, Cognvon wo malar yan daashe shi ɗaŋ. Duryo tu dǝn Cognvon yi ndzǝk dzǝk cikkǝn kii.¹⁸Ɓak a gaa gon tǝ morki hŋ. Ǝŋ gon a giɓi wan ya gaatǝ tu citǝ saghaɗkǝn a gya voni gin, gaan tǝ nǝ ''ɗǝghǝr'' tu wo saghaɗ. ¹⁹ Duryo tu saghaɗkǝnngǝ ɗǝki gin, nǝ ɗǝghǝrghǝn a ken Cogn. Duryo tu nǝ dlyaaɗ, ''Cayi ngaɓ mǝn saghaɗkǝn a giɓkǝ dyaaghǝn wasǝŋ.'' ²⁰Tǝ saɗɗa, Daadǝn a yisǝŋ de yo daŋ a caa ɓitalghǝnni ghǝ mǝn saghaɗkǝn yin a ɓenndǝmi.''²¹Nǝ durghǝ gin, ɓak gon tǝ ɗuugǝǝɓ a zarsǝ hŋ. Ɓuruk ngǝtn nǝ gwaan, ²²Ko yan nǝ Bulus, ko Affolos ko Kefas ko ɗǝkes, ko raai, ko mǝskǝn, ko gya ngǝtnngǝ ɗaŋngǝnni, ko gya ngǝtn yo ɗaŋ ta ɗeghas ta man. Ɓuruk ngǝtn nǝ gwaan. ²³Tǝ cik kinǝ kǝ Ɓorghǝn kǝ Cogn, tǝ Ɓorghǝn kǝ Coghǝi cinǝ kǝ Cognvon.

Chapter 4

¹Gin nǝ yo ɗaŋ a kǝǝm zaar tǝ mbiimi ɗaŋ monsǝ kǝ Ɓorghǝnni ghǝ Cogn.² Ɗaŋngǝnin ngǝtn ɗaŋ caa suu, mǝn ngaɓkǝn sǝǝri ghǝ Cogn tǝ naa nǝ mǝn numghǝn zaar.³Beɗ tǝ gi ɓassǝm nǝ ngǝtn njwatn a ɗǝǝlǝm vi mǝn, ko a jarum won kaɓkǝ zarsǝ. Duryo tu maa ɗǝǝl vii gaman mǝn hŋ.⁴ Maa yisǝŋ ko caaghǝn vii won ɗa a dulgaman hŋ, beɗ tǝ gi a naa tu mitǝ ndaaɗkǝn won hŋ. Nǝ Daadǝn ǝŋ caa ɗǝǝlǝm vii mǝn.⁵Nǝ durghǝ gi, ɓak kon ɗǝǝlghǝn viwon ɗaŋ yi a kiliwos hŋ, ǝnnda Daadǝn tǝ sutǝɗi. Wo sular a lǝǝɓ yaali gya ngǝtnyo ɗaŋ cinǝ waaɗkǝn a lǝǝɓ jii, ndǝr ɓǝǝl gya ngǝtn yo ɗaŋ yigha giɓkǝ raa. Ǝnnda konu wo kaɓ luughǝnni wos a lǝǝɓ kǝ Cogn.⁶Ɗaŋngǝnin, gya kunda, myaa gaa mborki gya gin a gamman tǝ Apolos nǝ durwan, nǝ yo tu nǝ durghǝ myaani a kuuɓ ɗak kǝ konngǝnni gin, ''Ɓak a laatsǝ ngǝtn yo ɗaŋ tǝ dlyaaɗi hŋ.'' A naa cik duryo tu ɓak gon wan tǝ tlǝrshi tǝ yi zhɗ suughǝn gon a bamvi gon hŋ. ⁷Duryo tu nuughǝn a yel ayel ɓǝǝlghǝn won a dlewan tǝ gyaa gon no? niighǝn kǝ yir ɗaŋ kǝ kaɓni ɓyem hŋe? ǝŋ yan kǝbkaɓni ɓyem, mi caa kyaa ɗu gǝǝɓ ɗaŋ tu yi ci hŋe?⁸Ɓanndǝŋ kaa tu ɓuruk ngǝtn yo ɗaŋ kyaa suu! Ɓanndǝŋ kaa naai nǝ mǝn tughǝn! kigha fighǝn guŋndu beɗ tǝ gi migha hŋ! jommi maa suu tu a fi guŋndu, duryo tu mǝ fi guŋndu cimki ɗaŋ.⁹ A ɓitalghǝnnetn, myaa ni mǝn shinngǝni, Cogn gǝmmi a tonngǝn kǝ kaari ɗaŋ zarsǝ yo ɗaŋ taa wulshi ɗǝǝlghǝn vii ghǝ mǝskǝn mǝn. Maa naai nǝtn yelghǝn a ɗǝgn a zhipti shinngǝn Cogn tǝ zarsǝ.¹⁰Maa naai nǝ mǝn saghaɗkǝn hŋ, nǝ durghǝ Ɓorghǝn kǝ Cogn, beɗ tǝ gi kinǝ mwǝn saghaɗkǝn a giɓkǝ Ɓorghǝn kǝ Cogn.¹¹ Mǝ tlyaa hŋ, beɗ tǝ gi kinǝ mǝn tlyaaghǝn. Caa yelki nǝ mǝn zhikkǝn beɗ tǝ gi mitǝ zhikkǝn hŋ. Hal a kili gun ɗaŋngǝni mitǝ kusǝŋ tǝ zhak ɓatlkǝn, mǝn lǝŋsǝ kǝ ndarani hŋ, maa naai mitǝ viinsǝ hŋ.¹²Maa tlya vuughǝnni, migha fighǝn laa tǝ taaswopm. A kiliyo ɗaŋ yaa mbasakmi, myaa gǝm mbunighi. A kilyo ɗaŋ yaa firmi forǝm, myaa dumvwaaghai.¹³ A kili yo ɗaŋ ya vermi, mya wulvii tǝ zhiɗkǝn suughǝn. Ɗaŋngǝnin maa naai, caa ndǝr tǝ sularmi a bamvi gyabngǝtn tuɗkǝn lǝǝɓ a ɗǝgn tǝ ngǝtn nyaŋ ɓuruk.¹⁴Ma dlyaɗ ngǝrshi gya gin tu mǝ caa ki ndzutn hŋ, beɗ tǝ gi nǝ duryo tu mǝ gǝm ki a datǝpm ɗaŋ tun kinǝ mǝǝri naa suughǝnetn. ¹⁵Ko kiyi ni tǝ mǝn yaalghǝnɗa zaŋngu dzuɓ a giɓkǝ Ɓorghǝn kǝ Cogn, kitǝ daktǝ monnda hŋ. Nǝ gi beɗ naai nǝ dawaan a giɓkǝ Ɓorghǝn kǝ Cogn Yesu nǝ durghǝ vikwusni ghǝ Cogn. ¹⁶Nǝ durghǝ gi mya kara kii a naai nǝ mǝn kuuɓkǝn tǝ myani.¹⁷Ngǝtn ɗaŋ a caa mǝ shinndarki Timoti mǝn, yaa naa suughǝnetn tǝ caaghǝn raa a giɓkǝ Daadǝn. Wo ɓitalki nǝ gya tǝpan a giɓkǝ Ɓorghǝn kǝ Cogn, ɗaŋ yo ɗaŋ mǝ kuuɓshi ko teɗo tǝ ko vinladi gyo.¹⁸ Nǝ gi ɗaŋngǝnni gya gon waan taa naai nǝ mǝn ɓitigam, caa zhiɗ ɗaŋ tun mǝ ta ya man ɓaski hŋ.¹⁹Beɗ tǝ gi ma man ɓaski tǝ ngaleghǝn hŋ, ǝŋ Daadǝn ya kaɓi. Ǝnnda ma yisǝŋ ken tǝbwulghǝn vi kǝ mǝn mbitigam, beɗ tǝ gi ma ndǝrbma yel vartǝ wasǝŋ. ²⁰Duryo tu guŋndu Cogn nǝ wulghǝn vi kurum hŋ, beɗ tǝ gi nǝkǝ vartǝ.²¹ Nighǝn kya sue? mǝ man ɓaski tǝ shirǝŋaa, ko tǝ suughǝn tǝ zhiptighǝ mbutarghǝn gaama?

Chapter 5

¹Mǝǝ wum tu kuskǝ mbǝllǝ won a dlei wan, mbǝllǝ yo ɗaŋ ko a dkǝk mǝn ɗǝgn ma yi ɗa hŋ. Ngǝtn yo ɗaŋ mǝ wumi yan tu gona giɓi wan ca mbuɗ tǝ gǝɗi murghǝ ɓwaaghǝni wos.² Tǝ cik kyaa ɗuu gǝǝɓ kai monnda. Nǝ raaghǝ ji kǝn kyaabfi hŋaa? yan ɗaŋ a fi cighǝi ciɓ a nyolar ti a dlei wan.³Ko ɗaŋ tu mi cimki a te dli hŋǝi beɗ tǝ gi mi cimki a te zhipti ma ngyertǝ vi mǝni ɓanndǝŋ yan ɗaŋ a fi cighǝi, ɗaŋ gyo ɗaŋ mi ɗa ɗani. ⁴A kili yo ɗaŋ kyaa jwanki waani a giɓjǝ sǝǝmngǝ Daadǝn wopm Yesu, zhipti ci cimki a giɓkǝ moɓkǝn Daadǝn Yesu, ma ngyer vi muri gin mǝn ɓanndǝŋ. ⁵Mya fi cik yan tu mǝ vǝr murini a shetan tǝ ɗuu dleshi, nǝ durghǝ tu zhipti wos tǝ tu vuumngǝni a dzaŋngǝ Daadǝn.⁶Ɗuughǝn gǝǝɓ wani a ndara hŋ. ko kǝǝ yisǝŋ tu ŋaa yistu ŋannjwatn wo ɗya nalar ngǝtn ɗaŋ taa gurghaɗ nǝ vari hŋaa? ⁷Coɓǝn gaama wani a vǝrtǝ yisti nǝ duryo tu a naai nǝ ngǝtn yo ɗaŋ gurghaɗkǝni yan tu dugn yo ɗaŋ yitǝ yisti hŋ. yan tu ta fi Hadaya yan ɗaŋ nǝ ɓorghǝnni, ŋaa tǝǝm wopm a belak tlǝǝggǝnni. ⁸Nǝ durghǝ gi, mǝǝ fin belak wopm tǝ ndotsǝ yisti hŋ yan tu yisti gi ɗaŋ nǝ kǝ kashi tǝ kuskǝ raa hŋǝi. A banvi gi dlǝrǝnni mǝǝ fi belak wopm tǝ dugn gi ɗaŋ citǝ yisti hŋ she tǝ ghǝ raa namboŋǝi tǝ ghǝ jom jomni.¹⁰Mǝ taa dlyaaɗki mǝn tu ngǝtn tǝ mbiki tǝ zarsǝ mǝn mbǝllǝ hŋ.⁹ Ɓak wultu, mǝ nbi nǝ tu mǝn mbǝllǝ kǝ ɗǝghǝn hŋ ko mǝn swaari, ko kaɓshi ngǝtii, ko nǝn nbuuggǝn waar hŋ, ɗaŋ a bǝǝl cimshi she kyaa gaa ɗǝki guni.¹¹Beɗ tǝ gi ɗaŋngǝnu mya dlyaaɗki mǝn tu ɓak lǝǝn tǝ konu ɗaŋ ca cimtǝ tu ŋaa naa beɗ tǝ gi ci gos nǝ murghǝ mbǝllǝ, ko swaari ko ca nbuu waar mǝn, ko nǝ murghǝ vyarghǝni lǝǝ, ko muryo ɗaŋ ɗuu a ngaɓti, ko muryo ɗaŋ caa mor zarsǝ kaɓshi ngǝtii. ko ngǝtn cighǝni beɗ aa ci tǝ dashi gin hŋ. ¹²Taa wur kǝnnda ma ɗya mǝ ɗǝǝl vi nǝni gya gi ɗaŋ cinǝ mǝri Ikkilisiya hŋe? A bamvi gi, nǝ kyaani ghuŋ ka ɗǝǝl vi gya gyo ɗaŋ cigha giɓkǝ Ikkilisiya hŋaan? ¹³Beɗ tǝ gi, Cognvon kǝn caa ɗǝǝl vi gya gi ɗaŋ ci ɓidlǝŋǝi. ''Nyolar kuskǝ muri a giɓi waani.''

Chapter 6

¹Yaan gon a giɓi waan citǝ sǝrɗkǝn yer tǝ gon, ta she tǝ tlii a lǝɓ ɗǝǝlghǝn vii a ken ngǝ murghǝ ɗǝǝlghǝn vii yo ɗaŋ citǝ caaghǝn raa hŋ, a bamvii ken ngǝ mǝn laaɓkǝnia? ²Ko kaa yisǝŋ hŋ tu mǝn laaɓkǝni ghǝn ta ɗǝǝl vii ɗǝgn mǝnnaa? Tǝ cig kǝn yaan kyaani ghǝn ka ɗǝǝl vii ɗǝgn mǝn, sheaa ɗag ndǝrghǝn ngǝrshi gyagi ɗaŋ dei waasǝŋ ɗa hŋaa? ³Kaa yisǝŋ tu ma ɗǝǝl vii zhipti shinngǝn Cogn mǝn hŋaa? Annda tǝ kon ɗǝǝlghǝn vii ngǝtn ngǝ sǝǝghǝnia?⁴Yaan kyaa ɗǝǝl vii ngǝtn ngǝ yaawon tǝ ko dzaŋ gyo, nii caa annda kyaa tlǝǝr tursǝ vuughǝn gya gin a ken gya gyo ɗaŋ ci nǝ mǝn laaɓkǝn hŋe? ⁵Mǝ kon gin tu ndzuun tǝ ngaɓki. Murghǝ yisǝŋngen waan namboŋ a dlei waan ɗaŋ wo ɗyaa ɓǝǝl maandǝ a dlei gya ŋaa ghǝ naa hŋaa? ⁶Beɗ tǝ gii ɗaŋ yo ɗaŋ ci, murghǝ laaɓkǝn ca tlǝǝr vii murghǝ laaɓkǝn a lǝɓ ɗǝǝlghǝn vii, a ken ngǝ murghǝ ɗǝǝlghǝn vii yo ɗaŋ cinǝ murghǝ laaɓkǝn hŋ!⁷Ɗakkǝn tsǝtngǝn wusni a dlei mǝn laaɓkǝn ca zhiɗ tu kaa ɗaɗii. Nii wo caa ghannda ka tlya malghǝn hŋe? Nii ghǝn wo ca ka kaɓ gon tǝ mwaɓkǝ hŋe? ⁸Ɓeɗ tǝ gii kaa maal gyagon mǝn kǝ ndǝr kǝ mwaaɓ shi, cinǝ gya yes waan tǝ waatsa waan ɓeɗ!⁹Kaa yisǝŋǝi tu mǝn kuskǝ ngǝtn ta tu duul a guŋndu Cogn hŋaa? Ɓak caan vwaa mberni hŋ. Tǝ mǝn mbǝllǝ, tǝ mǝn mbuughǝn waar, tǝ mǝn monci mǝn vǝǝn mbǝllǝ, ko mbǝllǝ ghǝ mummwaan tǝ mummwaan,¹⁰ tǝ mǝǝrǝŋsǝ, tǝ mǝn swaari tǝ mǝn tlyaghǝn ɗuu, tǝ mǝn vyaarghǝn lǝɓ, tǝ mǝn morghǝn zarsǝ kaɓkǝn ngǝtn ngai-gon waasǝŋ wo tu duul a guŋndu Cogn hŋ. ¹¹Cig kǝn gya gon waan tǝ ta yi. Beɗ tǝ gii taa coɓki waanii, taa saɗ ki waanii, taa sular ki waanii taŋ taŋ a ken ngǝ Con giɓkǝ sǝm Daadǝn Yesu Ɓorghǝn kǝ Cogn tǝ te zhipti var Cogn wopm.¹²"Ko nii ɓurug nǝ ngǝtn ngǝ mborki ɓasǝm,"beɗ tǝ gii ngǝtn yo ɗaŋ nǝghǝ mbuni yi ɓasǝm hŋ. "Ɗeɓaɗ ngǝtn nǝ mborki ɓasǝm," beɗ tǝ gii ma kaɓ ngǝtn won tǝ fal mii hŋ. ¹³"Ngǝtn ngǝ cighǝn nǝ durghǝ vwaa, cighǝn vwaa nǝ durghǝ ngǝtn ngǝ cighǝn,"beɗ tǝ gii Cogn wo paa shi beɗ dlaai. Tǝ ndǝr dli nǝ mbǝllǝ hŋ. A bamvii cig dli nǝ durghǝ Daadǝn, Daadǝn wo fi dli mǝn.¹⁴Cogn shisher Daadǝn wo ndǝr shisher mi wopii tǝ vartǝ wos. ¹⁵Kaa yisǝŋǝi tu dli waan nǝ dlyaŋri Ɓorghǝn kǝ Cogn hŋaan? Ma mbii dlyaŋri kǝ Cogn gon kǝ nyolar ɓidlǝŋ kǝ ngag tǝ gǝɗ murghǝ vǝǝn mbǝllaa? Wo fi cighǝi hŋ.¹⁶Kaa yisǝŋ hŋaan tu gyo ɗaŋ yaa ngag dli wos tǝ gǝd murghǝ vǝǝn mbǝllǝ a naai dli namboŋ tǝ yaan hŋaa? Ɗaŋ gyo ɗaŋ vik Cogn kon, "Mbǝtlǝŋ tǝ naai namboŋ." ¹⁷Beɗ tǝ gii gyo ɗaŋ ya ngag tǝ Daadǝn a naai namboŋ tǝ zhipti wos.¹⁸Ɓǝǝlǝn ki tǝ mbǝllǝ! Beɗ kuskǝ ngǝtn ɗaŋ zaar ca fi a duul dlii ghai hŋ, beɗ tǝ gii murghǝ mbǝllǝ ca gaa gǝǝɓ tǝ dli wos nǝ kuskǝ ngǝtn ɗaŋ ca fi.¹⁹Kaa yisǝŋ tu dli waan nǝ dǝn ngǝ zhipti var hŋaa, gyo ɗaŋ ca tsǝtn a giɓi waan, gyo ɗaŋ kǝ tu ɗi a Cogn? ²⁰Kaa yisǝŋ hŋaan tu kinǝ kǝ gama waan hŋ? Durghǝ tu tǝ ɗiiɓki tǝ vǝǝn njwaatn hŋ. Nǝ durghǝ luun Cogn tǝ dli waan.

Chapter 7

¹Ɗaŋngǝni a duulgam ngǝtn yo ɗaŋ kǝ dlyaaɗi, a ndara murwon tǝ tǝǝn gǝɗ hŋ.'' ²Beɗ tǝ gi nǝ durghǝ suuggǝn figgǝn ngǝtn ghǝ mbǝllǝ monnda, a ndara ko muri cyo tǝ naa tǝ gǝɗi wos, ko gǝɗi gyo tǝ naa tǝ tur wos.³Ko murghǝ dǝni gyo tǝ vǝr gǝɗiwos ngǝtn yo ɗaŋ a ndaara tǝ mǝn, cik ǝŋ ko gǝɗi gyo tǝ vǝr turwos ngǝtn ɗaŋ nǝ gos, a te durghǝ ndaghǝni dlǝŋsǝ wasǝŋ. ⁴Gǝɗes ci tǝ vartǝ a dli wos hŋ, beɗ tǝ gi she turwos. Cik kǝn tuuri yir vartǝ a dliwos hŋ, beɗ tǝ gi she gǝɗiwos.⁵Ɓak ɗaghar dlii wan dlǝŋsǝ wan mǝn hŋ, she tǝ mbiighǝn ɗa raai kǝ dlǝŋsǝ wan nǝ ghǝ ŋaakili won njwatn. Fin cik nǝ duryo tu a vǝr gamawan nǝ karaghǝn Daadǝn. ⁶Ǝŋnda kaman nda a dlǝŋsǝ wan ɗa, nǝ yo tu shetan tǝ tu ɗǝǝl tǝ morki nǝ duryo tu kǝ ɗya kǝ ngaɓ gamawan hŋ. Beɗ tǝ gi mya fuuki ngǝrshi gya gin tu mya zhiɗkini, yn tu mya caa kinǝ ghai hŋ. ⁷Mya suu tu ɗeɓaɗ wan kii yin ɗaŋ myan ɗaŋ. Beɗ tǝ gi konu yir ngǝtn yo ɗaŋ Cognvon vǝrtǝ. Gon yir ngǝrshi gin ɗaŋ tǝ vǝrtǝ, gon yer gii.⁸Gya mǝn yo ɗaŋ taa kaaɓ guuɗi tǝ tuur hŋ tǝ gya gyo ɗaŋ taa kaaɓ guɗi tǝ tuur hŋ, mya wulki tu, a ndara shi mǝn tǝ tsǝtn cik ɗaŋ myan ɗaŋ.⁹ Beɗ tǝ gi ghuŋ yan taa kǝǝm taa tsǝtn cik hŋ, a ndara tǝ kaaɓ guuɗi tǝ tuur. Nǝ duryo tu a ndara tǝ kaaɓ guuɗi tǝ tuur, ɗaŋ raa wasǝŋ tǝ yi shishi cik.¹⁰A mǝn yo ɗaŋ taa fii dǝni, mya fuuki vi gin nǝ myani hŋ beɗ tǝ gi nǝ Daadǝn. Beɗ tǝ gi tǝ ɓǝǝltǝ tuur wos hŋ,'' ¹¹(Beɗ tǝ gi ghuŋ ya ɓǝǝltǝ tǝ tuur wos, she tǝ tsitni cik ko tǝǝ ndǝr tsǝtnngǝn wasǝŋǝi tǝ tuurwos). Cik ghuŋ tuuei tǝ gǝǝm gǝɗiwoshi hŋ.¹²Beɗ tǝ gi gya gyo ɗaŋ kǝ ɓankǝ na mya wul tu nǝ mya, nǝ Daadǝn hŋ. ghuŋ yan gon wan yir gǝɗ ɗaŋ nǝ murghǝ laaɓkǝn hŋ, ǝŋ ya kaɓi wo tsǝtn ciimtǝ, ɓak gǝǝmtǝ hŋ. ¹³Ǝŋ yan gǝɗ yir tuur yo ɗaŋ nǝ murghǝ laaɓkǝn hŋ, ǝŋ ya kaɓi tǝ tsǝtn cimtǝ, mya wultu tǝ ɓǝǝl shi hŋ. ¹⁴Nǝ duryi tu tuur yi ɗaŋ a caa raagha laaɓkǝn hŋ, cinǝ worghǝnni nǝ gaaghǝni nǝ durghǝ gǝɗiwos, yicik ɗaŋ gǝɗ yo ɗaŋ a caa raa gha laaɓkǝni hŋ, cinǝ warghǝni nǝ gaaghǝn nǝ durghǝ tuur wos murghǝ laaɓkǝni. Ǝŋ yan yi cik hŋ mǝri wan ta na nǝ mǝn ndzǝkkǝni hŋ. Beɗ tǝ gi cinǝ worghǝ ɓanndǝŋ.¹⁵Beɗ tǝ gi yan muryo ɗaŋ cinǝ murghǝ caaghǝn raa hŋ ya nyoli, gaatnǝ tǝ tlii. A dǝǝli gin ŋaa naa won cinǝ naɗkǝni a ngǝtn yo ɗaŋ taa mbi ɗa raai hŋ. Cognvon ciimiɗi tu mǝ fi tsǝtnngǝn ngǝ wusni. ¹⁶Kǝ fi wur ǝnnda kǝ yusǝŋe, guɗin,ko kyan ǝŋ ka nyolar tuurwe?¹⁷Gaan konu a tsǝtnngǝni wos tǝ Daadǝn ɗaŋ a gaatǝ mǝn, ɗaŋ mǝ yur nǝ durghǝ mǝn laaɓkǝnni ɓuruk. ¹⁸Gon won ta yinǝ sǝrǝghǝn a kiliyi ɗaŋ tǝ taa cimmtǝ nǝ caaghǝni raa? Ɓak giɗ gama ɗaŋ muryo ɗaŋ ta sǝrǝti hŋ. Gon wonɗŋ ta sǝrǝtǝ hŋ a kili yo ɗaŋ tǝ cimtǝ ɗi tǝ caa raaiya? Yan yi cik tǝ ŋal sǝrǝghǝn hŋ.¹⁹ Nǝ dur yo tu tǝ sǝrǝghǝni ko sǝrǝghǝni hŋ, yan ǝŋ cinǝ ngǝtn ngǝ vari hŋ. Ngǝtnngǝ vares yan nǝ laaɓkǝni gya mborki ghǝ Cognvon.²⁰Konu tǝ dlǝǝr a cimngǝn yo ɗaŋ cughai a kiliyo ɗaŋ Cognvon cimtǝ ghai. ²¹Kinǝ manna a kiliyo ɗaŋ Cognvon ta cimngǝ ghaiya? Ɓak vuu nǝ gi hŋ. Beɗ tǝ gi yan kitǝ dǝǝl kaɓkǝn gama, fi cik. ²²Nǝ duryo tu gyo ɗaŋ Daadǝn cintǝ cinǝ mon, ci sǝriɗ a Daaghǝ dǝn. Yi cik ɗaŋ gyo ɗaŋ ci sǝriɗ a kili gi ɗaŋ tǝ cimtǝ tǝ na nǝ murghǝ mbaaghǝn raa cinǝ monngǝ gyo ɗaŋ nǝ ɓorghǝnni. ²³Tǝ taa ɗiiki tǝ wurɓa nǝ ŋaanyi hŋ, nǝgi aa na nǝ mon zarsǝ hŋ.²⁴ Gya yestǝ, tsǝtnngǝni yo ɗaŋ mǝǝ ta yi ghai, ɗaŋ tǝ ta cimi mǝ caaghǝn raai, mǝ dlǝǝr ghai cik.²⁵A dul gaamngǝ mǝn yo ɗaŋ ta yi kaɓ gǝɗ ko tuur hŋ, mǝ yir ngǝtn yo ɗaŋ Daadǝn konghai hŋ. ²⁶Beɗ tǝ gi mya konni ɓitalghǝnatn ɗaŋ zaar yo ɗaŋ a tu gyalghǝ Cognvon cinǝ kaɓkǝni. Nǝ gi nya yellu ngǝtn yo caa rii nǝ kǝrnyi wo ngalaa hŋ, a ndara zaar tǝ tsǝtn ɗaŋ gi ɗaŋ cii.²⁷Kinǝ naɗkǝn tǝ gǝɗaa? Ɓakngal tsǝtnngǝni sǝriɗ ɓastǝ hŋ. ki nǝ naɗkǝn tǝ hŋaa? ɓak ngal kaɓkǝn gǝɗ hŋ. ²⁸Beɗ tǝ gi ǝŋ kitǝ gǝɗ ko tuur hŋ, kǝ fi kuskǝ ngǝtn hŋ. Saɗɗa ǝŋ yan gǝɗ yo ɗaŋ a yi kaɓ tyur hŋ, ya kaɓ tuur a fi kuskǝ ngǝtn hŋ. She gya gyo ɗaŋ citǝ guɗi ko tuur ta buŋ mari mari ǝŋ ciɗa gwam, cik ǝŋ mya ngal mǝ ɓǝǝki tǝ yanshi.²⁹Beɗ tǝ gi mya wultu, gya yestǝ: dzaŋ a laatsǝi. Ɗaŋngǝni, gan mǝmyo ɗaŋ tǝ yir guɗi tǝ tsǝtn ɗaŋ tu tǝ yir shi hŋ.³⁰ Mǝn ngwarghǝni tǝ na ɗaŋ mǝnyo ɗaŋ cigha ngwarghǝ hŋ, mǝn polghǝn ɗaŋ mǝn raaghǝ jii mǝn diiɓkǝn gya ngǝtn ɗaŋ mǝn yo ɗaŋ tǝ yir ngǝtn hŋ. ³¹Mǝnyo ɗaŋ caagha fighǝn ngǝtn ɗǝgn tu cigha fighǝn hŋ. Nǝ duryo ty³²Mya suu tu a nywali a vuughǝni gin monndan. Zaar yo ɗaŋ a kaɓ gǝɗ ko tuur hŋ caa ɓitalghǝni a dul gamghǝ ngǝtn a dul gamghǝ ngǝtnngǝ Daadǝ, ɗaŋ wo pol Daadǝn ngai. ³³Beɗ tǝ gi muryo ɗaŋ yir gǝɗ caa ɓital tǝ nǝ gos a ngǝtn ɗǝgn, gyo ɗaŋ wo pol gǝɗiwos ghai, ³⁴Raa wos nǝ ɓǝǝlghǝni. Gǝɗ yo ɗaŋ yir tuur hŋ ko nǝ ŋaa ɓǝtl caa ɓital tǝ gos nǝ ngǝtn Daadǝn, ɗaŋ wo wor gamashi a te dlii tǝ zhipti. Beɗ tǝ gi gǝɗ yo ɗaŋ yir tuur caa ɓital tǝ gos tǝ gya ngǝtnngǝ dǝn ɗaŋ wo pol tuur wos ghai³⁵Mya kon gin tu tǝ na kimǝn nǝ laawan tu mya ɗakki a sǝǝghǝni hŋ. Mǝ kon gin nǝ duryo tu nǝ ngǝtn yo ɗaŋ yi ndarara, ɗaŋ kaa laaɓ Daadǝ raa wan nǝ ɓǝǝl ghǝn hŋ.³⁶Beɗ tǝ gi ǝŋ yan gon caa ɓital tu ca fighǝn mokshi wos mǝn ɗa giri hŋ yan a laatsǝ vonighǝ kaɓkǝn tuuri, tu a na ciɓ she tǝ fi ngǝtn yi ɗaŋ caa suu. Caa fi nǝ kuskǝ hŋ. She tǝ kaɓti. ³⁷Beɗ tǝ gi ǝŋ ya dlǝǝr tlya tlyaa tǝ raa wos, ǝŋ yan cigha buŋngǝni kǝnnda a ɗya ngaɓ gamashi, hal a mbi ɗa raai fi cighǝi tu a ɗaktǝ nǝ mokshiwos ɗaŋ a shishi, cik a ndarani. ³⁸Nǝ durghǝ gi, Muryo ɗaŋ ya kaɓ mokshi woshi a fi ndara, yan muryo ɗaŋ ya bwaa gos tu wo kaɓ gos gǝɗ hŋ a moɓ fighǝn ɗa giri.³⁹Gǝɗ cinǝ naɓkǝni a tuurwos a tsǝtnngǝn wos ɓuruk ɗaŋ ci gwam. Beɗ tǝ gi yan tuur ya mǝshi, ci sǝriɗ tǝ kaɓ ɓuruk muryo ɗaŋ raa wos ca suu tǝ kaɓ, beɗ tǝ gi ǝŋ yan daashi caa Daadǝn. ⁴⁰Beɗ tǝ gi a yelghǝnatn, wo pol gǝɗes moɓ yan wo tsǝtn cik. Mya ɓitalǝm tu, mya fuuki gin a giɓkǝ zhipti Cognvon.

Chapter 8

³Ɗaŋ ghǝni nǝ ngǝtn ghǝ cighǝni yo ɗaŋ caa vǝr waar : "ma yisǝŋǝi kab wom minǝ mǝn yisǝŋghǝn" caa lǝǝr ɗughǝn gǝǝb ɗi, bet tǝ gii suugǝn caa nal. ²Hal gon yan citǝ ɓitalghǝni tu ayisǝŋ nghǝr woni ,dashin a yisǝŋ ghǝrwon ɗaŋ a ndara tǝ yisǝŋ hŋ. ¹Bed tǝ gii ǝŋ yan gon caa suu Cogn, yan tu a yisǝŋ dashini.⁴A nghǝnghǝ cighǝn yo ɗaŋ tǝ vii waar: Maa yisǝŋ ǝi tu, " Waar a dǝgǝnnǝ nghǝrwon hŋ," yan tu mitǝ Cogn hŋ she yani namboŋ wos." ⁵Mǝ wul tu mǝǝri waar ɗa gib tsoŋ gami tǝ yatl, ɗaŋ gyo ɗaŋ caa cim shi waar mari-mari a ɗǝgn tǝ tsoŋ, "daŋ gi ɗaŋ waar tǝ daktǝ ɗǝgn ci monda. ⁶Bed tǝ gii ɓasmi , Cogn ci namboŋ,daaghǝ ɗǝgn ɓuruk,ɓastǝ nghǝn tafi nghǝn ɓuruk kǝ migha tsǝnghǝnǝn,Daadǝn Yesu nomboŋ nǝ ɓorghǝn gyo ɗaŋ tǝ yani ǝŋ koni yiɗa.Myani ma mi ɓastǝ.Bet tǝ gii nǝ konu ǝŋ ci tǝ yisǝŋ ghǝn gi hŋ ŋaani ghǝn a caa gya gon wasǝŋcaa mbuu waar mǝn ,caa ndǝr tǝ ci nghǝn ghǝcighǝn yo ɗaŋ tǝ vǝr waar . Ɓitalghǝn wasǝŋ a malari a lǝrshi ɗatkǝn mǝnɗi.⁸Bet tǝ gii nǝ nghǝn ghǝ cighǝni ǝŋ caa vǝrmi suughǝn a ken Cogn hŋ. Ǝŋ mya ci ngǝtn cighǝn wocaa kabkǝn wom hŋ,ǝŋ mya ci hŋ wo lǝr kabkǝndi hŋ.⁹Bet tǝ nghab ɓitalghǝ durghǝ tu dǝǝl wa tǝ nai nǝ datǝpm kǝ ɗatkǝn gyo ɗaŋ citǝ ŋaa caaghǝn raa hŋ.¹⁰ Mya gid tu mǝrghǝ ɗatkǝn ɓitalghǝn tǝ yel ghǝ ki tǝ yiseŋghǝn kya cighǝn nghǝn ghǝ cighǝn gyo ɗaŋ tǝ vǝr waar,yan yitu kǝ vǝrtǝ tlyaaghǝn mod tǝ ci nghǝnghǝ cighǝnyo ɗaŋ ta vǝr waar hŋaa?¹¹Durghǝ tu tǝ yisǝŋghǝnwa a nghǝn ghǝ waar , yesa gyo ɗaŋ kinǝ ɗatkǝn Yesu amǝs nǝ durghǝ yan tǝ laab zha hŋ.¹²Durghǝ tu ǝŋ kya fi nghǝrwon ŋaa naa mǝn murghǝ ɗatkǝn ɓitalghǝn kǝ fi kuskǝ nghǝn aken murghǝ ɓorghǝn.¹³Ǝŋ yan nghǝn ghǝ cighǝn wa ,wo caa yasan ŋaaghǝn yasǝŋ, ma ga cighǝn tlui, nǝ durghǝ tu mǝ lǝr ndatkǝn gya yasan mǝndi hŋ.

Chapter 9

¹ Mi sǝrghǝde hŋaa? Minǝ murghǝ shinngǝn wos hŋaan? Mya yel Daadǝn Yesu hŋaan? Kyaani kinǝ laa yo ɗaŋ mya fi a giɓkǝ Daadǝn hŋaan? ² Ǝŋ yaan minǝ murghǝ shinngǝn a gya gon hŋ, shaŋtaŋ mine murghǝ shinngǝn ɓaski. Kyaani ghuŋ kya yel laa ghǝ shinngǝn ɗaŋ mya fi a giɓkǝ Daadǝn.³ Ngǝtn yo ɗaŋ wo kaɓm a verghǝnetn yi ɗa. ⁴Mitǝ dǝǝl mǝ ci mǝ tlya hŋaa? ⁵ Mitǝ deel mǝ rii tǝ guɗi wopm ɗaŋ citǝ caaghǝn raa ɗaŋ mǝn shinngǝn kaɓkǝ gya Kefas tǝ gya yestǝ kǝ Daadǝn naa? ⁶Nǝ myaani tǝ Barnaba ghǝn mǝ ndara laas fighǝnia?⁷Nǝ nuu gheŋ ca fi laa ghǝ mǝn maandǝ a tughǝn ngǝ gamashio? Nǝ nuu ghǝn caa dluur darndu dǝn,beɗ tǝ gii nder tu guures ci hŋo. Ko nǝ nuu ghǝn ca lyaa timsa, beɗ tǝ gii tu maami tlyaa hŋoo? ⁸ Viin ɗaŋ mya wullǝn, mya wul tǝ vartǝ zaara? Mborki won aa kon cigha?⁹Yi nǝ dlyaaɗkǝn a mborki ghǝ Musa, "Ɓak caa zuŋtuŋ ngogn gaal mǝn hŋ kili yo ɗaŋ cigha tswaaghǝn waa." Nǝ ngogn gaali ghǝn Daadǝn ca wul vii ghai yaa? ¹⁰Ca wul ni vii a dulgama wopm? Tǝ dlyaaɗ gin nǝ myaani. Yi tu muryo daŋ ca gii kitn, tǝ gii tǝ gaaghǝn raa. Murghǝ tswaaghǝn waa, tǝ fi laa wos tǝ gaaghǝn raa tu wo tu ngǝtn won. ¹¹ Ɗaŋ maa kǝɓ raa ghǝ mbuni kǝ ndzǝkkǝni a giɓkǝ raa waan yi tǝ ɗakkǝn mǝ tlaa ngǝtn yo ɗaŋ nǝghǝ dli a ɗǝgn.¹²Ǝŋ yaan gyagon taa tu tǝ ci a dǝǝl gin ɓaski mǝ tul shi ndaraaghǝn a lǝɓi hŋaa? Beɗ tǝ cig, mǝ fi laa tǝ dǝǝles hŋ, a duuli gii, mǝ tlyaa moɗ tǝ kaɓ ngǝtn yo ɗaŋ wo ɗag basaŋngǝn vii ghǝ Yesu Daadǝn. ¹³ Kǝ yisǝŋ hŋaa, tu minǝ gyo ɗaŋ ca fi laa gha dǝn Cogn, caa tu ngǝtn ngǝ cighǝn waasǝŋ ɗa dǝnessa? Kaa yisǝŋ hŋ, tu mǝn varaŋsǝ a ken zarsǝ viin laadi caa tu ngǝtn won a giɓkǝ ngǝtn yo ɗaŋ caa lǝǝr ɗi ɗa viin laades hŋaa? ¹⁴ Nǝ ngǝtn ngǝ namboŋni tu Daadǝn a gǝm vii tu mǝn basaŋngǝn vik Cogn ta tu ngǝtn ngǝ cighǝn waasǝŋ a datǝpm gii yaa¹⁵Beɗ tǝ gii, mǝ fi laa tǝ dǝǝli gii hŋ.Beɗ tǝ mya dlyaaɗ ki gin mǝn tu aa fim ngǝtn won mǝn hŋ, a moɓǝm mǝn mǝshi ɗa bamvii, ɗaŋ gon tǝ ɗaghǝm a ngǝtn yo ɗaŋ raatn ca suu. ¹⁶Ǝŋ yaan mya fuu ni vik wusni ghǝ Cogn, mi tǝ ngǝtn ngǝ mbitǝ gaam ngai hŋ yini tu a naa ciɓ mǝ fi. Ma naa ɓem ǝŋ mya fi laaghǝ Cogn hŋ.¹⁷Ǝŋ mya fi laan tǝ suughǝnetn ma tu ngǝtn ngǝ mbuni monnda. Ǝŋ yaan mya fi tǝ suughǝnetn hŋ, to hal jaan laa ci ɓasǝm ɓuɓkǝn a ken. ¹⁸ Nǝ nii ghǝn wo man ɗa kaare? Uaan tu mǝ fi laaghǝ Cogn ɓem. Tǝ cig ma fi laa tǝ dǝǝles ɗaŋ mǝ yirr a giɓkǝ laaghǝ basaŋngǝn vik Cogn.¹⁹ Ko ɗan kutu minǝ mon ngǝ gon hŋ, beɗ tǝ gii mǝ sular gamatn nǝ mon ngǝ ko nuu, durghǝ yo tu mǝ sular zarsǝ ɗi gha datǝpm. ²⁰ A te Yahudawa, mǝ sular gamatn nǝ mǝn Yahudawa durghǝ yo tu mǝ nyolar shi ɗi. A mǝn yo ɗaŋ cigha ɓuɓkǝn ɗǝǝlghǝn vii, mǝ sular gamatn ɗaŋ yaŋshi, durghǝ yo tu mǝ nyolar gya gyo ɗaŋ ci ɓastǝ. Mǝ fi gya gin, ko ɗan tu ɗǝǝlghǝn vii ghǝn ca fi guŋndu ɓasǝm hŋ, durghǝ yo tu mǝ sular gya gyo ɗaŋ ɗǝǝlghǝn vii cinǝ guŋ a dulgama waasǝŋ.²¹Gya gyo ɗaŋ cigha ɓuɓkǝn ɗǝǝlghǝn vii hŋ, mǝ sular gamatn ɗaŋ yaŋshi. Ko ɗan tu maa ɓǝǝlǝm tǝ ɗǝǝlghǝn vii hŋ, beɗ tǝ gii ɗǝǝlghǝn vii Daadǝn yigha gaamatn. Mǝ fi cig tu mǝ nyolar zarsǝ ɗi, gya gyo ɗaŋ cigha mǝn ɗǝǝlghǝn vii hŋ. ²²Tǝ mǝni yo ɗaŋ tǝ tlyaa hŋ, mǝ sular gamatn ɗaŋ yaŋshi, durghǝ yo tu gyagii ɗaŋ tǝ tlya gha raa hŋ, mǝ nyolar shi ɗi. Mǝ sular gamatn cig a zarsǝ ɗeɓaɗ durghǝ yo tu mǝ tlya moɗ mǝni yo ɗaŋ ɗǝǝlghǝn vii yigha gama waasǝŋ hŋ. ²³ Mǝ fi gyagin kaɓ nǝ basaŋngǝn vik wusni ghǝ Cogn, durghǝ yo tu mǝ tu ɓakmi gǝn ngai ɗaŋ yigha giɓi wos.²⁴ Kaa yisǝŋ hŋaa? A kitar kaɓ mǝn kitares caa kir tǝ tuni keni beɗ tǝ gii namboŋ tyaŋ ngǝn wo tul keni, ndǝr kaɓ ɓakmes sa? She aa fi tǝ kitar cig durghǝ yo tu aa tu ɓakmi wos. ²⁵ Kaɓ mǝn lyaa ghǝ kitar ca yi vǝr forǝm dli waasǝŋ ko a dǝǝli gyo. Yaŋshi caa fi cik tǝ tu ɓakmi yo ɗaŋ ca ɓanii. Beɗ tǝ cig gopm ca ɓan hŋ. ²⁶ Myan baa nǝ kitar ghǝn mya kirr hŋ, tu mi tǝ lǝɓ tlǝghǝni hŋ ko mǝ yi ɗu daakumci yetar. ²⁷ Beɗ tǝ gii maa vǝr forǝm gamatn durghǝ yo tu mǝ motsar dli ghai. Ɗa kaari ɗaŋ mya fuu vik wusni ghǝ Cognvon tǝ mannda tǝ ngubm verghǝn nǝ ngershi gyagon hŋ.

Chapter 10

¹ Mya suu a yisǝŋǝi , mǝnwopm, tu gya dawopm tǝ tayi a gǝs kurvon tǝ ndǝr tǝ nyol a te dǝllǝ ghǝ zha. ²Ɓurug waasǝŋ tǝ ta fishi baptisma mǝn a giɓkǝ Musa tǝ giɓ kurvon tǝ giɓ dǝllǝ zha,

⁴Ɓurug waasǝŋ tǝ ta tlya zhak tlyaghǝn kǝ zhipti nǝ ngǝtn namboŋ. Durghǝ yo tu tǝ tlya a puus kǝ zhipti ɗaŋ ata laaɓ shi, puushes ta yi nǝ Ɓorghǝn kǝ Coghǝi.⁵Beɗ tǝ gii ata pol Cogn kǝ monndai waasǝŋ hŋ, durghǝ gii tǝ ta basaŋ gǝmmbǝli waasǝŋ ndǝǝr. ⁶Ɗaŋngǝni ngǝrshi gyagin tǝ naami mǝnii nǝ ngǝtn ngǝ kuuɓkǝn, durghǝ tu mǝ nda gha fighǝn kusuŋsǝ ngǝtn ɗaŋ gii ɗaŋ tǝ ta fii hŋ.⁷Aa naa nǝ mǝn mbuughǝn waar hŋ, ɗaŋ gyo ɗaŋ gyagon waasǝŋ tǝ ta yi. Gin yini ɗaŋ gyo ɗan nǝ dlyaaɗkǝni," Zarsǝvtǝ tsǝtni tǝ ci tǝ tlya, tǝ shishi tǝ lyaa lya." ⁸Kaɗ mǝ a fighǝn ngetn ngǝ mbǝllǝ hŋ, ɗaŋ gyo ɗaŋ gyagon waasǝŋ tǝ fi. Dzaŋ namboŋ, zarsǝ zaŋngu tashi mbǝtlǝm tliiti mayi tǝ ta mǝǝs nǝ durghǝ fighǝn cig.⁹Mǝ diiɓǝn Ɓorghǝn kǝ Coghǝi hŋ, ɗaŋ gyo ɗaŋ gyagon waasǝŋ tǝ fi, nyici tǝ ta tlaa shi waasǝŋǝi.¹⁰ Saɗ ɗaɗa ɓak mbol hŋ, ɗaŋ gii ɗaŋ gyagon waasǝŋ tǝ fi, fi hal zhipti shinngǝn kǝ mǝskǝn ta man datsǝ shi waashii.¹¹Ngershi gyagin tushi tǝ naa nǝ ngǝtn ngǝ kuuɓkǝn ɓasmi. Tǝ dlyaaɗ shi nǝ durghǝ sǝǝɗkǝn wopm vii-myaani gya gyo ɗaŋ ɓanngǝn ɗǝgn a man a gamawopm. ¹²Durghǝ gii, gyo ɗaŋ ca ɓital tu aa dlǝǝrii tǝ ɗag ɗa, durghǝ yo tu tǝ ndaaɗi hŋ. Diiɓkǝn won wo tu ki ɗaŋ taa yi diiɓ gon ngai dzaŋgon hŋ. Ɗa bamvies Cogn cinǝ murghǝ konngǝn ngǝtn yo ɗaŋ wo fi. ¹³Wo gaa tǝ diiɓki gyo ɗaŋ wo nga ki ɗa hŋ. Tǝ diiɓkǝnes wo fi ki datǝpm nyolghǝn mǝn, durghǝ yo tu aa dyaa aa dumvwaa ghai.¹⁴Durghǝ gii, kyaani mǝn yo ɗaŋ mya suu ki, jaan ki a laŋshi a laaɓkǝn waar. ¹⁵Mya wul ki vii ɗaŋ zarsǝ yo ɗaŋ ci tǝ yisǝŋngǝn shoŋ shoŋ, durghǝ yo tu aa ɗyaa aa ɗǝǝl vi a ngǝtn yo ɗaŋ mya kon. ¹⁶Kolaaɗ kǝ shiili ɗaŋ mya gǝm shiɗshiɗi ghai,nǝ ɓǝǝlghǝn a giɓ voraŋ ngǝ Ɓorghǝn kǝ Cogn hŋaa?¹⁷ Duryo tu guruŋ dugn ɗa namboŋ, mya ni ɗaŋ mi monnda mi dlii namboŋ. Ɓuruk wopm myaa mbii a gurnyi dugn lǝǝɓ namboŋ.¹⁸Yelǝn zarsǝ Isar'ila: nǝ gya gyo ɗaŋ caa ci ngǝtn vaaghǝn nyaarghǝn ǝŋ citǝ ɓakmi a bagaɗi hŋaa?¹⁹ Mya wulni tunii ghǝnee? Tu waar nǝ ko niia? Ko tu ngǝtn ngǝ cighǝn yo ɗaŋ tǝ vǝr waar nǝ ngǝtn vaaghǝn yarr ghǝn nǝ ngǝtn wonnaa?²⁰Beɗ tǝ gii mya wul vii a dulgaam ngǝtn ɗaŋ mǝn ɗǝgn caa vaa nǝ nyaarghǝn, tu caa vǝrni ngershi gyagin mǝnndǝŋsǝ, Cogn hŋ. Mya suu tu aa ngag gaam tǝ mǝnndǝŋsǝ hŋ! ²¹Ka tlya a kolaaɗ Daadǝn kǝ ndǝr kǝ tlya a kǝ mǝnndǝŋsǝ hŋ. Ka fi belak a dakci ghǝ Daadǝn tǝ dakci kǝ mǝnndǝŋsǝ hŋ. ²²Ko myaa suu mǝ caa Daadǝn a fighǝn kashia? Mǝ moɓ tǝ tlyaaghǝnian?²³"Ko nii yi ɗa giiri,"beɗ tǝ gii ko nii ghǝn nǝ mbuni hŋ. "Ko nii yi ɗa giiri, "beɗ tǝ gii, baa ko nii ghǝn caa nal zaar hŋ. ²⁴Gon tǝ ŋal ngǝtn ngǝ ndaraani nǝ gamas hŋ. Ɗa bamvies, ko nuu tǝ ŋal ngǝtn ngǝ ndaraani nǝ durghǝ muryo ɗaŋ ci mel tǝ yaani.²⁵ Ka ɗyaa ka ci ɗeɓaɗ ngǝtn yo ɗaŋ caa ɗiɓar a lǝɓ vǝǝn, kǝ ceɗ hŋ nǝ durghǝ giɓkǝ raa.²⁶Durghǝ yo tu, "ɗǝgn nǝghǝ Daadǝn, tǝ ɓurug ngǝtn yo ɗaŋ yighai." ²⁷Muryo ɗaŋ citǝ caaghǝn raa hŋ ya cimngǝ aa ci ngǝtn ngǝ cighǝn ǝŋ kya mbi a raa tu ka tlii, ci ɓurug ngǝtn yo ɗaŋ ya gaa a ken wa, aa ceɗ hŋ nǝ durghǝ giɓ raa.²⁸Beɗ tǝ gii ko zaari gyo ɗaŋ ya wulghǝ tu, ."Ngǝtn ngǝ cighǝn gin yigha ngǝtn ngǝ vaaghǝn kǝ nyaarghǝn kǝ waar," aa cin hŋ. Gin yi nǝ durghǝ gyo ɗaŋ a cimngǝ ɗa, tǝ durghǝ giɓkǝ raa. ²⁹Mya konni giɓkǝ raa gwaai hŋ, nǝ giɓ raa ghǝ daashes. Durghǝ yo tu nii ghǝn wo ca sǝkkǝnetn wo naa a gaam giɓ raa gonne? ³⁰Mya ci ngǝtn ngǝ cighǝnes nǝ durghǝ nyaarghǝn. Ta ghǝnii annda caa vyaarǝm nǝ ngǝtn yo ɗaŋ mya nyaar ɗai?³¹Nǝ durhgǝ gii, ko kyaa ci ko kyaa tlya, ko ɓurug ngǝtn yo ɗaŋ kyaa fi, fin ɓuruk nǝ durghǝ zhimngǝn Cogn.³² Caan vi Yahudawa ko Helinawa, ko viin ladi Cogn hŋ. ³³A giɓkǝ ngǝtn ɗeɓaɗ, ma fi tǝ mǝ mbaa raa zarsǝ mǝnii ɓurug. Mya ŋal nǝ ndaraaghǝn gamatn hŋ, bǝɗ tǝ gii nǝghǝ zarsǝ monnda. Mya fi gin nǝ durghǝ yo tu tǝ tu kaɓkǝnii.

Chapter 11

¹Kuuɓǝn ngǝtn ɓasǝm ɗaŋ gii ɗaŋ mya kuuɓ a yaan ɗaŋ cinǝ Ɓorghǝnii. ²Ɗaŋngǝni mya nyaar ki nǝ ŋaanyi hŋ, nǝ durghǝ yo tu kyaa ɓital ki nǝ myan a ngǝtn yo ɗaŋ kyaa fi ɓurug. Mya ndǝr mǝ nyaar ki nǝ ŋaanyi hŋ nǝ gyo ɗaŋ kyaa laaɓ ngǝtn ngǝ ɓaandǝnyi gyo ɗaŋ mǝ ta gaa ki mǝn. ³Ɗaŋngǝni mya suu aa yisǝnǝi tu, gaam mǝn var ghǝ ko nuu nǝ nǝ Ɓorghǝn kǝ Coghǝi, gaam ngǝ mǝn var ghǝ gǝɗ nǝ mummwan, gaam ngǝ Ɓorghǝn kǝ Coghǝi yaan nǝ Cognvon. ⁴Yini tu ɓurug muryo ɗaŋ ya kara Cogn ko murghǝ konngǝn jaan gaam wos nǝ dlǝpmngǝni a mbatsagni gaam wos kǝnndi.⁵Bǝɗ tǝ gii ɓurug gǝɗ yo ɗaŋ ca kara Cogn, ko ca konni ngǝtn ngǝ jaan gaam wos vati, a mbatsag gama woshii ghǝnndi. Durghǝ yo tu yi daɓag tǝ gyo ɗaŋ gaam wos nǝ wutlkǝni.⁶Nǝ durghǝ tu yaan gǝɗ wo ɗyaa dlǝpm gaam wos hŋ, tǝ ngaa mbitlǝŋ gaam wos tǝ tlaai. Ǝŋ yaan nǝ ngǝtn ndzuun ɗaŋ gǝɗ tǝ ngaa mbitlǝŋ gaam woshii tlaai ko tǝ wutlii to she tǝ dlǝpm gaam woshii.⁷A ndara mummwan tǝ dlǝpm gaam wos hŋ, durghǝ yo tu cine zhipti tǝ zhimngǝni kǝ Cogn. Beɗ tǝ gii gǝɗ nǝ zhimngǝni ghǝ mummwaan. ⁸Nǝ durghǝ tu baa tǝ ndǝr mummwaan ɗi a dli ghǝ gǝɗ hŋ. Beɗ tǝ gii, tǝ ndǝr gǝɗ ɗi a dli ghǝ mummwaan.⁹Tǝ ndǝr mummwaan ɗi a gǝɗ hŋ. A bamvi cig tǝ ndǝr gǝɗ ɗi gha mummwaan. ¹⁰Yaani ghuŋ a caa gǝɗ wo naa tǝ ɓalaŋ ngǝ vartǝ ghǝ gaam wos, nǝ durghǝ zhipti shinngǝn Cognvon.¹¹Beɗ tǝ gii a giɓkǝ Daadǝn, gǝd ci mari tǝ mummwaan hŋ, cikkǝn mummwaan ci mari tǝ gǝɗ hŋ.¹²Ɗaŋ gii ɗaŋ gǝɗ a mbwaaɗi a mummwaan, cikkǝn mummwaan a mbwaaɗi a gǝɗ. Beɗ tǝ gii ko nii mbwaaɗi gha Cogn.¹³Paŋǝn aa yelǝn tǝ gamawaan: A ndara gǝɗ tǝ kara Cogn gaam vatia? ¹⁴Ko a tsǝtnngǝn maa a zhiɗki tu nǝ ngǝtn ngǝ ndzuun ɗaŋ mummwaan tǝ gaa mbitlǝŋ gaam nǝ fuupmshi. ¹⁵Tsetnngǝn waan giɗki tu ǝŋ yaan gǝɗ citǝ mbitlǝŋ gaam nǝ fuupmshi zhimngǝni wos kǝnndi hŋaa? Nǝ durghǝ dlǝpmngǝni gaames annda tǝ vǝr tǝ mbitlǝŋ gaames. ¹⁶Yaan gonwon yirr ngǝtn ngǝ konngǝn mari a ngǝrshi gin, mǝǝ yirr ngǝrshi gon mari ɗaŋ myaa fi hŋ, ko a dlǝk zarsǝ ghǝ Cogn.¹⁷Beɗ tǝ gii, a dulgaam vi yo ɗaŋ ta laaɓ kaari ɗi ma nyaar ki hŋ. Ǝŋ kyaa jwaam ki waani jwaamngǝn waan nǝghǝ mbuni hŋ, nǝghǝ kuushi. ¹⁸Maa wumi tu ǝŋ kyaa jwaam ki viin laadi, kinǝ ɓǝǝlghǝni tǝ dlǝŋsǝ waan, mǝ kaɓii tu yi cighi. ¹⁹A naa ciɓ ɓǝǝlghǝni tǝ naa a dlei waan nǝ durghǝ yo tu aa yisǝŋ mǝn yo ɗaŋ raa waan kaɓi a dlei waan.²⁰ A kili yo ɗaŋ kyaa jwaam ki a lǝɓ namboŋ nǝ cighǝn ngǝtn ngǝ cighǝn, nǝ ngǝtn ngǝ cighǝn Daadǝn ngǝn kyaa ci hŋ! ²¹ A kili yo ɗaŋ kigha cighǝni ngǝtn, ko nuu caa cini ngǝtn ngǝ cighǝn wos annda gyagon tǝ tu gwaasǝŋ. Gon ca wum kusunŋ, gon wo ci gos hal ɗu tii.²² Kǝ yir dǝnsǝ waan ɗaŋ kyaa ci, kǝ tlya ghai hŋaa? Kyaa kemas ni zarsǝ ghǝ Cogn, kyaa nder kǝ fir mǝnyo ɗaŋ tǝ yir gwaasǝŋ ngǝtn hŋ? Kyaa ŋal mǝ wul ki tu nii? Mǝ nyaar ki nǝ fighǝn cigha? Ma nyaar ki a dulgaam gin hŋ.²³ Nǝ gii ngǝtn yo ɗaŋ maa kaɓ ɗi a Daadǝn yaani ghuŋ myaa taa ki tu, Daadǝn Yesu, a kaviɗ yo ɗaŋ tǝ vǝr vii woshii, a mbi dugn. ²⁴ Ɗa kaari ɗaŋ a nyaar Cogn, she a tsaal shi wul tu, "Gini ghǝn nǝ dlietn gyo ɗaŋ nǝ dur waan. Yi fin cig nǝ ɓitalghǝn nǝ myan."²⁵ Ɗaŋ gii ɗa, a mbi koɗes wul tu, "Koɗǝn nǝ mbighǝn ɗa rai kaɓkǝ muuri kǝ voraŋatn. Yi fin cig nǝ ɓitalghǝn nǝ myan." ²⁶ Ɗeɓaɗ kili yo ɗaŋ kya ci dughǝn, kǝ ndǝr kǝ tlya a koɗǝn kya zhiɗ mǝskǝn Daadǝn ghǝnndi, hal she ya sutǝɗi.²⁷ Nǝ durghǝ gii, ɓurug muryo ɗaŋ ya ci dughǝn, ko ya tlya gha koɗǝn kaɓkǝ Daadǝn ɗaŋ yigha giɓkǝ datǝpm hŋ, a fi kuskǝ ngǝtn ɗaŋ a kemas dli ghǝ Daadǝn tǝ voraŋ wos. ²⁸ She ko nuu tǝ paŋ gamas annda tǝ ci dughes tǝ ndǝr tǝ tlya a koɗes. ²⁹ Ǝŋ go yaa ci a ndǝr tlya ɗaŋ kǝ wor tǝ dli ghǝ Daadǝn hŋ, ciɓ a lǝǝr gamas buŋngǝn mǝn ɗi ghǝnndi, nǝ cighǝn tǝ tlyaghǝn ɗaŋ a fii. ³⁰ Ngǝtn yo ɗaŋ a caa monnda a giɓi waan taa lyaghaɓii cigha buŋngǝni a gonngǝni, hal gyagon waan taa mǝǝshii.³¹ Beɗ tǝ gii ghuŋ mya paŋ gama wopm ta fir mi forǝm hŋ. ³² Ǝŋ yaan nǝ Daadǝn ghǝn ca fir mi forǝm, to migha tlyaghǝn forǝm ngǝnndi, nǝ durghǝ yo tu kaɗ mǝǝ ndaaɗi tǝ mǝn ɗǝgn hŋ.³³ Nǝ durghǝ gii, mǝnwopm, yaan kyaa jwaamki waanii nǝ cighǝn ngǝtn, she aa ɓuɓ dlǝŋsǝ waan. ³⁴ Yaan gon waan ca wum kusuŋ, tǝ ci ɗi dǝn nǝ durghǝ yo tu jwaamngǝn waan tǝ lǝǝrki forǝm mǝn ɗi hŋ. Nǝ durghǝ ngǝrshi gyagon ɗaŋ tǝ ɓan tǝ naa, ɗaŋ kǝǝ dlyaaɗ ɗi, ma man fuu ki vii a dulgaami ghǝn mya mani.

Chapter 12

¹Dulgam vǝrghǝn kǝ zhipti var gya yesatn, mya suu a na nǝ gya gyi ɗaŋ ta yisǝŋ ngǝtn hŋ. ²Ka yisǝŋǝi tu kili yo ɗaŋ ka tu yi nǝ mǝn mbuughǝn waar tǝ ta morki tǝ ngǝtnngǝ waar gya gyo ɗaŋ caa wul vi hŋ tǝ datǝpm mari mari ɗaŋ citǝ gaami hŋ. ³Nǝ durghǝ gi mya suu a yisǝŋǝi gon won ɗa hŋ ɗaŋ ca wul vi tǝ zhipti Cogn ɗaŋ wo wul tu, ''Yesu nǝ laŋngǝ.'' Gon won ɗa hŋ ɗaŋ wo wul tu, ''Yesu nǝ Daadǝn'' She zhipti var.⁴Ngǝtn vǝghǝn ɗa mari mati , beɗ tǝ gi zhipti yi namboŋ. ⁵Laa ɗa mari mari, beɗ tǝ gi Daadǝn yi namboŋ. ⁶Ngǝtnngǝ fighǝn ɗa mari mari, beɗ tǝ gi Cogn ci namboŋ ɗaŋ caa giɗ ko zaari gyo wo rii tǝ yaŋshi.⁷Yantu konu ca vǝr tǝ kǝ giɗkǝn laaghǝ zhipti a dǝǝl nǝ durghǝ ngǝtn mbuuni kǝ konu.⁸ Kǝ gon a te zhipti tǝ vǝr tǝni vǝrghǝn saghaɗkǝn, gon gos gǝgn kǝ yisǝŋngǝn te zhipti namboŋ.⁹Gon gos tǝ vǝr tǝ vǝrghǝn caaghǝn raa te zhipti, gon ɗa tǝ vǝrtǝ fuuɗkǝn a te zhipti gin.¹⁰ Gon gos fighǝn laa ghǝ vǝrghǝ, gon gos tǝ vǝr tǝ nǝ kǝ konngǝn bgǝtn jaan, gon gos tǝ vǝrtǝ ɗyaaghǝ yisǝŋ ngǝtnngǝ byakkǝn zhipti mari mari, gon gos nǝ yisǝŋngǝn riisǝŋ mari mari, gon gos nǝ yisǝŋngǝn riisǝŋes. ¹¹Ɓuruk gya gin zhipti namboŋngǝn caa mbatl shi tǝ ndǝr tǝ mbatl vǝrghǝnnes a konu wasǝŋ ɗaŋ gi ɗaŋ a suui.¹²Ɗaŋ gyo ɗaŋ dlii yi namboŋ beɗ tǝbgi nguri nguri ci monnda, ɓuruk nguri ngures nǝ kǝ dlii namboŋ. Cik kǝn ɓorghǝn kǝ Cogn. ¹³Tǝ zhipti namboŋngǝn tǝ fi konu baɓtisma mǝn a giɓkǝ dlii namboŋ, Yanshi Yahudawa tǝ yanshi gya gyo ɗaŋ taa yisǝŋ Cogn hŋ, tǝ yanshi monsǝ tǝ yanshi mǝǝri, ɓuruk wopm tǝ nummi tǝ zhioti namboŋ.¹⁴Duryo tu dlii yi namboŋ ɗyaŋraŋ, beɗ tǝ gi citǝ nguri monnda. ¹⁵Ǝŋ yasǝŋ wa wuktu minǝ taas hŋ, nǝ gi migha te dlii hŋ, gin wo ɗaktǝ naaghǝn nǝ nguri dles hŋ. ¹⁶Ǝŋ yan kǝǝm ya wultu, ''Ɗaŋ minǝ yir hŋ, minǝ nguri dli hŋ, konngǝn cik wo ɗaktǝ naaghǝn nǝ nguri dlii hŋ. ¹⁷Ǝŋ yan dlii ɓuruk ya na nǝ yir tǝ ni ghǝn ta wumme? ǝŋ yan dlii ɓuruk ya na nǝ kǝǝm, tǝ ni ghǝn ma wum zhoŋe?¹⁸Beɗ tǝ gi Cogn a ɓumtsǝ nguri dlii ɗaŋ gyo ɗaŋ ci.¹⁹ Beɗ tǝ gibǝn yan dlii ɓuruk ci yinǝ nguri namboŋ, dles ciyi nǝ ɗo?²⁰ Ɗaŋnin nguri dlii ci monnda, dlii yi namboŋ.²¹Yir wo kǝm wul taas tu, ''mya suughǝ hŋ.'' Ko gaam tǝ wul yasǝŋ tu ''mya suuki hŋ'' ²²Beɗ tǝ gi she nguri gya gi ɗaŋ caa yel ɗaŋ tu tǝ ɗaɗɗi, yanshi ngǝtn cinǝ kǝ nbuuni nguri dluu gya gi ɗaŋ ca yel ɗaŋ tu tǝ ɗaɗ zinzini a gya gi mya moɓ vǝrghǝn zhimghǝn wasǝŋ. ²³Tǝ cik nguri wopm gya gyo ɗaŋ tǝ ndara yelghǝn hŋ, ca daɗak yelghǝn ndara ghǝn wasǝŋ. Nguri wopm kǝ ndaraghǝn she ya fi shi ngǝtn ngǝtn dlǝɓǝr mǝn hŋ. ²⁴Beɗ tǝ gi Cogn ngǝrwos kǝn a jwaam dlii a lǝǝɓ namboŋ caa moɓ zhimngǝn a nguri yo ɗaŋ a moɓ ɗaɗkǝn.²⁵A fi cik duryo tu tǝ tu sǝrɗkǝn yer a giɓ dliu hŋ, beɗ tǝ gi durghǝ tu ngures tǝ yalɗa nǝ dlǝŋsǝ wasǝŋ mbun mbun. ²⁶Yan nguri namboŋ cigha buŋngǝni ɓuruk ngures cigha buŋngǝn vi namboŋ yan ci tu ǝŋ ya luu nguri namboŋ, ɓuruk ngures wo polshi ghai. ²⁷Ɗaŋngǝni kinǝ dlii kǝ ɓorghǝn tǝ ko namboŋi gyo.²⁸Cogn ghǝn a bwaa a giɓ mǝn laaɓkǝ kǝ namboŋ ni dǝllǝŋsǝ mǝn shinngǝn kǝ mbǝtlǝmi mǝn shinngǝn Cogn, kǝ mayi Malǝmshi, tegya gyo ɗaŋ ca fi ngǝtn vartǝ tǝ vǝrghǝn byatlkǝn tǝ gya gyo ɗaŋ ca somni gwasǝŋ ɗa tǝ gya gyo ɗaŋ caa fi nǝ laa tǝ zarsǝ tǝ gya gyo ɗaŋ tǝ yir riisǝŋ mari mari.²⁹ Ɓuruk wasǝŋ citǝ vǝrghǝ byatlkǝn naa? Ɓuruk wasǝŋ nǝ mǝn konngǝn ngǝtn jaanaa? Ɓuruk wasǝŋ nǝ Malǝmshiya? Ɓuruk ca fi ngǝtn vartaa?³⁰Ɓuruk wasǝŋ citǝ vǝrghǝn byatlkǝn naa? Ɓuruk wasǝŋ ca wul vii tǝ riisǝŋ mari mariya? Ɓuruk wasǝŋ caa sular vii tǝ riisǝŋaa? ³¹Wum kusǝŋ ŋalghǝn dǝllǝŋsǝ vǝrghǝn beɗ tǝ gi ma daɗak kǝ zhiɗkǝn datǝpmvyo ɗaŋ a moɓ.

Chapter 13

¹Ko ɗaŋ tu ana mǝ wul vi tǝ risǝŋ zarsǝ gya gon hal tǝghǝ zhipti shingǝn Cogn, bed tu mi tǝ suughǝni hŋ, mǝ na ɗaŋ waŋraŋ gi ɗaŋ she wulghǝn vi,ko kindi gi ɗaŋ she wul ghǝni.² Koyan ci yitu mya dya mǝ kon ghǝn ghǝ jaan ko ghǝn ghǝ jom -jomi yo ɗaŋ nǝ waadkǝn, tǝ yisǝŋ ghǝn ɗǝgn kab,ko mi tǝ caa ghǝn raa monda, hal ma ɗaŋ ma dya mǝ ŋaa dǝrǝŋ mǝ gǝǝmi, ǝn yaan mitǝ suughǝn hǝŋ ,minǝ ghǝn won hǝŋ.³ Ko yan ci yi tu ma vǝr kab ghǝn yo ɗaŋ mǝ yiir duryo tu,tǝ vǝr gya na kui ,mǝ ndǝr mǝ vǝr dletn tu tǝ gǝǝpi. Bet tǝ gi ǝn yan mi tǝ suughǝni hǝŋ , mi tǝ bakmi a ghǝn won hǝŋ.Mǝ vǝr nǝ dletn nǝ durghǝ mbitǝ gam.⁴Suughǝn ca caa zha njiri gha raa . Suughǝn caa fi kashi hǝŋ ko mbitǝgam , suughǝn ca tlǝǝs gos hǝŋ⁵ ko caa suu gamas hǝŋ, caa tlitǝ swaat , caa ndǝr ga kusǝŋsǝ ghǝn a raa hǝŋ.⁶ Suughǝn ca yi poltǝ a kuskǝ ghǝn fighǝni hǝŋ.A duli gii ,ca poltǝ a konghǝn ghǝn ghǝ jom-jomni. suughǝn ca dlughǝn vwa a ghǝn monda,ca tu caghǝn raa a ghǝn monda , ⁷ca tu kabkǝn a ghǝn nonda mbutarghǝn raa wos ca naɓem hǝŋ.⁸Suughǝn caa ban hǝŋ hal zhad-zhad,ghǝtn ghǝ kon ghǝn wo latsǝi ,wulghǝn vii tǝ risǝŋ mari-mari wo mali. ǝŋ yan yisǝŋ ghǝn ɗǝcn ɗa wo latsǝi.⁹ Duryo tu mitǝ yisǝŋ ghǝn ɗǝgn ɗaŋ a tul nan hǝŋ,tǝ koghǝn jaan ɗaŋ atul nan hǝŋ .¹⁰ Dzaŋgi ɗaŋ kǝ vari ya tuliɗi gi ɗaŋ a tayi hǝŋǝi wo latsǝi.¹¹Ɗaŋ mǝ ta yi nǝ ŋaa, mǝ tayi wul vi ɗaŋ tlǝbǝr,ɓitalghǝnen ɗaŋ ghǝ tlǝbǝr ,mya kab gaman ɗaŋ kǝ tlǝɓǝr. Ɗaŋ mǝ nai nǝ zaar var mǝ ga fighǝn tlǝɓǝri.¹² Ɗaŋ ghǝni mya yeli nǝji-nǝji ɗaŋ zhipti bed tu dzaŋi ghǝ maghǝndi ɗaŋ ma yelmi yir tǝ yir ɗaŋ ghǝni yisǝngǝnes yi gami -gami , bed tu akili gi ma yisǝŋ mi taŋ -taŋɗaŋ gyo ɗaŋ tǝ yisǝm ghai taŋ-taŋ.¹³ Ɗaŋ ghǝnin ghǝshin maayin ta naai jom -jomi, caaghǝn raa tǝ gaadghǝn yir suughǝn, bed tugyo ɗaŋ a mob ɗaŋ luughǝn a gibi wasǝŋ kab yan nǝ suughǝn.

Chapter 14

¹Suun dlǝŋsǝwan, a ndǝr a fi durrghǝ vǝrghǝn ghǝ ghǝ la zhipti var,kǝ vari ma atu a kon ghǝn ghǝ jan . Duryo tu muryo ɗaŋ tu ca wul vi tǝ tisǝŋ mari mari ca wul tǝ zarsǝ hǝŋ,she tǝ Cogn.² Duryo tu gon ca wum tǝ hǝŋ, dueyo tu ca konni ghǝrshi gya gi nǝ wadkǝni,bed tu a gibkǝ zhipti var. ³Hal ɗa tu muryo ɗaŋ ca ko ghǝn ghǝ jan ca wul nǝ vi tǝ zarsǝ , duryo tu tǝ nal shi ghai, tǝ ndǝr tǝ tlyashi mod, tǝ ndǝr tǝ somshi ɗa nǝ waghǝn mitsǝ.⁴ Gon ɗaŋ ca wul vi tǝ risǝŋ gon mari, ca tlya nǝ gama shi, bet muryo ɗaŋ kon ghǝ jan ca tlyani mǝn lab kǝn Cogn.⁵Suughǝnen tu debad wan a wul vi tǝ risǝŋ mari-mari. Bed tǝ gii tǝ mob cig ma, suughǝnen tu a kon ghǝn ghǝ jan, gyo ɗaŋ ca kon ghǝn ghǝ jan a mob murghǝ wulghǝn vi tǝ risǝŋ mari-mari.(she de gon wo fushi ghǝn yi ɗaŋ akwani duryo tu mǝn lab kǝn tǝ tu tlyaghǝn ghai)⁶ Ɗaŋni , mǝnwom dzaŋgi mya man ɓaski mya wul vi tǝ risǝŋ mari-mari an da ka luutǝ myano? wo fi hǝŋ,she mya wul ki tǝ sǝǝd kǝn vi ko tǝtsǝr vi ko konghǝn ghǝn ghǝ jan ko kuubar ghǝn vik Cogn hǝŋaa?⁷Ǝŋ yan gyaa ghǝn won ɗaŋ ci gwaam hǝŋ, ɗaŋ gya busŋdi, tǝ nyaru tǝ kindi ɗaŋ yer wasǝŋ ca nyol taŋ-taŋ hǝŋ, gon wo yisǝŋ ghǝn yo ɗaŋ ca kon hǝŋ.⁸ Duryo tu ǝŋ ya vut mwari ɗaŋ awul wusǝŋ hǝŋ ta wuri an da gon wo yisǝŋ dzaŋ gyo ɗaŋ ta vut nǝtlǝghǝn made?⁹ Yi cig tǝ kyani .kya wul vi ɗaŋ gami ghai hǝŋ , wuri anda zaar wo yisǝŋ ghǝn yo ɗaŋ kǝ kone? kafi tǝ vi wulghǝn gon wo yisǝŋ ghǝshes ɗaŋ kya konhǝŋ.¹⁰Nǝ mbernihǝŋ tu risǝŋ mari-mari ci ɗa a ɗǝgn , gon namboŋ ɗaŋ yi mɓem hǝŋ.¹¹ Bed tu ma yisǝŋ gon yo ɗaŋ risǝŋ ca kon hǝŋ ma na nǝ zaar mutri a muryo ɗaŋ ca wul . murghǝ wulghǝnes ma wo na nǝ zaar muri ɓasǝm.¹²Yi cig tǝ kyani ɗaŋ , hal ɗaŋ a naki mǝn cip tǝ tughǝn vǝrghǝn ghǝ zhipti var, she a tlya mod atlyai a gibkǝ tlyaghǝn mǝn kabkǝn. ¹³Gyo ɗaŋ caa wul vi tǝ risǝŋ mari,she tǝ kara Cogn tǝ vǝrtǝ yisǝŋ gǝn ghǝn yo ɗaŋca kon.¹⁴ Duryo tu, mya kara Cogn tǝ risǝŋ mari nǝ zhipti varratn,ǝŋ ca wulvi bed tu ghǝn ghǝ tughǝn a yisǝŋ ghǝnes hǝŋ.¹⁵Nǝni ghǝnde?Ma kara Cogn tǝ zhipti varatn, mǝ ndǝr mǝ kara Cogn tǝ yisǝŋ ghǝnen . Ma wa ngil mbuughǝn Cogn tǝ zhipti varatn, mǝ ndǝr mǝ kara Cogn tǝ yisǝŋ ghǝnen.¹⁶ Yan yi cig hǝŋ , kya nyar Cign mǝn tǝ zhipti var ghǝtn wos, tǝ gi ɗaŋ ayisǝŋ ghǝn won hǝŋ,wo wul tu tǝ na cig wuri aghǝn ghǝ nyarghǝn won ɗaŋ a yisǝŋ ngaa?¹⁷Ko ɗaŋ tu jo -jomi ka nyar Cogn mǝn monda,kaam wai a tu som ghǝness ɗa hǝŋ. ¹⁸Ma nyaar Cogn ɗaŋ mya wul vi tǝ risǝŋ mari-mari, hal ɗaŋ mǝ mobki. ¹⁹Bed tǝ gi , agib kǝ raa pari kǝ mǝn dzǝkkǝ, mǝ suu mǝ wul vi tǝtsǝr vi nandam a gibkǝ yisǝŋ ghǝnetn, duryo tu mǝ tlya gya gin ghai,a nob ɗaŋ mǝ wul tsǝr vi zangu dzub tǝ risǝŋ mari-mari.²¹Mǝnwom mǝ nani mǝri ɓital ghǝn wom hǝŋ,she de gan fighǝn kuskǝ raa. Mbiin la ghǝ nabartu, bed tu a righǝn wan aluuɗi aɓital ghǝn wan.²⁰ Yinǝ dlyaadkǝn avik Cogn tu,"Ma wul vi tǝ zarsǝ tǝzarsǝ yo ɗaŋ ta wul vi tǝ risǝŋ mari -mari. Ma wul tǝ lad vi ghǝ sǝmbǝrsǝ .Bed tǝ gi zarsǝ ta wumi hǝŋ.²²Bed tu, risǝŋ nǝ fighǝn taas kurum ,nǝ ghǝ mǝnio ɗaŋ ta caa raa wasǝŋ ɗa hǝŋ ,she de neghǝ mǝnio ɗaŋ ta caa raa wasǝŋǝi.Kon ghǝn ghǝtn ghǝ jan nǝghǝ mǝn caaghǝn raa.Nǝ ghǝ mǝn caaghǝn raa hǝŋ.²³ Ɗaŋ yi cig, ǝŋ deɓad mǝn labkǝn ya jwam shi, konu caa wul vi tǝ risǝŋ mari-mari gya gon ɗaŋ citǝ caaghǝn raa hǝŋ tayisǝŋ ghǝnwon hǝŋ , tǝ shidi ta wul tu ja ɗǝgǝri hǝŋaa?²⁴Ǝŋ yan konu ca kon ghǝn ghǝ jan, gon ɗaŋ ci tǝ caaghǝn raa hǝŋ ko ayisǝŋ ghǝn won hǝŋ a dadi, ves wo dlop tǝ a raa .Ta tlǝr ti a mǝn ɗǝǝl ghǝn via ghǝn yo ɗaŋ a koni.²⁵ ghǝtn yo ɗaŋ caa waat a raa wos wo yalli adadǝǝl parghǝzai. Ghǝtn yo ɗaŋ wo laab kari, yan tu tǝ nɗadi, tǝ mbuu Cogn ciɓashi.²⁶Nghǝrshes yinǝ wuri mǝnwom? Ǝŋ kya jwaamki gon ca wa ngil diis Cogn ghai , gon ca gid vi Cogn ,gon ca kon nghǝtn yo ɗaŋ a wumi, gon nǝ ghǝn yo ɗaŋ takon wo fi jan, gon nǝ wul ghǝn vi tǝ risǝŋ mari-mari,gon nǝ konghǝn ghǝtn yo ɗaŋ gon kon tǝ risǝŋ mari. Fi koni nǝ ghǝtlyaghǝn mod mǝn labkǝn. ²⁷Gon ya wul vi tǝ risǝŋ mari, tǝ na zarsǝ mbǝtlǝm ko mayi alǝdkǝn wasǝŋ. A vi a vi ǝŋ ta kwaan .She gon tǝ kwaan ghǝn yo ɗaŋ tǝ kon.²⁸ Ɗaŋ yan gon ɗa ɗaŋ wo ɗya kon ghǝn yo ɗaŋ tǝ kwaan hǝŋ, kab wasǝŋ tǝ mwali a rapari mǝn dzǝkkǝn.Konu tǝ wul ves a raa wos nghǝn wos tǝ Cogn wos.²⁹Gaan mǝn kon ghǝn jan,mbǝtlǝm ko mayi tǝ wul vi, ɓanci wasǝŋ tǝ wumi tǝ paŋi ghǝn yi ɗaŋ caa kon. ³⁰ Gon ɗaŋ caa tsǝnghǝn ,ǝŋ ya fu tǝ ghǝnwongyo ɗaŋ a ngub wulghǝn vi keni tǝ mwali .³¹Kab wan ka dya ka kon ghǝn ghǝ jan mari-mari duryo tu konu tǝ kuub kai,tǝ tu tlyaaghǝn mod kai.³² Mǝn shinghǝn Cogn caa sughǝd zhipti var wasǝŋ kǝ konghǝn ghǝn ghǝ jan. ³³Duryo tu Cogn, nǝ Cogn vughǝni hǝŋ,nǝ ghǝ mbuni.Yi cig a kab mǝn labkǝn ɗaŋ citǝ caaghǝn raa.³⁴Guɗi tǝ mwali kyalak a rapari mǝn labkǝn. Duryo tu ta vǝrshi dǝǝl ghǝ wulgǝn vi hǝŋ, a bam vi gi ,tǝ lab ghǝn yo ɗaŋ borki Musa koni. ³⁵Ǝŋ yan ghǝn won ɗaŋ ca su tǝ yisǝŋǝi she tǝ cet gya turwasǝŋ dǝn. Duryo tu nǝ ghǝn ghǝ ndzuun , gǝd tǝ wul via gibkǝ mǝn labkǝn. ³⁶A gibi wan ǝŋ vik Cogn ya bwadi, konǝ kyani nghǝtn wan a tuli ɓaskiya?³⁷Ǝŋ go ca yeli kutu cinǝ dǝllǝ murghǝ shinghǝn Cogn , ko tu cinǝ murghǝ dzǝkkǝn ,to,she tǝ yisǝŋǝi,ghǝshin ɗaŋ mya dlyaad ji mǝnin nǝ Cogn ǝŋ a shinim ɗi ɗa. ³⁸Ǝŋ gon ya yal ɗa hǝŋ, yan ma gon wo yal ɗa tǝ ɗa hǝŋ.³⁹Durghǝ gi, mǝnwom, fin tǝ mbur-mbur nǝ yisǝghǝn konghǝn ghǝ jan, a ndǝr a kad gya gon gha wulghǝn vi tǝ risǝŋ mari-mari hǝŋ. ⁴⁰She de tǝfi koni a datǝpm ɗaŋ a ndara , tǝ ngubkǝn di ɓandǝŋ.

Chapter 15

¹Ɗaŋ ghǝni , mya ɓitalkini mǝn wom ,durghǝ basaŋ ghǝn vik Cogn ɗaŋ mya gǝm vi ɗa gyo ɗaŋ kǝ kab ɗaŋ gyo ɗaŋ kya ndǝr kǝ lab. ²Gyo ɗaŋ kya tu vumghǝn ghai, ǝn kya ngab tlya-tlya vik mbunin ɗaŋ mya fuki wanǝn , she de ǝŋ yan caa ghen raa waan yi gami-gami³Vik wusni ɗaŋ mǝ fuki yini tu Daadǝn a mǝs nǝ kusǝŋ sǝ ghǝn wan, a ghǝamn yo ɗaŋ nǝ dlaadkǝn, ⁴tu tǝ gi ti, a shishertǝɗi a dzaŋi kǝ mayi ɗaŋ gi ɗaŋnǝ dlyaadkǝni.⁵Tu mbadi gha Kefas, an da gha dzub tliti mblǝmes; ⁶ ɗa kari an da a mɓwaɗi a zarsǝ ɗaŋ tǝ mob kuri nandam a kili namboŋ, gya gyo ɗaŋ ci ɗa gwaam hal yawon bed tu gya gon ci kuci. ⁷Ɗa kari anda a mbwadi a Yakub anda mǝn shighǝn wos ɗebat.⁸Ɗa kari ɗebat a mbwadi ɓasǝm myan ɗaŋ minǝ kui mǝ tul gon hǝŋ. Myani ǝŋ minǝ ŋaa njwati wasǝŋ a gibkǝ mǝn shighǝn wos .⁹ Mǝ tul tǝ cim tu nurghǝ shinghǝn wos hǝŋ, duryo tu mǝ vǝr forǝm mǝn labkǝn Cogn.¹⁰Bed tǝ gi, durghǝ gyal ghǝ Cogn mǝ nai ɗaŋ mighayin gyal wos daŋ yi ɓasǝm yi gha ɓemi hǝŋ, hal tu mǝ mobshi figǝn la kab wasǝŋ. Nǝ myani hǝŋ nǝ gyal ghǝ Cogn ɗaŋ yi gha ratn. ¹¹Durghǝ cig kon nǝ myan ko nǝ yaŋshi, cig kuŋ mya fi tǝ basaŋ ghǝn vik Cogn , tǝ kuŋ kǝ kabi.¹²To ǝŋ yaa cǝm vi tu , Yesu a shishiɗi a mǝn mǝskǝn, ta wuru ghǝnda gya gon wan ca wul tu shishighǝn ɗa a mǝn mǝskǝn hǝŋe? ¹³ To ǝŋ ya shishighǝn da a mǝn mǝskǝn hǝŋ , Daadǝn ma ta shisher tǝ a mǝn mǝskǝn hǝŋ ghǝndi. ¹⁴Ǝŋ yan ta shiser Daadǝn a mǝn mǝskǝn hǝŋ to, basaŋ ghǝn vi wom yi ɓem ghǝndi.¹⁵A na ti mǝna nǝ mǝn nghagǝn mberni ghǝndi a dulgam Cogn, duryo tu ma kabi tu, Cogn ǝŋ a shisher Daadǝn gyo ɗaŋ a shisher ǝŋ yan yi jom-jomi tu ta shisher mǝn mǝskǝn hǝŋ. ¹⁶Ǝŋ yan shishigǝn mǝn mǝskǝn ɗa hǝŋ,Daadǝn ma ta shisher tǝ a mǝn mǝsken hǝŋ ghǝn dya? ¹⁷Ǝŋ yan ta shisher Daadǝn hǝŋ,caaghǝn raa wom yi gha ɓemi , hal ɗaŋghǝni, kigha gib kǝ kusǝŋsǝ ghǝn wan.¹⁸To gya gyo ɗaŋ tǝ nda kuci tu cinǝghǝ Daadǝn, ta tǝ na ɓem ghǝn dya? ¹⁹ Ǝŋ yan gaghǝn raa wom gha Daadǝn,yini nǝ sǝǝghǝn gin kuruma ,ai da mayi mob konutsǝtnghǝǝn gwandǝ.²⁰Ɗaŋghǝni na jom -jomi ta shisher Daadǝn a mǝn mǝskǝni,gyo ɗaŋ a gid tu yan cinǝ nyaŋgǝn kǝ keni a gibkǝ shishigǝn mǝn nǝskǝn. ²¹Tun ɗaŋ mǝskǝn ghǝ zaar a mbwadi, cig kuŋ shisherghǝn mǝn mǝskǝn yi gha zaar.²²Ɗaŋ gyo ɗaŋ kab agibkǝ Adamu ǝŋ ca mǝǝs , cig kuŋ ta tsǝndar konu a gib kǝ Daadǝn. ²³ Bed tu ko gyo a vi a viwos, Daadǝn ghǝnǝ nyaŋghǝn keni,yi cig tu gya gyo ɗaŋ nǝghǝ Daadǝn ta tsǝndar shi a dzaŋ maghǝn wos ɗi.²⁴A kili gi ǝŋ ɓannghǝn,a kili yo ɗaŋ Daadǝn wo sular Cign guŋdu wos mǝn, akili yo ɗaŋ wo paa gǝm guŋdǝ yi ɗaŋ, tǝ lughǝn tǝvartǝ.²⁵ Yi cip tu tǝ fi guŋdǝ hal she ya butuk mǝnnyaŋngaskǝnwos.²⁶ gyomtli kǝ banghǝni ɗaŋ ɗuti yan nǝmǝskǝn.²⁷Duryio tu Cogn aga koni a taas kǝ vartǝ wos,bed tu ɗaŋ tǝ wul tu ta ga koni a taas kǝ vartǝ wos, a na a dadǝǝl tu, gi ɗaŋ a ga koni a gibkǝ vartǝ wos cinǝ lyaghǝn. ²⁸Ǝŋ ya ga koni a gibkǝ vartǝ wos,ɗani ǝŋ kunes ghǝnwos wo ga gamashi agyo ɗaŋ a ga ɓastǝ a gibkǝ luughǝn wos ,duryo tu Cogn tǝ ca vwa woshi tu ,yan cinǝ koni.²⁹Ǝŋ yan yi cig hǝŋ ,yini tuni a gya gi ɗaŋ tǝ copshi washi a zha nǝ mǝn mǝskǝne? Ǝŋ yan shishighǝn mǝn mǝskǝn ɗ hǝŋ bed , ta caa cop gyagon a zha nǝ yaŋshi nǝni?³⁰ Ni a caa vǝrtǝ ca ndum ko dzaŋ gyo ye?³¹Ma yisǝŋǝi ,mǝnwom, durghǝ gaghǝn gaam ɗaŋ mya ga ɓaski a gibkǝ Daadǝn Yesu murghǝ dǝnwom, ko dzaŋ gyo mya ver gaman mǝskǝ mǝn. ³²Ǝŋ yan yini a yelghǝn zaar ǝŋ mǝ fi mandǝ tǝ tluŋsǝ namtsǝ gibkǝ Afisa, niǝ ni ghǝn ma tughai hal ǝŋ yan ta shisher mǝn mǝskǝn hǝŋe? Gaan mǝ ci mǝ tlya duryo tu jan ma mǝshi.³³Gon tǝ morki hǝŋ duryo tu righǝn tǝ kusǝŋsǝ zaarsǝ caa malar raa wan.³⁴ Sun ki a ɓitalghǝn wan a ngab laghǝ mbuni .Bak ciken tǝ fighǝn kusǝŋse ghǝtnhǝŋ. Mya fuki gin tu mǝ vǝr kini ndzuun.³⁵Ko tsǝnta gon wo wultu , "Ta wuri ǝŋ ca shisher mǝn mǝskǝne?" Nǝ dli gyo ǝŋ ta nywaldi ghai yo?" ³⁶Ka yisǝŋ ghǝn won hǝŋ! Ghǝn yo ɗaŋ kǝ gǝm wo ngub mbwaghǝni hǝŋ she ya mǝshi.³⁷Ghǝn yo ɗaŋ kǝ gǝm nǝ ɓwaaghǝn ghǝn yo ɗaŋ wo na hǝŋ, bed tu tsǝres kurum, ko nǝ kafa ko nǝ ghǝrshi gon mari.³⁸ Bed tu Cogn ca vǝrtǝ dli yo ɗsŋ a poktǝ ghai ko tsǝri gyo tǝ dki wos. ³⁹Nǝ dli kab ǝŋ ci namboŋ hǝŋ. Zarsǝ tǝ turshi gwasǝŋ ,dli kabkǝ tluŋsǝ ɗa, tǝ dli gon ɗaŋ nǝghǝ yetli, tǝ gon ɗaŋ nǝ ghǝ gyaas.⁴⁰Dli gya gon ɗa ɗaŋ nǝ ghǝ tsognvon tǝ dli ghǝ turshi ghǝ ɗǝgn. Bed tu dli ghǝ luughǝn Cogn ci mari tǝ dli ghǝ ɗǝgn. ⁴¹Kabkǝ luuvhǝn dzaŋ yiɗa mari tǝ gonɗa ɗaŋ nǝghǝ lepm yi mari tǝ kǝ luughǝn caar yi mari duryo tu gon yi mari tǝ gon a te luughǝn wos.⁴²Yi cig gha shishighǝn mǝn mǝskǝn ca gǝmshi tu tǝ rashi,ca ndǝr tǝ shisershi tu tǝ mǝǝs hǝŋ. ⁴³Ca yikabshi a gibkǝ ndaraghǝn hǝŋ, tǝ shishershi agibkǝ luughǝn wos. Tǝ kǝb tǝ, tǝ tlyaghǝn hǝŋ ,tǝ shishertǝ a gibkǝ tlyaghǝn. ⁴⁴Ca kab tǝ agibkǝ turshi dli, tǝ shisher tǝ a gibkǝ dli ghǝ zhipti var.Tun ɗaŋ dli ghǝ zaar ɗa, cig kuŋ dli ghǝ zhipti var yiɗa.⁴⁵Cig kuŋ yiɗa nǝ dlyaadkǝn, "Zaar ghǝ keni Adamu a na nǝ zaar ghǝ sǝghǝn." Adamu kǝ kari nǝ zhipti var ghǝn wo vǝrtǝ sǝghǝn. ⁴⁶Bed tu nǝ kabkǝn zhipti var ghǝn a man keni hǝŋ , nǝ kabkǝ dlies ɗa kari anda kǝ zhipti vares.⁴⁷Zaar ghǝ kenes , a mbwaɗi a yatl ,ndǝrghǝn ɓubti yatl. Zaar kǝ mbǝlǝmes a mbwaɗi tsong gami. Ɗaŋ gyo ɗaŋ kǝ ɓubti ⁴⁸yatles ci cik kuŋ gya gi ɗaŋ cinǝ ghǝ ɓubti yatl ,ci ɗaŋ gi ɗaŋ kǝ gami ci,cig kǝŋ kǝ gami ci. ⁴⁹Ɗaŋ gyo ɗaŋ mǝ mbi dli ghǝ tsong gami.⁵⁰To mya fuki gin mǝnwom tu yi tǝ ɗakkǝn dli ghǝ tlu tǝ vwataŋ tǝ tu tsǝnghǝn a gibkǝ guŋdǝ Cognvon, cig kǝŋ gyo ɗaŋ wo rashi ,wo tu duul ghǝ gi ɗaŋ wo rahi hǝŋ .⁵¹ Yan ghǝni ma fuki ghǝn won ɗaŋ nǝ wadkǝni hǝŋ . Bed tu ta sular dli wopi mari.⁵²Kyad ɗaŋ mbighǝn yir, ǝŋ mya wum vudkǝn mwari kǝ kari , duryo tu ta vud mwari tǝndǝr tǝ shisher men mǝskǝn tǝ ghǝ mbuni, bed tu ta sudli wopi.⁵³ Yi cip tu,gi ɗaŋ aras hǝŋǝi ta kab kǝ lǝb rashi,gyo ɗaŋ a mǝs hǝŋǝi yan wo kap lǝb kǝ muri ɗaŋ a mǝs hǝŋǝi.⁵⁴Kili yo ɗaŋ ,gyo ɗaŋ a mǝs hǝŋǝi, ya kab lǝb kǝ murghǝ mǝskǝni, gyo ɗaŋ a mǝs hǝŋǝi tǝ kab lǝb kǝ gyo ɗaŋ a mǝshi . Ɗani ǝŋ vi ɗaŋ nǝ dlyaadkǝn ta yungarti tu, "Ta kat mǝskǝni ɗaŋ tǝ fi fyali wos."⁵⁵ "Fyali wa yiɗo mǝskǝn? Kyan mǝskǝn,tughǝn wa yi teɗo?"⁵⁶Ai kusǝŋsǝ nghǝtn fighǝni yanci meskǝn gon ɗaŋ ɗa a duli gi ɗǝǝl ghǝn vi de yan cinǝ ɓanghǝn ghǝ tlyaaghǝn kusǝŋsǝ ghǝn fighǝn.⁵⁷ Nyaarghǝn tǝ na Cogn mǝn,gyo ɗaŋ caa vǝrmi fyali a gibkǝ Daadǝn Yesu.Durghǝ cig ,kyani mǝnwom , mǝn suughǝnen , dlirǝn tlya-tlya ko dzaŋ gyo ki gha tlyaghǝn mod nǝ la ghǝ Daadǝn, duryo tu ka yisǝŋ mbǝrghǝni yo ɗaŋ ki ghai nǝ durghǝ Daadǝn ,yi gha ɓendǝmi hǝŋ.

Chapter 16

¹Ɗaŋngǝni, durghǝ jwaamngǝnngǝ mǝn mǝn laa ghǝ mǝn ndzǝkkǝn, ɗaŋ gi ɗaŋ mǝ gǝmvi mǝn laaɓkǝnngǝ Galatiyawa, cik ǝŋ kyaani ma ka fi. ²A ko dzaŋ gyo kǝ mbutkǝn keni kǝ ko wattsǝmai gyo, ko nu tǝ yi ga ngǝtn won tǝ jwaam taŋ taŋ tlyaghǝn wos. Duryo tu she mya nan annda a jwaam hŋ.³Dzaŋ gi ɗaŋ mya man, ma shi gya gyo ɗaŋ kǝ ca vwaa wasǝŋǝi ngǝtn yo ɗaŋ kǝ dlyaaɗ tu tǝ tlǝǝr ngǝtn yo ɗaŋ kǝjwaam Urshelima. ⁴Ǝŋ ya fi taŋ taŋ myan mǝ laaɓki, she tǝ bǝɗǝm.⁵Ma man ɓaski kili yo ɗaŋ mya ngyelaŋɗi yatl Makidoniya, dur yo tu ma kǝn te Makidoniya. ⁶Gon ta ma ngyelaŋ te ɓaski ko tǝ gǝfǝɗ fim ɗan, durghǝ tu aa ɓǝdǝm kaɓ a lǝǝɓ yo ɗaŋ ma tlǝ ghai.⁷Nǝ suughǝnatn tu mǝ yelki nǝ kǝ ŋaa kili njwatn hŋ o oi, duryo tu mya suu mǝ nga mǝ mbuɗi cimki, ǝŋ Daa vari ya kaɓi. ⁸Beɗ tǝ gi gi, ma dlǝr Afisa hal dzaŋ fentikos. ⁹Duryo tu taa ɗǝrǝm datǝpm mǝn buɗ buɗ, ɗaŋ ma fi laa polghǝn ghai monnda, beɗ tu kusǝŋsǝ zarsǝ ɗa monnda.¹⁰Ǝŋ Timoti ya mani, a ga tǝ tǝ gǝm dlu ɓaski, tunbɗaŋ ca finǝ laa Cogn ɗaŋ gi ɗaŋ mya fii. ¹¹Mǝ wum tu gon ca kyamastǝ hŋ, tǝ na tu kǝ ɓǝtǝ kǝ gǝm, a tli byatl byatl hal tǝ sutǝɗi basǝm duryo tu mya gaaghǝn yir ɓastǝ tǝ mǝnwopm gya gon.¹² Durghǝ zaar wopm Afolos de mya kara tǝ mbun mbun tu tǝ man ɓaski tǝ mǝnwopm gya gon, she a suu tlǝghǝ ɗaŋngǝnnin hŋ.¹³Tsǝɗǝn vwam, a dlǝǝr tlya tlyaa a giɓkǝ caaghǝn raa wan a mbǝnki ghai a tlyaai. ¹⁴Kaɓ ngǝtn yo ɗaŋ ka fi, a fi tǝ a giɓkǝ suughǝn.¹⁵Mǝn wopm, kigha yisǝŋngǝn mǝn dǝnngǝ Sitefanas, ǝŋ tǝ kaɓ laaɓkǝn keni, giɓ Atakiya. Ta ndǝr gama wasǝŋ nǝ laaghǝ mǝn laaɓkǝn.¹⁶ Ɗaŋngǝn, mya kara ki mǝn wopm fin ngǝtn ɗaŋ mǝni ca fuuki, tǝ kǝ mǝni yo ɗaŋ ca somshi ɗa nǝ laa fighǝni, ɗaŋ ca fi tǝ kyaani a gya laa wopm.¹⁷A polǝm tǝ manngǝnɗi Sitefanas, tǝ Fartunatus tǝ Akaikas, ta ɓan yo ɗaŋ a naa. ¹⁸Durghǝ tu tǝ tlyam moɗ tǝ kyani beɗ, durghǝ cik she a yaal ɗa mbum mbun nǝ zarsǝ gya gin.¹⁹Mǝn laaɓkǝnngǝ Asiya ca wuru ki. Akila tǝ Bilkisu tǝ zarsǝ wopm mǝn laaɓkǝn gyo ɗaŋ ca jwaam shi ɗa tǝ dǝn, ca wurǝki monnda a giɓkǝ Daadǝn. Kaɓ mǝn wopm mǝn laaɓkǝn ca wurǝ ki. ²⁰A wurǝn dlǝŋsǝ wan tǝ tinngǝn tǝ laaɗvi kǝ ndzǝkni.²¹Myan Bulus, mya dlyaaɗ wurǝghǝnǝn tǝ taasatn. ²²Kaɓ muryo ɗaŋ ca suu Daadǝn hŋ a na gos ɓyem. ²³Daadǝn wom ca manngǝnɗi. Gyal ghǝ Daadǝn Yesu tǝ na tǝ myani hal tǝ kyaani.²⁴ Suughǝnatn tǝ naa tǝ kyaani ɓuruk giɓkǝ gi ɗaŋ nǝ ɓorghǝnni Yesu.

2 Corinthians

Chapter 1

¹Bulus, murghə shinngən kə Ɓorghən kə Cogn, Yesu a te ləɓ suughən Cogn, Timoti, yes wopm, a viin laadi Cogn ɗaŋ yi giɓ Korinti, hal tə ɓuruk mən laaɓkən ɗaŋ cigha ŋaa yaatl kə Akaya. ²Gaan gyaal tǝ naaki mǝn tǝ raa ghə wusni ɗi a ləɓ Cogn Daa ghə dən wopm tə Daadən wopm Yesu Ɓorghən kə Cogn.³Gaan Cogn Daaghə Daadən wopm Yesu Ɓorghən kə Cogn tə tu luughənii. Yaan ci Daaghǝ gwaandə tə Cogn ngə mbutarghən raa. ⁴ Cogn ca mbutar raa a giɓkə ɓuruk buŋngəni wopm, durghə yo tu mǝ ɗya mə mbutar raa gya gon mǝn ɗaŋ cigha giɓkə buŋngəni won. wo yi mbutar raa gya gon mən tə mbutarghən raa yo ɗaŋ Cogn ca mbutar mi mən.⁵Durghǝ tu ɗaŋ buŋngǝni ghǝ Ɓorghǝn kǝ Cogn a giɗ kai nə durghə wopm, tə cig saɗ kən mbutarghən raa wopm giɗ kai a giɓkə Borghən kə Cogn. ⁶Beɗ tə gi əŋ ya fir mi, yi nə nə durghǝ mbutarghǝn raa waan tə kaɓkəni waan; əŋ myaa tu mbutarghəni raai. Yi nə durghən raa waan , mbutarghən raa waan cigha laa nǝ naa vik lyaai vuŋ a kili yo ɗaŋ kya dum vwaa a daɓak kili yo ɗaŋ myaani ma migha tlyaghəni. ⁷ Raa ghə feɗi wopm nə dur waan nə naa jomjomni, durghǝ tu maa yisəŋəi ɗaŋ gyo ɗaŋ kyaa jwaam gaam a tlyaghǝn buŋngəni, cig kən ka jwaam gaam a giɓkə mbutarghən raa waan.⁸Durghə yo tu myaa suu aa naa tə gaam jii, yestə wopm, nə buŋngəni yo ɗaŋ mya tlya Asiya hŋ. Taa ɓirghaɗmi wopii ɗaŋ amoɓ tlyaaghən wopm, hal mə dlii raa mə gəmii tu ma fi rai hŋ. ⁹ Kərəŋ kərəŋ taa ta ngermi forəm ngə məskən mənii. Beɗ tə gii a man ci tu mə gaa caaghən raa wopm a gama wopm hŋ, she de gha Cogn, gyo ɗaŋ ca shisher mə məskən. ¹⁰ A vummi wopiɗi a vii giir gin kə məskən, beɗ tə gi wo man vum mi wopi ɗi ɗa. Maa caa raa ghə feɗi wopm ɓastə tu wo man vum mi wopii ɗi ɗa.¹¹Wo fi gin ghen kyaa sommiɗa nǝ karaghǝn Cogn waan. Tǝ cig annda monnda ta vǝr nyaarghǝn a bamvii wopm nǝ durghǝ shiɗshiɗi gyaal ɗaŋ tǝ fi mi mǝn a te lǝɓ karaghǝn Cogn a zarsǝ monnda.¹²Myaa vuɗ gəəɓ nə gin: yaan nǝ tlyaghən zha ghə ɓitalghən raa wopm. Durghə tu a giɓkə ndaraaghən raa wopm tə numngən raa yo ɗaŋ ca dlamɗi gha Cogn ngən mya fi riighəni wopm ngai a ɗəgn. ¹³Mee fi gin ɗaɗ-da-ɗaɗ nə kyaani, tə yisəŋngən ɗəgn hŋ, beɗ tə gi tə gyal ghə Cogn. Baa mə dlyaaɗkini ngǝtn yo ɗaŋ tə ɗag ki kwaanngəni ko yisəŋngən hŋ. Mya caa raa tu, ¹⁴ ɗaŋ gyo ɗaŋ kaa yisəŋ mii njwaatn ɗaŋngənin, maa naa nə dei waan kǝ ɗughən gəəɓ a dzaŋ ngə Daadə wopm Yesu, ɗaŋ gyo ɗaŋ kaa naa nə dei wopm kə ɗughən gəəɓ.¹⁵Nə gii mitə raa feɗi a gin, mǝ ta suu mə man ɓaski keni, duryo tu aa ɓakmi ghə tləghənetn te mbətləŋ. ¹⁶Mə ta yi gha durghə tləghəni ɓaski a tepm tleghənetn Makidoniya. Ɗa kaari mə ta ya suu mə tlə ɓaski saɗ a tləghənetn gaaghən Makidoniya, durghǝ tu aa shinəm a datəpm tləghənetn Yahudiya.;¹⁷Ɗaŋ mə tayi gha ɓitalghəni gin, mə ta ti tə shiktə kyan? Mya ɓumtsə gya ngətn tə yisəŋngen zaaratn, gyo ɗaŋ mya wul tu, "Eh,eh." tə "o'oi" vii namboŋaa? ¹⁸Beɗ tə gii ɗaŋ gyo ɗaŋ citə caaghǝn raa, myaa wul "Eh" tə "o'oi" vi namboŋ hŋ.¹⁹Durghə yo tu ŋaaghe Cogn, Yesu Ɓorghən kǝ Cogn, gyo ɗaŋ Silbanus, Timoti tə myan ngai mǝ giɗki ghai yii cinə, "Eh" tǝ "o'oi" hŋ. A bamvii gii, cin "Eh" a kO kilo gyo. ²⁰Durghə yo tu ɗeɓaɗ mbiighən ɗa rai kǝ Cogn nə " Eh" a gibɓi wos. Beɗ tə gii ta wul a te ləɓ wos tu, Tə naa cik" nə durghə luughən ngǝ Cogn.²¹Ɗaŋngənin Cogn ngən ca ngag mi tə kyaani a giɓ kə Ɓorghən kə Cogn, ca ndər ɓuɓmi. ²² A gaa vartə lyaaghən wos a gaam wopm ndər zhiɗmi zhipti var a giɓkə raa wopm a tlaaghən vwaa ngətn yo ɗaŋ wo man vərmi ɗa kaari.²³A bamvii gii, ma cim Cogn tə tlyam zha mən nə durghə tu dei yo ɗaŋ a caa mə man Korinti hŋ yinə durghə yo tu mə vuum ki waanii. ²⁴Gin ngən nə durghə yo tu myaa suu lyaaki wur ghən caaghən raa waan wo naa. A bamvii gii myaa fini laa tə kyaani nə durghə polghəni waan, ɗaŋ gyo ɗaŋ kyaa dləər tə caaghən raa waan.

Chapter 2

¹Nə gii mə mɓi a raa ɓasəm tu, ma man manki məən a kili won ganŋan ɗa hŋ. ²Ǝn mya malarki raa mən, nu wo tlyaam moɗ mən əŋ gya gyo ɗaŋ mə malar shi raa məni yo?³Mə ɗlyaaɗki məənɗi ɗaŋ gin ɗaŋ mə ɗlyaaɗən duru tu, mya man ɓaski mə tu raa malarghən a gya gyo ɗaŋ a nɗara tə mbaam raa mən hŋ, mi tə raa feɗ ɗi ɓaski ɓuruk tu, raa wusni yo ɗaŋ mə yiri yaŋ kə yir ɓuruk. ⁴Duryo tu mə ɗlyaaɗki mən ɗi a gib forəm, tə raa malarghən tə zheləm monɗa. mə suu mə caa ki raa malarghən hŋ. Ɓamvi gii mya suu aa yisəŋ shoŋngən suughən yo ɗaŋ məyir nə kyani.⁵Ǝŋ gon ya ləər dek raa malarghən ɗi, a ləər nin ɗi ɓasəm ngətan hŋ, beɗ tə gii a te gon-ɗuryo tu tə firr forum hŋ ɓaski buruk. ⁶Firrghən forəm ɗaŋ monɗa waan kəfirr ɗashi a kəəmi. ⁷Mə gu, ɗaŋngənin, a bamvi firgən forəm, ɗlaan tə langsə kusuŋsə ngətən wos məni, aa njərətə raa məni fiin cik ɗurutu raa jii monɗa tə ɗləpmti hŋ.⁸Nə gii myaa tlyaa ki moɗ to aa zhiɗ suughən waan ɗaŋ kə yir ɓastə a ɗəəl. ⁹Gin ngən nə dəi yo ɗaŋ a caa mə ɗlyaaɗ ki mən ɗi, ɗuryo yo tu mə diiɓ ki mə yeli, ko kya fii ngətən yo ɗaŋ myaa fuki ɓuruk.¹⁰Ɓuruk gyo ɗaŋ kə ɗlaa tə loŋsə kusəŋsə ngətən mən, mə ɗlaa tə məni ɗaŋ. Muryo ɗaŋ; Mə ɗlaa loŋsə kusuŋsə ngətn woshi yaan maa ɗlaa lonsə kusuŋsə ngətən won, tə ɗlaa loŋsəs nə ɗur waan a kyan gii daŋ nə ɓorghəni. ¹¹Gin naa ci duryo tu shetan tə mormi hŋ. Duryo tu maa naa yisəŋən kusuŋsə ngətən wos hŋ.¹²Ɗaŋ mə ta nɗa yatl. Tarwasa, Ɗaaɗən ata ɗərən mbiil məən məə kon vik gii nə mborgənii ɗa ɗan. ¹³Ɓed tə gii, raan ata mbudni hŋ, duru tu mə ta yel kun ɗaan Titus ɗa ɗani mə sum ɗi maki ɗoniya .¹⁴Ɓed təgii nyargən naa cogn məən, gyo ɗaŋ a giɓi gii nə mborgənii caa tləərmi ko ɗʒaŋgʒo. Te ɓasmi a basŋ zhoŋən wusuŋ wusuŋ ngə yisəŋən wos ko ɗo. ¹⁵Ɗuryo tu mi a Cogn nə ngətn zhoŋngən wusni ghən nə Ɓorghəni a dlek gya gyo ɗaŋ taa kaɓshi wasəŋəi tə gya gyo ɗaŋ cagha məəskən.¹⁶A məni yo ɗaŋ ca məskən nə ngətən zhoŋən wusni a məskən tləngən məskən, a məni yo ɗaŋ tə kab shi, nə ngətən zhoŋən wusni a rai tləngən rai. Nu ngən a kəəm ngətənshi gya gin ni yo? ¹⁷Ɗuryo tu mini ɗaŋ ʒarsə monɗa ɗaŋ ca ɗiɓar vik cogn nə ngətən yo ɗaŋ ta tu ngai hŋ. A bamvi gu mya kon vik gii nə mɓorgənii tə ɓitalgən nɗaara, ɗaŋ gyo ɗaŋ cogn shinmi, a ken cogn.

Chapter 3

¹Mya man nguɓni luughǝn gamawom ɗa?Mya suu dlyaakǝn kǝ tlyaghǝn zha ɗaŋ wo bwaaɗi ɓaski ko mǝ shindarki mǝn hŋ, ɗaŋ zarsǝ gya gon ko cik ŋaan?² Kyaani kinǝ dlyaadkǝn yo ɗaŋ wo tlemi zha mǝn,gyo ɗaŋ tǝ dlyaad a raa wom gyo ɗaŋ ɓuruk zarsǝ tǝ yisǝŋ caa ndǝr tǝ kwaan. ³Kǝ zhid tu kini ngǝn dlyaadkǝn ɗaŋ yi di aɓorgǝnkǝ Cogn , gyo ɗaŋ mǝ shindar . Tǝ dlaad tǝ nutn hŋ, bed tǝ gi tǝ zhipti Cogn yo ɗaŋ ci gwaam.Dlaadkǝnes yini a duli ngǝn dlaadkǝn kǝ puus , bed tǝ gi yini gha duli ngǝn dlaakǝn raa zarsǝ.⁴Gini ǝŋ cini raa fyaɗi yo ɗaŋ mǝ yir a ɓorghǝn kǝ Cogn a ken Cogn.⁵Mini ngamdi gama wom hŋ, ɗaŋ mǝ ɗu gǝǝb ngǝtn won a mbwaaɗi ɓasmi.a bam vii gi ɗyagǝn wom yi gha Cogn. ⁶Cogn ǝŋ ci gyo ɗaŋ a sularmi mǝn ɗyaagǝn , mǝ naa ni monsǝ ghǝ mbighǝn ngǝtn fighǝn raa kǝ muri.Gin ǝŋ cin mbiighǝn a raa nǝghǝ nghǝn yo ɗaŋ tǝ dlaad hŋ, bed tǝ gi kǝ zhipti var. Duryo tu nghǝn dlaadkǝn vaa ɗuni,bed tǝ gii zhipti var caa vǝrni fudkǝn.⁷Ɗaŋnilaa yo ɗaŋ a ɓwaamǝskǝn ɗaŋ tǝ dlaad a duuli puus a man ate luughǝni gin ɗaŋ Istaila tǝ dyaa tǝ yel yir Musa taŋ -taŋ hŋ.Gin nǝ yi ɗaŋ tu nǝ lughǝn kǝ yir wos, luughǝn yo ɗaŋ wo latsǝi.⁸ Wuri nghanda luughǝn vartǝ laa yo ɗaŋ zhipti var caa fei?⁹Nǝ dur gii ǝŋ ya laa malarghǝn ci tǝ luughǝn,ta wuri nghǝn lǝǝdkǝn luughǝn laa mbuni wo fei?¹⁰ Shaktiki ghai hŋ , ngǝtn yo ɗaŋ tǝ tayi zhimtǝ ɓaandǝŋ hŋ ci tǝ ɓanci zhim gǝn won ɗaŋ hŋ, nǝ durghǝ zhimghǝn wan ɗaŋ a laatsǝ tii. ¹¹Durghǝ gii , ǝŋ ya ghǝn ngǝ laatsǝgǝn yi tǝ zhimgǝn ta nii ghǝ ma gid zhimgǝn yo ɗaŋ ngǝtn ngǝ mbedi wo tuye!¹²Ɗaŋ mǝyir gin kǝrǝŋ-kǝrǝŋ, mitǝ fyaɗi mbun-mbun.¹³mi ɗaŋ Musa hŋ gyo ɗaŋ a ta dlǝm yir woshi tǝ ngǝn dlǝm ghǝ,dur yo zarsǝ Isarila tǝ dyaa tǝ yel zhimgǝn kǝ ɓaan ghǝni a laatsǝ ghǝn taŋ -taŋ hŋ.¹⁴Bed tǝ gii raa wasǝŋ tayi nǝ dlǝm ghǝn . Hal ɗaŋ yaawon ngǝtn dlǝpm ghǝnes yi ɗa kiliyo ɗaŋ caa kwaan ngǝtn mbiighǝn a raa kǝ gǝǝr.Tǝ ɗǝrǝ tǝ hŋ, duryo a gib ɓorghǝn kǝ Cogn kaɗe ghǝ ta pad tǝ gǝm.¹⁵Bed tǝ gii, hal ɗaŋ yaawon ,ɓuruk kilyo ɗaŋ ta kwaan dlyaadkǝn Musa , ngǝtn ghǝn dlǝpm ghǝni yinǝ tatlkǝn a raa wasǝ.¹⁶Bed tǝgii zar yo ɗaŋ ya suu tǝ a daadǝn ta pad ghǝn dlǝpm ghǝnes tǝ gǝǝmi.¹⁷Ɗaŋni Daadǝn ǝŋ cinǝ zhiptǝs ,lǝb yo ɗaŋ zhipti Daadǝn ghai, ɗani sǝkkǝn ɗa. ¹⁸Ɗaŋni ɓuruk wom , tǝ yir yo ɗaŋ nǝ dlǝpm ghǝn hŋ, myaa yel zhimghǝn Daadǝn myaa tu sǝkkǝn a gib kǝ zhimgǝn gin ngabkǝn a gir yaashi gin tkǝghǝn a gir yaashi gon ,ɗaŋ yo ɗaŋ ngabkǝn a tei Daadǝn , gyo ɗaŋ yan cin zhiptes.

Chapter 4

¹Nǝ durghǝ gi, duryo tu mitǝ laa gin, tǝ yo ɗaŋ mǝ kaɓ gwaandǝ, mǝ tsal gha raa hŋ. ²A bamvi gi, she mǝ ɓǝǝlmi tǝ ɓuruk tǝpm yo ɗaŋ nǝ kǝ ndzuun tǝ waɗkǝnni. Myaa rii tǝ saghaɗkǝn ɓyem hŋ.. mya ndǝr mǝ fiir vik Cogn kurum hŋ. A te lǝǝɓ vǝrghǝn jom jomni, mya vǝr gamawopm nǝ ɓitalghǝnngǝ konu a ken Cogn.³Beɗ tǝ gi ǝŋ yan vik wusni wopm a dlǝpmngǝni, yinǝ dlǝpmngǝni a gya gi ɗaŋ cigha maraghǝn.⁴ A naa fighǝn wasǝŋ, Cogn kǝ ɗǝki gin a jwaamshi raa mǝni kǝ ɗakkǝn caaghǝn raa wasǝŋ. Nǝ durghǝ cik, tǝ ɗyaa tǝ yel mbaaghǝnngǝ luughǝn kǝ ɓorghǝn ngǝ Cogn hŋ, gyo ɗaŋ cinǝ taghǝn Cogn.⁵Duryo tu mya kon dlǝŋsǝwopm hŋ, beɗ tǝ gi ɓorghǝn kǝ Cogn Yesu ǝŋ cinǝ Daadǝn, myaani gamawopm minǝ monsǝ wan nǝ durghǝ Yesu.⁶ Duryobtu nǝ yan Cogn ǝŋ ca wul tu, ''Mbaaghǝnvwo yaal pak pak a giɓkǝ raa wopm, duryo tu tǝ vǝr mbaaghǝnngǝ yisǝŋngǝn luughǝn Cogn a kenngǝ Yesu ɓorghǝn kǝ Cogn.⁷Beɗ tǝ gi mitǝ ngǝtn taas a gya shalaŋngǝ yatl, yo ɗaŋ wo naa yaal yaal tu nǝ luughǝnngǝ vartǝ Cogn ɓak nǝ gopm hŋ. ⁸Myaa tla'ya forǝm a ko te tǝpi gyo, ɓak tǝ cimi ɓuruk hŋ.⁹ Maa vuui, beɗ tǝ gi ma tsal a raa hŋ. Taa firmi forǝm, beɗ tǝ gi maa maalar hŋ. ¹⁰Myaani ko a kili gyo myaa mbii mǝskǝn Yesu a dliiwopm, nǝ duryo tu riighǝnngǝ Yesui tǝ zhiɗi a giɓ dlii wopm saɗ.¹¹Myaani ɗaŋ mitǝbraai ko kili gyo mya mbii gimmbǝli Yesu a giɓkǝ dliiwopm, duryo tu riighǝnngǝ Yesu tǝzhiɗi a giɓkǝ dliiwopm kǝ zaar. ¹²Nǝ gi mǝskǝn cigha laa a giɓwopm, beɗ tǝ gi raai cigha laa a giɓiwan.¹³Beɗ tǝ gi mitǝ zhipti ghǝ caaghǝn raa ɗaŋ yo ɗaŋ tǝ dlyaaɗ, ''ma caa raa nǝ gi ɗaŋ mǝ koni.'' Myaani beɗ ma caa raai, nǝ gi maa ndǝr mǝ kon. ¹⁴Maa yisǝŋǝi tu gyo ɗaŋ a shisher Daadǝn Yesu ɗi a mǝn mǝǝskǝn wo shisher mii wopi ɗaŋ beɗ tǝ Yesu. Ma yisǝŋ tu wo lǝǝrmiɗi tǝ kyaani a ken wos. ¹⁵Ɓuruk konii yinǝ durghǝ kyaani duryo tu ǝŋ caa basaŋ gyal a zarsǝ monnda, nyarghǝn wo daɗak luughǝn Cogn ghai.¹⁶Nǝ durghǝ gi mǝ tsal a raa hŋ. ko ɗaŋ tu a ɓǝdlǝŋ ghǝn migha malarghǝn, yinǝ gha lǝɓi ǝŋ ca surmi nǝ muuri ko dzaŋgyo. Duryo tu ŋaa buŋngǝtn gin kǝ dǝǝl njwaan ca ɓumtsǝ mini nǝ luughǝn kǝ zhaɗ zhaɗ gyi ɗaŋ a laatsǝ ɓǝǝɗkǝnni. ¹⁷Duryo tu ɓak mya yelni gya ngǝtn yo ɗaŋ nǝ kǝ yelghǝn, beɗ tǝ gi ngǝtn yo ɗaŋ nǝ kǝ yelghǝn hŋ.¹⁸ Gya ngǝtn yo ɗaŋ ma ɗya ma yelli ta ngaalaa hŋ, beɗ tǝ gya ngǝtn yo ɗaŋ nǝ kǝ yelghǝn hŋ, nǝ kǝ ndok ndoki.

Chapter 5

¹Ma yisǝŋǝi tu lǝǝɓ tsǝtnngǝn kǝ ɗǝki ɗaŋ miighai ǝŋ ya datsǝti, mǝ yir dǝnɗi a Cognvon. Nǝ dǝn yo ɗaŋ tǝ nal tǝ taas kǝ zaar hŋ, nǝ dǝn kǝ mbeɗi Tsogn gaami. ²Yan tu a dlii gin mya ngur ghai migha ɓinngǝnni tǝ dlǝpmmi wopi tǝ luu kǝ lǝǝɓ tsǝtnngǝnni kǝ dǝn kǝ Tsogn gaami. ³Migha ɓinngǝnɗa, yan tu caaghǝnni wos wo caa mǝ naa nǝ muli hŋ.⁴Yi cik beɗ a kili yo ɗaŋ migha giɓkǝ vin ɓaɓi gin mya nyar nǝ durghǝ lapm ɗaŋ mǝ yir. Mya suu mǝ naa nǝbmuli hŋ. Bamvi gi mya suu tǝ caa mi luu mǝn, nǝ duryo tu ngǝtn yo ɗaŋ wo mǝǝshi, kǝ raai tǝ dlǝpmti. ⁵Yan gyo ɗaŋ ca ɓumtsǝ mi nǝ ngǝrshi gin nǝ Cognvon, yan ciɓi wos tu ngǝrshi gon wo ɓwaaɗi.⁶Nǝ durghǝ gi ko dzaŋ gyo naan ɗa daram yisǝŋngǝni tu a kilyo ɗaŋ mi dǝn a dlii ginǝn, mǝ ɗongai a Daadǝn.⁷ Yan tu myaa rii tǝ caaghǝn raa, yin tǝ yelghǝn gir hŋ.⁸ Nǝ durghǝ gi mii tǝ zha zhak hŋ. Maa suu mǝ ɓǝǝl mi tǝ dlii gin, mii tlii dǝn a Daadǝn.⁹̈Nǝ durghǝ gi ma surti nǝ ngǝtn yo ɗaŋ mya ga raa ghai ko mii dǝn ko ɗonngai, yi tu mǝ mbotsǝ tǝ raa mǝni. ¹⁰Yan tu ɓuruk wopm maa tlǝn dlǝǝrni ken danndal ɗǝǝlghǝn vi kǝ gi ɗaŋ nǝ ɓorghǝnni, nǝ duryobtu konu wo kaɓ ngǝtn yo ɗaŋ a ndara tǝ ni mǝn nǝ ngǝtn yo ɗaŋ a fi tǝ dlii wos, ko kǝ mbuuniya ko kǝ kuushi.¹¹Nǝ durghǝ gi nǝ yisǝŋngǝ vǝrtǝ Daadǝn mya ɓǝtar ɓitalghǝni zarsǝ mǝn ɗi. Ngǝtn yo ɗaŋ mii, Cognvon caa yelghǝn mbar mbari. Mya gaa raa tu yi ɓasku kǝrǝŋ kǝrǝŋ a giɓ raaghǝ daguŋzhi wan. ¹²Yin tu mya suu mǝ mbiki raa mǝn saɗ ɗaɗa tu a yelmi tu mi jom jomi hŋ. Bamvi gi mya vǝrki ni dei yo ɗaŋ ka ɗuu gǝǝɓ tǝ myani, nǝ duryo tu kaa ɗya kǝ tu ngǝtn yo ɗaŋ caa voɗ gǝǝɓ nǝ datǝpm yo ɗaŋ yi giɓ raa hŋ.¹³Yan tu ǝŋ yan raayes a nyoli ɓasmi, Gi nǝ durghǝ Cognvon, kǝnnda yan mighavraabwopm ɗa giri, yi nǝ dur wan. ¹⁴Yan tu suughǝnni kǝ yan ɗaŋ nǝ ɓorghǝnni caa caami ciɓ, nǝ duryo tu yi ɓasmi taŋ taŋ ciɓ tu: zaar namboŋ mǝs mǝ durghǝ ɓuruk, yan tu ɓuruk taa mǝshi. ¹⁵A mǝs nǝ durghǝ ɓuruk, nǝ dur yanshi gya gi ɗaŋ ciɗa tǝ raai, taa man tlǝtn ɗa nǝ gama wasǝŋ hŋ, beɗ tǝ gi nǝ durwos yan ɗaŋ a mǝs nǝ dur wasǝŋ kǝnnda tǝ shisher tii.¹⁶Nǝ de gin, ɗaŋ ɗaŋngǝni mya ɗǝǝl vi gon mǝn nǝ naa kǝ zarsǝ hŋ, ko ɗaŋ tu maa yi luu gi ɗaŋ nǝ ɓorghǝnni a te tǝpi gin. Beɗ tǝ gi ɗaŋ ɗaŋngǝnni ɓak maa ɗǝǝl vi gon mǝn a tǝpi gin ɗaŋ. ¹⁷Nǝ durghǝ gi, ǝŋ gon ci a giɓkǝ gi ɗaŋ nǝ Ɓorghǝnni, Cinǝ ndǝrghǝn muuri. Gǝrǝŋsǝ ngǝtn taa laatsǝi. Yelli, taa naai nǝ muuri.¹⁸Ɓuruk ngǝrshi ya gin tǝ mbwaaɗi a Cogn. A ɓumtsǝ mii tǝ gamas a te gi ɗaŋ nǝ Ɓorghǝnni, a ndǝr vǝrmi laaghǝ ɓumtsǝghǝni. ¹⁹Yan nǝ, giɓkǝ gi ɗaŋ nǝ ɓorghǝnni Cogn ɓumtsǝ ɗǝgn tǝ gamas, ɓak kwaanǝn kuskǝ ngǝtn wasǝŋ a dul gaam wasǝŋ hŋ. A vǝrmi laaghǝ ɓumtsǝghǝnni.²⁰Nǝ duryo tu, a bwaa mii mǝǝ naa a bamvi yan ɗaŋ nǝ ɓorghǝnni, te Cognvon a shiḍ zarsǝ ɗi te ɓasmii. Myaa kutsǝkki nǝ durghǝ yan ɗaŋ nǝ ɓorghǝnni: ''Suun kii a Cognvon''²¹ A sur yan ɗaŋ nǝ ɓorghǝnni tǝ naai nǝ haɗaya nǝ kusǝŋsǝ ngǝtn wopm. Yan ci gyo ɗaŋ a yii fi kuskǝ ngǝtn hŋ. A fi gin nǝ duryo tu mǝǝ ɗya mǝ naai nǝ kǝ taŋ taŋnyi kǝ Cognvon a giɓ wos.

Chapter 6

¹ Ɓaanndǝŋ ɗaŋ migha a lǝɓ nambonyi tǝ yaan, bǝɗ tǝ gii mya kara ki tu ɓak kaɓ laa ghǝ Coghǝi a ɓenndǝmi hŋ. ² Durghǝ yo tu a wul tu,"A kili ghǝ wusni mya yi sǝǝ ki kǝǝm, tǝ dzaŋ ngǝ kaɓkǝn mǝ som ki ɗa." Yeli, ɗaŋngǝnin nǝ kili kǝ wusni. Yeli, ɗaŋngǝnin nǝ dzaŋ ngǝ kaɓkǝni. ³ Baa maa gaa puus kǝ ngaaghǝn yaasǝŋ a ken ngǝ gon hŋ, durghǝ yo tu baa maa suu tu laa won tǝ naai nǝ laa ghǝ ɓenndǝmi hŋ.⁴ A bamvi gii, mya zhiɗ myaa zhiɗ gama wopm a ɓurug gya laa wopm tu minǝ monsǝ ghǝ Cogn. Minǝ monsǝ wos a giɓkǝ dǝllǝ ghǝ tlyaaghǝn vwaa wopm, wumngǝn dli, buŋngǝni, vumngǝni ⁵ voɗkǝni, yetlkǝni, jenndalghǝni, a giɓkǝ larghen a laa, a giɓkǝ mbuɗkǝn gwaam kaviɗ, a giɓkǝ kusuŋ, ⁶a giɓkǝ ndzǝkkǝn, yisǝŋngǝn, morghǝn raa, raaghǝ shiili, a giɓkǝ zhipti var, a giɓkǝ suughǝn naa jomjomni. ⁷ Mine monsǝ wos a giɓkǝ ngǝtn ngǝ jomjomni, a giɓkǝ vartǝ ghǝ Cogn. Mi tǝ ngǝtn ngǝ maandǝ kǝ zaari-zaari a taaghǝ zaari tǝ taaghǝ napti.⁸ Myaa fi laa tǝ zhimngǝni tǝ kemaskǝn, a giɓkǝ verghǝni tǝ nyaarghǝni. Caa caami vi tu myaa mor zarse beɗ tǝ gii myaani ghǝn mitǝ tsǝr vii. ⁹ Myaa fi laa ɗaŋkutu taa yisǝŋ mi hŋ, beɗ tǝ gii, taa yisǝŋ mi wopii mbun mbun. Myaa fi laa ɗaŋkutu ma mǝǝshii beɗ tǝ gii-yeli-mii gwaam saɗ. Myaa fi laa ɗaŋkutu cini ɓasmi vǝrghǝn forǝm nǝ ngǝtn yo ɗaŋ myaa fi, bǝɗ tǝ gii baa ngerghǝn vii nǝghǝ mǝskǝn hŋ. ¹⁰ Myaa fi laa ɗaŋ mǝn raaghǝ jii, beɗ tǝ gii ko kili gyo ci ɓasmi polghǝn. Myaa fi laa ɗaŋ mǝn dwaandǝ,beɗ tǝ gii migha sularghǝn zarsǝ monnda nǝ mǝn tughǝn. Myaa fi laa ɗaŋkutu mǝǝ yir ngǝtn hŋ, beɗ tǝ gii ɗaŋkutu mǝǝ yir ngǝtn ɗeɓaɗ.¹¹ Maa fuu ki ɗeɓaɗ tsǝr vies, Mǝn Korinti, tǝ raa wopm nǝ ɗerǝghǝn woŋ woŋ. ¹² Baa myaani ghǝn mǝ jenndal ki raa mǝn hŋ, she de kǝ jenndal nǝ ɓitalghǝn waan.¹³ Nǝ sughǝn ɗa ɗa giiri-Mya wul ki ɗaŋkutu mya wul ni mǝǝri- ɗǝrǝn raa waanii woŋ woŋ.¹⁴ Ɓak ngag ki tǝ mǝn rashi caaghǝn raa hŋ. Nǝ nii ghǝn a mbii zaari-zaari tǝ rashi mborkie? Nii ghen a ngag leɓ yaali tǝ lǝɓ jie? ¹⁵ Nǝ tsǝtnngǝn wusni nii ghǝn Ɓorghǝn ke Cogn ta fi tǝ shetan ne? Ko nǝnii ghǝn murghǝ caaghǝn raa ta ɓǝǝl tǝ murghǝ dwaandǝ caaghǝn raae? ¹⁶ Ko nǝ tsǝtnngǝn wusni nii ghǝn yigha dlei gya dǝn ngǝ Cogn tǝ gya waare? Mini gopm nǝ dǝn ngǝ Cogn, ɗaŋ Cogn kon tu, "Ma tsǝtn a dlei waasǝŋ ma ndǝr mǝ rii cimshi. Ma naa nǝ Cogn waasǝŋ, yaŋshi ta naai nǝ zarsatn."¹⁷ Nǝ durghǝ gii, "Nywaalǝn nii ɗi a dlei waasǝŋ, aa jaa ki waanii a laŋshi," konngǝn Daadǝn. "Tǝǝnǝn ngǝtn ngǝ nyaŋ won hŋ, ma man ɓaski. ¹⁸ Ma naa nǝ Daktǝ ɓaski, kyaani ka naa nǝ mǝǝretn, mǝrǝ monci tǝ mǝrǝ guɗi, konngǝn,Daadǝn Murghǝ Luughǝn Ɗeɓaɗ.

Chapter 7

¹ Gya naa suughǝn, yaan ɗan tu mǝ yir mbiighǝn ɗa rai gyagin, gaan mǝ coɓ gama wopii ɗi ɓurug a gya ngǝtn yo ɗaŋ caa malarmi dli mǝn tǝ zhipti wopm. Mǝ ŋal ndzǝkkǝni a giɓkǝ vǝrtǝ Cogn.² Vǝrǝn mi dǝǝl! Maa malar raa gon mǝn hŋ. Maa fi kuskǝ ngǝtn gon mǝn ko mǝ mor gon mǝ kaɓtǝ ngǝtii hŋ. ³ Mǝ kon gin tu mǝ lii ki waanii hŋ. Nǝ ghǝ gyo tu maa fuu ki ɓanndǝŋ tu kigha raa wopm, nǝghǝ tu mǝǝ mǝǝs cimki ma ndǝr mǝ fuuɗ cimki. .⁴ Mi tǝ raa feɗi ɓaski nǝ ŋaa nyi hŋ. Mya ɗu gǝǝɓ nǝ kyaani. Minǝ yugni tǝ wurughǝn raaghǝ jii girghǝni. Polghǝn a yughǝi patl ɓeɗ beɗ tǝ gya buŋngǝni wopm.⁵⁵ Kili yo ɗaŋ mǝ tuli ɗi Makidoniya, dli wopm ngaa laa hŋ. Nǝ durghǝ gii, mǝ ndai gha buŋngǝni a tǝpm mari mari a te shisherghǝni raa ɓitlǝm tǝ gya vǝrtǝ ghai giɓi. ⁶ Beɗ tǝ gii, Cognvon murghǝ mbutarghǝni raa men ɗaɗkǝni mǝn, tǝ mbutarmi raa mǝn a te manngǝn Titus. ⁷ A tulghǝn wos ɗi kurum annda Cognvon a mbutar mi raa mǝn hŋ. Beɗ tǝ gii nǝ mbutarghǝni raa yo ɗaŋ Titus a tuliɗi ɓaski. A fuu mi dǝllǝ ghǝ suughǝni waan, tǝ raaghǝ jii waan,tǝ shoŋngǝni paŋngǝn waan ɗaŋ kyaa fi. A polǝm ngai nyaŋ nyaŋ naŋ.⁸ Ko ɗaŋ tu ngǝtn yo ɗaŋ mǝ dlyaaɗki mǝn a malarki raa mǝnii, mǝ fi fyaa fyaa hŋ: Beɗ tǝ gii ɗaŋ mǝ yel ngǝtn yo ɗaŋ mǝ dlyaaɗki mǝn a malarki raa mǝnii mǝ ŋaas taas. She tu malarghǝni raa waan, nǝghǝ ŋaa kili njwaatn. ⁹Ɗaŋngǝni ca polǝm nǝ durghǝ malarghǝni raa waan hŋ, beɗ tǝ gii malarghǝni raa waan tǝ ca ki aa gaa kusuŋsǝ ngǝtii, kǝ tuni raa ghǝ jii kǝ buŋngǝni, nǝghǝ gii ka naa ngǝtn won nǝ dur wopm hŋ. ¹⁰ Durghǝ tu raaghǝ jii yo ɗaŋ yiɗi gha Cogn xa tlǝǝr nǝ kaɓkǝn ndaaɗkǝn ɗi cigha yugngarghǝn vuughǝni ɗi she tǝ ŋaskǝni taas hŋ: Raaghǝ jii kǝ ɗǝgn ca lǝǝr mǝskǝn ɗi.¹¹Yelǝn dǝllǝ ghǝ tlyaaghǝn moɗ yo ɗaŋ malarghǝn raa a giɓkǝ sǝm Cogn ca nyolar ɗi ɓaski. Luughǝn waan hini wurii gyo ɗaŋ a giɗ tu kaa maal hŋ. Mya zhiɗki ni luughǝni tliti yer waan, tǝ caaghǝni raa waan, shishighǝni waan, tǝ vartǝ waan, tǝ ɓinngǝni waan, mǝǝ yeli tu taa fiki mbuni mǝn. A ngǝtn burug kaavzhiɗ gama waan tu kinǝ mǝn malghǝni hŋ a ngǝrshi gya gini. ¹² Ko ɗan tu maa dlyaaɗ ki mǝn ɗi, mǝ dlyaaɗ ɗi nǝ murghǝ kuske ngǝtii hŋ, ko muryo ɗaŋ tǝ fitǝ kuskǝ ngǝtn mǝn hŋ. Mǝ dlyaaɗ ɗi nǝ durghǝ yo tu caaghǝni raa waan yi ɓasmi nǝ yisǝŋngǝni a ken ngǝ Cogn.¹³ Yǝ dei gini ghannda mǝ tu tlyaaghen moɗ. Ɗaŋ mbutarghǝn raa wopm, a ndǝr polmi nyaŋ nyaŋ ŋǝ raaghǝ wusni Titus, nǝghǝ gyo tu zhipti wos a byaatl ki waanii ɗeɓaɗ. ¹⁴ Nǝ durghǝ yo tu ghǝn mya ɗu gǝǝɓ a ken wos, ndzuun wo ɗum hŋ. A dulgaam gi, ɗaŋ gii ɗaŋ ɓurug ngǝtnyo ɗaŋ mǝ fuu ki yi jomjomi, ɗughǝni gǝǝɓ wopm a Titus tǝ naa nǝ jomi.¹⁵ Suughǝni wos ɓaski yi nǝ vari, ɗaŋ gii ɗaŋ ca ɓital tǝ sǝǝghǝn kǝǝm waan ɓastǝ ɓurug, ɗaŋ kǝ kaɓtǝ tǝ vǝrtǝ tǝ gya dlii wan dlar waaghǝni. ¹⁶ Mitǝ polghǝni monda nǝ durghǝ yo tu minǝ yugni tǝ raa ghǝ fyaali a giɓi waan.

Chapter 8

¹Myaa suu aa yisǝŋǝi, gyaa yesatn tǝ gya waatsatn, durghǝ gyaal Cogn ɗaŋ tǝ vǝr mǝn laaɓkǝn Makidoniya.² A kili ghǝ dǝllǝ ghǝ diiɓkǝn forǝm, lǝǝɗkǝn polghǝn waasǝŋ tǝ maatsǝ ngǝtn ngǝ dwaandǝ waasǝŋ a ɓwaashi lǝǝɗkǝn vǝrghǝn mǝnvɗi tǝ raa namboŋ.³Durghǝ tu maa tlya zha waasǝŋǝi, tǝ vǝr tǝ tlyaaghǝn waasǝŋ moɓ gyo ɗaŋ tǝ yisǝŋ. Tǝ karaghǝn nyaŋ nyaŋ tǝ ŋal ⁴mǝ vǝr shi deel yaŋshi maa tǝ ngag gaam a laan tǝ mǝn laaɓkǝni. ⁵Gin tlaa ɗi ɗaŋ gyo ɗaŋ maa ta gaa araa wopm hŋ. A bamvi gii she ɗaŋ tǝ vǝr gamawaasǝŋ Daadǝn. Annda tǝ vǝr gamawaasǝŋ ɓasmi tǝ vartǝ ghǝ Cogn.⁶Nǝ durghǝ gii mǝ tlyaa moɗ Titusgyo ɗaŋ a ngaɓ laan, nǝ durghǝ tu tǝ ɓan laan kǝ vǝrghǝni raa namboŋ ɓaski.⁷ Beɗ tǝ gii kǝ tu ngǝtn a ko nii, a caaghǝn raa, a vii wulghǝn, a yisǝŋngǝn ngǝtn, kǝ ɗeɓaɗi dluughǝn vwaa, tǝ suughǝn waan nǝ dur wopm. Nǝ durghǝ gii yisǝŋǝnnii tu kaa bǝlii a laa ghǝ vǝrghǝn gin.⁸Mǝ kon gin yini tu myaa vǝr kini mborki hŋ. A bamvii gii, mǝ kon tu mǝ diiɓ shoŋng⁹ǝn tsǝr suughǝn waan ɗaŋ ma ɓumtsǝ tǝ gaaghǝn raa kǝ zarsǝ gyagon. Durghǝ tu kaa yisǝŋ gyaal ghǝ Daadǝn wopm Yesu Ɓorghǝn kǝ Cogn. Ko ɗan tu a ta yi tǝ tughǝni, nǝ dur waan ata sular gamashii nǝ murghǝ dwaandǝ, durghǝ tu a te ghǝ dwaandǝ woshii aa naa tǝ tughǝni.¹⁰A ngǝrshi gini ma sǝǝɗki vii won ɗaŋ wo som ki ɗa, voni namboŋ ɗaŋ a ta laatsǝi, kǝ ngaɓni ngǝtn won cig hŋ, beɗ tǝ gii kǝ wum kusuŋ fighǝn wos. ¹¹Ɗaŋngǝni ɓanndarǝn tii, ɗaŋ gii ɗaŋ kaa caa raa tǝ suughǝni ɗaŋ a kili yo ɗaŋ kǝ ta yi fii. Fin taas ɗa aa ɓan tii tǝ tlyaaghǝn waan. ¹²Ǝŋ yaan kitǝ sughǝn taas ɗa aa fi laan nii nǝ ngǝtn ndaraani tǝ kaɓkǝn. Ciɓ aa naa nǝ ɓumtsǝghǝn tǝ ngǝtn yo ɗaŋ zaar yirr, ngǝtn yo ɗaŋ zarsǝ tǝ yirr hŋ.¹³A durghǝ laan ba yini tu gyagon tǝ tu sǝkkǝni annda tǝ gaa laa gyagon gwaasǝŋ mǝn hŋ. A bamvii gii a ndara ko nii tǝ ɓumtsǝi ɗa giiri. ¹⁴Tughǝn waan a kili gin wo vǝrshi ngǝtn yo ɗaŋ caa suu. Cikkǝn tughǝn waasǝŋ tǝ ɗyaa tǝ fishi ngǝtn yo mǝn ɗaŋ caa suu, durghǝ tu ko nii tǝ ɓumtsǝi ɗa giiri. ¹⁵Yi ɗaŋ gii ɗaŋ taa dlyaaɗ tu, "Gyo ɗaŋ yirr monda a tu ngǝtn yo ɗaŋ a naa hŋ, gyo ɗaŋ yirr njwaatn a fi dwaandǝ ngǝtn won hŋ."¹⁶Beɗ tǝ gii nyaarghǝn nǝghǝ Cogn, ɗaŋ a gǝm a raa ghǝ Titus nǝ ngǝtn yo ɗaŋ caa suu nǝ paŋngǝn waan ɗaŋ gii ɗaŋ mǝ yirr tǝ ɓaski. ¹⁷Durghǝ tu ata kaɓni karaghǝn wopm ɗaɗ da ɗaɗ hŋ beɗ tǝ gii ata lartii ghai hŋ a cighies. A man ɓaski tǝ suughǝn wos.¹⁸Maa shin tǝ yaan yes wopm gyo ɗaŋ caa nyaar tǝ a dlǝk mǝn laaɓkǝn ɓurug nǝ durghǝ laa wos nǝ ŋalarghǝn vik wusni. ¹⁹Nǝ gin ngǝtn wos hŋ, beɗ tǝ gii mǝn laaɓkǝn ngǝn tǝ bwaa tǝ tǝ rii ɗeɓaɗ tǝ myaani a giɓkǝ fighǝn laa ghǝ gyaalǝn. Gini nǝ durghǝ luughǝn Daadǝn tǝ gamas tǝ durghǝ shisherghǝn dlii wopm nǝ somngǝn ɗa.²⁰Myaa kiir tu gon tǝ mbol mi mǝn a dulgaam laan ɗaŋ myaa fin hŋ. ²¹Myaa ɗakɗa tu mǝ fi ndara, baa a ken ngǝ Daadǝn daɗ da ɗaɗ hŋ, hal a ken zarsǝ beɗ ɗaŋ.²²Miigha shinndarghǝn ŋaaghe naa wopm go ci cimshi. Maa diiɓ tǝ mǝ tu tǝ citǝ byaatlkǝn a teghǝ laa monnda. Ɗaŋngǝni ghǝn a daɗag byaatlkǝn ngai, nǝ durghǝ nǝ durghǝ caaghǝn vwaa waa ɗaŋ a caa. ²³Durghǝ Titus, cinǝ kamatn murghǝ laa ɗaŋ ka fi cim tǝ. Yaan nǝ gya ŋaaghǝ naa wopm nǝ mǝn laaɓkǝn ngǝn tǝ shin shi. Cinǝ ngǝtn ngǝ zhimngǝn ngǝ Ɓorghǝn kǝ Cogn. ²⁴Nǝ durghǝ gii giɗǝn shi suughǝn waan, a zhiɗ dyak ɗughǝn gǝǝɓ waan.

Chapter 9

¹Ba she mya dlyaaɗki mǝn nǝ durghǝ laa ghǝ mǝn ɗǝgn hŋ. ²Duryo tu ma yisǝŋ raa wani, hal mya ga gaam ɓaski a mǝn Makidoniya,nǝ cik mya wul shi tu, mǝn laaɓkǝ Akaya taa mbǝrshi wasǝŋi tun taijini, suughǝn laa wan a shisher gya gon wan tǝ tlyai diŋ diŋ.³Beɗ tu mǝ shin gya mǝnwppm tu, gaaghǝn raa yo ɗaŋ mǝ yir nǝ kyaani a giɓ laan tǝ na ɓyem hŋ, duryo tu tsǝɗǝn gwam ɗaŋ gyo ɗaŋ mǝ wulvtu a tsǝtn.⁴ Duryo tu tǝ na tu, ǝŋ mǝn Makidoniya gya gon ca laaɓǝmɗi, tǝǝ tu ka ndǝrki hŋ, ndzuun wo ɗuumi, annda kyaani, duryo tu caaghǝn raa ɗaŋ mǝ yir tǝ kyaani. ⁵Tǝ cik, mǝ yeli a ndara mǝ kara mǝn wopm gya gi tǝ latsǝi annda mǝ tulɗi, tǝ ŋa ngǝtn njwan ɗaŋ Cogn vǝrshi ɗaŋ ka mbi ɗa raa annda mǝ man, duryo tu mǝ tu tǝ ta ɓumtsǝ ti ɗaɓsaŋ, tǝ na suughǝn wan hŋ, she de suughǝn raa.⁶Ǝŋ gon yo ɗaŋ ka ɗakɗa, nǝ gyo ɗaŋ a gǝm tsǝri njwatn, wo tla njwatn, gyo ɗaŋ a gǝǝm tsǝri monnda, wo tlaa monnda.⁷ She konu tǝ vǝr ngǝtn yo ɗaŋ a suu vǝrghǝn, malarghǝn raa ghai hŋ. Ko tu tǝ catǝ ghai ciɓ hŋ, duryo tu Cogn ca suu muryo ɗaŋ ca vǝr tǝ raa wusni.⁸Cogn citǝbvartǝ yo ɗaŋ wo vǝrki moɓ ngǝtn yo ɗaŋ kyaa ŋal, duryo tu a tu tughǝnni a koni, tǝ ko datǝpi gyo, hal a tu a vǝr tǝ raa ghǝ wusni, nǝ duryo tu ko laaghǝ mbuuni gyo ɗaŋ ka fi. ⁹Ɗaŋ gyo ɗaŋ nǝ dlyaaɗkǝn tu: ''Aa vǝr gya naakui tǝ suughǝn raa. Laa yo ɗaŋ ca fi nǝ yelghǝn gwanndǝ, nǝ kǝ zhaɗ zhaɗi.¹⁰Yan ɗaŋ ca vǝr murghǝ giighǝn turshi ca ndǝr vǝr ngǝtnngǝ cighǝn tǝ ci, Yani ǝŋ wo vǝrki tuurshi ɗaŋ kaa kǝɓ, tǝ ndǝr tǝ ca tǝ bǝǝli. Tǝ ndǝr tǝ ca laaghǝ gyal wan tǝ bǝǝli. ¹¹Ta ca koni wan wo lǝǝɗi a ko datǝpi gyo, duryo tu a tu a vǝr monnda. Vǝrghǝnes ɗaŋ kyaa vǝri, wo naa nǝ ngǝtnngǝ nyarghǝn a Cogn, te ɓasmi.¹²Duryo tu laaghǝ gyallǝn ndǝrghǝn raaghǝ mǝn ndzǝkkǝn wasǝŋ ǝŋ ca fi hŋ. Hal beɗ ca ndǝrni lǝǝɗkǝn nyarghǝn a Cogn nyaŋ nyaŋ kǝ jom jomni.¹³ Laayo ɗaŋ kya fi, nǝ kǝ gyal, nǝ caaghǝn vwa ghǝ caaghǝn raa wan. Tǝ luu Cogn, duryo tu kǝ nyolar kaɓkǝn wani a dadǝǝl, tu ka kaɓ vi Coghǝi, nǝ durghǝ laa ghǝ vǝrghǝn kǝ vǝrshi tǝ gya gon ghaiɗa, kǝ vǝr tǝ raa namboŋ.¹⁴ Yanshi de ta kara ki Cogn mǝn, ta suu tǝ yelki nǝ gyalghǝ Cogn gyo ɗaŋ ngaɓiwos ɗa hŋ, ɗaŋ a fiki mǝn.¹⁵ Nyaarghǝn tǝ na a Cogn, nǝ dǝllǝŋsǝ ngǝtn ɗaŋ ca fi ɗaŋ a moɓ konghǝn.

Chapter 10

¹Myan Bulus tǝ gamatn annda mya kara ki, a te lǝɓ mbutarghǝn gaam tǝ ɗyaarghǝn ɗa kǝ Ɓorghǝn kǝ Cogn. Mi tǝ ɗakkǝn hŋ ɗaŋ migha ken waan, beɗ tǝ gii mi tǝ ŋaskǝn raa ɓaski a kili yo ɗaŋ mi cimki hŋ. ²Mya kara ki, kili yo ɗaŋ migha ken waan, mya suu mǝ naa tǝ raa feɗi a fighǝn ngǝtn tǝ gamatn hŋ. Beɗ tǝ gii ma suu mǝ naa tǝ ŋaskǝn raa a kili yo ɗaŋ mya sǝrɗ yer tǝ mǝn yo ɗaŋ caa mbii raa tu mya fi tsǝtnngǝn dli.³Ko ɗaŋ tu myaa rii gha giɓkǝ dli, myaa fi maandǝ a te dli hŋ. ⁴Durghǝ yo tu ngǝtn ngǝ maandǝ yo ɗaŋ myaa fi maandǝ ghai nǝghǝ dli hŋ. A bamvies, tǝ yir vartǝ Cogn tǝ dluɗ guŋndu shetanii. Caa sular sǝrɗkǝn yer yo ɗaŋ ca lǝǝr sughǝn kaar ɗi a bamvi ngǝtn won hŋ.⁵Mya ndǝr mǝ malar ɗeɓaɗ ngǝtn yo ɗaŋ ca gaa gǝǝɓ tǝ Cogn tǝ yisǝŋngǝn Cogn. Mya ndǝr mǝ ngaɓ ɓurug ɓitalghǝn mǝ lǝǝr ɗi tǝ fi ngǝtn yo ɗaŋ Ɓorghǝn kǝ Cogn ca kon. ⁶Mya ndǝr mǝ ɓumtsǝ mi wopii mǝ firr forǝm ɓurug laaghǝ mǝn ɗakkǝn wumngǝn kǝǝm, kyaaɗ ǝŋ wumngǝn waan ya yughǝi.⁷Paŋǝn ngǝtn yo ɗaŋ nǝ waaɗi hŋ a ken waan. Gyo ɗaŋ yaa kaɓi gha raa tu cinǝ kǝ Ɓorghǝn kǝ Cogn, tǝ ɓital gamashi tu ɗaŋ gii ɗaŋ cinǝ kǝ Ɓorghǝn kǝ Cogn, myaani maa mii cig ɗaŋ. ⁸Ko yaan ma ɗu gǝǝɓ tǝ vartǝ yo ɗaŋ mǝǝ yir, gyo ɗaŋ Daadǝn vǝr nǝ durghǝ wopm tu mǝǝ nal ki waanii, mǝ malar kini hŋ, ndzuun wo ngaɓe hŋ.⁹Mya suu tǝ giɗ tu mya gǝm ki vǝrtǝ tǝ dlyaaɗkǝn shinngǝni hŋ. ¹⁰Nǝ durghǝ yo tu zarsǝ gyago caa wul tu, "Dlyaaɗkǝn shinngǝn wos yi tǝ vartǝ tǝ ɗǝghǝghǝn, beɗ tǝ gii a yir cinǝ lyaghaɓ. Konngǝn vii wos nǝghǝ wumngǝn hŋ.¹¹Zasǝ tǝ yisǝŋ tu ngǝtn yo ɗaŋ mya kon a dlyaaɗkǝn shinngǝn wopm kili yo ɗaŋ mii ɗa hŋ nǝ ngǝtn yo ɗaŋ wo naa gha riighǝn wopm kili yo ɗaŋ mii ɗa hŋ. ¹²Myaani de myaa ngag gama wopm tǝ gon hŋ, ko mǝǝ gaa gaaghǝni tǝ gya gon ɗaŋ caa luu gamawaasǝŋ. Beɗ tǝ gii kili yo ɗaŋ caa ɓumtsǝ gamawaasǝŋ tǝ dlǝŋsǝ waasǝŋ tǝ ndǝr tǝ gaa gaaghǝn tǝ dlǝŋsǝ waasǝŋ, citǝ yisǝŋngǝn hŋ.¹³She de myaani myaa ɗu gǝǝɓ hal laatsǝ vii hŋ. A bamvies, myaa fi cighǝi ɗa giiri vii aari yo ɗaŋ Cogn gaami mǝn mǝǝ fi, te yo ɗaŋ a tulii ɓaski. ¹⁴Durghǝ gii shinngǝn wopm a laatsǝ ki waanii kili yo ɗaŋ mǝǝ tuli ɓaski hŋ. Myaani ghǝn mii keni a tlǝǝrghǝn waan vik wusni Borghǝn kǝ Cogn mǝn.¹⁵Myaa ɗu gǝǝɓ laatsǝ vii a dulgaam laa gyaagon hŋ. Ɗa banvies myaa gaa a raa tu caaghǝn raa waan aa luui ɗaŋ te ghǝ laa wopm wo tatlii mbun mbun, saɗɗaɗa daɓag a vii wos. ¹⁶Myaa gaa gin a raa, durghǝ yo tu mǝ kon vik wusni a te lǝɓi gyaagyo ci ken tǝ kyaani. Ma ɗu gǝǝɓ a dulgaam laa ɗaŋ kǝ fi a te gon hŋ.¹⁷"Beɗ tǝ gii, gyo ɗaŋ ca ɗu gǝǝɓ, tǝ ɗu tǝ gǝǝɓ a giɓkǝ Daadǝn." ¹⁸Nǝ durghǝ yo tu gyo ɗaŋ caa tlya zha gamas mǝn ǝŋ wo tu kaɓkǝn hŋ. Ɗa bamvies nǝ muryo ɗaŋ Daadǝn ca tlya zha wos.

Chapter 11

¹Mya caa raa tu kaa vwaa tǝ myan a giɓkǝ ɗǝghǝr ghǝn ŋannjwatn. Ko ɗaŋ yi tu yi cik kigha dumngǝn vwa tǝ myan. ²Nǝ duryo tu mya gaa raa nǝ durwan. Mya fi kashi nǝ dur wan nǝ kǝ kaɓkǝ Coki. Ɗaŋ ma mbii ɗa raai a giɓkǝ tsǝtnngǝtn geɗ tǝ tuur namboŋ.³Beɗ tǝ gi migha vǝrtǝ, gon hŋ, ɗaŋ gi ɗaŋ nyici mor Hawawui te saghaɗkǝni wos, tǝ naa tu ɓitalghǝn wan tǝ sui a ngǝtn yo ɗaŋ yi jomi a laaɓkǝni kǝ ndzǝkkǝni yan ɗaŋ nǝ ɓorghǝni. ⁴Gan tu, yan gon won ya man giɗki Yesu won mari tǝ gyo ɗaŋ mǝǝ lǝǝrki vi wusni wos mǝn ɗi. Ko kǝ kaɓni zhiɗti gon mari tǝ gyo ɗaŋ kǝ ta kaɓ. kaaɓkǝni ngǝtnyo ɗaŋ gya gini a kǝǝmi.⁵Nǝ duryo tu ca finǝ ɗaŋ tu myani ǝnnda mǝ moɓ ɗaɗkǝni a mǝn yo ɗaŋ tǝ naa caa cimshi tu dǝllǝŋsǝ mǝn shinngǝni. ⁶Beɗ tǝ gi yan ta giɗǝm nǝ kǝ wulghǝni vi hŋ, ma naa yisǝŋngǝtn ngǝtn yo ɗaŋ giɗǝm ngai hŋ. A te ko tǝpi gyo a giɓkǝ ngǝtn ɓuruk ma fuuki gya gini.⁷Mǝ finǝ kuskǝ ngǝtn ɗaŋ mǝ shilar gamatii ɗi tu na tǝ luughǝniya? Nǝ kǝbyo tu ma fuuki vi wusni Cogn ɓyem. ⁸Na vuum ngǝshi gya gonɗi a vin ladi gya gon a te kaɓkǝni gya ngǝtn yo ɗaŋ caa vǝrǝm nǝ dur yo tu mǝ man fiki laa mǝn. ⁹A kili yo ɗaŋ mǝ ta yi cimki mǝ ta tu gamatn a suughǝn ngǝtn, beɗ tǝ gi ma ta yi laaɓ gon hŋ. Nǝ duryo tu gya yestǝ yo ɗaŋ tǝ ta dlamɗi Makidoniya tǝǝ ta man fim ngǝtn yo ɗaŋ mya sui. A giɓkǝ ɓuruk ngǝtn ma ga gamatn tu mǝ naki mǝn nǝ tsǝtn laaɓkǝn gyaŋ ɓaski, ma ndǝr ma ciken tǝ fighǝn cik.¹⁰Ɗaŋ gi ɗaŋ jom jomni kǝ yan ɗaŋ nǝ ɓorghǝni cigha giɓen ma mwali tǝ ɗughǝn gǝǝɓ a giɓkǝ yatl Akaya ɓuruk hŋ. ¹¹Nǝ ni? Nǝ dur yo tu mya suu ki hŋaa? Cogn a yisǝŋǝi.¹²Beɗ tǝ gi ngǝtn yo ɗaŋ mya fi, ma ciken tǝ fighǝni. Ma fi cighǝi nǝ dur yi tu mǝ nyer dǝǝl mǝn yo ɗaŋ caa ŋalghǝnni dǝǝl ɗaŋ myani a dul gamngǝ gya ngǝtn yo ɗaŋ caa ɗuu gǝǝɓ ghai. ¹³Nǝ duryo tu mǝnǝ gya gin nǝ shinngǝn na ɓyerni tǝ mǝn laaghǝ morghǝnni zarsǝ. Caa malarni gamawasǝŋ ɗaŋ mǝn shinngǝn jǝ gi ɗaŋ nǝ ɓorghǝnni.¹⁴Gin nǝ ngǝtn kosarghǝn hŋ, nǝ yo tu kuskǝ muri ca yi sular gamas cik, nyolɗi ɗaŋ zhipti shinngǝn Cogn kǝ lǝǝɓ yaali. ¹⁵Gin nǝ dǝllǝk ngǝtn kosarghǝn won hŋ, yan monsǝ wos ya malar gamawasǝŋ nǝ kǝ tu tǝǝ mbiibtu cinǝ monsǝ ghǝ zaar ghǝ zaari. Ɓanngǝn wasǝŋ wo na a bamvi ngǝtn yo ɗaŋ tǝǝ fi.¹⁶Mya ɗaɗak wulghǝn tu: Gon won tǝ wul a raa wos tu mi nǝ ɗǝghǝr hŋ, yan kya wul a raa wan cighǝi, kǝ mbim ɗaŋ ɗǝghǝr duryo tu mǝ ɗuu gǝǝɓ njwatn. ¹⁷Ngǝtn yo ɗaŋ mya wul a dulgam gini feɗ, murghǝ ɗuughǝni gǝǝɓ yigha suughǝni Cogn hŋ. beɗ gi mya wul nǝ vi ɗaŋ ɗǝghǝr.¹⁸ Ɗaŋ zaarsǝ monbda caa ɗuu gǝǝɓ nǝ na dlii, myani. Ma cik ghuŋ ma ɗuu gǝǝɓ ɗaŋ.¹⁹ Yinǝ tu caa polki a jwaamngǝn tǝ ɗǝrghǝrsǝ. Kinǝ mǝn yisǝŋngǝn ngǝtn. ²⁰Tǝ cik kya duumgǝn vwaa tǝ muryo ɗaŋ wo sular ki ɗaŋ mon, ǝŋ ya tlya gamawani, caa fi laa tǝ kyani tǝ tu ngǝtn gamas.. ǝŋ yan tu a moɓki, wo ɗya maraki a tsognken.²¹ Mǝ nayi tǝ ndzuun ɗaŋ mǝǝ kǝǝm mǝ wulki vi feɗ hŋ. Beɗ tǝ cik ǝŋ yan gon wo ɗuu gǝǝɓ, mya wul vi ɗaŋ myani beɗ ma ɗuu gǝǝɓ.²²Cinǝ Yahudawa? myani beɗ ɗaŋ. Cinǝ Isar'ila? myani beɗ ɗaŋ. Kǝ nǝ giɓ dǝnngǝ Ibrahima? myani beɗ ɗaŋ. ²³Cinǝ monsǝ yan ɗaŋ nǝ ɓorghǝnniya? (Mya wul vi ɗaŋ tu migha giɓkǝ raatn hŋ) Mǝ moɓshi ɗaŋ. Ma fii laa nǝ ŋaanyi hŋ, Mǝ moɓshi ɓuruk, ndaghǝn jarum moɓ kunu, voɗkǝn ka kwaan ɓan hŋ, ma yel gya ngǝtn yo ɗaŋ ta ɗuumi monnda.²⁴A taas Yahudawa tu nanndam ma tlya ɓoɓtsǝ ''Tashi wuɓsǝ namboŋngai hŋ.'' ²⁵Tǝm mayi ma tlya ɗuughǝn tǝ gya shirǝŋ. Tǝm namnoŋ tǝ liiɗǝm tǝ puus. Tǝm mayi zhirgi zha a dlǝpmǝ. ²⁶Maa mbuɗ mǝ ndǝr vyai a dlǝk dǝǝlǝk zha. Maa tlya riighǝn mari mari, mǝ yel buŋngǝni giɓ gya rupm, ma yel mǝskǝn a kǝ mǝn mǝǝr na tlyaaghǝnni, ma yelli a gya mǝnwopm, ma yel mǝskǝn a mǝn ɗǝgn a giɓ yatl, a dlǝk ndǝǝr, mǝskǝn giɓ dǝǝlǝk zha, a giɓ kǝ mǝn wopm mǝn mberni.²⁷Maa tu gamatn a laaghǝ buŋnghǝni nǝ ŋaanyi hŋ, giɓkǝ kaviɗ monnda kuci ghai hŋ, giɓkǝ kusǝŋ tǝ zhak mbatlkǝni, a giɓ ngaɓkǝni monnda a dlek yatar nǝ nuli. ²⁸Ɗa kaari gya gin ɓuruk, laai caa laɓǝm ko dzaŋnyo nǝ durghǝ vuughǝni a dulgam gya Ikilisiya ɓuruk. ²⁹Nǝ ni ghuŋ ci nǝ lyaghaɓ ɗaŋ ma na nǝ lyaghaɓ ɓastǝ hŋo? Nǝ nu ghuŋ a ngaa yasǝŋ kǝnnda wo vaa hŋo?³⁰Yan ma ɗuu gǝǝɓ.. ma ɗuuni gǝǝɓ dulgam ngǝtn yo ɗaŋ wo zhiɗ ɗaɗkǝn.³¹ Cogn nǝ Daaghǝ Daadǝn Yesu, gyo ɗaŋ a kǝǝm mǝ luutǝ zhaɗ zhaɗ, na yisǝŋǝi tu mya ngaani mbyerni hŋ!³²Giɓ Dimaskus, muryo ɗaŋ ca fi guŋndu ɗaŋ cigha giɓkǝ guŋndǝ Aritas a ca tǝ lya ɗa mǝ yatl kǝ Dimaskus nǝ duryo tu tǝ tu tǝ ngaɓmii. ³³Beɗ tǝ gi, tǝ nyolarmi giɓ buŋli a mboi tǝ gǝǝmɗi te kaari a gwaghaɗ kǝ yatles, ɗani ghuŋ mǝ ta vuumi a taas wos.

Chapter 12

¹A shaŋtaŋ mǝ duu gǝǝ,ko ɗaŋ wo nanǝ ghǝn won hǝŋ . Bed tǝ gi ma ciken tǝ yelghǝn zhidkǝn Cogn kǝ Daadǝn. ²Ma yisǝŋ murwoni a gibkǝ yan ɗaŋ cinǝ borghǝni gyo ɗaŋ voni dzub tliti wubsǝ ɗaŋ a ta latsǝ ko cigha dli hŋ, ma yisǝŋ hǝŋ ,Cogn a yisǝŋǝi a mbitǝ tari tsogn kǝ mayi.³Yan tu ma yisǝŋ murin ko a dlii, ko a dlii hǝŋaa ma yisǝŋ hǝŋ, Cogn a yisǝŋǝi. ⁴Tǝ ta tarti a dǝngǝ wusni kǝ Cogn a wum nghǝtn nghǝ zhim nghǝni ɗaŋ gon wo kǝǝm kon hǝŋ. ⁵A bam vi murin ma ɗuu gǝǝb . Bed tǝ gi a bam vi gaman ma ɗuu gǝǝb hǝŋ.Shea dulgam ɗadkǝnetn.⁶Ǝŋ yan mǝ taya su mǝ ɗuu gǝǝb ma nani ɗǝgǝr hǝŋ. Durghǝ tu jom-jomi ǝŋ mayi wul. Bed tǝ gi ma gaa ɗuughǝn gǝǝbi ,nǝ durghǝ tu gon won tǝ nbim tǝ mob nghǝrwon ɗaŋ a yeli tǝ ghǝryo ɗaŋ a wumi ɓasǝm. ⁷Ma gaa ɗuughǝn gǝǝbi nǝ durghǝ nghǝtn ghǝ mǝri nǝ varaŋshi gya gyo ɗaŋ tǝ giɗǝm. Durghǝ yu mǝ yuŋǝi tǝ luughǝn gaam hǝŋ, tǝ dlomb tǝ yibka a dlii,murghǝ shinghǝn shetan,tǝ vǝrǝm forǝm. duryo tu mǝ nai nǝ murghǝ mbiti gaam monda hǝŋ.⁸Maa kara Daadǝn hal tǝpm mayi nǝ durghǝ tu, tǝ jalarǝm nghǝshi gya gin mǝni. ⁹Bed tǝ gi a wulǝm tu,"Gyalatn a kǝǝm ngǝi , a tǝ lyaghab ǝŋ tlyaghǝ netn caa yuŋ." Durghǝ gi mǝ mob suughǝn mǝ ɗuu gǝǝb tǝ ɗaɗkǝnetn. Durghǝ vartǝ kǝ gii ɗaŋ nǝ borghǝni tǝ naa ɓasǝm.¹⁰ Nǝ durghǝ gii a fim mǝni nǝ durghǝ gii ɗaŋ nǝ borvhǝni, a te lyaghaɓatn, tǝ te vǝrghǝ netn,tǝ vumghǝnetn tǝ te nyaŋngas kǝnetn ,a kili buŋnghǝ netn .Durghǝ tu ko kili gyo ninǝ ɗaɗkǝni, anda mitǝ tlyaghǝn.¹¹Mǝ nayi nǝ ɗǝghǝr! Bed tǝ gi kyani ǝŋ kǝ caam ghai, a ndara a luum ɗa, durghǝ tu mǝ ɗaɗi a gya gyo ɗaŋ caa cim shi tu dǝllǝŋsǝ mǝn shingǝn hǝŋ.¹² Yuŋ ghen ghǝtn ghǝ gid kǝn mǝn shinghǝn a gid adlei wan. Tǝ dumghǝn vwa wan ɗaŋ ghaa kǝǝmi . Tǝ gid kǝn ghǝshi gya gon nǝ ghǝ kwasarghǝn tǝ dǝllǝŋsǝlaa. ¹³ Wuri ghǝn ta kǝ nani ghǝn mbuni hǝŋ a mǝn lab kǝne, nǝ durghǝ tu ba mitǝ naa nǝ ghǝn labkǝn yan ɓaski hǝŋ ŋaan? Dlaan loŋsǝ wani a kuskǝ ghǝshi gin.¹⁴Yeli! maa mbǝrmi ,nǝ durghǝ tu mǝ man ɓaski kǝ mayi . Mya suu tu mǝ naki mǝn nǝ buŋghǝni hǝŋ. Nǝ durghǝ tu mya suu nǝ nghǝn wan hǝŋ. Bed tǝ gi kyani ghǝn mya suu . Durghǝ tu nǝ mǝǝri ghǝn a ndara tǝ fi mǝn ɓwaaghǝn wasǝŋ ghǝr yo ɗaŋ ta gaa nǝ dzaŋ ghǝ jan hǝŋ. Bed tǝ gi mǝn ɓwaaghǝn ghǝna ndara tǝ ŋaal ghǝn tǝ gaa mǝǝri wasǝŋ mǝn.¹⁵ Wo polǝm monda nǝ ghǝr yo ɗaŋ kǝ tu ,a kǝǝmi ɗaŋ mǝ vǝr rayetn nǝ durwan.ǝŋ yaan mya suuki monda,she a suum ŋaa njwaata?¹⁶Bed tǝ gi ɗaŋ yi cig wo labki gyaŋ hŋ .Bed tǝ gi ɗaŋ mini murghǝ saghadkǝn monda,myani nghǝn mǝ nghabki tǝ morghǝni. ¹⁷Yan tu ma mwaabki ɗaŋ mǝ shindar gonɗi ɓaskyan? ¹⁸ Mǝ kara Titus tutǝ tlǝ ɓaski,a kili mǝ shin tǝ ɓaski tǝ gon won, ɗaŋ mǝ shin Titus ɗi a mwaaɓ kyan? A gibkǝ tǝpm namboŋ ghǝn mǝ rii hǝŋaan? Mǝ rii a gir yaashi namboŋ hǝŋaan?¹⁹Kya ɓital kitu ɓuruk a kili gya gin mya kabni gama wopm ɓaskiya? A ken Cogn a gibkǝ yan ɗaŋ nǝ borghǝni mya kon nǝ durghǝ tu a tuu tlyaghǝni.²⁰Mi tǝ vǝrtǝ a kili yo ɗaŋ mya man mǝ tuki hǝŋ ɗaŋ gyo ɗaŋ mya suu. Mya ci vǝrtǝ nǝ ɓwaaghǝn vii, tǝ suughǝn gaam ghǝn yo ɗaŋ kyaa suu tǝ kashi ,tǝ dlaarghǝn vii kǝ raa ,malarghǝn tǝ suughǝn gaam tǝgǝskǝ vii ,tǝ ɗuughǝn gǝǝb tǝ ghǝrrwon ɗaŋ yi ɗa giri hǝŋ. ²¹ Mya ci vǝrtǝ tu ǝŋ mya sumɗi kar, Cogn ghan wo shilatmi a ken wan. Mya ci vǝrtǝ tu raa wo wum monda tǝ zaarsǝ gya gyo ɗaŋ tǝ fi kusǝŋsǝ ghǝtn ɗaŋta latsǝi ɗaŋni .Tǝ gyo ɗaŋ a kab ɗaɗkǝn wos hǝŋ a ghǝryo ɗaŋ a ndara hǝŋ, tǝ mbǝllǝ tǝ kusǝŋsǝghǝtn ɗaŋ caa mbii tǝ raai tǝ ghǝn yo ɗaŋ caa fi.

Chapter 13

¹Ginngǝn nǝ kǝ tǝpm mayi ɗaŋ mya man ɓaski, ''caa ngaɓ ko caghǝn vi gyoi a vik zarsǝ mbǝtlǝŋ ko mayi.'' ²Ma ta wul vi kaar tǝ nǝni yi ɗaŋ ca fi kussǝŋsǝ ngǝtn tǝ ɓanci zardǝ a kili yo ɗaŋ mǝ ta yi ɓaski a kili kǝ mbǝtlǝŋi, mya man konɗa tu, ''mya man suumɗi ɗa ma gashi hŋ.³Mya fuki gin nǝ duryi tu kya ŋal a tu dek tlyaghǝn zha tu gi ɗaŋ nǝ ɓorghǝnni ǝŋ ca wul vi a vetn. Cinǝ lyeghaɓ ɓaski hŋ. A bamvi gi, ci tlya tlyaa a dlei wan.⁴ Duryo tu tǝ ta ghǝmmbal tǝ a lyeghaɓ, beɗ tǝ gi ci gwaam a vartǝ Cogn. Nǝ duryo tu myaani beɗ minǝ lyeghaɓi a giɓi wos, beɗ ma tsǝtn cimtǝ a giɓi wan a vartǝ Cogn.⁵Ɓǝǝɗǝn gamawan a yeli ko kia caaghǝn taa. paŋ ghǝn gamawan, kǝ yisǝŋ tu Yesu ɗaŋ nǝ ɓorghǝnni ci gha giɓiwan hŋa? she yan kǝ tu kaɓkǝn hŋ. ⁶Mi tǝ raa feɗi tu kaa yisǝŋ tu kaa tuu kaɓkǝnni.⁷Mya kara Cogn tu tǝǝ tuki tǝ maalghǝn hŋ. Mya karani tu mǝ nyolɗi ɗaŋ tu laatsǝ ɓǝǝɗkǝnni she. Bamvi gi, mya karani Cogn tu aa fi ngǝtn yo ɗaŋ yi ɗa giri, ko ɗaŋ tu ca yaal ɗaŋ tu ma ndaɗi a ɓǝǝɗkǝnnes.⁸ Duryo tu ma ɗya ma fi ngǝtn won nǝ gaghǝn gǝǝɓ tǝ jom jomni hŋ, she nǝ jom jomnes.⁹Caa polmi yan minǝ lyaghaɓ, kya ni gwaam tlya tlyaa. Mya kara Cogn tu aa naai nǝ yugnngǝn. Mǝ dlyaaɗki ngǝrshi gya gin mǝnɗi ɗaŋ mii ɓaski hŋ, duryo tu mya maan ɓaski mǝ naai ki mǝn tǝ ŋanngǝn hŋ. ¹⁰Mya suu mǝ fi laa tǝ vartǝ yo ɗaŋ Daadǝn vǝrǝm mǝ ɓǝlki wani hŋ, she de mǝ riɓki wani.¹¹Ɗa kaari, yestǝ, tǝ polki, fin laa yo ɗaŋ wo lǝǝr sularghǝ wan nǝ muuri, tlyan moɗ, kaɓǝn dlǝŋsǝ wani. Tsǝɗǝn tǝ raa wusni Cogn kǝ suughǝn tǝ raa wusni wo tsǝtn tǝ kyaani.¹² Wurǝn dlǝŋsǝ wan tǝ tinngǝn tǝ laaɗ vi kǝ ndzǝkǝni.¹³Mǝǝn caghǝn raa ɓuruk caa wurǝki.¹⁴ Zhimngǝn Daadǝn wopm Yesu ɗaŋ nǝ ɓorghǝnni, tǝ suughǝn Cogn, tǝ raa pari ghǝ zhipti var tǝ tsǝtn ɓaski ɓuruk.

Galatians

Chapter 1

¹Nǝ Bulus, dǝllǝk murghǝ shinngǝnni kǝ zar hŋ, nǝ kǝ te laaghǝ kǝ na zaar hŋ, beɗ tǝ gi nǝvte laaghǝ Yesu ɗaŋ nǝ ɓorghǝni tǝ kǝ Cognvob Daashes yan ɗaŋ a shisher Yesu ɗi a mǝni gya gi ɗaŋ taa mǝǝshi, ²tǝ ɓuruk gya yasatn ɗaŋ mii cimshi nǝ kǝ Ikilisiya kǝ yatl Galanti.³Shiili tǝ naaki mǝn, tǝ raa wusni kǝ Daawopm Cognvon tǝ Daadǝn Yesu ɗaŋ nǝ Ɓorghǝnni, ⁴Yan ɗaŋ a vǝr gaamashi nǝ durghǝ kusǝŋsǝ ngǝtn wopm nǝ duryo tu tǝ ɗya tǝ nyawalarmi wopiɗi, gyo ɗaŋ yigha suughǝni raa kǝ Daawopm tǝ kǝ Cognvon wopm, ⁵zǝkkǝni nǝ ndok ndoki tǝ kǝ ndaok ndoki tǝ naa tǝ mǝn, tǝ naa cik.⁶Caa kosarǝm ɗaŋ kigha sughǝn kaar kyaɗ cik a muri gi ɗaŋ a cimki wani a te gyal kǝ yan ɗaŋ nǝ ɓirghǝnni. A kosarǝm ɗaŋ kii ɓaski sughǝni kaar a vik gon ɗa kǝ mari. ⁷Gin yin tu caa wul tu vii wusni gon ɗa mari hŋ, beɗ tǝ gi gya gon ciɗa ɗaŋ taa caa ki a vuui, caa suu tǝ sughǝɗ vik wusni kǝ gi ɗaŋ nǝ Ɓorghǝni.⁸Beɗ tǝ gi nǝ myaani, nǝ zhipti shinngǝni Cogn a dlamɗi tsogn gaami ya fuuki vik wusni gon, yan gi ɗaŋ mǝǝ taa fuuki ǝŋ tǝ laŋǝi. ⁹Ɗaŋ gi ɗaŋ mǝ ta wul keni, yi cik kǝn ɗaŋ ɗaŋngǝni mya wul tu, '' ǝŋ gon won ya fuuki vik wusni won yan nǝ gi ɗaŋ kǝǝ taa kaɓ ɓasmi wopi hŋ.. tǝ laŋǝi.'' ¹⁰Yin tu mya ŋalni kaɓkǝni a zarsǝ ko Cognvon naa? Mya suu mǝ finǝ ǝŋ yan mya mbǝrǝm tu tǝ polni zarsǝ mǝni mon yan ɗaŋ nǝ ɓorghǝni hŋ.¹¹Gya yesatn.. yan tu mya suu a yisǝŋǝi tu, vik wusni ɗaŋ mya koni nǝ vik wusni kǝ zaar hŋ. ¹²Mǝ ta kaɓɗi a zaar won hŋ, beɗ ɗaŋ tǝǝ taa giɗ mǝni ghai hŋ. Bamvi gi, Yesu ɗaŋ nǝ ɓorghǝnni ǝŋ a taa zhiɗɗǝm ngai.¹³Kaa taa wuni tsǝtnngǝnetn kǝ keni alaaɓkǝni kǝ Yahudawai, gyo ɗaŋ mǝ taa yaa fir forǝm mǝn laaɓkǝni Covnvon mǝn hal ngaa yali, mǝ taa yaa mbǝrǝm tu mǝ datsǝ tǝ nii. ¹⁴Maa taa latsǝi ɗonngai a laaɓkǝnni naa Yahudawai ɗaŋ mǝ ta moɓ gya sursatn monnda.. a giɓkǝ mǝn wopm. Gi yan a taabyi shoŋngǝnni kǝ kashetn nǝ durghǝ ngǝtnngǝ ɓanndǝŋi kǝ gya daawopm.¹⁵Beɗ tǝ gi ɗaŋ Cognvon yan ɗaŋ a byak mi mari tun a giɓ vwaa naa gǝtn yan ɗaŋ a cim a te gyalwos, ¹⁶a taa poltǝ ghai tǝ giɗ kuni woshes ɗi ɓasǝm, yan tu ma ŋalar tǝ a dlǝk mǝn yo ɗaŋ nǝ Yahudawa hŋ, swaaɗ kyaɗ mǝ ta wulni vi a tluu tǝ voraŋ hŋ. ¹⁷Mǝ ta tlii Ueshelima a mǝn yo ɗaŋ tǝ ta yinǝ dǝllǝŋsǝ mǝn shinngǝnni a kenati hŋ. Bamvi gi mǝ taa tlii Arabiya kǝnnda mǝ ta sum Dimaskus.¹⁸Kǝnnda ɗaŋ voni mayi ta latsǝi mǝ ta tlii Urshelima tu mǝ ta yisǝŋ Kefashi, mǝ ta tsǝtn ɗatǝ dǝn nǝ kǝ mbuɗkǝn dzuɓ tliti nandam. ¹⁹Beɗ tǝ gi mǝ yel dǝllǝŋsǝ mǝn shinngǝnni gya gon ɗa hŋ she Yakubu, yeskǝ Daadǝn.²⁰ A ngǝtnyo ɗaŋ mǝ dlyaaɗki mǝn mya fuuki kǝrǝŋ kǝrǝŋ a kenngǝ Cognvon tu mya ngaani mbyerni hŋ.²¹Kǝnnda mǝ ta tlii a te yatl ghǝ Siriya. ²²Mǝn Ikilisiya kǝ yan ɗaŋ nǝ ɓorghǝnni kǝ Yahudiya hal ghǝnnɗi ta taa daɗ tǝ yisǝŋ mi taŋ taŋ hŋ.²³ Tǝǝ ta wumni kurum ɗaŋ caa wul, ''Muri ɗaŋ a kilibwon a ta ya vǝrmi forǝm yan ɗaŋngǝnni caa ŋalar vik caaghǝn raa, gyo ɗaŋ a ta mbǝrti tu tǝ datsǝ tii.'' ²⁴Nǝ durghǝ gi tǝǝ ta ya zhim Cognvon nǝ duratn.

Chapter 2

¹Kǝn ɗaŋ voni dzuɓ tliiti wuɓsǝ ta latsǝi, mǝ ta tli Urshelima mi tǝ Barnabas, mǝ ta kǝnndar mi Titus. Mǝ taa tlii nǝ durghǝ zhiɗkǝni² won, tǝ mǝ gaa a ken wasǝŋ vik wusnes ɗaŋ mya ŋalar a dlǝk mǝnyo ɗaŋ cinǝ Yahudawa hŋ. Mǝ wul a lǝǝɓ waaɗi a gya gyo ɗaŋ tǝ fii ɗaŋ dǝllǝŋsǝ zarsǝ, yan tu mǝ yisǝŋǝi tu ma kiir ko ma kiir kǝ mbǝnnɗǝ mi hŋ.³Beɗ tǝ gi ko yan Titus ɗaŋ mi cimtii yan ɗaŋ nǝ mǝn Hǝli na gyo ɗaŋ mǝ caa tu sǝǝrǝti hŋ. ⁴Gya yes wopm kǝ naa mbyerni tǝ dli dlii wasǝŋɗi tǝ man nyom vwaa wopm a sǝrghǝde yo ɗaŋ mǝ ta tuu a Yesu ca suu tǝ sular mi wopi nǝ monsǝ. ⁵Beɗ tǝ gi mǝ ta gǝǝmshi dǝǝlmǝn hŋ ko ŋaanjwatn, nǝ duryo tu jom jomni kǝ vik wusnes tǝ naa tǝ kyaani.⁶Beɗ tǝ gi gya gi ɗaŋ tǝ wul tǝ naa ɗaŋ tu cinǝ varaŋshii, (ko tǝǝ ta yinǝ gya nu, nǝ ngǝtn vuughǝnni ɓasǝm hŋ, Cognvon caa wor hŋ) yanshi ɗaŋ tǝ wul tu, tǝǝ wul tǝ naa nǝ varaŋshi, tǝǝ daɗakǝn ngǝtn won mǝnngai hŋ. ⁷Ko ɗaŋ tu yinǝ napti, taa caa vwaati tǝ vik wusni kǝ gya gyo ɗaŋ ta sǝǝrǝshi hŋǝi. Ɗaŋ gi ɗaŋ tǝ caa vwaak Biturushi, tǝ vik wusnes kǝ gya gyo ɗaŋ cinǝ sǝǝrǝghǝnni. ⁸Yan Cognvon ɗaŋ a fi laa tǝ Biturus dǝllǝk murghǝ shinngǝnni nǝ kǝ gya gi ɗaŋ cinǝ sǝǝrǝghǝni cik, a laa tǝ myan nǝ kǝ gya gi ɗaŋ cinǝ Yahudawa hŋǝi.⁹Ɗaŋ gya Yakubu.. tǝ Kefas.. tǝ Yohana gya gyo ɗaŋ tǝǝ yisǝŋshi ɗaŋ gya gyo ɗaŋ tǝ nal Ikilisiya ɗaŋ tǝ mbi dei kǝ gyal yo ɗaŋ taa vǝrmi tǝǝ taas kǝ zaari kǝ tsǝtnngǝn wusni nǝ myan tǝ Barnabas. ¹⁰Tǝǝ ta fi gin yan tu mǝǝ tlǝ gopi a mǝn yo ɗaŋ cinǝ Yahudawa hŋ, Nǝ duryo tu tǝǝ tlǝ gwasǝŋǝi a gya gi ɗaŋ cinǝ sǝǝrǝghǝnni. Tǝǝ ta kara kurum tu mǝ ɓital tǝ mǝn dwanndǝ, yan gyo ɗaŋ ɓyeɗ mǝ ta yigha nyoti nyoti mǝ fi.¹¹Beɗ tǝ gi ɗaŋ Kefas man Antakiya mǝ ta dlǝǝtǝ mǝn tan tan a yir wos nǝ duryo tu taa koni tu a maali. ¹²Kǝnnda gya gon won tǝ mbwaaɗi a Yakubu, Kefas tǝ taa ya ci ngǝtn tǝ mǝn yo ɗaŋ nǝ Yahudawa hŋ. Beɗ tǝ gi ɗaŋ mǝnin tǝ man, a ta gaai ɓǝɗtǝ ɗonngai tǝ gya gi ɗaŋ nǝ Yahudawa hŋ. A ta ya ci vǝrtǝ gya gi ɗaŋ tǝǝ tǝ dlǝǝri a tǝ durghǝ sǝǝrǝghǝnni.¹³Nǝ durghǝ gi Yahudawa kaaɓ ɗaŋ tǝ naa tǝ laaɓshi a ryaaghǝnnes. Barnabas beɗ ɗaŋ tǝǝ mbiti raai tǝ ryaaghǝnni lǝǝɓ wasǝŋ. ¹⁴Beɗ tǝ gi ɗaŋ mǝ yel finndǝ wasǝŋ caa laaɓni jom jomnes kǝ vik wusnes hŋ, mǝ wul Kefas a ken wasǝŋ ɓuruk tu, ''ǝŋ yan kinǝ mǝn Yahudawa beɗ tǝ gi kyaa tsǝtn ɗaŋ gyo ɗaŋ cinǝ Yahudawa hŋ kya tsǝtn ɗaŋ gyo ɗaŋ a ta mǝn Yahudawa hŋ, wo fi wur kǝnnda ka caa mǝnyo ɗaŋ cinǝ Yahudawa hŋ tǝ naai nǝ Yahudawai ye?''¹⁵Myaani ngǝtn wopm mǝn Yahudawa a te ɓwaaghǝn, nǝ mǝn kusǝŋsǝ ngǝtn gya gi ɗaŋ nǝ Yahudawa hŋǝi, ¹⁶beɗ ɗaŋ tu maa yisǝŋǝi tu gon wo tu tǝ nyolarti nǝ laa wos kǝ te laaɓkǝ mborki beɗ tǝ gi she a te caaghǝn raa a Yesu ɗaŋ nǝ ɓorghǝnni. Cik ɗaŋ mǝ man nǝ caaghǝn raa a Yesu ɗaŋ nǝ ɓorghǝnni nǝ duryo tu maa ɗyaa mǝ naai nǝ nyolarghǝnni nǝ caaghǝn raa a yan ɗaŋ nǝ ɓorghǝnni, nǝ kǝ mborki gon tǝ dlii wo nyoli hŋ.¹⁷Beɗ tǝ gi ǝŋ, yan migha ŋalghǝn tu tǝǝ vuumiwopi a yan ɗaŋ nǝ ɓorghǝni, myaani ɗaŋ tǝǝ tumi tu minǝ mǝn kuskǝ ngǝtn, gin tu yan ɗaŋ nǝ ɓorghǝni caa bǝǝl nǝ kuskǝ ngǝta? yei hal ɗaɗ da ɗaɗ.¹⁸ Yan ǝŋ mya mannda mǝ nal ngǝrshi gya gi ɗaŋ ma taa datsǝshi wasǝŋǝi, mǝ sur gaamatn mǝ naai nǝ murghǝ tsalghǝnni mboki ghǝnndi. ¹⁹A te mborki ma mǝshi a mborki, nǝ duryo tu mǝ ɗya mǝ naa gwaam nǝ Cognvon.²⁰Taa ghǝmmbal mi tǝ yan ɗaŋ nǝ ɓorghǝnni.Nǝ myanngǝn mi ɗa gwaam hŋ, beɗ tǝ gi yan ɗaŋ nǝ ɓorghǝnni kǝn ci gwaam ɓasǝm. Raai gyo ɗaŋ mya tsǝtnngai a dlii miɗa gwaam a te caaghǝni raa a kunes kǝ Cognvon, gyo ɗaŋ a suum ɗaŋ a vǝr gamas nǝ myan. ²¹Ɓak gaa a laŋshi hŋ gyalghǝ Cognvon, yan ǝŋ ci taŋ taŋes yan ci ya ɗya tǝ tuui a te mborki yan ɗaŋ nǝ ɓorghǝni mǝs a ɓenndǝmi kǝnndi!

Chapter 3

¹Ɗǝghǝrsǝ mǝn Galati! Nughǝn a mbiki gaam ken mǝn no? A yir wan Yesu ɗaŋ nǝ ɓorghǝnni tǝǝ ta nyolarti ɗi kǝrǝŋ kǝrǝŋ nǝ ghǝmmbalghǝni. ²Ginngǝn cinǝ ngǝtn yo ɗaŋ mya suu mǝ kuuɓ ɓaski. Kǝǝ ta tuu zhipti a te laaghǝ mboki, ko a te caaghǝnni raa a ngǝtn yo ɗaŋ kǝ wumi ya? ³Kǝ ɗǝghǝr cigha? kǝ gǝǝ daaɗi a te zhipti kaa ɓantǝ a te dliya?⁴Kaa buŋ a ngǝtn monnda a ɓyemi ǝŋ jomi a taa yinǝ kǝ ɓyemi ya? ⁵Tu yan ɗaŋ a taa vǝrki zhipti kǝnnda a fi ngǝtn kosarghǝni a dlei wan a taa fi cik a te laaghǝ mborki, ko nǝ wumngǝn a te caaghǝn raa?⁶Daɓaɗ ɗaŋ gi ɗaŋ Ibrahim, ''Caa raai a Cognvon tǝ mbiti mǝn tu nǝ taŋ taŋnyi,'' ⁷nǝ ngǝtn namboŋi, yisǝŋngǝni tu ɓak gya gyo ɗaŋ cinǝ kǝ caaghǝn raa cinǝ mǝri Ibrahim. ⁸Vik Cokes, tǝ yelghǝn tun ɓanndǝŋ tu Cognvon wo nyolarmǝn yo ɗaŋ nǝ Yahudawa hŋ a te caaghǝn raa a ta fuu vik wusni tun kyaɗ tǝ Ibrahim, cigha wulghǝnni tu, ''Te ɓaskǝ zarsǝ kǝ yatl ɓuruk taa tu mbuuni.'' ⁹Tǝ cik, mǝn caaghǝn raa ci tǝ mbuuni tǝ gya Ibrahim, zaarghǝ caaghǝn raa.¹⁰Ɓuruk gya gyo ɗaŋ tǝ gaa gaam a laaghǝ mbrki cigha giɓkǝ laŋngǝni ɗaŋ gi ɗaŋ nǝ dlyaaɗkǝni tu, ''Ɓuruk konu ɗaŋ ya rii ɓuruk a koni ɗaŋ nǝ dlyaaɗkǝn a tagarta fishi washi hŋ, cinǝ laŋngǝnni.''¹¹ Daŋngǝnni yi buɗ buɗ tu gon wo tu nyolggǝn a ken Cognvon a te mborki hŋ, nǝ duryo tu mǝn taŋ taŋnyi taa naa ɗa gwaam a te caaghǝ raa. ¹²Beɗ tǝ gi mborkes nǝ kǝ caaghǝn raa hŋ, ɓaɗ ɗaŋ tu, ''Daashi gyo ɗaŋ yafi laa kǝ te mborki ciɓ wo naa ɗa gwaam a te wasǝŋ.''¹³Yan ɗaŋ nǝ ɓorghǝnni a kaɓmi wopi mǝ laŋ hŋ a tebmborki tǝ naghǝn nǝ laŋngǝni a bamvi wopm, nǝ dlyaaɗkǝni tu, ''Cinǝ laŋngǝni ko gyo ɗaŋ a dluu yer woshi zaraŋ a gwas.''¹⁴ Nǝ durghǝ tu mbuuni kǝ Ibrahim wo ɗya mbwaaɗi a gya gyo ɗaŋ cinǝ Yahudawa hŋ a te Yesu ɗaŋ nǝ ɓorghǝnni. Nǝ durghǝ tu a te caaghǝn raa ma ɗya mǝ tuu mbighǝnni ɗa raai kǝ zhipti.¹⁵Gya yesatn, dlǝǝrǝni mǝ wul vi ɗaŋ zaar. A naa zaarikǝn ya dlǝǝlar ngǝti, gon won ɗa ɗaŋ wo kǝǝm jalarti a laŋshi hŋ ko tǝ daɗak kai, yan nǝ dlǝǝlarghǝnni a te mborki.¹⁶ Ɗaŋngǝnni mbighǝnnes ɗa raai ta koni Ibrahim mǝn tǝ usuli wos. A taa wul tu, ''Tǝ gya usulu wos'' taa ca konni zarsǝ monnda, beɗ tǝ gi nǝ zaar namboŋ ngǝtnbwos, Tǝ usuli waa,'' yan cinǝ yan nǝ ɓorghǝnni.¹⁷Ɗaŋngǝnni ngǝtn yo ɗaŋ mya kon a gin: Mborkes man ɗa kaari ɗaŋ voni 430 a latsǝi, a sular a laŋshi mbighǝni ɗa raai ɗaŋ Cognvon a ta dlǝǝlari hŋ.¹⁸ Yan tu, ǝŋ yan cighǝni duul a mbwaaɗi a te mborkes.. yan cik a man mbwaaɗi a te mbighǝni ɗa raai hŋ. Beɗ tǝ gi Cognvon taa vǝr Ibrahim a te mbighǝni ɗa raai.¹⁹Yan cik ni ghuŋ a taa yi dei ghǝ laaghǝ mborkesse? Tǝǝ ta daɗak tǝ ghai nǝ durghǝ gya kusǝŋsǝ ngǝtn, hal she usuli Ibrahim ya man a yani ɗaŋ tǝǝ ta fi mbighǝn ɗa raaishi ɗa. Mborkes taa nguɓ laa a te zhipti shinngǝnni Cogn a te gon ɗaŋ wo nda dlei.²⁰ Ɗaŋngǝni murghǝ ndaghǝn ɗ dlei, a mantu a ngaa zaar namboŋ ɗa, beɗ tǝ gi Cognvon ci namboŋ.²¹Nǝ durghǝ gi mborkes a nyaŋngas ni mbighǝni ɗa raai kǝ Cognvona? yei, hal nǝkǝ mbyeɗi! yan ǝŋ mborki taa gǝǝmi gi wo ɗya vǝr raai, kǝnnda taŋ taŋnyi ciɓ ci nbwaaɗi a te mborkes. ²²Beɗ tǝ gi vik Cognvon gaa koni ɓuruk a taas kǝ fighǝnngǝ kuskǝ ngǝtn Cognvon a taa fi gin nǝ duryo tu mbighǝn ɗa raai nǝ vuumi wopi a te caaghǝni raa a Yesu yan ɗaŋ nǝ ɓorghǝnni taa ɗya tǝ vǝr gya gi ɗaŋ caa raai.²³Ɗaŋngǝnni kǝnnda caaghǝni raa tǝ mbwaaɗi mǝǝ taa yinǝ nyomngǝni ɗaŋ gyo ɗaŋ tǝ cishi a mannndǝ a te mborki.. nǝ naɗkǝni jarum she ya nyolar caaghǝn raaiɗi. ²⁴Nǝ durghǝ gi mborki tǝ naa yal ɗami ɗa she gi ɗaŋ nǝ ɓorghǝnni yaa man, nǝ duryo tu ma ɗya tǝ vuumi wopi a te caaghǝn raa. ²⁵Beɗ tǝ gi, ɗaŋngǝnni caaghǝn raa a man, mǝ man yi a taas kǝ murghǝ yalghǝn wopm ɗa hŋ. ²⁶Yan tu ɓuruk wan kinǝ mǝri Cognvon a te caaghǝn raa a yani Yesu ɗaŋ cinǝ ɓorghǝnni.²⁷̀Yan kyaani monnda ɗaŋ gya gyi ɗaŋ tǝǝ fishi baɓtisma mǝn a giɓkǝ yan ɗaŋ nǝ ɓorghǝnni, kyaani kaa kaɓ yan ɗaŋ nǝ ɓorghǝnni. ²⁸Gon ma man yinǝ mǝn Yahudawa, gon nǝ mon ko nǝ gyo ɗaŋ ci gos sǝrghǝdei gon man yinǝ gǝɗ ko momwan, yan tu ɓuruk mii namboŋ a Yesu ɗaŋ nǝ ɓorghǝnni.²⁹ Yan cik ǝŋ yan ki nǝ kǝ yan ɗaŋ nǝ ɓorghǝnni, kinǝ usuli Ibrahim, murghǝ cighǝn duul a te mbighǝn ɗa raai.

Chapter 4

¹Mya wul tugami ɗaŋ ɗyaghas tǝ nǝ ŋaa, ci mari tǝ mon hŋ, ko ɗaŋ tu ɗeɓaɗ tughǝnes nǝ gos.² Beɗ tǝ gi cicha muŋ mǝn yaalghǝn ɗaatǝ tǝ mǝn yo ɗaŋ tǝ caa vwa wasǝŋ hal dzaŋ yo ɗaŋ daagos gaa.³Cikkǝn myaani, a kili yo ɗaŋ mǝ ta yi nǝ mǝri, tǝǝ ta nummi ɗaŋ monsǝ a tlǝtǝri kǝ ngǝtn ɗaŋ ci waari kǝ ɗǝgn. ⁴Beɗ tǝ gi ɗaŋ kiles ta man daɓak, Cogn ta shinndar ŋaawos ɗi, ɓwaaghǝn gǝɗ, ɓwaaghǝn kǝ te mborki. ⁵A fi gin tǝ vum gya gon ɗaŋ cigha taas mborki, duryo tu mǝ naai ɗaŋ mǝǝri.⁶Nǝ duryo tu kini mǝri, Cogn a shinndar zhipti ghǝ ŋaawosɗi a raa wopm, myaani ɗaŋ myaa cim tu, Abba, Daa.'' ⁷Tǝ cik kinǝ monnda hŋ, kinǝ murghǝ cighǝn duul saɗ a te Cogn.⁸Beɗ tǝ gi a kili gi ɗaŋ ka ta yisǝŋ Cogn hŋ, kǝ ta yi nǝ monsǝ ghǝ gya gon ɗaŋ ɓwaaghǝn vartǝ wasǝŋ, tǝǝ ta yinǝ gya Cogn hŋ ko njwatn. ⁹Beɗ tǝ gi ɗaŋngǝnni ɗaŋ ka yisǝŋ Coghǝi, ko ɗaŋngǝnni ɗaŋ Cogn a yisǝŋ ki waani, wur ghǝnnda kya suu a man suki nǝ monsǝ saɗɗaɗan?¹⁰Kya gaa yir dzaŋ, tǝ lǝpm muri, tǝ dǝǝl, tǝ voni.¹¹ Mya ci vǝrtǝ nǝ durwan tu ɗa cik laatn ɗaŋ mǝ fi tǝ kyaani wo naa nǝ ngǝtn won hŋ.¹²Mya karaki gya yesatn, naan ɗaŋ myan, duryo tu ma yi naa ɗaŋ kyaani ɗaŋ. Ka fim kuskǝ ngǝtn mǝn hŋ. ¹³Beɗ tǝ gi ka yisǝŋǝi tu nǝ durghǝ gonngǝn dlii ghuŋ mǝ fuuki vi wusni keni. ¹⁴Ko ɗaŋ tu ngǝtn yi ɗaŋ mǝ tu gaman ngai a dletn a diiɓki, kǝ sum kǝ gǝm ko kǝ nyaŋngasǝm hŋ. Ɗa bamves kǝ ta kaɓǝm ɗaŋ tu minǝ zhipti shinngǝn Cogn, ɗaŋ tu mini Ɓorghǝn kǝ Cogn Yesu ngǝtnwos.¹⁵Nǝ gi, ɗaŋngǝnni shiɗshiɗi wanes yiɗo? Nǝ durghǝ gi mya fuuki tu, kǝn yan wo fi, ki warghaɗ yir wan kǝ taamshi ɗi. ¹⁶Yin tu, mǝ naai nǝ murghǝ nyaŋngaskǝn wan nǝ durghǝ tu mya fuuki jom jominiya?¹⁷Caa mbǝrshi tǝǝ kaɓkinǝɗi, beɗ tǝ gi nǝ dur mbuuni hŋ. Caa suu tǝǝ ɓǝǝl kini tǝ myan.. nǝ duryo tu a mbǝrki ɓasshi. ¹⁸A ndara ko dzaŋnyi gyo a mbǝrki nǝ dur mbuuni, ɓak tǝ naa tu she kili yi ɗaŋ mi cimki hŋ.¹⁹Kyaani mǝretn njwatn njwatn.. migha durghǝ wumngǝn vwa ɓwaaghǝn nǝ durwan hal she Ɓorghǝn kǝ Cogn yaa tu tsǝtnngǝni ɓaski. ²⁰Mǝ moɓ suughǝn mǝ yi tǝ kyaani ɗaŋngǝnni mǝ su yereti, dur yo tu ma vuui naŋ kyaani.²¹Fuu mǝn, kyaani ɗaŋ kya moɓ suughǝn a naa taas mborki, kya sǝǝ kǝǝm a mborkes hŋaa?²² Duryo tu yin dlyaaɗkǝn tu Ibrahim taa yi tǝ mǝri monci mbǝtlǝm, kǝ namboŋǝi kǝ gǝɗ ɗaŋ nǝ mon, namboŋǝi gon nǝ kǝ gǝɗ ɗaŋ ci sǝriɗ.²³ Beɗ tǝ gi namboŋes ɓwaaghǝn gǝɗ ɗaŋ ci sǝriɗi yigha mbighǝn a raa.²⁴Caa ɗya tǝǝ sughǝɗ ngǝshi gya gin a te giɗkǝn ɗaŋ gin, duryo tu guɗi gya gin cin a bamvi mbighǝn a raa mbǝtlǝm. Namboŋi wasǝŋ ta yiɗa a puus Sinai, ɓwaa mǝri gya gyo ɗaŋ tǝǝ naai nǝ monsǝ. Gin ghuŋ nǝ Hajaratu. ²⁵Ɗaŋngǝni Hajaratu ghuŋ cigha bamvi puus Sinai ɗaŋ yi Arabiya, caa ndǝr naan a bamvi Urshelima kǝ ɗaŋngǝnni, duryo tu cigha giɓ laa mon tǝ mǝri wos.²⁶Beɗ tǝ gi Urshelima kǝ gaami ci sǝriɗ.. yaan ghuŋ ci na wopm. ²⁷Duryo tu yin dlyaaɗkǝn, ''Tǝ polghǝ, kyaani ɗaŋ ka yi ɓwaa hŋǝi. Kaa, a ndǝr a dlaar vi nǝ polghǝn, kyaan ɗaŋ ka yi wum vwa ɓwaaghǝn hŋǝi. Duryo tu mǝri gǝɗ gii ɗaŋ tǝ gǝmti cinǝ kǝ kwaanngǝn hŋ ngaa kǝ gǝɗ gii ɗaŋ citǝ tuuri ɗa.''²⁸Beɗ tǝ gi kyaani, gya yasatn, ɗaŋ Ishaku, kini mǝri ngǝtn mbighǝn a raa.²⁹ A kili gi muryo ɗaŋ tǝ ɓwaatǝ a dlii a ta ya fir forǝm muryo ɗaŋ tǝ ɓeaatǝ a zhiptǝ. Yi cik daɓak ɗaŋngǝni.³⁰Beɗ tǝ gi vi Cogn wultu ni? ''Nyolarǝn gǝɗi nǝ moni tǝ ŋaawos. Duryo tu ŋaa gǝɗi gi ɗaŋ ci sǝriɗi hŋ.''³¹ Durghǝ gi gya yesatn, mibǝ mǝri gǝɗi gi ɗaŋ nǝ moni hŋ, beɗ tǝ gi nǝ kǝ gǝɗi gi ɗaŋ ci sǝriɗi.

Chapter 5

¹Nǝ durghǝ sǝkkǝn ghuŋ Ɓorghǝn kǝ Cogn a caa mǝ sǝk. Dlǝrǝn tlya tlyaa, nǝ durghǝ gi, a man gǝm gaam a taas kǝ ghǝmmbǝli kǝ monnda hŋ.² Yelǝn, myan Bulus, mya fuuki tu kǝn kyaa gaa ya sǝrǝki wani, Ɓorghǝn kǝ Cogn wo naa nǝ ngǝtn won ɓaski a ko tǝpi gyo hŋ.³Mya tya zha saɗɗa tu beɗ muryi ɗaŋ ya gaa gamas ya sǝrǝti a naa ciɓ tǝ laaɓ ɗeɓaɗ mborki. ⁴Kaa ɓǝǝl ki tǝ Ɓorghǝn kǝ Cogn, kyaani ɗaŋ kyaa wul tu mborki wo nyolar ki wani; kaa man tu gyal ɗa hŋ.⁵Duryo tu a te zhipti tǝ caaghǝn raa ca fimi waci waci nǝ durghǝ gaaghǝn ratn, kǝ mbuuni tǝ raa fyeɗi. ⁶A Yesu ɗaŋ nǝ ɓorghǝn, sǝrǝghǝn tǝ ngǝtn ɗaŋ nǝ sǝrǝghǝn hŋ ɗyak wasǝŋ ɗa hŋ, beɗ tǝ gi caaghǝn raa ngǝtn wos kǝn caa fi laa a te suughǝn.⁷ Kǝ ta yi a kitar ɗa giiri. Nuu ɗakki a laaɓkǝn jom jomne?⁸ Tlyaghǝn raa gin a mbwaaɗi a muryo ɗaŋ a cimki hŋ!⁹Yisti njwatn ghuŋ ca caa ɗeɓaɗ mbori nyoptǝ shishi tlǝǝshi. ¹⁰Mitǝ raa fyeɗi a Daadǝn tu ka fi ɓitalghǝn won mari hŋ. Gyo ɗaŋ caa vuularki wo yel a koɗ zhawos, ko cin nuu.¹¹Mǝn wopm, kǝn yan hal ɗaŋngǝni mya konni vi sǝrǝghǝn, nǝ durghǝ nii ghuŋ hal ɗaŋngǝni ca firǝm forǝm? kǝn yan yi cik puushi ɗaŋ ca ca ngaghǝn yaasǝŋ kǝ ghǝmmbǝli taa dliitu.¹² Mya gaa raa tu, mǝn yo ɗaŋ caa vuuki raa mǝn ta puul gamawasǝŋǝi!¹³Duryo tu tǝ cimki a sǝghǝi, mǝnwopm, beɗ tǝ gi fin laa tǝ sǝkkǝn waan nǝ dǝǝl yo ɗaŋ dlii wo tu hŋ; a bamves, a te suughǝn fin dlǝŋsǝ wan laa mǝn. ¹⁴Duryo tu ɓuruk mborki tǝ yughǝi a konngǝn namboŋ; a giɓi ''A naa ciɓ a suu muryo ɗaŋ kyaa tsǝtn mel cimtǝ ɗaŋ gama.'' ¹⁵Beɗ tǝ gi kǝn yan kya ŋaas kǝ ndǝr kǝ ci dlǝŋsǝ wan ɗaŋ tu a datsǝ dlǝŋsǝ wani hŋ.¹⁶Beɗ tǝ gu mya wultu, riin a giɓ zhipti ka laaɓ ngǝtn yo ɗaŋ dlii ca suu hŋ.¹⁷ Duryo tu ngǝtn yo ɗaŋ dlii caa suu, ca gaa gǝǝɓ tǝ zhipti caa suu, caa gaa gǝǝɓ tǝ dlii. Nǝ duryo tu gya gin caa finǝ kashi tǝ dlǝŋsǝ wasǝŋ, duryo tu a ɗya a fi ngǝtn yo ɗaŋ kyaa suu hŋ. ¹⁸Beɗ tǝbgi kǝn yan zhipti ghuŋ caa mbii tǝ kyaani, kigha taas kǝ mborki hŋ.¹⁹Ɗaŋngǝni laaghǝ dlii yigha dadǝǝl: mbǝllǝ, ngǝtnngǝ nyaŋ, ngǝtn yo ɗaŋ caa mbii raa,²⁰ Mbuughǝn waar, zuŋ, manndǝ a dulghǝ manndǝ, mbǝrghǝn kaar, kashi, tliiti yer, gyomtlu waa, ɓǝǝlghǝn gaam, sǝɗkǝn yer,²¹ Fighǝn kashi gon, muryo ɗaŋ a tlya zha ngaɓti, mǝn ɗughǝn ɓuluŋ ɗaŋ zha gha ngaɓshi washi tǝ ngǝshi gya gon ɗaŋ tǝ tashi. Mya caa ki yir, ɗaŋ gi ɗaŋ mǝta yi caa ki yiri, tu mǝn fighǝn ngǝrshi gya gin taa ci duul guŋndǝ Cogn hŋ.²²Beɗ tǝ gi vuur ghǝ zhipti yan nǝ suughǝ, polghǝn, raa wusni, dumngǝn vwa, mbuni,²³ fighǝnɗa giiri, caaghǝnraa fighǝn shosho, tǝ ngaɓkǝn gaam dulgaam ngǝshi gya gin mborki ghai hŋ. ²⁴Mǝn yo ɗaŋ cini kǝ Yesu ɗaŋ nǝ ɓorghǝnni taa ghǝmmbal dlii tǝ ngǝtn suughǝn wos tǝ kusǝŋsǝ ngǝtn mbiighǝn raa.²⁵Kǝn yan myaa fi tsǝtngǝn zhipti, a ndara mǝ rii a zhipti beɗ. ²⁶Mǝ naa nǝ mǝn mbiti gaam, ko mǝ yi shisher raa dlǝŋsǝ wopm, ko mǝ fi kashi dlǝŋsǝ wopm hŋ.

Chapter 6

¹Gya yesatn, ǝŋ kyaa tuu gon ɗaŋ a maali, kyaani ɗaŋ ki tǝ zhipti Coghǝi she a gǝǝm mureshi a datǝpmngǝ zhipti kǝ mbutarghǝni raa, ɗakghǝnɗa nǝ gama wan durghǝ tu tǝ ɗyiɓ gon wan won hŋ. ²Mbiin vuughǝni dlǝŋsǝ wan tǝ fighǝn cighǝi wo yugnngar mborki kǝ gi ɗaŋ nǝ ɓorghǝnni.³Durghǝ tu, konu ya mbi tu cinǝ ngǝtn won ɗaŋ yanes cinǝ ngǝtn won hŋ, ca morni gamas. ⁴She konu tǝǝ ndǝr laa woshi, kili gin wo tu ngǝtn won ɗaŋ wo ɗuu gǝǝɓ kai she ya ɓumtsǝ gaam wos tǝ gon hŋ. ⁵Durghǝ tu konu wo kon laaghǝ ngǝtn yo ɗaŋ a fi.⁶Gyo ɗaŋ tǝ fuutǝ gǝkes a naa ciɓ tǝ fitǝ laa mǝni a ngǝshi gya gin ɗaŋ yi ndararai, tǝ gui ɗaŋ ca ryaa Cogn hŋ. ⁷Ɓuruk ngǝtn yo ɗaŋ kǝ kǝǝɓ yaani ghuŋ ci ngǝtn yo ɗaŋ ka tlaa.⁸ Durghǝ tu ɓuruk gyo ɗaŋ kǝ kǝǝɓ tursǝ ngǝtn tǝ kuskǝ raa, nǝ kuskǝ ngǝtes ghǝn wo tlaani raaghai. Gyo ɗaŋ ya kǝǝɓ a zhipti, a te zhipti wo tu rai kǝ zhaɗ zhaɗ a tǝ zhipti.⁹Laa tǝ ɗuughǝ a fighǝn ngǝtnngǝ mbuuni hŋ, durghǝ tu a kili yo ɗaŋ yi ɗa ndarani maa tlaa ngǝtn yo ɗaŋ mǝ kǝɓ, ǝŋ mya dlaa gyaŋ hŋ. ¹⁰Durghǝ tu a kili yo ɗaŋ mǝǝ tǝ dǝǝl, she mǝǝ fi ngǝtn mbuuni konu mǝn. Mǝǝ fi ngǝtn mbuuni gya gyo mǝn ɗaŋ cinǝ mǝri ghǝ caaghǝn raa.¹¹Yalǝn a yel lǝɗkǝn tagarta yo ɗaŋ mǝ dlyaaɗ ki mǝn tǝ taasatn. ¹²Gya gyo ɗaŋ tǝ suu tǝ giɗ raa mbuuni a te dlii caa caaki ciɓ tu tǝǝ sǝǝrǝki wani. Caa fi cighǝi durghǝ tu caa suuki tǝǝ ɓuŋngar shi hŋ, nǝ durghǝ ghǝmmbǝles kǝ yan ɗaŋ nǝ ɓorghǝnni.¹³ Durghǝ tu gya gyo ɗaŋ taa sǝrǝshi washi caa laaɓ mborki hŋ. A bamvi gi caa suuni tu tǝ sǝrǝki wani, durghǝ tu tǝǝ ɗuu gǝǝɓ tǝ dlii wan.¹⁴Gaan tu mya ɗuu gǝǝɓ tǝ ghǝmmbalghǝni Daadǝn wopm Yesu ɗaŋ nǝ ɓorghǝnni, Te ɓastǝ ghǝn tǝ ghǝmmbal ɗǝgn te ɓasǝm, myani a te dǝkes.¹⁵ Durghǝ tu sǝrǝghǝn ki sǝrǝghǝn hŋ nǝ ngǝtn won hŋ. A bamvi gi nǝ zaarghǝ muuri. ¹⁶Ɓuruk gya gyo ɗaŋ ta tsǝtn a ngǝtn yo ɗaŋ tǝ gaa, mǝ gaa raa wusni tǝ yelghǝn gwanndǝ tǝ raa wusni tǝ naa ɓashi tǝ dulgam mǝn Isar'ila kaɓkǝ Cognvon.¹⁷Ɗaŋngǝnni tǝ hal a ken gon tǝ vuum raa mǝn hŋ, durghǝ tu ma mbi dadaɗ wus kǝ Yesu a dletn.¹⁸ mbuuni kǝ Daadǝn wopm Yesu ɗaŋ nǝ ɓorghǝnni tǝ naa tǝ gya zhipti wan. Tǝ naa cik.

Ephesians

Chapter 1

¹Bulus, monngǝ Yesu ɗaŋnǝ ɓorghǝnnia te fighǝn Cogn, nǝ kǝ zarsǝ ghǝ ndzǝkni kǝ Cogn ɗaŋ ci Afisa gya gyo ɗaŋ citǝ caaghǝn raa a Yesu ɗaŋ nǝ ɓorghǝnni. ²Gyal tǝ naa ɓaski, tǝ wusni a lǝǝɓ Cogn Dawopm tǝ Daadǝnwopm Yesu ɗaŋ nǝ ɓorghǝnni.³Luughǝn tǝ naa a Cogn Daaghǝ Daadǝn wopm Yesu ɗaŋ nǝ ɓorghǝnni. yaan ghǝn a gǝmmi mbuuni mǝn a giɓkǝ mbuuni ggǝ zhipti ɗaŋ ci tsogn a giɓkǝ gi ɗaŋ nǝ ɓorghǝnni. ⁴Ɗaŋ tǝ fi ɗǝgn, Cogn ta bwaami myaani ɗaŋ mǝ caa raa a giɓjǝ Yesu. A bwaami nǝ duryo tu mǝ fi tsǝtnngǝn ndzǝkkǝn tǝ tsǝtnngǝn yo ɗaŋ citǝ kuskǝn a kenwos hŋ.⁵A giɓkǝ suughǝn Cogn suu tǝ mbiimi mǝǝ naai nǝ mǝǝriwos a te Yesu ɗaŋ nǝ ɓorghǝnni. A fi gi nǝ polghǝn wos tu tǝ fi cik. ⁶A bamves yan ci tu Cogn tǝ kaɓ zǝghǝghǝn nǝ durghǝ luughǝn ngǝ gyalwos. Gin yan ngǝn ci ngǝtn yo ɗaŋ a vǝrmi nǝ kǝ sǝriɗi a te murghǝ suughǝnwos.⁷A te murghǝ suughǝnwoshes tǝ vuumiwopi a te voraŋwos, tǝ dlaaghǝn loŋsǝ kusǝŋsǝ ngǝtn a te tughǝnngǝ gyalwos. ⁸A vǝr gya bakdas a giɓkǝ ɓuruk saghaɗken tǝ yisǝŋngǝn.⁹Cogn giɗ mi jom jomni ghǝ ngǝrshi gya gon ɗaŋ tǝ watarmi kǝ ngǝtnngǝ fighǝnwos, a te gyo ɗaŋ ca suu tǝ giɗ a giɓkǝ gi ɗaŋ nǝ ɓorghǝnni.¹⁰ Ǝŋ kiles yafi kǝ banngǝn fighǝnwos, Cogn wo lǝǝr ɓuruk ngǝrshi gya gi ɗaŋ ci gaami tǝ yatl a giɓkǝ gi ɗaŋ nǝ ɓorghǝnni.¹¹Tǝ bwaami a giɓkǝ gi ɗaŋ nǝ ɓorghǝnni mǝǝ naa nǝ mǝn duul ghǝ Cogn. A fimi ngǝrshi gin mǝnɗi bannɗǝŋ a giɓkǝ fighǝnwos, cinǝ murghǝ fighǝn ngǝtn ɓuruk a dekkǝ ɓitalghǝnwos.¹² Cogn fi cik nǝ duryo tu mǝ fuuɗi nǝ durghǝ zǝghǝrghǝn ngǝ luughǝnwos. Myaani ghǝn mii keni ɗaŋ mǝ tu caaghǝn raa a giɓkǝ gi ɗaŋ nǝ ɓorghǝnni.¹³A giɓkǝ gi ɗaŋ nǝ ɓorghǝnni kǝnnda tǝ tu wumngǝn vik jom jomni, vik wusni ghǝ vuumngǝnwan a te Yesu. A giɓiwos ghǝnnda kǝ caa raa tǝdlǝpmki waani tǝ zhipti var kǝ ndzǝkkǝn gyo ɗaŋ tǝ mbi ɗa raai. ¹⁴Zhipti vares ghǝnnda cin giɗkǝn duulwopm kǝnnda mǝ tu yelghǝnwos. Gin ǝnnda cin zǝghǝrghǝnngǝ luughǝnwos.¹⁵Nǝ durghǝ cik, a kiliyo ɗaŋ mǝ wum vik caaghǝn raa waan a giɓkǝ Daadǝn Yesu tǝ suuggǝn waan a te ɓuruk gya gyo ɗaŋ tǝ gaashi nǝ durwos. ¹⁶Ma ga ɓitalghǝn waan hŋ migha karaghǝn nǝ dur waan a giɓkǝ karaghǝnnetn.¹⁷Mya kara tu Cogn ghǝ Daadǝnwopm Yesu ɗaŋ nǝ ɓorghǝnni, Daa luughǝn, wo vǝrki zhipti var kǝsaghaɗkǝn tǝ giɗkǝn ghǝ yisǝŋngǝnwos. ¹⁸Mya kara yirghǝ raawaan tǝ ɗǝrǝi nǝ duryo tu a yisǝŋ dekkǝ cimngǝnwaani. Mya kara nǝ duryo tu a yisǝŋ tughǝnngǝ guŋndǝ kǝ duulwos a giɓkǝ gya gyo ɗaŋ tǝ gashi nǝ durwos.¹⁹Mya kara a yisǝŋ vartǝwos kǝ luughǝn ɗaŋ ɓanngǝn ghai hŋ ɗaŋ yi ɓaski gyo ɗaŋ mǝ caa raa ɗa. Luughǝn gin yi ate laaghǝ tlyaaghǝn kǝ vartǝwos. ²⁰Gin kǝnnda ci vartǝ yo ɗaŋ a fi laa a giɓkǝ gi ɗaŋ nǝ ɓorghǝnni kiliyo ɗaŋ Cogn shishertǝ a giɓkǝ mǝn mǝǝskǝn a ga tǝ a taaghǝ zaariwos gaami.²¹ A ga tǝ a daan gaami ghǝ ɓuruk guŋndǝ, vartǝ, tlyaaghǝn, tǝ ɓuruk sǝmndǝ. A ga gi ɗaŋ nǝ ɓorghǝnni nǝghǝ wusuli gin kurum hŋ beɗ tǝ wusuli yo ɗaŋ wo man.²²Cogn ga ɓuruk ngǝrshi gya gi a daɗkǝ yasǝŋ ghǝ gi ɗaŋ nǝ ɓorghǝnni. A gatǝ nǝ munvar ghǝ ɓuruk ngǝrshi gya gon a giɓkǝ Ikilisiya. ²³Ikilisiya nǝ dliiwos, yungarghǝn gyo ɗaŋ a yugn ɓuruk ngǝtn a giɓkǝ tǝpm ɓuruk.

Chapter 2

¹ Ɗaŋngǝni kǝ tayi nǝ mǝǝskǝn a giɓkǝ kusuŋsǝ ngǝtn waan. ² A tayi kǝ ta ya tsetn a giɓkǝ kusuŋsǝ ngǝtn waan ɗaŋ ngǝ mǝn ɗǝgn. Kǝ ta ya tsǝtn ɗaŋ ngǝ murghǝ guŋndu ghǝ vartǝ ghǝ Tsognvon, zhipti yo ɗaŋ ca fi laa a mǝni yo ɗaŋ caa wum kǝǝm hŋ. ³ A ta yi ɓurug maa ta tsǝtn a dlei mǝni gyagin, mǝ ta ya fi ngǝtn yo ɗaŋ wo pol raa wopm ngai ɗaŋ nǝ kusuŋshi. Mǝ ta yi ɓwaaghǝn wopm nǝ mǝǝri ghǝ jenndalghǝn ɗaŋ kǝ zarsǝ ɗaŋ.⁴ Beɗ tǝ gii, Cogn nǝ murghǝ yelghǝn gwaanndǝ, nǝ durghǝ suughǝn wos ɗaŋ a suu mi monnda. ⁵ Ɗaŋ mǝ ta ti nǝ mǝǝskǝn a giɓkǝ kusuŋsǝ ngǝtn wopm, she a ta shishermi wopii tǝ Ɓorghǝn kǝ Coghǝi, nǝ durghǝ gyaal ghǝn kǝ tu kaɓkǝn. ⁶ Cogn ata shisher mi wopii tǝ Ɓorghǝn kǝ Cogn, Cogn a gaa mi mǝ tsǝtn cim tǝ a lǝɓ tsǝtnngǝn gaami Tsognvon a giɓkǝ Yesu Ɓorghǝn kǝ Cogn. ⁷ Durghǝ tu ɗuun a ken tǝ zhiɗ mi lǝǝɗkǝn gyaal wos monnda ɗaŋ a zhiɗ mi a ngǝtn ngǝ mbuni ɗaŋ a fimi mǝn a giɓkǝ Yesu Ɓorghǝn kǝ Cogn.⁸ Nǝ durghǝ gyaal ghǝn tǝ kaɓki a te ghǝ caaghǝn raa, gin nǝ fighǝn waan hŋ, nǝ ngǝtn yo ɗaŋ Cogn a vǝr ɓem. ⁹ Gyaal a man nǝ laa hŋ, durghǝ gii gon tǝ ɗu gǝǝɓ hŋ ¹⁰ Nǝ durghǝ tu minǝ ngǝtn ngǝ laa ghǝ taas Cogn ɗaŋ ata ndǝr mi a giɓkǝ Yesu Ɓorghǝn kǝ Cogn tu mǝǝ fi laaghǝ mbuni ɗaŋ Cogn a ta gaa mi mǝn tu mǝǝ rii ghai.¹¹ Nǝ gii ɓitalǝn tu kinǝ mǝn yo ɗaŋ kinǝ Yehudawa hŋ a dli, gya gyo ɗaŋ nǝ sereghǝn a dli ɗaŋ tǝ fi tǝ taas zaar tǝ ta ya cim ki tu, "Gagsǝmsǝ." ¹² Durghǝ tu a gii kǝ ta yi nǝ ɓǝǝlghǝni tǝ Ɓorghǝni kǝ Coghǝi. Kǝ tayi nǝ sǝmmbǝrsǝ a mǝn Isar'ila. Kǝ ta yi sǝmmbǝrsǝ ghǝ mbiighǝn ɗa raai. Kǝ ta ti tǝ gaaghǝn raa won nǝ ken hŋ. Kǝ ta yi tǝ Cogn hŋ ɗa ɗǝki.¹³ Beɗ tǝ gii kyaani ɗaŋ kǝ ta yi ɗongai tǝ Cogn, taa lǝǝr ki ɗi mel a te voraŋ ngǝ Ɓorghǝn kǝ Coghǝi. ¹⁴ Durghǝ tu yaani ghǝn ci raa ghǝ wusni wopm. A sular mǝn mbǝtlǝmii namboŋ. A wuu kǝŋ ngǝ yaŋngaskǝn dlǝŋsǝ wopii ɗaŋ a ɓǝǝl mi wopii a te voraŋ wos. ¹⁵ Yan tu, a wuu mborki ghǝ Kaadii tǝ laaɓkǝn giir yaasǝŋ nǝ durghǝ tu tǝ ndǝr zaar namboŋ a giɓkǝ gamashi, tǝ cig tǝ lǝǝr tsǝtnngǝn wusni ɗi. ¹⁶ Ɓorghǝn kǝ Cogn sular zarsǝi ɗi ɓurug tǝ naai nǝ zaar namboŋ a Cogn a te hǝmmbǝli wos, ndǝr ɗu tsǝtnngǝn loŋsǝ tǝ dlǝŋsǝ wopeshii.¹⁷ Yesu ata man gǝm vii tsǝtnngǝn ngǝ wusni ɓaski kyaani ɗaŋ kǝ ta yi ɗongai tǝ mǝni yo ɗaŋ tǝ tayi mel. ¹⁸ Durghǝ tu a te Yesu ɓurug wopm mǝ tu tǝpm tlǝghǝn a Dawopm a te zhipti namboŋ.¹⁹ Nǝ gii, ɗaŋngǝnin kyaani ɗaŋ kinǝ Yahudawa hŋǝi kinǝ sǝmmbǝrsǝ tǝ mǝn yaatli gon ɗa hŋ. A bamvii gii, kinǝ mǝǝri yaatl kǝ zarsǝ Cogn kǝ ndzǝk ndzǝkki tǝ mǝn ngǝ dǝnngǝ Cogn. ²⁰ Tǝ nalki a dull daɗ viin ngǝ mǝn laaghǝ Cogn, tǝ mǝn shinngǝn Cogn, Yesu Ɓorghǝn kǝ Cogn gamashi ǝŋ a ta yi nǝ puus kǝ getle ghǝ dǝness.²¹ A giɓi wos ǝŋ dǝnes ɓurug a ta tsǝtii, luui, naai nǝ dǝn ngǝ Cogn ngǝ Daadǝn. ²²A giɓi wos kǝn tǝ nalki vii namboŋ tǝ nal ki nǝ lǝɓ tsǝgnngǝn Cogn a giɓ zhipti.

Chapter 3

¹Nǝ durghǝ cik, mya Bulus ɗaŋ nǝ naɗkǝn tǝ maraŋgusa nǝ durghǝ gi ɗaŋ nǝ ɓorghǝnni nǝ durwan zarsǝ.² Mya caa raa tu kaa wum nǝ laaghǝ luughǝn nǝ gyal ghǝ Cogn ɗaŋ a vǝrǝm nǝ durwan.³Mya dlaaɗ ki gin mǝn nǝ durghǝ giɗkǝn ɗaŋ tǝ fuum.Gin kǝnnda cigha waaɗkǝn ghǝ jom-jomni ɗaŋ mǝ dlyaaɗ njwaatn a giɓ tagartan.⁴ Kili yo ɗaŋ kya kwaan gines, kaa ɗya ka yisǝŋ sagaɗkǝn a giɓkǝ waaɗkǝn ghǝ jom-jomni a dulgaam gi ɗaŋ nǝ ɓorghǝnni.⁵Gyo ɗaŋ a wusuli yo ɗaŋ ta giɗ zarsǝ hŋ. Beɗ tǝ gi ɗaŋngǝni ta ta giɗ ki a mǝn laaghǝ Cogn tǝ mǝn shinngǝn Cogn yo ɗaŋ tǝ warshi a giɓkǝ Zhiptǝ var.⁶Vik Cogn ɗaŋ nǝ waaɗkǝnnǝn, nǝ gyo ɗaŋ taa yisǝŋ Cogn hŋ, ɓuruk taa naai nǝ mǝn duul mi cimshi, nǝ dlyaŋri a giɓkǝ dlii namboŋ. Kamsawopm kǝ lǝǝɓ namboŋni beɗ a giɓkǝ mbighǝn ɗa raai kǝ Yesu ɗaŋ nǝ ɓorghǝnni a te viwos.⁷Nǝ durghǝ gi mǝ naa nǝ mon a te vǝrghǝn ate gyalgǝ Cogn ɗaŋ vǝrǝm ate tlyaaghǝn vartǝwos. Cogn kǝnnda a vǝrǝm vǝrghǝnni gin.⁸Beɗ ɗaŋ yi tu mya mi jwaani a giɓkǝ mǝn waarghǝn kǝ Cogn, mǝ ŋalar viwos a zarsǝ ɗeɓaɗ dulgam tughǝn ghǝ gi ɗaŋ nǝ ɓorghǝnni nǝ kǝ ɓanngǝn hŋ.⁹Mǝ ndǝr mǝ giɗ zarsǝ yisǝŋngǝn ghǝ mbǝrghǝn Cogn, ngǝtnngǝ waaɗkǝn kǝ jom-jomni ghǝ wusuli yo ɗaŋ tǝ latsǝ ɗaŋ Cogn waaɗshi, gyo ɗaŋ yan a ndǝǝr ngǝtn ɓuruk.¹⁰Nǝ durghǝ cik, a te ikilisiya, mǝn vartǝ tǝ mǝn guŋndǝ ghǝ tsogn gaami ta yisǝŋ saghaɗkǝn ghǝ Coghǝi a ngǝtn mari-mari.¹¹ Gin kǝnnda wo na nǝngǝtnngǝ de yo ɗaŋ a kon a giɓkǝ Yesu gi ɗaŋ nǝ ɓorghǝnni Daadǝnwopm.¹²Beɗ tǝ gi mi sǝriɗ a giɓkǝ gi ɗaŋ nǝ ɓorghǝnni, tǝ dǝǝl tǝ kaɓkǝn nǝ durghǝ jom-jomni wopm a giɓwos. ¹³Nǝ durghǝ cik mya kara ki ɓak tsal a raa nǝ buŋngǝn yo ɗaŋ a tum nǝ durwaan gyo ɗaŋ a naa nǝghǝ luuggǝn waan hŋ.¹⁴Nǝ durghǝ gi mya zuɓni tǝ gamvoraŋatn a kens ghǝ Daa, ¹⁵Gyo ɗaŋ te ɓaskǝ ca cim dǝnsi ɓuruk kǝ gaami tǝ kǝ yatl.¹⁶ Mya kara tǝ kaɓki mǝni nǝghǝ bakdas ghǝ tughǝn ghǝ luughǝnwos, tlyaan moɗ ko dzaŋ gyo tǝ vartǝ a te Zhipti varwos, ɗaŋ yi ɓaski.¹⁷Mya kara gi ɗaŋ nǝ ɓorghǝnni tǝ tsǝnni a giɓkǝ raawon a te caaghǝn raa. Mya ndǝr mǝ kara a daaɗi a ndǝr a naali shoŋ-shoŋ cighǝi a giɓ kǝ suughǝn wos. ¹⁸Naan a giɓkǝ suughǝ wos nǝ duryo tu a yisǝŋǝi, tǝ ɓuruk mǝn laaɓkǝn ni, ni kǝnnda nǝ shoŋni tǝ woŋngǝn tǝ fuumngǝn suughǝn ghǝ gi ɗaŋ nǝ ɓorghǝnni. ¹⁹Mya kara duryo tu a yisǝŋ suughǝn ghǝ gi ɗaŋ nǝ ɓorghǝnni ɗaŋ a laatsǝ yisǝŋngǝni. Fin gin nǝ duryo tu tǝ yuugn kiwaani tǝ ɓuruk yuugngǝn Cogn.²¹Ɗaŋni gon ngǝn cin ɗaŋ citǝ vartǝ kǝ fighǝn ɓuruk ngǝtnngǝ moɓkǝn tǝ ngǝtn yo ɗaŋ mya kara ko ɓital, dulgam vartǝ wos ɗaŋ cigha laa a giɓiwopm,²⁰ luughǝn tǝ naa ɓastǝ a giɓkǝ ikilisiya a te Yesu gi ɗaŋ nǝ ɓorghǝnni hal wusuli tǝ wusuli nǝghǝ ndok-ndoki. Tǝ naa cik.

Chapter 4

¹Nǝ durghǝ cig, a bamvietn kǝ muryo ɗaŋ caa naɗ nǝ durghǝ Cogn, myaa kara ki aa fi riighǝn yo ɗaŋ ɗaŋ wo kǝǝm zhiɗkǝn cimngǝn yo ɗaŋ Cogn cim ki. ²Mya karaki aa tsǝtn tǝ dǝllǝ ghǝ mbutarghǝn gaam tǝ ngaɓkǝn gaam, tǝ morghǝn raa, aa kaɓǝ dlǝŋsǝ waan a giɓkǝ suughǝn. ³Fin ɗyaaghǝn waan nǝ durghǝ tsǝtnngǝn namboŋni a giɓkǝ zhipti var, beɗ tǝ namboŋni ghǝ raa ghǝ wusni.⁴Dli namboŋ tǝ zhipti var namboŋ ǝŋ yi ɗa, ɗaŋ gyo ɗaŋ tǝ cim ki a giɓkǝ namboŋni ghǝ gaaghǝni raa kǝ cimngǝni waanii⁵. Cogn namboŋ ngǝn yi ɗa, caaghǝn raa namboŋ, baptisma namboŋ,⁶ Cogn namboŋ ǝŋ yi ɗa tǝ Daktǝ ɓuruk, gyo ɗaŋ ci gaami tǝ ɓuruk tǝ ɓuruk tǝ giɓkǝ ɓuruk.⁷Ko nuu wopm taa vǝr tǝ gyaal bamvi ɓǝǝɗkǝn ngǝ gyaal kǝ Ɓorghǝn kǝ Cogn.⁸ Yini ɗaŋ gyo ɗaŋ vik Cogn kon tu, "Ɗaŋ a tai gaami, a mbilar monsǝ a giɓkǝ buŋngǝni, ndǝr vǝr zarsǝ yisǝŋngǝn mari mari."⁹Nǝ nii ghǝn dyak,"A tai gaaie?" Yini tu ata ndǝr ndai giɓ yaatl kǝ ɗǝgn ŋaan? ¹⁰ Yaanii ɗaŋ a shii ɗi yaani saɗ kǝn a tai ɗoongai kǝŋ ngǝ buruk tsognvon, durghǝ yo tu tǝ yugngar ɓuruk gya ngǝtii.¹¹Ɓorghǝn kǝ Cogn vǝr gyagon tǝ naa nǝ mǝn shinngǝn, gyagon nǝ konngǝn ngǝtn ngǝ jaan, mǝn fuughǝn vik wusni kǝ Cogn, mǝn lyaaghǝn tǝ mǝn giɗkǝn. ¹²A fi cig nǝ durghǝ yo tu tǝ ɓumtsǝ mǝn laaɓkǝnii nǝ durghǝ laa ghǝ Cogn, nǝ durghǝ nalghǝn dlii ghǝ Ɓorghǝn kǝ Cogn.¹³ A fi cig hal she ɓuruk wopm myaa tuli gha namboŋni ghǝ caaghǝn raa tǝ yisǝŋngǝni ghǝ kuni Cogn mǝ ndǝr mǝ kwasaŋǝi nǝ cig mǝ tulii a ɓǝɗkǝn ngǝ yugngǝn kǝ Ɓorghǝn kǝ Cogn.14 Gin naa cig nǝ durghǝ yo tu mǝ naa ɗaŋ mǝǝri ɗaŋ tayi sughuɗ mi hŋ. Durghǝ yo tu mǝ laaɓ ko yetar ghǝ zhiɗkǝn gyo kǝ kuskǝ raa tǝ saghaɗkǝn zarsǝ mǝn yisǝŋngǝn ngaaghǝn mberni hŋ. ¹⁵Nǝ durghǝ gii mǝ yi kon jomjomni a giɓkǝ suughǝn, durghǝ yo tu mǝ yi luu buruk tǝpi yo ɗaŋ yi nǝ gos, yaan ɗaŋ cinǝ gaamies, Ɓorghǝn kǝ Cogn¹⁶. Ɓorghǝn kǝ Cogn kaŋ ɓuruk dlii ghǝ mǝn caaghǝn raai. Dliies cinǝ nǝ kaŋngǝn tǝ ko dlenyi gyo, durghǝ yo tu dlies tǝ luu tǝ nalghǝn gamashi a giɓkǝ suughǝn.¹⁷Nǝ durghǝ gii mya sǝǝɗki vii a giɓkǝ Daadǝn tu, ɓak fi tsǝtngǝn ɗaŋ kǝ mǝn ɗǝgn ɗaŋ caa fii, a giɓkǝ ɗyaaghǝn kǝ ɓemi ɗaŋ yi tǝ ɓakmi hŋǝi.¹⁸ Ciinǝ diɓkǝn a giɓkǝ raa waasǝŋ, ciitǝ raai naa kaɓkǝ Coghǝi hŋ, nǝ durghǝ ɗakkǝn yisǝŋngǝn yo ɗaŋ yigha giɓi waasǝŋ tǝ tlyaaghǝn raa waasǝŋ. ¹⁹Cii tǝ ndzuun hŋ, taa vǝr gamawaasǝŋǝi nǝ fighǝn laaghǝ mǝǝgn, caa ndǝr tǝ fi ko ngǝtn nyaŋ gyo.²⁰Beɗ tǝ gii baa datǝpm yo ɗaŋ ka kuuɓ ngǝtn yo ɗaŋ yigha dulgaam Yesu ghǝnndi hŋ.²¹ Mya tlaa raa tu kaa wum a dul gama wos, taa ndǝr tǝ giɗki gha tsǝtnngǝn wos, ɗaŋ gyo ɗaŋ jomjomni ghǝ Yesu ci.²² A naa ciɓ aa dlaa raa waan kǝ ɓaandǝnyi, yaan nǝ ndotsǝ murii. Nǝ ndotsǝ mures kǝn ca mara nǝ durghǝ mberni ghǝ suughǝn raa wos.²³Tǝ zhiɗki ghai aa sui nǝ muuri a giɓkǝ zhipti ghǝ raa waan. ²⁴Yi fin gin nǝ durghǝ tu aa caani zaar ghǝ muurii, gyo ɗaŋ yi gha datǝpm ngǝ Cogn. Tǝ nder a tǝpm ngǝ zaari zaari tǝ ndzǝk ndzǝki kǝ jomjomni.²⁵Nǝ durghǝ gii, ɓǝǝlǝnki tǝ mberni. "Ko nuu waan tǝ fuu tsǝr vi murghǝ meli tǝ yaan," durghǝ ho tu minǝ dlernyi kǝ dloŋsǝ wopm.²⁶ "Giɗ raa malarghǝn, beɗ tǝ gii fi loŋsǝ hŋ." Ɓak kaɓ dzaŋ tǝ ndaki kigha raa malarghǝni hŋ.²⁷ Ɓak vǝr dǝǝl shetan hŋ.²⁸Ɓuruk murghǝ cighǝn mǝǝr tǝ man ci mǝǝr ɗa hŋ. A bamvi gii a naa ciɓ tǝ fi laa. Tǝ laa tǝ taas wos durghǝ yo tu tǝ tu ngǝtn yo ɗaŋ wo som gamashi ghai tǝ mǝn ɗaɗkǝn.²⁹ Ɓak gaa kuskǝ vii won tǝ nyol ɗi a vii waan hŋ. A bamvi gii vii yo ɗaŋ nyol ɗi tǝ naa nǝghǝ mbuni nǝ gyo ɗaŋ gya gyo ɗaŋ caa wumi ta fi laa ghai nǝ nalghǝn gyagon,ɗaŋ tǝ luuɗi.³⁰ Ɓak mara raa zhipti var Cogn mǝn vuŋ, durghǝ yo tu a te lǝɓ wos kǝŋ tǝ gaa ki nǝ durghǝ dzaŋ ngǝ kaɓkǝni.³¹Dlaan buruk kusuŋsǝ raa ghǝ baŋniii, tǝ loŋsǝ, tǝ tliiti yer,tǝ mbolghǝni, tǝ mbatsakkǝn, tǝ ɓuruk kuskǝ raa. ³²Fin dloŋsǝ waan gyaal mǝn, tsǝtǝn tǝ raaghǝ shiili, dlaan loŋsǝ dloŋsǝ waan mǝnii, ɗaŋ gii ɗaŋ Cogn a giɓkǝ Ɓorghǝn kǝ Cogn a dlaa ki loŋsǝ mǝnii.

Chapter 5

¹Nǝ durghǝ gi naan nǝ mǝn kuuɓkǝn tǝ Cogn, ɗaŋ mǝri wos naa suughǝnni.² Riinǝn a suughǝn, ɗaŋ gi ɗaŋ nǝ Ɓorghǝnni suumi hal a vǝr gamas nǝ dur wopm ɓuruk, ngǝtnngǝ zhoŋngǝn dlǝrǝŋ dlǝrǝŋ a ken Cogn.³Tǝ kon mbǝllǝ tǝ ko naa ngǝtn nyaŋnyi gyo abdlei wan hŋ, duryo tu a ndara cik tǝ mǝǝn laaɓkǝn. ⁴Tǝ wum vik nyaŋ ko vik ɗǝghǝr ko vik lyak ɗǝghǝr gya gyo ɗaŋ ɓuruk tǝ ndara hŋ a dlei wan hŋ, a bamvi gi mǝ naan nǝ mǝn nyarghǝn.⁵Duryo tu kaa yisǝŋǝi shaŋtaŋ tu, mǝn mbǝllǝ tǝ mǝni yo ɗaŋ ɓitalghǝn wasǝŋ yi kushi kushi, tǝ mǝn swaari tǝ mǝn mbuughǝn waar ɗaŋ tǝǝ yir duul a guŋndu ghǝ gi ɗaŋ nǝ Ɓorghǝnni tǝ Cogn hŋ. ⁶Gon tǝ morki tǝ vik ɓenndǝmi hŋ, duryo tu nǝ durghǝ ngǝrshi gya ginngǝn loŋsǝ Cogn caa shighǝnɗi a gam mǝni yo ɗaŋ caa wum vi hŋ. ⁷Nǝ gi aa kaŋ gam cimshi hŋ.⁸Nǝ duryo tu ka tayi a lǝǝɓ jii, beɗ tǝ gi ɗaŋngǝnin ki nǝ lǝǝɓ yaali a giɓi gi nǝ Ɓorghǝnni. She a riinǝn ɗaŋ mǝri lǝǝɓ yalli. ⁹(Duryo tu ɓekmi ghǝ lǝǝɓ yaali nǝ mbuuni, ɓuruk tǝ ngǝtnngǝ zaari tǝ jom jomni) ¹⁰Aa ŋal ngǝtn yo ɗaŋ wo pol Cogn ghai. ¹¹Aa caa taas a laa ghǝ ɓenndǝmi tǝ laaghǝ lǝǝɓ jii hŋ, beɗ tǝ gi ɓǝllǝn shi wasǝŋǝi. ¹²Nǝ duryo tu nǝ ngǝtn dzuun tǝ kon ngǝtnyo ɗaŋ caa fi a lǝǝɓ jii.¹³Duryo tu ǝŋ ya zhiɗ ngǝtii a lǝǝɓ yaali, caa naai ɗ ɗǝki. ¹⁴Nǝ duryo tu ngǝtn yo ɗaŋ yaa zhiɗ tii a dǝǝl a naai nǝ lǝǝɓ yaali. Nǝ gi ǝŋ tǝ wul tu, ''Yaali, kyan nurghǝ kuci, shishiɗi a mǝn mǝǝskǝn, gii nǝ Ɓorghǝnni wo mbaa a gamawa.''¹⁵Ɗakghǝn ɗa nǝ tsǝtnngǝn wan, a tsǝtn ɗaŋ ɗǝghǝrsǝ hŋ, beɗ tǝ gi ɗaŋ mǝn saghaɗkǝn.¹⁶ Ɗakghǝnɗa tǝ riighǝn wan, duryo tu mbuɗkǝnnes nǝ kusǝŋshi. ¹⁷Nǝ gi aa naa nǝ ɗǝghǝrsǝ hŋ, she aa yisǝŋ ngǝtn yo ɗaŋ Cogn ca suu.¹⁸A tlyaa ɗuu tǝ ɗuki wani hŋ, duryo caa malar tsǝtnngǝn zaar. A bamvi gi yugnnii tǝ zhipti vaar. ¹⁹Kii wul vi tǝ dlǝŋsǝ wan tǝ ngil zhipti, kii wa ngil Daadǝn mǝn tǝ raa wan ɓuruk. ²⁰Ki nyar nǝ koni, a giɓ kǝ sǝǝmngǝ Daadǝn wopm Yesu ɗaŋ nǝ Ɓorghǝnni, tlǝghǝn a Daawopm Cogn.²¹ Kii vǝr gamawan dlǝŋsǝ wan a luughǝn gi ɗaŋ nǝ Ɓorghǝnni.²²Guɗi, mbutarǝn gamawan gya tuur wan mǝn ɗaŋ tu kyaa finǝ Daadǝn mǝn.²³ Duryo tu tuuri ghǝn ci ganngǝ gǝɗi ɗaŋ gi ɗaŋ nǝ Ɓorghǝnni ghǝn cin gamngǝ Ikilisiya, gii nǝ ɓorghǝnni gamashi ghǝn cin murghǝ kaɓkǝn wos.²⁴ Beɗ tǝ gi, ɗaŋ gii ɗaŋ Ikilisiya caa laaɓ gi ɗaŋ nǝ Ɓorghǝnni, cik a na ciɓ guɗi tǝ laaɓ gya tuur wasǝŋ a koni.²⁵Mǝn monci , suun guɗi wan ɗaŋ gi ɗaŋ nǝ Ɓorghǝnni a suu Ilkilisiya, hal a vǝr gamashi nǝ dur wos. ²⁶Gii nǝ Ɓorghǝnni a vǝr gamashi nǝ Ikilisiya duryo tǝ sulartii ndzǝk ndzǝk, ɗaŋ aa coɓtii tǝ zha tǝ gǝgn, ²⁷gi nǝ Ɓorghǝnni a coɓ Ikilisiyai tǝ ndzǝkni duryo tu tǝ tutǝ tǝ daduɗ wus ko mǝǝŋ ko ngǝtn won ɗaŋ gi hŋ. Duryo tu tǝ naa tǝ ndzǝkkǝn tǝ ngǝtnngǝ verghǝn hŋ.²⁸Cik ɗaŋ a ndara mǝn monci tǝ suu guɗi wasǝŋ ɗaŋ dlii wasǝŋ. Gyo ɗaŋbya suu gǝɗi wos a suu gamashi. ²⁹Duryo tu gon a yi nyaŋngas dlii wos hŋ, beɗ tǝ gii, caa vǝr tǝ ngǝtn cighǝn.. num tǝ tǝ ɗakkǝn, ɗaŋ gi ɗaŋ gi nǝ Ɓorghǝnni a yaalɗa nǝ Ikilisiya. ³⁰Duryo tu minǝ dlarnyi dlii wos.³¹''Nǝ de gin ghǝn zaar wo gaa Daagos tǝ Naashi, liiɗi a gǝɗi wos, yanshi mbǝtlǝmi ta naai dlii namboŋ'' ³²Ngǝtnngǝn jom jomni gin nǝ vari, mya wul vii a dul gam gi nǝ Ɓorghǝnni tǝ Ikilisiya. ³³Beɗ tǝ gi konu wan tǝ suu gǝɗi wos ɗaŋ gamashi, gǝɗes tǝ luu tuurwos.

Chapter 6

¹(Mǝǝri mbutarǝn gamawaanii a mǝn bwaaghǝn waan giɓkǝ sǝm Daadǝ, durghǝ yo tu gin ngǝn yi ɗa giiri.² "Luu Daagwaa tǝ Naagwaa."(Gi ǝŋ ci mborki kǝ keni tǝ mbiighǝn ɗa raai kǝ ngǝtnyo ɗaŋ ta fi),³ "nǝ durghǝ tu aa naa byaatl byaatl aa ndǝr aa gǝrǝ a ɗegn."⁴Dlwaan yer mǝǝri waan hal tǝ tliishi hŋ. Bamvi gii, numǝnshi tǝ motsarghǝn tǝ sǝǝɗkǝn vii a tǝpm ngǝ Daadǝn.⁵Monsǝ, mbutarǝn gamawaanii a gya murghǝ dǝn waan kǝ ɗǝgn tǝ luughǝn tǝ vǝrtǝ tǝ raa ghǝ jomjomni.⁶ Mbutarǝn gamawaan ɓashi ɗaŋ gyo ɗaŋ ka mbutar gamawaan a Ɓorghǝn kǝ Coghǝi. Mbutarǝn gamawaan ɓashi nǝ durghǝ yo tu cii ɓaski yelghǝni hŋ, durghǝ yo tu aa mbutarshi raa mǝnii. Ɗa bamvies, mbutarǝn gaam ɗaŋ monsǝ Ɓorghǝn kǝ Cogn, gya gyo ɗaŋ kyaa fi ngǝtn yo ɗaŋ Cogn caa suu a raa waan. ⁷Fin laa ɗeɓaɗ tǝ raa waan, ɗaŋkutu kyaa fini laa Daadǝn mǝn, baa zarsǝ hŋ.⁸ Yisǝŋǝn tu ko laa ghǝ ndaraani gyo ɗaŋ ko zaari gyo yaa fi, wo kaɓ ɓakmi wos a Daadǝn, ko ci sǝrghǝde.⁹̣̇Kyaani mǝn dǝn, fin nǝ ngǝ namboŋni tǝ monsǝ waan a tǝpi gin daɓag. Firǝn shi forǝm hŋ. Kaa yisǝŋǝi tu beɗ Daadǝn waasǝŋ tǝ gwaan namboŋ ci gaami Tsognvon, tǝ gii caa zhiɗ waarghǝn hŋ.¹⁰Ɓanngǝnes tu, dlǝǝrǝn tlyaa tlyaa a Daadǝn tǝ giɓkǝ tlyaaghǝn vartǝ wos.¹¹ Caan ɓurug luu ghǝ kaɓkǝn gaam kǝ maandǝ kǝ Cogn, durghǝ yo tu aa mbǝrki a gaa gǝǝɓ tǝ saghaɗkǝn shetan.¹²Durghǝ yo tu maande wopm nǝghǝ tluu tǝ voraŋ hŋ. Beɗ tǝ gii tǝ vartǝ tǝ guŋndu tǝ mǝn ɗǝǝlghǝn vii kǝ wusuli kǝ mǝn lǝɓ jii gin, tǝ kusuŋsǝ zhipti yo ɗaŋ cii a lǝɓ gaami Tsognvon.¹³ Nǝ durghǝ gii, caan ɓuruk luu maand kǝ kaɓkǝn gamawaanii kǝ Cogn, durghǝ yo tu aa ɗyaa aa dlǝǝr tlyaa tlyaa a kuskǝ kili gin, ɗa kaari ɗaŋ kyaa ɗyaa kǝ fi ko nii, aa dlǝǝr tlyaa tlyaa.¹⁴Nǝ durghǝ gii dlǝǝrǝn tlyaa tlyaa. Fin gii a kili yo ɗaŋ kaa naɗ mom mees kǝ tsǝr viiyi, piipii geeɓ kǝ zaari zaari. ¹⁵Fin gin a kili yo ɗaŋ kaa caa kwaate ghǝ mbǝrghǝnii nǝghǝ tlǝghǝn nǝ vii wusni kǝ mbutarghǝn raa. ¹⁶A ngǝtn ɗeɓaɗ mbiin kur-maandǝ kǝ caaghǝn raa, gyo ɗaŋ ka ɗyaa ka mbǝtsǝ wuɗ kǝ piska shetanii ghai¹⁷Mbiin taage naa dwaamii kaɓkǝ kaɓkǝni tǝ gita kǝ zhipti var, yaan nǝ gǝgn kǝ Cognvon.¹⁸ Tǝ ko karaghǝn tǝ ceɗkǝn, karan ko kili gyo a giɓkǝ zhipti var. Tǝ raai gin yi ɓuɓǝn tǝ dluughǝn vwaa tǝ karaghǝn nǝ durghǝ ɗeɓaɗ mǝn laaɓkǝn.¹⁹Karan Cogn nǝ myani nǝ durghǝ tu mǝ kaɓ shinngǝn ɓuruk kili yo ɗaŋ mya ɗǝrǝ vii. Karan Cogn durghǝ yo tu mǝ ca yisǝŋngǝn waaɗi ghǝ jomjomni kǝ vii wusni tǝ raa feɗi.²⁰ Nǝ durghǝ vii wusni ghǝn minǝ murghǝ shinngǝn gyo ɗaŋ cinǝ lyaaghǝn a giɓ maraŋgusa, nǝ durghǝ tu mǝ kon tǝ raa feɗi, ɗaŋ a ndara mǝ wul.²¹Beɗ tǝ gii, durghǝ yo tu aa yisǝŋ tu mitǝ ngǝtn yo ɗaŋ mya fi, Tikikus, ŋaa- ghǝ-naa, naa suughǝni, mon ngǝ mbuni a giɓkǝ Daadǝn, fuughǝ ngǝtn ɓurug. ²²Nǝ dei gin ǝŋ mǝ shin tǝ ɓaskǝ ɗa, durghǝ yo tu aa yisǝŋ ngǝtn yo ɗaŋ miighai, tǝ durghǝ yo tu tǝ mbutar ki raa mǝnii.²³Raa ghǝ wusni tǝ naa tǝ gya yes wopm, tǝ suughǝn tǝ caaghǝn raa gyo ɗaŋ yi ɗi gha Cogn Daktǝ tǝ Daadǝn Yesu Ɓorghǝ Cogn.²⁴ Gyaal tǝ naa tǝ mǝn suughǝn Daadǝn wopm Yesu

Philippians

Chapter 1

¹Bulus tǝ Timoti, monsǝ ghǝ Yesu ɗaŋ nǝ Ɓorghǝnni, tǝ ɓuruk gya gyo ɗaŋ cinǝ warghǝn a Yesu yan ɗaŋ nǝ Ɓorghǝnni gyo ɗaŋ ci Filibi, tǝ gya mǝn yalghǝn ɗa mǝn laaɓkǝn tǝ gya Dikon.² Ganǝn gyal tǝ naa tǝ mbutarghǝn raa a Cogn Daadǝn Yesu ɗaŋ nǝ ɓorghǝnni.³Mǝ nyar Cogn mǝn nǝ ɓitalghǝn nǝ kyaani. ⁴Ngeɗ ngeɗ a karaghǝn nǝ dur wanɓuruk, tǝ polghǝn ǝŋ mǝ fi karanatn. ⁵Mǝ nyar nǝ rapari wan a vik wusni ɗi a daɗi dzaŋ hal ɗaŋngǝnnin.⁶ Mǝ tǝ raa feɗi a ngǝrshi gya gin, tu guo ɗaŋ ya nguɓ laa mbuni wo ciken ngai hal dzaŋ kǝ Yesu ɗaŋ nǝ Ɓorghǝnni.⁷Yiɗa giri mǝ wum cik a te tǝpi gin nǝ dulgamngǝ kyaani ɓuruk nǝ duryi tu mǝ yir ki a raatn. Ɓuruk kyaani kinǝ mǝn laatn a lǝǝɓ namboŋyi a giɓkǝ gyalghǝ Cogn a naɗkǝnnǝn tǝ Coɓkǝn gaman tǝ dlǝrghǝn ɗa nǝ vi wusni. ⁸Duryo tu Cognvon ǝŋ nǝ murghǝ tlyaaghǝn zhatn ɗaŋ gyo ɗaŋ mya wum kusǝŋ waan ɓuruk a giɓkǝ suughǝn raa ghǝ yan ɗaŋ nǝ Ɓorghǝnni.⁹Migha karaghǝn gin: tu suughǝn waan wo ciken monnda a giɓkǝ yisǝŋngǝn ɓuruk. ¹⁰Mya kara Cogn nǝ cik tu duryo tu a ɓaraŋ a yel a paŋ gya ngǝtn yo ɗaŋ a moɓ ndaraghǝn, nǝ durghǝ cik kaa naai tǝ jom jomni tǝ maalghǝn hŋ a dzaŋngǝ Yesu ɗaŋ nǝ Ɓorghǝnni.¹¹ Mya kara Cogn tu kyaani ma ɗaŋ a yughǝi tǝ lǝǝɗkǝnngǝ mbuuni yo ɗaŋ a mbwaaɗi a te ghǝ Yesu ɗaŋ nǝ Ɓorghǝnni, nǝ zhimngǝn tǝ luughǝnngǝ Cogn.¹²Ɗaŋngǝni mya suu tu a yisǝŋǝi.. gya yesatn tu ngǝtn yo ɗaŋ a tum tǝ naai nǝ dei ghǝ cighǝn ken ngǝ vik wusni. ¹³Nǝ durghǝ gi, maraŋngusatn kǝ yan ɗaŋ nǝ Ɓorghǝnni ta taa yisǝŋǝi a ko te ɗo a mǝn manndǝ tǝ ko zaari guo beɗ. ¹⁴A monnda gya yesatn citǝ raa feɗi shoŋ shoŋ a giɓkǝ Daadǝn nǝ durghǝ naghǝnnetn tǝ cik citǝ raa feɗi tǝ nyolɗi tǝ kon vik Cogn tǝ vǝrtǝ hŋ.¹⁵Jomi gya gon cigha wulghǝn vi a dulgam yan ɗaŋ nǝ Ɓorghǝnni a giɓkǝ kashi tǝ wultlǝŋngǝnni, kǝ gya gon wasǝŋ yin a ɓitalghǝn ndarara. ¹⁶Ɗa saɗɗa tǝ fi a giɓkǝ suughǝn, tǝ yisǝŋngǝn tu tǝ gǝm ɗuun nǝ dlǝrghǝnɗa nǝ dulgam vik wusni. ¹⁷Beɗ tǝ gi zarsǝ kǝ kaari tǝ kon vik wusni kǝ yan ɗaŋ nǝ Ɓorghǝnni a giɓkǝ suughǝn dlii, tǝ jom jomni hŋ. Taa gaatǝ tu taa gǝm a giɓkǝ buŋngǝn, a kili yo ɗaŋ mǝ ta yinǝ naɗkǝni tǝ maraŋngusa.¹⁸She ǝŋnda nǝ nii? ko a datǝpi gyo.. ko a fin ɗa ko nǝ jom jomni, caa wulni vi dulgam yan ɗaŋ nǝ Ɓorghǝnni, ca polǝmngai a gin !Eh, wo polǝmngai,¹⁹ duryo tu ma yisǝŋǝi tu gin wo naai nǝ fuuɗkǝn a tǝpmngǝ gya karaghǝn Cogn tǝ somngǝn ɗa lǝ zhiipti ghǝ Yesu ɗaŋ nǝ Ɓorghǝnni.²⁰Yinnga tǝpmngǝ gaghǝn yiratn woti woti tǝ caaghǝn raatn wo naam mǝn nǝ ngǝtnngǝ ndzutn hŋ ko njwatn tǝ cik tǝ ɓuruk raa feɗi.. ɗaŋ ko a kili gyo yan ɗaŋ nǝ Ɓorghǝnni wo naai tǝ luughǝn a dletn, ko naa ɗa gwaam ko mǝshi. ²¹Duryo tu myan ɓasǝm raai nǝ yan ɗaŋ nǝ Ɓorghǝnni tǝ mǝskǝn beɗ nǝ ɓakmi ɓasǝm.²²Beɗ tǝ gi ǝŋ yaa naai tu tsǝtnngǝnngǝ dlii, wo lǝǝrǝm laaghǝ ndarani mǝnɗi. Hal ɗaŋngǝnni gyo ǝŋ ka bwoo? Ma yisǝŋ hŋ.²³ Duryo tu ma dluui a dlek mbǝtlǝmes. suughǝn yin tu mǝ mǝshi mǝ tlǝn tsǝn tǝ yan ɗaŋ nǝ Ɓorghǝnni yan ɗaŋ a moɓ ndaraghǝn. ²⁴Hal ɗaŋngǝnni mǝ naa a dlii a naam mǝn ciɓ nǝ durghǝ kyaani.²⁵Hal ɗaŋ mitǝ jom jomni gin taas, ma yisǝŋǝi beɗ tu ma fuuɗi, mǝ ciken tǝ tsǝtnngǝn tǝ kyaani ɓuruk nǝ durghǝ cighǝn ken waan, tǝ polghǝni waan a caaghǝn raa. ²⁶A bamvi gi, ɗuughǝn gǝǝɓ waan a yan Yesu ɗaŋ nǝ durghǝ sughǝnɗi ɓaski. ²⁷Finǝn tsǝtnngǝn yo ɗaŋ a ndara laaghǝ yan ɗaŋ nǝ Ɓorghǝni, ko mya man mǝ man yelki ko mǝ man hŋ, ma wum mǝn byatlkǝn waan, tu kigha dlǝǝrghǝn tlya tlya a giɓkǝ zhipti tǝ raa namboŋ, tǝ raa namboŋ nǝ buŋngǝn a lǝǝɓ namboŋ nǝ caaghǝn raa a vik wusni.²⁸Vǝrtǝ tǝ cik ko a datǝpi gyo hŋ, tu nǝ gya gyo ɗaŋ caa suu tǝ yel kaar waani. Gin nǝ ɓalaŋ kǝ dluuɗkǝn wasǝŋ te ɓashi, beɗ tǝ gi nǝ vumngǝn waan a gin a te Cogn. ²⁹Duryo tu taa gǝǝmki dǝǝl mǝn nǝ durghǝ yan ɗaŋ nǝ ɓorghǝnni, nǝ caaghǝn raa ɓastǝ hŋ, beɗ tǝ gi a buŋ nǝ dur waan, ³⁰Kitǝ vuughǝn ɗaŋ gyo ɗaŋ kǝǝ yel ɓasǝm, gyo ɗaŋ kǝ wun migha tlyaghǝn hal ɗaŋngǝnin.

Chapter 2

¹Ǝŋ yan ngǝtn tlyaaghǝn moɗwon ɗa a gi ɗaŋ nǝ Ɓorghǝnni, ǝŋ yan ngǝtn mbutarghǝn raa wonɗa ɗaŋ yiɗi a suughǝn wos, ǝŋ yan raapari ɗa a zhipti, ǝŋ yan yelghǝn gwanndǝ mbuun mbuun tǝ yisǝŋngǝn yelghǝn gwanndǝ ɗa, ²she a ca polghǝnnetn tǝ yughǝi tǝ ɓitalghǝn ɗaŋ, tǝ suughǝn nǝ ngǝtn namboŋǝi, mǝ naai namboŋ a zhipti, tǝ de namboŋ.³Fi ngǝtn tǝ suughǝn gaam hŋ ko a luu gama hŋ. A bamves shilarghǝn gaam yel konu ɗaŋ tu a moɓkǝ. ⁴Gon wan tǝ vuu nǝ gamas kurum hŋ, beɗ tǝ gi hal tǝ vuughǝn gya gon beɗ.⁵Ɓitalǝn ki a tǝpm gyo ɗaŋ ata yigha Ɓorghǝn kǝ Cogn Yesu. ⁶A tsǝtnngǝn wos a taa nǝ ni Cogn, beɗ tǝ gi a mbi gamas ɗaŋ Cognvon ko nǝ ngǝtn won ɗaŋ wo dlǝǝr ghai hŋ. ⁷A bamvi gi, a mbi gamas nǝ ngǝrshi gon hŋ. A mbi gamas ɗaŋ mon. A mbwaaɗi a saighǝ zarsǝ. Tǝǝ yeltǝ ɗaŋ zaar. ⁸A ta mbutar gamas ndǝr naai nǝ murghǝ wumngǝn kǝǝm hal a kili ghǝ mǝskǝn, hal tǝ cik mǝskǝnngǝ ghǝmmbali!⁹Tǝ cik beɗ Cogn a ta zhim tǝ mbuun mbuun. A vǝr tǝ sǝǝm yo ɗaŋ a moɓ ko sǝǝmi gyo. ¹⁰A fi gin nǝ durghǝ tu sǝǝmngǝ Yesu ko gamvoraŋnyi gyo tǝ zuuɓ tǝ mǝn, beɗ tǝ gamvoraŋngǝ gya gyo ɗaŋ ci tsogn gaami tǝ kǝ daɗ yatl tǝ ɗǝgn. ¹¹A fi gin tu ko risǝŋǝi gyo wo kon tǝ viwos tu Yesu yan cin Ɓorghǝnni kǝ Daadǝn, nǝ zhimngǝnngǝ Cognvon Daawopm.¹²Tǝ cik, gya naa suughǝnetn ɗaŋ gyo ɗaŋ kyaayi laaɓi, finǝn ɗaŋ gi ɗaŋ kyaayi fi nǝ kǝ yo tu she a kenan hŋ, tǝ gi ɗaŋ tǝ moɓ a kili yo ɗaŋ miɗa ɗan, finǝn laaghǝ vuumngǝn waan tǝ vǝrtǝ tǝ zhazhak. ¹³Nǝ duryo tu nǝ Cognvon ǝŋ nǝ gyo ɗaŋ cigha laa a dlei waan finǝn ɓitalghǝn waan tǝ fighǝn laa yo ɗaŋ wo tatǝ.¹⁴Finǝn ko ngǝrshi gyo tǝ mbolghǝn tǝ sǝǝɗkǝnyer hŋ. ¹⁵Finǝn laa a tǝpm yo ɗaŋ kaa naai tǝ mǝŋ hŋ tǝ gyo ɗaŋ taa tlyavwa woshi, mǝri ghǝ Cogn ɗaŋ citǝ mǝŋ hŋ. Righǝn waan tǝ naai ɗaŋ zhiɗkǝn ɗaŋ lǝǝɓ yaali ɗa ɗǝki, a dleighǝ kusǝŋsǝ zarsǝ tǝ wusuli gin.¹⁶ Ngaɓǝn vik kǝ raai mbuun mbuun nǝ duryi tu mǝ tu de ghǝ zhimngǝn a dzaŋngǝ Ɓorghǝn kǝ kǝ Cogn. Nǝ duryo tu ɗaŋnin ma yisǝŋǝi tu mǝ kiir a ɓenndǝmi ko mǝ fi laa a ɓemi hŋ.¹⁷Beɗ ɗaŋ tu ǝŋ mya nyol guo ɗaŋ avǝr gamas nǝ gya gon nǝ laaghǝ caaghǝn raa, a polǝm, a ndǝr polǝm ɓaski ɓuruk.¹⁸ Daɓak tǝ polki cik ɗaŋ, tǝ polki ɓasǝm.¹⁹Beɗ tǝ gi mya caaraa a Daadǝn Yesu tǝ shin Timoti ɓaski kyaaɗ, nǝ duryo tu ma naai beɗ tǝ tlyaghǝn moɗ a kili yo ɗaŋ mya wum ngǝtn a dulgamawan.²⁰ Duryo tu mitǝ gon ɗaŋ raavwos maan daɓak ɗaŋ gos hŋ, gyo ɗaŋ jom jomi caa wum kusǝŋ waan. ²¹Nǝ duryo tu caa ŋalni ngǝtnngǝ gya suughǝn raa wasǝŋ, ɓak nǝ ngǝtnngǝ Yesu gi ɗaŋ nǝ Ɓorghǝnni hŋ.²²Beɗbtǝ gi ka yisǝŋ zhimngǝn woshi nǝ duryo tu ɗaŋ gyo ɗaŋ ŋaa ca fi laa dagos mǝn, cikkǝn a fim laa mǝn a vik wusni. ²³Tǝ cik mya caa raa tu ma shin tǝ kyaaɗ ǝŋ mya yel ngǝtn caa riinǝm mǝnni. ²⁴Beɗ tǝ gi mitǝ raa feɗi a Daadǝn tu myan tǝ gaman ɗaŋ wo nga laa hŋ ma man kyaaɗ ɗaŋ.²⁵Beɗ tǝ gi mya ɓital tu yin ciɓ mǝ sular Abafaroditus ɗi ɓaski. Cinǝ yesatn tǝ kaman a laa tǝ kaman a laaghǝ mǝn manndǝ, tǝ mon wa kǝ murghǝ shinngǝn nǝ gaman. ²⁶Duryo tu atavnaai tǝ buŋngǝn mbuun mbuun, tǝ a wum kusuŋ tǝ tsǝtnngǝn tǝ myaani ɓuruk, duryo tu kǝ ta wum tu ca gon. ²⁷Duryo tu jom jom a ta ya gon mbuun mbuun ɗaŋ tu wo mǝsni. Beɗ tǝ gi Cogn ta yel gwanndǝ wos, nǝ gamas kurum hŋ, beɗ tǝ gi hal tǝ myan, nǝ durghǝ raa jii tǝ ɗuum a raaghǝ jii hŋ.²⁸Tǝ cik mǝ moɓ suughǝn shinngǝ wos, nǝ duryo tu ǝŋ kyaa yel tǝ saɗɗa wo polki ghai tu mǝ nyolu a giɓkǝ raaghǝ jii.²⁹ Kaɓǝn Abafaroditus a giɓkǝ Daadǝn tǝ polghǝn ɓuruk. zhimǝn zarsǝ ɗaŋ yan. ³⁰Duryo tu ata yin a durghǝ laaghǝ gi ɗaŋ nǝ Ɓorghǝnni tu a ta maan mel mǝskǝn. A ta vǝr gamas nǝ duryo tu yugnngar ghǝn laa yo ɗaŋ a ndara kyaani ǝŋ kii fim mǝn.

Chapter 3

¹A ɓanngǝnes, yestan tǝ polkia Daadǝn. Mǝ dlyaaɗki ngǝrshi gya gin mǝnɗa wo na nǝ ngǝtnngǝ vuughǝni won ɓasǝm monnda hŋ.² Ngǝrshi gya gin ǝŋ ta lyaaki wani. Ɗaghǝnɗa tǝ kadaŋshi. Ɗaghǝnɗa tǝ mǝn kuskǝ laa. Ɗaghǝnɗa tǝ kusǝŋsǝ mǝn mbyerni. Nǝ duryo tu myaani gom ta sǝrǝmi wopi. ³Myani ghuŋ mya mbuu tǝ zhipti var Cogn. Ɗughǝn gǝǝɓ wopm yinǝ gha Yesu ɓorghǝn kǝ Cogn mǝ yir caaghǝn raa a dlii hŋ.⁴Ko ɗaŋ tu myani gaman mi tǝ ɗuughǝn gǝǝɓ a dlii. Ǝŋ yan gon won wo ɗuu gǝǝɓ a dlii, myani mǝ moɓtǝ. ⁵Tǝ sǝrǝm a mbuɗkǝnetn kǝ tantan, a mǝn Isar'ila, usuli ghǝ Bilyaminu, zaar ghǝ Yahudawai; a te mǝn mborki nǝ mǝn Farisawa.⁶A re suughǝn taas ɗa ma motsar mǝn laaɓkǝn mǝn. A te durghǝ zaar ghǝ zaari a te mborki, mi tǝ lǝǝɓ verghǝni hŋ. ⁷Beɗ tǝ gi ngǝshi gya gini ɗaŋ nǝ tughǝni ɓasǝm, mǝ sularshi tu mǝ ndaakǝni ɓasǝm a bamvi ngǝtn won hŋ nǝ durghǝ ɓorghǝn kǝ Cogn.⁸Yi cik, jomi mya kwaan ngǝrshi gya gini ɓuruk a bamvi ngǝtn won hŋ, nǝ durghǝ yisǝŋngǝn Ɓorghǝn kǝ Cogn Yesu Daadǝnatn. Nǝ durwos ǝŋ mǝ naa ngǝtii ɓuruk. Mǝ sular shi nǝ ngǝtn won hŋ nǝ duryo tu mǝ lǝǝrshiɗi a ɓorghǝn kǝ Cogn, ⁹tǝǝ tum ɓastǝ. Mitǝ gyal ghǝ gaman won hŋ a te kǝǝɓ ɗǝǝlghǝn vi. Nǝ durghǝ gi, mi tǝ gyal a te caaghǝnni raaghǝ ɓorghǝn kǝ Cogn, gyal yo ɗaŋ yinɗi a Cognvon a te caaghǝn raa.¹⁰ Ɗaŋngǝnni mya suu mǝ yisǝŋtii tǝ vartǝ ghǝ shishighǝn wos tǝ rapari a giɓkǝ buŋngǝn wos. Mǝ naa ɗaŋ yani a te lǝǝɓ mǝskǝni wos, ¹¹Nǝ duryo tu ko yinǝ wuri mǝ tuli a giɓkǝ mǝn shingǝn ɗi a mǝn mǝskǝni.¹²Yin tu man tu ngǝrshi gya gini hŋ, ko ma naai nǝ yugnngǝni hŋ. Beɗ tǝ gi ma caa gaman ngai nǝ yo tu mǝ goɓ ngǝtn yo ɗaŋ ɓorghǝn kǝ Cogn Yesu a goɓɓǝmɗi nǝ durwos. ¹³Yestatn, ma mbii tu ma goɓɓi ɗi gham hŋ. Beɗ tǝ gi ngǝtn won ɗa namboŋ ɗaŋ mya fi laa ca malǝm tǝ ngǝtn yo ɗaŋ yi kaar, mya caa gamatn tu nǝ tlǝghǝn nǝ ngǝtn yo ɗaŋ yi ken.¹⁴ Mya vaa gamatn tu mǝ tu dei ghǝ tughǝn ɓakmi fyaali kǝ cimngǝn Cognvon a giɓkǝ Yesu ɓorghǝn kǝ Cogn.¹⁵Myani ɗaŋ maa luuɗi, she mǝ ɓitalmi a te tǝpi gini, ǝŋ kya ɓitalki a ngǝtn won mari, to Cognvon wo zhiɗki ghai a gini. ¹⁶She tu, lǝǝɓ yo ɗaŋ ma tuli ghai, mǝǝ dlǝrǝnngai cik.¹⁷Naan nǝ mǝn kuɓkǝn ngǝtn ɓasǝm.. mǝn wopm. Paŋghǝni a yeli ndara gya gini ɗaŋ caa rii ɗaŋ mǝ nani ngǝtn kuɓkǝni ɓaski.¹⁸ Zarsǝ monnda cigha righǝni, yanshi ghuŋ mǝ fuuki vi wusni wasǝŋ ɗaŋngǝni mya fuuki hal tǝ zhelǝm ɗaŋ murghǝ nyaŋngaskǝn ghǝmmbǝli ɓorghǝn kǝ Cogn. ¹⁹Ɓanci wasǝŋ nǝ datsǝghǝni. Nǝ duryi tu waar wasǝŋ nǝ vwa wasǝŋ, mbitǝgaam wasǝŋ nǝ yan nǝ ndzuun ɓashi. Ɓitalghǝni wasǝŋ yi ni gha dulgamngǝ ngǝtn ɗǝgn.²⁰Beɗ tǝ gi laa wopm ɗaŋ mya fi gami, ɗani ǝŋnnda mya sǝǝkǝǝm murghǝ kaɓkǝn wopm, Daadǝn Yesu ɓorghǝn kǝ Cogn. ²¹Wo sughǝɗ dlii wopi kǝ mbutarghǝn raai ndǝrtii ɗaŋ dlii ghǝ mbuuni wos, ndǝrghǝn yo ɗaŋ yi tǝ tlyaaghǝn vartǝ wos, ɗaŋ a sular koni ɓastǝ.

Chapter 4

¹Nǝ durghǝ gi gya na suughǝnetn, gya gyo ɗaŋ mya ɓiin nǝ kyaani, polghǝnetn tǝ kurgamngǝ guŋndatn, a tǝpi gin dlǝrǝn tlya tlyaa a Daadǝn, kamndǝ na suughǝnetn.² Mya kara Afodiya, mya kara Sintiki naan tǝ raa namboŋ a Daadǝn. ³Yi cik myavkaraku ɗa tu, kyani mǝn yo ɗaŋ minǝ naaɗkǝni tǝ ghǝmmbǝli ghǝ yer na jomi cimki: somǝn guɗin ɗa. Nǝ duryo tu yaŋshi ghǝn mǝ buŋ cimshi nǝ durghǝ basaŋngǝ vi wusni tǝ Kilimas tǝ gya mǝn yo ɗaŋ mya fi laas cimshi, gya gyo ɗaŋ sǝmɗǝ wasǝŋ nǝ dlyaaɗkǝni a tagarta raai.⁴Tǝ polki a Daadǝn ko dzaŋ gyo. Saɗɗa mya wul tu tǝ polki. ⁵Gan zarsǝ ɓuruk tǝ yel mbutarghǝn gaam wan. Daadǝn a na mel. ⁶Ɓak vuun nǝ ngǝtn won ɗa hŋ, nǝ durghǝ cik, a giɓkǝ ngǝtn ɓuruk tǝ gya karaghǝn Cogn tǝ karaghǝnngǝ tǝ nyarghǝn, gan karaghǝn wan Cogn tǝ wumi, ⁷gaan raa wusni ghǝ Cogn gyo ɗaŋ a laatsǝ yisǝŋngǝni, wo lyaa raa wani tǝ ɓitalghǝni wan a giɓkǝ ɓorghǝn kǝ Cogn Yesu.⁸Ɗa kaari, mǝnwopm, ɗeɓaɗ ngǝtn yo ɗaŋ yi jomi, ɗeɓaɗ ngǝtn yo ɗaŋ a kǝǝm luughǝni, ɗeɓaɗ ngǝtn yo ɗaŋ nǝ mbuni, ɗeɓaɗ ngǝtn yo ɗaŋ yi ndarara, ɗeɓaɗ ngǝtn yo ɗaŋ nǝ kaɓkǝni, ɗeɓaɗ ngǝtn yo ɗaŋ caa lǝǝr suughǝniɗi, ɗeɓaɗ ngǝtn yo ɗaŋ a wusǝŋ konngǝni, ǝŋ yaan luughǝni ghai, ɓitalǝnki nǝ gyaa gini.⁹ Ngǝshi gyaa gini ɗaŋ kǝ kuuɓ, kǝ kaɓ, kǝ wumi, kǝ yeli ɓasǝm a tsǝnngǝnin, fin shi waashi ɓuruk. Cognvon murghǝ raa wusni wo tsǝtn tǝ kyaani.¹⁰A polǝm nǝ ŋaanyi hŋ a Daadǝn dur yo tu ɗaŋngǝni a ɓanngǝni ka ndǝr tsǝnngǝni waani tǝ myaan. Kǝ ta paghǝm nǝ ŋaanyi hŋ a mbuɗkǝni gi, beɗ tǝ gi kǝ ta tu dǝǝl ghǝ somngǝnetn ɗa hŋ. ¹¹Nǝ dur ghǝ suughǝnetn ǝŋ myaa kon gin hŋ. Nǝ dur yo tu maa kuuɓ tsǝtnngǝni a ko dǝǝli gyo.¹² Maa yisǝŋ tǝpm yo ɗaŋ ma tsǝtn tǝ dwaandǝ, ma ndǝr mǝ yisǝŋ tǝpm yo ɗaŋ ma tsǝtn tǝ tughǝni. A te ko tǝpi gyo a giɓkǝ ko ngǝshi gyo maa kuuɓ sǝǝr, tǝ tǝpm yo ɗaŋ ma ci monnda tǝ tǝpm yo ɗaŋ ma tsǝtn tǝ kusǝŋ, tǝ tǝpm yo ɗaŋ ma tsǝtn tǝ tughǝni mǝ ndǝr mǝ tsǝtn tǝ dwaanndǝ. ¹³Ma ɗyaa mǝ fi koni te ɓastǝ yaan ɗaŋ caa tlyaam moɗi.¹⁴Beɗ tǝ gi kaa fi raapari tǝ myaan a giɓkǝ buŋngǝnetn.¹⁵ Kaa yisǝŋǝi, kyaani mǝn Filibi tu a vii wusni kǝ keni, a kili yo ɗaŋ mǝ ta gaa Makidoniyai, zarsǝ Cogn ta yi somɗa a te vǝrghǝni tǝ kaɓkǝni she kyaani ngǝtn waan. ¹⁶Ko a kili gi ɗaŋ mǝ ta yi Tasalonikai, ka ta yi shinndarǝm ngǝtn mǝn tǝpm namboŋ hŋ. ¹⁷Yin tu myaa ŋal a vǝrǝm ngǝtn won hŋ Nǝ dur ghǝ gi, mya ŋal nǝ ngǝtn yo ɗaŋ wo lǝǝr ki mbuni yo ɗaŋ wo lǝǝrki cighǝn ken waan mǝn ɗi.¹⁸Maa kaɓ ngǝtn ɗeɓaɗ, mǝ yir ngǝtn monnda. Maa ci ngǝtn vwa a yughǝi. Maa kaɓ ngǝtn ɗaŋ kǝ shinndarǝm mǝnɗi a taas ghǝ Abafaraditus. Nǝ gyaa ngǝtn ngǝ zhoŋngǝni wusni wusǝŋ-wusǝŋ. Ngǝtnngǝ vaaghǝni yo ɗaŋ Cogn a kaɓii. ¹⁹Coŋatn wo vǝrki ɓuruk ngǝtn yo ɗaŋ kyaa suu a dulghǝ ngǝtn yo ɗaŋ yirshi a giɓkǝ luughǝni Ɓorghǝn kǝ Cogn Yesu. ²⁰Ɗaŋngǝni gaan luughǝni tǝ naa a Cogn tǝ Daawopm zhaɗ-zhaɗ. Tǝ naa cik.²¹Wurǝn ko murghǝ laaɓkǝni gyo a giɓkǝ Yesu Ɓorghǝn kǝ Cogn. Ɗeɓaɗ gyaa ŋaa naa wopm ɗaŋ mi cimshi caa wurǝ ki. ²²Ɗeɓaɗ mǝn laaɓkǝn ɗuuni caa wurǝki, ɓanndaŋ gyaa gyo ɗaŋ ci dǝn Kaisar hŋ. ²³Gaan gyaal ghǝ Daadǝn Yesu Ɓorghǝn kǝ Cogn tǝ naa tǝ zhiɓti waan. Tǝ naa cik.

Colossians

Chapter 1

¹ Bulus dǝllǝ ghǝ murghǝ Shinngǝn Cogn a te lǝɓ suughǝn Cogn tǝ Timotawus yes wopm, ² a mǝn caaghǝn raa tǝ yestǝ wopm kǝ mbuni a giɓkǝ Ɓorghǝn kǝ Cogn; gyagyo ɗaŋ ci Kolisi. Gaan gyaal tǝ naa tǝ kyaani tǝ raaghǝ wusni ɗi a Cogn Daadǝn wopm. ³ Mya nyaar Cogn mǝn Daaghǝ Daadǝn wopm Yesu Borghǝn kǝ Cogn, mya ndǝr mǝ kara Cogn nǝ kyaani ko kili gyo.⁴ Maa wum nǝ caaghǝn raa waan a giɓkǝ Ɓorghǝn kǝ Cogn Yesu tǝ suughǝni won ɗaŋ kǝ yir nǝɗeɓaɗ gyagyo ɗaŋ cinǝ byakkǝn nǝ durghǝ Cogn. ⁵Ki tǝ suughǝni gin nǝ durghǝ raa fǝɗi a ggghǝn raa yo ɗaŋ tǝ ki mǝnɗi Tsognvon gaami. Kaa wum a dulgaam gaaghen raa gin kǝ feɗi nǝ jomjomi, tǝ vik wusni, ⁶ gyo ɗaŋ a man ki mǝn. Vi wusni gin cogha guurghǝn,cigha luughǝn ɓeɗ a ɓurug ɗǝgn. Cigha fighen cig a ciɓi waan ɓeɗ ɓaanndǝŋ a kili yo ɗaŋ kǝ wum tǝ kǝ ndǝr kǝ kuuɓ a dulgaam gyaal Cogn tǝ jomjomni.⁷ Gin nǝ vik wisni yo ɗaŋ kǝ kuuɓ ɗ gha Abafaras, naa nyaari kam murghǝ laa wopm agiɓkǝ buŋngǝni , gyo ɗaŋ cinǝ mon ngǝ jomjomni kǝ Ɓorghǝn kǝ Cogn a bamvo wopm. ⁸ Abafaras aa fuu mi suughǝni waan a giɓkǝ zhipti var.⁹ Nǝ durghǝ suughǝni gin, ngaɓkǝn ɗi a dzaŋ yo ɗaŋ mǝ wum cik, mǝǝ gaa karaghen Cogn nǝ dur waanhŋ. Myaa yi kaea tu aa tu yugngǝnii tǝ yisǝŋngǝn ngǝ suughǝni wos a giɓkǝ ɓurug saghaɗken tǝ yisǝŋngǝn. ¹⁰ Maa fi tǝ karaghǝn Cogn tu aa tsǝtn taŋ taŋ a ken ngǝ Daadǝn ko a tǝpi gyo ɗaŋ wo mbaa tǝ raa mǝn. Ma fi tǝ karaghǝn Cogn tu aa guur ndaraara ngǝtnngǝ ndaraani gyo, aa ndǝr aa luu a yisǝŋngǝni Cogn¹¹ Mya kara Cogn tu aa tu tlyaaghǝn moɗii a ko tlyaaghǝni gyo a daɗ kǝ vartǝ ghǝ zhimngǝni wos hal a dumngǝni vwaa tǝ morghǝn raa kǝ ndok ndoki. ¹² Myaa kara Cogn tu aa nyaar Daaden mǝn tǝ polghǝni, gyo ɗaŋ a ca kǝ tu ɓakmi a dul kǝ mǝn caaghǝn raa a giɓkǝ lǝɓ yaali.¹³ A vummi qopii ɗi gha guŋndu ghǝ ɗǝgn ndǝr sur mi gha guŋndu ghǝ naa nyaari Kuni Wos. ¹⁴ A te lǝɓ kunes kǝn mǝ tu kaɓkǝni, dlaaghǝni loŋsǝ kuskǝ ngǝtn wopm¹⁵ Kunesǝŋ cine taghǝn ngǝ Coghǝi ɗaŋ caa yel tǝ hǝŋǝi. Yaan cinǝ gami ghǝ ɗeɓaɗ ngǝtn ɗaŋ tǝ ndǝr. ¹⁶Durghǝ yo tu a te lǝɓ wos ǝŋ tǝ tu ɗeɓaɗ gya ngǝtn ɗaŋ tǝ ndǝr, gya gyo ɗaŋ ci Tsogn gaami tǝ gya gyo ɗaŋ cigha ɗǝgn, gya gyo ɗaŋ caa yeli hǝŋ. Ko ɗaŋ kǝ guŋsǝ ko guŋndu, ko goɓnati, ko vartǝ, ɗeɓaɗ gya ngǝtn yaani ghǝn a ndǝrsh, yaŋshi beɗ nǝ durghǝ wos. ¹⁷Ɓaandǝŋ a ta yi ɗa ghǝnnda ɓurug gya ngǝtn a te lǝɓ wos beɗ ǝŋ ɗeɓaɗ ko nii tu ngaɓkǝn lǝɓ namboŋ¹⁸ Yaan cinǝ gaam ngǝ dlies, viin laades yaan cinǝ ghǝ keni tǝ gami ghǝ ɓurug mǝn mǝskǝn,nǝ durghǝ gii citǝ lǝɓ kǝkeni a ɗeɓaɗ ko nii. ¹⁹ Durghǝ tu ata pol Cogn tu ɗeɓaɗ yugnngǝni wos tǝ tsǝtn a giɓi wos, ²⁰ tǝ ndǝr tǝ ɓumtsǝ ko nii a te kuni wos tǝ tsetn a giɓi wos. Cogn lǝǝr raa ghǝ wusni ɗi a te ghǝ voraŋ ghǝ hemmbǝli wos. Cogn mbumtsǝ ko nii nǝ gamas, ko gya ngǝtn ɗaŋ cigha ɗǝgn, ko togn gaami.²¹ A kili gon, kyaani beɗ kǝǝ tayi nǝ sǝmmbǝrsǝ a Cogn, mǝn nyaŋkǝn wos beɗ a giɓkǝ raa tǝ fighǝn ngǝtn ngǝ kuushi. ²² Beɗ tǝ gii ɗaŋngǝnin aa ɓumtsǝ ki waanii a te lǝɓ mǝskǝn wos a dli. A fi gin nǝ durghǝ yo tu tǝ sur ki tǝ ndzǝkkǝn, mǝn yo ɗaŋ citǝ mǝǝgn hǝŋ, tǝ mǝn yo ɗaŋ tǝ caashi vii hŋ a ken wos, ²³ ǝŋ kyaa ci ken a giɓkǝ caaghǝn raa, kǝ daɗii, kǝ ndǝr kǝ dlǝǝrii, kǝ ndǝr kǝ gya hŋ a raa feɗi waan kaɓkǝ gaaghǝn raa a vik wusni yo ɗaŋ tǝ kon nǝ ɓuruk ko zaari gyo ɗaŋ tǝ ndǝr a yaatl kǝ tsogn gaami. Gin ngǝn nǝ vii wusni yo ɗaŋ myan Bulus mǝ naai nǝ mon.²⁴ Ɗaŋngǝni caa polǝm a buŋngǝnetn nǝ dur waan. A dlietn maa yugn ngǝtn yo ɗaŋ a naa buŋngǝni ghǝ Ɓorghǝn k ǝ Cogn nǝ durghǝ dli wos gyo ɗaŋ yaan ngǝn ci viin laadi. ²⁵ Nǝ durghǝ viin laadi ghǝn mǝ naai nǝ mon, a daɗkǝ laa yo ɗaŋ Cogn vǝrǝm nǝ dur waan, nǝ durghǝ yugnngarghǝn shinngǝn ngǝ Cogn.²⁶Gin nǝ waaɗi ghǝ jomjomni ɗaŋ a ta yi nǝ waaɗkǝn hal nǝghǝ gya voni tǝ gya wusuli. Beɗ tǝ gii ɗaŋngǝni taa ɓǝl tii a gya gyo ɗaŋ tǝ caa raai ɓastǝ. ²⁷ Ɓashi ghǝn Cogn taya suu tǝ ɓǝl fyali ghǝ zhimngǝn kǝ waaɗi kǝ jomjomnin nii a dlei ghǝ mǝn ɗegn. Tǝ zhiɗ tu Ɓorghǝn kǝ Cogn ǝŋ cigha gibi waan, raa ghǝ feɗi ghǝ zhimngǝn yo ɗaŋ wo mani.²⁸ Gin nǝ yaan gyo ɗaŋ myaa bǝl tii. Myaa sǝǝɗ vii ko zaari gyo mǝndǝr mǝgiɗ ko zaari gyo ghai tǝ ɗeɓaɗ yisǝŋngǝn durghǝ yo tu mǝ gaa ko zaari gyo yugn yugn a giɓkǝ Ɓorghǝn kǝ Cogn. ²⁹ Tǝ gin ngǝn mya fi laa tǝ sughǝn taas ɗa a daɗkǝn tlyaaghǝn wos gyo ɗaŋ ca fi laa a giɓetn tǝ vartǝ wos.

Chapter 2

¹ Myaa suu aa yisǝŋ durghǝ yo ɗaŋ me tlya buŋngǝni nǝ durghǝ waan,nǝ durghǝ gya gyo ɗaŋ ci Laudukiya tǝ gya gonvmonnda ɗaŋ a te lǝɓ dli ta yi yel yiratn. ² Mǝ fi la nǝ durghǝ yo tu raa waasǝŋ tǝtu tlyaaghen moɗii a te lǝɓ kǝǝmngǝn waasǝŋ a giɓkǝ suughǝn hal a ɓurug tughǝn tǝ yisǝŋngǝn ngǝ sǝǝr kǝ jomjomni ghǝ Cogn, yaan nǝ Ɓorghǝn kǝ Cogn. ³ A giɓi wos kǝn ɗeɓaɗ fuŋ ngǝ saghaɗkǝn tǝ yisǝŋngǝn tǝ waaɗ kai.⁴ Mǝ kon gin nǝ durghǝ yo tu gon tǝ mor ki tǝ vik morghǝn hŋ. ⁵ Ko ɗan tu mitǝ kyaani hŋ a giɓkǝ , beɗ tǝ gii mitǝ kyaani agiɓkǝ zhipti. Ca polǝm mǝ yelki a tsǝtnngǝn ndaraara tǝ tlyaaghǝn kǝ caaghǝn raa waan a giɓkǝ Ɓorghǝn kǝ Cogn.⁶ Ɗaŋ gyo ɗaŋ kǝ kaɓ Ɓorghǝn kǝ Cogn Daadǝn, tsǝtǝm a giɓi wos. ⁷ Daɗǝnni tǝ tlyaaghǝn a giɓi wos, nalǝnni a duuli wos, daɗǝnnii a giɓkǝ caaghǝn raa ɗaŋ gyo ɗaŋ tǝ kuuɓki ghai yi, aa ndǝr aa yughǝi a giɓkǝ nyaarghǝn.⁸ Ɗaghǝn ɗa gon tǝ mor ki gha te tǝpm ngǝ yisǝngǝn tǝ morghǝn ghǝ ɓenndǝmi a daɗ kǝ wusuli ghǝ zarsǝ tǝ kǝ gya ngǝtn ngǝ ɗǝgn ɗaŋ nǝghǝ Ɓorghǝn kǝ Cogn hŋ. ⁹ Durghǝ tu a giɓi wos kǝn ɓurug yugnngǝn Cogn bǝli a te dli.¹⁰ Kyaani gwaan kitǝ yugnngǝn a giɓi wos. Yaan ci keni a ko vartǝ gyo tǝ guŋndu gyo. ¹¹ A giɓi wos ǝŋ tǝ ta sǝrǝ ki, tǝ sǝrǝghǝn yo ɗaŋ zaar fi hŋ, a te dliighǝn laaɗ kǝ dli, beɗ tǝ gii a sǝrǝghǝn kǝ Ɓorghǝn kǝ Cogn. ¹² Tǝ ta gii ki waani tǝ yaani agiɓkǝ Baptisma, a giɓi wos beɗ kǝn tǝ ta shisher ki waanii a te lǝɓ caaghǝn raa a giɓkǝ vartǝ Cogn, gyo ɗaŋ a ta shishertii ɗi a mǝn mǝskǝn.¹³ A kili yo ɗaŋ kǝ tayi nǝ mǝskǝn a giɓkǝ kuskǝ ngǝtn waan, sǝrǝghǝn a te dli, gyo ɗaŋ kǝ yir hǝŋǝi, a ta surki waanii tǝ rai tǝ yaani ndǝr dlaa mi ɗeɓaɗ loŋsǝ kusuŋsǝ ngǝtn wopm mǝnii. ¹⁴ A ta saaɗ dlyaaɗkǝn ngǝ kusuŋsǝ ngetn laaɓkǝni waan, tǝ gya mborki yo ɗaŋ caa gaa gǝǝɓ tǝ myaani. A dlii tii ɓurug ndǝr daɗ tii gha hǝmmbǝli. ¹⁵ A caa gyaa vatǝi tǝ gya guŋndu a ca shi ndzuun a yir ghǝ zarsǝ a dǝǝl ndǝr fi mbarzanyi a dul gama waasǝŋ a te lǝɓ hǝmmbǝli.¹⁶ Nǝ durghǝ gii gaan gon tǝ nger ki vii mǝn a cighǝn ko tlyaghǝn, ko a dulgaam ngǝ dzaŋ ngǝ nelak ko lǝpm muuri, ko a dulgaam gya dzaŋ ngǝ Wolngi hŋ. ¹⁷ Gya gin nǝ gya zhipti ghǝ ngǝtn yo ɗaŋ ta man, beɗ tǝ gii ɓwaaghǝn ngǝrshes nǝ Ɓorghǝn kǝ Cogn¹⁸ Gaan gyo ɗaŋ ca suu mbutarghǝ gaam tǝ mbuughǝn ngǝ zhipti shinngǝn Cogn tǝ nger ki vii mǝn hŋ, aa ndǝr aa naa ɓakmi waanii hŋ. Daashi gii ca ndani a gya ngǝtnyo ɗaŋ a yeli a ndǝr naai nǝ murghǝ mbitǝ gaam a ɓitalghǝn wos kǝ dli. ¹⁹ Ci nǝ kaŋngǝn tǝ gaames hǝŋ. A te gaames ghǝn ɗeɓaɗ dies tǝ gya guuri wos, tǝ gya dlyaŋri wos cinǝ kaŋngǝn lǝɓ namboŋ, caa ndǝr tǝ fi laa; caa luu tǝ luughǝni yo ɗaŋ Cogn a vǝr.²⁰Ǝŋ yaan kaa mǝǝshi tǝ Ɓoghǝn kǝ Cogn a mborki ghǝ ɗǝgn nii ca kya tsǝtn ɗaŋ kutu kyaa laaɓni ngǝtn ngǝ ɗǝgn: ²¹"Ɓak ngaɓ hǝŋ, ko aa wumi hǝŋ, ko aa tǝǝni hǝŋnye?" ²² Ɓurug ngǝrshi gyagin ɓanngǝn waasǝŋ nǝ malarghǝn ǝŋ yaan cigha fighǝn laa tǝ yaŋshi a daɗkǝ gya mborki tǝ giɗkǝni zarsǝ. ²³ Mborki gya gin citǝ saghaɗkǝni yo ɗaŋ tǝ bwaalarɗi a te suughǝn laaɓkǝn ngǝtn ngǝ dli. Beɗ tǝ gii ci tǝ ɓakmi won a dulgaam ngǝtn yo ɗaŋ dli ca suu hǝŋ.

Chapter 3

¹Ǝn yan a shisherki tǝ ɓorghǝn ghǝ Cogn ŋalǝn ghǝn yo ɗaŋ yi tsogn, lǝb yo ɗaŋ ɓorghǝn Cogn cighai,a tsǝtnghǝn a taghǝ zati Cogn. ² Ḅitalghǝ gha ghǝnyo ɗaŋ yi gami ,bed tu nǝ ghǝn yo ɗaŋ yi yatl hŋ. ³ Yi tu kyani kaa mǝǝshi bed tu raa wan nǝ wadkǝni gha ɓorghǝn Cogn agibkǝ Cign. ⁴ Dzaŋgi ɗaŋ ɓorghǝn Cogn ya mbwaɗi gyo ɗaŋ cinǝ ra wan ,dzaŋ gi ǝŋ kyani ma ka mbwadi tǝ yani a gibkǝ shighǝn wos.⁵Gaan suughǝn ngǝtn ghǝ ɗǝgn ɗaŋ cigha ɗǝgn - ɓǝllǝ tǝ mǝǝri guɗi, ɓǝllǝ tǝ gud zarsǝ, tsǝtn ghǝn tǝǝ mǝǝŋ, gindǝ tǝ suughǝn kuskǝ ngǝtn, gyo ɗaŋ nǝ ndughǝn war. ⁶ Durghǝ ghǝshi gyagin ǝŋ ca tli Cogn gha mǝniyo ɗaŋ caa lab tǝ taŋ-taŋ hǝŋ. ⁷A gibkǝ ghǝshi gya gin ǝŋ kǝ rii ghai ɓanndǝŋ ɗaŋ kigha tsǝtnghǝn a dlei wasǝŋ. ⁸ Bed tu, a na cib mǝ ga gya gini - ŋaskǝn raa, tliti yer, kusǝŋsǝ ɓitalghǝn, vyarghǝn, tǝ kusǝŋsǝ vi wulghǝni.⁹Ɓak ngha mberni dlǝŋsǝ wan mǝn hǝŋ, duryo tu kaa gǝm dwatsǝ muri tǝ gya la wos.¹⁰ Kaa ndǝr kǝ caa zaar ghǝ muri ,gyo ɗaŋ caa sulartǝ nǝ muri agibkǝ yisǝŋ ghen a zhipti gyo ɗaŋ a ndǝrtǝ. ¹¹Ɗuni ǝŋ mǝn Heleni ko mǝn Yahuda ghai hǝŋ, gyo ɗaŋ ta sǝrǝ ti tǝgyi ɗaŋ ta sǝrǝtǝ hǝŋ, gyo ɗaŋ nǝ mukaŋ, baubawa koBasikitiye, mon ko gon ɗaŋ cinǝ gǝmghǝn, kitǝ ɓorghǝn Cogn,yan cigha gibi ɗebad , bed tu cigha gibi wan ɗebad.¹²A gibkǝ tsǝtnghǝn wan ɗaŋ Cogn ɓwaki ,mǝn dzǝkkǝn tǝ mǝn suughǝn ,she a dlǝpm ki tǝ gwandǝ la ghǝ mbuni , mbutar ghǝn gaam ,ngabkǝn gam tǝ shighǝn zha a raa. ¹³ Mbutarǝn raa dlǝŋsǝ wan mǝn . Fin gya dlǝŋsǝ wan mǝn. Ǝŋ yan gon citǝ vuughǝn tǝ gon ,she aa dla loŋsǝ dlǝŋsǝwan mǝni ɗaŋ gi ɗaŋ Daadǝn dla ki mǝni. ¹⁴ A duli gya gin kab, naan tǝ suughǝn gyo ɗaŋ yan cinǝ ɓanghǝn yuŋghǝn koni.¹⁵Gaan wusni ghǝ ɓorghǝn Cogn tǝ dlǝpm raa wani. Nǝdurghǝ tsǝtnghǝn wusni ǝŋ tǝ cimki a gibkǝ dli namboŋ . Naan nǝmǝn nyaarghǝn. ¹⁶Gaan vii ɓorghǝn Cogn tǝ tsǝtna gib raa wan ndarara. Tǝ saghadkǝn ,a gidshi ghai ,a sǝǝd vii dlǝŋsǝwan, tǝ dǝllǝŋsǝ ghǝn ghǝ luughǝn Cign, ngil, tǝ ngilghǝ mbuughǝn kǝ zhipti var. Kigha waghǝn tǝ nyaarghǝn a gibkǝ raa wan gha Cogn.¹⁷ Hal tu kab gheryo ɗaŋ kafi agibkǝ vi wulghǝn ,kolaa fighǝni, finshi agibke sǝm ghǝ Daadǝn Yesu. Kigha nyargǝn Cogn Daadǝn te ɓastǝ.¹⁸Guɗi wumǝn kǝǝm gya turwan gyo ɗaŋ a ndara a gibkǝDaadǝn. ¹⁹ Mǝnmonci,guɗiwan,ɓak malarshi raa mǝn hǝŋ. ²⁰ Mǝǝri, fin ghǝn yo ɗaŋ gya Daawan caa fuki a gibkǝ koni , duryo tu gin caa pol Daadǝn ghai. ²¹ Kyani mǝn bwaaghǝn, ɓak ca mǝǝri wan tliti yer hǝŋ duryo tu raa wasǝŋ tǝ tsali hǝŋ.²²Monsǝ fin ghǝn won ɗaŋ gya murghǝ dǝnwan ghǝ dli caa fuki tu afi koni, nǝ durghǝ yelghǝn yir zarsǝ hǝŋ, duryo tu,tǝpolzarsǝ ghai hǝŋ,bed tǝ gi tǝ raa ghǝ mbuni. Cinvǝrtǝ Daadǝn.²³ Kab ghǝnyo ɗaŋ kya fi fintǝ a gibkǝ ra nǝ Daadǝn,nǝ durghǝ zarsǝ hǝŋ. ²⁴ Yisǝŋni tu katu ɓakmi dull wan gha Daadǝn . Duryo tu Daadǝn ɓorgǝn Cogn ǝŋ kya mbuu tǝ. ²⁵ Dury o tu kab muryo ɗaŋ yananǝ zar ghǝ zaari hǝŋ wo kab bakmi kuskǝ ghǝnyo ɗaŋ a fi, hal tu suughǝn gam ghai hǝŋ.

Chapter 4Kyani gya Daaghǝ dǝn vǝrǝn monsǝ wan ghǝnyo ɗaŋ yi cip, ɗaŋ andara shi mǝn , ka yisǝŋǝi tu kyani ma kitǝ Daadǝn wan tsogn.

²A ciken tǝ karaghǝn Daadǝn nyaŋ-nyaŋ .³ Tsǝdǝn gwam a karaghǝn tǝnyyarghǝn Daadǝn. Yi jwaamǝnki, a kara Daadǝn nǝ myani, duryobtu Cogn tǝ ɗǝrǝmi mbil nǝ durghǝ gǝgn ,tǝ kon ghǝnyo ɗaŋ nǝ jomi kǝ ɓorghǝn Cogn. Nǝ dulgam ginminǝ nadkǝn jarum. ⁴ Karan Daadǝn duryo tumǝ dya mǝ kontǝ ndarara ɗaŋ gyo ɗaŋ a ndara mǝ kontǝ.⁵Riin yǝ saghadkǝn nǝ gya gyo ɗaŋ ɓǝdlǝm ,fin la tǝ dǝǝl yo ɗaŋ ka tu. ⁶ Gaan vii wan ko dzaŋ gyo tǝ na neghǝ gyal . Tǝ nanǝ ghǝn ghǝ wusni duryo tǝ yisǝŋ datǝpm yo ɗaŋ kasu ko dashi gyo ghai.⁷Durghǝ gya ghǝnyo ɗaŋ mighai, Tikikus wo fuki ghǝnyo ciɗa .Cinǝ ŋaa ghǝ naan ɗaŋ mya suutǝ, mon murghǝ vǝrtǝ Cign ,cinǝ monɗaŋ myan a gibkǝ Daadǝn. ⁸Ma shintǝ ɓaski nǝ durghǝ gin ,duryo tu aa yisǝŋ dek kǝ ghǝnyo ɗaŋ mighai , duryo tu tǝ tlyaki mod mǝn.⁹ Mǝ shinshi tǝ Onisimus, murghǝ vǝrtǝ Cogn tǝ ŋaaghǝ naan ɗaŋ mya suutǝ ,gyo ɗaŋ ci namboŋ a gibi wan. Ta fuki kab ghǝnyo ɗaŋ a fi ɗuun.¹⁰Aristarkus , muryo ɗaŋ tǝ tlǝǝrmi jarum cimtǝ,ca wuruki tǝ Markus ,yeskǝ Barnaba( gyo ɗaŋ tǝ shishǝrtǝɗi baski,ǝŋ ya man aa kabti),¹¹ tǝ Yesu gyo ɗaŋ ca cimtǝ tu Yustus. Gya gi ǝŋ cinǝ mǝniyo ɗaŋ ta sǝrǝshi wasǝŋǝi, Tǝ na nǝ mǝn mbutarghǝn raa ɓasǝm.¹²Abafaras ca wuruki . Ci namboŋ a gibwan ,bed tu cinǝ mon ghǝ ɓorghǝn kǝ Cogn. Ko dzaŋgyo ca kara Cogn tǝ caaghǝn gam duryo tu a dliri nǝ yuŋggarghǝni na jom-jomi a gibkǝ suughǝn Cogn. ¹³ Durghǝ cig ,mǝ ca tlya woshi nǝ la mbuni yo ɗaŋ ca fi nǝ durwan,nǝ mǝniyo ɗaŋ ci Lawudikiya ,tǝ kabkǝ Hirafolis. ¹⁴ Luka murghǝ paŋnghǝn mǝn gonghǝn ɗaŋ mya suu,tǝ Dimas,caa wuruki .¹⁵Awuru gya ŋaa naawan ɗaŋ ci Lawudikiya tǝ Nimfa tǝ mǝn laabkǝn yo ɗaŋ ci ɗa tǝ dǝn. ¹⁶A kili yo ɗaŋ tǝ kwaan ghǝshi gin ɗaŋ mǝ dlyaadki mǝnɗi a dlei wan, she a a kwaan tǝ ɗa a gibkǝ mǝn labkǝn ghǝ Lawudikiya, aa ndǝr aa yisǝŋǝi tu ta kwaan ghǝnyo tǝ dlyaadi Lawudikiya. ¹⁷ A fuu Arkibas,"Tǝ caa yir gha layo ɗaŋ a kaba gibkǝ Daadǝn ,duryo tu tǝ yuŋgharti."Wurughǝn gin ,mǝ dlyaad tǝ tasan- Bulus .A ɓitalki tǝ ndaghǝ nen jarum. Gyal tǝ na ɓaski.

1 Thessalonians

Chapter 1

¹Nǝ Bulus tǝ Sǝlvanus tǝ Timotawus, tlǝrǝn Ikilisiya kǝ nǝ Tasalonika a giɓkǝ Cogn von Daas, tǝ Daadenes Yesu ɗaŋ nǝ Ɓorghǝnni gyal tǝǝ raa wusni tǝ naa ɓaski.²Myaa nyar Cognvon nǝ kyaani ngyeɗ ngyeɗ, ɗaŋ gi ɗaŋ mya kara Cogn mǝ kwaan sǝǝmndǝ waan ngai. ³Myaa ɓital tǝ kyaani nǝ kǝ gaaghǝnni hŋ a ken Cognvon tǝ Daa wopm nǝ laaghǝ caaghǝn raa waan, laaghǝ giɗkǝnni suughǝnni tǝ dluughǝni vwaa tǝ ŋaskǝn raa nǝ jaan a giɓkǝ Daadǝn wopm Yesu ɗaŋ nǝ Ɓorghǝnni.⁴Gya yesatn gya gyo ɗaŋ Ognvon suu, ma yisǝŋǝi tu a bwaaki waanu, ⁵yan tu vik wusni kurum hŋ, beɗ tǝ gi tǝ vartǝ ɗaŋ a giɓkǝ zhipti vares, a giɓkǝ ciɓ ciɓi. Nǝ ngǝtn namboŋi kyaani ɗaŋ kaa yisǝŋǝi tu mi nǝ zarsǝ naa gyo a dlei waan tǝ nǝ dur waan.⁶Kǝǝ naai nǝ mǝn yo ɗaŋ caa laaɓ gir yasǝŋ wopm tǝ kaɓkǝ Daadǝn, ɗaŋ kǝǝ taa kaɓ ves a giɓkǝ buŋngǝni monnda tǝ polghǝni ɗa a mbwaaɗi a zhipti var. ⁷Nǝ de gi, kǝǝ naai nǝ gya gyo ɗaŋ taa kuuɓ ɓaski a lo teɗo a yatl kǝ Makidoniya tǝ Antakiya yashi ɗaŋ tǝǝ caa raai.⁸Yan tu te ɓaski ghuŋ ves kǝ Daadǝn nyolɗi basaŋǝin giɓ yatl kǝ Makidoniya tǝ Antakiya kurum hŋ. A bamves, a ko lǝɓi gyo caaghǝni raa waan a Cogn a nyolɗi ɓidkǝŋ. A dei gi mǝ yir ngǝtn won ɗaŋ ma kon ɗa hŋ. ⁹Yan tu yanshi gaama wasǝŋ tǝ kon tlighǝnni naa gyo ɗaŋ mǝ tli a dlei waan. Tǝǝ kon datǝpi gyo ɗaŋ kǝǝ suuki a Cognvon kǝ gaa gya waari kǝ finǝ laa Vognvon kǝ jom jomni ɗaŋ ci gwaami. ¹⁰Caa kon tu kigha ɓuɓkǝn nǝ kuni wos ɗi ttsaogn gaami, gyo ɗaŋ a shisher ti ɗi a gya gi ɗaŋ taa mǝǝshi. Gin nǝ Yesu ɗaŋ a ca mǝǝ naai sǝriɗ a buŋngǝnni ɗaŋ wo man ni.

Chapter 2

¹Kyaani gama waan gya yesatn kaa yisǝŋǝi ta manngǝni wopm ɓaski taa yi ɓyem hŋ. ²Kaa yisǝŋǝi ɗaŋ mǝ ta buŋ keni tǝ ɗaŋ tǝǝ taa vǝrmi ndzuutn Filipi. Mǝǝ ta yi tǝ vǝrtǝ hŋ a giɓkǝ Cognvon wopm mǝǝ fuuki vik wusni kǝ Cognvon she ɗaŋ mǝǝ larmi wopi monnda.³Yan tu sǝǝɗkǝni vi wopm a taa yi nǝ maalghǝn hŋ, ko ca kuskǝ ɓitalghǝnni ko nǝ morghǝnni hŋ. ⁴A bamvi gi, mii nǝ dlǝlarghǝnni ko Cognvon tu taa caa vwaa wopi tǝ vik wusni ɗaŋ myaa wul cighǝi. Myaa wul tu tǝ polni zarsǝ ghai hŋ, beɗ tǝ gi tǝ polni Cognvon. Nǝ yanngǝn caa paŋ giɓ raa wopm.⁵Yan tu a kili won ɗaŋ maa taa man tǝ laaɗ vi kǝ dunndẹghǝni ɗaŋ kǝ yisǝŋǝi ko nǝ morghǝnni nǝ kashi ngǝtn won, yan tu Cognvonngǝn wo tlyaami zha mǝn. ⁶Mǝǝ ta ŋal zǝghǝrghǝni a zarsǝ ko ɓaski ko a gya gon hŋ. Mǝǝ taa kǝǝm mǝǝ ŋal mbolarghǝni ɗaŋ dǝllǝŋsǝ mǝn shinngǝnni kǝ yan ɗaŋ nǝ Ɓorghǝnni.⁷Bamvi gi, mǝǝ taa yi ki mǝn sho shoo ɗaŋ mǝri gya gi ɗaŋ naawasǝŋ caa mbutarshi raa mǝni. ⁸A te gi mǝǝ taa yi tǝ suughǝn won nǝ kyaani. A taa polmi ɗaŋ mǝǝ taa wulvi cimki gyo ɗaŋ nǝ vik wusni kǝ Cognvon ngǝtn wos hŋ beɗ tǝ gi nǝ gya gon ɓasmi monnda. ⁹Yan tu kyaa ɓital gya yestatb, tǝ gya laa wopm tǝ buŋngǝn wopm dzaŋ tǝ kaviɗ, mǝǝ taa ya fi laa nǝ dur yo tu mǝ laɓ gyaŋ gon waan hŋ. A kili gi mǝ taa fuuki vik wusni kǝ Cogn.¹⁰Kii nǝ nǝn tlyaghǝn zhatn tǝ Cognvonngai ɗaŋ, a te finndi wopm yi wuri te ndzǝk ndzǝki, tǝ te zaar kǝ zaari, tǝ ngǝtnngǝ vyerghǝnni hŋ a kyaani ɗaŋ kaa caa raai. ¹¹A datǝpm namboŋi kaa yisǝŋ ngǝtn yo ɗaŋ mǝǝ taa fi tǝ ko namboŋ waan ɗaŋ gi ɗaŋ Daa ca fi tǝ nǝri wos, ¹²mǝǝ taa ya karaki, mǝǝ tlyaaku moɗ, nǝǝ shisher ki a vii ndara ɗaŋ gyo ɗaŋ nǝ ngǝtn mbuuni a Cognvon yan ɗaŋ a cimki a giɓkǝ guŋndǝ tǝ zǝkkǝni wos.¹³Nǝ dei gin mya nyar Cognvon mǝn a ko kili gyo. Ɗaŋ kǝ taa kaɓ vik Cokes ɗaŋ kǝ taa wumi kǝ taa kaɓi a jom jomni wos ɗaŋ gyo ɗaŋ ci, vi kǝ Cognvon. Nǝ vi gin nghuŋ cigha laa a dlei waan beɗ ɗaŋ, kyaani ɗaŋ kǝǝ caa raai.¹⁴Yan tu kyaani gua yesatn kǝǝ naai nǝ mǝn laaɓkǝn gir yasǝŋ gya Ikilisiya kǝ Cognvon ɗaŋ nǝ Ɓorghǝnni. Yan tu buŋngǝnni waan nǝ ngǝtn namboŋi ɗaŋ gi ɗaŋ kyaa tu a mǝn yatl waan, ɗaŋ gi ɗaŋ tǝǝ tu a gya Yahudawai. ¹⁵A ta yinǝ Yahudawa kǝn tǝǝ taa tlaa beɗ wasǝŋ gya Daadǝn Yesu tǝ gya mǝn shinngǝnni Cogn. Nǝ Yahudawa kǝn tǝǝ taa kaɗmi mǝǝ nywali ɓǝdlǝŋ. A taa pol Cognvon ɓashi hŋ. A bamves tǝǝ taa ya kon zarsǝ ɓuruk. ¹⁶Tǝǝ katarmi ghai mǝǝ wul vi tǝ gya gi ɗaŋ nǝ Yahudawa hŋǝi nǝ durghǝ tu tǝǝ vuumngǝnni. A cik taa yugnngari tǝ kusǝŋsǝ ngǝtn wasǝŋ. Raa malarghǝni kǝ Cognvon wo mbwaaɗi ɓashi ciɓ a ɓanngǝnes .¹⁷Tǝǝ taa ɓǝǝlmi wopi cimki, gya yesatn nǝ kǝ kili ŋaa njwaatn, a te dlii nǝ te raa hŋ. ¹⁸Yan tu mya suu mǝ nan yel tsogn ken waan. Bukus tǝpm nambiŋ ɗa ɗa, beɗ tǝ gi Shetan taa ɗakmi ghai.¹⁹ Yan tu nǝ nii ghuŋ cinǝ ngǝtn ŋaskǝn raa wopm nǝ dzaŋ gon, ko polghǝn tǝ gya durghǝ gǝǝɓ a kenngǝ Daadǝn wopm Yesu a manngǝn woshe? ²⁰Yan tu kyaani ghuŋ kinǝ zǝkkǝn wopm tǝ polghǝn wopm.

Chapter 3

¹Nə durghə gi ɗaŋ maa man kǝǝmmǝ dluu vwaa ghai ɗa hŋ, mǝǝ taa ɓitul tu a ndara mə naai kaar Atina ngətn wopm. ²Məə shunndar Timotawus , yes wopm təkamngə laa wopm kə cognvon kə vik wasni kə yanɗaŋnə Ɓorghəni , tə tlyaaki moɗ tə mbutarki raa man a te ghə coaghəni raa waan . ³Məə taa fi gin nə dur go tu gon namboŋ tə zhighəɗi nə buŋngəni gya gin hŋ. yan tu kyaanni ngətn waan kə yisəŋəi tu nə durghə gin nguŋ təə taa bwaami ɗa.⁴Jom -Jomi ɗaŋ məə taa yi cimki, məə taa tuuki keni tu maa ngaa məə ndnai a buŋngəni, kənnda tə mbwaaɗi cik. ɗaŋ nə yisəŋngəni waan. ⁵Nə dei gin ɗaŋ mə kəəm man numtə ɗa hŋ ,mə taa shin tu mə yisəŋ nə ni a te caaghəni raa waan. Gon taa murghə dyiɓkəni a taa ngaa dyiɓki she laa wopm taaɓ zha.⁶Beɗ təgi daŋ timotawus taa mbwaaɗi ɓaski waani a taa ləər mi vi kə wusni a dulgaam caaghəni raa tə suughəni waani A taa tuu mii tu ko dzaŋgyo kyaa ɓital tə myani nə naa mbuni, tu kyaani ma kyaa ti nyoti nyoti kə yelghəni wopm ɗaŋ gi ɗaŋ myani ma myaa suu məǝ yel ki ⁷Nǝ durghǝ gin gya yesatn , raa wopm taa mbuɗni nǝ durghǝ caaghǝni raa waan, tǝ ɓuruk ɗaŋ raa wopm a taa waan tǝ aya buŋngǝni wopm .⁸Yan tu ɗaŋngǝnin mii gwaam, ǝŋ yan kyaa dǝər daraŋ a giɓkə Daadən. ⁹Nə nyarghəni gyo ma fi cognvon mən nə dur waan, nəpolghəni yo ɗaŋ məə yir a ken cognvon wopm a dulgaam waana? ¹⁰Dzaŋ tə kavid myaa kara cagnvan monda tu məə ɗyaa məə yel tsoga ken waan məə vərki ngətn yo ɗaŋ a ɗaɗki məni a caaghə raa waan.¹¹Cognvon wopm tə Daadən wopm yan gamas tə Daaɗən wopm Yesu cii caa tə kənndar datəpm ɓaski. ¹²Tu Daadən cii caa ki gha gəəɗi monnda a suughən kə dlənsə waan tə gya zarse ɓuruk ɗaŋ myaa fi nə dur waan. ¹³Tu cii tlyaaki raa waan məni, nə duryo tu taa naa tə malghəni hŋ tə naghənnindzək ndək a ken Cognvon wopm tə Daadən wopm a manngənni kə Yesu Daadən wopm tə ɓuruk gya kaɓkə ndzəkkəni wos.

Chapter 4

¹Abanngǝnes gya yesatn myaa tlyaaki moɗ mǝ ndǝr mǝ sǝǝtki vi a Daadǝn Yesu. Ɗaŋ gyo ɗaŋ kǝ gya mborki basmi a dulgaam yo ɗaŋ rigǝn waan wo pol cogn ghai, saɗɗa a tǝpm ngǝ righǝn gin, duryo tu a fi hal tǝ mob gii. ²Duryo tu kaa yisǝŋ tu gya mborki yo ɗaŋ mǝ vǝrki yinga datǝpm ngǝ Yesu Daadǝn.³Duryo tu gin nǝ fighǝn cognvon naan tǝ dzǝkkǝn waan, ɗaŋ a gaa mbǝllǝi, ⁴duryo yo fi konuwan a yisǝŋ wurghǝn ɗa wo num gǝɗi wos tǝ dzǝkkǝn tǝ zhimngǝni. ⁵A yel gǝɗ won a shim hŋ (ɗaŋ gya gyo ɗaŋ taa yisǝŋ cogn hŋ). ⁶Gon tumon tǝ maali tǝ fi kuskǝ ngǝtn won yes mos mǝn nǝ durghǝ dei gin, beɗ ɗaŋ gyo ɗaŋ mǝ sǝǝɗki vi keni mǝ ndǝr mǝ fuuki.⁷Duryo cognvon a cim mi ɗi nǝ kusuŋsǝ ngǝtn wonhŋ, beɗ tǝ gi ate dzǝkkǝni. ⁸Tǝ cik, yan gyo ɗaŋ ya nyaŋngas gin a nyaŋgas ni zarsǝ hŋ, beɗ tǝ gi nǝ cogn, gyo ɗaŋ a vǝr ki zhipti vavi.⁹A mbighǝn suughǝn kǝ na gya yes maan kǝ yir ɗei yo ɗaŋ she gon ya dlyaad ki mǝn hŋ, dir yo tu kyani ngǝtn waan cogn a giɗ ki ghai tu a suun dlǝŋsǝ waan. ¹⁰Tǝ caaghǝn raatu ka fi ngǝshi gya gini ɓuruk a gya yesatn, gya gyo ɗaŋ ci Makidoniya. Bed tǝ gi mya sǝǝɗkivi, gya yasatn, a fin ginhal tǝ laatsǝi. ¹¹Beɗ tǝ cik myaa sǝǝɗki vi tu suughǝn waan tǝ naa tu a tsǝtn saɗ, ngaɓǝn gama waan tu a ti laa tǝ taas waan, ɗaŋ gyo ɗaŋ mǝ fuuki waani, ¹²duryo tu a ri taŋ-taŋ a ken ngǝ zarsǝ ɓitlǝn tǝ tu a naai nǝ mǝn ngalgǝn ngǝshi gon hŋ.¹³Myaa suu tu a naai nǝ mǝn yisǝŋi ngotn hŋ, gya yesatn, a dulgaam gya gyo ɗaŋ caa nda kuci, duryo fu a buŋ daŋ Zarsǝ gya gyo ɗaŋ tǝ naa citǝ yisǝŋngǝn jomjomni kǝ ken hŋ. ¹⁴Ǝŋ myaa nyaŋngas kabkǝni ghai tu Yesu ɗaŋ nǝ Ɓoighǝni aa mǝs aa ndǝr shishi cikkǝn ɗaŋ cogn wo sular Yesu ɗi tǝ ɓuruk gya gyo ɗaŋ tǝ nda kuci ɗaŋ ci ɓastǝ. ¹⁵Nǝ durghǝ gin myaa wul a vik kǝ Daadǝn, tu myaani gya gyo ɗaŋ mi ɗyaghas mi gwaam, gya gyo ɗaŋ tǝ ɓan tǝ naa nǝ manngǝni Daadǝn.¹⁶Duryo tu Daadǝn tǝ gamas wo shiɗi tsogn gaami. Wo man tǝ kaaghǝn yerghǝ dǝllǝk zhiɓi shinngǝni cogn, tǝ gya mwari ghǝ cognvon, tǝ mǝn mǝskǝn a gibkǝ yan ɗaŋ nǝ Ɓorghǝn ta shishi keni. v 17 Ǝŋ nda myaani gya gyo ɗaŋ mi dyaghas mi gwam, gya gyo ɗaŋ tǝ naa, a lǝb namboŋnyi tǝ yanshi maa tǝǝ tlii gaami a giɓ kurkon, mǝ tlǝn fu Daadǝn a dǝǝl gaami. A datep, gin saɗ ǝŋ ma naa tǝ Daadǝn a ko kili go. ¹⁸Tǝ cik, mbutarǝnraa dlǝŋsǝ waa mǝn tǝ vi gya gin.

Chapter 5

¹Ɗaŋngǝnin nǝ dulgaam gya mbuɗkǝn tǝ gya kili gya yesatn, kii tǝ de wonɗa ɗaŋ maa dlyaaɗ kii ko ngǝrshi gon mǝn hŋ. ²Nǝ duryo tu kyaani tǝ gamawaan kaa yisǝŋǝi shoŋ shoŋ tu dzaŋngǝ manngǝn Cogn cigha manngǝnɗi ɗaŋ mǝǝr kaviɗ. ³Ǝŋ caa wultu, Tsǝtnngǝn wusni tǝ mbutarghǝn raa ɗa, ǝnnda swaaɗ kyaaɗ ɗǝki wo dluuɗi ɓashi. Wo naai ɗaŋ tu nǝ cighǝnngǝ vwa ghǝ ɓwaaghǝn kǝ gǝɗ ŋaavwaa. Datǝpmngǝ fuuɗkǝn wasǝŋ ɗa hŋ.⁴Beɗ tǝ gi kyaani gya yesatn kii a lǝɓjii hŋ nǝ duryo tu dzaŋes wo man kii mǝn ɗaŋ mǝǝr. ⁵Duryo tu kin ɓuruk mǝri ghǝ lǝɓyaali tǝ mǝri dzaŋes. Minǝ mǝri kaviɗ ko lǝǝɓjii hŋ. ⁶Tǝ cik ɗaŋngǝnnin, mǝ nda kuci ɗaŋ gyo ɗaŋ gya ɓances caa fi hŋ. A bamvi gi, mǝ tsǝɗǝn gwaam tǝ zaghaɗkǝ. ⁷Nǝ duryo tu gya gyo ɗaŋ caa nda kuci caa fi cik kaviɗ, tǝ gya gyo ɗaŋ caa tlyazha ɗaŋ a ngaɓ shi waashi caa fin cik kaviɗ.⁸Beɗ tǝ gi ɓanndǝŋ ɗaŋ minǝ kǝ dzaŋ, yan ciɓ mǝ naai tǝ saghaɗkǝn tǝ cik mǝ caa raa wopm tǝ suughǝn ɗaŋ ngǝtn lyaaghǝn gǝǝɓ, tǝ tughǝn jom jomni ghǝ vumngǝn kǝ ken nǝ kǝ woŋ gaam wopm. ⁹Duryo tu Cognvon a gaa mi ɗa nǝ loŋsǝ wos hŋ, beɗ tǝ gi tu mǝ tu vumngǝni a te tǝpmngǝn Daadǝn Yesu yaan ɗaŋ nǝ Ɓorghǝnni. ¹⁰Nǝ yaani gyo ɗaŋ a ta mǝs nǝ durwopm nǝ durghǝ tu, ko yan mi gwaam ko yan maa ndai kuci, ma tsǝtn a lǝǝɓ namboŋi cimshi. ¹¹Tǝ cik mbutarǝn raa dlǝŋsǝwan mǝn a ndǝr a tlyaamoɗ konu, beɗ ɗaŋ gyo ɗaŋ kigha fighǝn.¹²Mya ceɗki, gya yesatn kaɓɓǝn gya gyo ɗaŋ caa fi laa a dlei waan tǝ gya gyo ɗaŋ taa laatsǝ a Daadǝn tǝ gyo ɗaŋ caa sǝǝɗ ki vi. ¹³Mya wulki tu a mbishi mbun mbun a suughǝn nǝ durghǝ laa wasǝŋ. Nan tǝ mbutarghǝn raa a dlei waan. ¹⁴Mya sǝǝɗki vi, gya yesatn koɓarǝn mǝn ɗakkǝn wumngǝn kǝǝm, tlyaanmoɗ gya gyo ɗaŋ gamvoraŋ wasǝŋ a byii, somǝn gya gii ɗaŋ ci lomshak ghǝi gha dumngǝn vwa a konu.¹⁵Yaalghǝn waan tu gonwon tǝ sular gon mǝn ɗa gashi hŋ tǝ kuskǝ ngǝtn. A bamvi gi, ŋalǝn ngǝtn mbuuni nǝ dlǝŋsǝ waan tǝ kaɓkǝ ɓuruk. ¹⁶Naan tǝ polghǝn a ko kili gyo. ¹⁷Karan Cogn a kili gyo. ¹⁸A ɓuruk koni naan tǝ nyaarghǝn. Duryo tu gin ngǝn nǝ fighǝnngǝ Cogn a giɓkǝ Yesu uaan ɗaŋ nǝ Ɓorghǝnni nǝ kyaani.¹⁹A dlǝlarǝn Zhipti var hŋ. ²⁰A nyaŋngasǝn mǝn shinngǝn Cogn hŋ. ²¹Diiɓǝn ɓuruk koni. Ngaɓǝn ngǝtn yo ɗaŋ yi ndarara. ²²Kiirǝn lo nii ɗaŋ a mbwaaɗi nǝ kuushi.²³Ganǝn Cogn ngǝ mbutarghǝn raa tǝ caa a naai ndzǝk ndzǝ ɓuruk. Ganǝn zhipti waan tǝ raa waan ɓuruk vii nambiŋ a ɓuuɗ dlii waan tǝ naa tǝ daduɗ wus hŋ, nǝ manngǝn Daadǝn wopm Yesu ɗaŋ nǝ Ɓorghǝnni. ²⁴Nǝ zaar ghǝ zaari uan ɗaŋ a cimngǝi, yan ngǝn wo ɗya fi.²⁵Gya yesatn karatn Cogn nǝ myaani ɗaŋ. ²⁶Wurǝn ɓuruk gya yesatn tǝ ngaɓkǝn rumtsǝk kǝ dzǝkni. ²⁷Mǝ karaki nǝ kǝ Daadǝn tu shinngǝn gin tǝ tu kwaanngǝni ɓuruk a gya yeswopm. ²⁸Gyal ghǝ Daadǝn wopm Yesu ɗaŋ nǝ Ɓorghǝnni tǝ naa ɓaski.

2 Thessalonians

Chapter 1

¹Bulus, tǝ Sibanus,tǝ Timotawus nǝghǝ tlǝghǝni a kyaani mǝn laaɓkǝn Tasolinika a giɓkǝ Cognvon Dawopm, tǝ Daaghǝ Daadǝn wopm Yesu Ɓorghǝn Cogn. ²Gyaal ghǝ Cogn tǝ naa ɓaski tǝ wusni ghǝ raa yo ɗaŋ yi ɗi gha Dawopm Cogn tǝ Daadǝn Yesu Ɓorghǝn kǝ Cogn.'³A naa ciɓ mǝ nyaar Cogn mǝn ko dzaŋgyo nǝ kyaani mǝn wopm. Nǝ durghǝ yo tu cighes a ndara. Caaghǝn raa waan tǝ daɗag kai nǝ ŋaa nyi hŋ. Suughǝni dlǝŋ waan tǝ daɗad kai.⁴ Myaani tǝ gama wopm myaa ɗuni gǝǝɓ tǝ kyaani mǝn laaɓkǝn Cogn. Migha wulghǝn vi a shiili ghǝ raa waan tǝ ccghǝni raa waan a buŋngǝni yo ɗaŋ kighai. Miigha wulghǝn vii gha buŋngǝni yo ɗaŋ kigha dluughǝni vwaa ghai. ⁵Gini yaa cinǝ ɓalaŋ ɗǝǝlghǝn vik Cogn kaɓkǝ zarghǝ zaari wos. Ngǝtn yo ɗaŋ wo laaɓ kaari ɗi yaan tu ndaghǝni a giɓkǝ guŋndu ghǝ Cognvonii ɗaŋ kyaa buŋ ɗai.⁶Nǝ mbun gha Cognvon tǝ sular matsǝ ghǝnii mǝn yo ɗaŋ caa matsǝki mǝn, ⁷a vǝr ki ngaaghǝn laa tǝ myaani. Wo fi ngǝrshi gin gha dzaŋ ngǝ maaghǝn Dawopm Daadǝn Yesu ɗaŋ a shii ɗi Tsogn tǝ mǝn shinngǝn Cogn tǝ vartǝ wos.⁸ A giɓkǝ wuɗ anda wo suular gya gyo mǝn ɗaŋ tǝ yisǝŋ Cogn hŋ tǝ kaɓ vii wusni ghǝ Daadǝn Yesui hŋ.⁹Ta buŋ forǝn ngǝ mǝskǝni dzaŋ ngǝ jaan a ken wos tǝ luughǝni vartǝ wos.¹⁰ Wo fi gin dzaŋgii ɗaŋ yaa mani tǝ luughǝn wos nǝ zarsǝ wos, wo ndǝr naa nǝ ngǝtn ngǝ kwasarghǝn a mǝn yo ɗaŋ tǝ caa raa ɓastǝ. Nǝghǝ yo tu kǝ caa raa a ngǝtn yo ɗaŋ kǝ tlya zha wopm ɗa.¹¹Nǝ durghǝ gin mya kara Cogn ko dzaŋ gyo nǝ kyaani. Mya kara Dawopm tǝ caa cimngǝn waan tǝ naa ndaraara. Mya kara Cogn tǝ vǝrki ngǝtn yo ɗaŋ kya suu aa yi fi ngǝtn mbuni ndaraara tǝ ɗeɓaɗ laaghǝ caaghǝni raa tǝ vartǝ. ¹²Mya kara gin nǝghǝ yo tu sǝm ngǝ Daadǝn Yesu tǝ tu luughǝni ɓastǝ, nǝ durghǝ yo tu gyal ghǝ Dawopm Cogn, tǝ kaɓkǝ Daadǝn Yesu Ɓorghǝn Cogn.

Chapter 2

¹Ɗaŋ a dulgaam maaghǝnɗi Daadǝn wopm Yesu Ɓorghǝnvkǝ Cogn tǝ jwaamngǝn wopm a lǝɓ namboŋ mǝ naa tǝ yaan: mya kara ki mǝn wopm,² aa shisher ko aa vuu raa waan swat hŋ, ko tǝ zhipti won, ko tǝ vii won, ko ngǝtn dlyaaɗkǝn won ɗaŋ a yaal ɗaŋkutu a mbwaɗi ɓasmi, tu a dzaŋ Daadǝ aa tuliɗi.³Gaan gon tǝ morki a tǝpi gon hŋ. Durghǝ yo tu dzaŋǝn wo man hŋ she a kaar yo ɗaŋ ndaaɗkǝnes ya man, ta ndǝr tǝ nyolar murghǝ tsalghǝn mborkii, ŋaaghǝ kwaaɓkǝn lǝɓii. ⁴Gin nǝ gyo ɗaŋ caa gaa gǝǝɓ, ko luu gamas moɓ ɓurug gyo ɗaŋ caa cim tǝ tu Cogn ɗaŋ caa mbuu tǝ. Nǝ gii ca tsǝtn dǝn Cogn yi sular gamas ɗaŋ Cogn.⁵Kǝ ɓital tu maa ta fuu ki ngǝrshi gyagin kili yo ɗaŋ mǝ ta yi cim ki hŋaa? ⁶Ɗaŋngǝni kaa yisǝŋ ngǝtn yo ɗaŋ a dlǝlar tǝ, nǝ durghǝ yo tu tǝ nyolar tǝ a dǝǝl yo ɗaŋ a ndara.⁷ Mbkushi murghǝ tsaalghǝn mbores aa nguɓ laa ɗan ɗaŋngǝni, nǝ gon ngǝn caa dlǝlar tǝ hal she caa mbii tii ɗa tǝpi.⁸Tǝ cig ta nyolar murghǝ tsaalghǝn mborkeshii, guo ɗaŋ Daadǝn Yesu wo ɗu tii tǝ sǝǝghǝn vii wos.⁹ Maaghǝn ɗi murghǝ tsaalghǝn mborkes wo naa a laa shetan tǝ ɓuruk vartǝ, tǝ ngǝtn ngǝ giɗkǝn, ngǝtn ngǝ kwasarghǝn kǝ mbeerni,¹⁰ tǝ ɓuruk morghǝn, tǝ ngǝtn yo ɗaŋ nǝ mbuni hŋ. Ngǝrshi gyagin wo naa nǝghǝ mǝn laaɓkǝn zha, nǝ dur ghǝ yo tu tǝ kaɓ suughǝn jomi tǝ tu vumngǝni hŋ.¹¹Tǝ dyak gin Cogn shinndar shi laa ghǝ malghǝn mǝn ɗi, durghǝ yo tu tǝ kaɓ mbeernii. ¹²Ngǝtn yo ɗaŋ wo fi yaan ci tu ɓuruk ta ɗǝǝlshi vii mǝn, gyagyo ɗaŋ tǝ kaɓ jomjomni hŋ.¹³Beɗ tǝ gii mya nyaar Cogn mǝn ko dzaŋ gyo nǝ dur waan, mǝn wopm ɗaŋ Daadǝn ca suu. Durghǝ yo tu Cogn bwaa ki nǝ gaami kǝ vumngǝn a giɓ saɗkǝn kǝ zhipti var tǝ caaghǝn raa a jomjomni. ¹⁴Gin ngǝn a ca a cim ki a te lǝɓ vii wusni wopm durghǝ yo aa luu Daadǝn Yesu,Ɓorghǝn kǝ Cogn. ¹⁵Tǝ cik mǝn wopm dlǝǝrǝn tlyaa tlyaa. Ngaɓǝn duul yo ɗaŋ kǝ tu giɗkǝn ngai, ko tǝ vii, ko tǝ shinngǝn ngǝ dlyaaɗkǝn wopm.¹⁶Ɗaŋngǝni Daadǝn wopm Yesu Ɓorghǝn kǝ Cogn tǝ gamashi, Dawopm Cogn gyo ɗaŋ a suu mi nder vǝr mi mbutarghǝn raa nǝghǝ mbeɗi tǝ ŋaskǝn raa ndaraara nǝ durghǝ ken a te lǝɓ gyaal, ¹⁷tǝ mbutarki raa mǝnii tǝ ndǝr tǝ nal ki raa waan mǝnii tǝ gǝgn.

Chapter 3

¹Ɗaŋngǝnin mǝn wopm, karan mi Cogn mǝn tu vik Daadǝn tǝ tu luughǝnii kyaaɗ ɗaŋ gyo ɗaŋ kǝ yir.²Karan Cogn mǝ nywaalii a taas kǝ mǝn kuskǝ raa nǝ durghǝ yo tu nǝ ko nuu ghǝn citǝ caaghǝn raa hŋ.³ Beɗ tǝ gii Daadǝn nǝ zaar ghǝ zaari gyo ɗaŋ yaan ngǝn wo dluur ki ndǝǝr yaal ɗaaki a Shetan.⁴Mi tǝ raa feɗi gha Daadǝn nǝ dulgama waan, tu beɗ waan ka fi ka ndǝr kǝ ci ken tǝ fighǝni ngǝrshi gyagi ɗaŋ mǝ fuu ki aa fi. ⁵Daadǝn tǝ rii tǝ raa waan, tǝ suughǝn Cogn tǝ dumngǝn vwaa ghǝ kaɓkǝ kǝ Ɓorghǝnii.⁶Ɗaŋngǝnin mya fuu ki mǝn wopm, a giɓkǝ sǝm ngǝ Daadǝn wopm Yesu Ɓorghǝni kǝ Coghǝi tu aa kiir ŋaa ghǝ naa gyo ɗaŋ cigha tsǝtnngǝni ɓenndǝmi, kyaa rii gha tǝpm yo ɗaŋ maa ta giɗki ghai hŋ. ⁷Kyaani tǝ gamawaan kaa yisǝŋǝi tu a ndara aa kuuɓ ngǝtn won ɓasmi. Maa tsǝtn ɓaski ɗaŋ mǝn yo ɗaŋ ci toɗag hŋ. ⁸Maa ci ngetn ngǝ cighǝn gon naa ɓenndǝmi hŋ. Nǝghǝ gii, myaa fi laa dzaŋ tǝ kaviɗ a giɓ buŋngǝni tu mǝ laaɓ gon gyaŋ hŋ. Mǝǝ fi gin tu miini tǝ vartǝ fighǝni hŋ. ⁹A bamvi gii mǝ fini tu gya gon tǝ yeli tǝ kuuɓ ngǝtn yo ɗaŋ mya myaa fi.¹⁰Ɗaŋ mǝ ta yi cimki mǝ ta wul ki tu, "Ǝŋ yaan gon waan ca suu tǝ fi laa hŋ, tǝ ci ngǝtn hŋ.¹¹ "Myaa wum tu gya gon waan caa nyaŋngas fighǝn laa. Caa nyaŋngas fighǝn laa bamvi gii she lǝǝghǝn lǝɓ.¹² Ɗaŋngǝnin gyagin mya fuuki mǝ ndǝr mǝ caa ki ghai a giɓkǝ sǝm Daadǝn Yesu Ɓorghǝn kǝ Cogn tǝ fi laa tǝ mbolghǝn hŋ, bamvii gii, tǝ polghǝn ngǝn tǝ ci ngǝtn ngǝ cighǝn lǝɓ vaaghǝn waasǝŋ.Beɗ tǝ gii, mǝn wopm, aa tsal gha raa nǝ fighǝn ngǝtn yo ɗaŋ yi ndaraar hŋ. Ǝŋ gon waan yaa laaɓ vii wopm ɗaŋ mǝ dlyaaɗ hŋ, ɗaghǝn ɗa nǝ yaan aa ndǝr aa ngaɓ ɓastǝ hŋ, durghǝ tu ndzuun tǝ ngaɓ tii. Ɓag mbiin tǝ nǝ murghǝ nyaŋngaskǝ waan hŋ, a bamvii gii sǝǝɗǝn tǝ vii ɗaŋkutu nǝ yes waan.¹⁶Gaan Daadǝn kǝ raa ghǝ wusni tǝ gamashi tǝ taa ki raa ghǝ wusni ko a kili gyo. Cogn tǝ yaal ɗa nǝ kyaani ɓuruk. ¹⁷Gin nǝ wurughǝnetn, Bulus, tǝ taasatn gyo ɗaŋ a zhiɗ tu nǝ caaghen taas a ɓuruk a dlyaaɗkǝn. Tǝs ngǝn mǝ dlyaaɗ.¹⁸ Cogn tǝ caa gyaal ghǝ Daadǝn wopm Yesu tǝ naa ɓaski ɓuruk.

1 Timothy

Chapter 1

¹Bulus, murghǝ shinngǝnni kǝ Cogn, kǝǝ gi ɗaŋ nǝ Ɓorghǝnni, Yesu a kongǝni Cogn murghǝ vumngǝnni wopm, tǝ yan ɗaŋ nǝ Ɓorghǝnni Yesu, ɗaŋ yan cin gaaghǝnngǝ raa wopm. ²A Timoti.. kunetn na jom jomi a giɓkǝ caaghǝn raa wopm. Gyal, tǝ mbutarghǝ raa tǝ vii wusni ghǝ Cogn tǝ Yesu yan ɗaŋ nǝƁorghǝni Daadǝn wopm.³Ɗaŋ gi ɗaŋ mǝ fuughǝ a fi a duuli a duuli, ɗaŋ mya wultu mǝ tlii Makidoniya, a naa dlǝǝri Afisa nǝ durghǝ tu a fuu zarsǝ gya gon tǝ giɗshi ngǝtn won mari tǝ gi ɗaŋ mǝ giɗshi ghai hŋ.⁴ Malarǝn dǝǝl waan a te wumngǝni daadǝnngi tǝ kwaanngǝn nǝ kǝ buŋngǝni hŋ. Gin caa lǝǝr sǝrɗkǝn yer ɗi, a bamvi gi somǝmi ɗa nǝ ɓumtsǝghǝn ngǝtnngǝ Cognvon, ɗaŋ yigha te caaghǝn raa.⁵Deighǝ mborki yan nǝ suughǝn ɗaŋ yi jom jomi a raa tǝ ndzǝk ndzǝkki kǝ raa tǝ ɓwaaghǝn kǝ caaghǝn raa wopm. ⁶Gya gon ta gaa datǝpi tǝ sushi a vii ɓyenndǝmi.⁷ Caa suu tǝǝ naa nǝ Malǝmshi kǝ mborki, beɗ tǝ gi taa yisǝŋ ngǝtn won ɗaŋ ca kon hŋ, tǝǝ ngǝtn yo ɗaŋ tǝǝ dlǝǝrghai. ⁸Beɗ tǝ gi maa yisǝŋǝi mborki nǝ ngǝtn won ndara, ǝŋ myaa fi laaghai a datǝpm yo ɗaŋ kyaa laaɓ.⁹Yan tu ma yisǝŋ tu mborki nǝ kǝ zaar zaari hŋ, beɗ tǝ gi nǝ kǝ muryo ɗaŋ caa tsal mborki, zarsǝ mǝn shisherghǝn raa laaɓkǝn Cogn hŋ tǝǝ mǝn kuskǝ ngǝtn, tǝ gya gyo ɗaŋ cinǝ nǝ kǝ Cogn hŋ, tǝ mǝn kemaskǝn lǝǝɓ tǝ vǝr mborki nǝ durghǝ mǝn tlaaghǝn gya daa wasǝŋ tǝ gya naa wasǝŋ tǝ mǝn tlaaghǝn zarsǝ. ¹⁰Durghǝ tu mǝn mbǝllǝ, tǝ mǝn monci ɗaŋ caa mbuɗ tǝ mǝn monci, nǝ durghǝ gya gyo ɗaŋ caa cii mǝǝr zarsǝ tǝ ɗiiɓar shi washi nǝ laaghǝ mon tǝ gya gon ɗaŋ caa nyom zarsǝ tǝ tlǝǝr nǝ laaghǝ monsǝ, nǝ durghǝ mǝn mbyerni tǝ ɓuruk ngǝtn yo ɗaŋ caa nyaŋngas ngǝtnngǝ na jom jomi.¹¹ Konngǝnngǝ luughǝn kǝ vik wusni ghǝ Cogn kǝ shiɗshiɗi kǝ gyo ɗaŋ tǝ vǝrǝm tu tǝ caa vwaa ti.¹²Mǝ nyaar Yesu mǝn ɗaŋ nǝ Ɓorghǝnni Daadǝn wopm gyo ɗaŋ a tlyaam moɗ nǝ durghǝ tu a caa vwaati ɗaŋ a vǝrǝm laai gini. ¹³Ɗaŋ a tayi ɓanndǝŋ mini murghǝ kemaskǝ lǝǝɓ tǝ matsǝghǝni, tǝ mǝn shisherghǝn raa. Beɗ tǝ gi tǝ mbutarǝm raa mǝn, duryo tu mǝ fishi tǝ yisǝŋngǝni hŋ tǝ caaghǝn raa hŋ. ¹⁴Beɗ tǝ gyal Daadǝn wopm caa shiimǝnɗi tǝ caaghǝni raa, tǝ suughǝn ɗaŋ yigha te Yesu ɗaŋ nǝ Ɓorghǝnni.¹⁵vii wusni gin nǝ gyo ɗaŋ caa vwaa washi, ɗaŋ a kǝǝm ɗaŋ ɓuruk mǝ kaɓi tu nǝ kǝ Yesu ɗaŋ nǝ Ɓorghǝnni ɗaŋ a man ɗǝgn nǝ durghǝ tu tǝ vum mǝn kusǝŋsǝ ngǝtn a giɓi wasǝŋ ɗaŋ mǝ moɓ laaɓkǝn zha. ¹⁶Nǝ durghǝ gi, mǝ tu mbutarghǝn raai, durghǝ tu te ɓasǝm mǝni kǝ keni, ɗaŋ tǝǝ giɗ dumngǝn vwaa ɗaŋ kǝ Yesu ɗaŋ nǝ Ɓorghǝnni. A fi gin nǝ duryo tu mǝ naa nǝ ngǝtn giɗkǝni a gya gyo ɗaŋ taa caa raai a raai kǝ ndok ndoki. ¹⁷Ɗaŋngǝnni, guŋ kǝ usuli, gyo ɗaŋ caa mǝs hŋ, nǝ waɗkǝn Cogn ngǝtn wos kǝ vari tǝ luughǝn tǝ naa ɓastǝ zhyaɗ zhyaɗ. Tǝ naa cik.¹⁸Mya gaa ngǝtn konngǝn gin ɓaskǝ, ŋaatn, Timoti. Mya fuughǝ gin nǝ durghǝ ngǝtnngǝ konngǝn jaan ɗaŋ tǝ vǝrǝm ɗa kari a dulgaam waa, duryo tu a fi maandǝ ndarara. ¹⁹Fi ngǝrshi gini duryo tu a naai nǝ murghǝ caaghǝn raa tǝ raa waa ndarara. Zarsǝ gya gon tǝ nyaŋngas wumngǝn gya gin tǝ caa caaghǝn raa wasǝŋ a laaɓ zha. ²⁰Ɗaŋ kǝ gya Himinayus tǝ Iskandari, gya gyo ɗaŋ mǝ vǝrshi Shetan durghǝ tu tǝ tu forǝm tǝ kuuɓ kemaskǝn lǝǝ hŋ.

Chapter 2

¹Nǝ durghǝ cik.. ɗa keni, mya kara tu tǝ cǝɗkǝn tǝ karaghǝn Cokes tǝ karaghǝn nǝ zarsǝ ɓuru, tǝ kaɓkǝ nyaarghǝn, fin cik nǝ durghǝ zarsǝ, ²Durghǝ guŋsǝ tǝ mǝn guŋndu nǝ durghǝ tu mǝ tsǝtn tsǝtngǝn wusni tǝ riighǝn kǝ ngaɓkǝn gaam a giɓkǝ Cokes tǝ zhimngǝni. ³Gin yi ndara nǝ nǝ ngǝtn kaɓkǝn a ken Cogn murghǝ vumngǝn wopi. ⁴Caa suu tu zarsǝ ɓuruk tǝǝ tu vumngǝni gyo ɗaŋ wo tlǝr mi a yisǝŋngǝn kǝ caaghǝn raa.⁵Durghǝ tu Cognvon ci namboŋ, gyo ɗaŋ ciɗa dlei ngǝtn wos, ɗaŋ cigha dlei Cogn tǝ zaar, daashi nǝ Yesu ɗaŋ nǝƁorghǝnni.⁶ A vǝr gamas nǝ konu, nǝ durghǝ tu tǝ tlya zha kili yo ɗaŋ tǝ ɓumtsǝ. ⁷Nǝ durghǝ dei gin, tǝ ta caam gaamatn mǝ naa nǝ murghǝ ŋalarghǝn vi wusni mǝ naai nurghǝ shinngǝn jom jomni ǝŋ mya kon tu nǝ mbyerni hŋ, myani minǝ murghǝ giɗkǝn gya gyo ɗaŋ taa yisǝŋ Cogn hŋ, a te caaghǝn raa tǝǝ fighǝn ngǝtn ɗa giiri.⁸Nǝ durghǝ gi, Mya suu nǝn monci ɗa cigha ko lǝǝɓi gyo tǝ kara Cogn, cii yi mbi taas wasǝŋ kǝ ndzǝkni gaami tǝ tliitǝ yer ko shisherghǝn raa hŋ.⁹ Ɗaŋ gi, mya suu guɗi tǝ caa lǝŋsǝ ɗaŋ a ndarai tǝ ngǝtnngǝ tlǝɓǝr yo ɗaŋ a ndara tǝ ngaɓkǝn gaam. Tǝǝ naa nǝ nǝn nalghǝn gaam tǝ jinari tǝ zurfa tǝ lǝŋ kǝ gyo ɗaŋ yi tǝ wurɓa hŋ. ¹⁰Mya suu guɗi tǝǝ caa lǝŋsǝ yo ɗaŋ a ndara, guɗi tǝǝ rii ndara nǝ kǝ Cogn a te ndaraghǝnni kǝ laa.¹¹Guɗi tǝ kuuɓ ngaɓkǝn gaam tǝ mbutarghǝn gaam a ko te lǝɓi gyo. ¹²Ma vǝr dǝǝl gǝǝɗ tǝ giɗ vartǝ momwaan hŋ. Beɗ tǝ gi tǝ tsǝtn tǝ ngaɓkǝn gaam.¹³Adamu ǝŋ tǝ ndǝrtǝ keni kǝnnda Hawa'u. ¹⁴Adamu kǝnnda tǝ mortǝ hŋ, beɗ tǝ gi gǝɗes jǝn tǝ mortǝ kǝn a maal. ¹⁵Beɗ tǝ gi, wo tuu vumngǝnni a te ɓwaaghǝn mǝri, ɗaŋ caa cii ken tǝ caaghǝn raa tǝ suughǝni, tǝ ndzǝk ndzǝki tǝ raa namboŋ.

Chapter 3

¹Vii gin yi jom jomi: Gon won yan citǝ raa tǝ naa nǝ munvar mǝn laaɓkǝni, citǝ raaghǝ laaghǝ ndarani.² Durghǝ gi, aa naa ciɓ munvar kǝ laaɓkǝnnes tǝ naai nǝ muryo ɗaŋ ta kon kuskǝ ngǝtn won a dulgamas hŋ. Tǝ naai nǝ murghǝ gǝɗ namboŋ. A naa jom jomi tǝ naai nǝ murghǝ ngaɓkǝn gaam, tǝ mbutarghǝn gaam, tǝ laaɓkǝn ngǝtn a vi a vi tǝ kaɓkǝn sǝmmbǝrsǝ. A naa taŋ taŋ tǝ yisǝŋngǝn giɗkǝn ngǝtn zarsǝ. ³Tǝ naai nǝ murghǝ tlyaghǝn ɗuu hŋ, tǝ wutlǝŋngǝn hŋ. A cik tǝ naa nǝ murghǝ suughǝn wurɓa hŋ.⁴A naa ciɓ tǝ naai nǝ murghǝ yaalghǝn ɗa nǝ dǝnwos ndaara, tǝ mǝri wos tǝǝ naai nǝ mǝn wumngǝn kǝǝm wos ɓuruk tǝǝ luutǝ. ⁵Zaar yo ɗaŋ a ɗyaa ndǝrghǝn dǝn wos hŋ, wo fi wur ǝnnda wo paŋ mǝn laaɓkǝn Cokese?⁶A ndara tǝ tǝ naai nǝ muryo ɗaŋ a kaɓ Cogn ɗaŋnin hŋ. Duryo tu tǝ gaa gǝǝɓ tu gaam wos a luui hŋ, tǝ ndaaɗi a giɓkǝ ngyerghǝn vii ɗaŋ tǝ fi Shetan mǝni hŋ.⁷ A naa ciɓ tǝ naai nǝ murghǝ tlyaghǝn zha ndarara nǝ gya gyo ɗaŋ ci nǝ mǝn laaɓkǝn hŋ, nǝ duryo tu ndzuutn tǝ ngaɓtii a lǝǝɓ Shetan hŋ.⁸Cikkǝn mǝn varaŋsǝ laaɓkǝn tǝǝ naa tǝ konngǝn vi namboŋ nǝ mǝn vi mbǝtlǝm hŋ, tǝ naa nǝ mǝn tlyaghǝn ɗuu tǝ swaari hŋ. ⁹Tǝǝ naai nǝǝ mǝn numghǝn jom joni ɗaŋ taa nyolarɗi tǝ raaghǝ sǝrghǝɗe kǝ ndarani. ¹⁰Yi ɗa giri tǝǝ yisǝŋ tu taa caa vwaa wasǝŋǝi kǝnnda tǝ nguɓ laa wasǝŋ, durghǝ tu citǝ ngǝtnngǝ kushi yo ɗaŋ taa kon ɓashi hŋ.¹¹Yan yi tu guɗi tǝ naai tǝ tsǝtnngǝn wusni tǝ zarsǝ. A ndara tǝǝ naa nǝ mǝn gǝskǝ vi hŋ, beɗ tǝ gi tǝ naa nǝ mǝn ngaɓkǝn gaam, tǝ naai nǝ gyo ɗaŋ tǝ caa vwa woshi a koni.¹² A naa ciɓ mǝn varaŋsǝ vin ladi tǝ naai nǝ mǝn guɗi namboŋ namboŋ. Tǝǝ naa nǝ mǝn paŋngǝn mǝri wasǝŋ tǝ dǝn wasǝŋ. ¹³Tǝǝ gya gyo ɗaŋ tǝǝ fi laa ndara, tǝ tu dlǝǝrghǝn tlya tlyaa a giɓkǝ caaghǝn raabɗaŋ yigha Yesu ɗaŋ nǝ Ɓorghǝnni.¹⁴Mya dlyaaɗ kǝ gya gin mǝnɗi tǝ gaaghǝn raa tu ma man ɓaskǝ kyaaɗ ɗaŋ wo gǝrǝ hŋ. ¹⁵Beɗ tǝ gi, ǝŋ mya naai ɗ, mya dlyaaɗ kǝ mǝnɗi nǝ durghǝ tu a yisǝŋ ngǝtn yo ɗaŋ ka fi a dǝnngǝ Cognvon, yan nǝ zarsǝ ghǝ Cogn ɗaŋ ci gwaami, nǝ daɗkǝn tǝ gaanngǝn tǝ jom jomni.¹⁶Ɓak ci vi hŋ, caa giɗ tu jom jomni ghǝ ngǝtn Cogn nǝ vari. ''A giɗ gamas a dlii, zhipti tǝ coɓti, gya zhiɓti shinngǝn Cogn tǝ yeltǝ.. tǝ gǝǝm vi wos a giɓkǝ zarsǝ yo ɗaŋ taa yisǝŋ Cogn hŋ.. tǝǝ caa raa wasǝŋ ɓastǝ a ɗǝkes, a kili ges tǝ mbitǝ gaami a giɓkǝ ndzǝkni wos.

Chapter 4

¹Ɗaŋnin zhipti a koni mbǝrghǝzǝŋ a ɓanngǝn ɗǝgn zarsǝ gya gon taa gaa caaghǝn raai tǝ vǝr raa wasǝŋ gya zhipti morghǝn tǝ giɗkǝn mǝnndǝŋsǝ ²a mbyerni tǝ ryaaghǝn. Giɓ raa wasǝŋ wo kuushi.³Taa wul tu waari kaɓkǝn gǝɗ tǝ tuur tǝ kaɓkǝn ngǝtnngǝ cighǝn ɗaŋ Cogn ndǝr nǝ durghǝ ɓǝǝlghǝn tǝ nyaarghǝn a dlei gya gyobɗaŋ tǝ caa raa tǝ gya gyo ɗaŋvtǝǝ yisǝŋ jom jomni. ⁴Duryo tu ɗeɓaɗ ngǝtn yo ɗaŋ Cogn ndǝr yi ndara ngǝtn won ɗaŋ mya mbi tǝ nyaarghǝn ɗaŋ ta nyaŋngastǝ hŋ. ⁵Nǝ duryo tu taa ndzǝkti tǝ vik Cogn tǝ karaghǝn Cogn.⁶Ǝŋ kyaa lǝǝr gin ɗi a ken yestǝ, kaa naa ni monngǝ mbuuni kǝ Yesu ɗaŋ nǝ Ɓorghǝnni. Nǝ duryo tu tǝǝ numki tǝ viighǝ caaghǝn raa tǝ giɗkǝn mbuuni ɗaŋ kǝ laaɓ. ⁷Nyaŋngas vi muuri kǝ ɗǝgn ɗaŋ dwotsaŋsǝ guɗi caa suu. A bamvi gi, mata dlii raa a laaghǝ Cogn. ⁸Nǝ duryo tu dluughǝn dlii yi tǝ laa njwatn, beɗ tǝ gi laaɓkǝn Cogn a moɓ laa a ɓuruk ngǝtn. Caa ngaɓ mbiighǝn a raa nǝ riighǝn gn ɗaŋngǝni tǝ riighǝn gyo ɗaŋ wo man.⁹Vii gin yi kǝrǝŋ kǝrǝŋ a kǝǝm kaɓkǝni vundul. Duryo tu nǝ durghǝ gin ghuŋ myaa vuu tǝ fighǝn laa mbun mbun. ¹⁰Duryo tu mi tǝ raa fyeɗi a Cogn kǝ gwaam, gyo ɗaŋ cinǝ murghǝ vumngǝn zarsǝ ɗeɓaɗ, beɗ tǝ gi ɓanndǝŋ mǝn caaghǝn raa hŋ.¹¹Ken a ndǝr a giɗ ɓuruk ngǝrshi gya gin. ¹²Gaa gon tǝ kemas tlǝɓǝr waa hŋ. A bamvi gi, naa nǝ ngǝtn kuuɓkǝn nǝ durghǝ gya gyo ɗaŋ tǝ caa raa, a wulghǝn vi, giɓraa, suughǝn, caaghǝn vwa tǝ ndzǝkǝn. ¹³Hal mǝ man, mbǝrghǝ a kwaanngǝn, tǝ fuughǝn vik wusni, tǝ giɗkǝn beɗ.¹⁴Lya Lyaa tǝ vǝrghǝn yo ɗaŋ kǝ yir hŋ, gyo ɗaŋ tǝǝ taa vǝrghǝ a te konngǝtn ngǝtn jaan, tǝ te nyomngǝn taas zarsǝ varaŋshi. ¹⁵Yaalɗa nǝ ngǝrshi gya gin. Naan a dei wasǝŋ, duryo tu cighǝn ken waa tǝ naa kǝrǝŋ kǝrǝŋ a ɓuruk zarsǝ. ¹⁶Ɗakɗa nǝ gama tǝ giɗkǝn waa. Ciken a ngǝrshi gya gin. Duryo tu tǝ fighǝn cik, ka vum gamai tǝ mǝn yo ɗaŋ ca sǝǝ kǝǝm ɓaskǝ.

Chapter 5

¹Caa yi mǝn var hŋ. A bamvi gi, sǝǝɗ tǝ vii ɗaŋ tu a taa yinǝ daa. Sǝǝɗ vi tlǝɓǝrtǝ ɗaŋ tu tǝǝ taa yi nǝ yestǝ. ²Sǝǝɗ vi guɗ varaŋshi ɗaŋ naktǝ, tǝ mǝri guɗi ɗaŋ watsaktǝ, tǝ ɓuruk ndzǝkkǝni.³Luu guɗi yo ɗaŋ gya tuur wasǝŋ taa mǝǝshi, ɓwaaghǝn guɗi gya gyo ɗaŋ gya tuur wasǝŋ taa mǝǝshi.⁴ Beɗ tǝ gi kǝn yan gǝɗ yo ɗaŋ turwos a mǝshi ko gya jiɗ, gaashi tǝǝ kuuɓ giɗkǝn luughǝn a giɓ dǝn wasǝŋ keni. Gaa shi tǝǝ fi gya mǝn ɓwaaghǝn wasǝŋ mǝn ɗaŋ gyo ɗaŋ tǝ fishii mǝn, duryo tu caa pol Cogn ghai a gin.⁵Beɗ tǝ gi ɓwaaghǝn gǝɗ yo ɗaŋ turwos a mǝshi taa gaa tǝ ɓuruk ngǝtn wos. Caa caaraa fyeɗi wos a Cogn. Ko dzaŋnyi gyo caa mbǝrtǝ a ceɗkǝn tǝ karaghǝn Cogn beɗ kaviɗ tǝ dzaŋ. ⁶Beɗ tǝ gi, gǝɗ yo ɗaŋ caa suu tsǝtnngǝn wumngǝn wusni cinǝ mǝskǝn.. ko ɗaŋ tu ɗyaghas tǝ gwaam.⁷Kon ngǝrshi gya gin duryo tu taa naa nǝ mǝn maalggǝn hŋ.⁸ Beɗ tǝ gi kǝn gon won ya jwaam nǝ zarsǝ wo hŋ, ɓannɗǝŋ gya gyo ɗaŋ cinǝ mǝn giɓdǝn wos hŋ, a nyaŋngas caaghǝn raa, a kuus moɓ muryo ɗaŋ cigha laaɓkǝn hŋ.⁹Gaa tǝǝ kon gǝɗ nǝ gyo ɗaŋ turwos a mǝshi guo ɗaŋ a ɗaɗ a voni tashi lim hŋ, gǝɗ kǝ tuur namboŋ. ¹⁰A naa ciɓ tǝǝ yisǝŋ ti tǝ fighǝn mbuni, ko nǝ gyo ɗaŋ caa yaal ɗa nǝ mǝri, ko nǝ gyo ɗaŋ caabkaɓ sǝmmbǝrsǝ, ko nǝ gyo ɗaŋ caa coɓ yaasǝŋ mǝn laaɓkǝn mǝn, ko nǝ gyo ɗaŋ caa som mǝn buŋngǝn ɗa ko nǝ gyo ɗaŋ caa mbǝrtǝ a fighǝn ko laa mbuni gyo.¹¹Beɗ tǝ gi a dulgam mǝri guɗi ɗaŋ gya turwasǝŋ taa mǝǝshi ɗaŋbtaa dwatsǝ hŋ kwaanǝn shighai ɗa giɓi hŋ. Duryo tu kili yo ɗaŋ caa nda gha ngǝtn mbiighǝn raa kǝ dlii ɗaŋ caa gaa gǝǝɓ tǝ Ɓorghǝn kǝ Cogn, taa suu tǝ kaaɓ tuuri. ¹²A tǝpi gin caa yisǝŋ maalghǝn wasǝŋǝi duryo tu taa tsal mbighǝn a raa wasǝŋ kǝ keni.¹³ Raaghǝ shaaɓ a ndashi a dlii. Caa tlǝ tǝ yi ngyelaŋ dǝn dǝn. Nǝ shaaɓ ngǝnwos kǝn caa fi hŋ, beɗ tǝ gi taa ndǝr tǝǝ naai nǝ mǝn gǝskǝ vii tǝ mǝn lǝǝghǝn lǝǝɓ. Caa kon ngǝtn yo ɗaŋ a ndara tǝǝ kon hŋ.¹⁴Nǝ durghǝ gi mya suu mǝri guɗi tǝǝ kaɓ tuuri, tǝǝ ɓwaa mǝri, tǝ paŋ dǝn, duryo tu tǝ vǝr Shetan dǝǝl caaghǝn wopm nǝ fighǝn kuskǝ ngǝtn hŋ. ¹⁵Duryo tu ɓanndǝŋ gya gon taa sushi washi a Shetan. ¹⁶Ken gǝɗwon ɗaŋ a caa raai yir guɗi gya gyo, ɗaŋ gya tuur wasǝŋ taa mǝǝshi, gaa tǝ somshiɗa, duryo tu tǝǝ laaɓ vin ladi gyaŋ hŋ, duryo tu wo som ɓwaaghǝn guɗi gya gi ɗaŋ turwasǝŋ taa mǝǝshi ɗa.¹⁷Zarsǝ varaŋshi gya gyo ɗaŋ caa fi guŋndu ndarara taa luushi hal tǝpm mbǝtlǝm, ɓanndǝŋ gya gyo ɗaŋ caa fi laa tǝ gǝgn tǝ zhiɗkǝn hŋ. ¹⁸Duryo tu vi Cogn wultu, ''Yan ngogn gaal cigha daɓtsǝghǝn waa, caatǝ zuŋtuŋ mǝn hŋ.'' tǝ ''Murghǝ laa a kǝǝm tǝǝ vǝrtǝ bamvi wos.''¹⁹Kaɓ caaghǝn vi dulgam zaarghǝ var hŋ she yan mǝn tlyaghǝn zha caa fi mbǝtlǝm ko maayi. ²⁰Ndǝr mǝn kusǝŋsǝ ngǝtn a ken ko nuu duryo tu ɓances tǝǝ ci vǝrtǝ.²¹Mya fuughǝ naa jom jomni a ken Cogn tǝ ken Yesu ɗaŋ nǝ Ɓorghǝnni tǝ gya zhipti mǝn shinngǝn wasǝŋ ɗaŋ tǝǝ bwaashi, tu a gaa konngǝn gya gin tǝ nyaŋngaskǝn hŋ, a fi suughǝn gaam hŋ. ²²Fi motl motli nyomngǝn taas gon hŋ. A nga usǝŋsǝ ngǝtn gon hŋ. Gaa gama tǝ ndzǝkkǝnni.²³A man tlya zhaŋngali ɗa hŋ. A bamvi gi, tlya zhak darndu dǝn njwatn nǝ durghǝ vwa tǝ durghǝ gonngǝn wa mel mel.²⁴ Kuskǝ ngǝtn zarsǝ gya gon yigha dadǝǝl, taa ndashi ken a tlǝghǝn nǝ ɗǝǝlghǝn vi. Beɗ tǝ gi kusǝŋsǝ ngǝtn gya gon caa laaɓ ɗa kaari. ²⁵Cikkǝn, laa mbunighǝ gya gon nǝ yisǝŋngǝn a dadǝǝl, beɗ tǝ gi gyaa gon wasǝŋ caa waaɗ hŋ.

Chapter 6

¹Gaa ɓuruk gya gyo ɗaŋ cigha ghǝmmbǝli ɗaŋ monsǝ tǝ yel gyal mǝn dǝn wasǝŋ tǝǝ kǝǝm ɓuruk tǝ luushi. Taa fi gin nǝ durghǝ tu sǝm Cogn tǝ giɗkǝn tǝ naai nǝ ngǝtnngǝ kemaskǝn hŋ. ²Monsǝ yo ɗaŋ tǝǝ yir mǝn dǝn mǝn caaghǝn raa tǝǝ kemas shi hŋ duryo tu cinǝ yestǝ. A bamvi gi, tǝ fishi laa mǝn nyaŋ nyaŋ. Duryo tu mǝn dǝn gya gyo ɗaŋ caa cigha laa wasǝŋ cinǝ mǝn laaɓkǝn mǝn suughǝn beɗ. Kuuɓarǝn a kon ngǝrshi gya gin.³Kǝn ya naa tu gon caa giɗ ngǝrshi gon mari ɗaŋ a kaɓ sǝǝɗkǝn vi wopm gyo ɗaŋ taa caa vwa woshi hŋ, yan nǝ vi Daadǝn wopm Yesu ɗaŋ nǝ Ɓorghǝnni. Gaatǝ tu tǝǝ kaɓ giɗkǝn ɗaŋ caa tlǝǝr nǝ kǝ laaɓkǝn Cogn hŋ.⁴ Dashi gi citǝ mbitǝ gaam a yisǝŋngǝn hŋ. A bamvi gi, mbǝrǝghǝn kaar tǝ ɗakkǝn a dulgam vi cini ɗaŋ gonngǝn ɓastǝ. konngǝn gya gin caa lǝǝr kashi tǝ shisherghǝn raa, tǝ vyaarghǝn tǝ tlyaaghǝn raa kǝ kuushi, tǝ⁵ wutlǝŋngǝn mel mel a dlei zarsǝ mǝn raa ɓuutli. Taa gyaai a jom jomni. Caa ɓital ɗaŋ tu laaɓkǝn nǝ tǝpm tuughǝn.⁶Ɗaŋngǝni laaɓkǝn tǝ dlǝǝrghǝn a ngǝtn yo ɗaŋ mǝ yir nǝ dǝllǝk tughǝn.⁷ Duryo tu mǝǝ man ɗǝgn tǝ ngǝtn hŋ. Maa ɗya mǝ nywal tǝ ngǝtn won hŋ.⁸ A bamvi gi, mǝǝ dlǝǝr a ngǝtnngǝ cighǝn tǝ lǝŋsǝ.⁹Gya gyo ɗaŋ caa suu tǝǝ naai nǝ mǝn tughǝn caa ndai a ɗiiɓkǝn, a giɓlapm. Caa ndaaɗ a giɓ dǝghǝrsǝ tǝ kusǝŋsǝ ngǝtn ɗaŋ caa lǝǝr vuughǝn ɗi kǝ ngǝtnngǝ mbighǝn raa monda, tǝ giɓ ko nii mari ɗaŋ caa ndalar zarsǝ a giɓ malarghǝn tǝ datsǝghǝn.¹⁰ Duryo tu suughǝn wurɓa ghuŋ cinǝ daɗighǝ ko kuskǝ ngǝrshi gyo. Zarsǝ a caaghǝn raa tǝ ndǝr tǝ ŋal gamawasǝŋ raa jii mǝnɗi.¹¹Beɗ tǝ gi kyan, zaarghǝ Cogn, ɓǝǝlghǝ tǝ ngǝrshi gya gin. Ŋal mbuni tǝ kaaɓkǝn Cogn, tǝ suughǝn, tǝ dluughǝn vwaa.. tǝ mbutarghǝn gaam. ¹²Fi manndǝ mbuni kǝ caaghǝn raa. Ngaɓ raai kǝ mbyeɗi gi ɗaŋ tǝǝ taa cimngǝ ghayi. A ta yi ni a dulgam gin ghuŋ kǝ ta tlya zha a kenngǝ mbuni.¹³Mya kon gin a ken Cogn, gyo ɗaŋ ca caa ɗeɓaɗ ngǝtn caa sǝǝ, tǝ ken Yesu ɗaŋ nǝ Ɓorghǝnni, gyo ɗaŋ a ta kon ngǝtn yo ɗaŋ yi jom jomi a Bilatu Babunte. ¹⁴Laaɓ mborki ɗa giiri, tǝ caaghǝn vii hŋ, hal she Daadǝn wopm Yesu ɗaŋ nǝ Ɓorghǝnni ya mbwaaɗi.¹⁵Cogn wo giɗ mbwaaghǝn wos ɗi a kili yo ɗaŋ a ndara Cogn murghǝ shiɗshiɗi, yan ngǝn nǝ murghǝ vartǝi, Guŋ yo ɗaŋ ca fi guŋndu, Daadǝn murghǝ guŋndǝ. ¹⁶Yan ngǝtn wos ɗaŋ ca mǝs hŋǝi, murghǝ tsǝtnngǝ a lǝǝɓ yaali yo ɗaŋ gon caa ɗiighai hŋ. Gon ca yeltǝ hŋ ko tǝ ɗyaa tǝ yeltǝ ɗi paraɗ. Luughǝ nǝ gos tǝ vartǝ nǝ kǝ ndok ndoki. Tǝ naa cik¹⁷Fuu mǝn tughǝn ɗǝghǝn tǝǝ ɗuu gǝǝɓ hŋ, tǝǝ ndǝr tǝ gaa raagha tughǝn hŋ, gya gyo ɗaŋ kǝrǝŋ kǝrǝŋ hŋ. ¹⁸A bamvi gi, tǝǝ gaa raagha Cogn. Caa vǝrmi ɓuruk tughǝn kǝ jom jomni mǝ wum wusni wos. Fuushi tǝǝ fi mbuni, tǝ naa nǝ mǝn vǝrghǝn tǝ suughǝn tǝ ɓǝǝl. ¹⁹A tǝpi gi, taa ga nǝ durghǝ gamawasǝŋ daɗi mbuni kǝ ngǝtn yo ɗaŋ wo man, duryo tu tǝǝ ngaɓ ɓwaaghǝn raai.²⁰Timoti, yaal ɗa nǝ ngǝtn yo ɗaŋ tǝ vǝrghǝ. Ɓǝǝlghǝ tǝ vi ɗǝghǝr tǝ konngǝn vi yo ɗaŋ yer wasǝŋ maan namboŋ hŋ kǝ mbyerni yo ɗaŋ caa cimtǝ tu yisǝŋngǝtn.²¹ Zarsǝ gya gon caa kon ngǝrshi gya gin durghǝ gi taa gaa caaghǝn raai. Gaa gyal tǝ naa tǝ kyan.

2 Timothy

Chapter 1

¹Bulus dǝllǝ ghǝ shinngǝn kǝ Yesu Ɓorghǝn kǝ Cogn,a te ghǝ fighǝn kǝ Cogn a dulgaam mbiighǝn a raa kǝ rai ɗaŋ yigha Yesu Ɓorghǝn kǝ Cogn, ² tlǝghǝn Timotaawus naa ghǝ naa suughǝni: gyaal gwaanndǝ tǝ raa ghǝ wusni ɗaŋ a ɓwaaɗi a Cogn Daa ghǝ Daadǝn wopm Yesu Ɓorghǝn kǝ Cogn³ Mya nyaar Cogn gyo ɗaŋ mya mbuutǝ ɓaandǝŋ a gya jiɗatn tǝ raa kaɗ kaɗ ɗaŋ mya ɓital. ⁴ Ɗaŋ mya ɓital tǝ zhelǝm waa, mya caa raa mǝ yelghǝ,durghǝ yo tu mǝ yughǝi tǝ polgheni. ⁵ Taa ɓitalǝm nǝ durghǝ caaghǝn raavwa naa jomjomni, gyo ɗaŋ tlǝtǝres yigha jiɗwa Lois tǝ Naagwaa Afiniki,mǝndǝr mǝ yisǝŋǝi kǝrǝŋ kǝrǝŋ tu yigha raa waa ɗaŋ.⁶ Gin ngǝn ci dei. yo ɗaŋ mya ɓitalghǝ aa batl vǝrhgǝn ɓem kǝ Cogn ɓaskǝ a te nyongǝn taasatn. ⁷ Durghǝ yo tu nǝ raa ghǝ vǝrtǝ ghǝn Cogn taa mi hǝŋ, beɗ tǝ gii kǝ vartǝ tǝ suughen tǝ ngaɓkǝn gaam.⁸ Nǝ durghǝ gii ci ndzuun a dulgaam tlyaghen zha adul gaam Daadǝn wopm hǝŋ, ko myan, Bulus, ɗaŋ mi Jaarum nǝ dur wos. A bamvii gii mbǝfghǝi aa buŋ nǝ durghǝ nǝdurghǝ vi wusni a te vartǝ lǝ Cogn. ⁹ Nǝ Cogn ǝŋ a wummi , a cimmi saɗ cimngǝn kǝ ndzǝk ndzǝki. Avii gin nǝ durghǝ laa wopm hǝŋ, beɗ tǝ gii nǝ durghǝ ɓumtsǝghǝn wos tǝ gyaal wos a vǝr mi ngǝrshi gyagin a giɓ Yesu Ɓorghǝn kǝ Cogn ghǝnnda kili kǝ keni. ¹⁰ Beɗ tǝ gii kaɓkǝn Cogn aa mbwaaɗi a bwaaghǝn Yesu Ɓorghǝn kǝ Cogn murghǝ kaɓkǝn wopm. Nǝ yaan Ɓorghǝn ke Cogn ǝŋ a lǝǝr ɓanngǝn mǝskǝn ɗi a ndǝr lǝǝr rai ɗi ɗaŋ nǝghǝ ɓanngǝni hŋ a lǝɓ yaali a te vii wusni. ¹¹Nǝ durghǝ gin te ta bwaam nǝ murghǝ konngǝn vik wusni dǝllǝ ghǝ murghǝ shinngǝn, Mallǝm.¹² Tǝ dyak gin nguŋ mya ndǝr mǝ buŋ nǝ ngǝrshi gyagin. Beɗ tǝ gii mǝ ci ndzuun hǝŋ , nǝ durghǝ yo tu maa yisǝŋ tii, yaan ɗaŋ mǝ caa raa ɓastǝ. A tlyaam raa mǝnii tu wo ɗya gaa ngǝrsi gii ɗaŋ mǝ gaa ɗaŋ mǝ gaa a taas woshii hal dzaŋ gii.¹³ Gaa ngǝtn yo ɗaŋ kǝ kuuɓ kǝ vik caaghǝn raa ɗaŋ kǝ wumi ɓasǝm, a te caaghǝn raa tǝ suughǝn ɗaŋ cigha Yesu. ¹⁴Ngǝtn ngǝ mbuni yo ɗaŋ yo ɗaŋ Cogn gaa ghǝ mǝn tlyaa tii a te zhipti var ɗa caa tsǝtn ɓasmi wopii.¹⁵ Yisǝŋǝi tu, ɗeɓaɗ gyagyo ɗaŋ caa tsǝtn Asiya taa su kaarii ɓasǝm. A giɓi gya gin nǝ gya Fijalas tǝ Harmajanas. ¹⁶ Daadǝn tǝ yel gwaandatn dǝn ngǝ Onifiras, nǝ durghǝ yo tu caa yi ɓitalǝm a ta ndǝr wum ndzuun maraŋgusatn hǝŋ.¹⁷ Ɗa bamvii gii kili gii ɗaŋ a ta yiɗi Roma, a ta ŋalǝm nǝ naa jomjoni, a ta ndǝr tu mii. ¹⁸ Gaa Daadǝn tǝ ca tǝ tu giɗkǝn ɓaste a dzaŋ gii. Ɓurug a tǝpm yo ɗaŋ a somǝm ngai yaatl Afisa, kaa yisǝŋǝi kǝrǝŋ kǝrǝŋ.

Chapter 2

¹Durghǝ gii kyan ŋaatn ,tlyaa mod a gyal ɗaŋ yigha Yesu ɓorghǝn Cogn.² Ngǝshi gyaa gi ɗaŋ kǝ wumi ɓasǝm a dle mǝn tylaghǝnzha monda ,gaa shi gha zarsǝ yo ɗaŋ taa caa vwaa wasǝŋǝi , gyaa gyo ɗaŋ taa ɗyaa tǝ gid gya gon ghai ɗaŋ.³Dumvwaa firghǝn forǝm tǝ myan ,ɗaŋ murghǝ mandǝ mbuni kǝ Yesu ɓorghǝn Cogn. ⁴ Murghǝ mandǝ won yi fi laa ɗaŋ cini naadkǝni tǝ ghǝshi gyagyo ɗaŋ caa fi nǝghǝ yawon hǝŋ, nǝ durghǝ tu tǝ mbutar raa murghǝ dǝnwos mǝn .⁵ Saɗɗa ǝŋ yan gon caa ga gaaghǝn ɗaŋ murghǝ lyaa kitar , wo naa ci gwaas gam hǝŋ she ya lsb ghǝn yo ɗaŋ tǝ kon.⁶A na cib murghǝ giighǝn kitn yo ɗaŋ caa mbǝrtǝ a laa ca kab ngǝtn yo ɗaŋ a tu ghai ɗa kites keni. ⁷ Ɓitalghǝn a ngǝtn yo ɗaŋ mya kon, duryo tu Daadǝn wo verghǝ yisǝŋ ghǝn a koni.⁸Ɓital Yesu ɓorghǝn Cogn ɗaŋ ambwaadi a vuɗi ghǝ Daudai , gyo ɗaŋ tǝ taa shisher tǝ a mǝn mǝskǝn . Gin yi a dulgam konghǝn vik wusnetn, ⁹ gyo ɗaŋ mya buŋ hal a tlii nǝ ghǝ naɗkǝnetn tǝ maraŋgusa ɗaŋ murghǝ maalghǝn . Bed tǝ gii vik Cogn nadkǝn tǝ maraŋgusa hǝŋ. ¹⁰ Nǝ durghǝ gii mya dlu vwa nǝ ngǝtn ɗebad nǝ durghǝ mǝn yo ɗaŋ tǝ bwaashi, duryo tu yaŋshi ma tǝǝtu vumghǝni ɗaŋ yigha Yesu ɓorghǝnCogn,tǝ zhimghǝni kǝ mbeɗi.¹¹Vii gin yi kǝrǝŋ -kǝrǝŋ:"Ken myaa mǝǝs tǝ yaani,maa fuud tǝ yaani. ¹² Ǝn myaa dluuvwa ma fi guŋdu cimtǝ . Ghǝn myaa wul tu a yisǝŋ tǝ hǝŋ ,yan ma wultu a yisǝŋ mi hǝŋ. ¹³ Ghǝn yaan minǝ mbuni hǝŋ ko dzaŋi gyo cinǝ gos nǝ mbuni,duryo tu wo nyaŋngas.gamas hǝŋ."¹⁴Yi ɓitalshi ghǝshi gya gin mǝn .Cashi yir a ken Cogn tǝ wutlǝŋ a dulgam gǝŋ hǝŋ. Nǝ durghǝ gin ngǝtn ghǝ mbuni wan ɗa hǝŋ. Nǝ durghǝ gin datsǝ ghǝn ɗa nǝ durghǝ gya gon ɗaŋ tǝǝ sǝǝ kǝǝm. ¹⁵ mbǝrghǝ a vǝr gama a Cogn ɗaŋ muryo ɗaŋ citǝ kabkǝn ,murghǝ laa gyoɗaŋ citǝ de tǝ ci dzuun hǝŋ, gyo ɗaŋ caa zhid vik jom-jomni.¹⁶Ɓǝǝl ghǝ tǝ vik kyamaskǝn gyo ɗaŋ caa daɗak dakkǝn laabkǝn Cogn.¹⁷ Vii wasǝ wo kab lǝbi ɗaŋ gon nghǝyo ɗaŋ ,ca ,caa dlǝŋi Zaar ngub taskǝn. Ɗa gibi yan nǝ gya Himinayus tǝ Filtus.¹⁸ Gyaa gin nǝ mǝn yo ɗaŋ taa gyaai a jom-jomni .Caa wul tu shishigǝn mǝn mǝskǝn a ta fii ɓanndǝŋ .Caa sughǝd caaghǝn raa gyaa goni.¹⁹Bed tǝ gii,tlyaaghǝn daɗi ghǝ Cogn yi kǝrǝŋ -kǝrǝŋ. Nǝ dlaadken ghai tu, Daadǝn ayisǝŋ mǝn yo ɗaŋ nǝ gos" tǝ " Konu ɗaŋ caa cim sǝm ghǝ Daadǝn a na cib tǝ ɓǝǝl tǝ ngǝtn yo ɗaŋ nǝ mbuni hǝŋ."²⁰ A dǝn ngǝ tughǝn , nǝ gyaa kodkǝ jinari tǝ azurfa ngǝn wasǝŋ ghun cighai hǝŋ. Kod kǝ ŋamtsǝ tǝ kǝ gurnga cinǝghǝ laaghǝ dzǝkkǝni,gya gon nǝghǝ dzǝkkǝni hǝŋ. ²¹ Kuŋ gon ya a cop gamashi a laa yo ɗaŋ yi tǝ dzǝkkǝni hŋ. Taa war tii, ngǝtn ngǝ laa ghǝ murghǝ dǝnes ,nǝ ɓumtsǝ ghǝn nǝ durghǝ laa mbuni.²²Kir ghǝn ghǝ mbiighǝn raa kǝ tlǝǝɓǝr .ŋal mbuni ,caaghǝn raa,suughǝn ,tǝ raa wusni tǝ gyaa gyo ɗaŋ caa cim a Daadǝn tǝ raa kad-kad. ²³ Bed tǝ gi nyaŋgas ced kǝn kǝ ɗǝgǝr tǝ gyo ɗaŋ nǝghǝ yisǝŋ ghǝn hǝŋ .Ka yisǝŋ tu caa ɓwaa wutluŋ ghǝn.²⁴Monghǝ Daadǝn a naa cib tǝ wutluŋ hǝŋ. A bamvi gii , a na cib tǝ na nǝ murghǝ mbutarghǝn gaam a konu tǝ dyaa tǝ zhid,tǝ dum vwa.²⁵ A na cib tǝ mbutarghǝn gaam tǝ gid gyaa gyo ɗaŋ caa ga gǝǝb tǝ yan . Gon tsǝn ta Cogn fi tǝǝ gaa kuskǝ ngǝtn wasǝŋǝi nǝ durghǝ yisǝŋ ngǝn jom-jomni. ²⁶ Taa man sushi tǝ ngab gamawasǝŋǝi saɗɗa tǝ gaa lǝb shetani, ɗa kari ɗaŋ a ngab shi nǝ durghǝ fighǝn wos

Chapter 3

¹Bed tǝ gi yisǝŋ gini: a ɓanngǝn mbudkǝn taa fii kili ghǝ buŋngǝn . ² Zarsǝ ta nai nǝ mǝn suughǝn gam , mǝn suughǝn wurba,mǝn ɗuughǝn gǝǝb ,mǝn mbitǝ gaam ,mǝn kyamaskǝn Cogn mǝnyo ɗaŋ caa nyar hǝŋ , tǝ mǝn yo ɗaŋ citǝ dzǝkkǝn hǝŋ. ³ Taa naa tǝ suuughǝn kǝ ɓwaaghǝnhǝŋ, mǝn yo ɗaŋ caa suu tsǝtnghǝn wusni tǝ hon hǝŋ , mǝn geskǝ vii ,mǝn yo ɗaŋ caa ngab gamawasǝŋ hǝŋ mind raa baŋni ,mǝn yo ɗaŋ caa suu mbuni ghǝn hǝŋ.⁴ Taa naa nǝ mǝn vǝrghǝn vii dlǝŋsǝ wasǝŋ, fotarfwai, mǝn mbitǝ gaam ,mǝn suughǝn wurɓa mob suughǝn Cogn.⁵Taa naa tǝ taghǝn ghǝ mbuughǝn Cogn ,bed tǝ gi ta ci viia vartǝ wos .Ɓǝǝlghǝ tǝ zarsǝ gya gin. ⁶Gya gon wasǝŋ nǝ mǝn monci gya gyo ɗaŋ caa nda dǝn-dǝn ghǝnda ciyi mor guɗi ɗaŋ cinǝ yuŋgǝn tǝ saghaɗ hǝŋ. Gyagin nǝ guɗi gya gin nǝ guɗi gya gyo ɗaŋ cinǝ yuŋgǝn tǝ ksǝŋsǝ ngǝtn ta ndǝr tǝǝ gaa tǝpi nǝ ghǝn mbighǝn raa mari-mari . ⁷ Gudi gyaa gin caa kubkǝn ko dzaŋi gyo , bedtǝ gii taa dyaa tǝǝ tul a yisǝŋ ngǝn jom-jomini hǝŋ .⁸A tǝpm namboŋ ni gyaa Yannisu tǝYambirisu tǝ taa ga gǝǝb tǝ Musa . A tǝpes saɗ kǝn mallǝmshi mberni caa gaa gǝǝb tǝ jom-jomni .Nǝ mǝnyo ɗaŋ raa wasǝŋ nǝ ɓoti ,citǝ kabkǝn hǝŋ a te caaghǝn raa.⁹ Bed tǝ gi taa ɓǝd ɗooghai nan hǝŋ. Duryo tu ɗǝghǝr wasǝŋ wo naa kǝrǝŋ-kǝrǝŋ a konu ,ɗaŋ kǝ zaarsǝ gyagi..¹⁰Bed tǝ gii kyan, ka lab zhiɗ kǝnǝn, raa mbunetn , dek yo ɗaŋ mǝyir caaghǝn ratn dumghǝn vwan ,mbutarghǝn gaman , ¹¹ gya matsǝghǝnen ,tǝ gyaa buŋghǝnen tǝghǝ yo ɗaŋ a ta tum Antakiya , tǝ Ikoniya ,hal tǝ Listra . Mǝ ta dum vwa a forǝm . A gib wasǝŋ buruk , Daadǝn ta nyolarmi. ¹² Ɓuruk mǝn yo ɗaŋ vaa suu tǝ tsǝtn tǝ raa mbuughǝn Cogn a Yesu ɓorkǝn Cogn ta buŋn. ¹³Kusǝŋsǝ zarsǝ tǝ mǝn morghǝn taayi daɗakni laabkǝn zha .Ta ma-lar gya goni . Yaŋshi gama wasǝŋ ta gyaai.¹⁴Bed tǝ gi kyaan ,dlǝǝr a nghǝshi gya gii ɗaŋ kǝ kuub kǝ ndǝǝr kǝ caa raa ghai tlyaa-tlyaa. Ka yisǝŋ gyi ɗaŋ kǝ kuub ɓastǝ.¹⁵ Ka yisǝŋ tu , ɓanndǝŋ kini ŋaa njwaan kayisǝŋ tagarta gya gin ɗaŋ citǝ dzǝkkǝni . Gya gin taa ɗyaa tǝ saghad kǝi nǝ durghǝ vumnghǝn a te caaghǝn raa aYesu ɓorghǝn Cogn.¹⁶Vik Cogn ɓuruk nǝ ɓitalghǝn zaar hǝŋ,nǝghǝ Cogn . Yitǝ mbuni nǝ durghǝ gidkǝn ,nǝ durghǝ caaghǝn yir, nǝ durghǝ ndǝrghǝn,tǝ durghǝ buŋghǝn dli nǝ mbuni. ¹⁷Gin yi cig tu zaar ghǝ Cogn tǝ naa nǝ yuŋnghǝni, nǝ ɓumtsǝghǝn nǝ durghǝ la mbuni .

Chapter 4

¹Mya kon gin shoŋ-shoŋ a ragn a ken Cogn teYesu borghǝn Cogn yi ɗaŋ wo ɗǝǝl vii mǝn gwaam mǝn tǝ mǝǝn mǝskǝn, nǝ durghǝ mbwaachǝn wosɗi tǝ guŋdǝ wos :² kwaan vii wusni. mbǝrghǝi ghai ko dǝǝl ɗa ko yiɗa hŋ. Caa yir ,a motsar ,a sǝǝd , tǝ ɓuruk mbutar ghǝn gaam tǝ gidkǝn.³Duryo tu kiles wo man ɗaŋ zarsǝ taa dlu vwaa a gid kǝn ghǝ mbuni hŋ . Abam vii gi ,taa jwaam gama wasǝŋ malǝmshi mǝn ,kǝna suughǝn raa wasǝŋ. Taa yi fushi ghǝshi gya gi ɗaŋ kǝǝm wasǝŋ caa sui. ⁴Taa nyaŋngas wumghǝn vik na jom-jomni , taa sushi a te dadingi. ⁵Bed tǝ gi kyan, ɗakɗa a ngǝtn ɗebad. Dlu vwaa a buŋghǝni,fi laa murghǝ fughǝn vii wusni,yuŋngar laa wai⁶Duryo tu ɓanndǝŋ caa ɗilǝm ni shishighǝ nen a tuliɗi. ⁷ Ma gaa gaghǝn kǝ mbuni , ma ɓanndar kitareshi , maa num caaghǝn rashi . ⁸Taa gaam waŋ gaam ghǝ zaari mǝn. gyo ɗaŋ Daadǝn ,murghǝ ɗǝǝlghǝn vii kǝ mbuni ,wo vǝrǝm ɗa dzaŋgi , nǝ myan ghǝ tan hǝŋ, bed tǝ gii ɓuruk ,gya gyo ɗaŋ vaa suu maaghǝn wos ɗi.⁹Mbǝrghǝ aman ɓasǝm motlak. ¹⁰Nǝ durghǝ yo tu Dimas a gami. Caa su ɗǝki gin atli Tasolonika .Kariskis a tli Galatiya, yan Titus a tli Dalmatiya .¹¹Luka ghǝn wos ghuŋ mi cimtǝ. Ŋal Markus a man cimtǝ duryo tu cim,mǝn nǝ mbuni a laas. ¹²Ma shin Tikikus Afisa. ¹³Kya nda maghǝnɗib lǝǝrǝm ngǝtn dlǝmghǝnen mǝnɗi ɗaŋ mǝ gaaɗi Taruwasa a karbusshi,tǝ gya tagarta vii Cogngǝi , ɓanndaŋ gya tagarta ghǝ dlaadkǝnes hǝŋ ma.¹⁴Iskandari murghǝ vadkǝn dalmai a ɓumtsǝ kusǝŋsǝ ngǝtn a dul gaman nǝ ŋaanyi hǝŋ. Daadǝn wo vǝrtǝ a bamvi laa wos. ¹⁵ Kyan bed ka ɗakɗa tǝ yan duryo tu caa gaa gǝǝb tǝ vii wom jwatn hǝŋ .¹⁶ A kabkǝn gaman kǝ keni, gon ta dlǝr akaran hǝŋ. A bam vii gi konu ta kiirǝm. Myaa su tǝ vǝr ɓotsǝ laa gya gii a gaam wasǝŋ hǝŋ.¹⁷Bed tǝ gi Cogn ta dlǝr a karatn ndǝǝr tlyaam mod, te ɓasǝm konghǝnes ta yugǝi zuk-zuk, tǝyo tu ɓuruk mǝn ɗǝŋ tǝ wumi . Tǝǝb taa vummiɗi a vii gya zaaki. ¹⁸ Daadǝn wo kabmi ɗi ɓuruk a kusǝŋsǝ laa,ndǝr vummi nǝ durghǝ guŋdǝ wos kǝ tsogn von. Zǝkkǝni tǝ na ɓastǝ ndok-ndok kǝ ndok-ndoki. Ta naa cig.¹⁹Wuru Biriskila,tǝ Akila, tǝ dǝn ghǝ Onisifirus. ²⁰Arastus caa tsǝynghǝn Korinti, bed tǝ gi mǝ ga Turufimus a gpngǝn Militus . ²¹Vaaghǝ a man ,gjǝnda ghistǝ tǝ fi.Yubulus caa wutu ghǝ, cikenBudis ,tǝ Linus, tǝ Kalifidiya tǝ ɓuruk yesyǝ wom. ²² Daadǝn yǝmbii yǝ zhipti waa. Gyaal tǝ mbii tǝ kyaan.

Titus

Chapter 1

¹Bulus, mon Cogn, tǝ murghǝ shinngǝn Yesu gi ɗaŋ nǝ Ɓorghǝnni, nǝ caaghǝn raa tu kinǝ zarsǝ kǝ ɓwaaghǝn Cogn tǝ yisǝŋngǝn caaghǝn raa ɗaŋ akaɓi nǝ Coŋes.² Gya gin cigha giɓkǝ mbighǝn ɗa raai nǝ ghǝ ɓanngǝn hŋ tu Cogn, gyo ɗaŋ ca nga mberni hŋ, a caa ɗa raai ɓanndǝŋ. ³A kili ges, a giɗ vi wos tǝ shinngǝnwos ɗaŋ a caa vwati tu mǝ kon. Ma fi gi tǝ kaɓkǝn Cogn murghǝ vuumngǝn wopm ɗeɓaɗ.⁴Gin nǝ ghǝ Titus, ŋaa mbuni a giɓkǝ caaghǝn raawopm. Gyal, gwanndǝ tǝ mbutarghǝn raa a lǝɓ Dawpm Cogn tǝ gi ɗaŋ nǝ ɓorghǝnni Yesu murghǝ vuumngǝn wopm. ⁵Nǝ durghǝ gin ǝnnda mǝ gaaghǝi Karita duryo tu a ndǝr ngǝrshi gya goni ɗaŋ ta yugnngarshi hŋ, a ndǝr a bwaa mǝn varaŋsǝvkǝ sǝɗkǝn vi ɗa ɓuruk dǝllǝŋsǝ yatles ɗaŋ gi ɗaŋ mǝ fuughǝ.⁶Ciɓ zarghǝ var tǝ naa nǝ muryo ɗaŋ wofi ngǝtnngǝ caaghǝn vii hŋ, mughǝ gǝɗ namboŋ, tǝ mǝǝri yo ɗaŋ caa fi ngǝtn mbuni tǝ fighǝn ngǝtn yo ɗaŋ ta caashi vi tǝ ngǝtn yo ɗaŋ wo naa tǝ kuskǝn hŋ, tǝ ɗakkǝ ngaɓkǝn gaam hŋ.⁷ A na ciɓ munvarghǝ mǝn laaɓkǝn, a daan wos kǝ yaalghǝn ɗa nǝ viin Cogn, tǝ na nǝ wuryo ɗaŋ ta tu ngǝtnngǝ konngǝn ɓastǝ hŋ. ɓak tǝ naa nǝ murghǝ coɓ coɓi vii tǝ ɗakkǝn morghǝn raa hŋ. tǝ na nǝ muryo ɗa caa tliitǝ swaaɗ hŋ, tǝ murghǝ tlyaaghǝn ɗuu hŋ, tǝ murghǝ shisher ghǝn zarsǝ mǝn hŋ, tǝ murghǝ swaari hŋ.⁸Bamvii cik tǝ naa nǝ murghǝ kaɓkǝn sǝmmbǝrsǝ, tǝ fikamndǝ tǝ mǝn fighǝn ngǝtn mbuni, Cib tǝ na nǝ murghǝ ɓitalghǝn ndaara, fighǝn ngǝtn wusni, tǝ fighǝn ngǝtnngǝ Coŋes, tǝ naa nǝ murghǝ ngaɓkǝn gamashi. ⁹Tǝ naa nǝ murghǝ ngaɓkǝn ngǝtn yo ɗaŋ tǝ giɗ tǝ ghai tlya tlyaa, nǝghǝ yo ɗaŋ wo tlya moɗ gya gon tǝ giɗkǝn ndaara tǝ ndǝr gya gyo ɗaŋ caa nyaŋngas tǝ.¹⁰Nǝ duryo tu zarsǝ mǝn janndalghǝn ci ɗa monnda, ɓan ɗaŋ gya gyo ɗaŋ ta sǝrǝshi wasǝŋǝi hŋ. vii wasǝŋ nǝ ghǝ ɓenndǝmi. Caa mor zarsǝ tǝ ndǝr maalarshi. ¹¹A ngaɓ ciɓ mǝ ɗakshi ghai. Caa giɗ ngǝtn yo ɗaŋ a ndaara tǝ giɗ hŋ nǝ duryo tu, nǝ tughǝnngǝ ndzun tǝ basaŋ dǝn zarsǝ mǝni ɗeɓaɗ.¹²Namboŋ a giɓi wasǝŋ,ɗaŋ cinǝ murghǝ sa'aɗkǝn, wul tu, ''Kirawa cinǝ mǝnvaraŋsǝ mberni, tǝ mǝn mbǝllǝ tǝ kusǝŋsǝ tluŋsǝ namtsǝ, zarsǝ ghǝ shaaɓ tǝ cighǝn ngǝtn ɗaŋ a moɓ vwa wasǝŋ.'' ¹³Vii gin yi jom jomi, ndǝr shi wasǝŋǝi a baŋshi duryo tu tǝ tlyai a caghǝn raa wasǝŋ.¹⁴Ga raa wa a tlutn ghǝ Yahudawa tǝ mborki zarsǝ yo ɗaŋ tǝ sughǝɗ ngǝtnngǝ jom jomni hŋ.¹⁵Gya gyo ɗaŋ citǝ ndzǝkkǝn, koni yi ndzǝk ndzǝk. Beɗ tǝ gi gyagyo ɗaŋ ci tǝ ndzǝkkǝn tǝ caghǝn raa hŋ, koni nǝ ngǝtnngǝ nyaŋ. Nǝ duryo tu raa wasǝŋ tǝ ɓitalghǝn wasǝŋ nǝ ɓotǝghǝn. ¹⁶Caa wultu taa yisǝŋ Coŋǝi, beɗ tǝ gi tǝ ci vighai a te fighǝn kusǝŋsǝ ngǝtn. Tǝ naa nǝ ngǝtnngǝ nyaŋ tǝ wum kǝǝm hŋ.Tǝ yisǝŋ shi a fighǝn ngǝtn ghǝ mbuni won hŋ.

Chapter 2

¹Beɗ tǝ gii kon ngǝtn yo ɗaŋ yi taŋ taŋ tǝ mborki ghǝ caaghǝn raa. ²A naa ciɓ ndosaŋsǝ mǝmmonci tǝ naa nǝ mǝn ngaɓkǝn gaam, mǝn zinzini, mǝn ɗakkǝn ɗa, mǝn naghaɗkǝn a giɓkǝ caaghǝn raa, a giɓkǝ suughǝn tǝ dmngǝn vwaa.³Cikkǝn ndosaŋsǝ guɗi tǝ ngaɓ gamawaasǝŋǝi: tǝ vartǝ , mǝn konngǝn zaar hŋ. Tǝ naa nǝ mon a tlyaghǝn zhak darndu dǝn hŋ. Tǝ giɗ ngǝtn ngǝ ndaraani, ⁴durghǝ yo tu tǝ giɗ mǝrghǝ guɗi gha saghaɗkǝn tǝ suu gya tur waasǝŋ tǝ mǝǝri waasǝŋ. ⁵Tǝ zhiɗ shi ghai tǝ naa nǝ mǝn saghaɗkǝn, mǝn raaghǝ mbuni, mǝn lyaaghǝn dlǝŋsǝ waasǝŋ. Tǝ fi ngǝrshi gya gin durghǝ yo tu gǝgn ngǝ Cogn tǝ verghǝrghǝni hŋ.⁶Tǝ cig ɗa, aa tlyaa moɗ mǝrghǝ monci tǝ naa nǝ mǝn ɗakkǝn ɗa.⁷ A ko tǝpi gyo sular gama nǝ murghǝ giɗkǝn laa ghǝ ndaraani, a giɗkǝni waa, giɗ numngǝn zaar, tǝ zinzini. ⁸Ko ngǝtn konngǝn yo ɗaŋ yi byaatl byaatl, yi tǝ ngǝtn verghǝni hŋ, nǝ durghǝ yo ɗaŋ yaa gaa gǝǝɓ tǝ vik Cogn tǝ tlya ndzuun, nǝ durghǝ yo tu aaa tu kuskǝ ngǝtn won ɗaŋ wo kon a dulgaam wopm hŋ.⁹Monsǝ tǝ laaɓ mǝ dǝ waasǝŋ a giɓƙǝ ko nii. Tǝ caa shi polghǝn, tǝ sǝrɗ yer cimshi hŋ. ¹⁰Tǝ ci mǝǝr hŋ. A bamvii gii, tǝ zhiɗni ɓuruk caaghǝn raa kǝ mbuni, durghǝ yo tu tǝ ɓumtsǝ giɗkǝn wopǝnnii a dulgaam Cogn murghǝ kaɓkǝn wopm.¹¹Durghǝ tu gyaal ghǝ Cogn aa mbwaaɗi a dulgaam zarsǝ ɓurug. Caa zhiɗ ml gha yaŋngaskǝn kusuŋsǝ ngǝtn fighǝn tǝ ngǝtn ngǝ mbiighǝn raa kǝ ɗǝgn. ¹²Caa zhiɗ mi gha tsǝtnngǝn tǝ ɗakkǝn, tǝ zaari zaari a giɓkǝ tǝpm Cogn a wusuli gin. ¹³Ɗaŋ migha ɓuɓkǝn tu mǝ kaɓ shiɗshiɗi ghǝ gaaghǝn yir, tǝ mannghǝn Daaghǝ dǝn Cogn wopm tǝ murghǝ Kaɓkǝn Yesu Ɓorghǝn kǝ Cogn.¹⁴Yesu ta vǝr gamashi nǝ dur wopm, durghǝ yo tu tǝ kaɓmi wopii ɗi a ɓurug ngǝtn ngǝ waari, tǝ sular mi nǝ mǝn ndzǝkkǝn, durghǝ gamas, zarsǝ kǝ ɗaɗdaɗaɗ gyagyo ɗaŋ citǝ wokwoki fighǝn gya ngǝtn ngǝ ndaraani.¹⁵Wul vi tlyaa tlyaa aa tlyaa moɗ ngǝrshi gyagin. Ddǝr ngǝrshi gyagin tǝ ɗeɓaɗ vartǝ, aa gaa gon tǝ mbatsakkǝ hŋ.

Chapter 3

¹Ɓitalshi tǝ naa tǝ mbutarghǝn gaam a guŋsu tǝ mǝn varaŋsǝ yaatl, tǝ mbǝrshi waashii nǝ laaghǝ mbuni gyo. ²Ɓitalshi tǝ ver gon hŋ, tǝ gaa zarse tǝ laaɓ tǝpi gwaasǝŋ, tǝ ndǝr tǝ zhiɗ mbutarghǝn gaam a zarsǝ ɓuruk.³Durghǝ tu ɓaanndǝŋ myaani ngǝtn wopm mǝ ga yi nǝ mǝn ɓitalghǝn tǝ mǝn laaɓkǝn hŋ. Maa ta gǝm tǝpii mǝ naai nǝ monsǝ ghǝ gya ngǝtn ngǝ mbiighǝn raa tǝ wumngǝn wusni ghǝ dlii. Maa rii gha giɓkǝ kuskǝ ngǝtn tǝ kashi. Maa ta yi malari mii nyaŋngas dloŋsǝ wopm.⁴Bet tǝ gii ɗaŋ shiɗshiɗi ghǝ Cogn Murghǝ kaɓkǝn wopm tǝ suughǝni wos nǝ durghǝ mǝrǝ zaar a mbwaaɗi ⁵baa ata yi nǝ durghǝ laa ghǝ zarghǝ zaari ɗaŋ maa fi hŋ, beɗ tǝ gii nǝ gwaanndǝ wos ǝŋ ata kaɓmi. A kaɓmi wopii a te coɓkǝn ngǝ ɓwaaghǝ muuri tǝ sularghǝn wopm tǝ sularghǝn wopm nǝ muuri kǝ zhipti var.⁶Cogn shin mi zhipti var mǝn tǝ tughǝni a te Yesu Ɓorghǝn kǝ Cogn Murghǝ kaɓkǝn wopm. ⁷A ta fi gin nǝ durghǝ yo tu, ɗa kaari ǝŋ myaa tu kaɓkǝnii a gyaal wos ma naai nǝ mǝn cighǝn duul wos agiɓkǝ mbiighǝn ɗa raai nǝghǝ ndok ndoki.⁸Vii gin nǝ ngǝtn ngǝ kaɓkǝni. Myaa suu aa wul vii sǝriiɗ a dulgaam ngǝrshi gyagin, nǝ durghǝ yo tu ɓurug mǝn yo ɗaŋ tǝ caa raa a Cogn tǝ moɓ fighǝn laa ghǝ ndaraani ɗaŋ Cognvon gǝm a ken waasǝŋ. Ngǝrshi gyagin ci ndaraara tǝ ɓakmi a zarsǝ ɓuruk.⁹Beɗ tǝ gii ɓǝǝlghǝ tǝ sǝrɗkǝn yer kǝ mberni tǝ laaɓkǝn wusuli tǝ tliiti yer tǝ wutlǝŋngǝn nǝ durghǝ mborki . Ngershi gyagin citǝ ɓakmi tǝ dei hŋ. ¹⁰Nyaŋngasǝn ɓuruk muryo ɗaŋ ca lǝǝr ɓǝǝlghǝn ɗi a dlei waan, ɗa kaari ɗaŋ kaa baŋ tǝ tǝpm namboŋ ko tǝpm mbǝtlǝm. ¹¹Yisǝŋǝi tu daashi gii a gǝm tǝpm mbunii, ca fi kuskǝ ngǝtn aa ndatar gamashii.¹²A kili yo ɗaŋ mǝ ta shin Artimas ko Tikikus ɓaskǝ, vaaghǝɗi aa tum Nikobolis, ɗani ghannda ma suu mǝ ɗu gǝfǝɗ. ¹³Fi motlak a shin Zinas ɗi, gyo ɗaŋ nǝ ngamndi a ngerghǝn vii, tǝ Apollos, a datǝpm yo ɗaŋ tǝ naa nǝ ngǝtn won hŋ.¹⁴A naa ciɓ zarsǝ wopm tǝ kuuɓ tǝ tu gama waasǝŋ a fighǝn ngǝtn ngǝ ndaraani ɗaŋ ta kaɓ gama waasǝŋ ngai kǝ motl motli nǝ yo ɗaŋ fi tsǝtnngǝn ɓenndǝmi hŋ.¹⁵Ɓuruk gyagyo ɗaŋ mi cimshi caa wurughǝ. Wuru gya mǝn suughǝn wopm ɗa a giɓkǝ caaghǝn raa. Gyaal tǝ naa ɓaski ɓuruk.

Philemon

Chapter 1

¹Bulus gyo daŋ ci giɓ jarum nə durghə Yesu daŋ nə ɓorghəni tə yasashes Timotawus tǝ tlǝǝr Filiman mǝn, kaam wopm kə melli tə mur ghə laa wopm. ²Tə watsə wopm Afiya, Arkifus mur ghə manndə tə mən ladi daŋ ca jwaam shi ɗa ghə dənni. ³Gyal tə na ghə mən tə wusni Dawopm Cogn von tə Daadən wopm Yesu daŋ nə ɓorghǝnni.⁴Ko kili gyo mya nyar Cogn mən. Mya gəəm kii a giɓ karaghənetn ⁵maa wum suughən tə caaghən raa wa daŋ kǝ yir a Daadǝn Yesu tə ɓuruk mən laaɓkən. ⁶Mya kara tu jwaamŋgəni ghə mǝn caaghən raa wan tə naai nə kə yisəŋgən kaaɓ ngətnngə mbuni yo ɗaŋ yi a dlei wopm a giɓ kə muri ɗaŋ nǝ ɓorghənni.⁷Nə durghə suughən waa, mə wum a poləm ghai nyaŋ nyaŋ ndər mbutarəm raa məni, nə durghə tu kaa mbutar raa mən laaɓkən məni,ŋaa naa.⁸Nə durghǝ gi, beɗ tə gi ɗaŋtu mi tə ŋaskən raa a muri ɗaŋ nǝ ɓorghənni tu mə caa ghə ghai a ngətn yo ɗaŋ ka fi.⁹ Ko ɗaŋ tu nə durghə suughəni mə karaghəni a bamves. Myan Bulus dwatsə zaar ɗaŋ ɗaŋngǝn ɗaŋ mi jarum nə dur Yesu nə ɓorghənni.¹⁰Nə durghə kunetn Onisimu mya karaghə, gyo ɗaŋ mǝ na nə daagos ɗaŋ mə tayi nə naɗkən tə maraŋgusa. ¹¹Ɗaŋ a ta yi ɓaskə nə zaar mbuni hŋəi, beɗ tə gi daŋngǝnin a naai nə zaar mbuni ɓasmi beɗwopm.¹²Maa shindar tə ɓaskə, yaan daŋ cigha raatn nyaŋ nyaŋ.¹³Suughənnetn tu mə nuumti ɓasəm, nə durghə tu təyi fim laa gya gon mən a bamviwa, a kili gya gi daŋ mə ta yi nə naɗkən tə maraŋgusa nə durghǝ vik wusni ghə Cognvon.¹⁴Beɗ tə gi ma suu tu mə fi ngərshi gon tə yisəŋ ngətn wa hŋ.Nə suughənetn tu laa ghə mbuni wa tə na nə ghə ciɓ hŋ.beɗ tə gi ngətn ghə mbuni wa təna nəghə suughən raa wa.¹⁵Gon ta ngətn yo ɗaŋ a caa kəǝ ɓǝǝl ki cimtə a ŋaa kili gin kəndi,nə durghə tu aa kaɓti nǝ- ghə na ndok-ndoki.¹⁶ Ɗaŋngǝn wo na nə mon hŋ, beɗ tə gi aa moɓ ɗaŋ tə cimtə tu mon, nə durghə tu wo naa nə ŋaaghə suughənetn.Cinə muryo ɗaŋ mya suu tə nə ŋaa nyi hŋ, tə moɓ gi ɓaskə ɗaŋ, a giɓkə dlii tə ghə Daadən.¹⁷Nǝ gi əŋ kya kaɓmə nə kamma, kaɓti ɗaŋ.¹⁸ Əŋ yan a yii maal ghə məni ko kya laaɓ təni ngətn won, ga tu myan ma sular ghə mən.¹⁹ Myan Bulus mə dlyaaɗ gin tə taasatn ; ma sular ghə mən ɗa bamves. she mya fuughə tu mya laaɓ kə kyan gaama hŋ.²⁰ Eh, fim gyal mən a giɓkə səəm Daadən. Yesatn a giɓkə muri ɗaŋ nə Ɓorghənni, mbutarəm raa məni.²¹Tə cik kən mya dlyaaɗ kə gin mən tə gaaghən gaam yo ɗaŋ mə yir nə durghə wumngən kəəm wa.Ma yisəŋ ka suu a fi hal tə latsə ngətn yo ɗaŋ mǝ karaghə tu a fi. ²²Mya man wul ɗa tu,ndəərəm ləɓ mbuɗkən mən, mya ga raa tu nǝ durghǝ karaghən Cogn wa ta sularəm kaar ɓaskə.²³Afafaras kamman ɗaŋ mi Jarum cimtə a giɓkə Yesu ɗaŋ nə ɓorghənni, caa wurə ghə.²⁴ Hal tə gya kamɗə laatn Markus, Aristarkus, Demas tə Luka.²⁵ Gyal ghə Daadən wopm Yesu ɗaŋ nə ɓorghənni tə naa a zhipti wa. Tǝ naa cik.

Hebrews

Chapter 1

¹Akili won bandǝŋ, daŋ cogŋ ta wul vi tǝ gya jid wom dongai gha datǝpm monda mari- mari ²Ate vighǝ dǝllǝyŋǝ mǝn shinghǝn.bet tu, gha kili gin ghǝ banghǝnin ,,a wulmi vi a te kuniwos, gyo daŋ gami ghǝkoni ,gyo daŋ a te wos ǝŋ a dǝǝr dǝgn. ³Yam unǝ yalgjǝn vartǝ cogn, mlowagh ǝn taghǝn was .yir vartǝ ghǝ ghǝna te gurŋdǝ ghǝ ɓanghǝn was. Daŋ a cap kusǝŋsǝ ghǝnwopi, she a stǝtn a ta ghǝ zari ghǝ vartǝ ndonghai gami .⁴Tǝ cik kuy a mob gya zlipti shinghǝn cogn, daŋ gyo daŋ baaghǝn sǝmwos a fupi donghari tǝŋgwasǝŋ. ⁵Duryo tu, nǝ gyo a gibkǝ gya zhipti shinghǝn cogn aa wul dzaŋgon tu , '' kyan, kinǝ kunnen yawan ma nai nǝ Daktǝ baska ?''hal tu ma na nǝ Daagwos yanwo na nǝ yaa basǝmma?''⁶Hal ddaŋ cogn lǝǝr gami wosdi gha dǝgn, she a wul tu,'' Debad, zhipti shinghǝn cogn tǝ mbu tǝ.'' ⁷ A dulgam zlipti shinghǝn, sadda, a wul tu,'' ca sular zhipti shinghen wos nǝgya zhipti var mǝn la wos, daŋ risǝŋ wud.⁸A dulgam ŋaa wos, a wul tu, lǝb tsǝtnghǝnwos, cogn ghǝ ndok -ndoki hal bedi.ŋamtsǝ ghǝ guŋdǝ wos ,nǝ ŋamtsǝ ghǝ tsǝr caghǝn ra. ⁹Suu la ghǝ zaar ghǝ zaari cogn a yanghas la ghǝ kuskǝ ghǝn. Durghǝ cik cogn von , cogn wai, a kad kǝ miir ghǝ polghǝn mǝn mob meniyo daŋ tǝ bwaki cimshi dzaŋ namboŋi .¹⁰A ɓandaŋ , Daadǝn, kyani ǝŋ kǝ ndǝǝr dǝgn. Ghǝn ghǝ tsognvon, kyani ǝŋ kǝ ndǝr shi tǝ taas wa. ¹¹Ta mǝǝshi ,bet tu ki gwa da hal zhad- zhad. kapwasǝŋ ta ndwatsǝi daŋ lǝŋsǝ. ¹²Ka karghad shi wasǝŋ taangelsFor if the messageis valid ndwatsǝi daŋ lǝŋsǝ. Ka karghad shi wasǝŋǝi daŋ pǝri, ta nder ta sui, bet tu ki gwa da, kya su mari bǝŋ .hal zhad zhad, voni wa ca ɓan hǝŋ.¹³Bet tǝ gi nǝ gyo a gibkǝ zhipti shingbǝn cogn a wul dzaŋ gon tu tsǝtnni gha taas ghǝ zaren, she mya ca mǝn nyaŋghas wa gha gib yasǝŋ wa ? ¹⁴Yi tu kap zhipti shinghǝn ǝŋ cinǝ zhipti varnǝ gya gyo daŋ cogn ca shinshi gha mǝniyo daŋ ta tu dull ghǝ ndaghǝn cogn von hǝŋaa?

Chapter 2

¹ Nǝ durghǝ gii a naa ciɓ aa gaa raa gha ngǝtn yo ɗaŋ mǝ wumi durghǝ tu mǝ naa gha ngǝtn won hŋ, tǝ vummi mǝnii.² Yaan viin ɗaŋ tǝ konǝn a te vii ghǝ zhipti shinngǝni Cogn ya naai jom jomi, hal ko tǝ nyaŋngaskǝn fighǝn ngǝtn yo ɗaŋ tǝ kon tǝ nyaŋgaskǝn laaɓkǝn ngǝtn yo ɗaŋ tǝ kon, tatu forǝm ngǝ kuskǝ ngǝrshii ɗaŋ tǝ fii, ³ ta wurii ghannda ma mwaali, ǝŋ myaa ngaŋngas kaɓkǝn yo ɗaŋ Cogn fimi mǝn cighǝe. Durghǝ yo tu Daadǝn ngǝtn wos yaan ghǝn a kon keni, gya gyo ɗaŋ tǝ wum tǝ tǝ ndǝr tǝ kon mi mǝn cig. ⁴ Saɗɗa de, Cogn ngǝtn wos a yeli gha te ngǝshi gyagon tǝ ngǝtn ngǝ kwasarghǝn mari mari tǝ gyo ɗaŋ zhipti var a ɓǝǝl gyagyo ɗaŋ a suu.⁵ Yini gha zhipti shinngǝn Cogn hŋ.ɗaŋ Cogn gaa guŋndu ghǝ ɗǝghǝn ɗaŋ ta fi ɗaŋ gyo ɗaŋ myaa konii. ⁶ A bamvii gii, gon a yeli gha lǝɓ won tu, Zaar ci gos nǝ nuu ghǝnnda ka vuu nǝ yaanio? Ko Ɲaa zaar, ɗaŋ ka vuu nǝ yaane?⁷ Kǝ caa zaar a ɗaɗi a zhipti shinngǝn Cogn, kǝ vǝrtǝ zhimngǝn tǝ vartǝ a dulghǝ ngǝtn yo ɗaŋ Cogn ndǝr ɗeɓaɗ. ⁸ Kǝ gaa tǝ gha dulghǝ ngǝtn yo ɗaŋ kǝ ndǝr shi ɗeɓaɗ, kǝ ndǝr kǝ vǝr tǝ ko nii a giɓkǝ yaasǝŋ wos. Durghǝ yo tu Cogb a gaa ko nii a taas wos. A gaa ngǝtn won a laŋshi hŋ. Beɗ tǝ gii, hal ɗaŋngǝni maa yel ngǝtn won ɗaŋkutu yigha taas wos hŋ.⁹ Beɗ tǝ gii maa yel gon a ŋaa kili won njwaatn, a tul gha zhipti shinngǝn Cogn hŋ, yaan nǝ Yesu, gyo ɗaŋ nǝ durghǝ yo tǝ vǝr tǝ vartǝ tǝ zhimngǝn durghǝ yo tu buŋngǝn wos ngaa tǝ mǝskǝn, guni kaɓ yini gha te gyaal Cogn ghǝn Yesu mǝs nǝ durghǝ ko nuu. ¹⁰ Durghǝ tu ata ndara Cogn mǝn durghǝ tu ko nii tǝ naa nǝ dur wos, a te ɓastǝ, durghǝ yo tu tǝ lǝǝr mǝǝri ɗi monnda nǝ tughǝn zhimngǝni. Durghǝ yo tu tǝ yungar kaɓkǝni waasǝŋǝi a te buŋngǝni wos.¹¹ Durghǝ yo tu gyo ɗaŋ ca caa ndzǝkkǝnes tǝ muryo ɗaŋ a tu ndzǝkkǝni, kaɓ tlǝtǝri waasǝŋ namboŋ. Nǝ gii ǝŋ a caa ca ci ndzuun cimngǝn waasǝŋ tu mǝn wos hŋ. ¹² A ta wul tu, "Ma gǝm vii nǝ sǝm wa a zarsatn, a dlǝk zarsǝ waasǝŋ ma mbuughǝ tǝ ngil.¹³ Saɗ ɗa ɗa a wul tu, "Ma gaa raa ɓastǝ."Saɗɗa, "Yeli, myan mighǝni tǝ mǝǝri yo ɗaŋ Cogn a vǝrǝm." ¹⁴ Yi tu tun ɗaŋ mǝǝri Cogn kaɓ ci tǝ tluu tǝ voraŋ, Yesu maa a mbii cig ɗaŋ. A te mǝskǝn a datsǝ murghǝ guŋndu ghǝ mǝskǝnii, nǝ Shetan. ¹⁵ A ndǝr tǝrǝŋ kaɓ gya gyo ɗaŋ ɓaandǝŋ a ɓwaaghǝn waasǝŋ cigha tsǝtnmgǝn buŋngǝni nǝ durghǝ vǝrtǝ ghǝ mǝskǝn.¹⁶ Jom jomi nǝ zhipti shinngǝn Cogn ngǝn caa somshi ɗa hŋ, O, oi, nǝ usuli ghǝ Ibrahim ghǝn ca somshi ɗa. ¹⁷ Nǝ durghǝ cig a naa ciɓ tǝ naai ɗaŋ mǝn wos a ko tǝpi gyo, durghǝ tu tǝ naai nǝ dǝllǝ Pǝris, murghǝ gwaandǝ, murghǝ vǝrtǝ Cogn hal nǝ fighǝn gya ngǝtn ngǝ Cogn, tǝ ndǝr tǝ vaa ngǝtn ngǝ nyaarghǝn kǝ dlaaghǝn loŋsǝ zarsǝ mǝn. ¹⁸ Ɗaŋ Yesu ngǝtn wos a buŋ a kili yo ɗaŋ tǝ diiɓ tǝ, durghǝ cig wo som gyagon ɗa ɗaŋ caa diiɓ shi.

Chapter 3

¹Nǝ ghǝ gya ŋaa natn mǝn dzǝkkǝni, mǝn yo ɗaŋ tǝ cimmi cogngami cimki. Mǝ ɓitalmi a Yesu , murghǝ shinghǝni tǝ dǝllǝ pǝris kabkǝ tlyaghǝn zha caaghǝni raa wopm. ² Cinǝ murvhǝ vǝrtǝ Cogn,gyo ɗaŋ a bwatǝ murghǝ sadkǝn,ɗaŋ gi ɗaŋ Musa ta naa nǝ cighǝni vǝrtǝ a dǝn ghǝ Cogn. ³ Nǝ ghǝ yo Yesu luughǝni wos nǝ vari mob kǝ Musa. Nǝ duryo tu muryo ɗaŋ ya naldǝn a mob dǝnes luughǝn . ⁴Nǝ duryo tu ko dǝni gyo citǝ muryo a naltǝ, bed tǝ gi murghǝ nalghǝn keni nǝ cognvon.⁵A te lǝbi gon, Musa cinǝ murghǝ caaghǝni raa ɗaŋ mon ghǝ den Cogn ɗeɓaɗ, caa tlya zha gya ngǝtn yo ɗaŋ ta man a ken. ⁶Bed tǝ gi ɓorghǝn ghǝ Coghǝi nǝ ŋaa yo ɗaŋ caa fi guŋdǝ a dǝn ghǝ cognvon . Myani ghuŋ minǝ dǝn wos ghun yan mya gaaghǝni raa tǝ raa wopm ɗeɓad.⁷Nǝ ghǝ gi,ɗaŋ giɗaŋ zhipti var koni : "Yawon ǝŋ kya wum vieti, ⁸kǝɗi bak datsǝ raa wani hǝŋ ɗaŋ gi ɗaŋ mǝri Israila tǝ fii shiserghǝn raa a kili diip kǝni wasǝŋǝi dlǝk ndǝri.⁹A kili gin ghungya jidwontǝ ta shisherǝm mǝn ɗaŋ tǝ ta ya diibǝm ɗi ɗa kari ɗaŋ tǝ ta yagha yelghǝni laa yo ɗaŋ maafi.¹⁰ Nǝ durghǝ gii raa ghǝ ji ta ɗuum tǝ wusuli gin, she mǝ ta wutu, ko dzaŋ gyo raa wasǝŋ tayi gǝm shi washi. Tǝ ta man yisǝŋ tǝpm ɗa hǝŋ." ¹¹ Nǝ ghǝ gii mǝ ŋas puus tǝ tliti yer ,ta nda gha dǝn ghǝ dǝn ghǝ ngaghǝni laa hǝŋ."¹²Ɗaghǝnda mǝnwom tǝ tu gonwan tǝ kuskǝ raa ghǝ nyaŋ gaskǝn caa ghǝni raa a dlei wopm hǝŋ raa yo ɗaŋ a sui a cognvon murghǝ rai. ¹³ Nǝ durghǝ gi tlyan mod dlǝŋsǝwan ko dzaŋgyo, hal ghun yan migha gibkǝ dzaŋi gin gon wan won a gibi waan tǝ datsǝ raa woshi nǝ duryo tu kuskǝ ngǝtn tǝ mortǝ hǝŋ.¹⁴Nǝ duryo tu ma nainǝ kam ghǝ mǝn laa tǝ ɓorghǝn ghǝ Cogn, hal keni tǝ ɓanngǝni wos. ¹⁵ A dul gam gini tǝ kon tu," Yawon yan kya vi wos ,ɓak datsǝ wani hǝŋ,ɗaŋ gi ɗaŋ kǝ shisheri."¹⁶Gya nu ghun tǝ ta wum vik Cogn tǝ ndǝr tǝ shisher tǝ mǝnio? Mighai tu nǝ gya gyo ɗaŋ Musa ta nyolar shi ɗi gib Masari hǝŋaan ? ¹⁷ Tǝ gyaa nuughǝn da a ta tlii Cognvon,voni tashi wubsǝ yo ? Nǝ gya gyo ɗaŋ ta fi kuskǝ ngǝtii, gya gyo ɗaŋ gǝmbǝli wasǝŋ ta na dlǝk ndǝǝrihǝŋaan? ¹⁸ Tǝ gya nu kǝnda Cognvon ta ŋas puus tu ta nda a gibkǝ guŋdǝ wos hǝŋo" Nǝ yaŋshi ɗaŋtǝ ta kyamas tii hǝŋaan? ¹⁹Mǝ ndǝr mǝ yel tu tǝ kǝǝm t ǝ nɗa a guŋdǝ wos hǝŋ nǝ duryo tu tǝ caa raa ɓastǝ hǝŋ.

Chapter 4

¹Nǝ durghǝ gii,ɗakghǝnda gon waan won tǝ naa ngaaghǝni laai gi ɗaŋ Cogn von a ta mbi ɗa raai hǝŋ. ² Durghǝ gu ma wum ɗa vii ndarani a dulgam ngaaghǝni laa kǝ Cogn ɗaŋ gi ɗaŋ tǝǝ fuuki. Bed tǝ gi vii gin yi tǝ dle hǝŋ , a gyaa gyo ɗaŋ tǝ wumi ɗaŋ taa caa raa a des hǝŋ.³Wui myaani,gyaa gyo ɗaŋ mǝ caa rra wopm ngai ngǝn maa ngaa laa a dǝn wusnes ,ɗaŋ gi ɗaŋ a koni, "Ɗaŋ gi mǝǝ ŋas puus tǝ raa malafghǝni taa tuu ngaa ghǝni laa a dǝn wusnetn hǝŋ."⁴ A kon cighas bed tǝ gi ɗaŋ a ɓannghǝni ndǝrghǝni wos ɓannɗǝŋ a ndǝrghǝni ɗǝgn. Durghǝ tu a kon gi a lǝb gon nǝ dzaŋngǝ wadtsǝmai yes ."Cogn ngaa laa tǝǝ fighǝn laa a dzaŋ kǝ mɓudkǝn wadtsǝmai." ⁵A maan wul ɗa ɗa tu,"Taa man tǝ ngaa laa a dǝnatn ɗa hǝŋ."⁶Nǝ durghǝ gi ,tsǝnnghǝni ngaa ghǝn laa kǝ Cogn nǝ worghǝni nǝ durghǝ mǝn ndanghǝni dǝn cokes tǝ taa tsǝtn hǝŋ durghǝ tu tǝǝ wum kǝǝm hǝŋ. ⁷ Cognvon taa ɓumtsǝ dzaŋ won ɗaŋ caa cimtǝ tu,"Yawon." A gaa dzaŋyi gi a kili yo ɗaŋ a ta wul vii tǝǝ Dauda ,gyo ɗaŋ tǝ kon nǝ gǝri, yawon kyaa wum cimngǝn wos datsǝ raa waai hǝŋ."⁸Ǝŋ yaan tu Joshua a vǝrshi ngaanghǝni laa,Cogn man wul vii won nǝ dzaŋ won ɗa hǝŋ.⁹ Nǝ durghǝ gii ngaanghǝni laa kǝ dzaŋ wolngi ɗa nǝ gaaghǝni nǝ zarsǝ Cogn von. ¹⁰ Durghǝ tu gyi ɗaŋ ya tuu ngaaghǝni laa a dǝn Cogn a ngaa laa tǝǝ laa wos, ɗaŋ gi ɗaŋ Cogn a ta fi a goshi. ¹¹Durghǝ gi a kǝǝm mii wum kusuŋ ndanghǝni a dǝn ngǝ Coghǝi durghǝ tu gon won tǝ mali nǝ kǝǝm wumnghǝni ɗaŋ giɗaŋ tǝǝ taa fi hǝŋ.¹²Vii Cogn yiɗa gwaam,ɗaŋ yi tǝǝ vii ɗaŋ sǝɓǝr yo ɗaŋ nlvii wos mbǝlǝŋ . Ɗaŋ hal caa tuli a hal a romo. Gyo ɗaŋ caa paŋ ɓitalghǝn raa tǝ ngǝtnɗaŋ caa tǝ fi. ¹³Ngǝtn won ɗaŋ nǝ ndǝrghǝni ɗaŋ yinǝ wadkǝni a yir Cogn hǝŋ.She ngǝtn yo ɗaŋ yigha dǝǝl, ɗaŋ yinǝ sati-sati a yir wos ,gyo ɗaŋ kǝrǝŋ -kǝrǝŋ maa kwaan vwaa wopi ɓastǝ.¹⁴Ɗaŋ mitǝ dǝllǝ pǝris gyo ɗaŋ a latsǝ tsogn gaami , Yesu Ŋaa Cogn , she mǝǝ caa raa wopi tlyaa-tlyaa ɓastǝ. Durghǝ tu dellǝ pǝris ¹⁵wopi a ɗaɗi hǝŋ nǝ yelghǝn ɗaɗkǝn tǝ gwaandǝwopm hǝŋ , bed tǝ gi nǝ gyo ɗaŋ tǝ ɗyib tǝ ɓuruk a datǝpi gyo ɗaŋ tǝǝ dyib mi gha de tǝ taa tu te kuskkǝ ngǝtn hǝŋ. ¹⁶ She mǝn man a daan gyaalghǝ Cogn tǝ raafeɗi , durghǝ tu ta mbutarmi raamǝni,ɗaŋ mǝ ǝ tuu gyaal Coghǝi ɗaŋ a sommiɗa mǝǝ tuuli.

Chapter 5

¹Kaɓ ɗǝllǝ pǝris gyo ɗaŋ tǝ bwaatǝ a zarsǝi yani ngǝn cigha bamvii zarsǝ a ngǝtn yo a ɗiis cogn, nǝ durghǝ tu tǝ vǝr ngǝtn cogn, tǝ ngǝtnngǝ vaaghon kǝ coɓkǝni voŋngǝ kuskǝ ngǝtn. ²Caa ɗyna riitǝ nǝghǝ mǝn yo ɗaŋ taa yisǝŋ ngǝtn hŋ tǝ gya gyo ɗaŋ taa maali tǝǝ gyo ɗaŋ ko a te datǝpi gyo citǝ tlyaaghǝnihŋ. ³Durghǝ gia na ciiɓ tǝ vǝr ngǝtngǝ vaaghǝn nǝghǝ coɓkǝni voraŋ,, d urghǝ tu nǝ coɓkǝn kus ngǝtn zaarsǝ ngǝtn was hŋ hal ma tǝ ghǝ gamas.⁴Gon won ɗaŋ ɗaŋ wodlǝr gaamoŋ to tull a luughǝri gin ɗaŋ nǝ vari hŋ, she ko yaan cogn van. a cim tǝ cik, ɗaŋ gi ɗaŋ tǝ cim Harunai. ⁵Cikǝn yan ɗaŋ ɓ orghǝni, yani ghǝna a luu gaamas hŋ ǝŋ nda a taa naa nǝ ɗǝllǝ pǝris hŋ. she de ginǝn a vǝrtǝ, gyo ɗaŋ caa wul tǝ tu, ''kini kunetn; yawon maanaainǝ daagwa.,,⁶Daŋ gi ɗaŋ a lǝbi gon a wul tu, '' kini pǝris kǝ ndok -ndoki gyo ɗaŋ a taa kǝ malkisadak ghǝi.,,⁷Yan ɗaŋ nǝ ɓorg hǝni a kili yo ɗaŋ a ta yi dǝgn a taa wull vii tǝ cogn ndǝr kara tǝ buruk tǝ ngwarghǝni nyaŋ- nyaŋ haltǝ zhalǝm a gya gyo ɗaŋ citǝ vartǝ kǝ vumngǝni wos ate mǝskǝni tǝ ta wumti nǝ durghǝ yo dan a vǝr gaamashi ⁸.Ko ɗaŋ cini naai, a kuuɓ sǝghǝni kǝǝm tǝ bungǝni yo ɗaŋ a tlyaa.⁹Hal a tuli a ɓanngǝnes, ɗaŋ a naa nǝ dei ghǝ fuɗkǝnikǝ ɓyeɗi buruk kǝ gya gyo ɗaŋ caa wum kǝǝm woshi. ¹⁰Cogn caa cintǝ tu dǝllǝ pǝris, ɗaŋ gi ɗaŋ kǝ malkisadak ghǝi. ¹¹Mii tǝ ngǝtn monda ɗaŋ maa kon a dulgam Yesu, beɗ tǝ gi,yi tǝ ɗaɗkǝni mǝǝ kwaan zarsǝ mǝn ɗaŋ saaɗken wasǝŋ aa dutsǝ¹²Ɗan ɗaŋ ngǝni, a ndara a naanǝ mǝn giɗkǝni ghai, buruk tǝ gi ka laatsǝ hŋɗan gon tǝ giɗki ngǝtn ngo varaŋshikǝ ɓaanɗǝŋi kǝ vik cogn hŋaa? hala naai nǝ gyo ɗaŋ caa vǝr kini zhak maamma ngtn cighǝni kǝ tlyaaghnihŋaa? ¹³Buruk gon daŋ ngǝtnngǝ tlyaahǝni wos nǝ maam, a nyaŋǝi hŋ a vii kǝ mbuni hŋ, cinǝ ɗaŋ ŋaa naa bartu. ¹⁴Beɗ tǝ gi, ngǝtn cighǝn tlyaaghǝni nǝghǝ men varaŋsǝ, kgani gya gyo ɗaŋ raa wasǝn a yisǝŋ bunngǝni nǝghǝ yawon tǝ ko dzaŋ gyo, nǝ durghǝ tu tǝǝ byak ngǝtn mbuni tǝ kuskǝ ngǝtn.

Chapter 6

¹ Nǝ durghǝ gii she mǝ cin ken tǝ ngǝtn ngǝ keni ghǝ Ɓorghǝn kǝ Cogn hal ɓanngǝn wos, nǝ durghǝ yo tu mǝ su mi gha giɗkǝni dǝllǝŋsǝ ngǝtn ngǝ kaɓkǝn ndaaɗkǝn tǝ mbuughǝn yo ɗaŋ ci vati hŋ tǝ ghǝ caaghǝn raa gha Cogn. ² Ko a dulgaam ngǝ giɗkǝn baptisma tǝ nyomngǝn taas, tǝ shishighǝn mǝn mǝskǝni tǝ ɗǝǝlghǝni vii zhaaɗ zhaaɗ.³ Ma ci ken ngai yaan Cogn ya kaɓii.⁴ Durghǝ yo tu mǝn yo ɗaŋ tǝ giɗ lǝɓ yaali gha raa waasǝŋ taŋtaŋ tǝ ta ɓǝǝɗi ngǝtn yo ɗaŋ Cogn vǝr mǝn Samariya hal tǝ tu ɓakmi kǝ zhipti var, ⁵ hal tǝ gya gyo ɗaŋ tǝ wum vik wusni ghǝ Cogn, tǝ ghǝ wusni yo ɗaŋ wo mani, ⁶ beɗ tǝ gii ɗani ghennda tǝ ta suushi kaar nǝghǝ gyo ɗaŋ ta kǝǝm ta sular shiɗi ɗa hŋ, nǝghǝ yo tu yaŋshi ghǝn tǝ hǝmmbal ŋaa ghǝ Cogn tǝ gamawaasǝŋ, tǝ ndǝr tǝ fir tǝ a dǝǝl.⁷ Yaatl ɗaŋ ca yi tlya zha mel mel yi ndǝr nyolar gya ngetn yo ɗaŋ caa mbwaa ɗi ghai ndaraara nǝ mǝn yo ɗaŋ caa gii kitn nǝ dur waasǝŋ Cogn ca gǝm shi shiɗshiɗi mǝn ngai. ⁸ Beɗ tǝ gii ǝŋ yaan ngǝtn yo ɗaŋ caa mbwaaɗes nǝ gya yiɓka tǝ ngǝtn ngǝ dlwaaɓkǝn, ci tǝ laa ɗa hŋ ngǝnndi, ɓanci wos nǝ gǝmngǝni wuɗ.⁹ Beɗ tǝ gii, ɗaŋ mǝ ko cighǝi a ngǝtn ngǝ mbuni, mǝn wopm ma gaa ɗa rai tu kigha fighǝn ngǝtn ngǝ mbuni a dulgaam ngǝ kaɓkǝn waan. ¹⁰ Nǝghǝ yo tu Cogn ca fi gos ngǝtn won ɗa giiri hŋ, ɗaŋ laa wo mal tǝ tǝ laa waan tǝ suughǝni yo ɗaŋ kyaa giɗ nǝ durghǝ sǝm wos a te fighǝn laa mǝn dzǝkkǝni mǝn, hal ɗaŋngǝni saɗ kighai.¹¹ Myaa suu tu ɓurug waan a gaa yir gha ngǝtn yo ɗaŋ wo vǝrki tlyaaghǝni moɗ a raa ghǝ feɗi waan hal nǝghǝ ɓanngǝni. ¹² Gin yi cig durghǝ tu aa naa nǝ mǝn dǝrtǝ hŋ, she tu aa laaɓ gir yaasǝŋ mǝn yo ɗaŋ tǝ kaɓ mbighǝn ɗa rai gin a te lǝɓ mǝn caaghǝn raa tǝ mbutarghǝn raa waasǝŋ.¹³ A kili gii ɗaŋ Cognvon ta mbi Ibrahim ɗa rai, a ta ŋas puus tǝ gamas, tun ɗaŋ baa a ta ŋas puus tǝ gon ɗaŋ a moɓ tǝ hŋ. ¹⁴A wul tu, "Jomi ma gǝmngǝ shiɗ shiɗi mǝn, usuli waa wo lǝǝɗ nǝ ŋaanyi hŋ." ¹⁵ Tǝ cig Ibrahim ɗaŋ a ta dum vwaa tǝ morghǝni raa wos a ta kaɓ ngǝtn yo ɗaŋ a ta mbi ɗa rai.¹⁶ Cik jomi, zarsǝ caa ŋas puus tǝ ngǝtn yo ɗaŋ a moɓ shi. Ɲaskǝn puus waasǝŋ annda ca yi zhiɗ ko vii wulgjǝni waasǝŋ gyo. ¹⁷ Neghǝ gii, yaan Cognvon caa suu tǝ daɗag fuughen usuli mǝn mbiighǝn ɗa rai jomes , tu dei wos gon yi sughuɗ dei wos hŋ, she ya daɗag ŋaskǝn puus kai. ¹⁸ Nǝ durghǝ yo tu ngershi gyagin mbǝtlǝm ɗaŋ caa sughuɗ shi hŋǝi, ɗaŋ caa zhiɗ tu Cognvon yi ngaa mberni hŋ, myaani ɗaŋ mǝ kir mǝ tlǝn tu ngǝtn yo ɗaŋ myaa gaa raa ghai.¹⁹ Migha gaaghǝni raa ɗaŋ gii ɗaŋ rai nǝ gaaghǝni, nǝ dlurghǝni, jom jomi yaani ghǝn caa nda hal giɓi kar lampiɗi. ²⁰ Nǝghǝ yo tu Yesu a ndani ɗanivɗa lǝɓes keni nǝ durghǝ yo tu yaani ghuŋ cinǝ dǝllǝghǝ Peris kǝ mbeɗi, a konngǝn Melcichizedek.

Chapter 7

¹Gini ǝŋ cinǝ Malkisadak guŋSalem,Pǝris kǝ Cogn murghǝ vartǝ gyo ɗaŋ a tu Ibrahim ci ɓastǝ sughǝnɗi gha lǝb manndǝ tǝ guŋsǝ gyagon, she a gǝmshi mbuni mǝn . ² Ibrahim a vǝrtǝ ɓuruk namboŋ a gibkǝdzub gha ghǝnyo ɗaŋ a tuɗi. Sǝmwos tu,''Malkisadak ,'' ddek sǝmmes tu,''Guŋ ghǝ gyal '' cik ɗa,'' Guŋ Salem,'' sǝmi ca wulni tu,''Guŋ ghǝ murghǝ tsǝtnnghǝn wusni.'' ³Citǝ naktǝ hǝŋ,citǝ daktǝ hǝŋ citǝ usili lǝb yo ɗaŋ a dlamɗi ghai hǝŋ, citǝ lǝb yo ɗaŋ a mbwaaɗi ghai hǝŋ tsǝtnghǝn wos ɓanghǝn ghai hǝŋ. Yan cinǝ pǝris kǝ ndok-ndoki ɗaŋ ŋaa ghǝ Cogn.⁴Ɗaŋngǝni de yelǝ luughǝn ghǝ murin .Jid kǝ jidwopm Ibrahim a vǝrtǝ namboŋ a gibkǝ dzub ghǝnyo ɗaŋ a tuɗi a lǝb manndǝ. ⁵ Bed tu usili ghǝ Lawi ɗaŋ tǝ kab laa fighǝni ghǝ gya pǝris tǝ kabni konghǝn ɗi aɗǝǝlghǝn vi Cogn tu,tǝ kab jakka ghǝ zarsǝ a mǝnwasǝŋ Israila, bed tu cinǝ usili Ibrahim. ⁶ Bed tǝ gi Malkisadak, cigha nǝ usili Lawi hǝŋ, a kab zhakka a Ibrahim a ndǝr gǝmtǝ shidshiɗi mǝn yan ɗaŋ citǝ mbighǝn raa monnda.⁷Vi ghai monnda hǝŋ, ŋaa njwaati ǝŋ cayyi kab shidshiɗi gaa kǝ vari gyo ɗaŋ a mob tǝ. ⁸Gha turshi zarsǝ gin ɗaŋ caa kab zhakka, dzaŋgon she a yeli taa mǝǝshi ,bed tǝ gi gha kili gon, muryo ɗaŋ a kab zhakkas gha Ibrahim ,tǝ wuk tu ci gwaam hal yawon. ⁹ Bed tǝ gi a gibkǝ riighǝn Lawi gya gyo ɗaŋ caa kab zhakka yaŋshi ma ta vǝr zhakka Ibrahim. ¹⁰ Duryo tu Lawi cigha gibkǝ ghǝ daada gos Ibrahim a kiliyo ɗaŋ Malkisadak a tu Ibrahim.¹¹Ɗaŋ nghǝni, sughǝn yan ciyi nǝ tughǝni, tǝ ɓan laaghǝ pǝris kǝ mǝn gya Lawi (duryo tu gha datǝpm wos ǝŋ tǝ tu ɗǝǝlghǝn vi), to,dek ghǝ pǝris gon tuni tǝ man gha duli ghǝ tsǝtnnghǝn ghǝ kabkǝ Malkisadak ɗaŋ taa kontsǝtnnghǝn ghǝ Harunahǝŋo? ¹² Gha kili gi, ɗaŋ tǝ sughǝd laa ghǝ gya pǝris mǝn, a na cib tǝ sughǝd ɗǝǝlghǝn vi.¹³Duryo tu,muryo ɗaŋ tǝ kon vi gya gin a dulgamas nǝ usili mari ɗaŋ gon ayi fi laa ghǝ lǝb tsǝtnghǝn mǝn varaŋshi vin ladi hǝŋ. ¹⁴ Gin yinǝ gidkǝn kǝrǝŋ- kǝrǝŋ tu Daaghǝ dǝnwopma dlaamɗi gha balgham Yahuda, gibdǝ ghǝ Musa gyo ɗaŋ taa yi konshi durghǝ laaghǝ pǝris hǝŋ.¹⁵Ngǝtn yo ɗaŋ mya kon,yi kǝrǝŋ-kǝrǝŋ tu, ǝŋ pǝris won ya dlamɗi a te Malkisadak. ¹⁶ Pǝris gin nǝ muurin nǝ pǝris ho ɗaŋ a shshiɗi gha dulghǝ tsǝtnnghǝn ghǝ balcham zarsǝ hǝŋ, bed tu a naa nǝ pǝris a tsǝtnghǝn ghǝ guŋdǝ gyo ɗaŋ caa ɓan hǝŋ. ¹⁷ Duryo tu nǝ dlyaadkǝni gha dul gamashi ,''Kinǝ pǝris naa ndok-ndoki gha tsǝtnnghǝnaa kabkǝ Malkusadak.¹⁸Duryo tu mbofki kǝ keni taa gaa ti gha laŋshi te namboŋ ,duryo tu a rii taŋ-taŋ hǝŋ ,bed tu wo filaa ɗa hǝŋ. ¹⁹Duryo tu, ɗǝǝlghǝn vi ca dya ɓan koni hǝŋ. Bed tǝ gi gaghǝn raa ghai ndarara a ken gyo ɗaŋ tǝ ɓastǝ ǝŋ ma tu maghǝnnɗi aCogn.²⁰Bed tǝ gi gin nǝ ngǝtn ghǝ gaaghǝn raa ndarara,ca ngub tǝ ŋaskǝn puus hǝŋ. duryo tu pǝris gya gi ta a ŋaas puus hǝŋ. ²¹ Bed tǝ gi Cogn a ŋaas puus nǝ durghǝ Yesu tu,''Daadǝn a ŋaas puus ,bed tu wo sutǝ kaar hǝŋ a ngǝtn yo ɗaŋ a kon:kinǝ pǝris kǝ ndok-ndoki.'''²²A te lǝɓi gi ǝŋ Yesu a wul vi ghai tlya -tlya tǝ tsǝtnnghǝn mbighǝn raa . ²³ Jom-jomi, mǝǝskǝn ɗak gya pǝris tǝgi laa hal zhad- zhadi . Gini ǝŋ a ca pǝris gyaagon monnda tǝ man namboŋ . ²⁴ Bed tǝ gi Yesu ci gos ɗa gwaam hal ndok-ndoki, laa wos kǝ pǝris ca sughǝd tǝ gon hǝŋ ko njwaatn.²⁵Durghǝ cik citǝ vartǝ monnda ghǝ tughǝn rai kǝ mǝniyo ɗaŋ caa ɓǝdshiɗi meltǝ Cogn te ɓastǝ ,duryo tu ko dzaŋi gyo ci gwaam ca ndǝr tǝ kara nǝ dur wasǝŋ.²⁶ Duryo tu dǝllǝ ghǝ pǝris ginghǝn andara tǝ myani. A fi kusuŋsǝ ngǝtn hǝŋ , citǝ ngǝgn ghǝ verghǝni hǝŋ, citǝ dzǝkkǝn ,nǝ lyaaghǝn gha mǝn kusuŋsǝ ngǝtn fighǝni,ciɗi tsogn a dulghǝ gami ɗeɓad.²⁷Ca ngǝtn won hǝŋ, ɗaŋ dǝllǝŋsǝ pǝris gyagonɗaŋ caa vaa ngǝtn ghǝ nyarghǝn Cognmǝn ko dzaŋ gyi , kǝ keni ,nǝ dulgam kusuŋsǝ ngǝtn gamawasǝŋ , ǝŋ nda tǝ fi kabkǝ zarsǝ ɗeɓad . Bed tǝ gi Yesu a fi ngǝrshi gin tǝm namboŋ , gon ghai ɗa hǝŋ ,nǝghǝ konu,a kilyo ɗaŋ a vǝr gamashi.²⁸ Duryo, dǝǝlghǝn ven ,mǝ bwaa ni mǝniyo ɗaŋ tǝ tul gha luughǝn ghǝ gya pǝrris hǝŋ, bed tǝ gi vi ghǝ ŋaas kǝn puus gyo ɗaŋ a man gha kar ghǝ ɗǝǝlghǝn vi ɗaŋ citǝ koni wos gyo ɗaŋ cinǝ huŋngǝni zhad-zhad.

Chapter 8

¹Ɗaŋnin a de ghǝ ngǝtn yo ɗaŋ myaa wulghǝni: mitǝ dǝllǝ pǝris gyo ɗaŋ a tsǝtn a taaghǝ zari ghǝ daan ghǝ luuchǝn gib gya tsogn gaami. ²Ci nǝ mon a gib kǝlǝb dzǝkkǝn ,kǝ jom-jomi ghe nduuri Cogn ɗaŋ nǝ Daadǝn nǝ zaar hǝŋ ghǝn andǝr.³Durghǝ yo tu ko dǝllǝ pǝris gyo tǝ bwaa tǝ,tǝ vǝr ngǝtn vǝrghǝn tǝ gya ngǝtn vaghǝn nyarghǝn. Nǝ gi yin cib a tu ngǝnt won ɗaŋ ka vǝr.⁴ Ɗaŋnin ǝŋ yan ɓorghǝn Cogn tayi ɗǝŋ,tǝ ta na nǝ pǝris hǝŋ ko jwaantn ɓanndǝŋ ɗaŋ gya gyo ɗaŋ caa vǝr ngǝtn vaghǝn a tǝpm ghǝ mborki. ⁵ Caa mbuu a gibkǝ nɗuuri Cogn yani ghǝn nǝ zhipti tǝ shiis kǝ gya ngǝtn tsogn gaami. Yin ɗaŋ gyo ɗaŋ Musa ta tu dlwaaghǝn yer a Cogna kili yo ɗaŋ a ta ya ngal eltǝ nal nɗuuri Cogn: Cogn wultu,''Yeli duryo tu kaa nɗǝǝr ɓuruk koni ɗa giri tǝpm ngǝ ngǝtn yo ɗaŋ tǝta zhidkǝ duul ghǝ wur.''⁶Bed tǝ gii ɗaŋnin ɓorghǝni Cogn a tu gyo ɗaŋ a mob mbuni a te laa wos . yin ɗaŋ yani ǝŋ ciɗa dlei ghǝ gyo ɗaŋ a mob mbuni kǝ mbighǝn ɗaraai,gyo ɗaŋ dulgam ngǝ gya mbighǝn ɗ raai,kǝ gyo ɗaŋ a mob ndaraghǝn.⁷ Duryo tu ǝŋ yan mbighǝn ɗa raai kǝ keni tǝ ta yitǝ malghǝn hǝŋ , ɓak ngǝtn won tǝ caa ɗa nǝ ngalghǝn nǝ mbighǝnɗarai kǝ na mbǝlǝŋi hǝŋ.⁸Nǝ duryo tu ɗaŋ Cogn ta tu maalghǝn a zarsǝ a wultu,''Yelǝn, dzaŋ cigha maaghǝnɗi Daadǝn ghǝn a kon - a kili yo ɗaŋ ma fi mbighǝn ɗarai kǝ muuri tǝ dǝn ghǝ Israila tǝ dǝn ghǝ Yahuda. ⁹ Wo na ɗaŋ mbighǝnɗarai gyo ɗaŋ mǝtafi tǝ gya jidwasǝŋ hǝŋ a dzaŋ gyo ɗaŋ mǝta kab shi a taas wasǝŋ mǝ nyolar shi tǝ gaa yatl kǝ Masari. Duryo tu tǝǝ ta ciken tǝ mbighǝnɗarates hǝŋ tǝ cik me mbishi a bamvi ngǝshi gon hǝŋ-Daadǝn a kon.¹⁰Nǝ durghǝ tu gin ghǝn nǝ mbighǝnɗarai gyo ɗaŋ ma fitǝ dǝn ghǝ Israila a kaarghǝ mbuudkǝn gya gii -Daadǝn ghǝn a kon.Ma caa mborken a gibkǝ gya raa wasǝŋ mǝ ndǝǝr mǝ dlyaad shi mǝn a raa wasǝŋ . Ma naanǝ Cogn wasǝŋ,tǝ yaŋshi taa naa nǝ zarsan.¹¹Taa kub gya gon ɗaŋ ci mel tǝ yaŋshu hǝŋ,tǝ gya yestǝ wasǝŋ,caa wultu,''Yisǝŋ Daadǝn .'Duryo tu ɓuruk taa yisǝŋ mi, a ngab ɗi a jwaati tlǝghǝn a kǝ vari wasǝŋ. ¹² Duryo tu ma naa tǝ yelghǝn gwanndǝ a gya fighǝn laa wasǝŋ ɗaŋ nǝ kǝ mbuni hǝŋ.¹³A wulghǝn tu,''Muuri''a sular mbighǝnɗaraai kǝ keni nǝ gǝǝri. Tǝ ngǝtn yo ɗaŋ a laatsǝi tǝ ngǝtn gǝǝri a naa mel tǝ mali.

Chapter 9

¹Ɗaŋnin ɗaŋ ko ɗaŋ mbighǝn ɗaraai kǝ keni citǝ gya mɓorki ghǝ mbuughǝ kǝ ɗǝŋ ɗuun. ² Taa ta ndǝr lǝb mbuughǝ Cogn tǝ gaa. Vin kǝ kenes nǝ gyo ɗaŋ caa gaa kubka wud,dakci,tǝ dugn kǝ ɗagnin ,tǝǝ ta ya cim tu lǝbkǝ dzǝkkǝn³A kaarghǝ lǝmpǝɗi kǝ mbǝtlimi vini gon tayi ghai ɗa, caa cim tu lǝb yo ɗaŋ a mob dzǝkkǝn. ⁴ Citǝ lǝb dlǝrghǝn ɗaŋ yitǝ jinari kǝ miir dlǝrǝŋ -dlǝrǝŋ .Saɗ citǝ kuluŋ ngǝ mbighǝn ɗa raai, gyo ɗaŋ a tavyin dlǝmghǝn tǝ jinari .Ɗa gibes a ta yin bǝndǝ jinari ɗaŋ a ta yanum manna ,shirǝŋ dlyaadkǝn gyo ɗaŋ a ta ɗǝlɗi tǝ bed ngǝtn dlyaadkǝn mbighǝn ɗaraai. ⁵ Ɗa gaami kuluŋ ghǝ mbighǝn ɗa raai ,gyo ɗaŋ a taa kirubobi mǝn luughǝn gyo ɗaŋ a gǝm zhipti pipi ghǝ gwaanndǝ gyo ɗaŋ ma ɗya ma wul vighai monnda hǝŋ.⁶A kaar yo ɗaŋ taa ta ɓumtsǝ ngǝshi gyaa gini gya pǝrishes tǝ taa ya nda vin ghǝ dǝncokes,mel-mel tu tǝ gi gya laaghǝ mbuughǝn wasǝŋ. ⁷ Bed tǝ gi nǝ dǝllǝ pǝris ngǝtn wos ǝŋ ca nda ɗa vin ghǝ na mbǝlǝŋes tǝm namboŋ a voni, tǝ cik wo nda cok-cik hǝŋ she tǝ vǝrghǝn vwaraŋ ɗaŋ wo vǝr nǝ gamas tǝ zarsǝ bed kotaa yi gya kuskǝ ngǝtn ɗaŋ taa yisǝŋ hǝŋ.⁸Zhipti var zhid tu tǝpm tlǝghǝn a lǝb ho ɗaŋ a mob dzǝkkǝn taa ta dab tǝ ɓǝltǝ hǝŋ, ɗaŋ yan dǝn Cogn kǝ keni ɗighas tǝ a dlǝrghǝn.⁹ Gin a ta yinǝ zhidkǝn kǝ kili ɗagnin .Bed wasǝŋ tǝ gya ngǝtn vǝrghǝn tǝ gya ngǝtn vaaghǝn nyarghǝn tǝ kǝǝm tǝ yuŋgar raa ghǝ murghǝ Cogn mǝn hǝŋ. ¹⁰ Vuughǝn wasǝŋ yin bed a ngǝtn cighǝn tǝ zhak tlyaghǝn tǝ gya belak kǝ cobkǝn mari-mari. Gya gin ɓuruk tǝǝ ta yinǝ gya mborki ghǝ dlii,ɗaŋ tǝ ta vǝrshi she kili yo ɗaŋ caa ɓumtsǝ konnghǝn kǝ muuri.¹¹Ɓorghǝn jǝ Cogn a man ɗaŋ dǝllǝ pǝris kǝ gya ngǝtn mbuni ɗaŋ tǝ man . A tlǝ a lǝb,dǝn Cogn gyo ɗsŋ a mob lughǝn tǝ dzǝkkǝn gyo ɗaŋ nǝ taas zarsǝ ǝŋ tǝ ndǝr hǝŋ,ko namboŋ ghai ɗaŋ nǝghǝ dlǝrghǝn ɗǝŋ hǝŋ. ¹² Ɓak a ta yin tǝ vwaraŋ ngǝ gya maad ko tǝ gya mǝǝri ngyalɓi, bed tǝ gii nǝ vwaraŋ wos ɗaŋ a ta nda ghai gibkǝ lǝb yo ɗaŋ a mob dzǝkkǝn tǝm namboŋ tǝ kabmi vuughǝn kǝ ndo-ndokimǝnɗi.¹³Duryo tu ǝŋ yan vwaraŋ ghǝ maad tǝ gya ngoŋsǝ ,galtsǝ tǝ fufuɗkǝn ɓitlar ghǝ cergaal a gya gyo ɗaŋ ta naa citǝ mǝǝgn tǝ waarshi a laŋshi a Cogn nǝ durghǝ cobkǝn gya dlii wasǝŋ. ¹⁴ Ta wuri ghǝn vwaraŋ ɓorghǝn kǝ Cogn ,gyo ɗaŋ a tǝpm ghǝ zhipti ghǝ ndok-ndoki a vǝr gamashi ɗaŋ citǝ ko malghǝn a ken Cogn von hǝŋ , a cob raa wopi a laaghǝ mǝǝskǝn tǝlaab Cogn kǝ rapists? ¹⁵ Nǝ durghǝ gi yan ci dlei ghǝ mbighǝn ɗaraai kǝ muuri ɓannɗǝŋ mǝskǝn a te lǝɓi tǝ nai sǝrghǝdi a gya kuskǝ ngǝtn wasǝŋ gyo ɗaŋ tǝ ta cimshi taa tu mbighǝn ɗaraai kǝ dul ghǝ ndok-ndoki.¹⁶Nǝ duryo tu a lǝb yo ɗaŋ raa wa ghaiv,mǝǝskǝn ghǝ dashes gyo ɗaŋ a caa yin cib tǝ yisǝŋ jom-jomeshi.¹⁷ Durryotu suughǝn raa yi tǝm namboŋ a yetar a kili yi ɗaŋ mǝskǝn ɗa duryo tu yin ayetar hǝŋ ǝŋ yan gyo ɗaŋ a ndǝr tǝ ci ɗighas tǝ ,tǝǝ raai.¹⁸Tǝ cik mbighǝn ɗa raai kǝ keni tǝ ta dya tǝ fi hǝŋ she tǝ vwaraŋ . ¹⁹ Ɗaŋ a kili yo ɗaŋ Musa a ta pok vǝrghǝn ko na mborki gyo a zarsǝ ɓuruk ,a ta mbi vwaraŋ ghǝ mǝǝri gaaltsǝ tǝ gya maad ,tǝ zha ,laad kǝ zheli tǝ wuŋ ŋamtsǝ ,she a ta rorok a laad kǝ dlyaad kǝnes tǝ ɓuruk zarsǝ . ²⁰ She a ta wultu,''Gin ngǝn nǝ vwaraŋ ghǝ mbighǝn ɗa raai ɗaŋ Cogn a ta vǝr nǝ durghǝ kyaani''²¹Saɗɗa a ta rorok vwaraŋi a dulghǝ tabanaklǝ tǝ ɓuruk gya kod yo ɗaŋ tǝ ta fi laaghai ɗa mbuughǝnes.²² A konngǝn ghǝ mborkes ,ɗaŋ tu ɓuruk koni nǝ cobkǝn tǝ vwaraŋ . Ǝŋ yan tǝ vǝrghǝn vwaraŋ hǝŋ dlaaghǝn loŋsǝ yi ɗaŋ.²³Tǝ cik a ta yin cib tu ɓuruk gya zhipti ghǝ ngǝshi gya gin ɗaŋ yi tsogn gaami tǝ cobi tǝ gya vaaghǝn ngǝtn nyarghǝni kǝ tluŋsǝdǝn . Tǝ ɓuruk ngǝtn tsogn gaami tǝ gamawasǝŋ yin cib tǝ cob shi wasǝŋǝi tǝ gya vaaghǝn ngǝtn nyarghǝn mbun-mbun.²⁴ Duryo tu ɓorghǝn kǝ Cogn ɓak a ta nda a lǝb yo ɗaŋ citǝ dzǝkkǝn mbun-mbun ɗaŋ tǝ ndǝr tǝ taas zar hǝŋ,gyo ɗaŋ a tani kǝ jom-jomni ngǝtn wos .A bamvi gi a nda tsogn gaami tǝ gamas, tǝ dlǝr a ken ghǝ Cogn nǝ myaani.²⁵Ɓak a ta tlǝ tu tǝ vǝr gamasshi tǝm monda hǝŋ, ɗaŋ gyo ɗaŋ dǝllǝ pǝris caa fi gyo ɗaŋ caa nda a mob dzǝkkǝn ko voni gyo tǝ vwaraŋ ngǝ gyagon. ²⁶Ǝn yan ti yi cik ,ɓanndǝŋ yin cib bastǝ tǝ buŋ tǝm monnda keni a gǝm ngǝn daɗi ɗǝŋ. Bed tǝ gi ɗaŋnin yin tǝm namboŋ gyed ɗaŋ ǝŋ tǝ mbuuɗi a kili ghǝ ɓannghǝn duryo tu a kad kuskǝ ngǝtndlei a vǝrghǝn gamas.²⁷Daŋ gyo ɗaŋ ta gaa konu mǝskǝn mǝn tǝ namboŋǝi,bed tǝ gi a kaarghǝ gi she ɗǝlghǝn vi. ²⁸Cik kǝn ɓorghǝn kǝ Cogn ,gyoɗaŋ tǝ vǝr tǝ tǝm namboŋ gyed nǝ durghǝ tu tǝ dlaa gya kuskǝ ngǝtn zarsǝ monnda mǝni, wo man da maangen kǝ mbǝlǝmi ,ɓak nǝ duryo tu tǝ kad gyaa kuskǝ ngǝtn hǝŋ ,bed tǝ gi nǝ durghǝ vumghǝn gya gyo ɗaŋ ci ɓastǝ ɓubkǝn tǝ mbutarghǝn raa.

Chapter 10

¹Duryotu mborki nǝ zhipti ghǝ gyaa ngǝtn mbumi yo ɗaŋ ta man, ɓak zhak -zhak kǝ taghǝnghǝ ngǝshi gyaa ges ngǝtnwaasǝŋ hy. hyaa gyo ɗaŋ caa ɓǝɗshi ɗi mel tǝ cogn ta ɗyaa ta tu ɓumtsǝghǝmi a te lǝɓ vaaghǝn gyaa ngǝtn nyyaarghǝn yo ɗaŋ pǝris caa fi a voni -voni hy . ²Yan cik hy , ta she tǝ gaa vaaghǝn ngǝtn nyaarghǝni ŋaan? Nǝ durghǝ gi, ci yi tu tǝ tu ndzǝkkǝni tǝm namboŋ mǝn mbuughǝnes ci yi yisǝŋ kuskǝ ngǝtu hy. ³Beɗ tǝgi ngǝtn nyaarghǝni gyaa gi tǝ naa nǝ ngǝtn ɓitalghǝn kǝ kuskǝ ngǝtn a voni -voni ⁴Dur yo tu kǝǝm hy voragngǝ ngoki galtsǝ tǝmaaɗ tǝ kaɗ kusuŋsǝ ngǝtii.⁵A kili yo ɗaŋ ɓorghǝnkǝ cogn man a ɗǝgn a wultu, '' A ta yi nǝ vaaghǝn ngǝtn nyaarghǝn tǝ gyaa ngǝtnvǝrghǝn ǝy kǝ ta ya suu hŋ. A bamivigi, nǝ dlii yo daŋ kǝ ta ɓumtsǝm mǝn. ⁶Caa polghǝ tǝ vǝrghǝn ngǝtn tǝ vaaghǝn ngtn nyaarghǝn kaɓkǝ gon nǝ durghǝ kuskǝ ngǝtn hy. ⁷She mǝ wultu, 'yel, myan mighǝni, ɗaŋ yo ɗaŋ yinǝ dlyaadkrn a dulgaman a giɓkǝ tagarta, mǝ fi ngǝtn suughǝniwa .,,⁸Keni, a wultu,'' Ɓak nǝ vaaghǝn ngǝtn nyaarghǝn, ko vǝrghǝn ngǝtn, ko kuskǝ ngǝtn ǝŋ kyaa suu hy. caa polghǝ ɓashi hg ɓeɗ. hyaa gin ghǝǝn nǝ gya a ngǝtn nyaarghǝn yo ɗaŋ caa vaa a konngǝn mborki. ⁹She a wultu, ''Yel, myan mighǝnni, mǝ fi ngǝtn suughǝnni wa.'' ¹⁰A belak kǝ mbǝtlǝmi, tǝ ndzǝkmi wopi a te lǝǝb vǝrghǝn ghǝ dliighǝ Yesu ɗaŋ nǝ Ɓorghǝnni tǝpm namboŋ tak.¹¹A te tǝpi gon, ko pǝris gyo ɗaŋ ca dlǝǝr ko dzaŋngyo duryo tu tǝ fi belak nǝ Cogn. Ko dzaŋ gyo ca vaa ngǝtnngǝ nyaarghǝn nǝ ngǝtnngǝ namboŋni, ko ɗaŋ tu ta ɗya taa kaɗ kusǝŋsǝ ngǝtn hŋ. ¹²A te tǝpi gon beɗ, Ɓorghǝn kǝ Cogn vǝr gamashi tǝpm namboŋ vaaghǝn nyaarghǝn nǝ durghǝ kusǝŋsǝ ngǝtn hal ndok ndoki, a tsǝtnni a taaghǝ zaari Cogn. ¹³Cigha ɓuɓkǝn ǝnnda tǝ sur gemtli woshi nǝ gya ngǝtnngǝ daɓtsǝghǝn a yaasǝŋ wos. ¹⁴Duryo tu a te lǝǝb vaaghǝn ngǝtnngǝ nyaarghǝn namboŋ a ɓumtsǝ gya gyo ɗaŋ tǝǝ tu ndzǝkkǝni hal zhyaɗ zhyaɗ.¹⁵Zhipti a tlyami zhamǝn beɗ. Keni a wul tu, ¹⁶''Ginngǝn nǝ mbiighǝn ɗa raai yo ɗaŋ ma fi tǝ yanshi a kaar mbuɗkǝn gya gi, Daadǝn wul. Ma ndǝr ma dlyaaɗ a ɓitalghǝn wasǝŋ.¹⁷Ma man ɓital kusǝŋsǝ ngǝtn wasǝŋ tǝ gya maalghǝn wasǝŋ ɗa hŋ'' ¹⁸Daŋngǝnin ɓuruk lǝǝɓ yo ɗaŋ tǝ tu dlaaghǝn loŋsǝ ngǝrshi gya gini ghai, vaaghǝn ngǝtnngǝ nyaarghǝn wonɗa hŋ nǝ durghǝ kuskǝ ngǝtn.¹⁹Nǝ durghǝ gii, Mi tǝ raa fyeɗi mǝ nda a lǝǝɓi ɗaŋ a moɓ ndzǝkni a te lǝǝb voraŋngǝ Yesu. ²⁰Gin ghŋ nǝ tǝpm raai kǝ muuri ɗaŋ a ɗérémimǝn a te lǝǝɓ lampiɗi, yan nǝ a te lǝeɓ dlii wos. ²¹Duryo tu mǝ yir dǝllƙ p eris a dǝnngǝ Cogn. ²²Gaa mǝ ɓeɗmiɗi mel tǝ raaghǝ jom jomni a giɓkǝ yughngǝnngǝ caaghǝn raa, tǝ ɗeɓaɗ raa feɗi a giɓkǝ caaghǝn raa, tǝ raa wopm gyo ɗaŋ tǝ ndzǝktiiɩ a kuskǝ ɓitalghǝn tǝ dliiwopm gya gyo ɗaŋ tǝ coɓi tǝ zha kǝ ndzǝkkǝn.²³Gaan mǝ ngaɓ kaɓkǝn ndaaɗkǝn ngǝ caaghǝn raa kǝ feɗi wopm tlya tlya, ɓak tǝ dka dlar hn, duryo tu Cogn yo ɗaŋ a fi mbiighǝn ɗa raai nǝ murghǝ fighǝn zaar. ²⁴Gaan mǝ ɗakɗa tǝ yo ɗaŋ ma caa dlǝŋsǝ wopmm nǝ zhiɗkǝn suughǝn tǝ ngǝtnngǝ fighǝn kǝ ndarani. ²⁵Bak mǝ gaa fighǝn raapaari tǝ dlǝŋsǝ wop, ɗaŋ yo ɗaŋ gya gon tǝ fi hŋ. A bamvi gi, mǝ tlyaan moɗ dlǝŋsǝ wopm ko a kili gyo ɗaŋ yo ɗaŋ kyaa yel dzaŋnyes a maaghǝn ɗi melli.²⁶Duryo tu ǝŋ mya ciken tǝ fighǝn kuskǝ ngǝtn naa suughǝni, ɗa kaari ɗaŋ maa kaɓ yisǝŋngǝn kǝ jom jomnii, vaaghŋ ngǝtn nyaarghǝn nǝ kusǝŋsǝ ngǝtn man yi ɗa hŋ. ²⁷A bamvigi, she vǝrtǝ kǝ dǝllǝ ndotsǝ buŋngǝtn tǝ wuɗ kǝ vaaghǝn ɗaŋ wo gǝǝm mǝn nyaŋngaskǝn Coghǝi.²⁸Ɗeɓaɗ gyo ɗaŋ a ta nyaŋngas laaɓkǝn mborki Musa a mǝshi ɓaƙ tǝ yelghǝn gwaandǝ hŋ, a te lǝǝɓ mǝn tlyaghǝn zha mbǝtlǝm ko maayi. ²⁹Nǝ kuskǝ buŋngǝn yo ǝŋ kyaa ɓital wo tu gyo ɗaŋ a mbatsak ŋaaghǝ Coghe, ɗeɓaɗ gyo ɗaŋ a sur voraŋ kǝ mbiighǝn ndaranii tǝ ndzǝkkǝni hŋ voraŋ yo ɗaŋ tǝ ndzǝktǝ ghai, ndǝr kemas zhipti var kǝ gyaale?³⁰Duryo tu maa yisǝŋ gyo ɗaŋ a wultu, ''sularghǝn ngǝtn kuushi nǝ gǝtn, myan ǝŋ ma sular.'' Saɗ ɗa Daadǝn wo ngyer vi zarsǝ wos mǝn.'' ³¹Nǝ ngǝtn vartǝ a ndaaɗi a taas kǝ Cogn murghǝ raai!³²Beɗ gi bital gya mbuɗkǝnni kǝ kaari ɗaŋ kǝ ta tu yir yaalghǝnni, yo ɗaŋ kǝ ta dumvwa a dǝllǝk vuughǝnni a giɓkǝ buŋ ngnǝni. ³³Tǝǝ ta caaki ndzuutn a kenngǝ zarsatn a te kemaskǝn tǝ forǝm, kǝ taa ya ndǝr kǝ tlya bunngǝn tǝ gya gyo ɗaŋ tǝ ta nda ghai. ³⁴Duryo tu kǝǝ ta zhiɗ gwanndǝ nǝ gya gi ɗaŋ tǝǝ ta yi giɓ jarum, kǝǝ ndǝr kǝ kaɓi tǝ polghǝn a kaaɓkǝn ngǝ gya tughŋ waan. Kǝǝ ta kaɓi kyaani ngǝtn waan tu kǝ yir tughǝn gyo ɗaŋ a moɓ ndarani, nǝ kǝ ndok ndoki.³⁵Nǝ gi kurǝn raafeɗi waan hŋ gyo ɗaŋ citǝ dǝllǝghǝ mbuni. ³⁶Nǝ gi kyaa suun morghŋ duryo tu ngǝtn yo ɗaŋ kǝ mbiiɗa raai, ɗa kaari ɗaŋ kya fi ngǝtn suughǝn woshi. ³⁷''Duryo tu a giɓkǝ dǝǝl njwatn, gyo ɗaŋ cigha maaghǝn ɗi wo man sheŋtaŋ wo ngaalaa hŋ.³⁸Zaarghǝ zaaretn won tsǝtn te caaghǝn raa. Ǝŋ hal ya su kaari, wo poǝm ɓastǝ hŋ.'' ³⁹Beɗ tǝ gi mi opm namboŋ a giɓkǝ gya gi ɗan tǝ suu kaarii a tlyaaghǝn hŋ. a bamvi gi, minǝ a giɓkǝ gya gyo ɗaŋ citǝ caaghǝn raa nǝ buŋngǝt gya raai wasǝŋ.

Chapter 11

¹Caaghǝn raa nǝ jom-jomighǝ gya ngǝtn ɗaŋ myaa gaa raa ghai tǝ raa feɗi.Yaan ghǝn ngǝ caaghǝn raa a dulgaam gya ngǝtn yo ɗaŋ yir caa yel hǝŋ. ² Nǝ durghǝ gin gya jiɗwom tǝǝ ta tu kabkǝni gha Cogn. ³ A te caaghǝb raa ghǝnnda mǝ yisǝŋǝi tu tǝǝ ta ndǝr ɗǝgn a te konnghǝn Cogn,hal tǝ ngǝrshi gya gi ɗaŋ taa bǝl hǝŋ .⁴Nǝ dekkǝ aaghǝn raa ghǝn Habila a ta vǝr Cogn vaaghǝn ghǝ nyarghǝn ɗaŋ ata mob kabkǝn a kabkǝ Kayinui.Nǝ durghǝ cik bed tǝǝ ta luu tǝ nǝ yo tu cinǝ zar mbuuni. A tu kabkǝn ghǝ coghǝi nǝ duryo tu ngǝtn ghǝ Cogn ɗaŋ a vǝr . Nǝ cik kǝn hal yawon Habila cigha wulghǝn vi,ko ɗaŋ yi tu a ta mǝǝshi.⁵Nǝ durghǝ caaghǝn raa tǝ tǝǝ ta mbi Anuhui tsogn gaami duryo tu tǝ yel mǝskǝn hǝŋ,''Tǝǝ ndǝǝr tǝǝ tu tǝhŋ sad ,duryo tu Cogn mbii ttii.'' kǝnnda tǝ mbitǝ taa tlyaa zheishi tu aa ta mbaa raa Cogn mǝni. ⁶ Wo ɗak nǝ ŋaanyi hŋ tǝ mbaa raa Cogn mǝn ǝŋ yaan caaghǝn raa ghai hŋ. Duryo tu a kǝǝm gyo ɗaŋ wo man a lǝb Cogn ,a ngab cib tǝ caa raai tu ciɗa bed nǝ murghǝ gǝmghǝn mbuni a ɗebaɗ mǝn ngalghǝn wos.⁷Nǝ durghǝ caaghǝn raa Nuhu,a ta kab shinngən a Cogn nǝ ghǝ ngǝtn ɗaŋ taa yel hŋ, a te luughǝn Cogn tǝ dla-dlar. A tleb zhirgi zha duryo tu tǝ vum mǝn dǝn woshi.Durghǝ cik bed,Cogn ta dlǝpm ɗǝghǝi , Nuhu,bed a ta ci dull ngǝtn mbuni gyo ɗaŋ nǝ ghǝ caaghǝn raa .⁸Nǝ durghǝ caaghǝn raa ghǝn Ibrahim ,kiliyo ɗaŋ tǝ cim tǝ ,a ta sǝǝ kǝǝm she a ta tli lǝb yo ɗaŋ wo kab nǝ ghǝ duul.⁹A ta nyoli a yisǝŋ lǝb ho ɗaŋ caa man ghai hŋ. Nǝ durghǝ caaghǝn raa bed a tsǝti nǝ sǝmbǝr a yatl kǝ mighǝn ɗa raai . A tsǝtn a gibkǝ dǝn Cogn tǝ Ishaku tǝ Yakub,gya mǝn cighǝn duulghǝ mighǝn ɗa raai tak. ¹⁰Duryo tu ca yaal yel yatles ɗi gyo ɗaŋ citǝ daɗi , yatl yo ɗaŋ murghǝ ndǝǝrghǝn wos tǝnalghǝn wos nǝ Cogn.¹¹Nǝ durghǝ caaghǝn raa Ibrahim a tu ɓwaaghǝn ko ɗaŋ yi tu yaan tǝ gǝɗi wos Saratu taa ta dwaatsǝi , bed Saratu tayi nǝ gǝd yo ɗaŋ ca ɓwaa hŋ, aa ta ndǝǝr latsǝ kili ghǝ ɓwaaghǝni.Bed ɗaŋ yi tu taa kaɓi tǝ gyo ɗaŋ a mbiɗa raai nǝ zar ghǝ mbuni.¹² Nǝ durgǝ cik ,a te zari bamboŋ ngǝi ,gyo ci ɗaŋ tu nǝ mǝskǝni, tǝ ɓwaa usuli ghai monnda, tǝ lǝǝɗi ɗaŋ caar tsogn gaami ɗaŋ nyaatsa ghǝ ɓil zha ,gyo ɗaŋ caa ɗya tǝ kwaanshi hŋ.¹³Ɓuruk waasǝŋ bed tǝ ndǝǝr tǝ mǝǝs a gibkǝ caaghǝn raa ɗaŋ gi ɗaŋ tǝ dab tǝ kab mbighǝn ɗaraai hŋ. Bamvi cik ɗaŋ tǝ yeli ɗi , bed tǝ tsalshi ɗaŋ ciɗi ɗoŋngai ,she tǝvkabi tu cinǝ sǝmbǝrsǝ tǝ mǝn riighǝn a ɗǝgn. ¹⁴ Nǝ durghǝ yo tu gya gyo ɗaŋ tǝ kon cik tǝ giɗi a dǝǝl tu caa ghǝni yatl kǝ gamawasǝŋ.¹⁵Ǝŋ yan ci ya ɓital nǝ yatl yo ɗaŋ tǝ nywaal tǝ ga ɗi ɗa cii tuvdǝǝl ghǝ sughǝn kaari. Bed ɗaŋ yitu,tǝ mob suughǝn yatli gi ɗaŋ a mob ,yanii gyo ɗaŋ yi tsogn gaami. ¹⁶ Nǝ durghǝ cik kǝn Cogn wumdzuun tǝ cim tǝ tu Cogn wasǝŋ hŋ,ɗaŋ yi tu a ndǝǝr shi yatl mǝn nǝ dur wasǝŋ.¹⁷Nǝ durghǝ caaghǝn raa ghǝn Ibrahim ,a kiliyo ɗaŋ ɗaŋ tǝ diib tǝ nǝ duryo tu tǝ ŋaa wos Ishaku vaaghǝn ghǝ nyarghǝn Cogn. ¹⁸ A ta yinǝ Ibrahim ghǝn tǝ ta wultǝ tu,''A te lǝb Ishaku ghǝn usuli wa wo tu sǝm.'' ¹⁹ Ibrahim ɓital tǝ tu Cogn citǝ vaetǝ ghǝ shiaherghǝn Ishahu ko a gibkǝ mǝn mǝǝskǝn bed, cik kǝ ci a yerghǝ vi, a gibkǝ mǝn mǝskǝnes a kabti ɗaɗa.²⁰A dekkǝ caaghǝn raa bed Ishaku ta gǝm bmuni gyaa Yakub tǝ Isuwa mǝn a te ngǝrshi gya gi ɗaŋ ta man ken. ²¹ Durghǝ caavhǝn raa ghǝn Yakuɓ,kiliyo ɗaŋ cigha vi mǝskǝn a gǝm mbuni mǝǝri Isufu mǝn bed wasǝŋ mbǝllǝŋ .Yakuɓ mbuuCogn ,cinǝ nguughǝn a dulghǝ shirǝŋ wos. ²² A de ghǝ caaghǝn raa Isufu, kiliyo ɗaŋ ɓannghǝn wos a naa mel, a wul vi a dulgam nywaalghǝn mǝri Israila Masar hal a caashi ghai tǝ nyom mod woshi.²³A dek ghǝ caaghǝn raa Musa,kili yo ɗaŋ ɗaŋ tǝ ɓwaati ,mǝn ɓwaaghǝn wos tǝ'waadti ɗaŋ nǝ ghǝ lǝpm maayi duryo tu tǝ ta yeltǝ nǝ ŋaa ndarara,bed tǝ ndǝǝr tǝ wum vǝrtǝ ghǝ borki ghǝ guŋ hŋ.²⁴ A de ghǝ caaghǝn raa bed kǝn Musa ,kili yo ɗaŋ a luui a nyaŋngas tǝ cim tǝ tu 'Kuni nyighǝ Firauna' ²⁵A bamvi cik a kabi tǝ buŋ tǝ zarsǝ ghǝ Cogn ,a ngǝtn ghǝ wusǝŋngǝn tǝ suughǝn raa ghǝ kuskǝ ngǝtn nǝ ghǝ kili njwaatn.²⁶ A yisǝŋǝi tu fiirghǝn forǝm nǝ durghǝ laabkǝ ɗaŋ nǝ borghǝni nǝ dellǝtughǝn yoa mob tughǝn yo ɗaŋ yi Masar .Duryo tu a gayir wos a ngǝtn yo ɗaŋ yi ken .²⁷A dek ghǝ caaghǝn raa Musa a ga Masari .A wum vǝrtǝ ghǝ tlitiyer ghǝ guŋ hŋ,a dumvwa ɗaŋ tu caa yelghǝn gi ɗaŋ caa dyaa tǝyeltǝ hŋǝi.²⁸ Tǝ dek ghǝ caaghǝn raa a fi bǝlakkǝ dlarghǝn tǝsaaɗ kǝn vwaraŋ ,duryo tu ɓak murghǝ tlaaghǝn mǝǝri gami tǝ tiin mǝri gami kǝ Israila hŋ²⁹A de ghǝ caaghǝn raa tǝ dlaar Baharmaliya ɗaŋ tu nǝ yatl kǝ kuŋni. Kili yo ɗaŋ Masarawas tǝ mbǝrshi tu tǝ dlaari ,Bahares tafalshi waashi.³⁰ A de ghǝ caaghǝn raa ghǝn kǝ ngirǝŋnghǝn Yariko ta vuunndai ,ɗa kaari ɗaŋ tǝ ngirǝŋtǝ hal tǝpm wadtsǝmai.³¹ A de ghǝ caaghǝn raa Rahab gǝd mbǝllǝi a ta mǝs hŋ tǝ gya gi ɗaŋ cinǝ mǝn laab kǝn hǝŋǝi ,duryo tu kab mǝn paŋ ngǝn waaɗi ghǝ yatl ɗaatǝ dǝn ,a ndǝǝr gǝmshi byatl -byatl.³² de ghǝ caaghǝn raa tǝ dlaar Baharmaliya ɗaŋ tu nǝ yatl kǝ kuŋni. Kili yo ɗaŋ Masarawas tǝ mbǝrshi tu tǝ dlaari ,Bahares tafalshi waashi.³³A de ghǝ caaghǝn raa ghǝn kǝ ngirǝŋnghǝn Yariko ta vuunndai ,ɗa kaari ɗaŋ tǝ ngirǝŋtǝ hal tǝpm wadtsǝmai. Tǝdlǝpm vi ghǝdaa namttsǝ.³⁴ Tǝ mbǝtse tlyaaghǝn wuɗi ,tǝfuɗi a gyaa gita tǝ tu fuɗkǝni a gyaa giir mari-mari ,tǝ naai nǝ mǝn monci ghǝ manndǝ a kiles tǝ fi fyaali a dulgam gutuli mǝn manndǝ ghǝ mǝn ɗǝgn.³⁵Guɗi bed tǝ kab mǝn mǝǝskǝn wasǝŋǝi ɗaŋ tǝ shisher shi a mǝn mǝskǝn. Tǝ fiir gya gon wasǝŋ forǝm ,tǝ ngal kabkǝn gamawasǝŋ hŋ ,duryo tu cigha gaaghǝn raa nǝ shishighǝn a mǝn mǝǝskǝn . ³⁶ Tǝ rya gya gon wasǝŋ tǝ vodkǝn tǝ ɓobtsǝ ,hal tǝ gya maraŋgusa tǝ jarum. ³⁷ Tǝliidshi tǝ taarshi wasǝŋǝi mbǝlǝŋ tǝ sǝbǝr ghǝ ghǝrzǝzǝ. Tǝdzakkshi waashi tǝ gita. Ta caa luughǝ tǝ mbaatlshi laad tiim tǝ kǝ maad ,tǝ kiir tǝ ga yatleshi ,tǝ mbatlshi tǝ firshi forǝm.³⁸ Ɗǝgn bed a mbi shi abamvi ngǝrshi gonhŋ.Tǝ fi tǝ maalghǝn dlǝk ndǝr ,tǝ,wuur tǝ gib, tuur,tǝ gyaa gib giir³⁹Bed ɗaŋ yi tu mǝnin nǝ zarsǝ ghǝ mbuni ghǝCogn nǝ durghǝ caaghǝn raa wasǝŋ ,taa kab yuŋngǝn ghǝ mbighǝn ɗa raai ghamhǝŋ.⁴⁰ Duryo tu Cogn a ɓumtsǝ mi ngershi gon mǝn ɗaŋ a moɓ ndaraghǝn ɗaŋ ka ɗya kǝ ɓumtsǝ tǝ hǝŋ she tǝ myaani.

Chapter 12

¹ Ɗaŋkutu minǝ ngirǝŋngǝn tǝ dellǝ ghǝ jwaamngǝn ngǝ mǝn tlyaghǝn zha, she mǝ basaŋǝn ɓurug ngǝrshi gii ɗaŋ ca laaɓmi wopii tǝ gya kusuŋsǝ ngǝtn ɗaŋ wo fi motl motl liiɗ ɓasmi wopii. Gaan a giɓkǝ morghǝn raa mǝ fi daraara yo ɗaŋ yigha ken wopm. ² Mǝ gaan yir wopm a Yesu. Gyo ɗaŋ yaan ci caaghǝn raa wopm tǝ yugngǝn wos keni. Gyo ɗaŋ tǝ durghǝ polghǝn ɗan tǝ caa a ken wos a dluu vwaa a hǝmmbǝli, a kaɗ ndzuunii, ndǝr tsǝtn a taa ghǝ zaari ghǝ guŋndu ghǝ Cogn. ³ Yelǝni, tǝ gii ɗaŋ a dum vwaa nǝ nyaŋngaskǝn a te mǝn fighǝn kusuŋsǝ ngǝtn, durghǝ laa tǝ ɗuki ko aa tsal a raa hŋ.⁴ Ka nyaŋngas ko aa tu gamawaan a fighǝn kuskǝ ngǝtn hal tǝ tulii nǝghǝ dlaaghǝn voraŋ waan gham hŋ. ⁵ Kǝ fi laaghǝ malghǝn tǝ sǝǝɗkǝn vii yo ɗaŋ tǝ fuu ki ɗaŋ kǝ mǝǝri: " Kunetn , ɓak mbi forǝm ngǝ Daadǝn tǝ lyaa hŋ, ko aa fi loŋsǝ kili yo ɗaŋ kya tu forǝm wos hŋ." ⁶ Durghǝ gii ghǝn Daadǝn ca vǝr forǝm ɗeɓaɗ gyagyo ɗaŋ ca suu shi, ca ndǝr nger vii ɗeɓaɗ mǝni gyagii ɗaŋ a kaɓshi.⁷ Tlyaan moɗ nǝ buŋngǝni yo ɗaŋ nǝghǝ ndǝrghǝn. Cogn ca fi tǝ kyaani ɗaŋ mǝǝri wos, durghǝ yo tu nǝ ŋaa yo ɗaŋ daagos ca ndǝr tǝ hŋo? ⁸ Beɗ tǝ gii kya kaɓ ndǝrghǝn ɗaŋ gii ɗaŋ mǝǝri gyagon ci hŋ, kǝ naai ɗaŋ mǝǝri gyagii ɗaŋ tǝ ɓwaashi ɗa dǝni ɗaŋ cinǝ mǝǝri naa zaari hŋ.⁹ Cik beɗ ɗaŋ gii ɗaŋ mitǝ mǝn bwaaghǝn a ɗǝgn gya gyo ɗaŋ caa ndǝr mi, myaa ndǝr mǝ zhimshi . To she mǝ sǝǝ kǝǝm Dawopm kǝ zhipti var durghǝ yo tu mǝ fuɗi hŋaa? ¹⁰ A te gon beɗ mǝn bwaaghǝn wopm caa ndǝr mi nǝghǝ ŋaa mbuɗkǝn njwaatn nǝghǝ gyo ɗaŋ tǝ yel a ndara. Beɗ tǝ gii Cogn ndǝr mi nǝghǝ ndaraaghǝni wopm nǝ durghǝ yo tu mǝ tu shiɗshiɗi a giɓkǝ ndzǝkkǝn wos. ¹¹ Ndǝrghǝn won ɗa ɗaŋ a wusuŋ moɓ ki'i wos hŋ, beɗ tǝ gii caa yi wumnini. She tu cig ɗa kaari caa yi bwaa mǝǝri kǝ zhipti var tǝ kǝ mbuni a ɓurug gya gyo ɗaŋ tǝ mbǝrshi ɗa giɓes.¹² Nǝ cig tlyaan taas waan ɗaŋ caa retǝi, tǝ gamvoraŋ waan ɗaŋ nǝ tuurghǝnii. ¹³ Laaɓǝn tǝpm ngǝ taŋ tanyi, durghǝ yo tu ngǝtn yo ɗaŋ aa kǝrǝghǝi tǝ lorii hŋ she de tǝ byaatlii.¹⁴ Ɲalǝn tsǝtnngǝn wusni tǝ ko nuu, beɗ tǝ tsǝtnngǝn ndzǝkkǝn yo ɗaŋ yaan tǝ yaani hŋ gon ɗa ɗaŋ wo yel Cogn hŋ. ¹⁵ Ɗaghǝnɗa, durghǝ yo tu gon waan tǝ naa gyal Coghǝi hŋ. Tlǝtǝri won ɓeɗ tǝ mbwaaɗi baŋ baŋ ɓaski hal tǝ wutlǝŋngǝn ɗi hŋ, durghǝ tu monnda a giɓi waan tǝ malarii te gii hŋ. ¹⁶ Ɗaghǝn ɗa nǝ durghǝ yo tu tǝ tu murghǝ mbǝllǝ ko murghǝ mbuughǝn waar a giɓi waan hŋ, ɗaŋ Isuwa gyo ɗaŋ nǝ durghǝ ngǝtn ngǝ cighǝn a ɗiɓar mǝnvartǝ woshii. ¹⁷ Ka ndǝr kǝ yisǝŋǝi tu a kili yo ɗaŋ a suu tǝ ci duul ghǝ mbunes kǝn tǝ nyaŋngas tǝ, durghǝ yo tu a tu dǝllǝghǝ kaɓkǝn ndaaɗkǝn hŋ ko ɗaŋkutu a ŋal hal tǝ zhelǝm¹⁸ Durghǝ yo tu kaa man a wuur won ɗaŋ caa tǝǝn tǝ taas hŋ, nǝ wuur yo ɗaŋ ca ci tǝ wuɗ, tǝ lǝɓ jii,vtǝ daagurukɗi. ¹⁹ Kǝ man nǝ wumngǝn vuɗkǝn mwaari kǝ gǝmngǝn vǝrtǝ rǝ yer won kǝ gǝmngǝn vǝrtǝ hŋ, gyo ɗaŋ mǝn wumngǝn wos gyo ɗaŋ mǝn wumngǝn wos caa kara tu tǝ man wumi ɗa hŋ. ²⁰ Durghǝ tu tǝ ɗya tǝ dluu vwaa a ngǝtn yo ɗaŋ taa gǝm mborki ghai hŋ: "Ko yaan nǝ tluŋsǝ, ngǝtn ya tǝǝn puushes she tǝǝ liiɗ tǝ." ²¹ Yelghǝni gin nǝ ngǝtn ngǝ vǝrtǝ nǝ naa vik lyai hŋ, hal Musa wul tu,"Mi tǝ vǝrtǝ nǝ naa vik lyai hŋ, hal mǝ ɗǝǝlii."²² A bamvii cig kǝ mani gha gya wuur Sihiyona tǝ giɓ yaatl kǝ Cogn murghǝ rai beɗ nǝghǝ Urshelima kǝ tsogn gaami, tǝ kǝ zaŋngu monnda kǝ mǝn shinngǝn Cogn a giɓkǝ polghǝn tǝ raaghǝ fyaali. ²³ Kaa man nǝ jwaangǝn kǝ ɓurug mǝǝri gaami, ɗaŋ kinǝ dlaaghǝn tsogn gaami, kǝ ndǝr kǝ man a Cogn gyo ɗaŋ yaan ci murghǝ ngerghǝn vii ɓurug. Cik annda a zhipti var kǝ mǝn mbuughǝni gyo ɗaŋ taa ndǝr tǝ ndǝk tii. ²⁴ Kaa man nga Yesu gyo ɗaŋ nǝ kǝ dlei kǝ vik wusni muuri, beɗ a voraŋ ngǝ rakkǝn ɗaŋ ca wul vii yo ɗaŋ a moɓ voraŋ ngǝ Habilai.²⁵ Ɗaghǝn ɗa, aa nyaŋngasǝn gin ɗaŋ ca wul ki viin hŋ. Drghǝ tu hal yaan tǝ vum a kili yo ɗaŋ tǝ nyaŋngas tǝ, gii ɗaŋ a sǝǝɗ shi vii a ɗǝgn kǝnnda myaani ma tu vumngǝn hŋ ǝŋ mya a nyaŋngas gii ɗaŋ ca sǝǝɗ mi vii ɗi tsogn gaami. ²⁶ A kili gon yer wos ta zhighǝɗ ɗǝghǝi. Beɗ tǝ gii a mbii ɗa rai tu, "Hal yaawon nǝ ɗǝgn kurum ngǝn ma zhighǝɗ hŋ, beɗ tǝ gii hal tǝ tsogn gaami."²⁷ Gǝgn gya gin, "Hal yaawon," a giɗ nyolarghǝn ngǝtn ngǝ ngǝrshi gya gi ɗaŋ tǝ ndǝrshi, durghǝ yo tu ngǝrshi gya gi ɗaŋ ta zhighǝɗshi hŋ tǝ tsǝti. ²⁸ Nǝ cig, tughǝn guŋndu yo ɗaŋ wo zighǝɗ hŋ, she mǝ naa nǝ mǝn nyaarghǝn, beɗ a giɓkǝ ngǝrshi gyo mǝ mbuu Cogn a giɓkǝ zinzini tǝ luughǝn wos. ²⁹ Durghǝ tu Cogn wopm nǝ wuɗ naa gǝǝpmngǝni.

Chapter 13

¹Gaan suughǝn naa yesti tǝ ci ken. ² Laa tǝ malki a fighǝn gyaal sǝmmbǝrsǝ mǝn hŋ. Durghǝ yo tu tǝ cikkǝn gya gon tǝ fi gyaal gya zhipti shinngǝn Cogn mǝn tǝ yisǝŋngǝn waasǝŋ hŋ.³ Ɓitalǝn gya mǝn jaarum ɗaŋ tu kinǝ naaɗkǝn cimshi. Ɓitalǝn gya gyo ɗaŋ caa firshi forǝm ɗaŋ tun kini cimshi a giɓkǝ dli namboŋ. ⁴ Gaan ko nuu tǝ zhim dǝn tuur, aa ga lǝɓ mbuɗkǝn dǝn tuur tǝ naa tǝ ndzǝkkǝn. Durghǝ yo tu Cogn wo nger vii ɓurug mǝn mbǝllǝ mǝnii.⁵ Gaan ɓitalghǝn waan tǝ naa sǝrghǝde a suughǝn wurɓa. Motsǝn gamawaan tǝ gya ngǝtn yo ɗaŋkǝ yir, durghǝ yo tu Cogn wul tu, "Ma gaa ki cig hŋ, mǝ ndǝr mǝ nyom taashii ɓaski hŋ." ⁶ Mǝ motsǝn gamawopm durghǝ tu mǝ ɗya mǝ wul tu, "Daadǝn ngen ci murghǝ somngǝnetn ɗa, ma ci vǝrtǝ hŋ. Nǝ nii ghǝn zaar wo ɗyaa fimme?"⁷ Paŋǝn mǝn varaŋsǝ waan gyagyo ɗaŋ caa fuu ki vik Cogn, aa ndǝr aa paŋ ɓotsǝ ghǝ laa waasǝŋ. Laaɓǝn caaghǝn raa waasǝŋ. ⁸ Yesu Ɓorghǝn kǝ Coghǝi ghǝn cinǝ daɓak naayaawonii, yaawon, tǝ zhaaɗ zhaaɗi.⁹ Gaan gya sǝmmbǝrsǝ giɗkǝni won tǝ mbii ki raa mǝn hŋ. Durghǝ yo tu a ndara raa tǝ tu tlyaaghǝn moɗii nǝ gyaal, baa a te ghǝ gya ngǝtnngǝ cighǝn ɗaŋ baa ca som gya gyo ɗaŋ caa rii ghai hŋ.¹⁰ Mii tǝ lǝɓ tsǝtnngǝn kǝ ndzǝkkǝn won ɗaŋ gyagyo ɗaŋ caa fi belak a lǝɓ ndzǝk ndzǝkes citǝ vartǝ ghǝ riighǝ ɗa ɗani hŋ. ¹¹ Durghǝ yo tu voraŋ ngǝ tluŋsǝ ɗaŋ caa nyaar nǝ kusuŋsǝ ngǝtn, nǝ pǝris vari ghǝn ca lǝǝrɗ a lǝɓ ndzǝk ndzǝki annda gya dlies caa gǝǝpm shi gwaasǝŋ ɗa ɓidlǝmmes.¹² Nǝ gii Yesu ta buŋ a kaar ken-ɓidlǝm ngǝ yaatles durghǝ yo tu tǝ saɗ zarsǝi a te lǝɓ voraŋ wos. ¹³ Nǝ durghǝ gii, gaan mǝ tlǝ ɓastǝ ɗa kar yaatli tǝ mbiighǝn ndzuun wos. ¹⁴ Durghǝ yo tu mi tǝ yaatl won kǝ zhaaɗ zhaaɗi ɗuuni hŋ. A bamvii gii mini gha gaaghǝn yir nǝ gii ɗaŋ wo manii.¹⁵ A te lǝɓ wos beɗ gaan ko a kili gyo mǝ vaa ngǝtn ngǝ nyaarghǝn kǝ zhimngǝni nǝ Cogn. Zhimngǝni yo ɗaŋ gya gǝgsǝ ghǝ vii wopm ɗaŋ caa nywaal ɗi nǝ luughǝn sǝm wos. ¹⁶ Laa tǝ malmi a fighǝn ngǝtn ngǝ ndaraani tǝ somngǝn dlǝŋsǝ wopm ɗa hŋ. Nǝ durghǝ yo tu nǝ ngǝtn ngǝ nyaarghǝni gya gii ghǝn Cogn ca suu naŋ. ¹⁷ Laaɓǝn gya mǝn varaŋsǝ waan tǝ vǝrghǝn raa waan, durghǝ yo tu yaŋshi ghǝn caa yaal ɗa nǝ gya rai waan. Laaɓǝn shi durghǝ tu tǝ yaal ɗa nǝ kyaani ɗan tu nǝ gyagyo ɗaŋ taa man kwaan ngǝtn yo ɗaŋ tǝ fi nǝ laa waasǝŋ. Laaɓǝn shi durghǝ yo tu tǝ yaalɗa nǝ kyaani tǝ fi laa waasǝŋ tǝ polghǝni, baa tǝ mbolghǝni hŋ, gyo ɗaŋ naa ki mǝn tǝ ɓakmi hŋ.¹⁸ Karan mi Cogn mǝn, durghǝ tu maa tu morghǝni tu maa tu morghǝni tu mii tǝ ɓitalghǝn kǝ ndaraani, myaa suu mǝ tsǝtn taŋ taŋ a ɓurug ko nii. ¹⁹ Myaa daɗakki tlyaaghǝn moɗ kai ɗa tu aa fii gin durghǝ yo tu tǝǝ sularǝm ɗi ɓaski swaaɗ.²⁰ Ɗaŋngǝni nǝ gii gaan Cogn ngǝ raaghǝ wusni, gyo ɗaŋ a shisher dǝllǝ murghǝ lyaaghǝn tǝmsai ɗi a giɓkǝ mǝn mǝskǝn , Daadǝn wopm Yesu, a te lǝɓ voraŋ ngǝ mbiighǝn ɗa rai kǝ ndok ndoki, ²¹ tǝ ɓumtsǝki waanii gha ɗeɓaɗ gya ngǝtn ngǝ ndaraani, aa fi ngǝtn ngǝ suughǝni wos a te lǝɓ Yesu Ɓorghǝn kǝ Coghǝi, gyo ɗaŋ zhimngǝni nǝ gos zhaaɗ zhaaɗ. Tǝ naa cig.²² Ɗaŋngǝnin mya tlyaaki moɗ gya yesatn, tu aa tlyaa vwaa tǝ gya vii dumngǝn vwaa waan gyo ɗaŋ mya dlyaaɗ ki mǝnǝn. ²³ Yisǝŋǝnni tu yes waan Timotawus cinǝ gǝmngǝn. Ma yelki mi cim tǝ ǝŋ ya man kyaaɗ.²⁴ Wurun ɗeɓaɗ mǝn varaŋsǝ waan, tǝ ɗeɓaɗ mǝn caaghǝn raa. Gyagyo ɗaŋ ciɗi Italiy caa wuru ki. ²⁵ Gyaal ghǝ Cgnvon tǝ naa ɓaski ɗeɓaɗ waan.

James

Chapter 1

¹Yakub mon ghǝ Cogn tǝ kǝ Daadǝn Yesu ɓorghǝn kǝ Cogn, a usuli dzub tliti mbǝlǝŋǝi ɗaŋ cinǝ basaŋ-basaŋǝi mya wurǝki. ² Mbin tǝ ɓuruk nǝ polghǝn , gyaa yestatn kiliyo ɗaŋ kyaa tu buŋghǝni mari-mari. ³ kaa yisǝŋ tu diibkǝn caaghǝn raa waan caa bwaa dumnghǝn vwaa.⁴Gaa dumnghǝn vwaa tǝ yugnngar laa woshi ,duryo tu a naai tǝ bwaaghǝn luughǝni zuŋ-zuŋ,a naa ngǝtn won hŋ. ⁵ Bed tǝ gii kǝn yan gon waan ca suu saɗkǝni ,gaa tǝ ced a Cogn ,gyo ɗaŋ ca vǝr tǝ raa namboŋ ndǝr dlwaa yer ɓuruk gyo ɗaŋ caa ced hŋ, yaan ghǝn wo vǝrtǝ.⁶Bed tǝ gii tǝ kara tǝ caaghǝn raa, tǝ fi shiktikingǝtn won hŋ. Duryo tu ɓuruk murghǝ shiktiki cinɗaŋ rakumi ghǝ dǝllǝ ghǝ zha, gyo ɗaŋ yatar ca katar ndǝr vular. ⁷ Durghǝ gii a naa cib daashi gii ɓital tughǝn ngǝtnwon a Daadǝn hŋ. ⁸ Turshi daashi gii ci tǝ raa mbǝtlǝŋ ,gyo ɗaŋ a dlǝǝr a lǝb namboŋi hŋ a ɗeɓad tǝpm wos .⁹Gaa ŋaa naa ɗaŋ nǝ kui tǝ ɗu gǝǝb tǝ dǝllǝ ghǝ daan wos, ¹⁰ bed tǝ gii zar ghǝ tughǝni tǝ ŋaa daan wos ,dur yo tu, wo latsǝi ɗaŋ byaatli yaar kǝ ndǝǝr. ¹¹ Duryo tu dzaŋ caa nyolɗi tǝ vaaghǝn ndǝr kuŋ yaari. Byaatles kaai, ndaraghǝn wos mara. Cikkǝn murghǝ tughǝn wo ɓaaɗi a gib riighǝn wos .¹²Ambaa muryo ɗaŋ a dluu vwaa gha dibkǝnes , wo tu kurgaam kǝ rai, gyo ɗaŋ taa ,ta mbi i ɗa rai nǝ mǝn suughǝn Cogn.¹³ Ɓak gyo ɗaŋ caa diiɓ tǝta wul tu,''Cogn ngǝn caa diibǝm.'' duryo tu caa diib Cogn tǝ kuushi hŋ, yaan gamas caa diibgon hŋ.¹⁴Bed tǝ gi ko zari gyo kuskǝ ɓital ghǝn kǝ gib raa wos kǝn caa yi diib tǝ , gyo ɗaŋ caa ngab nyolarɗi nɗǝr mortǝ.¹⁵ Ɗa kaari mbiighǝn raa kǝ kuushi, yaa mbii ɗa voi ,caa ɓwaa kuskǝ ngǝtn , ɗa kaari kuskǝ ngǝtn ya luui naŋ ,caa ɓwaa mǝǝskǝni. ¹⁶ Tǝ morki hŋ yestǝ naa nyaaretn.¹⁷Ko vergheni ndarani gyo tǝ ko ɓwaaghǝn verghǝni gyo ɗaŋ yiɗi gaami. Caa shiɗi gha Daa kǝ zhidkǝn sughǝdkǝni ghai hŋ ,ɗaŋ yo ɗaŋ shiis caa fi. ¹⁸Cogn bwaa tǝ vǝr mi bwaaghǝni a te vii kǝ jom-jomi,duryo tu mǝ naa nǝ mǝn turshi kǝ gaami kǝ ɓuruk ngǝtn ɗaŋ a ndǝr.¹⁹Kaa yisǝŋ guni ,yestǝ naa nyaaretn : ko nuu tǝfi motl -motli ghǝ sǝǝghǝn kǝǝm,njirǝghǝn a wulghǝn vii,tǝ njirǝghǝn atkiti yer. ²⁰ Duryo tu tlighǝni zar caa fi laaghǝ mbuni ǝ Cogn hŋ. ²¹Nǝ durghǝ gii dlaan ɗeɓad laaghǝ nyaŋǝi tǝ yuŋngǝn kuskǝ ngǝtn . Tǝ mbutarghǝn gaam , kabǝn vii yo ɗaŋ tǝǝ dluur ,gyo ɗaŋ wo ɗyaa vum raa waani.²²Naan nǝ mǝn fighǝn laa tǝ ves ,a naa nǝ mǝn wunghǝn kaɗe hŋ, kiyi mor gamawan.²³ Duryo tu kǝnyaan gon cini murghǝ fighǝn laa ghai hŋ, cin ɗaŋ zar yo ɗaŋ caa paŋ ɓwaaghǝn yir wos gha boka . ²⁴ Caa paŋ gamas tlii ,swad kyad laa wo maltǝ ,tǝ yo ɗaŋ a yi. ²⁵ Bed tǝ gi muryo ɗaŋ caa paŋ mborki kǝ sǝkkǝni shosho , nɗer ciken tǝ laabkǝni, caa naa ɗaŋ murghǝ wumnghǝn laa maltǝghai hŋ, daashi gin wo tu shiɗshiɗi a laa wos.²⁶Kǝn yaan gon caa tlaa gha raa tu cini murghǝ laabkǝni ,bed tǝ gii caa ngab vii wos hŋ,caa mor nǝ raa wos, laabkǝn daashi gi yigha mbare.²⁷ Laabkǝni naa jom-jomni ɗaŋ caaghǝn vighai hŋ a ken Cogntǝ Daawopm,yaan nǝ gin ,a somkyaŋsǝ tǝ guɗi ɗaŋ gyaa tur wasǝŋ taa mǝǝshi ɗa a gib buŋngǝn wasǝŋ, zar tǝ ndǝr tǝ ngab gamashi tǝ naa tǝ mǝǝŋ hŋ a ɗǝgn.

Chapter 2

¹Kyaani gya yestan, ǝŋ yan ka ngaɓ caaghǝn raa waan a Daadǝn Yesu ɗaŋ nǝ ɓorghǝnni, Daadǝnngǝ zhimngǝn, ɓak giɗǝn waarghǝn a zarsǝ gya gon hŋ. ²Ǝŋ zaari gon ya tlǝ a jwaamngǝn waanes tǝ sari mondeghǝ jinari tǝ gya lǝŋsǝ ndarara, murghǝ dwanndǝ won beɗ a ndaɗi tǝ lǝŋsǝ nǝ mǝǝki.³ Kili yo ɗaŋ kyaa paŋ murghǝ lǝŋsǝ ndararas, kǝ wultu, ''Ǝŋ kya kaɓi tsǝtni ɗuun a lǝǝɓ ndarani'' Murghǝ dwanndes beɗ kǝ wul tu, ''Tsǝtni yatl ɗuun a kenatn,'' ⁴A she kyaa ngyerni vi a dlei waan ǝnndi hŋaa?⁵Sǝǝnkǝǝm, gya yetǝ na suughǝnetn, a she Cogn ngǝn a bwaa mǝn dwanndǝ kǝ ɗǝghǝn tǝ naa nẹ mǝn tuughǝn a giɓkǝ caaghǝn raa hŋaa, tǝ ndǝr tǝǝ naa nǝ mǝn cighǝn duul a giɓkǝ guŋndu ɗaŋ a fi mǝn suughǝn wos mbighǝn ɗa raai mǝn hŋaa? ⁶Beɗ tǝ gi, kǝ fiir forǝm mǝn dwanndǝ! A she, nǝ mǝn tuughǝnnes ǝnnda caa gomtsaki hŋaa? Nǝ yanshi ǝŋ caa tlǝǝr ki a kenngǝ mǝn ɗǝǝlghǝn vi hŋaa? ⁷Nǝ yanshi beɗ kǝnnda caa vǝr sǝmi kǝ luughǝni ɗaŋ caa cimki ghaiyi hŋaa?⁸Beɗ tǝ cik, ǝŋ kya yugn mborki ghǝ ndzǝkkǝn ɗaŋ vik Cogn kon tu, ''Suu murghǝ mel tǝ kyan ɗaŋ gama,'' Kǝ fi ndaara. ⁹Beɗ tǝ gi ǝŋ kya giɗ worghǝn, kǝ fi kuskǝ ngǝtn ǝnndi, ɗǝǝlghǝn vi ngaɓki tǝ maalghǝnngǝ tsalghǝn mborki.¹⁰Gyo ɗaŋ ca ɗyaar ɓuruk mborki, beɗ tǝ gi a ndǝr nga yasǝŋ tǝpm namboŋ kurum, a naai tǝ maalghǝn ngǝ tsalghǝn mborki ɓuruk kǝnndi.¹¹ Duryo tu gyo ɗaŋ a wultu, ''A ɗuu zaar hŋ.'' Ǝŋ kya fi mbǝllǝ hŋ, beɗ tǝ gi kǝ ɗuu zaar, ai, kǝ naai nǝ murghǝ tsalghǝn mborki ǝnndi.¹²Nǝ durghǝ cik, wulǝn vi a ndǝr a fi ɗaŋ gya gyo ɗaŋ ta ɗǝǝlshi vi mǝn a te mborki ghǝ sǝrghǝde.¹³ Duryo tu ngyerghǝn vi gha manngǝnɗi tǝ yelghǝn gwanndǝ hŋ a mǝni gya gi ɗaŋ ca yel gwanndǝ hŋǝi. Gwanndǝ fi fyali a dulgaam ɗǝǝlghǝn vi.¹⁴Ndaraghǝn wos nǝ ni, gya yesatn, ǝŋ gon ya wultu citǝ caaghǝn raa, beɗ tǝ gi ci tǝ laas hŋye? Caaghǝn raas wo vumtǝ hŋ, ko wo vumti ya? ¹⁵Tǝǝ zhiɗ tu, ǝŋ yan yesa ko watsa ci tǝ lǝŋsǝ ndarara hŋ, ko citǝ ngǝtnngǝ cighǝnngǝ vyaghǝ hŋ. ¹⁶Tǝǝ zhiɗ tu, ǝŋ yan gon waan ya wulshi tu, ''Tlǝn tǝ raa wusni, wumǝn lǝǝɓ vaaghǝn vwaa tǝ yughǝi'' Ǝŋ kyaa vǝrshi ngǝrshi gya gi ɗaŋ dlii caa ŋal hŋ, ndaraghǝn wos nǝ ni? ¹⁷Cik kǝnnda, caaghǝn raa yan ngǝtnwos, ɗaŋ laas ghai hŋ, mǝ mǝskǝn.¹⁸To, gon wo wultu, 'Ai, kyan ki tǝ caaghǝn raa, myan beɗ mitǝ laas.'' Giɗǝm caaghǝn raa waɗi hŋ laas ghai, myan beɗ tǝ zhiɗkǝn caaghǝn raatn a te lǝǝɓ laatn. ¹⁹Kǝ caavwa shi tu Cogn ci namboŋ, kǝ fi ɗa giiri. Beɗ gi ko mǝnndǝŋsǝ beɗ taa caavwa shi ɗaŋ, beɗ tǝ cik cigha dli dla dlaar. ²⁰Kya suu a yisǝŋǝi ya, kyan ɗǝghǝr, tu caaghǝn raa ɗaŋ laas ghai hŋ yi ɓyema?²¹Tǝ gǝm Iɓrahim murghǝ ɓwaaghǝn wopm a te laa hŋaa, a kili yo ɗaŋ a vǝr Ishaku kuni wos a dulghǝ lǝǝɓ ndzǝk ndzǝkia? ²²Yeli, a she, caaghǝn raa wos a fi laai tǝ laawos, beɗ ɗaŋ yi tu dlǝǝrghǝni ndaara. ²³Vik Cogn yughǝi ɗaŋ a wultu, '' Iɓrahim caavwa Coghǝi, tǝ ndǝr tǝ kontǝ a mǝn zaari zaari'' Tǝ ndǝr tǝ cimtǝ tu kamngǝ Cogn. ²⁴Yelǝn, a te laa ǝnnda zaar caa tu vumngǝni, ɓak a te caaghǝn raa ngǝtn wos hŋ.²⁵A te tǝpi gines beɗ, ǝnnda Rahaɓ geɗ murghǝ mbǝllǝi a ta tu vumngǝn a te laa, ɗaŋ a ta kaɓ mǝn paŋngǝn waaɗi a ta nyolarshi washi a te tǝpi gon mari hŋaa? ²⁶Ɗaŋ gi ɗaŋ dlii ǝŋ yan citǝ zhipti hŋ nǝ mǝskǝnni, cik beɗ, caaghǝn raa ɗaŋ laaskai hŋ nǝ mǝskǝ.

Chapter 3

¹Nǝ zarsǝ ɗeɓaɗ ǝŋ ta naa nǝ mǝn giɗkǝni hŋ, mǝnwon maa yisǝŋ tu matu forǝm nǝ ŋanyi hŋ.² Duryo tu ma ndaaɗi gha datǝpm monnda. Kaɓ muryo ɗaŋ a ndaɗgha datǝpm ghǝ vik Cogn hŋ, cinǝ zaar yo ɗaŋ tǝ nal tǝ tlya tlyaa, guo ɗaŋ wo ɗya ngaɓ dlii woshi.³Ǝŋ mya ca zuŋtuŋ zhwaaki mǝn a vi, duryo tu tǝ fi ngǝtn yo ɗaŋ mya suu, ma ɗya mǝ rii tǝ dlii wasǝŋ ɓuruk. ⁴Gaan yir gha zhuŋ zha ɓa, beɗ ɗaŋ tu cinǝ varaŋshi monnda hal tu yetar tkya tlya ca jaashi, tǝ dwaam njwatn ǝŋ murghǝ jaghǝn wos ca sughǝɗ tǝ a datǝpm yo ɗaŋ ca suu.⁵Cig kǝn riisǝŋ, nǝ ŋanyi a te dliughǝ zaar, she mbighǝn gaam gha fighǝn dǝllǝŋsǝ ngǝtn. Yaalǝn a yelbɗaŋ ŋaa wuɗ ca ci dǝllǝkǝ ndǝǝr ɓa. ⁶Riisǝŋ, beɗ cinǝ wuɗ, a giɓkǝ dliighǝ zarsǝ kaɓ, ɗǝgnngǝ kusǝŋsǝ ngǝtn fighǝnni ɗaŋ tǝ shin a giɓkǝ dlyaŋri dlii wopm. Caa ndǝr ca riighǝn wopm kǝ yawon tǝ ngaɓ wuɗ. Yanes beɗ, dǝnngǝ wuɗ ǝŋ ca caatǝ ghai.⁷Beɗ tu riisǝŋ gos, gon a giɓkǝ zaar ɗaŋ a ɗyabtǝ sughǝɗ tǝ hŋ. ⁸Nǝ kuskǝ ngǝtn ɗaŋ citǝ taas hŋ, nǝ yugnngǝn tǝ kuskǝ nyogn vi gyi ɗaŋ wo ɗu zaari.⁹Riisǝŋ yo ɗaŋ mya luu Daadǝn tǝ Daa ghai, tǝ yan ǝŋ mya laŋ, gyo ɗaŋ Cogn ndǝrshi a zhipti wos. ¹⁰Vi yo ɗaŋ mya gǝm mbuuni zarsǝ mǝn ghai, tǝ yan ǝŋ mya laŋ zarsǝ ghai. mǝn wopm, gi a ndara hŋ.¹¹Zha ɗaŋ a gǝǝɗɗi, wo ɗya nyolar zha wusni ɗi tǝ kǝ baŋni a kili namboŋ hŋ. Wo ɗya ya? ¹²Mǝn wopm, gwas kǝ gwaam wo ɗya nyolar guur ghǝ ɓatsǝ hŋ. Wo ɗya ya? Beɗ tu kitnngǝ darndu dǝn wo guur mǝri gwaam na? Cig ɗaŋ zha ghǝ baŋni wo nyolar zha mwaghǝnni ɗi hŋ.¹³Murghǝ saghaɗkǝn tǝ yisǝŋngǝnngǝ ci te ɗo a giɓi wa no? Gaan dashes, a tsǝtnngǝn mbuuni wos tǝ zhiɗ laa wos tǝ raaghǝ mbutarghǝn gaam tǝ saghaɗkǝn wos ɗaŋ ca tlǝǝɗi. ¹⁴Beɗ tu kuskǝ suughǝn ngǝtn ɓak ɗuu gǝǝɓ tǝ mbyerni a dulgaan ngǝtnngǝ jom jomi hŋ.¹⁵Saghaɗkǝn gin nǝ gyo ɗaŋ ca shiɗi gaami hŋ, a dulghǝ gi, nǝ kǝ ɗǝgn, gyo ɗaŋ vik Cogn ghai hŋ, nǝ kǝ mǝnndǝŋsǝ. ¹⁶Duryo tu kaɓ lǝǝɓ yo ɗaŋ kashi tǝ kuskǝ suughǝn cighai, ɗani ǝŋ caa tu wutlǝŋngǝn tǝ kusǝŋsǝ ngǝtn nari mari.¹⁷ Beɗ tu saghaɗkǝn kǝ gami, keni, tǝ na tu nǝ ndzǝkkǝn, murghǝ shilarghǝn gaam, vi muri, wumngǝn kǝǝm murghǝ gwanndǝ yelghǝn, tǝ murghǝ fighǝn gyal monnda. Murghǝ shilarghǝn gaam, murghẹ suughǝn gyal murghǝ nyarghǝn, laa ca ɗushi hŋ tǝ murghǝ vǝrtǝ Cogn.¹⁸ Beɗ tu, guuri ghǝ zaar ghǝ zaari gyo ɗaŋ ca gǝm a giɓkǝ raa wusni a dlei gya gyo ɗaŋ caa ŋal tsǝtnngǝn namboŋnyi.

Chapter 4

¹Ni caa lǝǝr wutlǝŋngǝn tǝ kuskǝ raa ɗi a dlei waane? ca shishinndi a te kusǝŋsǝ ngǝtn mbighǝn raa caa fi manndǝ a giɓi waan hŋaa? ²Kyaa mbi ɗa raai, beḍ tǝ gi kǝ tir hŋ. Kyaa ɗuu zaar kyaa ngaɓ daama tǝ manndǝ. Hal yawon kaa tu hŋ duryo tu kaa ceɗ hŋ. ³Kǝǝ kaara beḍ tǝ vǝrki hŋ duryo tu kyaa kara a tǝpm yo ɗaŋ a ndara hŋ, duryo ty kyaa suu a fi laa ghai nǝ durghǝ kusǝŋsẹ ngǝtn mbighẹn raabwaan.⁴Kyaani mǝn mbǝllǝ! kaa yisǝŋ hŋ tu kamndǝ tǝ ɗǝgn nǝ jendalghǝn a Cogn hŋaa? Durghǝ cik ɓuruk gyo ɗaŋ ngaɓ kamndǝ tǝ ɗǝgn a naai nǝ gyomtlughǝ Cogn. ⁵Ko kyaa gaa raa tu vi Cogn kon cik a ɓyemyan, ''Zhiptin ɗaŋ yi ɓasmi wopi citǝ kashi mbun mbunna''?⁶Beɗ tǝ gi Cogn daɗak mi vǝrghǝn gyal, yan a ca vi Cogn wultu, ''Cogn ca nyaŋngas murghǝ mbitǝ gaam, beɗ tǝ gi ca vǝr gyal murghǝ mbutarghǝn gaam.'' ⁷Nǝ durghǝ cik vǝrǝn gama waan Cogn. Nyaŋngasǝn Shetan, wo ndǝr kiir ki.⁸Ɓǝɗǝn ki ɗi mel tǝ Cogn, yan beɗ wo ɓǝɗtǝɗi mel tǝ kyaani. Coɓǝ taas waani, kyaani mǝn kusǝŋsǝ ngǝtn, gaan raa waan pes, kyaani mǝn raa mbǝtlǝm.⁹ Fin raaghǝ jii, miitsǝ, tǝ ngwarghǝn! Sularǝn gyomtlǝghǝn waan tǝ naai nǝ raaghǝ jii, polghǝn waan beɗ nǝ kǝ raaghǝ jii.¹⁰ Mbutarǝn gaam waani a kenngǝ Daadǝn, yan beɗ wo luu ki waani.¹¹Ɓak caan vi dlǝŋsǝ waanbhŋ, gya yesatn. Gyo ɗaŋ caa caavi yesashi ko ɗǝǝlghǝn vi yesashi mǝn, caa caa nǝ vi mborki, ca ngyerni vi mborki mǝn beɗ. Ǝŋ kya ngyer mborki vi mǝn, a giɗ tu kya laaɓ mvorkes hŋ beɗ tǝ gi murghǝ ngyerghǝn ves. Murghǝ vǝrghǝn mborkes tǝ ngyer ves ci namboŋi.¹² Yan ghǝn ci muryo ɗaŋ wo ɗya kaɓmi opi ndǝr tlaami wopi. Kyan ki nu, ɗaŋ kya ngyer vi murghǝ mel tǝ kyan mǝn no?¹³Sǝǝnkǝǝm, kyaani ɗaŋbkyaa wultu, ''Yawon ko jaan ma tlii a yatlu ɗi mǝ ɗu voni namboŋ ɗa ɗan, mǝ fi vǝǝn, mǝ ndǝr mǝ tu duulighai.'' ¹⁴Nughǝn a yisǝŋ ngǝtn yo ɗaŋ wo tumi jaano, beɗ tǝ gi tsǝtnngǝn wopm wo naa wuri? Kini ɗaŋ ɓwaan yo ɗaŋ ya bǝl nǝ kǝ ŋaa kili njwatb ndǝr malu.¹⁵A bamvi cik, she a wultu, ''ǝŋ Daadǝn ya kaɓi, ma fuuɗi beɗ mǝ fi gin ko giiɗi.'' ¹⁶Beɗ tǝ gi ɗaŋngǝnni kya fi mbitǝ gaam tǝ ɓumtsǝghǝn ngǝtnbwaa nǝ kǝ gendalghǝn. Ngǝtnngǝn mbitǝ gaami gin, nǝ kuskǝ raa. ¹⁷Nǝ durghẹ cik a muryo ɗaŋ a yisǝŋ ngǝtn yo ɗaŋ a ndara tǝ fishi beɗ tǝ gi a fi hŋ, a naai nǝ kuskǝ ngǝtn ɓastǝ.

Chapter 5

¹Mannǝn ɗaŋngǝnni, kyaani ɗaŋ ki nǝ mǝn tuughǝn, ngwarǝn tǝ ɗughǝn riiŋ nǝ durghǝ raaghǝ jii mar mari ɗaŋ cigha manngǝnɗi ɓaski.² Tughǝn waan a rashi, lǝŋsǝ waan ɓuruk diipm taa tlyei. ³Jinari waan tǝ zurfa waan taa ngaɓ njyimri. Njyimri wasǝŋ wo naa nǝ ngǝtbbgǝ tlyaaghǝn zha kǝ nyaŋngaskǝn waan. Wo ci tluu waani ɗaŋ wuɗ. Ka fu gaaghǝnngǝ tuughǝn waab nǝ durghǝ dzaŋngǝ ɓanbgǝn.⁴Yelǝn, bamvighǝ mǝn laa cigha ngwarghǝn bamvi yo ɗaŋ kǝ ɗaghar gya gi mǝn ɗaŋ tǝ dzakki ngǝtnngǝ kitn waan mǝn. Beɗ tǝ gi ngwaarghǝnngǝ mǝn laas a tuli a kǝǝmngǝ Daadǝnngǝ gutulu zhipti mǝn shinngǝn wos.⁵ Kǝǝ fi tsǝtnngǝn a giɓkǝ tughǝn a ɗǝghǝn kǝǝ ndǝr kǝ caa gamawaan ghai. kaa caa raa waan a laaɓi nǝ kǝ dzaŋngǝ ngyaarghǝn. ⁶Kaa ngyer vi kǝ ndǝr kǝ ɗu zaarghǝ mbuuni. A ndǝr gaa gǝǝɓ tǝ kyaani hŋ.⁷Nǝ durghǝ cik mbutarǝn raa waani, gya yesatn, hal dzaŋngǝ manngǝnɗi Daadǝn. Yelǝn, ɗaŋ murghǝ kitn caa ɓuɓ nǝ dǝǝl nyomngǝn ngǝtnngǝ kitn wos. ⁸Kyaani beɗ, naan tǝ dluughǝn vwa. Sularǝn raa wan tlya tlya, duryo tu manngǝnɗi Daadǝn a naai mel.⁹Ɓak mbolǝn a dlǝŋsǝ waan hŋ gya yesatn, duryo tu tǝ ngyerki vi mǝn hŋ. Yelǝn, murghǝ ɗǝǝlghǝn vi cighs dlǝǝrghǝn a ken ɓiil.¹⁰ Mbiin ngǝtn zhiɗkǝn, gya yasatn, a te buŋngǝn tǝ mbutarghǝn raa kǝ mǝn shinngǝn gya gyo ɗaŋ tǝ wul vi a giɓkǝ sǝmngǝ Daadǝn. ¹¹Yelǝn, myaa cim gya gi ɗaŋ tǝ dluuvwaai tu, ci nǝ mǝn mbuni. Kaa ndǝr kǝ wum dluughǝn vwa yo ɗaŋ Ayuba fi, kaa ndǝr kǝ yisǝŋ ɓitalghǝnngǝ Daadǝni, ɗaŋ ci nǝ murghǝ yelghǝn gwanndǝ.¹²A moɓkǝ koni ɓuruk, gya yesatn, ɓak ŋasǝn puus hŋ, ko tǝ tsogn gaami, ko tǝ yatl.. ko tǝ ŋaskǝn puushi gyo beɗ. A bamvi cik gaan ''Eh'' tǝ naai nǝ ''Eh'' ǝŋ kya wul tu, ''o, oi'' tǝ naai nǝ ''o,oi,'' duryo tu ɓak a ndaaɗǝn a ngyerghǝn vi hŋ.¹³Gonɗa ɗaŋ cigha buŋngǝnni a dlei waana? She tǝ kara Cogn, gon ci ɗa ɗaŋ ci ɓastǝ polghǝnna? She tǝ wa ngiilghǝ zǝghǝrghǝn. ¹⁴Murghǝ gonngǝn a dlei waana? She tǝ cim mǝn varaŋsǝ vin ladi tǝ kara Cogn nǝ durwos ciyi kaɗtǝ miir mǝn a giɓkǝ sǝǝmngǝ Daadǝn.¹⁵ Karaghǝn Cogn tǝ caaghǝn raa wo byatl murghǝ gonngǝnneshi, Daadǝn wo ndǝr shisher ti. Ǝŋ yan yi tu a fi kuskǝ ngǝtn, Cogn wo dlaa tǝ loŋsǝ kusǝŋsǝ ngǝtn wos mǝni.¹⁶Nǝ durghǝ cik, kwaanǝn kusǝŋsǝ ngǝti ɗaŋ yi a dlǝŋsǝ waan, a yi karan nǝ dlǝŋsǝ waan, furyo tu tǝ byatl ki waani. Karaghǝnngǝ zaar mbuuni citǝ tlyaaghǝ nǝ jom jomni a laawos. ¹⁷Iliya ci nǝ zaar ɗaŋ myaani. Beɗ tǝ gi ɗaŋ a mbǝrtǝ a karaghǝn tu von tǝ shi hŋ, von shiiɗa hŋ ɗayatli hal voni maayi tǝ lǝpm lim. ¹⁸She Iliya a man kara ɗa. Tsogn gaami a shii vonɗi, yatl beɗ a ɓwaa ngǝtnngǝ mbuuni.¹⁹Kyaani gya yesatn, ǝŋ gon waan ya koghǝi a ngǝtnngǝ jom jomni, gon she tǝ sulsr tǝ ɗi, ²⁰muri gin tǝ yisǝŋǝi tu, ɗeɓaɗ gyo ɗaŋ ya sular murghǝ fighǝn kuskǝ ngǝtn ɗi a tǝpm kǝ ndarani. wo kaɓti ɗi a mǝskǝn, wo ndǝr dlǝpm kusǝŋsǝ ngǝti monnda.

1 Peter

Chapter 1

¹Biturus, murghǝ shinngǝn kǝ Yesu Ɓorghǝn kǝ Cogn a lǝǝɓkǝ sǝmmbǝrsǝ yo ɗaŋ nǝ bwaghǝn, ɗaŋ cin basaŋngǝnni giɓ Buntus, galatiya, kappadokiya, Asiya, tǝ Bitiliya, ²Gin yin a yisǝŋngǝn ɓanndǝŋ kǝ Cogn Daa, ɗaŋ tǝ bǝlshi tǝ zhipti var kǝ mbutarghǝn gam nǝ durghǝ petsakkǝnngǝ voraŋngǝ Yesu ɗaŋ nǝ Ɓorghǝnni. Gyal tǝ naa tǝ kyan, tǝ mbutarghǝn raa wa tǝ gǝǝɗi.³Gan Cogn von tǝ Daaghǝ Daadǝn wopm Yesu ɗaŋ nǝ Ɓorghǝnni tǝ naa tǝ shiɗ shiɗi. A giɓkǝ dǝllǝk yelghǝn gwanndǝ wos, a vǝrmi mbwaaghǝn muuri nǝ durghǝ raafeɗi nǝ kǝ dul. Duli gin yin a tǝpmngǝ shishighǝnɗi Yesu ɗaŋ nǝ ɓorghǝnni a giɓkǝ gya gyo ɗaŋ taa mǝǝshi. ⁴Gin nǝ dul yo ɗaŋ wo laaɓzha hŋ, ngǝtn wo malar tǝ hŋ, wo mǝǝs hŋ. Yinǝ gaghǝn tsogn gaami nǝ kyaani. ⁵Kinǝ lyaghǝn tǝ vartǝghǝ Cognvon a tǝpmngǝ Caaghǝn raa, duryo tu vumngǝn yo ɗaŋ tǝ ɓuumtsǝ ɗaŋ a naa mel tǝ bǝǝli a kili ghǝ ɓanngǝn.⁶Kitǝ polghǝn nyaŋ nyaŋ a dulgam gin, ko ɗaŋ tu yin ciɓ ɗaŋnin a wum wumngǝnraa a giɓ kǝ vuughǝn mari mari monnda. ⁷Gin nǝkǝ diiɓkǝnngǝ caghǝn raa wan, gyo ɗaŋ a moɓ zinariya jimngǝn gyo ɗaŋ wo laaɓ zha, ko ɗaŋ tu ca diiɓ tǝ wuuɗ. Gin a fi duryo tu caaghǝn raa wan tǝ lǝǝki luughǝn, zǝkkǝn, tǝ zhimngǝn mǝnɗi a bǝlghǝnngǝ Yesu ɗaŋ nǝ Ɓorghǝnni.⁸Kaa yeltǝ hŋ, beɗ tǝ gi kyaa suu tǝ. Kaa yeltǝ ɗaŋnin hŋ, beɗ tǝ gi kaa caa raai ɓastǝ tǝ cik kitǝ polghǝn nyaŋ nyaŋ ɗaŋ nǝkǝ ɓokkǝn vi hŋ, polghǝn yo ɗaŋ nǝ yugngǝn tǝ zhimngǝn.⁹ Ɗaŋnin kyaa kaɓnǝni nǝ durghǝ gammawan nǝ bamvi ghǝ caaghǝn raa wan, kǝ vuungǝn gya raai wan. ¹⁰Mǝn shinngǝn Cokes tǝ paŋ tǝ ndǝr tǝ ceɗ tǝ ɗakkǝn a dulgamngǝ vuungǝn gin, a dulgam gyal yo ɗaŋ wo naa nǝ gwaan.¹¹Tǝǝ paŋ tǝǝ yisǝŋǝi tu nǝ vuumngǝni gyo ca manno. Tǝǝ paŋ tǝǝ yisǝŋǝi tu ko nǝ nu, tǝ ko kili gyo ǝŋ zhiptivar kǝ ɓorghǝn Cogn a giɓi wasǝŋ ɗaŋ a ta yigha wulghǝnvi tǝ yesji. Gin ata nguɓ a kiliyo ɗaŋ a tanyigha fughǝn wasǝŋ kyaɗ a dulgamngǝ gya buŋngǝn kǝgi ɗaŋ nǝ ɓorghǝnni tǝ gya luughǝn yo ɗaŋ wo laaɓ kaari. ¹²Tǝ ta bǝlshi mǝn tu ɓak caa mbuuni gamma wasǝŋ mǝn hŋ, beɗ tǝdi kyaani, a kiliyo ɗaŋ tǝ wulvi a gya ngǝtn yo ɗaŋ ɗaŋnin ɗaŋ taafuuki a gya gyo ɗaŋ caa fuuki vik wusni a zhipti ɗaŋ tǝ shinɗi a gya ngǝtn tsogn gaami a giɓkǝ guo ɗaŋ gya zhipti shinngǝn Cogn taa suu tǝǝ yelli.¹³Nǝ durghǝngin a ɗakɗa. A ngaɓǝn gammawani. A caaghǝn raa wan tak a dulgamngǝ gyal yo ɗaŋ taa lǝǝr kii mǝnɗi a kilighǝ bǝlghǝn Yesu ɗaŋ nǝ ɓorghǝnni.¹⁴ Ɗaŋ mǝri ghǝ wumngǝn kǝǝm, ɓak a sughǝɗǝn gamawan a sughǝn yo ɗaŋ kǝ taya laaɓ a kiliyo ɗaŋ kǝta yisǝŋ hŋ.¹⁵Beɗ tǝ gi ɗaŋ gyo ɗaŋ a cimkiiɗi cin ndzǝkni, kyaani ɗaŋ, naan tǝ ndzǝkkǝn a ɓuruk tsǝtnngǝnwan. ¹⁶Duryo tu yin dlyaaɗkǝn, ''Na nǝn tǝ ndzǝkkǝn, nǝ duryo tu minǝ ndzǝkkǝn.''¹⁷ Tǝ cik ǝŋ kya cim ''Daa'' gyo ɗaŋ ca ɗǝǝlvi tǝ suughǝn gam hŋ beɗ tǝ gi yin a dulgam laaghǝ ko zaari gyo, ɗuun kilighǝ riighǝn wan a giɓkǝ luughǝn zaar.¹⁸Kaa yisǝŋǝi tu ɓak a ta yin tǝ Azurfa ko Zinariya gyo ɗaŋ caa malari ǝnnda tǝ ta kaɓ kighai hŋ, a ɗǝghǝrghǝ tsǝtnngǝn yo ɗaŋ kǝǝ ta kuuɓ a gya Dawan.¹⁹ A bamvi gin, kinǝ kaɓkǝn tǝ voraŋngǝ ndarani kǝ Yesu gi ɗaŋ nǝ Ɓorghǝnni gyo ɗaŋ a ta yin ɗaŋ ŋaatim yo ɗaŋ citǝ vuumngǝn ko daduɗ wus hŋ.²⁰Tǝ ta bwaa Ɓorghǝn kǝ Cogn ɓanndǝŋ kǝnnda daaɗighǝ ɗǝgn, beɗ tǝ gi a ta bǝlɗi ɓaski. ²¹Kǝǝ caa raai a Cogn te ɓastǝ, gyo ɗaŋ tǝ shisher tǝɗi a mǝn mǝǝskǝn tǝ gyo ɗaŋ a vǝrtǝ luughǝn duryo tu caaghǝn raa wan tǝ raa namboŋǝi wo naai a Cognvon.²²Kǝǝ ndar gya raa wan yelyel a tǝpm ɓutarghǝngam a jom jomnes. Gin a ta yin nǝ deghǝ jom jomnighǝ suughǝnngǝ yestǝ, tǝ cik suunǝn dlǝŋsǝ wan tǝ ɓuruk raa wan. ²³Kaa nai nǝ gya gyo ɗaŋ taa sughǝɗ mbwaaghǝn washi, bak yin a tsǝri yo ɗaŋ ca laaɓ zha hŋ, beɗ tǝ gi yin a tsǝri kǝ mbuni, a taghǝ tsǝtnngǝn vik Cogn tǝ kǝ ŋaawos.²⁴Duryo tu, ''ɓuruk dli cin ɗaŋbyaar, tǝ ɓuruk luughǝn wos yin ɗaŋ byali gwas gyo ɗaŋ yaares caa kuŋǝi, tǝ ɓuruk byali gwas caa kaa tǝ ndaɗi,²⁵ Bed tǝ gi gǝgnngǝ Daadǝn a naai nǝ kǝ ndok ndoki.'' Gin ngǝn nǝ vik muri ghǝ wusni ɗaŋ tǝbta kon ki mǝn.

Chapter 2

¹ Nǝ gu, gaan kusuŋseǝ ngǝti ɗeɓadi kab morgǝn, tǝ ryaagǝn, tǝ kashi, tǝ kusuŋsǝ ɗeɓa. ²Daŋ mǝrǝ nabartu, suun zyak maam ndek ndek kǝ zibti, duru tu aa luud tlǝgǝn tugǝn kab kǝn te ɓastǝ. ³ǝn yaan ɓaad kǝ wumi tu daadǝn mǝ murgǝ gyaal.⁴Manǝn ɓastǝ yaan ɗaŋ ci nǝ puus yuo ɗaŋ ci gwaam, ɗaŋ zarsǝ tǝ nyaŋ ngashi bed tǝ gii, cognbwaa tǝ tu ci tǝ lugǝn ɓastǝ̀. ⁵kyani ma kini ɗaŋ puus yo daŋ ci gwaam, caa nal ki aa naai nǝ dǝǝn kǝ zipti, duru tu aa nai nǝ gya pǝris ndʒǝk, aa vǝǝr ngǝn vaagǝn ngǝ zhibti, ngǝtǝn ngǝ kabkǝn a cogn ci tee Yesu ɗaŋ nǝ mborgǝnii.⁶Vik cogn wul tli "Yaani, maa gaa puus getl, gib sihiyona, gyo ɗaŋ nǝ bwaa ngǝn, nǝ luugǝn. Gyo ɗaŋ ya caa raa ɓasta wo mbii njwutǝn hŋ."⁷luu gǝnes nǝ gwaan ɗaŋ kǝ caa raai. Bed tǝ gii "Puushi ɗaŋ mǝn nalgǝn dǝǝn tǝ ta nyaŋ ngashi, yani ǝn a naa nǝ puus getli ⁸a wul ɗa tu "puus kǝ ngaagǝn yasǝŋ tǝ dǝrǝŋ ngǝ ngaagǝn yasǝŋ. Caa ngaa yasǝŋ, vik cognǝi ɗaŋ taa ta gashi ɗai, tǝ laab hŋ.⁹Bed tǝ gii, ki nǝ ʒarsǝ ɗaŋ a bwaa, dǝǝn guŋdu gya pǝris, yatl ndʒǝk ndʒǝk, ʒarsǝ ngǝ tugǝn cogn, duru tu a kon laa ngǝ kosar ngǝn ngǝ gii ɗaŋ a nyo larki ɗi a lǝǝɓ jii tlǝngǝn a lǝǝb yaali wosh ngǝtǝn ngǝ kosargǝnii. ¹⁰Daŋ a ta yi, kǝta yi nǝ ʒarsǝ hŋ, bed tǝ gii daŋngǝnin ki ni ʒarsǝ cogn. Kaata tu gyaal hŋ, bed ti gii daŋngǝnin ka tu gyalli.¹¹Gyaa nasuungǝni, mya karaki ɗaŋ sǝmɓǝrsǝ tǝ mǝn riin gǝnni ti aa ɓǝǝlki tǝ suungǝn ngǝn dli, gyo ɗaŋ ca fi mandǝ tǝ rai waan. ¹²Naan tǝ raa mbuni a ken ngǝ mǝni yo ɗaŋ nǝ Yahudawa hŋ, duru tu yaan baan ki ti kafi kusuŋsǝ ngǝtǝn, tǝ yel laa buni waan tǝ yii cogn a dʒaŋ a magǝn wos ɗi.¹³Laaɓǝn ko guŋɗǝ ngǝ ʒarsǝ gyo nǝ durgǝ daadǝn, ko a guŋ nǝ duru tu yaan ci mumvar, ¹⁴ko mǝǝn guŋ ɗu gya gyo ɗaŋ tǝ sinshi ɗi tǝ fiir forǝm mǝǝn figǝn kusuŋsǝ ngǝtǝn, tǝ yii mǝǝn figǝn ngǝtǝn mbuni. ¹⁵Duru tu gin ngǝn nǝ ngǝtǝn yo ɗaŋ cogn caa suu, tu a tee ngǝtǝn mbuni ɗagǝr ngǝ mǝni yo ɗaŋ ci tǝ sagad hŋ. ¹⁶Ɗaŋ ʒarsǝ yo ɗaŋ ci feɗ, finilaa tǝ feɗi wanni tǝ naki mǝǝn nǝ dyek fingǝn kusuŋsǝ ngǝtǝn hŋi bed tǝ gii aa naa ɗaŋ monsǝ cogn. ¹⁷Luun zarsǝ ɓuruk, suun gya na naan, cin vǝrtǝ cogn, luun guŋ.¹⁸Kyaani monsǝ, ɓutarǝn gamawan a gya daadǝn waan aa luushi. Ka laab ni gya gyo ɗaŋ ci nɗaara tǝ raa mɓuni ngǝtǝn waasǝŋ hŋ, hal tǝ kusuŋshi. ¹⁹Nǝ duru ti ǝn gon ya tlya forǝm nǝ duru yo tu aa yisǝŋ cognǝi. ²⁰Duru ti nǝ ngǝtǝn ɓuni yo ngǝn yi ngai ǝn caa firki forǝm nǝ kuskǝ ngtǝn ɗaŋ kaa fi she kǝ dum vwaa ngai yo? bed tǝ gii ǝn kyaa buŋ nǝ ngǝ mbuni daŋ kaa fi kǝ dum vwaa ngai, gin nǝ ngǝtǝn yingǝn a ken cogn.²¹Duru tu nǝ gin ngǝn tǝ ta cim ki, duru tu gii ɓorgǝnii a ta buŋ nǝ kyaan. A ga ki tǝmb mǝn aa laab gir yasǝŋ wos. ²²Aa yi fi kuskǝ ngǝtǝn wos hŋ, aa yi mor gon hŋ. ²³Ɗaŋ tǝ ta ver tǝ, a ta vershi ɗaŋ hŋ. Ɗaŋ ata buŋ ata hŋ, bed tǝ gii ga gamashi a gyo ɗaŋ caa ɗǝǝl vii na ʒaari.²⁴Yaan gamashi ata mɓi kusuŋsǝ ngǝtǝn won a dlǝǝ wos tlǝǝ shi wasǝŋǝi a gwaas, duru tu tǝ tumi a gibkǝ kusuŋsǝ ngǝtǝn ɗa hŋ, bed tǝ gii mǝ fi tsǝnngǝn zaari. Tǝ gya wus wos ǝn mǝ fuuɗi. ²⁵Ɓuruk waan ka ta maah kǝ ta ya ngal ɗaŋ tǝmsa yoɗaŋ taa maali, bed tǝ gii ɗaŋ ngǝnin kaa suki ɗi a murgǝ lyaagǝn tǝ mbilargǝn rai waan.

Chapter 3

¹Tǝ cik kyaani guɗ viin vǝrǝn gya tuurwan gamawan. Fin cik nǝ durghǝ tu ko mǝn monci gya gon caa nyaŋngas wummngǝn ves, ²nǝ durghǝ ves hŋ, raa guɗi wasǝŋ tǝ morshiɗi. Duryo tu taa yel ndaraghǝn riighǝn wan tǝ mbutarghǝn gaam.³Gaan ndǝrghǝn dlii wan tǝ naa a duuli hŋ, ɗaŋ gya nalghǝn gaam, tǝ ngǝtn puuskǝ nzǝkkǝni, ko lǝŋsǝ ndarani hŋ. ⁴A bamvi gi, fin tǝ giɓ raa wan, tǝ ndaraghǝn gii ɗaŋ caa ɓan hŋǝi kǝ zhipti ghǝ sho shoo tǝ kǝ kyalaki, gyo ɗaŋ a moɓ zǝkkǝn a ken Cogn.⁵Duryo tu cikkǝn guɗ kǝ ndzǝkkǝni tǝǝ taa caa lǝŋsǝ tlǝɓǝr wasǝŋ a datǝpi gin. Tǝǝ ta yir raa feɗi a Cogn tǝǝ ndǝr tǝǝ vǝr gamawasǝŋ a gya tuurwasǝŋ. ⁶Cikkǝn Saratu ta sǝǝ kǝǝm Ibrahim yi ndǝr cimtǝ tu daadǝn wos. Ɗaŋngǝni ki nǝ mǝǝri wos kǝn kya fi ngǝtn ndaara kẹ ndǝr kǝ ci vǝrtǝ shisherghǝn raa hŋ.⁷Cikkǝn kyaani beɗ, mǝnmonci tsǝɗǝn tǝ guɗi wan tǝ yisǝŋngǝni tu guɗi tǝ tlyaa hŋ. Zhimǝnshi ɗaŋ gya kamndǝ ghǝ cighǝn duul vǝrghǝn rai. Fin gin durghǝ tu karaghǝn Cogn wan tǝ ɗak wumngǝni hŋ.⁸A ɓanngǝni, ɓuruk wan, raa wan tǝ naa namboŋ, tǝ raa gwanndǝ, suun dlǝŋsǝ wan, tǝ fighǝ mbuuni tǝ mbutarghǝn gaam. ⁹Sularǝn kuushi tǝ kuushi, ko verghǝn tǝ verghǝn hŋ. A bamvi gi, cinken tǝ gǝmngǝn mbuuni nǝ dur gin ǝŋ tǝ cimki, duryo tu a ci ɗuul shiɗshiɗi.¹⁰Muryo ɗaŋ caa suutǝ giɗ suughǝn raai tǝ yel dzaŋ gya gi ndararai wo ɓǝǝl riisǝŋ wos tǝ konngǝn kuskǝ ngǝtn tǝ vii wos a konngǝn ɓyerni. ¹¹She tǝ ɓǝǝl tǝ tǝ kuskǝ ngǝtn tǝ fi ngǝtn yo ɗaŋ yi ndaara. Tǝ ŋal raa wusni tǝ ɗeɓaɗ raa wos. ¹²Yir Daadǝn caa yel mǝn mbuuni, kǝǝm wos caa raa ndǝr wum karaghǝn wasǝŋ. Beɗ tǝ gi yir Daadǝn caa gaa gǝǝɓ tǝ mǝri fighǝn kuushi.''¹³Nuughǝn ci gyo ɗaŋ wo fighǝ kuskǝ ngǝtn kǝn kyaa mbii raa wan tu ka fi ngǝtn mbune? ¹⁴Beɗ tǝ gi kǝn kyaa ɓuŋ nǝ durghǝ mbuni, a mbaaki. Cinǝ vǝrtǝ ngǝtn yo ɗaŋ caa ci vǝrtǝ wos hŋ shisherǝn raa hŋ.¹⁵A bamvi gi, warǝn Daadǝn Ɓorghǝn kǝ Cogn raa wan tǝ ndzǝkkǝni ko dzaŋngi gyo mbǝrǝnki a sun ɓuruk gyo ɗaŋ caa ceɗki nǝ dyak yo ɗaŋ ki tǝ raa feɗi a Cogn. Fin gin tǝ ɓokkǝn vii hŋ tǝ mbuutarghǝn gaam.¹⁶ Naan tǝ ɓitalghǝn mbuuni duryo tu zarsǝ gya gyo ɗaŋ tǝǝ ver raa mbuuni wan a giɓ Ɓorghǝn kǝ Cogn tǝǝ ci ndzuun duryo tu caa kon vi malarghǝn dulgamawasǝŋ ɗaŋ tu kǝ yi nǝ mǝn fighǝn kusǝŋsǝ ngǝtn. ¹⁷A moɓ ndaraghǝn, ǝŋ Cogn ya suu a raa wos, tu a buŋ nǝ fighǝn ngǝtn mbuuni a bamvii fighǝn kuushi.¹⁸Ɓorghǝn kǝ Cogn ta tlyaa forǝm tǝpm namboŋ cinǝ mbuuni a tlya forǝm nǝ mbuuni hŋ, durghǝ tu tǝ lǝǝrǝmiɗi a Cogn. A dluu tǝǝ ta ɗuti, beɗ tǝ gi a te zhiɓti a ta shishi. ¹⁹Tǝ zhiptes, ata tlǝn fuu vii wusni zhipti gya gii ɗaŋ ɗaŋngǝnni ci jarumi. ²⁰Tǝǝ ta yi nǝ mǝn ɗakkǝn wumngǝn kǝǝm kili gi ɗaŋ dumngǝn dwa Cogn ta yi ɓasshi ɓuɓkǝn jinndu Nuhui, a jinndi nalghǝn zhirgi, Cogn ta ndǝr vum zarsǝ njwaan raai tantan a zhes.²¹Gin ǝn nǝ ci giɗkǝn baɓtisma ɗaŋ a vumki ɗaŋgǝnni yin ɗaŋ coɓkǝn mǝǝŋngǝ dlii dlaaghǝn hŋ, beɗ tǝ gi yin ɗaŋ cimngǝn kǝ raa mbuuni a Cogn a te shishi ghǝn Yesu Ɓorghǝn kǝ Cogn. ²²Ɓorghǝn kǝ Cogn cigha te taas zaarighǝ Cogn. A tai tsogn. Zhipti shinngǝn Cogn, gya mǝn vartǝ, tǝ mǝn tlyaaghǝn taa vǝr gamawasǝŋ ɓastǝ shaŋ taŋ.

Chapter 4

¹Nǝ gii, ɗaŋ ɓorghǝn kǝ Cogn buŋ a giɓkǝ dlii, myaani beɗ mǝ naaɗǝnmiwopi tǝ ɓitalghǝnni gi. Duryo tu ɓuruk gyo ɗaŋ ya buŋ a gaa fighǝn kuskǝ ngǝtii. ²Tǝ cik, dashi gin caa man fii tsǝtnngǝnngǝ laaɓkǝn ngǝtn dlii ɗa hŋ, beɗ tǝ gi caa finǝ ngǝtn suughǝn kǝ Cogn a buruk ɓanci tsǝtnngǝnwos a ɗǝgn.³Duryo tu dǝǝl monnda a laatsǝi ɗaŋ ma fi ngǝtn yo ɗaŋ mǝn ɗǝgn caa fii- yan nǝ mbǝllǝ, ngǝtnngǝ mbighǝn raa, tlyaaghǝn ɗuu, shaaɓ,tlyaghǝn kusǝŋsǝ ngǝtn, tǝ mbuughǝn gya waar tǝ ngǝtn nyaŋ. ⁴Caa ɓitaltu nǝ sǝmmbǝri ghǝn kyaa fi ɗaŋ kyaa kaŋ gaamtǝ yaŋshi a ngǝrshi gya gin hŋǝi, she kǝnnda caa vyarki. ⁵Taa kon ngǝtn fighǝn wasǝŋ a gyo ɗaŋ a ɓumtsǝ tǝ ɗǝǝlvii mǝn sǝǝghǝn mǝn tǝ mǝn mǝǝskǝn.⁶ Nǝ de gin tǝ ta fuu vik wusni mǝn mǝǝskǝ beɗ, duryo tu, beɗ ɗaŋ tun taa ɗǝǝlshi vii mǝn a giɓkǝ dlii a saighǝ zarsǝ, ta fi tsǝtnngǝn ɗaŋ Cogn a giɓkǝ zhipti.⁷Ɓanngǝnngǝ buruk koni a naaɗi mel. Nǝ durghǝ gii, naan tǝ ngaɓkǝn gaam, ngaɓɓǝnbgaam a giɓkǝ ɓitalghǝn waan nǝ durghǝ karaghǝn Cogn. ⁸A ken tǝ ɓuruk konni, fin taas ɗa nǝ durghǝ suughǝn dlǝŋsǝwaan, dur tu sughǝn caa waaɗ kuskǝ ngǝtii monnda. ⁹Fin sǝmmbǝr dlǝŋsǝwaan tǝ kwaanngǝn mǝri vii hŋ.¹⁰Ɗaŋ yo ɗaŋ konu waan a kaɓ ngǝtn ɓyem, fin laaghai nǝ somngǝn dlǝŋsǝwaan. fin gin ɗaŋ mǝn numngǝn ngǝtn ɓyem kǝ Cogn, gyo ɗaŋ a vǝrmi ɓyem. ¹¹Gyo ɗaŋ caa konni vii, tǝ kon ɗaŋ tu caa konni ngǝtnsǝ Cogn. Gyo ɗaŋ caa mbuunǝni, tǝ fi tǝ tlyaaghǝn yo ɗaŋ Cogn vǝrtǝ. Fin ngǝrshi gya gin durghǝ tu a ɓuruk tǝpi gyo Cogn ǝŋ tǝ tu luughǝn a te lǝǝɓ Yesu ɓorghǝnni kǝ Cogn zhaɗ zhaɗ. Tǝ naa cik.¹²Gya naa suughǝnni, ɓak a gaa tu wuɗ kǝ diiɓkǝnni yo ɗaŋ a man kii mǝn nǝ ngǝtn sǝmmɓǝri hŋ, ko ɗaŋ tu nǝ ngǝtn sǝmmbǝri ghǝ caa tuu ki hŋ.¹³ A bamvii gii, hal ghǝn yaan cii a giɓkǝ forǝmngǝ ɓorghǝnni ghǝ Cogn, tǝ polki, durtu tǝ polkiɗa tǝ mbaaghǝn raa ambwaaghǝnngǝ luughǝn wos. ¹⁴Ǝŋ caa verki nǝ sǝm ɓorghǝnni Cogn, kinǝ mǝn mbuuni, duryo tu zhiptighǝ luughǝnni tǝ zhiptighǝ Cogn ci ɗaaki gaam.¹⁵Beɗ tǝ gi ɓak gaa gonwaan tǝ tlya forǝm tu cinǝ murghǝ ɗughǝn zaar, ko mǝǝr, ko murghǝ kuskǝ raa, ko murghǝ lǝǝghǝ lǝǝɓ hŋ.¹⁶ Beɗ tǝ gi ǝŋ gon ya tlya forǝm tu cinǝ murghǝ laaɓkǝn, ɓak tǝ wum ndzuun hŋ, a bamvii gin, tǝ luu Cogn tǝ sǝmi gii.¹⁷Duryo tu kili a fii ɗaŋ ɗǝǝlghǝn vii wo ngaɓ a dǝnngǝ Cogn. ǝŋ ya ngaɓ tǝ myaani, ni ǝŋ wo naa nǝ ɓanngǝnngǝ gyaa gi ɗaŋ tǝ laaɓ vik wusni Cogn hŋe?¹⁸ Ǝŋ yaan ''zarghǝ zaari a tu vumngǝn hyerɗ, ni ghǝn wo tu muryo ɗaŋ caa laaɓ Cogn hŋ tǝ murghǝ kuskǝ ngǝtn fighǝnne? ¹⁹Nǝ durghǝ cik gaan gyaa gyo ɗaŋ caa tlya forǝm nǝ durghǝ suughǝn Cogn tǝ dlii raa wasǝŋ tǝ gaa murghǝ ndǝǝrghǝn kooni mǝn kǝ jomi, tǝ yi figyaa ngǝtn ndarara.

Chapter 5

¹Mya sǝǝɗ vi mǝn varaŋshi gya gyo ɗaŋ cigha dlei waan, myan beɗ minǝ mǝnvar ɗaŋ kyaani. myan saɗ ɗaɗa minǝ murghǝ tlyaaghǝnni zha kǝ buŋngǝni kǝ yan ɗaŋ nǝ ɓorghǝnni, kǝnnda saɗ ɗaɗa myan beɗ ma tuu bamvi gin ngai a zhimngǝni gyo ɗaŋbtaa nyolarɗi.² Nǝ durghǝ gi mya sǝǝɗ ki vi kyani, mǝn varaŋsǝ yelǝnni ɗa nǝ tǝǝmsa Cognvon ɗaŋ cigha dlei wan. Lyaanshi, tu a ngaɓni ciɓ hŋ, beɗ tǝ gi yin tu kyaa suu cik, gyo ɗaŋ yinǝ suughǝnni Cognvon. Lyaanshi yan tu nǝ mbushi wurɓa ɗaŋ kaa fi hŋ, beɗ tǝ gi, tu raa wan kǝn a mbi ɗa.³ Kaɗ aa mbi ɗaŋ tu kǝǝ moɓshi hŋ, zarsǝ gya gi ɗaŋ cigha taas waani.⁴ Kili yo ɗaŋ ya nyolar dǝllǝk murghǝ lyaaghǝnni transaction ɗi, kaa taa gya gyo ɗaŋ zǝkkǝnniwos caa mbi hŋ.⁵Cik ɗa ɗaŋ kyani tlǝɓǝrtǝ laaɓǝn mǝn varaŋsǝ. Ɓuruk wan, a buŋ dlǝŋsǝ wan mǝn. Yan tu Cognvon caa nyaŋngas mǝn mbitǝgaam, beɗ tǝ gi caa gǝǝm shili wos mbutarghǝnni gaam.⁶ Nǝ durghǝ gi mbutarǝn gaama wani a dǝllǝk taas kǝ tlyaai kǝ Cognvon nǝ dur yo tu ɗyaa mbi ki wani gaam gaami a kili yo ɗaŋba ndarani.⁷ Shin tǝ ɓuruk koni waan ɗaŋ caa ki zhak zhak, nǝ durghǝ gu caa vuu nǝ kyaani.⁸Naan ɗa pasak pasak, kigha gaaghǝnni yir shoŋ shoŋ. Murghǝ nyaŋngas kǝni wan, Shetan, cigha ngyelaŋngǝn cigha nguwarghǝn ɗaŋ zaki caa ŋaal gyo ɗaŋ wo komtsak. Kaanǝni tǝ. ⁹Dlǝrǝnni tlyaa tlyaa a caaghǝni raa wan. Kaa yisǝŋǝi tu mǝn caaghǝni raa ɗaŋ gwaani a ɗǝgn cigha dluughǝni vwa a buŋngǝnni nǝ ngǝtn namboŋ.¹⁰A kaar buŋngǝnni wan ŋaa njwatn caaghǝn kǝ gyal ɓuruk gyo ɗaŋ a cimki ɗi nǝ zhimngǝnni wos kǝ ndok ndoki, a giɓkǝ yan ɗaŋ nǝ ɓorghǝnni, wo caa kaa naai ɗa giri taŋ taŋ, wo dlǝlarki waani, tlyaaki waani.¹¹ Guŋndǝ tǝ naai nǝ gos hal nǝ kǝ ndok ndoki. Tǝ naa cik.¹²Mya sular Sǝlvanus nǝ yestǝ caaghǝn raa, mǝ dlyaaɗki mǝn ŋaa motl motl, a te raa wos. Myaa sǝǝɗki vi, mya ndǝr mǝ fuuki tu ngǝtn ɗaŋ mǝ dlyaaɗ nǝ shili Cognvon kǝ jomi, dlǝrǝn ngai ɗa giɓi.¹³ Gǝɗi ɗaŋ ci Babilai, gyo ɗaŋ tǝ bwaaki cimshi ca wurǝki, cik kunetn Markus ca wurǝki. ¹⁴Wurǝn dlǝŋsǝ waan tǝ ngaɓkǝn rumtsǝk kǝ naa suughǝnni. Raa wusni tǝ na ki mǝn a giɓkǝ gi ɗaŋ nǝ ɓorghǝnni.

2 Peter

Chapter 1

¹Siman Bitrus, nə mon tə murgho shinngən kə Yesu Borghəncogn, a gya gyo daŋ taa kaɓ zaari ghə caaghənraa daŋ nə ɗaŋ gyo ɗaŋ mə kaɓ, caaghənraa a gibkə zaari ghə cogn wom tə Yesu kə Borghən cogn murghə vumngəni. ²Gyal tə raawusni tə gəəɗi a ɓədkən a gib kə yisəŋngən kə cogn tə kə Yesu Ɗaadən wom.³Ɓuruk gya ngətn yo daŋ a dis dzəkkən kə vartə nəkə tsətnngən tə ke cognvoni was taa tami a təpm ngə yisəŋngən cogn, gyo ɗaŋ a cim mi ate ghə zhimngən was tə zaari. ⁴Ate ləɓi gya gin, a vərmi dəllək mbighənndarai kə lughən. A fin gin nə durghə yo atu bamvi agibkə cognvoni was, a kili yo daŋ kya nyoli a malarghon ɗaŋ yi ɗəŋ nə durghə kusuŋsə sughən ngətn.⁵Nə durghə de gin fin laa tə ɓuruk tlyaghənwan a zaariwan tə gəəɗi atə ləɓkə caaghənraa wan, tə cik tə teghə zaari, yisəŋngən. ⁶A teghə yisəŋngən wan ngabkən gamawan tə gəəɗi, beɗ tə cik ateghə ngabkən gamawan, dumngən vina wan, tə gəəɗi, ateghe dumngənvina wan, laaɓkən cogn wan tə ndər tə gəəɗi. ⁷A teghə laaɓkən cogn, sughən wan ɗaŋ gyo ɗaŋ kə yestə tə ləəɗən, ate təpm ngə sughən ɗaŋ gyo ɗaŋ kə yestə, a ləəɗən sughən wani.⁸Ǝŋ yan ngəshi gya gin cigha giɓi wan tə ndər tə luuɗ a gibi wan, ɓak kaa naa nəgya gyo ɗaŋ caa ɓwa hŋ ko tu a naa gurhəni a gib kə yisəŋngən Ɗaadən Ɓorghən kə cogn. ⁹Ɓeɗ təgi ɓuruk das yo daŋ ya naa ngəshi gya gini a yelnin tak ngətn yo ɗaŋ ci mel; Ci nə divan. Laa a maltəghai tə coɓkən ngə gya kusuŋsə ngətn was kə gəri.¹⁰Nə durghə cik gya yestə, fin ɓuruk ndyaghən wan a atu jomjomni ghə cimngən wan tə bwaghən wan. Ǝŋ kyda fi ngəshi gya gini, ɓak ka nga yasəŋ hŋ. ¹¹A təpi gin kəmɓil ghə ndaghən a guŋndə kə ndok-ndoki kabkə Ɗaadən wom Yesu, Ɓorghən kə cogn kaa tu ndaghəni.¹²Tə cik ko a kili gyo ma naai tə ɓumtsəghəni tu mə mbital ki nə ngəshi gya gin, ko ɗaŋ tu kaa yisəŋ shimashi, tə ko ɗaŋ tu ki tə tlyaghən a jomjomnes ɗaŋnin. ¹³Mya mɓital tu yi ndara a gən tu mə zəghər ki tə ɓitalghən a dulgam ghə ngəshi gya gin, hal ɗaŋ migha dli gin. ¹⁴Ɗuryo tu mayisəŋəi wo ngalaŋ ma ga dli ginəni, ɗaŋ Ɗaadən wom Yesu kə Ɓorghən cogn a zhid mi. ¹⁵Ma fi ɓuruk ndyaghənen nə durghə yotu a ɓital ngəshi gya gin ɓuruk ko ndakari ɗaŋ ma ga ɗəŋə.¹⁶Ɗurghə yotu ɓak mə laab təpm ngə de yo ɗaŋ a kəb saãdkən ngəmndighai hŋ, ɗaŋ mə fuuki a dulgam ngə vartə tə bəlghən ngə Ɗaadən wom Yesu Ɓorghən kə Cogn, a bamvi gi minə mən tlyaghənzha nə vartə was. ¹⁷Ɗuryo tu akab zəkkəni tə lughən a taghə Cognvon Ɗaa kiliyo ɗaŋ yer ta ɓwaɗi halɗi a vartə ghə murghə zəkkəni tu, "Ginngən cin Ɗaan, naasughənən, gyo ɗaŋ caa poləmghai bastə mbuŋmbun." ¹⁸Maa wum yeri gin ɗaŋ a mbwaɗi tsogn gammi, ɗaŋ mə tayi cim tə a dulghə wur ghə dzəkkən.¹⁹Mitə gəŋ ngə gin kə konngənjaan yo daŋ a vərmi jomjomnighai mbunnibun kə fi ɗa giri əŋ yan kə su ɓitalghən wan bastə. yin ɗaŋ wuɗ pitəla yo ɗaŋ ca mba a ləbjii əŋnda ɓitlɗi tə man, əŋnda caar ghə ləbtlaghənes tə ndər tə shishi a gibkə raawan. ²⁰Yisəŋəi banɗəŋ, tu ɓak konngənjaan won ɗaŋ yin a dulgam ghə pararaghən zaar hŋ. ²¹Duryo tu ɓak konngənjaan won ɗaŋ ayi ɓwaɗi a ɓitalghən Ɗaaghə zaar hŋ. Nə durghə gi, nə zhipti var əŋ wo somshiɗa, tə kon vik Cogn.

Chapter 2

¹Mǝn shinngǝn Cogn naa mbyernii tǝ man gha zarshes, malamshi kǝ nbyerni beɗ ta man ɓaski. Ta man ki mǝn nǝ waaɗi tǝ kuɓarghǝnngǝ kǝrnyi, ta ndǝǝr nyaŋngas Daadǝn gyo ɗaŋ a vumshi.Caa cim nǝ datsǝghǝnɗi a dul gamawasǝŋ motl motl.² Monnda ta laaɓ kuskǝ tǝpm wasǝŋ, beɗ a te lǝǝɓ wasǝŋ ta caa tǝpmngǝ jomi wo tu kyamaskǝnni. ³A te lǝǝɓ swaari ta fi tughǝn tǝ kyaani tǝ ngǝtnsǝ wasǝŋ kǝ mbyerni. Datsǝghǝ wasǝŋ wo ngaalaa hŋ. ngyerghǝ vii wasǝŋ cigha riighǝn.⁵Dur tu Cogn ta gaa zhipti shinngǝnwos ɗaŋ tǝ ta fi kuskǝ ngǝtn hŋ. A bamvii gi, a ta bǝɗshi shin giɓ dlǝk wuɗ, nǝ naaɗkǝn tǝ maraŋgusa, hal nǝghǝ dzaŋngǝ ɗǝǝlghǝn vii.⁴ Saɗɗaɗa, a ta gaa ɗǝgn kaɓkǝ kaari hŋ. A bamvii gii, a ta ɓuum Nuhu, gyi ɗaŋ a ta ya kon vik zaari, tǝ zarsǝ gyaa gon watsǝmai a kiliyo ɗaŋ a ta lǝǝr zha taghǝnɗi a ɗǝgn kǝ mǝn yi ɗaŋ caa laaɓ Cogn hŋ.⁶ Cogn ta gǝm dǝllǝŋsǝ yatl kǝ Sodoma tǝ Gomoratai wuɗ tǝ naai nǝ ɓitlar, ndǝr ndatarshiwashi tǝ datsǝghǝn, nǝ giɗkǝn ngǝtn yo ɗaŋ wo tu gya gyo ɗaŋ caa laaɓ Cogn hŋ.⁷Beɗ tǝ gi nǝ Lutu zarghǝ zaari, gyo ɗaŋ a ta tu firghǝn gha lǝǝɓ zarsǝ mǝn kuskǝ raa, Cogn ta vumtii beɗ. ⁸Nǝ durghǝ murin zarghǝ zaarii, gyo ɗaŋ a ta ya tsǝtn a dlei wasǝŋ ko dzaŋgyo, raawos ta yi nǝ maraghǝn, nǝ durghǝ ngǝtnyo ɗaŋ a ta ya yeli ndǝr wumi. ⁹Daadǝn a yisǝŋ yo ɗaŋ wo vum zarsǝghǝ zaari ɗi gha diiɓkǝni, tǝ yo ɗaŋ wo ngaɓ zarsǝghǝ napti nǝ forǝm a dzaŋ dǝǝlghǝn vii.¹⁰Gin ɗaɗ da ɗaɗ nǝ jomi ghǝ gyaa gyo ɗaŋ tǝ ci ken tǝ mbatsak mǝn guŋndu. Citǝ tlyaaghǝn gaam tǝ fighǝn ngǝtn suughǝn raa. citǝ vǝrtǝ hŋ tǝ kyamas gya mǝn luughǝnii. ¹¹ko ɗaŋ tu zhipti shinngǝn Cogn citǝ tlyaaghǝn tǝ vartǝ moɓ gwaasǝŋǝi, beɗ tǝ gi tǝ lǝǝr vǝrghǝn ghǝ dǝǝlghǝn vii a ken Daadǝn nǝ yaŋshi hŋ.¹²Beɗ tǝ gi tluŋsǝ gya gin ɗaŋ citǝ ɓitalghǝn hŋ, tǝ fishi ni nǝ dur tu tǝ ngaɓ tǝ ngyer. caa verni ngǝtn yo ɗaŋ taa yisǝŋ hŋ. Ta datsǝshi wasǝŋǝi. Ta tu bamvi ggǝ fighǝn kusǝŋsǝ laa wasǝŋǝi. Caa ɓital tu ngǝtnngǝn suughǝn raawasǝŋ a dzaŋ nǝ wumngǝn wusuŋni. ¹³Citǝ diɓkǝnni tǝ mǝǝgn. Cigha wumngǝn gya wusuŋni ghǝ laawasǝŋ kǝ morghǝn a kiliyo ɗaŋ cigha belak tǝ kyaani. ¹⁴Citǝ yirghǝ mbighǝnraa guɗi mǝn mbǝllǝ, fighǝn kusǝŋsǝ ngǝtn caa kǝǝmshi hŋ. caa mor gya gon citǝ dlǝlarghǝn raa hŋ nǝ fighǝn gya kusǝŋsǝ ngǝtn, taa dlii raawasǝŋ tǝ ga swaari mǝn beɗ. Cinǝ mǝǝri kaɓkǝ laŋngǝn.¹⁵Taa ga laaɓkǝn tǝpm jomeshi. Taa gǝm tǝpibbeɗ, taa laaɓ tǝpm Balamu kuni Beor gyo ɗaŋ caa suuni gos kaɓkǝn ɓakmi ghǝ laaghǝ napti. Beɗ tǝ gi aa kaɓ dlwaaghǝn yer nǝ durghǝ kuskǝ ngǝtnwos. ¹⁶Zhwaaki beɗ ɗaŋ caa wul vii hŋ a dlwaa yer ɗǝghǝr ghǝ murghǝ shinngǝn Cogn ŋǝi tǝ yerghǝ ŋaazaar.¹⁷Zarsǝ gya gin cinǝ ɗaŋ sommbar yo ɗaŋ zha ghai hŋ. Cinǝ ɗaŋ kurvon yo ɗaŋ yetar von caa katarshi. Lǝǝɓ jii wuluk ci ɓashi ɓuɓkǝn. ¹⁸Caa wul vii tǝ mbitǝgam kǝ mbyenndǝmi. Caa mor zarsǝ a te gyabmbighǝn raa kǝ dlii. Caa mor zarsǝ gya gyo ɗaŋ caa fi nǝ durghǝ vumngǝnɗi gha mǝn maalghǝn. ¹⁹Caa fishi mbiighǝn raa kǝ sǝkkǝn mǝn, beɗ tǝ gi yanshi gamawasǝŋ cinǝ monsǝghǝ kuskǝ ngǝtn . Duryo tu zaar cinǝ monngǝ ɓuruk ngǝtn yi ɗaŋ a tlyaa gamashi.²¹Ɓuruk gyo ɗaŋ ya vumɗi gha maraghən kǝ ɗəgn a te yisəŋngən Daadən tə murghə kaɓkən Yesu ɓorghən Cogn, mannda sutə gha giɓkə maraghən ɗa ɗa, dləərghən wasəŋ kə kaari a kuus moɓ kə keni. ²⁰Wo woɓshi mən ɓak tə yisǝŋ tǝpmngǝ zaari ɗaŋ tǝ yisǝŋǝi beɗ tǝ cik tǝ giɗ kaar mborki kǝ ndzǝkkǝn ɗaŋ tǝ ta taashi. ²²Yerghǝ vii gin a naai jomi a dulgamawasǝŋ. ''Kaɗi a sutǝ ɓaaɗ gǝŋnga woshi. Alede yo ɗaŋ tǝ coɓtǝ a sutǝ gha tlotn ɗa.''

Chapter 3

¹Ɗaŋngǝnin, mya dlyaaɗki mǝnɗi, gya naa suughǝnetn, gin nǝ kǝ mbǝtlǝmi ɗa mǝ ɓitalki tu a shishi tǝ laa na jommi, ²Nǝ duryo tu a ɓitali tǝ gya gǝgn yo ɗaŋ mǝn shinngǝn kǝ ndzǝkni tǝ ta fuuki tǝ caaghǝn yo ɗaŋ Daawopm murghǝ kaɓkǝni a ta vǝr gya mǝn shingǝni.³Yisǝŋngǝ gini keni, tu mǝn kyamaskǝn ta man ɗa kaari dzaŋngi. Ta man kemas lǝǝɓ tǝ ndǝr tǝ ci ken tǝ ngǝtn yo ɗa caa su.⁴ Taa man wul tu, ''caaghǝn raa wasǝŋ a manngǝnɗi wos yi ɗo? dzaŋngi ɗaŋ gyaa dawopm tǝ ta mǝshi, ngǝtn ɗeɓaɗ ci ɗa lǝǝɓ, banndǝŋ ɗaŋ tǝ ta ndǝr ngǝtn.''⁵Laa malshi tu Cogn gami tǝ yatl tǝ ta bwaaɗi a zha a te zha ɓaandǝŋ, ɗaŋ Cogn taa caa cik, ⁶saɗɗaɗa a te gya gin, ɗǝgn a kili gi a ta malaru, zha ta faltii. ⁷Beɗ tǝ gi Cogn gaami tǝ ɗǝgn nǝ gaaghǝn nǝ wuɗ a te konngǝn gi. Ta gashi nǝ dzaŋngǝ ɗǝǝlghǝn vi tǝ malarghǝ kusǝŋsǝ zarsǝ.⁸Gin tǝ laatsǝ ghǝi hŋ, nasughǝnetn, tu dzaŋ namboŋ a lǝǝɓ Daadǝn yin ɗaŋ voni zaŋngu, voni zaŋngu yi ni ɗaŋ dzaŋ namboŋ. ⁹Daadǝn caa yi ri shoshoo tǝ ngǝtn yo ɗaŋ a caa ɗa raa hŋ, ɗaŋ gya gon ca mbi ɗa raa sho shoo. Nǝ durghǝ gi, caa morghǝni raa wos nǝ kyani. Nǝ suughǝni wos tu gon won tǝ mǝshi hŋ, beɗ tǝ gi tu konu tǝ ndǝr tsǝtnngǝnni woshi.¹⁰Tǝ cighǝi, dzaŋngǝ Daadǝn wo man ɗaŋ mǝǝr: Tsogn gami wo man laatsǝi tǝ gǝǝgǝni viwos. Ngǝshi gya gon ta gǝǝmti wuɗ, ɗǝgn tǝ gya laa wos kaɓ ta yaali ɗi.¹¹Yan yin tu ngǝrshi gya gin ɗeɓaɗ ta malarti, nǝ zarsǝ gyo ǝŋ kii? ka tsǝtn tǝ ndzǝkkǝni tǝ polghǝn a raa. ¹²Ga raa wa tu caa a manngǝnɗi dzaŋngǝ Cognvon kyaɗ. A dzaŋǝi gi, ta gǝǝp ɗǝghǝi tǝ wuɗ, gya ngǝtn yo ɗaŋ ci ɗa ɓuruk ta ɓirghaɗi a giɓ wuɗ vaava. ¹³Beɗ tǝ gi nǝ durghǝ viwos ɗaŋ a kon mighabɓuɓkǝni tsogn gaami kǝ muuri, tǝ ɗǝgn muuri, lǝǝɓ yo ɗaŋ zarsǝ ghǝ zaari ta tsǝtn ngai.¹⁴Nǝ durghǝ gi, na suughǝnatn, ɗaŋ ka yisǝŋ gya ginni, fi taas ɗa tǝ man tuuki tǝ ŋaa ngǝtn won a ken wos hŋ, a giɓkǝ raa wusni. ¹⁵Cik saɗɗa, paŋǝn a yel butarghǝn raaghǝ Daawopm tǝ murghǝ kaɓkǝni wopm, ɗaŋ gi ɗaŋ nakam wopm Bulus a dlyaaɗ mi mǝn ɗi, a tǝ saghaɗkǝn yo ɗaŋ tǝ vǝrtǝ. ¹⁶Bulus wul vi a dulgamngǝ gya gini ɓuruk ɗaŋ gi ɗaŋ a dlyaaɗi, nǝ duryo tu a ngǝrshi gya gon tǝ ɗak yisǝŋngǝni. Mǝn yo ɗaŋ ta yisǝŋ ngǝtn hŋ tǝ mǝn yo ɗaŋ ta dlǝǝr hŋ. ta malar ngǝrshi gya ginni kannda yo ɗaŋ tǝ fi a te vi wusni, ɗaŋ tǝ malar gamawasǝŋngai.¹⁷̀ Nǝ durghǝ gi, mǝnwopm, ɗaŋ ka yisǝŋ gya ginni, lyan gamawan nǝ duryo tu a maali hŋ a te ɓyerni ghǝ mǝn ɗaatarghǝn zarsǝ, kǝ man ndǝr kǝ na caaghǝn raa wani. ¹⁸Beɗ tǝ gi luuɗǝn a giɓkǝ gyal tǝ yisǝŋngǝn Daawopm tǝ murghǝ kaɓkǝni wopm Yesu ɗaŋ nǝ Ɓorghǝnni. Gan zǝkkǝnni tǝ na ɓastǝ yawon tǝ mbeɗi. Tǝ naa cik.

1 John

Chapter 1

¹Ngǝrshi gi ɗaŋ yi keni ɓanndǝŋ, gyo ɗaŋ mǝ wum, gyo ɗaŋ mǝ yelli tǝ yiratn, gyo ɗaŋ mǝ yeltǝ, taas wopm ngaɓ, a te gǝgnngǝ raai. ²Raayes beɗ tǝta bǝlti, mǝta yeli, mǝta tlyazha wos, mǝta fuuki vik raai nǝkǝ ndok ndoki, gyo ɗaŋ yigha Daa, tǝ ndǝr tǝ fuumi.³Gin ɗaŋ mǝ yelli mǝ wum, mǝ ndǝr mǝ kwan mǝ fuki, duryo tu aa fi tsǝtnngǝn polghǝn tǝ myani, tsǝtnngǝn polghǝn wopm beɗ yitǝ Daa ctǝ ŋaawos Yesu ɗaŋ nǝ ɓorghǝnni.⁴ Cikkǝn, myaa dlyaaɗ kii ngǝrshi gya gin mǝn duryo tu yo fu polghǝn wopm tǝ yughǝi.Gin ngǝn nǝ shinngǝn yo ɗaŋ mǝǝ wum ɓastǝ myaani beɗ mǝǝ fuuki: Cognvon nǝ lǝɓ yaali, ɓasrǝ beɗ nǝ lǝǝɓ jii ɗa hŋ ko njwaatn. Ǝŋ mya wultu myaa fi tsǝtnngǝn polghǝn cimtǝ beɗ tǝ cik myaa rii a lǝǝɓ jii, myaa ngaani mbyerni beɗ tǝ gi mya konni jom jomibhŋ. Beɗ tǝ gi ǝŋ yan migha righǝn a lǝǝɓ yaali, ɗaŋ yo ɗaŋ cigha a lǝǝɓyaali, migha tsǝtnngǝn polghǝn tǝ dlǝŋsǝ wopm, voraŋ ŋaawos Yesu a coɓmii wopi ɓuruk a kusǝŋsǝ ngǝtn wopm.⁸Ǝŋ yan myaa wultu mitǝ kusǝŋsǝ ngǝtn hŋ, myaa morni gamawopm ǝnndi, jom jomi yi a giɓi wopm hŋ.⁹ Beɗ tǝ gi ǝŋ yan myaa kon gya kuskǝ ngǝtn wopi, yani cingos zaarghǝ zaari, tǝ zaarghǝ mbuuni ɗaŋ wo dlaami loŋsǝ kusǝŋsǝ ngǝtn wopm mǝni, wo ndǝr coɓmi wopi a kusǝŋsǝ ngǝtn wopm.¹⁰ Ǝŋ myaa wultu maa fi kuskǝ ngǝt hŋ, mǝ naalar tǝ tu cin murghǝ mberni, vi wos beɗ yi ɓasmii hŋ.

Chapter 2

¹Mǝǝri, mya dlyaad ki ghǝshi gya gin mǝǝn tu a fi kusǝŋsǝ ghǝtn hŋ.Bed tǝ gi ǝŋ gon ya fi kuskǝ ghǝn, mitǝ gon ɗaŋ caa da a dlei wom tǝ daawom,gyo ɗaŋ nǝ zaar zari , Yesu ɗaŋ nǝ ɓorghǝni.² Yani ghǝn a sular miɗi akusuŋsǝ nghǝtn wom,myani nghǝn wom hŋ ,bed tǝ gii tǝ nǝ ghǝ mǝn dǝgn ɓuruk.³ Nǝ gin mǝ yisǝŋǝi tu maa yisǝŋ tii,ǝn mya lab mborki wos.⁴Gyo ɗaŋ ya wul tu, "Ma yisǝŋ Cognǝi" bed tǝ gii caa lab mborki wos hŋ, a ngaa mberni ngǝndi , jom-jomi yi ɓastǝ hŋ. ⁵Bed tǝ gii gyo ɗaŋ ya gǝng wos, jom-jomi suugǝn Cogn aa tsǝtii.a daashi gii nyaŋnyaŋ. Tǝ cig mǝ yisǝŋǝi tu mi gha gib wos.⁶ Gyo ɗaŋ ya wul tu ci nǝ ghǝ Cogn, yan ganashi tǝ tiin ɗaŋgii ɗaŋ Yesu ɗaŋ nǝ mborghǝni a tariin.⁷Gya mǝn suughǝn, mya dlyaadkini mborki muuri mǝn hŋ, she dei gii ɗaŋ kǝ ta wumi keni.Mborki gǝǝres yan ci gǝng ɗaŋ kǝ ta wumi. ⁸Bed tǝ gii myaa dlyaad kini mborki muuri mǝn, gyo ɗaŋ yi jom -jomi a gii nǝ mborghǝni tǝ ɓaski ɗaŋ, durghǝ tu lǝǝb ji caa latsǝ ghǝn, lǝb yalinaa jom-jomi caa yslchǝn kǝǝb.⁹Gyo ɗaŋ a wul tu ci a lǝǝb yales caa ndǝr nyaŋngas ŋaa nawos ci a lǝǝb hal ɗaŋghǝnin. ¹⁰Gyi ɗaŋ caa suu ŋaa nashi civa lǝǝb yales dyek ngha ghǝn yasǝŋ yi bastǝ hŋ. ¹¹Bet tǝ gii gyi ɗaŋ caa nyaŋ ngas ŋaa nawos ci a lǝǝb ji ghǝndi, caa rii akǝǝb jies, a yisǝŋ lǝb yo ɗaŋ caa man ghai hŋ,durghǝ tu lǝǝbjies a dlǝmyir woshk.¹²Mya dlyaad ji mǝǝn gya mǝǝri durghǝ tu taa dlaaki loŋsǝ kusǝŋsǝ nghǝtn waan mǝni nǝ durghǝ sǝmwos. ¹³Myaa dlaad ki mɛn gya daktǝ, durghǝ tu ka yisǝŋ gyo ɗaŋ a ta mbanndǝŋǝi. Myaa dlaad ki mǝǝn gya tlǝɓǝrtǝ, dur yo ka tu mbarzany a kuskǝ zhipti. Myaa dlaadki mǝn gya mǝri -mǝri durghǝ tu ka yisǝŋ daawome shi. ¹⁴ Myaa dlyadki mǝn gya daktǝ duru tu ka yisǝŋ ɗaŋ a tayi ɓanndǝŋǝi. Myaa dlyaad ki mǝǝn gya tlǝbǝrtǝ duru tu ki tlya-tlya,vik Cogn ci ɓaski , kaa tu mɓarzanyi a kuskǝ zhipti.¹⁵Aa suu ɗǝgn tǝ tǝ ngǝtn yo ɗaŋ ci ɗa gibi hŋ, gyo ɗaŋ ya suu dǝgn suughǝn dawom yi bastǝ hŋ. ¹⁶Duru tu koni ɗaŋ yi a ɗǝgnghǝn, suughǝn nghǝtn ɗǝgnghǝn tǝ mbitǝgaam ci nǝ ghǝ Cogn hŋ bed tǝ gii ci ni nghǝ ɗǝgn hŋ. ¹⁷Ngǝtn suughǝn ɗǝghǝn caa laatsǝghǝn, bed tǝ gii gyo ɗaŋ caa fi nghǝtn yo ɗaŋ Cogn caa suu wo naa zhad -zhad.¹⁸Mǝri-mǝri, gin nǝ kili ghǝ ɓanngǝn. Ɗaŋ gii ɗaŋ kǝ ta wumi tu gii ɗaŋ caa gaa gǝǝb tǝ gii ɗaŋ nǝ borghǝni ci a maghǝndi, ɗaŋnin mǝǝn gaa ghǝn gǝǝb tǝ nǝ borghǝni ta man monda. ¹⁹Tǝ gi ngǝn ma yisǝŋ tu ,mi gha kili ɓangǝni. Tǝ nywal ɓasmi , bed tǝ gii tǝ ta yi nǝgom hŋ. Duru tu, yan ci yi nǝ gom ci nai ɓasmi. Bed tǝ gii ɗaŋ tǝ nywali ɓasmi, tǝ ta zhid tu tǝ ta yu nǝ gom.²⁰Bed tǝ gii ki tǝ zhikkǝni ɗi a gii dzǝk -dzǝkǝi, kayisǝŋ jom-jomi ɗaŋ. ²¹Mǝ dlyaad ki mǝn tu, ka yisǝŋ jom-jomi hŋ,bed tǝ gii durghǝ tu ka yisǝŋǝi duru ɗa tu mberni won a gib jom-jomes hŋ.²²Nu ghǝn cinǝ murghǝ mbernioǝn yan nǝ gi ɗaŋ nǝborghǝni hŋo? Dashi gii ghǝn ci nǝ murghǝ gaaghǝn gǝǝb tǝ nǝ borghǝni. Tun ɗaŋ a nyaŋngas yisǝŋngǝn dashi tǝ kunes.²³ Gon ɗa ɗaŋ a nyaŋngas yisǝŋ ghǝn kunes yir dashes hŋ.ɓuruk gyo ɗaŋ a kab yisǝŋ nghǝn kunes yir dashes ɗaŋ.²⁴Bed tǝ gii kyaani ,gaan nghǝtn yo ɗaŋ kǝ ta wumi ɓaandǝŋ tǝ tsǝtǝn a raa waan ,ǝn nghǝtn yi ɗaŋ kǝ ta wumi ɓanndǝŋ ya naa araa waan ,katsǝtn agibi kunes tǝ daashi ɗaŋ.²⁵ Gaa ghǝn raa yo ɗaŋ a vǝrmi ghǝnin rai ngǝ ndok-ndoki.²⁶ Mǝ dlyaad ki ghǝshi gya gun mǝn a dul gaam gya gyo ɗaŋ ta man tu a gaa tǝpmi.²⁷Bed tǝ gii , zhǝkkǝni yo ɗaŋ kǝ kab tǝ tsǝtn ɓaski , kya ŋall gon tǝ kub kighai hŋ. Bed tǝ gii ɗaŋ zǝkkǝni wos a kub ki koni,yi jomi nǝ mberni hŋ, tsǝtn ɓastǝ ɗaŋ gi ɗaŋ akuub ki ghai.²⁸ Ɗaŋ ghǝnin, gya mǝri suu ghǝnen,tsǝtǝn ɓastǝ , duru tu ya gid gamashiɗi , ma naa tǝ raa feɗɗi a ken wos ,ma naa tǝ dzuun a sughǝn wos ɗihŋ.²⁹ Ǝŋ yan ka yisǝŋǝi tu ci ni zaar ghǝ zaari, ka yisǝŋǝi tu konu ɗaŋ caa fi nghǝtn mbuni nǝ bwaaghǝn wos.

Chapter 3

¹paŋ suughǝn yo ɗaŋ cogŋ vǝrmi, hal ɗaŋ ta cimmi tu mǝri coŋ, cik ghǝnnɗa mi.nǝ durghǝ dei gin ghunnda dǝngn nyaangasmi .nǝ dryo tu a yisǝŋtǝ hŋ.² mǝn suughǝnetn ɗaŋngǝnin mi nǝ mǝri cogn beɗ tǝ nɗǝr tǝ giɗ mi ma nani wuri ghame hŋ,ma yissǝŋ kiliyo daŋ ɓorghǝn cogn wo giɗ gamas hŋ,ma naayi daŋ yani,duryo tu ma yeltǝ ɗaŋ gi ɗaŋ cii. ³Ɓuruk gyo ɗaŋ citǝ caaghǝn raa a dulgham dǝn ghǝ jaan wo ga gamas tǝ ndzǝkkǝn, ɗaŋ gi daŋ ci ndzik-ndzǝkghǝi.⁴Ɓuruk gyo daŋ ya ci ken tǝ fighǝn kusǝŋsǝ ngǝtn ca tsalni mborki ghǝ sǝǝɗkǝn vi kǝnndi. fighǝn kusǝŋsǝ ngǝtn yaan ghun ci tsalgǝn mborki.⁵ Nǝ yisǝnngǝn waan tu ɓorghǝn cogn man nǝ mbighǝn kusǝnsǝ ngǝtn wopi.kusǝn ngǝtn yi ɓastǝ hŋ.⁶ Gyo daŋ wo tsǝtn ɓastǝ wo ɗyaa ci ken tǝ fighǝn kusǝŋgǝn hŋ. Gyo ɗaŋ a ciken tǝ fighǝn kusǝŋsǝ ngǝtn ɗaŋ wo wultu a yisǝŋ tǝ, ko tu a yeltǝ hŋ.⁷Mǝri suughǝnetn, ɓakgas gon tǝ maalarki hŋ, murghǝ fighǝn ngǝtnngǝ mbuni cinǝ zar buni cinǝ zar mbuni, ɗaŋ gi ɗaŋ murghǝ ɓorghǝnni cinǝ mbunii. ⁸Muryo ɗaŋ ca fi kusǝŋsǝ ngǝtn cinǝ ghǝ shaitan, duryo tu shetan ghun a fi kuskǝ ngǝtn keni. Nǝ durghǝ gi ghun ŋaa Cogn a giɗ gamas, duryo tu tǝ wuu laaghǝ shaitani.⁹Ɓuruk muryo ɗaŋ tǝ bwaatǝ nǝghǝ cogn ca fi kusǝnsǝ ngǝtn hŋ, nǝ duryo tu ngǝnngǝ Cogn yi ɓastǝ. wo ɗya ciken tǝ fighǝn kusǝŋsǝ ngǝtn hŋ durtu cini ɓwaaghǝn ghǝ cogn.¹⁰ Tǝ cik kǝnnda ca byak mǝri Cogn tǝ mǝri shetan. Ɓuruk gyo ɗaŋ ca fi ngǝtnngǝ mbuni hŋ cinǝ ghǝ Cogn hŋ; cik kǝnnda gyo ɗaŋ ca suu ŋaa naa hŋ.¹¹duryo tu gin yanghun ci shinngǝn yo ɗaŋ kǝ wum keni; tu mǝ suu dlǝŋsǝwopm, ¹²Ɗaŋ kǝ gya Kayinui hŋ gyo ɗaŋ ci nǝ ghǝ shedan ata ndǝr duu yasashi. Ni kǝnnda a ca a ɗutiye? nǝ duryo tu ngǝtn ɗaŋ ca fi nǝ kusǝŋshi, ko kǝ yasashes nǝ ngǝtn mbuni.¹³Tǝ kosarki hŋ mǝnetn,ǝŋ ɗǝgn ya nyanngaski. ¹⁴Ma yisǝŋǝi tu mǝ kok ate tǝpm mǝskǝn a giɓkǝ raai duryo tu myaa suu dlǝŋsǝ wopm. Ɓuruk muryo ɗaŋ ca su ŋaanaa hŋ, ci nǝ mǝskǝn. ¹⁵Ɓuruk murghǝ nyanngaskǝn ŋaanaa, cinǝ murghǝ duughǝn zar. Kaa yisǝŋǝi tu murghǝ ɗuughǝn zar ci tǝ raa na ndok-ndoki hŋ.¹⁶Nǝ durghǝ cik mǝ yisǝŋ suughǝni, nǝ duryo tu ɓorghǝnni Cogn vǝr raa wos nǝ durwopm. Myaani beɗ ndaraghǝn wos mǝ vǝr raa wopm nǝ dlǝŋsǝwopm.¹⁷ Beɗ tǝ cik muryo ɗaŋ citǝ ngǝtnngǝ ɗǝgn, ya yel ŋaanaa a giɓkǝ vuughǝn, beɗ tǝ gi a yel gwaanndǝ wos hŋ, wuri kǝnnda suughǝn Cogn wo naa ɓaste?¹⁸ mǝretn kǝ na suughǝn, ɓak mǝ fi suughǝn kǝ laaɗ vi hŋ, beɗ tǝ gi mǝ fi laaghǝ suughǝn kǝ jom-jomni.¹⁹Tǝcik kǝnnda mǝ yisǝŋ tu minǝ zarsǝ jom-jomni mǝ ndǝr mǝ zhiɗ rawopm a kenwos. ²⁰Beɗ tǝ gi ǝŋ rawopm ya ndatarmi hŋ, Cogn moɓ rawopm luughǝn, beɗ tǝ gi citǝ yisǝŋngǝn koni.²¹ Mǝn suughǝnetn, ǝŋ rawopm ya ndatar mi hŋ, mii sǝriɗ a ken Cogn.²² Beɗ tǝ gi ngǝtn yo ɗaŋ mya ŋal maatui ɓastǝ, nǝ duryo tu mya kiir mborkiwos, mya fi ngǝrshi gya gyo ɗaŋ ca suu.²³Nǝ dur tu ngǝtn yo ɗaŋ a kon ghǝnndi: mǝ caa raa a sǝmghǝ ŋaawos Yesu ɗaŋ nǝ ɓorghǝnni, mǝ suu dlǝŋsǝ wopm ɗaŋ gi ɗaŋ a vǝrmi mborki.²⁴ Ɓuruk muryo ɗaŋ mborki Cogn yi ɓastǝ, Cogn ci gha daashes. Tǝ cik kǝn mǝ yisǝŋ tu ci ɓastǝ ate zhipti var, gyo ɗaŋ a vǝrmi.

Chapter 4

¹Gyaa naa suuggǝnetn, ɓak a kaɓii tǝ ko zhipti gyo hŋ. Beɗ tǝ gi ɓǝǝɗǝn zhiptipes a yelǝn ko nǝ kǝ Cognaa, duryo tu mǝn shinngǝn kǝ ɓerni monnda taa nywal tǝ ndai giɓ ɗǝgn. ²Tǝ tsǝn ghǝ kaa yisǝŋ zhipti Cognvon, ɓuruk zhipti yo ɗaŋ yaa kaɓi tu Yesu nǝ ɓorghǝn kǝ Cogn a man a giɓjǝ dlii nǝghǝ Cogn,³ beɗ ɓuruk zhipti yo ɗaŋ a nyaŋngas kaɓkǝn tu Yesu nǝ kǝ Cogn hŋ. Gya gin nǝ zhipti ghǝ gaaghǝ gǝǝɓ tǝ Yesu, gyo ɗaŋ kǝ wum tu wo manii, ɓanndǝŋ a tuliɗi gha ɗǝgn.⁴Kinǝ gha Cogn, gyaa mǝri naa suuggǝnetn, beɗ ɓanndǝŋ maa fi mbǝrzaŋnyi, duryo tu gyo ɗaŋ cigha giɓiwan a moɓ gyo ɗaŋ cigha dǝgn vartǝ.⁵ Cinǝgha ɗǝgn, nǝ gii ngǝtn yo ɗaŋ caa kon nǝ kaɓkǝ ɗǝgn, beɗ ɗǝgn caa sǝǝshi kǝèm. Minǝ ghǝ Cogn. Ɓuruk gyo ɗaŋ a yisǝŋ Coghǝi caavsǝǝmi kǝǝm. ⁶Gya gyo ɗaŋ cinǝ kǝ Cogn hŋ caa sǝǝmi kǝǝm hŋ. Tǝ cik beɗ ngǝtn mǝ yisǝŋ zhipti ghǝ jomi tǝ zhipti ghǝ ɓerni.⁷Gya naa suughǝnetn, mǝ suun dlǝŋsǝwopm, duryo tu suughǝn nǝ kǝ Cogn, gyo ɗaŋ caa zhiɗ Coghǝi beɗ. ⁸Das yo ɗaŋ caa zhiɗ suuggǝn hŋ a yisǝŋ Cogn hŋ, durtu Cogn nǝ suuggǝn.⁹Nǝ durghǝ cik kǝn ɓanndǝ tǝ ta zhiɗ suughǝn Cogn nǝ durwopm, tu Cogn ta shinndar ŋaa nyariwos ɗi a ɗǝgn duryi tu mǝ fuuɗi nǝ durwos.¹⁰ A giɓɓi gin suughǝn ghai, ɓak nǝ myaani ǝŋ mǝ zhiɗ suughǝn Cogn hŋ, beɗ tǝ gi nǝ yan ǝŋ a suumi, a shinndar ŋaawos ɗi tǝ naa nǝ murghǝ dlaaghǝn wopm loŋsǝ mǝn.¹¹Gya na suughǝnetn tun ɗaŋ Cogn suumi cighǝi, a kǝǝm myani beɗ mǝ suu dlǝŋsǝ wopm. Gon a yi yel Cogn hŋ. ¹²Ǝŋ myaa suu dlǝŋsǝ wopm Cogn cigha tsǝtn a giɓi wopm, suuggǝn wop wi naa a guɓi wopm beɗ. Tǝ cik mǝǝ yisǝŋǝi tu ¹³migha tsǝtnngǝn a giɓiwos, yan veɗ a giɓi wopm nǝ durghǝ gi yani beɗ a giɓi wopm, nǝ durghǝ gi a vǝrmi zhipti wos. ¹⁴Saɗɗaɗa, maa yelli mǝ ndǝr mǝǝ tlya zhawos ty Daadǝn ǝŋ a shinndar ŋaawosɗi dur tu tǝ naa nǝ murghǝ kaɓkǝnngǝ ɗǝgn.¹⁵Ɓuruk gyo ɗaŋ yaa kaɓi tu Yesu nǝ yan nǝ Cogn, Cogn cigha tsǝtnngǝn a giɓiwos, yani beɗ a giɓi Cogn. ¹⁶Saɗɗaɗa, maa yisǝŋǝi mǝǝ ndǝr mǝ caa raai tǝ suughǝn yo ɗaŋ yir nǝ durwopm. Cogn nǝ suuggǝnni, gyo ɗaŋ caa tsǝtn a giɓkǝ suughǝnni caa tsǝtn nǝ ni gha Cogn ghǝnndi, Cogn beɗ caa tsǝtn a giɓiwos.¹⁷Nǝ durghǝ gin, suughǝni, suughǝnni gin a tu tsǝrnngǝnii a giɓiwopm, duryo tu raafeɗi a dzaŋngǝ ɗǝǝlghǝn vii, duryo tu ɗaŋ yo ɗaŋ ci, Myaani beɗ mi cik a giɓkǝ ɗǝgn. ¹⁸Vǝrtǝ ghai a suughǝn hŋ. A bamvi gii, suuggǝn naa jom jomnii caa kaɗ vǝtǝi, duryo tu vǝrtǝ caa rii namboŋ tǝ forǝm. Beɗ tǝ gi gyo ɗaŋ citǝ vǝrtǝ, citǝ suuggǝnni naa jom jomni hŋ.¹⁹Myaa zhiɗ suughǝn duryo tu Cogn ǝŋ a zhiɗ suuggǝ keni. ²⁰Ǝŋ gon ya wultu, ''myaa suu Cogn'' beɗ tǝ gi caa nyaŋngas yessashi, cinǝ murghǝ ɓerni. Duryi tu gyo ɗaŋ caa suu ŋaa naa wos ɗaŋ cigha yelggǝnni hŋ, wo ɗya zhiɗ suughǝn Cogn, gyo ɗaŋ a yi yeltǝ hŋ. ²¹Saɗ ɗaɗa.. gin ghǝn nǝ mborki yo ɗaŋ mǝ yir ɗi ɓastǝ: Ɓuruk gyo ɗaŋ caa suu Cogn, a naa ciɓ tǝ suu ŋaa naa wos.

Chapter 5

¹Ɓuruk gyo ɗaŋ ya caa raai tu Yesu nǝ ɓorghǝnngǝ Cogn cinǝ ɓwaaghǝnngǝ Cognvon, ɓuruk gyo ɗaŋ ya suu Daa ndǝr suu ŋaaes beɗ, cinǝ ɓwaaghǝnni wos. ²Nǝ durghǝ gin mǝ yisǝŋǝi tu myaa suu mǝri Cogn: ǝŋ myaa suu Cogn mǝ ndǝr mǝ laaɓ gya mborkiwos. ³Duryo tu gin, nǝ suughǝnngǝ Cogn: tu mǝ laaɓ gya mborkiwos. Gya mborkiwos beɗ citǝ ɗakkǝn hŋ.⁴Duryo tu ɗeɓaɗ gyo ɗaŋ cinǝ ɓwaaghǝnngǝ Cogn wo tlyagam ɗǝgnŋǝi. Tǝ cik gin ǝŋ nǝ tlyaghǝngam yo ɗa a fi a ɗǝgn: Caaghǝn raa wopm.⁵ Nǝ nuu ghǝn a tlyagam ɗǝgnŋo? Gyo ɗaŋ a caa raai tu Yesu nǝ kuni Cogn.⁶Gin ǝŋ nǝ gyo ɗaŋ a man a te lǝǝɓ zha tǝ voraŋ: Yesu ɓorghǝn kǝ Cogn. A man a te zha kurum hŋ, beɗ tǝ gi a te lǝǝɓ zha tǝ voraŋ. ⁷Duryo tu mǝnngǝ tlyaghǝn zha ciɗa mayi. ⁸Zhiptivares, zhas tǝ voraŋes. Gya gin mayin tǝ dlǝŋsǝwasǝŋ.⁹Ǝŋ mya kaɓ tkyaaghǝn zha zarsǝǝi, tkyaaghǝn zha kǝ Cokes a moɓtǝ. Duryo tu tlyaaghǝn zha kǝ Cogn ǝnndi, tu a vǝr tlyaaghǝn zha a dulgam kuni wos. Ɗeɓaɗ gyo ɗaŋ ya caa raai a kuni Cognvon citǝ tlyaghǝn zhes a giɓkǝ gamas. ¹⁰Ɗeɓaɗ gyo ɗaŋ ya caa raa a Cogn hŋ, aa surtǝ nǝ murghǝ mbyerni, duryo tu a caa raa a tlyaghǝn zha yo ɗaŋ Cogn vǝr a dulgam kuni wos hŋ.¹¹Nǝ gi tlyaaghǝn zhes kǝnnda: Cogn vǝrmi eaai kǝ ndok ndoki, tǝ cik, raayes yigha giɓkǝ kuni wos. ¹²Gyo ɗaŋ citǝ kunes citǝ raai. Gyo ɗaŋ citǝ kuni Cogn hŋ, citǝ raai hŋ.¹³Mǝ dlyaaɗkǝ ngǝrshi gya gin mǝn duryo tu a yisǝŋǝi tu kitǝ raai kǝ ndok ndoki kyaani ɗaŋ kǝ caa raai a giɓkǝ sǝmbgǝ kuni Cogn. ¹⁴Saɗɗaɗa, gin ǝŋ nǝ raafeɗi wos, wo wummi wopi. ¹⁵Saɗɗaɗa, ǝŋ nyaa yisǝŋǝi tu caa wummi wopi ɗeɓaɗ ngǝtn yo ɗaŋ myaa kara tǝ ɗa mǝ yisǝŋǝi tu mǝ tui ǝŋ myaabkara tǝ ɗa.¹⁶Ǝŋ gon ya yel yesashi ɗaŋ aa fi kuskǝ ngǝtn, gyi ɗaŋ a kǝǝrtǝ mǝskǝn mǝn ɗi hŋ, a naa ciɓ tǝvkara Cogn, she Cogn tǝ vǝrtǝ raai. Mya wul ni nǝ gyaa gyo ɗaŋ kuskǝ ngǝtn wasǝŋ a lǝǝrshi mǝskǝn mǝn ɗi, mya wulni tu tǝ kara Cogn nǝ gi hŋ. ¹⁷Ɓuruk ngǝtnngǝ zaarghǝ zaari hŋ nǝ kuskǝ ngǝtn, beɗ tǝ gi kuskǝ ngǝtn wonɗa ɗaŋ caa lǝǝr mǝskǝn ɗi hŋ.¹⁸Maa yisǝŋǝi tu ɗeɓaɗ gyo ɗaŋ cinǝ ɓwaaghǝn Cogn caa fi kuskǝ ngǝtn hŋ. Beɗbtǝ gi gyo ɗaŋ nǝ ɓwaaghǝnngǝ Cogn caa lyaa gamashi ndara, tǝ cik kǝ kushes wo ɗya fi tǝ ngǝtn kushi mǝn hŋ. ¹⁹Maa yisǝŋǝi ty mǝ dlamɗi gha Cogn, maa yisǝŋǝi beɗ tu ɓuruk ɗǝgn nǝ kǝ kuskǝ zhiptii.²⁰Beɗ tǝ gi maa yisǝŋ tu kuni Cogn a man aa ndǝr vǝrmi yisǝŋngǝn duryo ty mǝ yisǝŋ gyo ɗaŋ cinǝ jom̄. Saɗɗaɗa, minigha giɓkǝ gyo ɗaŋ cinǝ jomii, a giɓkǝ kuniwos Yesu ɓorghǝnni Cogn. Yaan ǝŋ cinǝ Cogn kǝ jom jomni tǝ raai kǝ ndok ndoki. ²¹Mǝǝri jaanki ɗonngai a gya waar.

2 John

Chapter 1

¹Dlamghǝnen ɗi ghǝnndi a ndwatsǝwon, ɗaŋ mǝ bwaa tǝ, tǝ gya mǝri wos gyo ɗaŋ mya suushi na jom jomni,² Duryo tu jom jomni ɗaŋ yi a giɓ wopm, wo natǝ myani hal nǝ ghǝ mbeɗi. suughǝn tu, ³gyal, gwanɗǝ, tǝ tsətnngǝn wusni kaɓkǝ Cogn tǝ Yesu ɗaŋ nǝ ɓorghǝnni kuni Daadǝn,tǝ naa tǝ myani.⁴A pollǝm nyaŋ nyaŋ daŋ mǝ tu mǝni wan gya gon ca righǝn gha datǝpm jom jomni, kyaɗ, daŋ Daadǝn a fumi ɗi. ⁵Ɗaŋnin mya karaghǝ, gǝɗin, beɗ tu mya dlyaaɗ mǝ fughǝni ngǝtnghǝ muri hŋ, nǝ gyo ɗaŋ ma yiseŋ ɓandǝŋ tu,mǝǝ suu dlǝŋsǝwopm.⁶ Gin nǝ suughǝn yo ɗaŋ ma riighai a ngǝtn yo ɗaŋ tǝ kon. Gini nǝ konghǝn yo ɗaŋ kǝ wum keni, gyo ɗaŋ kya riighai.⁷Duryo tu mǝn morghǝn zarsǝ ta nywalɗi ɗa ɗǝki monnda, tǝ ndǝr tǝ mbi tu, Yesu daŋ nǝ Ɓorghǝnni ghǝ Cogn a man a giɓkǝ dlii hŋ. Gini nǝ murghǝ ngaghǝn mberni zarsǝ mǝn tǝ morghǝni.⁸ Paŋghǝn gamawaan,duryo tu ngǝtn monnda ɗaŋ kaɓ wopm mǝ fi adulgam wasǝŋ tua kaɓ ngǝtn ghǝ mbuni ɗaŋ wo mbwaaki mǝnɗi.⁹Konu ɗaŋ ca fi ngǝtn yo ɗaŋ ca suu, a na a ngǝtn yo ɗaŋ Yesu ca kon hŋ, a yisǝŋ Cogn hŋ beɗ. Gya gyo ɗaŋ tǝ naa a giɓkǝ giɗkǝn Cogn, cii tǝ Daadǝn, kaɓ tǝ ŋaa wos.¹⁰ konu ya man ɓaskǝ ɗaŋ a man kon giɗkǝnǝn hŋ, aa kaɓtǝ ɗaaki dǝn hŋ, aa wurǝ tǝ hŋ beɗ. ¹¹gyo ɗaŋ ya wurǝtǝ, a naa tu caa fi kuskǝ ngǝrshes cimtǝ.¹²Mǝ yir ngǝtn monnda ɗaŋ ma dlyaaɗ kǝ mǝn, beɗ tǝ gi dlyaaɗkǝn wo mbi ɗeɓaɗ hŋ. Ko ɗaŋ tu miha suughǝn manngǝnɗi mǝ wul vi yir tǝ yir,tǝ jiɗtu polghǝn wopm a cai.¹³ mǝǝrighǝ na nyaari watsai, caa wurǝ ghǝ.

3 John

Chapter 1

¹Gini nə ndwatsəwon daŋ a fuu Gayus, muryo daŋ ca su tə nyaŋ-nyaŋ. ²Kyan ɗaŋ mya suu ghə, mya kara cogn dur yo tu a tu shishidi a koni, tu a tsən byalt-byalt daŋ gi daŋ zhipti var wa ci byalt-byatli. ³A polləm nə ŋaanyi həŋ, ɗaŋ zarsə gyagon tə man tlya zha a caghən ra wa, tə daŋ, kya laab jom-jomni ghə koni. ⁴Ngətnwon wo mbam ra mən daŋ mə wum tu məəretn ca rii a ɗatəmp ghə jom-jomni.⁵Kyan murghə suughənetn, kya fi la wa zarsə mən tə səmbərsə. ⁶Gyo ɗaŋ tə tlya zha wai a ken zarsə ghə Cogn. Wo ndara a somshi da tə ra ghə mbuni, ɗaŋ a nɗarani a mən mbughən Cogn. ⁷Tə wumghən səmatn ghən tə nwal di, ca ndər tə kaɓ ghənwon a mən yo daŋ ta yisəŋ Cogn hŋ. ⁸Tə cik, a na tu mə kaɓ turshi zarsə gya gin ni, dur yo tu mə na nə kamdə a ləb la a giɓkə mbuni.⁹Ma dlyaɖ mən vin ladi mən dur ghə Diyotarifis, gyo ɗaŋ a mob ko nu suughən vartə a giɓi wasəŋ, a kaɓ mi hŋ. ¹⁰Durghə cik, əŋ mya man, ma mbital tə la wos tə gyo daŋ ca git suughən gaam a səmdə wom a dlək zarsə tə kusəŋsə vi wulghən. Gin ma a kəəm tə hŋ, hal ca nyaŋgas kabkən zarsə. Yan ngətŋwos ca nyaŋgas kabkən gya kamshi hal ma ca nɗər kaɖshi washi a zarsə Cogn.¹¹Kyani mən suughənetn, bak laab kusəŋsə ngətn fighəni hŋ she ngətn ghə mbuni. Kaɓ muryo daŋ ca fi ngətn ngə mbuni, cinə ghə Cogn. Mur ghə fighən kuskə ghətn de a yisəŋ Cogn hŋ. ¹²Zarsə de ta tlya zha Dimitiriyas mən hal tə konghən jom-jomni a koni. Myani ma tlya zha woshi, ka yisəŋəi tu ko ni mya kon, yi jomi.¹³Mi tə ngətn monnda daŋ ma dlyad kə mən, bet tə gi dlyad kən wa mənəs wo mbi dəəli. ¹⁴Mya ca ra tu wo gərə hŋ ma yel mi-anda mə wul vi yir tə yir. ¹⁵Mya kara tu mbutarghən ra tə na tə kyani. Gya kamsa ca wurə ghə. A ndər a fuu gya kamsawai wurughən te səmdə wasəŋ.

Jude

Chapter 1

¹Yahuda mon ghe Yesu ɗaŋ nǝ ɓorghǝni tǝ yes kǝ Yakub nǝ ghǝ gya gyo ɗaŋ taa ciimshi, gya gyo ɗaŋ cini nghǝtn suughǝn ghǝ daawopm Cogn ɗaŋ tǝ gaa shi nǝ Yesu ɗaŋ nǝ ɓorghǝni. ²Gyal Cogn ,tǝ raa wusni tǝ suughǝn tǝ gǝǝd ki mǝn.³Zaarsǝ suughǝ netn ɗaŋ mya mbǝrǝǝm mǝ dlyaad ki mǝn a dulgaam kabkǝn wopm vii namboŋ a naam mǝn cib mǝ sǝǝd ki vii.a dulgaam caaghǝn raa ɗaŋ tǝ ta vǝr mǝn laabkǝn Yesu tǝpm namboŋ dyaŋ raŋ. ⁴Nǝ duuryo tu mǝni won taa shiɗi nǝ mǝri a dlei waan,gya gin nǝ mǝni yo daŋ taa ta gaa shi tu tǝ datsǝ ci wasǝŋǝi , cinǝ zarsǝ yo ɗaŋ caa laab cogn hŋ caa suughud gaal ghǝ Cogn wopm tǝ ngǝtn ghǝ ɓenɗǝmi ,gya gyo ɗaŋ tǝ nyaŋ ngas mǝnvar wopm ngǝtn wos tǝ Daadǝn wopmYesu ɗaŋ nǝ ɓorghǝni.⁵Ɗaŋngǝni mya suu mǝ ɓital ki - ko ɗaŋ tu ka ta yisǝŋtǝ ɗaŋ -Daadǝn ta vuum zarsǝɗi yatl Masar,bed tǝ gi ɗa kari a ta tlaa gya gyo ɗaŋ tǝ ta caa raa ɓastǝ hŋ. ⁶Gya zhipti shingǝnCogn gya gyo ɗaŋ tǝ ta tsǝtn a lǝb vartǝ wasǝŋ hŋ, bed tǝgii tǝ ta gaa lǝb tsǝtn ngǝn wasǝŋ ngǝi Cogn a gaa shi a marangusakǝ nɗo-nɗoki,a gib dǝllǝk lǝǝb jii ,hal ngǝ ɗǝǝl ghǝni vii a dǝllǝ dzaŋǝi.⁷Yini ɗaŋ gya sodoma tǝGommomrata tǝ gya yatl yo ɗaŋ tǝ ta yi nǝ ngilǝǝŋǝn tǝ yashi, gya gyo ɗaŋ tǝ ta caa gama wasǝŋ a laaghǝ mbǝllǝ,tǝ laab ngǝyn ghǝ suughǝn raawasǝŋ tǝ ngǝtn yo daŋ tǝ bwaasi ghai hŋ .Tǝ ta gaa shi nǝ ɓital ghǝn ghǝ gya gyo ɗaŋ ta tla buŋgǝni ghə wuud nɗok-nɗoki. ⁸Cik kǝn mǝn tluutn caa malar dlii wasǝŋ, caa luu mǝn guŋndǝ hŋ,caa kwaan kusǝŋsǝngǝtna mǝǝnyo ɗaŋ ci tǝzhimgǝni.⁹Bed tǝ gii Makel ɗaŋ nǝ dǝllǝ zhipti shingǝn Cognghǝi, ɗaŋ a ta sǝrd yer tǝ shetan adul gaam gimbǝli Musa ,a ta girtǝtǝ wultǝ vii won ghǝ vartǝ hŋ .A bamvi gii, a ta wul tǝ tu ," Cogn tǝyalghǝ ɗa"¹⁰Bed tǝ gii,mǝnin caa wul vii ghǝ kyamaskǝnngyerghǝni vii a dulgam koni ɗaŋ tǝ yisǝŋ hŋ.Tǝngǝtn yo ɗaŋ tǝyisǝŋǝi- Mǝnin cinǝ mǝn raa ghǝ tluunŋsǝ namtsǝ .caa lǝǝr gaama wasǝŋ mǝǝskǝn mǝnɗi ngǝnɗi¹¹Kaico wasǝŋ nǝ durghǝ tu caa riin ɗaŋ nǝghǝ Kayinui taa nɗaa a tǝpm malghǝn ɗaŋ nghǝ Balami .Nǝ ŋalgǝn tughǝn. Tǝ mǝǝshi nǝ ɗughǝn buluŋ mǝn varaŋshi mǝn ɗaŋ ghe korai.¹²Gya gin cine kusǝŋsǝ zarsǝ ɗaŋ nǝ watkǝni a gib jwaab waan ngǝ gidkǝn suugghǝn,caa figǝn ngǝtn yo ɗaŋ a polshi ngai ca ci ndzuun hŋ . Caa ɓuuɗ ni gama wasǝŋ kurum . ¹³Ci ni ɗaŋ kurvon yo ɗaŋ ci tǝ von ghai hŋ ,gyo ɗaŋ yatar caa nghalaar.Ci ni ɗaŋ gwaas yo ɗaŋ ci tǝ guri hŋ,gyo ɗaŋ a mǝǝs maan mǝǝs ɗa . Ɗaŋ yo ɗaŋ taa dlǝǝ tǝǝɗi a tlǝtǝri . Cini ɗaŋ tlǝrǝŋ zha tlya -tlya tǝ maan dǝllǝ zha,caa ɗuub tǝ fufuki wasǝŋ ɗaŋ nǝ ngǝtn ndzuun.cini ɗaŋ caar yo ɗaŋcaa ŋaal ,gyo ɗaŋ taa gaa shi lǝbjii di-dip, mǝ halnǝ gǝ zyaad -dzaadi.¹⁴Anuhu, kǝ watsǝ mayi a kaar Adamu ata wul tu,vik jaan a dulgaamawasǝŋ tu, 'yel Daadǝn a manngǝn ɗi tǝ mǝǝn ndzǝkkǝn wos zaŋngu ca dulghǝ zaŋngu. caamanngǝnnɗi tǝ ngyervii konu mǝn .¹⁵Caa maaghǝn ɗi tǝ man ngyer vii ndaɗkǝn ɗebaɗ gya gyo ɗaŋ caa laaɓ Cogn hŋ, nǝ ngǝtn yu ɗaŋ tǝ ta fi ɓuruk a tǝpm yo ɗaŋ tǝ laaɓ Coŋai hŋ.¹⁶ Cinǝ mǝn mbolghǝn tǝ ŋalarghǝn caa laaɓ kusǝŋsǝ ɓitalghǝn raa wasǝŋ .cinǝ mǝn ɗuughǝn gǝǝɓ nǝ ngǝtn yo ɗaŋ ta tu.¹⁷Beɗ tǝ gi kyanni gya na suughǝnnan ɓital ngǝtn yo ɗaŋ mǝn shinngǝn Daadǝn wopm Yesu ɗaŋ nǝ Ɓorghǝnni tǝvtabkon ɓanndǝŋǝi ¹⁸Tǝ tafuu ki tu, ''mǝǝn riighǝn zarsǝ kaar ta man a ɓanghǝn mbuɗkǝni gya gyo ɗaŋ tǝ man laaɓ ni ɓitalghǝn raa wasǝŋ ɗaŋ nǝghǝ laaɓkǝn Cogn hŋ. ¹⁹ yaŋshi ǝŋ cin mǝn lǝǝr ɓǝlghǝn ɗi, cinǝ mǝri ɗǝgnghǝn cii tǝ raa hŋ.²⁰Beɗ tǝ gi, kyani gya naa suughǝnni, nallǝn a caaghǝn raa wani kǝ ndzǝk ndzǝkki, kii kara Cogn a giɓkǝ Zhipti var. ²¹Gaa nǝn gamawan a giɓ kǝ suughǝn Cogn a ɓuɓ gyal ghǝ Daadǝn wopm Yesu ɗaŋ nǝ Ɓorghǝnni ɗaŋ caa lǝǝr ki raai kǝ ndok ndo ki mǝn ɗi.²²Yellǝn gwanndǝ gya gyo ɗaŋ ta caa raa hŋǝi.²³ Kaaɓǝn gya goni ɗi a te nyolarghǝn wasǝŋɗi a wuɗ. Naan tǝ dladlar tǝ yelghǝn gwanndǝ gya gon. Yellǝn nyaŋ hal tǝ gya luu dlǝǝŋsǝ wasǝŋ.²⁴Ɗaŋnin a ya ɗaŋ ci tǝ vartǝ tǝ ɗakki a ndaɗkǝnni,tǝ caa ki a dlǝǝr a kenghǝ zǝkkǝni wosbtǝ ngǝtn yo ɗaŋ nǝ kǝ verghǝnnibhŋ tǝ polghǝnni monnda.²⁵ Tlǝghǝn a Cogn wopm ngǝtnwos tǝ murghǝ kaɓkǝn wopm ate Yesu ɗaŋ nǝ ƁorghǝnniDaadǝn wopm, luughǝn tǝ guŋndǝ tǝ vartǝ tǝzǝkkǝnni tǝ naa nǝ gyos kǝ ɓanndǝŋi hal zhyaɗ zhyaɗ. Tǝ na cik.

Revelation

Chapter 1

¹Gini nǝ zhidkǝn Yesu ɗaŋ nǝ ɓorghǝni,ɗaŋ Cogn vǝr tǝ gid monsǝ wos mǝn ngǝtn yo ɗaŋ wofi tǝ gǝrǝgǝn hŋ. A gid gini a te shinghǝn kǝ zhipti shighǝni wos a mon wos Yohanna.² Yohanna a naa nǝ murghǝ tlyeghǝn zha a ngǝtn yo ɗaŋ a yeli a dulgam vik Cogn tǝ tlyeghǝn zha yo ɗaŋ tǝ vǝr a dulgam Yesu ɓorghǝni Cogn . ³Cinǝ murghǝshidshiɗi gyo ɗaŋ caa kwaan tagartan tǝ yer tlyaa-tlyaa tǝ gya gyo ɗaŋ tǝ sǝǝ kǝǝm a ngǝtn yo ɗaŋ tǝ dlyaad ɗa gibi ,durghǝ tu kiles a tuliɗi.⁴Myaani Yohanna mya shindardlyaadkǝni gini a mǝn vin ladi kǝ Asiya: Gyal tǝ raa wussni tǝ naa ɓaski kǝ gyo ɗaŋ ci ɗaŋngǝni, tǝ gyo ɗaŋ a ta yi ɓaŋdǝŋ yani ghuŋ gyo ɗaŋ caa maangǝnɗia ken ,ɗaŋ nǝghǝ zhipti wadtsǝmai gyo ɗaŋ cigha ken ghǝ guŋdǝ wos .⁵ Ɗaŋ yigha Yesu ɓorghǝni Cogn,gyo ɗaŋ nǝ murghǝ tlyeghǝn zha ɗaŋ maa caa vwa woshi,ŋaa ghǝ keni kǝ shishighǝn a gibkǝ mǝn mǝskǝni, ɗaŋ nǝ murghǝ guŋdǝ kǝ guŋsǝ kǝ ɗǝŋn. Tǝ gya gyo ɗaŋ caa suu mi ɗaŋ a tǝrǝŋ mi wopi a nadkǝn kusǝŋsǝ ngǝtn wopm a te vwaraŋ wos- ⁶ a sularmi wopi nǝ mǝn guŋdǝ pǝris kǝ Cogn wos tǝkǝ daagos zhimngǝni wos tǝ vartǝ tǝ naa nǝ gos kǝ ndok-ndoki tǝ naa cik.⁷Yellǝni caa mangǝnɗi tǝ kurvon ɓuruk ko yiri gyo wo yaltǝ ,hal tǝ gya gyo ɗaŋ tǝ ta dlwabtǝ. Ɓuruk zaarsǝ dǝgǝn ta waa mitsǝ nǝ dur wos.eh, tǝ naa cik. ⁸ "Myani ghun kǝ keni tǝ kǝ kari " Yani Daadǝn Cognvon a kon gyo ɗaŋ ciɗa ɗaŋngǝnin ,"Gyo ɗaŋ a tsǝn ɓandǝŋ yani ghuŋ cinǝ murghǝ manngǝnɗi a ken murghǝ vartǝɓuruk."⁹Myani Yohanna yeswan tǝ gyo ɗaŋ caa jwaam gaam cimki a gibkǝ tlyaghǝni forǝm, tǝ guŋdǝ tǝ lǝdkǝni duumghǝni vwaa waan gyo ɗaŋ yigha Yesu - lǝb gi ɗaŋ caa cimtǝ tu Batmusa nǝ durghǝ vik Cogn tǝ tlyeghǝn zhaa dulgam Yesu. ¹⁰ Mi gha gibkǝ zhipti dzaŋ ghǝ Daadǝn. She mǝ wum yer tlya-tlya a kaaran ɗaŋ tu nǝ mwaari.¹¹ A wul tu,"Dlyaad ngǝtn won ɗaŋ kǝ yeli a gibkǝ tagarta, shindar mǝn labkǝn mǝn ɗaŋ ci wadtsǝmai- Afisus ,tǝ Simirna tǝ Birgamas,tǝ Tayatira, tǝ Sardisu,tǝ Fidalfiya,bed tǝ Laudikiya."¹²Mǝ suken tu mǝ yel gyo ɗaŋ ca wul vi tǝ myani,ɗaŋ mǝ suken she kubka wud wadsǝmai a lǝb gaaghǝni wasǝŋ. ¹³ Ɗa dlei ghǝ kubka wud ngǝtn won ɗaŋ a ta ŋaa zaar ,ɗaŋ a caa lǝŋsǝ ɗi nǝ fupmni hal akar yasǝŋ wos ,ɗaŋ a nadtǝ tǝ jinari nǝ kaabkǝn a gǝb wos.¹⁴Gaam tǝ mbitlǝŋ gaam wos nǝ fyali pak-pak ɗaŋ mbwam ɗaŋ shemdi tǝ yir wos ɗaŋ risǝŋ wud.¹⁵ Yasǝŋ wos ɗaŋ tu nǝdwaan kǝ zhikǝni, ɗaŋ tu nǝ dwaam yo ɗaŋ caa worti tǝ wud viin vad ,yer wos ɗaŋ tu nǝ yer ghǝ dǝllǝ ghǝ zha. ¹⁶ Taas wos kǝ zari a ngab caar wadtsǝmai, a vii wos nǝ sǝɓǝr won ɗaŋ yi tǝ vii mbǝlǝŋ ɗaŋ caa nyolɗi. Tsoŋ ken wos caa zhik ɗaŋ tu nǝ zhikǝn dzaŋ.¹⁷A kiliyo ɗaŋ mǝ yeltǝ, she mǝ ndaaɗi a yasǝŋ wos ɗaŋ zaar yo ɗaŋ a mǝǝshi. A gaa taas zari wos a wultu ,"Vertǝ tǝ ɗuughǝ hǝŋ ,myani ghuŋ minǝ kǝ keni tǝ kǝ kari. ¹⁸ Tǝ gyo ɗaŋ ci gwam, Ma mǝshi bed tǝ gii yeli miɗa gwam hal zhad -zhad ! yaan citu mitǝ piis kǝ mǝskǝn tǝ kǝ nyemri.¹⁹Nǝ durghǝ gii dlyaad ngǝtn won ɗaŋ kǝ yeli, ngǝtn yo ɗaŋ yi ɗaŋngǝni tǝ ngǝtn yo ɗaŋ wo ngab a kaar gini.²⁰ A dulgam dek gya gin ɗaŋ nǝ wadkǝni a dulgam caar wadtsǝmai ɗaŋ kǝ yeli a zaren tǝ lǝb gaaghǝni kubka wud wadtsǝmai kǝ jinari: Caarǝn ɗaŋ ci wadtsǝmai nǝ zhipti shinghǝni kǝ viin ladi wadtsǝmai ,ngǝtn gaaghǝni kubka wud wadtsǝmai nǝ viin ladi watsǝmai.

Chapter 2

¹Gin nǝ kǝ zhipti shinngǝn Cogn yo ɗaŋ ci Afisus: Gya gin nǝ daɗsǝ yo ɗaŋ caq ngaɓ caar wattsǝmai a taghǝ zaari wos. Gyo ɗaŋ ca rii a dlǝk kuɓkǝ wuɗ kǝ jinari wattsǝmai. ²Ma yisǝŋ ngǝtn yo ɗaŋ ka fu, tǝ dǝllǝ kǝ kaa tǝ mbutarghǝn raa, tǝ tlyaaghǝn vw. Ma yisǝŋǝi tu kya lya lyaa tǝ kusǝŋsǝ zarsǝ hŋ,bma yisǝŋǝi tu ka diiɓ gya gi ɗaŋ caa wul tu cinǝ dǝllǝŋsǝ mǝn shinngǝn, beɗ tu cighai hŋ, ka ndǝr kǝ yisǝŋǝi tu ca ngaa mbyerni.''³Ma yisǝŋǝi tu ka dluuvwa ka ndǝr kǝ buŋ monnda nǝ durghǝ sǝǝmǝn,⁴ beɗ a polǝm hŋ duryo tu ka ga suughǝn wa kǝn keni. ⁵Ɓitalǝn kyaɗ a lǝǝɓ yo ɗaŋ kǝ ɗaɗghai. Kaɓ ndaɗkǝn wai a fi ngǝtn yo ɗaŋ kǝ taya fi kenu. She kya kaɓ ndaɗkǝn wai, ma man ɓaskǝ ǝnnda ma mbi kuɓka wuɗes a lǝǝɓ gaaghǝn wos.⁶Beɗ tǝ gi kǝ yir gin kǝ nyaŋngas kǝn yo ɗaŋ gya Nikolautans tǝ fi, gyo ɗaŋ myan beɗ mǝ suu hŋ. ⁷Gyo ɗaŋ yir kǝǝm tǝ wumngǝtn yo ɗaŋ zhipti var ca fuu mǝn vin ladi. Gyo ɗaŋ a fu fyali, ma vǝrtǝ dǝǝl tǝ cu a giɓkǝ gwaas kǝ raai gyo ɗaŋ yigha lǝǝɓ tsǝtnngǝnngǝn Cogn.'''''⁸Dlyaaɗ gin nǝ zhipti shinngǝn vin ladi ɗaŋ ci Smyrna. Gya gin nǝ vi ghǝ muryo ɗsŋ ci ken tǝ kaaru, gyo ɗaŋ a ta mǝshi ǝnnda a shishi gwaam ɗa: ⁹''Ma yisǝŋ buŋngǝn waanibtǝbdwanndǝ, beɗ tǝ gi tǝ tuughǝn mavyisǝŋ mǝn yo caa malar sǝm tu cinǝ Yahuda, beɗ tu ci nǝ yanshi hŋ. Cinǝ vin ladi kǝ Shetan.¹⁰Ɓak ci vǝrtǝ buŋngǝn yo ɗaŋ wobman ki mǝn hŋ. Yaalǝn! Shetan ca ŋalghǝn tǝ kuur gya gin waani giɓ jarun, duryo tu tǝ diiɓ ki, tǝ cik ka buŋ nǝ kǝ mbuɗkǝn duɓ. Naan tǝ raaghǝ mbuuni hal mǝskǝn, tǝ cik m vǝrki kurgaamngǝ raai. ¹¹Gyo ɗaŋ citǝ kǝǝm tǝ wum ngǝtn yo ɗaŋ zhipti var ca fuu mǝn vin ladi. Gyo ɗaŋ ya fi fyali ta tǝntǝ hŋ a mbuɗkǝn mbǝtlǝmi.¹²Dluaaɗ gin nǝ zhipti shinngǝn ɗaŋ ci vin ladi vhǝ Purgamum. Gin nǝ tsǝr vi yo ɗaŋ citẹ dǝllǝ sǝɓǝr yo ɗaŋ citǝ vi mbǝtlǝm a ko te gyo. Ma yisǝŋ lǝǝɓ yo ɗaŋ kya tsǝtnngai, ɗonngai, a lǝǝɓ yo ɗa Shetan ca tsǝtnngai. Beɗ tǝ tu ngaɓ sǝǝmatn tlya tlyaa.¹³ ''Ma yisǝŋǝi gu kǝ ci vi tǝ yisǝŋngǝnetn hŋ, ko a kili ghǝ Antifas muryo ɗaŋ a yisǝŋ mi, gyo ɗaŋ tǝ ɗutǝ a dlei waan, ɗonngai, a lǝǝɓ yo ɗaŋ Shetan ca tsǝtnngai.¹⁴Beɗ tǝ gi mǝ yir ngǝtn njwaatn ɗaŋ a vuun ramǝn tǝ kyaabi, kǝ yir gya gon ɗaŋ ta ngaɓ tlya tlyaa giɗkǝnngǝ Balaam, gyo ɗaŋ tǝ giɗ Balak tǝ zhiɗ kuskǝ ngǝtn yi ɗaŋbwo ca mǝri Isar'ila tǝ ndaaɗi, gyo ɗaŋ wo ca shi tǝ ci ngǝtnngǝ cighǝn yo ɗaŋ ta tuur cogn ɲamtsǝ mǝn hal tǝ ndǝr tǝ mbuɗ tǝ guɗi zarsǝ. ¹⁵A datǝpi gi saɗ ɗa kǝ yir gya gin ɗaŋ ta ngaɓ tlya tlyaa giɗkǝnngǝ Nicolaitans.¹⁶Gaan kusǝŋsǝ ngǝrshi gya gu. Ǝŋ kyaa gaa hŋ, kyaɗ, ma man ɓaski ma ndǝr ma ndaki nǝ manndǝ tǝ sǝɓǝr vi mbǝtlǝm ɗaŋ yigha vetn. ¹⁷Muryo ɗaŋ yir kǝǝm tǝ wumi ngǝtnyo ɗaŋ zhipti var ca fuu mǝn vin ladi. Gyo ɗaŋ a fi fyali, ma vǝrtǝ manna yo ɗaŋ ma ga, ma ndǝr ma vǝr puus fyali tǝ sǝǝm muuri nǝ dlyaaɗkǝn gha puushes, nǝ sǝm yo ɗaŋ gon yisǝsŋ hŋ she muryo ɗaŋ yan a tu.'''''¹⁸Dlyaɗ gin nǝ zhipti var ghǝ vin ladighǝ Tiyatira. Gya gin nǝ tsǝr vi ghǝ ŋaaghǝ Cogn, gyo ɗaŋ ci tǝ yir ɗaŋ riisǝŋ wuɗ tǝ yasǝŋ ɗaŋ puus yo ɗaŋ taa wwutlti, ca tl kal kal. ¹⁹Ma yisǝŋ ngǝtn yo ɗaŋ ka fi, suughǝn wan tǝ caaghǝn raa wan tǝ laa ɗaŋ kya fi tǝ tkyaaghǝn vwa monnda. Ma yisǝŋ ngǝtn yo ɗaŋ ka fi ɗaŋngǝnni, a moɓ gyo ɗaŋ ka ta fi keni.²⁰Beɗ tǝ gi a polǝm a gǝrshi gya gin hŋ. Kǝ sǝǝkǝǝm gǝɗi, Jezebel, gyobɗŋ caa cim gamahi tu dǝllǝ murghǝ shinngǝn. A giɗkǝn wos, ca mormonsǝn tǝ fi mbǝllǝ tǝ guɗ zarsǝ tǝ ndǝr tǝ ci ngǝtnngǝ cighǝn yo ɗaŋ ta tuur cogn ŋaamtsǝ mǝn. ²¹Ma vǝrtǝ dǝǝl tǝ ndǝr tsǝtnngǝn woshi, beɗ tǝ gi a uu gaaghǝn fighǝn kusuŋsǝ ngǝtn woshes hŋ.²²Yeli! Ma gǝmtǝ nǝ mbuɗkǝn tǝ kuskǝ gonngǝn mǝn, hal tǝ mǝni yo ɗaŋ ta mbuɗ cimtǝ, ma gǝmshi dǝllǝ kǝ buŋngǝn mǝn, she de caa ga kusǝŋsǝ ngǝtn yo ɗaŋ caa fi. ²³Ma tlaa mǝri woshi, tǝ cik, kaɓ vin ladi ta yisǝŋǝi tu nǝ myan ɗaŋ mya paŋ raaghǝ zarsǝ tǝ ɓitalghǝn wasǝŋ. Ma vǝr ko gyo waan ngǝtn yi ɗaŋ ca fi.²⁴Kyaani ɗaŋ kǝ ɓan kǝ na Tayitira tǝ mǝniyo ɗaŋ tǝ kaɓ giɗkǝnnes hŋ, tǝ yisǝŋ ngǝtn yi ɗaŋ gya gon ca cimtǝ tu kusuŋsǝ ngǝtnngǝ Shetan hŋ, kyaani, mya wulki tu, 'Ma gǝmki ngǝtnngǝ laaɓkǝn mǝn hŋ.' ²⁵Tǝ cik, a na ciɓ aa dlǝǝr tlya tlyaa, hal hal she mya sumɗi.²⁶Murghǝ ɗaŋ ya fi fyali, ca ndǝr fi ngǝtn yi ma fi hal ɓabngǝn ɗǝgn, yani ǝŋ ma vǝrtǝ guŋndǝ ghǝ yatl ɗeɓaɗ. ²⁷Wo fi guŋndǝ wos tǝ shirǝŋ dwaam, ɗaŋ shaŋɗi yatl, wo kwaɓshi washi byelaklak. ²⁸Ɗaŋ gyo ɗaŋ mǝ kaɓɗi gha Daagǝtn, ma vǝrtǝ caar ghǝ taghǝ ɓintli . ²⁹Muryo ɗaŋ yir kǝǝm tǝ wum ngǝtn yo ɗaŋ zhioti var ca fuu mǝn vin ladi.

Chapter 3

¹Dlyaad zhipti shinnghǝn Cogn gyo ɗaŋ ci viin ladi Sardisus mǝǝn tu: 'Gya gin ngǝ viighǝ gii ɗaŋ caa num zhipti watsǝmai ngǝ Cogn tǝ caar watsǝmai yi."Maa yisǝŋ ngǝtn yo ɗaŋ kaafi , kaafi sǝǝmi tu ki gwaam bed tǝ gii kinǝ mǝskǝn. ²Shishi aa tlyaa mod ngǝtn yo ɗaŋ a ɓan naa , ɗaŋ tǝ mǝǝshi ,durghǝ tu laa waa cinǝ yuŋgǝn a ken ngǝ Cognŋan hǝŋ.³Bed tǝ gii ɓital ngǝtn yo ɗaŋ kǝ wumi ɗaŋ kǝ kab bed. kab ndaadkǝn waa aa laab ngǝtn yo ɗaŋ kǝ kaaɓii. Bed tǝ gii ǝŋ kyaa shishi kuci hǝŋ ,ma man ɗaŋ mǝǝr kayisǝŋ kiliyo ɗaŋ ma man ghǝ mǝǝn hǝŋ. ⁴Bed tǝ gii gyaa gon ɗa njwaan gib Sardisus ɗaŋ taa dip luu wasǝŋ hǝŋ. Ta caa luu fyaali,tǝ riin lanŋsǝ ɓasǝm durghǝ tu taa kǝǝmii.⁵Gyo ɗaŋ ya tu mbarzaŋyita caa tǝ luu fyaali mǝǝn,ma saad sǝǝm wos a tagarta rai hǝŋ,ma cim sǝǝm aken Daagǝn ,a ken zhipti shinngǝn wos bed. ⁶Gyo ɗaŋ ci tǝ kǝǝm tǝ wum ngǝtn yo ɗaŋ zhipti caa fuu gya viin ladi.⁷"Dlyaad zhipti shinghǝn Cogn gyo ɗaŋ ci a viin ladi ngǝ Filadelfiya mǝn tu,'Gya gin ngǝn ci vik gii ɗaŋ ci jomi tǝ ndzǝk a ngab piss ɗǝrǝghǝn ngǝ Daudai , ya ɗǝrǝi gon caa kǝǝm yetl, ǝŋ yaa dlǝpi,gon caa kǝǝm ɗǝrǝ hǝŋ. ⁸ "Maayisǝŋ ngǝtn yo ɗaŋ kaa fi, yeli , maagaa mbill nǝ ɗǝrǝgǝn a ken waa gyo ɗaŋ gon wo kǝǝm dlǝǝm hǝŋ. Maa yisǝŋ tu kitǝ tlyaagǝn njwaatn,bed tu,bed tǝ gii kǝ laab ven , kǝ nyaŋgas yisǝŋgǝn sǝman hǝŋ.⁹Yeli ,gya gyo ɗaŋ nǝ ghǝ viin ladi ngǝ shetan ,gyaa gyo ɗaŋ caa wul tu cinǝ Yahudawa bed tǝ gii cinǝ Yahudawa hǝŋ,a bam vi gii caa nga nǝ mberni . Ma caa shi tǝ man zub a yasǝŋ wa, ta yisǝŋǝi tu myaa suughǝ. ¹⁰Tun ɗaŋ kǝ dluu vwaa kǝ laab mborken , ma ɗyaarghǝɗi a kili diipkǝni ɗaŋ wo man ɗǝgǝn mǝǝn ɗeɓaɗi , durghǝ tu tǝ diip mǝn tsǝnngǝn ɗǝŋ ɗeɓad.¹¹ Mi nga maangǝn ɗi kyaad . Num ngǝtn yo ɗaŋ kǝyir tlyaatlyaa ,gon tǝ kab kǝ tage guŋdǝ waa mǝni hǝŋ.¹²Gyo ɗaŋ ya tu ɓakkǝnni ,ma naalartǝ nǝ jenndǝm a dǝn Cogngan, wo nyol gaatii hǝŋ . ma dlyaad sǝm Cogngan ɓastǝ,tǝ dǝllǝ yatl kǝ Cogngan (Urshelima muri ɗaŋ caa shiɗi gaami a Cogngan) tǝ sǝm muren. ¹³ Gyo ɗaŋ citǝ kǝǝm tǝ wum ngǝtn yo ɗaŋ zhipti caa fuugyaa viin ladi tǝ wumi.¹⁴Dlyaad zhipti shinngǝn Cogn yo ɗaŋ ci a viin ladi ngǝ Lawudikiya mǝǝn tu," ¹⁵Gyaa gin ngǝn ci vik Amin jenndǝm tǝ murghǝ tlyagǝn zha na jom-jomi ,gyo ɗaŋ ca fi guŋdndu a ngǝtn yo ɗaŋ Cogn ndǝǝr. ma yisǝŋ ngǝtn yo ɗaŋ kaa fii ,tu ki vaavaa hǝŋ ki njirǝrǝ hǝŋ. Ma suu tu kiyi vaavaa ko njirǝrǝ.¹⁶ Nǝ gii ,durghǝ tu ki dlei-dlei kǝ vaa hǝŋ kǝ njirǝ hǝŋ-aa naam ɗaŋ mǝ patsǝ ngǝi ɗi a veen .¹⁷Kyaa wul tu ," Mi tǝ tungǝn,mi tǝ ngǝtn taas monda myaa suu ngǝn won ɗa hǝŋ" Bed tǝ gii ka yisǝŋ hǝŋ kinǝ ngǝn gwaandǝ ,murghǝ dwaandǝ,kinǝ dwaan nǝ muli bed. ¹⁸ Sǝǝ kǝǝm a veen ɗaŋ ma sǝǝd kǝ ɗiib jinari gyo ɗaŋ taa coɓi tǝ wuud ɓasǝm durghǝ tu a caa gama luu fyali ɗaŋ caa tlaa kalkal durghǝ tu aa ca luu gamawa,a waad ndzuutn dlii waai,tǝ miir durghǝ tu a kad a yir waa a yaali.¹⁹Myaa kuɓar ɓuruk gon ɗaŋ myaa suu,myaa kuubshi kandiyo ɗaŋ ta tsǝtn ɗa. Nǝ durghǝ gii larghǝ ngai a kab ndadkǝn wa. ²⁰ Yeli mi gha dlirghǝn a ken ɓill mya ɗughǝn ɓiles , gyo ɗaŋ yaa wum yerati ,ya ɗǝrǝ ɓileshi ma nda ɗi ɗaatǝ dǝǝn ma ci ngǝtn cighǝn cimtǝ, yani wo ci tǝ myani.²¹Ɗeɓad gyo ɗaŋ ya tu ɓakkǝni,ma vǝǝr tǝ dǝǝl tǝ tsǝtn tǝ myaan a daan guŋndan. ²² Gyo ɗaŋ ci tǝkǝǝm tǝ wum ngǝtn yo ɗaŋ zhipti caa fu gyaa viin ladi.

Chapter 4

¹Ɗa karghǝ gya ngǝsbi gya gin ɓuruk she mǝ yel ɓill won nǝ ɗerǝghǝni gaami vi yo ɗaŋ mǝ wumi keni yin ɗaŋ,mwaari yi wullǝm tu," Man ɗuni gaami mǝ zhidkǝ gya ngǝshi gya gon ɗaŋ a naa cib tǝ laab karghǝ gya gon ɗi." ² Swad kyad zhipti var yugnmi she mǝ yel dannghǝgugndǝ won ta gaatǝ gaami , gon won atsǝnghǝni ghai. ³ Muryo ɗaŋ cigha tsǝnghǝnes nghai a yal ɗaŋ jaspa tǝ kanaliyan falaŋ ɗaŋ a dlyaaɗi a ngirǝŋ daan ghǝ guŋndeshi. Falaŋes a yal ɗaŋ emeral -na kalkali.⁴A daan ngǝ guŋndes nǝ ngirǝŋngǝni tǝ daani gya gon tashi mbǝlǝŋ tliti wumshi,taa caa lǝŋsǝ fyalaŋshi tǝ kurgam kǝ jinari ghǝ guŋndǝ a gaamawasǝŋ. ⁵ Ngǝtn won caa tlaaɗi nǝ fyaali a daanes yi gǝǝmvi ɗaŋ falaŋ von. kubka wud wadtsǝmai cigha cighǝni a ken ngǝ Daanes kubkes ghuŋ cinǝ zhipti ghǝ Cognvon wadtsǝmai.⁶A ken ghǝ daanes dǝllǝ ghǝ zha won ɗaŋ ca tlaa nǝ fyaali ɗa ɗani nǝ fyali pakpak. Adlǝk dǝnes tǝ gya laŋshi dannes nǝ ngirǝŋngǝni tǝ gya ngǝtn yo ɗaŋ ci gwaam ci wubsǝ ,cinǝ yiri ɗeɓad ken tǝkar.⁷Ngǝtn yo ɗaŋ ci gwaames kǝ keni ayal ɗaŋ zaki kǝ mbǝlǝŋes a yal ɗaŋ gaal,kǝ mayes tsognken wos ɗaŋ ŋaa ghǝ zaar ,saɗɗa kǝ wubshes a yal ɗaŋ dǝllǝkci yo ɗaŋ ca yi tlǝd. ⁸ Ngǝtn yo ɗaŋ tǝ ndǝrshi gwammes ɗaŋ cu wubsǝi ko gyo yir gyomtli lim .Citǝ yir ɓuruk ɗaŋ a kab gǝshi tǝ gaami. Kavid tǝ dzaŋ tǝ ga wulghǝni hŋ tu, "Ndǝkkǝni,ndzǝkkǝni nǝ Daadǝn Cogn murghǝ vartǝ ɓuruk, yani ghuŋ a ta yi ɗa yanighuŋ ciɗa yawon ,yani ghuŋ womani."⁹A kili yo ɗaŋ gya ngǝtn ghǝ gwames caa luughǝn zhimghǝni tǝ nyargyo ɗaŋ cigha tsǝtnnghǝnia dulghǝ daanes ,muryo ɗaŋ ci gwam ɓannɗǝŋ kǝ zhaaɗ-zhaaɗi, ¹⁰ mǝn yo ɗaŋ nǝ mǝn varaŋsǝi tashi mbǝlǝŋ tliti wubshes tǝ man zub a ken ghǝ muryo ɗaŋ cigha tsǝtnnghǝni a daanes. Tǝ man zubni yatl tǝ mbuu muryo ɗaŋ ci gwam nǝ ghǝ ndok-ndoki,ti yi shin gya kurgam ghǝ guŋndǝ wasǝŋies a ken ghǝ daan ngǝ guŋdes ti yi wultu, ¹¹"A ndaraghǝni daadǝn wopm tǝ Cognvon wopm kab luughǝn tǝ zhimngǝni tǝ vartǝ. Nǝ duryo tu kyani ghuŋ kǝ ndǝr ngǝtn ɓuruk ,tǝ sughǝni waa ghuŋ gya ngǝtn ciɗa ɗaŋ kǝ ndǝrshi."

Chapter 5

¹She mǝ ya yel a giɓkǝ taas zaari kǝ daashi yo ɗaŋ a tsǝtnɗi a dul danghǝ guŋndu, mǝ yel tagarta ɗaŋ taa dlyaaɗ ngǝtngi ken tǝ kaar, cinǝ dlǝpmngǝn tǝ ngǝtnngǝn dlǝpmngǝn wattsǝmai. ²Mǝ yel dǝllǝ zhipti shinngǝn Cogn ca kon tǝ dǝllǝ yer tu, ''Nu wo kǝǝm tǝ ɗǝrǝ tagarte shi tǝ ndǝr tǝ pul ngǝtnngǝ dlǝpmngǝnneshi yo?''³Gon won ɗa hŋ giɓ tsogn gaami, ko a ɗǝgn, ko yatl tǝ ɗǝgn wo ɗya tǝ ɗǝrǝ tagareshi ko tǝ kwaan ngǝtn yo ɗaŋ tǝ dlyaaɗ ghai. ⁴Mǝta ngwar nyaŋ nyaŋ duryo tu gon won ɗa hŋ ɗaŋ a kǝǝm ɗaŋ tǝ ɗǝrǝ tagareshi ko tǝ kwaan ngǝtn yo ɗaŋ yi ɗa giɓi hŋ.⁵ Beɗ tǝ gi namboŋ a giɓkǝ mǝn varaŋshes a wulǝm tu, ''Ɓak ngwaar hŋ. Yel! zhii kaɓkǝ usuli ghǝ Yahuza a fi mbarzaŋnyi. Yani ghǝn a kǝǝm ɗaŋ tǝ ɗǝrǝ tagarteshi tǝ gya ngǝtn dlǝpmngǝnnes wattsǝmaiyi.''⁶Mǝ yel ŋaa tǝǝm cigha dlǝǝrghǝn a dleighǝ balgham guŋndes tǝ ngǝtnngǝ ndǝrghǝn wuɓsǝ ɗaŋ citǝ raai, a giɓkǝ mǝn varaŋshes ca yaal ɗaŋ tu nǝ gyo ɗaŋ taa ɗuti. A yir nyeri wattsǝmai ɗaŋ Cogn shinndarshi ɗi a ɓuruk ɗǝgn. ⁷A tlii tlǝn kaɓ tagarte shi a taaghǝ zaari daashi ɗaŋ cigha tsǝtnngǝn dǝnngǝ guŋndes.⁸A kili yo ɗaŋ ŋaa tǝǝmes a mbi tagarteshi, ngǝtnngǝ raaiyi wuɓsǝi tǝ mǝn varaŋshes tashi mbǝtlǝm tliti wuɓsǝi tǝbzuɓni yatl a kenngǝ ŋaa tǝǝmes. ko gyo wasǝŋ citǝ kinndi, tǝ koɗ zinariya nǝ yugnngǝn tǝ ngǝtn zhoŋngǝn dlǝrǝŋ dlǝrǝŋ, gya gin ghǝn nǝ karaghǝnngǝ mǝn caaghǝn raa.⁹Tǝ ta wa ngil muuri: ''ka kǝǝmi ɗaŋ a mbi tagarteshi, a ɗǝrǝ gya ngǝtn dlǝpmngǝn woshi. Duryo tu taa ta nĝrghǝi, tǝ voraŋ wa ghǝn kǝ ta ɗiiɓ Cogn zarsǝ mǝn kǝ usuli mari mari, riisǝŋ, zarsǝ, tǝ dǝnsǝ ɗǝgn. ¹⁰Kǝ surshi nǝ guŋndu tǝ gya pǝris tǝ mbuu Cognwopm, nǝ gi ta fi guŋndu a ɗǝgn.''¹¹Ɗaŋ mǝ yaal she mǝ wum kurtǝ kǝǝmngǝ gutuli zhiptibshinngǝn Cogn ɗi ngirǝŋngǝn tǝ balgham guŋndes, beɗ tǝ gya ngǝtnngǝ raai tǝ mǝn varaŋshes. lǝǝɗkǝn wasǝŋbta tuli zaŋngu dzuɓ zaŋngu tǝ zaŋngu. ¹²Tǝǝ wul tǝ yer vari, ''Gyo ɗaŋ a kǝǝm yan nǝ ŋaa tǝǝm yo ɗaŋ tǝ ngyer tu tǝ tu vartǝ, tuughǝn, yisǝŋngǝn, tlyaaghǝn, zhimngǝn, zǝghǝrghǝn, tǝ luughǝn.''¹³Mǝ wum ɓuruk ngǝtn ɗaŋ Cogn ndǝr ɗaŋ ci gaami tǝ yatl tǝ rupm ɓuruk ngǝtn ɗaŋ cigha giɓi wasǝŋ caa wultu, ''Nǝ daashi gi ɗa cigha guŋndes tǝ ŋaa tǝǝmes, tǝ luughǝn, zhimngǝn, zǝghǝrghǝn, tǝ vartǝ ghǝ guŋndǝ, zhaɗ zhaɗ.'' ¹⁴Ngǝtnngǝ raai wuɓsǝi tǝ wultu, ''Tǝ naa cik!'' she mǝn varaŋshes tǝ nddaɗ tǝ ken wasǝŋ tǝ mbuutǝ.

Chapter 6

¹Mǝ yaal a kili yo ɗaŋ ŋaa tǝǝmes ɗǝrǝ namboŋ a giɓkǝ ngǝtn dlǝpmngǝn wattsǝmaiyi, shemǝ wum namboŋ a giɓkǝ ngǝtn raai wuɓsǝi a wul tǝ yer won ɗaŋ tu nǝ fyalaŋ, ''Man!''² Ɗaŋ mǝ yaal, she zhwaki fyali won ghǝnni, murghǝ kilarghǝnni ci tǝ taghǝnngǝ murghǝ mbarzaŋnyi duryo tu tǝ fi mbarzaŋnyi.³A kil yo ɗaŋ ŋaa tǝǝmes ɗǝrǝ ngǝtn dlǝpmngǝn kǝ mbǝtlǝmes, mǝ wum ngǝtn raai kǝ mbǝtlǝmi wultu, ''Man!'' ⁴She zhwaki gon nyolɗi ɗa nǝ zheli ngazhǝwu murghǝ kilarghǝnnes gos tǝ vǝrtǝ dǝǝl tǝ mbi raa wusni a ɗǝgn, duryo tu zarsǝ wos tǝ tlaa dlǝŋsǝ wasǝŋ. Murghǝ kilarghǝnni gin tǝ ta vǝrtǝ dǝǝl gita.⁵A kili yo ɗaŋ ŋaa tǝǝmes ɗǝrǝ ngǝtn dlǝpmngǝn kǝ mayeshi, she a wum mgǝtn raai kǝ mayes a wul tu, ''Man!'' she mǝ tel zhwaaki jii, murghǝf' kilarghǝnnes citǝ ngǝtnngǝ ɓǝǝɗkǝn mbǝtlǝm a taas wos. ⁶She mǝ wum yer won ɗaŋ tu yini gha giɓkǝ gya ngǝtn raayi wuɓsǝi ca wultu, ''koɗ alkama namboŋ a bamvi mayi a bamvi wurɓa vyaaghǝn, beɗ, koɗ alkames mayi a bamvi dinari. Beɗ tǝ gi malarǝm miires tǝ zhak farndu dǝnnes hŋ.''⁷A kili yo ɗaŋ ŋaa tǝǝmes ta ɗǝrǝ ngǝtn dlǝpmngǝn kǝ wuɓeshi mǝ wum yerghǝ ngǝtnngǝ raayi kǝ wuɓshes a wultu, ''Man!'' ⁸She mǝ yel zhwaaki na zhak ɓitlari. Murghǝ taghǝn wosbtǝ vǝrtǝ sǝǝm tu mǝskǝn, nyamri ca laaɓ tǝ beɗ. Tǝ ta vǝrshi vartǝ a namboŋ a dǝni wuɓsǝ kǝ ɗǝgn, tǝ ɗu gita tǝ kusǝŋ, tǝ giir, beɗ tǝ gya tluŋsǝ namtsǝ kaɓkǝ dǝgn.⁹A kili yo ɗaŋ ŋaa tǝǝmes ɗǝrǝ ngǝtnngǝ dlǝpmngǝn kǝ nandameshi, a daɗkǝ bagadi, mǝ yel gya raaighǝ mǝn yo ɗaŋ tǝ tlaa nǝ durghǝ vk Cogn, tǝ tlyaghǝn zha yo ɗaŋ tǝ mbi. ¹⁰Tǝ ngwaar tǝ yer tlya tlyaa tu, ''She dzaŋngyo, kyan murghǝ vartǝ ɗeɓaɗ, murghǝ ndzǝkkǝn tǝ jom jomni, ǝŋ ka ɗǝǝl vi mǝn ɗǝgn mǝn, aa ndǝr a mbi bamvi voraŋ wopi ye? ¹¹She tǝǝ ta vǝr ko gyo wasǝŋ luu fyaali tǝ ndǝr tǝ wulshi tu tǝɓuɓ nǝkǝ dǝǝl njwatn, hal she lǝǝɗkǝnngǝ gya kamndǝ wasǝŋ a laaghǝ mon, tǝ gya yestǝ wasǝŋ tǝ gya watsǝ wasǝŋ ɗaŋ ta tlyaashi wasǝŋǝi ya tuli ɗaŋ yo ɗaŋ tǝ ta tlaashi wasǝŋes.¹²A kili yo ɗaŋ ŋaa tǝǝmes ɗǝrǝ ngǝtnnǝ dlǝpmngǝn kǝ limeshi, mǝ yaal she dǝllǝ zhighǝkǝn yatl ghǝnni. Dzaŋ ta sui nǝ jii diɓ ɗaŋ luk jii, she gunyi lǝpm ta naai ɗaŋ voraŋ.¹³ Gya caar ɗaŋ ci tsogn gaami tǝ ndaaɗ ca dlaa guuri wos ɗi gya gyo ɗaŋvtaa nyaŋ hŋ, a kil yo ɗaŋ yetar naagurakɗi ya zhighǝɗtǝ. ¹⁴Gaami malaru ɗaŋ tu nǝ tagarta yo ɗaŋ tǝ karghaɗtǝ. Tǝ jaalar ko wuuri gyoi tǝ ko donnga lǝǝɓ zha gyoi a lǝǝɓ tsǝtnngǝn wos.¹⁵She guŋsǝ ɗǝgn tǝ zarsǝ mbuuni tǝ giŋsǝ mǝn manndǝ, mǝn tuughǝni, mǝn vartǝ, tǝ ɗeɓaɗ konu, mon tǝ murghǝ sǝrghǝde, ta waaɗi a gya mbok puus tǝ dǝlǝkkǝ gya puus wuur.¹⁶ Tǝǝ wul gya wuures tǝ gya puushes tu, ''Ndaaɗǝn ɗi ɓasmi, waaɗǝn mi wopiɗi a yir ghǝ dashi ɗaŋ ca tsǝtn a daanngǝ guŋndǝi, tǝ tliti yer ghǝ ŋaa tǝǝmes.¹⁷ Duryo tu dǝllǝk dzaŋngǝ tlitiyer wasǝŋ a tuliɗi. Nuughǝn wo ɗya dlǝǝri yo?''

Chapter 7

¹ Ɗa kaari gini mǝ yel zhipti shinngǝn Cogn wuɓsǝ ɗaŋ cigha dlǝǝrghǝni a banndi wuɓsǝ kǝ ɗǝgn, ɗaŋ tǝ dlǝlar yetarii wuɓsǝ kǝ ɗǝgn tlyaa tlyaa nǝ durghǝ yo tu yetar tǝ vaɗ ka ɗǝgn tǝ dǝllǝ zha tǝ gwaas hŋ. ² She mǝ yel zhipti shinngǝn Cogn cigha manngǝn ɗi te banndi gǝshi, gyo ɗaŋ ci tǝ rǝtsǝghǝni taas kǝ Cogn murghǝ raai. A cim tǝ dǝllǝ yetar kǝ zhipti shinngǝn Cogn wuɓsǝ ɗaŋ tǝ vǝr shi dǝǝl tǝ vǝr forǝm ɗǝgn tǝ dǝllǝ zha. ³ Vǝrǝm forǝm ɗǝgn tǝ, tǝ dǝllǝ zha, tǝ gwaas hŋ, hal she myaa ɗu rǝtsǝghǝni taas kǝ Cogn ngai a gamken ngǝ monsǝ kǝ Cogn wopm."⁴ She mǝ wum lǝǝɗkǝn gya gyo ɗaŋ tǝ rǝtsǝ shi Ci 144,000, gya gyo ɗaŋ tǝ rǝtsǝ shi ɓurug a kaɓkǝ usuli zarsǝ kǝ Isar'ila: ⁵ Zaŋngu dzuɓ tliiti mbǝtlǝm ɗaŋ tǝ rǝtsǝ kǝ taas Cogn a zarsǝ kǝ Yahuda, zarsǝ zaŋngu dzuɓ tliiti mbǝtlǝm kǝ zarsǝ Ruben, zaŋngu dzuɓ tliiti mbǝtlǝm kǝ zarsǝ kǝ Gaɗ, ⁶ Zaŋngu dzuɓ tliiti mbǝtlǝm kǝ zarsǝ kǝ Asher, zaŋngu dzuɓtliiti mbǝtlǝm kǝ zarsǝ kǝ Naptali, zarsǝ dzuɓ tliiti mbǝtlǝm kǝ zarsǝ kǝ usuli kǝ Manassah⁷ Zaŋngu dzuɓ tliiti mbǝtlǝm kǝ zarsǝ kǝ Simion, zaŋngu dzuɓ tliiti mbǝtlǝm kǝ zarsǝ kǝ Lawi, zaŋngu dzuɓ tliiti mbǝtlǝm kǝ zarsǝ kǝ Issakar, ⁸ zaŋngu dzuɓ tliiti mbǝtlǝm kǝ zarsǝ kǝ Zebulun, zaŋngu dzuɓ tliiti mbetlǝm kǝ zarsǝ kǝ Isufu, she zaŋngu dzuɓtliiti mbǝtlǝm kǝ zarsǝ kǝ usuli Banyami ɗaŋ cinǝ rǝtsǝghǝni kǝ taas kǝ Cogn.⁹ A kaari ngǝrshi gyagin ɗaŋ mǝ yaal, she jwaamngǝn zarsǝ ghǝni gyo ɗaŋ murghǝ kwaanngǝn ngai hŋ a te ko zarsǝ gya gyo ɗaŋ taa yisǝŋ Cogn hŋ, kǝ riisǝŋ zarsǝ kǝ riisǝŋ mari mari a dlǝǝrghǝni a ken ngǝ guŋndu a ken ngǝ ŋaa daaguɓzhi ɗaŋ cii tǝ lǝŋsǝ felaŋshi tǝ patsǝ dabino a taas waasǝŋ, ¹⁰ Caa ciim tǝ yer tlyaa tlyaa : "Kaɓkǝni nǝghǝ Cognvon wopm ɗaŋ cigha tsǝtnngǝni a daan ngǝ guŋndu tǝ ŋaa Daaguɓzhii!"¹¹ Ɗeɓaɗ zhipti shinngǝnes ta dlǝǝr tǝ ngirǝŋ dǝn ngǝ guŋndu ɗaŋ mǝn varaŋsǝ tǝ ngǝtn yo ɗaŋ Cogn ndǝr ɗaŋ ci wuɓsǝ, ɗaŋ tǝ mbuɗni tǝ vwaa tǝ tsogn ken waasǝŋ a ken ngǝ daan ngǝ guŋndu tǝ mbuu Cogn, ¹² caa wul tu, "Tǝ naa cig! Zǝkkǝni tǝ zhimngǝnivtǝ yisǝŋngǝni tǝ nyaarghǝni, tǝ luughǝni, tǝ vartǝ, tǝ tlyaaghǝni tǝ naa nǝghǝ Cognvon wopm zhaaɗ zhaaɗ. Tǝ naa cig!"¹³ She namboŋ a giɓkǝ mǝn varaŋshes a ceɗǝm, "Gyagin nǝ gya nuu ɗaŋ citǝ lǝŋsǝ felaŋshi yo, tǝ bwaaɗi te ɗo?" ¹⁴ Mǝ wul tǝ tu, "Maalǝm, Kaa yisǝŋǝi," she a wulum tu, "Gyagin nǝ gya gyo ɗaŋ tǝ nywaal ɗi gha dǝllǝ ghǝ forǝm. Taa coɓ lǝŋsǝ waasǝŋǝi tǝ sular shi waasǝŋǝi nǝ felaŋshi a giɓkǝ voraŋngǝ ŋaa tǝǝmes.¹⁵ Nǝ durghǝ dei gini ghǝn cigha ken ngǝ daan ngǝ guŋndu Cognvon. cigha mbuughǝn wos kaviɗ tǝ dzaŋ a giɓ dǝn wos. Yaan gyo ɗaŋ cigha daan guŋndu wo naa nǝ cogn jwaagn a dulgama waasǝŋ. ¹⁶ Ta man wum kusuŋ tǝ zhak mbaltkǝn ɗa hŋ. Dzaŋ wo vaashi hŋ, tǝ ngǝtn vaaghǝni gyo ɗaŋ ca vaa. ¹⁷ Nǝ durghǝ tu ŋaa tǝǝmes ɗaŋ cigha dlei ghǝ dǝn ngǝ guŋnduos wo naa nǝ murghǝ lyaaghǝni waasǝŋ, ɗaŋ wo dlǝǝr tlǝǝr shi a lǝɓ won ɗaŋ ca nyolar zha kǝ rai ɗi, ɗaŋ Cognvon saaɗshi zhelǝm mǝnii ɓurug a yir waasǝŋ."

Chapter 8

¹ Ɗaŋ Daaguɓzhes ɗǝrǝ rǝchi kǝ guŋndu kǝ wottsǝ mai yeshii, lǝɓ ta fii kelag Tsogn gaami nǝghǝ kummbai ghǝ kili. ² Annda mǝ ta yel zhipti shinngǝn Cogn wottsǝmai gyagyo ɗaŋ caa dlǝǝr a ken Cognvon, she tǝ vǝrshi nyeri kǝ vuɗkǝni wottsǝmai³ Zhipti shinngǝni Cogn gon ɗa a man cigha ngaɓkǝni puŋndi jinari kǝ miir koɗkǝni kǝ naa dlǝrǝŋ dlǝrǝnyi, cigha dlǝǝrghǝni gha lǝɓ ɗaŋ nǝ nalghǝni kǝ koɗkǝni miir naa dlǝrǝŋ dlǝrǝnyi. Tǝ vǝr tǝ miir naa dlǝrǝŋ dlǝrǝnyi monnda durghǝ yo tu tǝ vǝr shi waashii tǝ gya karaghǝni mǝn laaɓkǝni burug a dulghǝ lǝɓii ɗaŋ nǝ nalghǝni ɗaŋ nǝ nalghǝni tǝ jinari kǝ miir dlǝrǝŋ dlǝrǝnyi gyo ɗaŋ yigha ken daan guŋndǝi. ⁴ Yaagn kǝ miiri tǝ gya karaghǝn kǝ mǝn laaɓkǝn a shishi a taas kǝ zhipti shinngǝn Cokes a tai gaami a Cognvon. ⁵She zhipti shinngǝn Cokes a mbi puŋndi miir kǝ dlǝrǝŋ dlǝrǝnyes a yugn tii tǝ wuɗ ɗaŋ a ngaa ɗi a lǝɓ ɗaŋ tǝ nal nǝ gǝǝpm ngǝn ngǝtii, annda akur tǝ ɗi ɗǝgn, she falaŋ ngaɓ byaatlkǝn, tǝ gǝmngǝn vii kǝ von, falaŋ yi tlaa tǝ zhighǝɗkǝni ɗǝgn.⁶ Zhipti shinngǝni Cognvon wottsǝmaiyii tǝ ngerii tǝ vuɗkǝni, tǝ mbǝrshi waasǝŋǝi tǝ vuɗ gya nyeres. ⁷ Zhipti shinngǝn Cognvon kǝ kenes a vuɗ nyeri goshii, she guruŋshi shemndi tǝ wuɗ nǝ lǝǝghǝni tǝ voraŋ tǝ mbwaaɗi , she a dlaa shi ɗi tǝ ndaaɗ ɗi a dulghǝ ɗǝgn, nǝ durghǝ gii dǝni namboŋ a giɓkǝ dǝni mayi tǝ gǝǝpii, tǝ ɓǝǝlii dǝni mayi, dǝni namboŋ gǝǝpii, yaar ɗǝki tǝ gǝǝpii.⁸ Zhipti shinngǝn Cognvon kǝ mbǝtlǝmi a vuɗ nyeri goshii, she ngǝtn won ɗaŋ dellǝghǝ wuur tǝ wuɗ kai cigha cighǝni tǝ ta kur tii giɓ dǝllǝ ghǝ zha. Kya ɓǝǝl dǝllǝ ghǝ zhai dǝni mayi, dǝni namboŋ a naai nǝ voraŋ, ⁹ ngǝtn yo ɗaŋ caa tsǝtn a dǝllǝ ghǝ zhai dǝni namboŋ .a giɓkǝ dǝni mayi tǝ mǝǝshii.¹⁰ Zhipti shinngǝn Cognvon kǝ mayes a vuɗ nyeri goshii, she dǝllǝ ghǝ caar won vunnda ɗi a yetar gaami, ca tlaa ɗi ɗaŋ wuɗ ɗaŋ tǝ ngaɓ a mbatlaŋ kaviɗ, she a dulghǝ dǝni namboŋ a giɓkǝ dǝni mayi ɗaŋ kya ɓǝǝlii,kaɓkǝ gya rupm tǝ kaɓkǝ zhai gya gii ɗaŋ caa ɓuɗɗi yaatlii. ¹¹ Sǝm caari tu baŋndi. Namboŋ a giɓkǝ mayi kǝ zha tǝ baŋei, zarsǝ monnda tǝ mǝǝshii nǝ zha ɗaŋ a baŋǝi.¹² Zhipti shinngǝn Cogn kǝ wuɓshes a vuɗ nyeri goshii, aɗu dǝni nambonyi a dǝni mayi kaɓkǝ dzaŋ, cig ɗaŋ, dǝni namboŋ a dǝni mayi kaɓkǝ lǝpm, cig dǝni namboŋ a dǝni mayi kaɓkǝ caar. Nǝ durghǝ gii namboŋ a dǝni kaɓkǝ mayi waasǝŋ tǝ naainǝ jii, namboŋ a giɓkǝ mayi kaɓkǝ vyaaghǝni, tǝ namboŋ a giɓkǝ mayi kaɓkǝ kaviɗ, lǝɓ ta yaal ɗa hŋ.¹³ Mǝ yaal she mǝ wum dǝlǝkci ɗaŋ cigha tlǝǝɗkǝni gha dlǝk yetar gaami, cigha wulghǝni tǝ yer tlyaa tlyaa tu, "A girvki, a gir ki, a gir ki, kyaani gya gyo ɗaŋ kigha tsǝtnngǝni gha ɗǝgn, nǝ durghǝ nyeri ɗaŋ tǝ ɓan tǝ naa ɗaŋ tǝ vuɗ shi waashii.

Chapter 9

¹ She zhipti shinngǝn Coki kǝ nanndames vuɗ mwaari wos. Mǝ yel caar ɗi gaami a ndaaɗ ɗi ɗǝgn. Tǝ vǝr caares piis kǝ tǝpm giir yo ɗaŋ nǝghǝ ɓanngǝni hŋǝi. ² A ɗǝrǝ tǝpm ngǝ giires ɗaŋ nǝghǝ ɓanngǝni hǝŋǝi, she yagn nyol ɗi ɗa ken ɓiiles ɗaŋkutu nǝ yaagn ngǝ dǝllǝ giir wuɗ. Dzaŋ tǝ yetar tǝ suui nǝ jii, nǝ durvhǝ yaakes ɗaŋ ca nyol ɗi ɗa ɓil giires.³ Ɗa giɓ yaakes zai tǝ nywaal ɗi gha ɗǝgn, tǝ vǝr shi vartǝ ɗaŋ kǝ nannjaŋ a ɗǝgn. ⁴ Tǝ fuushi tǝ tu tǝ malar yaar a ɗǝgn hŋ, ko ɗeɓaɗ paatsǝ ko gwaas yo ɗaŋ ɗaghas nǝ kornoi hŋ, beɗ tǝ gii nǝ zarsǝ yo ɗaŋ tǝ yir rǝtsǝghǝn kǝ taas Coghn a gamken waasǝŋ ɗyaŋraŋ hŋ⁵ Taa vǝrshi lǝɓ tǝ tlaa gyagii hŋ, beɗ tǝ gii tǝ firshi forǝm nǝghǝ lǝpm nanndam. Vaaghen waasǝŋ wo naa ɗaŋ kǝ mbwaaghǝn nannjaŋ ǝŋ yaa mbwaa zaar. ⁶ A mbuɗkǝni gyagi zaarsǝ ta ŋal mǝskǝni, beɗ tǝ gii ta tu tǝ hŋ. Taa suu mǝskǝni nǝ ŋaanyi hŋ, beɗ tǝ gii mǝskǝni wo kiri bashi.⁷ Zhetes tǝ yaal ɗaŋkutu nǝ pǝrshi yo ɗaŋ taa mbǝrshi nǝ maanndǝ. A gaam waasǝŋ ngǝtn won ngai ɗaŋ kur gaam kǝ jinaari, yir waasǝŋ yi ɗaŋ kǝ yir zarsǝ. ⁸ Tǝ yir mbitlǝŋ gaam ɗaŋ mbitlǝŋ gaam guɗi. Shin waasǝŋ yi ɗaŋ shin daa namtsǝ. ⁹ Tǝ yir pipii gǝǝɓ ɗaŋ pipii gǝǝɓ kǝ dwaam. Yer ghǝ gyomtli waasǝŋ yini ɗaŋ wulghǝn yerghǝ keke mǝnndǝ monnda tǝ pǝrshi ɗaŋ caa kir nǝ durghǝ maanndǝ.¹⁰ Tǝ yir kiir tǝ ngǝtn ngǝ mbwaaghǝn ɗaŋ nannjaŋ; a kiir waasǝŋ tǝ yir vartǝ tǝ kuus zarsǝ mǝn nǝghǝ lǝpm nanndam. ¹¹ Tǝ yir gon ɗaŋ guŋ a gamawaasǝŋ zhipti shinngǝn kǝ giir ghǝ shoŋni baa ngitaali. Sǝm wos tǝ vii Yehudawa tu Abadon, tǝ vii Helenawa tu Afoliyon. ¹² Girghǝni kǝ keni a laatsǝi. Yeli! A kaar gin, vuughǝni gyagon mbǝtlǝm a manngǝnɗi saɗɗa.¹³ Zhipti shinngǝn Cogn kǝ limi vuɗ mwaari wos, mǝ wum yer ɗaŋ ca wul ɗi a nyeri kǝ lǝɓ dlǝǝrghǝni dǝn Cogn kǝ jinari ɗaŋ yigha ken Cogn. ¹⁴ Yeres wul zhipti shinngǝn Cogn kǝ limi ɗaŋ yir mwaares tu, "Gǝm zhipti shinngǝn Cogn wuɓsǝi ɗaŋ cinǝ naaɗkǝni a dǝllǝ ghǝ rupm Yufiretishi." ¹⁵ Zhipti shinngǝn Cogn wuɓsǝi ɗaŋ tǝ ɓumtsǝshi nǝ dǝlli gii, tǝ dzanyi gii, tǝ lǝɓi gii, tǝ voni gii tǝ ta gǝm shi tǝ ɗu namboŋ a giɓkǝ mayi kǝ zarsǝ.¹⁶ Lǝǝɗkǝni kǝ mǝn maanndǝ a kaar pǝrshi tǝ ta yi tashi goɓri kuri mbǝtlǝm (200,000,000) Maa ta wum lǝǝɗkǝni waasǝŋ. ¹⁷ Cig ghǝnnda mǝ ta yel gya pǝrshes a yelghǝn ngǝtn ngǝ jaanatn tǝ mǝn taghǝn ɓashi, ngǝtn ngǝ lyaaghǝni gǝǝɓ waasǝŋ tǝ ta yi nǝ zhelaŋshi ɗaŋ wuɗ, diɓkǝn shuuni, tǝ fyaali ture. Gamtsǝ pǝrshes tǝ ta yi ɗaŋ gaamtsǝ daanamtsǝ a vii waasǝŋ, wuɗ tǝ yaagn, tǝ fyal wuɗ.¹⁸ Namboŋ a giɓkǝ mayi kǝ zarses balayiɗi gyagin tǝ ta tlaa shi waashii: wuɗ tǝ yagn, tǝ fyal wuɗ ɗaŋ tǝ ta nywaal ɗi a vii waasǝŋ. ¹⁹ Durghǝ yo tu vartǝ kǝ pǝrshes ta yi gha vii waasǝŋ tǝ kiir waasǝŋ-durghǝ yo tu kiir waasǝŋ ta yi ɗaŋ nyici tǝ yir gamtsǝ yo ɗaŋ tǝ yaŋshi ghuŋ caa ngaa wus zarsǝ ghai.²⁰ Ɓanci zarsǝ gyagyo ɗaŋ balayiɗes tlaa shi hŋ tǝ kaɓ ndaaɗkǝn waasǝŋ, tǝ kaɓ ndaaɗkǝn waasǝŋ nǝ ngǝtn ɗaŋ tǝ ta fi hŋ, tǝ ndǝr tǝ gaa mbuughǝn mǝnndǝŋsǝ tǝ waarvkǝ jinari, azurfa, dwaam, puus, tǝ ŋamtsǝ hŋ beɗ- beɗ ngershi gyagii ɗaŋ caa ɗyavtǝ yaal, ko tǝ wumi, ko tǝ rii hŋ. ²¹ Tǝ ndǝr tǝ kaɓ ndaaɗkǝni waasǝŋ nǝghǝ ɗughǝn zaar, tǝ zugn, tǝ mbǝllǝ tǝ laaghǝ cighǝn mǝǝr hŋ.

Chapter 10

¹ A kili gii mǝ ta yel dǝllǝ ghǝ zhipti shinngǝn Cogn a shiighǝn ɗi te tsogn. A ta yi nǝ naaɗkǝn a giɓ kurvon, gaami tǝ gaam wos, falaŋ ta yighai. Yir wos tayi ɗaŋ dzaŋ, yesaŋsǝ wos tǝ ta yi ɗaŋ jenndǝm wuɗ. ² A ta ngaɓ tagarta a taas wos ɗaŋ nǝ ɗǝrǝghǝni a ta gaa yaasǝŋ zaari wos a dǝllǝ ghǝ zha gaa yaasǝŋ napti wos ɗa yaatli.³ She a ta ɗu kaaghǝni tǝ yer tlyaa tlyaa ɗaŋ daa namtsǝ. A kili yo ɗaŋ a ta ɗu kaaghǝnii, she falaŋ wottsǝmai tǝ ta wul vii tǝ yer waasǝŋ. ⁴ Kili yo ɗaŋ falaŋ wottsǝmaiyes tǝ ta wul vii, ata naam ɗa hŋ mǝ naɓ dlaaɗkǝni, beɗ tǝ gii mǝ ta wum yer won ɗi gaami tu, "Gaa sǝǝr yo ɗaŋ falaŋ wottsǝmai yi tǝ kon. Dlyaaɗ hŋ."⁵ She zhipti shinngǝn Cokes ɗaŋ mǝ yel tǝ a dlǝǝrghǝn a dulghǝ dǝllǝ ghǝ zhes tǝ dulghǝ yaatles, a mbwaa taas zaari wos tsogn. ⁶ A ta ŋas puus tǝ gyo ɗaŋ ci gwaam zhaaɗ zhaaɗ kǝ zhaaɗ zhaaɗi, gyo ɗaŋ a ndǝr tsogn tǝ ɓurug ngǝtn yo ɗaŋ yi ɗa giɓi, tǝ ɗǝgn tǝ ɓurug ngetn yo ɗaŋ yi ɗa duuli, tǝ dǝllǝ ghǝ zha tǝ ɓurug ngǝtn yo ɗaŋ yighai ɗa giɓi. She zhipti shinngǝn Cokes ta wul tu, "Dlǝǝrghǝn ngai ɗa hŋ. ⁷Beɗ tǝ gii, ɗa dzanyi a kili yo ɗaŋ zhipti shinngǝn Cogn kǝ wottsǝmai yes yaa naa ɗaŋ tǝ vuɗ mwaari goshii, a kiles sǝǝr ghǝ Cogn wo yugngarii ɗaŋ gyo ɗaŋ a kon a monsǝ wos mǝn shinngǝn Cokes.⁸ Yeres ɗaŋ mǝ wumi te tsoghǝi a man wul vii tǝ myan ɗa: "Tlǝ, mbi tagartai ɗaŋ nǝ ɗǝrǝghǝnii, ɗaŋ yigha giɓ taas kǝ zhipti shinngǝn Coki gii ɗaŋ aa dlǝǝr gha dulghǝ dǝllǝ ghǝ zhes tǝ dulghǝ yaatles." ⁹She mǝ tlii a zhipti shinngǝn Cokes mǝ wul tǝ tu tǝ taam ŋaa tagartas. A wulǝm tu, "Mbi tagartas aa ci tii. Wo caa vwaa wa baŋngǝni, beɗ tǝ gii, a vii waa wo mwaa ɗaŋ duum."¹⁰ Mǝ kaɓ ŋaa tagartashii a taas zhipti shinngǝn Cokes mǝ cii. A ta mwaa ɗaŋ zhak duum a vietn, beɗ tǝ gii ɗaŋ mǝ ta cii, vwaatn ta baŋǝi. ¹¹She gon wulǝm tu, "A naa ciɓ aa kon ngǝtn ngǝ jaan ɗa a dulgaam zarsǝ monnda, dǝllǝŋsǝ yaatl, vii zarsǝ tǝ guŋsǝ."

Chapter 11

¹Tǝǝ taa vǝrǝm shirǝŋ mǝ fi laghai ɗaŋ tu nǝ shirǝŋ ɓǝǝɗkǝn ngǝtn. Tǝǝ taa wulǝm tu, "shishi a ɓǝǝɗ dǝn coghǝi tǝ lǝɓ dlǝǝrghǝn ngǝ dǝn cogn, tǝ gyaa gyo ɗaŋ caa mbuughai ɗa giɓi. ²Beɗ tǝ gii a ɓǝǝɗ ɓǝdlǝŋ dǝn cokes hŋ dur yo tu taa vǝr mǝn ɗǝgn. Taa daɓtsǝ yaatl kǝ ndzǝkkǝnes nǝghǝ lǝpm tashi wuɓsǝ tliiti mɓǝtlǝŋ.³Ma vǝr mǝn tlyaghǝn zheti zarsǝ mbǝtlǝŋǝi vartǝ tǝǝon ngǝtn jaan nǝghǝ dzaŋ zaŋ ngu namboŋ tǝ kuuri mbǝtlǝŋ tǝ tashi lim (1,260), ta caa lǝŋsǝi." ⁴Mǝn tlyaghǝn zhes yaŋshighǝn ci gwaas mɓǝtlǝŋ kǝ zaituni tǝ kuuɓk ngaɓkǝn wuɗ mbǝtlǝŋ ɗaŋ cigha dlǝǝrghǝn a ken Daadǝn kǝ ɗǝgn. ⁵Kǝn gǝn yaa bwaa tǝ malarshi waashi, wuɗ wo nyolɗi a vii waasǝŋ ndǝr ci mǝn nyaŋngaskǝn waasǝŋǝi. Gyo ɗaŋ caa suu tǝ malarshi waashi a naa ciɓ tǝ ɗutii a tǝpi gin.⁶Mǝn tylaghǝnzha gyaa gin tǝ yir vartǝ tǝ dlǝpm gaami ɗaŋ von wo mn shiiɗa hŋ a kili yo ɗaŋ caa kon ngǝtn jaan. Tǝǝ yir vartǝ tǝ sular zha tǝ naai nǝ vwaraŋ tǝǝ ndǝr tǝǝ ɗu ɗǝgn tǝ ko naa alobai gyo a kili yo ɗaŋ caa suu a raa waasǝŋ. ⁷A kili yo ɗaŋ caa ɓan tlyaghǝn zha waasǝŋǝi, tluk namtsǝ gii ɗaŋ a mbwaaɗi giɓ giir shoŋnii wo shisher manndǝ caa gaa gǝǝɓ tǝ yaŋshi. Wo tu mbar zanyi ɓashi ndǝr tlaa shi waashi.⁸Gǝmmɓǝli waasǝŋ taa mbuɗni a datǝpm ngǝ dǝllǝŋsǝ yaatles (gyo ɗaŋ dyak wos caa cim tu saduma tǝ Masar) tǝɓ yo ɗaŋ tǝ ghǝmmbal Daadǝn wopm ngai. ⁹Ngǝnngǝ mbuɗkǝni mayi tǝ kummbei gyaa gonɗi a ko Zarsǝ gyo, tǝ kabila, tǝ yatl taa yel gǝmmbǝli waasǝŋ. Taa kaɓ tǝǝ gǝmshi a vii giir hŋ.¹⁰Mǝn tsǝtnngǝn ɗǝgn wo polishi taa ndǝr taa fi belak. Hal taa shinndar dlǝŋ sǝwaasǝŋ vǝrghǝn kǝ ɓem mǝn dur yo tu mǝn shinngǝn coghǝn mbǝtlǝŋǝi tǝǝ fir forǝm gyaa gyo ɗaŋ caa tsǝtn a ɗǝgn. ¹¹Beɗ tǝ gii a kaar mbuɗkǝn mayi tǝ kummbe sǝǝghǝn rai ɗi a cogn wo ndashi, taa ndǝr tǝǝ dlǝǝr tǝ yaasǝŋ waasǝŋ. mǝn yo ɗaŋ tǝǝ yelshi, taa ci vǝrtǝ nǝ ŋaanyi hŋ. ¹²A kili gii taa wum dǝllǝghǝ yer wo bwaaɗi gaami wulshi tu, "Tanɗi ɗuun!" A kili gii taa tai tsogn a giɓ kurvon, mǝn nyaŋngaskǝn waasǝŋ a yelghǝn.¹³A dǝǝli gii dǝllǝghǝ zhighǝɗkǝn yaatl ɗ, dǝni namboŋ a giɓ dzuɓ kǝ yaatli wo daaɗii. taa tlaa Zarsǝ zaŋngu watlsǝ mayi a zhighǝɗkǝnyaatles, mǝn fuuɗkǝn taa ci vǝrtǝ tǝǝ ndǝr tǝǝ zhim cogn kǝ gaami. ¹⁴Girghǝn kǝ mbǝtlǝŋi aa laatsǝi. Yelǝn! Girghǝn kǝ mayes caa manngǝnɗi motlak.¹⁵Kiles zhiɓti shinngǝn cogn kǝ wattsǝmayes a vuɗ mwaari wos, she dǝllǝŋsǝ yer tǝǝ wul vii gaami tǝǝ wul tu, "Guŋdu kǝ ɗǝgn a naai nǝ guŋdu kǝ Daadǝnwopm tǝ kǝ Ɓorghǝn kǝ cognwos. Wo fi guŋdu nǝghǝ ndok-ndok kǝ ndok-ndok."¹⁶Kiles Zarsǝ ghǝ varaŋshi tashi mbǝtlǝŋ tliiti wuɓsǝ ɗaŋ caa tsǝtnngǝn a daan waasǝŋ a ken coŋǝi, tǝǝ daaɗ tǝ yir waasǝŋ yaatl. Tǝǝ mbuu cogn. ¹⁷Tǝǝ wul tu, "Mǝ nyarghǝ mǝn, Daadǝn cogn, murghǝ zhimngǝn, gyo ɗaŋ ci ɗaŋngǝni tǝ gyo ɗaŋ ata yi, dur yo tu kaa kaɓ vartǝ kǝ vari waai kǝ ndǝr kǝ nguɓ guŋndǝ.¹⁸A tlii dǝllǝŋsǝ yaatl, bǝɗ tǝ gii loŋsǝ waa a man. Dǝǝl a man ɗaŋ taa ɗǝǝl vii mǝn mǝǝskǝn mǝn ɗaŋ ka vǝr ɓakmi monsǝ waa mǝn shinngǝn cogn, tǝ mǝn caaghǝnraa, tǝ mǝn yo ɗaŋ tǝǝ ci vǝrtǝ sǝmwaa, bǝɗ mǝn yo ɗaŋ cigha bamvii ngǝtnwon hŋ tǝ mǝn varaŋsǝ. Dǝǝl a man ɗaŋ ka kwaaɓ mǝn kwaaɓkǝn ɗǝghǝi."¹⁹Kiles tǝǝ taa ɗera dǝn cognǝi, she tǝǝ taa yel kuluŋ mbighǝn ɗa raawoshi ɗa giɓ viin laades. Ɗanni she lǝɓ yaalighǝni paraɗ, tǝ yer, tǝ tlaaghǝn falaŋ, tǝ zhighǝɗkǝn yaatl, tǝ dǝllǝŋsǝ shomndi ɗaŋ yi tǝ yatar.

Chapter 12

¹Tǝǝ yel dǝllǝ giɗkǝn wonɗi tsogn gaami: Geɗ won a dlǝpmti tǝ dzaŋ tǝ lǝpm beɗ a giɓkǝ yasǝŋ wos tǝ woŋ gaam kǝ caar dzuɓ tliiti mbǝtlǝm a gaam wos. ²Ci tǝ ŋaavwa, cigha ngwaarghǝn nǝ wumngǝnngǝ ɓwaaghǝn, a giɓkẹ buŋngǝn kǝ ɓwaaghǝn.³She tǝ yel giɗkǝni gonɗi tsogn gaami: Yelǝn! Dǝllǝk nyici zheli won ɗa ɗaŋ citǝ gamtsǝ wottsǝmai a gaamwos. Tǝ nyeri dzuɓ, tǝ woŋ gaam wattsǝmai a gaamwos. ⁴Kiirwos tuɗ namboŋ caari giɗi a giɓi gya gi maayi tsogn gaami shinshi waashi ɗi ɗǝgn. Nyices tlǝn dlǝǝri a kenngǝ gǝɗes ɗaŋ ca ŋal tǝ ɓwaayes, duryo tu kili yo ɗaŋ ya ɓwaai tǝ ci ŋaaishi.⁵She a ɓwaa ŋaa mwaan, gyo ɗaŋ wo fi guŋndu kǝ ɗǝgn ɓuruk tǝ shirǝŋ dwaam. Tǝ vuum ŋaawoshe shi tǝbtlǝǝri a Cognvon a giɓkǝ guŋndu wos. ⁶Gǝɗes beɗ a kiir tlǝn ndǝr lǝǝɓ yo ɗaŋ Cognvon ndǝr tǝ mǝn duryo tu tǝ ɗya tǝbpaŋtǝ nǝ kǝ mbuɗkǝn zaŋngu namboŋ tǝ kuri mbǝtlǝm tasii liim 1,260.⁷A kiles manndǝ ta shishi tsogn gaami. Mika'ilu tǝ zhipti shinngǝnwos tǝ ta fi manndǝ tǝ nyices, she nyices tǝ zhioti shinngǝn goshes tǝǝ ta fi manndǝ tǝ yanshi ɗaŋ. ⁸Beɗ tǝ gi nyices citǝ tlyaaghǝn kos ɗaŋ wo tlyaagam wasǝŋ hŋ. Nǝ durghǝ cik, yan tẹ zhipti shinngǝn woshes tǝǝ ta man tu lǝǝɓ tsogn gaami ɗa hŋ. ⁹She tǝǝ ta gǝm dǝllǝk nyiceshi ɗi tǝ gya zhipti shinngǝn woshes ɗǝgn, yan nǝ ndotsǝ nyici ɗaŋ caa cimtǝ tu Ibilis ko Shetan gi ɗaŋ ca mor mǝn ɗǝgn ɓurughǝi.¹⁰She mǝ wum yer wonɗi tlya tlyaa tsogn gaami: Ɗaŋnin vumngǝn a man, tlyaaghǝn, guŋndu kǝ Cogn wopm, vartǝ ghǝ gi ɗaŋ nǝ Ɓorghǝnni. Duryo tu taa gǝm murghǝ caaghǝn vi gya yestǝ wopi ɗǝgn, yan ɗaŋ ca caashi a ken Cognvon dzaŋ tǝ kaviɗ.¹¹Tǝǝ tlya gamashi a te voraŋ kǝ ŋaa tǝǝmes tǝ tlyaghǝn zha kǝ vi wasǝŋ, nǝ yo tu tǝǝ suu raai wasǝŋ hŋ hal nǝ kǝ mǝskǝn. ¹²Nǝ durghǝ cik, fin polghǝn kyani tsogn gaami tǝ ɓuruk mǝn tsǝtnngǝn ɗa giɓes. Beɗ tǝ gi a giir ɗǝgn tǝ zha duryo tu Ibilis a shiiɗi ɓaski. Ci nǝ yugnngǝn tǝ tliitiyer, duruo tu a yisǝŋǝi tu kili wos a naai njwatn.¹³Ɗaŋ nyices yisǝŋǝi tu taa gǝm ti ɗi ɗǝgn, she a kaɗ gǝɗes ɗaŋ a ɓwaa ŋaa mwaani. ¹⁴Beɗ tǝ gi tǝ vǝr gǝɗes gyomtlii mbǝtlǝm kǝ dǝllǝk zhaŋ duryo tu tǝ kiir tǝ tlii a lǝǝɓ yo ɗaŋ tǝ ndǝr tǝ mǝn dlǝk ndǝǝr. A lǝɓi ges ǝnnda taa paŋtǝ nǝ kǝ kili njwaatn, tǝ kili monnda tǝ kumbai ghǝ kili a kili yo ɗaŋ nyices ciɗa hŋ¹⁵Nyices a pyaatsǝ zha ɗi a viwos ɗaŋ laar, nǝ yo tu tǝ yugn tǝ mbiti. ¹⁶Beɗ tǝbgi yatl som gǝɗes ɗa. Yatl ŋǝǝr vi ɗǝǝɗ lareshi ɗaŋ nyices pyatsǝ ɗi a vi woshes. She a tlii nyices a gǝɗes, ¹⁷she a tlǝ tǝ fi manndǝ tǝ ɓanci ghǝ usuli wos, gya gyo ɗaŋ tǝ laaɓ mborkighǝ Cognvon tǝ ndǝr tǝ naa nǝ mǝn tlyaaghǝn zha a dul gaam Yesu. ¹⁸She nyices a ta dlǝǝrni a dulghǝ yatl, a kenngǝ zha.

Chapter 13

¹She mǝ ta yel tluk namtsǝ won ca nyolghǝn ɗi a zyak vaar ci tǝ gamtsǝ wattsǝmai tǝ nyeri dzuɓ. A gya nyeri woshes ta ga guŋndǝ ghai dzuɓ, a ko gami gyo sǝǝm kemaskǝnngai. ²Tluk namci gin ɗaŋ mǝ ta yelu, cinǝ ɗaŋ zhii gya yasǝŋ wos cinǝ ɗaŋ zaki, vi wos yi ɗaŋ kǝ zaki. Tluk namces a vǝr tǝ vatǝ wos tǝ woŋ gaam guŋndǝ wos tǝ dǝllǝ vartǝ wos tǝ fi guŋndǝ³Namboŋ a giɓkǝ gamtsǝ tluk namces a yal ɗaŋ tu taa ɗuu tli, beɗ tǝ gi wus dlii woshes a nyaŋǝi. She dzaŋngǝ kosarghǝn ɗeɓaɗ ɗǝgn ɗaŋ caa laaɓ tluk namces.⁴ Tǝǝ mbuu tluk namces beɗ, duryo tu aa vǝr vartǝ wos tkuk namces. Tǝǝ ta mbuu tluk namces ɗaŋ, ci wul tu, ''Nu ghǝn cinǝ ɗaŋ tluk namces so?'' ''Nǝ nuu ghǝn wo ɗya fi manndǝ tǝ yani yo?''⁵She tǝǝ ta vǝr tluk namces vi ɗaŋ wo ɗya wul vi ɓitǝgam tǝ vik kemaskǝn Cogn tǝ ta gaatǝ tǝ fi guŋndu nǝ kǝ lǝpm taashi wuɓsǝ tliiti wuɓsǝ. ⁶Nǝ gi tluk namces a ta ɗǝrǝ vi tǝ wul vik kemaskǝn Cogn. Yi kemas sǝǝm Cogn tǝ lǝǝɓ tsǝtnngǝn wos tǝ gya gyo ɗaŋ caa tsǝtn gaami tsogn.⁷Tǝǝ ta vǝr dǝǝl tluk namces tǝ fi manndǝ tǝ mǝn laaɓjǝ tǝ tu tlyaaghǝn gaam ɗeɓaɗ zarsǝ tǝ yisǝŋ tǝ yaatli. ⁸Zarsǝ ɗaŋ caa tsǝtn a ɗǝgn ɗeɓaɗ ta mbuu tǝ, ɗeɓaɗ gyo ɗaŋ tun a ngaɓkǝn ɗǝgn kǝni sǝǝm wasǝŋ nǝ dlyaaɗkǝn a tagarta raai kǝ ŋaa tiim ɗaŋ tǝ ta ngyerii hŋ.⁹Gyo ɗaŋ citǝ kǝǝm tǝ wummi.¹⁰ Gyo ɗaŋ ka tlǝǝn tu nǝ mon, wo tu wo mǝshi tǝ sǝɓǝr, gin nǝ cimngǝn kǝ morghǝn raa nǝ gya gyo ɗaŋ cindzǝk ndzǝk.¹¹She mǝ ta yel tluk namci gon ci a nyolghǝnɗi a dzaŋ a ta yi tǝ nyeri mbǝtlǝm ɗaŋ nǝ kǝ dǝllǝ tluk namtsǝ. ¹²Ata fi laa tǝ vartǝ tluk namces nǝ konii ɗeɓaɗ a ken wos beɗ ata caa dzaŋ tǝ ɗeɓaɗ gya gyo ɗaŋ caa tsǝtn a giɓi wos tǝ mbuu tluk namces keni gi ɗaŋ dǝllǝ wos woshii a nyaŋǝi.11 She mǝ ta yel tluk namci gon ci a nyolghǝnɗi a dzaŋ a ta yi tǝ nyeri mbǝtlǝm ɗaŋ nǝ kǝ dǝllǝ tluk namtsǝ. ¹²Ata fi laa tǝ vartǝ tluk namces nǝ konii ɗeɓaɗ a ken wos beɗ ata caa dzaŋ tǝ ɗeɓaɗ gya gyo ɗaŋ caa tsǝtn a giɓi wos tǝ mbuu tluk namces keni gi ɗaŋ dǝllǝ wos woshii a nyaŋǝi.¹³A ta fi ngǝtnngǝ kosarghǝn nǝ varaŋshi monnda, a ta caa wuɗ tǝ shii ɗi gami a ɗǝgn a ken zarsǝ. ¹⁴A ta mor mǝn tsǝtnngǝn dzaŋ tǝ tǝ gya ngǝtn kosatghǝn yo ɗaŋ tǝ ta gatǝ tǝ fi.¹⁵Tǝ ta gaa tǝ tǝ vǝr sǝǝghǝn sifa ghǝ tluk namces, duryo tu sifa tluk namces ɗya tǝ wul vi tǝ caa tǝ taa gya gyo ɗaŋ tǝ nyaŋngas tǝ mbuu tluu namceshi ɗeɓaɗ. ¹⁶A ndǝr caa zarsǝ ɗeɓaɗ mǝn varaŋsǝ tǝ ɓatsakni, mǝ tughǝn tǝ mǝn dwaanndǝ, monsǝ tǝ gya gyo ɗaŋ nǝ monsǝ hŋ tǝ kaɓ ngǝtnngǝ ziɗkǝn won a taaghǝ zaari wasǝŋ ko a gamken wasǝŋ. ¹⁷Gon wa ɗya ɗiiɓ ngǝtn ko ɗiɓar hŋ she yan citǝ ngǝtnngǝ zhiɗkǝn kǝ mǝn vartes, dadtsǝ ɗaŋ aa zhiɗ sǝǝm wos ngǝnndi.¹⁸Gin caa ŋal yisǝŋngǝn. Gyo ɗaŋ citǝ yisǝŋngǝn, she tǝ kwaan lamɓa mǝn vartǝ. Lambai nǝ kǝ zarsǝ lambai nǝ kǝ 666.

Chapter 14

¹Mǝ yaal mǝ yel ŋaa tǝǝm a dlǝrghǝn dul wuur zaitun. Citǝ 144,000 gyo ɗaŋ tǝǝ wum sǝǝm wos tǝ sǝǝm Daagos nǝ dlyaaɗkǝn a gaamken wasǝŋ. ²Mǝ wum yer ɗi tsogn ca wul ɗi ɗaŋ tu zha ǝŋ ca kiir tǝ byatlkǝn fyalaŋ. ngǝrshes ɗaŋ mǝ wum ta yi ɗaŋ tu nǝ mǝn mwari ca vuɗ mwari wasǝŋ.³Tǝǝ waa ngil muri a kenngǝ daan guŋndes a ken ngǝ ngǝtnngǝ raai wuɓses tǝ mǝn varaŋsǝ. Gon kǝǝm kuuɓ ngiles hŋ she 144,000 gyo ɗaŋ tǝǝ kǝǝnɗi ɗǝgn. ⁴Gya gin nǝ gya gyo ɗaŋ taa malar gamawasǝŋ tǝ guɗi hŋ, duryo tu caa gaa gamawasǝŋ tǝ ndzǝkni a te mbǝllǝ. Nǝ gya gin ǝŋ tǝǝ laaɓ ŋaa tǝǝm ɓuruk lǝǝɓ yo ɗaŋ ya tlǝghai. Gya gin tǝ nyolarshi ɗi a zarsǝ tu tǝ naai nǝ gami durghǝ Cogn nǝ tǝǝmes. ⁵Mberni won ta yi gha vi wasǝŋ hŋ; Citǝ ngǝtn caaghǝn vi hŋ.⁶Mǝ yel zhipti shinngǝn Cogn gon ɗaŋ cigha tlǝǝɗkǝn Cogn gaami, gyo ɗaŋ citǝ vik wusni ɗaŋ wo fuu mǝn ɗǝgn ɗeɓaɗ riisǝŋ, usuli tǝ zarsǝ ɓuruk.⁷ A cim tǝ yer vari tu, ''Ci vǝrtǝ Cogn a luutǝ. duryo tu dǝǝl ghǝ ɗǝǝlghǝn vi a tuliɗi. Mbuu tǝ, gyo ɗaŋ a ndǝr gaami, ɗǝgn, rupm, tǝ tlǝrǝŋ zhak.''⁸Zhipti shinngǝn gon, Zhipti shinngǝn kǝ mbǝtlǝmi a laaɓ ɗi ca wultu, ''Ndaɗkǝ, ndaɗkǝn nǝ kǝ Babila ɗaŋ nǝ vari, gyo ɗaŋ acaa yatl ɓuruk tǝ tlyaa zhak darndu dǝn kǝ mbǝllǝ woshi.''⁹Zhipti shinngǝn Cogn gon kǝ mayi a laaɓ shiɗi tǝ yer tlya tlyaa ca wul tu, ''Ǝŋ gon ya mbuu ngǝtnngǝ yaasǝŋ wuɓsǝ, ya kaɓ zhiɗkǝn a gaamkẽen wos ko taas wos, ¹⁰wo tlyaa darndu dǝn kǝ loŋsǝ Cogn, zhak darndu dǝn yo ɗaŋ tǝǝ shin a koɗkǝ loŋsǝ woshes. Gyo ɗaŋ ya tlya ta fiir tǝ forǝm a wuɗ, tǝ wuɗ fyali, a ken ngǝ zhipti shinngǝn Cogn kǝ ndzǝkkǝnngǝ Cogn tǝ ŋaa tǝǝmes.¹¹Yagn kǝ firghǝn wasǝŋ forǝm wo taai hal nǝ kǝ ndok ndoki, tǝǝ yir ngaaghǝn laa ɗa hŋ dzaŋ tǝ kaviɗ- gya gi ɗaŋ tǝǝ mbuu ngǝtnngǝ yaasǝŋ wuɓsǝ, tǝ ɓuruk gyo ɗaŋ a kaɓ zhiɗkǝn sǝǝm wosheshi. ¹²Gin nǝ cimngǝ dluughǝn vwaa ghǝ gya gi ɗaŋ citǝ ndzǝkkǝn, gyo ɗaŋ caa kiir mborkighǝ Cogn tǝ Caaghǝn raa a Yesu.''¹³Mǝ wum yer won ɗi gaam tu, ''Dlyaaɗ ginǝnni: mbuuni nǝ kǝ mǝn mǝskǝn yo ɗaŋ tǝ mǝǝs a giɓkǝ Daadǝn.'' ''yi cik,'' nǝ zhipti a kon, ''duryo tu ta ngaa laa a laawasǝŋ, duryo tu laa wasǝŋ wo laaɓshi.''¹⁴Mǝ yaal, she kurvon fyaali won ghǝnni. gyo ɗaŋ cigha tsǝtnngǝn ɗa kurvones cin ɗaŋ ŋaa zaar. Citǝ woŋ gaam kǝ zinariya a gaam wos tǝ roɓzhi pele pele a taas wos. ¹⁵She zhipti shinngǝn Cokes gon a nyolɗi dǝn Cogn a cimtǝ yer tlya tlyaa nǝ gi ɗaŋ cigha tsǝtnngǝ a kurvones: mbi roɓzhi waai a nguɓ jwaamngǝn darndu dǝn kǝ nyaŋnes. Duryo tu kili jwaamngǝn a tuli ɗi, duryo tu kili jwaamngǝn ɗǝgn a fi.'' ¹⁶She gi ɗaŋ cigha tsǝtnngǝn dul kurvones kur roɓzhi ɗi ɗǝgn tǝ ndǝr tǝ tlaa ɗǝgǝi.¹⁷Zhipti shinngǝn Cogn gon a nyolɗi a dǝn Cogn gaami, yan beɗ citǝ roɓzhi pele pele.¹⁸ Saɗɗa zhipti shinngǝn Cogn gonmbwaaɗi te bagadi kǝ gǝǝmngǝn ngǝtn zhoŋngǝ dlǝrǝŋ dlǝrǝŋ, gyo ɗaŋ citǝ vartǝ a dulgam wuɗes. A cim tǝ yer won tlya tlyaa nǝ gi ɗaŋ citǝ roɓzhi pele pele, ''Mbi roɓzhi waai pele pele a jwaam darndu dǝn kǝ nyaŋneshiɗi a gwas kǝ darndu dǝn kǝ ɗǝgn, nǝ duryo tu darndu dǝnnes a nyaŋǝi.''¹⁹Zhipti shinngǝnnes kur roɓzhi woshe sji ɗi ɗǝgn tǝ jwaam darndu dǝnngǝ ɗǝkeshi. A shinshi washi a dǝllǝk koɗkǝ tsaɗkǝn zhak darndu dǝn kǝ loŋsǝ Cognvon.²⁰ Tǝ ɓuruk lǝǝɓ kǝ tsaɗkǝn darndu dǝneshi a te kaar ghǝ yatles, voraŋ fi tǝ paaskǝn a te lǝǝɓ kǝ tsaɗkǝn zhak darndu dǝnnes, fupmngǝn wos tuli ɗaŋ tlǝrǝŋngǝ vik pǝrshi, hal miil kuri mbǝtlǝm.

Chapter 15

¹She mǝ yel ɓallǝm gonɗi Cognvon,tǝ vartǝ kwasarghǝn. Ɗani zhipti shinghǝn Cogn watsǝmai tǝ kusuŋsǝ giir watsǝmai gyo ɗaŋ cinǝ kusuŋsǝ giir kǝ kari duryo tu yaŋshi ǝŋ tlitiyer ghǝ Cogn wo ɓanghai.²Mǝ yel ngǝshi gon ɗaŋ a gid kutu nǝ dǝllǝ ghǝ zha ɗaŋ ca tla kalkal nǝ lǝghǝn tǝ wud . Dlirghǝn a ɓilghǝ dǝllǝ ghǝ zhes ,nǝ gya gyo ɗaŋ tǝ fi fyali gha tlu namces tǝ taghǝn wos tǝ ghǝn mobda ɗaŋ caa dlir nǝ sǝmwos. Tangab kindi ɗaŋ Cogn vǝrshi.³Caa waghǝn ngil ghǝ Musa mon ghǝ Cogn,ngil ghǝ dagubzhi. Dellǝŋsǝ ghǝn yo ɗaŋ kya fi tǝ ghǝn ghǝ kwasarghǝn ǝŋ nǝ la wa . Daadǝn gyo ɗaŋ cinǝ zaar var. ⁴Nǝ nu ǝŋ wo ci vǝrtǝ wa hǝŋwo? Kyan ngǝtn wa ǝŋ ki tǝ dzǝkkǝni. Zaarsǝ dǝŋ ɗeɓad ta man zub a ken wa tǝ mbuu ghǝ nǝ durghǝ ngǝtn ghǝ mbuni ɗaŋ kya zhid."⁵Ɗaŋ gya gin tǝ latsǝi,mǝ yal she mǝ yel ta ɗǝrǝ vin ladi ghǝ mǝni yo ɗaŋ tǝ fi fyali a gibkǝ Cognvon. ⁶Ɗoŋgai a gibkǝ lǝb yo ɗaŋ a mob dzǝkkǝn ,zhipti shinghǝn Cogn wadtsǝmai tǝ man tǝ ngab kusuŋsǝ gonghǝni wadtsǝmai. Ta caa lǝŋsǝ wasǝŋɗi ndarara tǝ lǝŋsǝ gyagon nǝ fyali pakpak tǝ dlu vwa wasǝŋǝi,jinari agǝb wasǝŋ.⁷Namboŋ a gibkǝ mǝn gwam ghǝ ngershes ɗaŋ ci wubsǝi a vǝr zhipti shinghǝn wadtsǝmai kwalad kǝ jinari wadtsǝmai nǝ huŋngǝn tǝ tlitiyer ghǝ Cogn gyo ciɗa gwam hal zha-zhad.⁸ Vin lades a ta yuŋghǝi tǝ yaŋ ɗaŋ a dlamɗi gha lughǝn Cogn hal tǝ tlyaghǝn wos. Gon wo ɗya hǝŋ hal she kusuŋsǝ gonngǝni wadtsǝmayi kǝ zhipti shinghǝniya nai jom-jomi.

Chapter 16

¹Mǝ wum dǝllǝk yer won a wulɗi a dǝnngǝ Cognvon a wul zhipti shinngǝn Cognvon wattsǝmai tu, ''Nywalǝn a shin a dulghǝ ɗǝgn koɗ wattsǝmai kǝ raa malarghǝni kǝ Cognvon mǝn.''²Zhopti shinngǝn Cognvon kǝ keni a nyolɗi, a shin koɗ raa malarghǝn goshi a ɗǝgn, kusǝŋsǝ gyokɗi ɗaŋ caa cii wum wum, tǝ mbwaaɗi a zarsǝbgya gyo ɗaŋ tǝǝ yir ɓalaŋ kǝ naa ngaraŋki, yashi ɗaŋ caa mbuu zhipti woshi.³Zhipti shinngǝn Cognvon kǝ mbǝtlǝmi a shin koɗ kǝ koɗi goshi a dulghǝ dǝllǝk zha. Zhai naai nǝ voraŋ, gyo ɗaŋ a taa ɗaŋ voraŋ gya gyo ɗaŋ taa mǝǝshi, she koni ɗaŋ ca tsǝtn ɗa zhai a mǝshi.⁴Zhipti shinngǝn Cognvon kǝ mayes a shin koɗi goshi a gya laar tǝ gya lǝǝɓi gya gi ɗaŋ zha caa ɓuɗɗi ghai, she zhai ta naai nǝ voraŋ. ⁵Mǝ wum zhipti shinngǝn Cognvon kaɓkǝ gya zha a wul tu, ''Kinǝ zaarghǝ zaari, kyanighǝn ki kǝ ndzǝkkǝnnes, nǝ duryo tu ka taa ɗǝǝl v ngǝrshi gya gin ni. ⁶Nǝ duryo tu taa ta dlaa voraŋ mǝn yo ɗaŋ tǝǝ caa raai, tǝ gya mǝn shinngǝn Cognvon, ka vǝrshi voraŋ tǝ tlyaa gyo ɗaŋ a ndarashi ni mǝn. ⁷Mǝ wum lǝǝɓ dlǝǝrghǝn ɗaŋ tǝ nal dǝnngǝ Cognvon, a suɗa tu, ''Eh, Daadǝn, Cognvon murghǝ moɓkǝn ɓuruk, ngyerghǝn vi waa ci taŋ taŋ jom jomi.''⁸Zhipti shinngǝn Cognvon kǝ wuɓshes a shin koɗi goshi a dulghǝ dzaŋ, tǝ taa vǝr dzaŋi dǝǝl tǝ vaa, tǝ bulla zarsǝi tǝ wuɗ. ⁹A taa bullashi washi tǝ kuskǝ vaghǝnnes she tǝǝ kemas sǝǝmngǝ Cognvon a buŋngǝn gya gin. Tǝǝ taa kaɓ ndaaɗkǝn wasǝŋ hŋ tǝ ndǝr tǝǝ zhimtǝ hŋ.¹⁰She zhipti shinngǝn Cognvon kǝ nanndames ta shin koɗi goshi a daan guŋndǝ kǝ naa ngaraŋkes, she yatl kǝ guŋndǝ wos taa diiɓi. She ci ŋas riisǝŋ wasǝŋ nǝ durghǝ wumngǝn ɗaŋ caa wumni.¹¹ Tǝǝ kemas Cognvon ɗaŋ ci tsogn gaami, nǝ durghǝ gyokɗi wasǝŋ tǝ wumngǝn ɗaŋ caa wumshi, tǝ ndǝr saɗ ɗa tǝ nyom yatl nǝ ndaɗkǝn wasǝŋ nǝ ngǝtn yo ɗaŋ taa fi hŋ.¹²Zhipti shinngǝn Cogn kǝ limes a shin kǝ koɗi goshi a dǝllǝ kǝ rupm Eparetishi. Zhak rupes taa dlui, kuŋǝi, nǝ duryo tu, tǝ ndǝr datǝpm gya guŋsǝ kǝ banndi gǝrshi mǝn ɗaŋ ta mbwaɗi ghai. ¹³Mǝ yel kusǝŋsǝ zhipti mayi ɗaŋ caa yal ɗaŋ naɓoɓtak ɗaŋ caa nywalɗi a kǝ ɗǝragon kǝ naa ngǝraŋki tǝ kǝ mǝn shinngǝni Cognvon kǝ na mbyerni. ¹⁴Yan tu cinǝ zhipti kǝ mǝnndǝŋsǝ gya gyo ɗaŋ tǝǝ fii balaŋ kǝ kosarghǝn. Cigha tlǝghǝn a gya guŋsǝ kǝ ɗǝgn ɓuruk tu tǝ jwaamshi woshi a lǝǝɓ namboŋi nǝ durghǝ manndǝ kǝ dǝllǝk dzaŋngǝ Cognvon murghǝ moɓkǝn ɓurughǝi.¹⁵(Yeli! Migha manngǝnɗi ɗaŋ mǝǝr! A mbaa yan gi ɗaŋ cigha gaaghǝn yir tǝ lǝŋsǝ wos ɗa dlii, nǝ duryi tu gon yel tǝ nǝ muli hŋ, kǝnnda tǝ yel tsǝtnngǝn wos nǝ ngǝtn ndzuutn hŋ.'') ¹⁶Tǝǝ lǝǝrshi ɗi vi nanboŋ a lǝǝɓi gi ɗaŋ caa cimtǝ tu Amagyedon a vik Helinawa.¹⁷She zhipti Cognvon kǝ wattsǝmaiyes a shin kǝ koɗi goshi a yetsr. She dǝllǝk yer wulɗi a dǝnngǝ Cognvon tǝ daan guŋndu wos cigha wulghǝn tu, A ɓani.'' ¹⁸She gya falaŋ tǝ tlaa kurvon tǝ ngur, tǝ byatlk ǝn falaŋ, yatl tǝ zhighǝɗi nǝ kushi monnda, zhighǝɗkǝn taacnoɓ ko gyo ɗaŋ taa yi fi tun ɗaŋ tǝ ndǝr zaar a dulghǝ ɗǝghǝn, zhighǝɗkǝnni gin taa yi nǝ vari monnda baɗ baɗ. ¹⁹Dǝllǝk yatli taa ɓǝǝli ɗǝni mayi she yatl kǝ mǝn yo ɗaŋ nǝ mǝn Yaduda hŋ tǝǝ taa kwaaɓi. She Cognvon taa ɓital tǝ dǝllǝk yatl Babila, she a vǝr tǝ koɗes ɗaŋ nǝ yugnngǝn tǝ zhak darndu dǝn kǝ tlitiyer wos²⁰Ko ŋaa yatli gyo ɗaŋ nǝ ngyirǝŋngǝn tǝ zha a taa malu, gon ta man yel gya wuur ɗa hŋ. Dǝllǝŋsǝ guruŋsǝ shomndi tǝ shiiɗi gaami ɗaŋ laaɓjǝni wasǝŋ a fi ɗaŋ talenti tǝ ndaaɗi a dulghǝ zarsǝ. ²¹Tǝǝ kemas Cogncon nǝ durghǝ kuakǝ buŋngǝn kǝ guruŋsǝ shomndes nǝ dur yo tu buŋngǝnnes taa yi nǝ kushi monnda.

Chapter 17

¹Namboŋ a giɓkǝ zhipti shinngǝn Cogn wattsǝmai cigha ngaɓkǝn gya koɗ wattsǝmayi a man wullǝm tu, ''Man, ma zhiɗkǝ ngyerghǝn vi ghǝ dǝllǝ gǝɗ murghǝ mbǝllǝi mǝn gyo ɗaŋ ca tsǝtn a dulghǝ gya zha monndai.² Tǝ yan ǝŋ guŋsǝ ɗǝgn tǝ fi mbǝllǝ. Tǝ zhak darndu dǝnwos kaɓkǝ mbǝllǝ ǝŋ ca man tsǝtnngǝn ɗǝgn tǝ ɗǝǝmigha.³She zhipti shinngǝn Cokes mbimi a giɓkǝ zhipti tlǝrmi ndǝǝr, she mǝ yel gǝɗ cigha tsǝtnngǝn a dul tluuŋsǝ zheli gyo ɗaŋ cinǝ yugnngǝn tǝ sǝmndǝ kǝ kyamaskǝn. Tluuŋshes citǝ gaam wattsǝmai tǝ nyeri dzuɓ. ⁴Gǝɗes aa ta ca lǝŋsǝ purnyi tǝ kǝ zheli, ndǝr ca lǝŋsǝ ndarani kǝ ngǝtnngǝn zinariya, tǝ gya puus kǝ mbuuni, tǝ logha logha. Aa ta ngaɓ koɗkǝ zinariya a taas wos, nǝ yugnngǝn tǝ gya ngǝtn nyaŋ, tǝ gya mǝǝki ghǝ mbǝllǝ wos. ⁵Taa ta dlyaaɗ sǝǝmw won a gamken wos tǝ de wos nǝ waaɗi: ''Dǝllǝk kǝ Babila, nagtǝ ghǝ mǝn mbǝllǝ tǝ gya ngǝtn nyaŋ kaɓkǝ ɗǝgn.''⁶Mǝ yel gǝɗes a nyii tǝ voraŋngǝ mǝn caaghǝn raa tǝ voraŋ mǝn laa durghǝ Yesu. Ɗaŋ Mǝ yeltǝ, A ta kosarmǝ mbuun mbuun. ⁷Beɗ tǝ gi zhiptu shinngǝn wullǝm tu, ''Ni kosarghe? Ma fuughǝ de ghǝ gǝɗes tǝ kǝ mǝn vartes ɗaŋ ca mbites, mǝn vartes ɗaŋ citǝ gamtsǝ wattsǝmai tǝ nyeri dzuɓ.⁸Mǝn vartǝ gi kǝ yel a mǝshi, aa mǝs ɗaŋnin hŋ, beɗ tǝ durghǝ gi ɗaŋ wo man a giir won shoŋ shoŋ. She wo tlii bǝ wuughǝn. Gya gyo ɗaŋ cigha tsǝtnngǝ a ɗǝgn, gya gyo ɗaŋ sǝm wasǝŋ nǝ dlyaaɗkǝn a giɓkǝ tagarta ghǝ raai hŋ ɓanndǝŋ daaɗi ghǝ ɗǝgn taa yel ngǝtnngǝ kosarghǝn ǝŋ caa yel nǝn vartes ɗaŋ tǝǝ nǝǝshi, taa mǝǝs ɗaŋnin hŋ, beɗ tǝ gi wo ɗyaghas mannǝ ni.⁹Gin cim nǝ raa yo ɗaŋ citǝ saghaɗkǝn. gaamsǝ wattsǝmai cinǝ danndi wattsǝmai gyo ɗaŋ gǝɗes caa tsǝtnngai.¹⁰ Cikkǝn guŋsǝ wattsǝmai. Nanndam taa ndaaɗi, namboŋ mǝshi, she ɓances tǝ man; wo naa ni kǝ mbuɗkǝn njwaatn.¹¹Gya ɗaŋ a mǝshi, beɗ tǝ gi a mǝs ɗaŋnin hŋ, yan gamas nǝ guŋ kǝ tantanniya; beɗ tǝ gi ci namboŋ a giɓkǝ guŋsǝ wattsǝmaiyi, wo wuushi washi.¹²Nyeri dzuɓes ɗaŋ kǝ yelli nǝ guŋsǝ gya gyo ɗaŋ taa daɓ tǝ kaɓ guŋndǝ hŋ, beɗ tǝ gi ta kaɓ vartǝ ɗaŋ guŋsǝ kǝ kili namboŋ tǝ mǝn vartes. ¹³Gin nǝ kǝ ɓitalghǝn namboŋ, she tǝ vǝr tlyaaghǝn tǝ vartǝ wasǝŋ mǝn Vartes. ¹⁴Taa shisher manndǝ a dulgam ŋaa tiim. Beɗ tǝ ŋaa tiimes wo tlyagam wasǝŋǝi duryo tu cinǝ Daadǝnngǝ daadǝnsǝ tǝ guŋngǝ guŋsǝ tǝ yan nǝ gya gyo ɗaŋ tǝ cimshi, gyo ɗaŋ tǝ bwaashi, mǝn caaghǝn raa.''¹⁵Zhipti shinngǝnnes wullǝm tu, ''Zhes ɗaŋ mǝ yelli, gyo ɗaŋ gǝɗ murghǝ mbǝllǝi ca tsǝtnngai, nǝ zarsǝ, gutuli, usuli, tǝ vii.¹⁶She nyeri dzuɓes ɗaŋ mǝ yelli, tǝ mǝn vartes ta nyaŋngas gǝɗ murghǝ mbǝlles. Ta surtǝ ɓyem nǝ muli, taa ɗuu dlii woshi, taa gǝɓti ɓuruk tǝ wuɗ. ¹⁷Duryo tu Cogn a gǝm a raa wasǝŋ tu tǝ fi ngǝtn ɗaŋ ca suu tǝ kaɓkǝn tu tǝǝ vǝr vartǝ ghǝ guŋndǝ mǝn vartǝ she vik Cogn ya yughǝi.¹⁸Gǝɗes ɗaŋ kǝ yelli nǝ dǝllǝ yatl ɗaŋ cagha guŋndǝ a dul guŋsǝ ghǝ ɗǝgn.''

Chapter 18

¹A kaar ngǝshi gya gin she mǝ ta yel zhipti shinngǝn Cogn gon ɗa caa shi ghǝn ɗi gaami. A ta yi tǝ vartǝ monda, she ɗǝŋ a ta yaali tǝ zǝnzǝni wos.² A ta wul vii tǝ yer tlyaa -tlyaa tu," Aa nɗaaɗi aa nɗaaɗi,Babila dǝllǝ yatl ! Aa nai nǝ lǝǝb tdǝnnghǝn ghǝ mǝndǝŋsǝ,lǝǝb waadkǝn ngǝ kusuŋsǝ zhipti, lǝǝb waadkǝn ghǝ kusuŋsǝ yetli tǝ yetli yo ɗaŋ nǝ ngǝtn nyaŋ. Duryo tu zaarsǝ ɓuruk taa tlyaa zha dlaar ndu dǝn ghǝ ɓǝllǝ wos.³ Guŋnsǝ kǝ ɗǝŋ ɗeɓad taa fi mbǝllǝ cimtǝ. Mǝn tu ghǝn ɗǝngǝn taa fi tughǝni tǝ vartǝ ngǝ tsǝnngǝn ɓǝnndǝmi wos.⁴She mǝ ta wum yeri gon ata wul ɗi gaami ɗa tu,"Zaarsan nywallǝn ni ɗi ɓastǝ ,durghǝ tu aa fi kusuŋsǝ ngǝtn ɗaŋ goshi hǝŋ durghǝ tu kuskǝ duur yi ɗaŋ wo tu tǝ,tǝ tukiɗaŋ hǝŋ. ⁵ Kusuŋsǝ ngǝtn wos ta jwaam tǝ lǝǝd hal gami. Cogn caa ɓitalghǝn tǝ kusuŋsǝ laa wos.⁶ Fin tǝ mǝn ɗaŋ gyo ɗaŋ a fi gya gon mǝǝn,sularǝn tǝ mǝn kaŋɗi mbǝtlǝŋ nǝ ngǝtn yo ɗaŋ a ɓur,mburǝntǝ mǝǝn kaŋɗi mbǝtlǝŋ.⁷Ɗaŋ gii ɗaŋ a zǝkkǝ gamashi ,tǝ tsǝnngǝn bukshug-bukshugi, firǝn tǝ forǝm tǝ raa ghǝ ji cik. Duryo tu a wull a raa wos tu,"Maa tsǝdni ɗaŋ gǝɗi guŋ, minǝ gǝd yo ɗaŋ turwos aa mǝǝshi hǝŋ ,ma waa mitsǝ hǝŋ ko njwaan. ⁸Nǝ gii dzaŋ namboŋ buŋgǝn wos wo man tǝ mǝǝn mǝskǝni, mitsǝ tǝ kusuŋ bed.Wuud kǝn wo gǝǝm tǝ, durghǝ Daadǝn cognǝŋ cinǝ murghǝ ɗǝǝlgǝn vii wos."⁹Guŋsǝ ɗǝgǝn gya gyo ɗaŋ tǝ fi mbǝllǝ tǝ yaan, hal tǝ gaa tǝpmi cimtǝ ,ta ngwaar nǝ yaan tǝ ɗughǝn riŋ ǝŋ ya yel yaŋ gǝǝm ghǝn wos. ¹⁰ Ta dlǝǝrɗi ɗoŋngai ciyi ci vǝrtǝ buŋngǝn wos ,ci yi wultu, " Katco, katco Babila dǝllǝ yatli, Babila dǝllǝ yatl murghǝ vartǝ ! Durghǝ yo tu akili namboŋ ngerghǝn viiwaa a man."¹¹Dǝllǝŋsǝ mǝn vǝǝn ghǝ ɗǝŋ ta ngwaar tǝ raa ghǝ ji nǝ duru wos ɗaŋ gon ca man ɗiɓ ngǝtn ɗiɓarghǝn wos ɗa hǝŋ. ¹² Ngǝtn ghǝ ɗibarghǝn ghǝ jinari tǝ azurfa tǝ puus ndarani tǝ linin lub-lub ,tǝ kǝ skalet,tǝ siliki,tǝ kǝ zheli tǝ gyaa ŋamtsǝyo ɗaŋ caa zhoŋ dlǝǝrǝŋ-dlǝǝrǝŋ ,tǝ ngǝtn yo ɗaŋ tǝ com tǝ ŋamtsǝ ndarani ,tǝ dwaam zheli tǝ zhak dwaam tǝ puus yo ɗaŋ ca tlaa kal-kal,¹³ tǝ kirfa, tǝ gya ngǝtn ngǝ barkunda tǝ ngǝtn ghǝ zhoŋngǝn dlǝǝrǝŋ-dlǝǝrǝŋ ɗaŋ caa gǝǝm ni, tǝ murr tǝ lubban,tǝ zhak darndu dǝn, tǝ mirr, tǝ nyobtǝ alkama, tǝ alkama, tǝ galtsǝ, tǝ tǝpmsa,tǝ gya pǝrshi ,tǝ gya keke pǝrshi, tǝ monsǝ tǝ gya taa ghǝ zaarsǝ.¹⁴Gya ngǝtn yo ɗaŋ kǝ gha raa ghai tǝ tlyaaghǝn wa ɓuruk taa nywali ɓuruk tǝ gaa ghǝ. Zǝkken wa tǝ tsǝnghǝn bukshuk -bukshuki wa taa ɓani, ka man tushi ɗa hǝŋ nzard.¹⁵Dǝllǝŋsǝ mǝǝn vǝǝn ngǝ ngǝtn ghǝ ɗiɓarghǝn gya gin ɗaŋ tǝ fi tungǝn a te ɓastǝ ,ta dlaar vii ɗi ɗoŋngai tǝ yaan,nǝ durghǝ vǝrtǝ ngǝn buŋgǝn tǝ ngwarghǝn tǝ gǝǝm ghǝn riŋngǝ raa ji. ¹⁶ Ta wul tu,"Katco, katco dǝllǝ yatl yo ɗaŋ aa caa luu linin lub luɓi tǝ luu zheli zǝrǝŋ-zǝrǝŋ ɗaŋ a fi tlǝɓǝr wos ɗi tǝ jinari tǝ puus kalkal.¹⁷ Akili namboŋ tughǝn gii ɓuruk ta malari" Ɗeɓad mǝni kilarghǝn zhirgi zha tǝ mǝǝn shiighǝn ɗa zhirges tǝ ɗeɓad tǝ mǝni yo yo ɗaŋ caa tu ngǝtn dǝŋ wasǝŋ a zha ,tǝ dlǝǝr ɗi ɗoŋngai .¹⁸Tǝ ta ngwaar akili yo ɗaŋ tǝ ta yel yaŋ gǝǝm ghǝn wos ɗi.Tǝ ta wul tu,"Yatl wonda ɗaŋ dǝllǝ yatliya?" ¹⁹ Tǝ dlaa gud gud a gam wasǝŋ,tǝ ngwaar tlyaa tlyaa,tǝ riiŋ ghǝ raa jii ci yi wultu, "Katco,katco dǝllǝ yatlǝn ɗaŋ ɓuruk mǝǝn kilarghǝn zhirgi zha tǝ fi tughǝn tǝ tughǝn wos, durghǝ tu a kili namboŋ tǝ malartii." ²⁰Tǝ polki ɗa a te kyani tsoŋvon, laa ghǝ Cogn tǝ mǝn shinghǝn Cogn,durghǝ tu Cogn aa lǝǝr ngyerghǝn vii waan ɗi a dul gamashi."²¹Dǝllǝ zhipti shinghǝn Cogn won ambi puus won ɗaŋ vuun , a kur gib zha var, ca wul tu,"cik ken Babila, dǝllǝ yatli ,ta kurtǝ yatl tǝ tlyaaghǝn ta man yetlǝ ɗa hǝŋ bed.²² Tǝ wum yer ghǝ mǝn vuudkǝn busaŋɗi tǝ mǝn vuudkǝn mwari a gibi wa ɗa hǝŋ. Ta man tu murghǝ laa taas won a gibi waa ɗa hǝŋ. Ta wum nyighǝn vuun a gibi wos ɗa hǝŋ.²³Lǝǝb yali ngǝ fitila wo man yaal a gibi wa ɗa hǝŋ. Ta man wum yer ghǝ gya gǝd muri tǝ turwos a gibi wa ɗa hǝŋ, durghǝ tu mǝn tughǝn wa yaŋshi ngǝn ci mǝǝri mǝǝn guŋndǝ ɗǝŋ, tǝ zuŋ waa ngǝn kǝ mor mǝn ɗǝŋ.²⁴ A gibi wos ǝŋ tǝ tu voraŋ ghǝ mǝn shinnghǝn Cogn tǝ kǝ mǝn caaghǝn raa,tǝ voraŋ ɓuruk mǝn yo ɗaŋ tǝ tlaa a dǝŋ.

Chapter 19

¹A kaarghǝ ngǝrshi gin Mǝ wum ngǝtn won ɗaŋ yerghǝ zarsǝ monnda gaami caa wul tu, '' Haliluya. Vumngǝn, luughǝn, tǝ vartǝ tǝ naa Cogn wopm mǝn.² Ɗǝǝlghǝn vi wos nǝ jomi tǝ taŋ taŋnyi, duryo tu a ɗǝǝl vi gǝɗ murghǝ mbǝllǝ mǝn gyo ɗaŋ a malar ɗǝghǝi tǝ mbǝllǝwos. A mbi gaam ɗa nǝ durghǝ voraŋghǝ monsǝwos, gyo ɗaŋ yan gamas a dlaa.''³Tǝǝ vi kǝ mbǝtlǝmi: ''Haliluya! Yaŋ shishi ɓastǝ zhaɗ zhaɗ.'' ⁴Mǝn varaŋshes taashi mbǝtlǝmi tǝ ngǝtn raai wuɓtsǝi tǝ motsat gama wasǝŋ tǝ mbuu Cogn gyo ɗaŋ cigha tsǝtnngǝn a daan guŋndes. Tǝǝ ta yi a wulghǝn tu, ''Tǝ naa cik. Haliluya!''⁵She yer won mbwaaɗi a daan guŋndes, ca wultu, ''Luun Cogn wopm, ɓruk monsǝ wos, kyaani ɗaŋ kya ci vǝrtǝ wos, ɓuruk kusǝŋsǝ tǝ mǝn vartǝ.''⁶She Mǝ wum ngǝtn won wul ɗaŋ yer ghǝ zarsǝ monnda, ɗaŋ kitar ghǝ zha, ɗaŋ kurvon ɗaŋ ca byatl falaŋ, ca wul tu, ''Halliluya! duryo tu Daadǝn a guŋndǝ, Cogn yo ɗaŋ ca fi guŋndu ɓuruk.⁷Tǝ polmi tǝ polmi mbun mbun mǝ luutǝ duryo tu belak kǝ kaɓkǝn gǝɗ muuri kǝ ŋaa tiimi a tuliɗi, gǝɗi woshes a ɓumtsǝ gamashi. ⁸Taa vǝrtǝ dǝǝl tǝ caa lǝŋsǝ mbaaghǝn tǝ ndarara'' (duryo tu linen ndara yan cin laaghǝ zarsǝ ndzǝkni).⁹Zipti shinngǝn Cogn wullǝm tu, ''Dlyaaɗ gini: Mbuuni nǝ gyo ɗaŋ tǝ cimtǝ a lǝǝɓ belak kǝ kaɓkǝn gǝɗ muri kǝ ŋaa tǝǝm.'' A wullǝm ɗa tu, ''Gin nǝ gǝŋ jom jomni kǝ Cogn.''¹⁰ Mǝ motsǝ gaaman a ken yasǝŋ wos mǝ mbuutǝ, beɗ tǝ gi a wullǝm tu, ''Ɓak fi gin hŋ! Mǝ nǝ mon ɗaŋ kyan tǝ yestǝ wa gyo ɗaŋ citǝ tlyaaghǝn dulgam Yesu. Mbuu Cgn, durghǝ tlyaaghǝn zha dulgam Yesu nǝ zhipti ghǝ konngǝn jaan.''¹¹She Mǝ yel tsogn gaami a ɗǝrǝi, she Mǝ yaal ɗa ɗan pǝrshi fyali won ɗa. Gyo ɗaŋ ca kikartǝ ca cimtǝ tu murghǝ caaghǝn raa tǝ jom jomi. Tǝ jomi ǝn mǝn ɗǝǝlghǝn vi ca nger manndǝ. ¹²Yir wos cin ɗaŋ riisǝŋ wuɗ, a gaam wos citǝ woŋ gaam monnda. Citǝ sǝm nǝ dlyaaɗkǝn a gaam wos tu gon a yisǝŋ hŋ she yan ngǝtnwos. ¹³A ca luu yo ɗaŋ ta ca tǝ a voraŋ, Sǝmwos ca cimtǝ tu gǝŋngǝ Cogn.¹⁴Mǝn manndǝ gaami tǝǝ ta ya laaɓ tǝ tǝ pǝrshi fyali, taa ca lǝŋsǝ ɗi ndarara, fyalaŋshi coɓ coɓ. ¹⁵A vi wos gita pele pele gyo ɗaŋ a dzak usuli, ɗaŋ wo fi guŋndǝ ɓashi tǝ ɗakkǝn. wo dǝǝlshi vi mǝn taŋ taŋ tǝ loŋsǝ Cogn ɗaŋ a moɓ ɓurughǝi. ¹⁶Citǝ sǝm nǝ dlyaaɗkǝn a luuwos: ''Guŋngǝ guŋsǝ tǝ Daadǝnngǝ Daadǝnsǝ.''¹⁷Mǝ yel zhipti shinngǝnngǝn Cogn a dlǝǝrghǝn a dzaŋ. A cim tǝ yer vari nǝ ɓurukbyetli ɗaŋ ca tlǝǝɗ gaami, ''Man, jwaamǝn lǝǝɓ namboŋ duryo tu dǝllǝ belak Cogn.¹⁸ Man nǝn a cin tluu ghǝ mun var mǝn manndǝ, tluughǝ zaar var, tluughǝ pǝrshi tǝ mǝn kilarghǝn wasǝŋ, tǝ tluughǝ ɓuruk zarsǝ, kaɓ mǝn sǝrghǝde tǝ monsǝ, kusǝŋshi tǝ mǝn vartǝ.''¹⁹Mǝ yel vartǝ tǝ guŋsǝ ghǝ ɗǝgn tǝ mǝn manndǝ wasǝŋ. Tǝǝ ta jwaamshi tu tǝ nda manndǝ tǝ mǝn kilarghǝn pǝrshi tǝ mǝn manndǝ wos. ²⁰Mǝn vartes tǝ ta nyomshi tǝ mǝn shinngǝn Cogn kǝ mberni gya gyo ɗaŋ caa zhiɗ a ken wos. Tǝ ngǝtn zhiɗkǝnnes a kaɓ gya gyo ɗaŋ taa kaɓ ngǝtn zhiɗkǝn kǝ mǝn vartes tǝ gya gyo ɗaŋ caa mbuu ngǝtn ɗaŋ tǝǝ tlyaɗ. Mbǝtlǝm wasǝŋ tǝǝ dlaa shi washi gwaam a giɓ wuɗ va va.²¹Ɓanci wasǝŋ tǝ tlyaashi washi tǝ gita yo ɗaŋ a mbwaaɗi a vi ghǝn kilarghǝn pǝrshi. Ɓuruk yetli tǝ ci tluu wasǝŋǝi.

Chapter 20

¹She mǝ ta yel zhipti shinngǝnCogn won caa shiighǝnɗi gaami. A ta yi tǝ ngǝtn ɗǝrǝghǝn giir ɗaŋ citǝ ɓanngǝn hŋǝi, a ta yir dǝllǝ maraŋngusa a taas wos. ²A ta ngaɓ dǝllǝ tluk namceshii, ndottǝ nyeri gyo ɗaŋ yan ci Shetan, a ta naɗtii nǝ kǝ voni zaŋngu. ³A ta gǝmtii a giɓ giiri ɗaŋ citǝ ɓanngǝn hŋǝi, dlǝpm tii ndǝr liiɗtii. A ta fi cik tu tǝ man mor mǝn ɗǝgn ɗa hŋ hal she voni zaŋngu ya ɓani. A kari gin ciɓ tǝ man gǝmtii ɗa nǝ kǝ ŋaa kili njwaatn.⁴She mǝ ta yel gya daan guŋndǝ, gya gyo ɗaŋ taa vǝr shi vartǝ tǝ ɗǝǝl vi ci a tsǝtnngǝn ɗa duuli wasǝŋ. Beɗ mǝ ta yel raaighǝ mǝni yo ɗaŋ ta dzakshi gamtsǝ mǝn nǝ tlyaaghǝn zha wasǝŋ adul gaam Yesu tǝ vik Cogn. Taa ta nyaŋngas tǝ mbuu tluk namces ko sifa wos, taa ta nyaŋngas tǝ kaɓ ngǝtnngǝ zhiɗkǝn a gamken wasǝŋ ko a taas wasǝŋ. Tǝ ta sushi ɗi a mǝn gwaam tǝ fi guŋndu tǝ gi nǝ Ɓorghǝnni nǝ kǝ voni zaŋngu.⁵Ɓanci mǝn mǝǝskǝnes tǝ sushiɗi a mǝn gwaam ɗa hŋ hal she voni zaŋngu ya ɓanni. Shishighǝn mǝn mǝǝskǝnngǝ kǝni ǝnndi.⁶ Ɓuruk gyo ɗaŋ ya tu shishighǝn a mǝn shishighǝn a mǝn mǝǝskǝn kǝ keni nǝ murghǝ shiɗ shiɗi tǝ murghǝ ndzǝkni! Mǝskǝni ghǝ mvǝtlǝmi citǝ vartǝ a gaam gya gin hŋ. Taa naa nǝ gya pǝris kǝ Cogn tǝ gii nǝ Ɓorghǝn ta fi guŋndu cimtǝ nǝ kǝ voni zaŋngu.⁷Ǝŋ voni zaŋngu yaa ɓani, ta gǝm Shetanniɗi ɗaŋ jarumes. ⁸Wo nyoli ty tǝ mor mǝn ɗǝgn ɗi a banndi wuɓsǝ kǝ ɗǝghǝi Gog tǝ Magog tǝ jwaamshiɗi nǝ manndǝ. Ta maan monnda ɗaŋ nyatsa ɓilar.⁹Tǝ basaŋǝi ɓuruk ɗa ɗǝki, tǝ ngirǝŋ lǝǝɓ tsǝtnngǝnngǝ mǝn caaghǝn raai beḍ, dǝllǝ yatli naa suughǝnni. Beɗ tǝ gi wuɗ shiɗi gaami man cishi wasǝŋǝi.¹⁰ Kuskǝ zhipti, gyo ɗaŋ a morshi wasǝŋǝi tǝ gǝmtii giɓ wuɗ fyali ɗaŋ caa cighǝn namtsǝi tǝ zaar shinngǝn Cogn kǝ mberni ghai ɗaŋ. Taa tlyaa forǝm ɗa ɗan dzaŋ tǝ kaviɗ hal zhyaɗ zhyaɗ.¹¹She mǝ ta yel dǝllǝ daan guŋndǝ won nǝ fyali tǝ gyo ɗaŋ ci gha tsǝtnngǝn ḍa duuli. Ɗǝgn tǝ gaami tsogn, tǝ laatsǝi a ken wos, beɗ tǝ gi lǝǝ ɗa ɗaŋ ta tlǝ ghai hŋ. ¹²She mǝ ta yel mǝb nǝǝskẹnngǝ varaŋshi tǝ kǝ mbasakni cigha dlǝrghǝn a kenngǝ daan guŋndes, she tǝ ta dǝrǝ gya tagartai. She tǝ ta ɗǝrǝ tagarta gonu tagarta raai ǝnndi. She tǝǝ ta ɗǝǝl vi mǝn mǝǝskǝn mǝn tǝ ngǝtn yo ɗaŋ nǝ dlyaaɗkǝn a gya tagartes, ɗaŋ a kǝmmbar laa wos hŋ.¹³Zhak var a vǝr mǝn nǝǝskǝn ɗaŋ cigha giɓi wos, mǝǝkǝn tǝ nyemri tǝ vǝr mǝn mǝǝskǝn ɗaŋ ci a cuɓi wasǝŋ tǝ ɗǝǝl shi vii mǝn ɓanci ngǝtn yo ɗaŋ ta fi. ¹⁴She tǝ gǝm mǝn mǝǝskǝn tǝ nyemri giɓ gǝrǝŋ wuɗ. Gin ghǝn cin mǝskǝnngǝ ɓǝllǝŋngǝn gǝrǝŋ wuɗ. ¹⁵Ɓuruk gya gyo ɗaŋ tǝ tu sǝm wasǝŋ nǝ dlyaaɗkǝn a giɓ tagarta raai hŋ, tǝ kurtii giɓ gǝrǝŋ wuɗ.

Chapter 21

¹She mǝ yal gaami kǝ muri tǝ dǝŋ kǝ muri nǝ duryo tu gaami kǝ kenes tǝ dǝŋ kǝ kenes taa latsǝi ɓuruk, dǝllǝ ghǝ zha won manyi ɗaŋ.² Mǝ yel dǝllǝ ghǝ yatl won ɗaŋ yi dzǝk-dzǝk , Urshelima kǝ muri gyo ɗaŋ a shiɗi tsogn gami a cognvon taa ɓumtsǝ ti ɗaŋ gǝd muri yo ɗaŋ taa caa tǝ lǝŋsǝ mǝn ɗaŋ ca ɓuɓ turwos.³Mǝ wum dǝllǝ ghǝ yer vari wondi a daan ngǝ guŋndes a wulghǝn tu,"Yellǝn! lǝb tsǝnngǝni Cognvon yi gha gibkǝ zaarsǝ wo tsǝtn ɓashi . Ta na nǝ zaarsǝ wos,Cognvon ngǝtn wos wo tsǝtn ɓashi wo ndǝr naa nǝ Cogn wasǝŋ. ⁴ Wo sadshi zhellǝm wasǝŋ mǝni, mǝskǝni man yi ɗaŋ, ko raa ghǝ ji ko ngwarghǝni ko buŋngǝn hǝŋ. Ngǝtn ɓaanndǝŋi taa laatsǝi ɓuruk⁵Muryo ɗaŋ cigha tsǝnngǝn a daan guŋndes a wultu,"Yeli ma ndǝr ma sular ngǝtn ɓuruk nǝ muri." A wultu," dlyaad ginin nǝ duryo tu cinǝ ngǝtn ghǝ caaghǝn raa kǝ naa jom-jomi."⁶ A wullǝm tu,"Ngǝshi gya gini ta fishi wasǝŋǝi! myani ghǝn minǝ ghǝ keni myani ghǝn minǝ ɓaanngǝnes,kǝ keni tǝ ghǝ kari. Murghǝ zhakɓatlkǝni ma vǝrtǝ zha ɓem kaɓkǝ dǝllǝghǝ gǝrǝŋ zha ghǝ raai.⁷Muryo ɗaŋ ya tlyaa gaameshi yani ghuŋ wo ci dull ghǝ gya gini ɓuruk ,ma naa nǝ Cogn wos ,yani wo naa nǝ ŋaatn.⁸ Bed tǝ gii mǝn vǝrtǝ tǝ mǝn nyaŋgaskǝn caaghǝn raa tǝ mǝn ngǝtnghǝ nyaŋ tǝ mǝn tlaaghǝni zaarsǝ tǝ mǝn fighǝni mbǝllǝ tǝ mǝn zugn yighǝni tǝ mǝn waar tǝ mǝn ɓyerni ɗeɓad lǝb tsǝtn ghǝni wasǝŋ wo naa a gibkǝ dǝllǝghǝ mburuŋ wud ɗaŋ caa ci nǝ ghǝ ɓanngǝni hǝŋ. Mǝskǝn kǝ mbǝlǝŋighǝnɗi.⁹Namboŋ a gibkǝ zhipti shinngǝn Cogn watsǝmaiyi a man ɓasǝm ,gyo ɗaŋ yir kod watsǝmai nǝ yuŋnngǝni tǝ kusǝŋsǝ ɓaadi watsǝmai kǝ ɓanngǝnii,a wultu, "Man ɗuun . Ma zhidkǝ gǝd muri,gǝɗi ghǝ ŋaa tǝǝm." ¹⁰ She a mbimi a zhipti tlǝri a dǝllǝ ghǝ wur won nǝ fubni zhiɗɗǝm yatl yo ɗaŋ yi tǝ dzǝkkǝni Urshelim ghǝndi cigha shighǝni ɗi tsogn gami a Cognvon.¹¹Urshelima citǝ luughǝni Cogn ,caa tlaa ɗaŋ puuskǝ tǝmzǝli ,ɗaŋ kutu puuskǝ yasta ɗaŋ caa tlaa kalkal. ¹² Citǝ dǝllǝghǝ goŋgad nǝ fupmni tǝ gya kembil dzub tliti mbǝtlǝŋ tǝ zhipti shingǝn Cogn dzub tliti mbǝlǝŋ ɗa gya ɓilles. Ta dlyaad sǝmdǝ wusuli ghǝ mǝǝri Israila dzub tliti mbǝlǝŋ ɗa ken ɓilli.¹³ A te bandi gǝshi kembil mayi ghai,te bandi gami Kenɓill mayi, tǝ banndi napti kembilli mayi.¹⁴Daaɗ goŋgad kǝ nalghǝni yatles citǝ dadi dzub tliti mbǝlǝŋ , taa dlyaad sǝmɗǝ dzub tliti mbǝlǝŋ kǝ dǝllǝŋsǝ shingǝnidzub tliti mbǝlǝŋ kǝ ŋaa tǝǝm. ¹⁵ Muryo ɗaŋ a wul vi tǝ myaan citǝ shirǝŋ ɓuɓtsǝ ghǝni na jinariyai nǝ duryo tu tǝ buɓtsǝ yatles ghai tǝ kembilles tǝ gyaa goŋgad wos.¹⁶Yatles fupmghǝni wos tǝ woŋghǝni wos nǝ ngǝtn namboŋi . A mbumtsǝ yatles tǝ shirǝŋ mɓumtsǝghǝni yi mil zangu dzub tliti mbǝlǝŋ kǝ tlǝǝghǝni tsogn wos( woŋghǝni wos tǝ tlǝǝghǝni tsogn wos tǝvfupm ghǝni wos nǝ ngǝtn naboŋi).¹⁷ A ndǝr mɓumtsǝ goŋgad woshes yi yashi kuri nomboŋ tashi wubsǝ tliti wubsǝ ɗaŋ gyo ɗaŋ ŋaa zaar caa yi mɓumtsǝ ghai(gyo ɗaŋ zhipti shinghǝn Cogn ma caa yi mbumtsǝ ghai cik ɗaŋ ).¹⁸Tǝ nal goŋgad yatles tǝ yasfa yatles gos yi tǝ jinari caa yal ɗaŋ puskǝ ɓalli gyo ɗaŋ caa tlaa tǝrɗtǝrɗi.¹⁹ Tǝ ndǝr dadkǝ goŋgaɗes kǝ yatles tǝ puus kǝ mbuni .Kǝ keni nǝ yasfa kǝ mbǝlǝŋies nǝ saffir kǝ mayes nǝ agat kǝ wubshi nǝ emerald,²⁰ kǝ nandami nǝ onis kǝ limmes nǝ Sardiyus kǝ wadtsǝmayes nǝ kirisalat ,kǝ tantanes nǝ beril,kǝ toknandames nǝ tofaz, kǝ dzubes nǝ kirisofaras,kǝ dzub tliti namboŋies nǝ yakita ,kǝ dzub tliti mbǝlǝŋies nǝ ametis.²¹Kembil dzub tliti mbǝlǝŋ citǝ pus ndarani dzub tliti mbǝlǝŋ. Dǝllǝŋsǝ tǝpm kǝ yatles ci gwasǝŋ gos tǝ nǝ jinari vii wos ɗaŋ kutuŋ ɓaa ,nǝ boka ɓalli. ²² Mǝ yel dǝnngǝ Cognvon ɗa gib yatles hŋ nǝ duryo tu Daadǝn Cogn von murghǝ vartǝ ɗebad tǝ ŋaa tǝǝm wos yaŋshi ghuŋ cinǝ dǝnghǝ Cokes.²³Yatles caa su dzaŋ tǝ lǝpm tǝ zhid yaal ɗa ɗami hŋ, nǝ duryo tu zǝkǝni Cogvon caa yal ɗa yatli ,kubka wuɗes kuni wos nǝ ŋaa tǝǝmes. ²⁴Mǝn ɗǝŋ ta rii a lǝb yali ghǝ yatles. Guŋsǝ ghǝ mǝn ɗǝŋ ta lǝǝr zhighǝni wasǝŋ ɗi ɗa gibi. ²⁵Kemɓiil wasǝŋ caa yetl shi a dzaŋ hŋ ,kavid ɗaɗani hŋ.²⁶Ta lǝǝr zhimghǝni tǝ luughǝni men ɗǝŋ ɗaŋ nǝ Yahudawa hŋ ɗa gibi,²⁷ Ngǝtn ghǝ ŋyaŋ won working nda ɗa gibi hŋ . Ko muryo ɗaŋ caa fi ngǝtn ndzun tǝ ngaaghǝn mbǝrni,she mǝn yo ɗaŋ taa dlyaad sǝmdǝ washi a gibkǝ tagarta rai kǝ ŋaa tǝǝmi ngǝtn wos.

Chapter 22

¹She zhipti shinngǝnnes giɗǝm laar ghǝ zhak raai, njul njuul. A ta ya shiiɗi a daan guŋndu ghǝ Cogn tǝ kǝ ŋaa tiim.² A dlei dlai datǝpmnghǝ giɓ yatles. Ko kummbai gyo kǝ laares gwaas ghǝ raai ghai, caa guur guri dzuɓ tliiti mbǝtlǝm, ca guur ko lǝpi gyo. Patsǝ gwaashes nǝ kǝ fuuɗkǝn ɗǝgn.³Ta man laŋ ɗa hŋ. Daan guŋndǝ ghǝ Cogn tǝ kǝ ŋaa tiimes wo naai ɗa giɓ yatles, monsǝ ta fi tǝ laa mǝn. ⁴Ta yel yir wos, sǝm wos wo naa a gaamken wasǝŋ. ⁵Ta man fi kaviɗ ɗa hŋ; Ta man suu mbaaghǝn kuɓka wuɗ ɗa hŋ ko kǝ dzaŋ duryo tu Daadǝn Cofn wo mbaa ɓashi. Ta tsǝtn kǝ ndok ndoki.⁶Zhipti shinngǝn Cogn wullǝm tu, ''gǝŋnyi gin nǝ kǝ caaghǝn raa tǝ jomi. Daadǝn, Cognngǝ zhipti ghǝ mǝn laa Cogn, shinndar zhipti shinngǝn wos to zhiɗ monsǝ wos ngǝtn ɗaŋ ciɓ taa man fi.''⁷ ''Yaal! Mǝ gha manngǝnɗi kyaɗ! Mbuuni nǝ gyo ɗaŋ a sǝǝ kǝǝm gǝŋ ngǝ konngǝn ngǝtn jaan kǝ tagarta gin.''⁸Myan, Yohana myan minǝ gyo ɗaŋ wum mǝ ndǝr mǝ yel ngǝrshi gya gin. Ɗaŋ mǝ wum mǝ yelshi, Mǝ motsar gaman a ken yasǝŋngǝ Zhipti shinngǝn Cogn mǝ mbuutǝ, zhipti shinngǝn yo ɗaŋ a zhiɗǝm ngǝrshi gya gin.⁹ A wullǝm tu, ''Ɓak fi hŋ! Mǝni mon ɗaŋ kyan, tǝ yestǝ wa mǝn konngǝn jaan, tǝ gya gyo ɗaŋ tǝ laaɓ gǝŋngǝ tagarta gin. Mbuun Cogn!''¹⁰A wullǝm tu, ''Ɓak waɗ gǝŋngǝ konngǝb jaan kǝ tagarta gin hŋ, duryo tu kiles a tuliɗi. ¹¹Gyo ɗaŋ nǝ zaar zaari hŋ, tǝ ciken tǝ ghai. Gyo ɗaŋ ca wum kǝǝm hŋ, tǝ ciken ghai. Gyo ɗaŋ ci ni zaar zaari tǝ ciken tǝ fiighǝn zaari. Gyo ɗaŋ ci ndzǝkni, tǝ ciken tǝ ndzǝkkǝn.''¹²''Yaal! Mǝ gha man ngǝnɗi kyaɗ. Ngǝtan ɗaŋ ma vǝr yi ɓasǝm, mǝ vǝr konu a bamvi ngǝtn to ɗaŋ a fi.¹³ Mi nǝ Alfa tǝ Omega, ken tǝ kaar, daaɗi tǝ ɓanngǝn.¹⁴Mbuuni yan nǝ gya gi ɗaŋ tǝ coɓ luuŋsǝ wasǝŋǝi nǝ yo tu tǝǝ tu dǝǝl tǝǝ ci a gwaas ghǝ raai tǝ ndǝr tǝ ndai ɗaŋ yatles a te kenɓil. ¹⁵Ɓǝdlǝm nǝ kaɗaŋshi, mǝn tlyaaghǝn voraŋ, mǝn mbǝllǝ mǝn tlaaghǝn zarsǝ, mǝn mbǝllǝ tǝ guɗ zarsǝ, tǝ ɓuruk gyo ɗaŋ ca suu ngaggǝn mberni.¹⁶Myan, Yesu, ma shiin zhipti shinngǝnnatn tǝ tlyaam zha mǝn ɓaski nǝ dur ngǝrshi gya gin kǝ vin ladi. Myan mini tlǝtǝri tǝ usuli Dauda, caar wo ɗaŋ ca mbaa tǝ ɓintli.''¹⁷Zhipti tǝ gǝɗ mures wultu, ''Man!'' Ga gyo ɗaŋ a wummi tǝ wultu.. ''Man!'' Ɓuruk gyo ɗaŋ zha ɗuuti, tǝ man, tǝ ɓuruk gyo ɗaŋ caa suu, tǝ kaɓ zhak raayes gaɗe.¹⁸Mǝ tlyaa zha tu konu gyo ɗaŋ ya wum gǝŋngǝ konngǝn ngǝtn jaan kǝ tagarta ginǝn ni; Ǝŋ gon daɗakghai, Cogn wo daɗaktǝ buŋngǝn yo ɗaŋ nǝ dlyaaɗkǝn a dulgam tagarta gines. ¹⁹Ǝŋ gon ya nyolar gǝŋ won a tagarta ghǝ konngǝn ngǝtn jaanǝn, Cogn wo nyolar ɓakmi woshi a gwaas kǝ raai tǝ giɓkǝ yatl ndzǝkni yo ɗaŋ tǝ dlyaaɗ a dulgam tagarta gines.²⁰Gyo ɗaŋ a tlyaa zha ngǝrshi gya gini, ''Eh'' Migha manngǝnɗi kyaɗ, Tǝ naa cik! Man, Daadǝn Yesu!²¹ Gyalghǝ Daadǝn Yesu tǝ naa tǝ konu waan. tǝ naai cik.